TAS / 


ANTRA KNYGA | 4 


ri 
„EMA 
J | | , 


Stephen Kiną 


Atophen Sing. Siinktiniai zaštaė, £0) Lomas 


IT 
New York, Signet Books, 1987 


ISBN 9986-97-002-3 (Antra knyga) 
ISBN 9986-97-001-6 (Dvi knygos) 


Copyright O 1986 by Stephen King 
Vertimas į lietuvių kalbą O, leidykla "Eridanas", 1998 


3 DAUS 

Smukimas 

laiptais nevilties 

ir neišpildytų troškimų 
naujas pažadins svajones: 

bet jos tebus vien atspindys 
nusivylimo. 
Nes po neišsipildžiusių troškimų, 
po meilės prarastos, 
apviltojo laukimo 
vėl neišvengiamas smukimas - 
nebesulaikomas, be pabaigos. 


Viljamas Karlosas Viljamsas 
"Petersonas" 


Negi tai neprivers tavęs grįžti namo, ką? 
Negi tai neprivers tavęs grįžti namo? 

Visi Dievo vaikai galiausiai pailsta klajot. 
Negi tai neprivers tavęs grįžti namo? 
Negi tai neprivers tavęs grįžti namo? 


Džo Soutas 


Dešimtas skyrius 
SUSITIKIMAS 

Bilas Denbras ima taksi 


Suskambo telefonas, ištraukdamas iš miego, per gilaus, kad sapnuo- 
tų. Bilas sugriebė ragelį nepraplėšęs akių, pusiau miegomis. Jeigu ryžtin- 
gas plerpimas tą momentą būtų nutilęs, jis ramiai vėl būtų nugrimzdęs į 
užmarštį, nuslydęs taip lengvai ir greitai, kaip kadaise čiuoždavo Make- 
rono parke rogutėmis nuo kalnelių: įsibėgėji, užguli ir leki garso greičiu. 
Suaugęs tam nesiryžtum, - sveikos vietos nelikdavo. 

Pirštai užsiropštė telefono disku, nuslydo, vėl ropštėsi. Denbras neaiš- 
kiai nutuokė, kad čia turėtų būti Maikas Henlonas, Maikas Henlonas iš 
Derio, pranešantis, kad jis turi grįžti namo, turi prisiminti, turi vykdyti 
pažadą, kurį davė visi, kai Stenas Urisas įpjovė delnus šuke nuo ko- 
los butelio... 

Bet visa tai jau buvo. 

Jis atvyko vakar dieną, tiksliau, jau pavakare, šeštą. Jeigu Maikas 
skambino jam paskutiniam, visi turėjo pasirodyti skirtingu laiku, kai ku- 
rie galbūt laukia jau visą dieną. Bilui nesinorėjo matyti nė vieno. Todėl 
jis tiesiog užsiregistravo, nuėjo į savo kambarį, užsisakė maistą, kurio pas- 
kui negalėjo net paragauti, ir krito į lovą. Be sapnų išsimiegojo iki dabar. 

Bilas praplėšė vieną akį, suieškojo telefono ragelį. Tas iškrito ant stalo, 
17 Denbras galutinai išsibudino. Galvoje buvo visiškai tuščia, maitinimas 
išjungtas, vos kvėpsi seni elementai. 

Siaip taip sugaudė ragelį. Pakilo ant alkūnės ir prikišo prie ausies. 

- Alio? 

- Bilai? - tai tikrai Maikas Henlonas, bent tiek jis neklydo. Dar praei- 
tą savaitę jis visai jo neprisiminė, o dabar užteko žodžio pažinti. Zavu, ką 
ir sakyti, klaikiai žavu. 

- Taip, Maikai. 

- Pažadinau tikriausiai? 

- Aba. Niekis, - ant sienos virš televizoriaus kabojo terlionė: žvejai gel- 
tonais apsiaustais ir jūrinukėmis traukia tinklus su langustais. Zvelgdamas 
į paveikslą, Bilas prisiminė, kur esąs: “Derio" viešbutukas Meino gatvė- 
je. Už pusmylio Besio parkas... Bučinių tiltas... Kanalas. - Kiek valandų, 
Maikai? 

- Ketvirtis po devynių. 

- Kokios dienos? 

- Trisdešimtosios, - Maikas atrodė truputį sumišęs. 

- A. Gerai. 


- Surengiau nedidelį susitikimą, - pasakė Henlonas. Dabar jo balsas pa- 
sidarė visai drovus. 

- Tikrai? - Bilas nukėlė kojas ant žemės. - Visi atvažiavo? 

- Visi, išskyrus Steną Urisą, - atsakė Maikas. Dabar jo balse buvo dar 
kažkas, ko Bilas nesugebėjo iššifruoti. - Bevė atskrido paskutinė. Vakar 
vėlai vakare. 

- Kodėl sakai paskutinė? Stenas gali pasirodyti šiandien. 

- Bilai, Stenas negyvas. 

- Kas? Kaip? Ar jo lėktuvas?.. 

- Nieko panašaus, - pasakė Maikas. - Klausyk, jei tu ne prieš, palauk, 
kol visi susirinksim. Bus geriau, jei papasakosiu visiems 1š karto. 

- Tai susiję su visu šituo? 

- Manau, taip, - Maikas patylėjęs pridūrė: - Įsitikinęs, kad taip. 

Bilas vėl pajuto pažįstamą sunkumą ant širdies. Ar prie to reiks net- 
rukus priprasti? Ar tas sunkumas visad slėgė jo krūtinę, tik jis neprisiminė 
ir nebejautė jo, kaip nekreipė dėmesio į neišvengiamą faktą, kad kada nors 
teks mirti? 

Denbras paėmė cigaretes, užsidegė vieną ir užgesino degtuką. 

- Vakar niekas nesusitiko? 

- Ne, nemanau. 

- O, tu mūsų dar nematei. 

- Tik kalbėjau telefonu. 

- Gerai, - pasakė Bilas. - Kur susitikimas? 

- Ar pameni, kur kadaise buvo Kitčenerio fabrikas? 

- Zinoma, Ganyklos kelias. 

- Tu atsilikęs, seni. Dabar tai Molo kelias. Ten dabar stovi trys didžiau- 
si valstijos prekybos centrai. Keturiasdešimt aštuoni prekybininkai po vie- 
nu stogu jūsų patogumui. 

- Skamba baisiai a-a-amerikoniškai. 

- Bilai? Ar gerai jautiesi? 

- Taip, - bet Bilo širdis mušė taip tankiai, kad virpėjo cigaretės galiu- 
kas. Jis mikčioja. Maikas išgirdo. Po pauzės Maikas tarė: 

- Tuoj už universalinės rasi restoraną “Rytų nefritas". Jame yra užda- 
ros salės pobūviams. Susitariau dėl vienos šiandienai. Galėsim likti iki va- 
karo, jei norėsim. 

- Manai, kad viskas užtruks tiek ilgai? 

- Nežinau. 

- Taksi žinos, kur važiuoti? į 

- Žinoma. 

- Tvarka, - pasakė Bilas. Jis užrašė restorano pavadinimą į bloknotėlį 
prie telefono. - Kodėl ten? 

- Todėl, kad jis naujas, - tyliai ištarė Maikas. - Man atrodė, jog... na, 
nežinau... 

- Neutrali dirva? - padėjo Bilas. 

- Taip. Tikriausiai. 


- Kaip maistas? 

- Nepasakysiu, - atsakė Maikas ir pridūrė: - O tavo apetitas? 

Bilas išpūtė dūmą ir pusiau nusijuokė, pusiau atsikosėjo. 

- Ne kažkoks. 

- Taip, - nutęsė Maikas, - suprantu. 

- Dvyliktą? 

- Gal geriau pirmą. Leiskim Beverlei snustelti. 

Bilas patraukė cigaretę. 

- Ji ištekėjusi? 

Maikas sudvejojo vėl. 

- Viską išsiaiškinsim. 

- Visai kaip per mokyklos susitikimą po dešimties metų, ar ne? - pa- 
sakė Bilas. - Ateini pasižiūrėti, kas pastorėjo, o kas nupliko, kas jau turi 
v-vaikų. 

- Gerai būtų, jei taip, - atsakė Maikas. 

- Aha. Man irgi norėtųsi. Labai norėtųsi. 

Bilas padėjo ragelį, ilgai stovėjo po dušu ir užsisakė pusryčius, kuriuos 
tik paknaibė. Ne, jo apetitas tikrai nekoks. 


Paskui paskambino taksi kompanijai ir užsisakė automobilį be ketvir- 
čio pirmai, pagalvojęs, jog penkiolikos minučių visai pakaks pasiekti Ga- 
nyklos kelią (jis negalėjo prisiversti vadinti jį Molo keliu), bet neįverti- 
no piko valandos mašinų srauto... ir dabartinio Derio dydžio. 

1958-aisiais jis buvo miestelis, ne daugiau. Derio miesto ribose gyveno 
apie trisdešimt tūkstančių žmonių, o prieigose - dar kokie septyni tūks- 
tančiai. 

Dabar jis tapo miestu, žinoma, ne Londono ar Niujorko masteliu, bet 
pagal Meino standartus, kur Portlendas, didžiausias valstijos miestas, ga- 
lėjo pasigirti vos trimis šimtais tūkstančių, atrodė visai rimtai. 

Kai taksi lėtai slinko Meino gatve (“dabar mes virš Kanalo, - pagal- 
vojo Bilas, - nematom jo, bet jis žemai, srūva tamsoje?') ir pasuko į cent- 
rą, pirma Bilo mintis buvo visai suprantama: kaip čia viskas pasikeitė. O 
ją sekė nelauktas nusivylimas. Jis prisiminė savo vaikystę čia kaip baisų, 
nervingą laikotarpį... ne vien dėl 58-ųjų vasaros, kai septynetas jų paty- 
rė tikrą siaubą, bet dėl Džordžio mirties, dėl gilaus sapno, kuris apėmė 
abu jo tėvus po jaunylio žūties, dėl nuolatinių pašaipų iš jo mikčiojimo, 
Bauerso, Haginso ir Kriso persekiojimų po akmenų mūšio Barense 

(Bauersas, Haginsas ir Krisas, o siaube! Bauersas, Haginsas ir Krisas!) 

ir to jausmo, kad Deris šaltas, Deris atšiaurus ir jam nė motais, ar ku- 
ris iš jų gyvas, ar miręs, ir kad jie nugalėjo klouną Penivaisą. Derio žmo- 
nės susigyveno su Penivaisu ir visais jo pavidalais... ir galbūt nepaaiški- 
namu būdu net ėmė jį suprasti. Mėgti, netgi ilgėtis. Mylėti? Galbūt. Taip, 
gal ir mylėti. 

Tai dėl ko tas nusivylimas? 

Tikriausiai todėl, kad pasikeitimas atrodė toks niūrus. Arba todėl, kad 
Deris neteko savo tikrojo veido. 

“Bižu" kino teatras dingo, jo vietoj buvo parkavimo aikštelė (TIK SU 
LEIDIMAIS, - skelbė užrašas virš vartų. - PAŽEIDĖJAI BUS IŠVILKTI 
TRALU). Batų krautuvės su Bailio užkandine irgi nelikę. Jų vietoje iškilęs 
Šiaurinio nacionalinio banko filialas. Švelniai pilko statinio fasade švie- 
tė tablo su valandomis ir temperatūra Farenheito ir Celsijaus skalėse. 
Centrinės gatvės vaistinė, misterio Kyno irštva, kurioje jis gavo vaistų Ed- 
žiui nuo astmos, taip pat išgaravo. Ričardo alėja virto kažkokiu keistų hib- 
ridu, “minicentru"". Taksi sustojo priešais šviesoforą, ir Bilas galėjo įžiū- 
rėti muzikos įrašų parduotuvėlę, natūralaus maisto skyrių ir žaislų krau- 
tuvėlę, kuri skelbė VISŲ POŽEMIŲ GYVENTOJŲ IR DRAKONŲ išpar- 
davimą. 

Taksi truktelėjo iš vietos. 

- Užtruks truputį, - pradėjo vairuotojas. - Kad nors tie sumauti bankai 
pakeistų savo pietų valandas. Atleiskit, jei įžeidžiau religinius jausmus. 

- Nieko tokio, - atsakė Bilas. Lauke buvo apniukę, keli lietaus lašai už- 
tiško ant stiklo. Radijas bumbėjo apie kažkokį pavojingą psichinį ligonį, 
kuris pabėgo iš ligoninės, ir “Red Sox", visai nepavojingą. Iš ryto nežy- 
mus lietus. Po to giedra. Kai Baris Manilovas ėmė dejuoti apie Mendę, 
kuri atėjo ir davė be žodžių, taksistas išjungė radiją. Tada Bilas pasitei- 
ravo: 

- Kada jie suklestėjo? 

- Kas? Bankai? 

- Aha. 

- O, tarp septintojo ir aštuntojo dešimtmečio, dauguma, - atsakė vai- 
ruotojas. Jis buvo drūtas, storu kaklu. Vilkėjo raudonai ir juodai languo- 
tą medžiotojo striukę. Ant galvos pūpsojo keturkampė plakatinės oranži- 
nės spalvos kepurė. Ji buvo išterliota tepalu. - Gavo lėšų miesto atnauji- 
nimui. O atnaujino, vadinasi, viską nugriaudami. Tada pasipylė bankai. 
Matyt, tik jie įkando. Miesto atnaujinimas, sako. Sūdas, atsakau. Atleis- 
kit, jei įžeidžiau religinius jausmus. O kiek taukšta apie senamiesčio at- 
gaivinimą! Ir ką gi, atgaivino kaip reikiant. Nušlavė senąsias parduotu- 
ves ir pritupdė bankų su stovėjimo aikštelėmis. Ir žinot, negali rasti tuš- 
čios vietelės mašinai pasistatyti. Mielai pakabinčiau visą Miesto tarybą už 
dešrigalių. Išskyrus tą moteriškę, Polok. O ją - už papų. Nors dabar pri- 
siminiau, kad ji jų neturi. Plokščia kaip sumauta lenta. Atleiskit, jei įžei- 
džiau religinius jausmus. 

- Tada lipk iš mano taksio ir čiuožk į bažnyčią, - atšovė taksistas, ir 
jie abudu pratrūko kvatotis. 

- Ar seniai čia gyveni? - paklausė Bilas. 

- Visą gyvenimą. Gimiau Derio ligoninėj ir atiduosiu savo sumautus 
kaulus Mount Houpo kapinėms. 

- Neblogas kontraktas, - pastebėjo Bilas. 

- Na, taip, - sutiko šoferis. Atsikrenkštė, atsuko langą ir spjovė nejti- 
kėtinai didelį geltonai žalią gumulą į orą. Jo elgesys, prietaringas, bet kaž- 

koks patrauklus - netgi pikantiškas - buvo geros nuotaikos šaltinis. - Tam, 
kuris jį pasigaus, nereiks sumautos gumos visą savaitę. Atleiskit, jei įžei- 
džiau religinius jausmus. 

- Ne, ne viskas pasikeitė, - tarė Bilas. Slogi bankų ir aikštelių rikiuo- 
tė liko užnugary, kai automobilis lipo Centro gatve. Ant kalvos, už Pir- 
mojo nacionalinio jis galėjo įsibėgėti. - “Aladinas"' tebestovi. 

- Aha, - sutiko taksistas. - Per plauką. Tie suskiai ir jį norėjo išmėžti. 

- Dar vienam bankui? - paklausė Bilas; jis nustebo, kad dalis jo prie- 
šinasi tokiai idėjai. Jis negalėjo įsivaizduoti, kad sveiko proto žmogus gali 
norėti nugriauti tą pasigėrėtiną kupolą su tviskančio stiklo sietynu, su spi- 
rale į balkoną sukančiais laiptais iš kairės ir dešinės, milžiniška uždanga, 
kuri ne paprastai prasiskirdavo prasidėjus seansui, o kilo klostydamasi į 
dailiausias bangas, užlieta raudonų, mėlynų ir geltonų šviesų. “Ne, tik ne 
"Aladinas", - išrėkė mintyse pasipiktinusioji jo dalis. - Kaip jie išdrįso pa- 
galvoti, kad jo vietoj turi stovėti BANKAS?" 

- Taigi, o kaipgi, bankui, - atsakė vairuotojas, - velniai jotų, pataikėt. 
Atleiskit, jei įžeidžiau religinius jausmus. Penebskoto Prekybinis į “Ala- 
diną“ dantis pakabinęs. Norėjo nušluoti ir užrioglinti kažkokį “komplek- 
sinį bankų miestelį“. Gavo visus popierius iš Miesto tarybos, “ Aladinas" 
buvo pasmerktas... Tada saujelė vietinių, tų, kurie nuo seno čia gyvena, 
suorganizavo komitetą, rašė peticijas, marširavo, rėkavo, galiausiai išsi- 
reikalavo Miesto tarybos posėdžio šituo klausimu, ir Henlonas sudirbo 
tuos pienburnius, - taksistas kalbėjo švytėdamas. 

- Henlonas? - susidomėjo Bilas. - Maikas Henlonas? 

- Aha, - sutiko žmogelis. Jis grįžtelėjo į Bilą apvalų grubų veidą su ra- 
giniais akiniais, ant kurių kojelių matėsi senų baltų dažų taškučiai. - Bib- 
liotekininkas. Juodukas. Pažįstate? 

- Pažįstu, - atsakė Denbras prisimindamas, kaip susitiko Maiką 1958- 
ųjų liepą. Aišku, vėl Bauersas, Haginsas ir Krisas... Bauersas, Haginsas 
ir Krisas 

(O Dieve) 

kur bepažvelgsi, visur atlieka savo vaidmenį, neprašytų saitų, sujun- 
gusių jų septynetą vis smarkiau ir smarkiau, vaidmenį. - Zaisdavom kar- 
tu vaikystėje. Kol neišsikėliau. 

- Tai va, - pratarė taksistas. - Sušiktas mažas pasaulėlis, atleiskit... 

- Jei įžeidžiau religinius jausmus, - pabaigė kartu Bilas. 

- Tai va, - ramiai pakartojo vairuotojas, ir valandėlę važiavo tylėdamas, 
kol pasakė: - Taip, Deris pasikeitė. Bet daug kas liko. Miesto taryba, kur 
įsėdot. Vandentiekio bokštas Memorialiniame parke. Prisimenat tą vietą, 
misteri? Kai buvau vaikas, galvodavom, kad ten vaiduokliai gyvena. 

- Prisimenu, - atsakė Bilas. 

- O čia, žiūrėkit, ligoninė. Pažinot? 

Iš dešinės pro juos praslinko Derio ligoninė, už jos Penebskotas sku- 
bėjo susitikti su Kenduskegu. Po užrukusiu pavasario dangum upė dung- 
sojo kaip švinas. Ligoninė, kuri įaugo Bilo atsiminimuose (dviejų spar- 

nų pastatas su baltomis sijomis, trijų aukštų), liko, nors dabar grūdosi su 
visu tuzinu priestatų. O kairėje driekėsi aikštelė bent penkiems šimtams 
automobilių. 

- Dieve švenčiausias, čia ne ligoninė, o sumautas studentų miestelis! 
- šūktelėjo Bilas. 

Taksistas prunkštelėjo. 

- Aš nereligingas, atleidžiu. Taip, dydžiu vargiai nusileidžia Rytų Mei- 
no ligoninei Bengore. Atsirado rentgeno laboratorijos, terapijos centras su 
šešiais šimtais palatų, nuosava skalbykla ir dar galai žino kas. Senoji te- 
bestovi, tik ten administracija susikrausčiusi. 

Bilas pajuto savyje kylant keistą dvigubą jausmą, panašų į tą, kurį 
jautė pirmą kartą žiūrėdamas trijų dimensijų filmą. Bandymą sujungti du 
vaizdus, kurie ne itin dera. Gali apgaudinėti savo akis ir smegeninę kiek 
tinkamas, bet viskas baigiasi galvos skaudėjimu... kaip tik dabar tas pra- 
sidėjo. Naujasis Deris, nuostabu. Bet senasis vis dar čia kaip ir medinis 
Derio ligoninės pastatas. Senasis Deris palaidotas po naujomis konstruk- 
cijomis... bet akis nejučiom gręžiasi į jį... 1eško jo. 

- Stoties irgi neliko, tiesa? - pasiteiravo Bilas. 

Taksistas vėl nusijuokė patenkintas. 

- Kaip išsikraustęs vaikystėje, turite neblogą atmintį, misteri, - Bilas 
pagalvojo: “Būtumėt susitikęs mane prieš savaitę, mandagusis bičiuli.'? - 
Vis dar ten. Tiksliau, griuvėsiai ir surūdiję bėgiai. Sąstatai seniai nesto- 
ja. Vienas tipas norėjo nupirkti sklypą ir užstatyti pasilinksminimų cent- 
ru, - Žinot, su nakvyne, atrakcijom, minigolfu, knaipėm su videožaidimais 
ir visa kita, bet įvyko nesusipratimas dėl žemės savininko. Tikriausiai 
gaus, ko nori, atkaklus vaikinas, o dabar tąsosi po teismus. 

- Ir Kanalas, - sumurmėjo Bilas, kai taksi išsuko iš Centro gatvės į Ga- 
nyklos kelią, kuris, kaip Maikas sakė, pasitiko žaliu ženklu “MOLO KE- 
LIAS“. - Kanalas ten pat. 

- A-ha, - nutęsė vairuotojas. - Tas tai, matyt, ir liks čia per amžius. 

Dabar, kai Derio prekybos miestelis driekėsi Bilui iš kairės, jis paju- 
to tą patį susidvejinimo jausmą. Kai jie buvo vaikai, čionai tęsėsi bega- 
linė žalia ganykla su vešančiomis saulėgrąžomis-milžinėmis ties šiaurine 
Barenso riba. Už jos, vakarų pusėn tįso neprestižiniai Senojo Iškyšulio ra- 
jonai. Jie tyrinėjo šį lauką, stengdamiesi neįsmukti į Kitčenerio fabriko rū- 
sio angą, vienintelę 1906-ųjų metų Velykų sekmadienio sprogimo lieka- 
ną. Pieva buvo prisėta senienų, o jie tyrinėjo viską taip iškilmingai kaip 
rimti archeologai Egipto griuvėsius: plytas, kaušus, geležies gabalus su 
rūdžių išėstais varžtais, stiklo duženas, neaiškaus skysčio, kuris atrodė 
baisiausias nuodas pasaulyje, butelius. Netoliese, žvyro karjere šalia są- 
vartyno, atsitiko kažkas negera, o kas, jis kol kas negali prisiminti. Atmin- 
tyje likęs vien vardas, Patrikas Hoksteteris, ir dar kažkas, susiję su šaldy- 
tuvu. Smėsčioja neaiškus atsiminimas apie paukštį, kuris persekiojo Mai- 
ką Henloną... Kokį? 

Bilas Denbras papurto galvą. Fragmentai. Vėjo gūsiai. Tik tiek. 

Pievos nelikę. Kaip ir fabriko liekanų. Staiga jis prisiminė didžiulį jo 
kaminą. Kokliniu paviršiumi, anglimi apaugusiu smaigaliu jis gulėjo aukš- 
toje žolėje 1t gigantiška pypkė. Jie kabarodavosi ant jo ir vaikštinėdavo 
Žvygaudami, išskėtę rankas tarytum akrobatai ant lyno... . 

Bilas krestelėjo galvą, tarsi norėdamas atsikratyti šito bjaurių dėžių su 
“SEARS", “J.C. PENNEY“, “WOOLWORTH" reklamomis miražo. Ke- 
lias šakojosi į automobilių aikšteles. Bet prekybos centras nedingo, nes 
nebuvo vien akių apgaulė. Kitčenerio fabrikas išnyko, kaip išnyko pieva 
su jo griuvėsiais. Prekybininkų miestelis, o ne prisiminimai, buvo realybė. 

Tačiau jis.kažkodėl tuo netikėjo. 

- Stai mes ir vietoj, misteri, - pasakė taksistas. Jis įsuko automobilį į 
aikštelę priešais statinį, kuris priminė didžiulę plastikinę pagodą. - Kiek 
pavėlavę, bet geriau vėliau negu niekad, ar ne? 

- Jūsų teisybė, - sutiko Bilas. Padavė penkis. - Grąžą pasilikit. 

- Cia tai dalykas, kad tave galas! - neišlaikė vairuotojas. - Reikės pa- 
vežti, sukit į “Big Yellow" ir klauskit Deivo. Tiesiog vardu. 

- Aš tiesiog prašysiu religingo vaikino, - pasakė Bilas šypsodamasis. 
- Kuris iškloja savo pažiūras apie Mount Houpą. 

- Teisingai, - nusijuokė Deivas. - Geros dienos, misteri. 

- Tau irgi, Deivai. 

Bilas pastovėjo lietuje žiūrėdamas, kaip lėtai nuvažiuoja taksi. Tada 
suprato norėjęs paklausti vairuotojo dar kai ko ir pamiršęs... veikiausiai 
tyčia. 

Jis ketino paklausti Deivo, ar jam patinka gyventi Deryje. 

Netrukus Bilas Denbras pasisuko ir nužingsniavo į “Rytų nefritą". 
Maikas Henlonas laukė hole, pintoje kėdėje. Jis pašoko ant kojų, o Bilą 
užliejo nerealumo banga. Paskandino. Susidvejinimas grįžo nepalygina- 
mai stipresnis. 

Jis prisiminė penkių pėdų ir trijų colių gyvą tvarkingą berniuką. Prieš 
jį stovėjo penkių pėdų ir septynių colių vyras. Liesas. Drabužiai, rodės, 
kabėjo ant kūno. Veido raukšlės - kaip smarkiai perkopusio keturiasde- 
šimt, o ne trisdešimt aštuonerių metų vyro. 

Bilo sutrikimas turėjo atsispindėti veide, nes Maikas tyliai ištarė: 

- Zinau, kaip atrodau. 

Denbrą užliejo raudonis ir jis pasakė: 

- Kalta ne tavo išvaizda, Maikai, tiesiog aš prisimenu tave vaiką, tik 
tiek. 

- Tikrai? 

- Atrodai kiek nuvargęs? 

- Aš esu nuvargęs, - sutiko Henlonas. - Niekis. Tikiuosi, - jis nusišyp- 
sOjo, ir šypsena nušvietė jo veidą. Prieš Bilą vėl stovėjo tas berniukas, ku- 
rį jis pažinojo prieš dvidešimt septynerius metus. Kaip Derio ligoninę už- 
gožė stiklo ir gelžbetonio blokai, taip Bilo vaikystės draugas dangstėsi 
neišvengiamais brandos aksesuarais: raukšlėmis kaktoje, pražilusiais smil- 
kiniais, dviem giliom raukšlėm nuo lūpų kampų iki pat smakro. Bet ligoni- 
nė niekur nedingo, niekur nedingo ir berniukas, kurį Bilas pažinojo. 


12 


Maikas ištiesė ranką ir tarė: 

- Sveikas sugrįžęs į Derį, Didysis Bilai. 

Nekreipdamas dėmesio į ranką, Bilas apkabino draugą. Maikas stip- 
riai apglėbė, ir Bilas pajuto šiurkščius garbanotus plaukus prie kaklo. 

- Kad ir kas būtų, Maikai, mes susitvarkysim, - pasakė jis. Balsas bu- 
vo kimus nuo ašarų, bet Bilas nekreipė dėmesio. - Nugalėjom kartą, n-nu- 
galėsim ir v-v-vėl. 

Maikas atsilošė, atsitraukė per rankos ilgį; jis šypsojosi, bet akys la- 
bai jau blizgėjo. Išsitraukęs nosinę, Maikas perbraukė jas. 

- Zinoma, Bilai, - pasakė, - o kaipgi. 

- Džentelmenai, ar malonėtumėt eiti paskui mane? - paklausė šeiminin- 
kė. Tai buvo besišypsanti rytietė dailiu rausvu kimono, ant kurio raitė ir 
sukiojo uodegą siuvinėtas drakonas. Tamsūs moters plaukai buvo susukti 
į kuodą ir prismeigti dramblio kaulo šukomis. 

- Zinau kelią, Roza, - pasakė Maikas. 

- Puiku, misteri Henlonai, - šeimininkė nusišypsojo abiems. - Atrodo, 
jūs džiaugiatės susitikę. 

- Tai jau taip, - sutiko Henlonas. - Čia, Bilai. 

Jis nuvedė Denbrą tamsiu koridoriumi pro pagrindinę salę iki durų su 
karoliukų užuolaida. | 

- O kiti? - pradėjo Bilas. 

- Visi čia, - atsakė Maikas. - Visi, kurie galėjo atvažiuoti. 

Bilas sekundę patrypčiojo priešais duris nelauktai išsigandęs. Kokia 
priežastis - jokios paslapties, visai natūralu; tiesiog supratimas, jog esi 
penkiolika colių aukštesnis negu buvai 58-aisiais ir išbarstei didžiąją dalį 
savo ugninės ševeliūros. Staiga pasidarė nejauku - netgi baisu - nuo min- 
ties, jog vėl visus pamatys, pamatys vaikų veidus, taip giliai užslėptus, 
kaip ta ligoninė, palaidota tarp priestatų. Išvys varganus suolus ten, kur 
buvo statomos pasakiškos vaikystės pilys. 

“Mes užaugom, - pamanė Bilas. - Mes negalvojom, kad tai atsitiks, tik 
ne tada ir ne mums. Taip atsitiko, ir jei aš įžengsiu, tai virs realybe: da- 
bar mes visi suaugę". 

Denbras pažiūrėjo į Maiką, drovus, sutrikęs. 

- Kaip jie atrodo? - išgirdo jis neryžtingą savo balsą. - Maikai... kaip 
jie atrodo? 

- Užeik ir pamatysi, - atsakė Maikas švelniai ir įleido Bilą į nedidelį 
jaukų kambarį. 


Bilas Denbras pamato 


Tikriausiai dėl iliuzijos, kuri truko dalį akimirkos, kalta prietema, bet 
Bilui vėliau kilo abejonių, ar tai nebuvo ženklas: likimas kartais būna švel- 
nus. 

Tą akimirką pasirodė, jog nė vienas iš jų nesuaugo, kad draugai kaž- 
kaip pasinaudojo Piterio Peno patirtimi ir liko vaikais. 

Ričis Tozijeris, atsilošęs kėdėje, kad beveik rėmėsi į sieną, kažką sa- 
kė Beverlei Maš, kuri prunkštė į delną. Ričio veide spinduliavo puikiai 
pažįstama orios personos šypsena. Bevei iš kairės sėdėjo Edis Kaspbra- 
kas, o priešais, šalia vandens stiklinės - plastikinis butelis su pistoleto for- 
mos kamščiu. Įrenginys patobulintas, bet tos pačios paskirties: aspirato- 
rius. Stalo gale trijulę stebėjo Benas Henskomas, kurio veide buvo po ly- 
giai smalsumo, nustebimo ir dėmesio. 

Bilas pajūto norįs kilstelėti ranką prie galvos ir su gailesčiu suprato 
prieš sekundę vos nepatikrinęs, ar ant plikės stebuklingai negrįžo plaukai 
- raudoni tankūs gaurai, kurie ėmė slinkti jau antrame koledžo kurse. 

Iliuzija išsisklaidė. Ričis be akinių, pastebėjo Bilas ir pamąstė: “Tik- 
riausiai su kontaktinėm linzėm. Zinoma. Jis nekentė tų akinių“. Vasari- 
nius marškinėlius ir velvetines (nenumaunamas) kelnes pakeitė kostiumas 
ne iš parduotuvės lentynos - Bilas iškart įvertino gero siuvėjo darbą už de- 
vynis šimtus dolerių. 

Beverlė Maš (jei ji dar vadinasi Maš) virto pritrenkiančia gražia mo- 
terimi. Vietoj įprastos uodegos jos plaukai - visai tokio atspalvio kaip jo 
kadaise - prislopinto vario kriokliu krito ant baltutėlės palaidinės. Dienos 
šviesoj, įsivaizdavo Bilas, jie suliepsnotų ugnimi. Jis įsivaizdavo, kaip pa- 
nardintų pirštus į tuos plaukus. “Istorija, sena kaip pasaulis, - šyptelėjo 
mintyse. - Myliu savo žmoną, bet dievai mato...?? 

Edis - neįtikėtina, bet tiesa - užaugo ir kažkuo priminė Antonį Perkin- 
są. Jo veidas buvo be laiko raukšlėtas (nors judesiais atrodė jaunesnis už 
Ričį ir Beną), metų pridėjo akiniai be rėmelių, kuriuos lengvai įsivaizdavai 
ant kokio anglo advokato nosies, jam prieinant prie teisiamųjų suolo per 
apklausą. Plaukai trumpi, apkirpti senamadiškai: tarp šeštojo ir septintojo 
dešimtmečio tokia šukuosena buvo vadinama “Aivi lyga". Vilkėjo rėks- 
mingą languotą sportinį švarką, it būtų prasisukęs per nukainotų rūbų par- 
duotuvę... bet ant riešo buvo “Patek Pfilippe“ laikrodis, o dešinės rankos 
mažylį puošė rubinas. Akmuo atrodė labai jau vulgariai ir iššaukiančiai, 
bet buvo tikras. 

Benas buvo vienintelis iš tikro pasikeitęs, 17 žiūrint į jį vėl apėmė tas 
nerealumo pojūtis. Veidas tas pats, net plaukai, tiesa, ilgesni ir jau Žils- 
telėję, buvo atkakliai sušukuoti į dešinę. Bet Benas smarkiai sulyso. Jis 
laisvai sėdėjo kėdėje, pro atsagstytą odinę liemenę matėsi mėlyni marš- 
kiniai. Benas vilkėjo siaurus “Levi's" džinsus, kaubojiškus aulinius, lie- 
menį juosė platus diržas su kalto sidabro sagtimi. Drabužiai laisvai kabėjo 
ant liekno kūno siaurais klubais. Ant vieno riešo Benas nešiojo stambia- 
grandę apyrankę, ne auksinę - vario. “Jis sulyso, - pagalvojo Belas. - Li- 
ko savęs paties šešėlis, taip sakant... Senis Benas sulyso. Stebuklams nėra 
galo". 

Tarp šešeto įsitvyrojo tyla. Tai buvo keisčiausias momentas, kurį Bi- 
lui Denbrui teko patirti per gyvenimą. Steno kartu nebuvo, bet septinta- 
sis dalyvavo vis tiek. Sitoje atskiroje restorano salėje jo egzistavimą Bi- 

las juto labai aiškiai, kone fiziškai, - bet tai nebuvo balta figūra su gob- 
tuvu ir dalgiu ant peties. Tai buvo balta dėmė žemėlapyje, kuris apėmė 
1958-1985 metus, vieta, kurią tyrinėtojai galėtų pavadinti Didysis Neži- 
nau. Bilas svarstė, kas gi vis dėlto ten. Beverlė Maš su trumpučiu sijo- 
nėliu, kuris vos slėpė jos ilgas stamantrias kojas, Beverlė su visko ma- 
čiusiais batais, skyrimu per vidurį ir sulaižytais plaukais? Ričis Tozije- 
ris, tampantis šūkį “KARUI STOP“ ant nugaros ir “ŠIUKŠLES IŠ 
STOVYKLOS" ant krūtinės? Benas Henskomas su geltonu cilindru, ant 
kurio užlipdyta vėliava, važiuojantis buldozeriu į palapinę, su išsipešu- 
siais marškiniais, kurie vis švysteldavo nukarusio ant kelnių juosmens pil- 
vo? Ar tas septintasis buvo juodaodis? Nieko panašaus į H.Repą Brau- 
ną, kitaip Meistrą Blyksnį, tik ne į jį; anas vilkėjo paprastus baltus 
marškinius ir išblukusias plačkelnes, sėdėjo Meino universiteto bibliote- 
koje ir rašinėjo apie išnašų kilmę ar ISBN numerių pliusus kataloguojant 
knygas, kai demonstrantai žygiavo už lango ir Filas Ochsas skandavo: 
“Ričardai Niksonai, pasiieškok sau kitos tėvynės", o Žmonės mirė išsp- 
rogdintais viduriais už kaimus, kurių pavadinimų nesugebėjo ištarti; jis sė- 
dėjo palinkęs virš savo darbo (Bilas tiesiog matė), užlieto blyškia žie- 
mos šviesa, iškilmingu ir susikaupusiu veidu, nes žinojo, jog tapti bib- 
liotekininku - tai prisliūkinti kaip nieks kitas arti amžinybės mašinos vai- 
ruotojo sėdynės. Ar jis pats buvo septintasis? Jaunuolis priešais veidro- 
dį, žiūrintis į rausvų plaukų prisivėlusias šukas, stebintis, kaip auga kakta 
ir kyla sąsiuvinių krūvelė ant stalo, sąsiuvinių, kuriuose atsirado pirmojo 
romano “Džoana" juodraštis, po metų išvydęs dienos šviesą kaip knyga? 

Kažkas, visi ir niekas iš paminėtųjų. 

Ir apskritai, nesvarbu. Septintasis buvo čia, 1r tą akimirką visi tai pa- 
juto..... 1r suvokė tą kraupią jėgą, sugrąžinusią juos atgal. “TAS gyvas, - 
pagalvojo Bilas stingdamas. - Akys tritono, uodega drakono, Likimo pirš- 
tas... kas tai būtų, TAS yra Deryje vėl. TAS". 

Staiga Bilas suprato, kad TAS yra septintasis; kad TAS ir laikas kaž- 
kaip pakeičia vienas kitą, kad TAS turi visų jų veidus, kaip ir tūkstančių 
kitų, kuriuos išgąsdino ir nužudė... ir mintis, jog TAS gali būti jie, buvo 
užvis klaikiausia. “Kokia mūsų dalis čia buvo likusi? - siaubu sukaustė 
Bilą mintis. - Kokia mūsų dalis niekada nepaliko latakų ir kanalizacijos, 
kur TAS gyvena... 1r maitinasi? Ar todėl mes pamiršom? Todėl, kad da- 
lis kiekvieno iš mūsų niekada neturėjo ateities, niekada neužaugo ir ne- 
paliko Derio? Ar todėl? 

Draugų akyse atsakymo nebuvo, tik to paties klausimo atspindys. 

Mintys kilo ir lėkė milijoninių sekundės dalių greičiu, sukūrė savito 
lauko rėmus, ir visa tai užtruko vos penkias sekundes. 

Tada atsilošdamas Ričis Tozijeris nusišypsojo ir mestelėjo: 

- O jūs tik pažiūrėkit - Bilas Denbras kaip kulnas. Ar seniai vaksuoji 
savo smegeninę, Didysis Bilai? 

O Bilas, neįsivaizduodamas, ką ruošiasi sakyti, išsižiojo ir išgirdo save 
atšaunant: 

- Kad tu prasmegtum su visu arkliu, Plerpa! 
Po mirksnio kambarys sprogo juoku. Bilas įlėkė į vidurį ir ėmė spausti 
rankas. Tai, ką jis dabar jautė, buvo baisu ir kartu kėlė palengvėjimą: jįs 
namie ir amžiams. 


= 

Benas Henskomas liesėja 


Maikas Henlonas užsakė gėrimus, ir, lyg norėdami atsigriebti už tylą, 
visi suklego iš karto. Paaiškėjo, kad Beverlė Maš dabar yra Beverlė Ro- 
gan. Ji pasakė, kad Čikagoje ištekėjo už nuostabaus žmogaus, kuris ap- 
vertė jos gyvenimą ir kažkokiu stebuklu sugebėjo paversti žmonos pomėgį 
siūti į klestintį madų biznį. Edis Kaspbrakas turėjo limuzinų kompaniją 
Niujorke. “Mano supratimu, žmona kaip tik dabar galėtų būti lovoje su 
Al Pačinu“, - šypsodamasis pareiškė jis, išjudindamas visą kompaniją. 

Jie visi žinojo, ko pasiekė Bilas su Benu, bet Bilui dingojosi, kad nie- 
kas nesiejo tų pasiekimų su vardais, kuriuos pažinojo vaikystėje, iki da- 
bar. Bevės rankinėje atsirado “Džoana" ir “Juodieji slenksčiai", ir ji pa- 
prašė autografo. Pasirašinėdamas Bilas pastebėjo, jog abi knygos nauju- 
tėlės, tarsi iš aerouosto knygynėlio. 

Panašiai Ričis pareiškė Benui susižavėjimą BBC ryšių centru Londo- 
ne... nors akyse švietė keistos ugnelės, lyg jis neįstengtų susieti to pas- 
tato su šituo vyru... ar nuoširdžiu storuliu, kuris pamokė juos užtvenkti 
pusę Barenso nukniauktom lentom ir surūdijusiomis automobilio durimis. 

Ričis dirbo diskžokėjumi Kalifornijoje. Jis prisipažino esąs vadinamas 
Tūkstančio Balsų Žmogumi, o Bilas išsišiepė: 

- Zinai, Riči, visi tavo balsai tokie siaubingi. 

- Su meilikavimu toli nenuvažiuosi, ponas, - atšovė Ričis. 

Kai Beverlė jo paklausė, ar jis nešioja kontaktinės linzes, Ričis tyliai 
pasakė: “Prieik arčiau, brangute. Pažvelk į akeles". Beverlė priėjo. Pasi- 
rodė, kad Ričis nešioja “Hydromist"' linzes. 

- Ar biblioteka vis tokia pat? - paklausė Benas Maiko Henlono. 

Maikas išsiėmė piniginę ir ištraukė bibliotekos nuotrauką iš paukščio 
skrydžio. Judesys buvo toks pat orus kaip žmogaus, kuris ištiesia savo vai- 
kų nuotraukas, paklaustas apie šeimą. 

- Nupliekė vienas vaikinas iš savo lėktuvėlio, - paaiškino, kai nuotrau- 
ka ėmė eiti per rankas. - Bandžiau rasti lėšų Miesto taryboj ir privačių rė- 
mėjų, kurie padėtų išdidinti ją ant sienos Vaikų bibliotekoj. Daug pastan- 
gų, 0 išėjo šnipštas. Bet nuotrauka nebloga, a? 

Visi su tuo sutiko. Benas palaikė ją ilgiausiai ir įdėmiai tyrinėjo. Pa- 
galiau pabaksnojo į stiklinį koridorių: 

- Tau nieko neprimena, Maikai? 

Tas nusišypsojo. 

- Tavo ryšių centrą, - visi pratrūko juoktis. 

Buvo atnešti gėrimai. Draugai susėdo. 

Tyla, staigi, slogi, vėl pakibo ore. Jie žvalgėsi vienas į kitą. 

- Na? - paklausė Beverlė meiliu, kiek dusliu balsu. - Į ką geriam? 

- Į mus, - iškart atsakė Ričis. Sypsenos veide neliko, jo akys susitiko 
su Bilo, ir nežmonišku, nepavaldžiu niekam greičiu Bilas prisiminė juo- 
du vidury Neibolto gatvės, verkiančius vienas kito glėbyje, kai tas pusiau 
klounas, pusiau vilkolakis išnyko. Kai Denbras pakėlė savo taurę, dreban- 
ti ranka šliūkštelėjo gėrimo ant staltiesės. 

Ričis iš lėto ėmė stotis. Paskui jį visi kiti: Bilas pirmas, paskui Benas, 
Edis, Beverlė, galiausiai Maikas Henlonas. 

- Į mus, - tarė Ričis. Jo balsas drebėjo kaip Bilo ranka. - Į 1958-ųjų 
nevykėlių klubą. 

- Nevykėlius, - truputį sutrikusi pakartojo Bevė. 

- Nevykėlius, - pasakė Edis. Už akinių jo veidas buvo blyškus ir su- 
senęs. 

- Į nevykėlius, - sutiko Benas. Lūpų kampučiuose slėpėsi skausmin- 
ga šypsena. 

- Į nevykėlius, - tyliai ištarė Henlonas. 

- Į nevykėlius, - baigė Bilas. 

Stiklai susitiko. Visi išgėrė. 

Vėl stojo tyla, tik šįkart Ričis jos netrikdė. Ji buvo neišvengiama. 

Susėdus Bilas pasakė: 

- Klok, Maikai. Papasakok, kas čia dedasi ir ką galim padaryti. 

'  - Pavalgykim pirma, paskui pakalbėsim, - pasiūlė Maikas. 

Jie taip ir padarė: valgė ilgai ir su apetitu. “Kaip tas senas anekdotas 
apie kalinį“, - pagalvojo Bilas, bet pats jau seniai neprisiminė šitaip stip- 
rinęsis... nuo vaikystės, atrodo. Maistas nebuvo aukščiausios klasės, bet 
tikrai neblogas ir daug: šonkauliukai, troškinti vištos sparneliai, įdaryti 
kiaušiniai, kaštonai, susukti į bekonienos griežinėlius, jautiena, kepta ant 
pagaliukų. 

Ričis rado žavų vaikišką užsiėmimą skrudinti visko po truputį virš 
liepsnos puodo ant padėklo stalo viduryje, kuriuo jie dalijosi su Bever- 
le, įskaitant kiaušinį ir keletą raudonųjų pupelių. 

- Flambe* ant mano stalo, aš dievinu jį, - kalbėjo jis Benui. - Suval- 
gyčiau šūdą ant pagaliuko, jeigu tai flambe. 

- Taip tikriausiai ir atsitiko, - pastebėjo Henskomas. 

Beverlė taip prajuko, kad turėjo išspjauti, ką kramtė, į savo servetėlę. 

- O Dieve, aš, atrodo, plyšiu, - pareiškė Ričis Dono Pardo balsu, 1r Be- 
verlė nusikvatojo skaisčiai nurausdama. 

- Baik, Riči, - pasakė ji. - Perspėju. 

- Perspėjimas priimtas, - atsakė tas. - Stiprinkis, širdele. 

Roza pati atnešė jiems desertą - kalną “aliaskų", kurias pastatė stalo 
gale, netoli Maiko. | 


* flambe - paprastai brendžiu apliejamas ir uždegamas prieš patiekiant į stalą 
patiekalas. 


- Dar flambe ant mano stalo, - sučiulbo Ričis prabudusio rojuje bal- 
su. - Čia geriausi pietūs per mano gyvenimą. 

- Na, žinoma, - patenkinta atsakė Roza. / 

- Jeigu aš užpūsiu, ar išsipildys mano noras? - paklausė jis. 

- “Rytų nefrite" visi norai išpildomi, sere. 

Ričio šypsena nevyto. 

- Aš visom keturiom už sentimentus, - pasakė jis, - bet, matot, mažai 
tikiu tikrumu. 

Jie šiaip taip įveikė “aliaskas". Kai Bilas atsilošė, atleisdamas įsiver- 
Žusį pilvą diržą, pastebėjo taures ant stalo. Šimtus taurių. Tada šyptelė- 
jo prisiminęs, kad išdžiovino porą martinio ir galai žino kiek “Kirin" alaus 
butelių prieš valgį. O ir kiti neatsiliko. Bet girtas jis nesijautė. 

- Nesu taip valgęs nuo vaikystės, - pasakė Benas. Visi į jį sužiuro, pri- 
vertę nežymiai nurausti. - Tiesiogine prasme. Čia didžiausi pietūs nuo ant- 
ro koledžo kurso. 

- Laikeisi dietos? - pasiteiravo Edis. 

- Taip. Laikiausi. Laisva Beno Henskomo dieta. 

- Kas tave privertė? - susidomėjo Ričis. 

- Tik nesakykit, kad norit išgirsti visą tą istoriją nuo tvano... - nepa- 
togiai pasimuistė Benas. 

- Nežinau kaip kiti, - įsiterpė Bilas, - bet aš noriu. Nagi, Benai. Klok. 
Kas pavertė Kupetą į žurnalo modelį prie mūsų stalo? 

Ričis prunkštelėjo. 

- Kupeta, na, žinoma. Visai pamiršau. 

- Ne kažin kokia čia istorija, - pradėjo Benas. - Tiksliau, visai ne is- 
torija. Po tos vasaros, 1958-ųjų, mes likome Deryje dar dvejus metus. Ta- 
da mama prarado darbą, ir mes išsikraustėme į Nebraską, kur gyveno jos 
sesuo, pasiūliusi priglausti, kol mama vėl atsistos ant kojų. Nebuvo ten 
rojaus. Mamos sesuo, teta Džina, buvo niekinga šliundra, nenutylanti aiš- 
kinti, kur tavo vieta pasaulyje ir kokie mes laimingi, kad mama turi se- 
serį, kuri paremianti, ir nereikia eiti su terba ir t.t. Mano storumas kėlė jai 
šleikštulį. Ji negalėjo nusiraminti. Benai, tau reikia daugiau sportuoti. Be- 
nai, gausi širdies smūgį nesulaukęs keturiasdešimties su tokiu pūzru. Be- 
nai, pasaulyje vaikai badauja, turėtum gėdytis savo Dao, - Henskomas 
nutilo gurkštelti vandens. 

- Bet reikalas tas, kad ji prikaišiojo badaujančius BIS jei mano lėkš- 
tė nebuvo išlaižyta. 

Ričis nusijuokė ir palingavo. 

- Tai va, šalis tik pradėjo keltis iš krizės, ir motina visus metus nera- 
do nuolatinio darbo. Bet prieš tai, kai persikraustėm iš tetos Džinos į na- 
mus Omahoje, aš dar užmečiau apie devyniasdešimt svarų. Ir, atrodo, kaip 
tik dėl tetulės. 

Edis švilptelėjo. 

- Tai susidaro apie... 

- Apie du šimtus dešimt, - niūriai pasakė Benas. - Kaip ten būtų, aš 
lankiau mokyklą Omahoje, ir su fiziniu buvo... na, prastai. Vaikai vadi- 
no mane Uzbonu. Ne šiaip sau, suprantama. Viskas tęsėsi apie septynis 
mėnesius, ir vieną dieną, rengiantis po pamokos, pristojo du ar trys kla- 
siokai ir ėmė... plekšnoti per pilvą. Jie tai vadino “taukų gnaibymų". Prie 
jų prisijungė dar keletas, paskui dar, ir galų gale visas būrys vaikė mane 
po persirengimo kambarį, pliaukšėjo per pilvą, užpakalį, nugarą, kojas. Iš- 
sigandau ir ėmiau verkti. Likusieji iš to juokėsi susiriesdami. 

- Suprantat, - pasakė Benas, nudelbęs akis į lėkštę ir dėliodamas sta- 
lo įrankius, - tai buvo paskutinis kartas, kai aš prisiminiau Henrį Bauer- 
są. Tą košę užvirė toks kaimietis su rankom kaip kočėlais, ir kai jie ma- 
ne persekiojo, prisimenu, galvojau, kad Henris grįžo. Manau - ką ten, ži- 
nau - tada visai supanikavau. Jie vijo mane koridoriumi pro spinteles, ku- 
riose sportuojantys laikė savo daiktus. Buvau nuogas ir raudonas kaip vė- 
žys. Praradau savigarbos jausmą... ar net save. Nesupratau, kur aš. Rėkiau 
pagalbos. Berniūkščiai lėkė iš paskos rėkaudami “Taukų puodynė! Tau- 
kų puodynė!“ Pasimaišė suolas... 

- Benai, neišgyvenk viso to iš naujo, - staiga nutraukė Beverlė. Jos 
veidas pasidarė pilkas. Zaisdama vos neapvertė savo stiklinės. 

- Leisk pabaigti, - pasakė Bilas. 

Benas, minutėlę pažiūrėjo į jį ir linktelėjo. 

- Gale koridoriaus stovėjo suolas. Aš nusiverčiau per jį ir susitrenkiau 
galvą. Vaikai kaipmat mane apspito, ir tada pasigirdo balsas: “Gerai. Pa- 
kaks. Zygiuokit persirengti". Tai buvo treneris. Jis stovėjo tarpduryje su 
sportiniais šortais ir baltais vasarinukais. Sunku pasakyti, kiek jis ten sto- 

lį nužnaibyta raudona oda, storulį, verkiantį ant grindų. Paskui pasakė: 
“Po velnių, Beni, užčiaupk savo sumautą srėbtuvę". Aš tiesiog suakme- 
nėjau, išgirdęs taip kalbantį mokytoją. Jis priėjo ir atsisėdo ant suolo, už 
kurio buvau užkliuvęs. Treneris pasilenkė taip, kad švilpukas jam ant kak- 
lo kaukštelėjo man į kaktą. Iš pradžių pamaniau, kad jis pabučiuos ar dar 
ką, ir loštelėjau. O jis čiupo man už krūtų ir suspaudė. Paskui nusivalė ran- 
kas į šortus, lyg palietęs šlykštynę. “Tikiesi, kad paguosiu? - paklausė jis. 
- Nesitikėk. Tu šlykštus jiems, šlykštus ir man. Priežastys skirtingos, bet 
tik todėl, kad jie vaikai, o aš ne. Jie nesupranta, kodėl esi šlykštus. O aš 
žinau. Todėl šlykštus, kad laidoji nuostabų Dievo duotą kūną lašiniuose. 
Ir viskas dėl kvailos savimylos, kuri mane vemt verčia. Dabar klausykis, 
Beni, nes daugiau nesiruošiu kartoti. Aš treniruoju futbolo ir krepšinio ko- 
mandas, lengvaatlečius, dar gavau plaukimo grupę. Todėl pasakau kartą 
ir visam laikui. Tu nutukęs čia, - ir pabaksnojo man į kaktą, kur tik ką 
stuktelėjo tas prakeiktas švilpukas. - Cionai visi lašiniai. Pasodink tai, kas 
tarp tavo ausų, ant dietos, ir numesi svorį. Bet tokie kaip tu niekada ne- 
numeta". 

- Koks šunsnukis! - pasipiktino Beverlė. 

- Taip, - atsakė Benas -šypsodamasis. - Bet jis nesuprato, kad toks yra 
- košės makaulėje trūko. Jis, matyt, šimtus kartų matė Džeką Vebą filme 
“D.J" ir šventai tikėjo, kad daro man malonę. Paskui pasirodė, jog taip bu- 
vo iš tikro. Nes tada aš kai ką sugalvojau. Sugalvojau../ - Benas susirau- 
kė ir įsmeigė akis į vieną tašką, o Bilui pasirodė, kad iš anksto žino, ką 
draugas pasakys. 

- Jau sakiau, kad paskutinį kartą prisiminiau Henrį Bauersą, kai vijo- 
si berniūkščiai. Ir kai treneris pakilo eiti, aš paskutinį kartą pagalvojau, 
ką mes padarėme 58-ųjų vasarą. Pagalvojau... 

Henskomas susvyravo, nužvelgė kiekvieno veidą, tarsi tirdamas. Ir at- 
sargiai tęsė: 

- Pagalvojau, kaip gera mums buvo kartu. Prisiminiau, ką padarėm 1r 
kaip, ir staiga mane nutvilkė mintis, kad kažką panašaus išvydus trene- 
rio plaukai išbaltų kaip popierius ir nelyginant senas žadintuvas nustotų 
tiksėjus širdis. Taip nebūtų, aišku, bet tada man taip atrodė. Toliau buvo 
visai paprasta... 

- Tu supykai, - pasufleravo Bilas. 

Benas šyptelėjo. | 

- Taip, tu teisus, - pasakė jis. - Sušukau: “Treneri!"". Jis atsigręžė. “Sa- 
kot, treniruojat lengvaatlečius?"? - paklausiau. “Sakau, bet tavęs tai nelie- 
čia“, - atšovė mokytojas. “Tai klausyk, paskutinis avigalvi, - pasakiau, o 
jo Žiauna taip ir atvipo. - Būsiu pasiruošęs prisijungti kovą. Ką pasaky- 
si? - “Pasakysiu, kad prikąstum liežuvį, kol neprisišaukei bėdos“, - at- 
sakė treneris. Pasakiau jam, kad aplenksiu visus, ką jis išstatys. Nurung- 
siu greičiausią. O tada jis turės manęs atsiprašyti. Zmogelio kumščiai su- 
signiaužė, jau pagalvojau, kad turėsiu progos išmėginti savo kailiu. Bet 
jis susitvardė ir mestelėjo, kad galiu taukšti, kiek noriu. Liežuvis be kaulų, 
girdi. Bet tą dieną, kai aš aplenksiąs greičiausius, jis grįš į laukus skinti 
kukurūzų. 

- Ir numetei svorį? - paklausė Ričis. 

- Na, taip, - pasakė Benas. - Bet treneris klydo. Viskas prasidėjo ne 
mano makaulėje, o nuo mano mamos. Tądien grįžau namo ir pareiškiau, 
kad noriu numesti svorio. Viskas baigėsi mirtinu pykčiu, abu verkėm. Ji 
pradėjo savo seną giesmelę: aš nestoras, tiesiog stambių kaulų, o stambus 
berniukas, kuris užaugęs bus stambus vyras, turįs daugiau valgyti. Tai bu- 
vo savotiška apsauga. Jai buvo baisu vienai auginti berniuką. Be išsila- 
vinimo ir didelių įgūdžių, vien su begaliniu troškimu sunkiai dirbti. To- 
dėl, kai ji galėjo duoti man antrą porciją... ir žiūrėti per stalą į solidų 
"sūnų... 

- Jautėsi laiminti mūšį, - pabaigė Maikas. 

- Aha - Benas ištuštino savo alų ir ranka nubraukė putos “ūsiukus"'. - 
Todėl suprantate, kad didžiausias mano priešas buvo ne kakta, o motina. 
Jį tiesi0g negalėjo su tuo susitaikyti ilgus mėnesius. Nesiaurino man dra- 
bužių ir nepirko naujų. Tada aš bėgiojau, bėgau visur ir visada, kartais taip 

mušančia širdim, jog netikėjau išlaikysiąs. Po pirmų mylių vėmiau ir pra- 
radau sąmonę. Paskui tik vemdavau. Netrukus tik prilaikydavau kelnes 
bėgdamas. Aš įsidarbinau laiškanešiu ir skuosdavau su krepšiu ant kak- 
lo, nes rankos buvo užimtos kelnėmis. Marškiniai pasidarė panašūs į bu- 
res. O vakarais, kai grįždavau namo ir suvalgydavau tik pusę viso to, kas 
buvo mano lėkštėje, mano mama pratrūkdavo raudoti, kad aš marinu sa- 
ve badu, žudau, daugiau jos nebemyliu ir nenoriu suprasti, kaip sunkiai 
ji dėl manęs dirba. 

- Viešpatie, neįsivaizduoju, kaip tu tai ištvėrei, - burbtelėjo Ričis, pri- 
sidegdamas cigaretę. 

- Aš tiesiog neleidau sau užmiršti trenerio veido, - pasakė Benas. - Už- 
miršti jo išraiškos, kai jis sugriebė mano krūtis koridoriuje priešais ber- 
niukų rūbinę. Ir viskas. Įsigijau keletą naujų džinsų už laiškanešio atly- 
ginimą, o apatinis kaimynas prabadė man naujas skylutes dirže, jei gerai 
pamenu, penkias. Pirmasis kartas, kai man teko pirkti džinsus už savus, 
buvo tada, kai Henris nustūmė mane į Barensą, ir jie tiesiog suplyšo ir 
nudrisko ant manęs. 

- Taip, - ištarė Edis šypsodamasis. - Tada tu man pasakei apie šoko- 
ladinį pieną. Atmeni? 

Benas linktelėjo. 

- Tada tą prisiminiau, ir vėl viskas išgaravo. Maždaug tuomet pradė- 
jau lankyti “Sveikatos ir maitinimosi" kursą ir sužinojau, kad galima val- 
gyti visokias žalias daržoves 1r netukti. Taigi vieną vakarą mama prikro- 
vė man salotų su špinatais, obuoliais ir trupučiu kumpio. Niekad nebuvau 
dobilėlių mėgėjas, bet tada sušlamščiau tris porcijas ir išsijuosęs gyriau 
mamos vakarienę. 

“Tai buvo išeitis. Motina nelabai kreipė dėmesį į tai, ką aš valgau, jei- 
gu valgiau daug. Ji paskandino mane salotose. Kimšau jas trejus metus. 
Kelis kartus net ėjau pasižiūrėti į veidrodį, ar nosis neėmė trukčioti. 

- O kaip baigėsi su treneriu? - paklausė Edis. - Išėjai į maniežą? - jis 
palietė savo aspiratorių, lyg mintis apie bėgimą būtų jį priminusi. 

- Taip, išėjau, - atsakė Henskomas. - Į dviejų šimtų ir keturių šimtų 
metrų distancijas. Buvau praradęs septyniasdešimt svarų ir ištįsęs per du 
colius, todėl kas liko, geriau pasiskirstė. Per pirmas lenktynes palikau ki- 
tus užpakaly. Tada priėjau prie trenerio, kuris iš įsiūčio buvo pasiruošęs 
nagus nusigriaužti, ir pasakiau: “Ar tik ne metas prisiminti kukurūzus. Ka- 
da trauksit į Kanzasą?"? Netaręs nė žodžio, jis šniojo man ir patiesė. Pas- 
kui liepė nešdintis, nes tokių šunsnukių nepakęs savo komandoje. “Net 
jei prezidentas Kenedis asmeniškai prašytų, nesulauktum“', - atsakiau 
šluostydamas kraują iš praskeltos lūpos. “Kad jau pastūmėjai mane, už ši- 
tą nepykstu... bet kitą kartą, kai sėsi prie kukurūzų lėkštės, prisimink ma- 
ne“. Tada treneris prisiekė, kad jei tučtuojau neišsinešdinsiu, daugiau bė- 
gioti neteks, - Benas kalbėjo su šypsena... bet nieko malonaus joje nesi- 
jautė ir juolab nostalgiško. - Taip ir pasakė. Visi matė, net tie, kuriuos nu- 
rungiau. Jie atrodė nejuokais susirūpinę. Todėl aš tiesiog pasakiau: “Da- 

bar klausykis, treneri. Šįkart leidžiu išsisukti, nes esi niekingas pašlemė- 
kas, kuriam per vėlu ko nors mokytis. Bet dar kartą paliesi pirštu, aš pa- 
sistengsiu, kad daugiau nesivargintum šitame darbe. Nesu tikras, kad pa- 
siseks, bet nuoširdžiai pasistengsiu. Aš numečiau svorio, todėl turiu tėi- 
sę į pasitikėjimą savimi ir ramybę. O dėl to verta pakovoti". 

Bilas tarė: 

- Gerai skamba, Benai... bet rašytojas manyje negali atsistebėti, kad 
vaikas galėjo šitaip kalbėti. 

Benas linktelėjo. Keistas šypsnys nedingo iš lūpų kampučių. 

- Aš ir pats nemanau, kad kitas vaikas, neišgyvenęs to, ką mes kartu 
išgyvenom, galėtų. Bet aš pasakiau tą... ir buvau pasiryžęs pažadą vyk- 
dyti. 

Bilas susimąstė. Linktelėjo. 

- Gerai. 

- Treneris stovėjo įsispendęs rankas į šonus, - tęsė Benas. - Išsižiojo, 
paskui užsičiaupė. Niekas net nešnipštelėjo. Aš nuėjau sau, ir tai buvo 
paskutinis kartas, kai turėjau reikalų su treneriu Vudlajumi. Kai mano auk- 
lėtoja gražino man pažymių lapą, kažkas buvo išspausdinęs "atleistas"? ša- 
lia “fizinio lavinimo“ grafos, o jis pasirašė. 

- Tu nugalėjai jį! - šūktelėjo Ričis ir papurtė sukabintas rankas sau virš 
galvos. - Stai taip, Benai! 

Henskomas tik gūžtelėjo. 

- Man rodos, aš nugalėjau tik save. Treneris mane paskatino... bet tik 
mintis apie jus, vaikinai, mane iš tikro palaikė. Ir aš laimėjau, - Benas 
kukliai truktelėjo pečiais, bet Bilas tarėsi pastebėjęs smulkyčiais prakai- 
to lašeliais nusėtą jo kaktą. - Išpažinties pabaiga. Tik alaus dar norėtųsi. 
Kalbėjimas - troškinantis užsiėmimas. 

Maikas pakvietė padavėją. 

Visi užsisakė dar po vieną ir ėmė šnekučiuotis apie viską ir nieką, kol 
gėrimai buvo atnešti. Bilas žiūrėjo, kaip taurės stiklu kopia alaus burbu- 
liukai. Pasidarė nejauku ir baisu pagalvojus, jog kuris nors iš jų pradės 
pasakoti savo istoriją apie tuos metus. Kad, pavyzdžiui, Beverlė papasa- 
kos apie tą nuostabų žmogų, už kurio ištekėjo (net jei jis didžiausia nuo- 
bodybė, kokie paprastai būna visi nuostabūs žmonės), arba Ričis Tozije- 
ris pasidalys juokingais atsitikimais iš radijo studijos, ar Edis Kaspbra- 
kas pareikš savo nuomonę, kas iš tikro yra Tedis Kenedis, o kiek arbatpi- 
nigių palieka Robertas Redfordas... gal net pasvarstys, kodėl Benui pa- 
vyko atsikratyti lašinių, o jis ir toliau pririštas prie aspiratoriaus. 

“Ir viskas tik todėl, - suprato Bilas, - kad Maikas bet kada gali pradė- 
ti kalbėti, o aš nesu įsitikinęs, kad noriu tai išgirsti. Mano širdis kažko- 
dėl ėmė skubėti ir rankos atšalo. Tik todėl, kad jau dvidešimt penkeriais 
metais esu per senas šitaip bijoti. Ir ne aš vienas. Tai netylėkit, pasaky- 
kit ką nors. Pakalbėkim apie savo karjerą ir sutuoktinius arba apie jaus- 
mą vėl susitikus vaikystės žaidimų bendrus. Kalbėkim apie seksą, beis- 
bolą, naftos kainas, Varšuvos pakto šalių ateitį. Bet ką, tik ne apie tai, ko 
čia susirinkom. Nagi, kas nors, pasakykit ką nors". 

Tas kas nors atsirado. Tai buvo Edis Kaspbrakas. Bet jis prabilo ne 
apie Tedį Kenedį ar Redfordo arbatpinigius, juo labiau ne apie “Edžio 
čiulptuką“, kaip Ričis kadaise vadino aspiratorių. Jis paklausė, kada mi- 
rė Stenas Urisas. 

- Užvakar. Kai visiems paskambinau, - atsakė Maikas. 

- Ar tai susiję su tuo... su tuo, dėl ko mes čia? 

- Galiu tik pasakyti, kad niekas nežino atsakymo, nes jis nepaliko raš- 
telio, bet sprendžiant iš to, kad tai atsitiko tuoj po mano skambučio - vi- 
sai tikėtina. 

- Jis nusižudė, tiesa? - niūriai paklausė Beverlė. - O Dieve, vargšas Ste- 
nas. 

Kiti žiūrėjo į Maiką, kuris baigęs gėrimą tarė: 

- Taip, nusižudė. Kiek Žinau, po pokalbio nuėjo į vonią, prisileido van- 
dens ir persipjovė riešus. 

Bilas nudelbė akis; aplink stalą staiga liko tik blyškūs veidų ovalai, - 
ne kūnai, tik veidai, balti balionai, mėnuliai, surinkti į krūvą seno pažado. 

- Iš kur sužinojai? - paklausė Ričis. - Rašė vietiniai laikraščiai? 

- Ne. Ne pirmi metai užsisakau laikraščius tų miestų, kur jūs gyvenat. 
Turiu kalnus komplektų. 

- Aš - šnipas, - Ričio veidas buvo susirūpinęs. - Ačiū, Maikai. 

- Toks mano darbas, - paprastai atsakė tas. 

- Vargšas Stenas, - pakartojo Bevė. Ji niekaip negalėjo susitaikyti su 
ta žinia. - Bet tada jis buvo toks drąsus. Toks... ryžtingas. 

- Žmonės keičiasi, - pastebėjo Edis. 

- Argi? - nesutiko Bilas. - Stenas buvo... - Denbro pirštai bėgiojo stal- 
tiese, jis ieškojo tinkamo žodžio. - Jis buvo tvarkos mėgėjas. Iš tų, kurių 
lentynoje turėjo būti atskirta fantastika nuo kitos literatūros... ir viskas 
abėcėlės tvarka. Prisimenu jo žodžius - nežinau, bent jau kol kas, kur bu- 
vom ir ką veikėm, bet tai buvo prieš atomazgą. Jis pasakė, kad gali pa- 
kęsti baimę, bet ne nešvarą. Tai buvo Steno esmė. Ir kai Maikas paskam- 
bino, to buvo per daug. Jis matė dvi išeitis: likti gyvam ir susitepusiam 
arba mirti švariam. Galbūt žmonės tiek nesikeičia, kiek mums atrodo. Gal- 
būt jie tiesiog... tiesiog sumedėja. 

Po pauzės Ričis pasakė: 

- Gerai, Maikai. Pasakok, kas vyksta Deryje. 

- Kai ką papasakosiu, - pradėjo Henlonas. - Galiu apsakyti, kas daro- 
si dabar arba pakalbėti apie jus. Tik neįstengsiu priminti, kas atsitiko 
1958-ųjų vasarą, net ir nemanau, jog reikia. Kada nors prisiminsite tą pa- 
tys. Bijau, kad prasitarus anksčiau, negu jūsų sąmonė pasiruošusi prisi- 
minti, tai, kas atsitiko Stenui... 

- Gali atsitikti mums? - tyliai paklausė Benas. 

Maikas linktelėjo. 

- Taip. Kaip tik to aš 1r bijau. 

- Tai papasakok, ką gali, Maikai, - pasiūlė Bilas. 

- Gerai, - sutiko bibliotekininkas. - Klausykit. 

4 
Nevykėliai sužino 

- Žmogžudystės vėl prasidėjo, - tiesiai pasakė Maikas. Jis nužvelgė sė- 
dinčius aplink stalą ir sustojo prie Bilo. 

- Pirmoji iš “naujų žmogžudysčių“, jei leisit taip pavadinti, prasidėjo 
ant Meino gatvės tilto ir baigėsi po juo. Auka - vaikiškas gėjus Adrianas 
Melonas. Sirgo sunkia astmos forma. 

Edžio ranka nusėlino iki aspiratoriaus. 

- Tai atsitiko praeitą vasarą, liepos dvidešimt pirmąją, per Kanalo die- 
nų uždarymą, tokią šventę... a 

- Derio ritualą, - tyliai padėjo Bilas. Ilgi jo pirštai lėtai masažavo smil- 
kinius, ir nesunku buvo atspėti jį galvojant apie brolį Džordžą... Džordžą, 
kuris pradėjo aną žmogžudysčių aukų seriją. 

- Ritualą, - pašnibždom pakartojo Maikas. - Taip. 

Jis trumpai apsakė, kas atsitiko Adrianui, be ypatingo malonumo ste- 
bėdamas, kaip plečiasi draugų akys. Papasakojo, ką paskelbė “News" ir 
ko ne... įtraukiant Dono Hagarčio ir Kristoferio Anvino parodymus apie 
kažkokį klouną, kuris kaip pasakų trolis slėpėsi po tiltu ir, anot Hagarčio, 
atrodė kaip Ronaldo Makdonaldo ir Bozo hibridas. 

- Tai jis, - gergždžiančiu ligonio balsu išspaudė Benas. - Tas prakeiktas 
Penivaisas. 

- Yra dar kai kas, - pasakė Maikas, neatitraukdamas žvilgsnio nuo Bilo. 
- Vienas iš tardytojų - tas, kuris ir ištraukė Adrianą Meloną iš Kanalo - 
yra miesto policininkas, vardu Haroldas Gardneris. 

- O Viešpatie, - drebančiu balsu išsprūdo Bilui. 

- Bilai? - Beverlė uždėjo ranką jam ant peties. Jos balse skambėjo nuo- 
širdus susirūpinimas. - Bilai, kas yra? 

- Haroldas tada buvo maždaug penkerių, - pasakė jis. Jo akys laukė 
Maiko patvirtinimo. 

- Taip. 

- Kas yra, Bilai? - paklausė Ričis. 

- H-H-Haroldas Gardneris yra Deivo Gardnerio sūnus. Deivas gyve- 
no kaimynystėje, kai nu-nužudė Džordžą. Tai jis priėjo prie Dže-Dže... 
prie mano brolio ir parnešė jį namo, susuktą į u-užtiesalą. 

Jie sėdėjo tylėdami. Beverlė pakėlė ranką prie akių. 

- Viskas per daug sutampa, tiesa? - pagaliau pasakė Maikas. 

- Taip, - tyliai pritarė Bilas. - Sutampa. 

- Ilgus metus vedžiau visų jūsų bylas, - toliau pasakojo Henlonas, - bet 
tik tada aš ėmiau suprasti, kodėl tą dariau, koks viso to tikslas. Bet aš lau- 
kiau, kaip įvykiai vystysis toliau. Suprantat, jaučiau, kad turiu visiškai įsi- 
tikinti, o tik tada... kištis į jūsų gyvenimus. Ne devyniasdešimt, net ne de- 
vyniasdešimt penkiais procentais. Reikėjo būti tikram šimtu procentų. 

Praėjusį gruodį Memorialiniame parke buvo rastas berniuko Stiveno 
Džonsono lavonas. Kaip ir Melonas jis buvo siaubingai sumaitotas prieš 
mirtį ar iškart po jos, bet panašu, kad vaikas galėjo mirti tiesiog iš siaubo. 

- Išprievartavimas? - paklausė Edis. 

- Ne. Tiesiog išdarkytas. 

- Kiek 1š viso? - pasiteiravo Edis, nors neatrodė iš tikro susidomėjęs 
tuo. 

- Blogai, - pasakė Maikas. 

- Kiek? - pakartojo Bilas. 

- Devyni. Kol kas. 

- Negali būti! - išrėkė Beverlė. - Būčiau skaičiusi laikraštyje... mačiusi 
per televizorių! Kai tas beprotis policininkas pjovė moteris Kas! Roke, 
Meine... ir Atlantoje nužudyti vaikai... 

- Zinoma, - atsakė bibliotekininkas, - aš daug mąsčiau apie tai. Ir vi- 
sa labai susiję su tuo, kas čia vyksta. Bevė teisi, tai turėtų būti sensacija. 
Palyginimas su Atlanta mane nugąsdino baisiausiai. Devynių vaikų lavo- 
nai... turėtų sulėkti televizijos korespondentai, visokio plauko psichiatrai, 
“The Atlantic Monthly“ ir “Rolling Stone“ reporteriai, žodžiu, informa- 
cijos kapstytojai. 

- Bet nieko panašaus neatsitiko, - pastebėjo Bilas. 

- Taip. Visiškai, - pasakė Maikas. - Tiesa, buvo užsiminta Portlendo 
“Telegram"" sekmadieniniame priede, dar Bostono “Globe*' parašė. Bos- 
tono televizijos programa “Laba diena" įtraukė į vasario mėnesio neišaiš- 
kintų žmogžudysčių skyrių, bet ekspertai, aišku, nepasidomėjo, kad pa- 
našus nusikaltimų protrūkis buvo 1957-58-aisiais bei 1929-30-aisiais. 

Galima surasti objektyvią priežastį, žinoma. Atlanta, Niujorkas, Cika- 
ga, Detroitas - dideli miestai, tokie įvykiai ten kaip sprogimas. O Deryje 
net nėra vietinės radijo ar televizijos stoties, jei neminėsim aukštosios mo- 
kyklos radijo taško. Bengoras irgi informacijos užkampyje. 

- Išskyrus Derio “News", - įsikišo Edis, ir visi nusijuokė. 

- Bet tai nepateisinama šiandieninio pasaulio mastu. Komunikacijos 
tinklas yra ir čia, todėl istorija negalėjo nenuskambėti per visą valstiją. Ir 
vis dėlto nenuskambėjo. Galiu sugalvoti tik vieną priežastį: TAS to ne- 
nori. 

- TAS, - pakartojo Bilas, daugiau sau. 

- TAS, - patvirtino Maikas. - Jeigu J jau norim pavadinti tai kaip nors, 
geriausia vadinti TUO. Matot, aš imu manyti, kad TAS buvo čia tiek il- 
gai... kad ir kas 1š tikro būtų... kad virto Derio dalimi, tokia neatskiriama 
kaip vandentiekio bokštas, Kanalas, Besio parkas ar biblioteka. Tik TAS 
- ne geografinė sąvoka, suprantama. Gal kada nors ir buvo, bet dabar 
TAS... viduje. Kažkokiu būdu įsilydė. Tik taip aš sugebu paaiškinti vi- 
sus tuos kraupius dalykus, kurie čia vyksta, kurie teoriškai paaiškinami, 
praktiškai - ne. 1930 metais supleškėjo negrų klubas, vadintas “Juodąja 
vietele". Dar prieš metus Kanalo gatvėje vidury baltos dienos buvo išpyš- 
kinta grupelė atmatų. 

- Bredlio šutvė, - pasakė Bilas. - FTB prikirpo juos, tiesa? 

- Taip rašoma vadovėliuose, nors skiriasi nuo realybės. Kiek man pa- 
vyko išsiaiškinti, - ir aš tikrai tuo tikiu, nes myliu šitą miestą, - Bredlio 
šutvė, visas septynetas, buvo sunaikintas dorų Derio piliečių. Kada nors 
apie tai papasakosiu. 

Per velykinių kiaušinių ieškotines 1906 metais Kitčenerio fabrike įvy- 
ko sprogimas. Tais pačiais metais užfiksuoti nežmoniški gyvulių suluo- 
šinimo atvejai, kurie pagaliau atvedė pas Endrių Ruliną, dabartinio Ru- 
lino fermų savininko senelio brolį. Atrodo, kad jis buvo pribaigtas lazdom 
tų trijų deputatų, kurie turėjo nutempti jį į teismą. Ir nė vienas nebuvo pat- 
rauktas atsakomybėn. 

Maikas Henlonas išsitraukė miniatiūrinę užrašų knygutę iš vidinės ki- 
šenės ir pasklaidė nežiūrėdamas. 

- 1877-aisiais miesto ribose vyko keturi linčiavimai. Vienas iš tų, ku- 
rie pakibo ant virvės, buvo pasaulietis metodistų pamokslininkas, kuris 
kaip kačiukus nuskandino keturis savo vaikus ir nušovė žmoną. Paskui 
bandė inscenizuoti jos savižudybę, bet nieko neapmulkino. Metais anks- 
čiau Kenduskego žemupyje, savo vagonėlyje buvo rasti keturi medkirčiai, 
tiesiogine prasme suplėšyti į skutus. Vaikų, visų šeimų dingimai užrašy- 
ti senuose dienoraščiuose... ir nė pusės žodžio viešuose dokumentuose. 
Tai kartojasi, tikriausiai jau pastebėjote. 

- Kaipgi ne, - pasakė Benas. - Tai, kas čia vyksta, yra asmeninio po- 
būdžio. 

Maikas užvertė knygutę, grąžino į vietą ir ramiai visus nužvelgė. 

- Būčiau draudimo agentas, o ne bibliotekininkas, nupieščiau jums gra- 
fiką. Jis atskleistų nenormaliai aukštą visų nusikaltimų procentą, įskaitant 
žaginimus, kraujomaišą, įsilaužimus bei plėšimus, automobilių vagystes, 
vaikų tvirkinimą, sutuoktinių kankinimą, grasinimus susidoroti. Cia vidu- 
tinis Teksaso miestas, kurio kriminogeninė situacija smarkiai “nurungia" 
blogąja prasme bet kokį kitą tokio dydžio ir rasinės sudėties miestą. Ne- 
suvokiamą vietinių gyventojų ramybę bandyta aiškinti vandeniu, jame 
esančiu kažkokiu natūraliu trankviliantu. O čia - priešingai. Deris - pavo- 
jingas miestas gyventi įprastais metais, o kas dvidešimt septyneri - nors 
ciklas nebūna visai tikslus - smurtingumas pasiekia neapsakomas aukštu- 
mas... ir niekad nepatenka į nacionalines naujienas. 

- Cia kaip koks vėžys, - pasakė Beverlė. 

- Ne visai taip. Nesutramdytas vėžys neišvengiamai nužudo. Deris ne- 
mirė, priešingai, tarpsta.. paslapčia, niekam negarsinant, suprantama. Tai 
klestintis miestelis santykinai negausios populiacijos valstijoje, kuriame 
blogi dalykai vyksta pernelyg dažnai, o kas ketvirtį amžiaus - tiesiog siau- 
bingi. 

- Tai vyksta periodiškai? - paklausė Benas. 

Maikas linktelėjo. 

- Be išimčių. 1715-16-ieji, 1740-1eji iki pat 1743-ųjų (užsitęsęs), 1769- 
1770-ieji ir taip toliau. Iki šiandien. Mane slegia nuojauta, kad kiekvie- 

nas ciklas vis nuožmėja, galbūt todėl, kad jo pabaigoje Deryje pagausė- 
davo gyventojų, o gal dėl kitos priežasties. O 1958-aisiais ciklas netikė- 
tai nutrūko anksčiau. Mūsų dėka. 

Bilas Denbras pasilenkė į priekį. Akys sublizgo. 

- Tu įsitikinęs? Visiškai? 

- Taip, - atsakė Maikas. - Ankstesnieji savo piką pasiekdavo rugsėjį 
ir baigdavosi katastrofa. Gyvenimas daugmaž grįždavo į seną vagą apie 
Kalėdas, Velykas vėliausiai. Kitaip sakant, “blogieji'" metai tęsdavosi ke- 
turiolika dvidešimt mėnesių kas dvidešimt septyneri metai. O tie, kurie 
prasidėjo tavo brolio mirtimi 1957-ųjų spalį, staiga nutrūko 1958-ųjų rug- 
pjūtį. | 

- Kodėl? - nekantriai paklausė Edis. Jo kvėpavimas virto švilpesiu. Bi- 
las prisiminė tą garsą ir žinojo, kad netrukus Kaspbrakas apžios savo 
“čiulptuką". - Ką mes padarėme? 

Klausimas pakibo ore. Rodės, Maikas svarsto jį... bet jis papurtė galvą. 

- Prisiminsi, - pasakė. - Ateis laikas, prisiminsi. 

- O kas, jeigu ne? - paklausė Benas. 

- Tada tepadeda mums Dievas. 

- Devyni vaikai per šiuos metus, - garsiai mąstė Ričis. - Jėzau. 

- Liza Albrecht ir Stivenas Džonsonas 84-ųjų pabaigoje. Vasarį din- 
go berniukas, vardu Denisas Torijas. Aukštesnės klasės moksleivis. Kū- 
ną rado kovo vidury Barense. Sužalotą. Salia buvo štai kas. 

Maikas išėmė nuotrauką iš kišenės, kurioje nešiojos1 užrašų knygelę. 
Ji ėmė keliauti aplink stalą. Beverlė su Edžiu apžiūrėjo susidomėję, o Ri- 
čio reakcija buvo netikėta. Jis išmetė nuotrauką it nusiplikęs. 

- Jėzau! Jėzau, Maikai! - jis pakėlė išsprogintas akis. Paskui perdavė 
fotografiją Bilui. 

Denbras paėmė ir pajuto, kaip pasaulis ima plaukti švininiame rūke. 
Buvo beprarandąs sąmonę. Išgirsta dejonė buvo jo paties. Nuotrauka išk- 
rito 1š rankos. 

- Kas yra? - pasigirdo Beverlės klausimas. - Ką tai reiškia, Bilai? 

- Tai mano brolio mokyklinė nuotrauka, - pagaliau iškošė Bilas. - Tai 
Dže-Džordžas. Nuotrauka iš jo albumo. Ta, kuri judėjo. Ir pamerkė. 

Fotografija vėl nukeliavo per rankas, o Bilas suakmenėjęs sėdėjo sta- 
lo gale ir žiūrėjo į tolį. Ten buvo nuotraukos nuotrauka. Joje buvo jam- 
žinta mokyklinė fotografija baltame fone: šypsnys, atidengęs tarpą, kuria- 
me turėjo išaugti nauji dantys (jei neišaugo kape, pagalvojo Bilas ir krūp- 
telėjo). Po Džordžo portretu buvo užrašyta: “MOKYKLOS DRAUGAI 
1957-58". 

- Ji rasta šįmet? - pasitikslino Beverlė. Maikas linktelėjo ir atsigręžė į 
Bilą. 

- Kada paskutinįsyk ją matei? 

Denbras suvilgė lūpas, pabandė atsakyti. Nė garso. Vėl pabandė, gir- 
dėdamas, kaip žodžiai aidi galvoje, pranešdami apie mikčiojimą, kovoja 
su juo, kovoja su siaubu. 

- Nemačiau šitos nuotraukos nuo 1958-ųjų. Nuo to pavasario, metai po 
Džordžo mirties. Kai ketinau parodyti ją Ričiui, b-buvo dingusi. 

Pasigirdo traukiamo oro šnypštimas, privertęs visus atsisukti. Edis sta- 
tė savo aspiratorių ant stalo truputį sutrikęs. 

- Edis Kaspbrakas vėdinasi! - linksmai suklykė Ričis ir staiga persi- 
jungė į klaikų “MovieTone Newsreel'' diktoriaus toną: - Siandien Deris 
skuba į astmininkų paradą, renginio žvaigždė - Didysis Edis Snarglys, 
Naujojoj Anglijoj pagarsėjęs kaip... 

Ričis nelauktai nutilo ir siektelėjo ranka veido, lyg norėdamas užsi- 
dengti akis, ir Bilas staiga pagalvojo: “Ne, ne to. Ne užsidengti akis, o pa- 
taisyti ant nosies akinius. Akinius, kurių seniai ten nėra. Jėzau Kristau, 
kas čia daros17" 

- Atleisk, Edi, - pasakė Ričis. - Tai buvo žiauru. Nesuprantu, kas da- 
rosi prakeiktoj mano makaulėj, - jis nejaukiai nužvelgė kitus. 

Maikas Henlonas prakalbo tyloje. 

- Aš prisiekiau sau, kai buvo rastas Stiveno Džonsono lavonas, kad at- 
sitikus dar kam nors (jei atvejis nekels abejonių), suskambinsiu visiems, 
bet tai padariau tik po dviejų mėnesių. Mane tarsi užhipnotizavo tie įvy- 
kiai, jų sąmoningumas ir apdairumas. Džordžo nuotrauka buvo rasta prie 
nuvirtusio medžio vos už dešimt pėdų nuo Torijaus kūno. Nebuvo pas- 
lėpta; veikiau priešingai. Atrodo, žudikas norėjo, kad ji būtų rasta. 

- Kaip pavyko gauti nuotrauką iš policijos? - paklausė Benas. - Juk ji 
iš ten, ar ne? 

- Taip, iš tikro. Policijos valdyboje yra vienas vyrukas, kuris neatsi- 
sako užsidirbti papildomų pinigų. Iš manęs gauna po dvidešimt žalių kas 
mėnesį - daugiau kišenė neleidžia. Iš jo ir gaunu informaciją. Douno Ro- 
jaus lavonas surastas keturiom dienom vėliau už Torijų sūnaus. Makero- 
no parke. Buvo trylikos metų. Nukirsta galva. 

Šių metų balandžio dvidešimt trečia. Adamas Teroltas. Šešiolikos. Pas- 
kelbta paieška, kai tėvai nesulaukė po bendo repeticijos. Aptiktas kitą die- 
ną netoli tako per giraitę už Vakarų Brodvėjaus. Taip pat nukirsta galva. 

Gegužės šešta. Frederikas Kovanas. Dvejų su puse. Nuskandintas klo- 
zete, antrame aukšte. 

- O, Maikai! - šūktelėjo Beverlė. 

- Taip, baisu, - kone piktai atšovė tas. - Manai, nesuprantu? 

- Policija įsitikinusi, kad tai negalėjo būti... na, koks nors nelaimingas 
atsitikimas? - paklausė Bevė. 

Maikas papurtė galvą. 

- Jo motina kieme džiaustė baltinius. Išgirdo grumtynes, sūnaus klyks- 
mą. Lėkte užlėkė laiptais. Sako girdėjusi kelis kartus nuleidžiamą vandenį 
ir kažkieno juoką. Tas juokas pasirodė nežmogiškas. 

- Ir ji nieko nematė? - paklausė Edis. 

- Tik sūnų, - paprastai pasakė Henlonas. - Stuburas sulaužytas, kau- 
šas perskeltas. Sudužusios dušo kabinos stiklinės durys. Visur kraujai. 

Dabar motina Bengoro psichiatrinėje ligoninėje. Mano... mano policijos 
valdybos šaltinis sako, kad ji išprotėjo. 

- Ko čia stebėtis, po paraliais, - sugergždė Ričis. - Kas nors pavaišins 
cigarete? 

Beverlė padavė. Tozijeris ilgai nepataikė užsidegti. 

- Policija laikosi versijos, kad žudikas įsmuko pro paradines duris, kai 
misis Kovan džiaustė skalbinius. O kai ji puolė į viršų, tiesiog iššoko pro 
vonios langą į kiemą, iš kurio ji išbėgo, ir nusiplovė. Tik kad ten langas 
visai mažutis. Ir septynių metų vaikui sunkiai sektųsi išsirangyti. O šok- 
ti reikėjo dvidešimt penkias pėdas ant akmeninio grindinio. Reidmache- 
ris nenori prisiminti tokių smulkmenų, ir niekas iš spaudos - juolab iš 
“News" - jo neverčia. L 

Maikas nugėrė mineralinio 17 pasiuntė kitą fotografiją. Si buvo ne iš 
policijos; tai dar viena mokyklinė nuotrauka. Joje šypsojosi maždaug try- 
likos metų vaikinukas. Tai progai apsivilkęs išeiginius drabužius, atgram- 
dęs rankas ir dailiai sudėjęs ant kelių... o akyse - velniukai. Juodukas. 

- Džefris Holis, - paaiškino Maikas. - Gegužės trylikta. Už savaitės po 
mažylio Kovano mirties. Rastas Besio parke prie Kanalo. Dar po devy- 
nių dienų, 22-ąją, penktaklasis Džonas Fjuris buvo nužudytas Neibolto 
gatvėje... 

Edžiui išsprūdo šaiži dejonė. Jis siektelėjo aspiratoriaus ir per skubė- 
jimą apvertė. Tas nusirito iki Bilo. Edžio oda įgavo nesveiką geltoną ats- 
palvį. Saltas oras švogždė jo gerkle. 

- Duokit jam ką nors atsigerti! - suriaumojo Benas. - Ką nors duo... 

Bet Edis purtė galvą. Įsikišo aspiratoriaus pistoletą į burną. Oro ka- 
muolys išpūtė krūtinę. Jis atsilošė pusiau prisimerkęs ir giliai alsuodamas. 

- Nieko tokio, - išspaudė. - Vieną minutę, aš klausau. 

- Edi, tu tikras? - susirūpino Beverlė. - Gal tau būtų geriau išsitiesti... 

- Viskas gerai, - irzliai pakartojo jis. - Tai buvo... šokas. Suprantat. So- 
kas. Aš buvau visai pamiršęs Neibolto gatvę. 

Nė vienas neatsakė; ir nereikėjo. Bilas pagalvojo: “Jau pradedi tikėti, 
kad visi resursai išsemti, o Maikas ištraukia dar vieną vardą, paskui ki- 
tą, tarsi piktas magas su pilnu cilindru triukų, ir vėl leki iš balno". 

Pernelyg sunku pakelti visą tą tvindantį nesuprantamą smurtą, kažkaip 
nutaikytą tiesiai į jų šešetą, - kaipgi kitaip suprasti Džordžo fotografiją? 

- Džono Fjurio kojos buvo nutrauktos, - tyliai pabaigė Maikas, - bet 
teismo ekspertas teigia, jog tai įvyko po mirties. Sirdis neišlaikė. Tikra žo- 
džio prasme mirė iš baimės. Rado laiškanešys, pastebėjęs kyšančią iš po 
priemenės ranką... 

- 29-as namas, tiesa? - paklausė Ričis, privertęs Bilą staiga atsigręžti. 
Ričis žvilgtelėjo į jį, nežymiai linktelėjo ir vėl nukreipė žvilgsnį į Hen- 
loną. - Neibolto gatvės dvidešimt devintas namas? 

- O taip, - taip pat ramiai atsakė Maikas. - Tikrai 29-as. - Gurkštelė- 
jo. - Ar tikrai viskas gerai, Edi? 

Kaspbrakas linktelėjo. Kvėpavimas aprimo. 


29 


- Reidmacheris įvykdė areštą jau kitą dieną po Fjurio lavono radimo, 
- tęsė Maikas. - “News" pirmajame puslapyje iškart pasirodė straipsnis, 
šaukiantis keršto. 

- Po aštuonių Žmogžudysčių? - paklausė Benas. - Taip. Logiška. Ką 
ir besakyti. 

Beverlė panoro sužinoti, kas buvo areštuotas. 

- Toks vargeta, kuris glaudžiasi savo lūšnoj prie 7-0jo kelio, jau už 
miesto, Niūporto kryptimi. Savotiškas atsiskyrėlis. Kūrenosi atsitiktiniais 
lentgaliais, stogą užsidengęs skiedrom ir automobilių ratų diskais 1š 5ą- 
vartyno. Haroldas Irlas vardu. Veikiausiai per metus nesugraibantis nė 
dviejų šimtų grynais. Žmogžudystės dieną kažkas atsitiktinai pravažiuo- 
damas pastebėjo Haroldą spoksantį savo kieme į žvaigždes. Drabužiai bu- 
vo iškruvinti. 

- Tai galbūt... - su slapta viltimi pradėjo Ričis. 

- Jo pašiūrėj rasti trys išmėsinėti elniai, - atšaldė Maikas. - Kartais jis 
pabrakonieriaudavo Heivene. Ant drabužių buvo elnių kraujas. Kai Reid- 
macheris paklausė, ar jis nužudė Fjurį, Irlas atsakęs: “O, taip, aš nužudžiau 
daug žmonių. Daugumą nupliekiau per karą". Pasipasakojo, jog naktį ma- 
to keistus dalykus. Kartais tai būna mėlynos švieselės palei pat žemę. La- 
vonų ugnelės, pasak jo. Kartais - Bigfutą.* 

Jį nusiuntė į Bengoro psichiatrinę. Medikų išvadose rašoma, kad jo 
kepenų kaip ir nelikę. Mat gerdavo dažų skiediklį... 

- O Viešpatie, - atsiduso Beverlė. 

- ... Ar linkęs į haliucinacijas. Jie laikė jį ligoninėj, kol prieš tris die- 
nas Reidmacheriui netoptelėjo “geneali"' mintis, jog Irlas puikiai tinka įta- 
riamuoju. Aštuoni žmonės su lopetom perkasė jo bakūžę, ieškodami gal- 
vų, lempų gaubtų iš žmogaus odos ir dar velniai žino ko. 

Henlonas nutilo palenkęs galvą. Balsas pasidarė kimesnis. 

- Aš laukiau. Bet kai pamačiau šitą, sėdau prie telefono. Dievas ma- 
to, reikėjo padaryti tą anksčiau. 

- Pažiūrėkim, - tarstelėjo Benas. 

- Auka vėl tapo penktokas, - pasakojo Maikas. - Fjurio klasės draugas. 
Jis buvo rastas šalia Kanzaso gatvės, netoli tos vietos, kur Bilas slėpda- 
vo savo Silverį, kai eidavom į Barensą. Berniuko vardas - Džeris Belvu- 
das. Perplėštas perpus. Tai... tai, kas iš jo liko, gulėjo netoli gelžbetoni- 
nės atraminės sienos, kuria prieš dvidešimtmetį buvo sutvirtintas gatvės 
šlaitas. Sita policijos nuotrauka buvo padaryta pusvalandžiui nepraėjus po 
kūno išvežimo. Stai. 
lei. Bevė prabėgom žvilgtelėjo ir pasiuntė Edžiui, kuris apžiūrinėjo ilgai 
ir įdėmiai, prieš atiduodamas Benui. Benas, užmetęs akį, padavė fotogra- 
fiją Bilui. 


* Bigfoot arba Sasguatch (angl.)- didžiulis plaukuotas žmogiškas sutvėrimas, 
kuris, manoma, gyvena JAV Siaurės Vakaruose ir Vakarų Kanadoje. 


30 


Ant cementinės sienos kraipėsi raidės: 
GRĮŽKIT NAMO GRĮŽKIT NAMO GRĮŽKIT NAMO 


Bilas niūriai pažiūrėjo į Maiką. Jautėsi sutrikęs ir išgąsdintas, bet da- 
bar pajuto pirmas pykčio žiežirbas. Ir jis džiaugėsi. Pykti nėra malonu, bet 
geriau negu tas sąstingis ir niekinga baimė. 

- Ar tai parašyta tuo, kuo aš įtariu? 

- Taip, - atsakė Maikas. - Džerio Belvudo krauju. 


5 
Ričis nupypsėtas 


Maikas susirinko savo nuotraukas. Jis tikėjosi, jog Bilas gali paprašyti 
palikti paskutinę Džordžo mokyklos nuotrauką, bet Bilas neprašė. Kai jos 
dingo jo švarko vidinėj kišenėj, visi - įskaitant Maiką - pajuto palengvė- 
jimą. 

- Devyni vaikai, - tyliai pratarė Beverlė. - Negaliu patikėti. Tai yra... 
aš tikiu tuo. Bet negaliu patikėti, jog tas galėjo įvykti. Ir nieko?! Visai 
nieko? : 

- Ne visai taip, - atsakė Maikas. - Zmonės suirzę, išsigandę... taip bent 
regis. Neįmanoma atskirti, kas nuoširdžiai tą jaučia, o kas tiesiog vaidina. 

- Vaidina? 

- Beverle, pameni, kai buvom vaikai, tas vyras tik susilankstė savo 
laikraštį ir grįžo į namą, nors tu rėkei pagalbos? 

Bevės akyse kažkas sumirgėjo, galėjai išskaityti siaubą ir prisiminimą, 
bet po akimirkos liko tik susirūpinimas. 

- Ne... kada tai buvo, Maikai? 

- Nesvarbu. Ateis laikas, prisiminsi. Galiu pridurti tik tiek, kad Dery- 
je viskas atrodo taip, kaip turi būti. Susidūrę su tokia žmogžudysčių la- 
vina, deriečiai elgiasi taip, kaip tokiu atveju atrodo reikalinga. Ir ne ką ki- 
taip negu 1958-aisiais. Vėl renkasi Vaikų gelbėjimo komitetas, tik ne De- 
rio aukštesniojoje, o pradinėje mokykloje. Mieste sukiojasi šešiolika de- 
tektyvų 1š Valstijos teisingumo ministerijos, dar būrys FTB agentų - kiek 
tiksliai, nežinau - ir, nors Reidmacheris daug kalba, abejoju, ar jis žino. 
Grįžo komendanto valanda... 

- O taip. Komendantinė, - Benas lėtai, bet ryžtingai trynė kaktą. - Ji 
padarė stebuklus 58-aisiais. Tiek tai prisimenu. 

- Susibūrė motinų grupės, kurios vaikšto ir žiūri, kad visi mokinukai 
iki aštuonių jau sėdėtų namie. “News" vien per pastarąsias tris savaites ga- 
vo per du tūkstančius laiškų, reikalaujančių tvarkyti padėtį. Ir, žinoma, vėl 
prasidėjo emigracija. Kartais man atrodo, kad tai vienintelis būdas iš tikro 
atskirti, kas nuoširdžiai nori tai sustabdyti, o kas ne. Tikrai susirūpinę iš- 
sigąsta ir išvažiuoja. 

- Ir žmonės iš tikro kraustosi? - paklausė Ričis. 

- Tai prasideda su ciklo pradžia. Neįmanoma pasakyti, kiek tiksliai iš- 
vyksta, nes žudynės neprasideda su kalendoriniais metais. Bet skaičiai 
neapsakomi. Deriečiai išsilaksto kaip vaikai, išsiaiškinę, jog name iš tikro 
vaidenasi. 

- Grįžkit namo, grįžkit namo, grįžkit namo, - pašnibždom pakartojo 
Beverlė. Paskui pakėlė akis, ne, ne į Maiką, į Bilą. - TAS norėjo, kad grįž- 
tume. Kodėl? : 

- TAS gali norėti mus susigrąžinti, - miglotai atsakė Maikas. - Zino- 
ma. Gali. Gali trokšti keršto. Pagaliau juk tai mes kartą TAM sutrukdėm. 

- Keršto... arba tiesiog grąžinti viską į savo vietą, - pastebėjo Bilas. 

Maikas pritarė linkteldamas. 

- Matot, jūsų pačių gyvenimai ne visai kaip reikiant, Nė vienas ne- 
išvykot Derio nepaliestas... be jo žymių. Visi pamiršot, kas čia įvyko, net 
dabar tos vasaros atsiminimai lieka fragmentiški. O dar vienas labai įdo- 
mus faktas, kad jūs visi turtingi. 

- Na jau, baik, Maikai! - atšovė Ričis. - Tai nieko... 

- Ramiau, ramiau, - nutildė Henlonas, su šypsena iškeldamas ranką. - 
Aš nieko niekuo nekaltinu, tik dėstau faktus ant stalo. Jūs turtingi lygi- 
nant su miestelio bibliotekininku, kuriam už metus sumokėjus mokesčius 
lieka 11 tūkstančių, aišku? 

Nepatogiai pasijutęs Ričis truktelėjo savo brangaus kostiumo pečius. 
Benas atrodė atsidėjęs savo servetėlės ardymui. Niekas be Bilo nežiūrė- 
jo Maikui į akis. 

- Aišku, nė vienas dar nepriklausot elitui, bet esat turtuoliai net vidu- 
tinės klasės mastu. Mes visi draugai, todėl nesikuklinkit: jei kuris nors 
deklaravot mažiau nei devyniolika tūkstančių pelno 1984-aisiais, kilstelkit 
ranką. 

Draugai slapta susižvalgė, sutrikę kaip visi amerikiečiai prieš akivaiz- 
dų savo sėkmės faktą, lyg pinigai būtų kietai virti kiaušiniai, kurių per- 
sivalgius neišvengiamai tenka kentėti nepageidaujamų dujų perviršį. Bi- 
las pajuto karštį skruostuose, ir mėginimai susitvardyti pasirodė bergždi. 
Vien už “Palėpės" scenarijaus apmatus jis gavo dešimčia tūkstančių dau- 
giau. Už kiekvieną papildomą perrašymą, jei reikės, buvo pažadėta po dvi- 
dešimt tūkstančių dolerių. O dar komisiniai... ir svarus avansas už ką tik 
pasirašytą dviejų knygų kontraktą. Kiek jis deklaravo 84-aisiais? Apie 800 
tūkstančių, tiesa? Pakankamai, kad atrodytum gigantas varganų Maiko 
Henlono pajamų šviesoje. 

“Štai kiek tau moka už švyturio saugojimą, Maikai, bičiuli, - pasakė 
sau Bilas. - Jėzau Kristau, tau reikėjo priminti apie atlyginimo pakėlimą!" 

Maikas kalbėjo toliau: 

- Bilas Denbras - klestintis romanistas visuomenėje, kurioje rašytojus 
ant pirštų suskaičiuotum, 1r tik dalis iš to praminta. Beverlė Rogan, verslas 
skudurais, kuriame daug pašauktųjų, bet mažai išrinktųjų. Ir, be kita ko, 
graibstomiausias dizaineris trečdalyje šalies. 

- O, tai ne aš, - paprieštaravo Bevė. Ji nervingai sukrizeno ir priside- 
gė naują cigaretę nuo nuorūkos. - Tai Tomas. Viską Tomas. Be jo toliau 
būčiau siuvus pamušalus sijonams ir apsiūlinėjus kraštus. Neturiu jokios 
biznierio nuovokos, net Tomas tai pripažįsta. Viskas... suprantat, Tomas. 
Ir sėkmė, - Bevė giliai įtraukė ir išpūtė. 

- Man manosi, kad ledi daug Bio UOli ias - paerzino Ričis. 

- Ką tai turėtų reikšti, Riči Tozijeri? 

- Tik nekulti manęs, miz Skarlet! - išrėkė tas aukštu drebančiu Pika- 
ninio balsu, ir tą mirksnį Bilas kuo aiškiausiai išvydo aną berniūkštį, kurį 
pažinojo. Jis nesidangstė po suaugusio Tozijerio išvaizda, veikiau buvo 
realesnis už tai, ką matė pašaliečio akis. - Tik nekulti! Leisti man prista- 
tyti dar vieną mėtos kokteilį, miz Skarlet! Kai išgeria, mažu atsiaušina! 
Kad tik neliestų šitą berniuką! 

- Tu nepakenčiamas, Riči, - šaltai pasakė Beverlė. - Turėtum suaugti 
kada nors. 

Ričis žiūrėjo į Bevę, ir tirpo platus žaismingas šypsnys jo veide. 

- Kol čia negrįžau, - pasakė, - maniau, kad esu suaugęs. 

- Riči, 0 tu esi vienas iš populiariausių Valstijų diskžokėjų, - tęsė Mai- 
kas. - Ką jau ką, o Los Andželą turi savo rankose. O dar - dvi mielai per- 
kamos programos, viena tiesiog nokautuojanti, iš pramogų keturiasdešim- 
tuko viršūnių nenusileidžianti, antra pavadinimu “Keistasis keturiasde- 
šimtukas"... 

- Pasisaugok, avine, - suurzgė Ričis Misterio T. balsu, nors skruostus 
užliejo raudonis. - Aš sukeisiu tavo priekį su užpakaliu vietom, aiškų? Pa- 
masažuosiu smegenis kumščiais. Aš... 

- Edi, - Henlonas, rodos, negirdėjo. - Tu turi pelningą limuzinų stotį 
mieste, kuriame per tuos juodus karstus kojos nėra kur pastatyti. Kur per 
savaitę nueina po velnių po porą panašių kompanijų, o tau - kaip sviestu 
tepta. 

- Benai, vertai pavadinčiau tave geriausiu jaunu pasaulio architektu. 

Benas išsižiojo, tikriausiai protestuoti, bet tuoj susičiaupė. 

Maikas nusišypsojo visiems ir ištiesė rankas. 

- Aš nenoriu nė vieno statyti į nemalonią padėtį, tiesiog turiu iškloti, 
ką apmąsčiau. Jūs - žmonės, kurie pagavo Fortūną jauni 1r ne bet kur, o 
itin specializuotose srityse - jei nebūtų tokių, kurie savo šansus paverčia 
pinigais, kiekvienas nuleistų rankas. Jei toks būtų vienas ar du, galėtumėm 
priskirti atsitiktinumui. Bet juk ne vienas ar du, visi, įskaitant Steną Uri- 
są, kuris buvo labiausiai klestintis jaunosios kartos buhalteris Atlantoje... 
o tai reiškia, visuose Pietuose. Mano išvada tokia: jūsų sėkmę sudaigino 
įvykiai prieš dvidešimt septynerius metus. Tai neabejotina, kaip ir tuo at- 
veju, jei tada visi būtumėt prisikvėpavę asbesto dulkių ir gavę plaučių vė- 
žį. Kas nors prieštarauja? 

Maikas nužvelgė draugus. Nė vienas neatsakė. 

- Visi, išskyrus tave, - tarė Bilas. - Kas atsitiko tau, Maikai? 

- Negi neaišku? - šyptelėjo Henlonas. - Aš likau čia. 

- Tu saugojai švyturį, - pasakė Benas. Bilas pasisuko į jį 17 įdėmiai pa- 
žiūrėjo, bet Henskomas nenuleido akių nuo bibliotekininko ir Bilo nepas- 
tebėjo. - Jaučiuosi dėl to nepatogiai, Maikai. Tiksliau, jaučiuosi sumautai. 

- Amen, - pasakė Beverlė. 

Maikas papurtė galvą. 

- Jums nereikia jaustis kaltiems, nė vienam. Manot, kas nors klausė 
mano norų likti ar ne, kaip ir jūsų - išvykti? Po galais, mes buvom tik vai- 
kai. Dėl vienos ar kitos priežasties tėvai išsikėlė, o jūs, bičiuliai, buvot da- 
lis bagažo, kūrį jie pasiėmė su savimi. Mano tėvai liko. Ar tai buvo jų pa- 
sirinkimas, turiu galvoje, tėvų? Nemanau. Tai kas nusprendė, kam išva- 
žiuoti, o kam likti? Likimas? Laimė? TAS? Dar kas nors? Aš nežinau. Bet 
tik ne mes. Todėl baikit. 

- Tu... tu neširsti? - švelniai paklausė Edis. 

- Nebuvo kada širsti, - atsakė Maikas. - Aš ilgai stebėjau ir laukiau... 
stebėjau ir laukiau daug anksčiau, negu pradėjau suprasti tai darąs. O pas- 
kutinius penketą metų sėdėjau kaip ant parako statinės. Nuo tada pradė- 
jau rašyti dienoraštį. O kai žmogus rašo, galva dirba dvigubai arba tiesiog 
kitaip. Ir vienas dalykas, apie kurį rašiau ir mąsčiau, buvo TO prigimtis. 
TAS keičiasi, mes tą žinom. Manau, jog TAS gali manipuliuoti ir palikti 
savo ženklus žmonėse pagal savo prigimtį, kaip kad skunkas palieka sa- 
vo kvapą, muilu neišnaikinamą. Arba sugautas Žiogas palieka delne sa- 
vo “vaistų". 

Maikas iš lėto atsagstė savo marškinius ir atlapojo. Visi pamatė raus- 
vus rando bryžius per lygią kaštoninę odą tarp spenelių. 

- Arba kaip nagai palieka randus, - pridūrė. 

- Vilkolakis, - beveik suvaitojo Ričis. - O Jėzau, Bilai, vilkolakis! Kai 
grįžome į Neibolto gatvę! 

- Ką? - nesuprato Bilas. Jis atrodė tartum pažadintas iš snaudulio. - 
Kas, Riči? 

- Tu neprisimeni? 

- Ne... o tu? 

- Aš... beveik... - praradęs pusiausvyrą iš siaubo, Ričis susmuko kė- 
dėje. 

- Nori pasakyti, kad tai ne pragariška? - neišlaikė Edis nepaklausęs. Jis 
kaip užkerėtas spoksojo į randus. - Kad tai savotiškas... gamtos dėsnis? 

- Tai nėra natūralus reiškinys, kurį suprantame 1r su kuriuo taikstomės, 
- atsakė Maikas užsisegiodamas marškinius. - Ir nematau priežasties va- 
dovautis kitu pagrindu, o ne tuo, kurį visi suprantame: TAS žudo, žudo 
vaikus, ir tai yra blogai. Bilas suvokė tai anksčiau už bet kurį iš mūsų. Ar 
prisimeni, Bilai? 

- Prisimenu, kad norėjau TĄ užmušti, - pasakė Denbras ir pirmą kar- 
tą savo balsu išgirdo, kad įvardis įgyja savarankiško daiktavardžio statusą. 
- Bet aš niekad kaip reikiant to subjekto nesuvokiau, jei suprantat, ką no- 
riu pasakyti, - tiesiog norėjau užmušti TĄ, nes jis nužudė Džordžą. 

- O dabar? . 
Bilas apsvarstė šitą klausimą. Ziūrėjo į rankas ant stalo ir prisiminė 
rolį geltonu lietpalčiu, su užmaukšlintu kapišonu ir parafinu išteptu lai- 
veliu rankoje. Bilas pažvelgė į Maiką. 

- L-1-labiau negu bet kada. 

Maikas linktelėjo, it to ir būtų laukęs. 

- TAS paliko savo atspaudą mumyse. TAS paveikė mus savo valia, 
kaip veikia visą šitą miestą diena iš dienos, net tais ilgais periodais, kai 
miega ar dar ką veikia tarp... tarp intensyvesnių metų, - Henlonas pakėlė 
pirštą. - Bet jeigu TAS paveikė mus savo valia, kažkaip, kažkokia dali- 
mi mes irgi paveikėm TĄ savo valia. Sulaikėme TĄ, neįvykdžiusį plano 
- esu tuo tikras. Sužeidėm TĄ? Įskaudinom? Ar per plauką nepribaigėm? 
Tikiu, kad taip buvo. Manau, jog TO galas buvo taip arti, kad išsiskirs- 
tėme tuo patikėję. 

- Bet šito tu taip pat nepameni, tiesa? - paklausė Benas. 

- Taip. Iki rugpjūčio 15-0s prisimenu viską beveik be išimčių. O nuo 
tada iki rugsėjo 4-os ar kurios kitos, kada prasidėjo mokslai, - absoliutus 
nulis. Ne atmintis aptemusi, ne, - visiškai švariai iššluota. Su viena išim- 
tim: atrodo, jog prisimenu Bilą rėkiant apie kažkokias negyvas švięsas. 

Bilo rankos konvulsiškai virptelėjo. Viena užkliudė tuščią alaus butelį, 
ir tas tėškėsi šimtais šukių ant grindų. 

- Neįsipjovei? - paklausė Beverlė kilsteldama. 

- Ne, - atsakė Denbras. Balsas buvo kimus. Rankos pašiurpusios. Ro- 
dės, kad kaukolė plečiasi; jis pajuto 

(negyvos šviesos) 

kaip ji spaudžiasi per ištemptą veido odą ritmingais skausmo tvinks- 
niais. 

- Aš paimsiu... 

- Nereikia, sėskis, - jis norėjo pamatyti Bevę, bet negalėjo. Neįstengė 
atplėšti akių nuo Maiko. 

- Ar pameni negyvas šviesas, Bilai? - tyliai paklausė tas. 

- Ne, - atsakė jis. Burna buvo tokia, tarytum dantistas kiek padaugi- 
no novokaino. 

- Prisiminsi. 

- Melsiu Dievo, kad neprisiminčiau. 

- Vis tiek teks, - pasakė Maikas. - Bet kol kas... ne. Ir aš ne. O jūs? 

Vienas po kito visi papurtė galvas. 

- Bet mes padarėm kažką, - tyliai kalbėjo šeimininkas. - Kažkuriuo me- 
tu mes įstengėme generuoti tam tikrą grupinę valią. Tuomet mes pasiekėm 
ypatingą supratimą, nežinau, sąmoningą ar ne, - jis neramiai pasimuistė. 
- Dievas mato, kaip norėčiau, kad Stenas būtų čia. Jaučiu, kad Stenas su 
savo loginiu mąstymu turėtų kokią nors idėją. 

- Gal ir turėjo, - įsiterpė Beverlė. - Galbūt todėl nusižudė. Galbūt sup- 
rato, kad jei ten buvo burtai, jie neveiks suaugusiems. 

- Aš kitos nuomonės, - tarė Henlonas. - Bet yra dar vienas dalykas, 
kuris mus sieja. Įdomu, ar kuris nors iš jūsų galėtų pasakyti. 

Atėjo eilė Bilui išsišokti, bet jis tik Žioptelėjo. 

- Varyk, - paragino Maikas. - Juk žinai. Matau iš akių. 

- Nesu visai tuo įsitikinęs, - atsakė Bilas, - bet spėju, kad mes visi be- 
vaikiai. Pataikiau? 

- Taip, - pasakė Maikas. - Tas ir yra. 

- Jėzau Kristau Visagali! - prakalbo pasipiktinęs Edis. - Kokį ryšį tai 
turi su Peru kavos kaina? Kas tau sakė, kad visi privalo turėti vaikų? Ne- 
sąmonė! 

- Ar judu su Žmona turite vaikų? - pasiteiravo Henlonas. 

- Jeigu sekei mūsų gyvenimus, kaip prisipažinai, puikiai Žinai, jog ne- 
turim. Bet aš įsitikinęs, kad tai visiškai nieko nereiškia. 

- Ar bandėte turėti? 

- Mes nenaudojom kontraceptinių priemonių, jei tavę tas domina, - 
Edis kalbėjo oriai, nors skruostai kaito. - Taip jau atsitiko, kad mano žmo- 
na mažumą... Velnias. Ji labai stora. Lankėmės pas gydytoją, kuri pasa- 
kė, jog Žmona gali išvis neturėti vaikų, jei nenumes svorio.. Tai ką, mes 
nusikaltėliai? 

- Ataušk, Edsi, - pasilenkė prie jo ramindamas Ričis. 

- Nevadink manęs Edsiu ir nedrįsk žnaibyti mano žando! - suriko Edis 
pasisukdamas į Tozijerį. - Žinai, kaip to nekenčiu! Visada nekenčiau! 

Ričis užsičiaupė mirksėdamas. 

- Beverle? O kaip jūs su Tomu? 

- Be vaikų, - atsakė ji. - Irgi nesisaugom. Tomas nori kūdikio... ir aš, 
žinoma, - pabaigė kimiai, permetusi draugus žvilgsniu. Bilui pasirodė, kad 
Bevės akys per daug gyvos - geros aktorės žvilgsnis. - Kol kas nepasisekė. 

- Tikrinaisi7 - pasiteiravo Benas. 

- O taip, žinoma, - atsakė Bevė ir skardžiai nusijuokė, ar, veikiau, su- 
kikeno. Ir tada, vieną praregėjimo momentą, kuriuo kartais pasinaudoja 
smalsumu ir įžvalgumu apdovanoti žmonės, Bilas staiga suprato visą tiesą 
apie Beverlę ir jos vyrą, kitaip Nuostabiausią Zmogų pasaulyje. Beverlė 
nuėjo tikrintis vaisingumo. O Nuostabiausias Zmogus atsisakė net akimir- 
kai įtarti, kad gali būti bevaisė jo Neįkainojama Sperma. 

- O kaip jūs su žmona, Didysis Bilai? - paklausė Ričis. - Bandėte? 

Visi žiūrėjo susidomėję... nes Bilo žmona buvo jiems žinoma. Odra 
neabejotinai buvo garsiausia ar mėgstamiausia aktorė pasaulyje, nors kaž- 
kuria prasme turėjo būti dėkinga už tokį įvertinimą tiražuojamam popu- 
liarumui, kuris XX amžiaus antroje pusėje neretai užgožia talentą. Jos 
nuotrauka pasirodė “People žurnale, kai ji trumpai nusikirpo plaukus ir 
per nuobodžias gastroles Niujorke (pjesė, kurioje ji ketino suvaidinti 
Išrodvėjuje, patyrė fiasko) savaitę lankėsi Holivude, nepaisydama griežtų 
svo agento protestų. Odra buvo nepažįstamoji, kurios dailus veidukas 
buvo nekart matytas. Bilui pasirodė, kad Beverlė atrodo itin susidomėjusi. 

- Paskutinius šešerius metus mes tik tuo užsiiminėjome, - pasakė jis. 

Tiesa, aštuonis paskutinius mėnesius mes užimti savo filmu, “Palėpė" 
viulinsis. 

- Žinot, mes kasdien rengiame laidelę “Žvilgsnis į žvaigždes" nuo sep- 
tynioliktos penkiolika iki septynioliktos trisdešimt. Ir kaip tik praėjusią 
savaitę buvo to prakeikto filmo pristatymas. Buvo minimi jūsų abiejų var- 
dai, o man net netoptelėjo jūsų susieti. Nieko sau, ar ne? - tarė Ričis. 

- Taip, - pasakė Bilas. - Tai va, Odra pasakė, kad nelabai protinga 
kviestis gandrą dabar, kai jos laukia įtemptos dešimt savaičių filmavimo 
aikštelėje. Bet mes tikrai trokštam vaikų. Ir labai stengėmės. 

- Darėte vaisingumo testus? - pasiteiravo Benas. 

- Aha. Prieš ketverius metus Niujorke. Daktarai aptiko mažulytį gery- 
binį auglį Odros gimdoje ir pasakė, kad mums pasisekė: nėštumui jis net- 
rukdė, bet galėjo būti negimdinio nėštumo priežastis. Pasirodė, kad mes 
abu vaisingi. 

Edis atkakliai kartojo, kad tai visiškai nieko neįrodo. 

- Bet verčia susimąstyti, - karčiai pastebėjo Benas. 

- Kaip tavo daržas, Benai? - paklausė Bilas. Jis sutriko pajutęs, jog lie- 
žuvis vos nepavadino Beno Kupeta. 

- Niekad nebuvau vedęs, visada labai saugojausi ir nebuvo jokių tė- 
vystės problemų, - atsakė Henskomas. - Bet reikia pastebėti, jog žmogus 
niekad negali būti tikras. 

- Norit išgirsti juokingą atsitikimą? - paklausė Ričis. Jis šypsojosi, bet 
akys liko rimtos. 

- Aišku, - pasakė Denbras, - tau visad sekėsi, Riči. 

- Tavo veidas mano subinė, - sugriaudėjo Ričis airio policininko bo- 
su. Balsas buvo be priekaištų. “Tu ištobulėjai visose srityse, Riči, - pa- 
mąstė sau Bilas. - Vaikystėje policininkas tau neišėjo, kad ir kaip sten- 
geisi. Tik kartą... ar du... kai 

(negyvos šviesos) 

buvo kas?“ 

- Tavo veidas mano subinė, įsikalk šyta pa-ly-gi-ni-mą, šaunoli. 

Benas Henskomas netikėtai suėmė savo nosį ir sušuko aukštu bernio- 
kišku balsu: 

- Pyp-pyp, Riči! Pyp-pyp! Pyp-pyp! 

Po sekundės juokdamasis Edis suspaudė savąją ir prisijungė prie Be- 
no. Paskui ir Beverlė. j 

- Girai! Girai! - riktelėjo Ričis, pats prunkšdamas. - Girai, pasidodu! 

- Na, žmogau, - krizeno Edis. Jis kretėjo iš juoko savo kėdėje vos ne- 
verkdamas. - Sitaip nusodindavom, Plerpa. Gerai tu čia, Benai. 

Benas šypsojosi, tik kažkaip sutrikęs. | 

- Pyp-pyp, - supypsėjo Beverlė ir nusijuokė. - Buvau tą visai pamir- 
šusi. Mes visada tave nupypsėdavom, Riči. 

- Jūs, vyručiai, niekad nevertinot tikrų talentų, - maloniai pastebėjo To- 
zijeris. Kaip ir seniau galėjai išmušti pagrindą iš po kojų, bet jis atsisto- 
davo kaip “timba limba" lėlytė. - Tai tavo kuklus įnašas į Nevykėlių klu- 
bą, ar ne, Kupeta? 

- O kaipgi. 


37 


- Koks vyras! - drebančiu balsu išmekeno Ričis ir ėmė lankstytis virš 
stalo, nosim kone badydamas arbatos puodelį. - Koks vyras! Rupūs mil- 
tai, koks vyras! 

- Pyp-pyp, Riči, - iškilmingai pasakė Benas ir pratrūko kvatotis krū- 
tininiu baritonu, tokiu nepanašiu į banguojantį savo vaikystės balsą. - Tu 
vis toks pats žaltys. 

- Tai norit išgirsti tą istoriją ar ne? - paklausė Tozijeris. - Nepagalvo- 
kit, kad įsižeisiu neišsiliejęs. Nupypsinkit, jei ne. Pakelsiu įžeidimą. Nes 
prieš jus stovi žmogus, kartą ėmęs interviu iš Ozio Osborno. 

- Papasakok, - paragino Bilas. Žvilgtelėjęs į Maiką įsitikino, kad tas 
atrodo linksmesnis - daugmaž - negu susiėjimo pradžioje. Ar todėl, kad 
jis nesąmoningai pajuto tą dabar vykstantį susijaudinimą, lengvą grįžimą 
į senus vaidmenis, kuris, deja, taip retai pasitaiko tarp senų bičiulių, su- 
sitikusių po daugelio metų? Bilas spėjo, kad taip, ir pagalvojo: “Jei yra 
kažkokios prielaidos, kad tikintis burtais gali juos daryti, tai galbūt tos 
prielaidos atsiras savaime". Palengvėjimo nekelianti mintis. Būsena kaip 
žmogaus, pririšto prie nutaikytos raketos nosies. 

Tai jau tikrai pyp-pyp. 

- Gerai, - pradėjo Ričis. - Galiu paporinti ilgą ir liūdną istoriją arba pa- 
teikti “Blondi ir Degvudo* komikso versiją, bet išbandysiu vidurį. Atsi- 
kėliau į Kaliforniją, po metų sutikau merginą, ir abu iki ausų įsimylėjom. 
Pradėjom gyventi kartu. Iš pradžių ji naudojo tabletes, bet turėjo atsisa- 
kyti, nes prastai jausdavosi. Ji ėmė kalbėti apie spiralę, bet man ji dide- 
lio susižavėjimo nekėlė, - laikraščiuose kaip tik ėmė pasirodyti straipsniai, 
kad jos nėra šimtaprocentinė garantija. Mes daug kalbėjom apie vaikus ir 
visiškai aiškiai sutarėm, kad nenorėsim jų net įteisinę savo santykius. 
Neatsakinga paleisti vaikus į tokį sušiktą, pavojingą ir ankštą pasaulį... 1r 
tt., ir t.t., nueikim padėti bombą į Amerikos banko vyrų tualetą, o pas- 
kui grįžkim griuvėsiuose sušniaukšti hašišo ir pasvaičioti apie maoizmo 
ir trockizmo skirtumus, jei suprantat, ką turiu galvoje. 

O gal aš tiesiog spaudžiau už abudu. O rupke, mes buvom jauni ir ga- 
nėtinai idealistiški. Viskas baigėsi tuo, ką Beverli Hilso liaudis "švelniai" 
vadina laidų atjungimu. Operacija buvo sėkminga, jokių nepageidaujamų 
pasekmių. O, žinot, pasitaiko. Turėjau bičiulį, kurio kiaušai ištįso iki 1959 
metų “Kadilako"" padangų dydžio. Jau ketinau per gimtadienį jam pado- 
vanoti porą petnešų ir statinaičių - toks dizaino sprendimas, - bet jau nep- 
mreikė. 

- Viskas pateikta su įprastu tau taktu ir savigarbos jausmu, - mestelė- 
j0 Bilas, ir Beverlė vėl prunkštelėjo. 

Ričis padovanojo jam nuoširdžią šypseną nuo ausies iki ausies. 

- Dėkui, brangusis, už paramos ir supratimo žodžius. Zodis “sumau- 
tas" paskutinėj tavo knygoj pavartotas 206 kartus, aš skaičiavau. 

- Pyp-pyp, Plerpa, - iškilmingai tarė Bilas, ir visi ėmė juoktis. Bilui bu- 
vo sunku patikėti, kad vos prieš dešimt minučių jie kalbėjo apie nužudy- 
tus vaikus. 

- Varyk pirmyn, Riči, - pasakė Benas. - Laikas bėga. 

- Su Sende išgyvenom dvejus su puse metų, - tęsė Ričis. - Du kartus 
vos nesusituokėm. Kaip pasirodė, mes vėliau išvengėm nereikalingos šird- 
gėlos ir viso kito, gyvendami vien susimetę. Ji gavo pasiūlymą dirbti ju- 
ridinėje kontoroje Vašingtone beveik tuo pat metu, kai man pasiūlė 
KLAD'e savaitgalio žokėjaus vietą - ne kažkas, bet vis užkibimas. Sendė 
pasakė, kad tai jos auksinis šansas, ir aš būsiu pats bukiausias šovinistas 
Valstijose, kaišiodamas pagalius į jos ratus. O be to, Kalifornija įsiėdusi 
jai iki gyvo kaulo. Pasakiau, kad ir man pasitaikė šansas. Mes narstėm ši- 
tus reikalus vienaip ir kitaip, kol galiausiai Sendė išnarstė į Vašingtoną. 

Praėjus metams po viso šito, aš nusprendžiau pabandyti pasidaryti va- 
sektomiją. Siaip, be jokios priežasties, nors buvau skaitęs, kad mano šan- 
sai visai skystučiai. 

- Tu su kuo nors susitikinėjai? - paklausė Bilas. 

- Ne, tai ir juokingiausia, - atsakė Ričis, suraukdamas antakius. - Tie- 
siog pabudau vieną rytą su šita... nežinau, idėja fiks. 

- Tu iš proto išsikraustei, - nusistebėjo Edis. - Pilna narkozė vietoj vie- 
tinės? Operacija? Paskui dar savaitė ligoninėje? 

- Taip, visai tą patį kalbėjo mano gydytojas, - atsakė Ričis. - Bet aš už- 
sispyriau. Nežinau kodėl. Daktaras paklausė, ar aš suprantu, kad tokios 
skausmingos operacijos tikimybė - kaip metus monetą. Suprantu, sakau. 
Jis nusileido, o aš paklausiau kada, mat būčiau linkęs ilgai nelaukti. “Pri- 
laikyk vadeles, sūnau, - sako jis man, - nes pirmiausia reikia patikrinti 
spermą, kad įsitikintum, jog operacija būtina". Pasakiau, kad išsitirsiu po 
vasektomijos. Jokių abejonių. Bet gydytojas paaiškino, kad kanalai išsi- 
valo natūraliai. “O mama! - šūktelėjau. - Man to niekas nesakė". Tada chi- 
rurgas paaiškino, kad mano šansai beveik lygūs nuliui, bet operacija to- 
kia rimta, jog nekenks įsitikinti. Todėl nulėkiau į vyrų tualetą su “Frede- 
rick's of Hollywood" katalogu 1r trykštelėjau į indelį... 

- Pyp-pyp, Riči, - pasakė Beverlė. 

- Taip, tu teisi, - atšovė Ričis. - Truputį nuskiedžiau apie “Frederick'o"? 
katalogą - tokių šedevrų pas gydytojus su žiburiu nerastum. Kaip ten būtų, 
daktaras paskambina man po trijų dienų ir klausia, ką noriu išgirsti pir- 
ma, gerą ar blogą naujieną. Pasakiau, kad klotų gerąją. “Gera yra ta, kad 
operacijos neprireiks, - sako jis man. - O bloga - kad kiekviena, su kuria 
gulėjai paskutinius dvejus ar trejus metus, gali pareikšti tau pretenzijas dėl 
tėvystės.'' - “Ar aš girdėjau kažką, ar man tik pasivaideno?"', - klausiu prit- 
renktas. “Sakau tau, kad praėjo tie laikai, kai šaudei tuščiais, - kartoja gy- 
dytojas. - Tavo spermoje milijonai žuvyčių, ir dienos, kai ari plikom ran- 
kom, atrodo, baigėsi, Ričardai". 

Aš padėkojau jam ir padėjau ragelį. Tada susukau Sendei į Vašingto- 
ną. “Riči! - sako man ji (ir priešais jau sėdi ne Ričis, o Sendė, kurios jie 
nėkart neregėjo. Tai buvo ne imitacija ar panašumas; greičiau priminė gru- 
pinį piešimą), - kaip gerai, kad paskambinai! Aš ištekėjau!" - “Puiku, - at- 
sakiau, - turėjai man pranešti. Būčiau išsiuntęs mikserį.'? - “Tu vis tas pats 

senis Ričis su savo juokeliais", - atsako ji. Aš pritariu. Ir klausiu: “Beje, 
Sende, ar išvykdama iš Los Andželo neišsivežei vaikučio ar kokių nors 
nemalonumų su ciklu?" - “Sitie juokeliai visai nejuokingi", - atsako ji, ir 
man pasirodo, kad tuoj mes ragelį, todėl iškloju viską, ką turiu. Ji ėmė 
juoktis, tik šįkart visiškai iš širdies, lyg ką tik būtų išgirdusi patį juokin- 
giausią anekdotą. Kai ji ima atsigauti, aš paklausiu, kas gi ten buvo šitaip 
Juokinga. “Juk taip nuostabu, - atsako Sendė. - Nors kartą galiu pažvengti 
iš tavęs. Po šitiek metų - iš Ričio Plokštelės. Kiek benkartų paleidai nuo 
tada, kai išvažiavau į Rytus?? - “Iš to galiu suprasti, kad dar nepatyrei mo- 
tinystės džiaugsmo“, - erzinu. “Ruošiuosi liepą, - atrėžia Sendė. - Dar turi 
klausimų?"? Aš, žinoma, pasidomėjau, kaip čia atsitiko, kad ji pakeitė savo 
nuomonę apie vaikų paleidimą į tokį šūdiną pasaulį. "Pagaliau sutikau vy- 
rą ne šūdą“, - atsako ji ir padeda ragelį. 

Bilas ėmė juoktis, kol ašaros nepradėjo srūti jo skruostais. 

- Taigi, - tęsė Ričis. - Aš linkęs manyti, kad Sendė pasistengė taip grei- 
tai baigti, kad paskutinis žodis būtų jos. Po savaitės aplankiau gydytoją 
ir paprašiau, kad jis man smulkiau paaiškintų tą nelauktą regeneraciją. Jis 
buvo svarstęs mano atvejį su kolegomis. Paaiškėjo, kad per trejus metus 
nuo 1980-ųjų iki 1982-ųjų Medicinos akademijos Kalifornijoje skyrius 
gavo dvidešimt tris pranešimus apie tokius atvejus. Seši atvejai tebuvo 
prastai atliktos operacijos. Dar šeši - bandymai susigrąžinti iš medikų dalį 
sumokėtos sumos. Tad lieka vienuolika regeneracijos faktų per trejus 
metus. 

- Vienuolika iš kokio skaičiaus? - paklausė Beverlė. 

- Iš 28618-0s, - atsakė ramiai Ričis. 

Kambaryje stojo tyla. 

- Stai taip, brangieji, o vaikais pasigirti negaliu. Ką apie tai mąstai, 
Edsi? 

Edis vėl gieda savo: 

- Tai nieko neįrodo... 

- Taip, - sutiko Bilas, - nieko neįrodo. Bet susimąstyti priverčia. Da- 
bar klausimas: ką mums daryti? Turi kokių minčių, Maikai? 

- Aišku, pamąsčiau, - atsakė Henlonas, - bet nebuvo įmanoma nusp- 
ręsti, kol jūs nesusirinkote ir neišsikalbėjote kaip senais laikais. Negalė- 
jau nuspėti, kuo baigsis mūsų susitikimas, kol jis neįvyko. 

Maikas nutilo ir ilgai tyrinėjo žvilgsniu draugus. 

- Turiu vieną idėją, - pratarė pagaliau. - Bet prieš tai turėtume nusp- 
ręsti, ar 1msimės čia ko nors, ar ne? Ar bandysime padaryti tai, ką jau kar- 
tą mėginome? Ar norime pabandyti vėl sunaikinti TĄ? Ar pasidalinsime 
sąskaitą į šešias dalis ir išsiskirstysim, iš kur atvykę? 

- Atrodo, kad... - įsiterpė Beverlė, bet Maikas papurtė galvą. Jis dar ne- 
baigė. 

- Turite suprasti, kad apskaičiuoti mūsų sėkmės šansų neįmanoma. Jų 
nedaug, žinau, kaip Žinau ir tat, kad jie būtų didesni, jei su mumis būtų 
Stenas. Nedaug didesni, bet vis tiek. Su Stenu iširo tas ratas, kurį mes ka- 

daise sukūrėme. Aš netgi abejoju, kad mums pavyks sunaikinti TĄ, ar 
bent atgrasyti kuriam laikui kaip anąkart su iširusiu ratu. TAS mus nužu- 
dys, vieną po kito, ir tikriausiai nežmoniškai Žiauriai. Būdami vaikai, mes 
susikibom į ratą, uždarą žiedą, dabar man nesuprantamu būdu. Todėl ma- 
nau, kad jei sutarsim veikti, teks kurti mažesnį ratą. Nežinau, ar tai įma- 
noma. Gali tik pasirodyti, kad pasisekė, o tiesą sužinosim, kai bus per vė- 
lu... arba jau yra per vėlu. 

Maikas vėl visus nužvelgė įdubusiomis pavargusiomis akimis. 

- Todėl, mano manymu, geriausia balsuoti. Likti ir vėl pamėginti ar- 
ba išsiskirti. Tokios dvi galimybės. Sušaukiau jus čia seno pažado vardu, 
nors nebuvau tikras, kad jį prisiminsite. Bet jo pagrindu sulaikyti nega- 
liu. Pasekmės bus blogesnės ir daugiau aukų. 

Jis atsigręžė 1 Bilą, ir tą akimirką Bilas suprato, kas gresia. Tas Žino- 
jimas stingdė kraują gyslose, buvo nenumaldomas. Tada su palengvėji- 
mu, kurį, matyt, patiria savižudis, atitraukęs rankas nuo švilpiančio lenk- 
tyninio automobilio vairo ir užsidengęs akis, Bilas tiesiog priėmė jį. Mai- 
kas sušaukė visus čia, išdėstė skrupulingai savo mintis... 17 dabar perduoda 
vadžias. Pcrduoda vadžias žmogui, kuris jas laikė 1958-aisiais. 

- Ką pasakysi, Didysis Bilai? Suformuluok. 

- Prieš pradėdamas noriu paklausti, ar visi supranta, dėl ko balsuosim? 
Tu kažką pradėjai sakyti, Beve. 

Beverlė papurtė rausvas garbanas. 

- Gerai. K-klausimas toks: ar liekame kovoti, ar viską pamirštame? Kas 
nori pasisakyti? 

Nė vienas už stalo nesujudėjo kokias penkias sekundes, ir Bilas pri- 
siminė aukcionus, kai daikto kaina staiga pašokdavo į neįtikėtinas aukš- 
tumas. Tie, kuriems ji daugiau nebuvo įkandama, tiesiogine prasme ap- 
simesdavo statulomis, nedrįsdami pasikasyti ar nuvyti musės nuo nosies, 
kad varžytininkas nesuprastų to kaip papildomų penkių ar dvidešimt 
penkių. 

Denbras prisiminė Džordžį, Džordžį, kuris niekam nelinkėjo bloga, tik 
troško ištrūkti iš namų, kur lietaus įkalintas ištupėjo visą savaitę. Raus- 
vaskruostį Džordžį su laiveliu iš laikraščio, mazgantį savo geltono liet- 
paltuko raištelius, dėkojantį jam... paskui pasilenkiantį ir bučiuojantį įkai- 
tusį brolio skruostą: “Ačiū, Bilai. Puikus laivas". 

Sirdyje liepsnojo senas kerštas, bet dabar Denbras vyresnis ir troški- 
mai didesni. Dabar buvo ne vien Džordžas. Galvoje išsirikiavo visa vir- 
tinė vardų: Betė Ripsom, rasta įšalusi į žemę, Serilė Lamonika, sužvejo- 
ta Kenduskege, Metjus Klementsas, nutemptas nuo triratuko, Veronika 
Grogan, devynmetė, ištraukta iš latako, Stivenas Džonsonas, Liza Albre- 
cht, visi kiti 1r vien Dievas Žino, kiek dar nerastų. 

Bilas lėtai pakėlė ranką ir tarė: 

- Pribaikim TĄ. Sįkart iš tikro pribaikim. 

Iš pradžių jo ranka kabojo ore viena kaip geriausio mokinio, kuris 
draugų neapykantai vienintelis žino teisingą atsakymą. Tada atsiduso Ri- 

čis, pakėlė savąją ir tarė: “Po galais, nebus blogiau kaip interviu iš Ozio 
Osborno“". 

Beverlė irgi pakėlė dešinę. Skruostus išmušė raudonos dėmės. Ji atrodė 
nepaprastai susijaudinusi ir mirtinai įbauginta. 

Maikas iškėlė ranką. 

Paskui jį Benas. 

Edis Kaspbrakas sėdėjo atsilošęs. Rodės, troško susilieti su kėde ir 1š- 
nykti. Smulkus veidukas buvo klaikiai išsigandęs, kai pasisuko į abi pu- 
ses, paskui į Bilą. Vieną mirksnį Bilas pamanė, jog Edis staiga atstums 
kėdę, pakils ir neatsigręždamas išnyks už užuolaidos. Bet Kaspbrakas 1š- 
kėlė ranką, o kita suspaudė aspiratorių. 

- Stai taip, Edsi, - nudžiugo Ričis. - Prižadu, kad sugalvosim neblo- 
gų gabalų. 

- Pyp-pyp, Riči, - atšovė Edis drebančiu balsu. 


6 
Nevykėliai gauna desertą 


- Tai kokia ta tavo idėja, Maikai? - pasiteiravo Bilas. Rimtį nutraukė 
Roza, šeimininkė, kuri įžengė nešina pyragėliais-siurprizais. Moteris nuž- 
velgė šešetą pakeltų rankų, mandagiai neparodydama smalsumo. Visi lė- 
tai nuleido jas ir nepratarė žodžio, kol vėl neliko vieni. 

- Visai paprasta, - atsakė Maikas, - bet gali būti tiek pat pavojinga. 

- Klok, - paragino Ričis. 

- Manau, kad dabar visi turėtume išsiskirstyti. Kiekvienas galėtų nueiti 
į tą vietą, kurią Deryje labiausiai prisimena... tik ne Barensą. Galite va- 
dinti tai nedidele ekskursija, jei patinka. 

- Kokiu tikslu, Maikai? - nesuprato Benas. 

- Negalėčiau tiksliai paaiškinti. Daug kur vadovaujuosi tiesiog nuo- 
jauta... 

- Ritmas neblogas, ko reikia šokiui, ar ne? - pasakė Ričis. 

Kiti šyptelėjo. Tik ne Henlonas; jis linktelėjo. 

- Neblogas palyginimas. Pasikliauti nuojauta yra kaip pagauti ritmą ir 
Juo šokti. Vadovautis ja suaugusiems nelengva, todėl kaip tik tą mums 
reiktų daryti. Siaip ar taip, vaikai ja pasikliauja aštuoniasdešimčia pro- 
centų. 

- Tu kalbi apie panirimą į aplinkybes, - pasakė Edis. 

- Atrodo, taip. Na, bet tai mano idėja. Jeigu į galvą neateina jokia 
konkreti vieta, duokit valią savo kojoms ir žiūrėkit, kur jus nuves. Vakare 
susitiksime bibliotekoje ir pakalbėsime, kas nutiko. 

- Jei bus apie ką kalbėtis, - pastebėjo Benas. 

- O, aš neabejoju. 

- Apie ką, pavyzdžiui? - paklausė Bilas. 

Maikas papurtė galvą. 

- Visiškai nenumanau. Man dingojasi, kad nutiks kažkas nemalonaus. 
Neatmetu minties, kad kuris nors iš mūsų gali šįvakar negrįžti į bibliote- 
ką. Negaliu nurodyti rimtos priežasties... tik vėl tą intuiciją. 

Visi sutiko tylėdami. 

- Kodėl po vieną? - pagaliau pasiryžo paklausti Beverlė. - Jeigu mes 
turėsime viską atlikti kartu, kodėl tu nori mus išskirstyti, Maikai. Ypač, 
jei rizika tokia didelė, kaip tau atrodo? 

- Man rodos, atsakymą žinau, - tarė Bilas. 

- Kalbėk, - pasiūlė Maikas. 

- Tai prasidėjo mums visiems atskirai, - paaiškino Bilas Beverlei. - Kol 
kas negaliu prisiminti visko, bet tiek tai pamenu. Nuotrauka Džordžo 
kambaryje. Beno mumija. Raupsuotasis, kurį Edis matė po prieangiu Nei- 
bolto gatvėje. Maikas rado kraujo pėdsakus žolėje Besio parke, netoli Ka- 
nalo. Ir tas paukštis... kažkas apie paukštį, tiesa, Maikai? 

Henlonas niūriai linktelėjo. 

- Milžiniškas paukštis. 

- Tik ne toks draugiškas kaip tas iš “Sezamo gatvės".* 

Ričis garsiai prunkštelėjo: “Geras! Stai koks klausimas: mes palaiminti 
ar mes palaiminti? | 

- Pyp-pyp, Riči, - tarė Maikas, ir Tozijeris užsičiaupė. 

- O tu išgirdai balsus iš vamzdžio ir iš kriauklės pasirodė kraujas, - pa- 
sakė Bilas Beverlei. - Ričis... - pradėjo ir nutilo sutrikęs. 

- Aš esu išimtis, kuri patvirtina taisyklę, Didysis Biląi, - pasakė Ričis. 
- Pirmą kartą su siaubu - aukščiausio lygio siaubu - tą vasarą man teko 
susidurti Džordžo kambaryje, kartu su tavimi. Kai abu nuėjome pasižiū- 
rėti atgijusios nuotraukos Džordžo albume. O ėmė judėti ta, su Centro 
gatve greta Kanalo. Prisimeni? 

- Taip. O tu tikras, kad nieko anksčiau nebuvo, Riči? Tikrai nieko? 

- Aš... - Ričio akyse kažkas šmėžtelėjo. Jis pradėjo atsargiai rinkti Žo- 
džius: 

- Na, vieną dieną, prieš pat mokslo metų pabaigą, mane persekiojo 
Henris su savo draugeliais, vos ištrūkau “Fryzo" žaislų skyriuje. Tada 
nuėjau į centrą ir prisėdau parke ant suoliuko atsipūsti. Tai, ką išvydau... 
negalėjo būti niekas kitas kaip tik sapnas. 

- Tikrai? Ką? - paklausė Beverlė. 

- Nieko, - beveik šiurkščiai atšovė Ričis. - Tai sapnas. Nieko daugiau, 
- jis atsisuko į Maiką. - Aš ne prieš pasivaikščiojimą. Pratraukim popie- 
tę. Vaikštynės po gimtąsias vietas. 

- Tai sutarėm? - pasiteiravo Bilas. 

Visi linktelėjo. 

- Ir susitinkam vakare bibliotekoje lygiai... kada siūlai, Maikai? 

- Septintą. Skambtelkit, jei vėluosit. Biblė darbą baigia septintą šio- 
kiadieniais. Taip iki mokinių atostogų. 
ARA I DO CT LL 
* “Sezamo gatvė" - laida vaikams, kur pagrindinis herojus yra didžiulis paukštis. 

- Septinta pats tas, - pasakė Bilas, nužvelgdamas bičiulius. - Ir būkit 
atsargūs. Turit prisiminti, kad nė vienas iš mūsų gerai nežino, ką daro. 
Laikykit tai žvalgyba. Jei pamatysit ką nors, nepulkit. Bėkit. 

- Aš meilužis, ne karys, - svajingu Maiklo Džeksono valsu užtraukė 
Ričis. 

- Jei jau nusprendėm, reikia pradėti, - pareiškė Benas. Slapta šypsena 
įsitaisė kairiajame lūpų kamputyje. Greičiau jau karti nei linksma. - Nors 
tetrenkia mane skradžiai, jei bent įtariu, kur eisiu, Kad jau Barensas išb- 
rauktas. Ten buvo geriausia... su jumis, žinoma, - jo žvilgsnis nuklydo į 
Bevę. - Nesugalvoju vietos, kuri man tiek daug reikštų. Tikriausiai pra- 
sitrinsiu aplink, spoksodamas į statinius ir mirkydamas batus. 

- Rasi, kur nueiti, Kupeta, - nuramino Ričis. - Aplankyk savo senas pa- 
sistiprinimo bazes, pabendrauk. 

Benas nusijuokė. 

- Mano pajėgumas smarkiai nukrito. Aš jaučiuosi tiek prikirtęs, kad 
jums teks mane iš čia išristi. 

- Gerai. Man viskas aišku, - tarė Edis. 

- Palaukit sekundę! - sustabdė Beverlė visus, atsistumiančius kėdes nuo 
stalo. - Pyragėliai-siurpizai! Nedrįskit pamiršti! 

- Tikrai, - nudžiugo Ričis. - Savąjį jau matau. Tuoj būsi sukirstas di- 
džiulio monstro. Geros tau dienos. 

Juokdamiesi jie pasiuntė pyragėlių dubenį Ričiui, kuris, paėmęs vie- 
ną, paleido indą aplink stalą. Bilas pastebėjo, kad nė vienas iškart nep- 
rakando savojo; sėdėjo pasidėję kepurės formos kepinuką priešais save ar- 
ba laikė rankoje, kol Beverlė paėmė paskutinį. Tada Bilas pajuto, kaip 
gerklėje kyla ir veržiasi riksmas: “Ne! Nedaryk to, tai dalis TO! Dėk at- 
gal, nelaužk!"' 

Bet jau buvo per vėlu. Beverlė perlaužė pyragėlį, tą pat darė Benas, 
Edis prakrapštė kraštelį savojo šakute, ir kai Beverlės šypsena virto siau- 
bo grimasa, jis dar spėjo pagalvoti: “Mes žinojome, kažkaip tai žinojome, 
nes antraip paprasčiausiai būtume atsikandę savo pyragėlio-siurprizo. 
Normaliai mes būtume taip ir padarę, bet ne. Matyt, dalis mūsų dar pri- 
simena... viską". 

Tos giliosios pasąmonės pajutimas buvo užvis baisiausia; jis šimtus 
kartų įtikinamiau už Maiką liudija apie tai, kaip giliai ir smarkiai TAS 
palietė kiekvieną iš jų... 1r kaip šis ryšys nenutrūko per šitiek metų. 

Kraujas trykštelėjo iš Beverlės pyragėlio it perpjautos arterijos. Jis nu- 
tekėjo Bevės ranka, lašėjo ant baltos staltiesės ir gėrėsi purpurinėmis 
žvaigždėmis. 

Edis Kaspbrakas išgąstingai riktelėjo 1r taip smarkiai kojom ir rankom 
atsistūmė nuo stalo, kad kėdė tik per plauką neapvirto. Tarsi iš kokono 
įnirtingai luposi lauk didžiulis vabalas šlykščiais geltonai rudais šarvais. 
Išvirtęs į Edžio duonos lėkštelę, vabzdys nusipurtė pyragėlio trupinius (tas 
sausas šiurenimas Bilą persekios per pogulio miegą). Kai galutinai išsi- 
laisvinęs padaras sudėjo plonas užpakalines kojas ir išleido sausą duslų 

čirškimą, Bilas suprato, jog tai kažkoks klaikus Žiogas-mutantas. Jis už- 
siropštė ant lėkštės ir žnegtelėjo ant staltiesės nugara. 

- O Viešpatie! - drebančiu balsu išstenėjo Ričis. - O Viešpatie, Didy- 
sis Bilai, čia akis, Jėzau švenčiausias, akis, akis... 

Bilas atsigręžė ir išvydo į savo pyragėlį-siurprizą įsispoksojusį Ričį, 
veide - pasidygėjimo grimasa. Glazūruoto pyrago gabaliukas gulėjo ant 
staltiesės, o per atsiradusią skylę įdėmiai stebėjo žmogaus akis. Pyragė- 
lio trupiniai užbiro ant nereginčios rudos rainelės, įlindo į lęšiuką. 

Benas Henskonas išmetė savąjį. Ne sąmoningai; tiesiog taip sureaga- 
vo į bjaurų pokštą. Kai jo pyragėlis-siurprizas ritosi per stalą, Bilas pas- 
tebėjo viduje du dantis, patamsėjusiomis nuo sukrešusio kraujo šaknimis. 
Jie barškėjo kaip Žžirniukai vaikiškame barškutyje. 

Denbras atsigręžė į Beverlę tą sekundę, kai ji įkvėpė klykti. Jos akys 
negalėjo atsiplėšti nuo padaro iš Edžio pyragaičio, kuris įnirtingai spur- 
dėjo nariuotom kojom, kad atsiverstų. 

Bilas atgijo. Veikė negalvodamas. “Intuicija, - šmėkštelėjo galvoje, kai 
jis pašokęs iš vietos užspaudė Bevei burną, užgniauždamas riksmą. - Na, 
štai, imu vadovautis intuicija. Maikas turėtų didžiuotis". 

Iš Beverlės burnos išsiveržė tik užslopintas “mmm!" 

Edis kaip paprastai švokštė. Nieko, pora sriūbsnių iš flakono, ir lyg 
nieko nebuvę. “Aišku kaip dukart du, pasakytų Fredis Fajestounas"', - pa- 
galvojo ir pats nusistebėjo: kodėl panašiais momentais apima tokios idio- 
tiškos mintys? | 

Bilas skubiai nužvelgė visus ir davė komandą, kuri grįžo iš anos va- 
saros, pasenusi, bet pačioj vietoj: “Užraukiam! Visi! Nė garso! Tiesiog už- 
raukiam!"' 

Ričis užsidengė burną delnu. Maiko fizionomija papilkėjo, bet jis link- 
telėjo sutikdamas. Visi atsitraukė nuo stalo. Bilas nepatikrino savo pyra- 
gėlio-siurprizo, bet galėjo matyti, kad jis lėtai pulsuoja - įkvėpt-iškvėpt, 
įkvėpt-iškvėpt, įkvėpt-iškvėpt - lyg rodytų savo begalinį susijaudinimą ro- 
domu dėmesiu. 

- Mmm! - sumykė per jo delną Beverlė. 

- Užrauk, Beve, - pasakė Bilas ir atitraukė ranką. 

Jos veide, regis, nieko neliko, tik akys. Lūpos trukčiojo. 

- Bilai... Bilai, ar matai... - misis Rogan akys nukrypo į žiogą ir įklim- 
po. Atrodė, kad jis dvesia. Šlykščios akutės nukrypo į Beverlę, ir ta ėmė 
dejuoti. 

- B-b-baik, - niūriai įsakė Bilas. - Grįžk prie stalo. 

- Negaliu, Bilai, nepajėgsiu prisiartinti prie to d... 

- Pajėgsi! Privalai! - Denbras jau girdėjo lengvus ir skubius žingsnius, 
artėjančius koridoriumi prie jų. Apžvelgęs visus, sukomandavo: 

- Visi! Prie stalo! Kalbėkit, atrodykit natūraliai! 

Beverlės žvilgsnis buvo maldaujantis, bet Bilas papurtė galvą. Paskui 
atsisėdo, prisitraukė kėdę prie stalo, stengdamasis nežiūrėti į savąjį py- 

ragėlį. Tas išpampo kaip pūlių pritvinkęs skaudulys. Ir toliau pulsavo. “O 
galėjau tokio paragauti", - toptelėjo Bilui: 

Edis nutaikė aspiratoriaus pistoletą į gerklę ir dabar ilgais gurkšniais 
traukė į plaučius garus. 

- Kaip manai, kas išloš gairelę? - kaip niekur nieko paklausė Bilas Mai- 
ko. Tuo pat metu pro užuolaidą išlindo susirūpinęs Rozos veidukas. Akies 
kampučiu Bilas pastebėjo, kad Beverlė vėl prisėdo prie stalo. “Saunuo- 
lė“, - pagyrė mintyse. 

- “Cikagos lokiai“ neblogai atrodo, - atsakė Maikas. 

- Ar viskas gerai? - pasiteiravo šeimininkė. 

- Z-Žinoma, - nuramino Bilas. Paskui nukreipė nykštį į Kaspbrako pu- 
sę. - Draugui užėjo astmos priepuolis. Vaistai nuslopino ir dabar jis jau- 
čiasi geriau. 

Roza susirūpinusi pažvelgė į Edį. 

- Daug geriau, - sušvokšdė Edis. 

- Ar norėsit, kad nukraustyčiau? 

- Vėliau, - pasakė Maikas ir dirbtinai nusišypsojo. 

- Patiko? - jos akys įvertino stalą ir abejonės išnyko. Roza, aišku, ne- 
matė žiogo, dantų, akies ar pulsuojančio Bilo pyragėlio. Zvilgsnis abejin- 
gai nuslydo virš krauju nutaškytos staltiesės. 

- Viskas buvo tiesiog nuostabu, - pasiskubino atsakyti Beverlė su šyp- 
sena, kuri, verta pastebėti, buvo natūralesnė už Bilo su Maiku. Seimininkę 
ji galutinai įtikino, kad jei ir buvo čia kas nors ne taip, tai ne jos ir ne jos 
virtuvės kaltė. “Nugąsdinom merginą“, - pagalvojo Bilas. 

- O siurprizai? - pasiteiravo Roza. 

- Na, - atsakė Ričis, - nežinau, kaip kiti, bet aš saviškį jau apžiūrėjau. 

Bilas išgirdo traškesį. Pažvelgęs žemyn išvydo kojelę, išlindusią iš py- 
ragaičio. Ji šiugždeno į lėkštę. 

“Galėjau to atsikąsti", - vėl pagalvojo, bet nepaliovė šypsotis. 

- Nuostabūs, - pasakė Bilas garsiai. 

Į jo lėkštę dabar žiūrėjo ir Ričis. Milžiniška pilkai juoda musė lukš- 
tenosi iš trupančios tešlos. Ir tyliai zvimbė. Gelsvi puvėsiai nutįso iš py- 
ragėlio ant staltiesės. Jautėsi kvapas, sunkus pūvančios žaizdos dvokas. 

- Na, jeigu mano pagalbos šiuo metu nereikia... 

- Tikrai ne, - pasiskubino patikinti Benas. - Nuostabus patiekalas. 
Toks... toks neįprastas. 

- Tada jus paliksiu, - pasakė Roza ir išnyko už užuolaidos. Mediniai 
tašeliai vis dar siūbavo ir taukšėjo vieni į kitus, kai visi vėl atšoko nuo 
stalo. 

- Kas tai? - kimiai paklausė Benas, žiūrėdamas į padarą ant Bilo 
lėkštės. 

- Musė, - paaiškino Denbras. - Mutantė. Maloniai sutikus rašytojui, 
vardu Džordžas Lenglahanas, berods. Jis parašė apsakymą “Musė". Bu- 
vo filmas pastatytas, tiesa, nelabai vykęs. O skaitant dantys kaukšėjo. Vėl 
seni TO triukai. Paskutiniu metu tas veikaliukas su muse nuolat kirba gal- 

voje, kadangi ieškojau pavadinimo savo romanui apie vabalus. Sakiau pa- 
vadinsiu “Vabalai klajūnai'. Zinau, kad kvailai s-skamba, bet matot... 

- Atleiskit, - ne savo balsu ištarė Beverlė. - Man reikia nusivemti. - Ir 
dingo niekam nespėjus ištarti žodžio. 

Bilas ištiesė savo servetėlę ir užmetė ant žvirblio dydžio musės. Neį- 
sivaizduotum, kad kažkas panašaus galėtų išsiristi iš mažučio kinų pyra- 
gėlio-siurprizo... bet taip atsitiko. Ji zvimbtelėjo porąkart ir nutilo. 

- Jėzau, - sumurmėjo Edis. 

- Vyniojam meškeres, - pasiūlė Maikas, - susitiksim Bevę hole. 

Beverlė kaip tik išėjo iš moterų tualeto, kai jie stovėjo prie kasos. At- 
rodė pablyškusi, bet nusiraminusi. Maikas apmokėjo čekį, pakštelėjo Ro- 
zai į skruostą, ir visi išėjo į darganotą pavakarę. 

- Niekas neapsigalvojot? - pasiteiravo Henlonas. 

- Nemanau, - atsakė Benas. 

- Ne, - pasakė Edis. 

- Tu čia apie ką? - paklausė Ričis. 

Bilas papurtė galvą ir pažvelgė į Beverlę. 

- Aš lieku, - atsakė toji. - Bilai, ką turėjai galvoje sakydamas, kad tai 
seni TO triukai? 

- Aš ketinu sukurti romaną apie vabalus. Ir tas Lenglahano apsakymas 
įaugo į mano mintis. Todėl aš išvydau musę. Tu matei kraują, Beverle. 
Kodėl galvojai apie kraują? 

- Tikriausiai todėl, kad prisiminiau tą iš kriauklės, - nedvejojo ji. - 
Kraują, kuris ėmė tykšti vonioje sename bute, kai buvau vienuolikos. 

Tik ar buvo taip? Beverlė žinojo, kad ne. Nes pirmiausia pagalvojo 
apie savo kruvinus pėdsakus, kai įsipjovė sudužusiu kvepalų buteliuku. 
Tomą. Ir 

(Beve, aš susirūpinęs tavimi) 

tėvą. 

- Tau irgi teko vabzdys, - pasisuko Bilas į Edį. - Kodėl? 

- Ne šiaip vabzdys. Svirplys. Mūsų rūsyje yra svirplių. Įsivaizduokit, 
du šimtus tūkstančių kainuojantis namas, o negalime atsikratyti svirplių. 
Vakare jie varo mus iš proto. Porą naktų prieš Maiko skambutį sapnavau 
klaikius košmarus. Sapnavau, kad prabundu, o lova pilna svirplių. Ban- 
dau iššaudyti savo aspiratoriumi, bet vos tik nuspaudžiu - trakšt - ir nie- 
ko. Ir tik prieš pat pabusdamas supratau, jog ir jis pilnas svirplių. 
pridūrė: - Kaip ir tavo tėvai nematė kraujo iš kanalizacijos, nors vonia rau- 
donavo. 

- Taip, - pasakė ji. 
lietučio. 

Maikas žvilgtelėjo į laikrodį. 

- Po kokių dvidešimties minučių bus autobusas, o keturis galiu paim- 
ti savo automobiliu. Galim išsikviesti taksi. Kaip pageidaujate. 

- Aš geriau eisiu pėsčias, - pareiškė Bilas. - Nežinau kur, bet pakvė- 
puoti grynu oru kol kas atrodo nebloga mintis. 

- Einu gaudyti takso, - pasakė Benas. 

- Prisijungčiau prie tavęs, jei važiuoji į senamiestį, - tarė Ričis. 

- Gerai. O kur tiksliau? 

Ričis gūžtelėjo. 

- Kad žinočiau... 

Kiti nusprendė palaukti autobuso. 

- Sįvakar septintą, - priminė Maikas. - Ir būkit atsargūs. 

Visi pažadėjo būti atsargūs, nors Bilas nesuprato, kaip galima išlaikyti 
tą pažadą, turint reikalų su tiek nežinomų faktorių. 

Kai ketino prasižioti apie tai, iš draugų veidų suprato, kad jie irgi tą 
pagalvojo. 

Tad jis nužingsniavo, trumpam kilstelėjęs ranką atsisveikindamas. 
Dulksna maloniai gaivino veidą. Grįžti į centrą tolokai, bet nieko. Yra apie 
ką pamąstyti. Jis džiaugėsi, kad sąjunga atkurta ir viskas prasideda. 


Vienuoliktas skyrius 
PASIVAIKŠČIOJIMAS 


1 


Benas Henskomas atsitraukia 


Ričis Tozijeris išlipo trijų gatvių - Kanzaso, Centro ir Meino - sank- 
ryžoje, o Benas taksistui susimokėjo ant Ap Mailo kalvos. Vaikinas pa- 
sirodė esąs tas pats Bilo “religingas vyrukas“, bet Ričis su Benu to nesu- 
žinojo: Deivas buvo paniręs į melancholišką tylą. Henskomas galėjo iš- 
lipti kartu su Ričiu, bet apsigalvojo ir nusprendė, kad geriau pradėti po 
vieną. 

Jis stovėjo Kanzaso gatvės ir Daltrėjaus akligatvio sankryžoje ir sub- 
rukęs rankas į kišenes žiūrėjo, kaip taksi įsilieja į automobilių srautą. At- 
kakliai laikėsi galvoje mintys iš pietų kinų restorane. Benas neįstengė at- 
sikratyti pilkšvos musės, išsirangančios iš pyragėlio, vaizdo. Vos spėda- 
vo pasidžiaugti, kad pamiršo, kai tas šlykštus paveikslas vėl stodavo prieš 
akis. 

“Bandau kaip nors tai paaiškinti", - pagalvojo Benas, turėdamas omeny 
ne moralinę, o veikiau matematinę pusę. Namai statomi pagal tam tikrus 
gamtos dėsnius; gamtos dėsnius galima išreikšti lygtimis, o jas - paaiškin- 
ti. Ar įmanoma paaiškinti tą, kas nutiko prieš pusvalandį? 

“Palik tai ramybėje, - ne pirmą kartą pasakė jis sau. - Negali paaiškinti, 
tad palik, kaip yra“. 

Tikrai puikus patarimas; visa bėda, kad jis negalėjo juo pasinaudoti. 
Benas prisiminė, jog kitą dieną po to vakaro, kai jis išvydo mumiją ant 
Kanalo ledo, gyvenimas tęsėsi kaip niekur nieko. Jis suprato, kad 1šsisu- 
ko per plauką, bet tai kasdienybės nepakeitė: jis lankė mokyklą, rašė arit- 
metikos testą, per atostogas ėjo į biblioteką ir stiprinosi su įprastu uolu- 
mu. Tiesiog įtraukė tą atsitikimą į savo gyvenimą; na, o kad vos galvos 
nepalydėjo... vaikai visada vaikštinėja skustuvo ašmenimis. Laksto gat- 
vėmis nesidairydami, nusikapsto į ežero vidurį tiek, kad nebeturi jėgų 
grįžti, krenta ant užpakalio šokdami per kliūtis arba stačia galva iš medžio. 

Ir dabar, rasenamas dulksnos priešais metalo dirbinių parduotuvę, kur 
1958-aisiais buvo lombardas (“Broliai Fati“, rodos, dviguba vitrina visada 
buvo prikrauta pistoletų, šautuvų, skustuvų ir gitarų, pakabintų už grifų 
tartum egzotiški gyvūnai), Benas pagalvojo, kad vaikams būtina rizikuoti 
ir lengva suvokti savo gyvenime nesuprantama. Jie besąlygiškai tiki ne- 
regimu pasauliu. Stebuklai, tiek šviesūs, tiek tamsūs, suprantama, suvokia- 
mi visiškai rimtai, bet jokiu būdu nesustabdo gyvenimo. Netikėtas per- 
versmas į bloga ar gera niekad netrukdo papildomam sumuštiniui su sū- 
riu per priešpiečius. 

Bet kai užaugi, viskas pasikeičia. Nedrebi lovoje, kad kažkas krebž- 
denasi spintoje ar brazdina į langą... bet kai įvyksta kai kas, ko raciona- 
liai negali paaiškinti, grandinė perkaista. Imi nervintis ir purkštauti, išsi- 
sukinėti ir apsimetinėti. Fantazija įsismagina groti visais tavo nervais. Ir 
negali tiesiog paprasčiausiai įvykio suvokti kaip dar vieno patirties mo- 
mento. Jis nesuvirškinamas. Tavo mintys vis grįžta prie jo ir žaidžia kaip 
kačiukas su siūlų kamuoliu... kol pagaliau išeini iš proto arba nueini ten, 
kur visi klausimai išsisprendžia. 

“Jei taip atsitiks, - pagalvojo Benas, - aš TO rankose. Mes“. 

Henskomas nužingsniavo Kanzaso gatve be konkretaus tikslo. Ir staiga 
prisiminė: Kg mes padarėme su sidabriniu doleriu? 

Galvoje buvo tuščia. 

“Sidabriniu doleriu, Benai... Beverlė išgelbėjo tavo gyvybę. Tavo... O 
gal ir visų kitų... ypač Bilo, TAS vos neišplėšė man žarnų, o tada Bevė... 
ką? Ką ji padarė? Ir kaip tai suveikė? Ji nuvijo monstrą, ir mes jai padė- 
jom. Tik kaip?" 

Staiga švystelėjo mintyse žodis, nieko nesakantis Žodis, privertęs įs1- 
tempti raumenis: Čiudas. 

Akys nukrypo į šaligatvį ir išvydo kreida išpieštą vėžlio siluetą. Pa- 
saulis, rodės, ėmė siūbuoti po kojomis. Benas smarkiai užsimerkė, o kai 
atsimerkė - toje vietoje buvo paprasčiausios “klasės", išplautos lietaus. 

Čiudas. 

Ką tai reiškė? 

- Nežinau, - atsakė Benas sau balsu, o kai skubiai apsižvalgė, ar kie- 
no nebuvo pastebėtas kalbantis su savimi pačiu, pamatė, kad įsuko į Kos- 
telo aveniu. Per pietus draugams sakė, kad, be Barenso, Deryje nėra šir- 


49 


džiai mielos vietelės... bet juk tai netiesa, ar ne? Buvo dar viena. Atsitik- 
tinai ar nesąmoningai jis ir nuėjo ten: į Derio viešąją biblioteką. 

Porą minučių pastovėjo priešais, neišsitraukęs iš kišenių rankų. Ji ne- 
pasikeitė, linijos žavėjo taip pat kaip vaikystėje. Kaip dauguma akmeni- 
nių statinių ji stulbino išmanantį stebėtoją kontrastais: akmens solidumas 
balansavo su arkų ir lieknų kolonų grakštumu; priminė neįveikiamą, bet 
dailią nepriekaištingą tvirtovę (na, daili ir grakšti ji buvo neprasidėjus am- 
žiaus statyboms, kai langų dar nekryžiavo grotos). Kontrastai gelbėjo ją 
nuo bjaurumo, ir Benas labai nenustebo vėl pajutęs statiniui meilę. 

Kostelo aveniu mažai pakito. Pažvelgęs išilgai, Henskomas pažino De- 
rio bendruomenės namus ir pagavo save svarstant, ar Kostelo aveniu tur- 
gus vis dar ten, kur skersgatvis išlenda į Kanzaso gatvę. 

Jis nubrido per pievutę apžiūrėti stiklinio koridoriaus, jungusio vaikų 
ir suaugusiųjų bibliotekas, nepastebėdamas mirkstančių batų. Koridorius 
irgi nepasikeitė, ir iš po nusvirusių gluosnio šakų Benas galėjo apžiūri- 
nėti pirmyn ir atgal vaikštinėjančius skaitytojus. Jį apėmė seniai nepatir- 
ta palaima, ir pirmą kartą po pietų jis iš tikro pamiršo nemalonius susi- 
jungimo įspūdžius. Benas prisiminė, kaip stovėjo toje pačioje vietoje, tik 
žiemą, vaikas būdamas, kai atklampojo per giliausią sniegą (kai kur iki 
juosmens) ir rymojo penkiolika minučių. Tada, pamena, temo, o jis sto- 
vėjo prirakintas kontrastų, nors sustingo pirštų galiukai ir žliugsėjo batai 
nuo ištirpusio sniego. Sioje pusėje dangus markstėsi, gaubstėsi purpuri- 
niais Žiemos šešėliais, rytuose pelenų pilkumos, gintarinis - vakaruose. 
Buvo šalta, bent dešimt laipsnių žemiau nulio, o dar su žvarbiu vėju nuo 
Barenso. 

O už nepilnų keturiasdešimties jardų vaikštinėjo žmonės vien su marš- 
kiniais, driekėsi ryškios baltos šviesos tunelis. Krizeno vaikai, rankutėm 
susikibę vaikščiojo mokyklos porelės (jei bibliotekininkė pastebėdavo, 
liepdavo liautis). Tai buvo stebuklinga, stebuklinga gerąja prasme, ir jis 
buvo per mažas susieti tai su tokiais žemiškais dalykais kaip elektra ir ma- 
zutas. Stebuklas buvo tas šviesos cilindras, jungiantis du tamsius pasta- 
tus kaip gyvybės gija; stebuklinga atrodė matyti per tamsius sniegynus ei- 
nančius žmones, kurių neįstengia paliesti nei tamsa, nei šaltis. Jie atrodė 
nuostabūs ir dieviški. 

Galiausiai jis nuėjo (kaip ir dabar) paradinių durų link, bet paskutinę 
akimirką, kai akmeninis suaugusiųjų bibliotekos pastato petys užtveria 
vaizdą į tą grožį, stabtelėjo 1r atsigręžė (ką daro dabar). 

Sugildytas nostalgijos, Benas užlipo laipteliais, sustojo valandėlei 
siauroje verandoje po kolonomis, visad tokiom aukštom ir vėsiom net 
karščiausią vasaros dieną. Paskui patraukė plienu kaustytas duris ir žen- 
gė į tylą. 

Pirmą sekundę Henskomą apsvaigino atsiminimų lavina. Jausmas bu- 
vo ne fizinis - nieko panašaus į smūgį žandan ar antausį. Jis buvo artimes- 
nis tam nepaaiškinamam susidvejinimo pojūčiui, kaip žmonės sako, arba 
tiksliau - dėjd-vu. Benas buvo patyręs tokią būseną ir anksčiau, bet ji nie- 

kad nesmogė šitokiu dezorientacijos smūgiu; minutę kitą prie durų jis jau- 
tėsi visiškai pasiklydęs laike, nebūtų galėjęs pasakytį, kiek jam metų: tris- 
dešimt aštuoneri ar vienuolika? 

Cia tvyrojo pažįstama tyla, kartkartėm nutraukiama šnabždesio ar dus- 
laus bibliotekininkės antspaudo dungsėjimo bei švelnaus laikraščių ir žur- 
nalų puslapių šnaresio. Kaip ir seniau jam patiko toks apšvietimas. Svie- 
sa įstrižai krito iš aukštų langų, tokią apniukusią popietę pilkų it balan- 
džio sparnas, ir buvo kažkokia migdanti ir liūdna. 

Jis nuėjo raudonai juodu raštuotu linoleumu, kuris buvo beveik išb- 
lukęs per tiek metų, atsargiai kaip ir seniau statydamas kojas, nes bet kokį 
garsą centre esantis kupolas nežmoniškai sustiprindavo. 

Sraigtiniai laiptai į saugyklas pasirodė savo vietose, pasagos formos 
stalui iš šonų, bet ten pat buvo įrengtas nedidukas liftas, jau po to, kai jie 
su mama prieš dvidešimt penkerius metus išsikraustė. Benas pajuto pa- 
lengvėjimą, susilpninusį tą troškų dėjė-vu jausmą. 

Jis ėjo kaip kontrabandininkas per sieną, kaip kitos šalies šnipas. Net 
laukė, kada bibliotekininkė pakels galvą, pažiūrės ir aiškiu, skardžiu balsu, 
priversiančiu visus skaitytojus atsigręžti, demaskuos jį: “Ei, tu! Taip, tu! 
Ką tu čia veiki? Čia tau ne vieta! Tu svetimas! Iš praeities! Grįžk, iš kur 
atėjęs! Nešdinkis, kol neiškviečiau policijos!“ 

Bibliotekininkė, jauna daili mergina, iš tikro pakėlė galvą, ir vieną ab- 
surdo akimirką Benui pasirodė, kad fantazija virs realybe. Sirdis nusiri- 
to į užkulnius, kai jos akys nukrypo į jį. Paskui jos abejingai nuklydo ir 
Henskomas vėl atgavo sugebėjimą vaikščioti. Jei jis šnipas, jo dar nesu- 
sekė. 

Benas nusileido vytais, siaurais iki beprotybės laipteliais į koridorių, 
vedantį į Vaikų biblioteką, ir nustebo supratęs (po laiko), kad automatiškai 
pakartojo įprastą vaikišką gestą: Žvilgtelėjo viršun, tikėdamasis, kaip ti- 
kėjosi vienuolikos, pamatyti nusileidžiančią mergaitę su sijonuku. Jis pa- 
mena (jau pamena) kartą be jokios priežasties pakėlęs akis į viršų (tada 
galėjo būti aštuonerių ar devynerių metų) ir pataikęs tiesiai į Žavios pa- 
nelės rausvas kelnaites. Kaip saulės blyksnis nuo Beverlės Maš grandi- 
nėlės paleido kažko primityvesnio už meilę ar susižavėjimą strėlę jam į 
širdį paskutinę 1958-ųjų mokslo metų dieną, taip sužeidė jį tas aukštes- 
niųjų klasių moksleivės apatinių rausvumas. Benas prisimena sėdėjęs vai- 
kų skyriuje geras dvidešimt minučių ir apmąstęs matyta. Skruostai ir kakta 
kaito, knyga apie traukinių atsiradimą gulėjo neatversta, o penis, stangrus 
pagaliukas, regis, išraizgė šaknis po visą pilvą. Jis svaičiojo, kaip abu su- 
situokia, apsigyvena priemiesčio namuke ir užsiiminėja malonumais, ku- 
rių jis iki galo nesuprato. 

Jausmas išsisklaidė vos atsiradęs, bet Benas daugiau niekad nelipo 
laiptais, prieš tai nekilstelėjęs galvos. Nieko tokio įspūdingo išvysti vė- 
liau nepasisekė (kartą žemyn atsargiai ropštėsi stora moteriškė, bet jis nu- 
sisuko susigėdęs ir pasibjaurėjęs), bet įprotis liko, net 17 dabar, kai jis 
suaugęs. 

Jis iš lėto nuėjo stikliniu koridoriumi, pastebėdamas ir kitus pasikei- 
timus: virš jungiklių buvo prilipdyti geltoni lapeliai su žodžiais: “NESO* 
patinka, kai eikvoji energiją, tad taupyk kiekvieną vatą!“ To sumažinto 
pasaulio, į kurį Benas įžengė, galinę sieną puošė ne Dvaito Eizenhauerio 
ir Ričardo Niksono, o Ronaldo Reigano ir Džordžo Bušo portretai. Rei- 
ganas, kiek Benas atsimena, svečiavosi teatre “Dži"' tais metais, kai jis bai- 
gė penktą klasę, o Bušui tada nebuvo trisdešimties. 

Bet... 

Vėl užgriuvo dėjė-vu. Jis pasijuto bejėgis, apėmė siaubas, lyg po pus- 
valandžio atkaklių pastangų pastebėjus, kad krantas nė kiek neartėja, o jė- 
gos baigėsi. 

Buvo pasakojimo valanda, ir kamputyje spietėsi tuzinas mažylių ant 
mažulyčių kėdučių. Jie rimtai klausėsi. “Kas ten trypia ant mano tiltuko?" 
- storu trolio balsu klausė bibliotekininkė, o Benui toptelėjo: “Kai ji pa- 
kels galvą, pasirodys, kad tai mis Davis, taip, ta pati mis Davis, nė diena 
nepasenusi..."' 

Bet kai bibliotekininkė pakėlė galvą, jis išvydo daug jaunesnę mote- 
rį, negu mis Davis buvo tada. 

Keli vaikai suprunkštė į delnuką, kiti nenuleido nuo pasakotojos akių, 
kuriose atsispindėjo amžinas pasakos žavesys: ar pabaisa bus nugalėta... 
ar ką nors suris? 

- Tai aš, ožiukas Bilis Grufas, trepenu ant tavo tiltuko, - tęsė biblio- 
tekininkė, ir išblyškęs Benas praėjo pro ją. 

Kaip ji gali sekti tą pačią pasaką? Visiškai tą pačią? Ir aš turiu tikė- 
ti, kad tai sutapimas? Tai jau ne, po perkūnais, nesulauksi! 

Benas pasilenkė virš keturių pėdų fontanėlio, pasijutęs kaip Ričis, į51- 
jautęs į savo “saliam"". 

“Turiu su kuo nors pasikalbėti, - apimtas panikos nusprendė jis. - Su 
Maiku... Bilu... bet kuo. Ar čia iš tikro kažkas makaluoja praeitį su da- 
bartim, ar man jau ėmė vaidentis? Jei ne, nesu tikras, kad esu tam pasiren- 
gęs. Aš..." 

Henskomas grįžtelėjo į registracijos stalą, ir širdis, rodės, apmirė, prieš 
pradėdama pašėlusiai daužytis. Skelbimas buvo paprastas, sausas... ir pa- 
žįstamas: 


NEPAMIRŠK KOMENDANTO VALANDOS 
19.00 
Derio policijos valdyba 


Tą akimirką lyg žaibu būtų kas pašvietęs. Benas suprato, kad visas jų 
balsavimas - gryni niekai. Nebuvo jokio sugrįžimo. Viskas iš anksto nu- 
lemta, įaugę į kraują kaip įprotis, privertęs žvilgtelti viršun lipant laiptais. 
* Ang. OPEK - Naftą eksportuojančių šalių organizacija. 

Čia, Deryjė, yra aidas, mirtinas aidas, ir jie tik gali viltis, jog įmanoma jį 
pakeisti tiek, kad pavyktų ištrūkti gyviems. 

- Viešpatie, - sušnibždėjo jis ir smarkiai pasitrynė skruostą. 

- Gal galiu kuo padėti, sere? - paklausė balsas ties alkūne. Benas net 
krūptelėjo. Tai buvo patraukli, kokių septyniolikos metų mergina, sušu- 
kavusi auksinius plaukus atgal ir susegusi sege. Bibliotekininkės padėjėja, 
aišku; 1958-aisiai1s irgi buvo. Aukštesniųjų klasių moksleiviai padėjo dė- 
lioti knygas į lentynas, aiškino vaikams, kaip naudotis kortelių katalogu, 
aptarinėjo knygų recenzijas ir rašinius, gelbėjo pasimetusius išnašose ir 
bibliografijose mokytojus. Atlyginimas buvo simbolinis, bet trokštančių 
netrūkdavo. Darbas buvo sutartinis. 

O dabar, geriau įsižiūrėjęs į malonų, klausiantį mergaitės žvilgsnį, 
Henskomas prisiminė seniai nepriklausąs šitam pasauliui: jis - milžinas 
nykštukų karalystėje. Įsibrovėlis. Suaugusiųjų bibliotekoje nesinorėjo būti 
pastebėtam ar prakalbintam, o čia tai buvo net malonu. Pirma, tai įrody- 
mas, jog jis visgi suaugęs, be to, faktas, kad mergaitė aiškiai neturėjo lie- 
menėlio po plonyte palaidinuke, ramino dvigubai: dabar 1985-ieji, o ne 
58-ieji, įrodymas - per ploną trikotažą išsišovę jos speneliai. 

- Ne, dėkui, - atsakė Benas, o paskui be suprantamos priežasties pri- 
dūrė: - Aš ieškau savo sūnaus. 

- A! Kuo jis vardu? Gal mačiau? - auksaplaukė nusišypsojo. - Pažįs- 
tu daugumą vaikų. 

- Benas Henskomas, - atsakė jis. - Bet čia jo nesimato. 

- Pasakykit, kaip jis atrodo, ir aš perduosiu, ko norėjote, jei pamatysiu. 

- Na, - pradėjo Benas pasijutęs nejaukiai ir jau keikė save mintyse, kam 
užvirė šitą košę. - Jis toks kresnas, kažkuo panašus į mane. Nieko tokio, 
mis. Jei pamatysit jį, tiesiog perduokit, kad tėtis užšoko pakeliui namo. 

- Gerai, - atsakė mergaitė ir nusišypsojo, bet šypsena nepasiekė akių, 
ir Benas staiga suprato, kad ji priėjo ir užkalbino vien iš mandagumo ir 
noro padėti. Ji tiesiog bibliotekininkės padėjėja mieste, kur per aštuonis 
mėnesius nužudyti devyni vaikai. Pamatai nepažįstamą vyrą šitame suma- 
žintame pasaulėlyje, kur suaugusieji pasirodo tik dviem tikslais: pristatyti 
ir išsivežti savo atžalų. Kyla įtarimas... o kaip kitaip. 

- Dėkui, - pasakė Benas, suraitė šypseną, kuri turėjo nuraminti, ir 1š- 
sinešdino. 

Grįžo tuo pačiu koridorium į suaugusiųjų biblioteką ir pasuko tiesiai 
prie stalo, paklusdamas impulsui, kurio nesuprato. Bet šiandien jie sus1- 
tarė klausyti impulsų, tiesa? Sek jais ir žiūrėk, kur nuves. 

Lentelė ant registratūros stalo skelbė, kad simpatiška jauna bibliote- 
kininkė yra vardu Kerolė Daner. Už jos Benas pastebėjo duris su temdy- 
tu stiklu; viršuje buvo užrašas: MAIKLAS HENLONAS, BIBLIOTEKOS 
VEDĖJAS. 

- Kuo galiu padėti? - paklausė mis Daner. 

- Matot, norėčiau gauti bibliotekos kortelę. 

- Tuojau, - atsakė mergina, išimdama blanką. - Ar jūs Derio gyven- 
tojas? 

- Dabar ne. 

- Tada jūsų dabartinis adresas. 

- Rural Staro kelias 2, Hemingford Houmas, Nebraska, - jis nutilo, 
sutrikęs nuo bibliotekininkės žvilgsnio, paskui išpyškino kodą: - 59341. 

- Juokaujate, misteri Henskomai? 

- Tikrai ne. 

- Tai atsikeliate į Derį? 

- Ne, neplanuoju. 

- Tolokai teks važiuoti knygų, tiesa? Ar Nebraskoje nebėra bibliotekų? 

- Cia duoklė sentimentams, - atsakė Benas. Jis įsivaizdavo, kad saky- 
ti tokius dalykus nepažįstamam bus sunku, pasirodo - priešingai. - Ma- 
tot, užaugau Deryje. Lankausi pirmą kartą po daugelio metų. Vaikštinė- 
jau po miestą, apžiūrinėjau, kas pasikeitė, o kas ne. Ir man toptelėjo min- 
tis, kad čia išgyvenau dešimt metų - nuo trejų iki trylikos - ir neturiu nė 
menkiausio daiktelio jiems prisiminti. Net atviruko. Kadaise turėjau ke- 
lis sidabro dolerius, bet vieną pamečiau, kitus atidaviau draugui. Man no- 
risi vaikystės suvenyro. Jau vėlu, bet, kaip sakoma, geriau vėliau negu 
niekad. 

Kerolė Daner nusišypsojo, ir šypsena dailų jos veiduką pavertė ža- 
vingu. 

- Tai labai miela, - pasakė ji. - Jei sutiktumėt luktelti dešimt minučių, 
užpildyčiau jums kortelę. 

Benas šyptelėjo. 

- Spėju, kad yra kažkoks mokestis. Nevietinis ir t.t. 

- Ar turėjote kortelę anksčiau? 

- Zinoma, turėjau, - nusišypsojo Henskomas. - Be draugų ji buvo už- 
vis svarbiausia... 

- Benai, ar neprieitum? - kaip skalpelis tylą perskrodė balsas. 

Benas atsigręžė krūptelėjęs - kaip žmonės, kai jų dėmesį bibliotekoje 
kažkas ūmai nutraukia. Jis nepamatė nieko pažįstamo... ir netrukus suvo- 
kė, kad niekas nesureagavo į tą šūksnį. Senukai toliau skaitė Derio 
“News", Bostono “Globe", “National Geographic", “Time", "Newsweek". 
Informaciniame skyriuje prie šūsnies bylų ir laikraščių sukišusios galvas 
skaitė dvi moksleivės. Keli lankytojai vaikštinėjo palei lentynas, pažymė- 
tas “ŠIUOLAIKINĖ FANTASTIKA (septynioms dienoms)". Senis juokin- 
ga šoferio kepure, įsikandęs tuščią pypkutę, toliau vertė Luiso de Vargas 
eskizus. 

Benas atsisuko į susirūpinusią bibliotekininkę. 

- Kas nors ne taip? 

- Ne, nieko, - atsakė šypsena Henskomas. - Pasigirdo. Pasirodo, skry- 
džiai lėktuvu veikia daug labiau, negu tikėjausi. Ką sakėt? 

- Na, tiesą sakant, kalbėjote jūs. Bet aš norėjau pasakyti, kad jei turė- 
jJote kortelę vaikystėje, jūsų pavardė turėtų būti bylose, - paaiškino Ke- 
rolė. - Dabar viską saugome skaidrėse. Kitaip nei jūsų vaikystės laikais. 

—O taip, - sutiko Benas. - Daug kas pasikeitė... bet nemaža išliko kaip 
buvę. 

- Tad aš galiu žvilgtelti ir išduoti jums antrą kortelę. Be jokio mo- 
kesčio. 

- Būtų nuostabu, - pasakė Henskomas, ir jam nespėjus pridurti “dėkui", 
pamaldžią bibliotekos tylą vėl perplėšė balsas, tik šįkart garsesnis ir grės- 
mingai džiugus: “Nagi, prieik, Benai! Prieik, storas susmirdęs pirdžiau! 
Cia Tavo Gyvenimas, Benai Henskomai!" 

Benas atsikrenkštė. 

- Būčiau labai dėkingas. 

- Nieko tokio, - mis Daner pakėlė galvą. - Ar lauke atšilo? 

- Truputį, - atsakė jis. - Kodėl klausiate? 

- Jūs... 

- Beno Henskomo darbas! - suriko balsas. Jis sklido iš viršaus, iš sau- 
gyklų. - Benas nužudė vaikus! Ciupkit jį! Griebkit jį! 

- ... suprakaitavot, - baigė mergina. 

- Tikrai? - paklausė jis idiotiškai. 

- Tuojau šitą sutvarkysiu, - tarė bibliotekininkė. 

- Dėkui. 

Ji nuėjo iki “Royal"'" rašomosios mašinėlės stalo kampe. 

Benas lėtai atsitraukė, klausydamas bosinio būgno savo krūtinėje. 
Taip, jis suprakaitavo, lašai kuteno kaktą, pažastis, krūtinę. Jis kilstelėjo 
galvą ir išvydo klouną Penivaisą ant kairinių laiptų viršaus, žiūrintį į jį. 
Veidas nuteptas baltu grimu. Jame raudonavo žudiko šypsnys. Ten, kur 
turėjo būti akys, žiojėjo tuščios akiduobės. Viena jo ranka laikė krūvą ba- 
lionų, kita - knygą. 

“Ne, ne jo, - pagalvojo Benas. - TO. Stoviu aš, suaugęs vyras, vidury 
Derio viešosios bibliotekos rotondos vėlyvo 1985-ųjų pavasario pavakarę, 
ir žiūriu savo baisiausiam vaikystės košmarui į akis. Stoviu akis į akį su 
TUO.* 

- Lipk, Benai, - pašaukė Penivaisas. - Aš tavęs neskriausiu. Turiu tau 
knygą! Knygą... ir balioną! Lipk čia! 

Benas išsižiojo surikti “Tu mulkis, jei tikiesi, kad užlipsiu" ir staiga 
susiprato, kad tada visi sužiurs į jį ir ims spėlioti, kas tas beprotis. 

- O, juk tu negali atsakyti, - sukikeno Penivaisas. - Vos neapsukau apie 
pirštą, ar ne? Atleiskit, sere, ar neturit “Princo Alberto" skardinėje? Tu- 
rite? Tai paleiskit vargšelį! Atsiprašau, madam, tai jūsų šaldytuvas bėga? 
Tikrai? Tai lėkit gaudyti! 

Klounas užvertė galvą ir ėmė kvatotis. Juokas griaudėjo ir aidėjo ro- 
tondos kupole kaip juodų šikšnosparnių pulkas, ir nežmoniškomis valios 
pastangomis Benas susilaikė neužspaudęs rankomis ausų. 

- Lipk čion, Benai, - kvietė Penivaisas. - Pakalbėsim. Neutralioj zonoj. 
Ką pasakysi? 

“Aš neketinu pas tave eiti, - pagalvojo Benas. - O kai ateisiu, tikriau- 
siai nelabai nudžiugsi. Mes tave sunaikinsime.“ 

Klounas vėl nusižvengė. 

- Sunaikinsite? Sunaikinsite mane? - paskui staiga klaikiu Ričio To- 
zijerio balsu (na, ne visai - veikiau kaip Ričis, mėgdžiodamas Pikaninį): 
“Tik nežudyti mani, masa, aš bus gera negra, tik nežudyti toki joda ber- 
niuka, Kupeta". Paskui vėl tas isteriškas juokas. 

Drebantis, išbalęs Benas kirto aidintį bibliotekos centrą. Nepakeliamai 
pykino. Atsistojo priešais knygų lentynas ir ištraukė pirmą pasitaikiusią 
virpančia ranka. Sustingę pirštai pasklaidė puslapius. 

- Nešdinkis iš miesto. Tai vienintelis tavo šansas, Kupeta. Išvažiuok 
prieš tamsą. Nes imsiu persekioti tave... ir kitus. Tu per senas mane sus- 
tabdyti, Benai. Jūs visi per seni. Per seni ką nors pakeisti, išskyrus pasi- 
rašyti sau nuosprendį. Nešdinkis, Benai. Ar nori išvysti šiąnakt šitą? 

Benas lėtai atsisuko, laikydamas knygą ledinėse rankose. Nenorėjo, bet 
neregima ranka kilstelėjo jo smakrą į viršų. 

Klouno vietoje ant laiptų stovėjo Drakula; ne pažįstamas filmų Dra- 
kula, ne Bela Lugocis, Kristoferis Li, Frankas Lengela ar Regis Nalderis. 
Tai buvo kažkoks iškasena iškreiptu perdžiūvusiu veidu. Lavono blyšku- 
mo veidas, kraujo spalvos akys. Nasrai išžiodyti, juose aštrios kaip skus- 
tuvas iltys; jie atrodė tiek pat pavojingi, kiek veidrodžių labirintas, kur 
vienas žingsnelis ne ten - ir tau galas. 

- Ciakšt! - susivėrė žandikauliai, ir iš burnos nudriko tamsiai raudo- 
no kraujo liežuvis. Suspaustų lūpų gabalai nukrito ant baltų šilkinių marš- 
kinių, palikdami kraujo vageles. | 

- Ką Stenas Urisas pamatė prieš mirtį? - sugriaudėjo vampyras iš aukš- 
tai, kvatodamas kruvina skyle vietoj burnos. - Princą Albertą skardinėje? 
O gal Deivį Kroketą, Vakarų sienos karalių? Tai ką jis išvydo, Benai? Nori 
pats pamatyti? Ką jis pamatė? - paskui vėl tas isteriškas juokas, ir Benas 
suprato, kad suriks, taip, suriks, nes ilgiau nebegali išlaikyti. Nuo laiptų 
aikštelės grasiu lietumi kapsėjo kraujas. Vienas lašas užtiško ant “The 
Wall Street Journal'' skaitančio senuko artrito susuktos rankos. Nemato- 
mas ir nejaučiamas lašas nutekėjo tarp jo krumplių. 

Benas įkvėpė gurkšnį oro, susitaikęs su mintim, kad kitą sekundę su- 
riks, sudrebindamas šitą snaudžiančios pavasario popietės tylą, apstulbins 
kaip netikėtas dūris peiliu... ar pilna burna skustuvo aštrumo ilčių. 

Bet vietoj paniško klyksmo pasigirdo tylūs kaip malda, drebantys žo- 
džiai: “Na, žinoma, mes padarėm iš jo šovinius. Sidabrinius šovinius iš 
sidabrinio dolerio". 

Džentelmenas su šoferio kepure, nustojęs sklaidyti de Vargas repro- 
dukcijas, staiga kilstelėjo galvą ir tarstelėjo: “Nesąmonė". Dabar žmonės 
iš tikro pakėlė galvas; kažkas nekantriai ėmė tildyti senuką. 

- Atleiskit, - tyliu drebančiu balsu atsiprašė Benas. Jis bemaž suvokė, 
kad veidas teka prakaitu, marškiniai prilipo prie kūno. - Užsigalvojau 
balsu... 

- Nesąmonė, - pakartojo senasis džentelmenas tyliau. - Negalima per- 
dirbti sidabro dolerių į kulkas. Eilinis nesusipratimas. Išmislas. Visa 
problema specifinėje gravitacijoje... 

— Staiga netoliese atsirado mis Daner. 

- Misteri Brokhilai, malonėkit tyliau, - paprašė ji mandagiai. - Žmo- 
nės skaito... 

- Zmogui negera, - tarstelėjo Brokhilas ir vėl įsigilino į savo knygą. - 
Paieškok jam aspirino, Kerole. 

Bibliotekininkė pažiūrėjo į Beną ir nejuokais susirūpino: 

- Jūs sergate, misteri Henskomai? Zinau, kad nemandagu taip sakyti, 
bet jūs nekaip atrodote. 

Benas sumikčiojo: 

- Aš... aš šiandien užvalgiau kinų maisto. Atrodo, mano skrandžiui ne- 
patiko. 

- Jei norėtumėt išsitiesti, misterio Henlono kabinete yra sulankstoma 
lova. Galėtumėt... 

- Ne. Dėkui, bet ne, - norėjosi ne atsigulti, o kuo greičiau nešdintis iš 
Viešosios bibliotekos. Jis metė žvilgsnį į laiptus. Klouno nebebuvo. Vam- 
pyro irgi. Bet ant turėklo kybojo pririštas balionas. Ant šono buvo užra- 
šas: “VISO GERIAUSIO! SIĄNAKT TU MIRSI!"“ 

- Užpildžiau jūsų kortelę, - pasakė mergina, atsargiai uždėdama ran- 
ką. - Dar neapsigalvojot? 

- O ne, dėkui, - atsakė Benas. Ir įkvėpęs pabaigė: - Atleiskit už visus 
rūpesčius, kurių pridariau. 

- Reik tikėtis, kad tai ne apsinuodijimas maistu, - paguodė Kerolė 
Daner. 

- Neišdegs, - nepakeldamas galvos ir neišsiimdamas pypkės iš burnos, 
pareiškė misteris Brokhilas. - Gryniausias išmislas. Kulka vartysis. 

Nenumanydamas, ką ruošiasi daryti, Benas tarė: 

- Sovinius, ne kulkas. Mes iškart supratom, kad nepavyks pasigaminti 
kulkų. Nes mes tada buvom vaikai. Tai aš sugalvojau pa... 

- Sšš, - nutildo kažkas. 

Brokhilas atidžiai nužvelgė Henskomą, pasiruošęs kažką sakyti, bet be 
žodžio grįžo prie eskizų. 

Prie stalo Kerolė Daner įteikė Benui nedidelę oranžinę kortelę su De- 
rio viešosios bibliotekos antspaudu viršuje. Benas apstulbo pagalvojęs, 
kad tai pirmoji suaugusių bibliotekos kortelė jo gyvenime. Vaikystėje jis 
turėjo kitą - kanarėlės geltonumo. 

- Ar tikrai nenorite pagulėti, misteri Henskomai? 

- Ačiū, jaučiuosi truputį geriau. 

- Tikrai? 

Benas pabandė nusišypsoti. 

- Tikrai. 

- Jūs dabar tikrai atrodote kiek geriau, - pasakė bibliotekininkė neuž- 
tikrintai, lyg suprasdama, kad mandagumas to reikalauja, nors tikrovė ne 
tokia graži. 

Tada ji pakišo knygą po mikrofilmų prietaisu, kuriuo dabar žymėjo 
skolinamas knygas, ir Benas pajuto tiesiog isterišką džiūgavimą. “Čia kny- 

ga, kurią čiupau išgirdęs klouną, - mąstė jis. - Jai pasirodė, kad 1šsirin- 
kau ją skaityti. Imu pirmą knygą iš Derio bibliotekos po dvidešimt pen- 
kerių metų ir net nežinau, kokia ji. Ką ten, man net nesvarbu tai. Tik 1š- 
leiskit mane 1š šičia, gerai? To užteks". 

- Dėkui, - pasakė jis, suspausdamas knygą po pažasčia. 

- Visiškai nėra už ką, misteri Henskomai. Gal tikrai išgertumėte aspi- 
rino tabletę? 

- Kad ne, - atsakė jis ir padelsęs paklausė: - Gal netyčia žinote, kas at- 
sitiko misis Staret? Barbarai Staret? Ji dirbo Vaikų bibliotekos vedėja. 

- Ji mirė, - atsakė Kerolė Daner. - Prieš trejus metus. Sirdies smūgis, 
jei neklystu. Sunku patikėti. Dar buvo palyginus jauna... penkiasdešimt 
aštuonerių ar devynerių, berods. Misteris Henlonas tą dieną uždarė bib- 
lioteką. 

- Ach, - atsiduso Benas pajutęs, kaip širdyje atsirado dar viena tuštu- 
ma. Stai kas nutinka, kai grįžti, kur gyvenai kadais, kaip toj dainoj dai- 
nuojama. Tortas užglaistytas saldžiu kremu, o viduje - pipirai. Žmonės pa- 
miršta tave, miršta ar išbarsto savo dantis ir plaukus. Kartais paaiškėja, 
kad jie išbarstė sveiką nuovoką. O, kaip gera būti gyvam. Kaip Dievą 
myliu. 

- Atleiskit, misis Staret jums patiko, taip? 

- Kuriam vaikui ji nepatiko, - atsakė Benas, pajutęs ašaras balse. 

- Ar jums... 

Jeigu ji dar kartą paklaus, ar gerai jaučiuosi, aš tikrai imsiu verkti. 
Arba rėkti. 

Henskomas žvilgtelėjo į savo laikrodį ir pasakė: 

- Turiu bėgti. Dėkui, kad buvote tokia maloni. 

- Viso geriausio, misteri Henskomai. 

Kurgi ne. Jei jau šiąnakt mirsiu. 

Benas pamojavo atsisveikindamas ir nuskubėjo durų link. Misteris 
Brokhilas metė įkandin skvarbų įtarų žvilgsnį. 

Benas dar kartą pasižiūrėjo į kairiųjų laiptų viršų. Balionas, pririštas 
prie geležinio turėklo, vis dar buvo ten. Bet dabar Henskomas perskaitė: 


AŠ NUŽUDŽIAU BARBARĄ STARET! 
- klounas Penivaisas. 


Jis nusigręžė, klausydamas padažnėjusio pulso. Atidarė duris ir įaugo 
į grindinį, nutvilkytas saulės. Debesys išskydo, ir energingai švysčiojo šil- 
ta gegužės pabaigos saulė, pavertusi žolę neįtikėtinu smaragdu. Sirdyje 
Benas pajuto palengvėjimą, lyg palikęs ją spaudusią naštą už geležim 
kaustytų durų... 17 tada akis užkliuvo už knygos, kurią atsitiktinai išsirinko 
bibliotekoje. Dantys mėšlungiškai kaukštelėjo. Tai buvo Stiveno Miderio 
“Buldozeris", ta pati, kurią buvo paėmęs tą dieną, kai teko bėgti į Barensą 
nuo Henrio Bauerso ir jo draugužių. 

Jei jau prisiminėm Henrį, tai štai jo aulinių batų pėdsakas ant viršelio. 

Lamdydamas puslapius, Benas atsivertė knygos pabaigą. Biblioteka 
įvedė mikrofilmų kontrolinę sistemą, pats turėjo progą įsitikinti. Bet ši- 
toje knygoje liko kišenėlė su kortele. Po kiekvieno bibliotekos antspau- 
do su grąžinimo data buvo pavardė. Benas perskaitė: 


SKAITYTOJO PAVARDĖ GRĄŽINIMO DATA 
Čarlzas N.Braunas '58 gegužės 14 
Deividas Hartvilas *58 birželio 1 
Džozefas Brenanas *58 birželio 17 


Paskutinė eilutė kortelėje buvo įrašyta jo paties vaikiška rašysena: 
Benjaminas Henskomas *58 liepos 9 


Ir ant kortelės, knygos priešlapyje bei puslapiuose raudonavo antspau- 
das: NURAŠYTA. | 

- O Dieve švenčiausias, - sumurmėjo Benas. Daugiau nebuvo ką sa- 
kyti. - Dieve švenčiausias, Dieve švenčiausias. 

Henskomas stovėjo saulėkaitoje ir pirmą kartą pagalvojo: kas gi atsi- 
tiks kitiems? 


2 
Edis Kaspbrakas praleidžia įvartį 


Edis išlipo iš autobuso Kanzaso gatvės ir Kosuto skersgatvio kampe. 
Kosuto skersgatvis leidosi ketvirtį mylios nuo kalvos ir staiga nutrūkda- 
vo ant Barenso pylimo. Jis nenutuokė, kodėl užsimanė išlipti būtent čia; 
nepažinojo nieko, kas gyveno šitoje pusėje. Bet nuojauta atvedė jį čia. Kol 
kas Edžiui teko tuo pasitenkinti. Beverlė išlipo kažkurioje iš Meino gat- 
vių stotelių. Maikas nuvarė savo mašiną į biblioteką. 

Dabar, lydėdamas nediduką juokingą autobusiuką akimis, Edis mąs- 
tė, ką jis veikia šitoje nuošalioje nuošalaus miestelio vietoje už penkių 
šimtų mylių nuo Mairos, kuri neabejotinai verkšlena dėl jo. Akimirksniu 
Kaspbraką apėmė kone skausmingas svaigulys, bet palietęs striukės kišenę 
jis prisiminė palikęs dramaminą viešbutyje kartu su kitais medikamentais. 
O be aspirino nevaikščiojo kaip be kelnių. Tad nurijo porą tablečių neuž- 
gėręs ir nupėdino Kanzaso gatve svarstydamas, ar nenuėjus į Viešąją bib- 
lioteką arba pasukus Kostelo aveniu. Dangus ėmė giedrytis, ir Edis nu- 
tarė pasivaikščioti iki Vakarų Brodvėjaus, vienintelio tikrai prabangių na- 
mų rajono. Jis ir vaikystėje ten nueidavo. Tiesiog šiaip sau, pavaikštinė- 
ti vaizduojant, kad turi kažkur nueiti. Vitčemo ir Vakarų Brodvėjaus kam- 
pe stovėjo raudonas Miulerių namas su bokšteliais iš abiejų pusių ir 

aptvertas tvora. Miuleriai turėjo sodininką, kuris įtariai sekdavo pro šalį 
žingsniuojantį Edį. 

Dar toliau, toje pačioje pusėje, už keturių namų stovėjo kitas, Bovių, 
namas. Tai viena iš priežasčių, spėjo jis, kodėl Greta Bovi ir Selė Miuler 
buvo neperskiriamos draugės pradinėje. Namas buvo dengtas žaliais gon- 
tais su bokšteliais, tik Miulerių bokšteliai buvo kvadratiniai, o čia baigėsi 
juokingomis smailėjančiomis kepurėlėmis. Vasarą pievutėje priešais na- 
mą visada išnešdavo sodo baldus: stalą su geltonu skėčiu, pintas kėdes, 
tarp medžių ištempdavo hamaką. Ten dažnai žaisdavo kroketą. Edis tą Ži- 
nojo, nors niekad nebuvo kviestas į Gretos namus. Kartais “atsitiktinai? 
eidamas pro šalį girdėdavo kamuoliukų kaukšėjimą, juoką ir inkštimą, jei 
kieno kamuoliukas “pasukdavo į šoną". Sykį Edis pamatė ir pačią Gretą 
su limonadu vienoje rankoje, kroketo lazda - kitoje, neapsakomai grakš- 
čią 1r gražią (Edį Kaspbraką tada sužavėjo net saulėje įdegę jos petukai), 
einančią atsinešti “pasukusio į šoną" kamuoliuko, - jis atšoko nuo medžio 
ir davė Edžiui progą pamatyti ją. 

Tą dieną jis truputį įsimylėjo - jos blizgančius šviesius plaukus, kren- 
tančius ant rugiagėlių spalvos suknutės. Greta apsidairė, ir Edžiui pasiro- 
dė, kad ji pastebėjo jį, bet vėliau suprato smarkiai klydęs. Kai Edis kils- 
telėjo ranką pamoti, ji parideno kamuoliuką į pievelę ir nubėgo iš paskos. 
Edis nuėjo visai neįsižeidęs už neatsakytą pasveikinimą (jis nuoširdžiai 
tikėjo, kad Greta jo nepastebėjo) ar todėl, kad nebuvo pakviestas nė vie- 
ną šeštadienį lošti kroketo: kodėl tokia graži mergaitė kaip Greta Bovi tu- 
rėtų kviestis tokį kaip jis? Siaurų pečių astmininką priburbuliavusios Žiur- 
kės snukučiu? 

“Taip, - pagalvojo Kaspbrakas, be tikslo žingsniuodamas Kanzaso gat- 
ve, - reikėtų užsukti į Vakarų Brodvėjų ir dar kartą pamatyti tuos Miule- 
rių, Bovių, daktaro Heilo, Trekerių namus". 

Jo mintys staiga užstrigo ties paskutine pavarde, nes - sakyk ką nori! 
- Jis pasirodė bestovįs kaip tik priešais brolių Trekerių garažus. 

- Tai vis dar čia, - garsiai tarė Edis ir nusijuokė. 

Namas, priklausęs Filui ir Toniui Trekeriams, užkietėjusiems senber- 
niams, buvo bene dailiausias iš Vakarų Brodvėjaus pilaičių. Akinančiai 
baltas Viktorijos stiliaus namas, apsuptas žalių vejų ir milžiniškų klom- 
bų, žydinčių nuo ankstyvo pavasario iki pat rudens. Keliukas į kiemą 
kiekvieną rudenį buvo naujai asfaltuojamas, todėl visad atrodė kaip juo- 
das veidrodis. Stogo čerpės niekada nekeitė savo idealiai žalios spalvos, 
pasakiškai derėjusios prie gazonų, ir žmonės kartkartėmis sustodavo nu- 
fotografuoti įspūdingų senoviškų langų su akmeninėmis pertvaromis. 

- Vyrai, šitaip prižiūrintys namą, tikrai yra pedai, - kartą pareiškė ne- 
apskundžiamu tonu Edžio motina, ir Edis nedrįso paprašyti paaiškinimų. 

Sunkvežimių garažas buvo visiška priešingybė namui. Tai buvo žemas 
plytų statinys; vietomis plytos trupėjo nuo amžiaus, palei pažemę oran- 
žinė jų spalva persiliejo į purviną juodą. Visi langai buvo vienodai murzi- 

ni, išskyrus apvalų lopinėlį kontoros dispečerio lango apačioje. Tą stiklą 
blizgindavo vaikai prieš Edį ir po jo, nes dispečeris kabindavo “Playboy"' 
kalendorių virš stalo. Joks berniukas nebėgdavo žaisti beisbolo nesusto- 
j1ęs 1r nenuvalęs pirštine skrituliuko, kad galėtų paspoksoti į to mėnesio 
gražuolę. 

Garažą iš trijų pusių supo žvyro pylimas. Ilgų distancijų tralai - “Dži- 
mi-Pitsai", “Kenvortai'', “Rios" - visi su užrašu “BR. TREKERIAI. DE- 
RIS, NIUTONAS, PROVIDENSAS, HARTFORDAS, NIUJORKAS", 
kartais susirinkdavo ten nepraeinamu labirintu. Dažniau tyliai stovėjo at- 
ramomis paramstytos priekabos ir konteineriai. 

Broliai kiek įmanydami stengėsi laikyti aikštelę tuščią, nes abu buvo 
prisiekę beisbolo žaidėjai ir mėgdavo kviestis vaikus į komandą. Filas 
Trekeris pats vairavo krovininę, todėl berniukai retai jį matydavo, bet To- 
nis Trekeris, retas drąsuolis su rankom kaip kultuvės, tvarkė knygas ir sąs- 
kaitas, ir Edis (kuris niekad nežaisdavo - motina užmuštų sužinojusi, kad 
jis žaidė beisbolą, lakstė traukdamas dulkes į savo jautrius plaučius, ri- 
zikavo nusilaužti koją ir dar Dievas žino ką) dažnai jį matydavo. Tonis 
buvo vasaros atributas, jo balsas dalyvavo žaidime ir buvo Edžiui nuo jo 
neatskiriamas kaip vėliau Melas Alenas. Tonis Trekeris, didžiulis, bet kaž- 
koks vaiduokliškas su baltais marškiniais vasaros pavakary, kai peteliš- 
kės pradeda savo nesulaikomą veržimąsi į šviesą, šaukia: “Turi palįsti po 
kamuoliu, prieš jį gaudydamas, Rudi! Paleidai iš akių, Puspinti! Kaip tu 
atmuši tą prakeiktą kamuolį, jei į jį nežiūri! Mesk, Kanopa! O tu geriau 
pasipustyk padus, tai jis tavęs niekad nepasieks!" 

Tonis nieko nevadino vardais, tik ei, Rudi, ei, Baltapūki, ei, Ketura- 
ki, ei, Puspinti. Jis niekad nesakydavo “kamuolys"', o “kamolis". “Laz- 
dos“ irgi nevartodavo, tik kažką panašų į “basteklį"' (Tu niekad neatmu- 
ši to kamuolio, jei neatkiši basteklio, Kanopa!) 

Plačiai šypsodamasis Edis priėjo arčiau... ir šypsena nuvyto. Ilgas plytų 
pastatas, kuriame buvo duodami nurodymai, taisomi sunkvežimiai, laiki- 
nai saugomos prekės, riogsojo tamsus ir tylus. Piktžolės lapojo per Žvy- 
rą, ir nesimatė nė vieno sunkvežimio... tik pamirštas konteineris rūdijo 
kieme. 

Iš arčiau Edis įžiūrėjo raudoną užrašą “"PARDUODAMA". 

“Trekeriai bankrutavo", - toptelėjo mintis, ir pasidarė liūdna ir tuščia, 
lyg ką palaidojus. Kaspbrakas net džiaugėsi nėjęs į Vakarų Brodvėjų. Jei 
broliai Trekeriai, tie patys Trekeriai, kurie atrodė amžini, neišsilaikė, kas 
liko iš gatvės, kuria vaikystėje jis taip mėgo vaikštinėti? Ir jam visai ne- 
sinorėjo sužinoti. Nesinorėjo išvysti Gretą Bovi su žile plaukuose ir nuo 
per didelio sėdėjimo, valgymo ir gėrimo sustorėjusiomis kojomis ir ran- 
komis; geriau - ramiau - palikti taip, kaip yra. 

Taip mums visiems reikėjo padaryti, tiesiog palikti taip, kaip yra. 
Mums čia nėra kas veikti. Grįžti ten, kur užaugai, yra tas pats, kas da- 
ryti beprotišką jogos pratimą: įkišti koją į burną ir praryti save visą, kad 

liktų tuščia vieta. Bet tas neįmanoma, ir kiekvienas normalus žmogus tu- 
rėtų džiaugtis tuo... Kaip manai, kas galėjo atsitikti Toniui ir Filui Tre- 
keriams? 

Toniui tikriausiai infarktas: jis tampė nereikalingus septyniasdešimt 
penkis svarus lašinių. Reikia žiūrėti, kiek įstengia vežti tavo širdis. Poe- 
tai kiek tinkami gali apraudoti sulaužytas širdis, o Baris Manilovas dar ir 
apdainuoti (jie su Maira turėjo visus aliai vieną Manilovo albumus), bet 
jis asmeniškai labiau pasitikėjo kasmetine elektrokardiograma. Taip, To- 
niui kiaulystę galėjo iškrėsti širdis. O Filas? Nelaimingas atsitikimas au- 
tostradoje, tikriausiai. Edis, kuris pats duoną užsidirbdavo už vairo (ar už- 
sidirbo; pastaruoju metu pats vežiodavo tik per šventes, o šiaip sėdėjo ne 
už vairo, o už kontoros stalo), prisižiūrėjo nelaimėlių kelyje. Senasis Fi- 
las galėjo apsiversti kur nors Niūhampšyre ar Hainesvilio miškuose Meino 
šiaurėje, kai kelias buvo slidus, arba apsižiūrėti, kad neveikia stabdžiai ant 
kurios nors pietinės Derio kalvos, merkiant pavasariniam lietui... Tokias 
ir panašias istorijas dažnai išgirsi sumautame vairuotojų, dėvinčių “Stet- 
sono" skrybėles, folklore. Sėdėti už stalo kartais nuobodu, bet Edis ne kar- 
tą pats sėdėjo vairuotojo sėdynėje (su aspiratorium ant prietaisų panelio 
1r tablečių rinkiniu bagažinėje) ir žinojo, kad didžiausia nuobodybė yra 
visada purvinai raudonos spalvos priekyje slenkančios mašinos žibintai. 

- Kad tave kur, kaip laikas lekia, - pašnibždom atsiduso Edis Kaspb- 
rakas, net nesuvokęs, kad ne mintyse. 

Atsipalaidavęs ir nelaimingas - būsena, būdinga jam labiau, negu no- 
rėjosi tikėti - Edis apėjo namą, “Gucci" bateliais girgždindamas Žvyrą, 
pažvelgti į aikštelę, kur jo vaikystėje buvo žaidžiamas beisbolas. Tada, ro- 
dės, devyniasdešimt procentų pasaulio sudarė vaikai. 

Aikštelė mažai pasikeitė, bet pirmo žvilgsnio užteko įsitikinti, kad Žai- 
dimai neabejotinai baigėsi kažkuriais metais, kol jo čia nebuvo. 

1958-aisiais vidinis laukelis buvo nužymėtas ne grioveliais, bet ištryp- 

tais takais. Tie berniukai, kurie čia žaidė beisbolą, net neturėjo tikrų ba- 
zių (jie buvo vyresni už nevykėlius, nors Edis dabar prisiminė matęs žai- 
džiant Steną Urisą; jo smūgis buvo pasigailėtinas, bet skuosdavo kaip pat- 
rakęs ir klasiškai atmušdavo), bet kai susirinkdavo komanda vaikų, iš po 
krovimo platformos už plytų statinio oriai buvo ištraukiami keturi purvino 
brezento gabalai ir su tokia pačia ceremonija grąžinami atgal, kai vaka- 
ras nutraukdavo žaidimą. 
„ Dabar tų išmintų takelių neliko nė pėdsako. Žolė vešliai žėlė per žvyrą. 
Sen bei ten blykčiojo limonado ir alaus butelių šukės (seniau tokie daik- 
čiukai buvo skrupulingai išrankiojami). Liko nepakitusi tik tinklo tvora 
gale aikštelės, dvylikos pėdų aukščio ir raudona nuo rūdžių. 

“Ten prasidėdavo mūsų teritorija, - pagalvojo Edis apstulbęs. Jis sto- 
vėjo, susikišęs rankas į kišenes, toje vietoje, kur prieš dvidešimt septyne- 
rius metus stovėjo namo lentelė. - Per tvorą ir į Barensą. Jie vadino tai “au- 
tomatika“, - Edis garsiai nusijuokė ir iškart apsidairė nervingai, tarsi nu- 


62 


sijuoktų vaiduoklis vietoj vyruko su šešiasdešimties dolerių kelnėmis, so- 
lidaus kaip... na, solidaus kaip... 

“Na, baik, Edsi, - tartum girdėjo šnibštelnant Ričį. - Tau toli iki soli- 
daus, o ir krizų per pastaruosius metelius buvo ne marios, a? 

- Taip, tu teisus, - murmtelėjo Edis i1r paspyrė keletą akmenukų. 

Tiesą sakant, jam teko matyti tik porą kamuolių, perskridusių brolių 
Trekerių tvorą, ir abu kartus juos pasiuntė Raugas Haginsas. Raugas bu- 
vo tikras dramblys: dvylikos metų ištįso iki šešių pėdų ir svėrė mažiau- 
siai šimtą septyniasdešimt svarų. Pravardę prilipdė jo sugebėjimas leng- 
vai ir stebėtinai garsiai riaugėti, - geriausiais momentais jis plėšė kaip var- 
lės-milžinės ir cikados hibridas. 

Raugas neatrodė storas, tik labai jau augalotas. Matyt, ir Viešpačiui 
pasirodė, kad jis kažko atseikėjo per daug; jei Haginsas nebūtų miręs tą 
vasarą, dabar galėtų būti šešių pėdų ir šešių colių. Gal net būtų išmokęs 
valdyti savo milžinišką kūną mažesnių bendrapiliečių pasaulyje. Galbūt, 
spėjo Edis, net švelnumą. O šeštoje klasėje Raugas buvo nerangus ir 
niekšingas, net atrodė bukas, nes judesiai buvo siaubingai lėti ir nekoor- 
dinuoti. Jis neturėjo nė šimtosios dalies įgimtos Steno Uriso gracijos; ro- 
dės, Raugo kūnas nesusikalba su smegenimis ir egzistuoja atskirame kos- 
mose. Edis prisiminė vieną vakarą, kai kamuolys buvo smūgiuotas tiesiai 
Raugo pusėn - net nereikėjo pajudėti, tik gaudyk. Tas ištiesė pirštinę kaip 
gindamasis, ir kamuolys ne įlėkė į ją, o garsiai bumbtelėjo į viršugalvį. 
Garsas - kaip numetus kamuolį iš trečio aukšto ant “Fordo" stogo. Kamuo- 
lys atšoko geras keturias pėdas ir tvarkingai nusileido į Haginso pirštinę. 
Vienas nelaimingasis, vardu Ovenas Filipsas, susijuokė. Raugas priėjo ir 
spyrė į sėdimąją taip, kad Ovenas rėkdamas nulėkė namo su skyle kelnėse. 
Daugiau nesijuokė niekas... bent jau aikštelėje. Būtų ten Ričis Tozijeris 
pasimaišęs, tikrai neišturėtų, ir Raugas tikriausiai būtų jam išrašęs siun- 
timą į ligoninę. 

Haginsas nepretendavo į bėgimus. Net patys didžiausi lėtapėdžiai jį 
aplenkdavo. Bet gavęs mušti neapsikiaulindavo. Tiedu kamuoliai, perlė- 
kę per tvorą, buvo tikras stebuklas. Pirmojo taip ir nerado, nors tuzinas 
berniūkščių iššukavo net šlaitą į Barensą. O antrasis visgi buvo surastas. 
Jis priklausė kitam šeštokui (Edis neįstengė prisiminti tikrojo jo vardo, tik 
tiek, kad vaikai jį pravardžiuodavo Snargliu, mat amžiais būdavo persi- 
šaldęs), ir su juo buvo intensyviai žaidžiama 58-ųjų pavasarį 1r vasaros 
pradžioje. Iš dailaus balto kamuolio su raudonom siūlėm liko tik prisimi- 
nimas: purvinas, pažaliavęs nuo žolės, keliose vietose įpjautas po šimtų 
skrydžių į užribį. Vienoje vietoje ėmė ardytis siūlė, 17 Edis, kuris paduo- 
davo nulėkusius kamuolius, kai astma per daug nekamavo (pelnydamas 
paprastą “ačiū""), žinojo, kad vieną dieną kuris nors atsivilks rinkę lipnios 
juostos ir sutvarstys vargšą, kad galėtų pratempti dar savaitę kitą. 

Bet ta diena nespėjo ateiti. Vienas septintokas, Stringeris Dedhamas, 
smūgiavo, jo žodžiais sakant, “keisdamas greitį", Raugui Haginsui. 
Raugas priėmė smūgį idealiai ir kalė Snarglio senuką tokia jėga, kad ap- 

mautas nusklendė ir šleptelėjo balta burna už kelių pėdų. O kamera vie- 
na pati pakilo į saulėlydžio dangų. Vaikai nulydėjo, vis dar kylančią, per 
tvorą, ir Edis prisimena Stringerį pagarbiai tarstelėjus “O rupke!“. Kai ka- 
muolys ėmė leistis, gal ir anksčiau, šeši berniukai jau kabaroj Osi per tvorą, 
o Tonis Trekeris patenkintas rėkė: “Šitas būtų išlėkęs iš “Jankių" stadio- 
no! Girdite? Iš suknisto “Jankių" stadiono!" 

Pūslę surado Peteris Gordonas. Netoli nuo vagos, kurią po trijų savai- 
čių užtvenks Nevykėlių klubas. Tai, kas liko, buvo vos trys coliai per 
centrą. | 

Vaikai be žodžių parnešė Snarglio kamuolio likučius Toniui Trekeriui, 
kuris apžiūrėjo juos tylomis. Berniukai stovėjo aplinkui kaip vandens į 
burnas prisisėmę. Iš toliau tas vaikų ratas apie dilbą su išsikišusiu pilvu 
galėjo pasirodyti ritualinis, priminti kažkokio stabo garbinimo ceremoniją. 
Raugas Haginsas net nebėgo. Stovėjo tarp kitų lyg nesuprastų, kur jis ir 
ką veikia. Tai, ką Trekeris jam padavė, buvo mažesnis už teniso kamuo- 
liuką. 

Edis, paskendęs prisiminimuose, pajudėjo iš vietos, kur buvo “namai, 
per smūgiuotojo laukelį (“laukelį" sąlygiškai, nes ten ir ankstesniais lai- 
kais tebuvo lopinėlis, iš kurio buvo išgramdytas žvirgždas) į užribį. Ten 
luktelėjo pritrenktas tylos, tada nužingsniavo tvoros link. Dar labiau su- 
rūdijusi, apžėlusi kažkokia laukine vynuoge, bet vis ten pat. Už jos že- 
myn linko agresyviai žalias šlaitas. 

Barensas buvo dar panašesnis į džiungles, 17 Edis pirmą kartą nusis- 
tebėjo, kodėl tokios vešios žemės kampelis vadinamas tyrlaukiu. Ko jau 
ko, o tyrų net pėdos nerastum. Kodėl ne tankynė arba džiunglės? 

Tyrlaukis. 

Žodis žadino nejaukų, kone grėsmingą įspūdį, bet galvoje jokiu būdu 
nekėlė besigrumiančių dėl saulės spindulio augalų įspūdžio; atvirkščiai, 
asocijavosi su begalinėmis kopomis, suskeldėjusiomis pilko grunto ply- 
tomis. Tuštuma. Maikas buvo teisus. Jie irgi tušti, visi septyni. Nė vieno 
vaiko. Net ir šiais planuojamos tėvystės laikais tai daugiau negu keista. 

Jis žvelgė per surūdijusius rombelius, klausė tolimo eismo gaudimo 
Kanzaso gatvėje, vandens gurgimo ir kapsėjimo apačioje. Upelis blyksėjo 
pavasario saulėje kaip stiklas. Bambukų stiebai, nesveikai balti kaip Žža- 
lumą siurbiantis grybelis, vešėjo kaip vešėję. Už jų, klampiuose Kendus- 
kego krantuose, turėjo būti pelkynas. 

“Tam šabakštyne praleidau laimingiausius savo vaikystės metus“, - pa- 
galvojo Kaspbrakas ir nusipurtė. 

Jis jau ketino nusisukti, bet akis užkliuvo už cementinio cilindro su 
sunkiu metaliniu dangčiu. Benas krizendamas vadino juos “Morlokų olo- 
mis“, tik akys kažkodėl nesijuokdavo. Jei prieisi arčiau, tas cilindras sieks 
iki juosmens (vaikui), o ant dangčio puslankiu bus įspaustas užrašas: 
“DERIO VIEŠŲJŲ DARBŲ DEPARTAMENTAS". Giliai viduje girdė- 
sis gaudimas. Tai kažkokie įrenginiai. 

Morlokų olos. 

Štai kur mes ėjome. Rugpjūtį. Gale. Nusileidome į vieną Beno morlo- 
kų olą, į kanalizacijos šulinį, bet netrukus tai jau nebuvo šulinys. Tai bu- 
vo... buvo... kas? 

Ten buvo Patrikas Hoksteteris. Beverlė matė, kad jis darė kažką ne- 
gera, paskui jį pasiėmė TAS. Bevė juokėsi, nors žinojo, kad tai negerai. 
Dar kažkas dėl Henrio Bauerso, tiesa? Taip, labai panašu. Ir... 

Edis staiga nusigręžė ir paspartino žingsnį apleisto garažo link, neno- 
rėdamas daugiau matyti Barenso, gindamasis nuo minčių, kurias jis ke- 
lia. Jis norėjo būti namuose su Maira. Tik ne čia. Jis... 

- Gaudyk, biče! 

Kaspbrakas pasisuko į balso pusę, ir iš ten jau lėkė per tvorą kamuo- 
lys. Jis atsimušė į žemę ir atšoko. Edis atkišo ranką ir sugavo jį. Nesąmo- 
ningas judesys buvo itin grakštus, sakytum, net elegantiškas. 

Edis žvilgtelėjo į savo ranką ir viskas viduje apsivertė. Kadaise tai bu- 
vo beisbolo kamuolys. O dabar - siūlu apvyta kamera, nes viršus buvo 
nuplėštas. Siūlas driekėsi per tvorą kaip voratinklio gija ir dingo Barense. 

O Jėzau, Jėzau, TAS čia, čia, su manimi DABAR... 

- Gal sulošim, Edi, - pasiūlė balsas iš kitos tvoros pusės, ir Edis ap- 
mirė suvokęs, kad tai Raugo Haginso, nužudyto Derio požemiuose 1958- 
ųjų rugpjūtį, balsas. O štai ir pats Raugas, atgoglinantis šlaitu. 

Jis vilkėjo dryžuotą Niujorko “Jankių"" beisbolo aprangą, apkibusią 
sutrešusiais lapais ir išžaliuotą. Tai buvo Raugas, bet kartu ir raupsuota- 
sis, dygus padaras, išsikabarojęs iš drėgnos žemės. Išpurtęs jo veidas ėjo 
skutais. Viena akiduobė tuščia. Plaukuose virė kažkokie gyviai. Jis turė- 
jo puvėsiais aplipusią beisbolo pirštinę. Pūvantys pirštai įsikibo į tinklo 
tvoros rombelius, pabrazdino. Edį tas klaikus krebždesys varė iš proto. 

- Šitas būtų išlėkęs iš “Jankių" stadiono, - pasakė Raugas ir išsiviepė. 
Išsigimusi balta rupūžė išvirto iš jo burnos ir šlioptelėjo ant žemės. - Girdi 
mane? Sitas būtų išlėkęs iš suknisto “Jankių" stadiono! Beje, Edi, nori, 
parauksiu? Už dešimt centų. Po paraliais, už dyką. 

Raugo veidas keitėsi. Liulanti nosis įdubo, apnuogindama du raudo- 
nus kanalus, kuriuos Edis prisiminė iš savo košmarų. Plaukai išretėjo ir 
nuslinko nuo smilkinių, pražilo. Sutrūnijusi kaktos oda perplyšo, išlindo 
baltas gleivėmis aptekęs kaulas it prožektorius per rūką. Raugo neliko; jo 
vietoje stovėjo pabaisa iš po Neibolto gatvės 29-0jo namo prieangio. 

- Bobis va, už dešimt - bet kada, - kranksėjo sutvėrimas, pradėjęs ropš- 
tis tvora. Vielos tarpeliuose likdavo puvėsių gabaliukai. Tvora girgždėjo 
ir siūbavo nuo jo svorio. Toje vietoje anglėjo ir vyto vynuogė. - Jei no- 
rėsi ilgiau - penkiolika prašau. 

Edis pabandė surikti. Niekas, be sauso švokšdimo, nepavyko. Plaučiai 
atrodė kaip seniausia pasaulyje okarina. Jis žvilgtelėjo į kamuolį, ir per 
siūlus staiga ėmė sunktis kraujas. Jis lašėjo ant žvirgždo ir taškė jo bate- 
lius. 

Kaspbrakas sviedė jį žemėn ir nevikriai žengtelėjo porą žingsnių at- 
gal, išsproginęs akis ir trindamas delnus į savo marškinius. Raupsuotasis 

pasiekė tvoros viršų. Galva dangaus fone - kaip išskobtas Helouvyno mo- 
liūgas. TO liežuvis išdriko žemyn, keturių ar šešių pėdų 1lgio gyvate. 

Praslinko sekundė... antra. 

Raupsuotasis neištirpo kaip kino filmo vaiduoklis, jis tiesiog iškrito 1š 
būties. Bet Edis išgirdo garsą, įrodantį jo natūralų svarumą: pop! - kaip 
kamščiui iššovus iš šampano butelio. Tai buvo oro, užpildančio tą vietą, 
kur ką tik stovėjo baidyklė, garsas. 

Edis apsigręžė ir puolė bėgti, bet nenubėgus nė dešimt pėdų iš po kro- 
vinių platformos šešėlių išsklendė keturi siluetai. Jam pasirodė, jog tai 
šikšnosparniai, ir surikęs užsidengė rankomis galvą. Tada pamatė, jog at- 
lekia keturi brezento gabalai - tie patys, kurie atstojo žaidėjams bazes. 

"Jie sukosi ir pleveno ore be vėjo. Edis susilenkė, kad vienas jo neužk- 
liudytų. Paskui nusileido į įprastas savo vietas, vienas paskui kitą. 

Alsuodamas, dusdamas Edis pralėkė “namus" baltu kaip varškės sū- 
ris veidu. 

“Bach!"'" - atmušė lazda nematomą kamuolį. Tada... 

Edžio kojas apleido jėgos, iš burnos išsiveržė dejonė. Žemė ėmė kel- 
tis tiesia linija nuo “namų" iki pirmosios bazės, lyg gigantiškas kurmis 
raustų sau tunelį pačiame Žemės paviršiuje. Žvirgždas sklido į šonus. Kai 
iškilumas pasiekė bazę, brezentas pliaukštelėjęs šovė į viršų - taip pliauš- 
kina skudurėliu blizgindamas batus vaikas, kai jis geros nuotaikos. Žemė 
toliau virto tarp pirmos ir antros bazės, brezentas lygiai taip pat pykšte- 
lėjo ir nusileido ant žemės, iškilumui jau pasiekus trečią bazę. Paskui atėjo 
eilė “namams"". | 

“Namų"' aikštelė pašoko į orą, ir iš paskos kaip atgrasi vakarėlio siurp- 
rizo parodija iš žemės iššoko Tonis Trekeris. Veidas - kaukolė su dar 
karančiais pajuodusios mėsos gabalais, balti marškiniai virtę trūnėsių 
marška. Jis išlindo iki pusės ir siūbavo į šonus tarsi išsigimęs sliekas. 

- Nesvarbu, kiek tu springsi tuo basteliu, - sugirgždėjo Tonis Treke- 
ris, vaiduokliškai šiepdamas dantis. - Nesvarbu, Astmininke. Mes pagau- 
sim tave. Ir tavo draugužius. Sumesim KAMOLĮ! 

Edis suklykė ir puolė bėgti. Suturėjo ranka ant peties. Jis bandė išsi- 
laisvinti, ranka dar smarkiau susigniaužė, paskui atsileido. Edis grįžtelė- 
jo. Ten stovėjo Greta Bovi. Negyva. Likusioje veido pusėje raudoną mėsą 
rausė kirmėlės. Ji laikė žalią Daliona: 

Šypsnys buvo palydėtas nenusakomu traškesiu, ir Edis gavo progą stebėti, 
kaip juda sausgyslės. - Man buvo aštuoniolika, Edi. Girta per raudoną 
šviesą. Tavo draugai čia, Edi. 

Kaspbrakas traukėsi atatupstas atkišęs rankas. Greta ėjo į jį. Kraujas 
taškėsi ir džiūvo ant jos kojų. 

O už jos Edis išvydo tai, kas jį visiškai pribaigė: Patriką Hoksteterį, 
atžliugsintį pas jį iš užribio. Patrikas irgi vilkėjo Niujorko “Jankių" ap- 
rangą. 

Edis pasipustė padus. Greta vėl grybštelėjo, nuplėšusi marškinių apy- 
kaklę ir šliūkštelėjusi kažkokio siaubingo skysčio jam už kaklo. Tonis 
Trekeris ropštėsi iš savo landos. Patrikas Hoksteteris klupinėjo ir svirdi- 
nėjo. Kaspbrakas lėkė nežinia iš kur imdamas oro. O priešais plaukė žo- 
džiai, surašyti ant žalio Gretos Bovi baliono: 


ASTMOS VAISTAI SUKELIA PLAUČIŲ VĖŽĮ! 
LINKĖJIMAI Iš CENTRO GATVĖS VAISTINĖS. 


Edis bėgo. Bėgo nelėtindamas žingsnio, kol nekrito apalpęs šalia Ma- 
kerono parko. Vaikai, pastebėję jį, laikėsi atokiai, nes Kaspbrakas atro- 
dė kaip vaiduoklis arba kokia baisia liga užsikrėtęs žmogus. Jis galėjo net 
būti žudikas, ir jie pasitarė, ar nepranešus policijai, bet vis dėlto nepra- 
nešė. 

Bevės Rogan vizitas 


Beverlė ėjo Meino gatve iš “Derio" viešbučio, ten persirengusi džin- 
sais ir geltona palaidine, kur akys veda. Kelias ir tikslas jai nerūpėjo. Min- 
tyse sukosi trys eilutės: 


Tavo plaukai - ugnis, 
Sausio žarijos. 
Mano širdis dega. 


Ji paslėpė eilėraštį žemutiniame stalčiuje, po apatiniais rūbeliais. Ma- 
ma galėjo pamatyti, bet tai nieko tokio. Svarbiausia, kad tai vienintelis 
guviu, beveik draugišku ir visiškai paralyžiuojančiu žvilgsniu ir ramiai pa- 
siteiravęs: “Tu darai kažką, ko neturėtum, Beve? Darei ką nors su berniu- 
ku?“ Ir nesvarbu, ar atsakymas bus “taip", ar “ne", po mirksnio seks stai- 
gus ir stiprus smūgis. Toks stiprus, kad iš pradžių net nepajusi skausmo; 
reikėjo kelių sekundžių, kad vakuumo vieta juo užsipildytų. O tėvo bal- 
sas draugiškai tęs: “Aš susirūpinęs tavimi, Beverle. Aš nejuokais susirū- 
pinęs. Laikas suaugti, tiesa?" 

Tėvas ir dabar gali gyventi Deryje. Tebegyveno, kai ji paskutinį kar- 
tą gavo iš jo Žinutę, o tai buvo... kada? Prieš dešimt metų? Kaip ten būtų, 
daug anksčiau, negu ji susituokė su Tomu. Bevė gavo atvirlaiškį. Ne pa- 
prastą, kaip tas, ant kurio buvo užrašytas haiku, bet specialų, su klaikia 
plastikine Polo Bunjano statula miesto centre. Statula iškilo šeštojo de- 
šimtmečio vidury, bet šitas gimtinės reliktas nekėlė jokių nostalgiškų pri- 
siminimų; taip pat sėkmingai ten galėjo būti Sant Luiso Vartų arka ar 
Auksinis tiltas San Franciske. 

“Tikiuosi, kad gyveni gerai ir dorai, - buvo užrašyta ant atviruko. - Ti- 
kiuosi, kad atsiųsi man ką nors pagal išgales, nes skurstu. Myliu, Beve. 
Tėtis". 

Jis tikrai ją mylėjo, ir iš dalies kaip tik dėl tos priežasties ji beviltiš- 
kai įsimylėjo tą ilgą 58-ųjų vasarą Bilą Denbrą, vienintelį iš visų berniu- 
kų, skleidžiantį jėgą, kurią Bevė siejo su tėvu... Tik ta Jėga buvo kitokia, 
klausanti. Nei jo žvilgsnyje, nei elgesyje nebuvo nuostatos, kad valdžia 
laikosi tik tokiu “rūpinimusi"'... lyg žmonės būtų naminiai gyvūnėliai, ku- 
riuos būtina glostyti ir dresuoti. 

Dėl-šios ar kokių kitų priežasčių per pirmąjį jų septyneto susitikimą 
tų metų liepą, kai Bilas be ypatingų pastangų perėmė vadovavimą, Beverlė 
beprotiškai, iki plaukų galiukų jį įsimylėjo. Vadinti tai vaikišku susiža- 
vėjimu būtų tas pats, kas apibūdinti “Rols-Roisą"" kaip transporto priemo- 
nę ant keturių ratų, kažką panašų į vežimą. Ji neimdavo rausti ar kvailai 
kikenti jį pamačiusi, nerašinėjo jo vardo kreida ant medžių, tvorų ar Bu- 
činių tilto. Bevė tiesiog gyveno su jo paveikslu širdyje, su saldžiu, kan- 
kinančiu skausmu. Būtų mielai mirusi už jį. 

Todėl buvo natūralu viltis, kad meilės eilėraštuką atsiuntė Bilas... nors 
taip niekad galutinai savęs ir neįtikino. Ne, ji žinojo, kas jo autorius. O 
ar vėliau, kažkokiu momentu, jis pats neprisipažino? Taip, Benas prisi- 
pažino (nors dabar buvo neįmanoma prisiminti kur, kokiomis aplinkybė- 
mis jis ištarė tą garsiai), ir nors jo meilė buvo taip giliai uždangstyta kaip 
ir jos Bilui (bet tu prisipažinai, Beve, tikrai prisipažinai, kad myli), ati- 
džiam didelės paslapties nebuvo. Jau vien iš to, kad Henskomas rūpestin- 
gai stengėsi išlaikyti tarp jų atstumą, užgniauždavo kvapą, jai palietus ran- 
ką, išsipustydavo, kai žinojo ją susitiksiąs. Mielas, brangus storulis Be- 
nas. 

Tas sunkus paauglystės trikampis kažkaip iširo, o kaip, ji negali pri- 
siminti kaip ir kitų dalykų. Beverlei atrodė, kad Benas prisipažino nusiun- 
tęs savo meilės eilėraštį, o ji pasakė Bilui, kad myli jį ir mylės amžinai. 
Ir tai kažkaip išgelbėjo jų gyvybes... atrodo. Bevė nepajėgė prisiminti. Si- 
tie atsiminimai (ar, tiksliau, prisiminimų atsiminimai) buvo nelyginant sa- 
los ar viso labo atskiri koralinio rifo lopinėliai, išlindę iš po vandens ne 
pavieniui, bet visi kartu. Ir kiekvienąkart, kai ji bandė panirti giliau, 1š- 
kildavo klaikus vaizdinys: būriai vėlų kovą Naująją Angliją užplūstančių 
paukščių. Aplipę telefonų linijos, medžiai, stogai, viskas skęsta jų erze- 
lynėje. Tas vaizdas, nykus ir grėsmingas, persekiojo Bevę kaip įkyrus ra- 
dijo birbimas, numušantis signalą, kurį tikrai norisi išgirsti. 

Staiga apstulbusi Beverlė pasijuto stovinti prie savitarnos skalbyklos, 
kurioje su Stenu, Benu ir Edžiu plovė iš skudurų jiems vieniems regimą 
kraują. Langai dabar buvo uždažyti, o ant durų švietė ranka išvedžiotas 
skelbimas: “SAVININKAS PARDUODA"'. Per nenuteptus plyšius ji ga- 
lėjo įžiūrėti tuščią patalpą su šviesesniais kvadratais ant purvinai gelto- 
nos sienos, - ten kadaise stovėjo skalbimo mašinos. 

“Einu namo“, - šmėžtelėjo liūdna mintis, bet jos ketinimai nepasikeitė. 

Čia nedaug kas pakito. Medžių rečiau, matyt, išvirto senieji gluosniai. 
Namai atrodė dar labiau pajuodę, ir išdaužtų langų tarsi daugiau. Kai kurie 
buvo užkalti fanera. Kiti ne. 

Na, štai, Meino gatvės 127-as. Ten pat. Per tuos metus, kol Bevės čia 
nebuvo, iš apsilupusio balto virto apsilupusiu šokoladiniu, bet suklysti 
neįmanoma. Anava jų virtuvės langas; 0 čia - jos miegamojo. 

(Džimai, tučtuojau eik nuo kelio! Tuojau pat, jei nenori būti suvaži- 
nėtas!) 

Beverlė suvirpėjo ir sukryžiavo rankas ant krūtinės. 

Tėtis gali ir toliau čia gyventi; taip, tikrai. Tik būtinybės prispirtas iš- 
sikraustytų. O tu užeik, Beverle. Žvilgtelk į pašto dėžutes. Į tris dėžutes 
trims butams kaip senais laikais. O jeigu ant vienos bus “MAŠAS", pas- 
pausk skambutį, ir pasigirs šlepečių šiurenimas koridoriumi, atsidarys du- 
rys, ir galėsi pažiūrėti į žmogų, kurio sperma padarė tave raudonplau- 
kę, kairiarankę ir dovanojo talentą piešti... Pameni, kaip jis piešdavo? 
Galėjo nupiešti, ką panorėjęs. Jei panorėdavo, aišku. Taip nebūdavo itin 
dažnai. Jis ir be to turėjo kuo rūpintis. Bet kartą imdavosi, sėdėdavai va- 
landų valandas ir žiūrėdavai, kaip iš rankos išsprūsta katės, šunys, ark- 
liai ir karvės su “MŪUU" balionėliuose iš snukių. Tu juokdavaisi prajuo- 
kindama tėvą, o tada jis sakydavo: “Dabar tu, Beve“, ir tu imdavai tu- 
šinuką, tėvo padedama vedžiodavai karvę ar besišypsantį žmogeliuką ir 
uodei jo odekolono kvapą, jautei odos šilumą. Užsuk, Beverle. Paskam- 
bink. Tėvas, senas, giliomis raukšlėmis išraižytu veidu, išgeltusiais dan- 
timis, kiek bus likę, ateis ir pasakys: juk tai Bevė, Bevė atvyko aplankyti 
savo seno tėtušio, užeik, Beve, man taip malonu tave matyti, malonu, nes 
aš rūpinuosi tavimi, nejuokais rūpinuosi. 

Ji iš lėto nuėjo takeliu. Žolės, sužėlusios suskeldėjusio betono plyšiuo- 
se, braukė per džinsus. Bevė įdėmiai apžiūrėjo pirmojo aukšto langus, bet 
jie buvo uždangstyti. Žvilgtelėjo į pašto dėžutes. Trečias aukštas - Stak- 
veveriai, antras - Burkas. Pirmas - jai užėmė kvapą - Mašas. 

Bet aš neskambinsiu. Nenoriu jo matyti. 

Pagaliau, tvirtas nusistatymas! Sprendimas, atvėręs vartus į turiningą 
ir pilnavertį savų sprendimų gyvenimą! Grįš tuo pačiu keliu atgal! Į cent- 
rą, viešbutį. Susikraus daiktus. Į taksi, lėktuvą. Lieps Tomui nešdintis į 
visas keturias puses. Gyvens laimingai iki ramios mirties. 

Ranka nuspaudė skambutį. 

Pažįstamas garsas, visada jai atrodęs kaip nesuprantami kinų kalbos 
žodžiai: čing-čong! Tyla. Niekas neatsako. Bevė ėmė mindžikuoti, neti- 
kėtai užsimaniusi į tualetą. 

“Nieko nėra namie, - pagalvojo su palengvėjimu. - Galiu eiti“. 

Bet užuot taip padariusi, dar kartą spustelėjo skambutį: čing-čong! Jo- 
kio garso. Beverlė ėmė sukti galvą, kada ir kaip Benas prisipažino siun- 
tęs tą eilėraštį, 1r kodėl jai pasirodė, kad tai buvo susiję su pirmomis jos 
mėnesinėmis. Ar ji pradėjo sirgti vienuolikos? Tikrai ne, nors krūtys ėmė 

kilti kaip tik viduržiemį. Kodėl? Giliau tik tūkstančiai paukščių ant tele- 
grafo stulpų ir kraigų, klegantys į baltą pavasario dangų. 

Eisiu jau. Dukart skambinau, užteks. 

Bet Beverlė pamėgino dar kartą. 

Cing-čong! 

Už durų kažin kas pasigirdo: ji neklydo - senų šlepečių šiurenimas. 
Bevė išgąstingai apsižvalgė ir, kad kiek, būtų pasileidusi kiek kojos ne- 
pokštą? Ei, misteri, ar turite "Princą Albertą" skardinėje?.. 

Ji staiga įkvėpė ir turėjo sulaikyti kvapą, kad nenusijuoktų iš paleng- 
vėjimo. Tai visai nebuvo jos tėvas. Tarpduryje pasirodė aukšta, septintą 
dešimtį bebaigianti senutė. Ilgi žavūs plaukai buvo beveik žili, tarpais dar 
žybteldavo gryno aukso gija. Už akinių švietė žydros it fiordų vanduo 
akys, iš kur veikiausiai kilę josios proseneliai. Moteris vilkėjo violetinį 
“šlapio" šilko chalatą. Ne pirmos jaunystės, bet dailų. Raukšlėmis nusė- 
tas veidas buvo nepaprastai malonus. 

- Kuo galiu padėti, mis? 

- Prašau man atleisti, - ištarė Beverlė. Noras juoktis išnyko vos pasi- 
rodęs. Ant senutės kaklo ji pastebėjo kamėją. Tai neabejotinai buvo 
dramblio kaulas, įstatytas į plonyčius, kone nematomus aukso aptaisus. 
- Būsiu ne ten paskambinusi. “Nes ir norėjau tą padaryti, - šnibštelėjo kaž- 
kas jos mintyse. - Ieškojau Mašo. 

- Mašo? - moters kakta nežymiai susiraukė. 

- Taip, matot... 

- Cia negyvena joks Mašas, - pasakė senutė. 

- Bet... 

- Palaukit... nebent jūs ieškote Elvino Mašo? 

- Taip! - atsakė Beverlė. - Tai mano tėvas! 

Moters ranka pakilo ir palietė kamėją. Senutė įdėmiai apžiūrinėjo Be- 
verlę, ir ta pasijuto juokingai maža, galbūt kaip skautė su dėže pyragėlių 
ar gairelių “Paremkime Derio vidurinės “Tigrus". Paskui senutė maloniai 
1r kartu liūdnai nusišypsojo. 

- Kodėl jūsų tiek laiko nebuvo, mis? Nemalonu tai pranešti, nepažįs- 
tamoji, bet jūsų tėvas jau penkeri metai iškeliavęs iš šios ašarų pakalnės. 

- Bet... ant skambučio... - Bevė žvilgtelėjo dar kartą ir išleido kažko- 
kį garsą, nelabai panašų į juoką. Susijaudinusi ir nesąmoningai įsitikinusi, 
kad ras tėvą čia, ji Kerš perskaitė kaip Maš. 

- Jūs esat misis Kerš? - pasiteiravo ji. Žinia apie tėvo mirtį ją pribloš- 
kė. O dėl šitos klaidos buvo nejauku - ta ponia palaikys ją visiška be- 
rašte. 

- Misis Kerš, - sutiko toji. 

- Ar... jūs pažinojot mano tėvą? 

- Pažinojau visai nedaug, - atsakė misis Kerš. Kalbėjimo maniera ji 
priminė Jodą iš “Imperija smogia atsakomąjį smūgį“, ir Beverlė vos at- 
silaikė prieš juoko kipšiuką. Kada jos emocijos spėjo šitaip įsibanguoti? 

Bevė turėjo prisipažinti, kad tokia nuotaika ją apėmė pirmą kartą... jei tik 
nebuvo panašios kartą prieš daug daug metų. - Jis prieš mane nuomojosi 
pirmo aukšto butą. Po to mačiau keletą kartų. Išsikėlė į Rovardo skers- 
gatvį. Zinojot tą vietą? 

- Taip, - atsakė Beverlė. Rovardo skersgatvis buvo už keturių kvarta- 
lų. Ten butai buvo dar mažesni 1r smarkiau aptriušę. 

- Kartais susitikdavau Kostelo turguje, - tęsė misis Kerš, - ir savitar- 
nos skalbykloje, kol neuždarė. Persimesdavom žodeliu kitu. Mes... mer- 
gyte, tu išblyškai. Atleisk, širdele. Eikš vidun, noriu arbata pavaišinti. 

- Ne, aš negaliu, - neryžtingai tarstelėjo Bevė, nors tikrai jautė, kad 
blykšta. Ji galėtų pasinaudoti vaišingumu, pasėdėti, atsigaivinti. 

- Jūs galite ir sutinkate,- šiltai tikino misis Kerš. - Bent tiek galėsiu at- 
silyginti pranešusi tokią nemalonią naujieną. 

Nespėjus pasipriešinti, Beverlė buvo įvesta į tamsų seno buto prieš- 
kambarį, kuris dabar atrodė daug mažesnis ir saugesnis; saugesnis, ma- 
tyt, todėl, kad beveik viskas buvo pasikeitę. Rausvo stalo su trimis krės- 
lais vietoje stovėjo apvalus staliukas su dirbtinėmis gėlėmis fajansinėje 
vazoje. Senas “Kelvinator" šaldytuvas su apvalia kamera viršuje (kurią tė- 
vas nuolat taisė) buvo pakeistaš vario spalvos “Frigidaire". Viryklė bu- 
vo nedidukė, bet patikima. Virš jos tiksėjo laikrodis šviečiančiu ciferblatu. 
Ryškios žydros užuolaidos nedengė lauke vazonėliuose augančių gėlių. 
Linoleumas, kuriuo ji vaikščiojo vaikystėje, buvo nuimtas. Po juo pasi- 
rodė beesąs parketas, kuris nuo rūpestingo vaškavimo atgavo blizgesį. 

Misis Kerš atsigręžė nuo viryklės, kur kaitė virdulį. 

- Jūs čia užaugote? 

- Taip, - atsakė Beverlė. - Dabar viskas taip pasikeitę... taip jauku 1r 
švaru... tiesiog nuostabu! 

- Kokia jūs miela, - nusišypsojo senutė, tartum atjaunėdama. Veidas 
net nušvito. - Matot, nesu turtuolė. Bet su draudimu jaučiuosi saugiai. Aš 
švedė. Atvažiavau į šitą šalį 1920-aisiais, visai jaunutė, vos keturiolikos, 
be skatiko kišenėje. Sutikite, kad tai geriausias būdas išmokti vertinti pi- 
nigus. 

- Tikrai, - neprieštaravo Bevė. 

- Ligoninėj aš dirbau, - pasakojo misis Kerš. - Daug metų - nuo 1925- 
ųjų - ten dirbau. Pakilau iki ekonomės. Turėjau raktus savo žinioje. Vy- 
ras neblogai investavo mūsų santaupas. O dabar aš susiradau jaukų uos- 
telį. Pasižvalgykite, mieloji, kol vanduo užvirs. 

- Ne, kad nepatogu... 

- Prašau. Aš jaučiuosi jums kalta. Pavaikščiokit, jei patinka! 

Tad Beverlė taip ir padarė. Tėvų miegamasis dabar virto misis Kerš 
miegamuoju, ir skirtumas buvo stulbinantis. Kambarys atrodė šviesesnis 
17 erdvesnis. Didžiulė kedro komoda su “R.G." inicialais skleidė švelnų 
aromatą. Įspūdingas mozaikinis užtiesalas su moterimis, semiančiomis 
vandenį, bandą varančiais berniukais, šieną į kupetas kraunančiais vyrais 
buvo užklotas ant lovos. Stebuklas, ne užtiesalas. 

Jos kambarys virto siuvinių kambariu. Juoda “Singer"' mašina stovė- 
j0 ant geležinio stalelio po stipriomis lempomis. Ant vienos sienos kabojo 
Jėzaus paveikslas, ant kitos - Džono F.Kenedžio portretas. Po juo - nuos- 
tabaus darbo etažerė, pilna ne porceliano, o knygų, bet nuo to nė kiek ne 
prastesnė. 

Į vonią Beverlė užsuko paskiausiai. 

Ji buvo perdažyta rausvai; atspalvis toks gilus ir malonus, kad nega- 
lėjai pavadinti neskoningu. Visa įranga buvo pakeista, bet Bevė priėjo 
prie kriauklės jausdama, kaip vėl užvaldo vaikiškas košmaras: ji pažvelgs 
į tą juoduojančią angą ir išgirs šnabždesį, pasipils kraujas... 

Beverlė pasilenkė virš kriauklės, sugavusi išbalusį, pajuodusiom 
akim atspindį veidrodyje, ir įsmeigė žvilgsnį į skylę, laukdama balsų, 
juoko, aimanų, kraujo. 

Kiek ji taip stovėjo, laukdama prieš dvidešimt septynerius metus nu- 
tilusių garsų, sunku pasakyti; į realybę grąžino misis Kerš balsas: “Arbata, 
mis!“ 

Beverlė atšoko lyg pažadinta iš hipnozės ir išbėgo iš vonios. Jei toje 
kanalizacijos tamsoje kada nors kiūtojo juodoji magija, dabar ji išsisklai- 
dė... arba tyko. 

- O, kad nereikėjo! 

Misis Kerš žiūrėjo į ją maloniai, šiek tiek šypsodamasi. 

- O mis, kad jūs žinotumėt, kaip retai čia kas nors užsuka, taip nesa- 
kytumėt. Berniuką, kuris ateina tikrinti mano vandens skaitiklio, aš dar 
ne taip pamyliu! Diržas nesueina. 

Grakštūs balti puodeliai su melsvais apvadais stovėjo ant apskrito vir- 
tuvės staliuko. Šalia - mažulytė pyragėlių ir sausainiukų lėkštutė. Alavi- 
nis arbatinukas skleidė ploną garų ir malonaus aromato srovelę. Sutriku- 
si Bevė pagalvojo, kad čia betrūksta mažulyčių sumuštinių - “tetmušti- 
nių“, kaip ji visuomet juos vadino. Jie būdavo trijų rūšių: su tepamu sū- 
riu ir alyvuoge, rėžiuku ir kiaušinių salotomis. 

- Sėskitės, - paragino misis Kerš. - Sėskitės, mis, aš įpilsiu. 

- Aš ne mis, - pasakė Beverlė ir pakėlė parodyti ranką su žiedu. 

Senutė nusišypsojo ir numojo ranka. 

- Visas dailias merginas vadinu mis. Toks įprotis. Neįsižeiskit. 

- Ką jūs, jokiu būdu, - atsakė Bevė. Bet širdį kažkas nudilgė. Ar tik 
senutės šypsenoje nebuvo kažkas.. kas? Nemalonaus? Netikro? Pažįsta- 
mo? Bet juk tai juokinga, ar ne? 

- Man patiko jūsų pakeitimai. 

- Tikrai? - pasakė misis Kerš, pildama arbatą. Gėrimas buvo tamsus, 
drumstas. Beverlė nebuvo tikra, kad nori jo ragauti... 1r staiga pajuto, kad 
nenori likti čia ilgiau 1š viso. 

“Ten tikrai buvo parašyta “Mašas", - šnibždėjo balsas jos mintyse, ir 
ji išsigando. 

Misis Kerš padavė arbatą. 

- Dėkui, - ištarė Beverlė. Arbata tikrai buvo matinė, užtat aromatas - 
nuostabus. Ji paragavo. Gardu. “Nustok krūpčioti dėl šešėlių", - įsakė sau, 
o garsiai pasakė: - Ta kedro komoda - nuostabus daikčiukas. 

- A, antikvarinis! - nusijuokė senutė. Bevė pastebėjo, kad ji turėjo vie- 
ną trūkumą, tokį įprastą šiauriečiams. Jos dantys buvo labai negražūs - 
stiprūs, bet negražūs. Geltoni, priekiniai užėję vienas ant kito. Iltys ilgos, 
kaip Žvėries. 

Jie buvo balti... kai ji šypsojosi prie durų, pati nusistebėjai dėl jų bal- 
tumo. 

Staiga Bevė jau nejuokais nusigando. Ji norėjo - jai reikėjo - bėgti iš 
čia kuo toliau. 

- Labai senas daikčiukas! - šūktelėjo misis Kerš ir vienu mauku išk- 
tebėjo, kad ir moters akys pasikeitusios. Kampučiai seniokiškai pagelto, 
išsiraizgė kraujagyslių tinklu. Plaukai išretėjo, sidabro ir aukso sruogas 
pakeitė purvini žili kuokštai. 

- Baisiai senas, - kartojo senė suktai sekdama Beverlę akių kampučiais. 
- Atkeliavo su manim iš namų. Pastebėjai inicialus? “R.G."? 

- Taip, - misis Rogan balsas sklido iš toli, o galvoje kalė viena min- 
tis: “Jeigu ji nežino, kad pastebėjai pasikeitimą, gal pavyks ištrūkti, jei ji 
nežino, nepastebi...?' 

- Mano tėvas, - kalbėjo misis Kerš (tardama “tėfas"), o Beverlė apsi- 
dos spalvos. Kamėja virto kaukole su pakibusiu žandikauliu. - Jo vardas 
buvo Robertas Grėjus arba Bobas Grėjus, geriausiai pažįstamas kaip šo- 
kantis klounas Penivaisas. Nors tai irgi nebuvo tikrasis jo vardas. Bet ma- 
no tėfas mėgo pokštauti. 

Senė vėl nusikvatojo. Kai kurie dantys buvo pajuodę kaip chalatas. 
Raukšlelės virto giliausiomis raukšlėmis. Rausva oda pasidarė nesveikai 
geltona. Pirštai rietėsi į nagus. Ji šypsojo Beverlei. 

- Vaišinkis, brangioji, - balsas pakilo puse oktavos, bet šitam registre 
pasidarė gargždus. Taip girgžda netepti kriptos durų vyriai. 

- Ne, dėkui. - Beverlė išgirdo Žodžius, ištartus atsiprašinėjančio vai- 
ko tonu. Jie ėjo ne iš jos smegenų; atvirkščiai, pirmiau pakliūdavo į au- 
sis, negu ji spėdavo suvokti, ką pasakė. 

- Ne? - paklausė išsivėpusi ragana. Jos nagai kibo į lėkštutę ir ėmė 
abiem rankom grūsti į burną plonyčius sausainėlius su melasa ir nedide- 
lius glazūruoto pyrago gabalėlius. Klaikūs dantys triauškino ir malė, žiau- 
mojo ir smulkino, ilgi juodi nagai prilindo saldumynų, kaulėtas smakras 
apkibo trupiniais. Iš burnos dvokė puvėsiais. Juokas labiau priminė krank- 
sėjimą. Plaukų veik neliko. Tarpais išlindo kaulėta kaukolė. 

- Oi, kaip mano tėfui patiko šitas pokštas! Paklausykit šito, mis: ma- 
no tėfas, o ne motina mane pagimdė. Iššiko per savo dugnaskylę! Hi! Hi! 
Hi! 

- Man reikia eiti, - išgirdo Beverlė ploną savo balsą, mergaitės, įžeis- 
tos per pirmąjį savo vakarėlį, balsą. Kojos neklausė. Ji jau neabejojo, kad 
puodelyje buvo mėšlas, skystas mėšlas iš miesto kanalizacijos. Ji išgėrė 
j0, nedaug, tik gurkšnelį, o Dieve, Dieve, Jėzau švenčiausias, maldauju, 
maldauju... 

Senė traukėsi bežiūrint; beliko kretena su obuolio dydžio galvute, kri- 
zenanti priešais net pasisiūbuodama. 

- O, mano tėfas ir aš esam vienas asmuo, - kranksėjo ji, - ar jis, ar aš, 
brangioji, jei turi protelio, bėk, bėk iš kur atvažiavai, tik paskubėk, nes 
likus bus baisiau negu mirti. Niekas, miręs Deryje, nemiršta iš tikro. Tu 
žinojai tai anksčiau, patikėk ir dabar. 

Kaip sulėtintame filme Beverlė prisitraukė kojas. Tarsi iš šono stebė- 
jo, kaip atitraukia pėdas ir stumiasi nuo raganos paklaikusi iš siaubo ir ne- 
tikėdama savo akimis, nes dailus virtuvės staliukas buvo ne iš tamsaus 
ąžuolo, o iš šokolado. Jai matant, kretanti iš juoko pabaisa, nusukusi klas- 
tingas akutes į virtuvės kampą, atsilaužė gabalą ir godžiai sugrūdo į juo- 
dą kraterį, savo ryklę. 

Puodukai pasirodė esą iš baltos žievės, rūpestingai apvedžioti mėly- 
nai. Jėzaus ir Kenedžio paveikslai buvo cukriniai. Bevei bežiūrint, Jėzus 
iškišo liežuvį, o Kenedis šelmiškai pamerkė. 

- Mes visi tavęs laukiame! - suspigo ragana. Jos nagai išarė stalelio pa- 
viršių. - Baisiai laukiame! 

Virš galvos lempų gaubtai buvo iš karamelės. Kaip 17 mediniai pane- 
liai. Beverlė Žvilgtelėjo žemyn ir pastebėjo, kad jos batai palieka pėdsa- 
kus ne ant vaškuoto parketo, o gryniausiame šokolade. Saldumas vimdė. 

O Viešpatie, tai juk Jonuko ir Gretutės ragana, kuri mane labiausiai 
gąsdino, nes ji rijo mažus vaikus... 

- Tavęs ir tavo draugų! - žvygavo senė kvatodama. - Tavęs ir tavo 
draugų! Į narvą visus! Kol įkais krosnis! 

Beverlė puolė prie durų, bet visi judesiai buvo kaip sulėtinti. Raganos 
juokas sukosi ir kėlė sumaištį jos mintyse kaip šikšnosparnių būrys. Be- 
vė suklykė. Koridorius dvokė cukrumi, riešutais, karamele ir sintetinėmis 
braškėmis. Stiklinis bumbulas duryse iš tikro buvo milžiniškas cukraus 
kristalas. 

- Aš susirūpinęs tavimi, Beve... Nejuokais susirūpinęs! 

Ji atsigręžė, švysteldama debesiu savo raudonas garbanas, ir pamatė 
koridorium atsvirinėjantį tėvą su juodu raganos chalatu ir kamėja-kaukole. 
Veidas susmegęs, mėsa neriasi, akys kaip obsidianas, rankos nevalingai 
gniaužosi, seilėta burna iššiepta. 

- Aš mušiau tave, nes norėjau DULKINTI, Beve, tik tiek, DULKINTI, 
RYTI tave. Troškau mėgautis tavo PUTYTE, ČIULPTI tavo KLITORI, 
NIAM-NIAM, Beve, ooooiiii1 kaip norėjau patupdyti tave į narvą... įkai- 
tinti krosnį... spausti tavo KAUBURIĮ... minkštutį KAUBURĮ... o paskui 
suryti... SUĖSTI... 

Klykdama Beverlė griebė už lipnios rankenos, išvirto į griliažinę laip- 
nių vežimėlį iš “Kostelo" universalinės. 

“Turiu ištrūkti ten, - susigaudė ji. - Jei tik pavyktų išbėgti į šaligatvį, 
grįžčiau realybėn...?' 

- Negerai bėgti, Beve, - juokdamasis atkalbinėjo jos tėvas 

(mano tėfas) 

- Aš tiek ilgai laukiau šitos dienos. Bus nuostabu. Bus linksma. 

Beverlė dar kartą grįžtelėjo. Velionis jos tėvas dabar vilkėjo ne juo- 
dą chalatą, o klouno kostiumą su didžiulėmis oranžinėmis sagomis. Ant 
galvos styrojo 1958-ųjų stiliaus kepuraitė, išpopuliarėjusi Disnėjaus fil- 
mo apie Deivį Kroketą dėka. Vienoje rankoje laikė ryšelį balionų. Kito- 
je - vaiko koją kaip vištos šlaunelę. Ant kiekvieno balionėlio buvo užra- 
šas: “IS KITO PASAULIO". 

- Perduok draugams, kad aš paskutinis iš mirštančios rasės, - pasakė 
TAS, šlepsėdamas laiptais iš paskos. - Vienintelis, išlikęs mirštančioje pla- 
netoje. Atėjau apiplėšti moteris, išprievartauti vyrus... ir išmokti šokti 
tvistą! 

TAS ėmė kraipytis ir sukiotis su balionais ir kruvina koja. Kostiumas 
pūtėsi ir plazdeno, nors Beverlė nejautė vėjo. Jos kojos susipynė, 1r ji 1š- 
sitiesė ant šaligatvio, atkišusi į priekį rankas. Moteris, stumianti pirkinių 
vežimėlį, stabtelėjo, įtariai nužvelgė ir jau greičiau nuskubėjo tolyn. 

Klounas artinosi, metęs į šoną vaiko koją. Toji liko gulėti žolėje krau- 
piai žnegtelėjusi. Beverlė gulėjo ant tako susirietusi ir širdy įsitikinusi, 
kad tuoj tuoj pabus, to negali būti iš tikro, tai tikrų tikriausias sapnas. 

Kad tai ne sapnas, ji įsitikino tą akimirką, kai ilgi riesti klouno nagai 
palietė ją. TAS realus ir gali ją nužudyti. Kaip nužudė tuos vaikus. 

- Paukščiai žino tavo tikrąjį vardą! - staiga suriko ji. TAS atšoko, ir 
vieną mirksnį Beverlei pasirodė, kad didžiulę kruviną šypseną pakeitė 
neapykantos, skausmo ir... baimės grimasa. Galbūt jai tik pasivaideno ir 
ji, savaime suprantama, neturėjo žalio supratimo, kodėl pasakė tokią ne- 
sąmonę, bet taip ji išlošė sekundę. 

Bevė vėl pašoko ir nulėkė. Sucypė stabdžiai, storas įtūžęs balsas su- 
griaudėjo: “Žiūrėk, kur velkiesi, avie!'* Bet misis Rogan sunkiai besuvo- 
kė, kad vos nepalindo po kepyklos furgonu, kai ji tarsi vaikas paskui ka- 
muolį išbėgo į gatvę. Sustojo sunkiai alsuodama, perštinčiu kairiu šonu 
kitoje gatvės pusėje. Furgonas pajudėjo toliau. 

Klounas buvo dingęs. Ir koja taip pat. Namas liko, tik dabar Beverlė 
pamatė, kad jis apgriuvęs ir negyvenamas, užkalinėtais langais, sutrupė- 
jusiais laipteliais. 

Aš ten buvau ar man viskas prisisapnavo? 

Bet jos džinsai buvo sutepti, geltona palaidinė dulkėta. 

O pirštai išterlioti šokoladu. 

Bevė nusitrynė jį į kelnių šonus ir skubiai nuėjo išraudusi, šaltu pra- 
kaitu išpilta nugara, kartu su širdim pulsuojančiais smilkiniais. 

Mes galime TĄ įveikti. Kad ir kas tai būtų, mes galime. TAS net nori, 
kad mes pabandytume. Nori atsirevanšuoti. Lygiosios, atrodo, nepaten- 
kina. Būtų geriausia iš čia išvažiuoti... tiesiog sprukti. 

Kažkas švelniai it katė kepštelėjo jai šlaunį. 

Bevė šūktelėjo ir atšoko į šalį. Pažvelgusi žemyn sustingo, suspaudus 
delnu burną. 

Ten buvo balionas, geltonas kaip jos palaidinė. Ant jo šono plakati- 
niais žaliais dažais buvo išvedžiota: “Stai sitaip, kiski“. 

Paskui balionas suspurdėjo ir nubumbsėjo gatve, pagautas švelnaus pa- 
vasarinio dvelksmo. 


4 
Ričis Tozijeris aptinka pėdsakus 


Na, vieną dieną, prieš pat mokslo metų pabaigą, mane persekiojo Hen- 
ris su savo draugeliais... 

Ričis žingsniavo Kanalo gatve pro Besio parką. Sustojo neišsitrauk- 
damas rankų 1š kišenių ir įsistebeilijo Bučinių tilto pusėn jo paties nepas- 
tebėdamas. ;. 

Vos ištrūkau "Fryzo" žaislų skyriuje... 

Po tokios linksmos susitikimo pietų pabaigos Tozijeris keliavo nosies 
tiesumu ir stengėsi rasti atsakymą į tai, kas buvo pyragėliuose-siurprizuo- 
se... ar kas atrodė, jog buvo. Labiausiai tikėtinas antrasis variantas. Tai bu- 
vo grupinė haliucinacija, sukelta tų paistalų, kuriais jie užsiiminėjo val- 
gydami. Geriausias šitos hipotezės įrodymas - Roza ničnieko nepastebė- 
j0. Aišku, ir Beverlės tėvai visiškai nematė kraujo, ištryškusio iš kriauk- 
lės, bet tai kas kita. 

Tikrai? Kodėl? 

- Todėl, kad mes jau suaugę, - subambėjo Ričis panosėje ir suprato, 
kad mintis absoliučiai be logikos, lyg iš vaikiškos skaičiuotės. 

Ričardas vėl pradėjo eiti. 

Tada nuėjau į centrą ir prisėdau parke ant suoliuko atsipūsti. Ir čia 
man pasirodė, kad mačiau... 

Jis vėl sustojo suraukęs antakius. 

Ką pamačiau? 

J. tai buvo gryniausias sapnas. 

Argi? Tikrai? 

Tozijeris pasisuko į kairę, į didžiulį stiklo, metalo ir betono pastatą, 
kuris šeštojo dešimtmečio pabaigoje atrodė toks modernus, o dabar atgy- 
venęs, tikra seniena. 

“Na, štai, - pagalvojo Ričis. - Stoviu tame pačiame suknistame cent- 
re. Anos haliucinacijos vietoje". | 

Draugai laikė jį “klasės klounu? ar “pokštininku", ir jis nesunkiai grįžo 
į senąją rolę. Ach, mes visi nesunkiai grįžome į savo senas roles, nepas- 

tebėjai? O kas čia neįprasta? Tokių pavyzdžių nesunkiai rasi bet kokia- 
me klasiokų susitikime po dešimties ar dvidešimties metų: klasės links- 
muolis, radęs savo pašaukimą kunigystėje, po poros taurelių virs savim 
pasitikinčiu kvaileliu; mokyklos poetas, nuostabiąją anglų literatūrą išmai- 
nęs į prekybą sunkvežimiais, netikėtai sušneks apie Džoną Irvingą ar Džo- 
ną Civerį; vyrukas, grojęs su “Mėnulio šunimis" ar “Seštadienio nakti- 
mis“, o šiandien dėstantis Kornelio universitete matematiką, pasijus ant 
scenos su gitara ant peties, plyšaujantis “Gloriją" ar “Kenčiantį paukš- 
telį" su girto nirtumu. Ką apie tai byloja Springstinas? Nei atsitraukti, nei 
pasiduoti... bet žilagalviais iš plokštelių lengviau patikėti po poros tau- 
relių. 

Tik Ričiui atrodo, kad visas pasikeitimas tėra haliucinacija. Galbūt vai- 
kas buvo Žmogaus tėvas, tik kad tėvai ir sūnūs dažniausiai neturi bendrų 
interesų, vien trumpalaikį panašumą. Jie... 

Kai sakai "suaugę", tai skamba kaip didžiausia nesąmonė, kaip ur- 
bi šmurbi šmiki šmaki. Kodėl taip, Riči? Kodėl? 

Todėl, kad Deris paslaptingas kaip visad. Kodėl mums tiesiog nepa- 
likus taip, kaip yra? 

Ne taip viskas paprasta, štai kur šuo pakastas. 

Vaikystėje jis buvo pliuškis, kartais vulgarus, kartais linksmas išdai- 
gininkas, nes tai buvo vienas būdas išlikti neužmuštam Henrio Bauerso 
ir nenudvėsti iš nuobodulio. Dabar jis suprato, kad dauguma problemų bu- 
vo jo išmonė, mat jo smegeninė veikė dešimt ar net dvidešimt kartų grei- 
čiau už klasiokų. Jis atrodė keistas, nesuprantamas, netgi nutrūktgalvis tar- 
pais, bet gal tai buvo paprasčiausias protinis išsekimas, jei nuolatinę pro- 
tinio išsekimo būseną galima pavadinti paprasta. 

Siaip ar taip, tokie dalykai sutvarkomi: tu juos arba sutramdai, arba pa- 
verti Kinkiu Lagaminu ar Bufordu Bučkiu, pavyzdžiui. Ričis tą suprato 
per kelis mėnesius, pakliuvęs į koledžo radijo stotį (irgi tik smalsumo dė- 
ka), 1r rado viską, ko ieškojo, jau pirmąją savaitę prie mikrofono. Pradžia 
nebuvo rožinė; jis per daug jaudinosi. Bet Ričis suvokė, jog jam lemta bū- 
ti ne tik geru, bet ir puikiu, ir vien to užteko, kad jis pakiltų euforijos de- 
besyje iki Mėnulio. Tuo metu jis ėmė suvokti pagrindinį visatos variklio 
principą, bent jau tos visatos dalies, kuriai priklausė karjera ir pasiseki- 
mas: surandi tą beprotį savyje, kuris knisa tavo gyvenimą, įveji į kampą 
ir pričiumpi. Tu užmauni jam kamanas ir pristatai arti. Tada jis pluša kaip 
šėtonas. Ir viskas. To užtenka. 

Jis juokingas, tiek jau to, pasijuok minutę; bet jis pagaliau išaugo tuos 
košmarus, kuriais buvo pamušti visi tie juokeliai. Bent jau atrodė, kad 
išaugo. Iki šiandien, kai žodis “suaugęs" neteko reikšmės jam pačiam. O 
dabar reikėjo susidoroti dar su kai kuo (bent jau pasukti galvą): priešais 
stovėjo gigantiška ir tiek pat idiotiška Polo Bunjano skulptūra. 

Atrodo, būsiu išimtis, patvirtinanti taisyklę, Didysis Bilai. 

O tu tikras, kad nieko anksčiau nebuvo, Riči? Tikrai nieko? 

Centre... pasirodė, kad mačiau... 


77 


Aštrus skausmas pervėrė akis jau antrą kartą šiandien, ir Ričis aikte- 
lėjęs susiėmė už jų. Bet nespėjo; jis praėjo taip staiga, kaip kilo. Bet Tozi- 
jeris užuodė ir kažkokį kvapą, tiesa? Kažką, ko čia nebuvo dabar, bet buvo 
anksčiau, kas priminė jam 

(aš čia su tavim, Riči, kibkis į ranką, ar pasieki) 

Maiką Henloną. Tai dūmai graužė ir vertė ašaroti jo akis. Prieš dvide- 
šimt septynerius metus jie uodė tuos dūmus, likę tik su Maiku, ir išvydo... 

Bet tai išnyko. 

Tozijeris prisiartino prie plastmasinio Bunjano, pritrenktas saldaus jo 
vulgarumo tiek pat, kiek vaikystėje buvo pritrenktas jo dydžio. Legendinis 
dvidešimties pėdų Polas šypsojosi iš padangių mašinytėms ir pėstiesiems 
nuo savo šešių pėdų aukščio postamento centrinėje aikštėje. Derio Miesto 
taryba skyrė paminklui lėšų 1956-aisiais. Vyko karšti aptarimai tiek Ta- 
rybos susitikimuose su visuomene, tiek Derio “News" laiškų skiltyje. Vie- 
niems tai buvo miela statula, pritraukianti turistų dėmesį. Kitiems mintis 
apie plastmasinį Bunjaną atrodė siaubinga akį rėžiančios beskonybės 1š- 
raiška. Derio vidurinės mokyklos dailės mokytoja parašė į miesto laikraš- 
tį, kad jei tokia kaliausė atsiras Deryje, ji pati ją išsprogdinsianti. Šypso- 
damas į ūsą, Ričis ėmė spėlioti, ar tos išsišokėlės kontraktas nebuvo anu- 
liuotas. 

Polemika - kurią šiandien Ričis vertino ne daugiau už audrą stiklinė- 
je - truko pusmetį ir pasirodė visiškai bereikšmė: paminklas buvo užsa- 
kytas, ir net jeigu Miesto taryba būtų pakeitusi savo sprendimą (toks poel- 
gis Naujojoje Anglijoje nebūtų suprastas), kur, po galais, jį saugotų? Tada 
skulptūra, kuri, tiesą sakant, nebuvo skaptuota, o nulieta kažkokiame Oha- 
jo plastmasės fabrike, buvo įtupdyta į aukštą postamentą ir uždengta bre- 
zento gabalu, kuris būtų nesunkiai pakeitęs kliperiui burę. Paminklas bu- 
vo atidengtas 1957-ųjų gegužės 13-ą, švenčiant šimtas penkiasdešimtąsias 
miesto metines. Viena frakcija pratrūko nepasitenkinimo šūksniais, kita, 
atitinkamai, pasigėrėjimo. 

Tądien Bunjanas vilkėjo savo geriausią kombinezoną ir raudonai bal- 
tus marškinius. Barzda buvo akinančiai juoda, pritrenkiančiai tanki ir med- 
kirtiška. Plastmasinis kirvis - visų kirvių viršūnė - buvo užmestas ant pe- 
ties. Amžina šypsena buvo skirta šiauriniam dangui, tądien žydram kaip 
garsiojo Polo kompaniono oda (Beibas nedalyvavo iškilmėse; miesto ki- 
šenė neišnešė užkeldinti ant postamento dar ir žydrąjį jautį). 

Ceremonijoje dalyvavę vaikai (ne vienas šimtas, reikia pažymėti, į5- 
kaitant 1r dešimtmetį Ričį Tozijerį, atlydėtą tėvo) be išlygų liko patenkinti 
plastmasiniu milžinu. Tėvai sodino savo atžalas ant pjedestalo, paveiks- 
lavo ir susižavėję lygiai kaip išsigandę stebėjo mažylius, linksmai besi- 
ropščiančius ant didžiulių juodų Polo batų (pataisa: didžiulių juodų plast- 
masinių batų). 

Kitų metų kovą išsigandęs ir nuvargęs Ričis sudribo ant suoliuko prie- 
šais skulptūrą, per plauką atsikratęs ponų Bauerso, Kriso ir Haginso pa- 

lydos nuo pat Derio pradinės iki senamiesčio. Tai atsitiko “Fryzo" uni- 
versalinės parduotuvės žaislų skyriuje. 

“Fryzo" filialas Deryje buvo niekas, palyginus su jo broliu Bengore, 
bet Ričis dėl to visiškai nekvaršino galvos - per audrą tinka bet koks užu- 
tekis. Henris Bauersas mynė ant kulnų, o kvapo bėgti jau nebuvo. Jis iš- 
naudojo paskutinį šansą - šmurkštelėjo pro sukamas parduotuvės duris. 
Henris, matyt, ne itin susigaudantis tokioje mechanikoje, vos nepalydė- 
j0 pirštų galiukų, bandydamas griebti už pakarpos savo auką. 

Dardėdamas laiptais žemyn su plevėsuojančia marškinių uodega, jis 
girdėjo trinksinčias duris ir suprato, kad persekiotojų tai nesustabdė. Ri- 
čis leidosi į rūsį juokdamasis, bet tas juokas buvo nervinė iškrova: jis dre- 
bėjo kaip kiškis, užspęstas į kampą. Jie buvo pasiryžę rimtai aplamdyti 
jam kaulus (iš kur jis galėjo žinoti, kad po dešimties savaičių įtars juos, 
ypač Henrį, žmogžudyste; o juolab apie tragišką akmenų mūšį liepą). O 
viskas prisidėjo itin kvailai. 

Penktokai, tarp jų ir Ričis, rinkosi į sporto salę. Šeštokai (su jais kaip 
bulius karvių bandoj ir Henris) išeidinėjo. Nors Bauersas liko penktoje 
klasėje, sportuoti visada eidavo su vyresniais. Iš vamzdžių vėl buvo pri- 
lašėję, bet misteris Fazijas nespėjo pastatyti ženklo “Atsargiai! Šlapios 
grindys!", ir Henris šlioptelėjo ant sėdynės. 

Išdavikas Ričio liežuvis neišlaikęs leptelėjo: “Kelią narui!" 

Visi, tiek Ričio, tiek Henrio klasiokai, springo juoku, bet Henrio vei- 
das, raudonas kaip ką tik išdegta plyta, linksmybės nežadėjo. 

- Pakalbėsim vėliau, Keturaki, - pasakė jis ir nuėjo. 

Juokas kaipmat nutilo. Berniukai žiūrėjo į Tozijerį kaip į velionį. Hen- 
ris nesulėtino Žingsnio patikrinti reakciją; tiesiog ėjo ir nuėjo nuleidęs gal- 
vą, sumuštom alkūnėm ir šlapiu blynu ant užpakalio. Tas ratilas kuteno 
mestelėti dar ką nors... bet Ričis sukando dantis, vos nenukrimtęs liežu- 
vio galiuko. 

“Ne, jis pamirš, - ramino save persirenginėdamas. - Aišku, pamirš. Se- 
nis Henkas retai tepa savo smegeninės sraigtelius. Kiekvieną kartą, kai ei- 
na šikti, turi permesti instrukcijas, kaip tai daroma. Cha, cha". 

Cha-cha. 

- Tau galas, Plerpa, - pasakė Šnipas, kitaip Vincas Talijendas, su užuo- 
jauta. - Bet nesijaudink. Atnešiu gėlių. 

- Nusipjauk ausis ir atnešk tuos kalafiorus, - atšovė Ričis, visi nusi- 
juokė, net Šnipas, kodėl gi ne? Jie gali sau tą leisti. Ką, aš jiems rūpiu? 
Jie visi žiopsos Džimį Dodą ir “Muškietininkus" ar klausysis Frenko Lai- 
mono per “Amerikos džiazo klubą“, kai Ričis brausis pro moteriškų lie- 
menėlių ir puodų lentynas į žaislų skyrių jausdamas, kaip srūva prakai- 
tas į užpakalio tarpą, o kapšelis iš baimės tiek įsitempęs, kad, regis, ka- 
bo visai po bamba. Taip, jie gali sau juoktis. Cha-cha-cha. 

Henris nepamiršo. Ričis išspūdino per kitas duris atsargumo dėlei, bet 
Henris, irgi atsargumo dėlei, pastatė ten Raugą Haginsą. Cha-cha-cha. 

Nebūtų Ričis pirmas pastebėjęs Raugo, šansų išsisukti neliktų išvis. 
Bet Raugas žiopsojo į parką, sukiodamas neuždegtą cigaretę vienoje ran- 
koje, o kita traukdamas kelnes iš užpakalio. Spurdančia širdim Tozijeris 
tylutėliai nutipeno per žaidimų aikštelę ir jau buvo beįsukąs į Carterio gat- 
vę, bet lyg tyčia Raugas atsigręžė ir pamatė jį. Tada riktelėjo Henriui su 
Viktoru ir gaudynės prasidėjo. 

Kai Ričis įlėkė į žaislų skyrių, ten buvo visiškai tuščia. Nebuvo net 
pardavėjo - suaugusiojo, kuris galėjo pakeisti įvykius, kol dar nevėlu. Už- 
pakaly grėsmingai artėjo trys dinozaurai. Bėgti toliau nebuvo jėgų. Su 
kiekvienu.įkvėpimu skaudžiai dilgčiojo kairys šonas. 

Akys užkliuvo už durų su užrašu “ATSARGINIS IŠĖJIMAS. PRI- 
JUNGTA SIRENA". Sirdyje suruseno mažytė viltis. 

Ričis nubėgo palei lentyną, užkrautą Antuliais Donaldais, JAV armi- 
jos tankais, pagamintais Japonijoje, pistoletais, robotais. Prilėkė prie du- 
rų ir užgulė visu svoriu. Durys atsidarė įleisdamos vėsaus kovo oro. Sus- 
taugė sirena. Ričis krito kniūbsčias už kitos lentynos, nespėjus durims už- 
siverti. 

Henris, Raugas ir Viktoras sugriuvo į žaislų skyrių tą akimirką, kai du- 
rys užsidarė ir nutilo sirena. Visi puolė į tą pusę su Henriu priešaky. Pa- 
galiau pasirodė ir pardavėjas su mėlyna nailonine prijuoste ant reto šlykš- 
tumo kostiumo. Jo akinių rėmeliai buvo rausvi kaip balto triušio akys. Ri- 
čiui jis pasirodė panašus į Volį Koksą misterio Pyperso vaidmenyje, ir te- 
ko įsikniaubti į žastą, kad užgniaužtų lipantį lauk juoką. 

- Ei, berniukai! - šūktelėjo misteris Pypersas. - Jums ten negalima! Tai 
atsarginis išėjimas! Ei! Jūs! Berniukai! 

Viktoras atsigręžė truputį sutrikęs, bet Henris su Raugu nė sekundei 
nenukrypo nuo tikslo, ir Viktoras nusekė iš paskos. Aliarmas staugė, kol 
jie visi iškurnėjo į gatvę. Ričis to nelaukė. Pašoko ant kojų ir nėrė į apa- 
tinio trikotažo skyrių. 

- Jūs tuoj būsit išmesti iš parduotuvės! - suriko jam pardavėjas. Ričis 
per petį sukvyksėjo bobulės Grant balsu: “Ar jums, jaunuoli, niekas ne- 
sakė, kad esate panašus į misterį Pypersą?" 

Taigi jis paspruko. Ir sustojo už mylios nuo “Fryzo", priešais Miesto 
Centrą, nuoširdžiai tikėdamas, kad išvengė bausmės. Bent jau kol kas. Jis 
laisvas. 

Ričis klestelėjo ant suoliuko Polo Bunjano statulos kairėje pailsėti ir 
atsigauti. Netrukus jis pakils namo, bet dabar buvo taip gera tiesiog pa- 
sėdėti popiečio saulutėje. Diena prasidėjo geliančiu rūku, o dabar tikrai 
atrodė, kad pavasaris ne už kalnų. 

Priešais matėsi Miesto Centro palapinė su skelbimu. Didžiulės mėly- 
nos raidės šaukė: 


„ El, JAUNIME! 
UZSUK KOVO 28-ĄJĄ! 
ARNIO VU-VU GINSBERGO ROKENROLO FIESTA! 

DŽERIS LI LUISAS 
“PINGVINAI"* 
FRENKIS LAIMONAS IR “TINEIDŽERIAT" 
DŽINA VINSENT IR “BLUE CAPS" 
FREDIS BUM-BUM KENONAS 


VISAPUSIŠKAI PILNAVERTIS RENGINYS! 


Šitame renginyje Ričis mielai sudalyvautų, bet tikimybė nepralenkė 
nulio. Mamos pilnaverčių renginių sąraše nebuvo Džerio Li Luiso, visam 
Amerikos jaunimui dainuojančio: “Tupi viščiukas daržinėj, kieno darži- 
nėj, kokioj daržinėj, mano daržinėj". Dėl panašių priežasčių ten nebuvo 
ir Fredžio Kenono, kurio Talahaso panikės turi liuks kojikes. Ji sau pr1- 
pažino, kad atidavė duoklę Frenkui Sinatrai (kurį dabar vadino Snargliu 
Frenkiu), bet kaip ir Bilo Denbro motina buvo kurčia rokenrolui. Cakas 
Beris ją gąsdino, o Ričardas Penimanas, auditorijai geriau pažįstamas kaip 
Litl Ričardas, anot jos, vertė “Žiaugčioti kaip vištą“. 

Ričis niekad nebandė išsiaiškinti šitos frazės. 

Tėvas šioje srityje laikėsi neutralios pozicijos ir gal net būtų palenk- 
tas į rokenrolo pusę, bet širdy Ričis neabejojo, kad mamos pažiūros čia 
lemiamos - bent jau iki šešiolikos ar septyniolikos, kai, jos giliu įsitiki- 
nimu, rokenrolo manija praeis. 

O Ričis palaikė Denio ir jo vaikinų nuomonę - rokenrolas niekada ne- 
mirs. Jis pats labai jį mėgo, nors šaltiniai buvo tik du: “Amerikos džiazo 
klubas“ septintuoju kanalu po pietų 11 “WMEX" iš Bostono naktį, kai oras 
praretėdavo ir atbanguodavo prikimęs energingas Arnio Ginsbergo balsas. 
Ritmas ne tik darė jį laimingą. Ričis pasijusdavo didesnis, stipresnis, sa- 
vim pasitikintis. Kai Frenkis Fordas traukdavo “Jūros kelionę" ar Edis Ko- 
chranas plėšdavo “Vasaros bliuzą“, Ričis pritvinkdavo džiaugsmo. Toje 
muzikoje jautėsi jėga, jėga, kuri teisėtai priklauso tiek ploniems, tiek sto- 
riems, negražiems ar nedrąsiems vaikams, trumpiau, visiems nevykėliams. 
Joje jautėsi pašėlusi įtampa, galinti 17 nutrenkti, ir prikelti. Ričis dievino 
Dručkį Domino (prieš kurį Benas Henskomas atrodė skiedrelė) ir Badį 
Holį, su akiniais kaip jis pats, Rėksnį Džėjų Houkinsą, kuris išlįsdavo iš 
karsto per koncertą (kažkas pasakojo), bei Douvelsą, šokantį taip, kaip tik 
juodukai sugeba. 

Na, beveik taip. 

Kada nors jis įsigys rokenrolo plokštelių, - negali būti ir kalbos, kad 
jo niekas nebegros, kai mama pagaliau nusileis, bet tai bus ne kovo 28- 
ąją, ne 1958-aisiais,.. ir ne 1959-aisiais ar... 

Ričio žvilgsnis atitrūko nuo palapinės ir tada... na, taip... tada jis tik- 
riausiai užsnūdo. Tai vienintelis logiškas paaiškinimas. Tai, kas nutiko 
paskui, pasitaiko tik sapnuose. 

Ir štai jis vėl čia. Ričis Tozijeris, kuris pagaliau įsigijo visas rokenro- 
lo juostas, apie kurias svajojo... kuris savo džiaugsmui suprato, kad jų nie- 

kad nebus gana. Jo akys nukrypo į palapinę ir perskaitė tokius pat mėly- 
nus žodžius: 


BIRŽELIO 14 
SUNKIOJO METALO MANIJA!! 
“IUDAS PRIEST" 
| “IRON MAIDEN*' 
BILIETAI ČIA ARBA BET KURIAME BILIETŲ KIOSKE. 


“Pakeliui pasimetė eilutė apie visapusiškai pilnavertį renginį, - pagal- 
vojo Ričis. - Bet tai esmės nekeičia". 

Jis išgirdo tolimą ir prislopintą Denio ir jo vaikinų balsą, lyg radiją 1!- 
go koridoriaus gale: “Rokenrolas nemirs niekada, varysiu jį net gyveni- 
mo gale... jis įeis į istoriją, o tu tik žiūrėk, mano drauge...“ 

Ričis atsisuko į Polą Bunjaną, Derio globėją. Derio, kuris, pasak le- 
gendų, susikūrė ten, kur užstrigdavo upe nuleisti rąstai. Būdavo laikas pa- 
vasarį, kai Penebskotas ir Kenduskegas buvo tirštai privaryti medienos. 
Nepėsčias žmogelis galėjo nueiti iš “Volio kurorto“ Pragaro pusakryje į 
“Rampersą" Briusteryje (“Rampersas"' buvo taverna su tokia juoda repu- 
tacija, kad populiariau buvo vadinama “Kraujo kibiru“) nesušlapinęs aukš- 
taaulių iki atvartų. Tokie tad sklido pasakojimai Ričio vaikystėje, taip sa- 
kant, pagardinti Polu Bunjanu. 

“Senasis Polai, - mąstė Tozijeris, žiūrėdamas į plastmasinę stovylą. - 
Ką gi veikei man išvykus? Varei naujas upių vagas, tempdamas žeme kir- 
vį? Iškasei naujų ežerų, panoręs pasimėgauti vonia iki kaklo? Gąsdinai 
vaikus kaip mane tąkart? 

O, jis staiga viską prisiminė. Prisiminė kaip žodį, kuris 1lgai sukosi ant 
liežuvio galo. 

Sėdėjo jis čia, markstydamasis nuo švelnios kovo saulutės, kurdamas 
planus, kaip grįš namo ir įsijungs paskutinį “Džiazo klubo“ pusvalandį, 
ir staiga dvilktelėjo veidan šilto oro šuoras, nupūtęs nuo kaktos plaukus. 
Jis pažvelgė į viršų ir susidūrė su milžinišku plastmasiniu Polo Bunjano 
veidu. Oro gūsis susidarė jam lenkiantis. Bet tai nebuvo tikrasis Polas. 
Kakta žema ir užgriuvusi, plaukų kuokštai styrojo iš raudonos kaip kar- 
čiosios mėgėjo nosies. Akys pasruvusios krauju; viena kiek Žvaira. 

Ant peties kirvio nebuvo. Polas rėmėsi juo, ir pentis įskėlė šaligatvy- 
je plyšį. Jis šypsojosi, bet tos šypsenos malonia nepavadintum. Pro mil- 
žiniškus geltonus dantis sklido smarvė, tartum nuo tankumyne pūvančių 
smulkių graužikų. 

- Aš tave suėsiu, - sugriaudėjo milžinas. Garsas prilygo akmens luitų 
trynimuisi per žemės drebėjimą. - Jei neatiduosi mano vištos, arfos ir auk- 
so maišų. 

Vėjas, sukeltas šių žodžių, plaikstė Ričio marškinius kaip burę per aud- 
rą. Jis prisiplojo prie suoliuko išsproginęs akis, pastirusiais plaukais, įkiš- 
tas į dvėselienos dvoko pagalvę. 

Milžinas ėmė kvatotis. Jis suėmė kirvį kaip Tedas Viljamsas savo 
mėgstamiausią beisbolo lazdą ir išrovė iš plyšio, kurį įkirto asfalte. Kir- 
vis ėmė kilti mirtinai švilpdamas. Ričis staiga suvokė, kad siaubūnas ke- 
tina vietoje perkirsti jį per pusę. 

Bet jis neįstengė pajudėti, apėmė sunki apatija. Argi svarbu? Jis snau- 
džia, sapnuoja. Tuoj koks vairuotojas papypsins išdykėliui su kamuoliu, 
ir jis pabus. 

- Teisingai, - sugriaudėjo milžinas, - tu pabusi pragare! - Ir paskutinę 
akimirką, kai kirvis pasiekė apogėjų ir ten išsitiesino, Ričis suprato, kad 
tai jau ne sapnas... arba sapnas, kuriuo viskas pasibaigs. 

Nesėkmingai bandydamas surikti, jis nusirito nuo suolo ant žvyruotos 
aikštelės aplink paminklą, kurio vietoje dabar buvo likęs tik postamentas 
su dviem didžiuliais metalo strypais kojų vietoje. Kirvio švilpesys užtvin- 
pė, kad matėsi blizgančios raudonos dantenos. 

Kirvio ašmenys susmigo toje vietoje, kur prieš sekundę sėdėjo Ričis. 
Smūgis buvo toks stiprus, kad suolas tiesiog be garso perlūžo į dvi dalis 
17 nuvirto. Zalių dažų sluoksnis dengė šviesią, vimdančiai baltą medieną. 

Ričis gulėjo ant nugaros. Vis dar bandydamas surikti, stūmėsi kulnais 
į šoną. Zvirgždas lindo už marškinių apykaklės, į kelnes. O virš jo sto- 
vėjo Polas ir žiūrėjo kanalizacijos dangčio dydžio veizolais į spurdantį 
berniūkštį. 

Milžinas žengė žingsnį. Vaikas pajuto, kaip krūptelėjo žemė po juo- 
du batu. Akmenukai virto dulkėmis. | 

Ričis apsivertė ant pilvo ir pašoko ant kojų. Jau statė koją bėgti, pra- 
rado pusiausvyrą ir išsitiesė ant pilvo. Iš jo plaučių šniokštė oras. Plau- 
kai užkrito ant akių. Jis matė pirmyn ir atgal Kanalo ir Meino gatvėmis 
zujančias mašinas, lyg būtų visai normalu, kad Polas Bunjanas atgyja 1r 
nužengia nuo savo pjedestalo užkapoti vaiko gigantišku kirviu. 

Saulę uždengė šešėlis. Ričis gulėjo Žmogaus pavidalo paunksmėje. 

Jis surietė kelius, vos per skubėjimą nenuvirtęs ant šono, atsikėlė 1r 
puolė bėgti kiek kojos nešė: keliai mažne lietė krūtinę, o alkūnės dirbo 
kaip stūmokliai. Už nugaros pasigirdo tas pats švilpimas, atrodęs ne kaip 
realus garsas, o kaip ausies būgnelio įsitempimas: s-s-s-s-1-p-p-p! 

Sudrebėjo žemė. Berniuko žandikauliai kaukštelėjo tarsi porceliano 
lėkštelės per žemės drebėjimą. Gręžiotis nereikėjo, ir taip aišku, kad kir- 
vis pusiau susmigo į grindinį už kelių colių nuo jo kojos. 

Galvoje atkakliai netilo Douvelsas: “Bustolo bachūrai gumos netem- 
pia, kai skūrą lupa bristolietiškai...?' 

Jis išsprūdo iš šešėlio į saulę ir pratrūko isteriškai kvatoti - taip, kaip 
šuoliuodamas “Fryzo"' universalinės laiptais. Uždusęs 17 iškamuotas dieg- 
lio kairiame šone, pagaliau ryžosi žvilgtelti per petį. 

Polas Bunjanas kaip visada stovėjo ant savo pakylos, persimetęs kir- 
vį per petį. Pakeltam į dangų veide amžiams švietė optimistiška legendi- 
nio personažo šypsena. Suoliukas, perkirstas perpus, ačiū Dievui, stovė- 

jo nepaliestas. Žvirgždas, kur Ilgšis Polas (“Mano vienintelis", - bepro- 
tiškai plyšavo Anetė Fjuničelo Ričio galvoje) nuleido savo milžinišką pė- 
dą, buvo nepalytėtas ir lygus, jei neminėsim sužertos iškilumėlės, palik- 
tos jo paties 

(bėgant nuo milžino) 

nuvirtus per miegus nuo suoliuko. Jokių pėdsakų, sutrupinto šaligat- 
vio. Tik berniukas, ištrūkęs nuo vyresnių ir susapnavęs (labai tikroviškai, 
beje) statulą-žŽmogžudį... arba milžiniškų gabaritų Henrį Bauersą, jei norit. 

- Velnias, - drebančiu plonu balsu tarstelėjo Ričis ir nenatūraliai su- 
kikeno. 

Jis liko ten dar keletą minučių įsitikinti, ar statula vėl nepajudės: mirk- 
tels, pavyzdžiui, ar permes kirvį ant kito peties. Ir, aišku, nieko nesulaukė. 

Aišku. 

Ko čia jaudintis? Cha-cha-cha. 

Pasnaudė. Susapnavo. Nieko daugiau. 

Ir kaip Abraomas Linkolnas, o gal Sokratas ar kuris kitas pastebėjo: 
kas per daug, tas nesveika. Laikas namo atvėsti, pasistiprinti ir ramiai pail- 
sėti. Bet nors arčiau per centro aikštę, Ričis apėjo visą kvartalą, kuo to- 
liau nuo tos statulos, o vakare atsitikimo jau neprisiminė. 

Iki dabar. 

Na, štai, sėdi vyras su samaniniu puspalčiu iš vienos geriausių "Ro- 
deo Drive" parduotuvių, “Bass Weejuns" batais ir Kalvino Kleino trum- 
pikėmis, vyras su patogiomis kontaktinėmis linzėmis, ir prisimena berniu- 
ką, kuriam "Ivy League" marškinėliai su vaisiais ant nugaros ir pora 
"“Snap-Jack" batų atrodė mados viršūnė. Sėdi suaugęs vyras ir žiūri į tą 
pačią statulą. Ei, Polai, Ilgši Polai, turiu pripažinti, kad esi vis toksai 
pats, nė velnio nepasenęs. 

Ir šiandien jis geresnio atsakymo nesugalvojo: sapnas. 

Jis sutinka patikėti monstrais, jei jau taip. Negi jam neteko skaityti Ži- 
nių apie Aidi Amin Dodą ir Džimą Džonsą? O kur dar tas vyrukas, pa- 
leidęs į orą visą “Makdonaldą"'? Pataupykit šovinius, monstrais čia nie- 
ko nepagąsdinsi. Kam išmesti penkis žalius kino filmui, jei tą patį gali 
perskaityti laikraštyje už 35 centus arba klausytis radijo už dyką? Sutikęs 
Džimą Džonsą gali imti tikėti ir Maiko Henlono versija; TAS net turi kaž- 
kokio liūdno žavesio, nes kilo iš aplinkos, ir nėra ką dėl to apkaltinti. Jis 
sutinka patikėti monstru su tiek veidų, kiek rastum guminių kaukių nie- 
kučių krautuvėlėj (jei jau imi vieną, kodėl ne tuziną, juk pigiau, tiesa?)... 
bet trisdešimties pėdų aukščio statula, nužengusia nuo pjedestalo išmėginti 
savo plastmasinio kirvio? Ne, to jau per daug. Kaip sakydavo Abraomas 
Linkolnas ar Sokratas, o gal ir dar kas nors, valgau žuvį ir mėsą, tad š. 
gali man nesiūlyti... 

Be įspėjimo vėl akis pervėrė tas pats skausmas, išspaudęs iš Tozije- 
rio prislopintą aimaną. Šįsyk jis buvo stipresnis, gilesnis ir truko ilgiau, 
tuo Ričį rimtai nugąsdinęs. Jis automatiškai griebėsi už akių. Smiliai 

instinktyviai patempė apatinius vokus linzėms išmesti. “Jau kažkokia in- 
fekcija prikibo, - niūriai pagalvojo jis. - O Viešpatie, koks skausmas!" 

Jis patempė vokus 1r jau ketino mirktelėjimu linzes iššokdinti (o pas- 
kui penkiolika minučių aklinėti jų po žvyrą aplink suoliuką, bet dabar, o 
dangau, it kas nagais akėtų), bet skausmas taip pat staigiai išnyko. Ne nu- 
rimo, o išnyko. Buvo ir nebėra. Akys paašarojo ir išdžiūvo. 

Tozijeris iš lėto nuleido rankas, pasiruošęs išsiimti kontaktines-linzes, 
jei viskas pasikartotų. Bet ne, nesikartojo. Ir staiga jis pasijuto galvojąs 
apie vienintelį siaubo filmą, kuris jį, vaiką, iš tikro siaubingai išgąsdino. 
Veikiausiai todėl, kad akiniai per gerklę lindo, akys apie save nuolat pri- 
mindavo. Filmas vadinosi “Sliaužianti akis", su Forestu Takeriu. Ne ka- 
žin koks šedevras. Kiti vaikai žvengė visa gerkle, tik ne Ričis. Jis liko iš- 
balęs, pašiurpęs ir be žado, anei vienas žodelis neišsprūdo iš jo lūpų, kai 
ekrane iš dirbtinio rūko išsirangydavo želatininė akis, krutindama savo 
čiuptuvėlius. Ji atrodė klaikiai - gyvas baimės ir nerimo įsikūnijimas. Po 
to vieną naktį Ričis sapnavo, kaip žiūri į veidrodį ir lėtai suvaro į lešiu- 
ką storą smeigtuką, jausdamas, kaip akis apanka ir prisipildo kraujo. Jis 
prisimena - dabar prisimena - tą rytą pamatęs, kad prišlapino lovą. Geriau- 
siai tos nakties siaubą įrodo pirmas jausmas: ne gėda dėl nemalonaus at- 
sitikimo, o neapsakomas palengvėjimas visu savimi jausti realybę. 

- Velniop, - burbtelėjo Ričis Tozijeris ir ruošėsi kilti. 

Jis grįš į viešbutį ir snustels mažumėlę. Jei jau transliuojama tik At- 
siminimų stotis, geriau tyla. O akys skauda iš nuovargio ir netikėto susi- 
dūrimo su praeitimi. Užteks sukrėtimų ir knaisiojimosi. Nieko gero, kai 
mintys ima taip šokčioti nuo vieno dalyko prie kito. Kaip ten sako Pite- 
ris Gabrielis? “Beždžionės šokas“. Taip, šiandien užtektinai prisišokinė- 
jau. Reikėtų nuvirsti ir pailsinti smegenis. 

Stojantis akys vėl nukrypo į palapinę. Kojos mirksniu atsisakė tarnauti, 
17 Ričis sudribo ant suolo. 


RIČIS TOZIJERIS, 1000 BALSŲ ŽMOGUS 
GRĮŽTA Į 1000 ŠOKIŲ ŠALĮ - DERĮ! 


PLERPOS GARBEI MIESTO CENTRAS PRISTATO 
RICIO TOZIJERIO LAVONŲ ROKO SOU 


BADIS HOLIS, RIČIS VALENSAS, “BIG BOPPER", 
FRENKIS LAIMONAS, DZINA VINSENT, MARVINAS GAJA 


į GROJA | 
DŽIMIS HENDRIKSAS - SOLINĖ GITARA 
DŽONAS LENONAS - RITMINĖ GITARA 
FILAS LINOTAS - BOSINĖ GITARA 
KEITĖ MUN - MUŠAMIBJI 

SVEIKAS SUGRĮŽES, RIČI! 
TU IRGI LAVONAS! 


Iš plaučių lyg kas orą būtų išsiurbęs... o tada tas pats garsas, tylus grės- 
mingas švilpesys - sssipppp! Tozijeris puolė nuo suolo ant Žvyro galvo- 
damas: “Tai štai kas vadinama dėjd-vu, dabar žinosi, nereikės nieko klau- 
sinėti..." 

Jis nukrito ant peties ir apvirto veidu į Polo Bunjano statulą. Tik ten 
jau stovėjo ne Polis. Jo vietoje buvo žvilgantis visomis vaivorykštės spal- 
vomis dvidešimties pėdų klounas; išdažytą veidą supo raudonų gaurų vai- 
nikas. Per sidabrinio kostiumo pilvą išrikiuotos oranžinės sagos-bumbu- 
lai sulig tinklinio kamuoliu. Kirvio vietoje kabojo milžiniška kekė plast- 
masinių balionų. Ant kiekvieno užrašytos dvi eilutės: AS KARTU SU 
ROKENROLU* ir “RIČIO TOZIJERIO LAVONŲ ROKO ŠOU*. 

Ričis ėmė delnais ir pėdomis trauktis atbulas. Akmenukai lindo už kel- 
nių juosmens. Girdėjo, kaip per siūlę po pažasčia plyšta puspaltis. Jis ap- 
sivertė, atsistojo ant kojų ir sverdėdamas atsigręžė. Klounas pasilenkęs 

- Pašiurpinau, vytuti, a? - subūgnijo klounas. 

Ričio burna atsakė nepasitarusi su smegenimis: “Pigūs triukeliai, Bo- 
zo, ne daugiau". 

TAS išsišiepė ir linktelėjo, tarsi to ir būtų tikėjęsis. Kraujo raudoniu 
nuteptos lūpos išsiviepė, apnuogindamos aštrias kaip skalpelis iltis. 

- Galėčiau sučiupti tave tuoj pat, - tęsė klounas, - bet pasilieku malo- 
numą ateičiai. 

- Aš irgi, - išgirdo Ričis savo balsą. - Linksmiausia dalis - kai ateisim 
tavo sumautos galvos, mielasis. 

Klouno šypsena tįso vis labiau ir labiau. TAS pakėlė vieną baltą pirš- 
tinėtą ranką, ir Ričio plaukus prie kaktos priplojo stiprus vėjo gūsis kaip 
ir prieš dvidešimt septynerius metus. Sijos dydžio smilius bakstelėjo į krū- 
tinę. 

“Sijos dy...", - spėjo pagalvoti Ričis, ir akis persmelkė pažįstamas 
skausmas, lyg į obuolius būtų susmigusios surūdijusios vinys. 

- Prieš imdamas iš kaimyno akies skiedrelę, išsitrauk iš savosios rąs- 
tą, - sugriaudėjo milžinas, o Ričis vėl pasijuto įvilktas į dvėselienos smar- 
vės maišą. 

Jis pakėlė galvą ir skubiai atsitraukė atbulas. Klounas susilenkė ir įsi- 
rėmė delnais į kelius. 

- Dar pažaidžiam, Riči? Bakstelsiu į tavo organą ir-padovanosiu pros- 
tatos vėžį. Arba į makaulę - atsiras puikus įsisenėjęs smegenų auglys. Nors 
žmonėms tikriausiai atrodys, kad jis seniai ten. Galiu paliesti tavo neval- 
domą liežuvį, ir jis pavirs pūvančiu mėsgaliu. O aš galiu, Riči. Nori 1š- 
bandyti? | 

TO akys plėtėsi, 17 juodose lėliukėse, didelėse kaip kamuoliai, Ričis 
išvydo akliną tamsą, kokia cgzistuoja tikriausiai už Visatos ribos; išvy- 


86 


do pasiutusį džiugesį, atimantį nuovoką, ir tą pat akimirką suprato, kad 
TAS gali įvykdyti tai, ką sako, ir dar daugiau. 

O tada vėl pasigirdo jo žodžiai. Tik šįkart ne įprastu ir ne vienu iš jo 
Balsų. To balso Ričis anksčiau nebuvo girdėjęs. Vėliau draugams jis pa- 
sakos, kad tas guvus ir išdidus balsas buvo panašus į negro Džaiveiso. 

- Jis čia man nurodinės, nučiulptas klounas, - suriko jis, pratrūkdamas 
juoku. - Kad tu sprogtum, subine. Einu, kur noriu, kalbu, ką noriu, o tu 
išgraužk! Girdi, baltasnuki nuobezda? 

Ričiui pasirodė, kad klounas atšoko, bet nepasirūpino įsitikinti. Rai- 
tė kulnus plevėsuodamas palto skvernais. Nesulaikė net nustebęs tėvo, at- 
vedusio sūnų pasigrožėti Polu, žvilgsnis. Jam turėjo pasirodyti, kad Ri- 
čis staiga pamišo. "Jei jau atvirai, vaikinai, - mąstė Ričis, - aš ir jaučiuo- 
si kaip pamišęs. Tfu, tfu, kad neprisikalbėčiau! Tai buvo pasaulinės kla- 
sės imitacija, bet ji kažkaip pavyko, pavyko..." 

Iš paskos atgriaudėjo klouno balsas. Mažylio tėvas jo neišgirdo, o ber- 
niūkštis staiga susiraukė ir ėmė žliumbti. Vyras pakėlė savo atžalą nus- 
tebęs ir ėmė raminti. Net mirtinai išsigandęs Ričis įdėmiai stebėjo tą sceną. 
Klouno balsas buvo piktdžiugiškas, o gal tiesiog piktas: “Mes turime apa- 
čioje akį, Riči... ar girdi? Tokią šliaužiančią akį. Jei nenori skristi, neno- 
ri net atsisveikinti, tai nusileisk po miestu susipažinti su viena tokia akute! 
Mielai prašom bet kada. Riči, tu girdi mane? Atsinešk savąjį jo-j0. Pap- 
rašyk Beverlę užsimauti pūstą sijoną su penkiais pasijoniais, o ant kaklo 
- vyro žiedą! O Edis tegu ateina su savo spalvotom kurpėm! Pažaisim ben- 
dą, Riči! Sutrenksim VIIISUS HITUS!* 

Pasiekęs šaligatvį, Tozijeris išdrįso atsisukti per petį, bet nuo pama- 
tyto lengviau nepasidarė. Nebuvo nei Polo Bunjano, nei klouno. Ten da- 
bar stovėjo dvidešimties pėdų Badžio Holo statula. Ant siauro jo languoto 
švarko atlapo pūpsojo saga su užrašu: RICIO TOZIJERIO LAVONŲ 
ROKO SOU. 

Viena Badžio akinių kojelė buvo aplipinta lipnia juosta. 

Berniukas isteriškai klykė, tėvas protekine skubėjo iš aikštės su sūnu- 

Ričis ėmė žingsniuoti 

(tik neapvilkit manęs, kojos) 

bandydamas negalvoti apie 

(sutrenksim VIIISUS HITUS!) 

tai, kas ką tik atsitiko. Dabar užvis labiausiai norėjosi įsivaizduoti tą 
dvigubą škotiškojo, kurį jis susivers viešbučio bare prieš pokaitį. 

Mintis apie gėrimą - įprastą kasdieninį gėrimą - truputį nuramino. Ri- 
čis atsigręžė dar kartą, ir išsišiepęs dangu: Polas Bunjanas nuramino dar 
labiau. Jis paspartino žingsnį. Ir jau ėmė svarstyti haliucinacijos tikimy- 
bę, kai vėl surikdė skausmas akyse. Daili mergina, ėjusi priešais ir Žval- 
giusis į giedrėjantį dangų, grįžtelėjo ir pasvyravusi nuskubėjo prie jo. 

- Misteri, ar kas atsitiko? 

- Tai mano linzės, - išspaudė Ričis. - Prakeiktos li... oi, kaip skauda, 
sSSS... 

Šįkart per skubėjimą jis vos neiškabino sau akių. Patempė apatinius 
vokus ir pagalvojo: “Dabar bus štai kas - aš neįstengsiu jų išimti, skau- 
dės tol, kol apaksiu, visiškai apa..." 

Bet užteko vieno mirksnio kaip visada. Ir griežtų formų bei linijų pa- 
saulis išnyko. Jo vietą užėmė ištekėjusių pastelinių tonų migla. Ir nors abu 
su mergaite ropinėjo ketvirtį valandos po šaligatvį, abi linzės tarsi skra- 
džiai Žemę prasmego. 

Ričio ausyse skambėjo klouno juokas. 

Bilas Denbras pamato vaiduoklį 


Bilas tą popietę nesutiko Penivaiso, užtat matė vaiduoklį. Tikrą vai- 
duoklį. Sito jo įsitikinimo nepakeitė vėlesni įvykiai. 

Jis keliavo Vitčemo gatve ir stabtelėjo prie latako, kur 1957-ųjų spalį 
nutrūko jo brolio gyvybė. Jis atsitūpė ir žvilgtelėjo į juodą nišą, paliktą 
kelkraštyje. Sirdis spurdėjo, bet Bilas vis tiek Žiūrėjo. 

- Ei, tu, išlįsk, - tyliai pakvietė jis ir pajuto, kad balsas ne išsisklaido 
tamsoje, o plaukia, skverbiasi vis tolyn, tvinksta nuo savo aido, atsimu- 
šusio į apsamanojusias akmenų sienas ir seniai nutilusią techniką. 

- Nešdinkis 1š ten, arba mes patys ateisim. 

Bilas neramia širdimi laukė atsakymo, įrėmęs rankas į šlaunis kaip žai- 
dėjas prieš smūgį. Atsakymo nebuvo. 

Jis jau ketino atsitiesti, kai ant jo krito šešėlis. 

Denbras mirksniu atsisuko, pasirengęs bet kam... Bet ten stovėjo tik 
vaikas. Dešimties, gal vienuolikos metų. Berniukas vilkėjo išblukusius 
skauto šortus, kurie nedengė smarkiai nubalnotų kelių. Viena ranka lai- 
kė ledų indelį, kita - riedlentę, iškentusią dar daugiau negu jo keliai. Le- 
dai buvo skaisčiai oranžiniai, lenta - ryškiai žalia. 

- Jūs visada kalbate į kanalizaciją, misteri? - paklausė vaikas. 

- Tik Deryje, - atsakė Bilas. 

Jie rimtai pasižiūrėjo vienas į kitą ir kartu pratrūko kvatotis. 

- Noriu paklausti kvailą k-klausimą, - pasakė Bilas. 

- Klauskit, - neprieštaravo berniukas. | 

- Ar niekad negirdėjai k-ko nors tenai? 

Berniūkštis išsprogino akis, lyg Bilas būtų padaręs salto. 

- Gerai jau, p-pamiršk tai, - tarė Denbras. 

Jis ėmė eiti į kalną, nusprendęs užmesti akį į gimtuosius namus, bet 
nenuėjęs ir dvylikos žingsnių išgirdo: 

- Misteri? 

Bilas atsigręžė. Stovėjo permetęs savo švarką per petį, prasegta apy- 
kakle, atleistu kaklaryšiu. Vaikas įdėmiai jį apžiūrėjo, tarsi tai galėtų nu- 
lemti jo ryžtą kalbėti toliau. Paskui gūžtelėjo pečiais, “mat jį velniai". 

- Taip. 

- Taip? 

- Taip. 

- Ką tu girdėjai? 

- Nežinau. Kalbėjo kažkokia užsienio kalba. Girdėjau vienoje iš pom- 
pavimo stočių Barense. Zinot, tokios panašios į žemėn įkastas pypkes... 

- Zinau. Ar kalbėjo vaikas? 

- Iš pradžių vaikas, paskui kaip vyras, - berniukas patylėjo. - Išsigan- 
dau aš. Parbėgau namo ir tėčiui viską papasakojau. Jis man paaiškino, kad 
tai galėjo būti vamzdžiais atėjęs aidas iš kurio nors namo. 

- Ir tu tiki tuo? 

Berniuko veidas nušvito žavia šypsena. 

- Skaičiau tokią Riplėjaus knygą “Nori tikėk, nori ne". Ten aprašytas 
toks vaikinas, kuris klausėsi muzikos iš savo dantų. Radijo, tiksliau. Jo 
plombos buvo, na, kaip mažyčiai imtuvėliai. Jei jau tokiais dalykais tikėsi, 
tai galima patikėti bet kuo. 

- A-aha. Bet ar tu patikėjai tuo? 

Vaikas nenoriai papurtė galvą. 

- O dar kada nors girdėjai tuos balsus? 

- Vieną kartą, kai maudžiausi vonioje, - atsakė berniukas. - Mergaitės 
balsą. Ji tik verkė. Be žodžių. Aš paskui net bijojau ištraukti kamštį, kad, 
na, nepaskandinčiau jos. 

Bilas vėl linktelėjo. Berniūkštis žiūrėjo į jį jau drąsiai, akys blizgėjo. 

- Jūs žinote apie tuos balsus, misteri? 

- Girdėjau juos. Prieš daug daug metų. Ar tu pažinojai kurį nors vai- 
ką, kuris čia buvo nužudytas, sūnau? 

Ziburėliai užgeso berniuko akyse. Juos pakeitė nerimas ir atsargumas. 

- Tėtis sako, kad negalima šnekėtis su nepažįstamais. Sako, kad bet kas 
gali būti tas. žudikas, - vaikas pasitraukė nuo Bilo į guobos šešėlį. Į tos 
pačios guobos, į kurią Bilas kartą įlėkė su visu dviračiu. 

- Tai ne aš, vaike, - pasakė Denbras. - Aš gyvenu Anglijoj. Tik vakar 
atvažiavau į Derį. 

- Man vis tiek negalima su jumis šnekėtis, - atšovė berniukas. 

- Teisingai, - sutiko Bilas. - Čia laisva š-š-šalis. 

Vaikas patylėjo, paskui pasakė: 

- Aš draugavau su vienu. Džoniu Fjuriu. Geras buvo. Aš verkiau, - ber- 
niukas išsiurbė skystus ledus, apsilaižė ryškiu oranžiniu liežuviu lūpas ir 
pirštus. 

- Pasisaugok kanalizacijos liukų ir latakų, - tyliai tarė Bilas. - Nevaikš- 
čiok po atokias vietas, neik į geležinkelio stotį. Bet užvis labiausiai venk 
liukų ir latakų. 

- Misteri? Norit, papasakosiu juokingą atsitikimą? 

- Žinoma. 

- Žinot tą filmą, kur ryklys surijo visus žmones? 

- Kas jo nežino. “N-Nasrai". 

- Tai va, vadinasi, turiu tokį draugą. Tomas Vikananza vardu. Trenk- 
tas truputį. Stogas nuvažiavęs, suprantate? 

- Aha. 

- Jis sako, kad matė ryklį Kanale. Prieš porą savaičių jis vienas buvo 
Besio parke ir atseit matė uodegos peleką. Ir dar aštuonių pėdų dydžio. 
Įsivaizduojate, vien pelekas toks! Dabar mala, kad jau žino, kas nužudė 
Džonį ir kitus vaikus - Nasrai, nes jis pats matė. Tai aš jam ir sakau: “Ka- 
nalas toks užterštas, kad net kilbukai negyvena, o tau atrodo, kad matei 
Nasrus. Tau stogas nuvažiavo, Tomi." Bet Tomis nenusileidžia, tvirtina, 
kad tik per plauką spėjo atšokti, kai ryklys iššoko iš vandens ir jau no- 
rėjo jį Čiupti kaip to filmo pabaigoje. Cha, juokinga ar ne, misteri? 

- Labai juokinga, - sutiko Bilas. 

- Stogas nuvažiavo, tiesa? 

Bilas padvejojo. 

- Venk Kanalo, sūnau. Supranti? 

- Tai jūs tuo tikite? 

Bilas norėjo gūžtelti pečiais, bet užuot tą padaręs linktelėjo. 

Berniukas garsiai iškvėpė. Nunarino galvą lyg susigėdęs. 

- Taip. Kartais man atrodo, kad mano stogas važiuoja. 

- Zinau, ką tai reiškia, - Bilas priėjo prie vaiko, kuris žvelgė į jį ramiai 
ir nė nemanė trauktis. - Visi tavo keliai nuarti nuo šitos lentos. 

- Aha, pasitaiko nulėkti. 

- Galiu pabandyti? - netikėtai paklausė Bilas. 

Vaikas pažiūrėjo su nuostaba, paskui prunkštelėjo. 

- Nieko sau atrodys. Aš niekad nemačiau suaugusiojo ant riedlentės. 

- Duosiu ketvirtuką, - pasiūlė Denbras. 

- Tėtis sako... 

- Niekada neimk pinigų ir saldainių iš nepažįstamų. Geras patarimas. 
Bet aš vis tiek duosiu tau ketvirtuką. Na kaip? Iki Dže-Džeksono gatvės 
kampo? o 

- Nereikia man jūsų pinigų, - pasakė berniukas ir vėl sukikeno. Šiltai 
1 linksmai. Gyvai. - Aš pats turiu du dolerius. Turtingas, taip sakant. Mie- 
lai pasižiūrėsiu. Tik nekaltinkit manęs, jei ką susilaužysit. 

- Nebijok, - nuramino Bilas. - Aš apsidraudęs. 

„Jis pasuko pirštu riedlentės ratuką, mėgaudamasis lengvu jo sukimu- 
si ir maloniu garsu - 1t milijonas guoliukų riedėtų. Tas garsas pažadino 
kažką jo širdyje. Jausmą, šiltą kaip ilgesys, mielą kaip meilė. Bilas nusi- 
šypsojo. 

- Ką pagalvojote? - paklausė berniūkštis. 

- Pagalvojau, kad iš manęs liks blynas, - atsakė jis, ir vaikas nusikva- 
tojo. 

Bilas pastatė riedlentę ant šaligatvio, primynė viena koja ir išbandė, 
kaip važiuoja. Vaikas stebėjo, Bilas jau įsivaizdavo, kaip lekia Vitčemo 
gatve žemyn, plasnodamas švarko skvernais, šviečiančia saulėje plike, iš- 

siskėtęs ir sulinkęs kaip naujokas slidininkas. Tokia poza sakyte sakė, kad 
mintyse jis Jau krenta. Jis galėtų eiti lažybų, kad šitas vyrutis taip neva- 
žinėja. Jis lekia 

(kad nugalėtų patį velnią) 

lyg rytdienos nebūtų. 

Siltas jausmas kaipmat užgeso krūtinėje. Dabar jis tiesiog matė, kaip 
riedlentė išsprūsta iš po kojų ir šauna žemyn, tokia žalia, kokia gali pa- 
tikti tik vaikui. O jis plojasi ant užpakalio ar visu ūgiu. Toliau jau atski- 
ra Derio ligoninės palata, kokioje gulėjo Edis, kai jo ranka buvo sulau- 
žyta. Bilas Denbras, sugipsuotas nuo galvos iki kojų, viena koja pakabinta 
ant svarsčio. Įeina gydytojas, apžiūri jo rentgeno nuotrauką ir sako: “Jūs 
padarėte dvi esmines klaidas, misteri. Pirma, neturėdamas įgūdžių lipote 
ant riedlentės. Antra, pamiršote, kad greitai švęsite keturiasdešimt." 

Bilas pasilenkė, palietė lentą ir grąžino berniukui. 

- Geriau jau apsieisiu. 

- Kiškis, - nepiktai pastebėjo vaikas. 

Bilas sudėjo kumščius, stryktelėjo. 

- Strykt - pastrykt, - pasakė. 

Berniukas nusijuokė. 

- Klausykit, man metas namo. 

- Būk atsargus su šita, - patarė Bilas. 

- Su riedlente negali būti atsargus, - atsakė vaikas, pasižiūrėjęs kaip į 
tokį, kurio “stogas nuvažiavęs". 

- Aišku. Gerai. Kaip sakoma kino biznyje, “pagavau". Bet latakų ir 
vamzdžių pasisaugok. Ir vaikščiok su draugais. 

Vaikas linktelėjo. 

- Mano namai čia pat. 

“Mano brolio irgi"', - pagalvojo Bilas. O garsiai tarė: 

- Viskas greit baigsis. 

- Tikrai? - pasiteiravo berniukas. 

- Aš taip manau. 

- Gerai. Iki pasimatymo... kiški! 

Vaikas pastatė vieną koją ant lentos, kita atsispyrė. Įsibėgėjęs užkėlė 
ir antrą ir nudardėjo gatve savižudžio greičiu. Bet berniūkštis važiavo ly- 
giai taip, kaip Bilas įsivaizdavo: su tingia gracija. Jį apėmė meilė tam vai- 
kui ir džiaugsmas, troškimas pačiam būti vaiku. Ir gniuždantis siaubas. 
Berniukas lėkė tarytum neegzistuotų mirtis ir amžius. Chaki spalvos šor- 
tais apsirengęs, basnirčias į sportbačius įsispyręs vaikas buvo amžinas ir 
nemirtingas. 

“Būk atsargus, vaike, neišimsi kampo!" - pagalvojo Bilas su nerimu, 
bet vaikėzas kryptelėjo klubais į kairę ir nuvairavo žalią “Fiberglas" lentą 
už kampo, nusprendęs, kad niekas jam priešais neatvažiuoja. “Vaike, - 
mąstė Denbras, - taip nebus amžinai". 

Jis praėjo savo senuosius namus nestabtelėjęs; tik sulėtino žingsnį ties 
įvažiavimu į kiemą. Ten buvo žmonių: motina su miegančiu kūdikiu ant 

rankų sėdėjo lengvame krėsle ir stebėjo badmintoną žaidžiančius vaikus. 
Jaunesnysis, kokių aštuonerių metų berniukas, permušė volelį per tinklą, 
ir mama šūktelėjo: “Geras, Sinai!“ 

Namas liko tamsiai žalias, su tuo pačiu langeliu virš durų, tik mamos 
gėlių klombų nelikę nė pėdsako. Iš tos vietos matėsi tėvo kadaise suvi- 
rinta žaidimų sienelė. Jis prisiminė vieną dieną, kai Džordžis nusivertė 
nuo paties viršaus ir nuskėlė dantį. Kaip jis tada rėkė! 

Bilas pagalvojo, ar nepriėjus prie moters pasisveikinti ir pasakyti, kad 
jis čia užaugo. Ji, žinoma, atsakys, jog tai labai malonu. O kas toliau? Pak- 
lausti, ar dar likęs palėpės sijoje išskaptuotas veidas, į kurį jie su Džor- 
džu kartais svaidė strėlytes? O gal pasiteirauti, ar tvankiomis vasaros nak- 
timis vaikai nesusikrausto miegoti į užpakalinę verandą ir šnibždasi apie 
horizonte plyksinčius žaibus? Jis galėtų to paklausti, bet gali imti siaubin- 
gai mikčioti... Pagaliau ar jam tikrai norisi atsakymų? Po Džordžo mirties 
namas prarado jaukumą, o čia jis atvažiavo ne dėl jo. 

Todėl Bilas nuėjo iki gatvės kampo ir neatsigręžęs pasuko dešinėn. 

Neilgai trukus jis atsidūrė Kanzaso gatvėje, kuri vedė į miesto cent- 
rą. Pastovėjo prie tvoros, už kurios prasidėjo Barensas. Tvora ta pati: net- 
virtas baltai nuterliotas buomas. Barensas irgi nepasikeitė... gal nebent dar 
labiau sulaukėjo. Vieninteliai pasikeitimai, kuriuos fiksavo akis, buvo iš- 
nykęs dūmelis virš smilkstančio sąvartyno (sąvartyną pakeitė moderni at- 
liekų perdirbimo įmonė) ir ilga juosta per žalią trikampį - pratęsta magist- 
ralė. Visa kita liko kaip buvę. Rodės, jis lankėsi čia dar praeitą vasarą: 
kemsynai ir krūmokšniai įprastai leidosi į daubą iš kairės, dešinėje žėlė 
tankių išsiraizgiusių medžių giraitė. Ten pat bolavo vadinamieji bambu- 
kai - sidabriškai balti dvylikos keturiolikos pėdų aukščio stiebai. Bilas pri- 
siminė, kaip Ričis bandė jų parūkyti sakydamas, kad tokia žole “kaifą gau- 
do*' džiazo muzikantai. O Ričis pasigavo tik ligą. 

Bilas girdėjo tylų mažyčių vandens gyslelių tekėjimą, matė saulės hie- 
roglifais išpaišytą Kenduskegą. Net kvapas liko tas pats, nors sąvartynas 
seniai išsikėlė. Sodri laja nepajėgė užgožti atliekų ir išmatų smarvės. Pu- 
vimo kvapas; požeminio pasaulio šnopavimas. 

“Stai kur viskas baigėsi anąkart ir kur baigsis šįkart, - krūptelėjęs pa- 
galvojo Bilas. - Ten... po miestu". 

Jis dar padelsė valandėlę, įsitikinęs, kad turi pamatyti kažkokį ženk- 
lą, šėtono, kurį atvažiavo sunaikinti, apsireiškimą. Ir nieko. Veržliai, kaip 
pavasarį, čiurleno vanduo. Tas garsas priminė Bilui užtvanką, jų pastatytą 
apačioje. Medžius ir krūmus kedeno švelnus brizas. Daugiau nesimatė nie- 
ko. Jokio ženklo. Bilas nuėjo trindamas nuo delnų kalkes, kuriomis bu- 
vo baltinta tvora. 

Ejo į centrą paskendęs atsiminimuose ir svajonėse ir susitiko kitą vaiką 
- šįkart dešimties metų mergytę su velvetinėmis kelnėmis ir nenauja rau- 
dona palaidine. Ji mušinėjo kamuolį viena ranka, o kitoje už plaukų mas- 
katavo lėlė. 

- Ei! - šūktelėjo Bilas. 

Mergaitė pakėlė akis. 

- Ką? 

- Kokia geriausia parduotuvė Deryje? 

Vaikas pamąstęs pasitikslino: 

- Man ar visiems? 

- Tau, - atsakė Bilas. 

- “Secondhand Rose, secondhand Clothes", - nesivaržydama tarė mer- 
gaitė. 

- Atleisk, kokia? 

- Ką atleisti? 

- Ar ta parduotuvė taip vadinasi? 

- Aišku, - atsakė mergytė, pažiūrėjusi į Bilą kaip iškritusį iš medžio. 
- “Secondhand Rose, secondhand Clothes". Mano mama vadina ją sku- 
durynu, bet man vis tiek patinka. Ten pilna senovinių daiktų. Plokštelių, 
kurių niekas dabar nebeklauso. Atvirukų visokių. Smirda kaip palėpė. Tai 
aš eisiu. Ate. 

Mergaitė nustriksėjo bumbsėdama kamuoliu ir nešina lėle net neatsi- 
gręžusi. 

- Ei! - riktelėjo Bilas jai iš paskos. 

Mergaitė aikštingai atsigręžė. - Ko? 

- Parduotuvė! Kur ji? 

- Tiesiai, kur einate, Ap Mailo kalvos apačioje. 

Bilas pajuto, kaip praeitis ima jį supti, vystyti. Jis visai neketino mer- 
gaitės ko nors klausti. Klausimas pats iššoko kaip kamštis iš šampano bu- 
telio. 

Jis ėmė leistis Ap Mailo kalva. Sandėliai ir pakavimo įmonės, kuriuos 
prisiminė iš vaikystės, - niūrūs plytų statiniai purvinais langais, iš kurių 
trenkė skerdiena, - dingo. Tik “Armour" ir “Star Beef"? kombinatai stovėjo 
kaip stovėję. “Hemphill"*" buvo pakeistas banku, o kepykla įsikūrė “Eagle 
Beef' ir “Kosther Meats" vietoje. O ten, kur kadaise broliai Trekeriai tu- 
rėjo savo filialą, kabojo senamadišku šriftu išvedžioti žodžiai, kuriuos sa- 
kė mergaitė: “Secondhand Rose, secondhand Clothes“. Raudonų plytų 
pastatas buvo nuteptas geltonai. Prieš dešimtmetį čia tikriausiai buvo 
skaisti geltona spalva, o šiandien Odra pavadintų ją šlapimo geltonumo. 

Bilas artinosi prie parduotuvės, vis giliau klimpdamas į dėjė-vu. Va- 
kare jis prisipažins, kad jautė išvysiąs vaiduoklį daug anksčiau, negu tai 
iš tikro atsitiko. 

“Secondhand Rose, secondhand Clothes“ vitrina buvo dar klaikesnė 
už sienas. Nieko panašaus į rytietišką antikvariatą su dailutėmis lentynė- 
lėmis, dėžutėmis ir depresijos laikų servizais tviskančioje paslėptų lem- 
pučių šviesoje. Tokias mama paniekinančiai vadino “jankių lombardu"'. 
Daiktai be tvarkos suversti į krūvas, iškabinėti ir suramstyti visose pakam- 
pėse. Drabužiai nukritę nuo pakabų. Gitaros kybo už kaklų kaip pakarti 
nusikaltėliai. Dėžė senų plokštelių. “VIENETAS - 10c, UŽ DOLERĮ - 
12“, skelbė užrašas. Ten galėjai rasti išaugtinių vaikų drabužių ir nykių 

batų su kortele ant nosies: “AVĖTI, BET NEBLOGI! $ 1.00 pora". Du 
"akli"? televizoriai. Trečiasis rodė neaiškius šešėlius. Dėžė knygų plonais 
viršeliais (2 už ketvirtuką, 10 už dolerį, daugiau - tarsimės) riogsojo ant 
gigantiško radijo su sukiojama žadintuvo dydžio skale. Puokštės plastma- 
sinių gėlių kyšojo purvinose vazose ant apdaužyto dulkino pietų stalo. 

Visas šitas šlamštas Bilui pasirodė chaotišku vienintelio daikto, iš kar- 
to pagavusio jo žvilgsnį, fonu. Jis stovėjo ir žiūrėjo išpūtęs akis, vis ne- 
galėdamas patikėti. Kūnu lakstė šiurpuliukai. Kakta kaito, pirštai stingo, 
ir vieną akimirką atrodė, kad visos atminties durys atsilapos, ir jis viską 
prisimins. 

Vitrinos dešinėje stovėjo Silveris. 

Kojelės kaip ir tada nebuvo, rūdys pasiekė abu sparnus, bet ant vairo 
pūpsojo ta pati kriaušė-signalas, tiesa, guma sutrūkinėjusi nuo senumo. 
Pats ragelis, kurį Bilas kruopščiai blizgino, pasidarė matinis, dėmėtas. Ant 
užpakalinio rato - ta pati bagažinė, kur neretai įsitaisydavo Ričis, tik įlenk- 
ta, vienu varžtu laikoma. Kažkas buvo aptraukęs sėdynę tigro kailio imi- 
tacija, dabar tiek užjuodinta ir ištrinta, kad dryžių veik nesimatė. 

Silveris. 

Bilas nubraukė ranka nevalingas ašaras, kutenusias jo skruostus. Pas- 
kui dar išsitraukė nosinę ir tik tada įėjo į vidų. 

Parduotuvėje 1r laikas pasirodė suplėkęs. Kvapas toks, kaip sakė tas 
vaikas, - palėpės, tik ne geros, jaukios palėpės, kur kvepia meiliai įtrintu 
į seną medieną sėmenų aliejumi, senu aksomu ir velvetu. Cia trenkė su- 
pelijusiu popieriumi, nešvariomis vinilo pagalvėlėmis, pusiau iškeptomis 
karštoje praeities saulėje, dulkėmis, pelių spiromis. 

Televizoriuje kaukė “Brady Bunch'"'. Jį bandė perrėkti radijo diskžokė- 
jus, vadinantis save “jūsų bičas, Bobis Raselas", žadantis naują Princo al- 
bumą tam, kuris pasakys aktoriaus, vaidinusio Volį filme “Palik tai beb- 
rui“, pavardę. Bilas pažįsta jį - toks Tonis Douvas - bet kam jam tas Prin- 
co albumas. Radijas buvo užkeltas ant aukštos lentynos šalia devyniolikto 
amžiaus portretų galerijos. Po jais sėdėjo savininkas, kokių keturiasdešim- 
ties metų vyras su džinsais ir tinkline vasarinuke. Plaukai - suglostyti į už- 
pakalį. Zmogus buvo liesas kaip badmirys. Kojos glaudėsi ant stalo ša- 
lia kalno inventorinių knygų ir prieštvaninio kasos aparato. Pardavėjas 
skaitė knygiūkštę, kuri, iš visko sprendžiant, nepretendavo į kokią nors 
premiją: “Statybos aikštelių išdėstymas". Ant grindų priešais stalą stovėjo 
strypas šuoliams su kartimi. Atleista juosta vingiavo per grindis it pavar- 
gusi gyvatė. Ant strypo kabėjo raštas: “NYKSTANTI RŪSIS! $ 250". 

Suskambus varpeliui virš durų, vyras pažymėjo vietą knygoje degtu- 
kų dėžutės kampu ir pakėlė akis. 

- Prašom? 

Bilas išsižiojo klausti apie dviratį vitrinoje, bet galvą užvaldė vienas 
vienintelis įkyrus sakinys: “Jis kelia kumščius prieš baslius ir sako ma- 
tąs vaiduoklius". 

Kas čia, dėl Dievo meilės? 

(kelia) 

„ Ko nors ieškote? - pasiteiravo savininkas. Balsas buvo mandagus, 
nors akys žvelgė nepatikliai. 

“Jis žiūri į mane, - pagalvojo Bilas, dar įstengęs nustebti tokiu momen- 
tu, - lyg būčiau prišvampęs tų žolynų, kuriais prasiblaško muzikantai". 

- Taip, m-m-mane do-do-do... 

(kumščius prieš baslius) 

- ... do-domina tas ba-ba-baslys... 

- Strypas šuoliams su kartimi? - Pardavėjo akyse atsirado tai, ko Bi- 
las nekentė vaikystėje: nerimas, kad reikia klausytis mikčiojimo, noras pa- 
šokti ir pabaigti mintį, šitaip užčiaupiant tą nevykėlį. Ber juk aš nemik- 
čioju! Aš nugalėjau save! AS NE VELNIO NEMIKCIOJU! 

(ir sako) 

Zodžiai taip aiškiai skambėjo galvoje, kad atrodė, jog kalba jį apsėdęs 
biblinis demonas. Bet balsas buvo jo paties, pažįstamas. 

- Galime susitarti 

(matąs vaiduoklius) 

dėl jo, - tęsė šeimininkas. - Pasakau tiesą: galiu smarkiai nuleisti. Kaip 
dėl šimto septyniasdešimt penkių? Čia vienintelė tikra seniena. 

(kelia) 

- STRYPAS, - kone suriko Bilas, ir žmogelis atšoko. - Ne strypas ma- 
ne domina. 

- Ar gerai jaučiatės, misteri? - paklausė pardavėjas. Susirūpinęs jo to- 
nas papildė didžiai susirūpinusį žvilgsnį. Bilas pastebėjo, kaip kairė ran- 
ka išnyko nuo stalo, ir ne intuicija, o veikiau logiškai išmąstė, kad už jo 
regėjimo ribos yra atviras stalčius, ir šeimininkas dabar tikriausiai uždė- 
jo ranką ant kažkokios markės pistoleto. Galbūt jis bijo apiplėšimo, o gal 
tiesiog išsigando. Juk ir taip aišku, kad jis gėjus, o šitame miestelyje vie- 
tiniai snargliai surengė Adrianui Melonui mirtiną maudyklę. 

(jis kelia kumščius prieš baslius ir sako matąs vaiduoklius) 

Ta frazė draskė mintis. Pamišimas kažkoks. Iš kur ji? 

(jis kelia) 

Ir vėl iš naujo. 

Bilas sukaupęs išgales puolė ją. Privertė smegenis išversti sakinį į 
prancūzų kalbą. Taip, kaip darydavo pradėjęs mikčioti paauglystėje. Zo- 
džiai išsirikiavo, jis pakeitė juos... ir staiga mikčiojimo gniaužtai atsi- 
leido. | 

Savininkas kažką sakė. 

- A-Atleiskit? 

- Jei prasideda priepuolis, nešdinkitės į gatvę. Man čia cirkų nereikia. 

Denbras giliai įkvėpė. 

- Pradėkim iš p-pradžių, - pasakė jis. - Įsivaizduokim, kad aš k-ką tik 
jėjau. 

- Gerai, - gana mielai sutiko šeimininkas. - Ką tik įėjote. Na ir kas? 

- Tas dviratis lange, - pasakė Bilas, - kiek už jį prašote? 

- Atiduosiu už dvidešimt žalių, - vyrukas pastebimai nusiramino, bet 
kairė ranka dar nesirodė. - Jis, atrodo, buvęs “Schwinn'as"', o dabar - lau- 
žas, ne daugiau, - pardavėjas žvilgsniu išmatavo Bilą. - Didelis dviratis. 
Galėsite važiuoti juo pats. 

Prisiminęs rėkiančiai žalią berniuko riedlentę, Bilas tarė: 

- Mano važinėjimo laikai b-b-baigėsi. 

Pardavėjas grįžtelėjo. Ir ištraukė ranką. 

- Sūnų turit? 

- T-taip. 

- Kokio amžiaus? 

- Vi-vi-vienuolika. 

- Tokiam per didelis. 

- Ar priimat kelioninius čekius? 

- Jei nereikia grąžos. 

- Surasiu dvidešimt, - pasakė Bilas. - Jūs ne prieš, jei paskambinsiu? 

- Ne, jei ne tarpmiestiniu. 

- Vietiniu. 

- Jauskitės kaip namie. 

Bilas surinko Derio viešąją biblioteką. Maikas buvo ten. 

- Kur esi, Bilai? - paklausė Henlonas ir iškart pridūrė: - Ar viskas 
gerai? 

- Ačiū. Gerai. Kurį nors matei? 

- Ne. Susitiksim vakare, - trumpa pauzė. - Aš tikiuosi. Ko norėjai, Di- 
dysis Bilai? 

- Perku dviratį, - ramiai ištarė Denbras. - Ar negalėčiau jo atvežti pas 
tave į namus. Gal turi vietos garaže ar kur kitur jam pastatyti? 

Tyla. 

- Maikai? Tu... 

- Aš klausau, - atsiliepė tas. - Tai Silveris? 

Bilas pasižiūrėjo į sendaikčių pardavėją. Vyrukas vėl skaitė, o gal tik 
žiūrėjo į knygą ir gaudė kiekvieną žodį. 

- Taip, - atsakė Bilas. 

- Kur esi? 

- Tokioj “Secondhand Rose, secondhand Clothes". 

- Žinau, - pasakė Maikas. - Aš gyvenu Palmerio skersgatvyje 61. Tau 
reikia važiuoti Meino gatve... 

- Rasiu. 

- Gerai, ten 1r susitiksim. Pavakarieniausi? 

- Mielai. Ar galėsi išeiti iš darbo? 

- Ne problema. Kerolė pabus vietoj manęs, - Maikas vėl padelsė. - Ji 
sakė, kad prieš man atvažiuojant buvo užėjęs vienas vyras. Ir kad išlėkė 
kaip vaiduoklis. Paprašiau nusakyti išvaizdą. Iš visko sprendžiant - Benas. 

- Tu įsitikinęs? 

- Taip. O tas dviratis. Tai juk viso kito dalis, tiesa? 

- Nenustebčiau, - atsakė Bilas, sekdamas pardavėją, kuris atrodė įni- 
kęs į skaitymą. 

- Susitiksim pas mane, - pasakė Maikas. - 61-as numeris. Nepamiršk. 

- Nebijok. Ačiū, Maikai. 

- Su Dievu, Didysis Bilai. 

Denbras padėjo ragelį. Krautuvės šeimininkas kaipmat užvertė knygą. 

- Susiradot, kur statyti? 

- Taip, - Bilas išsitraukė kelioninius čekius ir pasirašė vieną dvidešim- 
ties dolerių. Vyrukas kruopščiai sulygino abu parašus; kitomis aplinky- 
bėmis Bilas palaikytų tai įžeidimu. | 

Paskui pardavėjas išrašė kvitą ir įkišo čekį į senuką kasos aparatą. Ta- 
da atsikėlė, įsispendė rankomis į klubus ir nuėjo prie vitrinos. Buvo gra- 
žu žiūrėti, kaip jis grakščiai laviravo tarp šlamšto krūvų. 

Pakėlė dviratį, apgręžė ir nuvairavo iki vitrinos krašto. Bilas paėmė už 
rankenų padėti iškelti, ir per kūną nubėgo šiurpas. Silveris. Vėl. Silveris 
jo rankose ir 

(jis kelia kumščius prieš baslius ir sako matąs vaiduoklius) 

turi ginti tą mintį, nes darosi silpna, pykina. 

- Užpakalinė padanga kiek nusėdusi, - atsiprašinėjo pardavėjas (tiks- 
liau, padanga buvo plokščia kaip blynas). Priekinis ratas buvo pripūstas, 
bet toks “basas", kad tarpais švietė medžiaga. 

- Nieko, - atsakė Bilas. 

- Išsivarysit pats? 

(anksčiau tai buvo juokų darbas, o dabar - nežinau) 

- Manau, taip, dėkui. 

- Ką ten. Jei apsigalvosit dėl strypo, mielai prašom. 

Pardavėjas palaikė duris. Bilas išstūmė dviratį lauk, pasuko į kairę ir 
nuvarė Meino gatvės pusėn. Zmonės smalsiai ir su nuostaba varstė Žvilgs- 
niais vyrą su šviečiančia plike, stumiantį milžinišką dviratį nuleista užpa- 
kaline padanga ir rageliu-kriauše, styrančia virš pintinės, bet Bilas jų ne- 
pastebėjo. Jis negalėjo atsidžiaugti, kad ir suaugusio rankoms puikiai tinka 
guminės rankenos, prisiminė, kaip visad žadėjo kiekviename griovelyje 
užklijuoti skirtingos spalvos juostelę, kad jos plaikstytųsi vėjyje. Bet taip 
ir neapvyniojo. 

Centro ir Meino gatvės kampe Bilas stabtelėjo, atrėmė dviratį į “Mis- 
teris Knygius" parduotuvės sieną ir nusimetė švarką. Stumti dviratį nu- 
leistu ratu - ne juokas, o dar popietė atšilo. Jis sukišo švarką į pintinę ir 
traukė toliau. ž 

“Grandinė surūdijusi, - mąstė Bilas. - Seimininkas ne ypatingai juo rū- 
pinosi''. Stabtelėjo ir suraukęs antakius bandė prisiminti, kas gi nutiko Sil- 
veriui. Pardavė? Išmetė? Gal pametė? Niekaip neprisiminė. Tik tas idio- 
tiškas sakinys 

(kumščius prieš baslius ir sako) 

išplaukė visai ne vietoje kaip šezlongas mūšio lauke, gramofonas ži- 
dinyje ar ant asfalto išdygusių pieštukų eilė. 

Bilas papurtė galvą. Frazė subyrėjo ir išnyko kaip dūmas. Jis ėmė 
stumti Silverį Maiko namų link. 

Maikas Henlonas suranda ryšį 


Bet prieš tai jis paruošė vakarienę - mėsainius su skrudintais grybais, 
svogūnais ir špinatų salotomis. Iki to laiko jie baigė tvarkyti Silverį ir 
smarkiai praalko. ; 

Maiko namas buvo nedidutis, jaukus, baltas su žaliais apvadais. Sei- 
mininkas kaip tik suko į kiemą, kai Bilas varė dviratį Palmerio skersgat- 
viu. Maikas sėdėjo už seno “Fordo" su prarūdijusiais sparnais ir įskilu- 
siu priekiniu langu vairo. Ir Bilas prisiminė jo žodžius: šeši Nevykėlių 
klubo nariai, išvykę iš Derio, paliko čia savo nesėkmes. Maikas liko ir to- 
liau velkasi uodegoje. 

Bilas įvairavo Silverį į garažą, kuris, jei ne alyvuotos grindys, būtų 
toks pats pedantiškai tvarkingas kaip namelis. Įrankiai sukabinti ant sa- 
vo kabliukų, lempos su gaubtais iš skardinių priminė biliardinę. Bilas at- 
rėmė dviratį į sieną. Abu stovėjo ir apžiūrinėjo jį nesikalbėdami. 

- Taip, tai Silveris, - pagaliau tarė Maikas. - Pagalvojau, kad galėjai 
suklysti. Bet tai jis. Ką su juo darysi? 

- Kad aš prasmegčiau, jei Žinau. Ar turi dviračio pompą? 

- Taip. Ir įrankių dėžutę. Tos padangos be kamerų? 

- Tokios bent jau buvo, - Bilas pasilenkė apžiūrėti nuleisto rato. - Taip. 
Tikrai. 

- Ruošiesi vėl važinėtis? 

- Z-žinoma, ne, - atšovė šiurkščiai Bilas. - Tik negaliu žiūrėti į t-tokį 
kaliošą. 

- Kaip pasakysi, Didysis Bilai. Tu galva. 

Denbras staigiai atsigręžė, bet Henlonas jau stovėjo prie galinės sie- 
nos ir kabino pompą. Paskui ištraukė iš vienos spintelės įrankių dėžutę ir 
delė skardinė, panaši į rūkorių, kurie patys suka sau cigaretes, tik dang- 
telis slidus ir blizga, - juo ištempdavai gumą prieš lopydamas padangą. 
Skardinukė buvo visiškai nauja, dar su kaina: $ 7.23. Vaikystėj berods to- 
kios kainavo dolerį dvidešimt penkis. 

- Ji čia ne šiaip sau mėtosi, - pratarė Bilas. Tai nebuvo klausimas. 

- Ne, - sutiko Maikas. - Pirkau aną savaitę. Universalinėje, jei nori tiks- 
liau. 

- Tu pats turi dviratį? 

- Ne, - atsakė šeimininkas. Jų akys susitiko. 

- Tiesiog ėmei ir nusipirkai. 

- Užsimaniau ir nusipirkau, - pasakė Maikas, žiūrėdamas į draugą. - Pa- 
budau vieną rytą galvodamas, kad praverstų. Ta mintis nepaliko visą die- 
ną. Tad ėmiau ir įsigijau. O tu gali panaudoti. 

- Taip, aš galiu pasinaudoti, - pakartojo Bilas. - Kaip ten sakoma muilo 
operose: “Ką tai galėtų reikšti, brangusis?“ 

- Pasiklausk kitų, - pasiūlė Henlonas. - Šįvakar. 

- Kaip manai, ar visi grįš? 

- Nežinau, Didysis Bilai, - patylėjęs pridūrė: - Nenustebčiau, jei susi- 
rinks ne visi. Kas nors gali nuspręsti grįžti namo. Arba... - Maikas truk- 
telėjo pečiais. 

- Ką darysim tokiu atveju? 

- Nežinau, - jis bakstelėjo į įrankių dėžutę. - Suplojau septynis žalius 
už šitą daikčiuką. Tu ruošiesi ką nors daryti ar taip toliau ir žiūrėsi? 

Bilas išėmė švarką iš pintinėlės ir rūpestingai pakabino ant tuščio kab- 
lio. Tada apvertė Silverį ir pastatęs ant sėdynės atsargiai ėmė atsukinėti 
užpakalinį ratą. Koks bjaurus neteptos ašies girgždesys palyginus su vos 
girdimu guolių sukimusi riedlentėje. “Truputis alyvos, ir problemos kaip 
nebūta, - svarstė Bilas. - Nepakenktų ištepti ir grandinę. Velniškai surū- 
dijusi... Ir reikės kortų ant stipinų. Maikas turės kortas. Kertu lažybų. Ge- 
ras kortas. Celiulioidiniu paviršiumi ir tokias slidžias, kad maišydamas bū- 
tinai pasėji ant grindų. Kortas, žinoma, ir baltinių segtukus prie jų..." 

Staiga jis liovėsi. 

Viešpatie, apie ką aš čia galvoju? 

- Kas nors ne taip, Bilai? - tyliai paklausė Maikas. 

- Nieko, - pirštai užčiuopė kažką mažą, apvalų ir kietą. Suėmė nagais 
ir ištraukė mažą vinutę. - Stai k-k-kaltininkas, - pasakė, o galvoje augo, 
plėtėsi galingas “jis kelia kumščius prieš baslius ir sako matąs vaiduok- 
lius". Tik šįkart jo balsą palydėjo mamos žodžiai: “Dar kartą, Bilai. Jau 
beveik išėjo", ir Endį Deviną, šaukiantį: “Ei, Laukinis Bilai, palauk ma- 
nęs!"' 

Jis krūptelėjo. 

(baslius) 

Papurtė galvą. “Aš ir dabar negaliu pasakyti nemikčiojęs", - pagalvojo 
Bilas, ir jau atrodė, kad viskas paaiškės. Paskui tas jausmas išgaravo. 

Jis atidarė įrankių skardinėlę ir ėmėsi darbo. Tai užtruko. Maikas ry- 
mojo prie staktos, nutviekstas vakarinės saulės spindulių, atraitotom marš- 
kinių rankovėm, atleistu kaklaraiščiu, ir švilpiniavo dainelę, pažįstamą Bi- 
lui kaip “Ji apakino mane sumanumu." 

Laukdamas, kol sukietės klijai, Bilas (kalbėdamas sau, jog iš neturė- 
jimo kuo užsiimti) sutepė Silverio grandinę, krumpliaratį ir ašis. Dvira- 
čio išvaizda nepasitaisė, bet pasukęs ratus jis nudžiugo, kad tas gergždi- 
mas dingo. Siaip ar taip, Silveris niekad nebuvo gražuolis. Vienintelis jo 
privalumas - lėkė kaip sprinteris. 

Paskui Bilas visai užmiršo, kad Maikas greta, - tiek buvo įsijautęs į ne- 
didelį, bet malonų remontą. Jis pritaisė pompą prie ventilio 1r stebėjo, kaip 
tvinksta padanga. Gera buvo matyti, kad lopas puikiai prilipo. 

Kai pagaliau nusprendė, kad pūsti gana, ir nuėmęs pompą ketino ap- 
versti Silverį, išgirdo maišomų kortų šiurenimą. Sukdamasis vos nenuver- 
tė dviračio. 

Už nugaros stovėjo Maikas ir laikė kortas. 

- Reikia? 

Bilas giliai atsiduso. 

- Įtariu, kad turi ir segtukus. 

Maikas ištraukė keturis iš marškinių kišenės ir padavė. 

- Irgi netyčia apsižiūrėjai, kad t-turi? 

- Aha, kažkas panašaus, - sutiko jis. 

Bilas paėmė kortas ir pabandė išmaišyti. Rankos sudrebėjo, ir kortos 
pažiro iš rankų. Išlakstė visur... bet tik dvi atsivertė. Denbras pažiūrėjo į 
jas, tada į draugą. Maiko žvilgsnis prisvilo ant tų dviejų. Lūpos įsitempė. 

Abi kortos buvo vynų tūzai. ž 

- Negali būti, - suvapėjo Maikas. - Tik atplėšiau kaladę. Žiūrėk, - jis 
parodė šiukšlių skardinę prie garažo durų. Iš jos kyšojo celofano krašte- 
lis. - Kaip vienoje kaladėje atsirado du vynų tūzai? 

Bilas pasilenkė ir pakėlė juos. 

- Kaip išmesti kortų kaladę po visas grindis, kad tik dvi atsiverstų? - 
paklausė jis. - Cia dar geresnis kla... 

Jis apvertė tūzus, pažiūrėjo ir atkišo Maikui. Vieno nugarėlė buvo mė- 
lyna, kito - raudona. 

- Viešpatie švenčiausias, į ką tu mus įtraukei, Miki? 

- Ką su jais darysi? - pratarė tas. 

- Ką gi, uždėsiu, - atsakė Bilas ir staiga nusijuokė. - Juk kaip tik tą ir 
turėčiau padaryti, ar ne? Jei yra tam tikros prielaidos, kad tikintis burtais 
gali juos daryti, tai galbūt tos prielaidos atsiras savaime. Teisingai? 

Maikas neatsakė. Jis stebėjo, kaip Denbras pritaiso kortas ant užpaka- 
linio rato. Rankos drebėjo, ir tai šiek tiek užtruko. Pagaliau viskas buvo 
baigta. Bilas įkvėpė ir pasuko ratą. Garažo tyloje sutratėjo stipinai, liečia- 
mi dviejų vynų tūzų. 

- Einam, - tyliai tarė Maikas. - Einam vidun, perkąsim. 

Jie suraitė mėsainius ir sėdėjo rūkydami ir žiūrėdami, kaip Maiko kie- 
melyje prieblanda virsta tamsa. Bilas išsitraukė piniginę, susirado kažkie- 
no vizitinę kortelę ir užrašė sakinį, kuris nedavė ramybės nuo tos akimir- 
kos, kai “Secondhand Rose, secondhand Clothes“ lange pamatė dviratį. 
Parodė Maikui, kuris perskaitė judindamas lūpas. 

- Tau ką nors sako? 

- “Jis kelia kumščius prieš baslius ir sako matąs vaiduoklius“, - Mai- 
kas linktelėjo. - Taip, žinau, kas čia. 

- Tai pasakyk. Ar vėl liepsi s-s-sukti galvą pačiam? 

- Ne, šįkart nieko, jei pasakysiu. Cia sena greitakalbė, kurią vėliau ėmė 
naudoti logopedai mikčiams ir švepliams lavinti. Tavo mama stengėsi iš- 
mokyti tave ją ištarti tą vasarą. 1958-ųjų vasarą. Tu vaikščiojai visą lai- 
ką ją bambėdamas. 

- Tikrai? - paklausė Bilas ir pats lėtai atsakė: - Tikrai. 

- Tu labai norėjai jai padaryti malonumą. 

Bilas, staiga pajutęs, kaip kaupiasi ašaros, tik linktelėjo. Kalbėti ne- 
siryžo. 

- Bet tau nepavyko, - tęsė Maikas. - Gerai pamenu. Stengeisi iš pas- 
kutiniųjų, bet liežuvis tavęs neklausė. 

- Bet aš vis dėlto pasakiau tą, - atšovė Bilas. - Vieną kartą - tikrai. 

- Kada? 

Denbras vožė kumščiu į virtuvinį stalą. 

- Aš neprisimenu! - suriko. Tada abejingai pakartojo. - Aš tiesiog nep- 
risimenu. 


Dvyliktas skyrius 
TRYS NEKVIESTI SVEČIAI 


Kitą dieną po to, kai Maikas Henlonas paskambino draugams, Henris 
Bauersas ėmė girdėti balsus. Balsai kalbėjosi visą dieną. Iš pradžių jam 
pasirodė, kad jie sklinda iš mėnulio. Pavakare, kapstydamas daržą, Henris 
matė blyškų mėnuliuką mėlyname danguje. Vaiduoklišką mėnuliuką. 

Kaip tik todėl jis ir patikėjo, kad su juo kalbasi mėnulis. Tik mėnulis- 
vaiduoklis kalbėtų vaiduoklių balsais: senų draugų ir tų mažų vaikų, ku- 
rie prieš daugelį metų žaisdavo Barense, balsais. Ir dar vienu... balsu, ku- 
rio jis nesiryžo įvardyti. 

Pirmas iš mėnesio prakalbo Viktoras Krisas. Jie grįžta, Henri. Visi. 
Grįžta atgal į Derį. 

Tada iš mėnulio ar, tiksliau, tamsiosios jo pusės pradėjo šnekėti Rau- 
gas Haginsas. Tu vienintelis, Henri. Vienas iš mūsų likai. Turi atkeršyti 
už mane su Viku. Negalima leisti, kad tokie snargliai mus sutvarkytų. O 
juk aš vieną kartą išmušiau kamuolį taip, kad Tonis Trekeris sakė, jog jis 
būtų išlėkęs ir iš Jankių stadiono. 

Henris pureno žemę užvertęs galvą į dangų. Tuoj prišoko Fogartis ir 
kirto per sprandą, nutrenkdamas žemėn. 

- Kapstai Žirnius kartu su piktžolėm, besmegeni tu! 

Bauersas pakilo, valydamas žemes nuo veido ir plaukų. Fogartis, 
dramblys baltu švarku 1r kelnėmis, išdribusiu pilvu, stovėjo priešais. Sar- 
gams (kurie čia, Džūniper HRile, vadinosi “sanitarais") buvo draudžiama 
nešiotis lazdas, todėl dauguma - tarp jų nuožmiausi: Fogartis, Adleris ir 
Kuncas - kišenėse nešiojosi dešrą iš ketvirtukų. Jie visada kirsdavo į tą 
pačią vietą, sprandą. Nešiotis monetas taisyklės nedraudė. Ketvirtukai ne- 
buvo laikomi šaltuoju ginklu Džuniper Hile, protiškai nesveikų gydymo 
įstaigoje Augustos priemiestyje, netoli Sidnio magistralės. | 

- Prašau atleisti, misteri, - pasakė Henris ir plačiai išsišiepė, parody- 
damas eilę geltonų dantų. Eilę, retą kaip tvora aplink namą, kuriame 
vaidenasi. Henrio dantys ėmė kristi nuo keturiolikos metų. 

- Ach, prašei, - atsiliepė Fogartis. - Tu dar ne taip paprašysi, jei vėl pa- 
gausiu tave taip darant, Henri. 

- Taip, sere, misteri Fogarti. 
nio daržo žemėje. Pasinaudojęs momentu, kad Fogartis atsukęs nugarą, 
Henris vogčia apsidairė. Juos išvarė ravėti, vos tik dangus prasiblaivė. Vi- 
sus iš Mėlynosios palatos, kur gyvena anksčiau laikyti ypatingai pavojin- 
gais, o dabar - vidutiniškai. Tiesą sakant, visi Džuniper Hilo pacientai bu- 
vo vidutiniškai pavojingi; šita ligoninė buvo skirta nepakaltinamiems nu- 
sikaltėliams. Henris čia pakliuvo už tėvo nužudymą 1958-ųjų rudens pa- 
baigoje. O, tie metai garsūs žmogžudysčių teismais; jei kalbėsim apie 
žmogžudystes - eiliniai. | 

Aišku, jiems atrodė, kad ne vien tėvą jis nužudė. Antraip Henris ne- 
būtų prabuvęs dvidešimt metų Augustos valstijos neurologinėje ligoninėje 
šeriamas vaistais ir niekinamas. Ne, ne vien tėvą; jiems pasirodė, kad jis 
nužudęs visus ar beveik visus. 

Po nuosprendžio Derio “News", pirmame puslapyje, buvo išspausdin- 
tas straipsnis su antrašte “Baigėsi juodoji Derio naktis". Jame buvo išvar- 
dyti pagrindiniai įkalčiai: Henrio stalčiuje rastas Patriko Hoksteterio dir- 
žas, stirta knygų, dalis jų išduota dingusiam be žinios Raugui Haginsui, 
kita - taip pat ieškomam Viktorui Krisui (abu prisiekę jo draugai) - aptikta 
Henrio spintoje. Užvis blogiausia, kad po jo čiužiniu buvo rastos kelnai- 
tės, ir pagal skalbyklos ženklą išaiškėjo, kad jos priklausė velionei Ve- 
ronikai Grogan. 

Henris Bauersas, rašė “News"', buvo tas pabaisa, kuris persekiojo Derį 
1958-ųjų pavasarį ir vasarą. 

Taigi tituliniame lape miesto laikraštis paskelbia apie nakties galą, nors 
net toks silpnaprotis kaip Henris žino, kad Derio naktis niekada nesibaigs. 

Jie apipylė jį klausimais, grūdosi aplinkui, kaišiojo pirštus. Dukart po- 
licijos šefas trenkė į veidą, o detektyvas Lotmanas spyrė į pilvą ir patarė 
prisipažinti nieko nelaukiant. 

- Lauke žmonės, ir jų nuotaikos nekokios, Henri, - kalbėjo tas Lotma- 
nas. - Seniai Deryje nebuvo linčo, bet tai nereiškia, kad daugiau nebebus. 

Ir Bauersas suprato, kad jie laikys jį, kiek reikės, ne todėl, kad iš tik- 
ro tikėtų deriečius galint įsilaužti į nuovadą, ištempti Henrį ir pakabinti 
ant sausos pušies; jiems baisiai norėjosi užversti tos vasaros kraujo ir 
smurto knygą, ir jie tą padarys, kad tik Henris leistųsi. Vėliau jis supra- 
to, kad policijai norėjosi visą kaltę suversti jam. O Henris labai nesišako- 
jo. Po košmaro kanalizacijoje, po to, kas atsitiko Raugui ir Viktorui, jis 
nebuvo prieš. Taip, pasakė, jis užmušė savo tėvą. Tai buvo tiesa. Taip, jis 
nužudė Viktorą Krisą su Raugu Haginsu. Irgi iš dalies tiesa, juk tai jis nu- 
sitempė juos į tunelius, kur jie buvo nužudyti. Taip, jis nužudė Patriką. 
Ir Veroniką. Taip, taip, taip... Netiesa, bet ar svarbu? Kažkam reikia pri- 
siimti atsakomybę. Matyt, todėl jo ir pagailėjo. O jei būtų priešinęsis... 

Dėl Patriko diržo viskas aišku. Jį balandį išlošė kortomis, bet apžiū- 
rėjęs, kad netinka, įkišo į stalčių. Ir dėl knygų aišku - Viešpatie, jie visą 
laiką malėsi kartu ir atsirinkti savo knygas rūpėjo tiek pat, kiek lentai, kas 
ją trypia. Jų spintose tikriausiai buvo tiek pat jo knygų, ir policininkai tą, 
matyt, žinojo. 

O kelnaitės... Ne, jis visiškai nenutuokia, iš kur atsirado Veronikos 
Grogan kelnaitės po jo čiužiniu. 

Bet Henris įtarė, kas galėjo tuo pasirūpinti. 

Geriau apie tokius dalykus nekalbėti. 

Geriau paprasčiausiai prikąsti liežuvį. 

Ir taip jis iškeliavo į Augustą, o 1979-aisiais buvo perkeltas į Džuni- 
per Hilą, kur tik kartą buvo pakliuvęs į bėdą per nesusipratimą, - vienas 
vyrukas bandė užgesinti Henrio naktinę lempelę. Ta lempa buvo ančiu- 
ko Donaldo formos ir saugojo jį po saulėlydžio. Kai tamsu, gali ateiti jie. 
Nesulaikys nei spynos, nei grotos ant langų. Jie įsmunka kaip rūkas. Jie. 
Kalbasi ir juokiasi... kartais suspaudžia jį. Plaukuoti, glotnūs, su akimis. 
Panašūs į tuos, kurie iš tikro nužudė Viką su Raugųu, kai jie visi trys nu- 
sivijo tuos vaikus į tunelius po Deriu 1958-ųjų rugpjūtį. 

Apsidairęs pamatė kitus Mėlynosios palatos gyventojus. Stai Džordžas 
Devilis, 1962-aisiais nužudęs žmoną ir keturis vaikus, stovi palenkęs ži- 
14 galvą. Iš nosies varva snarglys, didžiulis medinis kryžius šokinėja ir su- 
kasi, kai jis darbuojasi kauptuku. Ten Džimis Donlinas, apie kurį laikraš- 
čiuose rašė, kad 1965-ųjų vasarą Portlende jis užmušė savo motiną. Nu- 
tylėjo, kaip jis atsikratė jos kūno: kai policija Džimį susekė, buvo likusi 
nesuvalgyta pusė. “Kai suvalgiau jos smegenis, proto padvigubėjo, - gy- 
rėsi vieną naktį Donlinas, užgesinus šviesas. 

Kitą vagą įnirtingai plėšė prancūzas Benis Belju, padeginėtojas-mania- 
kas. O dabar kaupė ir niūniavo vieną eilutę iš “Doors"': “Pamėgink pa- 
degti naktį, pamėgink padegti naktį, pamėgink padegti naktį, pamėgink... 

Laikui bėgant įgrysta. 

Už Benio stovėjo Franklinas de Kruzas, išprievartavęs per pusšimtį 
moterų, kol nebuvo sučiuptas pliku klynu Bengoro Terasų parke. Aukų 
amžius svyravo nuo trejų iki aštuoniasdešimt vienerių metų. Neišrankus 
tas Franklinas. 

Toliau nugarą atsukęs Arlenas Vestonas ne tiek mojuoja kauptuku, 
kiek svajingai jį apžiūrinėja. Fogartis, Adleris ir Džonas Kuncas bandė įk- 
rėsti jam proto ketvirtukų “dešrele", o kartą Kuncas persistengė truputį, 
nes ėmė žliaugti kraujas ne tik iš nosies, bet ir ausų, ir tą naktį Arleną apė- 
mė konvulsijos. Nedidelės konvulsijos, šiaip tokios. Bet nuo tada Ves- 
tonas vis labiau vėrėsi į savo juodas gelmes ir dabar buvo beviltiškas, kaip 
ne šio pasaulio. Už Arleno matėsi... 

- Judinsies, Henri, pats, ar reiks pramankštinti! - subliovė Fogartis, 1r 
Henris ėmėsi kaupti. Nesinorėjo konvulsijų. Ir baigti taip, kaip Arlenas 
Vestonas. 

Tada vėl pasigirdo balsai. Tik šįkart kiti; iš mėnulio-vaiduoklio šnibž- 
dėjo vaikai, dėl kurių jis čia sėdi. 

Tu neįstengei sugauti net storulio, Bauersai, - šnibždėjo vienas, - da- 
bar aš turtuolis, o tu kapstai žirnelius. Cha-cha, tu mulki! 

B-B-Bauersai! Ar perskaitei b-bent v-v-vieną gerą k-k-knygą nuo t-ta- 
da? Aš d-d-daug parašiau! Aš tu-tu-turtingas, o tu-tu Dži-džuniper Hi- 
le! Cha-cha, tu paskutinis mulki! 

- Užsičiaupkit, - sušnypštė Henris vaiduokliams, su nauju įniršiu ėmęs 
kapstyti žirnių daigus kartu su žolėm. Prakaitas ritosi per skruostus kaip 
ašaros. - Mes būtume jus sugavę. Būtume. 

Mes tave uždarėme, asile, - nusijuokė trečias balsas. - Tu persekiojai 
mane, bet neįstengei sučiupti, ir aš dabar irgi turtingas! Stai taip, nuo- 
bezda! 

„- Užsičiaupkit, - murmėjo Henris, kaip pasiutęs darbuodamasis kaup- 
tuku. - Nutilkit! 

Norėtum įlįsti į mano kelnaites, Henri? - erzino kitas balsas. - Neiš- 
degs! Visiems duodu, juk aš šliundra, bet dabar turtinga, ir mes vėl visi 
kartu. Smaginamės, o tu negali, nors aš siūlau, nes tau nepakyla, cha-cha, 
Henri, cha-cha... 

Bauersas ėjo kaip su arklu, į šonus lėkė žemės ir žirnienojai. Balsai iš 
mėnulio vaiduoklio aidėjo ir kurtino ausis; Fogartis lėkė kažką rėkdamas, 
bet Henris negirdėjo. Dėl balsų. 

Neišėjo patvarkyti net tokio nigerio, kaip aš, a? - įsikišo dar vienas pa- 
šaipus balsas. - Mes jus sumalėm tame akmenų mūšyje! Sumalėm, po 
šimts! Cha-cha, mulki! Cha-cha! 

Paskui jie ėmė burbuliuoti visi kartu, juokėsi iš jo, vadino paskutiniu 
avigalviu, klausinėjo, kaip jam patinka šoko terapija Raudonojoje pala- 
toje ir ar jis gerai jaučiasi Džuniper Hile, klausinėjo ir šaipėsi, šaipėsi ir 
klausinėjo, ir Henris neišlaikęs sviedė kauptuką ir ėmė rėkti į mėnulį-vai- 
duoklį. Iš pradžių staugė iš pykčio, paskui mėnulis pats virto klouno veidu 
- baltu kaip sūris, išpuvusiomis juodomis akiduobėmis ir kruvinai raudona 
šypsena - ir Bauersas ėmė bliauti iš mirtino siaubo. O klounas kalbėjo: Tu- 
ri grįžti, Henri. Turi grįžti ir baigti darbą. Turi grįžti į Derį ir visus nu- 
žudyti. Už MANE. Už... 

Kai Fogartis, stovėjęs šalia ir rėkęs geras dvi minutes (o kiti ligoniai 
stypsojo savo vagose, suėmę kauptukus kaip komiškus falus, ne baisiai 
susidomėję, greičiau susimąstę, taip, susimąstę, lyg suprastų, kad čia da- 
lis tos paslapties, per kurią jie čia, ir Henrio Bauerso protrūkis vakarinia- 
me darže - ne paprastas priepuolis, o kažkas daugiau), pavargo ir žiebė 
Henriui savo įrankiu. Bauersas sudribo žemėn kaip plytų krūva, o klou- 
no balsas nulydėjo jį, smingantį į klaikų tamsos tunelį: Nužudyk juos vi- 
sus, Henri, nužudyk juos, nužudyk juos, nužudyk visus!.. 

Henris Bauersas nemiegojo. Mėnuo nusileido, ir jis jautė begalinį dė- 
kingumą už tai. Naktį mėnulis nebuvo toks vaiduokliškas, o jei dabar Hen- 
ris išvystų kraupų klouno veidą danguje, plaukiantį per kalvas, laukus 1r 
miškus, išleistų kvapą iš siaubo. 

Jis gulėjo ant šono ir spoksojo į savo naktinę lempelę. Donaldas per- 
degė; jo vietoje polką trypė peliukai Mikis ir Minė, paskui naktį šviesdavo 
žalsvas ožiuko Oskaro iš “Sezamo gatvės" snukutis. Praėjusių metų pa- 
baigoje Oskarą teko pakeisti meškinu Foziu. Henris skaičiavo savo įka- 
linimo metus pagal perdegusias naktines lempeles. 

Gegužės 30-ąją, lygiai 2:04 ryto užgeso jo lemputė. Henris tyliai su- 
dejavo, tik tiek. Siąnakt prie Mėlynosios palatos durų sėdėjo Kuncas - iš 
visų blogiausias. Blogesnis ir už Fogartį, kuris iš vakaro taip jam pylė, 
kad Henris vos galėjo pasukti galvą. 

Salia miegojo kiti palatos gyventojai. Benis Belju - su tramdomaisiais 
marškiniais. Jam buvo leista pažiūrėti rūbinėje laidą “ Avarija", ir šeštą jis 
ėmė karštai rėkauti “Pamėgink padegti naktį! Pamėgink padegti naktį." Jį 
“nuramino" keturioms valandoms, paskui vėl viskas prasidėjo iš naujo 
apie vienuoliktą, kai elavilas nustojo veikti. Teko jį vėl “nuraminti"' ir įkiš- 
ti į marškinius. Dabar jis miegojo; išvargęs pilkas veidukas patamsy pri- 
minė Aristotelio. 

Aplinkui Henris girdėjo tylų ir garsų knarkimą, retkarčiais kas nors su- 
grieždavo dantimis ir supukšėdavo. Džimio Donlino šnopavimo su nie- 
kuo nesumaišytum, nors ir gulėjo už penkių lovų. Tankus ir tylus šnar- 
pimas neaišku kodėl Henriui visad priminė siuvamąją. Koridoriuje, už du- 
rų, tyliai veikė Kunco televizorius. Dabar jis žiūri naktines laidas 38-uoju 
kanalu, geria “Texas Driver" ir ryja naktipiečius. Kuncas dievino sumuš- 
tinius su riešutiniu sviestu ir svogūnais. Tai sužinojęs, Henris nusipurtė 
ir pagalvojo: “O sako, kad visi bepročiai uždaryti.“ 

Sįkart balsas pasigirdo ne iš mėnulio. 

Iš palovio. | | 

Henris jį iškart atpažino. Kalbėjo Viktoras Krisas, kuriam buvo nut- 
raukta galva po Deriu prieš dvidešimt septynerius metus. O nutraukė ją 
pabaisa Frankenšteinas. Henris matė, kaip tai atsitiko, o paskui pajuto į 
save nukreiptą pavandenijusių geltonų akių žvilgsnį. Taip, Frankenštei- 
nas užmušė Viktorą, paskui Raugą, bet ir vėl Vikas čia, kaip žiūrint juo- 
dai baltą ketvirtojo dešimtmečio kino kroniką, kur prezidentas plikas, o 
“Biuikai'' turi apvalius liukus. 

Bet dabar, kai tas balsas pasigirdo, Henris jautėsi visai ramiai ir drą- 
siai. Netgi atsipalaidavęs. 

- Henri, - pašaukė Viktoras. 

- Vikai! - šūktelėjo Bauersas. - Ką tu ten darai? 

Benis Belju kriuktelėjo ir suvapėjo per miegus. Tiksli Džimio nosies 
siuvamoji valandėlei išsiderino. Koridoriuje nedidukas Kunco “Sony"? pri- 

tilo, ir Henris galėjo įsivaizduoti, kaip sargas sėdi palenkęs į šoną galvą, 
viena ranka ant garso mygtuko, kitos pirštai čiupinėja monetų ryšelį. 

- Kalbėk tyliai, Henri, - pasakė Vikas. - Aš girdžiu net tavo mintis. O 
jie manęs iš viso negirdi. 

- Ko tau reikia, Vikai? - paklausė Henris. 

Ilgą laiką nebuvo jokio atsakymo. Bauersas jau nusprendė, kad Kri- 
sas išnyko. Televizorius už durų vėl ėmė kalbėti garsiau. Paskui po lova 
sukrebždėjo, girgžtelėjo spyruoklės ir išlindo tamsus šešėlis. Vikas pažiū- 
dabar senis Vikas pats kažkuo priminė tą Frankenšteiną. Per kaklą ėjo ran- 
das kaip kartuvių virvės tatuiruotė. Henris pagalvojo, kad toj vietoj, ma- 
tyt, buvo prisiūta galva. Akys - keistos pilkai žalios spalvos - plūduria- 
vo kažkokiame gličiame skystyje. 

Vikas ir liko dvylikos. 

- Noriu to paties kaip ir tu, - atsakė jis. - Noriu atkeršyti aniems. 

- Atkeršyti, - susimąstė Henris Bauersas. 

- Ir todėl tau reikės iš čia ištrūkti, - kalbėjo Vikas. - Reikės grįžti į De- 
rį. Man tu reikalingas, Henri. Mums visiems reikalingas. 

- Jie TAU negali pakenkti, - ištarė Henris suvokęs, kad kalba daugiau 
negu su Viku. 

- Negali, jei netiki, - atsakė Vikas. - Bet man kai kas kelia nerimą, bi- 
čiuli. Juk ir tada negalėjom patikėti, kad jie mus nugalės. Bet tas storu- 
lis ištrūko nuo tavęs Barense. Storulis, ilgaliežuvis ir ta mergiščia išsisuko 
nuo mūsų tąkart po filmo. O akmenų mūšis, kai jie išgelbėjo nigerį... 

- Neprimink man to! - sušvogždė Henris, ir jo balse atgijo tas valin- 
gumas, privertęs be kompromisų draugužius pripažinti jį lyderiu. Paskui 

- Aš galiu pasirūpinti jais, jeigu jie pusiau tiki, - pasakė jis, - bet tu 
gyvas, Henri. Gali sutvarkyti juos nežiūrėdamas, tiki jie ar ne. Gali sunai- 
kinti po vieną arba visus 1š karto. Gali atkeršyti. 

- Atkeršyti, - pakartojo Henris ir sudvejojęs vėl pažiūrėjo į Viką. - Bet 
aš negaliu iš čia ištrūkti. Ant langų grotos, o prie durų šiąnakt Kuncas. 
Blogiausia, kai Kuncas. Galbūt kitą naktį... 

- Nesirūpink dėl Kunco, - pasakė Vikas stodamas. Henris pamatė, kad 
Krisas su tais pačiais džinsais, kuriuos vilkėjo tą dieną, ir kad ant jų džiūs- 
ta tos pačios kanalizacijos purvo dėmės. - Aš juo pasirūpinsiu. - Vikas iš- 
tiesė ranką. 

Padvejojęs Bauersas padavė savąją, 1r abu nuėjo Mėlynosios palatos 
durų link, į televizoriaus garsą. Likus vos keliems žingsniams, pabudo 
Džimis Donlinas, kuris suvalgė savo motinos smegenis. Kai pamatė nak- 
tinį Henrio lankytoją, Džimio akys išsprogo. Tai buvo jo mama. Kaip pa- 
prastai švysčiojo ketvirtis colio apatinio sijono. Pakaušio nebuvo. Klai- 
kiai raudonos mamos akys pastebėjo jį, ir šmėkla plačiai nusišypsojo. Dži- 
mis išvydo lūpdažiu išteptus arkliškus geltonus jos dantis kaip ir anksčiau. 
Jis ėmė žviegti: “Ne, mama! Ne, mama! Ne!!!“ 

Televizorius akimirksniu užtilo, dar kitiems nespėjus praplėšti akių, 
Kuncas atlapojo duris ir tarė: “Gerai, avine, pasiruošk gaudyti savo ma- 
kaulę, kai ji lėks. Aš tau parodysiu". 

- Ne, mama! Ne! Prašau, mama! Ne... 

Kuncas įlėkė į palatą. Pirmiausia pastebėjo Bauersą, aukštą, pilvotą, 
net juokingą su nukarusiu dešrigaliu koridoriaus šviesoje. Tada žvilgte- 
lėjo kairėn ir suriko iš visų plaučių. Salia Bauerso stovėjo padaras klou- 
no kostiumu. Aštuonių pėdų aukščio. Sidabriniu kostiumu. Oranžiniai 
bumbulai bėgo per pilvą. Ant kojų - didžiuliai juokingi batai. Bet galva 
- ne Žmogaus ir ne klouno; galva buvo dobermano pinčerio, vienintelio 
iš Dievo tvarinių, kurio Džonas Kuncas paniškai bijojo. TO akys buvo 
raudonos. Glotnus snukis susiraukė, ir išlindo milžiniški balti dantys. 

Iš sumedėjusių Kunco pirštų iškrito ketvirtukų ritinėlis ir nusirito į kam- 
pą. Kitą dieną Benis Belju, pramiegojęs šitą atrakciją, ras juos ir paslėps 
savo spintelėje, - apsirūpino cigaretėmis mėnesiui. 

Prižiūrėtojas gaudė orą dar kartą surikti, kai klounas puolė prie jo. 

- Pradėsim cirką! - suurzgė TAS, ir baltos pirštinėtos rankos čiupo 
Kuncą už pečių. 

Tik po pirštinėm buvo ne pirštai, o nagai. 

Trečią kartą tą dieną, tą ilgą ilgą dieną, Kėja Makol priėjo prie tele- 
fono. 

Šįkart ji pasistūmėjo toliau nei anais kartais; net sulaukė, kol kitame 
gale pakels ragelį, ir išklausė policininką su airišku akcentu: “Šeštosios 
gatvės nuovada, seržantas Obanonas, kuo galiu padėti?“ 

O, tau neblogai sekasi. Tikrai, po velnių. Aštuntą ar devintą kartą su- 
sukusi jau išdrįsi pasakyti savo pavardę. 

Kėja nuėjo į virtuvę ir pasidarė silpną viskio su soda, nors žinojo, kad 
tai ne pati geriausia idėja po vaistų. Ji prisiminė dainušką iš studijų lai- 
kų: “Viskis teka per ausis, džinas netelpa skrandy, daktaras sako, man ga- 
las, tik nepasako kada", ir nusijuokė girtos juoku. Virš baro įtaisytas veid- 
rodis. Moteris išvydo savo atvaizdą ir staiga nutilo. 

Kas ta moteris? 

Viena akis - užtinęs plyšys. 

Kas ta sumušta moteris? 

Nosis kaip girto riterio po trisdešimties metų kovų baruose ir dar než- 
moniškai ištinusi. 

Kas ta sudaužyta moteris, niekuo nesiskirianti nuo tų vargšių, kurios 
velkasi į moterų prieglaudą galutinai išgąsdintos ar pagaliau sukaupu- 
sios drąsos palikti savo vyrą, kuris muša, daužo sistemingai, savaitė iš 
savaitės, mėnuo iš mėnesio, metai iš metų? 

Per skruostą gilus įbrėžimas. 

Kas ji, Kėja, paukštele? 

Ranka parišta. 

Kas? Tu? Ar gali būti? 

- Štai ji... mis Amerika, - užtraukė Kėja. Bandė dainuoti ciniškai, bet 
ties aštuntu skiemeniu užsikirto. Balsas buvo išgąstingas, ir ji tai Žinojo. 
Ne kartą teko išsigąsti, bet Kėja visada atsigaudavo. Kažin, ar taip leng- 
vai atsigaus šį kartą. 

Gydytojas, kuris aptvarkė ją nedidelėje vienvietėje palatoje tuoj už 
Gailestingųjų seserų traumpunkto priimamojo, buvo jaunas ir patrauklus. 
Kitomis aplinkybėmis ji tikriausiai pamėgintų (ir visai tikėtina, kad sėk- 
mingai) parsivesti jį namo ir patikrinti jodinėjimo gabumus, Bet dabar ne- 
buvo net minties. Skausmas atšaldė jusles. Baimė irgi. 

Jo pavardė buvo Gefinas, ir ji nėmaž nepaisė tyrinėjančio gydytojo 
žvilgsnio. Jis nusinešė nedidelę popierinę stiklinaitę prie kriauklės, pri- 
pylė pusę, ištraukė iš stalčiaus cigarečių pakelį ir pasiūlė. 

Kėja paėmė cigaretę, gydytojas pridegė. Jam teko pavaikyti su degtuku 
cigaretės galiuką, nes misis Makol ranka drebėjo. Paskui įmetė degtuką 
į stiklinaitę. Pš-š-Š. 

- Puikus įprotis, tiesa? - paklausė jis. 

- Oralinė fiksacija, - pastebėjo Kėja. 

Gydytojas linktelėjo, ir abu nutilo. Jis nenuleido nuo jos akių. Kėjai 
atrodė, kad jis laukia, kada ji pravirks, ir ją apėmė siutas, nes kaip tik to 
jai norėjosi labiausiai. Ji negalėjo pakęsti, kai žmonės supranta jos vidi- 
nę būseną, ypač vyrai. 

- Draugužis? - pagaliau paklausė jis. 

- Nenorėčiau apie tai kalbėti. 

- A-ha, - vyras rūkė nenuleisdamas nuo jos akių. 

- Ar jūsų motina niekad nemokė, kad nemandagu taip spoksoti? 

Kėja norėjo kalbėti šiurkščiai, bet tai nuskambėjo kaip maldavimas: 
na, nežiūrėk į mane, aš žinau, kaip atrodau, pati mačiau. Paskui šitą mintį 
šmėstelėjo kita, kuri, spėjo Kėja, ne kartą turėjo kilti ir Beverlei: labiau- 
siai sumuštasis kenčia viduje, tai galima pavadinti dvasiniu kraujavimu. 
Taip, ji žino, kaip atrodo. Dar blogiau, kad ji žino, kaip jaučiasi. Ji - bailė. 
Blogiau būti negali. 

- Pasakysiu štai ką, - tarė Gefinas tyliu ir maloniu balsu. - Dirbdamąs 
traumpunkte matau per savaitę porą dešimčių sumuštų moterų. Dar tiek 
gydo stažuotojai. Dabar žiūrėk: ant stalo telefonas. Duodu dešimt centų. 
Skambinkit į Seštąją gatvę, palikit pavardę ir adresą, papasakokit, kas ir 
kaip atsitiko. Kai padėsite ragelį, ištrauksiu butelį burbono 1š spintos, - 
kaip suprantate, laikau grynai medicinos tikslais, - ir išgersim po stiklą. 
Nes dabar pagalvojau, ir tai mano asmeninė nuomonė, kad šlykščiau už 
vyrą, mMušantį moterį, gali būti tik žiurkė su sifiliu. 

Kėja vangiai šyptelėjo. 

- Ačiū už pasiūlymą, bet aš pasuoju. Bent jau dabar. 

- A-ha, - tarstelėjo gydytojas. - Tik grįžusi namo gerai save apžiūrė- 
kit veidrodyje, mis Makol. Tas, kuris taip išgražino, iš širdies pasistengė. 

Tada ji pravirko. Nesusilaikė. 

Tomas Roganas paskambino vidurdienį, po to, kai ji saugiai išlydėjo 
Beverlę. Norėjo sužinoti, ar Kėja nebuvo susitikusi jo žmonos. Kėja at- 
sakė nemačiusi Bevės porą savaičių. Tomas padėkojo ir padėjo ragelį. 

Maždaug pirmą suskambo durų skambutis. Ji metė rašiusi savo kabi- 
nete ir nuėjo atidaryti. 

- Kas ten? 

- Gėlės, mem, - atsakė plonas balsas. Ir kaip ji nepažino Tomo, nutai- 
siusio falcetą, kaip ji galėjo šitaip kvailai pasielgti patikėjusi, kad jis taip 
lengvai pasiduos, ix nuimti grandinėlę nuo durų? 

Jis įėjo, o Kėja spėjo ištarti: “Nešdinkis iš č...", kai Tomo kumštis smo- 
gė į dešinę akį. Akis akimirksniu išpurto, galvoje sužaibavo. Ji nuskrido 
atbula, kabindamasi už daiktų, kad nenukristų. Į dulkes sudužo grakšti va- 
za, nuvirto drabužių stovas. Kėja išsitiesė, kai Tomas uždarė duris ir ėmė 
eiti į ją. 

- Nešdinkis! - suriko ji. 

- Kai pasakysi, kur ji, - atsakė artindamasis Roganas. Ji spėjo paste- 
bėti, kad jis nekaip atrodo, tiksliau, baisiai atrodo. Kėją apėmė piktas džiu- 
gesys. Kad ir ką Tomas būtų padaręs Bevei, ji neliko skolinga. Antraip 
nebūtų jis nuo kojų nusivaręs jos ieškodamas, nors su tokia išvaizda ge- 
riausiai tiko ligoninė. 

Bet Tomas atrodė dar ir įniršęs, ir viskam pasiryžęs. 

Kėja atsistojo ir ėmė trauktis nenuleisdama akių, kaip nuo iš narvo išt- 
rūkusio grobuonies. 

- Sakau, kad nemačiau jos, tikrai, - pasakė ji. - Dabar dink, kol neišk- 
viečiau policijos. 

- Tu matei ją, - atšovė Tomas. Jo užtinusios lūpos bandė šieptis. Da- 
bar ji pastebėjo, kad dantys nelygūs. Keli priekiniai nuskelti. - Paskam- 
binu, klausiu, ar žinai, kur Bevė. Tu atsakai nemačiusi dvi savaites. Nie- 
ko neklausi, neerzini, nors žinau, kad negali manęs pakęsti. Tai kur ji, 
šliundra tu? Pasakok. 

Tada Kėja apsisuko ir nėrė koridoriumi, ketindama užsisklęsti salone. 
Ji atbėgo greičiau, nes Tomas šlubčiojo, bet kai vėrė duris, jis spėjo įkišti 
petį. Vienas truktelėjimas, ir Roganas įsiveržė į kambarį. Kėja vėl suko- 
si bėgti, bet jis nutvėrė ją už suknelės ir taip timptelėjo, kad išplėšė visą 
nugarą iki juosmens. “Savo žmonos siūtą suknelę“, - be jokio ryšio pa- 
galvojo Kėja ir šiurkščiai buvo apsukta. 

- Kur ji? 

Kėja užsimojo ir kirto tokį antausį, kad Tomo galva loštelėjo ir vėl ėmė 
kraujuoti žaizda kairiame skruoste. Jis čiupo ją už plaukų ir dėjo kumš- 
čiu. Vieną akimirką jai pasirodė, kad sprogo nosis. Ji suklykė, įkvėpė ir 
ėmė kosėti savo krauju. Kėją apėmė panika. Ji net neįsivaizdavo, kad gali 
būti taip baisu. Tas kalės vaikas ją užmuš. 

Ji klykė, kol kumštis nesusmigo į pilvą, ir Kėja galėjo tik gaudyti orą. 
Ji bandė įkvėpti ir springo vienu metu - tada. jai pasirodė, kad uždus. 

- Kur ji? 

Kėja purtė galvą. 

- Nema... čiau jos, - išspaudė. - Policijai... sėsi į kalėjimą... mulki... 

Jis parklupdė ją, ir ji pajuto skausmą pečiuose. Tokį skausmą, kad ji 
kone alpo. Tomas apgręžė nepaleisdamas jos rankos 1r užlaužė ją. Kėja 
sukando lūpas prisiekinėdama sau, kad daugiau nerėks. 

- Kur ji? 

Kėja papurtė galvą. 

Tomas vėl užlaužė ranką, taip smarkiai, kad net kriuktelėjo. Karštas 
jo kvėpavimas svilino ausį. Mis Makol kumštis palietė kairę mentę, o kai 
vėl kažkas trakštelėjo petyje, ji sudejavo. 

- Kur ji? 

- .. nežinau... 

- Ką? 

- Aš NEŽINAU! | 

Tomas paleido ranką ir spyrė. Moteris išsitiesė ant grindų, plūsdama 
krauju ir ašarom. Už nugaros pasigirdo beveik melodingas dzingtelėjimas. 
Kai ji atsigręžė, sadistas jau lenkėsi prie jos. Jis buvo nudaužęs kitos, kriš- 
tolo, vazos kaklelį. Pačią vazą laikė kitoje rankoje. Dantytas vazos kak- 
lelis per colį nelietė jos veido. Kėja žiūrėjo į šukę kaip pakerėta. 

- Dabar paklausyk manęs, - tarė Roganas (karšto oro pliūpsnis į vei- 
dą), - tu pasakysi, kur ji išvažiavo, arba rankiosi savo snukį nuo grindų. 
Turi tris sekundes ar dar mažiau. Kai aš supykęs, laikas bėga daug grei- 
čiau. 

“Mano veidas", - pagalvojo Kėja, ir tai privertė ją pasiduoti... ar atsit- 
raukti, jei labiau patinka. Ji įsivaizdavo pernelyg aiškiai, kaip šitas monst- 
ras krištolo šuke sumaitoja jai veidą. 

- Ji išvažiavo namo, - sudejavo Kėja. - Į gimtąjį miestą. Derį. Derį Mei- 
no valstijoje. 

- Kaip išvažiavo? 

- Sėdo į Milvokio autobusą. Iš ten lėktuvu. 

- Ach ta nutampyta kekšytė! - suriko Tomas atsitiesdamas. Jis ėmė 
žingsniuoti puslankiu nesąmoningai taršydamas plaukus: jie styrojo 
kuokštais. - Kekšė, šliurė, mazgotė paskutinė! - Tomas čiupo dailią be- 
simylinčios porelės medžio skulptūrėlę - Kėja įsigijo ją būdama dvidešimt 
dvejų - ir šveitė į židinį. Liko šipuliai. Pamišėlis įsmeigė žvilgsnį į veid- 
rod; virš Židinio ir stovėjo išvertęs akis, lyg vaiduoklį išvydęs. Paskui jis 
vėl apsigręžė. Išsitraukė kažką 1š švarko kišenės, ir Kėja apstulbo pama- 
čiusi jo rankoje knygą plonais viršeliais. Viršelis buvo visiškai juodas, išs- 
kyrus raudoną pavadinimą ir kelių jaunuolių ant upės skardžio nuotrau- 
ką. “Juodieji slenksčiai". 

- Kas tas suskis? 

- A? Kas? 

- Denbras. Denbras, - Tomas nekantriai kratė knygą prieš jos akis, pas- 
kui netikėtai trenkė ja per veidą. Skruostą nutvilkė skausmas ir liko rų- 
senti kaip anglys krosnyje. - Kas jis toks? Ų 

Kėja ėmė suprasti. 

- Jie buvo draugai. Vaikystės draugai. Kartu užaugo Deryje. 

Roganas šėrė romanu per kitą skruostą. 

- Prašau baik, Tomai, - sudejavo ji. 

Jis perkėlė per ją kėdę plonomis kojomis, apsuko ir atsisėdo priešais. 
Veidas kaip pjaustinėtas moliūgas pakibo virš jos. 

- Paklausyk manęs, - tarė jis. - Paklausyk gero dėdės Tomo. Pajėgsi, 
nujota kale? 

Kėja linktelėjo. Burnoje juto karštą, geležim atsiduodantį kraują. Pe- 
tys degė. Ji meldė, kad būtų tik išniręs, o ne sulaužytas. Tai dar ne blo- 
giausia. “Mano veidas, jis supjaustys mano veidą..." 

- Jei paskambinsi policijai ir įskųsi mane, aš viską neigsiu. Tu nė vel- 
nio neįrodysi. Šeimininkei laisva diena, ir mes vieni du. Žinoma, jie gali 
mane vis tiek suimti, ar ne? 

Ji vėl pasijuto linksinti, tarytum galva būtų ant spyruoklės. 

- Aišku. Bet aš sumoku užstatą ir važiuoju tiesiai pas tave. Paskui ras 
tavo spenius ant virtuvės stalo, o akis - silkinėje. Supratai mane? Ar gir- 
dėjai dėdę Tomą? 

Kėja ėmė raudoti. Ta spyruoklė jos kakle toliau linksėjo. 

- Kodėl? 

- Ką? Aš... ne... 

- Pabusk pagaliau! Ko ji važiavo? 

- Aš nežinau! - Kėja beveik rėkė. 

Tomas prikišo sudaužytą vazą. 

- Aš nežinau, - tyliai pakartojo ji. - Prašau. Ji man nesakė. Neliesk ma- 
nęs. 

Roganas nušveitė vazą į šiukšlių krepšį ir atsistojo. 

Išėjo neatsigręžęs. Palenkęs galvą, nerangaus lokio eisena. 

Kėja išlėkė paskui ir užšovė duris. Tada nubėgo į virtuvę ir ten užsi- 
rakino. Po minutės nušlubčiojo laiptais į viršų (skubėdama, kiek leido 
skaudantis pilvas) ir užrakino duris į verandą - kas drįstų tvirtinti, kad jam 
neužeis noras grįžti per ten. Jis ne tik sumuštas. Jis beprotis. 

Bet aš sumoku užstatą ir važiuoju tiesiai pas tave... tavo spenius ras 
ant virtuvės stalo, o akis - silkinėje. 

Kėja atitraukė ranką nuo telefono. 

Ji nuėjo į vonią, apžiūrėjo iškruvintą nosį ir mėlynę. Neverkė; gėda ir 
siaubas išdžiovino ašaras. “O, Beve, padariau, ką galėjau, brangute, - gal- 
vojo ji. - Bet veidas... jis norėjo supjaustyti mano veidą...“ 

Vaistinėlėje buvo darvoną ir valiumo. Pasvarsčiusi ji nurijo po vieną 
abiejų. Paskui nuvažiavo į traumatologinį punktą ir susipažino su mi- 

nėtuoju Gefinu, vieninteliu vyru tuo momentu, kurio nebūtų norėjusi nut- 
rinti nuo žemės paviršiaus. 

O iš ten vėl namo, vėl namo, dulka kelias tolumoj... 

Ji priėjo prie miegamojo lango: Saulė kabojo palei horizontą. Rytinė- 
je pakrantėje temsta, Meine tikriausiai jau septynios. 

Paskui nuspręsi dėl policijos. Dabar svarbiausia perspėti Beverlę. Bū- 
tų daug paprasčiau, jei būtum pasakiusi, kur apsistosi, širdele, - mąstė 
Kėja. - Bet pati, matyt, nežinojai. 

Mis Mako! metė rūkyti prieš porą metų, bet ypatingiems atvejams turė- 
jo “Pall Mal!'' pakelį stalčiuje. Dabar paėmė cigaretę ir prisidegė. Pasku- 
tinį kartą iš šito pakelio ėmė 1982-ųjų gruodį, ir šita cigaretė, pasirodo, 
išsikvėpė greičiau, negu Ilinojaus senato spikeris per posėdį. Bet vis tiek 
rūkė, primerkusi vieną akį nuo dūmų, kitos merkti nereikėjo. Ačiū Tomui 
Roganui. | 

Nevikriai, kaire ranka - tas šunsnukis išsuko darbinę jos ranką - surin- 
ko Meino informacijos numerį ir paprašė visų Derio viešbučių ir nakvy- 
nės namų telefonų. 

- Tai užims nemažai laiko, mem, - padvejojo operatorė. 

- Daugiau negu įsivaizduojate, - atšovė Kėja, - nes užsirašinėsiu kai- 
re ranka. Dešinė atostogauja. 

- Paprastai mes ne... š 

- Paklausykit, - nepiktai tarė Kėja, - aš skambinu iš Cikagos ir bandau 
surasti savo draugę, kuri pabėgo nuo vyro į Derį, savo gimtinę. Vyras Žino, 
kur ji. Sužinojo sudaužęs mane taip, kad sveikos vietos neliko. Jis psicho- 
patas. Ji turi Žinoti, kad jos brangiausias atvažiuoja. 

Kai operatorė atsiliepė po 1lgokos pauzės, jos balsas buvo žmoniš- 
kesnis: 

- Mano manymu, jums iš tikro reiktų Derio policijos valdybos telefono. 

- Gerai. Ir jį užsirašysiu. Bet draugę turiu perspėti, - atsakė Kėja. - Ir... 
- Ji prisiminė apdraskytą Tomo veidą, guzą kaktoje, dar vieną smilkiny- 
je, šlubčiojimą, lūpas kaip padangas. - Jei ji žinos, kad vyras važiuoja, to 
užteks. 

Vėl pauzė. 

- Ar klausai, sesute? - patikrino Kėja. 

- “Arlington Motor Lodge“, - pradėjo operatorė, - 643-8146. “Besio 
parko kotedžas“, 648-4083. “The Bunyan Motor Court"... 

- Lėčiau truputį, gerai? - paprašė mis Mako! skubiai užsirašinėdama. 
Ji apsidairė peleninės, nesuradusi sumaigė cigaretę tiesiai ant sugertuko. 
- Aš klausau. 

- “The Clarendon"... 

Kėjai laimė šyptelėjo iš penkto karto. Pasirodo, Beverlė Rogan apsisto- 
jo "Derio" viešbutyje. Syptelėjo, o ne nusišypsojo, nes Bevė buvo išėju- 

si. Kėja paliko savo vardą, telefoną ir žinutę, kad grįžusi Beverlė tučtuojau 
paskambintų, nesvarbu, kokiu paros metu. 

Viešbučio administratorius pakartojo žinutę. Kėja užlipo į viršų ir iš- 
gėrė dar vieną valiumo tabletę. Paskui atsigulė ir pabandė užmigti. Vel- 
tui. “Atleisk, Beve, - mąstė ji, žiūrėdama į tamsą. - Neištvėriau, kai jis ėmė 
grasinti supjaustyti man veidą... tiesiog neištvėriau. Greičiau paskambink, 
Beve. Maldauju, paskubėk. Ir saugokis to išprotėjusio niekšo, už kurio iš- 
tekėjai"". 

Išprotėjęs niekšas, už kurio Bevė ištekėjo, išsirinko patogesnį kelią ne- 
gu Žmona vakar. Jis išskrido iš O'Haros, Jungtinių Valstijų civilinės avia- 
cijos širdies. Lėktuve mintinai išmoko trumpą “Juodųjų slenksčių" auto- 
riaus gyvenimo aprašą. Jis, pasirodo, kilęs iš Naujosios Anglijos, trijų kitų 
romanų autorius (kuriuos galima įsigyti “Signet" knygų serijoje, buvo 
skelbiama knygos pabaigoje). Viljamas Denbras su žmona, aktore Odra 
Filips, gyvena Kalifornijoje. Šiuo metu dirba prie naujo romano. Turint 
galvoje, kad knygiūkštė išleista 1976 metais, visai tikėtina, kad tas tipas 
po to išleidęs dar ne vieną romaną. 

Odra Filips... jis bus matęs ją filmuose. Tomas nelabai domėjosi ak- 
torėmis (jo supratimu, galima žiūrėti tik detektyvus ir siaubo filmus), bet 
tą mažytę jis pastebėjo. Pastebėjo kaip tik todėl, kad ji buvo labai pana- 
ši į Beverlę: ilgi ugniniai plaukai, žalios akys, stangrios krūtys. 

Jis atsilošė kėdėje ir pastukseno knyga į kelį, stengdamasis negalvoti 
apie skausmą galvoje ir perštinčias lūpas. Taip, jokios abejonės. Odra Fi- 
lips - ta rudė su puikiais papais. Ji vaidino Klinto Istvudo filme, paskui 
po metų siaubiake “Kapinių mėnuo“. Į šitą jie ėjo kartu su Beverle, ir jis 
pasakė, kad jodvi labai panašios. “Nemanau, - atsakė4ada Bevė. - Aš 
aukštesnė, o ji daug gražesnė. Ir plaukai tamsesni". Tuo viskas ir baigė- 
si. Tą epizodą Tomas prisiminė tik dabar. 

Su žmona, aktore Odra Filips... 

Roganas šiek tiek išmanė psichologiją; jos pagalba naudojosi savo 
žmona visus vedybinio gyvenimo metus. Įkyriai smelkėsi nemalonus jaus- 
mas. Ir viskas dėl to, kad Bevė 17 Denbras žaidė kartu vaikystėje, ir Denb- 
ras vedė moterį, kuri, kad ir ką kalbėtų Beverlė, stebėtinai buvo panaši į 
Tomo Rogano žmoną. 

Kokius žaidimus Denbras žaidė su Beverle? Paštą? Butelį? 

Dar ką nors? 

Tomas sėdėjo lėktuvo krėsle ir stukseno knyga sau į koją. Smilkinius 
ėmė spausti. 

Nusileidęs Tarptautiniame Bengoro oro uoste, Roganas nuskuodė per 
automobilių nuomas. Merginos, apsirengusios geltonai, raudonai, kitos - 

žaliai, atsargiai Žvilgčiojo į ištinusį piktą jo veidą ir purtė galvas: atleis- 
kit, visi automobiliai išnuomoti. 
skelbimus. Tris tinkančius apsibraukė. Pasisekė iš antro karto. | 

- Laikraštyje skelbimas, kad parduodate 76-ų furgoną “LTD". UZ 
tūkstantį keturis šimtus. 

- Taip. 

- Klausykit, - pasakė Tomas, čiupinėdamas išsipūtusią piniginę su 6 
tūkstančiais grynų. - Atvarote į oro uostą ir sudarom sandėrį vietoje. Jūs 
man automobilį ir pardavimo čekį su registracijos kortele. Aš sumoku gry- 
nais. 

Furgono savininkas padvejojo ir tarė: 

- Man reikia nuimti savo numerius. 

- Aišku, gerai. 

- Kaip aš jus rasiu, misteri..? 
lėj: “Bar Harboro avialinijos pristato Naująją Angliją... ir pasaulį!" - Lauk- 
siu prie šoninio įvažiavimo. Pažinsit iš “išgražinto"" veido. Vakar su žmo- 
na buvom pasivažinėti, ir plojausi atsakančiai. Galėjo būti blogiau, dabar 
tik veidas sumuštas. 

- Užjaučiu jus, misteri Barai. 

- Nieko, užgis. Jūs tik atvarykite mašiną, bičiuli. 

Tomas padėjo telefono ragelį ir išėjo į šiltą gegužės vakarą. 

Vaikinas su “LTD" išniro iš prietemos po dešimties minučių. Jis pa- 
sirodė visai piemuo. Sudarė sandėrį, vaikinas pakeverzojo pardavimo čekį, 
kurį Tomas abejingai susigrūdo į lietpalčio kišenę. Tada stovėjo ir žiūrėjo, 
kaip vaikis nuima meinietiškus numerius. 

- Duodu dar tris žalius už atsuktuvą, - pasakė Tomas, kai jis baigė. 

Vaikinukas valandėlę pamąstė, gūžtelėjo pečiais ir atkišo atsuktuvą, 
paėmęs tris Tomo dolerius. “Ne mano reikalas“, - reiškė tas judesys, ir 
Roganas pagalvojo: “Tu visiškai teisus, mažasis mano drauge?'. O kai tas 
nuvažiavo taksi, sėdo už “Fordo" vairo. 

Automobilis buvo visiškas šlamštas: važiuoklė spiegė, sankaba dūsa- 
vo, korpusas barškėjo, stabdžiai buvo skysti. Bet tai nesvarbu. Jis nuva- 
žiavo iki automobilių parkavimo aikštelės, nusipirko bilietą ir įsuko į ją. 
Sustojo prie “Subaru", kuris, atrodė, stovi čia ne pirmą dieną. Paskui niū- 
niuodamas panosėje atsuko “Subaru" numerius ir perdėjo ant “LTD". 

Dešimtą vakare Tomas jau lėkė į rytus Antruoju keliu, ištiesęs ant ki- 
tos sėdynės Meino žemėlapį. “Fordo"' radijas neveikė, todėl važiavo ty- 
loje. Dar geriau. Reikėjo daug ką pamąstyti, pavyzdžiui, apie tai, ką jis 
padarys Beverlei, kai sugaus. 

Sirdies gilumoje buvo visiškai tikras, kad Bevė netoli. 

O dar tas rūkymas. 

Oi, mergužėle, apsirikai, iškrėtusi tokią šunybę Tomui Roganui. Da- 
bar tik klausimas, ką būtent mes tau padarysim. 

“Fordas" plėšė naktį ilgomis šviesomis, 17 kai Tomas pasiekė Niūportą, 
atsakymą žinojo. Jis surado budinčioje vaistinėje tabako skyrių ir nupir- 
ko “Camel"' bloką. Vaistininkas palinkėjo jam gero vakaro. Tomas atsa- 
kė tuo pačiu. 

Jis nušveitė cigaretes ant sėdynės ir pajudėjo toliau. 7-uoju keliu va- 
žiavo atsargiai, kad nepražiopsotų savo posūkio. Štai jis, 3-iasis kelias su 
ženklų “HEIVENAS 21 DERIS 15“. 

Jis įsuko ir padidino greitį, pažvelgęs į cigaretes šyptelėjo. Žalsvoje 
prietaisų panelio šviesoje jo išpurtęs veidas atrodė kaip vampyro. 

“Atvežu tau cigarečių, Beve, - kalbėjo Tomas mintyse, lėkdamas pu- 
šų 1r eglių tuneliu šešiasdešimties mylių per valandą greičiu. - Taip taip. 
Visą bloką. Tik tau vienai. O kai pamatysiu, brangute, priversiu suėsti 
aliai vieną. Jei reikės paauklėti tą Denbrą, aš pasiruošęs. Ne prieš, Beve. 
Aš ne prieš." 

Pirmą kartą, kai kalė išgražino jį ir pabėgo, Tomas pasijuto geriau. 

Odra Denbo skrido į Meiną pirma Britų avialinijų klase. Lėktuvas pa- 
kilo iš “Heathrow" oro uosto po penkių dešimt, ir nuo tada sekė saulę. 
Saulė pirmavo, - tiksliau, jau laimėjo, - bet tai visai nesvarbu. Laimingo 
atsitiktinumo dėka ji sužinojo, kad lėktuvas, skrendantis 23-iuoju reisu iš 
Londono į Los Andželą, leidžiasi papildyti degalų... Bengoro tarptautinia- 
me oro uoste. 

Ta diena buvo košmariška. Fredžiui Fajestounui, “Palėpės"' prodiuse- 
riui, aišku, iškart prisireikė Bilo. Atsitiko kažkokia kvailystė su kaskadi- 
ninke, kuri turėjo vietoj Odros nukristi nuo laiptų. Pasirodė, kad kaska- 
dininkai irgi turi profsąjungą, ir ta moteris jau atliko savaitinę šuolių nor- 
mą. Profsąjunga spaudžia Fredį pakelti algą arba samdyti antrą kaskadi- 
ninkę. Čia ir prasideda problemos: nėra kitos Odros sudėjimo kaskadinin- 
kės. Prodiuseris pasiūlė parinkti vyrą tai scenai. Nereikės šokti vien su 
apatiniais. Uždės ugninį peruką, grimuotojai pritaisys kas liko. Netgi už- 
pakalį, jei reikės. 

Negalima, sako profsąjungos lyderis. Sąjungos įstatams prieštarausim 
atiduodami vyrams moterų darbą. Lyčių diskriminacija. 

Apie Fredžio kantrybę kino biznyje ėjo legendos, bet šiandien jis neiš- 
laikė. Jis pasiuntė lyderį, pūzrą, kurio prakaito kvapas veikė kaip paraly- 
žiuojančios dujos, po velnių. Tas pasiūlė prikąsti liežuvį, nes “Palėpei" 
teks apsieiti be kaskadininkų, ir suraitė špygą. Fredis pasiuto. Profsąjun- 
gos bosas buvo stambus, bet skystas, o Fredis (17 dabar radęs minutę laisvo 
laiko, lėkdavo žaisti amerikietiško futbolo, be to, pusę amžiaus pražaidė 
kriketą) - stambus ir kietas. Jis išmetė įkyruolį iš kabineto ir nuėjo me- 
dituoti. Po dvidešimt minučių išėjo šaukdamas Bilą. Jis norėjo, kad visa 

scena būtų perrašyta, laiptai ir kritimas išmesti. Tada Odrai teko prisipa- 


beprotę. - Ką čia šneki? 

- Jis buvo iškviestas į Valstijas, štai ką noriu pasakyti. 

Prodiuseris, kad kiek, būtų ją papurtęs, bet Odra išsigandusi atšoko. 
Tada Fredis pažiūrėjo į savo rankas, sukišo jas į kišenes ir pakėlė akis į 
Odrą. 

- Atleisk, Fredi, - vos girdimai ištarė ji. - Man tikrai gaila, - ji nuėjo 
prisipilti kavos iš Fredžio “Silex'0", pastebėjusi, kad rankos truputį vir- 
pa. Atsisėdusi išgirdo prodiuserį, per studijos garsiakalbį leidžiantį skirs- 
tytis namo ar po barus. Filmavimas baigtas. Odra susigūžė. Mažiausiai 
dešimt tūkstančių svarų kaip į balą. 

Fredis išjungė studijos įrangą, grįžo, prisipylė kavos sau. Atsisėdęs pa- 
siūlė jai “Silk Cut" cigarečių. 

Odra papurtė galvą. 

Fredis paėmė vieną, prisidegė ir per dūmų debesį paklausė: 

- Tai rimta, tiesa? 

- Taip, - atsakė Odra kuo ramiau. 

- Kas nutiko? 

Ir todėl, kad ypatingai mėgo Fredį ir be galo juo pasitikėjo, Odra išk- 
lojo, ką žinojo pati. Prodiuseris klausėsi įdėmiai, niūrus kaip žemė. Tai 
ilgai neužtruko - dar trinksėjo automobilių durelės ir burzgė varikliai au- 
tomobilių stovėjimo aikštelėje, kai ji baigė. 

- Jam kažkoks nervinis išsekimas. 

Odra papurtė galvą. 

- Ne. Nieko panašaus. Man jis neatrodė išsekęs, - nurijusi seiles, pri- 
dūrė: - Tau reikėjo jį pamatyti. 

Prodiuseris kreivai šyptelėjo. 

- Suprask, kad suaugę žmonės retai puola vykdyti pažadų, kuriuos da- 
vė vaikystėje. Tu skaitei Bilo knygas; žinai, kad jis daug rašo apie vai- 
kystę ir neblogai rašo. Tai jo arkliukas. Todėl absurdiška jau pati mintis, 
kad jis viską pamiršo, kas tada atsitiko. | 

- O randai ant rankų, - atšovė Odra. - Jų ten niekad nebuvo. Iki šio ryto. 

- Nesąmonė! Tu tiesiog jų nepastebėjai! 

Ji bejėgiškai gūžtelėjo. 

- Būčiau pastebėjusi. 

Bet iš akių matė, kad Fredžio neįtikino. 

- Tai ką darom? - paklausė jis, o Odra tik vėl galėjo papurtyti galvą. 
Fredis prisidegė antrą cigaretę nuo nuorūkos. - Galiu susitvarkyti su prof- 
sąjungos lyderiu. Ne asmeniškai, tikriausiai; dabar jo niekas nepriverstų 
duoti man kaskadininką. Bet mes pasiųsim Tedį Roulendą. Jis pedas, bet 
įkalbins paukščius nusileisti iš medžių. O kas toliau? Mums liko filmuo- 
ti keturios savaitės, o tavo vyras kažkur Masačūsetse... 

- Meine... 

Fredis numojo ranka. 

- Koks skirtumas. Ir kaip tu galėsi be jo dirbti? 

- Aš... 

Jis palinko į priekį. 

- Tu man patinki, Odra. Nepaprastai patinki. Ir Bilą mėgstu, nors jis 
man pridergė. Mes po truputį judėsim. Jei reikės taisyti scenarijų, patai- 
sysiu. Dievas mato, kabinau tą košę ir anksčiau... Jei Bilui pakeitimai ne- 
patiks, galės kaltinti tik save. Be jo apsieisiu, be tavęs - ne. Negaliu leis- 
ti lėkti paskui vyrą į Valstijas, kai privalai padirbėti iki paskutinio prakai- 
to lašo. Ar ne teisybė? 

- Nežinau. 

- Aš irgi. Bet noriu, kad pamąstytum. Mes galėsim viską kuriam lai- 
kui užglaistyti, jei arsi kaip jautis. Bet jeigu išskrisi, tylėti negalėsiu. Gal 
aš 1r mižnius, bet iš prigimties nesu kerštingas. Todėl nežadu, kad jei pa- 
bėgsi, į šitą biznį sugrįši. Turi pati suprasti, kad temperamentingosios kar- 
jera gali baigtis man net nagų neprikišus. Sakau tau kaip geras dėdė, pa- 
tikėk. Neįžeidžiau? 

- Ne, - abejingai atsakė Odra. Apskritai dėl to ji nesuko sau galvos. Da- 
bar ji pajėgė galvoti tik apie Bilą. Fredis šaunuolis, bet jis negali to sup- 
rasti. Į viską jis Žiūri pro savo, prodiuserio, prizmę. Jis nematė Bilo žvilgs- 
nio... 1r negirdėjo jo mikčiojant. 

- Gerai, - Fredis pakilo. - Eime į “Hare and Hounds“". Išlenksim po 
stiklą. 

Odra papurtė galvą. 

- Gerti dabar norisi mažiausiai. Važiuosiu namo visko apsvarstyti. 

- Iškviesiu automobilį, - pasiūlė Faiestounas. 

- Ne. Važiuosiu traukiniu. 

- Atrodo, kad tu nutarei važiuoti pas jį, o aš kartoju, kad padarysi di- 
džiulę klaidą, mergyt. Bilui cvaktelėjo širšė, bet galvos jis nepametė. Pa- 
zylios ir parlėks. Būtų norėjęs tavęs, pasiimtų kartu. 

- Aš dar nieko nenusprendžiau, - atsakė ji žinodama, kad tai tik atsi- 
kalbinėjimas; ji buvo apsisprendusi jau iš ryto, kai atvažiavo automobi- 
lis jos paimti. 

- Būk atsargi, meilute, - pasakė Fredis. - Nedaryk, ko paskui tektų gai- 
lėtis. 

Odra jautė, kaip draugo autoritetas puola ją, reikalauja pasiduoti, pri- 
žadėti imtis darbo, kantriai laukti, kol Bilas grįš namo... arba vėl išnyks 
praeities skylėje, iš kurios atėjo. 

Ji priėjo prie Fredžio ir pabučiavo į skruostą. 

- Iki pasimatymo, Fredi. 

Misis Denbro grįžo namo ir paskambino į Britų avialinijas. Ji norėjo 
sužinoti, kaip galėtų pasiekti nediduką miestuką Meine, Derį. Moteris 

aiškinosi kompiuteriu... ir žinia kaip griaustinis iš giedro dangaus: 23-iasis 
reisas sustoja Bengore, nuo kurio iki Derio nepilnos penkiasdešimt mylių. 

- Užsakyti bilietą, madam? 

Odra užmerkė akis ir išvydo grubų, bet malonų ir nuoširdų Fredžio vei- 
dą. Išgirdo jį perspėjantį: “Būk atsargi, meilute. Nedaryk, ko paskui tek- 
tų gailėtis". 

Fredis nenori, kad ji skristų; Bilas taip pat nenorėjo, tai ko ta širdis 
taip plėšiasi ten? Jėzau, ką man daryti... 

- Madam? Ar girdite mane? 

- Užsakykite, - atsakė Odra ir susvyravo. “Būk atsargi, meilute...'' Jai 
tikriausiai reiktų išsimiegoti. Pažiūrėti į viską blaivesnėmis akimis. Ji ėmė 
raustis po rankinuką “American Express“ kortelės. - Rytdienai. Pirma kla- 
sė, jei turite, bet imsiu bet kokį..“Jeigu apsigalvosiu, galiu atšaukti. Taip 
tikriausiai ir padarysiu. Atsibusiu ramia galva ir bus matyt". 

Bet ryte nieko nesimatė, o širdis taip pat garsiai kvietė skristi. Miegas 
buvo košmarų rinkinys. Tad ji paskambino Fredžiui (be didelio noro, vien 
todėl, kad jautėsi skolinga) ir pabandė nerišliai paaiškinti, kodėl Bilui gali 
jos prireikti. Kitame gale pasigirdo trakštelėjimas - Fredis padėjo ragelį 
ištaręs tik “alio"". 

Bet tas tylus trakštelėjimas pasakė daugiau negu reikėjo. 

Lėktuvas nusileido Bengore 7:09 europiniu laiku. Odra buvo vienin- 
telė išlipanti, ir kiti keleiviai žiūrėjo į ją pagauti smalsumo, kaip galima 
išlipti tokiame Dievo pamirštame užkampyje. Norėjosi jiems pasakyti: “Aš 
ieškau savo vyro, štai kodėl. Jis grįžo į nedidelį miestelį gretimais, nes 
paskambino jo vaikystės bičiulis ir priminė pažadą, kurio jis pats nega- 
lėjo prisiminti. Skambutis priminė dar ir tai, kad jis neprisiminė savo mi- 
rusio brolio ištisus dvidešimt septynerius metus. Ir dar: jis vėl ėmė mik- 
čioti... o ant delnų atsirado kažkokie keisti balti randai". 

Tada muitininkas tikrai iškviestų vyrus baltais chalatais. 

Odra paėmė savo bagažą - tokį vienišą ant karuselės - ir nuėjo prie au- 
tomobilių nuomos punkto, kur po valandos atskubės ir Tomas Roganas. 
Jai labiau pasisekė: buvo pasiūlytas “Datsunas". 

Mergina užpildė blanką, ir Odra pasirašė. 

- Aš iškart pamaniau, kad tai jūs, - pasakė tarnautoja ir nedrąsiai pa- 
prašė: - Ar negalėčiau gauti autografo? 

Odra užrašė savo vardą ant kitos blanko pusės 1r pagalvojo: “Džiau- 
kis, kol gali, mergyte. Jei Fredžio Fajestouno tiesa, po penkerių metų ma- 
nęs niekas nepažins“. | 

Ji nustebo pajutusi, kad užteko penkiolikos minučių, ir ji vėl ėmė mąs- 
tyti kaip amerikietė. 

Pritrenkta susitikimo su Žvaigžde, mergina šiaip taip surado žemėla- 
pyje geriausią kelią į Derį, ir po dešimties minučių Odra jau buvo kely- 
je, kiekvieną kartą sankryžoje primindama sau neišlėkti į kairę, nes teks 
gramdyti nuo asfalto. 

Už vairo ji pasijuto išgąsdinta labiau, nei bet kada anksčiau savo gy- 
venime. 

Likimo ironija ar sutapimas (ypač dažnas reiškinys Deryje) lėmė, kad 
Tomas apsistojo “Koaloje" Džeksono gatvėje, o Odra susirado kambarį 
“Holiday Inn“; abu viešbutukai stovėjo šalimais, automobilių aikšteles 
skyrė tik neaukštas bordiūras. Taip jau atsitiko, kad Odros išsinuomotas 
“Datsunas" ir Tomo “LTD" atsidūrė vienas prieš kitą, nosis nosin, atskirti 
tik to bordiūro. Dabar abu miegojo: Odra ant šono, Tomas - ant nugaros, 
ir taip knarkė, kad čepsėjo užtinusiomis lūpomis. 

Tą dieną Henris prasislapstė bruzgynuose šalia 9-ojo kelio. Tarpais 
snaudė, tarpais stebėjo, kaip zuja it medžiokliai šunys policijos mašinos. 
Kai nevykėliai pietavo, Henris klausėsi balsų iš mėnulio. 

Sutemus jis nupėdino ant kelkraščio ir iškėlė nykštį. 

Netrukus sustojo kažkoks kvailys ir įsisodino jį. 


DEARIS: 
TREČIA 
INTER LIUDIJA 


Nematydamas manęs, 
Paukštis ant takelio 
Vargšą slieką kapt perpus - 
Ir prarijo žalią. 


Emilė Dikinson 
"Paukštis ant takelio" 


1985 kovo 17 


Baigiantis 1930-ųjų rudeniui supleškėjo “Juodoji vietelė". Kiek sup- 
rantu, tas gaisras, iš kurio mano tėvas per plauką išsigelbėjo, baigė din- 
gimų ir žmogžudysčių ciklą 1923-30 metais, kaip dar prieš ketvirtį am- 
žiaus baigė Kitčenerio fabriko sprogimas. Rodos, kad ciklui sustabdyti, 
užmigdyti tą siaubingą jėgą dar maždaug dvidešimtpenkmečiui būtina ma- 
sinė auka. 

Bet jeigu kiekvienam ciklui pabaigti reikalinga auka, panašu, kad ir 
pradėti jam reikia to paties. 

O tai mane veda prie Bredlio gaujos. 

Jų egzekucija įvyko trijų gatvių - Kanalo, Meino 1r Kanzaso - sank- 
ryžoje, beje, netoli tos vietos, kuri pradėjo judėti Ričiui su Bilu vieną 
1958-ųjų liepos dieną. Įvyko maždaug trylika mėnesių prieš gaisrą “Juo- 
dojoje vietelėje“, 1929-ųjų spalį... visai prieš pat rinkos krizę. 

Dauguma deriškių nepageidauja prisiminti tos dienos kaip, beje, ir 
“Juodosios vietelės" gaisro. Jie arba neatsimena, arba tądien buvo išvy- 
kę pasisvečiuoti pas gimines. Kiti tą popietę prasnaudė, o apie atsitikimą 
sužinojo tik iš vakarinių radijo Žinių. Treti tiesiog žiūrės į tave ir meluos 
per akis. 

Policijos budėjimo žurnalas liudija, kad tą dieną viršininko Salivano 
net nebuvo mieste (“Aš puikiai prisimenu, - kalbės Aloizijus Nelas, sup- 
damasis “Polsono"" pensiono Bengore krėsle. - Tai buvo pirmi mano tar- 
nybos metai, kaipgi užmirši. Jis buvo išvykęs į Meino vakarus ančių me- 
džioti. Džimas Salivanas buvo prisiekęs medžiotojas), nors gangsterių Ži- 
nyne, kuris vadinasi “Piktadariai ir kruvini įrašai", yra nuotrauka žmo- 
gaus, besišypsančio prie kulkų suvarpyto Alo Bredlio lavono morge, ir jei 
tas žmogus ne policijos viršininkas Salivanas, tada tai jo brolis dvynys. 

Tikrąją, mano įsitikinimu, įvykio versiją išgirdau iš misterio Kyno. To 
paties Norberto Kyno, kuris turėjo vaistinę Centro gatvėje nuo 1925-ųjų 
iki 1975-ųjų metų. Jis pasakojo noriai, bet, kaip ir Betės Ripsom tėvas, 
privertė mane išjungti diktofoną; tačiau tai niekis, aš 1r dabar girdžiu plo- 
ną jo balsą - dar vieną šito prakeikto Derio choro solistą. 

- Ką čia slėpti, - pasakė jis. - Niekas to nespausdins, o jei ir išspaus- 
dins, niekas nepatikės. - Misteris Kynas atkišo senovišką vaistinės skar- 
dinę. - Lakricą? Kiek pamenu, tu niekad nebuvai abejingas raudonoms, 
Miki. 

Aš paėmiau vieną. 

- Ar šerifas Salivanas iš tikro buvo tądien mieste? 

Vaistininkas nusijuokė ir paėmė vieną lakricą pats. 

- Tai kelia įtarimą? 

- Kelia, - sutikau, kramtydamas raudoną lakricą. Nebuvau jos valgęs 
nuo vaikystės, kai kišdavau savo centus pro langelį jaunesniam ir guves- 
niam misteriui Kynui. O skonis buvo toks puikus kaip tada. 

- Tu per jaunas prisiminti Bobo Tomsono iš “Milžinų" komandos bė- 
gimą 1951-ųjų čempionate, - ėmė pasakoti Kynas. - Tada turėjai kokius 
ketverius. Ir ką gi! Apie tas varžybas buvo straipsnis laikraštyje net po ke- 
lerių metų. Pasirodė, kad beveik milijonas niujorkiečių gyrėsi sėdėję tą- 
dien stadione, - jis sužiaumojo savo lakricą, ir iš burnos kampučio nud- 
ryko tamsi seilė. Misteris Kynas skubiai nubraukė ją nosine. Mes sėdė- 
jome kabinete už vaistinės; nors būdamas aštuoniasdešimt penkerių me- 
tų ir jau dešimtmetis kaip išėjęs į pensiją, senasis vaistininkas tvarkė sa- 
vo anūkui popierius. 

- O su Bredlio gauja - priešingai! - šūktelėjo Kynas. Jis šypsojosi, bet 
nemaloniai, ciniškai. - Tada Derio senamiestyje gyveno bent dvidešimt 
tūkstančių žmonių. Meino ir Kanalo gatvės jau ketveri metai buvo grįs- 
tos. O Kanzaso - vis dar molynas; vasarą dulkės, o kovą ir lapkritį - neišb- 
rendama pliurza. Kiekvieną birželį Ap Mailo kalvą laistydavo alyva, o 
Liepos 4-ąją meras žadėdavo, kad netrukus bus išgrįsta Kanzaso gatvė. 
Tas “netrukus" buvo 1942-ieji... E... apie ką aš pradėjau? 

- Apie dvidešimt tūkstančių senamiesčio gyventojų, - priminiau. 

- A. Taip. Tai va, iš tų tūkstančių pusė jau iškeliavo kalnelin, gal net 
daugiau - penkiasdešimt metų, ne juokas! O deriškiai mėgsta mirti jauni. 
Gal oras kaltas. Bet iš likusių vargu ar surastum tuziną, kuris prisipažin- 
tų, kad tą dieną, kai Bredlio gauja buvo išsiųsta pas protėvius, jie buvo 
mieste. Bačas Roudenas, mėsininkas, tikriausiai prisipažintų. Virš kala- 
dės, kur kapoja mėsą, jis pasikabinęs jų automobilio nuotrauką. Į ją pa- 
sižiūrėjus sunkiai atpažintum mašiną. Sarlotė Litlfyld papasakos porą žo- 
džių, jei pataikysi užtikti geros nuotaikos. Ji dirba vidurinėje mokyklo- 
je, ir nors, mano įsitikinimu, tada ji galėjo turėti daugiausiai dvylika metų, 
prisiekinėja daug ką prisimenanti. Karlas Snovas, Obris Steisis, Ebenas 
Stempnelis ir tas senas krienas, kuris terlioja juokingus paveikslus 1r la- 
ka per naktį pas Volį, - Pikmanas berods jo pavardė, - tie prisimena. Vi- 
si ten buvo... 

Senukas nutilo, įsmeigęs akis į lakricą rankoje. Pamaniau, gal paraginti 
tęsti, bet apsigalvojau. 

Pagaliau jis tarė: 

- Visi kiti meluos apie tai, kaip meluoja, kad matė Bobį Tomsoną. Tik 
žmonės meluoja dėl tų varžybų todėl, kad norėjo ten būti, o deriškiai - at- 
virkščiai. Jie nenorėjo tądien būti Deryje. Supranti, sūnau? 

Aš linktelėjau. 

- Tau tikrai norisi viską išgirsti? - paklausė misteris Kynas. - Nekaip 
atrodai, misteri Miki. 

- Nelabai norisi, - atsakiau, - bet turiu sužinoti. 

- Gerai, - maloniai sutiko vaistininkas. Tą dieną mane apniko atsimi- 
nimai; kai jis pasiūlė man skardinę su lakricom, staiga prisiminiau radi- 
jo programą, kurios klausydavosi mano tėvai: “Misteris Kynas, dingusių 
asmenų ieškotojas“. 

- Šerifas buvo čia tą dieną. Jis ketino išlėkti paukščių pamedžioti, bet 
velniškai greitai apsigalvojo, kai atėjo Leilas Meičenas ir pasakė, kad lau- 
kia Alo Bredlio popiet. 

- Iš kur Meičenas apie tai sužinojo? - paklausiau. 

- Na, šita istorija savaime yra pamokanti, - atsakė misteris Kynas, o 
veide vėl atsirado ta ciniška šypsenėlė. - Bredlis niekad nebuvo Visuo- 
menės Priešas Nr.1 FTB sąrašuose, bet panašiai nuo 1928-ųjų jo ieškojo. 
Pademonstruoti, kad nesėdi rankų sudėję. Alas Bredlis su brolių apšva- 
rino šešis ar septynis bankus vidurio vakaruose ir pagrobė vieną banki- 
ninką išpirkai. Išpirka buvo sumokėta - didelė suma tais laikais, trisdešimt 
tūkstančių - bet jie vis tiek nugalabijo vargšelį. 

Kai vidurio vakaruose visokio plauko gaujoms pasidarė per ankšta, 
Alas su Džordžu permetė savo šutvę į šiaurės rytus. Išsinuomojo didžiu- 
lg sodybą tuoj už miesto ribų Niūporto kryptimi, netoli tos vietos, kur 
šiandien Rulino fermos. 

Tai įvyko 29-aisiais, per karščius. Liepą, gal rugpjūtį ar net rugsėjo 
pradžioje... negaliu pasakyti tiksliai kada. Gaują sudarė aštuoni: Alas 
Bredlis, Džordžas Bredlis, Džojus Konklinas ir jo brolis Kalas, airis, var- 
du Artūras Melojus, gavęs pravardę Kerėpla, kadangi buvo siaubingas 
trumparegis ir kratėsi akinių iš paskutiniųjų; Patrikas Kodis, vaikinas iš 
Cikagos, apie kurį sklido kalbos, kad esąs žudikas-mėgėjas, nors gražus 
buvo kaip Adonis. Su jais buvo dvi moterys: Kitė Donahju, visų pripa- 
žinta kaip Džordžo Bredlio žmona, ir Merė Hozer, priklausiusi atseit Ko- 
džiui, nors pasakota, kad kartais ją pasiųsdavo ratu. 

Atvažiavę čia jie padarė vieną didelę klaidą, sūnau, - patikėjo, kad taip 
toli nuo Indianos jie saugūs. 

Iš pradžių kurį laiką sėdėjo tyliai, bet paskui atsibodo, ir jie nuspren- 
dė, jog metas pamedžioti. Ginklų turėjo pakankamai, tik va su šoviniais 
buvo striuka. Tad visi atmovė spalio septintą į Derį dviem automobiliais. 
Patrikas Kodis su moterimis išėjo pirkinių, o kiti pasuko į Meičeno sporto 
prekių krautuvę. Kitė Donabju tada įsigijo suknelę “Fryze". Su ta pačia 
ir mirė po dviejų dienų. | 

Leilas Meičenas pats aptarnavo lankytojus. Mirė jis 1959-aisiais. Nu- 
tukęs buvo. Visada buvo sorulis. Bet akims nieko negalėjai prikišti, ir jis 
pažino Alą Bredlį, vos tik tas įžengė. Pažino ir kelis kitus, tik dėl Melo- 
jaus abejojo, kol jis neišsitraukė akinių peilių kolekcijai apžiūrėti. 

Alas Bredlis priėjo prie jo ir tarė: “Norim nusipirkti amunicijos". 

“Gerai, - atsako Leilas Meičenas, - atėjot kaip tik ten". 

Bredlis padavė jam sąrašą, ir šeimininkas perskaitė. Tas raštelis, kiek 
man žinoma, pasimetė, bet Leilas pasakojo, kad kraujas sustingo be- 
skaitant. Jiems reikėjo penkių šimtų 38-0 kalibro patronų, aštuonių šim- 
tų 45-o0, šešiasdešimt 50-o, kokio dabar jau nė negamina, šratų paukščiams 
ir žvėrims ir po tūkstantį šovinių 22-0 kalibro nupjautvamzdžiui ir papras- 
tam šautuvui. Ir dar - tu įsivaizduok! - šešiolika tūkstančių patronų 45-0 
kalibro automatui. 

- Nieko sau! - pasakiau. 

Misteris Kynas dar kartą ciniškai šyptelėjo ir atkišo lakricų dėžutę. Aš 
papurčiau galvą, bet paskui vis tiek paėmiau vieną. 

“Neblogas sąrašėlis, berniukai", - sako Lalas. 

“Važiuojam, Alai, - pašaukė Kerėpla Melojus, - juk sakiau, šūdą gausi 
tokiam kaime. Pašokim į Bengorą. Ten, aišku, irgi neturės, bet pamėginti 
nekenks." 

“Prilaikyk arklius, - atšauna Leilas kaip niekur nieko. - Tokie užsaky- 
mai dievaži nesimėto, ir aš neketinu atiduoti jo tam Bengoro žydui. At- 
nešu 22-ą kalibrą, taip pat paukštinius ir pusę stambių šratų. Galiu iškart 
duoti po penkis šimtus 38-o ir 48-0 kalibro. O kita... - Leilas prisimerkia, 
paglosto smakrą lyg skaičiuotų. - Kita bus poryt. Kaip, tinka?“ 
rodo vertas dėmesio. Kalas Konklinas pareiškė, kad jis irgi norėtų važiuoti 
į Bengorą, bet niekas jo neišgirdo. “Gerai, - sako Alas Bredlis Leilui, - 
jei nesi tikras, kad įvykdysi užsakymą, sakyk iš karto. Aš geras, kol ma- 
nęs nevedžioja už nosies. Aišku?" 

“Aišku, - atsako pardavėjas, - gausit viską, ko užsakėte, misteri...?" 

“Reideri, - prisistato Bredlis. - Ričardas Reideris, jūsų paslaugoms". 
Jis atkiša ranką, ir Meičenas ją papurto geraširdiškai išsišiepęs. “Labai ma- 
lonu, misteri Reideri". 

Kai Bredlis pasiteiravo, kada galėtų pasiimti šaudmenis, Leilas pasiūlė 
užvažiuoti antrą dienos. Taip ir sutarė. Bredlio vyrai išėjo. Leilas pasekė 
per langą, kad prie jų prisijungė dvi moterys ir vyras. Jis atpažino Kodį. 

- Nagi, ir ką jūs manot Leilas padarė? - Misterio Kyno akys žibėjo. - 
Paskambino policijai? 

- Tikriausiai ne, - spėjau aš, - sprendžiant iš to, kas vėliau atsitiko. Aš 
pats būčiau kulvirsčias lėkęs prie telefono. 

- Gal būtum, o gal ir ne, - pasakė senasis vaistininkas. Jo žvaliame vei- 
de kaip ir anksčiau atsirado begėdiškas šypsnys, ir mane nukrėtė šiurpas, 
nes aš žinojau, ką jis reiškia... o jis žinojo, kad man tai ne paslaptis. Kai 
1ma ristis kas nors sunkaus, jau nesustabdysi; tai ridensis iki pakankamai 
ilgos lygumos, kol išsikvėps pirminė jėga. Gali iššokti priešais ir būti sup- 
lotas... bet nesuturėsi. 

- Gal būtum, o gal ir ne, - pakartojo seniokas. - O aš tau papasakosiu, 
ką padarė Leilas Meičenas. Visą tą ir kitą dieną kiekvienam pas jį užėju- 
siam vyrui pašnibždėdavo, kad žino, kas ten pliekia elnius ir žąseles miš- 
kuose. Bredlio gauja. Zino, nes pažino juos. Leilas pasakojo, kad Bred- 
lis su savo žmonėmis pasirodys kitą dieną apie antrą pasiimti užsakytų šo- 
vinių. Kalbėjo, kad esąs prižadėjęs Bredliui suveikti tiek šaudmenų, kiek 
jis panorės, ir savo pažadą ketina vykdyti. 

- Kiek? - paklausiau. Jaučiausi surakintas jo karštligiško žvilgsnio. 
Staiga sausas šito kabinetėlio kvapas - vaistų, miltelių, visokio mustero- 
lio, kamparo, mikstūros nuo kosulio kvapas pasidarė nepakeliamas... bet 
išeiti aš negalėjau, kaip negalėjau uždusti sulaikęs kvapą. 


124 


- Kiek Žmonių įspėjo Leilas? - atspėjo mano klausimą misteris Kynas. 

Aš linktelėjau. 

- Tiksliai nepasakysiu, - atsakė. - Nestovėjau šalia ir neužsirašinėjau. 
Manau, visus tuos, kuriais pasitikėjo. 

- Kuriais pasitikėjo, - nustebau. Mano balsas nuskambėjo kimiai. 

- Aha, - patvirtino pašnekovas. - Deriškiams, pats supranti. Ne su vi- 
sais karves ganė, - ir pats sukrizeno iš savo sąmojo. | 

- Užėjau pas Leilą kitą dieną po Bredlio apsilankymo. Jis papasakojo 
visą istoriją, paskui paklausė, kas mane domina. Aš buvau užėjęs pažiū- 
rėti, ar paskutinė nuotraukų juosta jau išryškinta - tais laikais Meičenas 
tvarkė “Kodako" juostas ir fotoaparatus, - bet pasiėmęs ją, paprašiau šo- 
vinių savo “Vinčesteriui"". 

“Užsimanei papyškinti, Norbai7* - klausia Leilas, duodamas man dė- 
žutę. 

“Galgi užkabinsiu kokią laputę", - atsakau, ir mes abu iš to juokiamės. 

Misteris Kynas krizeno patrepsėdamas savo kaulėta koja, lyg tokio 
juokingo dalyko antrą kartą gyvenime nebūtų patyręs. Paskui pasilenkė 
ir patapšnojo man per kelį: 

- Noriu pasakyti, sūnau, kad žinia pasiekė tuos, kam reikėjo. Mieste- 
liūkštis, pats supranti. Pasakai, kas reikia kam reikia, ir nuraibuliuoja... 
aišku, apie ką aš? Dar vieną lakricą? 

Aš paėmiau saldymedžio šaknies gabaliuką nelanksčiais pirštais. 

- Nušersiu tave, - pasakė vaistininkas ir užsikosėjo. Dabar jis buvo se- 
nas... nemirtingai senas, su bifokaliniais akiniais, slystančiais nuo siau- 
ros kaip ašmenys nosies, oda aptemptais skruostais. 

- Kitą dieną atsinešiau į parduotuvę savo šautuvą. O mano asistentas 
Bobas Taneris (daugiau tokio darbštuolio asistento neturėjau) - tėvo me- 
džioklinį. Apie vienuoliktą valandą sodos hidrokarbonato užsuko Gregoris 
Koulis, 1r teprasmegsiu skradžiai, jei už diržo nebuvo užsikišęs 45-0 ka- 
libro kolto. 

“Neištaškyk sau kiaušų su tuo daikčiuku"“, - perspėjau aš. 

“Atsivariau nuo Milfordo ne liežuvio laidyti, - atšovė Gregas. - O kai 
kam, matyt, šiandien bus ištaškyti kiaušai dar saulei nenusileidus". 

Pusę dviejų užkabinau lentelę “TUOJ GRĮSIU. PRASOM PALAU- 
KTT'' ant durų, pasiėmiau šautuvą ir išėjau į Ričardo skersgatvį. Kalbinau 
kartu Bobą Tanerį, bet tas atsakė norįs baigti misis Emerson receptą ir pri- 
sijungsiąs vėliau. “Palikit man vieną gyvą, misteri Kynai'", - pasakė jis, 
o aš atsakiau, kad nieko negaliu žadėti. 

Kanalo gatvė buvo kaip iššluota: nei pėsčių, nei važiuotų. Kartais pa- 
sisukdavo koks parduotuvės furgonas, ir viskas. Pastebėjau atžingsniuo- 
jantį Džeiką Pinetą su šautuvais abiejose rankose. Jis susitiko Endį Kr1i- 
są, 1r abu nuėjo prie suolo, kurie stovėdavo šalia “Karo memorialo“, ži- 
nai juk, kur Kanalas lenda žemėn. 

Petis Vanesas, Alas Nelas ir Džimis Gordonas sėdėjo ant teismo rū- 
mų laiptų, kirto sumuštinius ir vaisius iš pietų krepšelių ir tauškė visokias 

nesąmones kaip vaikai mokyklos kieme. Visi buvo ginkluoti. Pas Džimį 
Gordoną buvo Pirmojo Pasaulinio karo “Springfildas"', už jį patį didesnis. 

Pastebėjau į Ap Mailo kalvą traukiantį bernėką, rodos, tai buvo Zakas 
Denbras, tavo bičiulio tėvas, žinai, to, kuris dabar pasidarė rašytojas. Jam 
15 Krikščionių mokslinės literatūros skaityklos lango šaukia Kenis Bor- 
tonas: nešdinkis, girdi, čia tuoj pasipils kulkos. Zakas pakelia galvą, pa- 
žiūri, ir neria kiek kvapo turi. 

Visur vyrai, vyrai su ginklais tarpduriuose, sėdintys ant laiptų, žiūrin- 
tys pro langus. Gregas Koulis sėdi ant slenksčio su savo 45-o0 kalibro pat- 
ranka ir bent dviem tuzinais patronų, išrikiuotų kaip Žaisliniai kareivėliai. 
Briusas Jagermejeris ir toks švedas, Olafas Teramenijus, rymo “Bižu" kino 
teatro šatros pavėsyje. . 

Misteris Kynas žiūrėjo pro mane, it būčiau iš stiklo. Zvilgsnis jau ne- 
buvo guvus, akis užtraukė prisiminimų šydas. Taip atrodo žmogus, pri- 
simenantis geriausius gyvenimo metus: pirmą puikiai atmuštą kamuolį 
galbūt, pirmą ištrauktą upėtakį, kurį galėjo ir kitiems parodyti, ar pirmą 
naktį su trokštama moterimi. 

- Prisimenu vėjo švilpimą, sūnau, - svajingai pratarė jis. - Vėjo švil- 
pimą ir laikrodžio dūžius antrą valandą teismo pastate. Bobas Taneris pr1- 
ėjo iš užpakalio, o sš buvau tiek įsitempęs, kad vos neištaškiau jo sme- 
geninės. 

O jis tik linktelėjo ir nupėdino “Vanoko niekučių" link, vilkdamas iš 
paskos 1lgą šešėlį. 

Manai liaudis pakilo ir išsiskirstė, kai po dešimties, penkiolikos, pas- 
kui ir dvidešimties minučių nieko neatsitiko? Nieko panašaus. Zmonės 
laukė. Nes... 

- Nes žinojo, kad jie vis tiek atvažiuos, tiesa? - paklausiau. - Dėl to ne- 
buvo abejonių. 

- Teisingai! - pasakė. - Mes žinojom. Apie tai nereikėjo kalbėtis, ne- 
reikėjo tartis, kad štai, iki pusės trijų palaukiam, o jei nepasirodo - skirs- 
tomės prie savo darbų. Ne, viskas liko kaip buvę, ir maždaug dvidešimt 
penkios minutės po dviejų nusileido Ap Mailo kalva du automobiliai - 
vienas raudonas, kitas tamsiai mėlynas - ir pasuko į sankryžą. Kiek pa- 
menu, tai buvo “Sevrolė" ir “La Salle". Konklinai, Patrikas Kodis ir Merė 
Hozer važiavo “Sevrolė". Broliai Bredliai, Melojus su Kite Donahju sė- 
dėjo “La Salle". 

Jie, vadinasi, pasuko į sankryžą, ir staiga Alas Bredlis užgula “La Sal- 
le“ stabdžius, kad Kodis vos neįmūrija į užpakalį. Gatvė buvo per tyli, ir 
Bredlis tą iškart pajuto. Jis buvo žvėris, o žvėriui ir mažo užtenka, kad pa- 
baidytum, ypač kai jis medžiojamas ketvirtus metus. 

Alas atidarė automobilio dureles ir valandėlę pastovėjo ant pakopos. 
Apsižvalgė, mostelėjo Kodžiui pavažiuoti atbulam. “Kas, bose?" - išgir- 
dau vienintelius žodžius, kuriuos jie tądien ištarė. Ir prisimenu saulės zui- 
kutį, iššokusį iš mažo veidrodėlio. Tai Hozer pudravo savo nosį. 

Kaip tik tą akimirką iš Meičeno parduotuvės iššoko pats šeimininkas 
su padėjėju Bifu Marlou. “Pasiduok, Bredli, tu apsuptas!" - suriko Leilas 
ir nedavęs tam nė atsisukti ėmė į jį pleškinti. Iš pradžių šaudė kur papuola, 
paskui kliudė Bredliui petį. Tuoj drabužis nusidažė raudonai. Bredlis su- 
griebė mašinos dureles ir įvirto vidun. Užvedė variklį, 1r tada į darbą buvo 
paleisti visi ginklai. 

Viskas tetruko keturias, na, gal penkias minutes, bet tada atrodė vel- 
niškai ilgai. Petis, Alas ir Džimis Gordonas sodino kulkas į “Ševrolė" už- 
pakalį tiesiog nuo teismo rūmų laiptų. Mačiau, kaip ant vieno kelio prik- 
laupęs savo seną šautuvą užtaisinėja Bobas Taneris. Jagermejeris su Te- 
ramenijum atakavo dešinį “La Salle" šoną iš šatros šešėlio, o Gregas Kou- 
lis stovėjo kanalizacijos griovyje, abiem rankomis nusitvėręs 45-0 kalibro 
automatinį šautuvą ir spaudė gaiduką. 

Vienu metu šaudė penkiasdešimt ar šešiasdešimt žmonių. Kai viskas 
buvo baigta, Leilas Meičenas ištraukė trisdešimt šešias kulkas iš savo par- 
duotuvės sienos. Ir tai po trijų dienų, po to, kai kiekvienas norintis pei- 
liu išsikrapštė sau suvenyrą. Per patį įkarštį garsas buvo kaip Marnos mū- 
šio metu. Aplink neliko sveiko lango. 

Bredlis apgręžė “La Salle“, ir nepasakyčiau, kad uždelsė, bet tuomet 
visi keturi ratai jau buvo nuleisti. Išdaužti priekiniai Žibintai, priekinis 
stiklas. Kerėpla Melojus ir Džordžas Bredlis atsišaudė per užpakalinį lan- 
gą. Mačiau, kaip kulka pataikė Melojui į kaklą ir išdraskė jį. Vargšas spėjo 
paleisti du šūvius ir išvirto pro langą. 

Kodis bandė apsukti “Ševrolė", bet tik įsirėžė į “La Salle“. Ir tai bu- 
vo nuosprendis, sūnau. “Sevrolė" priekinis buferis mirtinai susikabino su 
“La Salle" užpakaliniu, ir nė iš vietos. 

Džojus Konklinas iššoko į sankryžos vidurį 1r ėmė pliekti iš pistoletų 
abiem rankom. Taikė į Džeiką Pinetą ir End; Krisą. Abu nulėkė nuo suolo, 
Endis rėkdamas: “Mane nušovė! Nušovė“, nors nebuvo net užkliudytas. 
Nė vienas nebuvo sužeistas. 

Kai pirmos kulkos pasiekė Džojų Konkliną, jis buvo jau ištuštinęs 
abiejų pistoletų apkabas. Paltas atsilapojo, kelnės ėmė trukčioti, tarytum 
nematomos siuvėjos daigstomos. Siaudinė skrybėlė nusklendė nuo galvos, 
atidengdama per vidurį perskirtus plaukus. Pakišęs po pažasčia pistole- 
tą, jis bandė pertaisyti antrąjį iš naujo, ir tada kažkas pataikė jam į kojas. 
Džojus pargriuvo. Kenis Bortonas tą garbę prisiskyrė sau, bet sunku ką 
nors tvirtinti. Galėjo būti bet kas. 

Konklino brolis Kalas išpuolė iš automobilio, kai Džojus nukrito, ir 
susmuko kaip maišas su skyle kaktoje. 

Iš mašinos išlipo Merė Hozer. Matyt, norėjo pasiduoti. Dešinėje ran- 
koje tebelaikė pudrą. Ji rėkė kažką, bet per kulkų švilpimą nieko nesigir- 
dėjo. Pataikė į švino lietų, taip sakant. Veidrodėlis kaipmat buvo išmuš- 
tas iš rankos. Moteris ėmė trauktis ir gavo kulką į klubą. Bet jai pavyko 
kažkaip sugrįžti į automobilį. 

Alas Bredlis primygo akceleratorių ir išjudino “La Salle“. Kokias de- 
šimt pėdų vilko paskui save “Sevrolė", kol atsikabino. 

Vaikinai perkėlė taikinį į jį. Langų neliko. Purvasargis mėtėsi vidury 
gatvės. Melojus kabojo persisvėręs per langą, bet abu Bredliai dar buvo 
gyvi. Džordžas tratino nuo užpakalinės sėdynės. Salia jo sėdėjo negyva 
žmona su peršauta akimi. 

Alas išriedėjo į sankryžą ir pakibo ant kelkraščio. Tada iššoko ir pa- 
sileido bėgti Kanalo gatve. Ten ir liko suvarpytas. 

Patrikas Kodis išlipo iš “Sevrolė" lyg ir pasiduodamas, bet paskui iš- 
sitraukė 38-0 kalibro revolverį iš dėklo po pažastim. Aklai paleido kelis 
šūvius, ir tada jo krūtinė pražydo raudonai. Kodis ėmė slysti “Sevrolė" šo- 
nu, kol sustingo ant pakopos. Jis paskutinįsyk iššovė, ir, kiek man žino- 
ma, tai buvo vienintelis gaujos šūvis, į ką nors pataikęs; kulka atšoko nuo 
kažko ir pervėrė Grego Koulio dilbį. Liko randas, kurį jis demonstruodavo 
įkaušęs, kol kažkas - tikriausiai Alas Nelas - nepasivedėjo į šoną ir ne- 
pasiūlė prikąsti liežuvį apie tai, kas nutiko Bredlio gaujai. 

Galiausiai išlipo Hozer. Nėra abejonių, kad ji ketino pasiduoti - ran- 
kos buvo pakeltos. Niekas iš tikro nenorėjo jos žudyti, bet nelaimingoji 
žengė tiesiai į kryžminę ugnį. 

Džordžas Bredlis nenubėgo toliau “Karo memorialo" suoliukų. Ten 
kažkieno šautuvas prakiurdė jo pakaušį. Krito kaip pakirstas, šlapiu 
klynu... 

Mažai suvokdamas, ką darau, paėmiau iš skardinės dar vieną lakricą. 

- Dar gerą minutę kulkos smigo į tuos du automobilius, - tęsė miste- 
ris Kynas. - Tada žmonės pamažu ėmė rimti. Kaip tik tuomet aš apsidai- 
riau ir pastebėjau šerifą Salivaną šalia Nelo ir kitų ant teismo rūmų laip- 
tų, sodinantį kulkas į “Sevrolė". Netikėk, jei sakys, kad jo ten nebuvo; aš, 
Norbertas Kynas, sėdžiu priešais tave ir tvirtinu priešingai. 

Kai šaudymas liovėsi, automobiliai jau nebuvo panašūs į automobilius 
- metalo laužo krūva, maišyta su stiklo šukėmis. Vyrai priėjo arčiau. Nie- 
kas žodžio nepratarė. Girdėjai tik vėją ir stiklo grikšėjimą po padais. Ta- 
da pradėjo spragėti fotoaparatai. Įsidėmėk, sūnau: kai prisistato fotogra- 
fai, istorija baigiasi. 

Misteris Kynas sūpavosi krėsle, šlepsėdamas šliurėmis į grindis, ir Žžiū- 
rėjo į mane. 

- Nieko panašaus neradau Derio “News", - tai buvo viskas, ką tuo metu 
sugalvojau pasakyti. Tame numeryje antraštė skelbė: VALSTIJOS POLL- 
CIJA IR FTB LEMIAMAME MUSYJE LIKVIDUOJA BREDLIO GAU- 
JĄ. Apačioje, smulkesniu šriftu pridurta: “Su vietos policijos pagalba". 

- Aišku, ne, - pasakė vaistininkas ir nusijuokė patenkintas. - Redak- 
torius Makas Laflinas asmeniškai įsodino porą kulkų Džojui Konklinui. 

- Viešpatie, - sumurmėjau. 

- Ar atsivalgei lakricų, sūnau? 

- Atsivalgiau, - atsakiau ir apsilaižiau lūpas. - Misteri Kynai, kaip to- 
kio... masto... įvykis buvo užtušuotas? 

- Nebuvo ko tušuoti, - atsakė jis nuoširdžiai nustebęs. - Tiesiog nie- 
kas to garsiai nesvarstė ir neaptarinėjo. O ir šiaip, kam tai įdomu? Ką, negi 
kokį prezidentą ar misis Huver nušovė? Ne. Tas pats, kas nupilti pasiu- 
tusius šunis, kurie, jei tik leisi, kibs pačiam į gerklę. 

- Bet moterys? 

- Kekšių porelė, - abejingai mestelėjo seniokas. - Be to, tai įvyko De- 
ryje, o ne kokiam Niujorke ar Cikagoje. Vieta diktuoja, ką atsirinkti nau- 
jienoms, sūnau. Štai kodėl didžiausia antraštė šaukia apie dvylika žemės 
drebėjimo aukų Los Andžele, nors kur nors Rytuose turėtų žūti bent trys 
tūkstančiai žmonių, kad būtų atkreiptas dėmesys. 

Be to, tai įvyko Deryje. 

Aš girdėjau tai ir anksčiau, ir jeigu tęsiu šitą reikalą, išgirsiu dar kar- 
tą... antrą... trečią... Jie taria tai ramiai, lyg kalbėdami su protiškai atsili- 
kusiu. Ištaria tokiu tonu, kaip atsakytų “dėl traukos dėsnio" paklausus, ko- 
dėl nekylame nuo žemės eidami. Kalba kaip apie gamtos dėsnį, kurį tu- 
rėtų suprasti kiekvienas normalus žmogus. Ir, žinoma, blogiausia, kad aš 
iš tikro tai suprantu. 

Turėjau misteriui Kynui dar vieną klausimą. 

- Ar jūs tądien pastebėjote kokį nors nepažįstamą, kai prasidėjo šau- 
dymas? 

Greitas vaistininko atsakymas pašokdino mano kraujo temperatūrą de- 
šimčia laipsnių - taip bent jaučiausi. 

- Tu klausi apie klouną? Iš ko apie jį išgirdai, sūnau? 

- Ai, dabar jau nepamenu, - atsakiau. 

lies. Grįžtelėjęs pastebėjau jį už to švedo po “Bižu" šatra, - pasakė mis- 
teris Kynas. - Jis buvo be klouno kostiumo. Apsirengęs paprasčiausiom 
fermerio kelnėm ir medvilniniais baltiniais. Tik veidas buvo nuteptas baltu 
grimu ir išpiešta didžiulė raudona šypsena. Ir dar, žinai, plaukų kuokštai 
styrojo. Oranžiniai. Perukas toks juokingas. 

Leilas Meičenas jo nematė, užtat Bifas pastebėjo. Tik Bifas kažką mai- 
šo, nes dievagojasi matęs jį vieno buto iš kairės lange. O paklausiau Dži- 
mio Gordono - to, kuris žuvo Pel Harbore, nuskendo savo laiveliu, “Ka- 
lifornija", regis - sakė pastebėjęs tą vaikiną už “Karo memorialo". 

Misteris Kynas šypsodamasis papurtė galvą. 

- Įdomi žmonių reakcija į tokius dalykus, o dar įdomiau, ką jie prisi- 
mena po to. Galėtum išgirsti šešiolika skirtingų versijų, ir kad bent dvi 
būtų panašios! Paimkim, pavyzdžiui, ginklą, kuriuo klounas šaudė... 

- Ginklą? - nepatikėjau aš. - Saudė? 

- Aha, - patvirtino vaistininkas. - Iš pirmo žvilgsnio man pasirodė, kad 
jis turi “Vinčesterį"'. Tik vėliau išsiaiškinau, kad taip atrodė todėl, kad pats 
jį turėjau. Bifas Marlou išvydo klouną su “Remingtonu", nes pats juo 
šaudė. O kai pasiteiravau apie tai Džimio, jis atsakė, kad vaikino ginklas 
buvo jo markės, “Springfildas"'. Vienas juokas, a? 

- Tikrai, - išspaudžiau. - Misteri Kynai... ar niekam neatėjo į galvą pa- 
sidomėti, ką veikia tokiu metu klounas fermerio drabužiais? 

- Aišku, atėjo, - atsakė jis. - Nieko čia labai ypatingo, bet buvo smal- 
su. Dauguma mūsų nusprendė, kad kažkas panoro sudalyvauti nepažin- 
tas. Miesto Tarybos narys, pavyzdžiui. Horstas Miuleris galbūt, ar net 
Treisis Nogleris, meras tuomet. Arba tiesiog galėjo būti garbingas žmo- 
gus, kuris nenorėjo būti atpažintas: daktaras, advokatas. Savo tikro tėvo 
taip išterlioto nepažinčiau. 

Senukas sukrizeno, ir aš paklausiau, kas jį prajuokino. 

- Visai įmanoma, kad ten buvo tikras klounas, - atsakė jis. - Antram 
1r trečiam dešimtmety mugės prasidėdavo daug anksčiau negu dabar ir bu- 
vo pačiame įkarštyje tą savaitę, kai Bredlio gaujai atėjo galas. O mugės 
neapsieina be klounų. Galbūt vienas nugirdo apie nediduką karnavalą, ku- 
Tį ruošiamės surengti, ir panoro sudalyvauti. 

Vaistininkas rūgščiai nusišypsojo. 

- Viską išpasakojau, bet pridursiu dar kai ką, kad jau taip susidomė- 
jai ir atidžiai klauseisi. Tą man papasakojo Bifas Marlou praėjus šešioli- 
kai metų. Gėrėm alų “Pilote"", Bengore. Ir nei iš šio, nei iš to leptelėjo, gir- 
di, tas klounas buvo taip persisvėręs per langą, kad jis pabijojęs, jog tuoj 
vaikinas iškris. Išlindęs ne iki juosmens, ne, iki kelių; kybojo ore ir pyš- 
kino į automobilius iššiepęs raudoną burną. Jis buvo panašus į išpjausti- 
nėtą moliūgą-žibintą, kaip Bifas pareiškė. 

- Jis tartum kybojo, - pakartojau aš. 

- Aha, - sutiko misteris Kynas. - Bet Bifas prisipažino, kad po to ke- 
lias savaites nedavė ramybės kitkas. Tiesiog dūzgino smegenis, o pasa- 
kyti kas - negalėjo. Pasak jo, išaiškėjo vieną naktį, kai jis atsikėlė nusi- 
gręžti. Stovėjo, čiurino į unitazą, ir staiga nutvilkė mintis: kai šaudymas 
prasidėjo, saulė buvo aukštai, bet klounas nemetė šešėlio. Jokio šešėlio. 

Bilas buvo pirmasis. Jis sėdi ant atlenkiamos kėdės šalia skaityklos 
durų ir žiūri, kaip Maikas tvarkosi su paskutiniais vakaro lankytojais: pa- 
gyvenusia dama su knyga apie gotiką, vyriškiu, išsirinkusiu milžinišką is- 
torijos tomą apie Pilietinį karą, ir liesu berniūkščiu, norinčiu užsirašyti 
romaną su ženkleliu “7 dienoms" viršutiniame kampe. Be nuostabos ar 
džiūgavimo Bilas pastebi, kad tai paskutinė jo knyga. Jis nustojo kuo nors 
stebėtis, o džiūgavimai liko toje realybėje, kuri iš tikro pasirodė esąs 
sapnas. 

Daili mergaitė, kurios languotas sijonukas susegtas didžiuliu geltonu 
žiogeliu (Jėzau, šimtą metų tokių nemačiau, - pagalvojo Bilas. - Negi 
grįžta? "'), šeria kopijavimo mašiną ketvirtukais ir viena akimi žvilgčioja 
į laikrodį su švytuokle už registracijos stalo. Garsai tylūs ir malonūs kaip 
gali būti tik bibliotekoje: puspadžių ir kulniukų šiurenimas raudonai juo- 
du linoleumu, ritmingas laikrodžio tiksėjimas, kate murkianti kopijavimo 
mašina. 

Vaikinukas pasiima Viljamo Denbro romaną ir nueina prie mergaitės, 
kuri kaip tik baigė šviesti ir renka į krūvą savo puslapius. 

- Gali palikti knygą ant stalo, Mere, - šūkteli Maikas. - Padėsiu į vietą. 

Ji dėkingai nusišypso. 

- Ačiū, misteri Henlonai. 

- Labanakt. Labanakt, Bili. Eikit abu tiesiai namo. 

- Antraip čigonas pagaus... saugokitės! - uždainuoja Bilis ir uždeda 
globėjišką ranką ant laibo mergaitės liemens. 

- Na, nemanau, kad jam reiktų tokių bjaurybių kaip judu, - atsako Mai- 
kas, - bet vis tiek būkit atsargūs. 

- Būsim, misteri Henlonai, - atsako Merė gana rimtai ir švelniai niuk- 
teli draugužį į petį. - Einam, bjaurybe, - paragina ir sukikena. Dabar daili 
paklusni moksleivė virsta patrakusia vienuolikmete Beverle Maš... ir kai 
jie prasilenkia su Bilu, tas apsąla nuo jos grožio. Bet jis jaučia dar ir ne- 
nugalimą baimę; nori prieiti prie berniuko ir nuoširdžiai jam patarti grįž- 
ti namo tik gerai apšviestomis gatvėmis ir nesidairyti, jei kas pašauks. 

"Su riedlente negali būti atsargus, misteri", - nuaidi galvoje, ir Bi- 
las šypsosi užjaučiančia suaugusio šypsena. 

Jis stebi, kaip vaikinas atidaro duris panelei. Abu išeina į vestibiulį, 
susiglaudžia, ir Bilas pasiruošęs lažintis iš to romano, kuris po ano Bi- 
lo pažastimi, honoraro, kad jis spėjo nugvelbti bučinį prieš išeidamas į 
lauką. “"Būtum paskutinis mulkis, jei to nepadarytum, - pagalvoja Denb- 
ras. - Dabar saugiai palydėk ją namo. Saugiai, dėl Dievo meilės!" 

Maikas šūkteli: 

- Aš tučtuojau, Didysis Bilai. Tik sukraunu šitas. 

Bilas linkteli ir sukryžiuoja kojas. Popierinis maišelis ant kelių trakš- 
teli. Ten pinta burbono, ir jis jau neprisimena, kada taip baisiai norėjo 
gerti. Maikas parūpins vandens jei ne ledų; dabartinė jo savijauta tokia, 
kad vandens užteks ir šlakelio. 

Jis mąsto apie Silverį, atremtą į Maiko garažo sieną. Ir mintys natū- 
raliai persikelia į tą dieną, kai jie susitiko Barense - visi, išskyrus Mai- 
ką - ir dar kartą pasipasakojo savo nuotykį: raupsuotąjį po prieangiu; 
mumiją, kuri ėjo ledu; kraują iš kriauklės; negyvus berniukus vandentiekio 
bokšte, judančias nuotraukas ir persekiojantį berniukus vilkolakį. 

Dabar jis prisimena, kad tądien, prieš liepos ketvirtąją, jie buvo nu- 
sigavę giliau į Barensą. Mieste buvo tvanku, o rytinės Kenduskego pak- 
rantės šešėliuose kvietė maloni vėsuma. Prisimena, kad netoliese sau dūz- 
gė vienas betoninis cilindras kaip kopijavimo mašina dailiai mokinukei 
ką tik. Prisimena, kaip visi sužiuro į jį, kai viskas buvo išpasakota. 

Draugai laukė iš jo nurodymų, kaip toliau elgtis, ko imtis, o jis papras- 
čiausiai nežinojo. Iš to nežinojimo jį apėmė neviltis. 

Dabar, stebėdamas ištįsusį Maiko šešėlį ant paneliais iškaltų skaityk- 
los sienų, Bilas staiga suvokė: jis nežinojo, nes tą liepos trečios popietę 
jie buvo ne visi. Jų grandis susilydė apleistame karjere už sąvartyno, iš 
kur užlipęs galėjai išlįsti Kanzaso arba Merito gatvėse. Kaip tik ten, kur 
dabar eina tarpvalstybinė magistralė. Karjeras neturėjo pavadinimo; net- 
virtus jo šlaitus pamažu kabino krūmokšniai ir žolės. Bet šovinių ten buvo 
kiek nori, daugiau negu prireikė lemtingam akmenų mūšiui. 

Bet prieš tai prie Kenduskego jis nežinojo, ką pasakyti. Ką jie tikisi 
išgirsti? Ką jam norisi pasakyti? Bilas prisimena permetęs žvilgsniu drau- 
gų veidus: Beno, Bevės, Edžio, Ričio. Prisimena muziką. Litl Ričardas. 
“Vomp-bomp-e-lomp-bomp... "" 

Muzika. Tyli. Ir saulės zuikučiai į akis. Prisimena tuos zuikučius, nes 


Ričis pakabino savo tranzistorių ant žemiausios medžio, į kurį stovė- 
jo atsirėmęs, šakos. Nors jie buvo pavėsyje, saulė atsispindėjo vandeny- 
je ir šoko ant chromuoto radijo paviršiaus, o nuo ten tviskino jam į akis. 

- N-nukabink t-tą d-d-daikčiuką, Ri-Ri-Riči, - pasakė Bilas. - A-a- 
apaksiu. 

- Gerai, Didysis Bilai, - skubiai atsakė tas be jokių išvedžiojimų ir nuė- 
mė aparatą nuo šakos. Net išjungė, nors kaip Bilas širdy to nenorėjo; ty- 
la, trikdoma tik tylaus vandens pliuškenimo ir pompavimo technikos gau- 
dimo, atrodė kurtinanti. Draugų akys buvo susmeigtos į jį, ir taip norė- 
josi pasiūlyti žiūrėti kur nors kitur. Kas aš pagaliau, cirko išsigimėlis? 

Bet to jis, aišku, pasakyti negalėjo, nes visi laukė, kad jis sugalvos, ką 
daryti. Jie stovėjo priešais baisų faktą ir norėjo, kad jis nurodytų, kaip elg- 
tis toliau. Kodėl aš? - norėjosi surikti, bet atsakymas ir taip aiškus. To- 
dėl, kad, nori tu to ar ne, buvai išrinktas vadu. Tu kūrei planus, tu netekai 
brolio, bet svarbiausia todėl, kad kažkokiu iki galo nesuvokiamu būdu ta- 
pai Didžiuoju Bilu. 

Bilas žvilgtelėjo į Beverlę ir skubiai atitraukė akis dėl tylaus pasitikė- 
jimo jos žvilgsnyje. Žiūrint į ją, skrandyje atsirasdavo tuštuma. Bukas 
skausmas. 

- Mes ne-negalim eiti į p-policiją, - pagaliau ištarė jis. Balsas pačiam 
skambėjo kimiai, pernelyg garsiai. - P-pas savo t-tėvus irgi ne. Nebent... 
- Bilas su viltim pasisuko į Ričį. - K-kaip t-tavo g-gimdytojai, Ke-Ketu- 
raki? Atrodo v-visai ni-ni-nieko. 

- Gerasis žmogau, - atsiliepė Ričis kamerdinerio Tudlio balsu, - thams- 
ta visai netuhite suphatimo apie mano motiną ir tėvą. Jie... 

- Kalbėk angliškai, Riči, - pasakė Edis iš savo viečiukės šalia Beno. 
Jis sėdėjo ten dėl paprasčiausios priežasties: Benas užtikrino pastovų še- 
šėlį. Jo veidukas buvo smulkutis ir susirūpinęs - tikras senukas. Dešinė- 
je laikė inhaliatorių. 

- Jie pagalvos, kad man pats laikas į Džuniper Hilą, - tarė Ričis. Šian- 
dien jis buvo su senaisiais savo akiniais. Iš vakaro Henrio Bauerso drau- 
gužis, vardu Gardas Jagermejeris, prišoko iš nugaros, kai Ričis išėjo iš 1e- 
dų kavinės su riešutinių ledų porcija, riktelėjo “tu gaudai" ir trinktelėjo 
abiem rankom per kuprą. Reikia paminėti, kad Gardas buvo kone ketu- 
riasdešimt svarų sunkesnis už Ričį. Tas ir nulėkė į griovį, pametęs ledus 
i1r akinius. Stiklai suskilo, ir misis Tozijer baisiai supyko. Ričio pasiaiš- 
kinimai nieko negelbėjo. 

- Žinau tik tiek, kad tu per daug duodiesi, - kalbėjo ji. - Sakyk tiesiai, 
Riči, manai, kad auginame akinių medį ir bet kada galime nuraškyti tau 
naujus, kai iš senųjų lieka šipuliai? 

- Bet, mama, tas vaikas pastūmė mane iš nugaros, toks didelis vaikas... 
- Ričis beveik verkė. Tai, kad nepavyko įtikinti mamos, jį žeidė labiau nei 
maudyklė kanalizacijos griovyje. 

- Daugiau nenoriu apie tai girdėti, - nukirto Magė Tozijer. - Bet kai ki- 
tą kartą tavo tėvas grįš iki vėlumos išdirbęs tris vakarus iš eilės, pagal- 
vok apie šį bei tą, Riči. Pasuk smegenėles. 

- Bet, mama... 

- Užteks, jau sakiau, - tonas buvo griežtas. Užvis baisiausia, kad ja- 
me jautėsi ašaros. Mama išėjo iš virtuvės ir pagarsino televizorių. Varg- 
šas Ričis liko už virtuvinio stalo. 

Tas epizodas privertė jį papurtyti galvą. 

- Mano tėvai geri, bet jie niekada tuo nepatikėtų. 

- O k-kaip dėl k-k-kitų va-vaikų? 

Visi apsidairė, lyg ieškodami šalia dar ko nors. 


134 


- Kas? - neryžtingai pratarė Stenas. - Aš nepažįstu nieko, kuo dar ga- 
lėčiau pasitikėti. 

- Aš irgi... - pratarė Bilas neramiai. Ir kol jis sugalvojo, ką sakyti to- 
liau, ištįso pauzė. 


3 


Paklaustas Benas Henskomas būtų prisipažinęs, kad Henris Bauersas 
nekentė jo labiausiai iš viso Nevykėlių klubo dėl to, kas atsitiko tądien, 
kai jie abu nugarmėjo į Barensą iš Kanzaso gatvės, arba dėl pabėgimo iš 
“Aladino", o užvis labiausiai todėl, kad neleido Henriui nusirašyti per eg- 
zaminus, tokiu būdu pasiuntęs jį į vasaros mokyklą neapsakomam Bačo 
Bauerso, žinomo kaip beprotis, pykčiui. 

Jei pasiteirautumėt Ričio Tozijerio, tas atsakytų, kad Henris jo neken- 
čia iš visų labiausiai, nes jis apstūmė jį ir du pakalikus “Fryze". 

Stenui Urisui atrodė, kad Henriui jis yra didžiausias priešas, nes yra 
žydas. Kai Stenas buvo trečioje klasėje, o Henris penktokas, jis kartą trynė 
Steno veidą sniegu, iki kraujas pasirodė, o vaikas klykė iš skausmo ir bai- 
mės. 

Bilas Denbras manė, kad Henris labiausiai jo nekenčia, mat jis buvo 
liesas, mikčiojo ir mėgo pasipuošti (“P-p-pažiūrėkit į tą su-su-sušiktą p- 
p-pedą!'' - šūktelėjo Bauersas, kai į Karjeros dieną mokykloje Bilas atė- 
jo pasirišęs kaklaryšį. Vakarui neatėjus, kaklaryšis buvo nuplėštas ir pa- 
kabintas medyje Carterio gatvėje). 

Jis tikrai jų nekentė, bet berniukas, jo priešų sąraše pažymėtas pirmų 
numeriu, tą liepos trečią dieną visai nepriklausė Nevykėlių klubui. Tai bu- 
vo negriukas, vardu Maiklas Henlonas, gyvenantis ketvirtis mylios nuo 
Bauersų fermos. 

Henrio tėvas, apie kurį sklidę gandai šimtu procentų atitiko tikrovę, 
buvo vardu Oskaras “Bačas" Bauersas. Savo finansinį, fizinį ir protinį 
nuosmukį jis siejo su Henlonų šeima apskritai ir Maiko tėvu konkrečiai. 
Vilis Henlonas, pasakodavo Bačas keliems savo bičiuliams ir sūnui, įmetė 
jį į cypę dėl to, kad išstipo visi jo, Henlono, viščiukai. “Taip jis gavo 
draudimą, kaip suprantate“, - sakydavo Bačas, nužvelgdamas savo audi- 
toriją priekabaus admirolo Bilio Bounso iš “Admirolo Benbou*' žvilgsniu. 
“Jis įkalbino savo draugelius liudyti prieš mane, ir todėl aš turėjau par- 
duoti savo “Merkurijų"". 

- Kas liudijo, tėti? - paklausė kartą aštuonmetis Henris, užsiplieskęs dėl 
neteisybės, kurią turėjo iškentėti jo tėvas. Jis pažadėjo sau užaugęs surasti 
tuos melagius, ištepti medumi ir pasodinti į skruzdėlyną, kaip per vester- 
nus rodo “Bižu" kino teatre šeštadieniais. 

O kadangi sūnus pasirodė dėkingas klausytojas (Bačas, beje, net neį- 
sivaizduoja, kad galėtų būti kitaip), Bauersas vyresnysis prikimšo jo ma- 
kaulę neapykantos ir keršto. Išaiškino, kad nors visi nigeriai bukystos, kai 

kurie dar ir sukčiai. Jie atseit baisiai nekenčia baltųjų, bet neprošal išpur- 
tyti baltos moters kailiuką. Ir jo užmačiose buvo ne vien draudimo pini- 
gai, kalbėjo Bačas. Greičiausiai Henlonas sumanė suversti visą kaltę 
Bauersų namams, nes jiems neblogai sekėsi ūkininkauti. Žinoma, taip ir 
buvo. Apkaltino jį, susirado užtarėjų mieste ir gąsdindamas kalėjimu pri- 
vertė sumokėti. “Ir kodėl gi ne? - sakydavo išpūtusiam akis sūnui. - Ko- 
dėl ne? Aš juk buvau eilinis žmogus, kuris apgynė šalį nuo japoškų. To- 
kių kaip aš buvo daug, o jis - vienintelis negras grafystėje". 

Po vištų sekė viena nelaimė po kitos: sulūžo jo traktoriaus ašis, šiau- 
riniame lauke sulūžo gerosios akėčios, ant kaklo iškilo skaudulys, prasi- 
dėjo užkrėtimas, teko pjauti lancetu, supūliavo dar kartą ir prireikė chi- 
rurgo, nigeris panaudojo neteisingai gautus pinigus Bačo kainoms numuš- 
ti, 1r jie neteko rinkos. 

Henris užaugo su viena litanija: nigeris, nigeris, nigeris. Viskuo kal- 
tas nigeris. Nigeris turėjo jaukų baltą namuką su antru aukštu ir mazutu 
kūrenama krosnimi, o Bačas su Žmona ir sūnumi turėjo glaustis beveik 
lūšnoje. Kai Bačas neįstengė pragyventi iš žemės ir turėjo padirbėti miš- 
ke, - tai irgi buvo to negro kaltė. Jis buvo kaltas net tada, kai 1956-aisiais 

Tais pačiais metais Henris, tada dešimties metų, ėmė šerti Maiko šu- 
nį Čipsą kauliukais ir bulvių traškučiais... Netrukus Čipsas vizgino uode- 
gą jį pamatęs ir atbėgdavo šaukiamas. Kai šuo prijuko prie Henrio ir jo 
skanėstų, jaunasis Bauersas sušėrė jam pusę svaro kotletų, uždarytų vabz- 
džių nuodais. Nuodus jis rado sandėly, o faršui taupė tris savaites. 

Čipsas suėdė pusę užnuodytos mėsos ir sustojo. “Na, baik gi, Negro 
Išpera“, - paragino Henris. Čipsas vikstelėjo uodega. Taip šaukiamas nuo 
pradžių, jis manė, kad tai antrasis jo vardas. Kai šuniui ėmė raižyti vidu- 
rius, Henris išsitraukė galą skalbinių virvės ir pririšo Čipsą prie beržo, kad 
jis neištrūktų ir neparbėgtų namo. Tada atsisėdo ant saulės sušildyto ak- 
mens, pasirėmė smakrą ir stebėjo šuns konvulsijas. Tai truko gana ilgai, 
bet Bauersas jautėsi turiningai praleidęs laiką. Cipsas ėmė tąsytis, žalsva 
puta dribo iš nasrų. | 7 

- Na kaip, patinka, Negro Išpera? - paklausė Henris. Šuo atsuko stik- 
lines akis balso pusėn ir vikstelėjo uodega. - Kaip pietūs, susmirdęs šu- 
nėke? 

Kai šuo nustipo, Henris atrišo virvę, grįžo namo ir papasakojo viską 
tėvui. Tada Oskaras Bauersas rimtai pykosi su savo protu; vėliau tais pa- 
čiais metais Žmona, sumušta veik iki mirties, paliks jį. Henris neapsako- 
mai bijojo savo tėvo, kartais beprotiškai jo nekentė, bet kartu ir mylėjo... 
Ir tą popietę jis pagaliau pajuto radęs raktą į tėvo širdį, nes Bačas paplekš- 
nojo jam per nugarą (taip stipriai, kad jis vos ant kojų išsilaikė), nusive- 
dė į svetainę ir pastatė alaus. Tai buvo pirmas kartas, kai jis ragavo alaus, 
ir nuo tol jo skonis asociavosi su teigiamomis emocijomis: pergale ir 
meile. 

- Čia už puikiai atliktą gerą darbą, - pasakė beprotis Henrio tėvas. Jie 
sudaužė rudo stiklo buteliais ir išgėrė iki dugno. Henrio žiniomis, negrai 
taip ir nesužinojo, kas nunuodijo jų šunį, bet jie turėjo įtarti. Jis tikėjosi, 
kad įtarė. 

Nevykėlių klubo nariai pažinojo Maiką iš matymo - būtų net keista ne- 
žinoti vienintelio negriuko mieste. Bet ne daugiau, nes Maikas nelankė 
Derio pradinės mokyklos. Jo mama buvo karšta baptistė, ir todėl sūnus 
mokėsi bažnyčios mokykloje Neibolto gatvėje. Salia geografijos, skaity- 
mo ir aritmetikos buvo mokoma Biblijos, svarstomi tokie klausimai, kaip 
antai “Dešimties įsakymų reikšmė bedieviškame pasaulyje“ arba “Kasdie- 
ninių moralės problemų sprendimas" (pavyzdžiui, pastebi draugą vagiliau- 
jant parduotuvėje ar mokytojas be reikalo kartoja Viešpaties vardą). 

Maikas nesiskundė savo mokykla. Būdavo kartų, kai pagalvodavo, 
kad kai ką praranda - draugystę ir bendravimą su bendraamžiais, sakykim, 
- bet jis tikėjosi atsigriebti vidurinėje mokykloje. Tokia perspektyva kė- 
lė šiokį tokį susirūpinimą dėl odos spalvos, tačiau kadangi jo tėvus mies- 
telyje visi gerbė, Maikas tikėjo, kad su juo elgsis taip, kaip jis pats elg- 
sis Su Visais. 

Žinoma, šita taisyklė turėjo išimtį, Henrį Bauersą. 

Nors ir kaip Maikas stengėsi sau to nepripažinti, Henris kėlė jam nuo- 
latinį siaubą. 1958 metais Maikas buvo gražiai nuaugęs berniukas, kiek 
aukštesnis už Steną Urisą, bet Bilo ūgio nesiekė. Jis buvo greitas ir vik- 
rus, ir tai nekart padėjo jam išsisukti nuo Henrio kumščių. Gelbėjo ir tai, 
kad jis lankė kitą mokyklą, be to, dėl amžiaus skirtumo jų keliai retai te- 
susikirsdavo. O ir pats Maikas dėl to labai stengėsi. Tokia jau likimo i1ro- 
nija: nors Henris nekentė Maiko Henlono labiau negu ko kito, negriukas 
mažiausiai ragavo jo pykčio. ž 

Bet kartą teko nemažai iškabinti. Pavasarį, praėjus metams nuo Cip- 
so mirties, Henris iššoko iš krūmų, kai Maikas keliavo į biblioteką. Buvo 
kovo pabaiga, pakankamai šilta važiuoti dviračiu, bet tokiu metu Vitče- 
mo kelias ties Bauersais pasidarydavo neišbrendamas, jokiais ratais nep- 
ravažiuojamas. 

- Labas, nigeri, - pasakė Henris, braudamasis per krūmus. 

Maikas žengė atatupstas, karštligiškai dairydamasis kelio atsitraukti. 
Jei pavyktų prasmukti pro Henrį, tas nepavytų. Henris buvo stambus ir 
stiprus, bet bėgikas nekoks. 

- Padarysim juodulį, - kalbėjo Henris, artindamasis prie berniuko. - Ne- 
si juodas kaip smala, bet tą patvarkysim. 

Maikas nukreipė žvilgsnį į kairę ir pasisuko ta kryptimi. Henris užki- 
bo ant šito kabliuko ir puolė į tą pusę - per greitai ir toli, kad spėtų sus- 
toti. O Maikas nėrė į dešinę (vidurinėj mokykloj jis pradės žaisti futbolo 
komandoje, ir tik paskutiniais metais sulaužyta koja neleis jam viršyti visų 
laikų mokyklos įvarčių rekordo). Ir būtų lengvai ištrūkęs nuo Henrio, jei 
ne purvynas. Jis paslydo ir šleptelėjo ant kelių. Nespėjo atsikelti, kai Hen- 
ris užvirto ant jo. 

- Nigeris - nigeris - nigeris! - suriko Henris kaip religinis fanatikas, 
pargriaudamas Maiką. Purvas nutekėjo negriuko nugara, lindo už kelnių 
juosmens, iki pat batų. Bet jis neverkė, kol Henris netėškė saujos į vei- 
dą, užlipinęs abi šnerves. 

- Dabar tu juodas! - pergalingai džiūgavo Bauersas, trindamas purvu 
vaiko plaukus. - Dabar tu TYYYYYKRAI juodas! - jis perplėšė Maiko 
švarkelį iš poplino ir marškinėlius po apačia ir užlipdė purvo bandą ant 
bambos. - Dabar tu juodas kaip vidurnaktis šachtoje! - triumfuodamas su- 
riko Henris ir šėrė po saują purvo į ausis. Tada atsitraukė, žemėtas ran- 
kas susigrūdo į kišenes ir sušuko: “Aš nunuodijau tavo šunį, juoduk!" 

Bet Maikas to neišgirdo dėl purvu užkimštų ausų ir per savo dejones. 

Henris paleido dar vieną saują purvo į Maiką ir nuėjo namo neatsigręž- 
damas. Netrukus negriukas atsistojo ir verkdamas padarė tą patį. 

Mama, suprantama, pasiuto; ji reikalavo, kad tėvas paskambintų šeri- 
fui Bortonui ir pareikalautų nuvykti pas Bauersus dar šiandien pat. “Jis 
ir anksčiau persekiojo Mikį", - girdėjo Maikas ją kalbant. Jis buvo vonio- 
je, o tėvai šnekėjosi virtuvėje. Teko dukart leisti vandenį į vonią; pirmą 
kartą vanduo pajuodo, vos tik jis spėjo įlipti ir atsisėsti. Perpykusi moti- 
na prisimindavo savo teksasietišką tarmę, kurią Maikas nelabai suprasda- 
vo: “Atiduok juos įstatymui, Vili! Šunį ir šunytį, abu! Parišk juos, girdi?" 

Vilis girdėjo, bet nedarė, ko žmona reikalavo. Pagaliau, kai ji atvėso 
(tuomet Maikas jau dvi valandas miegojo), jis paaiškino kai kurias aplin- 
kybes. Šerifas Bortonas - ne Salivanas. Jei Bortonas būtų šerifavęs tuo- 
met, kai buvo tie nemalonumai dėl vištų, Vilis niekad nebūtų gavęs tų 
dviejų šimtų dolerių ir turėtų tenkintis tuo, kas yra. Yra žmonių, kurie už- 
jaučia, yra, kurie ne; Bortonas priklauso pastarajai kategorijai. Ir apskri- 
tai jis moliuskas. 

- Maikas ne pirmą kartą kenčia nuo to vaiko, tas tiesa, - kalbėjo Vilis 
Henlonas Džesikai. - Bet tie kartai nėra dažnį, nės Maikas saugosi Hen- 
rio Bauerso. O dabar bus dar atsargesnis.* + | 

- Vadinasi, tu ketini palikti viską taip, kaip yra? 

- Bauersas tikriausiai papasakojo savo sūnui apie reikalus su manimi, 
1r dėl to berniukas nekenčia mūsų trijų. Be to, jis įdiegė, kad baltieji pri- 
valo nekęsti negrų. Viskas sueina į tai. Aš negaliu pakeisti mūsų sūnaus 
odos, lygiai taip pat negaliu pasiekti, kad Henris dėl tos priežasties dau- 
giau nesikabinėtų prie Maiko. Jam teks su tuo susitaikyti visam laikui, 
kaip susitaikiau ir gyvenu aš arba tu. Juk net bažnyčios mokykloje Mai- 
kas turi mokytis pas mokytoją, kuri pasakė visai klasei, kad negrai yra 
blogesni už baltuosius, nes Nojaus sūnus Chamas žiūrėjo į savo girtą nuo- 
gą tėvą, o kiti du - nusigręžė, ir todėl Chamo palikuonys pasmerkti kirs- 
ti medžius ir semti vandenį. Maikas pasakojo, kad kalbėdama ji Žiūrėjo 
tiesiai ] jį. 

„Džesika liūdnai Žiūrėjo į vyrą tylėdama. Per skruostus nusirito po 
ašarą. 

- Negi tai niekad nesibaigs? 

Jo atsakymas buvo tylus, bet tvirtas. Tuomet žmonos tikėjo savo vy- 
rais, ir Džesikai nebuvo priežasties abejoti savo Viliu. 

- Ne. Nuo žodžio “nigeris" nepabėgsi. Ne dabar, ne pasaulyje, kuria- 
me mums su tavim skirta gyventi. Meino nigeriai visada liks nigeriai. Bū- 
na valandų, kai pagalvoju,-kad priežastis, dėl kurios grįžau į Derį, yra 
kaip tik tokia. Bet aš pasikalbėsiu su berniuku. 

Kitą dieną jis pasišaukė Maiką iš daržinės. Atsisėdo ant akėčių ir pa- 
rodė vietą šalia savęs sūnui. j 

- Tau reikėtų vengti Henrio Bauerso, - pasakė tėvas. 

Maikas linktelėjo. 

- Jo tėvas beprotis. 

Maikas vėl linktelėjo. Tą jis jau buvo girdėjęs. Ir kelių kartų pamaty- 
ti misterį Bauersą užteko, kad tuo įsitikintų. 

- Nesakau, pamišęs, - patikslino Vilis, prisidegdamas namų darbo suk- 
tinę. - Jis per tris žingsnius nuo beprotnamio. Toks jau grįžo iš karo. 

- Man atrodo, kad ir Henris beprotis, - tarė Maikas. Kalbėjo tyliai, bet 
kategoriškai, ir vyresniajam Henlonui suspaudė širdį... Net tiek pergyve- 
nęs, per plauką nesupleškėjęs “Juodojoje vietelėje?, jis negalėjo patikė- 
ti, kad toks kaip Henris gali būti beprotis. 

- Na, jis per daug prisiklausė ir savo tėvo, bet tai juk normalu, - pa- 
sakė Vilis. Tik sūnus šįkart buvo teisus. Henris Bauersas, ar dėl nuolati- 
nio bendravimo su tėvu, ar dėl ko kito lėtai, bet neabejotinai kraustėsi iš 
proto. 

- Nenoriu, kad tau tektų bėgiko dalia, - kalbėjo toliau tėvas, - bet tau 
teks pavargti vien dėl to, kad esi negras. Supranti, ką noriu pasakyti? 

- Taip, tėti, - atsakė Maikas, galvodamas apie klasės draugą Bobą Got- 
jė, kuris bandė išaiškinti jam, kad žodis “nigeris" ne toks jau blogas, nes 
jo tėvas dažnai jį vartoja. Bobas nuoširdžiai bandė Maiką įtikinti, kad tai 
netgi geras žodis. Kai per bokso rungtynes vienas kovotojas atlaikė di- 
džiulę smūgių krušą nepargriuvęs, jo tėvas pasakė: “Galva kieta kaip ni- 
gerio“, o kai kas nors smarkiai dirba, jo tėvas sako: “Aria kaip negras". 
“O be to, mano tėvas irgi toks pats krikščionis kaip tavo“, - baigė Bobas. 
Maikas prisiminė, kaip žiūrėdamas į susikrimtusį baltą Bobo Gotjė vei- 
duką, įrėmintą kapišono kailiuku, jautė ne pyktį, bet nepakeliamą liūde- 
sį, kuris spaudė ašaras. Berniuko veide buvo nuoširdumas ir geri norai, 
o jis tejuto vienišumą, atstumą, milžinišką tuštumą tarp savęs ir to kito 
berniuko. 

- Matau, kad nesupranti, - pasakė Vilis 17 pakedeno sūnaus plaukus. - 
Ir todėl tau reikėtų gerai apsidairyti, kur statai pėdą. Turi gerai pagalvo- 
ti, ar verta prasidėti su Henriu Bauersu. Na, kaip? 

- Ne. Neverta, - atsakė Maikas. 

Praeis keli mėnesiai, kol jis pakeis savo nuomonę. Tai bus 1958-ųjų 
liepos trečią. 

Kai Henris Bauersas, Viktoras Krisas, Raugas Haginsas, Peteris Gor- 
donas ir dar vienas priekvailis iš vidurinės, vardu Stivas Sedleris (pravar- 
džiuojamas Briedžiu pagal komiksus) vijosi persigandusį Maiką Henlo- 
ną per manevrinę traukinių sąstatų stotį Barenso link, Bilas su draugais 
stovėjo ant Kenduskego kranto ir narstė savo košmarų problemą. 

- Aš Ži-žinau, k-kur T-T-TAS, - galiausiai nutraukė tylą Bilas. 

- Kanalizacijoje, - ištarė Stenas, ir visi iš netikėtumo krūptelėjo. Edis 
kaltai šyptelėjo, nuleisdamas ant kelių savo inhaliatorių. 

Bilas linktelėjo. 

- Aš kl-kl-klausiau t-t-tėvo apie ka-kanalizaciją prieš k-k-kelis mė- mė- 
nesius. 

“Anksčiau čia visur buvo pelkės, - pasakė Zakas sūnui, - ir miesto tė- 
vai įsigudrino pastatyti dabartinį Derio senamiestį pačioje blogiausioje 
vietoje. Ta dalis Kanalo, kuri palenda po Centro ir Meino gatvėmis ir iš- 
lenda Besio parke, ne kas kita kaip Kenduskego nuotakas. Didžiąją me- 
tų dalį vamzdžiai tušti, bet jie būtini, kai pavasarį išeina pašalas ir prasi- 
deda potvynis...“ Jis nutilo, matyt, prisiminęs potvynį praeitą rudenį, per 
kurį neteko savo jaunėlio. “... dėl pompų", - pabaigė Denbras. 

- P-p-pompų? - paklausė Bilas, instinktyviai palenkęs galvą; tariant sp- 
rogstamuosius priebalsius jam tikšdavo seilės. 

- Drenažo pompų, - paaiškino tėvas. - Jos įrengtos Barense. Betono 
rankovės, kyšančios per tris pėdas iš žemės... 

- Be-Be-Benas H-H-H-Henskomas vadina jas “morlokų olomis“, - pa- 
sakė šypsodamasis Bilas. | 

Zakas irgi nusišypsojo... bet tai buvo tik ankstesnės jo šypsenos šešė- 
lis. Jie sėdėjo Zako dirbtuvėse, ir tėvas automatiškai suko varžtus į kėdes. 
“Tai paprasčiausi purvo siurbliai, sūnyti, - pasakė jis. - [leisti dešimt pė- 
dų į cilindrus, jie ima pompuoti išmatas ir srutas, vos tik pakinta vandens 
lygis. Seni jie, miestui praverstų keletas naujų siurblių, bet Taryba dangs- 
tosi skystu biudžetu, kai tik apie tai užsimenama. Jeigu man būtų mokė- 
Ję po ketvirtį dolerio, kiek kartų aš ten leidausi ir iki kelių stovėdamas 
mėšle taisiau tuos motorus... bet ar tau įdomu, Bilai? Gal eik Žiūrėti te- 
levizoriaus? Man rodos, šįvakar “Cukrinė koja“. 

- M-man į-įdomu, - atsakė Bilas ne vien todėl, kad padarė išvadą, jog 
po Deriu slepiasi kažkas baisaus. 

- Kodėl tave taip sudomino kažkokie siurbliai? - nustebo Zakas. 

- Mo-mo-mo-okyklinis p-pranešimas, - skubiai išpyškino Bilas. 

- Juk dabar atostogos. 

- K-K-Kitiems metams. 

- Na ir temos nuobodumas, - pastebėjo tėvas. - Mokytojas parašys tau 
“F", kad užmigdei. Ziūrėk, čia Kenduskegas, - jis nupiešė brūkšnį pjuve- 
nose ant stalo, prie kurio buvo pritvirtintas jo pjūklas. - O čia Barensas. 

Taigi senamiestis yra žemiau negu aplinkiniai rajonai - imkim kad ir Kan- 
zaso gatvę, Senąjį Iškyšulį arba Vakarų Brodvėjų - todėl didžioji dalis ka- 
nalizacijos turi būti išpompuojama į upę. O tiksliau, pati kuo gražiausiai 
suteka į Barensą. Matai? 

- T-t-taip, - atsakė Bilas, pasislinkdamas arčiau pažiūrėti į linijas; jo 
petys atsidūrė po tėvo ranka. 

- Kada nors bus uždrausta pompuoti srutas į upę, ir siurbliai galės pail- 
sėti. Bet kol kas jie... kaip tavo draugas juos vadina? 

- Morlokų olos, - atsakė Bilas nestrigdamas; to nei jis pats, nei tėvas 
nepastebėjo. 

- Taigi. Tai todėl morlokų olose įtaisyti siurbliai, ir jie veikia paken- 
čiamai, kol smarkiau nepalyja ir nepatvinsta šaltiniai. Drenažas ir kana- 
lizacija yra skirtingos sistemos, bet iš tikro jie visą laiką kryžiuojasi. Ma- 
tai? - tėvas nubrėžė eilę kryžių ant linijos, reiškiančios Kenduskegą, ir Bi- 
las linktelėjo galva. - Tau užteks, jei apie drenažą pasakysiu tiek: vanduo 
teka, kur gali. Kai jis pakyla, užpildo ir nuotakus, ir kanalizacijos vamz- 
džius. O kai užkyla iki tų pompų, užtrumpina jas ir pridaro man bėdos, 
nes turiu paskui remontuoti. 

- Tėti, k-kokio d-dydžio tie k-kanalizacijos 17 drenažo va-vamzdžiai? 

- Klausi apie diametrą? 

Bilas linktelėjo. 

- Pagrindiniai yra kokių šešių pėdų skersmens. Šalutiniai, iš aplinki- 
nių rajonų, yra trijų ar keturių. Kai kurie gali būti didesni. Paklausyk ir 
įsidėmėk, Bili, ir draugams pasakyk: niekada nebandykit ten lįsti, nei pa- 
žaisti, nei dėl ko kito. 

- Kodėl? 

- Jas statė tuzinas savivaldybių nuo 1885-ųjų metų. Per Depresiją buvo 
pastatyta visa antrinė drenažo ir tretinė kanalizacijos sistema. Sukišta dau- 
gybė pinigų viešiesiems darbams. Bet žmogus, kuris vadovavo tiems pro- 
jektams, žuvo II Pasaulinio karo metu, o po penkerių metų Vandentiekio 
valdyba susigriebė, kad dauguma dokumentų dingo. Tarp 1937-ųjų ir 
1950-ųjų pražuvo beveik devyni svarai dokumentacijos. Žodžiu, aš no- 
riu pasakyti, kad nieks visam Deryje nežino, kur eina tie prakeikti drenažo 
ir kanalizacijos vamzdžiai ir kaip. Kai jie tvarkingi, niekas nesuka sau gal- 
vos. Kai ne, trys ar keturi atlėpausiai iš vandentiekio bando ieškoti, kuri 
„pompa leidžia ar kur susidarė kamštis. O nusileidę po žeme turi saugoti 
savo lauknešėlį. Ten tamsu, dvokia ir pilna žiurkių. Kaip tik dėl to ten ge- 
riau nelįsti. Blogiausia, kad ten lengva paklysti. Taip jau buvo atsitikę. 

Paklydęs po Deriu. Paklydęs vamzdžiuose. Tamsoje. Vien nuo šios 
minties stingo širdis, kad Bilas ne iš karto įstengė paklausti: “Bet negi nie- 
kad ne-nebuvo nusiųsta ž-ž-Žmonių sudaryti ž-žemėlapį... 

- Man reikia pabaigti šitus varžtus, - nukirto Zakas nusigręždamas. - 
Eik pažiūrėt, kas per televizorių. 

- B-b-bet tė-tė-tėti... 

- Eik, Bilai, - paragino Denbras vyresnysis, ir vaikas vėl pajuto šaltu- 
mą. Dėl to šaltumo vakarienės virto kankyne. Tėvas vartė žurnalus apie 
elektros įrengimus (jis tikėjosi būti pakeltas pareigose kitais metais), ma- 
ma skaitė eilinį britų romaną: Maršą, Saiersą, Inesą, Alingemą. Tas šal- 
tumas atimdavo patiekalui bet kokį skonį. Vaikas gromuliuodavo maistą 
kaip šaldytus pietus, niekad nemačiusius ugnies. Kartais po to Bilas ei- 
davo į savo kambarį, atsiguldavo susiėmęs už gurgiančio pilvo ir minty- 
se kartodavo: “Jis kelia kumščius prieš baslius ir sako matąs vaiduoklius". 
Jis vis dažniau prisimindavo tą sakinį po Džordžo mirties, nors mama bu- 
vo išmokiusi jo prieš dvejus metus. Tai skambėjo kaip užkeikimas: štai 
vieną dieną prieis prie mamos, išpils nesuklupdamas, ir šaltumas išnyks 
kaip nebuvęs. Jos akys sužibės, ji apglėbs jį ir pasakys: “Nuostabu, Bili! 
Tai šaunuolis! Tikras šaunuolis!" 

To Bilas, aišku, niekam nesipasakojo. Niekas nebūtų privertęs, jokiais 
kankinimais neišgautum šitos paslapties pačiam širdies centre, Jeigu jam 
pavyktų ištarti šitą frazę, kurią mama išmokė vieną šeštadienio rytą, kai 
jiedu su Džordžu žiūrėjo “Pašėlusio Bilo Hikoko nuotykius“, tai būtų 
kaip bučinys, pažadinęs Miegančiąją gražuolę iš šalto sapno ir grąžinęs 
į karštos princo meilės pasaulį. 

Jis kelia kumščius prieš baslius ir sako matąs vaiduoklius. 

Nepasakojo Bilas to net savo draugams tą liepos trečiąją, bet pasakė, 
kad kalbėjosi su tėvu apie kanalizacijos ir drenažo sistemas. Jis buvo iš 
prigimties išradingas, ir tas atsitikimas buvo pagražintas: jis pasakė, kad 
su tėvu apžiūrinėjo vamzdį su kavos puodeliais rankose. 

- Tavo tėvas leidžia tau gerti kavą? - paklausė Edis. 

- Zi-Ži-žinoma. 

- O, mano mama neduoda man net paragauti, - tarė Edis. - Sako, kad 
kofeinas nuodingas, - paskui pridūrė: - Bet pati tai geria. 

- Mano tėvas leidžia man gerti kavą kada tik noriu, - įsiterpė Bever- 
lė, - bet užmuštų sužinojęs, kad rūkau. i 

- Kodėl tu įsitikinęs, kad TAS kanalizacijoje? - paklausė Ričis, žiūrė- 
damas tai į Bilą, tai į Steną Urisą. 

- V-vviskas iš t-ten, - atsakė Bilas. - B-b-balsai, k-kuriuos B-Be-Be- 
verlė girdėjo. Ir k- kraujas. Kai k-k-klounas mus vi-vijosi, o-oranžinės sa- 
są-sagos gulėjo p-prie la-latako. Ir Dže-Dže-Džordžas... 

- Tai ne klounas, Didysis Bilai, - nutraukė Ričis, - aš tau sakiau. Ži- 
nau, kad skamba juokingai, bet ten buvo vilkolakis, - jis nužvelgė visus 
lyg atsiprašinėdamas. - Prisiekiu kuo tik norit. Pats mačiau. 

Bilas atšovė: 

- Tai tau jis buvo v-vilkolakis. 

- A? 

- Kaip tu ne-nesupranti? Tau jis buvo vi-vilkolakis, nes t-tu žiūrėjai tą 
i-idiotišką f-f-f1lmą “A-A-Aladine"'. 

- Nesuprantu. 

- O man aišku, - tyliai pratarė Benas. 

- Aš bibliotekoje radau apie t-tai, - pasakė Bilas. - Manau, kad T-TAS 
yra g...g... - Jis užsikirto ir paskui vienu atsikvėpimu išpyškino: glemoras. 

- Gal gnomas, - pasitikslino Edis nepatikliai. 

- G-G-Glemoras, - pakartojo Bilas ir dar ištarė paraidžiui. Papasako- 
j0, ką rado apie tai enciklopedijoje ir knygos, pavadinimu “Nakties tie- 
są", skyriuje. Glemoras, rašoma ten, yra Derį persekiojančios būtybės gė- 
liškas vardas. Kitos rasės ir kultūros įvairiais laikais vadindavo tai skir- 
tingai. Lygumų indėnai vadino tai Manitu, kuris kartais įgaudavo kalnų 
liūto, elnio ar erelio pavidalą. Jie tikėjo, kad kartais Manitu dvasia gali 
persikelti į juos pačius ir tada jie sugeba padaryti debesis tokios formos, 
koks gyvūnas globoja jų namus. Himalajiečiai vadino tai talus ar telus, 
kas reiškė piktą magišką jėgą, kuri gali perskaityti tavo mintis ir įsikū- 
nyti į daiktą, kurio tu bijai labiausiai. Centrinėje Europoje ta būtybė bu- 
vo vadinama eilaku, vurderlako arba vampyro broliu. Prancūzijoje - /e 
lup-graru arba “mainantis odą“, kuris vėliau neteisingai išverstas “vilka- 
tu'', nors jis gali būti bet kuo: vilku, sakalu, avimi, net vabalu. 

- Ar kur nors rašoma, kaip nugalėti glemorą? - paklausė Beverlė. 

Bilas linktelėjo, bet akys didelės vilies nežadėjo. 

- H-H-Himalajiečiai turėjo ritualą, kaip juo atsikratyti, bet jis ganėti- 
nai š-š-šlykštus. 

Visi nenorom sukluso. 

- T-ta apeiga va-vadinasi Če-čiudo ri-ri-ritualas, - pasakė Denbras ir 
paaiškino, ką tai reiškia. Žynys suseka telusą. Telusas iškiša liežuvį. „Žy- 
nys - savo. Jie įsikanda vienas kito liežuvį ir taip tarsi susirakina akis į 
akį. 

- Oi, vaikai, susivemsiu, - pasakė Beverlė susilenkdama. Benas užjau- 
čiančiai patapšnojo jai per nugarą ir apsidairė, ar niekas to nepastebėjo. 
Niekas; visi nemirksėdami sekė Bilą. 

- O tada? - paklausė Edis. 

- N-n-na, - tęsė Bilas, - atrodys k-k-keista, bet k-knygoje r-rašoma, kad 
tada Ž-Žynys pradeda pa-pasakoti visokius po-pokštus ir m-mįsles. 

- Ką? - leptelėjo Stenas. 

Bilas linktelėjo su korespondento, kuris nori pasakyti, kad ne jis išgal- 
voja žinias, o tik persako jas, išraiška. 

- T-taip. P-Pirmas pradeda pa-pasakoti mo-mo-monstras, paskui - t-tu 
ir taip to-toliau... 

Beverlė atsisėdo ir apkabino kelius rankomis. 

- Neįsivaizduoju, kaip žmonės gali kalbėti šitaip susikabinę liežuviais. 

Ričis kaipmat iškišo savo liežuvį, suėmė jį dviem pirštais ir išdaina- 
vo: “Mano tėvas - šūdvežys". Visi nusijuokė, nors tai buvo senas vaikiš- 
kas juokelis. 

- G-gal ten tu-turėjo būti te-te-telepatija, - atsakė Bilas. - Ir jeigu Ž- 
žmogus nusijuokia p-p-pirmas nepaisant s-s-S... 

- Skausmo? - pagelbėjo Stenas. 

Bilas linktelėjo. 

„. tai teclusas nu-nužudo Jį ir su-su-suėda. S-s-sielą tikriausiai. B-bet 
jeigu Žžm- -Žmogus pi-pi-priverčia pabaisą nu-nusijuokti, šiam tenka p- pa- 
sitraukti ši-šimtui me-metų. 

- O ar knygose sakoma, iš kur TAS atsirado? - paklausė Benas. 

Bilas papurtė galvą. 

- Ir tu nors kiek tuo tiki? - pasakė Stenas, stengdamasis kalbėti pašai- 
piai, bet nesugebėjo tam sukaupti moralinių ir protinių jėgų. 

Jaunasis Denbras gūžtelėjo pečiais ir tarė: 

- B-b-beveik ti-tikiu, - jis ketino pridurti dar kažką, bet tik krestelėjo 
galvą. 

- Tada daug kas paaiškėja, - tyliai pratarė Edis. - Klounas, raupsuota- 
sis, vilkolakis... - jis pažvelgė į Steną. - Ir negyvi berniukai. 

- Atrodo, kad tai darbelis kaip tik Ričardui Tozijeriui, - pareiškė Ri- 
čis “Movie Tone" kronikos pranešėjo balsu. - Tūkstančio anekdotų ir še- 
šių tūkstančių mįslių Žmogui. 

- Nusiuntę tave, mes visi pražūtume, - pasakė Benas. - Lėtai. Siaubin- 
gose kančiose, - tai vėl visus prajuokino. 

- Tai ką dabar darysim? - mygo Stenas, o Bilas tik dar kartą papurtė 
galvą... ir pajuto, kad atsakymas visai čia pat. Stenas pakilo. 

- Einam kur nors? - pasiūlė. - Man čia nusibodo. 

- O man čia patinka, - pasakė Beverlė. - Vėsu ir gera, - ji atsigręžė į 
Steną. - Tau norisi užsiimti kokiais vaikų žaidimais, pavyzdžiui, padau- 
žyti butelius sąvartyne? 

- Aš irgi sutinku padaužyti, - įsiterpė Ričis, stodamas šalia Steno. Jis 
pasistatė marškinių apykaklę ir ėmė žirglioti kaip Džeimsas Dynas “Maiš- 
te be priežasties". - Aš žeminamas, - kalbėjo jis niūriai, kasydamasis krū- 
tinę. - Tėvų. Mokyklos. Vi-SUO-menės. Visų. Tai spaudimas, mažute. 
Tai... 

- Šūdas, - pabaigė Beverlė ir atsiduso. 

- Turiu kelias petardas, - prisipažino Stenas, ir visi tuojau pamiršo vi- 
sus glemorus, Manitu ir nevykusį Ričio Džeimsą Dyną, vos tik jis 1šs1t- 
raukė iš kišenės dėžutę “Juodųjų kačių“. Tai padarė įspūdį net Bilui. 

- O D-Dieve, Ste-Ste-Stenai, iš kur ga-gavai? 

- Iš to sorulio, su kuriuo kartais einu į sinagogą. Išmainiau į krūvelę 
komiksų apie Supermeną ir Mažąją Lulu. 

- Iššaunam jas! - suriko Ričis, netverdamas savo kailyje. - Eikim 1šp- 
liekti, Steni. Aš daugiau niekam nesakysiu, kad tu su tėvu nužudei Kris- 
tų, prižadu, tinka? Sakysiu, kad tavo nosis visai mažytė! Ir kad tu - nea- 
pipjaustytas! 

Tai išgirdusi, Bevė suspigo iš juoko. Atrodė, kad sprogs. Bilas irgi 
neišlaikė. Prie jo prisijungė Edis, paskui Stenas. Tą dieną, Liepos ketvir- 
tosios išvakarėse, jų juokas nučiurleno saule nužertu Kenduskego pavir- 
šiumi, ir niekas nepastebėjo oranžinių akių, stebinčių juos iš gervuogy- 
nų ir nederančių serbentų. Jais buvo nuaugęs visas krantas, o viduryje ky- 
šojo viena iš Beno morlokų olų. Kaip tik iš to betoninio cilindro į vaikus 
dėbsojo dviejų pėdų skersmens akys. 

Maikas susidūrė su Henriu Bauersu ir jo šutve kaip tik dėl to, kad ki- 
tą dieną turėjo būti Liepos ketvirtoji. Bažnyčios mokykla turėjo orkest- 
rėlį, kuriame Maikas pūtė tromboną. Per šventę mokyklos muzikantams 
teko dalyvauti parade ir žygiuojant groti “Karinį respublikos himną“, “Pir- 
myn, kariai krikščionys" ir “Nuostabioji Amerika“. Tai buvo šventė, ku- 
rios Maikas nekantraudamas laukė visą mėnesį. Į generalinę repeticiją kul- 
niavo pėsčias, mat nutrūko dviračio grandinė. Repeticija buvo paskirta pu- 
sei trijų, bet jis išėjo iš namų pirmą, nes norėjo dar išblizginti savo trom- 
boną, kuris buvo muzikos kabinete. Nors Maikas grojo ne geriau, negu 
Ričis mainė balsus, bet instrumentas jį labai traukė, ir pusvalandis mar- 
šų, himnų ar patriotinių melodijų grąžindavo puikią nuotaiką. Todėl marš- 
kinių kišenėje bumbsėjo dėžutė politūros pučiamiesiems, o džinsų kiše- 
nėse kyšojo keli švarūs skudurėliai. Henris Bauersas buvo visiškai išga- 
ravęs iš galvos. 

Jeigu pasiekęs Neibolto gatvę jis būtų grįžtelėjęs, mintys pasuktų visai 
kita vaga, nes paskui jį išsirikiavę žengė Henris, Viktoras, Raugas, Pete- 
ris Gordonas ir Briedis. Kad būtų jie išėję iš Bauerso namų penkiom mi- 
nutėm vėliau, Maiką užstotų kita kalva; lemiamas akmenų mūšis ir tai, kas 
įvyko po to, galėjo baigtis kitaip ar net neįvykti. 

Praėjus daugeliui metų, tam pačiam Maikui toptels, kad tikriausiai nė 
vienas iš jų nebuvo tos vasaros įvykių lėmėjai; ir jei sėkmei ir gerai valiai 
buvo skirtas koks nors vaidmuo, tai labai nereikšmingas. Per susitikimą 
jis primins kelis įtartinus sutapimus, bet apie vieną net neįtars. Pasitari- 
mą Barense nutraukė Steno Uriso petardos, ir Nevykėlių klubas patrau- 
kė į sąvartyną jų iššaudyti. O Viktoras, Raugas ir kiti atėjo į Bauersų fer- 
mą sužinoję, kad Henris apsirūpinęs petardomis, bombikėmis ir M-80 (už 
kurių laikymą po kelerių metų buvo teisiama). Vaikėzai ketino nueiti į 
anglies šachtą už manevrinės stoties ir susprogdinti Henrio brangenybes. 

Nė vienas, netgi Raugas, paprastai neužsukdavo į Bauersų fermą: pir- 
ma, dėl bepročio jo tėvo, be to, nebuvo linkę įsikinkyti į Henrio darbus: 
ravėjimą, begalinį akmenų rankiojimą, malkų kapojimą, vandens pompa- 
vimą, šieno krovimą, įvairiausių daržovių rinkimą. Berniukai nebuvo aler- 
giški darbui, ne, bet jie turėjo ką veikti savo namuose ir be plušimo kvank- 
telėjusiam Henrio tėvui (kartą šis išvanojo Viktorą Krisą už tai, kad varg- 
šas išvertė pintinę pomidorų, kuriuos tempė į kioską prie kelio). Būti iš- 
pertam beržine lazda dar pakenčiama; baisiau, kad kuldamas Bačas Bauer- 
sas staugė: “Užmušiu visus japoškas! Užmušiu visus japoškas!" 

Nors ir nešvytintis išmintimi, Raugas Haginsas kartą Viktorui pasa- 
kė: “Nenoriu turėti reikalų su bepročiais"“. Krisas nusižvengė ir visiškai 
tam pritarė. 

Bet petardoms berniukai neatsispyrė. 

- Žinai ką, Henri, - pasakė Viktoras, kai tas paskambino devintą ryte 
ir pakvietė pas save, - gal susitikim prie anglies šachtos apie pirmą, a? 

- Gali eiti į tą šachtą, jei nori, bet manęs ten nesulauksi, - atšovė Hen- 
ris. - Turiu daug darbo. Geriausiu atveju pasirodysiu trečią. Ir pirmiausia 
paleisiu M-80 į tavo makaulę, Vikai. 

Krisas dar kiek pasimaivė ir sutiko ateiti padėti. 

Visi susirinko ir penkiese arė iš peties pas Bauersus iki vidurdienio. 
Kai Henris paklausė tėvo, ar jau gali eiti, senis Bauersas tik mostelėjo ran- 
ka. Bačas įsitaisė verandoje su kvorta stipriausio sidro pieno butelyje ir 
ant turėklo pasistatė portatyvinį “Philco" radijo imtuvą (tą dieną “Red 
Sox" turėjo žaisti su Vašingtono “Senatoriais", todėl ir normalus sveikas 
žmogus sėdėjo kaip ant adatų). Ant Bačo kelių gulėjo apnuogintas ja- 
poniškas kardas, atseit atimtas iš nugalabinto japono Taravos saloje (o iš 
tikrųjų atsiėjo šešis butelius “Budweiser" ir tris valdymo rankenas Hono- 
lule). Vėliau senis Bauersas prisilupęs visada išsitraukdavo kardą. Ir ka- 
dangi berniukai, įskaitant Henrį, buvo šventai įsitikinę, kad vieną kartą 
jis išmėgins tą kardą, buvo protingiausia nešdintis kuo toliau, kai gink- 
las atsirasdavo ant tėvo kelių. 

Berniukai tik spėjo išeiti į kelią, kai Henris pastebėjo priešakyje Maiką 
Henloną. “Nigeris!" - nudžiugo jis, ir akys sublizgo kaip vaiko, karštai 
laukiančio Santa Klauso per Kalėdas. 

- Negras? - Raugas Haginsas atrodė nustebęs - jis matė Henloną gal 
tik kartą - ir abejingos akys užsidegė. - Ach taip! Nigeris! Pričiumpam jį, 
Henri! 

Raugas puolė į priekį, paskui jį ir kiti. Bet Henris nutvėrė jį ir sulai- 
kė. Bauersas turėjo daugiau patirties, lenktyniaudamas su Maiku, ir žinojo, 
kad pričiupti jį lengva tik liežuviu. Tas juodukas buvo nepėsčias. 

- Jis mūsų nemato. Paėjėkim greičiau, kad sutrumpintume atstumą. 

Taip ir padarė. Stebėtojui penketas galėjo pasirodyti kaip ėjikai per 
olimpines varžybas. Briedžio pilvukas kliuksėjo po uniforminiais viduri- 
nės mokyklos marškinėliais. Prakaitas žliaugė greitai paraudusiu Raugo 
veidu. Bet tarpas mažėjo: du šimtai jardų, šimtas penkiasdešimt, šimtas... 
0 negriukas neatsigręžė. Jie net girdėjo, kd į jis švilpauja. 

- Ką tu jam padarysi, Henri? - paklausė Viktoras Krisas pašnibždomis. 
Balsas atrodė abejingas, nors širdyje jis buvo susirūpinęs. Paskutiniu metu 
draugas jam vis labiau kėlė nerimą. Nieko tokio, jei Henris užsimanytų 
sumušti Henloniuką, suplėšyti marškinius ar net numovęs kelnes ir trum- 
pikes užkabinti ant medžio. Baisu buvo, kad to nepakaks. Šiais metais jau 
buvo keletas nemalonių incidentų su Derio pradinės mokyklos vaikais, 
kuriuos Bauersas vadino “šikniais"'. Jis ir anksčiau šokdino ir terorizavo 
tuos šiknius, bet nuo kovo šie vis dažniau išsisukdavo. Henris su drau- 
gais vijosi vieną - tai buvo Keturakis, Tozijeris - į “Fryzą" ir paleido iš 
akių tą momentą, kai liko tik čiupti. Paskui Henskomas, paskutinė mokslo 
metų diena... 

Bet Viktorui nesinorėjo to prisiminti. 

Baisu štai kas: Henris gali nueiti PER TOLI. O kiek PER TOLI, visai 
nebuvo malonu svarstyti... bet nerami širdis įkyriai uždavinėjo tą klausimą. 

- Pagausim ir nusivesim į anglies šachtą, - atsakė Henris. - O tada įki- 
šim porą petardų ir pažiūrėsim, kaip moka šokti. 

- Bet ne M-80, a, Henri? 

Jei Bauersas numatęs ką nors panašaus, Viktoras vynioja savo meške- 
res. M-80 bate nuneš negrui visą pėdą, o tai jau PER TOL I. 

- Jų tik keturios, - atsakė Henris, nenuleisdamas akių nuo Maiko Hen- 
lono nugaros. Jie priartėjo iki septyniasdešimt penkių jardų, ir jis šnekė- 
jo pusbalsiu. - Tu gal manai, kad tokiam sumautam juočkiui gadinsiu dvi? 

- Ne, Henri. Aišku, ne. 

- Įkišim porą “Juodųjų kačių“, išrengsim plika rūra ir sumesim rūbus 
į Barensą. Galės prisidengti lapu. 

- Ir dar išvoliosim po anglį, - pridūrė Raugas. - Gerai, Henri? Jėga, 
tiesa? 

- Jėga, po perkūnais, - paprastai atsakė Bauersas, ir Viktorui jo tonas 
jau visai nepatiko. - Išvoliosim anglyse, kaip aš išvoliojau jį purvyne. Ir... 
lika. - Ir aš dar kai ką pasakysiu. Anąkart, spėju, neišgirdo. 

- Ką? - paklausė Peteris. Peteris Gordonas buvo mažiausiai linkęs pri- 
sidėti. Jis buvo 1š Derio “gerų šeimų", gyveno Vakarų Brodvėjuje ir po 
poros metų bus išsiųstas į parengiamąją mokyklą Grotone (taip jis bent 
manė tą liepos trečiąją). Jis buvo protingesnis už Viktorą Krisą, bet per 
mažai sukiojosi šitoje kompanijoje, kad suprastų, kur važiuoja Henris. 

- Sužinosi, - atšovė Bauersas. - Dabar tylos. Mes visai arti. 

Juos skyrė dvidešimt penki jardai, ir Henris jau Žiojosi sukomanduo- 
ti griebti Maiką, kai Briedis Sedleris paleido pirmą petardą. Iš vakaro jis 
buvo suraitęs tris porcijas skrudintų pupelių, ir garsas buvo kaip iš me- 
džioklinio šautuvo. 

Maikas atsigręžė. Henris stebėjo, kaip išsiplečia jo akys. 

- Gaudykit! - sustaugė Bauersas. 

Negriukas pastovėjo sekundę, apsisuko ir pasileido kiek įkabina. 


6 


Nevykėliai skynėsi per Barenso bambukus tokia eile: Bilas, Ričis, už 
jo Beverlė, grakšti ir miela su mėlynais džinsais ir berankove balta palai- 
dinuke; tada Benas, stengdamasis per garsiai nepūtuoti (nors buvo 28 
laipsniai karščio, jis vilkėjo savo flanelinius marškinius); Stenas ir Edis 
su kyšančiu iš kelnių kišenės aspiratoriumi. 

Bilas sugalvojo žaidimą "džiunglės". Bambukai buvo aukšti ir balti, 
nelikdavo tako praėjus. Zemė čia buvo juoda, klampi, vietomis stovėjo 
vanduo, kurį turėjai apeiti arba peršokti. Balos keistai tviskėjo visa vai- 
vorykšte. Oras buvo slogus dėl šalia įsikūrusio miesto sąvartyno ir pūvan- 
čios augmenijos. 

Denbras padarė vingį nuo Kenduskego ir atsigręžė į Ričį. 

- P-priekyje ti-ti-tigras, T-T-Tozijeri. 

Ričis linktelėjo ir pasisuko į Beverlę. 

- Tigras, - iškošė. 

- Tigras, - perdavė Bevė Benui. 

- Žmogėdra? - paklausė Benas, stengdamasis garsiai nealsuoti. 

- Visas kruvinas, - atsakė Beverlė. 

- Tigras-žmogėdra, - burbtelėjo Henskomas Stenui, o tas perdavė ži- 
nią galiniam, kurio skruostus iš susijaudinimo nutvieskė raudonis. 

Vora įsiliejo į bambukyną, palikusi išklampotą juodą takelį per vai- 
duoklišką jo baltumą. Tigras prasliūkino tiesiai priešais juos, visi beveik 
matė jį: stambų, tikriausiai keturių šimtų svarų, po dryžuoto kailio šilku 
grakščiai ir galingai judančius raumenis. Kone matė žalias žvėries akis ir 
kraujo dėmes ant snukio nuo paskutinio pigmėjo kario, suėsto gyvo. 

Bambukai tyliai sušnarėjo, ir vėl viskas nutilo. Tą melodiją ir kartu 
kraupų garsą galėjo sukelti vasarinis brizas... arba afrikinis tigras, pasu- 
kęs Senojo Iškyšulio link. 

2 Nuėjo, - pasakė Bilas. Lengviau atsiduso ir vėl grįžo į takelį. Drau- 
gai sekė iš paskos. 

Ričis vienintelis atėjo ginkluotas: išsitraukė pistoninį pistoletą gruob- 
lėta rankena. 

- Būčiau įsodinęs kulką jam tiesiai į tarpuakį, jei būtum pasitraukęs, 
Didysis Bilai, - kimiai tarė jis ir ginklo vamzdžiu pastūmė akinius ant no- 
sies. 

- N-nori prisišaukti va-va-vatusius? - atšovė Bilas. - N-n-negalim ri- 
rizikuoti šaudydami. 

- A, - susiprato Ričis. 

Vadas pamojo eiti takeliu, kuris visai susiaurėjo už bambukų sąžaly- 
no. Jie išlindo į Kenduskego pakrantę, kur per vandenį vedė akmenų bras- 
ta. Benas parodė, kaip ją padaryti. Paimi didžiulį akmenį ir meti į vandenį. 
Antrą jau nuleidi atsistojęs ant pirmojo ir taip toliau, kol atsiduri kitoje 
upelio pusėje (kuris tokių metų laiku siekė“vos pusę pėdos gylio ir buvo 
nusėtas sauso smėlio lopinėliais). Tai buvo taip paprasta, kad atrodė keis- 
ta, kodėl jie nepadarė to be Beno. O Henskomas tokius dalykus išmanė! 
Bet kai jis vadovaudavo, niekad nesijautei netikša. 

Vora nusileido prie vandens ir ėmė “keltis per upę“. 

- Bilai! - staiga šūktelėjo Beverlė. 

Tas iškart sustingo išskėtęs į šonus rankas. Vanduo gurgė ir pliauškėjo 
aplinkui. 

- Kas? 

- Cia yra piranijų! Mačiau, kaip prieš dvi dienas surijo visą karvę. Nes- 
pėjo įbristi į vandenį, ir liko vien kaulai. Neįkrisk! 

- Gerai, - atsakė Bilas. - Žmonės, būkit atsargūs. 

Vaikai nustraksėjo per akmenis. Žinia pasiekė galą, kai Edis Kaspbra- 
kas priartėjo prie upelio vidurio. Jis vos išlaikė pusiausvyrą, nes vande- 
nyje, tarp akinančių saulės blyksnių zujo tikros piranijos. Jos nebeprik- 

lausė Bilo žaidimui, jokių abejonių. Žuvys, kurias Edis išvydo, buvo pa- 
našios į neįprastai dideles auksines žuveles su šamo žiaunomis. Per sto- 
ras lūpas kyšojo aštrūs dantys, ir piranijos buvo tokios spalvos kaip auk- 
sinės žuvelės - oranžinės. Oranžinės kaip minkšti spurgai, kuriuos kartais 
matai ant klounų kostiumų cirke. 

Jos sukiojosi drumzliname vandenyje ir griežė dantimis. 

Edis sumostagavo rankomis galvodamas: “Aš įkrisiu, įkrisiu, ir jos 
suės mane gyvą". 

Bet Stenlis Urisas tvirtai suspaudė jo riešą ir nutempė iš mirtinos 
vietos. | 

- Neišdegs, - pasakė jis. - Jei įkrisi, mama nusuks tau sprandą. 

Dabar mama visai išdulkėjo iš galvos. Kiti tuo tarpu pasiekė kitą 
į Steną, paskui vėl pažvelgė į vandenį. Sukosi ir šokinėjo maišelis nuo 
bulvių traškučių ir tiek. Jis vėl pakėlė akis į draugą. 

- Stenai, aš mačiau... 

- Ką? 

Edis papurtė galvą. 

- Et, nieko. Taip truputį 

(bet jos buvo čia ir tikrai būtų surijusios mane gyvą) 

užėjo. Dėl tigro, matyt. Judinkis. 

Sitas vakarinis Kenduskego krantas, Senojo Iškyšulio krantas, pava- 
sarį ir lietingu oru virsdavo klampyne, bet jau dvi savaites Deryje neiš- 
krito nė lašas, todėl molynas sukepė į luitus, iš kurių kyšojo vienas ce- 
mentinis cilindras. Dar už dvidešimties jardų kabojo virš upelio antras; iš 
jo be perstojo čiurleno rudo vandens srovelė. 

- Nyku čia, - pratarė Benas. Visi sutartinai palinksėjo galvomis. 

Bilas išvedė savo komandą pakrante į tankų krūmokšnyną, dūzgiantį 
vabzdžiais ir Žiogų smuikeliais. Tarpais sutratėdavo sparnais kylantis 
paukštis. Kartą kelią perbėgo voveraitė, o po penkių minučių, kai jie pa- 
siekė nedidelę kalvelę, kuri ribojo sąvartyną, pro šalį pralumpsėjo milži- 
niška žiurkė su celofano skuteliu, įstrigusių ūsuose. Smarkiai dvokė 5ą- 
vartynu; į dangų kilo juodas dūmų stulpas. Emė rodytis šiukšlės. Popier- 
galiai, įsivėlę į šakas, plazdėjo kaip išblukusios vėliavėlės, sidabru švy- 
tėjo saulė išmėtytose skardinėse, karštas saulės zuikutis šoko nuo sudau- 
žyto alaus butelio. Beverlė susirado plastmasinę lėlytę; jos kūnelio spal- 
va buvo tokia rausva, kad atrodė nuplikyta. Bevė pakėlė ją, paskui rik- 
telėjusi išmetė: pilkšvi vabaliukai knibždėjo po supelijusiu jos sijonu, 
lakstė nupuvusiomis kojomis. Beverlė nusivalė rankas į džinsų šonus. 

Jie užlipo ant kalvos ir nužvelgė šiukšlyną. | 

- Velnias, - pratarė Bilas ir susigrūdo kumščius į kišenes, kai kiti sus- 
tojo aplink jį. 

Šiandien buvo deginamas šiaurinis pakraštys, o čia, šitam gale, šiukš- 
lininkas (kuris, beje, buvo Armandas Fazijas, draugams Mendis, senber- 
nis, Derio pradinės mokyklos sargo brolis) stumdė D-9 buldozeriu, pame- 

nančiu II Pasaulinį, atliekas į krūvas deginimui. Marškiniai numesti ant 
sėdynės, didžiulis radijo imtuvas po brezentiniu skėčiu transliuoja “Red 
Sox" ir “Senatorių" rungtynes. 

- Ne, čia tikrai negalime nusileisti, - sutiko Benas. Mendis Fazijas bu- 
vo neblogas dėdė, bet užmatęs vaikus iškart vydavo iš sąvartyno dėl žiur- 
kių, dėl nuodų, kuriuos nuolat barstydavo graužikams naikinti, dėl to, kad 
gali įsipjauti, nukristi, apdegti ir taip toliau. O ypač todėl, kad, jo many- 
mu, sąvartynas - ne vieta vaikams. “Nu, argi gražu?" - šaukdavo jis vai- 
kiščiams, kuriuos aptikdavo čia, atėjusius išmėginti savo pistoletų į bu- 
telius (žiurkes arba Žuvėdras) arba susirgusius šiukšlynų naršymo mani- 
ja (galėjai aptikti visai gerą žaislą, kėdę, kuri tiko klubui, ar net sveiką te- 
levizoriaus kineskopą, į kurį pataikęs akmuo sukeldavo galingą sprogi- 
mą). “Nu, argi gražu? - rėkalodavo šiukšlininkas (ne todėl, kad pyktų, bet 
todėl, kad pačiam reikėjo klausos aparato). - Jus ką, tėvai nemoko būti ge- 
rais vaikais? Geri berniukai ir mergaitės nežaidžia šiukšlyne! Eikit į par- 
ką! Eikit į biblioteką! Eikit į kultūrnamį riedulio lošti! Būkit geri!" 

- Jo, - pasakė Ričis. - Atrodo, neišdegė. 

Jie sutūpė pažiūrėti, kaip Mendis dirba, puoselėdami viltį, kad jis gal- 
būt greitai baigs. Bet radijas liudijo, kad šiukšlininkas planavo likti čia 
visą popietę. “Pražilsi belaukdamas", - pagalvojo Bilas. O geresnės vie- 
tos petardoms nesurasi. Cia gali įmesti į skardinę ir stebėti, kaip ji pašo- 
ka į viršų, arba įleisti į butelį, uždegti deglą ir duoti į kojas. Ne kiekvie- 
ną kartą butelis sprogsta, bet dažnai. 

- O, kad turėtume M-80, - užsisvajojo garsiai Ričis, net neįtardamas, 
kad netrukus viena lėks jam į galvą. 

- Mama sako, kad žmonės turi džiaugtis tuo, ką turi, - oriai pareiškė 
Edis, 1r visi nusijuokė. 

Kai juokas nutilo, vaikai vėl sužiuro į Bilą. Jis pagalvojęs tarė: 

- Ž-žinau v-v-vieną v-vietą B-Barenso ga-gale, šalia ma-manevrinės 
stoties yra a-apleistas ka-ka-karjeras. | 

- Taip! - šūktelėjo Stenas pašokęs. - Zinau tą vietą! Tu genijus, Bilai! 

- Ten turėtų neblogai pokštelti, - sutiko Beverlė. 

- Tai einam, - pasiūlė Ričis. 

Ir jų šešetas (iki magiško skaičiaus trūko dar vieno) nužingsniavo py- 
limu, juosiančiu sąvartyną. Mendis atsitiktinai kilstelėjo akis ir išvydo ei- 
lutę siluetų, kurie priminė iš medžioklės grįžtančius indėnus. Jis pagalvo- 
jo, ar neriktelėjus jiems, - Barensas ne vieta vaikams, - bet apsisuko ir grį- 
žo prie darbo. Ačiū dar, kad nelenda į šiukšles. 


Maikas Henlonas nesustodamas pralėkė pro savo mokyklą ir pasuko 


Neibolto gatve geležinkelio stoties link. Mokykloje buvo sargas, bet mis- 
teris Gendronas buvo labai senas ir girdėjo dar prasčiau už Mendį Fazi- 

ją. Be to, jis mėgo prasnausti vasaros karštį rūsyje, išsitiesęs šalia nu- 
tilusio vasarą boilerio ant sulankstomos lovelės su Derio “News" nume- 
riu ant kelių. Jis būtų beviltiškai barškinęs į duris ir šaukęs senuką įsileisti, 
kol Henris Bauersas nusuktų kvailą jo galvą. 

Tad Maikas bėgo toliau. 

Bet ne kaip pakliuvo; jis bandė nusiraminti, kontroliuoti kvėpavimą, 
kad neuždustų. Henris, Raugas ir Briedis nekėlė problemų - net gerai pail- 
sėję plumpsėjo kaip pašauti bizonai. Tačiau Viktoras Krisas su Peteriu 
Gordonu buvo greitesni. Prabėgęs namą, kuriame Bilas su Ričiu matė 
klouną, - ar vilkolakį, - jis atsigręžė ir savo nelaimei pastebėjo, kad Gor- 
donas visai čia pat. Peteris linksmai šypsojosi kaip arklys, sėkmingai star- 
tuojantis lenktynėse su kliūtimis, ir Maikas pagalvojo: “Įdomu, ar būtų 
noro šieptis, jei žinotum, ką jie man padarys sugavę... Nejaugi jam atro- 
do, kad jie pliaukštels per petį, sušuks “tu gaudai" ir nubėgs? 

Kai tolumoje sušmėžavo manevrinės stoties vartai su ženklu “PRIVA- 
TI NUOSAVYBĖ. ĮEITI DRAUDŽIAMA. PAŽEIDĖJAI BUS PA- 
TRAUKTI ATSAKOMYBĖN"', Maikas paspaudė greičiau. Skausmo ne- 
juto, kvėpavo greitai, bet ramiai, tačiau ir toliau laikydamasis tokio tem- 
po neilgai trauks. 

Vartai buvo pusiau praverti. Nutaikęs sekundę, Maikas grįžtelėjo at- 
gal ir pamatė vėl atitolęs nuo Peterio. Viktoras nuo Peterio atsiliko per de- 
šimt žingsnių, o likusieji - už keturiasdešimt jardų. Nedaug reikėjo, kad 
pastebėtum pajuodusį iš pykčio Henrio veidą. 

Jis nėrė pro plyšį, apsisuko ir užtrenkė vartus. Trakštelėjo sklendė. Po 
sekundės į tinklą įsirėžė Peteris Gordonas, dar po sekundės - šalia alsa- 
vo Viktoras Krisas. Gordono šypsena išgaravo, veide kaupėsi įtūžis. Jis 
karštligiškai ieškojo spynos, bet veltui: vartai buvo rakinami iš vidaus. 

Neįtikėtina, bet jis pasakė: 

- Ei, vaike, atidaryk vartus. Taip negarbinga. 

- O kas, tavo supratimu, garbinga? - atšovė Maikas, gaudydamas kva- 
pą. - Penki prieš vieną? 

- Negarbinga, - pakartojo Peteris, tarytum neišgirdęs Maiko atsakymo. 

Maikas žvilgtelėjo į Viktorą, pamatė susirūpinimą jo veide. Norėjo 
kažką sakyti, bet kaip tik tada prie vartų sugriuvo paskutiniai. 

- Atidaryk, nigeri! - sustaugė Henris ir su tokiu nuožmumu ėmė tąsy- 
ti tinklą, kad Peteris išvertė akis. - Atidaryk! Tuoj pat atidaryk! 

- Net nesiruošiu, - tyliai ištarė Maikas. 

- Atidaryk! - sugriaudėjo Raugas. - Atidaryk, prakeiktas suski! 

Berniukas ėmė trauktis nuo vartų neramiai spurdančia širdimi. Jis nep- 
risiminė, kad anksčiau būtų taip išgąsdintas, taip nuliūdęs. Jie stovėjo iš- 
sirikiavę už tvoros ir vadino jį žodžiais, kurių Maikas net neįtarė esant: 
juodašiknis, beždžionė, juodulys, beždžionžmogis ir panašiai. Jis nesusi- 
gaudė, kad Henris kažką traukia iš kišenės, uždega degtuką į nykščio na- 
gą, ir raudonas rutulys lekia per tvorą. Vaikas instinktyviai atšoko į šo- 
ną, kai iš kairės sprogo bomba. 

Sprogimas valandėlei visus nutildė. Maikas netikėdamas savo akimis 
siškai pritrenktas. Net Raugas buvo sukrėstas. 

“Jie dabar išsigando dėl savęs", - staiga pagalvojo Maikas, 1r pirmą 
kartą viduje prabilo suaugęs žmogus: “Jie išsigando, bet nesustos. Tau rei- 
kia bėgti, Miki, antraip atsitiks kas nors baisaus. Ne visi to trokšta, bent 
jau ne Viktoras ar Peteris, bet nieko tas nepakeis. Viskas Henrio ranko- 
se. Todėl bėk ir kuo greičiau". 

Jis žengė du tris žingsnius atgal ir išgirdo Henrį šaukiant: 

- Aš užmušiau tavo šunį, nigeri. 

Maikas nutirpo, lyg kėglių rutulys būtų pataikęs į pilvą. Jis susitiko 
su Bauerso akimis ir suprato paprastą tiesą: jis iš tikro nužudė Cipsą. 

Ta suvokimo sekundė Maikui truko visą amžinybę. Ziūrėdamas į išp- 
rotėjusias Henrio akis ir keršto iškreiptą veidą, jis pirmą kartą suprato 
daug dalykų, ir faktas, kad Henris pamišęs labiau, negu jis galėjo įsivaiz- 
duoti, buvo tik vienas iš jų. Berniukas suvokė, koks negailestingas pasau- 
lis, ir labiau dėl to, o ne iš skausmo, išrėkė: “Tu susmirdęs šunsnukis!"* 

Bauersas sušnypštė iš įtūžio ir puolė kabarotis tvora. Maikas padelsė 
įsitikinti, ar suaugusysis jame neapsiriko. Ir tikrai: kiek pasvyravę bernai 
irgi ėmė ropštis į viršų. 

Mažasis Henlonas pasileido per stotį. Sąstatas, kurį nevykėliai matė 
kertant Barensą, seniai nudundėjo, ir vieninteliai garsai buvo Maiko al- 
savimas ir metalo dzingsėjimas, kai Henris su sėbrais korėsi per tvorą. 

Maikas bėgo per tris eiles žuolių, sportiniais bateliais keldamas juo- 
do šlako dulkių debesėlius. Šokdamas per antrus bėgius, sukando dantis 
- skausmas pervėrė kulkšnį. Ir bėgo toliau. Užpakaly išgirdo, kaip Hen- 
ris nušoko nuo tvoros viršaus. 

- Dabar tu neištrūksi, nigeri! - suriko jis. 

Maiko nuovoka šnibždėjo, kad Barensas - vienintelis išsigelbėjimas. 
Jei pavyks jį pasiekti, išnyks krūmokšniuosą„bambukyne... arba, pagaliau, 
galės pratupėti viename iš cilindrų, kol viskas nurims. 

Tą jis galėjo padaryti... bet krūtinę tvilkė pykčio žarija, kuriai jokia 
nuovoka negalėjo padėti. Suprantama, kad Henriui niežti kumščiai pamo- 
kyti jį, bet Čipsas? Žudyti Čipsą? “Mano ŠUO nebuvo negras, tu šūdinas 
niekšeli", - kalbėjo sau Maikas, ir pyktis vis labiau vešėjo. 

Dabar jis girdėjo ir antrą balsą, savo tėvo žodžius. “Nenoriu, kad tau 
tektų bėgiko dalia... Ir todėl tau reikėtų gerai apsidairyti, kur statai pėdą. 
Turi gerai pagalvoti, ar verta prasidėti su Henriu Bauersu..." 

Maikas bėgo nosies tiesumu kilnojamų sandėlių link. Už jų jau buvo 
tvora, skyrusi manevrinę stotį nuo Barenso. Jis tikėjosi persiropšti per ją 
ir nušokti į kitą pusę. Tačiau jis staiga metėsi į dešinę ir nulėkė Žvyro 
karjero link. 

Iki 1935-ųjų jis buvo naudojamas angliai kasti, traukiniai sustodavo 
prie Derio papildyti atsargų. Vėliau atsirado dyzeliai, dar vėliau - elekt- 
riniai traukiniai. Pabaigus kasti anglį (likučius išsivežiojo vietiniai, kurie 

savo krosnis kūreno anglimis), ilgus metus buvo semiamas žvyras, bet ta 
bendrovė 1955-aisiais subankrutavo ir karjeras liko apleistas. Geležinkelio 
atšaka taip ir liko nuvesta iki jo, tačiau bėgiai apaugo rūdimis ir tanki ve- 
lėna vešėjo tarp žuolių. Tos pačios žolės rungėsi dėl vietos pačiame kar- 
jere su svyrančiomis saulėgrąžomis ir kiečiais. Bet be jų ten buvo apsčiai 
visokio dydžio anglies gabalų. 

Bėgdamas Maikas nusirengė marškinius. Pasiekęs daubos kraštą, jis at- 
sigręžė. Henris šokinėjo per bėgius, draugeliai iš paskos. Gal taip ir gerai. 

Berniukas paskubomis surankiojo geras šešias saujas slyvos dydžio 
akmenukų ir susipylė į marškinius. Tada pasuko prie tvoros, bet nepuo- 
lė iškart lipti. Maikas išpylė anglį po kojomis ir pasiėmė porą. 

Henris to nė nematė; prieš jį buvo tik į tvorą užspeistas nigeris. Jis ar- 
tinosi šaukdamas. | 

- Čia už mano šunį, niekše! - riktelėjo Henlonas nepajutęs, kaip pra- 
dėjo verkti. Angliukas nušvilpė tiesiai Henriui į kaktą. Bum! - ir atšoko. 
Bauersas suklupo. Rankomis griebėsi už kaktos. Pro pirštus lyg per cir- 
ko klounų triuką nubėgo kraujas. 

Persekiotojai sustojo aplink kaip įkasti ir neįstengė patikėti savo aki- 
mis. Henris suriko iš skausmo ir nenuleisdamas rankų pašoko ant kojų. 
Maikas sviedė antrą anglies gabaliuką. Henris pasilenkė ir pradėjo artin- 
tis. Kai iki jo atskriejo trečias, lyg niekur nieko numušė į šoną delnu. Ir 
išsišiepė. 

- O, tavęs laukia toks siurprizas, - pasakė. - Toks, s...a... - Henriui dau- 
giau nepavyko ištarti. Jis sugargė. 

Maikas metė dar vieną anglies gabaliuką ir užkišo savo priešui gerk- 
lę. Henris vėl pargriuvo klūpsčias. Peteris Gordonas išsižiojo. Kažkokia 
sunki matematinė problema užvaldė Briedį. 

- Ko jūs laukiate? - išžiaugčiojo Henris. Kraujas bėgo tarpupirščiais. 
Balsas buvo neatpažįstamas. - Griebkit tą šiknių! 

Maikas ilgiau nebelaukė; nebuvo reikalo laukti, ar jie paklus savo va- 
duko įsakymui. Nubloškęs marškinius, jis ėmė kabarotis tvora. Jau norėjo 
prisitraukti iki viršaus, bet stipri ranka sugriebė jo pėdą. Apačioje pama- 
tė krauju ir anglimi išterliotą Henrio Bauerso fizionomiją. Negriukas truk- 
telėjo koją. Persekiotojo rankoje liko sportbatis. Maikas spyrė basa koja 
Henriui į galvą. Kažkas trakštelėjo. Tas vėl suriko ir atšoko nuo tvoros 
susiėmęs už nosies. 

Kįta ranka įsikibo į Maiko džinsus (tai buvo Raugas Haginsas), bet jis 
nesunkiai išsilaisvino. Jau permetė vieną koją į kitą pusę, ir veidą nutvilkė 
skausmas. Skruostu nutekėjo šiluma. Dar vienas smūgis pasiekė klubą, al- 
kūnę, šlaunį. Į jį lėkė jo paties šoviniai. 

Maikas pakibo ant rankų ir kūliais nusirito žemėn. Regėjimą ar net gy- 
vybę išgelbėjo tik nuožulnus šlaitas. Henris vėl prišoko prie tvoros ir šį- 
kart per viršų paleido M-80. Ji kurtinančiai švilpdama nusileido ant že- 
mės ir sprogo palikdama pliką lopą. 

Plyštančiomis ausimis Maikas atsikėlė. Dabar jis stovėjo aukštoje žo- 
lėje, Barenso pakrašty. Ranka, perbraukusi per skruostą, liko kruvina. Bet 
dėl to berniukas nesirūpino; jis ir nesitikėjo 1š čia ištrūkti sveikas ir gyvas. 

Henris švystelėjo petardą, bet Maikas sureagavęs lengvai išsisuko. 

- Paskui jį! - suriaumojo Henris ir kibo ropštis tinklu. 

- Kad, Henri, aš nežinau... - neišlaikė Peteris. Jie nuėjo per toli; iš kur 
jis galėjo įsivaizduoti, kad viskas taip apsivers? O kraujas, jo išvis netu- 
rėjo būti, bent jau jų komandoje. 

- O tu sužinok, - atšovė Bauersas nuo tvoros vidurio. Jis kabojo ten 
kaip nuodinigas Žmogaus pavidalo voras. Grėsmingos akys susmigo į Gor- 
doną. Maiko spyris sulaužė Henrio nosį, bet tai jis pajus tik daug vėliau. 
- Sužinok, jei nenori, kad nusileisčiau, mižniau. 

Visi keturi pasekė lyderiu; Peteris su Viktoru iš baimės, Raugas ir 
Briedis - kaip ir anksčiau azartiškai. 

Maikas ilgiau nedelsė. Apsisuko ir išnyko už krūmokšnių. Iš paskos 
atsivijo Henrio staugimas: 

- Aš surasiu tave, nigeri! Iš žemių iškasiu! 

Nevykėliai priėjo prie karjero, kuris po trejų metų, kai paskutinis žvyro 
vagonas išriedėjo iš čia, labiau panėšėjo į daubą. Jie visi apspito Steną ir 
pagarbiai žiūrėjo į jo rankose pasirodžiusią “Juodąją katę“. Nuo sprogi- 
mo Edis pašoko, - dar nebuvo atsikvošėjęs po piranijų (tiesą sakant, jis 
tikrų piranijų niekad nebuvo matęs, bet visad įsivaizdavo jas panašias į 
auksines žuveles su dantimis). | 

- Ramink, Edi-san, - sučiulbo kaip kinas Ričis. - Cia tik kiti vaikai sau- 
do bombus. m 

- Čia dar ko-koks s-seilius, Ri-Ri-Riči? -baerzino Bilas. Ir visi nusi- 
juokė. 

- Stengiuosi, Didysis Bilai, - atšovė Tozijeris. - Viliuos, vieną dieną 
užkariausiu tavo meilę, - jis pasiuntė Bilui oro bučinį. Tas parodė jam di- 

- Ach, aš tokia jauna, o tu toks senas, - netikėtai užtraukė Stenas Uri- 
sas, vykusiai mėgdžiodamas Polą Anką, - sako mano brangioji... 

- Jis dainoja! - suspigo Pikaninio balsu Ričardas. - Uch, rupūs miltai, 
šita berniuka dainoja! - O paskui jau “MovieTone" pranešėjo balsu pri- 
dūrė: - Malonėkit pasirašyti štai čia, berniuk, taip, taip, čia. 

Ričis globėjiškai apkabino bičiulį per pečius ir saldžiai išsišiepė: - Pa- 
auginsim tau plaukučius, berniuk. Gi-ta-rą duosim. Paskui... 

Bilas pliaukštelėjo Ričiui per ranką. Visi nekantravo išbandyti petar- 
das. 

- Atidaryk, Stenai, - pasakė Beverlė. - Aš turiu degtukų. 

Jie apstojo Steną ir atidžiai sekė, kaip jis atplėšia petardų dėžutę. Be 
paslaptingų hieroglifų juodoje etiketėje puikavosi užrašas angliškai: “Ne- 
laikyti rankose uždegus dagtį". Ričis prunkštelėjo: 

- Gerai, kad parašė, nes visad maniau, kad tai vienintelis būdas pasit- 
rumpinti nagus. 

Lėtai, net iškilmingai Stenas nuėmė raudoną celofaną ir iškratė į del- 
ną mėlynų, raudonų 1r žalių tūtelių bloką. 

Jų dagčiai buvo supinti į kasytę. 

- Aš išpainiosiu... - pradėjo Stenas, ir nugriaudėjo daug didesnis sp- 
rogimas. Per Barensą nuvilnijo aidas. Rytinėje sąvartyno pusėje kliegda- 
mas pakilo būrys žuvėdrų. Sįkart krūptelėjo visi. Urisas išmetė petardas 
1r turėjo lenktis jų paimti. 

- Dinamitas? - sunerimo Beverlė. Ji žiūrėjo į Bilą, kuris stovėjo pakėlęs 
galvą, išplėstomis akimis. Mergaitė dar nebuvo mačiusi jo tokio gražaus, 
bet šitoje pozoje jautėsi įtampa. Jis kaip elnias uodė orą. 

- Man atrodo, kad tai M-80, - tyliai pasakė Benas. - Pernai per Liepos 
4-ąją dideli vaikinai parke buvo atsinešę porą. Vieną įmetė į šiukšlių kon- 
teinerį. Garselis buvo panašus. 

- Ar liko skylė konteineryje, Kupeta? - parūpo Ričiui. 

- Ne, tiesiog išnešė visą šoną. Kaip kirviu iškirto. Tada jie pabėgo. 

- Sita sprogo arčiau, - pasakė Edis. Jis irgi metė žvilgsnį į Denbrą. 

- Tai šaunam “kates"' ar ne? - paklausė Stenas. Jis išpainiojo tuziną pe- 
tardų, o kitas dailiai suguldė kitam kartui. 

- Aišku, - pasakė Ričis. 

- K-k-kišk jas a-a-atgal. 

Visi klausiamai sužiuro į Bilą. Tonas išgąsdino labiau negu žodžiai. 

- K-ki-kiškis jas a-a-a-atgal, - pakartojo tas. Veidas įsitempė nuo pas- 
tangų kalbėti. - Ka-ka-kažkas d-d-darosi. 

Edis apsilaižė lūpas, Ričis nykščiu pasitaisė ant nosies akinius, Benas 
instinktyviai prisiglaudė arčiau Beverlės. 

Stenas išsižiojo kažką sakyti, ir visi išgirdo naują sprogimą, šįkart vėl 
bombikės. 

- A-a-akmenis, - sukomandavo Bilas. 

- Ką, Bilai? - nesuprato Urisas. 

- A-a-akmenis. S-š-šovinius, - Bilas ėmė rinkti ir grūsti į visas kiše- 
nes akmenis. Draugai žiūrėjo kaip į pamišėlį... ir tada Edis pajuto, kaip 
kaktą išmuša prakaitas. Taip jau kartą buvo, tą dieną, kai jie susipažino 
su Benu (tik Edžiui, kaip ir kitiems, Benas jau buvo Kupeta), kai Henris 
Bauersas sumalė jam nosį. Tik dabar smarkiau. Lyg Barensui būtų grė- 
susi Hirosimos dalia. 

Benas prisijungė prie Bilo, paskui jį - ilgai nelaukęs Ričis. Akiniai nus- 
lydo žemyn ir bringtelėjo ant žvyro. Tozijeris negalvodamas įsikišo juos 
už marškinių. 

- Kodėl tu darai tą, Riči? - paklausė Beverlė. Jos balsas buvo neįprastai 
aukštas, įsitempęs. 

- Nežinau, mergyt, - atsakė Ričis ir nepakeldamas galvos rankiojo ak- 
menis toliau. 

- Beverle, gal tau geriau, na, sugrįžti į sąvartyną trumpam, - pasiūlė Be- 
nas. Jo saujos buvo pilnos akmenų. 

- Nė velnio, - atšovė ji. - Nesulauksi, Benai Henskomai, - pasilenkė 
ir pati ėmė krautis skaldos gabalėlius. 

Stenas susimąstęs stebėjo draugus. Jie lankstėsi kaip kvėštelėję ferme- 
riai. Ir suspaudęs lūpas puolė į pagalbą. 

Kaspbrako gerklę suspaudė pažįstamos replės. 

“Tik ne dabar, po galais, - pagalvojo jis. - Tik ne tada, kai manęs rei- 
kia. Kaip ten Bevė sakė? Nė velnio“. 

Ir puolė prie akmenų. 


9 


Henris Bauersas pernelyg greitai užaugo, kad normaliomis aplinkybė- 
mis būtų greitas ir vikrus, bet šitų aplinkybių normaliomis nepavadintum. 
Jis pasiuto iš skausmo ir neapykantos, ir tai suteikė jam neįsivaizduoja- 
mos fizinės stiprybės. Sąmoninga mąstysena nuslopo, galvoje dėjosi kaž- 
kas panašaus į gaisrą rudens pavakare: raudona liepsna ir dūmai. Maikas 
Henlonas jam buvo kaip jaučiui raudonas skuduras. Negriukas bėgo siau- 
ru takelių palei karjero pakraštį, kuris vedė į sąvartyną. Henris tokiomis 
smulkmenomis kaip kažkokie takai nesirūpino, - brovėsi per krūmus ir 
kupstus tiesia linija, nejausdamas nei dyglių, nei veidą, rankas, kojas tal- 
žančių šakų. Svarbu buvo viena: garbanota negro galva artėjo. Vienoje 
Henrio rankoje buvo M-80, kitoje - degtukas. Sugavęs nigerį, jis įkiš ją 
uždegęs suskiui į klyną. 

Maikas žinojo, kad Henris bėga iš paskos. „O ir kiti keturi neatsilieka. 
Jis lėkė kiek įkabindamas. Paskutinės valios pastangomis laikėsi nepani- 
kavęs. Šokdamas per bėgius, jis patempė kulkšnį labiau, nei manė iš pra- 
džių, ir dabar ta koja šlubčiojo. Traškesys ir plumpsėjimas už nugaros pr1- 
minė bėgimą nuo pasiutusio šuns ar laukinio lokio. 

Takas staiga baigėsi, ir Maikas tiesiog nusivertė, o ne nubėgo į kar- 
jerą. Nusirito iki apačios, pašoko ant kojų, 1r tik pusiau įkopęs į kitą šlaitą 
suvokė, kad čia jis ne vienas. Karjere dar šeši vaikai, sustoję linija. Vei- 
dų išraiška pasirodė kiek keista; tik vėliau Maikas suprato, kas jam pasi- 
rodė keista: jie tarytum laukė jo. 

- Padėkit, - išspaudė Henlonas šlubčiodamas prie jų. Jis instinktyviai 
kreipėsi į aukštą berniuką ugniniais plaukais. - Vaikai... dideli vaikai... 

Ir tą mirksnį į karjerą įlėkė Henris. Išvydęs visą būrį, susimėtė. Veide 
neliko ryžto, ir jis grįžtelėjo per petį. Pastebėjęs savo karius, atsigręžė į 
nevykėlius (Maikas sunkiai alsuodamas stovėjo šalia Denbro, šiek tiek už 
jo) ir išsišiepė. 

- Aš pažįstu tave, - kreipėsi jis į Bilą. Paskui pasisuko į Ričį. - Ir tu- 
ve. Kur tavo akiniai, keturaki? - nespėjus Ričiui prasižioti, Henris pastc- 
bėjo Beną. - Ach štai kaip! Čia ir žydpalaikis su tešliumi! O čia tavo pa- 
nelė, pūzre? 

Benas nežymiai krūptelėjo, lyg šiurpo nukrėstas. 

Šalia Henrio atsistojo Peteris Gordonas. Netrukus iš kitos pusės pri- 
sijungė Viktoras. Paskutiniai atpūkštė Raugas su Briedžių. Dabar dvi ei- 
lės vaikų stovėjo vieni prieš kitus. 

Henris sušvogždė pridusęs: 

- Ne vienam iš jūsų turėčiau sulaužyti kaulus, bet šiandien paleidžiu. 
Man reikia to nigerio. O jūs, šikniai, smirskit iš čia. 

- Tik greitai, - paantrino Raugas. 

- Jis užmušė mano šunį! - veriančiai suriko Maikas. - Pats sakė! 

- Dabar ateini čia, - paliepė Henris, - gal liksi gyvas. 

Maikas sudrebėjo, bet iš vietos nepasijudino. 

Tyliai, bet aiškiai Bilas pasakė: 

- B-Barensas mūsų. Todėl eikit iš čia. 

Henris išsprogino akis kaip nelauktą antausį gavęs. 

- Tu varai mane? - pasitikslino jis. - Avine tu. 

- M-m-mes, - atsakė Bilas. - D-d-dink, jei ne-nenori būti pamokytas. 

- Eik tu, mikčiojanti beždžione, - pasakė Henris ir puolė jį palenkęs 
galvą. 

Bilas laikė saują akmenų; visi laikė, išskyrus Maiką ir Beverlę, - ji tu- 
rėjo vieną. Jis ėmė svaidyti vieną po kito: neskubėdamas, bet smarkiai ir 
nepaprastai taikliai. Pirmas akmuo taikinio nepasiekė. Antrasis kliudė 
Henrio petį. Jei trečias būtų pro šalį, Bauersas jau raičiotųsi su Bilu ant 
žemės. Bet jis kirto Henriui į kaktą. 

Henris suriko iš skausmo, pakėlė akis... 1r sulaukė dar keturių taiklių 
smūgių: iš Ričio Tozijerio į krūtinę, Edžio akmuo atšoko nuo peties, Ste- 
nas Urisas pataikė į smakrą, o Beverlė - į pilvą. 

Jis dėbsojo nesusigaudydamas, kas čia vyksta, ir orą užpildė šovinių 
švilpesys. Krisdamas suriko: 

- Ei, jūs! Gelbėkit! 

- P-p-paskui juos, - tyliai įsakė Bilas i1 nieko nelaukęs puolė į priekį. 

Draugai pasekė juo, taikydami jau ne vien į Henrį. Bernai patys ėmė 
rankiotis akmenis, bet tai buvo beviltiška. Peteris Gordonas suinkštė, kai 
Beno paleistas akmuo prakirto skruostą. Jis žengė porą žingsnių atgal, 
švystelėjo vieną, antrą akmenį ir puolė į kojas. Jam jau gana, čia ne pa- 
gal Vakarų Brodvėjaus taisykles. 

Henris pakabino saują Žvyro ir sviedė į nevykėlius. Jų laimei, daugu- 
ma akmenukų buvo smulkūs. Vienas didesnis nubraukė Bevei ranką. Mer- 
gaitė riktelėjo. 

Benas su įtūžiu atakavo Bauersą; tas pamatė laiku, bet atsitraukti ne- 
suspėjo. Henris prarado pusiausvyrą, - šiaip ar taip, Benas svėrė pusant- 

ro šimto svarų - ir tiesiog nuskrido. Nusileido ant užpakalio. Henskomas 
puolė toliau, veik nepajutęs skausmo ausyje, kur rėžėsi Raugo Haginso 
paleistas golfo kamuoliuko dydžio akmuo. 

Henris svirdinėdamas kėlėsi ant kelių, kai Beno sportbatis šniojo į klu- 
bą. Jis sunkiai žnegtelėjo ant nugaros, perliejęs Beną žvilgsniu. 

- Žinosi, kaip mėtyti akmenis į mergaites! - riktelėjo tas. Jis neprisi- 
minė, kad anksčiau būtų šitaip tūžęs. - Ži... 

Benas pamatė Henrio rankoje užžiebtą degtuką. Henris palietė juo storą 
M-80 dantį ir metė raketą Benui į veidą. Tas instinktyviai atmušė ją ran- 
ka. M-80 nulėkė atgal. Henris išvertė akis į krentančią raketą ir rėkdamas 
nusirito į šoną. Po sekundės nugriaudėjo sprogimas, išsvilinęs ir išplėšęs 
gabalą Bauerso marškinių. 

Kitą akimirką Beną parklupdė Briedžio smūgis. Krisdamas jis prisi- 
kando liežuvį. Rijo saldų kraują ir apsvaigęs markstėsi. Briedį sustabdė 
Bilo paleista akmenų serija. 

- Tu puoli mane iš nugaros, geltonpilvi! - suriko Briedis. - Tu, suknis- 
tas Šunkara! 

Ir jau norėjo atseikėti grąžos, bet prie Denbro prisijungė Ričis ir išban- 
dė savo šovinius. Ričiui nepadarė įspūdžio Briedžio išvedžiojimai dėl 
šunkariško elgesio; jis pats matė, kaip penki vijosi vieną išgąsdintą vaiką, 
tad neketino vaizduoti karaliaus Artūro 17 Apvaliojo stalo riterių. Vienas 
Ričio akmuo nudrėskė odą po Briedžio kairiu antakiu. Briedis subliovė. 

Edis su Stenu Urisu atėjo Bilui į pastiprinimą. Beverlė atsistojo greta 
su pramušta ranka, bet žibančiomis iš susijaudinimo akimis. Akmenys 
švilpė toliau. Raugas sustūgo kliudytas į alkūnę ir ėmė strikinėti kaip pat- 
rakęs, trindamas apmirusią ranką. Henris šiaip taip atsistojo; nugara per 
stebuklą liko sveikutėlė. Bet nespėjus apsisukti, Beno paleistas akmuo į 
pakaušį vėl parklupdė. 

Tądien nevykėliai daugiausiai kentėjo nuo Viktoro Kriso. Dalinai to- 
dėl, kad buvo neblogas metikas, bet labiausidf - paradoksas! - dėl to, kad 
nebuvo emociškai įsitraukęs. Kuo toliau, tuo labiau jam norėjosi iš ten 
bėgti. Ką žinai, kokių nelaimių gali atsitikti: akmuo praskels kaukolę, iš- 
bels visus dantis, grįši be akies. Bet jau kad pateko, reikia srėbti. 

Tas šaltakraujiškumas leido gerai išnaudoti pusę minutės, ir Viktoras 
prisirinko rieškučias stambokų akmenų. Kai nevykėlių eilė iširo, jis pa- 
leido vieną į Edį. Berniukas surikęs nukrito praskeltu smakru. Benas puo- 
lė padėti draugui, bet Kapsbrakas pats stojosi klaikiai raudonų smakru prie 
blyškios odos. 

Viktoras sviedė akmenį į Ričį; akmuo dungtelėjo į krūtinę. Ričis sus- 
verdėjo ir atsakė tuo pačiu. Bet Vikas nesunkiai išsilenkė ir nusitaikė į 
Denbrą. Bilas loštelėjo, tik per vėlai; akmuo giliai pražiodė jam skruostą. 

Bilas atsigręžė į Viktorą. Jų žvilgsniai susirakino, ir Krisas berniuko 
akyse išvydo tai, kas jį mirtinai išgąsdino. Juokinga, bet lūpos ėmė va- 
pėti “aš nenorėjau"... be garso, nes dar tektų nuo draugų. 

Bilas ėmė eiti prie Viktoro, o tas į jį. Paskui lyg pagal signalą ėmė 
svaidytis akmenimis toliau artėdami. Mūšis aplink aprimo, nes visi sužiu- 
ro į juos; net Henris atsigręžė. 

Viktoras lankstėsi ir išsisukinėjo, o Bilas net nebandė išsisukti nuo 
smūgių. Akmenys lėkė į krūtinę, pečius, pilvą. Vienas nudrėskė ausį. Tar- 
tum nejausdamas, Bilas pragaištinga jėga laidė vieną akmenį po kito. Tre- 
čias sausai tarkštelėjo į kelį. Viktoras sudejavo. Soviniai baigėsi. Bilo ran- 
kose liko paskutinis. Lygus, baltas, anties kiaušinio formos akmuo su 
kvarco atspalviu Krisui pasirodė labai kietas. 

Juos teskyrė penkios pėdos. | 

- T-t-tu ne-nešdiniesi iš čia t-t-tuojau p-pat arba aš pe-pe-perskeliu š- 
š-šituo tavo ga-galvą. Aš ne-nejuokauju. 

Pažiūrėjęs Bilui į akis, Viktoras suprato, kad tai tikrai rimta. Netaręs 
žodžio, apsisuko ir nubėgo ten, kur dingo Peteris Gordonas. 

Raugas su Briedžiu dairėsi sutrikę. Iš Sedlerio lūpų kampo sunkėsi 
kraujas. Haginsui tekėjo per veidą iš žaizdos kaktoje. 

Henrio lūpos judėjo be garso. 

Bilas atsisuko į jį. 

- N-n-nešdinkis, - pasakė. 

- O kas, jei ne? - Henris bandė kalbėti šiurkščiai, bet žvilgsnis jau buvo 
ne tas. Jis išsigando ir netrukus nupėdins paskui draugus. Bilas galėjo di- 
džiuotis, bet jautė vien nuovargį. š 

- Jei n-n-ne, - atsakė jis, - mes t-tave pulsim. S-š-šešiese ti-tikriausiai 
įstengsim pa-paguldyti t-tave į li-li-ligoninę. 

- Septyniese, - pataisė Maikas Henlonas. Rankose buvo po teniso ka- 
muoliuko dydžio akmenį. - Gal nori pabandyti, Bauersai? Aš mielai. 

- Tu susmirdęs NIGERI! - Henrio balse girdėjosi ašaros. Tai buvo pas- 
kutinis signalas Raugui su Briedžiu trauktis. Jie traukėsi atbuli, paleido 
1š rankų akmenis. Raugas žvalgėsi lyg nesuprasdamas, kur pateko. 

- Traukitės iš mūsų teritorijos, - pasakė Beverlė. 

- Užsičiaupk, kale tu, - užriko Henris, ir keturi akmenys iškart jį nu- 
tildė. Bauersas suinkštė ir ropom ėmė trauktis. Jis nusuko akis nuo niū- 
rių mažų vaikų veidų į.Raugą ir Briedį. Iš jų jokios pagalbos nesulauksi; 
tuščia vieta. Briedis neatlaikęs žvilgsnio nusisuko. 

Henris pakilo šniurkšdamas ir šnopuodamas savo sulaužyta nosimi. 

- Aš visus jus užmušiu, - pagrasino ir staiga nulapsėjo taku. Po sekun- 
dės jo nebesimatė. 

- Ju-judinkis, - paragino Bilas Raugą. - L-lauk. Ir nedrįsk čia ro-rody- 
tis. B-B-Barensas mū-mūsų. 

- Geriau nepakliūk Henriui po akimis, vaike, - pasakė Raugas. - Ei- 
nam, Briedi. 

Jie nusliūkino nukorę galvas, neatsigręždami. 

Septynetas stovėjo puslankiu. Visi kur nors sužeisti. Lemiamas akme- 
nų mūšis truko vos keturias minutes, bet Bilui atrodė, kad jis šitaip ko- 
vėsi nuo II Pasaulinio karo be pertraukos. 

Tylą nutraukė Edžio Kaspbrako švokšdimas. Benas pasilenkė 1r staiga 
pajuto tuos tris “Tvinki"' ir keturis “Ding-dongus", prarytus pakeliui į Ba- 
rensą, lipančius laukan. Užmiršęs Edį, nulapsėjo į krūmus ir kiek įmany- 
damas tyliau išsivėmė. 

Prie Edžio pribėgo Ričis su Beve. Beverlė suėmė ploną berniuko lie- 
menį, o Tozijeris krapštė aspiratorių jam iš kišenės. 

- Sukąsk, Edi, - pasakė jis, ir Kaspbrakas godžiai įtraukė garų. 

- Ačiū, - išspaudė Edis. 

Benas grįžo iš krūmų iškaitęs ir valydamas lūpas delnu. Beverlė pri- 
ėjo ir suėmė jo rankas. | 

- Dėkui, kad užstojai mane. 

Benas linktelėjo, apžiūrinėdamas purvinus sportinius batelius. 

- Nėr už ką, mergyt. 

Visi iš eilės pasisuko į Maiką, juodaodį Maiką. Apžiūrinėjo atsargiai, 
įdėmiai, susimąstę. Maikui tas smalsumas buvo įprastas - kitaip neįsivaiZ- 
davo savo gyvenimo - ir jis žiūrėjo atvirai. 

Bilas nukreipė akis į Ričį. Ričis sugavo tą žvilgsnį. Bilas kone išgir- 
do trakštelėjimą, lyg trūkstama dalis atsistojo į savo vietą. Šaltukas nu- 
bėgo stuburu. “Dabar mes visi“, - pagalvojo jis, ir ta mintis buvo tokia 
aiški ir savaime suprantama, kad jis padvejojo, ar nepasakius jos garsiai. 
Bet nebuvo tikslo: Bilas perskaitė ją ir Ričio, ir Beno, ir Edžio, ir Bever- 
lės, ir Steno akyse. 

“Dabar mes visi, - pagalvojo darkart. - O, Dieve, padėk mums. Dabar 
jau tikrai prasideda. Meldžiu, Viešpatie, padėk mums". 

- Koks tavo vardas, berniuk? - paklausė Bevė. 

- Maikas Henlonas. 

- Nori pašaudyti petardų? - pasiteiravo Stenas. Negriuko šypsena bu- 
vo geriausias atsakymas. 


Keturioliktas skyrius 
ALBUMAS 

Pasirodė, kad Bilas nebuvo išimtis, - visi atsinešė išgerti. 

Bilas turėjo burbono, Beverlė atsinešė degtinės su apelsinų sulčių pa- 
ku, Ričis - alaus, Benas Henskomas nusipirko “Wild Turkey" butelį. Mai- 
ko šaldytuvėlyje irgi buvo alaus. 

Edis Kaspbrakas ateina paskutinis. Rankoje - popierinis maišelis. 

- Ką čia turi, Edi? - klausia Ričis. - “Za-Rex" ar “Kool-Aid"? 

Edis reikšminga mina ištraukia džino butelį, paskui slyvų sulčių. 

Mirtinoje tyloje pasigirsta Ričio šnibždesys: 

- Reikia paskambinti vyrukams su baltais chalatais: Edis Kaspbrakas 
nusipirko šnapso. 

- Džinas su slyvų sultimis, beje, labai sveika, - ginasi Edis... ir po se- 
kundės biblioteka griaudi juoku, juoko banga nusirita stikliniu koridoriu- 
mi tarp vaikų ir suaugusiųjų bibliotekų. 

- O tu nesivaržyk, - sako Benas, šluostydamasis juoko ašaras, - nesi- 
varžyk, Edi. Paskraidysi tai tikrai. 

Edis šypsodamasis prisipila tris ketvirčius popierinės stiklinaitės sly- 
vų sulčių ir iškilmingai įmaišo du kamštelius džino. 

- Oi, Edi, kaip aš tave myliu, - sako Beverlė, ir Edis krūptelėjęs pa- 
kelia akis, bet šypsotis nesiliauja. Bevė nužvelgia visą stalą: - Aš visus 
jus myliu. 

- M-mes tave irgi, B-Beve, - atsako Bilas. 

- Taip, - taria Benas, - mes tave irgi, - jo vyzdžiai išsiplečia, Benas nu- 
sijuokia. - Manau, mes visi dar mylim viens kitą... Žinot, kaip retai tai 
būna? 

Stojo tyla. Maikas be nuostabos pastebi, kad Ričis su akiniais. 

- Linzės pradėjo graužti, teko išsiimti, - trumpai paaiškina jis Maiko 
paklaustas ir priduria: - Gal grįžkim prie reikalų? 

Visi vėl atsigręžia į Bilą kaip tąkart karjere, ir Maikas pagalvoja: “Jie 
žiūri į Bilą, kai reikia vado, į Edį - kai reikia šturmano. “Grįžkim prie rei- 
kalų“, lengva pasakyti. Ar aš jums pasakojau, kad vaikų lavonėliai tiek 
tada, tiek dabar nebuvo lytiškai prievartauti ar net tyčia sužaloti, o tiesiog 
apėsti? Ar sakiau, kad namuose turiu septynis angliakasių šalmus su stip- 
riais prožektoriais, iš kurių vienas buvo skirtas Stenui Urisui, dabar ne- 
galinčiam “iššokti į areną", kaip seniau sakydavom? Gal geriau pasiūly- 
ti grįžti namo ir gerai išsimiegoti, nes kita ar dar kita diena gali būti pas- 
kutinė... TAM arba mums. 

Bet to tikriausiai nereikia sakyti, ir štai dėl ko, dėl vienintelės priežas- 
ties: jie vis dar myli vienas kitą. Daug kas pasikeitė per tuos dvidešimt 
septynerius metus, o šitai stebuklingai išliko. Sita meilė, - pagalvojo Mai- 
kas, - vienintelė mūsų viltis. 

Liko vadovautis ja, sugauti ir surišti praeitį su dabartimi į patirties 
ratą. Taip, - galvoja Maikas, - šiąnakt reikia padaryti ratą, o rytoj galė- 
sim pažiūrėti, kaip jis sukasi... ar sukasi taip, kaip tąkart, kai išvarėm di- 
delius berniukus iš Barenso. 

- Ar viską prisiminei? - klausia Maikas Ričio. 

Ričis nuryja alaus gurkšnį ir papurto galvą. 

- Prisimenu, kad pasakojai mums apie paukštį... 1r kaminą, - Ričio vei- 
de pasirodo šypsnys. - Prisiminiau eidamas čia su Beve ir Benu. Ir koks 
sumautas spektaklis ten buvo. 

- Pyp-pyp, Riči, - nusišypsojo Beverlė. 

- Na, supranti, - sako jis šypsodamas į ūsą ir tokiu įprastu senajam Ed- 
žiui judesiu taisosi ant nosies akinius. Jis merkia Maikui: - Čia tarp mū- 
sų, ar ne, Miki? 

Henlonas prunkšeli ir linksi. 

- Mis Skahlet! Mis Skahlet! - veblena Ričis savo Pikaninio balsu, - čia 
dahitis šitiek kahšta šitoj hukykloj, mis Skahlet! 

Bilas kikena: 

- Dar vienas Beno Henskomo statybos ir architektūros stebuklas. 

Beverlė kinkuoja galva: 

- Mes kasėme būstinę, kai tu, Maikai, atsinešei į Barensą savo tėvo al- 
bumą. 

- O Dieve! - Bilas išsitempia kaip mietu pervertas. - O nuotraukos... 

Ričis rūškanai linkteli. 

- Tas pats fokusas kaip Džordžo kambaryje. Tik matėm visi. 

Benas netikėtai prataria: 

- Prisiminiau, kas atsitiko ketvirtam sidabriniui doleriui. 

Visi sužiūra į jį. 

- Kitus tris atidaviau savo draugui važiuodamas čia, - tyliai kalba Hens- 
komas. - Jo mažyliams. Prisiminiau, kad buvo dar vienas, tik nežinojau, 
kur dingo. Dabar žinau, - jis žiūri į Bilą. - Mes padarėm iš jo šratą, tie- 
sa? Tu, aš ir Ričis. Norėjom pasigaminti sidabrinę kulką... 

- Tu buvai įsitikinęs, kad pavyks, - įsiterpia Ričis, - bet paskui... 

- Išėjo šnipštas, - Bilas linguoja galva. Prisiminimas natūraliai įsikom- 
ponavo tarp kitų, ir jis tarytum girdi tokį patį tylų trakštelėjimą. “Mes vis 
artėjam", - pagalvoja jis. | 

- Mes grįžom į Neibolto gatvę, - tęsia Ričardas. - Visi kartu. 

- Tu išgelbėjai man gyvybę, Didysis Bilai, - staiga prisimena Benas, 
o Bilas tik purto galvą. 

- Tikrai, - prisiekinėja Benas, ir Denbras daugiau nesispyrioja. Gal iš 
tikro taip 1r buvo, tik jis neprisimena kaip... o galbūt ten buvo ne jis? Gal 
Beverlė... ne, tas dar negrįžo. Kol kas negrįžo. 

- Aš atsiprašau minutėlei, - sako Maikas. - Atsinešiu alaus iš šaldytu- 
vo. 

- Gerk mano, - siūlo Ričis. 

- Henlonas nigerti balta žmogu alus, - atšauna Maikas. - Juolab tavo, 
Plerpa. 

- Pyp-pyp, Miki, - oriai supypsi Ričis, ir Maiką palydi šilta juoko 
banga. 

Jis uždega lempą poilsio kambaryje. Kambariukas nedidelis: išsėdėtos 
kėdės, seniai nematęs šepečio kilimas ir skelbimų stendas su pasenusiais 
pranešimais, algalapiais ir darbo grafikais bei keliomis senomis karikatū- 
romis iš “New Yorker" susiraičiusiais kampeliais. Maikas atidaro nedidu- 
ką šaldytuvą ir suledėja iki kaulų čiulpų. Mėlyni ir oranžiniai balionai, de- 
šimtys jų, išlekia iš ten. “Dabar tik betrūksta Gajo Lombardo, trimituo- 

jančio “Ilgą seną dainą“, - pagalvojo Henlonas. Balionai prašvilpė pro pul 
veidą ir pakibo palubėje. Jis norėjo surėkti, bet riksmas įstrigo gerklėje, 
kai pamatė, kas už balionų, ką TAS pakišo šalia alaus naktipiečiams, po 
to, kai neįkainojami draugai išpasakos visas savo neįtikėtinas istorijas It 
sugrįš į išsinuomotas lovas gimtojo miestelio viešbučiuose. 

Maikas žengia atatupstas, susiima rankomis už akių, kad nematytų to 
vaizdo. Užkliūna už kėdės, vos nepargriūva, tada darkart pasižiūri. Tai vis 
dar ten; šalia “Bud Light" šešių skardinių bloko guli nukirsta Steno Uri- 
so galva. Vienuolikmečio galva. Burna išsižiojusi riksmui, bet nei dan- 
tų, nei liežuvio nesimato per plunksnas. Plunksnos buvo šviesiai rudos, 
neįtikėtino dydžio. Bet Maikas puikiai žino, kokio paukščio tos plunks- 
nos. O kaipgi. Jis matė jį 1958-ųjų gegužę, o rugpjūtį matė jau visi. Po 
kelerių metų, lankydamas savo merdintį tėvą, Henlonas sužinos, kad jis 
kartą irgi jį matė, per gaisrą “Juodojoje vietelėje“. 

Iš Steno kaklo kapsėjo kraujas, ir apačioje jau pasidarė tamsaus rubi- 
no spalvos balutė. 

- A...a....a... - stena Maikas, nes nieko kito gerklė neišleidžia. Tada gal- 
va atmerkia sidabrines klouno Penivaiso akis. Jos atsisuka į jį, ir aplink 
plunksnom užkištą burną ima be garso judėti lūpos. Galva bando kalbė- 
ti, tikriausiai ką nors pranašinga. 

Pamaniau, prisijungsiu, Maikai, ką jūs be manęs? Be manęs jums nie- 
kas nepavyks, juk pats žinai. Buvo šansas, jei būčiau su jumis, bet ma- 
tai, mano amerikietiški smegenys to negalėjo suvirškinti, jei supranti, apie 
ką šneku. Dabar jūs, visi šeši, galite tik peršokti į senus laikus ir galvas 
palydėti. Pasvarsčiau, kad galėčiau nuvesti jus į praeitį. Nusivesti jus, 
supranti, Miki? Susivokei, seni? Perkandai, susmirdęs nigeri? 

Tu netikras! - rėkia Maikas, bet riksmas neištrūksta iš gerklės; jis kaip 
televizorius su išjungtu garsu. 

Ir, o siaube, galva merkia jam. 

Tikras, o kaipgi. Tikras kaip šita kėdė. Ir tu supranti, apie ką aš kal- 
bu, Miki. Tai, ką jūs čia rezgate, yra tas pat, kas kilti lėktuvu, kuris ne- 
turi leidimosi įrangos. Juk kvaila kilti, kai negali nusileisti, tiesa? Visai 
taip pat beprotiška leistis po žeme, jei negalėsi išlipti. Tu niekad nesugal- 
vosi gerų juokų ir mįslių, niekad nepriversi manęs juoktis, Miki. Pyp-pyp, 
Miki, ką pasakysi? Pameni paukštį? Toks žvirbliukas, a? Pritrenkiantis, 
nesakyk. Didelis kaip daržinė, kaip vienas iš tų idiotiškų japoniškų filmų 
monstrų, kurių vaikystėje tu baisiausiai bijojai. Jau praėjo tie laikai, kai 
mokėjai jo atsiginti. Patikėk, Miki. Jei turi galvą, sugalvosi, kaip kuo grei- 
čiau išsikraustyti iš Derio. Jei ne, pasižiūrėk, koks galas tavęs laukia. Pa- 
sinaudok šituo kelrodžiu didžiajame gyvenimo kelyje, kol dar nepasikly- 
dai, gerasis žmogau. 

Galva parvirsta ant veido (plunksnos gerklėje kraupiai trakšteli) ir išk- 
renta iš šaldytuvo. Atsimušusi į grindis, klaikiai išsivėpusi ima ristis pric 
Maiko, palikdama krešulių ir plunksnų skutelių pėdsaką. 

Pyp-pyp, Miki! - rėkia ji, kai Maikas traukiasi gindamasis rankomis. 
PyP-DyP, PYP-PYP, PYP - po velnių! 

Paskui pasigirsta garsus pokštelėjimas, kaip pigiam šampanui išmušus 
kamštį. Galva dingsta (“Tikra", - liguistai pagalvoja Henlonas; pokštelė- 
jimas visai natūralus: oras grįžta į staiga ištuštėjusią vietą. - “Tikra, o Vieš- 
patie, tikra“). Trykšteli kraujo lašiukų fontanėlis ant grindų. Pulti valyti 
nėra reikalo: Kerolė vis tiek nieko nematys, net jei prireiktų brautis prie 
kavinuko per balionus. Kaip malonu. Maikas spigiai krizena. 

Pasižiūri į viršų, - taip, balionai vis dar ten. Mėlynieji su užrašu: “DE- 
RIO NIGERIAMS - PAUKŠTĮ"'. Ant oranžinių perskaitė: “NEVYKĖLIAI 
KAIP VISADA UODEGOJE, O STENLIS URISAS PAGALIAU IŠSI- 
VERŽIA Į PRIEKĮ". 

Kvaila kilti, jei negali nusileisti, įtikinėjo Maiką galva, beprotiška leis- 
tis po žeme, jei negalėsi išlipti. Maikas vėl prisimena šachtininkų šalmus. 
Ir, sunku patikėti, staiga galvoja apie pirmą dieną po akmenų mūšio Ba- 
rense. Tai buvo liepos 6-o0ji, po parado praėjus dviems dienoms... kai jis 
pirmą kartą asmeniškai matė klouną Penivaisą. Tai atsitiko po to, kai jis 
išgirdo naujų draugų pasakojimus ir pats pasipasakojo, o tada grįžo na- 
mo ir paprašė tėvo leisti pasižiūrėti jo nuotraukų albumą. 

Kas tą liepos 6-ą3ją nuvedė jį į Barensą? Ar jis Žinojo rasiąs ten kitus? 
Tikriausiai; žinojo ne vien, kad ras, bet ir kur. Jie, regis, kalbėjosi apie 
kažkokios slėptuvės statybą, bet tai buvo tik priežastis vengti pokalbio 
apie ką kita. 

Maikas žiūri į balionus, bet nemato. Jis bando prisiminti tą dieną, tą 
baisiai karštą dieną. Dabar tai atrodo nepaprastai svarbu, kiekvienas niuan- 
sas, kiekviena mintis. 

Nes tada viskas prasidėjo. Prieš tai buvo kalbėta, kad reikia užmušti 
TĄ, bet nebuvo jokio plano, jokio rimto akstino. Maikas prisijungė - 1r 
ratas ėmė suktis. Vėliau, dar tą pačią dieną, Bilas, Ričis 1r Benas nueis į 
biblioteką ir ims rimtai narstyti savo idėjos įgyvendinimo galimybes. Vis- 
kas prasidėjo... 

- Maikai? - pasigirsta Ričio balsas iš informacijos skyriaus, kur visi su- 
sirinko. - Numirei tu ten ar ką? 

Beveik, galvoja Maikas, žiūrėdamas į balionus, kraują ir plunksnas šal- 
dytuve. Ir atsako: 

- Geriau ateitumėt čia. 

Sugirgžda atstumiamos kėdės, pasigirsta šnabždesys; jis išgirsta Ričio 
“O Viešpatie, kas dar ten?" ir prisimena kitą jo frazę ir tai, ko taip ilgai 
ieškojo; dar daugiau, dabar supranta, kodėl tai pasirodė taip sunku. Maikas 
prisimena jų reakciją, kai jis įžengė į tankiausios, tamsiausios Barenso da- 
lies lomelę. Jos išvis nebuvo... Nei nustebimo, nei klausimų, kaip pavy- 
ko juos rasti, nieko. Benas, prisimena, valgė “Tvinki". Beverlė su Ričiu 
rūkė. Bilas gulėjo pasikišęs rankas po galva ir žvelgė į dangų. Edis su Ste- 
nu nepatikliai apžiūrinėjo eilę šakelių, susmeigtų į žemę penkių pėdų 
kvadratu. 

Niekas nenustebo, neklausinėjo. Maikas tiesiog atėjo ir buvo priimtas. 
Atrodė, kad jie patys nesuvokdami laukė jo. Ir trečiąja, atminties, ausimi 


*„" 


- Lodi, mis Klodi, vėl eina čia 


šyta juoda berniuka! Rupu pupu, aš nežino, ko virsta šyta Barensas! 
Pamatyk tą garbanota galvą, Didysis Bilai! 

Bilas net neapsidairė; toliau užsigalvojęs gainiojo akimis baltus debe- 
sėlius. Jis ieškojo atsakymo į labiausiai jį kamuojantį klausimą. Bet Ri- 
čis nesisielojo dėl dėmesio trūkumo. Varė savo toliau: “Man matosi, kad 
reikia dar vienas mėtinis sultis! Vienas jau nebeliko vehandoje, kur yha 
kiek šaltesnis... 

- Pyp-pyp, Riči, - pasakė Benas pilna burna šokolado, ir Beverlė su- 
kikeno. 

- Sveiki, - nedrąsiai pasisveikino Maikas. Širdis plakė smarkiau nei pa- 
prastai, bet jis neketino pasitraukti. Jis buvo skolingas Ričiui, o tėvas vi- 
sada mokė, kad skolas reikia sumokėti ir kuo greičiau, kol procentai neu- 
Žaugo. 

Stenas atsigręžė, pasisveikino ir vėl įsmeigė akis į šakas proskynos vi- 
duryje. 2 

- Benai, tu įsitikinęs, kad pavyks? 

- Pamatysi, - atsakė Benas. - Labas, Maikai. 

- Cigaretę? Dar dvi liko, - pasiūlė Beverlė. 

- Ne, dėkui, - Henlonas giliai įkvėpė ir pasakė: - Norėjau dar kartą pa- 
dėkoti, kad išgelbėjote mane tądien. Tie tipai būtų gerai mane sulupę. At- 
leiskit, kad dėl manęs patys nukentėjote. 

Bilas numojo ranka: 

- P-p-pamiršk t-tai. Jie pe-pe-persekioja m-mus jau vi-visus metus, - 
jis atsisėdo ir keistai susidomėjęs pažiūrėjo į Maiką. - G-galiu t-t-tavęs k- 
kai ko pa-paklausti? 

- Žinoma, - atsakė tas. Jis nedrąsiai atsisėdo. Jau ir anksčiau girdėjo 
tokių įžangų. Dabar jaunasis Denbras paklaus, koks jausmas būti negru. 

Bet Bilas pasiteiravo: 

- K-kaip s-s-sakai, L-L-Larseno s-smūgis per pasaulio č-čempionatą 
prieš dvejus m-metus bu-buvo vien a-a-atsitiktinumas? 

Ričis per giliai įtraukė dūmų ir užsikosėjo. 

Beverlė kilniaširdiškai pastukseno per nugarą. 

- Naujokėlis tu, Riči, kada nors išmoksi. 

- Aš manau, kad jis įgrius, - pareiškė susirūpinęs Edis, apžiūrinėdamas 
pažymėtą kvadratą. - Nežinau, kaip man patiktų būti gyvam palaidotam. 

- Tavęs niekas nelaidos, - pasakė Benas, - o jei taip atsitiktų, čiulpk 
tą savo prakeiktą aspiratorių, kol kas nors atkas. 

Tai labai prajuokino Stenlį. Jis nuvirto ant nugaros ir žvengė tol, kol 
Edis stuktelėjo į smakrą, kad užsičiauptų. 

- Laimė, - pagaliau atsakė Maikas. - Tokiais atvejais, manau, visada 
daugiau laimės negu įgūdžių. 

- A-aš irgi t-taip ma-manau, - tarė Bilas. Maikas laukė, kas bus toliau, 
bet Bilui, atrodė, to užteko. Jis vėl atsilošė, pasikišo rankas po galva ir 
toliau studijavo debesis. 

- Kas čia bus? - paklausė Maikas, apžiūrinėdamas kvadratą iš paga- 
liukų. 

- A, čia Kupetos idėja, - paaiškino Ričis. - Paskutinį sykį jis užtvindė 
visą Barensą, bet tai dar niekis. Bus dar gražiau. Projektas vadinasi “Iš- 
sikaskim sau būstinę“. Kitą mėnesį... 

- K-k-ko tu ka-kabinėjiesi prie B-B-Beno. I-I-Idėja ge-gera, - nutrau- 
kė jį Bilas, toliau žiūrėdamas į dangų. 

- O Dieve švenčiausias, aš tik pajuokavau, Bilai. 

- K-k-kartais tu per d-daug juokauji, Ri-Riči. 

Tozijeris nuolankiai sutiko su pastaba. 

- Man vis tiek neaišku, - pratarė Maikas. 

- Na, visai paprasta, - ėmėsi aiškinti Henskomas. - Buvo pasiūlymas 
įrengti būstinę medyje, bet žmonės turi kvailą įprotį laužytis kaulus išk- 
ritę iš jų... 

- Gaideli, gaideli, paskolink man kaulelį, - išdainavo Stenas ir nusijuo- 
kė, o draugai stovėjo nustėrę. Urisas nepasižymėjo dideliu humoro jaus- 
mu, o tas, kurį turėjo, buvo panašaus pobūdžio. 

- Jis ruoštis išeiti iš proto, senjoro, - pastebėjo Ričis. - Jam galvoj atėjo 
tarakonas, aš manyti. 

- Tai va, - tęsė Benas, - mums reikės iškasti kokias penkias pėdas, kur 
sužymėjau. Galėsim kasti tiek, kol nepasieksim gruntinio vandens. O čia 
jis visai paviršiuje, atrodo. Tada sutvirtinsime sienas, kad neužverstų, - 
Benas reikšmingai pasižiūrėjo į Edį, bet tas Besureagavo. 

- O kas paskui? - parūpo Maikui. 

- Tada uždengsime viršų. 

- A? 

- Užklosime skylę lentomis. Galėsim įrengti kokias duris nusileisti ar 
net langus... 

- Mums reikės vy-vy-vyrių, - įsiterpė Bilas, neatitraukdamas akių nuo 
dangaus. 

- Nusipirksim “Reynolds'o"' ūkinėse, - atsakė Benas. 

- O kaip b-bus su lė-lė-lėšomis? - paklausė Denbras. 

- Aš turiu penkis dolerius, - pasakė Beverlė. - Liko nuo tada, kai už- 
sidirbau saugodama vaiką. 

Ričis puolė ant kelių ropoti prie jos. 

- Aš myliu tave, Beve, - nustatęs prieraišaus šuns snukutį kalbėjo jis. 
- Ar tekėsi už manęs? Gyvensim eglišakių padangtėje... 

- Kur? - išsiŽiojo Beverlė. Benas stebėjo sceną sutrikęs, nustebęs ir įsi- 
tempęs. 

- Palapinėje iš šakų, - paaiškino Ričis. - Penkių žalių užteks man ir tau, 
dar ir mūsų mažyliui... 

Bevė nusijuokė ir nukaitusi pabėgo nuo jo. 

- Mes pa-pa-pasidalinsim i-išlaidas, - pasakė Bilas. - Tam ir klubas. 

- O kai uždengsim stogą lentomis, - kalbėjo Benas toliau, - ištepsim 
specialiais klijais - “Tangle-Track" vadinasi - ir susodinsim atgal velėną. 
Arba užpilsim pušų spygliais. Sėdėsime čia, o žmonės - kad ir Henris 
Bauersas - vaikščios virš mūsų ir net neįtars. 

- Tu pats tai sugalvojai? - šūktelėjo Maikas. - Čia tai bent! 

Benas nusišypsojo. Atėjo jo eilė nurausti. 

Bilas staiga atsisėdo ir įsmeigė akis į Maiką. 

- N-n-nori prisidėti? 

- O... žinoma, - atsakė berniukas. - Mielai. 

Vaikai susižvalgė. Maikas ne tiek matė, kiek pajuto tai. “Dabar mes 
septyniese“, - pagalvojo jis ir nežinia ko pašiurpo. 

- Kada ketinate pradėti? 

- G-g-greitai, - atsakė Denbras, ir Maikas žinojo - žinojo! - kad jis kal- 
ba ne vien apie požeminę slėptuvę. Tą žinojo ir Benas. Ir Ričis, Beverlė 
su Edžiu. Stenas Urisas surimtėjo. - I-i-imsimės š-šito pro-pro-ojekto net- 
rukus. 

Įsitvyravo tyla, ir Henlonas suvokė du dalykus: jie norėjo kažką pa- 
sakyti, papasakoti jam... o jis nebuvo tikras, jog nori tai išgirsti. Benas be 
tikslo badė pagaliu žemę, plaukai užkrito ant akių. Ričis kramtė ir taip 
nukramtytus nagus. Tik Bilas žiūrėjo tiesiai į jį. 

- Kas nors ne taip? - atsargiai paklausė Maikas. 

Labai iš lėto Bilas ėmė kloti: 

- M-m-mes - k-k-klubas. T-tu gali įsijungti, jei no-nori, b-b-bet t-ta- 
da tu-turėsi sa-saugoti mūsų pa-pa-paslaptis. 

- Tai čia kaip štabas? - paklausė Maikas, pasijutęs dar nejaukiau. - Ką- 
gi, gerai... 

- Mes turime dar vieną paslaptį, vaikine, - ištarė Ričis, nežiūrėdamas 
į Maiką. - Didysis Bilas sako, kad šią vasarą turėsim nuveikti kai ką dau- 
giau, nei iškasti slėptuvę. 

- Ir gerai sako, - patvirtino Benas. 

Staiga kažkas šaižiai švilptelėjo. Maikas pašoko. Tai buvo viso labo 
Edis. Jis atsiprašinėdamas gūžtelėjo pečiais ir linktelėjo. 

- Tai nelaikykit manęs nežinioje. Papasakokit. 

Bilas nužvelgė kitus. 

- Gal k-kas nors prieš, kad M-Maikas prisijungtų? 

Nepakilo nė viena ranka. 

- K-kas nori kalbėti? - paklausė Bilas. 

Antrą ilgą pauzę nutraukė jau Beverlė. Ji atsiduso ir pakėlė akis į Maiką. 

- Mes žinome, kas nužudė tuos vaikus, ir tai ne Žmogus. 

Jie papasakojo iš eilės: apie klouną ant ledo, raupsuotąjį po prieangiu, 
kraują ir balsus iš kanalizacijos vamzdžio, negyvus berniukus vandentie- 
kio bokšte. Ričis apsakė, kas nutiko, kai jiedu su Bilu nuėjo į Neibolto 
gatvę. Paskutinis apie atgijusią mokyklinę nuotrauką ir kitą, į kurią įki- 
šo ranką, pasakojo Bilas. Jis baigė apie tai, kad TAS nužudė jo brolį Džor- 
džą, ir Nevykėlių klubas nusprendė sunaikinti tą pabaisą... kad ir kas ji 
būtų. 

Grįždamas vakare Maikas pagalvojo, kad normalus vaikas klausytų to 
skeptiškai, paskui išsigąstų ir pabėgtų neatsigręždamas, pagalvojęs, kad 
pakliuvo į baltųjų, kurie nekenčia negrų, ratelį arba tarp bepročių, galin- 
čių dalytis bendras fantazijas, kaip visa klasė pasidalija gripo virusą. 

Bet jis nepabėgo, kadangi be siaubo pajuto nepaaiškinamą ramybę. 
Ramybę ir dar kažką paprastesnio. Galbūt namų jausmą. “Dabar mes sep- 
tyniese“, - pagalvojo Maikas dar kartą, kai Bilas baigė pasakojimą. Jis iš- 
sižiojo nežinodamas, ką pasakys. 

- Aš mačiau tą klouną. 

- Ką? - vienu balsu paklausė Ričis su Stenu, o Beverlė taip staigiai at- 
sigręžė, kad ore švystelėjo jos varinė “uodega"". 

- Mačiau jį Liepos ketvirtąją, - iš lėto tarė Maikas, kreipdamasis į Bi- 
lą. Įdėmus jo žvilgsnis reikalavo tęsti. - Taip, ketvirtąją... - 17 nutilo pagal- 
vojęs: “Bet aš pažinau jį. Pažinau, nes nebe pirmą kartą jį mačiau. Ir jau 
buvau anksčiau matęs kažką... kažką bloga". 

Jis pagalvojo apie paukštį, pirmą kartą nuo gegužės leido sau jį prisi- 
minti. Jam atrodė, kad kraustosi iš proto. Kaip gera sužinoti, kad taip nė- 
ra... gera ir baisu. Maikas sudrėkino lūpas. 

- Tęsk, - paragino nekantriai Beverlė. - Netempk gumos. 

- Zodžiu, aš buvau parade. Aš... . 

- Mačiau tave, - įsiterpė Edis. - Grojai saksofonu. 

- Tiesą sakant, ten trombonas, - pasakė Maikas. - Aš groju bažnyčios 
mokyklos ansamblyje. Ir mačiau klouną. Jis dalijo balionus vaikams tri- 
jų kelių sankryžoje, senamiestyje. Visai toks, kokį matė Benas ir Bilas. 
Sidabrinis kostiumas, oranžinės sagos, baltai nugrimuotas veidas, didžiulė 
raudona burna. Negaliu pasakyti, nudažyta lūpdažiu ar grimas toks, bet 
atrodė kaip kraujas. | 

Visi linksėjo susijaudinę, tik Bilas neatplėšė akių nuo Maiko. 

- O-o0-oranžiniai p-plaukų ku-ku-kuokštai? - paklausė jis, rodydamas 
rankomis sau virš galvos. 

Maikas linktelėjo. 

- Pamačiau jį... ir išsigandau. Taip bežiūrint, jis atsigręžė ir pamoja- 
vo man, lyg perskaitęs mano mintis ar jausmus, ar dar ką. Ir tada... sup- 
taintatė, išsigandau dar labiau. Nežinau kodėl, bet mane suėmė tokia bai- 
mė, kad neįstengiau pūsti trombono. Burna perdžiūvo ir pasijutau... - Mai- 

kas metė žvilgsnį į Beverlę. Jis kuo puikiausiai atsiminė, kaip skaudžiai 
žilpino saulė nuo dūdos ir automobilių, kaip visi garsai sustiprėjo, dan- 
gus pasidarė neįprastai žydras. Klounas iškėlė baltą pirštinėtą ranką (ki- 
toje laikė didžiulę kekę balionų) ir palengva pamojavo. Šypsena per rau- 
dona ir per plati. Prisiminė, kaip įsitempė sėklidės, viduriai atsileido, - 
tuoj prikraus kelnes. Bet to nepasakosi prie mergaitės, net jei ta mergai- 
tė tiek artima, kad nesivaržydamas švaistaisi “kalėmis"' ir “šikniais". - Aš 
labai išsigandau, - baigė jis, jausdamas, kad pasakė per silpnai, o kitaip 
nesugebėjo. Bet draugai linkčiojo supratę, ir Maikas pajuto neapsakomą 
palengvėjimą. Tas klounas, žiūrintis į jį, išsišiepęs raudona burna, mojan- 
tis iš lėto... išgąsdino labiau negu Henris Bauersas su savo šutve. Šimtą 
kartų labiau. š 

- Mes praėjome, - tęsė Henlonas. - Zygiavome Meino gatve į viršų. Ir 
aš vėl jį pamačiau su balionais. Jis dalijo balionus vaikams, bet nė vie- 
nas nenorėjo imti. Patys mažiausieji verkšleno. Neįsivaizduoju, kaip jis 
taip greitai apsisuko. Spėjau pagalvoti, kad klounai tikriausiai du ir vie- 
nodai apsirengę. Komanda, taip sakant. O tada jis atsigręžė, ir aš jį paži- 
nau. Tai buvo tas pats žmogus. 
 - Jis ne Žmogus, - pasakė Ričis, ir Beverlė krūptelėjo. Bilas apglėbė 
ją, ir mergaitė dėkingai nusišypsojo. 

- Jis pamojavo man... ir mirktelėjo. Lyg tarp mūsų būtų kokia nors pas- 
laptis. Arba... arba todėl, kad jis žinojo, jog pažinau. 

Bilas nuleido ranką nuo Beverlės pečių. 

- Pa-pa-pa-pažinai jį? 

- Man atrodo, - atsakė Maikas. - Aš turiu dar pasitikslinti prieš tvir- 
tindamas. Mano tėtis turi nuotraukų... Jis renka jas... Klausykit, jūs daž- 
nai čia žaidžiate, ar ne? 

- Aišku, - atsakė Benas. - Tam ir statom slėptuvę. 

Maikas linktelėjo. 

- Aš pasitikrinsiu, ar neklystu. Jei ne, atnešiu tas nuotraukas. 

- S-s-senos? 

- Taip. 

- K-k-kas dar? - paklausė Bilas. 

Maikas prasižiojo sakyti ir vėl užsičiaupė. Nedrąsiai apsižvalgė ir at- 
siduso. 

- Pagalvosit, kad aš beprotis. Beprotis arba melagis. 

- A-ar m-m-mes tau a-a-atrodome be-bepročiai? 

Henlonas papurtė galvą. 

- Būk ramus, - įsikišo Edis, - gal aš ir ne visai sveikas, bet ne kvailys. 

- O aš ir nemanau, kad jūs kvailiai, - atsakė Maikas. 

- T-tai ir mes n-nepagalvosim, kad t-tu be-be-be... kvailys, - tarė Bilas. 

Maikas apžvelgė draugus, atsikrenkštė ir pradėjo: 

- Aš mačiau paukštį. Prieš porą, ne, tris mėnesius. Mačiau tokį paukštį. 

Stenas Urisas sukluso: 

- Kokį paukštį? 

Ne itin noriai Maikas pabandė apibūdinti. Paukštis buvęs panašus į 
žvirblį 1r šiek tiek - į dagiliuką. Turėjo oranžinę krūtinėlę. 

- O kas čia ypatinga? - nusistebėjo Benas. - Deryje daugybė paukščių, 
- bet jautėsi nejaukiai, nes matė, kad Stenas prisimena tai, kas įvyko van- 
dens bokšte ir kaip jam pavyko ištrūkti ėmus vardyti paukščius. Bet ki- 
tas Maiko sakinys privertė viską užmiršti. 

- Tas paukštis buvo didesnis už namą. 

Negriukas žiūrėjo į bičiulių veidus ir laukė juoko bangos. Veltui. Ste- 
nas stovėjo kaip gavęs plyta per pakaušį. Veidas išblyško tarytum lapk- 
ričio dangus. 

- Prisiekiu, kad tai tiesa, - pasakė Maikas. - Buvo milžiniškas kaip tuo- 
se filmuose apie priešistorinius laikus. 

- Aha, pavyzdžiui, “Gigantiškas snapas“, - pritarė Ričis. Tas paukštis 
neatrodė natūraliai, bet kai jis pasiekė Niujorką, Ričis iš susijaudinimo pa- 
bėrė iš “Aladino" balkono savo kukurūzus. Lapinas Foksvortis būtų jį išk- 
rapštęs lauk, bet filmas greitai baigėsi. Kartais tau pakiša šūdą, kaip Bi- 
las sako, bet kartais ir pačiumpi jį. 

- Tik jis neatrodė priešistorinis, - kalbėjo Maikas, - ir nepanašus į tuos 
anuos iš graikų ir romėnų legendų. 

- Ro-Ro-Rokus? - padėjo Bilas. 

- Mm, atrodo, taip. Nepanašus. Tiesiog buvo kažkoks žvirblio ir da- 
gilio mišinys, pačių įprasčiausių paukščių hibridas, - berniukas nervingai 
sukikeno. 

- K-k-kur... - pradėjo Bilas. 

- Papasakok, - tiesiai pasakė Beverlė, ir daug nesispyriojęs Maikas ėmė 
pasakoti. Kalbėjo ir stebėjo, kaip rimtėja draugų veidai. Ten nebuvo ne- 
patiklumo ir pašaipos, vien išgąstis, ir berniukas jautė, kaip ritasi sunkus 
akmuo nuo krūtinės. Kaip Benas, Edis ir kiti, jis matė dalyką, kuris bet 
kokį suaugusį išvestų iš proto, ne vien dėl siaubo; nerealumo pojūtis buvo 
toks stiprus ir gniuždantis, kad negalėjo bžti nei paaiškintas, nei papras- 
čiausiai ignoruotas. Elijo veidas pajuodo, nudegintas Dievo meilės, pri- 
simena Maikas, bet Elijas buvo senas, kai tas atsitiko, ir tai kas kita. Ar 
bandė kas nors kitas iš Biblijos Žmonių, išaugęs iš vaikiškų trumpikių, 
varžytis su angelu? 

O jis matė tai ir toliau gyveno kaip gyvenęs. Tiesiog įtraukė tai į pa- 
saulio suvokimą. Jis buvo jaunas, ir tas suvokimas pasirodė esąs labai 
lankstus. Bet tas atsitikimas įstrigo tamsiausioje smegenų kertelėje, ir kar- 
tais sapne Maikas bėgo nuo milžiniško paukščio šešėlio. Kai kuriuos koš- 
marus jis prisiminė, kitų - ne, bet jie buvo. 

Tuos siaubingus prisiminimus ir nerimą atsvėrė tik palengvėjimas iš- 
sipasakojus tai draugams. O tada Maikas pajuto, kad pirmą kartą pagal- 
vojo apie paukštį po to ryto prie Kanalo, kai surado keistus pėdsakus... 
ir kraują. 

Maikas apsakė, kaip pasislėpė nuo paukščio gamyklos kamine. Vėliau 
tą vakarą trys nevykėliai - Benas, Ričis ir Bilas - traukė į Derio vicšįją 
biblioteką. Benas su Ričiu atidžiai dairėsi, ar nepamatys ko nors iš Baucr- 
so kompanijos, o Bilas tiesiog žingsniavo įbedęs nosį į šaligatvį ir įtemp- 
tai mąstė. Papasakojęs savo atsitikimą, Maikas po valandos atsisveikino 
sakydamas, kad tėtis prašė grįžti iki keturių surinkti pupelių. Beverlei rci- 
kėjo užbėgti į parduotuvę ir paruošti tėvui pietus. Edis su Stenu turėjo sa- 
vų reikalų. Bet prieš išsiskirstydami kas sau jie pradėjo būsimą savo slėp- 
tuvę. Bilui (atrodo, kitiems taip pat) kasimas buvo simbolinis aktas. Jie 
pradeda. Kad ir ką jiems lemta nuveikti kartu, bet jie pradėjo. 

Benas paklausė Bilo, ar jis tiki Maiko pasakojimu. Jie žingsniavo pro 
Bendruomenės rūmus, priešaky guobų šešėliuose rymojo vėsus bibliote- 
kos pastatas, ir šimtamečiai medžiai dar nebuvo išgenėti ligų, kurios užk- 
lups vėliau. 

- Taip, - atsakė Bilas. - M-manau, kad tai t-tiesa. S-sunkiai su-su-su- 
vokiama t-t-tiesa. O tu Ri-Ri-Riči? 

Tozijeris linktelėjo. 

- Taip. Nesinori tikėti, bet kitaip negaliu. Prisimenat, ką jis pasakė apie 
paukščio liežuvį? 

Abu berniukai patvirtino. Oranžiniai spurgai. 

- Nieko sau. Visai kaip koks blogietis iš komiksų, Leksas Liutoras ar 
Džokeris, pavyzdžiui. Visur palieka savo ženklą. 

Bilas susimąstęs palingavo galva. Kaip blogietis. Ar tik ne todėl, kad 
jiems taip atrodo? Kad jie TĄ taip įsivaizduoja? Veikiausiai. Tai vaikiš- 
ka, bet panašu, kad kaip tik ten, kur vaikiška, TAS tarpsta. 

Jie perėjo gatvę į bibliotekos pusę. 

- Aš k-k-klausiau Ste-Ste-Steno, ar jis gi-girdėjo apie t-tokį p-p-paukš- 
tį, - pasakė Bilas. - N-n-ne t-tokį di-di-didelį, t-tiesiog... 

- Tikrą? - spėjo Ričis. 

Bilas linktelėjo. 

- S-s-sakė, kad Pi-Pietų Amerikoje ar A-A-A-Afrikoje gal ir b-būna, 
bet čia t-t-tokių nėra. 

- Tai jis tuo netiki? - paklausė Benas. 

- Jis t-t-tiki, - atsakė Bilas. Ir papasakojo, kas Stenui šovė į galvą, kai 
jiedu nuėjo pasiimti paslėpto Steno dviračio. Pasak jo, niekas nebuvo ma- 
tęs to paukščio, kol Maikas nepapasakojo savo atsitikimo. Nes tai buvo 
asmeninis Maiko Henlono monstras. O dabar... dabar juk paukštis pasi- 
darė viso Nevykėlių klubo nuosavybė, tiesa? Dabar bet kas gali jį išvys- 
ti. Gali pamatyti nebūtinai tą patį paukštį: Bilui jis pasirodys kaip varnas, 
Ričis matys sakalą, Beverlei jis atrodys auksinis erelis... bet jiems visiems 
nuo šiol TAS gali apsireikšti paukščiu. Tokiu atveju, padarė išvadą Denb- 
ras, bet kuris iš jų gali pamatyti ir raupsuotąjį, ir mumiją ar negyvus ber- 
niukus. 

- Todėl, jei norim ką nors daryti, turim daryti nedelsdami, - pabaigė 
Stenas. - TAS žino... 

- K-ką? - šaižiai šūktelėjo Bilas. - V-viską, k-ką ir mes? 

- Žmogau, jei TAS žino viską, mes žuvę, - atsakė Stenas. - Bet galiu 
lažintis, kad TAS žino, jog mes jį išaiškinom. Ir bandys mumis atsikra- 
tyti. Ar neapsigalvojai dėl to, apie ką kalbėjomės vakar? 

- Ne. 

- Norėčiau eiti su tavimi. 

- N-n-nueisiu su B-B-Benu ir Ri-Ričiu. B-Benas turi gerą galvą, o ir 
R-Ričis nekvailas, kai ne-neišsidirbinėja. 

Dabar, priartėjus prie bibliotekos, Ričis pasiteiravo, kokie Bilo planai. 
Bilas pasakojo palengva, kad ne taip užsikirtinėtų. Idėja sukosi galvoje 
geras dvi savaites ir tik po Maiko pasakojimo įgavo realų pavidalą. 

Ką daryti, norint atsikratyti paukščiu? 

Geriausia nušauti. 

O kaip atsikratyti pabaisa? 

Na, filmuose ją nušauna sidabrine kulka. 

Benas su Ričiu atidžiai klausėsi. Paskui Ričiui parūpo, iš kur gauti si- 
dabrinę kulką. Paštu atsisiųsdinti? 

- Labai ju-ju-juokinga. Turėsim pa-pasigaminti. 

- Kaip? 

- Spėju, kad tam mes ir einame į biblioteką, - pratarė Benas. 

Ričis linktelėjo ir pataisė pirštu akinius ant nosies. Už jų akys atrodė 
skvarbios, mąslios... ir abejojančios, pagalvojo Bilas. Jis ir pats abejojo. 
Gerai bent, kad Ričis atsikratė paikiojimo, o tai jau Žingsnis pirmyn. 

- Pagalvojai apie savo tėčio “Valterį? - paklausė Tozijeris. - Tą, kurį 
nešeisi į Neibolto gatvę? 

- Taip, - atsakė Bilas. 

- Net jei pavyktų pasidaryti sidabrines kulkas, - ESS Ričis, - iš 
kur imsime sidabro? 

- Palikit tai man, - tyliai pasakė Benas. 

- Ką gi... gerai, - sutiko Ričis. - Paliksim Kupetai rūpintis sidabru. O 
kas tada? Vėl Neibolto gatvė? 

Bilas linktelėjo. 

- V-v-vėl Ni-Ni-Neibolto ga-gatvė. Ir tada 1-ištaškysim suknistus TO 
s-smegenis. 

Trijulė pastovėjo tylėdama valandėlę, paskui suėjo į biblioteką. 

- Rupkės, čia viel tas jodas vaikynas! - suriko Ričis airio policininko 
balsu. 

Praėjo savaitė, buvo liepos vidurys, ir požeminė slėptuvė ėjo prie pa- 
baigos. 

- Geras tau rytas, misteri O'Henlon, sare! Oi būs dėnas geras, pami- 
nėsi mano žodį, kaip motinėlė sakė dažnai... 

- Kiek man žinoma, Riči, rytas baigiasi vidurdienį, - pareiškė išlindęs 
iš duobės Benas. - O vidurdienis buvo prieš dvi valandas, - jiedu su Ri- 
čiu tvirtino duobės sienas. Benas be flanelinių marškinių, nes dienelė pa- 
sitaikė karšta ir darbas nelengvas. Trikotažiniai marškinėliai buvo patam- 
sėję nuo prakaito ir prilipę ant krūtinės ir po pilvu. Dabar jis visai nepaisė, 
kaip atrodo, bet užtektų nugirsti, kad ateina Beverlė, kaipmat šmurkštel- 
tų į savo flanelę, spėjo Maikas. 

- Ko čia surūgai kaip ponas Stenlis, - atšovė Ričis. Jis išsikrapštė iš 
duobės prieš penkias minutes, pareiškęs Benui, kad jam metas parūkyti. 

- Man pasigirdo, kad sakei neturįs cigarečių, - įgėlė Benas. 

- Taip ir yra, - atsakė Tozijeris, - čia toks principas. 

Maikas po pažasčia atsinešė tėvo albumą. 

- Kur kiti? - paklausė. Jis žinojo, kad Bilas turi būti netoliese, nes pats 
paliko savo dviratį po tiltu šalia Silverio. 

- Bilas su Edžiu prieš pusvalandį iškeliavo į šiukšlyną suveikti staty- 
binės medžiagos, - paaiškino Ričis. - Stenis ir Bevė nuėjo pirkti vyrių. 
Koks velnias apsėdo šitą Kupetą, neįsivaizduoju: aukštyn žemyn, aukš- 
tyn žemyn... Negali palikti tokio vieno, reikia prižiūrėti, suprantate. Beje, 
tu skolingas man dvidešimt tris centus, jei dar neapsigalvojai dėl mūsų 
klubo. Tavo įnašas už vyrius. 

Maikas perėmė albumą į kairę ranką ir ėmė raustis kišenėje. Atskai- 
čiavo dvidešimt tris centus (palikęs savo sąskaitoje lygiai dešimt centų) 
ir atidavė Ričiui. Paskui priėjo prie duobės. 

Tik dabar tai nebuvo duobė. Sienos kruopščiai išlygintos ir sutvirtin- 
tos. Lentgaliai ir skydai buvo niekam tikę, bet Benas, Bilas ir Stenas juos 
vykusiai surūšiavo ir suvienodino Zako Denbro įrankiais (Bilas itin rū- 
pestingai žiūrėjo, kad kiekvieną vakarą visi grįžtų į savo vietas dirbtuvė- 
je). Benas su Beverle sutvirtino skydus kryžminiais strypais. Vienas tik 
giai nustumta velėna, kuria vėliau bus uždengtas stogas. 

- Jūs, vaikinai, žinot, ką darot, - nusistebėjo Maikas. 

- Aišku, - atsakė Benas. Ir parodė į albumą. - Ką čia turi? 

- Tėvo albumą apie Derį, - atsakė Henlonas. - Jis renka senas nuotrau- 
kas ir atvirukus su miestu. Pomėgis toks. Sakiau, kad esu tą klouną ma- 
tęs anksčiau. Ir tikrai. Cia. Todėl ir atsinešiau, - jam buvo gėda prisipa- 
žinti, kad neišdrįso atsiklausti tėvo. Išsigandęs klausimų, kuriuos tėvas ga- 
li užduoti, Maikas išnešė albumą iš namų, kai tėvas sodino bulves vaka- 
riniame lauke, o mama kieme džiaustė skalbinius. - Pagalvojau, gal no- 
rėsite pasižiūrėti. 

- Ką gi, rodyk, - pasakė Ričis. 

- Geriau tegu visi susirenka. 

- Sutinku, - Tozijeris visai nenuliūdo. Priešingai, jis apskritai buvo 
praradęs norą žiūrinėti Derio nuotraukas. Po to, kas nutiko Džordžo 
kambaryje... - Gal padėsi mums tvirtinti skydus? 

- O kaipgi, - Maikas atsargiai padėjo ant žemės tėvo albumą, ganėti- 
nai toli, kad nesiektų žemės iš duobės, ir paėmė Beno kastuvą. 

- Kask čia, - parodė Benas plotelį. - Iškask kokią pėdą. Tada įstatysiu 
lentą ir tu vėl užversi žemes. 

- Gera mintis, vyruti, - ironiškai leptelėjo Ričis nuo duobės krašto, 
maskatuodamas kojomis. 

- O tau kas atsitiko? - nustebo Maikas. 

- Ilsinu kojeles, - patenkintas atsakė Ričis. 

- Ar juda jūsų su Bilu projektas? - Maikas stabtelėjo nusimesti marš- 
kinių ir kasė toliau. Buvo tvanku, net Barense. Krūmuose mieguistai čir- 
pino žiogai. 

- A... neblogai, - atsakė Ričis. Maikui pasirodė, kad jis metė į Beną at- 
sargų žvilgsnį. - Rodos. 

- Ko nepaleidi savo radijo, Riči? - paklausė Benas. Jis įstatė lentą į 
Maiko iškastą duobę ir laikė, kol anas sutvirtins. Tozijerio tranzistorius 
kabojo įprastoje vietoje, ant gretimo medžio šakos. 

- Baterijos nusėdo; jums prireikė paskutinių mano centų vyriams, pa- 
menate? Ziauru, Kupeta, labai žiauru. Ir po to, ką aš esu tau gero pada- 
ręs. Be to, čia aš galiu pagauti vien “WABT"", kuri leidžia tik vištgaidžių 
roką. 

- Ką? - nesuprato Maikas. 

- Kupeta įsitikinęs, kad Tomis Sendsas ir Patas Bunis groja rokenro- 
lą, - paaiškino Ričis, - bet ką čia klausyti ligonio... Rokenrolą groja El- 
vis, groja Ernis Dojus, Karlas Perkinsas. Bobis Darinas. Badožis Holis, 
“A-uou, Pege... mano Pege... 

- Baik, Riči, - pasakė Benas. 

- Taip pat, - Ričio žodžius pratęsė pasirėmęs ant kastuvo Maikas, - Sto- 
rulis Domino, Cakas Beris, Litl Ričardas, “Shep and Limelights“, Laverna 
Beiker, Frenkis Laimonas ir “Teenagers", Henkas Balardas su “Mid- 
nighters", “The Coasters", “The Isley Brothers" “Kryžiai", “Akordai", 
Stikas Makgss... 

Berniukai žiūrėjo šitaip apstulbę, kad kais prunkštelėjo. 

- Tu paklojai mane Litl Ričardu, - pratarė Ričis. Jam labai patiko Litl 
Ričardas, bet tą vasarą jis slapta dievino Džerį Li Luisą. Mama netyčia 
įėjo į kambarį, kai per “Amerikos estradą" koncertavo Džeris Li. Patai- 
kė į patį įkarštį, kai Luisas užsiropštė ant savo pianino ir grojo “Studen- 
tišką rokenrolą" žemyn galva, nukarusiais ant veido plaukais. Ričiui pa- 
sirodė, kad mama tuoj apalps. Ji neapalpo, bet tas vaizdas ją taip sukrė- 
tė, kad per pietus ji pažadėjo kitą vasarą išsiųsti Ričį į karinę vasaros sto- 
vyklą. Dabar Tozijeris krestelėjo ant akių plaukus ir ėmė dainuoti: “Ateik, 
mažyte, visos katytės šoka roką..." 

Benas ėmė lakstyti apie duobę susiėmęs rankomis už pilvo ir vaizda- 
vo, kad tuoj susivems. Maikas suspaudė nosį, bet tiek kvatojosi, kad iš 
akių ėmė byrėti ašaros. 

- Kas daros17 - pareikalavo pasiaiškinti Ričis. - Ko nerimstat, vaikinai? 
Tai jėga! Tikrų tikriausias dalykas! 

- O, žmogau, - išstenėjo Maikas. Per juoką nesisekė kalbėti. - Juk tai 
mėšlas. Grynas mėšlas. 

- Negrai neturi skonio, - atrėžė Ričis. - Atrodo, net Biblijoje parašyta. 

- Mama, - išspaudė Maikas iš paskutiniųjų. Kai Tozijeris nuoširdžiai 
nustebęs prašė paaiškinti, ką tai reiškia, jis sudribo žemėn ir ėmė linguoti 
pirmyn atgal susiėmęs už pilvo. 

- Tu tikriausiai manai, kad aš pavydžiu, - kalbėjo Ričis. - Kad aš irgi 
noriu būti negras. 

Dabar neišlaikė Benas. Springdamas juoku jis pargriuvo ant žemės ir 
ėmė raičiotis. 

- Baik, Riči, - sukvaksėjo storulis, - pridėsiu į kelnes. Mi-i-irsiu, jei 
ne-e-nustosi... 

- Aš tikrai nenoriu būti negras, - aiškinosi Ričis. - Koks malonumas 
lakstyti su rausvomis kelnėmis ir pirkti picą gabalais Bostone? Norėčiau 
būti žydas kaip Stenas. Turėti komisą ir pardavinėti automatinius peilius, 
plastmasinius šuns kakučius ir senas gitaras. 

Benas su Maiku jau žviegė iš juoko. Jų juokas aidėjo vešiame slėny- 
je, baidė paukščius, vertė suklusti voveraites. Tame juoke skambėjo ne- 
rūpestinga vaikystė, laisvė, gyvybė ir nuoširdumas. Garsas palietė kiek- 
vieną gyvą padarą 1r jį vienaip ar kitaip paveikė. Bet tas, kas išniro iš ka- 
nalizacijos liuko ir nuplaukė Kenduskegu, nebuvo gyvas. Iš vakaro bu- 
vo užėjusi smarki liūtis su perkūnija (slėptuvė mažne nenukentėjo, mat 
darbams prasidėjus, Benas kiekvieną vakarą rūpestingai uždangstydavo 
duobę brezento gabalu, kurį Edis nušvilpė iš “Volio kurorto“ kiemo; jis 
smirdėjo dažais, bet savo pareigą atliko), ir drenažo vamzdžiais po Deriu 
dvi valandas kriokė vanduo. Vanduo ir išplukdė savo kraupų krovinį į pa- 
viršių muselėms. 

Tai buvo devynmečio Džimo Kulumo lavonas. Veide buvo atpažįsta- 
ma tik nosis. Visa kita - kruvinas mėsos gabalas. Jis buvo nusėtas gilio- 
mis juodomis skylutėmis, kurias galbūt tik Stenas Urisas būtų pažinęs: jos 
buvo iškapotos paukščio snapu. Labai dideliu snapu. 

Vanduo teliuskavo dumblinas Džimo Kulumo kelnes. Baltos rankos 
plūduriavo kaip nudvėsusios žuvys. Snapo kirčių buvo ir ant jų, tik ne tick 
daug. Gėlėti marškiniai tai išsipūsdavo, tai vėl subliukšdavo. 

Bilas su Edžiu pernešė rastas sąvartyne lentas savo brasta vos už kc- 


(VY) 


bėjo pro nelaimingąjį Džimą išsiaiškinti, kas ten taip juokinga. 

Kai suplukę nuo naštos berniukai pasiekė aikštelę, Maikas su Benu vis 
dar kvatojosi. Edis, visada blyškus kaip sūris, paraudo. Jie suvertė laimikį 
į 1šsekusią statybinių medžiagų krūvą. Benas išsiropštė iš duobės jos ap- 
žiūrėti. 


Ikjės 


- Šauniai padirbėta! - apsidžiaugė jis. - O! Čia tai bent! 2 

Bilas sudribo ant žemės. 

- Ar m-man jau mi-mirti nuo š-š-širdies s-smūgio, ar dar pa-palaukti? 

- Dar palauk, - abejingai patarė Benas. Jis vaikštinėjo aplink lentas ir 
savais įrankiais traukiojo vinis ir pasitaikančius varžtus. Vieną lentą ats- 
tatė į šoną, mat buvo įskilusi. Pabilsnojęs į kitą ir bent trijose vietose iš- 
girdęs trūnėsių garsą, Henskomas nušveitė į šoną dar vieną. Edis stebėjo 
draugą nuo žemių krūvos. Pasižiūrėjęs, kaip Benas traukia surūdijusią vinį 
kitų plaktuko galu, truktelėjo iš inhaliatoriaus. Vinis suinkštė kaip smul- 
kus nemalonus gyvūnėlis, ant kurio kažkas užmynė. 

- Jeigu įsibrėši surūdijusia vinimi, gali susirgti stablige, - įspėjo jis 
Beną. m 

- A? - nenugirdo Ričis. - Kokia paplige? Panašu į kažkokią moterų ligą. 

- Avine tu, ne paplige, o stablige. Kraujo užkrėtimu. Supranti, rūdy- 
se veisiasi specialūs tokie mikrobai, ir jeigu įsidrėski, jie patenka į kūną, 
ir nervams galas, - Edis dar labiau nuraudo ir vėl truktelėjo garų iš aspi- 
ratoriaus. 

- Kraujo užkrėtimas, - pakartojo Ričis. - Nieko sau. 

- Žinotum tu. Pirmiausia surakina žandikaulius, kad negali net prasi- 
žioti, ką jau kalbėti apie valgymą. Tada tenka išpjauti skylę žande ir mai- 
tinti per žarnelę. 

- Oho, - atsistojo duobėje Maikas. Jo akių baltymai tamsiame veide at- 
rodė dar baltesni. - Tikrai? 

- Mama man pasakojo. Paskui sutraukia gerklę ir daugiau negali val- 
gyti. Paskui miršti iš bado. 

' Berniukai apmąstė šitas siaubingas pasekmes tylomis. 

- Tai nepagydoma, - pridūrė Edis, kad įspūdis būtų didesnis. 

Tyla. 

- Todėl, - pareiškė Kaspbrakas, - aš laikausi kuo toliau nuo visokių su- 
rūdijusių vinių ir panašiai. Mane kartą skiępijo nuo stabligės; skaudėjo. 

- Tai ko ėjai į šiukšlyną su Bilu? - paklausė Ričis. 

Edis metė žvilgsnį į Bilą, kuris apžiūrinėjo statybas. Tame žvilgsnyje 
buvo tiek meilės ir prieraišumo, kad atsakyti nebuvo būtina, bet Edis ty- 
liai tarė: 

- Yra dalykų, kuriuos darai net rizikuodamas. Tai pirma, ką aš išsiaiš- 
kinau pats, be mamos pagalbos. 

Vėl stojo tyla. Netrukus Benas vėl ėmėsi vinių, neilgai trukus prie jo 
prisijungė ir Maikas. 

Praradęs balsą tranzistorius sūpavosi ant šakos. Bilas pagalvojo, kaip 
keista ir kaip nuostabu, kad jie gali būti visi kartu šią vasarą. Kiti vaikai 
išvažinėjo pas gimines arba atostogavo Kalifornijos Disneilende ar kur ki- 
tur; pavyzdžiui, vienas draugas, išvažiavęs į vietelę keistu, bet jaudinan- 
čiu pavadinimu - Gstadas. Vaikai išvažinėjo į bažnytines stovyklas, skautų 
stovyklas arba turtuolių stovyklas, kur galėjai išmokti plaukti ir žaisti gol- 
rų, kur išmokydavo sakyti “o, puikus smūgis!"? vietoj “eik tu...", kai prieši- 

ninkas perskraidina teniso kamuoliuką tau per galvą. Kitus tėvai tiesiop 
išvežė KUO TOLIAU. Bilas supranta juos. Kai kurie jo draugai norėjo bū- 
ti išvežti KUO TOLIAU, išsigandę maniako, siautėjančio Deryje; bet la- 
biau to maniako bijojo tėvai. Ir visus metus planavę praleisti atostogas na- 
muose, staiga persigalvojo ir išdūmė KUO TOLIAU 

(į Gstadą? ar jis Svedijoje? O gal Argentinoje ar Ispanijoje?) 

nuo čia. Panašu į išgąstį dėl poliomielito 1956 metais, kai keturi vai- 
kai, lankę O'Brayeno memorialo baseiną, juo susirgo. Suaugusieji - Bi- 
lui tai buvo visiškas mamų ir tėčių sinonimas - tada nusprendė (kaip ir da- 
bar), kad KUO TOLIAU, tuo geriau. Saugiau. Kas galėjo, tas išvyko. Bi- 
las galėjo žavėtis mistišku pavadinimu Gstadas, bet jis buvo TOLIAU. O 
jo reikėjo Deriui. 

“Nė vienas iš mūsų neišvažiavo KUO TOLIAU“, - pagalvojo Denb- 
ras stebėdamas, kaip traukioja surūdijusias vinis Maikas su Benu, o Edis 
drožia į krūmus nusunkti bulvių (negalima ilgai kentėti, jei nenori suga- 
dinti savo pūslės, - pamokė jis Bilą, bet turi saugotis nuodingosios gebe- 
nės, - kam tie nemalonumai tokioje vietoje?). “Mes visi Deryje. Ne sto- 
vyklose, ne pas gimines, ne kelionėse, ne KUO TOLIAU. Visi čia. Surink- 
ti 1r suskaičiuoti". 

- Radome duris, - pasakė Edis, eidamas iš krūmų ir traukdamas užt- 
rauktuką. 

- Tikiuosi, kad nukratei, Edsi, - perspėjo Ričis. - Jei niekad nenukra- 
tai, gali susirgti vėžiu. Mane mama taip mokė. 

Edis sutriko, jau buvo beišsigąstąs, bet pastebėjo Tozijerio šypseną. 
Metęs paniekinamą žvilgsnį (įsivaizdavo, kad taip bus suprastas), tęsė to- 
liau: 

- Per sunkios, nepavilkom. Bet Bilas sakė, kad nuėję kartu galėtume 
parsinešti. 

- Žinoma, iki galo niekad nenukrėsi, - postringavo toliau Ričis. - Ži- 
nai, Edsi, ką man sakė vienas protingas Žmogus? 

- Ne, - atšovė Kaspbrakas, - ir nedrįsk daugiau manęs vadinti Edsiu. 
Patikėk, aš rimtai. Kodėl aš tavęs nevadinu Diku, pavyzdžiui: “Turi gu- 
mos, Dikai?“". Todėl nesuprantu, kodėl... 

- Tas protingas žmogus man sako: “Nesvarbu, kiek tu kratysics ir šo- 
kinėsi, paskutiniai du lašai krenta į tavo kelnes“. Stai kodėl tick daug 
žmonių pasaulyje serga vėžiu, Edi, mano meile. 

- Todėl serga, kad tokie padugnės, kaip jūs su Beverle Maš, traukiat 
cigaretes, - pasakė Edis. 

- Beverlė - ne padugnė, - įspėjančiu tonu įsiterpė Benas. - O tu Žiū- 
rėk, ką pliauški, Plerpa. 

- Pyp-pyp, vyručiai, - atšaldė Bilas. - Beje, kad jau prisiminėm B-Be- 
vę, ji gana s-s-stipri, g-g-galėtų pa-padėti atnešti du-duris. 

Benas paklausė, kokias duris. 

- R-r-raudonmedžio, r-rodosi. 

- Kas gali mesti raudonmedžio duris? - nusistebėjo Benas, bet patikėjo. 

- Žmonės viską meta, - pasakė Maikas. - Tam ir šiukšlynas. Mane už- 
muša, kai reikia ten eiti. Tikra šio žodžio prasme, užmuša. 

- Taip, - sutiko Benas. - Daug dalykų dar gali tarnauti truputį paremon- 
tavus. O Kinijoj ir Pietų Afrikoj yra žmonių, kurie išvis nieko neturi. Taip 
mano mama sako. 

- Tokių yra ir Meine, saulute, - niūriai pasakė Ričis. 

- K-k-kas ten? - paklausė Bilas, pastebėjęs albumą. Maikas paaiškino, 
kad parodys klouno nuotrauką, kai sugrįš su vyriais Stenas ir Beverlė. 

Bilas su Ričiu susižvalgė. 

- Kas nors ne taip? - paklausė Maikas. - Ar dėl to, kas atsitiko tavo bro- 
lio kambary, Bilai? 

- T-taip, - tepasakė Denbras. 

Jie paeiliui lipo kasti į duobę, kol su rudo popieriaus maišeliais grįžo 
Stenas ir Bevė. Maikui pasakojant, Benas atsisėdo turkiškai ir sumeistravo 
du langelius, kurie bus įtaisyti stoge. Gal tik vienas Bilas pastebėjo, kaip 
greitai ir vikriai judėjo jo pirštai. Benas dirbo kaip išmanantis chirurgas 
- negalėjai atsigrožėti: 

- Kai kuriems atvirukams šimtai metų, sakė man tėtis, - pasakojo Mai- 
kas, pasidėjęs albumą ant kelių. - Jis nusiperka juos, kai žmonės išparduo- 
da senus savo daiktus ir komisuose. Kartais perka, kartais maino su ki- 
tais kolekcionieriais. Kai kurie stereoskopiniai - du suklijuoti ant vienos 
kortelės, ir kai žiūri pro tokį daikčiuką, panašų į žiūroną, atrodo, kad ma- 
tai vieną, tik trijų dimensijų. Kaip “Vaško namai" arba “Pabaisa iš Juo- 
dosios lagūnos". 

- Kodėl jam patinka tokie dalykai? - paklausė Beverlė. Ji vilkėjo įp- 
rastus “Levi's" džinsus, tik kelnių atvartams buvo kažką padariusi: apsiu- 
vo ryškia gėlėta medžiaga keturis colius ir dabar vaikščiojo kaip kvank- 
telėjęs jūreivis. | 

- Juk, šiaip ar taip, Deris tokia nuobodybė, - pridūrė Edis. 

- Na, negaliu tiksliai atsakyti, bet manau, fog todėl, kad jis čia neužau- 
gęs, - nedrąsiai pasakė Maikas. - Gal, na... nežinau... gal jam čia viskas 
nauja ar panašiai, kaip įėjus per vidurį filmo... 

- S-suprantama, norisi pa-pamatyti p-p-pradžią, - įsiterpė Bilas. 

- Taip. Po Derį sklando visokios istorijos. Man netgi patinka jos. Ir kai 
kurios susijusios su tuo sutvėrimu - TUO, jei jau nusprendėt taip vadinti. 

- Todėl aš pasiėmiau albumą po Liepos 4-osios parado, nes Žinojau, 
kad jau esu matęs tą klouną anksčiau. Žinojau. Pasižiūrėkit. 

Jis atvertė knygą, pasklaidė lapus ir padavė Benui, sėdinčiam iš deši- 
nės. | 

- N-n-neliesk pu-pu-puslapių! - įspėjo Bilas. Balsas buvo toks įsak- 
mus, kad draugai krūptelėjo. Ričis pastebėjo, kaip jis sugniaužia ranką, 
kurią įkišo į Džordžo albumą. Sugniaužia į kietą, paruoštą gynybai 
kumštį. 

- Bilas teisus, - pritarė Ričis, ir šitas nuolankus, visai netozijeriškas to- 
nas galutinai visus įtikino. - Atsargiai. Gali būti, kad Stenas neapsiriko. 
Jei mes matėm, galite išvysti ir jūs. 

- Pajusti, - pataisė susiraukęs Bilas. 

Albumas nukeliavo per rankas. Vaikai laikė knygą už kraščiukų, lyg 
tai būtų senas dinamitas. 

Apėjęs ratą, albumas grįžo pas Maiką. Jis atvertė vieną iš pirmųjų pus- 
lapių. | 

- Tėtis sako, kad neįmanoma nustatyti šito amžiaus, bet veikiausiai 
aštuoniolikto amžiaus vidurys, - pasakė Maikas. - Kažkada už sutaisytą 
pjūklą gavo visą dėžę senų knygų ir atvirukų. Čia vienas iš jų. Už jį ga- 
lima gauti keturiasdešimt dolerių, o gal net daugiau. 

Tai buvo atviruko dydžio medžio raižinys. Kai atėjo Bilo eilė žiūrėti, 
jis lengviau atsiduso pamatęs, kad Maiko tėvo albumas su apsauginiu plas- 
tiku. Jis apžiūrinėjo paveikslėlį susižavėjęs ir mąstė: “Štai. Matau jį... ar 
TĄ. Priešais akis. Tai štai koks priešo veidas". 

Paveikslėlyje buvo pavaizduotas linksmuolis, žongliruojantis didžiu- 
liais kėgliais viduryje negrįstos gatvės. Iš abiejų pusių stovėjo po kelis na- 
mus ir barakus, kurie, pagalvojo Bilas, buvo sandėliai ar parduotuvės. Vi- 
sai nepanašu į Derį, jei ne Kanalas. Jis tekėjo sau, kruopščiai įspraustas 

baržą. 

Apie linksmąjį vaikiną buvo sustojęs pustuzinis vaikų. Vienas su šiau- 
dine piemenuko skrybėle. Kitas laikė lanką ir lazdelę jam sukti. Ne tokią, 
kokias dabar perki kartu su lanku; paprastą šaką. Bilas net įžiūrėjo dėme- 
les, kur peiliu ar kirvuku buvo nupjaustytos smulkios šakutės."Tas vyru- 
kas padarytas ne Taivane ir Korėjoje", - pagalvojo jaunasis Denbras apie 
berniuką, koks prieš keturias ar penkias kartas galėjo būti jis pats. 

Pokštininko veide švietė milžiniška šypsena. Jis buvo be grimo (tik 
Bilui visas jo veidas atrodė kaip kaukė) ir plikas, išskyrus du kuokštus 
plaukų, kurie styrojo it ragai virš ausų. Bet atpažinti jų klouną buvo ne- 
sunku. “Prieš du šimtus metų“, - pagalvojo Bilas ir pajuto, kaip tvenkia- 
si siaubo, pykčio ir jaudulio banga. Po dvidešimt septynerių metų, sėdė- 
damas Derio viešojoje bibliotekoje ir prisimindamas Maiko tėvo albumą, 
jis suvokė, kad pasijuto kaip medžiotojas, suradęs šviežią tigro-žmogėd- 
ros pėdsaką. Prieš du šimtus metų... taip seniai, ir dievai žino, kiek dar 
prieš tai. Jis susimąstė, kaip seniai Penivaiso dvasia įsikūrusi Deryje... 

- Duokš man, Bilai! - pasakė Ričis, ir Bilas dar kartą gerai įsižiūrėjo 
į medžio raižinį tikėdamas, kad jis ims judėti: kėgliai (jeigu ten kėgliai) 
1ms kilti į viršų ir kristi žemyn, vaikai juoksis ir plos katučių (veikiausiai 
ne visi; kai kurie pravirks ir pabėgs), mulai, traukiantys baržą, išnyks už 
paveikslo rėmų. 

Bet nieko panašaus neatsitiko, ir Bilas perdavė knygą Tozijeriui. 

Kai albumas vėl grįžo Maikui, jis pervertė kelis lapus. 

- Čia, - pasakė. - 1856-ieji, ketveri metai prieš Linkolno išrinkimą pre- 
zidentu. " 

Knyga vėl pajudėjo ratu. Tai buvo spalvotas atvirukas, tiksliau kari- 
katūra, kurioje pavaizduotas būrelis girtuoklių, stovinčių priešais smuk- 
lę, ir storas politikas su žandenomis, postringaujantis ant lentos tarp dvie- 
jų statinių. Lenta smarkiai išlinkusi nuo jo svorio, rankoje bokalas alaus 
su puta. Tolumoje grupelė moterėlių su kykais pasibjaurėjusios sekė tą 
sceną. Po karikatūra buvo užrašas: POLITIKA TROŠKINA, SAKO SE- 
NATORIUS GARDNERIS! 

- Tėtis pasakojo, kad panašūs piešinukai buvo labai mėgiami prieš Pi- 
lietinį karą, - pasakė Maikas. - Juos vadino “šaipokais"' ir siuntinėjo vie- 
ni kitiems. Kažkuo panašūs į juokelius “Pasiutėlyje?". 

- Sa-sa-satyra, - pratarė Bilas. 

- Taip, - sutiko Henlonas. - Bet atkreipkit dėmesį į kamputį. 

Paveikslėlis buvo panašus į “Pasiutėlio" karikatūras ir kitkuo: čia buvo 
galybė detalių ir juokingų situacijų, kaip Morčio Driukerio pano “Pasiu- 
tėlio" skyriuje vaizdo juostų nuomos punkte. Išsišiepęs pūzras pylė alaus 
bokalą dėmėtam šuniui į gerklę. Moteris sėdėjo baloje. Du gatvės ber- 
niūkščiai kišo sieros degtukus į kažkokio klestinčio biznieriaus batus, mer- 
gaitė sūpavosi ant guobos šakos švysčiodama apatiniais. Bet Maikui ne- 
reikėjo padėti surasti klouną. Apsirengęs rėkiantį būgnininko kostiumą, 
jis lošė antpirščiais su girtais medkirčiais. Jis merkė vienam nustebusia 
veido išraiška, kuris atvertė tuščią antpirštųį. Būgnininkas-klounas ėmė iš 
vargšo pinigėlį. 

- Vėl jis, - apstulbo Benas. - Ką... po šimto metų? 

- Panašiai, - atsakė Maikas. - O čia dar viena iš 1891 metų. 

Tai buvo iškarpa iš Derio “News" pirmo puslapio. “VALIO! - šaukė 
puošni antraštė. - “Kitčenerio fabrikas atidarytas". Kiek žemiau: “Mies- 
tas išvyksta į iškilmingą balių“. Piešinyje buvo įamžinta juostelės kirpi- 
mo ceremonija; jo stilius Bilui priminė Kurjč'ir Ivo reprodukcijas, kurias 
mama buvo pakabinusi valgomajame, tik nebuvo taip išdailintas. Išsipus- 
tęs kostiumuotas vyrukas su cilindru laikė virš juostos žirkles, o minia ste- 
bėjo. Kairėje klounas - jų klounas - rodė salto būreliui vaikų. Dailininkas 
sustabdė jį žemyn galva, paversdamas šypseną skausmo grimasa. 

Jis greitai perdavė albumą Ričiui. 

Po kitu paveikslėliu (jau nuotrauka) Vilis Henlonas buvo parašęs 
“1933. Anuliacija Deryje". Nors nė vienas iš jų gerai nežinojo nei apie 
Volstydo aktą, nei apie jo anuliaciją, viskas ir taip buvo aišku. Fotogra- 
fijoje buvo “Volio kurortas"? Pragaro pusakryje. Baras tikra ta žodžio pras- 
me iki gegnių knibždėjo vyrų, vilkinčių baltais marškiniais, su šiaudinė- 
mis skrybėlėmis, medkirčių palaidinėmis, marškiniais, bankininkų kostiu- 
mais. Visi pergalingai kėlė pilnas taures ir butelius. Ant lango buvo už- 
rašyta: “SVEIKAS SUGRĮŽES, KVIETELI!'* ir “ŠIANDIEN ALUS UŽ 
DYKĄ". Klounas, išsidabinęs kaip didžiausias dendis (balti batai, antkur- 

piai, gangsterių kelnės), užkėlęs koją ant automobilio pakopos gėrė šam- 
paną iš aukštakulnio moters batelio. 

- 1945-ieji, - tęsė Maikas. 

Vėl iš Derio “News". Antraštė: “JAPONAI PASIDUODA. VISKAS 
BAIGĖSI! AČIŪ DIEVUI, VISKAS BAIGĖSI!'*' Meino gatve į Ap Mailo 
kalvą rangėsi Žmonių eisena. Ir čia tolumoje švysčiojo sidabrinis klouno 
kostiumas su oranžinėmis sagomis. Sustingęs senos nuotraukos matrico- 
je iš taškučių, jis tarytum tikino (bent jau Bilui taip pasirodė), kad niekas 
dar nesibaigė, niekas nepasidavė, niekas nelaimėjo, nėra nei taisyklių, nei 
ramybės, ir kad viskas negrįžtamai prarasta. 

Bilą sukaustė šaltis iš baimės. 

Staiga nuotraukos taškučiai susiliejo, ir ji atgijo. 

- Kaip tik ta... - pradėjo kažką Maikas. 

2 „Žiūrėkit, - pertraukė Bilas. Žodis iškrito kaip aptirpęs ledo gaba- 
liukas. - V-v-visi pa-pasižiūrėkit č-čia! 

Vaikai susispietė aplinkui. 

- O Dieve mano, - sušnibždėjo apstulbusi Beverlė. 

- Čia TAS! - kone suriko Ričis, iš susijaudinimo plojo Bilui per nu- 
džo kambaryje matėm lygiai tą patį! Lygiai tą patį... 

- Ššš, - nutildė Benas. - Klausykit, - paskui išspaudė kaip S sis - 
Viskas girdisi iš ten... 

Ir kapų tyloje, trikdomoje tik lengvo brizo gūsių, visi išgirdo tolimą 
ir tylų maršą... kaip per laiko atstumą. Minios džiūgavimas sklido tarsi 
prastai nureguliuota radijo banga. Kažkas tyliai pliaukšėjo, ne garsiau už 
spragsėjimą pirštais. 

- Fejerverkai, - sukuždėjo Beverlė ir pasitrynė virpančiomis rankomis 
akis. - Ten juk fejerverkai, tiesa? 

Niekas neatsakė. Berniukai nemirksėdami spoksojo į nuotrauką. 

Minia žygiavo į juos, bet vos pirmieji pasiekė apatinį nuotraukos kraštą 
1r jau turėjo įžengti į pasaulį po trylikos metų, išnyko iš akių, lyg sulin- 
dę į nematomą urvą. Pirmiausia dingo I Pasaulinio karo kariai keistai se- 
nais veidais po plokščiais šalmais su transparantuų “PIRMOJO PASAU- 
LINIO VETERANAI SVEIKINA SUGRĮŽUSIUS DRĄSUOLIUS“, pas- 
kui skautai, pėstininkai, medseserys, Derio krikščionių orkestras, tada pa- 
tys II Pasaulinio karo dalyviai, lydimi gimnazijos orkestrėlio. Minia šur- 
muliavo ir bruzdėjo. Iš antrų ir trečių aukštų leidosi konfeti ir telegrafo 
juostos. Klounas strakaliojo šaligatviu, darė špagatą ir salto, mėgdžiojo 
šaulius ir “saliutavo". Ir Bilas pastebėjo, kad žmonės jį aplenkia; tačiau 
ne taip, lyg matytų, - tiesiog kaip dvokiančią vietą. 

Tik vaikai matė klouną ir bėgo nuo jo. 

Benas ištiesė ranką į nuotrauką kaip Bilas Džordžo kambaryje. 

- N-n-n-ne! - išrėkė Bilas. . 

- Nebijok, Bilai, - nuramino Benas. - Ziūrėk, - ir trumpam uždėjo ranką 
ant apsauginio plastiko. - Bet jei šitos plėvelės nebūtų... 

Beverlė suklykė. Kai Benas ištiesė ranką, klounas metė savo triukus 
ir puolė į juos, kažką vapėdamas savo kraujo spalvos burna ir juokdama- 
sis. Bilas loštelėjo, bet knygos nepaleido manydamas, kad baidyklė išnyks 
iš akiračio kaip šventinė rikiuotė ir atviras “Kadilakas" su 1945 metų “Mis 
Deris". 

Bet klounas neišnyko už nuotraukos krašto, kuris, regis, ribojo dabartį 
nuo praeities. Jis įšoko šiurpą keliančiu vikrumu į žibinto stulpą pirma- 
me plane nuotraukos kairėje. Pakibo kaip beždžionė ir staiga priplojo vei- 
dą prie plastiko, kuriuo Vilis Henlonas uždengė visas savo brangenybes. 
Beverlė vėl suklykė. Sįkart ne viena: su ja rėkė Edis, tik dusliai, beveik 
be garso. Plastikas išsipūtė (vėliau visi sutiks, kad jie matė, 0 ne įsi- 
vaizdavo). Bilas matė, kad susiplojo raudona klouno nosis, kaip susiploja, 
kai prisispaudi prie stiklo. 

- Visus išžudysiu! - rėkė ir juokėsi TAS. - Tik pamėginkit mane sus- 
tabdyti - visiems galas! Pirmiausia atimsiu protą, paskui negalabinsiu! 
Jums nepavyks manęs sustabdyti! Aš - vilkolakis! 

Ir akimirksniu TAS virto vilkolakiu, šiepiančiu į juos baltas iltis blyš- 
kiame kaip mėnulis snukyje. 

- Nesustabdysit, nes aš - raupsuotasis! 

Dabar į juos gyvo lavono akimis dėbsojo raupsuotasis apipuvusiu, 
opomis nusėtu veidu. | 

- Nesustabdysit, nes aš - mumija! 

Raupsuotojo veidas paseno, suskeldėjo. Sutrūniję tvarsčiai maskatavo 
atsileidę. Benas nusisuko išbalęs kaip varškė, suėmęs ranka kaklą. 

- Nesustabdysit, nes aš - negyvi berniukai! 

- Ne! - suriko Stenas Urisas. Jo akys išvirto, veidą nusėjo mėlynos dė- 
mės. “Baimės raštas", - pagalvojo Bilas, ir po dvylikos metų šitas žodžių 
junginys pasirodys romane nesąmoningai, net nesusimąsčius, iš kur jis; 
Denbras tiesiog ims ir ištrauks jį kaip visi rašytojai it mažą dovanėlę iš 
išorinio pasaulio 

(kito pasaulio) 

kur kartais pasitaiko gerų žodžių. 

Stenas griebė albumą iš jo rankų ir užvertė. Laikė suspaudęs, kad net 
gyslos išsišovė riešuose. Jis apsidairė pusiau pamišusio žvilgsniu. 

- Ne. Ne, ne, ne, - pabėrė Stenas. 

Staiga Bilas suprato, kad draugo “nę" svarbesni už patį klouną. Jis su- 
metė, kad būtent tokios reakcijos TAS ir siekia, nes... 

Nes galbūt mūsų išsigando... rimtai išsigando per savo ilgą ilgą gyve- 
nimą. 

Jis suėmė Steną ir porą kartų smarkiai papurtė. Stenas kaukštelėjo dan- 
timis ir paleido albumą. Maikas skubiai padėjo jį į šalį, - po to, ką jame 
išvydo, nesinorėjo net liesti. Bet albumas buvo tėvo, o intuicija šnibždė- 
jo, kad tėvas niekad nepamatys to, ką jis ką tik regėjo. 

- Ne, - tyliai ištarė Stenas. 

- Taip, - atkirto Bilas. 

- Ne, - pakartojo Stenas. 

- Taip. M-mes vi-visi... 

- Ne. 

- Vi-vi-visi m-matėme, Stenai, - baigė Denbras. Jis nužvelgė draugus. 

- Taip, - patvirtino Benas. 

- Taip, - pasakė Ričis. | 

- Taip, - pridūrė Maikas. - Dieve mano, taip. 

- Taip, - pritarė Beverlė. 

- Taip, - išspaudė Edis, gerklė sparčiai traukėsi. 

- N-n-nesileisk TO u-užvaldomas, b-bičiuli. T-tu irgi t-tai m-matei. 

- Aš nenorėjau to matyti, - suaimanavo Stenas. Jo kakta blizgėjo pra- 
kaitu. 

- B-b-bet ma-matei. 

Berniukas paeiliui nužvelgė draugus. Persibraukė pirštais per trumpus 
plaukus ir sunkiai atsiduso. Žvilgsnyje neliko pamišimo pėdsakų, taip iš- 
gąsdinusių Bilą. 

- Taip, - pasakė jis. - Taip. Gerai jau. Taip. Ko jūs norite iš manęs? 
Taip. 

Bilas pagalvojo: “Mes likome kartu. TAS mūsų nesustabdys. Mes vis 
dar galime nugalėti. Galime sunaikinti TĄ... jei nepabūgsime". Apsidai- 
ręs draugų akyse pastebėjo dalelę Steno isterijos. Dalelę, bet ji buvo. 

- T-t-taip, - ištarė Bilas ir nusišypsojo Stenui. Netrukus tas atsakė jam 
šypsena, ir oda atgavo ankstesnę spalvą. - Š-š-štai, k-ko man r-r-reikėjo, 
sėdyne. 

- Pyp-pyp, Dumbo, - pasakė Stenas, ir visi nusijuokė. Spigiai, nervin- 
gai, bet geriau negu nieko, nusprendė Bilas. 

- G-g-gerai, - tarė Bilas, nes kažkam juk reikėjo nutraukti tylą. - Ei- 
nam pa-pa-pabaigti s-s-slėptuvės. K-kaip sakote? 

Jų akyse pasirodė dėkingumas, sušildęs Denbro širdį... bet nepadėjęs 
išsivaduoti iš siaubo. Tame dėkingume net buvo kažkas, dėl ko Bilas no- 
rėjo jų nekęsti. Negi jam lemta visą laiką slapstyti savo paties baimę, kad 
nesutrūktų ta plonytė gija, suvedusi juos į būrį? Bet kaip tu drįsti galvo- 
ti apie tokius dalykus, Didysis Bilai? Juk kažkokia prasme tu naudojiesi 
jais, naudojiesi savo draugais, rizikuoji jų gyvybėmis, kad atkeršytum už 
nužudytą brolį. Bet ar tai tiesa? Ne, nes Džordžo nebėra, o Bilo įsitikini- 
mu, keršyti galima tik už gyvus. Ir kas jis toks pagaliau? Savanaudis šū- 
džius, mosuojantis skardiniu kardu ir įsivaizduojantis save karalium Ar- 
tūru. 

“O Viešpatie, - sudejavo Bilas mintyse, - jei suaugusieji laužo galvas 
dėl tokių dalykų, aš nenoriu, nenoriu užaugti". 

Pasiryžimas liko, bet buvo skausmingas. 

Skausmingas. 

Penkioliktas skyrius 
DUMINĖE 


Ričis Tozijeris pasitaiso akinius ant nosies (judesys atrodo toks įpras- 
tas, nors jau dvidešimt metų nešiojo vien kontaktines linzes) ir stebisi, kad 
po Maiko prisiminto atsitikimo su paukščiu fabriko griuvėsiuose ir albu- 
mu, kuriame nuotrauka visiems matant atgijo, keičiasi kambario atmos- 
fera. 

Ričis jaučia tvinkstančią pašėlusiai pakilią energiją. Per paskutinius 
dvejus metus jis devynis ar dešimt kartų bandė kokainą - vakarėliuose, 
aišku, tokio daikto paprastai neužsimanai tiesiog gulinėdamas namuose, 
nes didžiąją dalį laiko prasėdi studijoje. Jausmas panašus, nors ne visai 
toks. Grynesnis, tauresnis. Jam atrodo, kad prisimena tą jausmą iš vai- 
kystės, kad jautėsi taip kiekvieną dieną apie tai nesusimąstydamas. Ir jei- 
gu tada būtų atkreipęs į tai dėmesį (atmintis tokio momento neužfiksavo), 
matyt, įvertintų kaip gyvenimo realybę, kaip akių spalvą ar įaugusius kojų 
nagus. į 

Bet, pasirodo, jis klydo. Energija, kurią švaistei kur papuola, energija, 
kuri atrodė neišsenkanti, išsivadėjo tarp aštuoniolikos ir dvidešimt ket- 
verių metų. Ją pakeitė dirbtinis, blankesnis pakilumas nuo narkotikų. Ji 
nedingo akimirksniu. Galbūt tai ir baisiausia. Neįmanoma staiga nusto- 
ti būti vaiku vienu pokštelėjimu, kaip sprogus balionui su užrašu "Bur- 
ma-Shave". Vaikas išgaruoja iš tavęs kaip oras iš kiauros padangos. Ir 
vieną dieną tu pažvelgi į veidrodį, o į tave žiūri suaugęs žmogus. Gali ir 
toliau mūvėti džinsus, vaikščioti į Springstino ar Sigerio koncertus, da- 
žytis plaukus, bet veidrodyje lieka suaugusioje=veidas. Tai nutiko, kai mie- 
gojai. Aplankė kaip Dantų fėja*. 


“€ 5 


e, ne Dantų fėja, - galvoja Ričis. - Amžiaus fėja“. 

Jis garsiai nusikvatoja iš savo fantazijų ir pamoja nustebusiai Bever- 
lei: "Nieko, mažute. Užsigalvojau'. 

Bet dabar ta energija grįžta. Ne visa - bent jau kol kas - bet grįžta. 
Tą jaučia. ne vien jis. Visi. Po jų susitikimo pietų Maikas Ričiui pirmą kar- 
tą atrodo normaliai. Kai Tozijeris įėjo į vestibiulį ir išvydo Maiką tarp 
Beno ir Edžio, pagalvojo sukrėstas: “Prieš mane žmogus, kuris tuoj išp- 
rotės arba nusižudys ". Tas įspūdis dingo. Ne pasitaisė, tiesiog dingo. Ri- 
čis sėdėjo ir stebėjo, kaip nuslenka nuo veido paskutiniai įtampos šešė- 
liai Maikui prisiminus paukštį ir albumą. Jis pasikrovė energija. Ne tik 
Jis - visiems tas pats. Energija trykšta iš jų veidų, balsų, judesių. 


* Dantų fėja naktį pakeičia pirmą iškritusį pieninį dantį pinigėliais. 

Edis įsipila dar vieną sulčių su džinu. Bilas vėl atkemša burboną, Mai- 
kas atidaro antrą alaus skardinę. Beverlė žvilgteli į balionus, kuriuos Bi- 
las pririšo prie mikrofilmų aparato, ir paskubomis ištuština trečią taurę 
"atsuktuvo ". Jie geria nesivaržydami, bet negirtėja. Ričis nežino, iš kur 
plūsta ta energija, bet kad ne iš butelio, tai faktas. 

Mėlyni: DERIO NIGERIAMS - PAUKSTŲĮ. 

Oranžiniai: NEVYKELIAI KAIP VISADA UODEGOJE, O STENLIS 
URISAS PAGALIAU ISSIVERZIA Į PRIEKĮ. 

“Viešpatie, - mąsto Ričis, atkimšdamas naują alaus butelį, - gal ir 
neblogai, kad TAS gali virsti tuo, kuo užsimano, ir kad gali maitintis mūsų 
baime ". 

Tylą nutraukia Edis. 

- Kaip manote, ar TAS žino, ką mes dabar veikiame? 

- Juk TAS buvo čia, tiesa? - klausia Benas. 

- Nesu tikras, kad tai įrodymas, - atsako Edis. 

Bilas linkčioja. 

- Cia tik iliuzijos. Ir nemanau, kad šitai patvirtina, jog TAS gali mus 
matyti ar žinoti mūsų planus. Juk matai televizoriuje naujienų komenta- 
torių, bet jis tavęs - ne. 

- Sitie balionai nėra vien iliuzija, - parodo sau per petį nykščiu Be- 
verlė. - Jie tikri. 

- Čia tu apsirinki, - sako Ričis, ir visi sužiūra į jį. - Iliuzijos irgi tik- 
ros. Aš įsitikinęs. Jos... 

Staiga kažkas nukrenta į savo vietą. Nukrenta tokia jėga, kad Tozije- 
ris suspaudžia delnais ausis. Akys išsiplečia už stiklų. 

- O Jėzau Kristau! - rikteli jis. Įsitveria stalo, kilsteli, paskui sudrim- 
ba į kėdę. Siekdamas alaus, apverčia butelį, pastato ir išmaukia iki dug- 
no. Paskui žiūri į Maiką, o draugai, nustebę ir susirūpinę, - į jį. 

- Dega! - Ričis beveik rėkia. - Mano akyse dega! Maikai! Akyse dega... 

Maikas lūpų kampučiais šypsosi ir linkčioja galvą. 

- R-Riči? - klausia Bilas. - Kas? 

Bet Ričis jo negirdi. Atsiminimas užgriuvo kaip cunamis, ir jis staiga 
supranta, kodėl jie grįžta po vieną. Jei atmintis grįžtų iš karto, tai pri- 
lygtų šūviui per colį nuo smilkinio. Nuneštų visą pakaušį. 

- Mes matėm, kaip TAS atsirado! - kalba jis Maikui. - Juk matėm, ar 
ne? Tu ir aš... ar tik aš vienas? - Ričis čiumpa Henlono ranką nuo sta- 
lo. - Tu irgi matei, Miki, ar ten buvau tik aš vienas? Matei? Miško gais- 
rą? Kraterį? 

- Mačiau, - tyliai atsako Maikas ir spaudžia draugo ranką. Ričis už- 
simerkia galvodamas, ar kada nors jautė tokią šilumos ir palengvėjimo 
bangą. Gal tada, kai lėktuvas, kuriuo jis skrido iš Los Andželo į San Fran- 
ciską, nuriedėjo nuo pakilimo tako ir tiesiog sustojo. Niekas nežuvo, net 
nebuvo sužeistas. Iš lentynų išlėkė keletas daiktų, ir viskas. Jis įšoko į gel- 
toną avarinę rankovę ir padėjo kažkokiai moteriai pasitraukti nuo lėktuvo 
(ji išsinarino pėdą, pataikiusi į kurmiarausį aukštoje žolėje). Moteris juo- 

kėsi ir kartojo: “Negaliu patikėti, kad aš dar gyva, negaliu patikėti, tie- 
siog neįstengiu patikėti". Tad Ričis, kuris pusiau nešė moterį viena ran- 
ka, o kita mojo ugniagesiams, kurie kažką neaiškiai nurodinėjo išli- 
pantiems keleiviams, pasakė: “Gerai, jūs negyva, dabar geriau?" Jie abu- 
du juokėsi kaip pamišę. Tada buvo apėmęs didžiulis palengvėjimas... bet 
šitas šimtą kartų stipresnis. 

- Apie ką jūs čia, vaikinai? - klausia Edis, žiūrėdamas tai į Tozijerį, 
tai į šeimininką. 

Ričis žiūri į Maiką, bet tas purto galvą. 

- Tu, Riči. Savo jau atšnekėjau šį vakarą. 

- Jūs to nežinote arba neprisimenate, nes išėjote, - pradeda Ričis. - 
Mes su Mikiu likom paskutiniai indėnai dūminėje. 

- Dūminėje? - nesupranta Bilas. Mėlynos jo akys žiūri į tolį. 

- Graužimą akyse, po kontaktinėmis linzėmis pajutau, vos tik Maikas 
man paskambino į Kaliforniją. Tada nesupratau priežasties. Dabar žinau: 
dūmai. Dūmai, kuriems dvidešimt septyneri metai, - Ričis žiūri į Maiką. 
- Psichologija, pasakytum? Psichosomatika? Iš pasąmonės? 

- Pasakyčiau "ne", - tyliai atsako Maikas. - Tai, ką jautei, buvo tiek 
pat tikra kaip šitie balionai ar galva, kurią mačiau šaldytuve; arba To- 
nio Trekerio lavonas, kurį Edis matė. Papasakok viską, Riči. 

Ričis pradeda: 

- Tai buvo ketvirta ar penkta diena po to, kai Maikas atsinešė į Ba- 
rensą tėvo albumą. Vidurys 2 Slėptuvė buvo baigta. O... o dūminė 
buvo tavo idėja, Kupeta. Perskaitei apie ją kažkokioje knygoje. 

Benas šypsodamasis linksi. 

Tozijeris prisimena, kad diena buvo apniukusi. Jokio vėjuko. Ore dvel- 
kė audra kaip ir po mėnesio, kai jie ratu stovėjo upelio vagoje, ir Stenas 
įpjovė kiekvienam ranką su kokakolos butelio šuke. Atrodė, kad gamta 
laukia, kas atsitiks. Vėliau Bilas pasakys, kad viskas truko taip trumpai, 
kadangi nebuvo jokios traukos. 

Liepos 17-oji. Taip, tai buvo dūminės diena 1958-ųjų liepos 17-oji, 
beveik mėnuo nuo atostogų pradžios, kai nevykėlių branduolys - Bilas, 
Edis ir Benas - susiformavo Barense. “Pažiūrėkim į oro prognozę tai die- 
nai, - mąsto Ričis. - Galiu iškart pasakyti, net neperskaitęs: Ričardas To- 
zijeris, didysis meteorologas praneša, kad bus karšta, drėgna, galima liū- 
tis su perkūnija. Saugokitės vizijų, kurios gali atsirasti, kai tupėsite dū- 
minėse... 

Tai atsitiko praėjus dviems dienoms po to, kai buvo rastas Džimo Ku- 
lumo kūnas. Iš vakaro į Barensą buvo atėjęs misteris Nelas ir nieko neį- 
tardamas įsitaisė tiesiai ant slėptuvės stogo. Benas asmeniškai ėmėsi iš- 
tepti jį klijais ir užkloti velėna. Tik ant keturių ir graibydamas rankomis 
galėjai pajusti, kad kažkas ne taip. Beno slėptuvė pavyko taip pat gerai 
kaip ir užtvanka, tik šį kartą policininkas to nesuuodė. 

Jis apklausė juos. Rūpestingai, detaliai užrašė jų atsakymus į savo juo- 
dą užrašų knygutę. Bet vaikai nedaug ką galėjo papasakoti - bent jau 

apie Džimą Kulumą - ir misteris Nelas atsisveikino, dar kartą įspėjęs ne- 
žaisti Barense po vieną... niekada. Ričis buvo įsitikinęs, kad misteris Ne- 
las būtų paprasčiausiai užgynęs išvis čia rodytis, jei kas nors iš Derio po- 
licijos valdybos manytų, kad berniukas (ir kiti vaikai) buvo nužudyti Ba- 
rense. Jie nebuvo kvaili: drenažo ir kanalizacijos sistema baigėsi kaip tik 
ten. 

Misteris Nelas buvo atėjęs 16-ąją, taip, karštą ir tvankią, bet saulėtą 
dieną. O liepos 17-oji buvo apniukusi. 

- Tai tu ruošiesi pasakoti ar ne? - ragina Bevė. Ji nežymiai šypsosi 
putliomis rausvomis lūpomis, akys dega. 

- Nesugalvoju, nuo ko pradėti, - atsako Ričis. Jis nusiima akinius, bliz- 
gina juos į marškinius ir staiga apsisprendžia: pradės nuo atsivėrusios 
prieš juos žemės. Jis, suprantama, žinojo apie slėptuvę - ir Bilas taip pat 
- bet vis tiek išsigando atsivėrusių juodų ertmių. 

Jis atvažiavo su Bilu ant Silverio bagažinės Kanzaso gatve, paslėpė 
dviratį įprastoje vietoje po tilteliu. Paskui skynėsi takeliu iki laukymės, 
kartais pasukdami į šoną, kur krūmai buvo retesni (buvo vidurvasaris, 
Barenso vešėjimo pikas). Prisimena, kaip vaikė įkyrius uodus, zvimbian- 
čius apie ausis, netgi kaip Bilas pasakė (oi, kaip viskas grįžta, iki mažiau- 
sių smulkmenų): "S-s-sustok s-s-s..." 

s-s-sekundę, R-Riči. Čia v-vienas g-g-geras toks ant t-tavo s-sprando. 

- O Dieve, - pasakė Ričis. Kaip jis nekentė uodų! Mažyčiai skraidan- 
tys vampyrai - štai kas jie. - Nudėk bjaurybę, Didysis Bilai. 

Bilas plojo. 

- Oi! 

- Ž-ž-žiūrėk, - Bilas ištiesė delną Ričiui prieš nosį. Viduryje buvo prip- 
lotas uodas kraujo rėmeliuose. “Mano kraujas, - pagalvojo Ričis, - pra- 
lietas už tave ir kitus". 

- Fe-e-e, - nutęsė pasibjaurėjęs. | 

- Ne-e-esijaudink, - pasakė Bilas. - S-šitas n-niekšelis daugiau n-n-ne- 
bešoks tango. 

Jie keliavo toliau, gainiodami uodus ir mašalų debesėlius, pritrauktus 
kažko jų prakaite, - vėliau tai buvo pavadinta “feromonais". Koks, paga- 
liau, skirtumas. 

- Bilai, kada papasakosi kitiems apie sidabrines kulkas? - paklausė Ri- 
čis, kai jie priartėjo prie laukymės. Siuo atveju “kiti reiškė Bevę, Edį, 
Maiką ir Steną, nors jis spėjo, kad Stenas jau įtaria, ką jie studijuoja bib- 
liotekoje. Urisas buvo per daug įžvalgus savo nelaimei, kartais galvoda- 
vo Ričis. Tądien, kai Maikas buvo atsinešęs tėvo albumą, Stenas vos ne- 
kuoktelėjo. Ričis netgi buvo įsitikinęs, kad daugiau nebepamatys jo, ir 
Nevykėlių klubas virs sekstetu (Ričiui baisiai patiko tas žodis, ypač su kir- 

čiu ant pirmo skiemens). Bet kitą dieną Stenas vėl atėjo ir taip užsitarna- 
vo dar didesnę Tozijerio pagarbą. - Gal šiandien? 

- Ne š-š-šiandien, - atsakė Bilas. 

- Tu abejoji, ar jos suveiks? 

Draugas gūžtelėjo, ir Ričis, kuris suprato Bilą Denbrą geriau negu bet 
kas kitas iki Odros Filips, žinojo, ką tas pasakytų, jei ne neklusnus lie- 
žuvis: tos sidabrinės kulkos - žaidimas, knygų personažų mėgdžiojimas. 
Žodžiu, niekai. Pavojingi niekai. Žinoma, jie gali pamėginti. Benas Hens- 
komas gal net sugebės pagaminti. Bet tai veikia filmuose. O... 

- Na? 

- K-kilo viena m-m-m-mintis, - atsakė Bilas. - Paprastesnė. Jei tik B- 
Beverlė... 

- Ką Beverlė? 

- N-nieko. 

Daugiau nebuvo ką kalbėti. 

Draugai išėjo į laukymę. Gerai įsižiūrėjęs, galėjai pastebėti, kad žolė 
čia mažumėlę sutrypta, išmindžiota. Galėjo net kilti įtarimas, kad lapai ir 
spygliai kažkaip nenatūraliai, dirbtinai užbirę ant velėnos. Bilas pakėlė 
“Ring-Ding"" popierėlį - Beno, kieno gi kito - ir automatiškai įsikišo į ki- 
šenę. 

Berniukai išėjo į aikštės vidurį... ir priešais atsivėrė juodas dešimties 
colių ilgio ir trijų pločio velėnos vokas. Akys, žibančios iš tamsos, pri- 
vertė Ričį pašiurpti. Tai buvo viso labo Edis Kaspbrakas, kurį po to visi 
lankys ligoninėje, suriaumojęs: “Kas ten trepsena ant mano tiltuko?“ 

Iš apačios pasigirdo kikenimas, švystelėjo prožektoriaus švieselė. 

- Nagi mes, savi, senjoras, - atsakė Ričis Pančo Vanila balsu, sukda- 
mas nematomus ūsus. | 

„ - Tikrai? - iš po žemės paklausė Beverlė. - Nagi, parodykit savo ženk- 
lus. | 

- Žinklus? - suriko Ričis. - Mums nėrailkta susmirdusių žinklų! 

- Nešdinkis po velnių, Pančo, - atšovė Edis, ir vokas užsivėrė. Pasi- 
girdo prislopintas kikenimas. 

- Išeikite pakeltomis rankomis! - sugriaudėjo storu vyro balsu Bilas. 
Jis ėmė energingai žingsniuoti slėptuvės stogu. Jis, tiesa, nežymiai siūba- 
vo, bet pastatyta tvirtai. - Neturite pasirinkimo! - komandavo Denbras, įsi- 
vaizduodamas bebaimį Džojų Traidį. - Liskit lauk, padugnės! Arba nusi- 
leisim ir visus iššaudysim! 

Jis pašokinėjo ant slėptuvės. Apačioje kilo triukšmas ir bruzdesys. Bi- 
las šypsojosi, nepastebėdamas rimto draugo žvilgsnio; Ričis žiūrėjo, kaip 
suaugęs Žiūri į vaiką. 

“Jis nežino, kad ne visada mikčioja", - galvojo Ričis. 

- Įleisk juos, Benai, kol stogo nenunešė, - pasakė Bevė. Po minutės at- 
sivėrė liukas. Kyštelėjo Beno galva. Jis buvo išraudęs. Tozijeris nespė- 
liodamas galėjo pasakyti, kad jis sėdėjo prie Beverlės. 

Bilas su Ričiu sulindo pro angą vidun, ir Benas vėl uždarė liuką. Ir štai 
jie sėdi ištiesę kojas ir atsirėmę į lentomis sutvirtintas sienas, blankiai nuš- 
viesti Beno prožektoriaus lemputės. 

- T-t-tai k-k-kas ge-gero? - paklausė Bilas. 

- Nieko ypatingo, - atsakė Benas. Jis tikrai sėdėjo greta Beverlės ir bu- 
vo laimingas tiek pat, kiek išraudęs. - Mes tik... 

- Papasakok jiems, Benai, - nutraukė jį Edis. - Pažiūrėsim, ką apie tai 
pasakys. 

- Tavo astmai tai tikrai nepatiks, - pastebėjo Stenas praktiško žmogaus 

tonu. 
„ Ričis įsitaisė tarp Maiko ir Beno, apglėbė rankom sulenktus kelius. 
Cia, žemai, buvo maloniai vėsu, maloniai paslaptinga. Lydėdamas prožek- 
toriaus spindulį nuo veido ant veido, jis laikinai pamiršo, kas taip išgąs- 
dino viršuj prieš minutę. 

- Apie ką jūs čia? - paklausė. 

- O, Benas mums pasakojo indėnų ceremoniją, - atsakė Bevė. - Bet Ste- 
nas teisus, tai pakenks tavo plaučiams, Edi. 

- Nesirūpink dėl to, - pasakė Edis, reikia pripažinti, tvirtai. - Man bū- 
na tik kai jaudinuosi. Ir aš visgi norėčiau pabandyti. 

- K-k-ką pabandyti? - paklausė jo Bilas. 

- Dūminės ceremoniją, - atsakė tas. 

- K-k-kas t-tai? 

Prožektoriaus švieselė šoktelėjo į lubas, Ričio akys - iš paskos. Kol Be- 
nas pasakojo, ji klaidžiojo mediniu slėptuvės stogu. Nuslydo skaptuoto- 
mis ir drožinėtomis raudonmedžio durimis, kurias jie septyniese atvilko 
prieš tris dienas iš sąvartyno (Džimo Kulumo lavonas dar nebuvo suras- 
tas). Vienintelis dalykas, ką Ričis žinojo apie tą tylų berniuką (irgi su aki- 
niais), kad lietingu oru jis mėgo žaisti skreblą*. “Daugiau nebežais“, - pa- 
galvojo Ričis, ir šiurpulys nubėgo per nugarą. Prietemoje to niekas nepas- 
tebėjo. Tik Maikas, susirėmęs su Ričiu pečiais, žvilgtelėjo nustebęs. 

- Ką gi. Aną savaitę parsinešiau iš bibliotekos knygą, - pradėjo Benas, 
- “Didžiųjų lygumų dvasios“ vadinasi. Ji apie indėnų gentis, kurios gy- 
veno Vakaruose prieš pusantro šimto metų: pajutus, paunius, kajovas ir 
kamančius. Tikrai gera knyga. Norėčiau kada nuvažiuoti į tas vietas. Ajo- 
vą, Nebraską, Koloradą, Jutą... 

- Užsičiaupk ir pasakok tiesiai apie Dūminės ceremoniją, - kumštelė- 
jo alkūne Beverlė. 

- Gerai. Žinoma, - atsakė Benas. Ričis neabejojo, kad Henskomo at- 
sakymas būtų lygiai toks pats, jei Beverlė baksteltų alkūne ir pasiūlytų: 
“Benai, išgerk nuodų, gerai?“ 

- Suprantate, tie indėnai turėjo tokią ypatingą apeigą, ir kai statėm ši- 
tą slėptuvę, aš prisiminiau ją. Kai jiems reikėdavo priimti kokį nors svar- 
bų sprendimą, - ar sekti paskui bizonų bandas, ar ieškoti šviežio vandens, 


* Scrabble (angl.) - žodžių sudarinėjimas, lentoje atverčiant kubelius su paslėp- 
tomis raidėmis; panašus į liet. TV žaidimą "Zodžių mūšis". 

kariauti ar ne su priešais, - indėnai iškasdavo gilią duobę ir uždengdavo 
šakomis, palikę tik nedidelę angą. 

- D-dūmtraukį, - pasakė Bilas. 

- Tavo proto lankstumas nesiliauja mane stebinęs, Didysis Bilai, - niū- 
riai pastebėjo Tozijeris. - Tau reikėtų dalyvauti žaidime “Dvidešimt vie- 

as". Galiu lažintis, kad nurungtum net senį Čarlį van Doreną. 

Bilas pagąsdino smūgiu. Ričis lošėsi ir kaukštelėjo galva į skersinį. 

- Ach! 

- T-taip tau ir reikia, - pasakė Bilas. 

- Užmūšiu, susmyrdęs šunie, - atskirto Tozijeris, - mūms nereikia to... 

- Ar galite patylėti? - paklausė Beverlė. - Tai įdomu, - ir ji apdovano- 
jo Beną tokiu šiltu žvilgsniu, kad Ričis pagalvojo, jog iš vargšelio ausų 
parūks dūmai. 

- Gerai, B-B-Benai. T-tęsk. 

- Ką gi, - sukranksėjo Benas. Turėjo atsikrenkšti prieš tęsdamas savo 
pasakojimą. - Kai dūminė būdavo baigta, viduryje sukraudavo laužą. Spe- 
cialiai parinkdavo šlapių malkų, kad kuo daugiau rūktų. Tada drąsuoliai 
nusileisdavo vidun ir susėsdavo apie jį. Duobė prisipildydavo dūmų. Kny- 
goje rašoma, kad tai religinė apeiga, bet kartu tai savotiškos varžybos, 
suprantate? Po pusdienio dauguma karių išlįsdavo, neištvėrę dūmų. Lik- 
davo du trys ištvermingiausi. Ir jie imdavo regėti vizijas. 

- Kurgi ne, pakvėpavęs dūmų šešias valandas aš irgi i1mčiau regėti, - 
įsiterpė Maikas, visus prajuokindamas. 

- Vizijos turėjo nurodyti genčiai, ką toliau daryti, - tęsė Benas. - Ir ne- 
žinau, teisybė tai ar ne, bet knygoje rašoma, kad vizijos dažniausiai pa- 
sitvirtindavo. 

Stojo tyla. Ričis atsisuko į Bilą. Ir buvo tikras, kad taip padarė visi. 
Dūminė nebuvo vienas iš chemijos eksperimentų, apie kuriuos pasiskai- 
tęs užsimanai pats pabandyti. Tą suprato 1 kiti. Ypač Benas. Jie priva- 
lėjo tą padaryti. 

Jie imdavo regėti vizijas... Vizijos dažniausiai pasitvirtindavo. 

Ričis staiga pagalvojo: “Galiu prisiekti, kad paklaustas Kupeta atsa- 
kytų, jog ta knyga tiesiog pati įšoko į rankas, lyg kažkam reikėjo, kad jis 
perskaitytų ir papasakotų apie tą ceremoniją visiems. Nes jie juk gentis, 
ar ne? Taip. Mes. Ir, suprantama, mums reikia žinoti, kas bus toliau". 

Paskui šitą mintį atėjo kita: “Ar tai buvo nulemta? Ar buvo nulemta 
jau tada, kai Benas atsisakė minties rengti slėptuvę medyje ir pasirinko 
žemę? Kiek mes patys galvojame ir kiek galvoja per mus?“ 

Šita mintis turėjo savotiškai nuraminti. Gera įsivaizduoti, kad kažkas 
didesnis ir protingesnis galvoja už tave, kaip suaugę kad galvoja, ką tau 
pavalgyti, apsirengti, kuo užsiimti. Ir Ričis buvo įsitikinęs, kad jėga, kuri 
subūrė juos, kuri panaudojo Beną kaip žygūną dūminės idėjai perduoti, 
yra ne ta, žudanti vaikus. Pastarosios... 

(gali drąsiai taip vadinti) 

TO priešybė. Bet jam vis tiek nepatiko būti kontroliuojamam, valdo- 
mam, stumiamam... 

Jie visi žiūrėjo į Bilą, laukė, ką jis pasakys. 

- Z-ž-Žinai, - pasakė jis, - s-skamba vi-visai vi-viliojančiai. 

Beverlė atsiduso. Stenas neramiai subruzdo. 

- Vi-vi-isai viliojančiai, - pakartojo Bilas, nuleidęs akis į savo rankas. 
Ir gal tai tebuvo silpna Beno prožektorius šviesa ar jo paties fantazija, bet 
Tozijeriui Bilas pasirodė pablyškęs ir persigandęs, nors šypsojosi. - G-gal 
v-vizija parodys atsakymą į mūsų p-p-problemą. 

“Jei kas ir matys viziją, tai būsi tu", - pagalvojo Ričis. Bet jis klydo. 

- Na, - pasakė Benas, - galbūt tai tinka tik indėnams, bet kvaila neiš- 
mėginti. 

- Zinoma, mes veikiausiai iškeipsim nuo dūmų ir užversim kojas, - niū- 
riai pareiškė Stenas. - Juk tai kvaila. 

- Tu nenori, Stenai? - paklausė Edis. | 

- Kodėl nenoriu? - atsiduso berniukas. - Su jumis dar ne tokių nesą- 
monių padarysi, - jis žvilgtelėjo į Bilą. - Kada? 

- G-geresnio |-1-laiko kaip š-šiandien ga-gali ir nebūti. 

Visi tylėdami svarstė. Tada Ričis pašoko ir atvertė liuką, įsileisdamas 
tos rūškanos dienos šviesą. 

- Aš turiu kirvuką, - pakilo iš paskos Benas. - Kas nori man padėti pa- 
rūpinti kuro? 

Galiausiai jie visi ėmėsi Benui padėti. 


3 


Pasiruošimas užtruko valandą. Jie prikapojo keturis glėbius plonų žalių 
šakelių, nuo kurių Benas nuskabė lapus. “Sitos tai tikrai rūks, - pasakė jis, 
- tik kažin ar pavyks įkurti laužą". | 

Beverlė su Ričiu atgabeno nuo Kenduskego krūvą postambių akme- 
nų Edžio striukėje (mama jį versdavo pasiimti striukę, net jei lauke dvi- 
dešimt penki laipsniai karščio - gali lyti, sakydavo, o su striuke neperš- 
lapsi). Nešdamas akmenis į laukymę, Ričis tarė: 

- Tau negalima ten dalyvauti, Beve. Tu mergaitė. O juk Benas sakė, 
kad į duobę leisdavosi tik kariai, o ne indėnės. 

Beverlė stabtelėjo nužvelgdama draugą su nuostaba ir susierzinimu. 
Viena sruoga išsprūdo iš jos “uodegos"; Bevė atkišo apatinę lūpą ir nu- 
pūtė ją nuo kaktos. 

- Tu juk žinai, Riči, kad aš bet kada galiu tave patiesti. 

- Ta netuhi heikalo, mis Skahlet! - sušvebeldžiavo Ričis, išversdamas 
akis. - Tu vis tiek mergaitė ir visada liksi mergaitė! Ir niekad nebūsi in- 
dėnų karys! | 

- Tada aš būsiu karė, - atšovė Beverlė. - O dabar ar nešim šituos ak- 
menis į slėptuvę, ar kelis paleisti į tavo suknistą makaulę? 

- Rupu pupu, mis Skahlet, niekas neknisti mano makaulė! - suspigo Ri- 
čis, ir Beverlė tiek užsikvatojo, kad išmetė Edžio striukės galą, ir visi ak- 
menys išbiro. Paskui ji plūdo Ričį, kol jiedu iš naujo rankiojo akmenis, 
o tas maivėsi visais savo balsais ir slapčia gėrėjosi jos grožiu. 

Nors Ričis rimtai nemanė, kad Bevė neturėtų dalyvauti toje ceremo- 
nijoje dėl savo lyties, Bilas Denbras buvo griežtesnės nuomonės. 

Ji stovėjo įsispendusi į klubus rankas ir paraudusi iš pykčio rėkė: 

- Nedrįsk taip nukirsti, Mikčiau Bilai! Aš irgi čia priklausau! Ar aš jau 
nebe šito nusususio klubpalaikio narė? 

Bilas kantriai aiškinosi: 

- Tai v-v-visai ne d-dėl to, B-B-Beve, ir tu p-p-pati t-tai s-supranti. K- 
k-kažkas turi likti vi-vi-viršuje. 

- Kodėl? 

Denbras daugiau neįstengė pratarti ir žvilgsniu paprašė Edžio pa- 
galbos. 

- Atsimeni, ką Stenas sakė, - tyliai aiškino jis. - Dėl dūmų. Ir Bilas sa- 
ko, kad taip iš tikro gali atsitikti, - mes galime užtrokšti. Mirti. Taip daž- 
niausiai atsitinka per gaisrus. Zmonės ne sudega, o uždūsta dūmais. Jie... 

Mergaitė atsigręžė į Edį. 

- Ką gi, gerai. Jis nori, kad kas nors liktų viršuje blogiausiam atvejui? 

Edis nedrąsiai linktelėjo. 

- Tai kodėl ne tu? Juk tu sergi astma. 
kai stovėjo aplink susikišę rankas į į kišenes ir tyrinėjo savo , sportbačius. 

- Cia vien todėl, kad aš mergaitė? Prisipažink, dėl to? 

- Be-Be-Be-Be... 

- Gali nekalbėti. Užteks, jei linksėsi ir purtysi galvą. Juk tavo galva 
nemikčioja, tiesa? Ar todėl, kad aš mergaitė? 

Bilas nenoriai linktelėjo. 

Bevė ž žiūrėjo į jį, lūpos trukčiojo. Ričis AuKS, kad ji pravirks. Bet taip 
neatsitiko; ji pratrūko burnoti. 

- Po velnių! - Bevė pasisuko į kitus. i vengė jos žingsnio, lyg jis 
būtų radioaktyvus. - Eikit visi po velnių, jei taip galvojate! - ji vėl atsi- 
gręžė į Bilą ir pradėjo pilti, neleisdama jam net prasižioti: - Mes čia ne 
karo Žaisti susirinkome, ir tu Žinai tai, Bilai. Mums reikia tą padaryti. Tai 
visko dalis. Ir tau nepavyks manęs išprašyti vien todėl, kad aš ne berniu- 
kas. Supratai? Geriau suprask, nes išeinu. O kai išeisiu, tai visam laikui. 
Visam. Supratai? 

Ji nutilo. Bilas žiūrėjo į Bevę. Atrodė atgavęs savitvardą, o Ričis bi- 
jojo. Jis jautė, kad jų šansas nugalėti, pasiekti tai, kas nužudė Džordžą 
Denbrą ir kitus vaikus, pasiekti ir sunaikinti TĄ pakibo ant plauko. “Sep- 
tyni, - pagalvojo jis, - magiškas skaičius. Mūsų turi būti septyni. Taip turi 
būti". 

Kažkur sučiulbo paukštis. Nutilo. Vėl sučiulbo. 

- G-g-gerai, - pasakė Bilas, ir Ričis lengviau atsikvėpė. - Bet k-kaž- 
kas t-t-turės likti vi-viršuje. K-kas no-nori? 

Ričis tikėjosi, kad pasisiūlys Edis arba Stenas. Edis tylėjo. Stenlis at- 
rodė išblyškęs ir susimąstęs. Maikas stovėjo užkišęs nykščius už diržo it 
Stivas Makvynas iš “Ieškomas gyvas ar miręs"; judėjo tik akys. 

- K-k-ko I-laukiat? - pasakė Bilas, 1r Ričis suprato, kad išsisklaidė vi- 
sos pretenzijos, karštos kalbos, - tai liudijo nevaikiškai rimtas Denbro vei- 
das. Tai buvo viso dalis, gal net pavojingesnė už apsilankymą Neibolto 
gatvės 29-ame name. Visi jautė tai... ir neketino trauktis. Staiga jį apėmė 
begalinis pasididžiavimas jais, džiaugsmas, kad jis - vienas iš jų. Jie drau- 
gai. Velniškai geri draugai. Ričis nusiėmė akinius ir įnirtingai ėmė bliz- 
ginti į marškinių kampą. 

- Žinau, kaip padarysim, - tarė Bevė. Ji išsitraukė degtukų knygutę 
(viršelyje buvo mikroskopinio dydžio pretendenčių į “Mis Reingold" ti- 
tulą nuotraukos), užžiebė vieną ir tuoj pat užpūtė. Tada nuplėšė dar še- 
šis degtukus ir sudėjo prie apdeginto. Paskui trumpam nusisuko, o kai at- 
sisuko, iš sugniaužto kumščio kyšojo septyni balti degtukų galiukai. - Tas, 
kuris išsitrauks nudegintą, liks viršuje ir ištrauks kitus, jei kas. 

- T-tai tu š-šitaip? 

Beverlė nusišypsojo jam, ir šypsena nugiedrijo jos veiduką. 

- Taip, kaliause, aš šitaip. O tu? 

- Aš m-m-myliu tave, B-B-Beve, - pasakė Bilas, ir mergaitė sužydo 
vieną. Galvutė buvo mėlyna, neapdegusi. Bevė atkišo ranką Benui. 

- Aš irgi tave myliu, - kimiai pasakė Henskomas. Veidas nuraudo kaip 
slyva, žiūrėk, tuoj ištiks smūgis. Bet niekas nesijuokė. Barenso gilumo- 
je vėl sučiulbo paukštis. “Stenas žinotų koks“, - pagalvojo Ričis. 

- Ačiū, - atsakė mergaitė, ir Benas ištraukė degtuką. Galvutė buvo ne- 
nudegusi. 

Atėjo eilė Edžiui. Jis šypsojosi labai atvirai 1r maloniai. 

- Aš, atrodo, taip pat tave myliu, Beve, - tarė jis ir ištraukė degtuką nc- 
sirinkdamas. Jo galvutė buvo mėlyna. 

Dabar Beverlė pasiūlė keturis degtukų galiukus Ričiui. 

- Aš myli tu, mis Skahlet! - sucypė nutaisęs ploniausią balselį Tozi- 
jeris ir pasiuntė oro bučinį. Bet santūri draugės šypsena privertė susigėsti. 
- Aš tikrai tave myliu, Beve, - pasakė jis, paliesdamas auksines jos gar- 
banas. - Tu šauni. 

- Ačiū, - atsakė ji. 

Ričis ištraukė degtuką įsitikinęs, kad jam teko apdegęs. Apsiriko. 

Beverlė pasiūlė rinktis Stenui. 

- Aš myliu tave, - pasakė jis ir išsirinko vieną degtuką. Neapdegęs. 

- Likom tik mudu, Maikai. Trauk. 

Negriukas žengė arčiau. 

- Per mažai pažįstu tave, kad kalbėčiau apie meilę, - pasakė jis, - bet 
vis tiek tave myliu. O plūstis galėtum mano mamą pamokyti. 

Visi nusijuokė, ir Maikas ištraukė degtuką. Galvutė buvo sveika. 

- T-tai vis d-dėlto t-tu, B-Beve, - tarė Bilas. 

Įširdusi - visos pastangos perniek - Beverlė ištiesė delną. 

Paskutinio degtuko galvutė irgi buvo mėlyna. 

- T-tu pa-pakeitei jį, - apkaltino Bilas. 

- Ne. Nekeičiau, - mergaitė nepuolė karštai protestuoti, kaip reikėjo ti- 
kėtis. Balse girdėjosi tikras nustebimas. - Prisiekiu, kad nekeičiau. 

Ji parodė visiems delną. Jis buvo išteptas suodžiais nuo apdegusio 
degtuko. | 

- Bilai, savo motina prisiekiu! 
no jam degtukus. Septynis, sveikomis galvutėmis. Stenas su Edžiu išnaršė 
žolę aplink, ieškodami apdegusio degtuko. 

- Aš nekeičiau, - pakartojo Beverlė tarsi pati sau. 

- Tai ką dabar darysim? - paklausė Ričis. 

- V-visi leisimės ž-ž-žemyn, - atsakė Denbras. - Nes taip n-n-nulemta. 

- O Jeigu uždusime? - sunerimo Edis. 

Bilas vėl pažvelgė į Beverlę. 

- Jei B-Bevė s-sako t-tiesą, o aš t-t-tikiu ja, ne-uždusim. 

- Iš kur tu žinai? - asai Stenas. 


Vw e 


Vėl E 6 paukštis. 

Benas su Ričiu nusileido pirmieji, o kiti po vieną padavinėjo akmenis. 
Ričis perduodavo juos Benui, kuris krovė ratu slėptuvės viduryje. 

- Gerai, - pasakė jis. - Užteks. 

Tada su glėbiu žalių šakų į vidų sulindo kiti. Bilas paskutinis. Jis už- 
darė liuką ir pravėrė siaurą langiuką ant vygių. 

- C-čia bu-bu-bus mūsų dūmų anga. Ar t-t-turim p-prakuro? 

- Galiu pasiūlyti šitą, jei tinka, - Maikas išsitraukė aptrintą Arčio hu- 
moreskų knygutę. - Aš jau perskaičiau. 

Bilas iš lėto plėšė lapą po lapo. Kiti sėdėjo atsirėmę į sienas petys petin 
ir stebėjo nesikalbėdami. Atmosfera buvo įtempta kaip styga. 

Bilas užmetė ant popieriaus plonesnių vytelių ir pasakė Beverlei: 

- T-t-turėjai di-degtukų... 

Prieblandoje įsižiebė trapi ugnelė. 

- Dar, žiūrėk, visai neužsidegs, - truputį drebančiu balsu pasakė Be- 
verlė ir keliose vietose palietė popierių degtuku. Kai liepsnelė priartėjo 
prie pirštų, metė degtuką į laužo centrą. 

Traškėdamos augo nedrąsios liepsnelės, įžiebdamos jų veiduose vil- 
tį, ir tada Ričis jau neabejojo Beno pasakojimu. Taip buvo senais senais 
laikais, kai apie baltąjį žmogų ėjo tik legendos, o indėnai persekiojo bi- 
zonų bandas, tokias dideles, kad horizonte galo nesimatė, ir drebėjo že- 

mė joms lekiant. Jis įsivaizdavo tuos indėnus, kajovus ar paunius, savo 
dūminėje, susėdusius petys prie peties, kelis prie kelio ir stebinčius, kaip 
ugnis šlamščia žalias šakeles, ir tyliai šnypščia ištekantys medžio syvai. 
Sėdinčius ir laukiančius vizijos. 

Taip. Sėdėdamas čia jis viskuo tikėjo... o matydamas susikaupusius 
draugų veidus, kurie stebėjo anglijančius knygos lapus, suprato, kad jie 
taip pat tiki. 

Sakelės įsidegė. Duobė ėmė pildytis dūmų. Balta sruogelė nuvinguria- 
vo pro angą laukan. Bet viršuje buvo tyku, nė mažiausio traukimo, ir dau- 
guma dūmų liko žemai. Jie buvo aitrūs, graužė gerklę ir vertė ašaroti akis. 
Edis sausai kostelėjo ir nutilo. “Jam nereikėtų čia būti", - pagalvojo Ri- 
čis, bet kažkas kitas, matyt, manė kitaip... 

Bilas įmetė gniūžtę šakelių į rūkstantį laužą ir plonu, visai ne savo bal- 
su paklausė: 

- Kas nors m-mato vi-vi-viziją? 

- Viziją, kaip iš čia dingti, - atsakė Stenas Urisas. Beverlė pradėjo juok- 
tis, o baigė kosėdama ir dusdama. 

Tozijeris atsišliejo į sieną ir pakėlė akis į baltą šviesos stačiakampį sto- 
ge. Pagalvojo apie Polo Bunjano statulą tą kovo dieną... bet tai ne kas kita 
kaip miražas, haliucinacija 

(vizija). 

- Sitie dūmai mane pribaigs, - pasakė Benas. - Fu-u-u! 

- Niekas tavęs nelaiko, * burbtelėjo Ričis, nenuleisdamas akių nuo dū- 
mų angos. Jautė, kad gali tai pakęsti. Ir kad palengvėjo dešimčia svarų. 
Be to, velniai rautų, slėptuvė atrodė ta pati, tik didesnė. Ne, tikrai. Jis sė- 
dėjo atrėmęs kairę koją į minkštą Beno Henskomo šlaunį, o kaulėtas Bi- 
lo petys lietėsi su jo dešiniu. Dabar jis nesilietė nė su vienu. Jis tingiai 
žvilgtelėjo į šonus, kad įsitikintų. Juslė neapgavo: Benas buvo per pėdą 
nuo jo; o Bilas dar toliau. 

- Vietos daugėja, draugai ir kaimynai, - pasakė jis. Giliau įkvėpė ir už- 
sikosėjo. Skaudėjo labai giliai krūtinėje, kaip kosint susirgus gripu ar 
plaučių uždegimu. Jis išsigando, kad nebegalės nustoti ir draugų bus 1šs- 
tumtas laukan. “Jei jie patys pajėgs", - pagalvojo jis, bet mintis atrodė to- 
kia tolima, nebaisi. 

Bilas papliauškino per nugarą, ir kosulys aprimo. 
keturkampę angą. Kokia dabar ji ryški! Matė ją, plaukiančią tamsoje, net 
užsimerkęs, tik skaisčiai žalią, o ne baltą. 

- A-apie k-k-ką tu čia? - paklausė Bilas. 

- Mikčiojimą, - jis nutilo išgirdęs kažkieno kosulį, bet negalėjo pažinti 
kieno. - Tau reikėtų kaitalioti balsus, o ne man, Didysis Bilai. Tu... 

Kosulys pasidarė garsesnis. Staiga dūminę užliejo dienos šviesa, to- 
kia akinanti, kad jis turėjo prisimerkti. Spėjo tik įžiūrėti, kad laukan ropš- 
čiasi Stenas. 

- Atleiskit, - išspaudė jis per spazmišką kosulį. - Aš negaliu... 

- Viskas gerai, - išgirdo Ričis save sakant. - Išeinant nereikia rodyti 
ženklų, - balsas sklido kaip iš svetimo kūno. 

Po minutėlės liukas nusileido, bet patekusio oro užteko galvai prab- 
laivėti. Prieš Benui pasislenkant į Steno vietą, Ričis vėl pajuto jo koją. 
Kodėl jam atrodė, kad slėptuvė padidėjo? 

Maikas Henlonas įmetė eb į tūkstantį laužą. Ričis Ei giliai 
rėsi vis šiltesnė ir jaukesnė. 

Tozijeris apsidairė. Draugai vargiai matėsi paskendę dūmuose, nut- 
viekstuose menkos dienos šviesos. Bevė sėdėjo atlošusi galvą į skersinį, 
užsimerkusi, susidėjusi rankas ant kelių, o ašaros ritosi per skruostus iki 
ausų spenelių. Bilas sėdėjo turkiškai, nuleidęs galvą. Benas... 

Benas staiga pakilo atversdamas liuką. 

- Dabar Benas, - pasakė Maikas. Jis sėdėjo pagal indėnų tradiciją tie- 
siai priešais Ričį raudonomis kaip triušio akimis. 

Pasidarė kiek vėsiau. Dalį dūmų ištraukė laukan. Benas kosėjo ir sau- 
sai žiaugčiojo. Jis išlindo Steno padedamas, ir dar nespėjus nė vienam nu- 
leisti liuko, ant kojų sverdėdamas pakilo Edis lavono blyškumo veidu ir 
didžiulėmis mėlynėmis po akimis. Siaura krūtinė spazmiškai kilnojosi. Jis 
netvirtai užsikabino už angos krašto ir būtų parkritęs, jei ne Benas su Ste- 
nu, sugriebę jį už abiejų rankų. 

- Atleiskit, - spigiai šnipštelėjo Kaspbrakas, ir draugai jį ištraukė. Liu- 
kas vėl užsidarė. 

Ilgą laiką buvo tylu, Dūmai virto toliau, kol duobėje stojo neperregi- 
ma ūkana. “Panašu į tirštą žirnių sriubą, Vatsonai", - pagalvojo Ričis ir 
vieną mirksnį pasijuto Šerloku Holmsu (Holmsu, kuris buvo labai pana- 
šus į Bazilį Ratbouną ir kažkodėl tik juodai baltas), energingai žingsniuo- 
jančiu Beikerio gatve; Moriartis kažkur netoliese, šalia laukia dviratis eki- 
pažas, ir tuoj prasidės vaidinimas. 

F antazija buvo nuostabiai ryški ir tiksli. Atrodė, jog turi svorį, ne taip, 
kaip tie popiečio sapnai (“Bosox'ų" užribis, devintojo dugnas, bazės už- 
pildytos, na štai atlekia, pakyla... DINGO! Bėk “namo" Tozijeri... i1r Beibo 
rekordas sumuštas!), atrodė kažkaip viskas realu. 

Bet jam užteko nuovokos suprasti, kad jeigu viskas baigsis tik Šerlo- 
ku Holmsu, istorija apie vizijas yra iš piršto laužta. 

Žinoma, jei nebūtų Moriarčio. Bet čia ne jis, čia TAS, ir jis tikras., 
TAS... 

Tada vėl atsivėrė liukas, ir Beverlė ėmė lipti sausai kosėdama, užsi- 
dengusi ranka burną. Benas suėmė vieną jos ranką, Stenas - kitą, ir pu- 
siau pati, pusiau draugų padedama, Bevė išsiropštė į gryną orą. 

- J-ji d-d-didėja, - pasakė Bilas. 

Ričis apsidairė. Viduryje rūko akmenimis apdėtas laužas. Priešais, suk- 
ryžiavęs kojas, kaip raudonmedžio totemas sėdėjo Maikas ir žiūrėjo į jį 
užraudusiomis nuo dūmų akimis. Tik sėdėjo mažiausiai už dvidešimties 

jardų, o Bilas dar toliau, Ričiui iš dešinės. Požeminė slėptuvė pasidarė po- 
kylių salės dydžio. 

- Nesvarbu, - pratarė Henlonas. - Tuoj kažkas bus. Jau yra. 

- T-t-taip, - sutiko Bilas. - Bet aš... aš... aš... 

Jis užsikosėjo. Mėgino tvardytis, bet darėsi dar blogiau. Per ūką Ri- 
čis matė, kad Denbras nerangiai keliasi, skuba prie liuko, atidaro. 

- Sė-sė-sėkmė-ė... - nebaigęs Žodžio buvo ištrauktas. 

- Atrodo, kad likome dviese, Miki, - pasakė Ričis ir užsikosėjo pats. 
- Buvau tikras, kad paskutinis išeis Bilas... | 

Kosulys smarkėjo. Jis susilenkė, neįstengdamas atgauti kvapo. Galva 
pūtėsi - sirpo - kaip kraujo pritvinkusi ropė. Akys plūdo ašaromis -po aki- 
niais. 

Iš labai toli pasigirdo Maiko balsas: 

- Lipk lauk, jei negali daugiau, Riči. Nesinuodyk. Užtrokši. 

Ričis pakėlė ranką ir numojo 

(išeinant nereikia rodyti jokių ženklų) 

atsisakydamas. Pamažu kosulys aprimo. Maikas buvo teisus; kažkas 
tuoj atsitiks, ir greitai. O jis norėjo būti čia, kai tai įvyks. 

Jis atlošė galvą ir vėl ėmė žiūrėti į dūmų angą. Po kosulio galva bu- 
vo lengva, rodės, jis kyla ant oro pagalvės. Malonus jausmas. Ričis ne- 
giliai įkvėpė ir pagalvojo: “Vieną dieną aš tapsiu rokenrolo žvaigžde. Rim- 
tai. Būsiu įžymus. Įrašinėsiu plokšteles, albumus, vaidinsiu filmuose. Tu- 
rėsiu juodą sportinę striukę, baltus batus ir geltoną “Kadilaką". O kai grį- 
šių į Derį, visi nagus nusigrauš iš pavydo, net Bauersas. Aš su akiniais, 
na ir kas? Badis Holis irgi nešioja akinius. Šoksiu, kol iš koto nuvirsiu. 
Būsiu pirmoji rokenrolo žvaigždė iš Meino. Aš..." 

Mintis nutrūko. Nesvarbu. Ričis pajuto, kad nebereikia atsargiai kvė- 
puoti. Plaučiai prisitaikė. Gali traukti dūmus kiek panorėjęs. Gal jis iš Ve- 
neros... 

Maikas įmetė dar kelias šakas į ugnį. Neatsilikdamas Ričis padarė tą 
patį. 

- Kaip jautiesi, a? - paklausė Maikas. 

Ričis nusišypsojo. 

- Daug geriau. Visai nieko, sakyčiau. O tu? 

Maikas linktelėjo ir nusišypsojo. 

- Aš irgi gerai. Buvo atėję į galvą kokių nors juokingų minčių? 

- Taip. Vienu momentu atrodė, kad esu Serlokas Holmsas. Paskui - 
kad galiu šokti kaip “Dovells'ai". Tavo akys tokios raudonos, kad nega- 
li įsivaizduoti. 

- Tavo irgi. Porelė triušių garde, štai kas mes. 

- Taip? 

- Taip. | 

- Tai sakai, viskas gerai? 

- Viskas. O tu sakai, kad sužinojai žodį? 

- Sužinojau, Miki. 

- Tada gerai. 

Jie nusišypsojo vienas antram, ir Ričis vėl atlošė galvą į sieną ir ėmė 
žiūrėti į dūmų angą. Netrukus pajuto, kad kyla. Kyla... į viršų. Į viršų kaip 

(apačioje mes visi plaukiame) 

balionas. 

- Ei, v-vaikinai, k-k-kaip jūs t-ten? 

Tai Bilo balsas pro langelį. Iš Veneros. Susirūpinęs. Ričis pajuto, kad 
nukrinta Žemėn. 

- Gerai, - išgirdo tolimą, susierzinusį savo balsą. - Sakau, kad gerai, 
patylėk, Bilai, leisk mums sužinoti žodį. Mes sužinojome 

(pasaulį) 

žodį. 

Slėptuvė pasidarė dar didesnė, su kažkokio lakuoto medžio grindimis. 
Rūkas buvo kaip pienas, neryškiai spingsojo laužas. O grindys! Viešpa- 
tie, pasigailėk mūsų! Ša pokylio salė. Maikas žvelgė į jį iš kitos 

Eini seni Miki? 

Kartu su tavimi, Riči. 

Tai vis dar sakai, kad viskas gerai? 

Taip... bet duok man ranką... pasieksi? 

Tikiuosi. 

Ričis ištiesė savo ranką, ir nors Maikas buvo kitame šitos milžiniškos 
patalpos gale, pajuto, kaip stiprūs rudi pirštai suspaudžia riešą. Oi, koks 
malonus prisilietimas... kaip gera rasti troškimą ramybėje ir ramybę 1 
kime, apčiuopti materiją rūke ir rūką materijoje... 

Jis atkragino galvą ir įsmeigė akis į stačiakampę angą. Balta ir mažu- 
tė, dabar ji buvo toliau. Už mylių. Dangiška Veneros šviesa. 

Tai prasidėjo. Jis pakilo. “Ką gi", - pagalvojo Ričis, ir dar greičiau ėmė 
kilti per dūmus, rūką ar dar kaip pavadinsi. 

ww. 

Jie nesėdėjo po žeme. 

Abu berniukai atsidūrė Barense. Temo. . 

Ten, be abejo, buvo Barensas, bet viskas atrodė kitaip. Zaluma buvo 
sodrešnė, vešesnė, viskas aplinkui maloniai kvepėjo. Buvo visai neregė- 
tų augalų, o tai, ką Ričis palaikė medžiais, iš tikro pasirodė besą milži- 
niški paparčiai. Girdėjosi vandens čiurlenimas, tik daug smarkesnis ne- 
gu turėtų: Kenduskegas teškeno palengva, tingiai, o šitaip šniokščiant Ri- 
čis įsivaizdavo Kolorado upę, kai ji kerta Didįjį kanjoną. 

Cia buvo dar ir karšta. Suprantama, ir Meine vasarą būna karšta ir 
tvanku, kad pabundi šlapias nuo prakaito, bet tokio karščio ir drėgmės To- 
zijeris neįsivaizdavo. Tirštas rūkas glaudėsi žemumėlėse ir vijosi apie ber- 
niukų kojas. Jis buvo aitrus kaip dūmai degant šlapioms malkoms. 

Jiedu su Maiku nesikalbėdami pajudėjo per tankumyną vandens link. 
Medžius buvo apvijusios lianų virvės, kurios karojo kaip milžiniški ha- 
makai. Per krūmus brovėsi dar kažkas. Sprendžiant iš garso, turėjo būti 
stambesnis už elnią. : 

Ričis stabtelėjo apsidairyti. Zinojo, kurioje pusėje turi kyšoti baltas 
vandentiekio bokšto cilindras, bet jo ten nebuvo. Nesimatė nei geležin- 
kelio pylimo, sukančio į manevrinę stotį Neibolto gatvės gale, nei Seno- 
j0 Iškyšulio pastatų masyvo - ten, tarp milžiniškų paparčių ir pušų kyšo- 
jo raudono kalkakmenio atodangos. 

Virš galvų kažkas supliauškėjo. Berniukai susigūžė, kai pro juos praš- 
vilpė šikšnosparnių būrys. Tokių didelių Ričis nebuvo matęs ir išsigan- 
do labiau, negu tada, kai Bilas tik pradėjo minti Silverį, o vilkolakis jau 
kvėpavo į nugarą. Vietos ramumas ir svetimumas gąsdino, bet užvis bai- 
siausia, kad viskas buvo siaubingai pažįstama. 

“Be reikalo gąsdiniesi, - bandė įtikinti jis save. - Atmink, jog čia tik 
sapnas, vizija, - nesvarbu, vadink, kaip nori. Iš tikro mes su seniu Mikiu 
dūminėje, apkvaitę nuo smalkių. Tuoj Bilas sunerims, kad mes neatsako- 
me, ir nusileis su Benu mūsų gelbėti?'. 

Bet jis juk matė, kad vieno šikšnosparnio sparnai buvo tokie perma- 
tomi, jog švietėsi saulė pro juos. O kai lindo per vieno paparčio apačią, 
matė storą geltoną vikšrą, šliaužiantį per platų žalią lapą. Ir mažulyčiai 
juodi gyviai šokinėjo ir zujo jo kūnu. Jei tai sapnas, tokio tikroviško jis 
dar nebuvo sapnavęs. 

Jie keliavo į vandens šniokštimą. Per kelius siekiantį rūką nesimatė, 
ar koja eina žeme, ar ne. Pagaliau pasiekė vietą, kurioje ir rūkas, ir žemė 
nutrūko. Ričis netikėjo savo akimis. Srovė negalėjo būti Kenduskego, bet 
tai buvo jis. Vanduo virė ir šniokštė siaura vaga per minkštą uolą; kitoje 
pusėje Ričis galėjo suskaičiuoti amžius, įrėžtus akmeny, iš pradžių rau- 
doname, paskui oranžiniame ir vėl raudoname. Per šitą upelį nepereisi ak- 
menų brasta; reikės virvinio tilto. O įkritęs į srovę, tuojau būsi nuneštas. 
Kol Ričis išsižiojęs apžiūrinėjo upelį, rausva sidabriška Žuvis iššoko iš 
vandens, sugavo palei pat vandenį zvimbusį vabzdį ir pliumptelėjo atgal. 
Ričis spėjo įsitikinti, kad tokios žuvies niekad nėra matęs, net knygose. 

Į dangų purptelėjo veriančiai klykiančių paukščių būrys. Ne tuzinas ir 
ne du; vienu metu dangus pajuodo nuo sparnų, kad saulė neprasiskver- 
bė. Vėl kažkas sutraškėjo krūmuose. Ričis atsigręžė skausmingai tvink- 
sinčia krūtinėje širdimi ir pamatė į pietryčių pusę skubantį gyvulį, į anti- 
lopę panašų. 

Kažkas turi atsitikti. Ir jie tai Žino. 

Paukščiai urmu išsinešdino toliau į pietus. Paskui juos gyvūnai... vie- 
nas po kito. Tada įsiviešpatavo tyla, trikdoma tik nesibaigiančio upelio 
šniokštimo. Toje tyloje jautėsi kažkokia įtampa, kaip laukiant gimdymo. 
Ričis pajuto, kad pastyra plaukeliai ant sprando, ir vėl sugriebė Maiko 
ranką. 

Ar tu žinai, kur mes? - suriko jis draugui. - Sužinojai žodį? 

Jėzau, taip! - riktelėjo Maikas. - Sužinojau! Tai "praeitis", Riči! 
Praeitis! | 

Tozijeris linktelėjo. Praeitis, na, žinoma, seniai labai seniai, kai visi dar 
gyvenome miškuose. Jie buvo Barense, Barense prieš vienas Dievas ži- 
no kiek tūkstančių metų. Jie buvo neįsivaizduojamoje praeityje, prieš le- 
dynmetį, kai Naujojoje Anglijoje dar vešėjo tropikai kaip dabar Pietų 
Amerikoje... jei išvis egzistuoja “dabar"'. Ričis neramiai apsižvalgė, tary- 
tum tikėtųsi išvysti ilgą brontozauro kaklą su mažyte galvyte padangėse, 
žiaumojančią lapus, ar kardadantį tigrą, tykantį bruzgynuose. 

Bet buvo tylu kaip penkios ar dešimt minučių prieš įnirtingą audrą, kai 
danguje susigrūda violetiniai debesys, šviesa pavirsta it bepranykstančia 
mėlyne, visiškai nurimsta vėjas ir ore padvelkia išsikvėpusiomis automo- 
bilio baterijomis. 

Mes esame praeityje, prieš milijoną, o gal dešimt ar šimtą milijonų me- 
tų, ir kažkas turi atsitikti. Aš nežinau kas, aš bijau, noriu, kad viskas baig- 
tųsi, noriu grįžti, Bilai, maldauju, Bilai, ištrauk mus kaip iš nuotraukos, 
prašau, gelbėk... 

Maiko ranka susigniaužė, ir Ričis pajuto, kad ramybė jau sutrikdyta. 
Atsirado pastovi žema vibracija - jis daugiau juto, negu girdėjo; ji špau- 
dė ausų būgnelius. Vibracija nuosekliai augo. Buvo be jokios intonacijos; 
tiesiog buvo: 

(pradžioje buvo žodis buvo žodis buvo žodis) 

garsas be tono ir dvasios. Ričis atsirėmė į medį, šalia kurio stovėjo. 
Vibracija persidavė žieve jo rankai. Tuo pat metu jau ėmė justi ją, kylan- 
čią nuo žemės per pėdas, kulkšnis; gyslos ėmė zvimbti kamertonu. 

Ji augo ir augo. 

Ji artėjo iš dangaus. Nenorėdamas, bet neįstengdamas pasipriešinti, Ri- 
čis pakėlė galvą. Saulė švino pinigėliu šmėkščiojo sunkiuose debesyse, 
apsuptuose pasakišku rūko žiedu. Po juo tysojo apmirusi žalia dėmė - Ba- 
rensas. Ričis suprato, kokią viziją regi: jie tuūkės stebėti TO atsiradimą. 

Vibracija įgavo garsą - duslus griausmas virto kurtinančiu crescendo. 
Ričis užspaudė delnais ausis ir ėmė klykti, bet savęs negirdėjo. Henlonas 
darė tą patį; Ričis pastebėjo kraujo srovelę, nutekėjusią jam 1š nosies. 

Debesys vakaruose užsidegė raudona ugnimi. Spindulys praskynė ar- 
teriją, kuri ištvinko iki siaubingos spalvos upės; kai deginantis daiktas pra- 
simušė pro debesų sluoksnį, pakilo vėjas. Jis buvo karštas, svilinantis ir 
troškus. Daiktas danguje atrodė gigantiškas, į liepsnojančią galvutę nega- 
lėjai be skausmo žiūrėti. Nuo jos lėkė elektros krūviai, žaibai, lydimi 
griaustinio. 

Kosminis laivas! - suriko Ričis, parpuldamas ant kelių ir užsidengda- 
mas akis. - O Viešpatie, tai kosminis laivas! Bet jis netikėjo, - ir vėliau 
kaip įmanydamas bandys paaiškinti draugams, - kad ten kosminis laivas, 
nors atskrido ne iš kosmoso. Tai, kas tą dieną prieš daug daug metų nu- 
sileido, buvo iš toliau negu bet kokia žvaigždė ar kita galaktika. O 

“kosminiu laivu" Ričis pavadino todėl, kad galvoje neatsirado kito žodžio 
TAM apibūdinti. 

Tada įvyko sprogimas. Po garso sekė smūgio banga, pargriovusi vai- 
kus. Sįkart Maikas sugriebė draugo ranką. Nugriaudėjo antras sprogimas. 
Ričis atsimerkė ir išvydo siautėjančią ugnį ir dūmų stulpą. 

TAS! - suklykė jis Maikui iš siaubo. Niekada gyvenime, nei prieš tai, 
nei po to, nebuvo užvaldęs taip giliai joks jausmas. - TAS! TAS! TAS! 

Maikas pakėlė jį, 17 abu nubėgo palei Kenduskegą nepastebėdami, kad 
iki skardžio vos keli coliai. Iš pradžių pargriuvo užkliuvęs Maikas. Vė- 
liau kelį perdrėskė ir suplėšė kelnes Ričis. Pakilęs vėjas gynė dūmų ka- 
muolius tiesiai į juos. Dūmai ėmė tirštėti, ir Ričis pajuto, kad jiedu gelbs- 
tisi ne vieni. Gyvūnus vijo ugnis, baimė žūti liepsnose. Arba jie bėgo nuo 
TO. Įsiveržėlio į jų pasaulį. 

Ričis ėmė kosėti. Salia girdėjo krenkščiantį Henloną. Tiršti dūmai už- 
dažė dienos spalvas. Maikas vėl nugriuvo. Ričis paleido draugo ranką. 
Ieškojo ir negalėjo rasti... 

Maikai! - persigandęs suriko jis. - Maikai, kur tu? Maikai! MAIKAI! 

Draugas buvo dingęs; Maiko nebebuvo. 

Riči! Riči! Riči! 

(PLIAUKST) 

- Riči! Riči! Tu 

girdi mane? 

Jis atmerkė akis ir pamatė šalia klūpančią Beverlę, šluostančią jo lū- 
pas drėgna nosine. Kiti - Bilas, Edis, Stenas ir Benas - stovėjo šalia rim- 
tais nusigandusiais veidais. Vienas Ričio skruostas degė it ugny. Bandė 
kažką pasakyti Bevei, bet tik sukrankė. Pabandė sudrėkinti gerklę seilė- 
mis ir vos neapsivėmė. Gerklė ir plaučiai atrodė pilni dūmų. 

Pagaliau pavyko paklausti: 

- Tu ką, trenkei man antausį, Beverle? 

- Daugiau nieko nesugalvojau, - atsakė toji. 

- Pliaukšt, - sumurmėjo Riėčis. 

- Aš jau nebetikėjau, kad tu atsigausi, - pasakė Beverlė ir sukūkčiojo. 

Ričis nerangiai patapšnojo jai per petį, o Bilas uždėjo ranką ant kak- 
lo. Bevė iškart atsigręžė ir suėmusi spustelėjo ją. 

Tozijeris vargais negalais atsisėdo. Pasaulis ėmė raibuliuoti prieš akis. 
ką pelenų spalvos veidu. 

- Vėmiau? - paklausė Ričis Bevės. Mergaitė linktelėjo, nesiliaudama 
verkusi. 

Kranksinčiu, užsikertančiu airio policininko balsu jis paklausė: 

- Tau kliūti, maže? 

Beverlė per ašaras nusijuokė ir papurtė galvą. 

- Paverčiau tave ant šono. Išsigandau, kad u-u-užspringsi, - ji vėl prat- 
rūko raudoti. k 

- Na-na jau n-n-ne, - pareiškė Bilas, nepaleisdamas jos rankos. - Cia 
t-tik man ga-galima mi-mi-mikčioti. 

- Neblogai, Didysis Bilai, - pasakė Ričis. Jis bandė stotis, bet vėl su- 
sileido. Pasaulis plaukė kaip plaukęs. Berniukas ėmė krenkšti nusigręžęs, 
gerkle pradėjo kilti gniutulas. Jis vėmė žaliom putom ir tirštom seilėm. 
Užsimerkęs sugargė: 

- Kas nori užkąsti? 

- Fu, šūdas! - šūktelėjo pasibjaurėjęs Benas ir nusijuokė. 

- Man panašiau į vėmalus, - pasakė Ričis, nors akys buvo stipriai už- 
merktos. - Šūdas paprastai išeina iš kito galo, bent jau man. Apie tave ne- 
žinau, Kupeta, - kai Ričis pagaliau atsimerkė, už dvidešimties jardų išvy- 
do jų slėptuvę. Langelis ir liukas buvo atlapoti. Pro juos virto dūmai. 

Pagaliau Ričis įstengė atsistoti. Vieną sekundę manė, kad tuoj vėl ims 
tąsyti arba apalps. “Pliaukšt", - sumurmėjo jis, matydamas žodį, šmėžte- 
lėjusį prieš akis. Paskui tas jausmas išnyko, ir berniukas nusvirduliavo 
prie Maiko. Šio akys tebebuvo kaip įnirtusio buliaus, o iš dėmių ant kel- 
nių Ričis spėjo, kad bičiulis irgi, matyt, bus išvertęs skrandžio turinį. 

- Kaip baltaodis, visai neblogai pasirodei, - sukarkė Maikas ir nesmar- 
kiai stuktelėjo į petį. 

Ričis nerado žodžių - stebėtinai reta būsena. 

Prisigretino Bilas. Paskui jį ir kiti. 

- Tu mus ištraukei? - paklausė Ričis. 

- S-su B-B-Benu. T-tu rė-rėkei. Tiksliau a-abu. B-b-b... - Bilas metė 
žvilgsnį į Beną. 

Tas pasakė: 

- Viskas dėl dūmų, Bilai, - bet storuliuko balše jautėsi netikrumas. 

- Ar aš gerai jus supratau? - kategoriškai paklausė Ričis. 

Bilas truktelėjo pečiais. 

- K-ką t-t-taip, Ri-Riči? 

Už jį atsakė Maikas: 

- Iš pradžių mūsų ten nebuvo, tiesa? Nusileidote išgirdę mūsų rįksmus, 
bet mūsų neradote. 

- Ten buvo tiek dūmų, - pasakė Benas. - Ir mus išgąsdino tie jūsų riks- 
mai. Bet jie... atrodė... na... kad... 

- G-g-girdisi iš 1-labai t-t-t-toli, - pabaigė Bilas. Smarkiai mikčiodamas 
jis papasakojo, kad su Benu nulipę žemyn, nerado nei Ričio, nei Maiko. 
Jie aklai grabinėjo po dūmus išsigandę, kad jei nesuskubs, draugai mirs 
apsinuodiję dūmais. Bilas šiaip taip rado ranką - Ričio - “t-t-truktelėjo iš 
p-peties"', ir Ričis išlėkė iš miglos pusiau be sąmonės. Atsigręžęs pama- 
tė Beną, kaip meškiną apkabinusį Maiką. Abu kosėjo. Benas kilstelėjo 
Henloną ir išstūmė pro angą. 

Benas klausė ir linksėjo galva. 

- Aš grabaliojau aplink, supranti? Lyg ieškočiau, kam ranką paspaus- 
ti. Tu sugavai ją, Maikai. Kaip gerai, kad sugavai. Dar kiek, ir būtų po laiko. 

- Jūs, vaikinai, kalbate apie mūsų slėptuvę, it ten būtų salė, - pastebėjo 
Ričis. - Apie kažkokį aklinėjimą ir panašiai. Bet juk ten viso labo penkios 
pėdos į visas puses. 

Visi nutilo. Ziūrėjo į suraukusį antakius Bilą. 

- Ji b-b-buvo di-didesnė, - pagaliau ištarė jis. - Ar n-ne, B-Benai? 

Benas gūžtelėjo. 

- Taip atrodė. Tikriausiai dūmai kalti. 

- Ne dūmai, - tarė Ričis. - Prieš tai, kai tai įvyko, - kai mes išėjome, - 
prisimenu, pasirodė, jog mūsų slėptuvė kaip pokylių salė. Kaip filme 
“Septynios nuotakos septyniems broliams". Vos įžiūrėjau Maiką prie ki- 
tos sienos. 

- Prieš tai, kai išėjote? - pakartojo Beverlė. 

- Na... nežinau, kaip pavadinti... gal... 

Ji suspaudė Ričio ranką. 

- Tai įvyko, tiesa? Iš tikro! Jūs matėte viziją kaip Beno indėnai! - jos 
veidukas švytėjo. - Tai iš tikro įvyko! 

Ričis nužvelgė save, po to Maiką. Vienas draugo velvetinių kelnių ke- 
lis buvo išplėštas, paties kojos švysčiojo pro abu. Pro skyles matė krau- 
juojančius nubrozdinimus. 

- Jeigu tai buvo vizija, norėčiau, kad būtų paskutinė, - pasakė jis. - 
Neprisimenu apie kelius, bet kelnės, kaip Dievą myliu, buvo sveikos. Jos 
praktiškai naujos. Mama man kailį nuners. 

- Kas ten buvo? - duetu paklausė Benas su Edžiu. 

Ričis su Maiku pasikeitė žvilgsniais, ir tada Ričis paklausė: 

- Beve, turi dūmą? 

Ji turėjo dvi cigaretes, susuktas į popierinę nosinaitę. Tozijeris paėmė 
vieną, bet patraukęs taip užsikosėjo, kad grąžino cigaretę atgal. - Atleisk. 
Negaliu. 

- Tai buvo praeitis, - pasakė Maikas. 

- Nė velnio, - atšovė Ričis. - Tai buvo ne tik praeitis, tai buvo seniai 
pamiršta. 

- Taip, tikrai. Atsidūrėme Barense, bet Kenduskegas tekėjo mylią per 
minutę. Gilus buvo. Sumautai laukinis. Atleisk, Beve, bet tikrai. Jame 
buvo žuvų. Lašišų berods. 

- M-mano tė-tė-tėvas sako, k-kad K-Kendusk-k-kege s-senų s-seniau- 
siai išnyko žu-žuvys. D-d-dėl ka-kanalizacijos. 

- Suprask, tai buvo labai seniai, - paaiškino Ričis. Jis neryžtingai nuž- 
velgė visus. - Bent jau prieš milijoną metų. 

Vaikai sutiko šitai kaip perkūniją iš giedro dangaus. Pagaliau Bever- 
lė atsipeikėjo. 

- Tai kas gi ten buvo? 

Ričis jautė žodžius galugerklyje, bet neįstengė išstumti jų lauk. Atro- 
dė tas pat, kas vemti. 

- Mes matėme TO atėjimą. Man taip atrodo. 

- Viešpatie, - burbtelėjo Stenas. - O Viešpatie. 

Sušnypštė garai iš Edžio inhaliatoriaus. 

- TAS nusileido iš dangaus, - pasakė Maikas. - Nenorėčiau dar kartą 
pamatyti. Taip tvieskė liepsna, kad neįstengiau žiūrėti. TAS svaidė žai- 
bus ir griaudėjo. Garsas... - jis papurtė galvą ir atsisuko į Ričį. - Kaip per 
pasaulio pabaigą. Kai trenkėsi į žemę, užsidegė miškas. Ir viskas baigėsi. 

- Ar ten buvo kosminis laivas? - pasiteiravo Benas. 

- Taip, - pasakė Ričis. 

- Ne, - atsakė Maikas. 

Berniukai susižvalgė. 3 

- Na, gal i ir buvo, - tarė Henlonas, o tuo pat metu Ričis DA 

- Ne, iš tikro tai nebuvo kosminis laivas, suprantate, tai.. 

Jie vėl nutilo. Draugai žiūrėjo visiškai sutrikę. 

- Tu pasakok, - pasiūlė Ričis Maikui. - Mes norim pasakyti tą patį, bet 
nemokame. 

Maikas sukrenkštė į kumštį ir permetė Nevykėlių klubą kone nusikal- 
tusio akimis. 

- Tiesiog nežinau, kaip jums paaiškinti, - pasakė. 

- Pa-pabandyk, - nekantriai tarstelėjo Bilas. 

- TAS nusileido iš dangaus, - pakartojo Maikas, - bet iš tikro nebuvo 
kosminis laivas. Ir ne meteoritas. Buvo panašesnis... į... į Pandoros skry- 
nią iš Biblijos, kurioje turėjo būti Dievo Dvasia... bet tai nebuvo Dievas. 
Matydamas, kaip TAS leidžiasi, jautei blogį, žinojai, kad TAS tarnauja 
piktam. 

Maikas vėl permetė draugus žvilgsniu. 

Ričis linktelėjo. 

- TAS atėjo iš... kitur. Tiesiog taip jaučiu. Iš kitur. 

- Ir kur “kitur", Riči? - nesuprato Edis. 

- Tiesiog iš kitur, - atsakė Tozijeris. - O kai TAS nusileido... Tokios 
duobės jūs net įsivaizduoti negalite. Didžiulis kelnas virto riestainio skyle. 
Rėžėsi kaip tik ten, kur dabar Derio senamiestis, - jis nužvelgė draugus. 
- Gaudotės? 

Beverlė numetė pusiau surūkytą cigaretę ant žemės ir sumynė batu. 

Maikas tęsė: 

- TAS visada čia buvo, nuo pat pradžių... daug anksčiau, negu žŽmo- 
nės atsirado, gal nebent keli buvo kur nors Afrikoje, karstėsi medžiuose 
ar gyveno urvuose. Kraterio neliko, ledynas, matyt, nustūmė į jį kelias 
kalvas... bet TAS tūnojo viduje, miegojo galbūt, laukė, kol ledai nutirps, 
kol Žmonės pasirodys... 

- Stai kodėl TAS naudojasi drenažo ir kanalizacijos vamzdžiais, - įsi- 
terpė Ričis. - Tai TO gatvės. 

- Jūs nematėte, kaip TAS atrodo? - staiga kimiai paklausė Stenas Urisas. 

Berniukai papurtė galvas. 

- Ar mums pavyks TĄ nugalėti? - tyloje pasigirdo Edžio balsas. - Tokį? 

Niekas neatsakė. 

Šešioliktas skyrius 
EDŽIO NELAIMĖ 


Ričiui baigiant pasakoti linkčioja jau visi. Edis kartu su kitais, ir stai- 
ga suskausta kairė ranka. Suskausta? Ne. Plyšta skausmu, lyg kas ban- 
dytų pagaląsti surūdijusį pjūklą į kaulą. Kaspbrakas susiraukia ir siekia 
savo striukės kišenės. Apčiuopomis atsirenka iš keleto buteliukų eksedri- 
ną. Užgeria dvi tabletes džino ir slyvų sulčių kokteiliu. Visą dieną tai ran- 
kai kažkas darosi. Iš pradžių pagalvojo, kad galbūt reumatas kartojasi, 
o jam tai būna darganotu oru. Bet vidury Ričio pasakojimo prisiminimas 
spragteli į savo vietą, ir negalavimo priežastys paaiškėja. “Mes klaidžio- 
jame ne prisiminimų alėjoje, - galvoja jis, - darosi panašiau į magistralę ". 

Prieš penkerius metus, per reguliarų patikrinimą (Edis nuodugniai iš- 
sitiria kas šešios savaitės) daktaras lyg tarp kitko užsiminė: “Cia senas 
lūžis, Edai... Vaikystėj iškritote iš medžio? " 

“Panašiai"", - sutiko Edis nutylėjęs, kad jo motiną patiestų širdies smū- 
gis, jei ji pamatytų ar net nugirstų, kad sūnus laipioja po medžius. Po tei- 
sybei, jis negalėjo tiksliai prisiminti, kur susilaužė ranką. Pagaliau tai at- 
rodė nesvarbu (nors dabar Edžiui tas faktas atrodo itin keistas: neprisi- 
minti lūžio, kai itin atidžiai seki net išmatų spalvos pasikeitimą?). Bet tai 
buvo senas lūžis, kuris per daug jo nevargino, iš vaikystės, ir neverta dėl 
to kvaršinti galvą. Lūžis primindavo save tik prasidėjus liūtims, kai tek- 
davo ilgas valandas prasėdėti už vairo. Pora aspirino tablečių - ir mau- 
dimo kaip nebūta. Zodžiu, nieko ypatinga. 

Bet šiandien jau ne maudė; to bepročio pjūklo dantys griežė kaulu, 
ir dabar Edis jau prisimena, kaip jautėsi ligoninėje pirmąsias tris ketu- 
rias dienas. Prakaitavo vasaros karštyje, laukė slaugės su tablete ir ty- 
liai verkė galvodamas: koks ten beprotis įgrūdo pjūklą ir dabar zulina. 

“Jei tokia ta Prisiminimų alėja, - mąsto Edis, - mainau į gerą smegenų 
klizmą ". Ir nepajunta kaip taria: 

- Tai Henris Bauersas sulaužė man ranką, prisimenate? 

Maikas linksi. 

- Tai atsitiko prieš Patriko Hoksteterio dingimą. Tikslios datos nepa- 
menu. 

- O aš taip, - tvirtai sako Edis. - Liepos 20-a. Hoksteteris paskelbtas 
dingusiu kada? Liepos dvidešimt trečią? 

- Dvidešimt antrą, - pataiso Beverlė Rogan ir nepaaiškina, kodėl ji to- 
kia įsitikinusi (juk ji matė, kaip TAS nusitempė Patriką). Kaip ir nepasako, 
kad ir tada, ir dabar jai atrodo, jog Patrikas Hoksteteris buvo dar dides- 
nis beprotis už Henrį Bauersą. Bevė papasakos, o dabar Edžio eilė. Po 
jo kalbės ji, o Benas apsakys tos liepos svarbiausius įvykius... ir apie si- 

dabrinę kulką, kurios taip ir neįstengė pagaminti. “Kraupi dienotvarkė, 
--nusipurto ji, bet jaučiasi keistai pakiliai. - Kada ji jautėsi tokia jauna? 
Vietoj neįstengia nustygti ". 

- Liepos dvidešimta, - užsigalvojęs pakartoja Edis, raičiodamas sta- 
lu aspiratorių iš vienos rankos į kitą. - Praėjus trims ar keturioms die- 
noms po dūminės. Po to visą vasarą pravaikščiojau su gipsu, prisime- 
nate? 

Ričis pliaukšteli per kaktą: judesys toks pažįstamas iš senų laikų, o Bi- 
las nustemba ir sutrinka, nes vieną akimirką Ričis atrodo toks panašus į 
Biverį Kliverį. 

- Taigi iš tikro! Juk ranka buvo sugipsuota, kai ėjome į Neibolto gat- 
ve, ar ne? O vėliau... tamsoje... - Tozijeris kresteli galvą suglumęs. 

- Kas, R-Riči? - klausia Bilas. 

- Tos vietos dar neprisimenu, - prisipažįsta tas. - O tu? 

Denbras iš lėto purto galvą. 

- Tądien su jais buvo Patrikas Hoksteteris, - pradeda Edis. - Pasku- 
tinį kartą mačiau jį gyvą. Matyt, jis pakeitė Peterį Gordoną, nes Bauer- 
sas nenorėjo šio daugiau matyti po akmenų mūšio. 

- Jie visi negyvi, tiesa? - tyliai klausia Beverlė. - Po Džimo Kulumo 
žuvo tik Henrio Bauerso draugai... ar buvę draugai... 

- Visi, išskyrus patį Bauersą, - patvirtina Maikas, pakeldamas akis į 
balionus, pririštus prie mikrofilmų įtaiso. - Jis Džuniper Hile, uždaroje 
Augustos psichinių ligonių gydykloje. 

- K-k-kaip ten jie sulaužė tau ranką, E-E-Edi? 

- Tu vis labiau imi mikčioti, Didysis Bilai, - ramiai pastebi Kaspbra- 
kas ir baigia savo kokteilį vienu gurkšniu. 

- Nekreipk dėmesio, - atsako Bilas. - G-geriau pasakok. 

- Tikrai, - pritaria Bevė ir lengvai paliečia jo ranką. Vėl plyksteli 
skausmas. 

- Gerai, - sako Edis. Jis prisipila sau džiųp su sultimis, patyrinėja jį. 
- Praėjus porai dienų, kai grįžau iš ligoninės, jūs atėjote pas mane ir pa- 
pasakojote apie sidabrinius rutuliukus. Prisimeni, Bilai? 

Bilas rodo, kad prisimena. 

Edis pakelia akis į Beverlę. 

- Bilas klausė tavęs, ar iššautum juos, jei reikėtų... Tavo akis buvo 
taikliausia. Rodos, nesutikai, sakei išsigąsi... Ir dar kažką, tik niekaip ne- 
galiu prisiminti. Lyg ir... - Edis iškiša liežuvį ir paliečia pirštais galiu- 
ką. - Va čia kabo... Ar tik ne apie Hoksteterį kažką? 

- Taip, - atsako Bevė. - Papasakosiu po tavęs. Varyk. 

- Po to, kai jūs išėjote, mes su mama rimtai susigrūmėme. Ji nenorė- 
jo, kad aš su jumis prasidėčiau. Ir ji bitų privertusi mane nusileisti (ji ži- 
nojo, mokėjo įkalti į smegenis)... 

Bilas vėl linksi. Jis prisimena misis Kaspbrak, milžinę šizofrenikės vei- 
du, kuris tuo pat metu galėjo būti ir tvirtas, ir įsiutęs, ir išsigandęs bei 
pasigailėtinas. 

- Taip, ji būtų privertusi mane nusileisti, - pakartoja Edis. - Bet tą die- 
ną, kai Bauersas sulaužė ranką, nutiko dar kai kas. Tas dalykas mane 
neapsakomai sukrėtė. 

Jis sukikena pagalvojęs: Neapsakomai sukrėtė... Tai viskas, ką tu ga- 
li pasakyti? Kas iš to kalbėjimo, jei negali paaiškinti žmonėms, kaip iš 
tikro jauteisi? Knygoje ar filme tai būtų pakeitę visą mano gyvenimą... būtų 
išlaisvinę mane. Knygoje ar filme man nereiktų temptis pilno lagamino 
vaistų, nebūčiau vedęs Mairos, nelaikyčiau šito prakeikto aspiratoriaus. 
Knygoje ar filme. Kadangi... 

Staiga visiems matant Edžio aspiratorius pats nusirita per stalą, ty- 
liai barškėdamas kaip marakai, o gal kaulai... arba tylus kikenimas. Pa- 
siekęs kraštą, pašoka į viršų ir krenta ant grindų. Ričis puola kelti, bet 
Bilas rikteli: 

- N-neliesk jo! 

- Balionai! - šūkteli Benas, ir visi atsigręžia. 

Ant balionų dabar buvo parašyta: “Vaistai nuo astmos sukelia vėžį!" 
Po užrašu šiepėsi kaukolės. 

Balionai garsiai pokštelėję sprogo. 

Edis pajunta pažįstamas reples, surakinančias gerklę. 

Denbras atsisuka į jį. 

- Ką tu s-sužinojai ir iš k-ko? 

Kaspbrakas aplaižo lūpas; norėtų pasiimti inhaliatorių, bet nedrįsta. 
Kas žino, ko jis dabar gali būti pripildytas. 

Jis prisimena tą karštą liepos dvidešimtąją. Kaip mama padavė užpil- 
dytą čekį, kuriame nebuvo įrašyta tik suma, ir dolerį savoms išlaidoms. 

- Misteris Kynas, - taria jis bejėgišku, svetimu savai ausiai balsu. - Tai 
buvo misteris Kynas. 

- Ne pats maloniausias žmogelis Deryje, - pastebi Maikas, bet pasken- 
dęs prisiminimuose Edis jo neišgirsta. 

Taip, diena buvo karšta kaip reta, bet Centro gatvės vaistinėje buvo 
maloniai vėsu. Tingiai dūzgė mediniai ventiliatoriai palubėje, ir raminan- 
čiai kvepėjo milteliais ir visokiomis mikstūromis. Cia pardavinėjo svei- 
katą - toks buvo tvirtas, nors garsiai nedeklaruojamas Edžio mamos įsi- 
tikinimas, ir jam net nekilo įtarimų, kad mama gali dėl to ar ko nors ki- 
to klysti. 

“Ką gi, misteris Kynas pasistengė įtikinti priešingai", - su kartėliu 
galvoja Kaspbrakas. 

Jis prisimena apžiūrėjęs knygų stovą, ar nepasirodė naujų Betmeno, 
Superbojaus ar (jo favorito) Plastikinio Žmogaus nuotykių. Padavė ma- 
mos sąrašą (kokius kitos mamos įteikia vaikams, einantiems į maisto par- 
duotuvę) ir čekį misteriui Kynui; šis surinks, kas veikia, ir užpildys čekį. 
Šaknelę Edis parneš namo, kad mama išrašytų iš savo sąskaitos tą sumą. 
Viskas kaip paprastai: trys vaistų buteliukai mamai, plius butelis gerito- 
lio, nes, paslaptingai pasakė mama, jame daug geležies, Edi, o moterims 

reikia daugiau geležies nei vyrams. Paskui vaistininkas atneš jo vitami- 
nus, butelį "Dr.Sveto eleksyro vaikams"... ir, žinoma, vaistus nuo astmos. 

Paskui jis stabtels Kostelo aveniu turguje ir už savo dolerį nusipirks 
du šokoladukus ir "Pepsi". Keliaudamas namo, valgys šokoladą, užger- 
damas iš skardinės, ir žvangins kišenėje grąžą. Bet ta diena nebuvo kaip 
visos. Ji baigėsi ligoninėje. O prasidėjo irgi neįprastai: misteris Kynas, 
užuot įteikęs jam baltą maišelį su vaistais ir šaknelę bei perspėjęs įsikiš- 
ti ją giliai į kišenę, kad nepasimestų, mąsliai nužvelgė jį ir tarė: "Užsuk 


pas mane minutėlei, Edi. Noriu su tavim pasišnekėti. 

Edis tik stovėjo ir mirkčiojo nusigandęs. Dingtelėjo mintis, kad mis- 
teris Kynas pagalvojo jį ką nors pasiglemžus. Ant vaistinės durų buvo už- 
rašas, kurį Edis visada perskaitydavo įeidamas. Tą įžeidžiantį juodą šrif- 
tą net Ričis perskaitytų be akinių: “Vagystė - tai ne pokštas, pasilinksmi- 
nimas ar žygdarbis! Vagystė yra nusikaltimas, už kurį teks atsakyti!" 

Edis gyvenime nebuvo bandęs vogti, bet tas užrašas visada priversda- 
vo pasijusti kaltu, lyg vaistininkas žinojo apie jį daugiau negu jis pats. 

Kai misteris Kynas pasiūlė ledų kokteilį, berniukas išvis sutriko. 

- Bet... 

- Vaistinės sąskaita. Aš visada tokiu metu išgeriu vieną. Suteikia ener- 
gijos, nebent baimintumeis dėl svorio, bet mums abiems tas negresia. 
Zmona sako, kad esu panašus į įtemptą stygą. O vienam tavo bičiuliui, 
Henskomui, reikėtų susirūpinti dėl savo svorio. Kokį kokteilį gersi, Edi? 

- A, mano mama sakė, kad grįžčiau tuoj, kai tik... 

- Spėju, kad esi šokolado mėgėjas. Tai šokoladinis tiks? - vaistininko 
akys žibėjo, bet žibėjo sausai kaip žėrutis dykumoje. Taip bent pasirodė 
vesternų autorių Makso Brando ir Arčio Džąsleno gerbėjui Edžiui. 

- Taip, - išspaudė vaikas. Kažkuo misterio Kyno judesys, kai jis pa- 
sitaisė akinius auksiniais rėmeliais ant prakaulios nosies, Edį suerzino. 
Nepatiko Žiūrėti į nervingą ir kartu savim patenkintą vaistininką. Jis ne- 
norėjo eiti su juo į kontorą. Ne, ne kokteiliui jį pakvietė. Ne-a. Tikroji 
priežastis, kad ir kokia ji būtų, žadėjo būti ne itin maloni. 

“Jis tikriausiai nori man pasakyti, kad sergu vėžiu, - karštligiškai spė- 
liojo Edis. - Tuo vaikų vėžių. Leukemija. Jetau!" 

“Oi, na tu ir bukas, - atsakė sau mintyse, stengdamasis kalbėti kaip 
Mikčius Bilas. Bilas tapo nauju Edžio dievuku po to, kai jis nusivylė Džo- 
ku Malroniu, vaidinusiu kavaleristą rytinėje šeštadienio programoje. Nors 
Bilas sunkiai kalbėjo, bet niekada nesutrikdavo. - Juk jis vaistininkas, ne 
gydytojas, pagaliau“. Bet Edis vis tiek nervinosi. 

Misteris Kynas atvertė prekystalio viršų ir pakvietė įeiti kaulėtu pirš- 
tu. Berniukas nenoriai pakluso. 

Rubė, pardavėja, sėdėjo prie kasos aparato ir skaitė “Sidabrinį ekraną". 

- Sutaisysi mums po kokteilį, Rube? - paprašė šeimininkas. - Vieną šo- 
koladinį ir vieną kavos. 

- Zinoma, - atsakė toji, žymėdama vietą žurnale ir kildama. 

- Atnešk į kontorą. 

- Gerai. 

- Eime, sūnau. Aš nesikandžioju, - ir misteris Kynas mirktelėjo galu- 
tinai apstulbindamas Edį. 

Jam niekad neteko pabuvoti už prekystalio, todėl susidomėjęs apžiū- 
rinėjo buteliukus, tabletes ir įvairiausius ąsočius. Vienas jis būtų valan- 
dų valandas tyrinėjęs grūstuvėles ir piestą, svarstykles su svarsteliais, pail- 
gus dubenis, pilnus kapsulių, bet vaistininkas nulydėjo jį į kontorą ir rū- 
pestingai uždarė paskui save duris. Trakštelėjus sklendei, Edis pajuto įs- 
pėjantį tempimą krūtinėje ir pasistengė jį įveikti. Salia mamos buteliukų 
yra pilnas inhaliatorius, ir jis galės iki valios atsikvėpuoti, kai tik ištrūks 
iš čia. 

Ant misterio Kyno stalo krašto stovėjo lakricų indas. Jis pasiūlė Ed- 
Žiui vaišintis. 

- Ne, dėkui, - mandagiai atsisakė Edis. 

Seimininkas atsisėdo ant sukamosios kėdės ir pasivaišino pats. Tada 
ištraukė stalčių ir kažką išėmė. Berniukas nejuokais sunerimo; šalia lak- 
ricų stovėjo aspiratorius. Misteris Kynas išsitiesė, kad beveik siekė gal- 
va ant sienos pakabintą kalendorių (jame irgi nupieštos piliulės). Ir... vieną 
košmarišką mirksnį, kai vaistininkas žiojosi kažką sakyti, Edis prisiminė 
atsitikimą batų parduotuvėje, prisiminė, kaip mama pakėlė triukšmą, kad 
jis įkišo koją į rentgeno mašiną. Ir buvo tikras, kad išgirs žodžius: “De- 
vyni iš dešimties gydytojų sutinka, kad vaistai nuo astmos sukelia vėžį 
kaip ir rentgeno mašinos, kokias seniau turėjo batų parduotuvės. Gal jau 
net sergi. Norėjau, kad žinotum“. 

Bet sakinys, kurį iš tikro pasakė vaistininkas, buvo toks netikėtas, kad 
Edis nežinojo, ką atsakyti; taip ir liko sėdėti neprasižiojęs. 

- Tai negali amžinai tęstis. 

Berniukas tylėjo. 

- Kiek tau metų, Edi? Vienuolika, ar ne? 

- Taip, sere, - išpyškino Edis jausdamas, kad ima trūkti oro. Dar ncš- 
nypščia kaip arbatinukas (čia Ričio išmonė: Ei, kas nors, išjunkit Edį! Jau 
užvirė!), bet nedaug trūko. Jis metė ilgesingą žvilgsnį į inhaliatorių ant 
stalo ir supratęs, kad iš jo laukia dar kažko, pasakė: 

- Lapkritį bus dvylika. 

Misteris Kynas linktelėjo ir palinko į priekį, sunėręs pirštus kaip vais- 
tininkas reklamoje. Akiniai blizgėjo stiprių fluorescencinių lempų švie- 
soje. 

- Edi, ar žinai, ką reiškia "placebo"? 

- Ar tik ne tas daiktas, iš kurio karvėms pienas bėga"? - spėjo Edis. 

Misteris Kynas nusijuokė ir atsilošė. “Ne, - pasakė, ir Edis išraudo iki 
plaukų. Dabar iškvėpdamas girdėjo švilpuką. “Placebo"... - pradėjo 

vaistininkas ir buvo nutrauktas barbenimo į duris. Nesulaukusi pakvieti- 
mo, su senamadiška kokteilių taure abiejose rankose įžengė Rubė. 

- Taviškis tikriausiai šokoladinis, - nusišypsojo ji Edžiui. Berniukas 
suraitė varganą šypsenėlę, nors asmeninėje istorijoje susidomėjimas ledų 
kokteiliu dar nebuvo tiek žemai kritęs kaip dabar. Jį kankino neaiškus ne- 
rimas - taip jausdavosi gydytojo Hendoro kabinete vienomis trumpikėmis, 
kai mama sėdėdavo užkėtusi pusę sofos laukiamajame, prisikišusi prie 
akių kaip giesmyną kokią nors knygą (paprastai Normano Vincento Pil- 
so “Teigiamo mąstymo jėgą“ arba dr. Džerviso “Vermonto liaudies me- 
diciną“). Plikas ir beginklis jis jautėsi užspeistas tarp jų abiejų. 

Kai Rubė išėjo, Kaspbrakas siūrbtelėjo savo kokteilio ir beveik nepa- 
juto skonio. 

Misteris Kynas palaukė, kol durys užsidarė, ir vėl nusišypsojo. 

- Atsipalaiduok, Edi, aš nekąsiu ir neskriausiu tavęs. 

Edis linktelėjo, nes Kynas buvo suaugęs, 0 su suaugusiais reikia su- 
tikti bet kokia kaina (taip mama mokė), bet širdyje galvojo: “Kaipgi, gir- 
dėjau aš šitą giesmelę". Taip kalba daktaras, atvoždamas sterilizatorių. 
Gąsdinantis spirito kvapas tvoskia į šnerves. Jis reiškia adatas ir apgau- 
lę: kai tau tvirtina, kad net nejusi, žinok, kad skaudės baisiai. 

Jis nenoriai gurkštelėjo vėl, bet nieko iš to gero - gerklės vos užteko 
kvėpuoti. Jis žvilgtelėjo į aspiratorių vidury stalo ir norėjo prašyti jo, bet 
nedrįso. Edžiui šovė keista mintis: galbūt misteris Kynas žino, kad jis ne- 
siryžta paprašyti ir tyčia 

(kankina) 

erzina jį. Bet tai juk visiškai kvaila. Suaugęs Žmogus - konkrečiai, 
sveikatą dalijantis suaugęs Žmogus - neims šitaip erzinti vaiko, tiesa? Na, 
žinoma. Neverta apie tai svarstyti, nes galėjo baisiai nusivilti pasauliu, ku- 
rį pažįsta. 

Bet štai jis ten, taip arti ir šitaip toli kaip vandens miražas nuo troš- 
kulio mirštančiam dykumoje. Štai jis, stovi ai stalo po Žibančiomis žė- 
ručiu vaistininko akimis. 

Kaip niekad Edžiui norėjosi būti su Na“ Barense. Mintis apie pa- 
baisą, milžinišką pabaisą, kiūtančią po miestu, kuriame jis gimė ir užau- 
go, šliaužiojančią drenažo ir kanalizacijos vamzdžiais, buvo baisi, o gal- 
voti, kad su ja reikės kautis ir nugalėti, buvo dar baisiau. Bet šitai visai 
nepakeliama. Kaip nugalėti suaugusį, kuris sako, kad tavęs neskriaus, o 
iš tikrųjų jau skriaudžia? Kaip kautis su suaugusiu, kuris uždavinėja juo- 
kingus klausimus ir kalba nesuprantamus dalykus, pavyzdžiui, “Tai ne- 
gali amžinai tęstis“? 

Ir Edis atsitiktinai padarė vieną iš didžiausių vaikystės atradimų. “Su- 
augusieji yra pabaisos“, - pagalvojo jis. Sitas atradimas nebuvo sutiktas 
saliutais ir fanfaromis. Tiesiog iškilo ir vėl nugrimzdo galvoje, nuslopintas 
kitos minties: “Man reikia aspiratoriaus ir aš noriu bėgti iš čia". 

- Atsipalaiduok, - pakartojo vaistininkas. - Visos tavo problemos ky- 
la dėl to, kad tu nuolat taip įsitempęs. Imkim kad ir tavo astmą, pavyz- 
džiui. Žiūrėk. 

Misteris Kynas atidarė stalčių, pasikniso jame ir ištraukė balionėlį. Iš- 
pūtęs siaurą krūtinę (kaklaraištis išlinko kaip gondola), jis pūstelėjo į jį. 
Išsipūtė užrašas “CENTRO GATVES VAISTINE. RECEPTAI, MEDICI- 
NOS REIKMENYS IR VISOKIOS SMULKMENOS". Vaistininkas už- 
mazgė kakliuką ir atkišo Edžiui balionėlį. 

- Įsivaizduok, kad čia plautis. Tavo plautis. Iš tikro man reikėtų pri- 
pūsti du, bet po Kalėdų išpardavimo liko tik vienas... 

- Misteri Kynai, ar negalėčiau pasiimti savo aspiratoriaus? - Edžio gal- 
va ėmė tvinkčioti. Jis jautė, kaip anka gerklė. Pulsas padažnėjo, išrasojo 
kakta. Sokoladinis ledų kokteilis stovėjo ant stalo krašto, ir palengva 
grimzdo ant viršaus užtupdyta vyšnia. 

- Palauk sekundę, - atsakė vyras. - Įdėmiai klausykis, Edi. Aš noriu tau 
padėti. Laikas kažkam pasakyti. Jeigu Rasas Hendoras nesiryžta, pasaky- 
siu aš. Tavo plaučiai kaip šitas balionas, tik apgaubti raumenimis. Tie rau- 
menys - tarsi Žmogaus rankos, spaudžiančios dumples, supranti? Jei žmo- 
gus sveikas, jie padeda įkvėpti ir iškvėpti. Bet jeigu tų sveikų plaučių šei- 
mininkas įsitempia, raumenys virsta plaučių priešu. Ziūrėk! 

Misteris Kynas suėmė gyslota, kaulėta ir rusvom dėmelėm išmargin- 
ta ranka balioną ir sugniaužė. Balionas išsipūtė virš ir po jo kumščiu, o 
Edis susigūžė, laukdamas sprogimo. Kvapą visiškai užėmė. Jis lenkėsi as- 
piratoriaus, petim užkliudė savo ledų kokteilį. Sunkus stiklas tėškėsi ant 
grindų kaip bomba. 

To Edis veik neišgirdo. Jis įkišo inhaliatoriaus vamzdelį į burną ir nus- 
paudė gaiduką. Krūtinė tankiai kilnojosi, o galvoje pašėlusiu greičiu, kaip 
visuomet tokiais atvejais, švilpė mintys: “Prašau, mamyte, aš dūstu, aš ne- 
galiu KVEPUOTI, o Dieve švenčiausias, Jėzau, aš negaliu KVEPUOTI, 
prašau, aš nenoriu mirti, nenoriu mirti, ach, prašau..." 

Kai garai iš aspiratoriaus pasiekė užspaustas gerklės sieneles, jis vėl 
galėjo kvėpuoti. 

- Atleiskit, - su ašarom balse pasakė berniukas. - Dėl stiklinės... aš 1š- 
valysiu ir užmokėsiu... tik nesakykit mano manai, gerai? Atleiskit, misteri 
Kynai, bet aš negalėjau kvėpuoti... 

Į duris porąkart barkštelėjusi įkišo galvą Rubė. 

- Kas nors... 

- Viskas gerai, - kategoriškai nukirto vaistininkas. - Palik mus vienus. 

- Tada atleiskit! - pasakė Rubė ir užvertusi akis užtrenkė duris. 

Kaspbraką vėl suėmė dusulys, bet po antro gurkšnio iš aspiratoriaus 
vėl pradėjo nevykusiai atsiprašinėti. Nutilo tik išvydęs tą pačią sausą šei- 
mininko šypseną. Misterio Kyno rankos buvo sunertos ant krūtinės. Ba- 
lionas gulėjo ant stalo. Edžiui pasirodė (ir jis jau nebegalėjo atsikratyti to 
jausmo), kad vaistininkas mėgavosi jo astmos priepuoliu labiau negu ka- 
vos kokteiliu. 

- Nesirūpink, - pasakė jis, - Rubė vėliau viską išvalys, o jei nori Žinoti 
tiesą, aš netgi džiaugiuosi, kad tu supylei tą taurę. Nes aš pažadu apie tai 
neužsiminti tavo mamai, jeigu tu prižadėsi laikyti paslaptyje mūsų po- 
kalbį. 

- O, aš pažadu, - nudžiugo Edis. 

- Gerai, - tarė misteris Kynas. - Susitarėme. Dabar geriau jautiesi, a? 

Berniukas linktelėjo. 

- Kodėl? 

- Kodėl? Kadangi... kadangi pakvėpavau vaistais, - jis žiūrėjo į mis- 
terį Kyną kaip į mokytoją, kai atsakydavo jai ne visiškai įsitikinęs. 

- Bet tu neturi jokių vaistų, - pasakė vaistininkas. - Tik “placebo"'. Pla- 
cebo, Edi, yra medžiaga, kuri turi vaistų skonį ir išvaizdą, bet nėra vais- 
tai. Placebo - ne vaistai todėl, kad neturi jokių aktyvių medžiagų. Vais- 
tais jį galima vadinti tik sąlygiškai. Tai vaistai galvai, - misteris Kynas 
šyptelėjo. - Supranti, Edi. Vaistai galvai. 

Edis, aišku, suprato; šitas žmogus jam sako, kad jis beprotis. Bet nu- 
tirpusios lūpos suvapėjo: “Ne, aš nesuprantu". 

- Paklausyk vienos tokios istorijos. 1954 metais Depalo universitete 
buvo atliktas eksperimentas su sergančiais opomis. Šimtui pacientų buvo 
skiriami vaistai, kurie atseit išgydo opas. Bet tikrus vaistus gavo tik pu- 
sė, o kitai penkiasdešimčiai buvo -duodami placebo... tiksliau “M 4 M“ 
rausvi Žirniukai, - misteris Kynas spigiai sukikeno, lyg pasakotų nuoty- 
kį, o ne medicinos eksperimentą. - Iš to šimto ligonių devyniasdešimt trys 
jautė pagerėjimą, o aštuoniasdešimt vienas tikrai pasitaisė. Ką tu apie tai 
manai? Kokią išvadą padarytum iš šito bandymo, Edi? 

- Nežinau, - nedrąsiai pasakė berniukas. 

Misteris Kynas papliaukšėjo sau per galvą. 

- Dauguma ligų prasideda štai kur. Vaistininkauju jau daug metų ir ži- 
nojau apie placebo veikimą daug seniau negu atlikti tyrimai. Paprastai jų 
prireikia seniems žmonėms. Nueina koks senukas pas gydytoją įsitikinęs, 
kad susirgo vėžiu, diabetu ar dar kokia bjaurybe, o iš tikro sveikut svei- 
kutėlis. O ką gydytojui daryti? Pasakyti, kad jie kaip laikrodžiai su sudi- 
lusiu mechanizmu? Cha! Nieko panašaus. Gydytojai nesikrato progų už- 
sidirbti, - dabar jo veide atsirado pašaipi šypsena. 

Edis sėdėjo ir laukė, kada viskas baigsis, kada pagaliau viskas baig- 
sis. “Tu neturi jokių vaistų,"*- skambėjo jo galvoje. “ 

- Gydytojai nieko jiems nesako ir aš nesakau. Koks mano reikalas? 
Kartais ateina koks seniokas su receptu, kuriame parašyta tiesiai: “Placebo 
arba 25 gramai Mėlynojo Dangaus“. Taip rašydavo senasis Pirsonas. 

Misteris Kynas kostelėjo ir nugėrė savo kavos kokteilio. 

- Tai kas gi čia bloga? - paklausė jis Edžio, o kai tas burnos nepražiojo, 
pats atsakė: - Nieko! Visiškai nieko! Paprastai... Placebo - senų žmonių 
išsigelbėjimas. Bet yra ir kitų atvejų - sergančių vėžiu, įgimta širdies yda 
ir panašiais baisiais dalykais, kuriuos paaiškinti mes kol kas bejėgiai. Ir 
tavo amžiaus vaikų, Edi! Jei tokiais atvejais nuo placebo pasijunti geriau, 
kokia nuo to žala? Ar matai ką nors bloga, Edi? 

- Ne, sere, - atsakė berniukas ir pažiūrėjo į šokoladinių ledų ir stiklo 
šukių dėmę ant grindų. Viduryje kaip kraujo krešulys nusikaltimo vieto- 
je rudavo vyšnia. Vaikas vėl pajuto tempimą krūtinėje. 

- Matai, kaip gerai! Ir galvojame mudu vienodai! Prieš penketą metų, 
kai Vernonas Meitlendas susirgo stemplės vėžiu, - labai, labai skausminga 
rūšis, - ir gydytojai jau nebeišmanė, kuo numalšinti jo skausmą, atėjau į 
ligoninę su buteliu sacharino. Jis buvo geras mano bičiulis, todėl pa- 
sakiau: “Vernai, čia eksperimentiniai skausmą slopinantys vaistai. Dak- 
taras nežino, kad atnešiau, ir, dėl Dievo meilės, tik tu neišsiduok. Gal ir 
nepadės, bet čia geri vaistai, patikėk. Gerk po vieną per dieną ir tik tada, 
kai skausmas bus visiškai nepakeliamas“. Jis dėkojo man su ašaromis 
akyse. Ašaromis, Edi! Ir žirniukai veikė! Taip! Buvo viso labo sachari- 
nas, o skausmą malšino kaip geriausias vaistas... nes jo skausmas buvo 
čia. 

Vaistininkas vėl oriai pabaksnojo pirštu į galvą. 

Edis pasakė: 

- Mano vaistai veikia. 

vim patenkinto suaugusio šypsena. - Jie veikia tavo plaučius todėl, kad 
veikia galvą. “HydrOx", Edi, yra vanduo su lašu kamparo, kad būtų pa- 
našiau į vaistus. 

- Ne, - pratarė Edis. Oras iš plaučių vėl ėmė švilpti. 

Vaistininkas nugėrė savo kokteilio, išgriebė šaukšteliu ledų gabaliu- 
ką ir skubiai nusausino smakrą nosine, kol Edis traukė inhaliatorių. 

- Aš jau noriu eiti, - pasakė Edis. 

- Prašau leisk man baigti. 

- Ne! Aš noriu eiti, jūs gavot savo pinigus, 0 aš noriu namo! 

- Leisk pabaigti, - griežtai atrėžė Kynas, ir Edis vėl nutūpė ant kėdės. 
Kaip niekšiškai suaugę naudoja savo galią kartais. Kaip niekšiškai! 

- Viena tavo problemos priežastis yra ta, kad jūsų gydytojas Rasas 
Hendoras yra skystablauzdis. Kita - kad tavo mama įsitikinusi, jog tu ser- 
gi. Tu, Edi, pakliuvai tarp dviejų ugnių. 

- Aš ne išprotėjęs, - sušnibždėjo Edis. 

Misterio Kyno kėdė girgžtelėjo kaip milžiniškas svirplys. 

- Ką? 

- Sakiau, kad nesu beprotis! - riktelėjo Edis. Ir iškart paraudo. 

Vaistininkas šypsojosi. Galvok, ką nori, kalbėjo ta šypsena. Galvok, 
ką tu nori, o aš galvosiu, ką noriu aš. 

- Aš ir nesakau tau, kad esi psichiškai nesveikas, Edi. Tavo plaučiai 
neserga astma; galva - taip. 

- Jūs manote, kad aš beprotis. 

Misteris Kynas palinko į priekį ir pasirėmė ant sunertų rankų. 

- Aš nežinau, - tyliai pasakė. - O kaip tu manai? 

- Tai melas! - sušuko Edis nustebdamas, kad iš jo krūtinės gali išeiti 
garsas su tokia jėga. Jis mąstė, kaip Bilas pasielgtų išgirdęs tokius prit- 
renkiančius kaltinimus. Tas tai žinotų, kaip atsakyti. Mokėtų išlikti drą- 
sus. - Čia viskas šlykščiausias melas! Aš iš tikro sergu astma, iš tikro! 

- Taip, - vaistininko šypsena virto kandžia skeleto grimasa. - O iš kur 
tu ją gavai, Edi? 

Berniuko galva tvinksėjo ir ūžė. Ach, kaip jam bloga, kaip bloga... 

- Prieš ketverius metus, 1954-aisiais - keistas sutapimas: tais pačiais, 
kai paskelbti Depolio bandymai - daktaras Hendoras išrašo tau šitą 
“HydrOx'ą". Tai reiškia vandenilio ir deguonies mišinį, kitaip tariant, van- 
denį. Aš taiksčiausi su šita apgaule, bet metas baigti. Tavo astmos vais- 
tai veikia smegenis, o ne plaučius. Tavo astmą sukelia diafragmos spau- 
dimas tavo galvai... ar mamai įsakius. Tu esi sveikas. 

Stojo siaubinga tyla. 

Edis sėdėjo, o galva virte virė. Vieną mirksnį jis patikėjo, kad vaisti- 
ninkas kalba tiesą, bet iškart pašiurpo nuo išvadų, kurios natūraliai kyla 
iš to. O kodėl misteriui Kynui meluoti, ypač apie tokius rimtus dalykus? 

Vaistininkas sėdėjo ir šypsojosi šalta dykumų šypsena. 

Aš sergu astma, sergu. Kai Henris Bauersas smogė man į nosį (kada 
mes su Bilu statėm užtvanką), 0 aš vos nenumiriau. Ir aš turiu patikėti, 
kad viskuo kalta... mano galva... 

Bet kam jam meluoti? (Tik po daugelio metų bibliotekoje Edis paklau- 
sė savęs dar baisesnio klausimo: Kodėl jis pasakė man teisybę?) 

Kaip per rūką jis išgirdo misterį Kyną sakant: 

- Aš stebėjau tave, Edi. Pasakiau tau viską todėl, kad esi pakankamai 
didelis suprasti, taip pat todėl, kad pagaliau radai draugų. Gerų draugų, 
tiesa? 

- Taip, - atsakė berniukas. 

Vaistininkas atsilošė (vėl girgžtelėjęs) ir užmerkė vieną akį lyg pa- 
merkdamas, lyg ir ne. 

- Ir spėju, kad tavo mama per daug jais nesižavi, ar ne? 

- Jai mano draugai patinka, - atšovė Edis, prisimindamas tas yi 
nes, kurių mama prišnekėjo apie Ričį Tozijerį (jis nepadoriai šneka... 
jam bjauriai dvokia iš burnos, Edi... tikriausiai jis rūko), kandų 21 
mą neskolinti pinigų Stenui Urisui, nes jis žydas, akivaizdų priešiškumą 
Bilui Denbrui ir “tam tešliui". - Ji labai juos mėgsta, - pakartojo j jis. 

- Tikrai? - paklausė šypsodamasis Kynas. - Ką gi, gal taip, 0 gal ir ne, 
svarbiausia, kad tu turi draugų. Galbūt galėtum su jais pasidalyti savo 
problema. Šita... psichine silpnybe. Sužinotum jų nuomonę. 

Edis nieko neatsakė. Užteks kalbėti; taip saugiau. Ir jeigu jam nepa- 
vyks greitai iš čia ištrūkti - tikrai apsižliumbs. 

- Na, - pasakė vaistininkas kildamas, - atrodo, pasakiau viską, ką lai- 
kiau savo pareiga pasakyti. Atleisk, jei nuliūdinau. Aš... 

Bet nieko daugiau nelaukęs Edis čiupo savo aspiratorių, baltą vaistų 
maišelį 1r nėrė pro duris. Viena koja slystelėjo ant ištirpusių ledų. Šiaip 
taip išlaikęs pusiausvyrą, Edis išbėgo iš Centro gatvės vaistinės. Net du- 
sinimo nejuto. Rubė prasižiojusi Žiūrėjo jam pavymui. Ir Kaspbrakas įsi1- 
vaizdavo tarpduryje stovintį liesą šeimininką, su mąslia šypsena sekantį 
gėdingą Edžio bėgimą. 

Vaikas stabtelėjo tik trijų gatvių - Kanzaso, Meino ir Centro - sank- 
ryžoje. Pritūpęs ant neaukštos akmens tvorelės šalia autobusų stotelės, 
Edis patraukė iš aspiratoriaus. Sįkart vaistų skonis pasirodė koktus 

(paprasčiausias vanduo su lašu kamparo) 

ir jis pagalvojo, kad susivems, jei šiandien dar kartą įtrauks tų garų. 

Sukišęs aspiratorių į kišenę, berniukas stebėjo automobilių judėjimą 
Meino gatve ir Ap Mailo kalva. Stengėsi negalvoti. Saulė spigino į pakau- 
šį. Kiekviena pravažiuojanti mašina laidė saulės zuikučius jam į akis, 
smilkinius ėmė mausti. Jis negalėjo sugalvoti preteksto pykti ant miste- 
rio Kyno, o su Edžiu Kaspbraku jo santykiai visai pašlijo. Jam buvo gė- 
da dėl Edžio Kaspbrako. Bilas nešvaisto laiko tokiems dalykams, o jis, va, 
nieko negali sau padaryti. 

Dabar labiausiai norėjosi padaryti tai, ką siūlė vaistininkas: nueiti į Ba- 
rensą ir papasakoti viską draugams, išklausyti jų nuomonę ir patarimus. 
Bet to padaryti jis negali. Mama laukia su vaistais 

(galvai... ar mamai įsakius) 

ir jeigu jis užtruks 

(tavo mama įsitikinusi, kad tu sergi) 

bus bėdos. Ji pagalvos, kad jis su Bilu, Ričiu ar “žydpalaikiu", kaip 
ji vadino Steną (tvirtindama, kad nėra prieš jį nusistačiusi, tiesiog privers- 
ta “atskleisti kortas", - taip ji vadino tiesos sakymą sudėtingomis aplin- 
kybėmis). Ir dabar stovėdamas gatvių kampe Edis jau žinojo, ką mama pa- 
sakytų sužinojusi, kad jis draugauja dar ir su negru bei mergaite, mergaite, 
kuriai tuoj atsiras krūtinė. 

Edis lėtai nupėdino Ap Mailo kalva, nesiryždamas tokiame karštyje 
skubėti. Beveik galėjai kepti kiaušinienę ant asfalto. Pirmą kartą jis pa- 
juto norįs vėl į mokyklą, į naują klasę su nauja mokytoja. Kad tik grei- 
čiau šita kankinanti vasara pasibaigtų. 

Kalno pusiaukelėje berniukas sustojo (netoli tos vietos, kur po 27 metų 
Bilas Denbras vėl pamatys savo Silverį) ir išsiėmė aspiratorių iš kišenės. 
“Hidroksido garai", - skelbė etiketė. - “Vartoti savo nuožiūra". | 

Pasidarė aišku dar kai kas. “Vartoti savo nuožiūra". Jis buvo tik vai- 
kas, kuriam pienas nuo lūpų nenudžiūvo (taip sakydavo mama “kortų 
atskleidimo" valandėlę), bet kiekvienas vienuolikmetis žino, kad niekas 
rimtų vaistų nedalina užrašęs “Vartoti savo nuožiūra". Savo nuožiūra pa- 
vartojęs net gerai pažįstamą aspiriną, į grabą atgulsi. Ką kalbėti apie vai- 
stus nuo astmos? 

Edis įdėmiai pažiūrėjo į inhaliatorių, nepastebėdamas pagyvenusios 
ponios, kuri smalsiai nužvelgė jį leisdamas1i Meino gatvės link su pirki- 
nių pintine. Berniukas jautėsi apgautas. Ir vieną akimirką vos neįkišo 
plastmasinio buteliuko į kanalizacijos šulinį. Zinoma, kodėl ne! Tegu ke- 
liauja pas TĄ. Še tau pla-ce-bo, šimtaveidi smirdžiau! Kaspbrakas prunkš- 
telėjo ir jau beveik paleido iš rankų inhaliatorių. Bet įprotis pasirodė stip- 
resnis. Jis įsikišo jį į dešinę kelnių kišenę net neįsivaizduodamas, kaip pa- 
sibaigs ta sunki diena. 

Kai po dvidešimt penkių minučių Edis išėjo iš parduotuvės Kostelo 
aveniu su “Pepsi'"" skardine vienoje rankoje ir dviem “Peiday" saldainiais 
kitoje, neapsidžiaugė išvydęs suklaupusius šalia mažos krautuvėlės Henrį 
Bauersą, Viktorą Krisą, Briedį ir Patriką Hoksteterį. Iš pradžių Edžiui pa- 
sirodė, kad jie lošia iš pinigų; paskui pamatė, kad krato savo centus ant 
Viktoro beisbolo marškinėlių. Sone gulėjo sumesti į krūvą vasaros mo- 
kyklos vadovėliai. 

Įprastą dieną Edis būtų tyliai grįžęs į parduotuvę ir paprašęs misterio 
Džedro išleisti jį pro užpakalines duris. Bet ta diena nebuvo įprasta. Vai- 
kas taip ir sustingo tarpduryje viena ranka prilaikydamas stiklines duris 
su cigarečių reklama (“Winston'as" toks, kokia turi būti tikra cigaretė), o 
kitoje laikydamas popierinį parduotuvės ir baltą vaistinės maišelius. 

Viktoras Krisas pastebėjo jį ir niuktelėjo alkūne Henriui. Tas pakėlė 
akis; po to ir Patrikas Hoksteteris. Briedis, kurio smegeninės krumpliara- 
čiai sukosi kiek lėčiau, dar penkias sekundės skaičiavo centus, kol nus- 
tebintas nelauktos tylos apsidairė. 

Henris atsistojo ir nubraukė nuo kelių prilipusius akmenukus. Sutvars- 
tyta nosis buvo įsprausta į įtvarus, todėl kalbėjo pro nosį. 

- Tegu mane skradžiai. Čia juk vienas iš tų, kurie mėtė akmenis. Kur 
tavo draugeliai, šikniau? Viduje? 

Edis papurtė galvą, ir tai buvo antra jo klaida. 


“o 


šikniau. 

Viktoras atsistojo šalia Bauerso; Patrikas absurdiškai šiepėsi už jų nu- 
garų. Briedis dar tik kėlėsi. 

- Ateik čia, žąsine, - įsakė Henris. - Pasišnekėsim apie akmenis. Ge- 
rai? 

Pagaliau (per vėlai, aišku) Edžiui toptelėjo, kad reikėtų trauktis į par- 
duotuvę. Kur yra suaugusių. Bet Bauersas pačiupo greičiau, nei jis spė- 
j0 pasijudinti. Henris truktelėjo už rankos, smarkiai truktelėjo, ir šypse- 
na virto žiauria grimasa. Edžio pirštai paleido rankeną, ir jis būtų ploję- 
sis veidu į žvyrą, jei ne Viktoras, suskubęs sugauti jį už pažastų ir pas- 
kui smarkiai pastūmęs. Berniukas šiaip taip išsilaikė ant kojų. Dabar ket- 
kaušio plaukai styrojo kuodu. 

Už Henrio iš kairės buvo Patrikas Hoksteteris. Edis anksčiau niekad 
nematė šitoje draugijoje to neįtikėtinai keisto berno. Patriko pilvukas ka- 
bojo ant diržo su “Raudonuoju raiteliu" ant sagties. Veidas - taisyklingas 
apskritimas, paprastai baltas kaip grietinėlė. Dabar jis buvo truputį įde- 
gęs. Ypač nosis, kuri luposi, ir juostos per skruostus. Mokykloje Patriko 
hobis buvo užmušinėti žalia liniuote muses ir rinkti į penalą. Kartais jis 

o pilkai žalios akys likdavo rimtos, susimąsčiusios. Rodydamas savo nc- 
gyvas muses, jis nepratardavo nė žodžio, nesvarbu, ką stebėtojas kalbė- 
davo. Ta pati išraiška buvo jo veide dabar. 

- Kaip laikaisi, akmensvaidy? - paklausė Henris artindamasis. - Gal ne- 
tyčia akmenų su savim turi? 

- Neliesk manęs, - drebančiu balsu išlemeno Edis. 

- “Neliesk manęs", - nusimaivė Henris apsimesdamas, kad iš baimės 
laužo rankas. - Kas bus, jei paliesiu? A, akmensvaidy? - kumštis neįtikė- 
tinu greičiu kirto į Kaspbrako skruostą. Jo galva loštelėjo. Iš kairės akies 
pabiro ašaros. 

- Mano draugai viduje, - pasakė Edis. 

- “Mano draugai viduje“, - cyptelėjo Patrikas Hoksteteris. - Oooi! 
Ooooi! Gelbėkit! - jis ėmė artintis Edžiui iš dešinės. 

Tas ėmė gręžtis ton pusėn, kai Henrio kumštis pasiekė kitą žandą. 

“Neverk, - įsakė sau Edis, - to jie ir siekia, nedrįsk verkti, Edi. Bilas 
neverktų, ir tu ne...“ 

Viktoras žengė į priekį ir smarkiai stumtelėjo. Edis žengė žingsnelį at- 
gal, užkliuvo už priklaupusio iš nugaros Patriko ir žnegtelėjo ant žvyro, 
nusibrozdindamas rankas. Iš plaučių su švilpimu ūžtelėjo oras. 

Po akimirkos ant jo sėdėjo Henris Bauersas, prispaudęs keliais rankas. 

- Turi akmenų, akmensvaidy? - suriaumojo jis, ir Edis labiau nusigan- 
do beprotiškų ugnelių Bauerso akyse negu dėl skaudančių rankų ir to, kad 
negali įtraukti į plaučius oro. Henris išprotėjęs. Netoliese krizeno Pat- 
rikas. š 1 

- Nori pasimėtyti akmenimis? A? Aš tau padėsiu! Stai! Se tau akme- 
nų, va! 

Henris pasėmė saują žvyro ir užbėrė Edžiui ant veido. Paskui ėmė trin- 
ti, pjaustydamas skruostus, vokus, lūpas. Edis išsižiojo ir suklykė. 

- Dar nori? Imk! Man negaila, akmensvaidy! Tuoj! Prašom! Prašom! 

Žvyras ėmė žirti Edžiui į burną, draskė gomurį, grikštelėjo tarp dan- 
tų. Jis vėl suklykė ir išspjovė Žvyrą. 

- Gal dar trokšti? Gerai? Tuoj... 

- Baik! Ei, tu! Tučtuojau liaukis! Tu, berniuk! Traukis nuo jo! Mik- 
liai! Tu mane girdi! Traukis šalin! 

Pro primerktas, ašarotas akis Kaspbrakas išvydo didelę ranką, įsikim- 
bančią Henriui į apykaklę ir nuvelkančią jį šalin. Bauersas, nutrenktas že- 
mėn, iškart pašoko. Edis palengva ėmė sotis. Nesisekė. Jis stabtelėjo at- 
sikvėpti ir išspjauti akmenukus su krauju. 

Edį išgelbėjo misteris Džedras su ilga balta prijuoste. Vyras atrodė 
įsiutęs. Jo veide nebuvo nė kruopelytės baimės, nors Henris veikiausiai 
svėrė penkiasdešimčia svarų daugiau ir buvo trim coliais aukštesnis. Nesi- 
baimino todėl, kad jis buvo suaugęs, o Bauersas - dar vaikas. Bet Edis sua- 
bejojo, ar tai turi reikšmę dabar. O misteris Džedras to nesuprato. Nesup- 
rato, kad Henris pamišęs. 

- Nešdinkis iš čia, - pasakė artindamasis prie Bauerso vyras. - Nešdin- 
kis ir nedrįsk daugiau čia pasirodyti. Negaliu pakęsti mušeikų. Ir dar ke- 
turi prieš vieną. Ką pasakytų jūsų motinos? 

Jis perliejo berniukus piktu žvilgsniu. Briedis su Viktoru nudelbė akis 
17 ėmė apžiūrinėti savo sportbačius. Patrikas žiūrėjo į misterį Džedrą, tiks- 
liau, per jį, savo stiklinėmis pilkai žaliomis akimis. Parduotuvės šeiminin- 
kas atsisuko į Bauersą ir spėjo pasakyti: “Rinkitės savo skudurus ir...“, kai 
berniukas iš visų jėgų jį pastūmė. 

Kitomis aplinkybėmis nustebęs misterio Džedro veidas būtų sukėlęs 
juoko bangą. Jis nulėkė atbulas ir susmuko ant laiptų, pažėręs kulnais 
Žvyro. 

- Kaip tu... - pradėjo vyriškis. 

Ant jo nusileido Bauerso šešėlis. 

- Eik vidun, - pasakė Henris. 

- Tu... - pratarė misteris Džedras ir pats nutilo. Edis suprato, kad pa- 
galiau žmogelis pamatė ugneles Henrio akyse. Jis skubiai atsistojo, užlėkė 
laipteliais (viršuje per skubėjimą kluptelėjęs ant kelio). Ties durimis vi- 
sa suaugusio savigarba jau buvo išdulkėjusi. Jis riktelėjo: “Aš skambinu 
policijai!", bet kai Henris pagąsdino, kad vejasi, išnyko už durų. Viskas 
baigta, suprato Edis. Pagalbos nebėra iš kur laukti. Metas pasipustyti pa- 
dus. 

Savo šansą Edis išnaudojo; kol Henris su bendrais stovėjo prie parduo- 
tuvės laiptelių, jis apsisuko ir nulėkė kiek įkabina. 

Bauersas atsigręžė, kai Kaspbrakas nutolo gerą puskvartalį. 

- Paskui jį! - subliovė jis. 

Su astma ar be astmos, Edis tądien surengė neblogas lenktynes. Bu- 
vo vietų, kai jis nejautė, ar jo sportbačių padai liečia grindinį. Vienu metu 
net užsižiebė viltis, kad jam pavyks ištrūkti. 

Bet tą akimirką, kai iki išsigelbėjimo Kanzaso gatvėje buvo likę keli 
žingsniai, priešais Edį triratuką išmynė iš kiemo kažkoks mažylis. Berniu- 
kas pabandė jį aplenkti, bet geriau jau būtų šokęs per viršų (beje, vaikas 
buvo vardu Ričardas Kovanas, kuris užaugs ir susilauks sūnaus Frederi- 
ko, vėliau paskandinto ir pusiau suėsto tualete pabaisos, juodu dūmu iš- 
lindusios iš kanalizacijos). 

Edžio koja užkliuvo už užpakalinio triratuko rato. Mažylis net nesus- 
verdėjo, o Kaspbrakas nulėkė ant asfalto. Trenkėsi petimi, atsimušė, vėl 
krito dešimt pėdų, nubraukdamas kelius ir alkūnes. Henrio Bauerso smū- 
gis pasiekė jį stojantis. Edis stuktelėjo nosim į grindinį. Pliūptelėjo krau- 
jas. 

Henris vikriai persivertė per petį kaip desantininkas ir stryktelėjo ant 
kojų. Suspaudė Edžio kaklą ir dešinį riešą. Edis jautė karštą ir drėgną savo 
budelio kvėpavimą. 4 

- Nori akmenų, akmensvaidy! Žinoma! Šūdžius! - jis užlaužė ranką. 
Berniukas suriko. - Akmenis akmensvaidžiams, tiesa, šūdžiau? - Bauer- 
sas laužė ranką toliau. Edis suklykė. Jis per miglą girdėjo likusių per- 

sekiotojų trepsėjimą. Mažylis ant triratuko ėmė bliauti. “Junkis į visuo- 
menę, bernaiti“, - pagalvojo Kaspbrakas ir nepaisydamas skausmo, aši- 
rų ir baimės garsiai nusikvatojo. 

- Tau juokinga? - paklausė Henris. Balse buvo daugiau nuostabos nęgu 
įtūžio. - Tau tai atrodo juokinga? 

Ar tik Henris ne išsigandęs? Po daugelio metų Edis neabejos: Henrio 
balse tikrai jautėsi baimė. 

Jis pabandė išlaisvinti ranką iš Bauerso gniaužto. Ji buvo slidi nuo pra- 
kaito, ir beveik pavyko ištraukti. Turbūt todėl Henris sugniaužė riešą dar 
stipriau. Edis išgirdo trakštelėjimą rankoje, panašų į sausų šakų poškėji- 
mą žiemą, neatlaikius sniego svorio. Juodas skausmo debesis nusirito su- 
laužyta ranka. Jis suklykė, bet tas garsas atrodė tolimas. Pasaulis ėmė lietis 
prieš akis, o kai Bauersas atleido ir niuktelėjo, jis tarytum nuslydo šali- 
gatviu. Užteko laiko įsiminti kiekvieną smulkmeną: kaip liepos saulė 
žvilgčioja žėručio gabaliukuose, kad kadaise rožine kreida buvo išpaišy- 
tos “klasės"' (vieną akimirką jos susiliejo ir virto kažkuo kitu. Vėžliu). 

Jis būtų apalpęs, bet užkliuvo už sulaužytosios rankos, ir nauja verian- 
čio, deginančio skausmo banga perliejo visą kūną. Edis išgirdo, kaip 
grikšteli viena į kitą kaulo skeveldros. Jis prisikando liežuvį. Atsivertęs 
ant nugaros, pamatė sustojusius Henrį, Viktorą, Briedį ir Patriką. Jie bu- 
vo neįtikėtinai aukšti, kaip duobkasiai žiūrinčiam iš duobės. 

- Patiko, akmensvaidy? - paklausė Henris. Jo balsas sklido iš labai toli, 
skverbėsi pro skausmo debesis. - Gera, nesakyk! 

Patrikas Hoksteteris sukikeno. 

- Tavo tėvas beprotis, - išgirdo save sakant Edis. - Ir tu toks pats. 

Bauerso šypseną it kas būtų nuplėšęs. Jis atsivedėjo koja spirti... 1r 
karštą popietę perskrodė sirena. Henris sustojo. Viktoras su Bricdžiu nc- 
ramiai apsižvalgė. 

- Aš dingstu iš šičia, - pasakė Krisas. Jis kalbėjo taip toli! Žodžiai 
plaukė kaip klouno balionai. Viktoras pasileido bibliotekos link, nėrė į 
Makerono parką ir išnyko. 

Henris susvyravo, matyt, tikėdamasis, kad policijos automobilis pra- 
lėks pro šalį, o jis galės baigti suvedinėti sąskaitas. Bet sirena vėl sukau- 
kė; šįkart arčiau. 

- Tau pasisekė, šikniau, - iškošė jis. Ir nulapsėjo su Briedžių paskui 
Viktorą. 

Patrikas Hoksteteris luktelėjo sekundę. 

- Čia tau dovanėlė nuo manęs, - šnipštelėjo jis žemu kimiu balsu, at- 
sikrenkštė ir užlipdė didžiulį žalią skreplį ant sukruvinto prakaituoto Ed- 
žio veido. - Gali nevalgyti viso iš karto, - pasakė Patrikas su savo trik- 
dančia šypsena. - Pasitaupyk kitai dienai. 

Paskui palengva apsisuko ir nušlepsėjo. 

Edis bandė nusivalyti veidą sveikąja ranka, bet net tas nedidelis jude- 
sys vėl užžiebė neištveriamą sulaužytosios skaudulį. 


219 


Išeidamas į vaistinę tu net neįtarei, kad atsidursi ant Kostelo aveniu 
šaligatvio su sulaužyta ranka ir Patriko Hoksteterio skrepliu, tekančiu 
per veidą, tiesa? 

Ir pats netikėdamas vėl nusijuokė. Negarsiai, nes smarkiau nepajėgė 
dėl skausmo. Bet buvo gera. Ir dar kai kas: dingo astma. Plaučiai bent kol 
kas jokių problemų nekėlė. Irgi gerai. Dabar nieku gyvu neįstengtų išsit- 
raukti aspiratoriaus. 

Sirena kniaukdama vis artėjo. Edis užsimerkė, po vokais matė raudo- 
na. Paskui raudona virto juoda, kai ant jo krito kažkieno šešėlis. Tai bu- 
vo mažylis su triratuku. 

- Kaip tu? - paklausė jis. 

- O kaip atrodau, gerai? 

- Ne, atrodai siaubingai, - atsakė vaikas ir numynė niūniuodamas “Fer- 
merį slėnyje". 

Edis ėmė kikenti. Policijos mašina jau čia; jis girdėjo cyptelint padan- 
gas. Kažkodėl toptelėjo, kad gera būtų išvysti misterį Nelą, nors puikiai 
žinojo, kad airis nevažinėja patruliniuose ekipažuose. | 

Ko, po galais, tu čia įsižvengei? 

Edis nežinojo, kaip nesuprato, kodėl kęsdamas šitokį skausmą jaučia 
nuostabų palengvėjimą. Gal todėl, kad išliko gyvas ir atsipirko tik sutru- 
pintu kaulu? Tikriausiai, nusprendė berniukas. Bet sėdėdamas po dauge- 
lio metų Derio bibliotekoje su džino ir slyvų sulčių taure ir aspiratoriu- 
mi po ranka, jis pasakė draugams, kad buvo dar kažkokia priežastis; jis 
buvo pakankamai subrendęs ją pajusti, bet nei suprasti, nei įvardyti ne- 
galėjo. 

“Manau, kad tai buvo pirmas tikras skausmas mano gyvenime, - pa- 
sakys jis. - Nieko panašaus į tai, kaip aš jį įsivaizdavau. Aš nebuvau sug- 
niuždytas. Priešingai... atsirado galimybė palyginti, įsitikinti, kad galima 
egzistuoti ir su skausmu, nepaisyti jo". 

Edis sunkiai pasuko galvą į dešinę ir pamatė juodas “Fajestoun'' pa- 
dangas, akinančius chromuotus ratų diskus ir tvinksinčią mėlyną šviesą. 
Tada išgirdo misterio Nelo balsą su tokiu airišku akcentu, kokiu nei Ri- 
čis, nei pats Nelas nekalbėjo... tikriausiai buvo kaltas atstumas. 

- O Jė-Jėzau šventas, čia gi mažis Kaspbrakas! 

Tada berniukas prarado sąmonę. 

Ir neatsipeikėjo gana ilgai, išskyrus vieną momentą. 

Edis trumpam atsigavo greitojoje. Pamatė misterį Nelą šalia, sukantį 
mažo rudo buteliuko kamštuką ir skaitantį knygą plonais viršeliais, pava- 
dinimu “Aš - prisiekusioji". Merginos su tokiomis krūtimis kaip tos, ant 
viršelio, Edis dar nebuvo matęs. Žvilgsnis nukrypo pro policininką į vai- 
ruotoją. Tas atsigręžė į Edį su plačia klastinga šypsena. Veidas buvo 

nuteptas grimu ir talko milteliais, akys švietė kaip naujos ketvirčio dole- 
rio monetos. Greitąją vairavo Penivaisas. 

- Misteri Nelai, - sušvogždė Edis. 

Policininkas pakėlė akis ir nusišypsojo. 

- Kaip jautėsi, maži? 

- Vairuotojas... tas vairuotojas... 

- Taip, po sekundės būsim vėtoje, - patikino Nelas ir atkišo savo bu- 
teliuką. - Patrauk, kaipmat bus geriau. 

Edis gurkštelėjo, rodės, skystos ugnies. Užsikosėjo sujudindamas ran- 
ką. Dar kartą pažiūrėjo į vairuotoją. Paprastas vaikinas, apsikirpęs “ežiu- 
ku“. Joks klounas. 

Jis vėl atsijungė. 

Vėliau pasijuto esąs operacinėje, seselė šalta skepetaite valė nuo vei- 
do kraują, purvą ir spjaudalus. Perštėjo ir kartu buvo gera. Edis išgirdo, 
kaip plyšoja motina laukiamajame, ir pabandė pasakyti seselei, kad jos 
neįleistų. Bet liežuvis nepakluso, kad ir kiek stengėsi. 

- Jeigu jis miršta, aš privalau žinoti! - rėkė jo mama. - Girdite? Aš tu- 
riu teisę Žinoti ir turiu teisę jį pamatyti! Aš paduosiu jus į teismą! Aš tu- 
riu draugų advokatų, daug! Keli geriausi mano draugai-teisininkai! 

- Nemėgink kalbėti, - pasakė slaugė Edžiui. Ji buvo jauna, berniukas 
jautė jos krūtis, prisispaudusias prie rankos. Vieną mirksnį jam pasirodė, 
kad ten Beverlė Maš, o paskui jis vėl nualpo. | 

Dar kartą atsipeikėjęs išvydo kambaryje mamą, tratančią kažką dak- 
tarui Hendorui kaip kulkosvaidis. Sonia Kaspbrak buvo masyvi moteriš- 
kė. Drambliškos kojos, apmautos medicininėmis kojinėmis, buvo stebė- 
tinai glotnios. Veidas blyškus, išskyrus nenatūralias skaistalų dėmes. 

- Ma... - išspaudė Edis, - ... viskas gerai... man viskas gerai... 

- Ne, ne, - sudejavo misis Kaspbrak, laužydama rankas. Edis išgirdo, 
kaip traška sąnariai. Jam vėl ėmė stigti oro matant, kaip ją paveikė pas- 
kutinis sūnaus nuotykis. Jis norėjo paprašyti mamą nusiraminti, antraip 
gali prasidėti širdies smūgis, tačiau nepajėgė. Gerklė buvo perdžiūvusi. 
- Ne, tau ne gerai, tavo būklė labai sunki, labai pavojinga, bet tu pasveiksi, 
aš pažadu, sūneli, kad tu pasveiksi, net jei reikėtų sukviesti geriausius spe- 
cialistus. Ach, Edi... Edi... vargšė tavo rankutė... 

Ji puolė veriančiai raudoti. Edis pastebėjo, kad sesutė, nuvaliusi jo vei- 
dą, Žiūri į ją be didelio gailesčio. 

Į ariją įsijungė daktaras Hendoras, vapantis “Sonia, prašau... Sonia... 
Sonia". Tai buvo liesas, gležnas žmogėnas siaurais ūsiukais, kurie ne tik 
kad buvo retučiai, bet dar ir nelygiai apkirpti (kairys buvo ilgesnis). Jis 
atrodė susinervinęs. Edis prisiminė vaistininko žodžius ir jam pagailo dak- 
taro Hendoro. 

Pagaliau Rasas susiėmė ir išdrįso pasakyti: 

- Jeigu nesusivaldysite, teks išeiti, Sonia. 

Misis Kaspbrak apsisuko. 

- Net neketinu! Kaip jūs galite apie tai galvoti! Čia miršta mano sū- 
nus! Mano sūnus kankinasi skausmuose! 

Visus pribloškė atgavęs amą Edis. 

- Noriu, kad išeitum, ma. Jeigu rėksi, taip veikiausiai ir bus, tau ge- 
riau čia nebūti. 

Mama atsigręžė nustebusi... ir įskaudinta. Matydamas ją tokią, Edis pa- 
juto, kaip ima spaustis krūtinė. 

- Zinoma, ne! - šūktelėjo misis Kaspbrak. - Kokias nesąmones tu kal- 
bi, Edi! Tu kliedi! Tu nesupranti, ką šneki - nerandu kito paaiškinimo! 

- Aš irgi nežinau paaiškinimo, bet nesuku dėl jo galvos, - pasakė se- 
selė. - Zinau tik, kad mes tuščiai gaištame, kai turėtume gipsuoti jūsų sū- 
naus ranką. 

- Jūs norite pasakyti... - pradėjo Sonia keldama toną. 

- Prašau, misis Kaspbrak, nesiginčykime čia. Geriau padėkime Edžiui, 
- pasakė daktaras. 

Sonia pasidavė, bet jos akys, įniršusios lokės, kurios jauniklį kažkas 
išgąsdino, akys, seselei žadėjo mažų mažiausia nemalonumus. Gal ir teis- 
mą. Paskui žvilgsnis apsiblausė, nirto ugnelės užgeso ar bent pasislėpė. 
Ji suėmė sveikąją sūnaus ranką ir taip spustelėjo, kad berniukas suinkštė. 

- Dabar tau skauda, bet netrukus vėl jausies gerai, - pasakė ji. - Net- 
rukus, aš pažadu. 

- Zinoma, ma, - išspaudė Edis. - Ar gali paduoti aspiratorių? 

- Aišku, - atsakė Sonia Kaspbrak ir triumfuodama atsigręžė į slaugę, 
lyg ką tik nuo jos būtų nuimtas kaltinimas kažkokiu juokingu nusikalti- 
mu. - Mano sūnus serga astma, - pareiškė ji. - Sunkia forma, bet jis nuos- 
tabiai tvarkosi. 

- Gerai, - abejingai mestelėjo seselė. 

Mama palaikė aspiratorių, kad Edis galėtų įtraukti garų. Netrukus gy- 
dytojas jau čiupinėjo sulaužytą jo ranką. Stengėsi kiek įmanydamas švel- 
niau, bet skausmas vis tiek buvo nepakenčiamas. Berniukas sukando dan- 
tis, kad nesuklyktų. Baiminosi, kad mama ims rėkti taip pat. Ant kaktos 
pakibo didžiuliai prakaito lašai. 

- Jam skauda, - kalbėjo misis Kaspbrak. - Aš žinau, kad skauda! Nė- 
ra reikalo čiupinėti! Liaukitės! Kam jūs jį kankinate! Jis labai trapus, ne- 
pakels tokio skausmo! 

Edis pastebėjo, kaip įpykusios seselės akys susikryžiavo su susirūpi- 
nusiomis gydytojo. Matė pokalbį be žodžių: “Išgrūskit tą moterį 1š čia, 
daktare. Aš negaliu. Nedrįstu"'. 

Skausmas leido mąstyti nepaprastai blaiviai (nors tokių momentų daž- 
nai patirti Edžiui nesinorėtų: per didelė kaina), ir po bežodžio dialogo ne- 
liko abejonių, kad misteris Kynas nemelavo. Jo aspiratorius pripiltas pas- 
mirdinto kamparu vandens. Astma nė gerklėje, plaučiuose ir krūtinėje, o 
galvoje. Ir kažkaip teks su tuo susitaikyti. 

Per skausmą matė motiną tokią, kokia yra: kiekvieną gėlytę ant jos 
suknelės, prakaito dėmes pažastyse, kai įdėklai, kuriuos ji siuvosi į kiek- 

vieną drabužį, daugiau neįstengė sugerti, nuavėtus batus. Matė, kokios 
mažos jos akutės riebalų kišenėse, ir siaubinga mintis toptelėjo galvot: 
jos tokios pat plėšrios kaip to raupsuotojo, kuris išsirangė iš Neibolto pūt- 
vės 29 namo rūsio. “Stai ir aš, viskas gerai... neverta nuo manęs bėgti, 
Edi." 

Daktaras Hendoras švelniai suėmė sulaužytą berniuko ranką ir spus- 
telėjo. Plykstelėjo nežmoniškas skausmas, ir Edis apalpo. 

Jam davė kažko išgerti, o gydytojas sugipsavo ranką. Edis girdėjo dak- 
tarą Hendorą sakant mamai, kad tai dilbio lūžis, paprastas vaikų lūžis, pa- 
sitaikantis iškritus iš medžio. Mama piktai atšovė, kad jos Edis medžiais 
nesikarsto ir ji norinti sužinoti visą tiesą. Kiek tai pavojinga. 

Seselė girdė jam tabletę. Edis vėl buvo dėkingas už šiltą krūtų prisi- 
lietimą. Nors matė viską it migloje, nesunkiai įžiūrėjo, kad mergina su- 
pykusi. Jam pasirodė, kad sako: “Ji ne raupsuotasis, negalvokit taip, ji ėda 
mane todėl, kad myli", bet, matyt, nieko nepasakė, nes pikta išraiška ir 
toliau liko sesutės veide. 

Edis neaiškiai prisimena, kad buvo stumiamas kėde ant ratukų korido- 
riumi, o mama griaudėjo užpakalyje: “Ką tai reiškia “lankymo valandos"? 
Nekalbėkit man apie lankymo valandas, nes tai mano sūnus!" 

Blėsta. Edis džiaugėsi, kad mamos balsas blėsta. Skausmas nuslopo, 
O su juo ir tas aiškumas. Nesinorėjo nieko galvoti. Traukė miegas. Ran- 
ka atrodė baisiai sunki. Įdomu, ar ji sugipsuota? Jis pats, atrodo, įžiūrėti 
negali. Edis klausėsi prislopintų radijų iš palatų, stebėjo ligonius su pi- 
žamomis, kaip vaiduoklius šmirinėjančius koridoriuje, prisimena, kad 
buvo karšta... neapsakomai karšta... 

Įvežtas į savo palatą pamatė saulę palei horizontą - piktą oranžinį bum- 
bulą - ir pagalvojo sau: kaip klouno saga. 

“Stokis, Edi, tu gali vaikščioti", - pasigirdo balsas, 1r Edis įsitikino, 
kad gali. Jis įlindo tarp vėsių iškrakmolintų paklodžių. Balsas pasakė jam, 
kad naktį gali skaudėti, bet tegu jis neskuba prašyti nuskausminančių, kol 
nesijaus visiškai prastai. Edis paprašė vandens. Vanduo ėmė tekėti per 
šiaudelį. Buvo vėsus ir skanus. Berniukas išgėrė, kiek buvo. 

Naktį tikrai skaudėjo. Ir dar kaip. Jis gulėjo uždėjęs ranką ant slaugės 
iškvietimo mygtuko, bet nespaudė jo. Lauke šėlo audra, ir kai melsvas žai- 
bas nutvieskė dangų, Edis nusisuko nuo lango, kad neišvystų baisaus iš- 
siviepusio veido, prispausto prie stiklo. 

Pagaliau jam pavyko užsnūsti. Sapne matė Bilą, Beną, Ričį, Steną, 
Maiką ir Bevę, - savo draugus, - atvažiuojančius dviračiais jo aplankyti 
ligoninėje (Bilas vežė Ričį Silveriu). Jis nustebo pamatęs Beverlę su ma- 
lonios žalios spalvos kaip Karibų jūra “National Geographic" žurnale suk- 
nute. Edis negalėjo prisiminti, kad anksčiau būtų matęs ją ne su džinsais 

ar tuo, ką mergaitės vadina “mokyklinių kostiumu": sijonėliu ir palaidi- 
ne; palaidinė paprastai balta, apvalia iškirpte, sijonai rudi, plisuoti, palenk- 
ti kiek žemiau kelių, kad nesimatytų nubrozdijimų. 

Sapne jis matė juos ateinančius lygiai antrą valandą (lankymo metas), 
ir mama, kantriai išlaukusi nuo vienuoliktos, su riksmais pasitiko tą bū- 
relį. 

“Jei manote, kad pavyks įeiti, manykite iš naujo! - rėkė ji, o klounas, 
kuris sėdėjo visą laiką laukiamajame, tik atokiau, kampe, užsidengęs veidą 
“Žvilgsnis" žurnalu, pašoko ir ėmė vaizduoti, kad ploja baltomis piršti- 
nėtomis rankomis. Jis stovėjo ant galvos, šoko, dabar vertėsi kūliais, šo- 
ko per galvą, o misis Kaspbrak springdama šaukė ant Edžio draugų, ir tie 
susigūžę traukėsi už Bilo nugaros, kuris vienintelis stovėjo tiesiai, kiek 
pablyškęs, tiesa, bet iš pažiūros ramus. Rankos buvo giliai džinsų kiše- 
nėse (kad niekas, net pats Bilas, nematytų, dreba jos ar ne). Niekas ne- 
matė klouno, tik Edis... nors kūdikis, ramiai snaudęs motinai ant rankų, 
pabudo ir ėmė isteriškai klykti. 

“Užtektinai pridirbot! - plyšojo Edžio mama. - Žinau, kas tie berniu- 
kai! Turėjo nemalonumų ir mokykloje, ir policijoje! Ir jeigu jie turi su- 
vesti sąskaitas su jumis, nebūtinai turi suvedinėti su Edžiu! Aš sakiau jam 
tai, ir jis su manim sutinka! Jis prašė pasakyti, kad eitumėt savo keliais, 
jis nenori daugiau jūsų pažinti! Jam nereikia tokios draugystės! Nei su vie- 
nu iš jūsų! Taip ir žinojau, kad blogai baigsis! Stai, prašom! Mano Edis 
ligoninėje! Toks trapus berniukas..." 

Klounas vaikščiojo rankomis, darė špagatą, šokinėjo, kabojo ant vie- 
nos rankos. Sypsena buvo nuoširdi, ir sapne Edis suprato, kad to jis ir sie- 
kia: nutraukti ryšius, kad neliktų galimybės nuveikti ką nors bendrai. Iš 
pasitenkinimo klounas dukart apsisuko ir pakštelėjo Soniai Kaspbrak į 
žandą. 

“T-t-t1e b-b-berniukai, kurie pa..." - pradėjo Bilas. 

“Nedrįsk man net prasižioti! - išrėkė Edžio mama. - Jam užtenka jū- 
sų draugysčių. Gana! Baigta!“ 

Tada į laukiamąjį įbėgo praktikantas ir pasakė jai, kad nusiramintų 
arba turės palikti ligoninę. Klounas ėmė blankti, tirpti ore ir keistis. Edis 
išvydo raupsuotąjį, mumiją, paukštį, paskui vilkolakį ir vampyrą, ku- 
rio aštrūs kaip skustuvas dantys buvo keistai sustatyti, nelyginant veid- 
rodžiai veidrodžių labirinte. Paskui vampyras virto Frankenšteinu, ka- 
liause, dar kažkuo, kas žiobčiojo it milžiniški nasrai. Edis matė galybę 
kitų pabaisų, bet prieš galutinai išsisklaidydamas klounas virto baisiau- 
siu dalyku: jo mamos veidu. 

- Ne! - bandė surikti berniukas. - Ne! Ne! Tik ne ji! Ne mano mama! 

Bet nė vienas neapsidairė; net negirdėjo. Ir busdamas Edis suprato, ko- 
dėl nickas jo neišgirdo. Jis buvo miręs. TAS jį nužudė. Dabar jis vai- 
duoklis. 

Triumfas, kurį Sonia Kaspbrak pajuto išvijusi vadinamuosius Edžio 
draugus, išgaravo tik peržengus sūnaus palatos slenkstį kitą popietę, lie- 
pos 21-ąją. Ji negalėjo paaiškinti, kodėl džiugesį taip staiga pakeitė ne- 
suprantama baimė. Išbalusiame sūnaus veide buvo ne skausmas ar neri- 
mas, o visiškai nepažįstama jai išraiška. Jame buvo kažkoks tvirtumas. 
Tvirtumas, ryžtas ir apsisprendimas. 

Edžio mama susirėmė su jo bičiuliais ne laukiamajame, kaip sapnavo 
Edis; ji žinojo, kad pasirodys tie “draugai", kurie tikriausiai moko jį rū- 
kyti cigaretes numodami į astmą, “draugai", apie kuriuos jis tik ir tekal- 
ba vakare parėjęs namo, “draugai", kurie buvo sulaužytos rankos priežas- 
tis. Taip ji pasakojo savo kaimynei, misis Van Pret. “Atėjo laikas, - niū- 
riai pareiškė misis Kaspbrak, - iškloti ant stalo kortas“. O misis Van Pret, 
turėjusi siaubingų problemų dėl odos, ir visada linkčiojusi, kad ir ką So- 
nia sakytų, nelauktai nepritarė šitam sumanymui. 

- Aš manau, kad turėtum džiaugtis, jog vaikas pagaliau susirado drau- 
gų, - pasakė ji, kai abi džiaustė skalbinius prieš darbą. - Jam saugiau bū- 
ti su kitais vaikais, tu nepagalvojai? Kai mieste dedasi tokie dalykai ir žūs- 
ta nekalti kūdikiai? 

Misis Kaspbrak tik piktai sušnarpštė (tą minutę ji negalėjo surasti tin- 
kamo žodinio atsakymo savo jausmui išreikšti, nors vėliau sugalvojo tu- 
ziną - ir net kandžių), o kai vakare kaimynė susirūpinusi paskambino, ar 
misis Kaspbrak neketina su ja eiti kaip paprastai į Sv.Marijos parapijos 
rengiamą vakarėlį, Sonia šaltai atšovė, kad ji mieliau išties kojas. 

Ką gi, tikėjosi ji, dabar misis Van Pret turėtų būti patenkinta. Tikriau- 
siai dabar žinos, kad baisiausia Deryje ne seksualinis maniakas, žudan- 
tis vaikus ir kūdikius. Jos sūnus guli skausmuose Derio ligoninėje ir gal- 
būt niekada negalės valdyti savo dešinės rankos (ji girdėjo apie tokias pa- 
sekmes) arba, apsaugok Viešpatie, kaulo skeveldros pasieks kraujagyslė- 
mis širdį ir pražudys jį. Zinoma, Dievas neleis, kad taip nutiktų, bet ji gir- 
dėjo, kad tokių atvejų yra pasitaikę, vadinasi, kai kada tai Dievas leidžia. 
Kai kada. 

Todėl misis Kaspbrak nulingavo į ilgą ir vėsią ligoninės verandą įsi- 
tikinusi, kad reikia baigti šitas “draugystes"', atnešančias tik rankų lūžius 
ir kančias, kartą ir visam laikui. 

Kai vaikai, kaip ji ir tikėjosi, pasirodė, savo siaubui misis Kaspbrak 
pamatė tarp jų nigerį. Ji nebuvo nusistačiusi prieš nigerius; tegu sau va- 
žinėjasi autobusais kur nors pietuose, valgo baltųjų valgyklose, sėdi kartu 
su baltaisiais kino teatruose, jei nekimba prie baltųjų 

(moterų) 

žmonių. Bet ji tvirtai laikėsi savo “Paukščių teorijos“: strazdai lakio- 
ja su strazdais, ne su dagiliais. Varnas lakštingalai irgi ne pora. Jos mo- 
to: kiekvienam sava. Ir dabar, matydama, kad Maikas Henlonas mina 

drauge su kitais it niekur nieko, ji su kartėliu pagalvojo: “Tu niekad man 
nepasakojai, kad draugauji su nigeriu". 

“Taip, - mąstė ji po dvidešimties minučių, žengdama į sūnaus palatą, 
kur vargšelis gulėjo su didžiuliu gipsu, parištu ant kaklo (plyšo širdis be- 
žiūrint), - ji parodė jiems, iš kur kojos dygsta. Nė vienas, išskyrus Denbrų 
berniuką, tą siaubingą mikčių, ir cyptelt neišdrįso. O ta mergiščia, begė- 
diškomis akimis spoksojusi į ją - ot, plevėsa! Iš Meino gatvės galo, ma- 
tyt, ar dar blogiau. Gerai, kad užteko protelio neprasižioti, o tai ji, Sonia 
Kaspbrak, pasakytų jai, kaip vadinamos mergaitės, kurios duodasi su ber- 
nais. Ir, savaime suprantama, nei dabar, nei vėliau ji neleis Edžio į tokią 
kompaniją". 

Kiti vaikai tik stovėjo įsmeigę akis į žemę. To ji ir tikėjosi. Kai ji iš- 
dėjo viską, ką apie juos mano, vaikai sėdo ant dviračių ir išmynė. Denb- 
rų sūnus išvažiavo užsisodinęs Ričį ant to baisiai didelio ir nesaugaus dvi- 
račio bagažinės. Misis Kaspbrak krūptelėjo pagalvojusi, kiek kartų jos 
Edis rizikavo susilaužyti rankas kojas ar net sprandą nusisukti juo važiuo- 
damas. 

Padariau tai dėl tavęs, Edi, - galvojo ji įgriūdama į ligoninę aukštai 
pakelta galva. - Žinau, kad iš pradžių truputį nuliūsi; tai natūralu. Bet tė- 
vai geriau žino, ko reikia jų vaikams. Dievas tam ir sutvėrė tėvus, kad ves- 
tų, vadovautų... ir saugotų. Vėliau jis supras. Ir jeigu dabar ji juto pa- 
lengvėjimą, tai tik dėl sūnaus, ne savęs. Juk to ir reikia tikėtis, kai ištrauki 
sūnų iš netikusios draugijos. 

Bet dabar, žiūrėdama į Edžio veidą, ji pajuto nerimą. Jis nemiega, kaip 
ji tikėjosi. Zvilgsnis ne apsiblausęs, be orientacijos, kaip būna tik pakir- 
dus iš snaudulio, o įdėmus ir veriantis. Kaip ir Benas (Sonia, suprantama, 
to nežinojo), Edis buvo iš tų žmonių, kurie iš pradžių meta į pašnekovą 
tiriantį žvilgsnį ir skubiai nukreipia akis į šalį. Bet Edis dabar ramiai žiū- 
rėjo į ją (vaistai kalti, - pagalvojo misis Kaspbrak, - na, žinoma; reikės pa- 
sitarti dėl to su daktaru Hendoru), ir jai teko nusukti žvilgsnį pirmai. “At- 
rodo, kad jis manęs būtų laukęs“, - pagalvojo ji, ir ši mintis galėjo ją nu- 
džiuginti - berniukas, laukiantis savo mamos, yra mieliausias Dievo tva- 
rinėlis... 

- Tu 1švijai mano draugus, - nuskambėjo kategoriškas kaltinimas be la- 
šelio abejonės ar klausimo. 

Moteris kaltai krūptelėjo, ir pirma mintis buvo: “Iš kur jis žino? Jis ne- 
gali to Žinoti!" Bet netrukus ji supyko ant savęs ir sūnaus, kuris privertė 
ją taip pasijusti. Ji nusišypsojo. 

- Kaip šiandien jautiesi, Edi? 

Stai kaip reikia atsakyti. Kažkas - koks mulkis praktikantas ar ta ne- 
mokša vakarykštė medsesuo - nešioja paskalas. 

- Kaipgi mes Jaučiamės? - paklausė ji dar kartą, nesulaukusi atsaky- 
mo. Tikriausiai jis neišgirdo. Medicininėje literatūroje neužfiksuotas at- 
vejis, kad lūžęs kaulas gali pakenkti klausai, bet tai visai įmanoma, vis- 
kas įmanoma. 

Bet Edis neatsakė. 

Misis Kaspbrak žengė toliau, bandydama užgniaužti savyje tą drovu- 
mą, net baikštumą, kurį dabar juto. Anksčiau to niekada nebuvo. Plyks- 
telėjo pykčio žarija: kokią teisę jis turi versti savo motiną šitaip jaustis po 
to, ką ji jam padarė, kiek dėl jo pasiaukojo? 

- Aš kalbėjausi su daktaru Hendoru, ir jis mane patikino, kad viskas 
bus gerai, - išpyškino Sonia, sėsdamasi ant kėdės šalia lovos. - Zinoma, 
jei kibs bent mažiausia komplikacija, mes važiuosime pas specialistą Port- 
lende. Į Bostoną, jei reikės, - ji nusišypsojo, lyg žadėdama kažką malo- 
naus. Bet Edis neatsakė nei šypsena, nei žodžiu. 

- Edi, ar tu mane girdi? 

- Tu išvarei mano draugus, - pakartojo jis. 

- Taip, - nustojo apsimetinėti misis Kaspbrak. Ir nepasakė daugiau nė 
žodžio. Galima žaisti šitą žaidimą dviese, jei nori. Ji tiesiog žiūrėjo į sūnų. 

Tada atsitiko keistas dalykas; siaubingas, tiksliau. Edžio akys rodės... 
ima augti. Pilkos dėmelės rainelėje ėmė judėti it audros debesys. Ji stai- 
ga suprato, kad vaikas ne “rodo ožius“ ar “kaprizijasi". Jis rimtai pyks- 
ta... ir Sonia staiga išsigando pajutusi, kad be sūnaus kambaryje yra dar 
kažkas. Ji nuleido akis ir ėmė raustis rankinėje savo nosinių. 

- Taip, aš juos išvariau, - pasakė Sonia Kaspbrak ir nustebo, kad bal- 
sas ramus ir tvirtas... kol nežiūri jam į akis. - Tu rimtai sužeistas, Edi. Tau 
dabar nereikia jokių lankytojų, išskyrus savo mamą, o juolab tokių. Jei jų 
nebūtų, dabar namuose žiūrėtum televizorių ar statytum savo lenktyninę 
mašiną iš dėžių nuo muilo. 

Pasidaryti lenktyninę mašiną ir nusivežti ją į Bengorą buvo Edžio sva- 
jonė. Laimėjęs ten jis gautų kelialapį į Akroną Ohajo valstijoje, kur vyksta 
nacionalinės automobilių iš dėžių lenktynės. Sonia mielai parėmė šitą sū- 
naus svajonę, kol jai atrodė, kad pagaminti lenktyninį automobilį iš dė- 
žių nuo apelsinų yra tik svajonė. Savaime suprantama, ji neketino leisti 
sūnui rizikuoti savo gyvybe nei Deryje, nei Bengore, nei, juo labiau, Ak- 
rone, kur (kaip Edis pasakojo) reikės skristi lėktuvu, o paskui dardėti apel- 
sinų dėže nuo stačiausio kalno visiškai be stabdžių. Bet, kaip sakydavo 
dar jos mama, nežinojimas neskaudina. (Jos mama lygiai taip pat mėgo 
kartoti: “Pasakyk tiesą, tegu velniui būna gėda“, bet Sonios atmintis kaip 
ir daugumos žmonių buvo nepaprastai išranki) 

- Mano draugai nesulaužė man rankos, - tarė tuo pačiu kategorišku bal- 
su Edis. - Aš pasakiau daktarui Hendorui vakar, o šįryt pakartojau mis- 
teriui Nelui. Ranką sulaužė Henris Bauersas. Buvo ne vienas, bet sulau- 
žė jis. Jeigu ten būtų buvę mano draugai, to niekada nebūtų atsitikę. O da- 
bar aš buvau vienas. 

Misis Kaspbrak prisiminė kaimynės žodžius, kad su draugais saugiau, 
ir užsiliepsnojo pykčiu. 

- Tai nieko nereiškia, ir pats tai žinai! Ką sau galvoji, Edi? Kad ma- 
ma vakar iš medžio iškrito? Sitaip tu galvoji? Aš puikiai Žinau, kodėl 
Bauersas sulaužė tau ranką. Tas airis policininkas buvo užėjęs ir pas mus. 

O chuliganas sulaužė tau ranką todėl, kad tu su savo “draugais" kažkuo 
jam užkliuvai. Negi manai, kad šitai būtų atsitikę, jeigu paklausęs manęs 
būtum su jais išvis nesusidėjęs. 

- Ne, manau, jog būtų atsitikę dar blogiau, - pasakė Edis. 

- Edi, pats netiki tuo, ką šneki. 

- Tikiu, - patvirtino jis, ir Sonia vėl pajuto tos jėgos, einančios nuo sū- 
naus, iš sūnaus, bangas. - Bilas ir kiti mano draugai sugrįš, mama. Aš Ži- 
nau tai. O kai grįš, tu nebandysi jų sustabdyti. Jie yra mano draugai, ir tau 
nepavyks jų iš manęs atimti tik todėl, kad bijai likti viena. 

Apstulbinta ir išgąsdinta motina žiūrėjo į jį. Akys paplūdo ašaromis, 
srovelės nuvingiavo per pudruotus skruostus. 

- Tai štai kaip tu kalbi su savo mama, - užsikūkčiojo ponia Kaspbrak. 
- Taip tikriausiai tavo draugai kalbasi su savo tėvais. Tai iš jų taip iš- 
mokai. 

Ašaros buvo jos skydas. Paprastai jai pravirkus, Edis irgi neišlaikyda- 
vo. Niekingas būdas, pasakysit, bet argi gali būti niekingų būdų, kai gi- 
ni savo sūnų? Jos įsitikinimu, ne. | 

Ji pažvelgė į sūnų pasijutusi neapsakomai liūdna, vieniša, išduota... ir 
tikra, kad Edis neįstengs atlaikyti tokio ašarų srauto. Tas šaltas žvilgs- 
nis ištirps jo veide. Galbūt jis ims dusti, ir tai bus ženklas kaip visada, 
kad kova baigta ir ji vėl laimėjo... jo labui, žinoma. Visada jo labui. 

Sonia Kaspbrak buvo pritrenkta išvydusi tą pačią sūnaus veido išraiš- 
ką, - gal net dar gilesnę, - ir kukčiojimas virto raudojimu. Vaiko veidas 
buvo liūdnas, bet būtent tai gąsdino labiausiai: gailestis buvo suaugusiojo, 
o mintis apie užaugusį Edį visada paniškai suspausdavo jai širdį. Taip ji 
pasijusdvo kaskart, pagalvojusi, kad sūnus gali nepanorėti mokytis De- 
rio biznio koledže, Meino universitete Orone arba Hasone Bengore, ir ji 
nesulauks jo kasvakar vakarienei. O jeigu dar susitiks merginą, pamils ir 
užsimanys vesti? “Kur tada man pasidėti? - paniškai spiegdavo balsas jos 
galvoje, kai šitos keistos, kone košmariškos mintys apnikdavo. - Kaip 
man tada gyventi? Aš myliu tave, Edi! Myliu! Aš rūpinuosi tavimi ir my- 
liu tave! Tu nemoki virti, keisti patalynės ir skalbti savo apatinių! O ir 
kam? Aš moku už tave! Moku, nes myliu tave!" 

O Edis sau mintyse sušnibždėjo: “Aš myliu tave, mama. Bet ir savo 
draugus myliu. Man atrodo... atrodo, kad tu tyčia verki". 

- Edi, tu mane šitaip skaudini, - išspaudė ji, ir per naują ašarų bangą 
blyškus sūnaus veidas dvigubėjo, trigubėjo. Ašaros jau buvo nuoširdžios. 
Sonia buvo savotiškai stipri. Palaidojusi vyrą, ji nenuleido rankų, suge- 
bėjo net tais sunkiais laikais susirasti darbą, viena pati užaugino sūnų ir 
prireikus visada už jį pakovodavo. Jau daug metų ji nebuvo šitaip nuo- 
širdžiai verkusi, nuo tada, kai Edžiui buvo penkeri ir ji išsigando, kad jis 
mirs nuo bronchito. Dabar misis Kaspbrak verkė dėl šitos siaubingai suau- 
gusios, kažkokios svetimos išraiškos sūnaus veide. Ji bijojo dėl jo, bijo- 
Jo tr jo, bijojo tos auros, kuri, rodės, jį supa... ir reikalauja kažko iš jos. 

- Neversk manęs rinktis tarp draugų ir tavęs, mama, - pasakė Edis. Jo 
balsas buvo trukčiojantis, įsitempęs, bet atkaklus. - Tai nesąžininga. 

- Jie blogi draugai, Edi! - suriko ji kaip pamišusi. - Aš žinau, jaučia 
mano širdis, kad iš jų tik skausmas ir nelaimės! 

"Baisiausia, kad ji iš tikro tą jautė. Tą jai pakuždėjo intuicija tada, kui 
susitiko su mažojo Denbro, stovinčio su kumščiais džinsų kišenėse ir 
plazdančiais saulėje ugniniais plaukais, akimis. Jo žvilgsnis buvo toks 
niūrus, toks keistas ir nutolęs... kaip Edžio dabar. 

Ir negi ta aura, kur gaubė jį, dabar nesupa Edžio? Ta pati, tik stipres- 
nė? Misis Kaspbrak neabejojo. 

- Ma... 

Ji pašoko taip staigiai, kad vos neapvertė kėdės. 

- Užeisiu po pietų, - pasakė. - Tai dėl šoko, skausmo tu šitaip kalbi. 
Suprantu. Tu... tu... - ji užsikirto ir pajuto, kaip paruošti žodžiai ištrūks- 
ta ir išsisklaido. - Tu labai nukentėjai, bet viskas bus gerai. Pamatysi, kad 
bus mano teisybė. Jie blogi draugai. Ne tau. Pagalvok 1r paklausk savęs, 
ar mama kada nors apsiriko. Pagalvok apie tai ir... ir... 

“Aš bėgu! - nusiminusi prisipažino sau. - Aš bėgu nuo savo paties sū- 
naus! O Dieve, maldauju, neleisk to! 

- Mama. 

Dar kiek, ir ji būtų pabėgusi iš baimės. Kurgi ne, jis nebebuvo vien 
Edis, ji jautė kitus, jo “draugus", jame ir dar kažką, kažką už jų visų, ke- 
liantį jai siaubą. Atrodė, kad sūnus apimtas kažkokios mirtinos karštligės 
kaip tada, penkerių, kai vos išsikapstė iš bronchito. 

Misis Kaspbrak stabtelėjo suspaudusi rankeną, nenorėdama nieko gir- 
dėti... ir vaiko žodžiai buvo tokie netikėti, kad ji iš karto net nesuprato jų. 
Supratimas nusileido kaip betono luitas, ir ji vos neapalpo. Edis ištarė: 

- Misteris Kynas sakė, kad mano astmos vaistai yra paprastas vanduo. 

- Ką? Ką? - ji įsmeigė blizgančias akis į sūnų. 

- Paprastas vanduo. Su kažkokiu priedu, kad kvepėtų vaistais. Jis pa- 
vadino tai pla-ce-bo. 

- Tai melas! Tai gryniausias melas! Kodėl misteriui Kynui šitaip me- 
luoti? Ką gi, Deryje yra ir kitų vaistinių. Atrodo... 

- Turėjau laiko tai apgalvoti, - tyliai, bet nenumaldomai tęsė Edis, ne- 
nuleisdamas žvilgsnio nuo mamos akių, - ir manau, jog jis kalbėjo tiesą. 
- Edi, aš sakau, kad jis melavo! - triuškinantis siaubas vėl grįžo. 

- Aš manau, - kalbėjo Edis, - kad tai tiesa, antraip ant buteliuko būtų 
koks nors įspėjimas, kad per didelė dozė gali numarinti arba bent jau su- 
sargdinti. Net... 

- Edi, nenoriu daugiau apie tai girdėti! - suriko ji, užspausdama ran- 
komis ausis. - Tu... tu... tau negera, nerandu kito paaiškinimo! 

- Net jeigu recepto nereikia, būna surašyta specialios instrukcijos, - tę- 
sė jis, nepakeldamas balso. Jo pilkos akys įsikibo mamos ir neleido išt- 
rūkti, net pajudėti. - Net jei tai Vikso sirupas nuo kosulio arba tavo geri- 
tolis. 


229 


Jis nutilo valandėlei. Misis Kaspbrak rankos nusviro, atrodė per sudė- 
tinga išlaikyti pakėlus. Jos pasidarė labai sunkios. 

- Ir man atrodo... kad tu turėjai tai žinoti, mama. 

- Edi! - ji kone maldavo. 

- Nes, - tęsė jis, lyg motina būtų tylėjusi, dabar jau suraukęs antakius, 
tarytum spręsdamas sunkią problemą, - tėvai išmano apie vaistus. Aš juk 
naudoju aspiratorių penkis, kartais šešis kartus per dieną. Ir tu draustum 
man, jeigu žinotum, na, kad jis gali man pakenkti. Nes tai tavo pareiga 
mane saugoti. Sakau taip todėl, kad pati nuolat tą kartoji. Tai... ar žino- 
jai, mama? Ar žinojai, kad ten paprastas vanduo? 

Ji nieko neatsakė. Lūpos drebėjo. Atrodė, kad dreba visas jos veidas. 
Misis Kaspbrak daugiau neverkė. Buvo per daug išsigandusi, kad įstengtų. 

- O Jeigu žinojai, - kalbėjo berniukas, - jeigu tikrai žinojai, aš norėčiau 
žinoti kodėl. Kai ką ir pats galiu išsiaiškinti, bet tik ne tai, kodėl mano 
mama norėjo, kad galvočiau, jog vanduo yra vaistai... ar čia yra astma, - 
jis bakstelėjo sau į krūtinę, - kai misteris Kynas tvirtina, mano astma esą 
šičia, - jis parodė į galvą. | 

Tada Sonia pagalvojo, jog viską paaiškins. Paaiškins tyliai ir logiškai. 
Kaip ji bijojo, kad sūnus mirs penkerių, o ji, palaidojusi Frenką prieš dve- 
jus metus, išprotės. Kaip tada ji suvokė, jog savo vaiką galima apsaugo- 
ti tik kontrole ir meile, kad reikia prižiūrėti vaiką kaip sodą: tręšti, purenti 
ir, taip, kartais išgenėti, kad ir kaip skaudu būtų. Ji papasakos jam, kad 
vaikui - ypač tokiam silpnam kaip Edis - kartais geriau manyti, jog jis ser- 
ga, negu iš tikro sirgti. O baigs žodžiais apie visišką daktarų kvailumą ir 
nuostabią meilės galią; ji pasakys Žinanti, jog jis serga astma, ir nesvar- 
bu, ką apie tai mano gydytojai ir kuo ją gydo. Pasakys, kad vaistai - tai 
ne tik farmacininko piestoje ir kolbose gaminamos mikstūros. Edi, pasa- 
kys ji, tai yra vaistai todėl, kad tavo motinos meilė padarė tai vaistais, ir 
tol, kol leisi, aš tą darysiu. Sią galią Viešpats suteikia rūpestingoms my- 
linčioms motinoms. Prašau, Edi, maldauju, vienintele mano meile, pati- 
kėk manimi. 

Bet ji neištarė nė žodžio. Išgąstis buvo per didelis. 

- O gal mes veltui apie tai kalbame, - tęsė Edis. - Misteris Kynas iš ma- 
nęs pasijuokė. Kartais suaugusieji... supranti, mėgsta pasišaipyti iš vaikų. 
Nes vaikai viskuo tiki. Taip daryti negražu, bet vis tiek kartais suaugu- 
sieji padaro. 

- Taip, - karštai pritarė Sonia Kaspbrak. - Jie mėgsta pasijuokti ir kar- 
tais kvailai... negražiai ir... ir... 

- Todėl aš toliau draugausiu su Bilu ir kitais, - pareiškė Edis, - ir nau- 
dosiu savo astmos vaistus. Tai geriausia išeitis, kaip manai? 

Tik dabar, kai jau per vėlu, ji suprato, kaip subtiliai... 17 Žiauriai bu- 
vo įviliota į pinkles. Juk tai beveik šantažas, bet ar yra pasirinkimas? No- 
rėjosi paklausti, kaip jis gali būti toks sumanus, toks gudrus. Jau prasi- 
žiojo... ir vėl susičiaupė. Labai tikėtina, kad tokios nuotaikos būdamas jis 
atsakytų. 

Buvo aišku viena. Taip. Ji niekad niekad niekad gyvenime nekels ko- 
j0s į to 1lganosio misterio Kyno vaistinę. 

Keistai nedrąsus sūnaus balsas pertraukė jos mintis. 

- Mama? 

Misis Kaspbrak žvilgtelėjusi išvydo Edį, tiesiog Edį; ir džiugiai nus- 
kubėjo pas jį. 

- Mama, apkabink mane. 

Ji apglėbė sūnų atsargiai, kad nesukeltų skausmo lūžusiai jo rankai (ar 
neišjudintų kaulo skeveldros, kuri nuskubėtų velnišku greičiu jo krauja- 
gyslėmis ir sustotų širdyje - kokia motina žudys savo vaiką meile?), Edis 
irgi apsikabino. 

Edžio supratimu, mama išėjo pačiu laiku. Per tą siaubingą susirėmi- 
mą su ja jis jautė, kaip kaupiasi oras plaučiuose, gerklėje, tvenkiasi sūrs- 
telėjęs ir troškus, grasina jį nunuodyti. 

Berniukas išlaikė, iki durys užsitrenkė už mamos nugaros. O tada ėmė 
greitai alsuoti. Rūgštus oras stūmėsi per spazmų suspaustą gerklę kaip 
įkaitintas žarsteklis. Jis čiupo aspiratorių, užgaudamas sulaužytą ranką, bet 
to nejausdamas. Paleido didelį garų kamuolį į gerklę. Kvėpavo aitrų kam- 
parą ir mąstė: Nesvarbu, kad tai pla-ce-bo, žodžiai nieko nereiškia, jei- 
gu tai padeda. 

Jis gulėjo parimęs į pagalves, užsimerkęs, pirmą kartą nuo atvažiavi- 
mo kvėpavo visa krūtine. Jis buvo išsigandęs, labai išsigandęs. Zodžiai, 
išsakyti motinai, elgesys - viskas buvo jo ir kartu jam nepriklausė. Kaž- 
kas, kažkokia jėga veikė jį, veikė per jį... ir mama tą patį pajuto. Išdavė 
akys ir virpančios lūpos. Nepanašu, kad ta jėga būtų pikta, bet neįtikėti- 
na galia kėlė nerimą. Panašu į pavojingą pasivažinėjimą atrakcionų par- 
ke, kai per vėlai suvoki, jog negali išlipti, kol kelionė nesibaigė. 

Nėra kur trauktis, mąstė Edis, jausdamas karštį ir niežulį po sulaužy- 
tosios rankos gipsu. Niekas neišlips, kol viskas nepasibaigs. O Dieve, aš 
taip bijau, taip bijau. Bet tikroji priežastis, kodėl jis taip spyrėsi likti su 
draugais ir kurios jis jokiais būdais nepasakytų mamai - pats vienas Edis 
nepakeltų. 

Berniukas apsiašarojo ir netrukus nugrimzdo į neramų miegą. Sapna- 
vo tamsą ir mašinas, ritmingai pompuojančias vandenį. 

Tą popietę, kai Bilas ir kiti nevykėliai grįžo į ligoninę, prasidėjo smar- 
ki liūtis. Edis nenustebo pamatęs juos renkantis į palatą. Jis žinojo, kad 
draugai ateis. 

Diena buvo pragariškai karšta, - vėliau buvo pripažinta, kad trečioji lie- 
pos savaitė buvo karščiausia tą nežmoniškai karštą vasarą, - ir audros de- 
besys, milžiniški juodai violetiniai kamuoliai, apsunkę nuo lietaus ir žai- 
bų, ėmė kauptis apie ketvirtą. Žmonės skubėjo pabaigti savo darbus, ne- 
ramiai žvilgčiodami į dangų. Dauguma laukė smagios liūties pavakare, 
1šplausiančios tą tvankumą ore. Derio parkai ir aikštelės, paprastai pilnos 
žmonių, šeštą apmirė. Nelijo, ir sūpynės ramiai kybojo keistoje ryškiai gel- 
tonoje šviesoje. Nenuilsdamas dundėjo griaustinis. Jis, šunų lojimas ir 
prislopintas Meino gatvės eismo burzgimas buvo vieninteliai garsai, pa- 
siekiantys Edį pro langą, kol neatėjo draugai. 

Bilą sekė Ričis. Paskui ėjo Beverlė su Stenu, tada Maikas. Benas bu- 
vo paskutinis. Jis jautėsi klaikiai nejaukiai su savo baltu megztinių aukštu 
kaklu. 

Visi iškilmingai priėjo prie jo lovos. Net Ričis nesišypsojo. 

Jų veidai, - nustebęs pagalvojo Edis. - Jetau, kokie veidai! 

Jis regėjo tai, ką visai neseniai matė jo veide mama - keistą jėgos ir 
bejėgiškumo mišinį. Gelsva audros šviesa pavertė jų veidus vaiduokliš- 
kais, tolimais, šešėliuotais. 

Mes pereiname, - mąstė Edis, - pereiname į kažką nauja, mes ant ri- 
bos. O kas kitoje jos pusėje? Kur mes einame? Kur? 

- S-s-sveikas, E-E-Edi, - ištarė Bilas. - K-kaip g-g-gyveni? 

- Gerai, Didysis Bilai, - atsakė Edis ir pamėgino nusišypsoti. 

- Atrodo, nuskilo tau vakar dienelė, - pastebėjo Maikas. Griausmas pa- 
lydėjo jo žodžius. Palatoje nedegė lempos, ir jų visų veidai geso ir vėl 
plieskėsi su geltona šviesa. Edis galvojo apie šitą šviesą virš Derio, pa- 
kibusią virš Makerono parko, krentančią per Bučinių tilto stogo skyles 
blausiais bejėgiškais spinduliais, pavertusią Kenduskegą padūmavusio 
stiklo juosta per Barensą; galvojo apie nurimusias sūpynes priešais De- 
rio pradinę po tvinkstančiais audros debesimis ir geltoną šviesą, tylą, lyg 
visas miestas būtų užmigęs... ar išmiręs. 

- Taip, tikrai, - atsakė Edis. 

- Mano t-tėvai poryt vakare žada eiti į k-k-kiną, - pasakė Bilas. - Kai 
f-f1lmai pa-pa-pasikeis. T-Tada ir pa-pa-sidary-ysime si-s1-si... 

- Sidabrinius šovinius, - padėjo Ričis. 

- Aš maniau... 

- Bus gerai, - tyliai tarė Benas. - Man ir dabar atrodo, kad turėtume da- 
ryti kulkas, bet per daug galvoti nesveika. Jeigu būtume suaugę... 

- O taip, pasaulis būtų pasakiškas, jeigu būtume suaugę, - įsiterpė Be- 
verlė. - Suaugę gali padaryti, ką tik užsimano, tiesa? Suaugę gali daryti, 
ką nori, ir viskas jiems pasiseka, - ji nervingai nusijuokė. - Bilas nori, kad 
šaučiau aš. Gali įsivaizduoti, Edi? Vadink mane tiesiog Beverle Rūsčiąja. 

- Nelabai suprantu, apie ką kalbate, - pasakė Edis, nors situacija pa- 
mažu aiškėjo. 

Benas paaiškino. Jie išlydys vieną jo sidabrinį dolerį ir pagamins du 
šratus, truputį mažesnius už guolių. O tada, jeigu Neibolto gatvės 29 na- 


232 


me tikrai įsitaisęs vilkolakis, Beverlė paleis sidabro šovinį Bilo timpa 
TAM į galvą: Ir jeigu jie neklysta manydami, jog yra vienas sutvėrimas 
daugybe pavidalų - TAM galas. 

Edžio veide turėjo pasirodyti kažkokia išraiška, nes Ričis nusikvato- 
j0 ir palinksėjo galva. 

- Suprantu, kaip jautiesi, žmogau. Pagalvojau, kad Bilas išbarstė ke- 
letą savo smegeninės varžtelių, kai ėmė kalbėti ne apie tėvo šautuvą, o sa- 
vo timpą. Bet šiandien po pietų... - jis nutilo ir atsikrenkštė. “Kai tavo ma- 
ma išnešė mus iš čia", - norėjo pratęsti Ričis, bet susilaikė. - Nuėjome į 
sąvartyną. Bilas turėjo savo timpą. Ziūrėk, - iš užpakalinės kišenės Ričis 
ištraukė suplotą skardinę, kurioje kadaise buvo “Del Monte" ananasų skil- 
telės. Viduryje žiojėjo beveik dviejų colių skylė nelygiais kraštais. - Be- 
verlės darbas. Akmeniu iš dvidešimties pėdų. Pagalvočiau, kad 38-o ka- 
libro šovinio. De Plerpa buvo įtikintas. O kai de Plerpa įtikintas, de Plerpa 
yra įtikintas. 

- Numušinėti skardines viena, - paprieštaravo Beverlė. - O jeigu būtų 
kas nors kita... gyva... Bilai, tai tau. Tikrai. 

- N-ne, - pasakė Bilas. - Mes v-v-visi pa-pabandėme. P-pati m-m-ma- 
tei, k-kaip s-s-sekėsi. 

- O kaip? - pasiteiravo Edis. 

Bilas palengva, užsikirsdamas pasakojo, o Beverlė žvelgė pro langą iki 
baltumo suspaudusi lūpas. Dėl neaiškių net sau pačiai priežasčių ji buvo 
labiau negu išsigandusi: tai, kas nutiko šiandien, ją pritrenkė. Grįžtant čia 
ji karštai siūlė daryti kulkas... ne todėl, kad būtų labiau už Bilą ar Ričį įsi- 
tikinusi, jog jos išgelbės prireikus, bet todėl, kad kam nors iš tikro pasi- 
rodžius tame name, ginklas bus 

(Bilo) 

kieno nors kito rankose. 

Bet faktai lieka faktais. Jie paeiliui paleido dešimt akmenų timpa į de- 
šimtį skardinių, išrikiuotų už dvidešimties pėdų. Ričis pataikė į vieną 1š 
dešimties (o ir ta atsitiktinai nukrito), Benas - į dvi, Bilas numušė ketu- 
rias, o Maikas - penkias. 

Bevė, nesistengdama ir beveik nesitaikydama, prakiurdė devynių tai- 
kinių centrą. Dešimtasis akmuo kliudė kraštelį ir tik apvertė skardinę. 

- B-b-bet iš p-p-pradžių m-mums reikia š-šovinių. 

- Poryt, sakai? Tikriausiai galėsiu, - pasakė Edis. Mama priešinsis... bet 
ne per daug atkakliai. Tik ne po šios popietės. 

- Ar ranką skauda? - paklausė Beverlė. Ji vilkėjo rausvą suknutę (ne 
tą, kurią jis matė sapne, - tikriausiai persirengė) su prisiūtomis mažytėmis 
gėlytėmis ir šilko ar nailono kojines. Ji atrodė labai suaugusi ir kartu vai- 
kiška kaip mergaitė, žaidžianti madas. Atrodė susimąsčiusi, nutolusi. Edis 
pagalvojo: Lažinuosi, kad šitaip ji atrodo mieganti. 

- Nelabai, - atsakė jis. 

Jie kalbėjosi, retkarčiais pertraukiami griaustinio. Edis neklausė, kas 
atsitiko jiems užėjus į ligoninę dieną, draugai irgi apie tai neužsiminė. Ri- 
čis išsitraukė savo jo-jo, “užmigdė" kartą ar du, vėl įsikišo. 

Pokalbis užsitęsė, ir per vieną pauzę Edį privertė atsigręžti staigus 
trakštelėjimas. Bilas kažką laikė rankoje, ir Edis pajuto, kaip ima spurdėti 
jo širdis. Vieną mirksnį pasirodė, kad tai peilis. Bet tada Stenas įjungė 
šviesą, ir jis įsitikino, jog tai tik šratinukas. Šviesoje jie vėl atrodė kaip 
paprastai, tikri jo draugai. 

- Mums reikia pasirašyti ant tavo gipso, - pasakė Bilas. Jo akys smi- 
go tiesiai į Edžio. | 

“Ne, ne tai, - staigus aiškumas nusmelkė Edį. - Cia kontraktas. Kont- 
raktas, Didysis Bilai, tiesa, arba panašiau negu bet kada? Jis išsigando... 
paskui susigėdo ir supyko ant savęs. Jeigu jis būtų susilaužęs ranką praei- 
tą vasarą, kas imtų pasirašinėti ant jo gipso? 

Kas be motinos ir gal dar.daktaro Hendoro? Gal tetulės iš Heiveno? 

Čia jo draugai, ir mama klydo: jie nėra blogi draugai. “Galbūt, - svarstė 
Edis, - nėra blogų ar gerų draugų, yra tiesiog draugai, žmonės, kurie pa- 
remia, kai tau negera, ir neleidžia pasijusti vienišam. Tikriausiai dėl jų ver- 
ta būti išgąsdintam, tikėtis 17 gyventi. Gal net mirti, jei jau lemta. Nėra 
blogų draugų. Nėra gerų draugų. Tik žmonės, kurių tu trokšti, nori, kad 
būtų šalia; žmonės, kurie pasistato sau namus tavo širdyje". 

- Gerai, - kiek kimiai pasakė Edis. - O, tai gera mintis, Didysis Bilai. 

Tad Bilas iškilmingai pasilenkė virš jo lovos ir užrašė savo vardą ant 
gruoblėto gipso, sukausčiusio draugo ranką, didelėmis nelygiomis raidė- 
mis. Ričis išraitė savąjį nepakeldamas rankos. Beno raštas buvo tiek siau- 
ras, kiek jis storas, raidės pasvirusios atgal. Maiko Henlono užrašas bu- 
vo platus ir nelygus, nes kairiarankiui buvo nepatogu prieiti. Jis pasirašė 
virš Edžio alkūnės ir apvedė vardą. Kai virš jo palinko Beverlė, padvel- 
kė silpnas gėlių aromatas. Ji rašė apvaliu šriftu. Stenas pasirašė paskuti- 
nis - smulkutės jo vardo raidės susispaudė ant Edžio riešo. 

Visi atsitraukė, lyg tik dabar suvokę, ką padarė. Lauke vėl suriaumo- 
jo griaustinis. Žaibas perliejo ligoninės sienas. 

- Viskas? - paklausė Edis. 

Bilas linktelėjo. 

- A-a-ateik p-pas ma-mane po-poryt po v-vakarienės, jei ga-galėsi, g- 
g-gerai? 

Kaspbrakas linktelėjo, ir tema buvo išsemta. 

Toliau sekė pokalbis apie viską ir apie nieką. Užkabinta pagrindinė tos 
vasaros Derio pokalbių tema - Ričardo Maklino teismas už posūnio Dor- 
sio nužudymą ir kito posūnio, Edžio Korkorano, dingimą. Maklinas rau- 
dodamas prisipažins tik po poros dienų, bet nevykėliai vienbalsiai suta- 
rė, kiul Maklinas nebus prikišęs rankos prie Edžio dingimo. Berniukas ar- 
ba pubėgo... arba buvo pagautas TO. 

Virikai išėjo ketvirtis po septynių, kai lietus dar nelijo. Jis tebegrasė 
ir po to, kai Edį dar kartą aplankė ir paliko mama (persigandusi parašų ant 
gipso Ir dar labiau sūnaus užsispyrimo rytoj palikti ligoninę, nors ji bu- 
vo IMuimučiusi savaitę “kaulams susigulėti''). 

Galiausiai audros debesys plyšo ir išsiskirstė. Ant Derio neiškrito nė 
lašelis. Liko tvanku kaip anksčiau, ir žmonės tąnakt miegojo verandosc 
ir miegmaišiuose savo pievelėse ar prieangiuose. 

Lyti pradėjo kitą dieną, netrukus po to, kai Beverlė išvydo baisų Pat- 
riko Hoksteterio galą. 


Septynioliktas skyrius 


DAR VIENAS DINGIMAS: 
PATRIKO HOKSTETERIO MIRTIS 


Baigęs Edis prisipila virpančia ranka dar stiklą. Atsisuka į Beverlę ir 
sako: 

- Tu matei TA, ar ne? Matei, kaip TAS nusitempė Patriką Hoksteterį 
kitą dieną po apsilankymo ligoninėje? 

Kiti palinksta į priekį. š 

Beverlė švysteli raudoną plaukų debesį atgal. Salia jų jos veidas at- 
rodo nepaprastai blyškus. Bevė ištraukia cigaretę - paskutinę - iš pake- 
lio ir ima degtis savo žiebtuvėliu. Atrodo, jai sunkiai sekasi liepsnele pa- 
gauti cigaretės galiuką. Bilas nesmarkiai suspaudžia jos riešą ir nukrei- 
pia ugnį reikiama kryptimi. Beverlė dėkingai pažiūri į jį ir paleidžia mels- 
vy dūmų debesį. 

- Taip, - ištaria, - mačiau, kaip tai atsitiko. 

Krūpteli. 

- Jis buvo be-be-beprotis, - sako Bilas ir pagalvoja: “Pagaliau vien 
tai, kad Henris leido tokiam tipui, kaip Patrikas Hoksteteris, šlaistytis 
drauge tą vasarą, jau daug ką pasako, ar ne? Arba Henrio žavesys ėmė 
blėsti, arba beprotystė pažengė tiek, kad Hoksteterių bernas atrodė jam 
normalus. Ir viena, ir antra liudijo smarkėjančią Henrio... ką? degene- 
vaciją? Ne per stipriai pasakyta? Ne, atsižvelgiant į tai, kur jis baigė, 
ne per stipriai. 

“Šitai patvirtina ir kitkas, - mąsto Bilas, - bet kol kas sunku tai prisi- 
minti. Jie su Ričiu ir Beverle buvo pas brolius Trekerius (tada buvo rug- 
pjūčio pradžia ir vasaros mokykla, paretinusi progų susitikti su Henriu, 
jau ėjo į pabaigą), kai atbėgo Viktoras Krisas. Labai išsigandęs Vikto- 
ras Krisas. Taip, tikrai buvo. Galas sparčiai artėjo, ir dabar Bilui atro- 
do, jog kiekvienas Derio vaikas tą jautė, o nevykėliai ir Henrio šutvė - 
ypač. Bet tai buvo vėliau“. 

- O taip, tu neklysti, - niūriai pratarė Beverlė. - Patrikas Hoksteteris 
buvo beprotis. Jokia mergaitė nenorėjo sėdėti prieš jį per pamokas. Sė- 

di, sprendi uždavinius ar rašai rašinėlį, ir staiga pajunti jo ranką, leng- 
vą kaip plunksna, bet karštą, prakaituotą. Mėsingą, - Bevė nuryja seiles. 
Kiti ramiai stebi ją aplink stalą. - Pajunti ant savo šono ar krūtinės. Ta- 
da dar mažai kas iš mūsų jas turėjo. Bet Patriko, atrodo, tai netrikdė. Pa- 
junti... tą prisilietimą, išsilenki jo rankos, atsigręži, o ten Patrikas, iššie- 
pęs savo gumines lūpas... Jis turėjo penalą... 

- Pilną musių, - staiga įsiterpia Ričis. - Zinoma. Mušė jas savo žalia 
liniuote ir dėjo į penalą. Net prisimenu, kaip jis atrodė: raudonas su ban- 
guotu baltu plastmasiniu atstumiamu dangteliu. 

Edis linksi.. 

- Atsisuki, jis šiepiasi arba atidaro savo penalą, kad matytum negy- 
vas muses, - kalba Beverlė. - Baisiausia - klaikiausia - kad jis šypsoda- 
vosi ir niekada nieko nesakydavo. O misis Duglas žinojo. Greta Bovi pas- 
kundė, gal ir Selė Miuler. Bet... man atrodo, kad misis Duglas jo irgi bi- 
Jojo. 

Benas suposi ant užpakalinių kėdės kojų, sunėręs rankas ant spran- 
do. Bevė vis dar negalėjo patikėti, kad jis toks plonas. 

- Aš įsitikinęs, kad neklysti, - pritarė jis. 

- K-k-kas jam nu-nu-nutiko, Beverle? - klausia Bilas. 

Ji vėl nuryja seiles, stengdamasi įveikti tą košmarišką jėgą, kurią iš- 
vydo tądien Barense, persimetusi riedučius per petį, vienu keliu, nubroz- 
dintu Krispino alėjoje, kitu - trumputėje gatvelėje, kuri rėmėsi į Barenso 
skardį. Ji prisimena (ach tie atsiminimai, kai jie sugrįžta, būna tokie aiš- 
kūs ir galingi), kad mūvėjo medvilninius šortus, visai trumpučius, vos den- 
gė kelnaites. Tais metais ji ėmė labiau rūpintis savo išvaizda, bent jau 
paskutinius šešis mėnesius, kai ėmė apvalėti ir moteriškėti. Veidrodis bu- 
vo to susirūpinimo priežastis, bet ne pagrindinė: tėvas pasidarė piktes- 
nis, dažniau pamankštindavo savo delną ar net kumščius. Jis atrodė suer- 
zintas, užspeistas, ir Bevė vis labiau nervinosi būdama šalia, painioda- 
masi jo kelyje. Rodės, kad tarp jų atsiranda kvapas, kurio nejautė likusi 
namuose viena, nebuvo jo iki šios vasaros net ir būnant kartu. Kai ma- 
ma dirbo, buvo dar blogiau. Jeigu tikrai buvo kvapas, tai tėvas jį taip pat 
jautė, nes drabužių ant jo kūno vis labiau mažėjo, galbūt dėl karščio ar 
dėl vasaros kėglių lygos, o gal todėl, kad jis padėjo savo draugui Džo- 
jui Tamerliui taisyti automobilius... ir atrodo, kad tėvas irzo dėl to kva- 
po, kurį abu nenorėdami skleidė ir kurį buvo tiek pat lengva užgniaužti, 
kaip nustoti prakaituoti liepą. 

Įsiterpia paukščių, šimtų ir tūkstančių paukščių, tupiančių ant namų 
stogų, telefonų linijų ir antenų, vaizdas. 

- Jr nuodingoji gebenė, - garsiai ištaria Bevė. 

- K-k-kas? - paklausia Bilas. 

- Kažkas apie nuodingąją gebenę, - palengva taria ji, pakėlusi į Denb- 
rą akis. - Ne tai. Buvo tik panašu į nuodingąją gebenę. Maikai?.. 

- Nesvarbu, - atsako Maikas. - Prisiminsi. Papasakok, ką dabar pa- 
meni, Beve. 

“Prisimenu mėlynus šortus, pasakys ji jiems, išblukusius tokius, stun- 
džiai aptempiančius klubus ir užpakalį. Turėjau pakelį “Lucky Strike" viv- 
noje kišenėje ir timpą kitoje...“ 

- Pameni timpą? - klausia Bevė Ričio, o linksi visi. 

- Bilas davė ją man, - tęsia ji. - Nenorėjau, bet... jis... - misis Rogan 
liūdnai šypsosi Bilui. - Didžiajam Bilui negalėjai prieštarauti, štai ir vis- 
kas. Todėl ji buvo pas mane ir todėl tądien aš buvau viena. Ejau treni- 
ruotis. Netikėjau, kad nedrebės ranka prireikus. Tačiau... tą dieną man 
timpos prireikė. Buvau priversta. Užmušiau vieną iš jų... vieną TO dalį. 
Buvo baisu. Dar ir dabar sunku apie tai galvoti. O kitas pačiupo mane. 
Ziūrėkit. 

Ji iškelia ranką ir pasuka, kad visi pamatytų raukšlėtą randą vidinė- 
je žasto pusėje. Atrodo, kad būtų nudeginta Havanos cigaru. Jis kiek įdu- 
bęs ir priverčia krūptelti Maiką Henloną. Tai dalis pasakojimo, kaip ir 
nuoširdus Edžio pokalbis su Kynu, apie kurį jis jautė, bet girdėjo pirmą 
kartą. 

- Tu, Riči, neklydai dėl vieno, - sako Bevė, - ta timpa buvo tikras gink- 
las. Bijojau jos ir kartu savotiškai mėgau. 

Ričis juokiasi ir plekšnoja jai per nugarą. 

- Velnias, man jau tada buvo aišku, paikas sijone. 

- Tikrai? Buvo aišku? 

- Taip, tikrai, - atsako Tozijeris. - Tavo žvilgsnyje atsispindėjo kažkas. 

- Suprantat, atrodė kaip žaislinė, bet buvo tikra. Iškaldavo skyles tai- 
kiniuose. 

- Jr tu iškalei skylę tądien kažkur, - sufleruoja Benas. 

Beverlė linksi. 

- Ar tai į Patriką... 

- Ne, dėl Dievo, ne! - šūkteli Bevė. - Buvo kažkas kita... palaukit, - ji 
sumaigo cigaretę, gurkšteli savo gėrimo, nurimsta. Susiima. Ką gi... ne. 
Jaučiasi šiandien toliau nepasieksianti. - Važiavau riedučiais, kritau, sup- 
rantate, ir gerai nusibalnojau. Tada nusprendžiau nusileisti į Barensą pa- 
sitreniruoti. Pirmiausia užėjau į slėptuvę, ar nerasiu ten jūsų. Neradau. 
Jautėsi dūmų kvapas. Prisimenat, vaikinai, kokia didelė ji atrodė uostant 
dūmus? 

Visi linktelėjo šypsodamiesi. 

- Mes taip niekad gerai ir neišvėdinom, tiesa? - pastebi Benas. 

- Tada pasukau į sąvartyną, - pasakoja toliau Beverlė, - nes ten mes 
išmėginome, be to, buvo į ką šaudyti, - Bevė nutyla. Kakta išrasojusi. - 
Tai yra, buvo tai, ko man reikėjo, - pagaliau ištaria ji, - kas nors gyvas. 
Ne žuvėdros, - žinojau, kad negalėčiau šauti į žuvėdrą, - bet žiurkės... No- 
rėjau pabandyti, ar įstengsiu. 

- Džiaugiuosi, kad atėjau nuo Kanzaso gatvės, o ne iš Senojo Iškyšu- 
lio pusės, nes geležinkelio pylimas mažai pridengtas. Jie būtų mane pas- 
tebėje, ir neaišku, kuo viskas galėjo baigtis. 

- Kas būtų pa-pa-pastebėję? 

- Jie, - paaiškina Beverlė. - Henris Bauersas, Viktoras Krisas, Raugas 
Haginsas ir Patrikas Hoksteteris. Sąvartyne jie... 

Staiga, nustebindama visus, ji pratrūksta kvatoti kaip vaikas, skruostai 
sužysta rožėmis. Ji kikena iki ašarų. 

- Kas, po galais, darosi, Beve, - neiškenčia Ričis, - leisk ir mums pa- 
sijuokti. 

- Buvo juokinga, - sako ji, - juokinga, bet man būtų liūdnai baigęsi, 
jei jie sužinotų, kad aš mačiau. 

- Prisiminiau! - surinka Benas ir pats ima juoktis. - Prisimenu, kaip 
pasakojai! 

Prunkšdama Beverlė sako: 

- Jie padeginėjo bezdalus nusimovę kelnes! 

Po mirtinos tylos sekundės biblioteka nugriaudėja juoko salvėmis. 

Pasakoti apie Patriko Hoksteterio mirtį ji pradėjo nuo miesto šiukš- 
lyno, to savotiško asteroidinio diržo. Ten vedė negrįstas keliukas (mies- 
to gatvė netgi ir pavadinimą turėjo - Old Laimo gatvė) iš Kanzaso gat- 
vės - vienintelis tikras kelias į Barėnsą, kuriuo važiavo šiukšliavežės. Be- 
verlė žingsniavo šalia Old Laimo gatvės, - pasidarė atsargesnė, ir ne ji 
viena, - visi pasidarė po Edžio sulaužytos rankos. Ypač, kai buvo viena. 

Ji brovėsi per tankius bruzgynus, skleidė nuodingų gebenių rausvus 
vaškuotus lapus, uodė sąvartyno puvėsių kvapą ir klausėsi žuvėdrų. Kai- 
rėje, per retas lapijos properšas švysčiojo Old Laimo gatvelė. 

Kiti žiūri į Beverlę ir laukia. Ji patikrina cigarečių pakelį - tuščias. Be 
žodžių Ričis atkiša savąjį. 

Ji užsirūko, apsidairo ir taria: 

- Ėjimas iš Kanzaso gatvės į miesto sąvartyną priminė kelionę į 


keistą asteroidų zoną. Šiukšloidų zoną. Iš pradžių eini tik per šabakš- 
tynus, paskui pamatai pirmą šiukšloidą: surūdijusią skardinę nuo “Prince 
Spaghetti'* padažo arba limonado butelį, aplipusį vabalais, laižančiais im- 
bierinio alaus ar limonado likučius. Tada į tave pataiko nuo įstrigusios ša- 
kose folijos atsispindėjęs saulės blyksnis. Aptinki (arba užkliūvi, jei ne- 
žiūri, kur statai kojas) lovos spyruoklę arba kaulą, kokio nors šuns ati- 
temptą ir čia supuvusį. 

Sąvartyne nebuvo jau taip blogai - net veikiau savotiškai įdomu, pa- 
galvojo Beverlė. Šlykštu (ir baisoka) buvo matyti, kaip jis plečiasi, kur- 
damas šitą šiukšloidų zoną. š 

Ji artėjo. Medžiai buvo aukštesni, daugiausiai eglės, krūmų retėjo. Zu- 
vėdros klykė ir klegėjo spigiais balsais, oras sunko nuo dūmų. 

Beverlei iš dešinės, atremtas į kanadietišką eglę, stovėjo aprūdijęs 
“Amana" šaldytuvas. Mergaitė žvilgtelėjo į jį ir prisiminė policininką, ku- 
ris buvo atėjęs pas juos į trečią klasę. Jis perspėjo, kad išmesti šaldytu- 

užtrokšti. Bet kam ateis į galvą slėptis sename... 

Netikėtas riksmas, lydimas juoko, privertė Beverlę pašokti. Ji šypte- 
lėjo. Tai visgi jie čia. Jie išėjo iš slėptuvės dėl dūmų ir susirinko čia. Tik- 
riausiai mėto akmenis į butelius arba ieško gerų daiktų. 

Bevė pagreitino žingsnį, pamiršo perštintį kelį, nes troško išvysti 
juos... išvysti jį, su tokiais kaip jos plaukais, pamatyti tą malonų šypsnį. 
Ji suprato, kad dar jauna mylėti berniuką, per jauna jausti ką nors daugiau 
negu įsimylėjimą, bet ji vis tiek mylėjo Bilą. Todėl ji žengė kiek greičiau, 
riedučiai skaudžiai bumbsėjo į nugarą, švelniai stuksėjo timpos guma į 
kairį sėdmenį. 

Nedaug betrūko, kad ji būtų per vėlai pažinusi Henrio gaują. 

Bevė jau išlindo iš ją dengiančių krūmų... Priešakyje, už septyniasde- 
šimt jardų stovėjo stati sąvartyno siena, blyksintis šiukšlių rumbas palei 
karjero kraštą. Kairėje, atokiau stovėjo Mendžio Fazijo buldozeris. Prie- 
kyje riogsojo automobilių kapinės. Kiekvieno mėnesio pabaigoje jie bu- 
vo supresuojami ir išgabenami į Portlendą išlydyti, bet dabar čia kėpso- 
jo tuzinas ar daugiau: vieni ant kapotų, kiti ant šonų, du ar trys - užvertę 
į dangų ratus it pastipę šunys. Mašinos buvo sukrautos dviem eilėm, ir Be- 
verlė įsmuko į šiukšliną salelę tarp jų kaip kokia pankuojanti ateities nuo- 
taka, absurdiškai svarstydama, ar pavyktų pramušti priekinį stiklą Bilo 
timpa. Vienoje šortų kišenėje gurgždėjo sauja smulkių šratų pratyboms. 

Balsai sklido per suverstas mašinas iš kairės, ties šiukšlyno kraštu. Be- 
verlė apėjo paskutinį automobilį, “Stadebeikerį"', be viso priekio. Sveiki- 
nimo šūksnis ištirpo jos lūpose. Ranka, pakelta moti, nenukrito, - tarsi 
suglebo. 

Pirma mintis buvo: O Dieve švenčiausias, kodėl jie visi nuogi? 

Paskui sekė atpažinimas. Ji sustingo priešais “Stadebeikerio" pusę. Tą 
akimirką mergaitė buvo kaip ant delno. Užteko kuriam nors iš rato kils- 
telti galvą, 1r akis būtų užkliuvusi už patįsusios mergaičiukės su riedučiais 
per petį, kruvinu keliuku ir degančiais skruostais. 

Prieš užlįsdama už “Stadebeikerio"', ji pastebėjo, kad berniukai ne visai 
nuogi: tik kelnės ir trumpikės nuleistos, lyg ruošiantis Daryti Mažą (šo- 
kiruotos Beverlės galva automatiškai griebėsi eufemizmo, išmokyto vai- 
kystėje) - tik kur matyta, kad keturi Darytų Mažą vienu metu? 

Pasislėpus už jų akiračio pirmiausia toptelėjo: dingti iš čia kuo grei- 
čiau. Sirdis skubiai tvinksėjo, raumenys apsunko nuo adrenalino. Ji ap- 
sidairė, nes prieš tai ėjo nekreipdama dėmesio, kad mašinų laužo krūva 
visai skysta - ta savaitė, kai jos bus suverstos viena prie kitos prieš išve- 
žimą, toli. Eidama čia, ji net kelis kartus buvo matoma tiems berniukams; 
grįždama ji neišvengiamai vėl turėjo pasirodyti ir galbūt kuriam nors pak- 
liūti po akimis. 

Bet be to ji jautė begėdišką smalsumą: ką, po paraliais, jie galėtų ten 
veikti? 

Beverlė atsargiai nutipeno už “Stadebeikerio". 

Henris su Viktoru Krisu daugmaž žvelgė jos pusėn. Patrikas Hokste- 
teris stovėjo Henriui iš kairės. Raugo Haginso užpakalis buvo nutaikytas 
tiesiai į Bevę. Ji pastebėjo, kad Raugas turi neįtikėtinai didelį, neįtikėti- 
nai plaukuotą užpakalį, ir jos gerkle ėmė lipti juoko bangelės it imbieri- 
nio alaus burbuliukai. Jai teko užspausti gerklę abiem rankom 1r pasislėpti 
už mašinos, kad nepratrūktų kikenti balsu. 

Tau reikia nešdintis iš čia, Beve. Jei jie pagaus... 

Ji kyštelėjo galvą tarp automobilių, nepaleisdama delnų nuo burnos. 
Salelė buvo kokių dešimties pėdų pločio, užversta skardinėmis ir stiklo 
šukėmis, apžėlusiomis žole. Užtenka jai trakštelėti - anie išgirs... jei su- 
sidomėjimas dabartiniu užsiėmimu išblėstų. Kraujas stingo pagalvojus, 
kaip neatsargiai ji čia išėjo. Ir... 

Ką, po galais, jie ten daro? š 

Bevė žvilgtelėjo dar kartą, pastebėdama daugiau smulkmenų. Salia gu- 
lėjo krūva knygų ir sąsiuvinių. Jie tik po vasaros pamokų iš Mulkių mo- 
kyklos, kaip dauguma ją vadino. Ir kadangi Henris su Viktoru stovėjo 
priekiu, ji pamatė jų daiktus. Apskritai tai buvo pirmi daiktai, Bevės ma- 
tyti gyvenime (aptriušusioje knygelėje, kurią prieš metus parodė Brenda 
daiktai - tai nedideli vamzdeliai, kabantys tarp kojų. Henrio buvo mažas 
17 neplaukuotas, o Viktoro - postoris, su juodų plaukų kuokštu viršuje. 

“Bilas irgi tokį turi", - staiga pagalvojo ji, ir karštis nutvilkė visą kū- 
ną - užėmė kvapą, ėmė suktis galva, skrandį suspaudė. Panašiai jautėsi ir 
Benas Henskomas, žiūrėdamas į grandinėlę ant jos kulkšnies paskutinę 
mokslo metų dieną... bet jis nejuto viską persmelkiančio siaubo, kuris apė- 
mė Bevę dabar. 

Raugo Haginso staugimas privertė mergaitę pašokti, o Henris suriko: 

- Trys pėdos! Po velnių, Raugai! Buvo trys pėdos! Ar ne, Vikai? 

Vikas pritarė, ir jie visi ėmė žvengti. 

Beverlė vėl pabandė žvilgtelėti iš už “Stadebeikerio"". 

Patrikas Hoksteteris pasisuko ir pasilenkė, atkišdamas savo sėdynę ko- 
ne Henriui į veidą. Henris laikė sidabrinį blizgantį daikčiuką. Po sekun- 
dės Bevė suprato, jog ten žiebtuvėlis. 

- Manau, pasakysi, kai pajusi, kad jau eina, - pasakė Henris. 

- Gerai, - sutiko Patrikas. - Pasakysiu. Pasiruošk! Pasiruošk, eina! Pa... 
jau! 

Henris žybtelėjo ugnelę. Po mirksnio pasigirdo neabejotinas bezdalų 
tratėjimas. Jokių abejonių, Bevė tų garsų užtektinai prisiklausydavo sa- 
vo namuose, ypač šeštadienį naktį, po pupelių. Jos tėvas dievino pupe- 
les... Bet Bevė išsižiojo dėl ko kito. Iš Patriko sėdynės šovė ryškios mė- 
lynos ugnies stulpas. Buvo panašu į litavimo lempos liepsną. 

Berniukai vėl pratrūko juoku, o mergaitė pasislėpė už mašinos laužo, 
gniauždama kikenimą. Ji juokėsi ne todėl, kad buvo sužavėta. Tai buvo 
savotiškai juokinga, bet Bevė juokėsi iš palengvėjimo, sumišusio su siau- 
bu. Juokėsi, nes tokio dalyko daugiau niekur nepamatytum. Tai buvo su- 

siję su berniukų daiktais, bet toli gražu visko neišsėmė. Pagaliau ji Žino, 
kad berniukai turi kai ką, kaip anksčiau žinojo, jog mergaitės turi, tik ki- 
tokį. Tačiau visa kita, ką jie daro, buvo taip keista, kvaila ir kartu nejti- 
kėtinai primityvu, kad, nepaisant juoko, ji rimtai susirūpino savimi. 

Baik, - pagalvojo ji, - baik, jei jie tave išgirs, jau geriau baik, Beve! 

Tik tai buvo neįmanoma. Geriausia, ką ji įstengė, - tai juoko salves pa- 
keišti negirdimais atodūsiais per prispaustus prie burnos delnus. Jos sk- 
ruostai paraudo kaip rojaus obuoliukai, akys pasruvo ašaromis. 

- Eina švilpt, skauda! - suriaumojo Viktoras. 

- Dvylika pėdų! - subliovė Henris. - Prisiekiu, Vikai, dvylika sumau- 
tų pėdų! Prisiekiu savo motina! 

- Man tas pat, dvylika ar ne, tu nudeginai mano šikną! - suinkštė Vik- 
toras, ir nauja juoko banga jį užgožė. Tebekretėdama iš juoko, Beverlė pri- 
siminė vieną filmą. Su Džonu Holu. Filmas buvo apie tokią gentį, kuri tu- 
rėjo slaptas apeigas. Pamatęs jas svetimšalis būdavo paaukojamas jų die- 
vui, didžiuliam akmeniniam stabui. Bet ir tai nepadėjo. Juokas vis labiau 
priminė tylų riksmą. Pilvą skaudėjo. Ašaros tekėjo veidu. 

Henris, Viktoras, Raugas ir Patrikas Hoksteteris padeginėjo vienas kito 
bezdalus sąvartyne Rinos Deivenport dėka. 

Henris žinojo apie keptų pupelių pasekmes. Geriausiai jos atsispindi 
dainelėje, kurią tėvas išmokė dar tada, kai Henris trumpom kelnytėm sė- 
dėdavo jam ant kelių. “Pupos pupelės - mano dūdelės! Kremti daugiau, 
puti ilgiau! Puti ilgiau, jauties geriau! Ach, jau geriau - prie stalo prašau!" 

Rina Deivenport su jo tėvu draugavo jau kone aštuonerius metus. Ji 
buvo keturiasdešimties, stora 1r suskretusi. Henris įtarė, kad Rina retkar- 
čiais su tėvu pasiraičiodavo, nors niekaip negalėjo įsivaizduoti tos scenos. 

Pupelės buvo Rinos pasididžiavimas. Ji mirkydavo jas per šeštadienio 
naktį ir visą sekmadienį skrudindavo ant nedidelės ugnies. Jos turėjo būti 
visai nieko užkandėlė, bet po aštuonerių metų tas “nieko" prarado savo 
žavesį. 

Be to, Rina nepasitenkindavo keliomis pupelėmis. Prigamindavo puo- 
dus. Ir sekmadienio vakare atrūkdavo savo senuku žaliu “De Soto" (su 
nuoga lėlyte, užkarta ant veidrodėlio, atrodančia kaip mažiausias vaiko la- 
vonėlis pasaulyje), šalia ant sėdynės pasistačiusi garuojantį dvidešimties 
galonų katilą su pupelėmis. Visi trys kirsdavo jas tą vakarą (Rina, taukš- 
dama apie savo kulinarinius sugebėjimus, Bačas Bauersas čepsėdamas ir 
sausindamas pupelių padažą duonos rieke arba tildydamas plepę, jeigu ra- 
dijas transliavo rungtynes, o Henris tiesiog spoksodamas per langą ir pa- 
niręs į savas mintis), paskui Bačas pašildydavo jas kitą vakarą. Antradienį 
ir trečiadienį Henris tempdavos: pilną priešpiečių dėžutę su tomis pupo- 
mis į mokyklą. Ketvirtadienį 1r Henris, ir jo tėvas nebegalėdavo į pupas 

žiūrėti. Abu miegamieji trenkė kaip tvartai, nepaisant atvirų langų. Bačas 
likučius sumaišydavo į ėdalą Bipui ir Bopui, dviems Bauersų paršams. 
Rina pasirodydavo kitą sekmadienį su nauju pupų puodu, ir ciklas prasi- 
dėdavo iš naujo. 

Tą rytą Henris prisikrėtė nežmonišką kiekį Rinos patiekalo, ir visi ke- 
turi sukirto jį vidurdienį, po didžiulės guobos šešėliu žaidimų aikštelėje. 
Pririjo tiek, kad kone sprogo. Ir Patrikas pasiūlė sąvartyną, kuris tokią va- 
saros popietę turėjo būti tuščias. Kol jie nupėdino, pupos ėmė veikti. 

Pamažėle Beverlė susitvardė. Žinojo, kad reikėtų sprukti: geriau ir ma- 
žiau pavojinga, negu pasimaišyti po kojomis. Jie buvo taip įsitraukę į sa- 
vo užsiėmimą, kad ir blogiausiu atveju Bevei pavyktų pabėgti (ji net pa- 
galvojo apie keletą šūvių timpa, jei prireiktų). 

Vos pradėjus trauktis Viktoras tarė: 

- Turiu eiti, Henri. Reikia padėti tėvui surinkti burbuoles. 

- Velnias, - atsakė Henris. - Apsieis. 

- Ne, aš ir taip patekau į jo nemalonę dėl to karto. 

- Pasiųsk jį, jei nesupranta juokų. 

Beverlė sukluso, tai gali būti įžanga į pokalbį apie sulaužytą Edžio 
ranką. 

- Turiu eiti. 

- Tikriausiai minkštąją skauda, - mestelėjo Patrikas. 

- Prikąsk liežuvį, šunsnuki, - įspėjo Viktoras. - Gali atsirūgti. 

- Man irgi metas, - pasakė Raugas. 

- Tavo tėvas irgi renka kukurūzus? - piktai užklausė Henris. Henriui, 
matyt, tai pasirodė sąmojinga: Raugo tėvas buvo miręs. 

- Ne. Bet aš turiu išnešioti “Weekly Shopper“. Per šį vakarą. 

- Kas tas “Weekly Shopper"? - paklausė Henris, dabar tiek piktas, tiek 
nuliūdęs. 

- Tai darbas, - paaiškino su oriu kantrumu Raugas. - Aš uždirbu pini- 
gus. 

Henris paniekinamai prunkštelėjo, ir Beverlė surizikavo kyštelti gal- 
vą iš už automobilio. Viktoras su Raugu stovėdami varstėsi diržus. Hen- 
ris su Patriku liko nusmauktomis kelnėmis. Henrio rankoje blykstelėjo 
žiebtuvėlis. 

- Tu tikriausiai nebėgsi paskui? - paklausė Bauersas Patriko. 

- Ne-a, - atsakė tas. 

- Nereikia rinkti kukurūzų ar skuosti į niekingą darbiūkštį? 

- Ne-a, - pakartojo Hoksteteris. 

- Na tai ką, - atsargiai pradėjo Raugas, - iki, Henri. 

- Iki, - atšovė Henris ir nusispjovė šalia grubaus Raugo aulinio. 

Vikas su Raugu pasuko prie mašinų laužo eilių... “Stadebeikerio" link, 
už kurio tupėjo Bevė. Iš pradžių ji tik prisispaudė kaip išgąsdintas triu- 
šiukas prie žemės. Paskui nėrė per kairę pusę ir įlindo į tarpą tarp “Sta- 
debeikerio“ ir “Fordo" be durelių. Sekundę sustingo perdžiūvusia gerk- 
le, prakaito išpilta nugara, klausydamasi artėjančių žingsnių. Spėjo įsi- 
vaizduoti, kaip atrodys su tokiu gipsu kaip Edžio, išrašinėtu nevykėlių 
vardais. Tada įlindo po priekine “Fordo" sėdyne. Susirietė ant purvino 
kilimėlio į kamuoliuką. Cia buvo taip tvanku ir dulkina nuo trūnijančių 
apmušalų, kad mergaitė sunkiai tvardėsi nečiaudėjusi. Raugas ir Vikto- 
ras, pusbalsiu šnekėdamiesi, praėjo pro šalį. Ir dingo. 

Bevė triskart tylutėliai nusičiaudėjo į delnus. Dabar jau buvo galima 
bėgti, laikantis atsargumo. Geriausia perlįsti pro vairuotojo sėdynę, tada 
1š tarpo - į mišką. Turėtų pasisekti, bet visa drąsa išgaravo, kai jos ką tik 
per plauką neaptiko. “Forde" atrodė saugiau. Be to, kai aniedu išėjo, Hen- 
ris su Patriku irgi gali patraukti namo. Tada ji galės sugrįžti į slėptuvę. 
Noras pašaudyti išgaravo it kamparas. 

Be to, norėjosi į tualetą. 

Nagi, - ragino Bevė mintyse. - Na, paskubėkit, prašau, pasku-BEKIT! 

Po sekundės pasigirdo Patriko riksmas - juoko ir skausmo mišinys. 

- Sešios pėdos! - džiūgavo Henris. - Kaip deglas, po paraliais! 

Paskui tyla. Prakaitas sruvena jos nugara. Saulė kepina per išdaužtą 
“Fordo"' veidrodį Bevei į sprandą. Pūslė apsunkusi. 

Bauersas suriko taip garsiai, kad apsnūdusi net tokioje nepatogioje 
padėtyje Beverlė vos pati nesuriko. 

- Po velnių, Hoksteteri! Tu išdeginai man šikną! Ką tu darai su žieb- 
tuvėliu? 

- Dešimt pėdų, - sukikeno Patrikas (nuo to Beverlė pašiurpo ir pasiš- 
lykštėjo, it išvydusi savo salotose kirminą). - Dešimt pėdų kaip niekur nie- 
ko, Henri. Žydra. Dešimt kaip nieko. Prisiekiu! 

- Duok čia, - suniurnėjo Henris. 

Nagi, jūs ten, greičiau, greičiau nešdinkitės! 

Kai Patrikas prakalbo, Beverlė vos įstengė girdėti - toks tylus balsas 
buvo. Būtų užgožęs menkiausias vėjelis. 

- Nori, parodysiu kai ką, - pasiūlė Hoksteteris. 

- Ką? - paklausė Henris. 

- Nieko ypatinga, - Patrikas patylėjo. - Labai malonu. 

- Kas? - nesuprato Bauersas. 

Paskui stojo tyla. 

Aš nenoriu, nenoriu nieko matyti, juk jie gali mane pastebėti, ir, žino- 

Bet smalsumas įveikė sveiką nuovoką. Tyla buvo keista, baisoka. Be- 
verlė ėmė pamažu kelti galvą, kol galėjo žiūrėti per suskilusį užtamsintą 
“Fordo" stiklą. Be reikalo baimintasi būti pastebėtai. Berniukai buvo įsit- 
raukę į naują užsiėmimą. Bevė nesuprato, ką mato, bet buvo aišku, jog tai 
šlykštu... 17 visai tikėtina iš Patriko, to keistuolio. 

Vieną ranką jis laikė tarp Henrio šlaunų, kitą - tarp savo. Delnu švel- 
niai glostinėjo Bauerso daiktą, kitu trynė savąjį. Na, ne trynė... kažkaip 
maigė, spaudė vis paleisdamas. 

Ką jis daro? - išsigando mergaitė. 

Ji nesuprato, bet tai gąsdino. Be vonios, pratrūkusios vemti krauju ir 
nutaškiusios juo visą vonios kambarį, Bevė nebuvo nieko taip bijojusi. 
Galvos kertelėje kirbėjo įsitikinimas, kad berniukai, pamatę ją čia, ne tik 
nuskriaustų; jie ją nužudytų. 

Bet nusigręžti ji negalėjo. 

Matė, kad Patriko daiktas šiek tiek pailgėjo, bet ir toliau karojo kaip 
gyvatė be stuburo tarp kojų. O Henrio užaugo neįtikėtinai. Kietas ir stan- 
grus jis kone siekė bambą. Patriko ranka braukė žemyn, tarpais stabtel- 
dama spustelėti, pakutenti tą keistą sunkų kapšelį po Henrio daiktu. 

Ten kiaušiniai, - pagalvojo Beverlė. - Ar berniukai visada su tokiais 
vaikšto? Dieve, aš iš proto išsikraustysiu! Šmėkštelėjo kita mintis: “Ir Bi- 
las tokius turi". Mintyse Beverlė įsivaizdavo, kad laiko juos, spaudžia del- 
ne tyrinėdama... ir tas karštis vėl perliejo ją, palikdamas žarijų raudonį. 

Henris spoksojo į Patriko ranką it užhipnotizuotas. Jo žiebtuvėlis gu- 
lėjo ant skaldos šalimais ir atspindėjo karštą popiečio saulę. 

- Nori, kad paimčiau jį į burną? - paklausė Patrikas. Jo didelės tam- 
sios lūpos kreivai šiepėsi. 

- A? - lyg iš sapno pabudo Bauersas. 

- Paimsiu jį į savo burną, jeigu nori. Aš ne... 

Švystelėjo Henrio ranka, dar nespėjusi susispausti į kumštį. Hokste- 
teris nukrito aukštielninkas. Galva kaukštelėjo į žvirgždą. Beverlė sulin- 
do atgal, širdutė grasino iššokti, lūpos užrakino aimaną. Parbloškęs drau- 
gą, Henris pasisuko ir vieną mirksnį, prieš mergaitei virstant kamuoliu- 
ku priekinėje nišoje, jų akys, regis, susikryžiavo. 

Maldauju, Viešpatie, kad jis būtų žiūrėjęs prieš saulę. Maldauju, Vieš- 
patie, atleisk, kad žvilgčiojau. Maldauju. 

Įsitvyrojo agoniška pauzė. Balta mergaitės palaidinė prilipo nuo pra- 
kaito prie kūno. Lašeliai kaip perliukai Žvilgėjo ant įdegusių rankų. Pūs- 
lę įkyriai maudė. Jautė, kad netrukus prišlapins kelnaites. O jeigu jis pa- 
darytų jai ką nors su savo daiktu? Jei užsimanytų kur nors jai įkišti? Taip, 
ji Žino, kur tai turėtų būti; suvokimas sprogo kaip raketa. Bevė pagalvo- 
jo, kad jeigu Henris imtų kišti savo daiktą į ją, ji išprotėtų. 

Maldauju, Viešpatie, neleisk jam mane pamatyti, meldžiu, gerai? 

Kai Henris prabilo, mergaitės siaubui balsas sklido iš kitos vietos, iš 
daug arčiau: 

- Aš neužsiimu šitais pedų dalykais. 

Patriko atsakymas iš toliau. 

- Tau patiko. 

- Man nepatiko! - suriko Bauersas. - Ir jei imsi pliurpti, kad patiko, aš 
'užmušiu tave, susmirdęs homike! 

- Tau pasistojo, - pasakė Patrikas. Atrodė, kad kalba šypsodamasis. 
Kad ir kaip ji bijojo Henrio Bauerso, šypsena jos nenustebino. Patrikas 
buvo didesnis beprotis už savo draugužį, o tokiems niekas nebaisu. - Aš 
mačiau. 

Žingsniai skalda sparčiai artėja. Beverlė pakėlė galvą ir išsprogino 
į Patriką dabar, bet atsigręžęs... 

- Jei pasakysi kam nors, aš apšauksiu tave pedu, o paskui užmušiu. 

- Nepagąsdinsi manęs, Henri, - sukikeno Hoksteteris. - Bet patylėsiu, 
jei duosi dolerį. 

Henris neramiai pasimuistė. Kiek pasisuko: Beverlė matė nebe pakau- 
šį, o ketvirtį jo profilio. “Maldauju, Viešpatie“, - nerišliai kartojo ji, o pūs- 
lę ėmė skaudėti dar smarkiau. 

- Jei prasižiosi, - tarė Henris žemu ryžtingu balsu, - aš papasakosiu, ką 
tu darai su katėmis. Ir su šunimis. Papasakosiu apie tavo šaldytuvą. Ži- 
nai, kas tada bus, Hoksteteri? Atvažiuos ir išveš į durnyną. 

Iš Pariko jokio garso. 

Henris pabarbeno pirštais į “Fordo", kuriame tūnojo Bevė, stogą. 

- Girdi mane? 

- Girdžiu, - liūdnai atsiliepė Patrikas. Liūdnai ir kiek išgąstingai. Pas- 
kui pratrūko: - Tau patiko! Tau pasistojo! Tokio dydžio dar nebuvau ma- 
tęs! 

- Taip, spėju, kad daug esi matęs, tu suskretęs pidere. Nepamiršk, ką 
sakiau apie tą šaldytuvą. Tavo šaldytuvą. Jei dar tave pamatysiu, dantų 
nesurinksi! 

Tyla. 

Henris ėmė eiti. Beverlė pasukusi galvą nulydėjo jį palei “Fordą" iš 
vairuotojo pusės. Būtų užtekę Henriui tik dirstelėti kairėn. Bet jis nežiū- 
rėjo. Po minutės jis nutolo Viktoro ir Raugo keliu. 

Liko tik Patrikas. 

Beverlė laukė, bet niekas neatsitiko. Prabėgo penkios minutės. Noras 
šlapintis darėsi nepakenčiamas. Dar išlaikys dvi tris minutes, ne daugiau. 
Neramu buvo dėl to, kad ji nežinojo, kur tiksliai yra Hoksteteris. 

Dirstelėjusi per langą, mergaitė pamatė tebesėdintį toje pačioje vieto- 
je šalia pamiršto Henrio žiebtuvėlio. Patrikas susikrovė savo vadovėlius 
į nedidelę brezentinę kuprinukę ir persimetė ją per kaklą kaip laiškane- 
šiai. Kelnės ir trumpikės vis dar buvo numautos. Jis žaidė žiebtuvėliu: pa- 
suka ratuką, uždega beveik peršviečiamą skaisčioje saulėje liepsną, užden- 
gia dangtelį ir vėl iš naujo. Kaip užhipnotizuotas. Kraujo srovelė nubė- 
gusi per lūpų kampą iki smakro. Dešinė burnos pusė tinsta. Jis į nieką 
nekreipė dėmesio, 1r vėl Beverlė pajuto pasidygėjimą. Patrikas - beprotis, 
ką gi; jai niekad gyvenime taip nesinorėjo būti kuo toliau. 

Labai atsargiai ji atbula išsiropštė iš “Fordo". Tada patyliukais nuti- 
peno, iš kur atėjusi. Pasiekusi pušaites už mašinų laužo, grįžtelėjo per 

1r pilvą, atsileido, liko tik noras šlapintis, toks didelis, kad pykino. 

Mergaitė pabėgėjo takeliu ir pasuko į dešinę. Šortus atsagstė nespėjus 
krūmams už nugaros susiglausti. Apsižvalgė, ar kur nėra nuodingosios ge- 
benės, ir pritūpė, įsikibusi kietą krūmokšnio šaką pusiausvyrai. 

Kai Bevė traukė šortus, nuo sąvartyno pasigirdo žingsniai. Per krūmus 
švysčiojo džinsų ir languotų mokyklinių marškinių lopai. Ten buvo Pat- 
rikas. Mergaitė pasilenkė laukdama, kada jis nueis Kanzaso gatvės link. 
Uždanga buvo gera, pūslės niekas nespaudė, o Patrikas buvo paniręs į sa- 
vo pasaulį. Tegu jis praeina, o tada Bevė lėks į slėptuvę. 

Bet Patrikas nepraėjo. Jis sustojo beveik tiesiai priešais ją ir stypso- 
j0, tyrinėdamas surūdijusį “Amana" šaldytuvą. 

Beverlė galėjo sekti berniuką pro krūmus nepastebėta. Dabar, kai šir- 
dis atlėgo, ją vėl užvaldė smalsumas. O jei Patrikas ir pastebėtų, Bevė ne- 
sunkiai nuo jo ištrūktų. Jis nebuvo storulis kaip Benas, bet labai neran- 
gus. Mergaitė išsitraukė timpą ir pasirūpino pripildyti palaidinukės kiše- 
nę guolių šratų, atsargai, taip sakant. Pamišęs ar ne, bet vienas šūvis į kelį 
išpurtys bet kokį norą skubėti. 

Tą šaldytuvą Bevė gerai prisiminė. Sąvartyne buvo begalė senų šaldy- 
tuvų, bet šitas vienintelis, toptelėjo jai, kuriam Mendis Fazijas nenuardė 
sklendės mechanizmo ar tiesiog neišėmė durų. 

Patrikas ėmė kažką vapėti ir svyruoti pirmyn atgal priešais rūdžių išės- 
tą šaldytuvą. Beverlę sukaustė šaltukas: jis priminė siaubo filmo veikė- 
ją, bandantį iškviesti berniuko lavoną iš kriptos. 

Ką jis išdarinėja? 

Bet jei Bevė būtų žinojusi tai arba kas atsitiks, kai Patrikas baigs sa- 
vo ritualą ir atidarys šaldytuvo duris, ji būtų lėkusi neatsigręždama, kiek 
kojos neša. 


E . 


Niekas, net Maikas Henlonas, neįsivaizdavo, kiek mažai košės Patri- 
ko Hoksteterio galvoje. Patrikas buvo dvylikametis dažų pardavėjo sūnus. 
Mama, karšta katalikė, mirs krūties vėžiu 1962-aisiais, keleriems metams 
prabėgus po to, kai Patriką pasiglemžė Derio požemių esybė. Nors inte- 
lekto koeficientas buvo vidutiniškas, Hoksteteris jau kartojo du kursus: 
pirmos ir trečios klasės. Šios vasaros pamokos išgelbėjo Jį nuo pasiliki- 
mo penktoje klasėje. Mokytojai charakterizuodavo jį kaip apatišką mokinį 
(keletas net irašė tai tuščiose charakteristikos eilutėse “Mokytojo pasta- 
bos“) ir, be to, ganėtinai nemalonų (to niekas neparašė - šita neaiški, ne- 
nusakoma nuojauta ne toms šešiasdešimčiai eilučių). Būtų jis gimęs de- 
šimtmečiu vėliau, mokyklos direktorius nukreiptų jį pas vaikų psicholo- 
gą, kuris būtų (arba ne, nes Patrikas buvo daug gudresnis, negu rodė inte- 

lekto koeficiento testai) atskleidęs gąsdinančias gelmes po glebiu mėnu- 
lišku veidu. 

Jis buvo sociopatas, ir tų 1958-ųjų vasarą jau tikriausiai buvo virtęs 
visišku psichopatu. Patrikas neprisiminė laikų, kai kiti žmonės - ir kiti gy- 
vi sutvėrimai, be kita ko - buvo “tikri". Jis, be abejonės, laikė save vic- 
ninteliu tikru sutvėrimu, vieninteliu gal net visoje visatoje, bet vis tiek bu- 
vo įsitikinęs, kad būtent jo svarba darė jį "tikrą". Jis nesuprato, kas yra 
skausmas, t.y. nei pats reaguodavo į skausmą (čia reikėtų prisiminti abe- 
jingumą Henrio smūgiui sąvartyne), nei užjautė kitus. Tačiau nors realy- 
bė buvo jam bereikšmė, “taisykles" Patrikas suvokė idealiai. Tad, nors vi- 
siems mokytojams jis atrodė keistas (tiek misis Duglas, jo penktos kla- 
sės mokytoja, tiek misis Vyms, mokiusi Hoksteterį trečioje klasėje, žinojo 
apie penalą su musėmis ir neignoruodavo skundų; bet be jo buvo dar dvi- 
dešimt ar dvidešimt aštuoni mokiniai su savo problemomis), niekam per 
daug nekliuvo jo elgesys. Kartais jis grąžindavo tuščią arba su didžiuliu 
klaustuku kontrolinio darbo lapą. Taip pat misis Duglas įsitikino, kad jį 
geriau sodinti atokiau nuo mergaičių dėl landžių rankų. Tačiau jis buvo 
tylus, toks tylus, kad nesunkiai galėjai palaikyti berniuko statula. Buvo 
lengva ignoruoti Patriką, kai reikėjo tvarkyti tokius kaip Henris Bauersas 
ar Viktoras Krisas, - neįtikėtinai įžūlius ir neklusnius vaikus, kurie vog- 
davo pinigus pienui ar kiekvienai progai pasitaikius gadino mokyklos in- 
ventorių; arba prižiūrėti vargšelę Elizabetą Teilor, epileptikę, kurios sme- 
genėlės sukrusdavo tik tarpais ir kurią reikėjo sergėti, kad neužverstų si- 
Jono, sugalvojusi žaidimų aikštelėje pasigirti naujomis kelnaitėmis. Kitaip 
sakant, Derio pradinė mokykla buvo tipiška pedagoginė karuselė su tiek 
ratų, kad pats Penivaisas galėtų vaikštinėti nepastebėtas. Ir, savaime sup- 
rantama, niekas iš Patriko mokytojų (0 ir tėvų) neįtarė, kad jis nužudė sa- 
vo mažąjį broliuką Aiverį, būdamas penkerių metų. 

Patrikui nepatiko, kad motina parsivežė 'Aiverį namo iš ligoninės. Jam 
buvo visai tas pats (bent taip jis sau sakė), ar jo tėvai turi du, penkis ar 
penkis tuzinus vaikų, kol jie nejaukia jo režimo. O Aiveris buvo toks. Val- 
gis vėluodavo. Kūdikis rėkdavo naktimis ir jį pažadindavo. Atrodė, kad 
tėvai sukinėjasi tik apie jo lovytę, ir visos pastangos atkreipti jų dėmesį 
į save buvo bevaisės. Vieną 1š tų retų kartų gyvenime Patrikas išsigando. 
Jis išmąstė, kad jei jį, “tikrą", tėvai parsivežė 1š ligoninės, tai ir Aiveris 
gali būti “tikras". Ir visai įmanoma, kad Aiveriui ūgtelėjus tiek, kad ga- 
lės atnešti tėvui Derio “News" nuo slenksčio, o mamai paduoti dubenį, kai 
kepa duoną, tėvai gali nuspręsti jo visai atsikratyti. Jis nebijojo, kad tė- 
vai myli Aiverį labiau (nors tai, Patriko įsitikinimu, buvo akivaizdu). Pat- 
rikui kėlė susirūpinimą: 1) taisyklės, kurios buvo sujauktos ar pakeistos 
po mažojo atsiradimo, 2) galimas Aiverio realumas ir 3) tikimybė būti 1š- 
mestam pasiliekant Aiverį. 

Vieną dieną Patrikas, išlipęs iš mokyklos autobuso po pamokų, nuė- 
10 į broliuko kambarį. Buvo sausis. Už lango ėmė snyguriuoti. Smarkus 
vėjas pūtė nuo Makerono parko ir girgždino apšerkšnijusias langinės. Ma- 


247 


ma snaudė miegamajame, - Aiveris aikštijosi visą naktį. Tėvas buvo dar- 
be. Kūdikis miegojo ant pilvuko, pasukęs galvą į šoną. 

Patrikas bejausmiu mėnulišku veidu pasuko berniuko galvutę nosimi 
į pagalvę. Aiveris sušnarpštė ir pasuko galvą į šoną. Patrikas stebėjo tai 
1r svarstė, o sniegas tirpo nuo jo geltonų batų ir kaupėsi ant grindų į ba- 
lutes. Praėjo mažiausiai penkios minutės (Hoksteteriui nebuvo būdingas 
greitas mąstymas), tada jis vėl pasuko broliuko galvutę veidu į pagalvę 
ir prispaudė. Aiveris spurdėjo po ranka gindamasis. Bet gynyba buvo 
menka. Patrikas atleido. Aiveris vėl nugręžė veiduką į šoną, sukūkčiojo 
ir vėl užmigo. Vėjas dar stipriau klebeno langines. Patrikas klausė, ar 
verksmas nepažadino mamos. Tylu. 

Patriką apėmė palaima. Pasaulis, rodės, pirmą kartą stojo priešais jį. 
Būsena buvo tokia nepakartojama, kad kelias minutes Patrikas jautėsi kaip 
neregintis spalvų žmogus, valandėlę atgavęs sugebėjimą jas skirti... arba 
narkomanas, kurio smegenis dozė iškelia į orbitą. Tai buvo nauja. Patri- 
kas nė neįtarė tai egzistuojant. ž 

Labai švelniai brolis vėl nusuko Aiverio veiduką į pagalvę. Sį kartą, 
kūdikiui pradėjus blaškytis, Patrikas neatleido, tik dar stipriau prispaudė 
galvą prie pagalvės. Girdėjosi užslopintas verkimas, ir Patrikas suprato, 
kad brolis pabudo. Neįsivaizdavo, ką pasakytų mamai čia atėjus. Jis tie- 
siog laikė. Kūdikis spurdėjo. Hoksteteris dar paspaudė. Mažylis purpte- 
lėjo. Pastangos nusilpo. Vyresnėlis nepaleido. Kūnelis liko gulėti nejudė- 
damas. Patrikas palaikė dar penkias minutes, jausdamas, kaip blėsta ir sk- 
laidosi pakilumas, pasaulis vėl pilkėja, dozė išsikvepia. 

Patrikas nulipo žemyn, prisidėjo lėkštę sausainių, įsipylė stiklinę pie- 
no. Po pusvalandžio nusileido ir mama. Nusistebėjusi, kad net negirdė- 
j0, kaip jis grįžo, pasiskundė nuovargiu (daugiau nevargsi, mama, - pa- 
galvojo Patrikas, - nesijaudink, aš viską sutvarkiau). Ji prisėdo šalia, suk- 
rimto vieną tešlainį, paklausinėjo apie mokyklą. Patrikas atsakė, kad se- 
kasi neblogai, ir parodė namo ir medžio piešinį. Lapas buvo pribrauky- 
tas juodų ir rudų bereikšmių brūkšnių. Mama pagyrė. Patrikas kasdien par- 
nešdavo juodai ir rudai pribraukytus lapus. Kartais tai reiškė kalakutą, kar- 
tais Kalėdų eglutę, kartais berniuką. Mama visada pagirdavo... nors šir- 
dies kertelėje, kurios net neįtarė esant, nerimavo. Tų brūkšnių vienodu- 
mas kartais kėlė šiurpulį. 

Mama sužinojo apie Aiverio mirtį tik apie penktą, nusprendusi, kad jis 
per ilgai miega. Tada Patrikas žiūrėjo televizorių ir neatsitraukė, kai už- 
virė ta maišalynė. Kai atlėkė kaimynas misteris Henlis, rodė “Sraigtaspar- 
nius“ (klykianti motina stovėjo atlapojusi virtuvės duris su kūdikio lavo- 
nėliu, keistai tikėdamasi, kad šaltas oras jį atgaivins; Patrikui pasidarė šal- 
ta ir jis išsitraukė megztinį iš spintos). “Autostrados patrulį", mėgstamiau- 
sią Beno Henskomo laidą, rodė, kai misteris Hoksteteris grįžo namo po 
darbo. Prieš atvykstant daktarui, prasidėjo “Mokslinės fantastikos teatras“, 
(lalyvaujant Trumenui Bredliui..." Kas žino, kokias keistenybes slepia 

visata?“ - svarstė Bredlis, kai Patriko motina klykė ir blaškėsi virtuvėje 
vyro glėbyje. Daktaras pastebėjo ramų ir abejingą Patriko žvilgsnį ir nusp- 
rendė, kad vaikas patyrė šoką. Jis pasiūlė Patrikui tabletę. Tas neatsisakė. 

Buvo diagnozuotas savaiminis uždusimas. Po kelerių metų tokiu fa- 
tališkumu būtų suabejota. O tada buvo tiesiog nustatyta mirtis ir kūdikis 
palaidotas. Patrikas džiaugėsi, kad viskam nurimus valgis vėl būdavo įp- 
rastu metu. 

Per to vakaro sąmyšį - žmones, lakstančius iš ir į namą, greitosios švie- 
sų pulsavimą ant sienų, misis Hoksteter klyksmus, dejones ir nesutikimą 
būti raminamai - tik Patriko tėvas šiek tiek priartėjo prie tiesos. Jis sto- 
vėjo be tikslo prie tuščios Aiverio lovytės, kai kūnelis jau buvo išvežtas, 
tiesiog stovėjo ir negalėjo patikėti tuo, kas atsitiko. Zvilgsnis užkliuvo už 
pėdsakų ant grindų. Juos paliko snieguoti Patriko batai. Galvoje plyks- 
telėjo kraupi mintis. Ranka pakilo prie lūpų, akys išsiplėtė. Galvoje rikia- 
vosi vaizdas. Neišlaikęs tėvas išlėkė iš kambario ir taip trenkė durimis, 
kad skilo rėmas. 

Jis niekad nieko neklausinėjo. 

Patrikas daugiau nieko panašaus nedarė, nes nebuvo progos. Nesijautė 
kaltas, nesapnavo košmarų. Ir laikui bėgant ėmė geriau suvokti, kas būtų 
buvę, jeigu viskas būtų paaiškėję. Yra taisyklės. Jei nesilaikai jų... arba 
būni pagautas jas sulaužęs, laukia nemalonumai. Gali būti uždarytas ar- 
ba pasodintas į elektros kėdę. 

Bet tas pakilumo jausmas - spalvos ir palaimos jausmas - buvo per stip- 
rus ir per nuostabus visai išblėsti. Patrikas mušė muses. Iš pradžių plojo 
mamos musiamuše, vėliau išmoko naudotis plastmasine liniuote. Patyrė 
ir musgaudžio malonumus. Ilgą lipnią juostą galėjai už porą centų nusi- 
pirkti Kostelo aveniu turguje. Ir Patrikas garaže kartais dvi valandas 1š- 
sižiojęs, pasruvęs prakaitu ir susižavėjęs stebėdavo, kaip nutupia ir nesėk- 
mingai bando ištrūkti musės. Hoksteteris medžiojo 1r vabalus, bet papras- 
tai stengėsi pagauti gyvus. Kartais jis nukniaukdavo 1lgą adatą iš mamos 
rankdarbių dėžutės, užmaudavo kokį vieną 1r sėdėdavo sode sukryžiavęs 
kojas, kol tas nudvėsdavo. Tada atrodydavo kaip vaikas, skaitantis įdo- 
mią knygą. Kartą jis aptiko dvesiančią nukaršusią katę Meino gatvės la- 
take ir prisėdęs stebėjo tol, kol pro šalį ėjusi senutė nenuvijo jo savo 1az- 
da. “Eik namo! - rėkė ji. - Tu ką, kvailas?? Patrikas nepyko ant jos. Pak- 
luso. Jis buvo sugautas laužant taisykles, tik tiek. 

Paskui, praėjusiais metais (beje, Maiko Henlono ir kitų su juo susiju- 
sių visai nebūtų nustebinę, kad tai buvo ta pati diena, kai buvo nužudy- 
tas Džordžas Denbras) Patrikas aptiko išrūdijusį “Amana"' šaldytuvą - vie- 
ną iš stambesnių sąvartyną supančių šiukšloidų. 

Kaip ir Bevė Hoksteteris buvo girdėjęs įspėjimus apie tokius daiktus, 
kad milijonas kvailų vaikų uždusdavo juose. Patrikas ilgai stovėjo įsis- 
tebeilijęs į šaldytuvą ir makalavo rankomis kišenėse. Pakilimas grįžo, di- 
desnis nei bet kada po Aiverio sutvarkymo. Palaima grįžo, nes atliekų ir 
srutų sraute, prašnioškusiame jo galvoje, pasitaikė gera idėja. 

Luisai, gyvenę per tris namus nuo Hoksteterių, pasigedo savo katino 
Bobio po savaitės. Mažieji Luisai, užaugę kartu su Bobiu, valandų valan- 
das naršė apylinkes jo ieškodami. Netgi surinko savo santaupas skelbimui 
į Derio “News", “Rasta ir pamesta" skyrių. Nieko iš to neišėjo. Ir jeigu 
kuris nors iš jų tądien būtų sutikęs Patriką, storesnį nei paprastai dėl naf- 
talinu trenkiančios žieminės striukės (po 1957-ųjų potvynio rudenį iškart 
ėmė smarkiai šalti), nešantį kažkokią kartoninę dėžę, nebūtų nieko įtaręs. 

Engstromai, gyvenantys šalimais Hoksteterių, prarado savo kokerspa- 
nielių šuniuką dešimt dienų prieš Padėkos dieną. Sunys ir katės dingo dar 
šešis ar aštuonis mėnesius, ir visus juos, žinoma, priglaudė Patrikas Hoks- 
teteris kaip ir kelis valkataujančius iš Pragaro pusakrio. 

Po vieną juos sukišo į šaldytuvą šalia sąvartyno. Kaskart, kišant nau- 
ją, sunkiai dunksėdavo širdis, parausdavo ir pavandenydavo iš pasitenki- 
nimo akys. Jis laukė, kada Mendis Fazijas išlups “Amanos" sklendę ar- 
ba nuims duris. Bet Mendis šito šaldytuvo nelietė. Gal net neįtarė apie jį, 
- Patriko troškimas apsaugojo... o gal kokia kita jėga. 

Engstromų spanielis galavosi ilgiausiai. Nepaisant žudančio šalčio, 
nors ir praradęs visą savo gyvumą (jis vizgino uodega ir bandė laižyti ran- 
kas, kai Hoksteteris ištraukė iš dėžės ir ėmė kišti į šaldytuvą), šuo tebe- 
buvo gyvas Patrikui trečią kartą atėjus po trijų dienų. Grįžęs kitą dieną 
Patrikas vos jo nepaleido. Teko vytis kone iki sąvartyno, kol nenutvėrė 
už kojos. Sunelis krimstelėjo aštriais dantimis. Patrikas nekreipė dėmesio. 
Nepaisydamas šuns dantų, vėl sugrūdo kokerį į šaldytuvą. Ir patyrė erek- 
ciją. Tai, beje, nebuvo reta. 

Antrą dieną šunytis vėl bandė pasprukti, tik buvo smarkiai lėtesnis. 
Patrikas įsviedė jį atgal, užtrenkė surūdijusias “Amana" duris ir prigludo. 
Viduje šuo brazdinosi nagais. Girdėjos1 prislopintas inkštimas. “Geras šu- 
nelis, - sumurmėjo Hoksteteris užsimerkęs, sunkiai alsuojančia krūtine. - 
Labai geras". . 

Trečią dieną šuo tik pasuko akis jo pusėn. Sonai tankiai kilojosi. Grį- 
žęs kitądien, berniukas rado lavonėlį putom aplipusiu snukučiu. Jos Pat- 
rikui priminė kokoso putėsius, ir jis nuoširdžiai juokėsi, traukdamas su- 
šalusį šunį iš savo mirties kameros. i 

Aukų šią vasarą (Patrikas vadino juos “bandomaisiais gyvūnais'') buvo 
nedaug. Paliekant ramybėje realumo klausimus, jo savisaugos instinktas 
buvo puikus, intuicija - pavydėtina. Jis įtarė esąs susektas. Tik nebuvo aiš- 
ku kieno. Misterio Engstromo? Galbūt. Misteris Engstromas atsigręžė ir 
metė į Hoksteterį ilgą tiriantį žvilgsnį vieną kartą šį pavasarį. Misteris 
Engstromas pirko cigaretes, o Patrikas buvo atsiųstas duonos. Misis Džo- 
zefs? Įmanoma. Ji mėgsta pasėdėti savo prieangyje su teleskopu ir šiaip, 
anot misis Hoksteter, “mėgsta kaišioti nosį". Misteris Džeikubas, ant kurio 
automobilio užpakalinio buferio ASPCA lipdukas? Misteris Nelas? Dar 
kas nors? Patrikas nežinojo tiksliai, bet intuicija sakė, kad jis įtariamas, 
O su intuicija jis niekada nesiginčijo. Jam pasitaikė keletas klaidžiojančių 
gyvūnų 1š Pusakrio (atsirinkdavo tik liesus ar ligotus), ir viskas. 

Berniukas turėjo pripažinti, kad šaldytuvas šalia šiukšlyno smarkiui jį 
traukia. Nuobodžiaudamas mokykloje, imdavo jį paišyti. Kartais naktimis 
sapnuodavo. Sapne “Amana" būdavo septyniasdešimties pėdų aukščio 
balta katakomba, gramozdiška šalta kripta, apšviesta mėnulio. Jos milži- 
niškos durys atsiverdavo, ir į Patriką įsmigdavo dvi didžiulės akys. Ber- 
niukas pabusdavo šlapias nuo prakaito, bet tai neišmušė susižavėjimo šal- 
dytuvu. 

Dabar galutinai paaiškėjo, ką jis seniai įtarė. Bauersas. Žinia, kad jo 
žudymo kameros paslaptis Henrio Bauerso rankose, varė Patriką į pani- 
ką. Toks pasakymas, reikia pripažinti, nėra labai tikslus, bet tas - na, ne 
siaubas, o vidinis nerimas - buvo slegiantis ir nemalonus. Henris žino, kad 
Patrikas kartais laužo taisykles. 

Paskutinė Hoksteterio auka buvo Džeksono gatvėje prieš dvi dienas 
rastas balandis. Jį kliudė automobilis, todėl vargšelis negalėjo skristi. Pat- 
rikas parėjo namo, išsitraukė savo dėžę iš garažo, įdėjo į ją balandį. Paukš- 
tis keletą kartų kirto į rankas, palikdamas gilias kraujuojančias žaizdas. 
Patrikas nekreipė dėmesio. Patikrinęs šaldytuvą kitą dieną, berniukas ra- 
do balandį negyvą, tačiau neišmetė lavono. Dabar, Henrio pagąsdintas, 
Patrikas nusprendė kuo greičiau atsikratyti to įrodymo. Gal net atsinešti 
kibirą vandens ir skudurėliu išplauti visą šaldytuvą. Kvapelis buvo ne- 
koks. Jeigu Henris paskųstų jį misteriui Nelui ir policininkas ateitų patik- 
rinti, nesunkiai patikėtų, kad čionai nugaišo koks nors gyvūnas, netgi ne 
vienas... 

“Jeigu jis išplepės, - mąstė Patrikas, stovėdamas pušynėlyje ir Žiūrė- 
damas į aprūdijusią dėžę, - aš papasakosiu, kad jis sulaužė Edžiui Kaspb- 
rakui ranką“. Nelas tikriausiai tą ir taip Žino, bet jie nieko negalėjo įro- 
dyti, nes ketvertukas tvirtino žaidęs Henrio namuose tądien, o beprotis 
Henrio tėvas tą patvirtino. “Jeigu išduos, aš papasakosiu. Dantis už dantį". 

Dabar tai nesvarbu. Dabar reikėjo atsikratyti paukščiu. Jis paliks du- 
ris atdaras, o paskui grįš su vandeniu ir išplaus vidų. Gerai. 

Savo nelaimei, Patrikas atidarė šaldytuvo duris. 

Iš pradžių jis tik susimąstė, bandydamas nustatyti, ką mato. Tai netu- 
rėjo jokio ryšio. Jokio konteksto. Patrikas tik dėbsojo išpūtęs akis ir pak- 
reipęs galvą. 

Iš balandžio liko tik skeletas, apjuostas plunksnų gniutulo. Raumenų 
nebuvo likę ir pėdsako. Aplink jį, ant šaldytuvo sienelių, apkibę kamerą 
buvo šimtai mėsos spalvos padarų, primenančių makaronus-kriaukleles. 
Jie vos pastebimai vibravo, lyg pučiant vėjeliui. Tik kad niekas nepūtė. 
Berniukas suraukė antakius. 

Staiga vienas iš tų kriauklės formos sutvėrimų išskleidė vabzdžio spar- 
nus ir, Patrikui nespėjus įsisąmoninti to fakto, įveikė atstumą nuo šaldy- 
tuvo iki kairės jo rankos. Šleptelėjo. Nutvilkė karštis. Bet jis greitai išsisk- 
laidė, ir Patrikas jautėsi kaip visuomet... tik kriauklės formos padaras iš 
blyškiai rausvo pasidarė sodriai rožinis, paskui, kraupiai greitai, raudonas. 

Nors Patrikas nebijojo beveik nieko iš visuotinai suvokiamo pasaulio 
(na, kaip bijoti “nerealių" dalykų?), vienas daiktas kėlė jam smarkų pa- 
sibjaurėjimą. Kai jam buvo septyneri metai, kartą iš Briusterio ežero 1š- 
lipo apkibęs keturiom ar penkiom dėlėm. Jis rėkė tol, kol tėvas jį nuo jų 
išvadavo. 

Dabar, netikėtai nušvitus protui, Patrikas suprato, kad tai neįprastos 
skraidančios dėlės. Jos užgyveno Hoksteterio šaldytuvą. 

Berniukas klykdamas ėmė krapštyti sutvėrimą nuo rankos. O tas jau 
buvo išpampęs iki teniso kamuoliuko dydžio. Trečią kartą pliaukštelėjus, 
jis sprogo. Kraujas - jo kraujas - nutaškė ranką iki alkūnės, bet beakė pa- 
daro galvutė liko įsisiurbusi. Sita drebučius primenanti galvutės forma pa- 
nėšėjo į paukščio, tik “snapas" buvo ne lenktas ar smailėjantis, o kaip 
vamzdelis nupjautu galu. Tas vamzdelis buvo sulindęs į Patriko ranką. 

Nenustodamas rėkti, vaikas suėmė ištiškusį padarą pirštais ir ištraukė. 
Vamzdelis pasidavė nesunkiai, iš žaizdos švirkštelėjo kraujas, sumišęs su 
kažkokiu gelsvu, primenančiu pūlius, skysčiu. Liko nejautri dešimties cen- 
tų skylutė. 

Kad ir sprogęs, sutvėrimas raitėsi ir taikėsi vėl įsisiurbti. 

Patrikas numetė jį... o nauji jau lėkė iš šaldytuvo, nespėjus jam sugrieb- 
ti rankenos. Tūpė ant rankų, kaklo. Vienas prikibo ant kaktos. Kai Hoks- 
teteris kėlė ranką jo nuplėšti, pamatė kitus keturis, rausvėjančius ant plaš- 
takos. 

Neskaudėjo... tik atsirado keistas sekimo jausmas. Klykdamas, sukio- 
damasis, mušdamas per galvą, kaklą, dėlėmis apkibusiomis rankomis, Pat- 
rikas kaip užsuktas kartojo mintyse: “Jos netikros, čia klaikus sapnas, ne- 
sijaudink, tai netikra, viskas netikra...“ 

Bet kraujas, trykštantis iš sutraiškytų dėlių, buvo pakankamai realus 
kaip ir jų sparnelių čiužėjimas... ir jo siaubas. 

Viena iš dėlių įkrito už marškinių ir įsisiurbė ant krūtinės. Kol jis karšt- 
ligiškai traiškė ją ir stebėjo, kaip srūva kraujas iš vietos, kur buvo čiup- 
tuvėlis, dar viena nutūpė ant dešinės akies. Patrikas užsimerkė, tačiau tas 
nepadėjo: nutvilkė karštis, kai padaras įsisiurbė čiuptuvėliu ir ėmė traukti 
akies skystį. Patrikas jautė, kaip nyksta akis akiduobėje, ir vėl ėmė klykti' 
Kita dėlė nutūpė ant jo liežuvio. 

Skausmo visai nesijautė. 

Patrikas, pliaukšėdamas ir svirdinėdamas, pajudėjo suverstų automo- 
bilių link. Vabzdžiai apkibo jį visą. Pripampę jie sprogdavo kaip balio- 
nai; jie nutaškė Hoksteterį beveik puse litro jo paties šilto kraujo. Jis jautė, 
kaip tas burnoje pučiasi, ir išsižiojo, nes vienintelė rišli mintis buvo: ne- 
leisk jai ten sprogti, neleisk, neleisk. 

Bet ji sprogo. Patrikas išvėmė parazito kūną su krauju. Paskui parkri- 
to ant žemės ir ėmė spiegdamas raičiotis. Pamažu klyksmai tilo tarytum 
toldami. 

Prieš mirdamas berniukas pamatė figūrą, žengiančią iš už mašinų laužo 
krūvos. Iš pradžių pasirodė, jog tai vyras, gal Mendis Fazijas, kuris jį 1š- 

gelbės. Bet jai priėjus arčiau, Patrikas pastebėjo, kad žmogystos veidas tt- 
ka it vaškas. Kartais jis sukietėdavo, įgaudamas kažkokius bruožus, pas- 
kui vėl pažliugdavo, tarsi nebūtų apsisprendęs, kuo nori būti. 

- Sveikas ir sudie, - suburbėjo kliurksintis balsas, ir Patrikas vėl mė- 
gino surikti. Jis nenorėjo mirti; kaip vienintelis “tikras? Žmogus, jis nc- 
turėjo mirti. Nes kartu su juos mirs viskas pasaulyje. 

Figūra sugriebė jo dėlėm aplipusias rankas ir ėmė tempti Barenso link. 
Krauju nutaškyta kuprinukė vilkosi šalia, vis dar užkabinta per kaklą. Pat- 
rikas, tebebandydamas suklykti, neteko sąmonės. 

Atsigavo tik kartą, kai tamsiame, drėgname dvokiančiame pragare, kur 
neužklysta saulė ir joks šviesos spindulėlis, TAS ėmė maitintis. 

Iš pradžių Beverlė nesuprato, ar akys jos neapgauna. Patrikas ėmė tryp- 
damas šokinėti ir klykti. Ji atsargiai atsistojo suspaudusi timpą ir porą šo- 
vinių. Girdėjo, kaip Patrikas žirglioja takeliu, nežmoniškai plyšodamas. 
Tą akimirką buvo matyti, kokia graži moteris ji išaugs. Būtų užklydęs ten 
Benas Henskomas - jo širdis galėjo ir neištverti. 

Bevė išsitiesė visu ūgiu, palenkė galvą kairėn išplėtusi akis. Plaukai 
krito dviem kasytėm, perrištom siauromis aksominėmis juostelėmis, ku- 
rias ji nusipirko už dešimt centų. Atrodė dėmesio ir susikaupimo įsikū- 
nijimas kaip katė ar lūšis. Permetė kūno svorį ant kairės kojos, tarsi pa- 
siruošusi skubėti paskui Patriką, per įsitempusių šortų kraštelį švysčiojo 
medvilninių kelnaičių kamputis. Kojos nuostabiai dailios, stangrios, ne- 
paisant nubrozdijimų, įbrėžimų 1r mėlynių. 

Čia pinklės. Pastebėjo ir tikriausiai supranta, kad negalės tavęs pa- 
vyti, todėl mėgina apgaule išsivilioti. Neik, Beve! 

Bet, antra vertus, tuose riksmuose per daug skausmo ir siaubo. Jai no- 
rėjosi pamatyti, kas atsitiko (jei atsitiko Patrikui), aiškiau. Labiau už viską 
norėjosi ateiti į Barensą iš kitos pusės ir neįklimpti į visa šita. 

Patrikas nutilo. Netrukus Beverlė išgirdo kažkieno balsą - ne kitaip 
kaip pasivaideno. Išgirdo savo tėvą sakant: “Sveikas ir sudie". O juk tė- 
vo šiandien net nebuvo Deryje; išvažiavo į Brunsviką šįryt aštuntą su 
Džojum Tamerliu parsivaryti sunkvežimio. Mergaitė papurtė galvą, tar- 
tum atsikratydama to panašumo. Daugiau nė žodžio. Aišku, kad vaizduotė. 

Ji išlindo iš krūmų į takelį, pasirengusi sprukti, jei išvystų tykantį Pat- 
riką. Juslės pasidarė aštrios kaip katės ūsai. Ji Žvilgtelėjo į taką, ir akys 
išsipūtė. Kraujas. Balos kraujo. 

“Netikras, - spyrėsi jos nuovoka. - Butelis už keturiasdešimt devynis 
centus “Dali". Būk atsargi, Beve!" 

Ji pritūpė ir skubiai pamirkė pirštus. Atidžiai apžiūrėjo. Tai ne dažy- 
tas vanduo. 

Žastą kažkas nudegino. Iš pirmo žvilgsnio jai pasirodė, jog tai kažko- 
kio dagio kibukas. Ne... ne kibukas. Jie netrukčioja ir nevirpa. Tas daik- 
tas buvo gyvas. Kitą mirksnį Bevė suvokė, kad padaras jai kanda. Ji kir- 
to atbula ranka, ir tas sprogo, ištrykšdamas krauju. Mergaitė žengė atgal, 
pasiruošusi surikti, kai viskas baigėsi... ir tada pamatė, kad tai dar ne vis- 
kas. Akla padaro galvutė liko čiulptuvu įsisiurbusi į odą. 

Riktelėjusi iš siaubo ir pasidygėjimo, ji ištraukė siurbėlę iš rankos su 
krauju. O taip, dabar jai aišku, iš kur tas kraujas ant tako, ir akys nukry- 
po į šaldytuvą. | 

Durys buvo užtrenktos, bet keletas vabzdžių liko ropinėti rūdžių 1š- 
gremžta balta emale. Bematant vienas išskleidė savo sparnus ir nulėkė Be- 
verlės link. 

Nesvarstydama mergaitė užtaisė timpą plieno šratu ir įtempė. Nors kai- 
rės rankos raumenys beveik nejudėjo, kraujas švirkštė per dėlės paliktą 
skylę. Bevė šovė į skrendantį vampyrą. 

“Velnias! Prašoviau!“" - pagalvojo ji, kai saulės nutviekstas metalo ga- 
baliukas išskriejo iš gumos. Vėliau draugams ji sakys, kad žinojo tai, kaip 
žaidžiantis kėgliais Žino, jog nepataikys, vos tik paleidęs rutulį iš rankos. 
Bet šratukas išsilenkė. Tai truko vos sekundę, bet nebuvo jokios abejo- 
nės: jis pakrypo ir ištaškė dėlę vietoje į gelsvus lašiukus. 

Beverlė pamažu ėmė trauktis - akys išsiplėtusios, lūpos dreba, veidas 
papilkėjęs. Zvilgsnį prikaustė šaldytuvas. Ar neatlekia iš ten dar viena 
siurbėlė, užuodusi ar pajutusi ją? Padarai taikiai šliaužiojo ant durelių it 
drugiai rudenį, paspaudus šaltukui. 

Pagaliau Bevė ryžosi bėgti. 

Panika stingdė mintis, bet Beverlė nesileido visai įveikiama. Ji spau- 
dė Bilo timpą kairėje rankoje ir retsykiais dirstelėdavo per petį. Aplinkui 
buvo pritaškyta kraujo, lyg Patrikas būtų puldinėjęs į šonus. 

Beverlė išlėkė į automobilių kapines. Priešais telkšojo kraujo bala, jau 
pradėjusi gertis į žvirgždą. Žemės paviršius atrodė sujauktas, balta buvo 
išvagota tamsesniais dryžiais. Lyg čia būtų kovota. Du grioveliai pustre- 
čios pėdos atstumu vienas nuo kito tolo iš šitos vietos. 

Beverlė uždususi stabtelėjo. Zvilgtelėjusi į žaizdą nudžiugo, nes krau-" 
juoti beveik liovėsi, nors dilbis ir delnas lipo nuo kraujo. Pamažu ėmė 
mausti. Taip ji jautėsi praėjus valandai po apsilankymo pas dantistą, kai 
novokainas nustojo veikti. 

Ji apsidairė ir nieko nepastebėjusi vėl įsispitrijo į pėdsakus, vedančius 
nuo automobilių, nuo sąvartyno į Barensą. 

Tie sutvėrimai iš šaldytuvo. Užpuolė jį - pasižiūrėk, kraujas visur. Jis 
atbėgo čia ir tada 

(sveikas ir sudie) 

kažkas atsitiko. Kas? 

Buvo baisu pagalvojus, kad atsakymą ji žino. Dėlės buvo TO dalis ir 
jos nuvijo Patriką pas kitą TO dalį kaip pergąsdintą jautuką koridoriumi 
į koridą. 

Bėk iš čia! Bėk, Beve! 

Tačiau ji nusekė pėdsakais, gniauždama prakaituotame delne timpįą. 

Bent pasikviesk kitus! 

Gerai... vėliau truputį. 

Beverlė sekė pėdsakus nuokalne. Žemė čia buvo minkštesnė, augme- 
nija vešesnė. Kažkur sučirpė cikada ir vėl nutilo. Uodai svilo prie kruvi- 
nosios rankos. Bevė vijo juos, sukandusi apatinę lūpą. 
darbo piniginė, tokias vaikai darydavo per darbelių pamokas. Į akis kri- 
to tai, kad vaikas, matyt, nebuvo itin nagingas: siūlės išsitampė, ir bank- 
notų skyrelis kabojo kaip atvipusi lūpa. Monetų skyrelyje.Bevė rado ket- 
vertuką. Be jo piniginėje buvo tik bibliotekos bilietas su Patriko Hoks- 
teterio pavarde. Mergaitė nušveitė piniginę ir bilietą į šoną. Nubraukė ran- 
kas į šonus. 

Dar už penkiasdešimt pėdų rado sportinį batelį. Tankioje žolėje pėd- 
kraujo lašus ir brūkšnius ant krūmų. 

Kelias leidosi stačiu šlaitu. Beverlė slystelėjo, apsidraskė į dagius. Ant 
dešinės šlaunies atsirado švieži įdrėskimai. Ji tankiai alsavo, plaukai pri- 
lipo prie prakaituotos kaktos. Kraujo Žymės išvedė į vieną Barenso takelį. 
Kenduskegas tekėjo šalimais. 

Cia gulėjo paliktas antrasis batas kruvinais raišteliais. 

Mergaitė atėjo prie upelio, pusiau pakėlusi savo ginklą. Vėl pasirodė 
grioveliai žemėje. Tik ne tokie gilūs. “Todėl, kad jis pametė savo sport- 
bačius“, - pagalvojo ji. 

Už paskutinio posūkio išniro upelis. Pėdsakai tęsėsi krantu iki vieno 
iš tų betoninių cilindrų - pompavimo stočių. Ten baigėsi. To cilindro 
dangtis buvo šiek tiek praviras. 

Pasilenkus prie plyšio, viduje staiga pasigirdo vaiduokliškas kikeni- 
mas. 

To jau buvo per daug. Panika paėmė viršų. Beverlė apsisuko ir nus- 
kuodė į laukymę su slėptuve, skindamasi kelią per čaižančius krūmus išk- 
raujuota ranka. 

Kartais aš taip pat susirūpinusi, tėti, - mąstė ji nerišliai. - Kartais aš 
nejuokais susirūpinu. 


7 
Po keturių valandų visi nevykėliai, išskyrus Edį, susispietė krūmuo- 
se netoli tos vietos, kur Bevė pasislėpusi stebėjo Patriką Hoksteterį. Dan- 
guje susitvenkė debesys, ir vėl kvepėjo lietumi. Bilas laikė galą ilgos bal- 


tinių virvės, pirktos už sumestus pinigus kartu su tvarsčiu Beverlei; prieš 
tai Bilas sutvarstė mergaitės ranką. 

- P-pasakyk t-t-tėvams, kad susižeidei č-čiuožinėdama, - pasakė jis. 

- Mano riedučiai! - šūktelėjo Bevė. Juos buvo visai pamiršusi. 

- Ten, - pasakė Benas ir parodė pirštu. Jie gulėjo netoliese, ir Bevė su- 
skubo jų pasiimti, kol nepasisiūlė kuris nors iš berniukų. Dabar prisimi- 
nė nusiėmusi juos prieš šlapindamasi. Nesinorėjo, kad kas kitas ten eitų. 

Bilas pats užrišo galą baltinių virvės ant šaldytuvo rankenos, nors pri- 
ėjo visi kartu, pasirengę išgaruoti, kai tik pastebės menkiausią judesį. 
Bevė siūlė perimti timpą Bilui, bet tas užsispyrė, kad liktų pas ją. Tačiau 
niekas nejudėjo. Nors takas iki šaldytuvo buvo aptaškytas krauju, vabz- 
džių nesimatė. Tikriausiai nuskrido. 

- Gali atsivesti šerifą Bortoną, Nelą ir dar šimtą policininkų, bet kas 
iš to, - karčiai pasakė Stenas Urisas. 

- Taip. Nematys nė menkiausio ženklo, - sutiko Ričis. - Kaip ranka, 
Beve? 

- Skauda, - ji nutilo, pažiūrėjo į Bilą, Ričį, paskui vėl į Bilą. - Ar ma- 
no mama su tėte matys tą skylutę mano rankoje? 

- N-n-nemanau, - atsakė Bilas. - P-pasiruošk b-bėgti. Aš r-rišu. 

Jis prakišo virvės galą pro rūdžių išėstą chromuotą šaldytuvo ranke- 
ną atsargiai, kaip Žmogus, išmontuojantis bombą. Užmezgė jūreivišką 
mazgą ir ėmė eiti atgal vyniodamas virvę. 

Pakankamai nutolęs, kreivai šyptelėjo bičiuliams. 

- O-och, - atsiduso. - Ne-nenorėčiau pa-pa-pakartoti. 

Dabar, už saugaus (vylėsi jie) atstumo nuo šaldytuvo, Bilas vėl įsakė 
pasiruošti bėgti. Tiesiai virš galvos trinktelėjo griaustinis, ir visi pašoko. 
Ėmė lašnoti. 

Denbras truktelėjo virvę iš visų jėgų. Mazgas nuslydo nuo rankenos, 
bet spėjo atplėšti duris. Ant žemės išbiro begalė oranžinių bumbulų, Ste- 
nas skausmingai sudejavo. Kiti spoksojo 1šsižioję. 

Lietus smarkėjo. Griaustinis tiesiai virš galvų vertė juos gūžtis, melsva 
žaibo šviesa nutvieskė šaldytuvo vidų. Ričis pamatė tai pirmas ir šaižiai 
suspigo. Bilas piktokai ir išgąstingai riktelėjo. Kiti stebėjo tylomis. 

Ant vidinės durų pusės džiūstančiu krauju buvo užrašyta: 


“LIAUKITĖS DABAR, ARBA VISIEMS GALAS. 
TOKS JŪSŲ DRAUGO 
PENIVAISO PATARIMAS*" 


Su stiprėjančiu lietumi ėmė pilti kruša. Šaldytuvo durys dungsėjo į šo- 
ną, raidės ėmė bėgti, ir užrašas darėsi panašus į siaubo filmo afišą. 

Bevė nepastebėjo, kaip Bilas pakilo, kol nepamatė jo artėjant prie šal- 
dytuvo. Jis gniaužė kumščius. Vanduo žliaugė veidu, klijavo marškinius 
prie nugaros. 

- M-mes užmušim t-t-tave! - suriko jis. Danguje grumėjo griaustinis. 
Žaibas plykstelėjo taip arti, kad Bevė net užuodė jį, ir netoliese triokšte- 
lėjo lūždamas medis. 

- Bilai, grįžk! - rėkė Ričis. - Grįžk! 

Jis norėjo vytis, bet Benas sulaikė. 

- Tu užmušei mano brolį! Niekše! Sunsnuki! Išgama! Pasirodyk! Tuoj 
pat pasirodyk! 

Kruša užgriuvo kaip lavina. Beverlė ranka užsidengė veidą. Beno vci- 
dą išmušė raudonomis dėmėmis. 

- Bilai, sugrįžk! - nevilty suriko ji, bet ją užgožė griausmas, persiri- 
tęs per Barensą po pažeme slenkančiais debesimis. 

- Išlįsk, niekše! 

Bilas su įniršiu spyrė į bumbulų krūvą, išvirtusią iš šaldytuvo. Tada 
apsigręžė ir nuleista galva grįžo pas draugus, regis, nejausdamas krušos, 
nuklojusios visą Žemę baltai. 

Jis įpuolė į krūmus, ir Stenui teko suturėti už rankos, kad nesibrautų 
toliau į tankumyną. Bilas verkė. 

- Viskas gerai, Bilai, - tarė uždėdamas sunkią ranką Benas. 

- Tikrai, - pritarė Ričis. - Nesirūpink. Mes neišsigąsim, - jis apmetė 
žvilgančiomis akimis būrelį. - O gal išsigąs kuris nors? 

Visi papurtė galvas. 

Bilas pakėlė galvą, braukdamas ašaras. Jie buvo permirkę iki siūlelio 
ir atrodė kaip šunyčiai, ką tik įveikę upę. 

- T-TAS b-b-bijo mūsų, s-suprantat, - pasakė jis. - Aš jaučiu t-tai. Pri- 
siekiu D-Dievu, jaučiu. 

Beverlė pritarė: 

- Man rodos, tu teisus. 

- P-p-padėkit m-man, - tęsė Bilas. - P-p-p-prašau. P-p-p-pa-padėkite 
m-man. 

- Būtinai, - atsakė Bevė. Ir apkabino Bilą. Net neįsivaizdavo, kad tai 
bus visai nesunku - berniukas buvo toks plonas. Ji girdėjo po marškiniais 
tvinksinčią Bilo širdį šalia savosios. Tai buvo pirmas toks mielas ir stip- 
rus prisilietimas. 

Ričis apkabino abudu ir nuleido galvą ant Beverlės peties. Benas pa- 
darė tą patį iš kitos pusės. Stenas Urisas apglėbė Beną su Ričiu. Maikas 
padvejojo, paskui kyštelėjo ranką Bevei per liemenį, o kitą uždėjo ant dre- 
bančių Bilo pečių. Jie stovėjo šitaip, kol lietus virto tokia liūtimi, kad dan- 
gus su Žeme maišėsi. Niekas nekalbėjo. Beverlė buvo smarkiai užsimer- 
kusi. Susispaudę jie sustingo ir klausėsi lietaus šiurenamų krūmų. Tą ji 
prisiminė geriausiai: lietus, bendra tyla ir gailestis, kad Edžio nėra kartų. 
Prisiminė tai. 

Prisiminė, kad jautėsi labai jauna ir stipri. 

Aštuonioliktas skyrius 
TIMPA 

- Gerai, - sako Ričis, - dabar tavo eilė, Kupeta. Raudonplaukė suš- 
maukė visas mano cigaretes. O valanda ne ankstyva. 

Benas žvilgteli į laikrodį. Jau vėlu, beveik vidurnaktis. “Pats laikas ki- 
tam pasakojimui, - pagalvoja jis. - Dar vienam pasakojimui prieš dvyli- 
ka. Kad apšiltume. Apie ką jis?" Bet tai, žinoma, tik juokai, ir ne patys 
geriausi. Liko vienas pasakojimas, bent jau jis tiek prisimena, pasakoji- 
mas apie sidabrinius šovinius, pagamintus Zako Denbro dirbtuvėje lie- 
pos 23-iosios vakare ir panaudotus 25-ąją. 

- Aš irgi turiu randų, - pradeda jis. - Prisimenate? - Maikas tyli įsmei- 
gęs įdėmų pavargusį žvilgsnį. 

Benas atsistoja ir atsisagsto marškinius. Po jais senas "H"" formos 
randas. Linijos nelygios - pilvas tada buvo kur kas didesnis - bet ženk- 
las įskaitomas. 

Kitas brūkšnys nuo H skersinio daug ryškesnis, primena kartuvių kilpą 
nupjautu galu. 

Beverlės pirštai uždengia lūpas. 

- Vilkolakis! Tame name! O Viešpatie! - ji pasisuka į langus, lyg tikė- 
damasi rasti tykantį jį tamsoje. 

- Tu teisi, - sako Benas. - Ir žinai ką? Jo nebuvo prieš dvi dienas. Hen- 
rio vizitinė kortelė buvo, nes rodžiau draugui, baro savininkui, vardu Ri- 
kis Li, Hemingford Houme. O šitas... - jis nelinksmai juokiasi sagstyda- 
mas sagas. - Sitas grįžo visai neseniai. 

- Kaip ir tie ant riešų. 

- Taip, - pritaria Maikas, kol Benas segioja marškinius. - Vilkolakis. 
Tąkart matėm TĄ vilkolakio pavidalu. | 

- Todėl, kad tokį prieš tai jį m-matė R-R-Ričis, - murma Bilas. - Juk 
taip, ar ne? 

- Taip, - sutinka Maikas. 

- Mes buvom labai artimi? - klausia ir pati atsako Beverlė. Balse vos 
jaučiama nuostaba. - Tiek artimi, kad galėjome skaityti vienas kito mintis. 

- Gauruotasis vos nepaleido tau žarnokų, Benai, - be šypsenos sako 
Ričis. Jis pasitaiso savo akinius ant nosies; už jų veidas atrodo išblyškęs, 
nuvargęs, vaiduokliškas. 

- Bilas išgelbėjo tavo kailį, - staiga prataria Edis. - Tiksliau, Bevė mus 
visus išgelbėjo, bet jei ne tu, Bilai... 

- Taip, - sutinka Henskomas. - Tu, Didysis Bilai. Jaučiausi kaip pa- 
siklydęs beprotnamyje. 

Bilas parodo į tuščią kėdę. 

- Man pagelbėjo Stenas Urisas. Ir už tai susimokėjo. Gal dėl to ir mirė. 

Benas purto galvą: 

- Nekalbėk taip, Bilai. 

- Bet t-tai tiesa. Kaltas tiek tu, tiek aš, tiek b-bet k-k-kuris kitas, nes 
mes visi ėjome. Net po Patriko, po užrašo ant šaldytuvo durelių, mes ne- 
nurimome. Bet labiausiai aš kaltas, matyt, nes raginau nepasiduoti. Dėl 
Dže-Džordžo. Gal net todėl, kad užmušęs b-brolio žudiką susigrąžinsiu 
t-tėvų M-m-m... | 

- Meilę? - tyliai klausia Beverlė. 

- Taip. Aišku. Bet n-n-nemanau, kad k-kas nors ka-ka-kaltas, Benai. 
Toks jau Stenas b-buvo. 

- Jis negalėjo su tuo susitaikyti, - sako Edis. Jis mąsto apie misterio 
Kyno prisipažinimą, kad vietoj vaistų duoda vandenį, ir kaip jis sugebė- 
jo nepalūžti. Net galvoja, kad galėjo atsikratyti įpročio sirgti, bet kaltas 
buvo įprotis netikėti, kad jam pavyks. Vėliau paaiškėjo, kad tas įprotis 
kartą išgelbėjo jam gyvybę. 

- Tądien Stenas buvo nuostabus, - sako Benas. - Su savo paukščiais. 

Juokas nuošia per stalą, visi žiūri į kėdę, kurioje turėtų sėdėti Stenas, 
jei pasaulis būtų normalus ir geriečiai visą laiką laimėtų. "Man jo trūks- 
ta, - pagalvoja Benas. - Kaip man jo trūksta!" Tada sako: 

- Riči, pameni tą dieną, kai pasakei jam kažkur girdėjęs, kad jis nu- 
žudė Kristų, o Stenas atšovė: "Gal tai padarė mano tėvas?" 

- Prisimenu, - beveik be garso atsako Ričis: Išsitraukia nosinę iš ki- 
šenės, nusiėmęs akinius nusišluosto akis. Susikišęs nosinę atgal nepakel- 
damas akių sako: - Kodėl tau nepapasakojus visko iš pradžių, Benai? 

- Skauda? I 

- Taip, - sutinka kimiu balsu, kurį net suprasti sunku. - Zinoma, 
skauda. 

Benas nužvelgia visus, linkteli. 

- Tada gerai. Dar vienas pasakojimas prieš pusiaunaktį. Kad sušil- 
tume. Bilas su Ričiu galvojo apie kulkas... 

- Ne, - nutraukia Ričis. - Tai buvo Bilo mintis, kurios pirmasis ir at- 
sisakė. 

- Aš ėmiau a-a-abejoti... 

- Man rodos, tai neturi reikšmės, - sako Henskomas. - Visi trys tą liepą 
gerokai patupėjome bibliotekoje. Ieškojome, kaip gaminti kulkas. Aš tu- 
rėjau sidabro - keturis tėvo dolerius. Tada Bilas išsigando: kuo virs mūsų 
makaulės, jeigu mes prašausime pro tą pabaisą? Atsitiktinai pamatėme, 
kaip Beverlė šaudo Bilo timpa, ir apsisprendėme verčiau iš tų dolerių da- 
ryti šratus. Surinkome reikalingus įrankius ir nuėjome pas Bilą. Edi, tu 
irgi buvai... | 

- Pasakiau mamai, kad einu žaisti "Monopolio", - sako Edis. - Ma- 
no ranka nesiliovė skaudėti, bet turėjau eiti. Kaip ji mane atkalbinėjo! Ir 
kaskart, išgirdęs už nugaros žingsnius, grežiodavausi, ar ne Bauersas. 
Tai anaiptol nemažino skausmo. 

Bilas šypsosi. 

- Ir visas mūsų darbas buvo stovėti aplink ir žiūrėti, kaip Benas daro 
šovinius. Manau, jis būtų sugebėjęs padaryti tikras s-sidabro kulkas. 

- O, nebūčiau tuo tikras, - prieštarauja Benas, nors galvoja priešin- 
gai. Jis prisimena, kaip lauke markstėsi diena (misteris Denbras pažadėjo 
išvežioti visus po namus), žolėje čirškė žiogai, kur ne kur žybteldavo jon- 
vabaliai. Bilas rūpestingai išdėliojo “Monopolio " lentą ant valgomojo 
stalo, kad atrodytų, jog žaista jau valandą ar daugiau. 

Prisimena ryškų geltoną šviesos stačiakampį, krentantį ant Zako 
stalo. Prisimena Bilą sakant: “"M-m-es t-turime būti a-a... 


atsargūs. Nenoriu palikti ne-netvarkos. Mano tėvas už... - seilė ištiš- 
ko, kol jis išspaudė “užsius". 

Ričis juokais pasitrynė delnu skruostą. 

- Gal paduotum rankšluostį, Didysis Bilai? 

Bilas apsimetė smogiąs jam. Ričis gynėsi, vapėdamas savo Pikaninio 
balsu. 

Benas to veik nepastebėjo. Jis stebėjo, kaip Bilas krauna visus įran- 
kius ir medžiagas ant stalo. Net pasvajojo kada nors taip pat turėti tokį 
gražų darbo stalą. Galva jau buvo įsitraukusi į būsimą darbą. Ne tokį sun- 
kų kaip kulkų gamyba, bet reikalaujantį atsargumo. Išsiblaškymui dabar 
ne laikas. Šito niekas jam nesakė - buvo ir taip aišku. 

Bilas užsispyrė, kad šratus darytų Benas, taip pat, kaip primygtinai įp- 
rašė turėti timpą Bevę. Keista, bet tik po dvidešimt septynerių metų pa- 
sakodamas Benas suvokė, jog niekam net nekilo abejonių, kad sidabro 
kulka ar šratas gali ir nesulaikyti monstro. Kaip sakoma, jie rėmėsi tūks- 
tančiais siaubo filmų. 

- Gerai, - tarė Benas. Jis trakštelėjo pirštus ir atsisuko į Bilą. - Kur for- 
mos? 

- O! - krūptelėjo Bilas. - Č-č-čia. - Įkišęs ranką į kišenę, ištraukė sug- 
niaužtą nosinę. Padėjęs ją ant stalo, išlankstė. Ten buvo du plieno rutu- 
liukai su maža skylute. Sratų formos. 

Pasirinkę ne kulkas, o šratus, Bilas su Ričiu grįžo į biblioteką ir ėmė 
ieškoti šratų gamybos technologijos. 

- Visko jums reikia, - kalbėjo misis Staret. - Vieną savaitę kulkų, kitą 
- Šratų! Ir tai atostogos! 

- Nenorim prarasti formos, - atšovė Ričis. - Tiesa, Bilai? 

- T-t-taip. 

Paaiškėjo, kad pasigaminti šratą vienas juokas, jei turi formelę. Liko 
vienintelė problema - kur jų gauti. Pora aplinkinių klausimų, ir Zakas 
Denbras išsprendė tą problemą. Niekas iš nevykėlių per daug nenustebo, 
kad vienintelė Deryje įrengimų parduotuvė, kur tokių formelių galima ras- 

ti, buvo “Kitčenerio presai ir įrankiai". To paties Kitčenerio, turėjusio lie- 
jyklą, proproanūkio parduotuvė. 

Bilas su Ričiu nukeliavo ten su visais pinigais, kuriuos nevykėliai pa- 
lėjo iškaulyti, - dešimčia dolerių penkiasdešimt devyniais centais, - Bilo 
kišenėje. Kai Bilas pasiteiravo, kiek gi kainuotų pora dviejų colių diamet- 
ro šratų formelių, Karlas Kitčeneris, iš pažiūros senas alkoholikas, iš kva- 
po - arklio gūnia, pasiteiravo, kam porelė berniukų ketina jas panaudoti. 
Ričis leido kalbėti Bilui, nusprendęs, jog taip reikalas greičiau pajudės - 
vaikus jo mikčiojimas juokino, suaugusius - trikdė. Tai kartais veikdavo 
magiškai. 

Bilas įpusėjo kartu su Ričiu aiškinti apie vėjo malūno modelį, kai neiš- 
kentęs Kitčeneris numojo ranka ir užsiprašė neįtikėtinai pigiai - penkias- 
dešimt centų už vieną. 

Vis dar netikėdamas Fortūnos malone, Bilas iškrapštė dolerio kupiūrą. 

- Nesitikėkit gauti maišelį, - įspėjo Karlas Kitčeneris, nužvelgdamas 
juos mirtina panieka Žmogaus, jau viską mačiusio šiam pasaulyje, ir ne 
kartą. - Neduodu maišelio, jei pirkinys nekainuoja penkių žalių. 

- N-n-nieko t-t-t-tokio, sere, - atsakė Bilas. 

- Ir nesitrinkit apie vitriną, - pridūrė savininkas. - Seniai abu kirpyklą 
matėte. | 

Lauke Bilas pasakė: 

- Ar t-t-tu pa-pastebėjai, Ri-Ri-Riči, k-kad s-s-suaugusieji n-n-nenori 
pa-parduoti n-n-nieko, išskyrus gal t-tik sa-saldinius, k-komiksus ir b-b- 
bi-bilietus, iš p-p-pra-adžių neišsiaiškinę, k-kam t-t-tau jų reikia? 

- O kaipgi, - atsakė Ričis. 

- K-kodėl? 

- Mes atrodom jiems pavojingi. 

- T-tikrai? T-t-tu t-taip manai? 

- Aha, - patvirtino Tozijeris ir sukikeno. - Gal pasitrinam apie vitrinas, 
a? Pasistatysim apykakles, šaipysimės iš praeivių 17 auginsim savo plau- 
kus. 

- B-bėk iš čia, - atšovė Bilas. 

- Taip, - tarė apžiūrėjęs formeles Benas. - Gerai. Dabar... 
jusio variklio savininkas žiūri į mechaniką. Benas to nepastebėjo. Jis buvo 
paniręs į darbą. 

- Duokit man tą gilzę, - paprašė, - ir lempą. 

Bilas padavė nupjautą mortyros gilzę. Tai karo suvenyras. Zakas ra- 
do ją po penkių dienų, kai su generolo Patono daliniais perplaukė upę į 
Vokietiją. Kadaise, kai Bilas buvo mažas, o Džordžas gulėjo vystykluo- 

se, tėvas naudojo ją vietoj peleninės. Vėliau jis metė rūkyti, 1r gilzė kaž- 
kur pražuvo. Bilas surado ją garažo gale vos prieš savaitę. 

Benas įspraudė ją į Zako spaustuvą ir suveržė. Tada paėmė lempą iš 
Beverlės. Įkišo ranką į kišenę, išsitraukė sidabro dolerį ir įmetė jį į savą- 
jį tiglį. Pinigas dusliai žvangtelėjo. 

- Jį tau tėvas davė, tiesa? - paklausė Bevė. 

- Taip, - atsakė Benas, - bet aš jau neprisimenu to. . 

- Tau tikrai negaila? 

Jis atsisuko į mergaitę ir nusišypsojo. 

- Ne. 

Ji atsakė šypsena. To Henskomui buvo per akis. Už antrą šypseną būtų 
mielai prigaminęs šratų visai vilkolakių armijai. Benas skubiai nusisuko. 

- Gerai. Pradedam. Cia vieni juokai. Kaip dukart du, juk taip? 

Draugai neužtikrintai linktelėjo. 

Po daugelio metų Benas pagalvos: “Dabar tokie laikai, kad vaikas gali 
nubėgti ir nusipirkti propano lempą... arba rasti ją tėvo dirbtuvėse". 

O 1958-aisiais taip nebuvo. Bet Zakas Denbras dirbo suvirintoju. Vi- 
sa tai vertė Beverlę nervintis. Benas matė tą ir norėjo nuraminti, tik išsi- 
gando, kad sudrebės balsas. 

- Nesijaudink, - pasakė jis Stenui, stovinčiam greta mergaitės. 

- A? - nesuprasdamas sumirksėjo Stenas. 

- Nesijaudink. 

- Aš ir nesijaudinu. 

- Tada apsirikau. Tik norėjau pasakyti, kad čia nieko pavojingo. Jei 
jaudiniesi kartais. 

- Kas tau, Benai? 

- Nieko, - burbtelėjo berniukas. - Duokš degtukus, Riči. 

Ričis padavė dėžutę. Benas atsuko vožtuvą, uždegė degtuką ir kyšte- 
lėjo prie litavimo lempos galiuko. Buf! Įsižiebė melsvai oranžinė lieps- 
na. Benas sumažino ugnį ir ėmė kaitinti gilzės dugną. 

- Pas tave piltuvėlis? - paklausė jis Bilo. 

- S-š-tai čia, - Bilas padavė namų darbo piltuvėlį, kurį Benas buvo pa- 
sidaręs iš anksto. Mažytė jo skylutė visiškai sutapo su šratų formelių an- 
ga. Henskomas darė iš akies. Bilas buvo sužavėtas, ką ten - pritrenktas, 
bet nežinojo, kaip tai pripažinti, nepastačius draugo į nemalonią padėtį. 

Pasinėręs į darbą, Benas galėjo kalbėti su Beverle (dalykišku chirur- 
go tonu, nurodinėjančiu slaugei): 

- Beve, tavo ranka taikliausia. Pridėk piltuvėlį tiksliai prie skylutės. 
Užsimauk šitą pirštinę, kad nenudegtum. 

Bilas padavė jai vieną tėvo pirštinę. Beverlė įstatė skardinį piltuvėlį į 
formą. Kiti tylėjo. Litavimo lempa šnypštė neįtikėtinai garsiai. Visi Žiū- 
rėjo į ją smarkiai prisimerkę. 

'"- Pa-pa-palaukit, - staiga nutraukė tylą Bilas ir nulėkė į namą. Po va- 
landėlės grįžo su pigiais “vėžlio" tipo saulės akiniais, kurie jau kelerius 
metus mėtėsi virtuvės stalčiuje. - Geriau u-užsidėk, K-K-Kupeta. 

Benas paėmė, išsišiepė ir užsidėjo. 

- Velnias, tikras Fabianas! - šūktelėjo Ričis. - Arba Frenkis Avalonas. 

- Bėk 1š čia, Plerpa, - atšovė Benas, bet pats ėmė kikenti. Mintis, kad 
jis panašus į Fabianą ar ką kitą, buvo daugiau negu juokinga. Liepsna sup- 
lazdėjo, ir Benas kaipmat surimtėjo. Koncentracija vėl susitelkė į vieną 
tašką. 

Po dviejų minučių atidavė litavimo lempą Edžiui, kuris paėmė nedrą- 
siai sveikąja ranka. 

- Gatava! - riktelėjo Benas Bilui. - Duok man antrą pirštinę. Tik grei- 
tai, na! 

Bilas atkišo. Benas užsimovė ją ir laikė gilzę, kol kita laisvino spaus- 
tuvą. 

- Stipriai laikyk, Beve. 

- Aš laikau, gali nelaukti manęs. 

Benas pavertė gilzę virš piltuvėlio. Kiti žiūrėjo, kaip lydyto sidabro 
srovelė nuteka šonu. Benas pylė atsargiai, nei lašelis nenutekėjo. Tą va- 
landėlę jis jautėsi pakylėtas. Viską matė padidintą stipraus balto švytėji- 
mo. Ir buvo ne storulis Benas Henskomas, nešiojantis apdribusius marš- 
kinius, kad nesimatytų krūtų ir pilvo; buvo Toras, kalantis žaibus ir 
griausmus dievų kalvėje. 

Paskui tas jausmas išnyko. 

- Gerai, - pasakė jis, - aš dabar vėl įkaitinsiu sidabrą. Kas nors įkiškit 
vinį ar ką kita, kad neužsikištų piltuvėlis. 

Stenas tą sutvarkė. | 

Benas įspaudė gilzę atgal ir paėmė litavimo lempą iš Edžio. 

- Dabar antras numeris. 

Viskas prasidėjo iš naujo. 

Po dešimties minučių darbas buvo baigtas. 

- Kas dabar? - paklausė Maikas. 

- Dabar kokią valandą pažaisim “Monopolį", - pasakė Benas, - kol jic 
sukietės formelėse. Tada kaltuku perskelsiu per sudūrimo liniją, ir šratai 
paruošti. 

Ričis neramiai žvilgtelėjo į savo “Timex" suskaldytu stikliuku, laik- 
rodėlį, šilto ir šalto mačiusį, bet vis dar tiksintį. 

- Kada tavo tėvai grįžta, Bilai? 

- K-k-kokią de-dešimtą ar p-p-pusę v-vienuolikos, - atsakė Bilas. A- 
A-Aladine dviejų se-se-se... 

- Serijų, - pagelbėjo Stenas. 

- Taip. Ir jie po to užsuks p-p-picos. V-Visada u-užsuka. 

- Turim marias laiko, - pastebėjo Benas. 

Bilas linktelėjo. 

- Eikim vidun, - pasiūlė Bevė. - Noriu paskambinti namo. Pažadėjau. 
O jūs tyliai pasėdėkit. Tėvas mano, kad aš Kultūros rūmuose ir važiuo- 
siu namo iš ten. 

- O kas, jei jis sugalvos atvažiuoti tavęs pasiimti? - paklausė Maikas. 

- Tada aš žuvusi. 

Benas pagalvojo: “Aš apginsiu tave, Beverle“. Galvoje iškilo vizija su 
nuostabia pabaiga, kad jis net suvirpėjo. Bevės tėvas ima kabinėtis, dėti 
į šuns dienas (iš kur jam žinoti, kad nuo Elo Mašo taip lengvai neatsipirk- 
tum). Benas puola į priekį ir užstoja Bevę. 

Prašaisi nemalonumų, storuli, jei gini mano dukterį. 

Henskomas, paprastai tylus knygų graužikas, galėjo virsti tigru įpykęs. 
Jis rimtai kalba Elui Mašui: Jeigu reikia jos, turėsi praeiti pro mane. 

Mašas žengia žingsnį... ir plieninis ryžtas Beno žvilgsnyje jį suturi. 

Tu dar pasigailėsi, - vapa jis, bet aišku, kad kova baigta. Juk jis tik 
vaizduoja drąsuolį. 

Aš taip nemanau, - sako Henskomas su Gario Kuperio šypsena, ir Be- 
verlės tėvas nusliūkina nieko nepešęs. 

Kas tau pasidarė, Benai? - surinka Bevė, bet jos akys šviečia ir žiba 
tūkstančiais žvaigždžių. Atrodei gatavas jį užmušti! 

Užmušti? - stebisi Benas, Gario Kuperio šypsena nepalieka jo lūpų. - 
Jokiu būdu, mažyte. Kad ir išgama, jis visgi tavo tėvas. Galėjau truputį 
pamokyti jį, bet tik todėl, kad kraujas užverda, kai pamatau, kad su ta- 
vimi negražiai kalbasi. Supranti? 

Ji apkabina jo kaklą ir bučiuoja (į lūpas! į LŪPAS!). Aš myliu tave, Be- 
nai! - rauda ji. Nedidukės jos krūtys smarkiai prisispaudžia prie Beno krū- 
tinės ir... 

Berniukas krūptelėjo, nusipurtydamas per jėgą tą šviesią ir siaubingai 
aiškią viziją. Ričis stovėjo tarpduryje ir teiravosi, ar jis eina, ir Benas pa- 
sijuto likęs dirbtuvėje vienas. 

- Taip, - suskubo atsakyti jis. - Žinoma, einu. 

- Sensti, Kupeta, - pasakė Ričis Benui ant slenksčio, bet pliaukštelė- 
jo per petį. Benas išsišiepė ir permetė ranką draugui per kaklą. 


Bevės tėvas nekėlė jokių rūpesčių. Jis grįžo po darbo vėlai, pasakė ma- 
ma telefonu, užmigo priešais televizorių ir atsikėlė tik persikraustyti į 
lovą. 

- Ar tave kas nors pavežės namo, Beve? 

- Taip. Bilo Denbro tėvas išvežios visą būrį. 

Misis Maš atrodė sunerimusi. 

- Tai ne pasimatymas, tiesa, dukrele? 

- Ne, žinoma, ne, - atsakė mergaitė, žvelgdama pro arkines tamsaus ko- 
ridoriaus duris į valgomąjį, kur bičiuliai sėdėjo aplink “Monopolio" len- 

tą. “O, kaip norėtųsi". - Yra čia berniukų. Ir sąrašas, kuriam tėčiui ar ma- 
mai reikia parvežti vaikus namo, - bent tas tiesa. Visa kita buvo tokia kū- 
ryba, kad mergaitė jautė, kaip kaista tamsoje. 

- Gerai, - pasakė mama. - Norėjau įsitikinti. Jei tėvas sužinotų, kad to- 
kių metų vaikštai į pasimatymus, pasiustų, - ir lyg tarp kitko pridūrė: - Aš 
1Tgi. 

- Taip, aš žinau, - atsakė Bevė, tebežiūrėdama į valgomąjį. Ji tai žino- 
jo; O štai ji čia, ir ne su vienu, o šešiais berniukais namuose be tėvų. Ji 
pastebėjo nerimastingą Beno žvilgsnį ir nuramino linksmu saliutu. Ber- 
niukas paraudo ir pasaliutavo atgal. 

- Ar tu su savo draugėmis? 

. Kokiomis draugėmis, mama? 

- Aha, yra Petė O'Hara. Ir Elė Džager, atrodo. Ji žaidžia apačioje, - ji 
raudo dėl to, kaip lengvai sekėsi meluoti. Jau geriau kalbėti su tėvu - dau- 
giau bijotų, mažiau būtų gėda. Ji pati sau atrodė negera mergaitė. 

- Aš myliu tave, mama, - pasakė Beverlė. 

- Aš irgi, Beve, - patylėjusi mama pridūrė: - Būk atsargi. Laikraščiai 
spėlioja, kad gali būti dar viena auka. Berniukas, vardu Patrikas Hokste- 
teris. Jis dingo. Pažinojai? 

Beverlė užsimerkė. 


- Ne, mama. 
- Na... tai iki. 
- Iki. 


Ji prisijungė prie būrelio valgomajame ir valandą žaidė “Monopolį". 
Stenas buvo nenugalimas. 

- Žydai moka daryti pinigus, - pareiškė jis, dėdamas viešbutį Atlanto 
aveniu ir dar du šiltnamius Ventnoro aveniu. - Visi tą Žino. 

- Viešpatie, paversk mane žydu, - išpoškino Benas, visus prajuokin- 
damas. Benas beveik bankrutavo. 

Beverlė kartkartėmis žvilgčiodavo į Bilą, apžiūrinėjo jo švarias rankas, 
melsvas akis, gražius rusvus plaukus. Kai jis pastūmė sidabrinį batuką, 
kurį naudojo vietoj žymeklio, ji pagalvojo: “Jeigu Bilas paimtų mano ran- 
ką, iš laimės tikriausiai numirčiau". Sirdyje plykstelėjo šilta žarija, ir ji 
slapta nusišypsojo, žiūrėdama sau į rankas. 

Vakaro pabaiga beveik nuvylė. Benas paėmė vieną Zako kaltuką iš len- 
tynos ir plaktuku perskėlė formeles. Jos nesunkiai pasidavė. Išriedėjo du 
sidabro šratukai. Viename neryškiai matėsi dalis datos: 925. Ant kito - 
banguotos linijos, kurios Bevei atrodė panašios į ponios Laisvės plaukus. 
Valandėlę tylėdami žiūrėjo į juos, tada Stenas pakėlė vieną. 

- Koks mažiukas, - pastebėjo jis. 

- Kaip ir akmuo Dovydo rankoje, kai jis stojo prieš Galijotą, - pasakė 
Maikas. - Man jie atrodo galingi. 

Benas pasijuto linkčiojąs galva. Jis buvo tos pačios nuomonės. 

- Jie jau ga-ga-gatavi? - paklausė Bilas. 

- Visiškai, - atsakė Henskomas. - Imk. Jis atkišo antrą šratuką Bilui, 
tas iš netikėtumo vos neišmetė. 

Rutuliukai ėmė keliauti ratu. Kiekvienas atidžiai apžiūrinėjo, stebėjosi 
apvalumu, svoriu, idealia forma. Kai abu grįžo pas Beną, tas palaikė ran- 
koje ir pasisuko į Bilą. 

- Ką dabar su jais darysime? 

- Atiduok juos Beverlei. 

- Ne! | 

Bilas pasisuko į ją. Veidas buvo malonus, bet ryžtingas... 

- B-B-Beve, m-mes jau su-susitarėme d-d-dėl to ir... 

- Taip, aš iššausiu tuos velnio daikčiukus atėjus laikui. Jei jis kada 
ateis. Ir tikriausiai visus pražudysiu, bet šausiu. Tačiau namo neštis ne-- 
noriu. Mano 

(tėvas) 

tėvai gali rasti. Tada galas. 

- Ar neturi slėptuvės? - pasiteiravo Ričis. - Rupke, aš net keturias ar 
penkias. 

- Turiu, - pasakė Bevė. Tai buvo nedidelis plyšys vieno iš stalo stal- 
čių dugne, kur ji kartais slapstydavo cigaretes, komiksus ir, visai neseniai, 
kino ir madų žurnalus. - Bet nepasitikiu niekuo, kai toks reikalas. Pasi- 
laikyk tu, Bilai. Iki ateis laikas, turėk tu. 

- Gerai, - tyliai tarė Bilas, ir tada kieman plykstelėjo automobilio švie- 
sos. - Ot v-velnias, k-kaip anksti. E-einam iš čia. 

Kai Serona Denbro atidarė virtuvės duris, visi jau sėdėjo aplink “Mo- 
nopolio“ lentą. 

Ričis užvertė akis ir pavaizdavo, kad braukia prakaitą nuo kaktos, visi 
nuoširdžiai nusikvatojo. Ričis suskėlė gerą fintą. 

Mama įėjo. 

- Tėtis laukia tavo bičiulių mašinoje, Bilai. 

- G-g-gerai, m-mama, - atsakė berniukas. - M-mes ir t-taip jau b-b-bai- 
giame. . 

- Kas laimėjo? - su linksma šypsena paklausė Serona sūnaus draugų. 
“Mergaičiukė išaugs gražuolė, - pagalvojo ji. - Dar metai dveji ir reiks 
budėti, jeigu svečiuosis mergaitės, o ne gauja padaužų. Bet kol kas dar 
anksti rūpintis dėl to". 

- S-S-Stenas, - atsakė Bilas. - Ž-Žydai moka daryti pi-pi-pinigus. 

- Bilai! - suriko išsigandusi ir sutrikusi misis Denbro... ir apsidairė nus- 
tebusi, kai būrelis su Stenu priešaky pratrūko kvatoti... Nuostaba virto be- 
veik baime (nors vyrui lovoje to nepasakojo). Ore tvyrojo kažkas, lyg sta- 
tiška elektra, tik galingesnis ir labiau gąsdinantis. Atrodė, kad palietusi 
kurį nors vaiką, gaus smūgį. “Kas jiems atsitiko?" - mąstė ji nusiminusi 

1r gal net žiojosi klausti. Bet tada Bilas atsiprašė (akys kipšiškai blizpė- 
j0), o Stenas ramino, kad nieko tokio, čia tik juokelis, dėl kurio jis nu- 
pyksta, ir motina daugiau negalėjo burnos praverti. 

Bet jai palengvėjo, kai vaikai išvažiavo, o mikčius sūnus pakilo į sa- 
vo kambarį ir užgesino šviesą. 


7 


Diena, kai Nevykėlių klubas galiausiai stojo į kovą su TUO ir kai TAS 
vos nepaleido Benui Henskomui žarnų, buvo 1958 metų liepos 25-oji. Bu- 
vo karšta, tvanku, jokio vėjelio. Benas puikiai prisiminė orą; tai buvo pas- 
kutinė karšta diena. Po jos smarkiai atšalo, prasidėjo lietūs. 

Tą rytą į Neibolto gatvės 29 namą jie atvažiavo dešimtą. Bilas vežė Sil- 
veriu Ričį, maža “Relio" sėdynė buvo prasmegusi Beno užpakalyje. Be- 
verlė mynė mergaitišką “Schwinn'ą", persirišusi plaukų uodegą žaliu kas- 
pinu. Ji plaikstėsi užpakalyje. Maikas atėjo pėsčias, o po penkių minučių 
pasirodė ir Stenas su Edžiu. 

- K-k-kaip tavo r-ranka, E-E-Edi? 

- A, nieko. Skauda, kai miegodamas užgulu. Viską atsivežei? 

“Viskas" buvo susukta į brezento ryšuliuką Silverio krepšyje. Bilas 
išėmė jį ir išvyniojo. Timpą padavė Beverlei. Ta imdama nutaisė grima- 
są, bet nieko nesakė. Ten buvo ir skardinė ledinukų dėžutė. Bilas atidarė 
ir parodė visiems du sidabro rutuliukus. Vaikai tylėdami žiūrėjo į juos, su- 
sibūrę į glaudų ratuką ant plinkančios Neibolto gatvės 29-0 numerio pie- 
velės. Rodės, ten galėjo augti tik piktžolės. Bilas, Ričis ir Edis jau buvo 
matę tą namą, kiti smalsiai jį apžiūrinėjo. 

“Langai kaip akys, - pagalvojo Stenas, ir jo ranka palietė knygą plo- 
nais viršeliais užpakalinėje kišenėje. Tai talismanas. Jis nešiojosi ją be- 
veik visur, nes tai M.K.Hendžio “Siaurės Amerikos paukščių žinynas". - 
Atrodo kaip purvinos neregės akys". 

“Jis dvokia, - mąstė Beverlė. - Užuodžiu, bet ne nosimi". 

Maikas pagalvojo: “Jausmas kaip prie Kitčenerio fabriko griuvėsių... 
Atrodo, lyg kviestų vidun''. 

- Jūs n-n-neapsigalvojote? - paklausė Bilas. 

Visi žiūrėjo į jį blyškiais rimtais veidais. Niekas nepasitraukė. Edis 
sužvejojo savo aspiratorių ir truktelėjo didelį gurkšnį. 

- Duok ir man šito, - paprašė Ričis. 

Edis sužiuro į jį nustebęs, pasiruošęs pokštui. 

Ričis ištiesė ranką. 

- Rimtai, Edi. Ar galėčiau? 

Edis gūžtelėjo sveikuoju petimi ir padavė buteliuką. 

Ričis nuspaudė gaiduką, giliau įkvėpė. 

- Padėjo šiek tiek, - prisipažino grąžindamas. Jis kosčiojo, bet akys bu- 
vo rimtos. 

- Aš 1rgi, - paprašė Stenas. - Galima? 

Taip vienas po kito visi pasinaudojo Edžio aspiratoriumi. Kai ratas 
apėjo, Kaspbrakas sukišo jį į užpakalinę kišenę, palikęs vamzdelį kyšo- 
ti. Vaikai vėl sužiuro į namą. 

- Ar šitoje gatvėje kas nors gyvena? - paklausė pašnibždom Beverlė. 

- Šitam gale ne, - atsakė Maikas. - Jau nebe. Tik visokie valkatos, kurie 
kiek pabuvę išdarda savo sąstatais. 

- Jie nieko nematytų, - tarė Stenas. - Būtų saugūs. Bent jau dauguma, 
- jis pažvelgė į Bilą. - Kaip manai, Bilai, ar koks nors suaugęs gali TĄ 
matyti? 

- N-nežinau, - atsakė Denbras. - T-turėtų k-kas nors matyti. 

- Norėčiau tokį sutikti, - niūriai pasakė Ričis. - Juk čia ne vaikų dar- 
bas, suprantate? 

Bilas suprato. Jei Hardžio sūnūs pakliūva į bėdą, Fentonas Hardis iš 
jos ištraukia. Tas pats ir su Riku Brantu iš “Riko Branto mokslo nuoty- 
kių“ - gelbsti tėtė Hartsonas. Po velnių, net Nencė Driu turi tėvą, kuris pa- 
sirodo paskutinę akimirką ir išlaisvina nuo minos, kurią blogiečiai prie jos 
buvo pririšę. 

- Norėčiau būti suaugęs, - tarstelėjo Ričis, apžiūrinėdamas išblukusias 
negyvenamo namo sienas, purvinus langus, šešėliuotą prieangį. Liūdnai 
atsiduso. Benas pajuto, kaip jų ryžtas ima tirpti. 

Tada Bilas tarė: 

- A-a-ateikit č-čionai. T-tik pažiūrėkit. 

Grupelė apėjo prieangį iš kairės pusės, kur tinklas buvo išplėštas. Lau- 
kinės vijoklinės rožės tebebuvo ten... o raupsuotojo paliestosios styrojo 
juodos ir negyvos. 

- Užteko TO prisilietimo, ir taip pasidarė? - išgąstingai paklausė Be- 
verlė. | 

Bilas linktelėjo. 

- Jūs n-neapsigalvojote? 

Iškart niekas neatsakė. Jie nebuvo tikri, nors iš draugo veido matė, kad 
jis eis, kad ir ką jie atsakytų. Bilo veide buvo gėdos šešėlių. Juk reikia 
suprasti, kad Džordžas nebuvo jų brolis. 

“O kiti vaikai, - pagalvojo Benas. - Betė Ripsom, Šerilė Lamonika, 
Klementsų mažylis, Edis Korkoranas tikriausiai, Ronė Grogan... net Pat- 
rikas Hoksteteris. TAS žudo vaikus, vaikus, velniai rautų!" 

- Aš eisiu, Didysis Bilai, - pasakė jis. 

- Po galais, ir aš, - tarė Bevė. 

- Zinoma, - tretino Ričis. - Manai, leisim vienam linksmintis, mikniau? 

Bilas žiūrėjo ir nesėkmingai bandė kažką pasakyti. Tada linktelėjo ir 
padavė skardinę Beverlei. 

- Tu įsitikinęs, Bilai? 

- T-t-taip. 

Ji linktelėjo galvą, išsigandusi atsakomybės ir padrąsinta pasitikėjimo. 
Atidarė dėžutę, išėmė vieną šratą, įkišo į dešinę priekinę džinsų kišenė- 

lę. Kitą įspaudė į timpos gumą, sugniaužė kumštyje. Juto, kaip šaltas ru- 
tuliukas pamažu šyla. 

- Eikim, - drebančiu balsu paragino ji. - Einam, kol neėmiau drebinti 
kinkų. 

Bilas linktelėjo ir įsmeigė žvilgsnį į Edį. 

- O k-k-kaip tu, E-E-Edi? 

- Žinoma, eisiu. Tąkart buvau vienas. Dabar su savo draugais, tiesa? 
- Jis apžvelgė visus ir šyptelėjo. Veidelis buvo drovus, gležnas, bet mie- 
las. | 

Ričis paplekšnojo per nugarą. 

- Stai sitaip, senjoh. Kathas nors bandys išvogti tavo asipiratorį, už- 
mūšim. Užmūšim pamaži. 

- Kaip baisu, Riči, - sukikeno Bevė. 

- Po p-p-priedanga, - sukomandavo Bilas. - V-visi paskui m-mane. Ta- 
da į r-r-rūsį. 

- Tu eini priekyje, o jei tas sutvėrimas šoks ant tavęs, ką man daryti? 
- pasiteiravo Beverlė. - Sauti pro tave? 

- Jei ne-negalėsi k-k-kitaip, - pasakė Bilas. - Bet pa-pa-mėgink iš pra- 

Ričis prajuko. 

- A-apeisim visur, jei r-r-reikės, - gūžtelėjęs Bilas tęsė: - Gal n-n-nie- 
ko nerasim. 

- Tu pats tuo tiki? - paklausė Maikas. 

- Ne, - tarstelėjo Denbras. - TAS t-t-ten. 

Benas tikėjo, kad draugas neklysta. Visas namas atrodė įvilktas į nuo- 
dingą voką. Nematomą... bet jaučiamą. Jis apsilaižė lūpas. 

- Pa-pa-pasiruošę? 

Visi žvelgė į Bilą. 

- Pasiruošę, Bilai, - atsakė už visus Ričis. 

- T-tada eime. N-n-neatsilik nuo m-manęs, B-Beverle, - Bilas atsiklau- 
pė ir nuropojo per rožių krūmus po prieangiu. 


Kiti sekė: Beverlė, Benas, Edis, Ričis, Stenas, Maikas. Lapai po prie- 
angiu čiužėjo ir skleidė rūgštų pelėsių kvapą. Benas suraukė nosį. Ar la- 
pai taip dvokia? Lyg 1r ne. Tada toptelėjo nemaloni mintis: dvokia taip, 
kaip jis įsivaizdavo smirdant mumiją, kai archeologas atvožia sarkofagą 
- dulkės ir kartus ąžuolo rūgšties prieskonis. 

Bilas pasiekė išdaužtą rūsio langą ir dabar žiūrėjo vidun. Beverlė pri- 
ropojo greta. 

- Matai ką nors? 

Berniukas papurtė galvą. 

- Bet tai n-nereiškia, k-kad čia n-n-nieko nėra. Ž-Žiūrėk. Ta anglių k- 
k-krūva mudu su R-R-Ričiu išsiropštėme. 

Benas, įsispraudęs tarp jų, pamatė ją. Be baimės atsirado ir susijaudi- 
nimas, kurį jis mielai sutiko, instinktyviai įvertindamas kaip ginklą. Ang- 
lių krūva buvo kaip didingas peizažas, apie kurį buvai skaitęs arba gir- 
dėjęs pasakojimus. 

Bilas apsisuko ir nusileido į rūsį. Bevė perdavė Benui timpą, užspaus- 
dama jo pirštus ant gumos su šoviniu. 

- Paduok, vos pasieksiu žemę. Iškart. 

- Supratau. 

Ji lengvai ir grakščiai nuslydo žemyn. Vieną sekundę - bent jau Be- 
nui - stabtelėjo širdis, kai iš džinsų išsipešė balta palaidinukė, apnuogin- 
dama plokščią baltą pilvuką. Vėliau, grąžindamas timpą, Benas pajuto 
drebant jos pirštus. 

- Gerai. Laikau. Leiskis. | 

Benas apsigręžė ir ėmė rangytis pro langą. Galėjo iš anksto numatyti, 
kuo tai baigsis. Jis įstrigo. Užpakalis įlindo į langą - ir nė iš vietos. Be- 
nas ėmė stumtis atgal, bet savo siaubui turėjo pripažinti, kad ir tas nei- 
šeina nenusimovus kelnių - ir trumpikių - iki kelių. Gražu - milžinišku už- 
pakaliu į mylimosios veidą. 

- Paskubėk, - ragino Edis. 

Benas paniuręs stūmėsi abiem rankom. Po valandėlės pilvas pralindo 
pro rėmą. Džinsai skaudžiai užveržė kirkšnis. Viršutinis rėmas nusmau- 
kė marškinius iki menčių. Dabar pilvas mirtinai įstrigo. 

- Įtrauk jį, Kupeta, - isteriškai kikendamas pasiūlė Ričis. - Įtrauk, ant- 
raip reiks siųsti Maiką pas tėvą grandinės. 

- Pyp-pyp, - iškošė pro dantis Benas. Jis įtraukė pilvą kiek pajėgė. Tru- 
putį pasistūmęs, vėl įstrigo. 

Jis pasuko galvą dar labiau. Apniko panika ir klaustrofobija. Veidas 
tamsiai nuraudo. Vimdančiai salsvas lapų kvapas mušė į šnerves. 

- Bilai! Ar negalėtumėt iš ten patraukti? 

Tuoj vieną kulkšnį sugriebė Bilas, kitą - Beverlė. Vėl įtraukęs pilvą, 
po sekundės įsmuko pro langą. Bilas gaudė. Benas vos neparvertė abiejų. 
Į Bevę akių negalėjo pakelti. Pirmą kartą gyvenime buvo taip nemaloniai 
sutrikęs. | 

- K-k-kaip t-tu, v-vaikine? 

- Gerai. 

Bilas isteriškai nusijuokė. Beverlė prisijungė prie jo. Netrukus nusi- 
juokė ir Benas, tačiau turėjo prabėgti daug metų, kol jis suprato, kas ten 
buvo juokinga. 

- Ei! - pašaukė Ričis iš viršaus. - Edžiui reikia padėti, girdite? 

- Girdim, - Bilas su Benu sustojo po langu. Edis lindo nugara. Bilas 
sugavo kojas per kelius. | 

- Atsargiai, - aikštingai įspėjo Edis. - Aš bijau kutenimo. 

- Ramona liabai bijoti kutenti, senjoh, - pasiekė Ričio balsas iš viršaus. 

Benas sugavo Kaspbraką už juosmens, saugodamasis neliesti rankos 
gipse. Abu su Bilu nukėlė Edį žemėn kaip lavoną. Edis tik kartą riktelėjo. 

- E-E-Edi? 

- Aha, viskas gerai, nieko tokio, - bet ant kaktos kabojo dideli prakaito 
lašai ir tankiai kilnojosi plaučiai. Akys neramiai lakstė po rūsį. 

Bilas atsitraukė. Salia jo, suėmusi timpą už koto ir gumos, stovėjo Be- 
Po Edžio pro langelį nusileido Ričis, paskui Stenas ir Maikas. Visi taip 
lengvai ir grakščiai, kad Beną suėmė smarkus pavydas. Dabar jau visi sto- 
vėjo rūsyje, kur prieš mėnesį Bilas su Ričiu matė TĄ. 

Patalpoje tvyrojo prieblanda. Blanki šviesa košėsi pro langelius ir krito 
ant plūktų grindų. Rūsys Benui atrodė labai didelis, per didelis, lyg čia 
būtų kokia nors optinė apgaulė. Virš galvų kryžiavosi dulkėtos sijos. 
Dūmtraukis buvo surūdijęs, kažkokie balti purvini skudurai karojo ant 
vandens vamzdžių. Cia tvyrojo tas pats dvokas. Slykštus puvėsių tvaikas. 
Benas pagalvojo: taip, TAS čia, jokios abejonės. 

Bilas žengė laiptų link. Draugai nusekė paskui. Jis stabtelėjo papėdė- 

purvu. 

- L-1-lipam, - pasakė jis. 

Vaikai užlipo į prišnerkštą virtuvę. Viduryje, ant išsipūtusio, raukšlėto 
linoleumo riogsojo kėdė. Daugiau baldų nebuvo. Viename kampe mėtė- 
si tušti buteliai. Kita krūva matėsi podėlyje. Benas užuodė alkoholį - vyną 
daugiausia - ir senas dvokiančias cigaretes. Be šitų kvapų buvo dar vie- 
nas, ir jis nuolat stiprėjo. 

Beverlė priėjo prie spintelių ir atidarė. Ji veriančiai sukliko, kai tiesiai 
į ją stryktelėjo tamsiai ruda žiurkė. Sleptelėjusi ant spintelės, ji spoksojo 
į juos juodomis akutėmis. Klykdama Beverlė pakėlė timpą ir įtempė gumą. 

- NE! - sugriaudėjo Bilas. 

Mergaitė, išsigandusi ir išblyškusi, atsigręžė. Tada atleido ranką neiš- 
šovusi. Tiek nedaug trūko, pagalvojo Benas. Beverlė ėmė trauktis atatups- 
ta, atsirėmė į Beną, krūptelėjo. Henskomas apkabino ją, spustelėjo. 

Ziurkė nusirangė nuo spintelės, stryktelėjo ant grindų ir išnyko podė- 
lyje. 

- TAS norėjo, kad iššaučiau, - tyliai pasakė Bevė. - Kad netektume pu- 
sės šovinių. 

- Taip, - sutiko Bilas. Tai kaip savotiškos FTB p-pratybos K-K-Kvan- 
tike. P-paleidžia t-t-tave į ga-gatvės maketą 1r kaišioja visokius t-ta-tai- 
kinius. Jeigu nušauni t-taikius gy-gyventojus vietoj n-n-nusikaltėlių, pra- 
randi t-taškus. 

- Man nepavyks, Bilai, - pasakė Bevė. - Aš viską sugadinsiu. Štai. 
Imk, - ji ištiesė timpą berniukui. Tas papurtė galvą. 

- T-t-turėk tu, B-Beverle. 

Iš kitos spintelės pasigirdo miaukimas. 

Ričis priėjo prie jos. 
- Nesiartink! - įspėjo Stenas. - TAS gali... 
Tozijeris žvilgtelėjo vidun, ir pasidygėjimas iškreipė jo veidą. Jis užt- 

j0. - Jų uodegos... susimazgiusios, Bilai... Susiraizgiusios. Kaip gyvatės. 

Vaikai žiūrėjo į spintelę. Miaukimas buvo prislopintas, bet vis dar gir- 
dimas. “Ziurkės, - mąstė Benas, žiūrėdamas į baltą Bilo veidą, o per jo pe- 
tį - į papilkėjusį Maiko. - Kas jų nebijo? Ir TAS šitai žino“. 

- E-einam. Čia, N-N-Neibolto ga-gatvėje, n-nesąmonėms galo nebus. 

Grupelė išėjo į priemenę. Joje maišėsi pelyjančio tinko ir seno šlapi- 
mo kvapas. Pro stiklo kvadratėlius matėsi jų dviračiai. Bevės 17 Beno ry- 
mojo ant atramėlių. Silveris glaudėsi prie sunykusio klevo. Benui dvira- 
čiai atrodė neįtikėtinai toli, lyg už tūkstančio mylių, kaip žiūrint per kitą 
teleskopo galą. Dyka gatvė su asfalto lopais, blyškus matinis dangus, rit- 
mingas lokomotyvo din-din-din..: viskas buvo kaip sapnas, haliucinaci- 
ja. Tikra buvo šita apleista priemenė su savo smarve ir šešėliais. 

Rudo stiklo šukės kampe - kadaise buvęs “Reingoldo?' butelis. 

Kitame - sudrėkęs ir nutrintas erotinis žurnalas. Ant viršelio buvo mo- 
teris, persisvėrusi per kėdę; sijonas nugaroje pasikėlęs, matosi tinklo ko- 
jinės ir juodos kelnaitės. Nuotrauka Benui nepasirodė itin seksuali, todėl 
nelabai sutriko, kai ton pusėn žvilgtelėjo ir Bevė. Drėgmė nugelsvino mo- 
ters odą, sugarankštytas popierius atrodė kaip raukšlės jos veide. Jos gun- 
dantis žvilgsnis veikiau priminė kekšės šnairavimą. 

(Po daugelio metų, kai Benas tai priminė, Beverlė staiga riktelėjo iš- 
gąsdindama visus - jie ne klausė, o išgyveno tą pačią istoriją. “Ten buvo 
ji! - sušuko Bevė. - Misis Kerš! Ji!'') 

Benui bežiūrint, senai jauna kekšė mirktelėjo nuo viršelio. Nešvankiai 
subangavo užpakaliu kviesdama. 

Pašiurpęs ir išpiltas prakaito vienu metu, Benas nusuko akis. 

Bilas pastūmė duris iš kairės, ir visi sugužėjo į skliautuotą kambarį, 
kuris kadaise galėjo būti svetainė. Žalių kelnių draiskalai kabojo nuo lem- 
pos palubėje. Kaip ir rūsys, kambarys Benui atrodė per didelis, ilgas 1t fur- 
gonas. Per didelis namui, kuris iš išorės atrodė toks nedidukas. 

O, taip juk atrodė iš lauko, - kalbėjo jo smegenyse negirdėtas balsas. 
Tai buvo pašaipus, inkščiantis balsas, ir Benui staiga neliko abejonių, kad 
girdi patį Penivaisą. Penivaisas kalbėjo jam kažkokiu beprotišku vidiniu 
radiju. - Iš lauko daiktai visada atrodo mažesni, nei yra iš tiesų, ar ne, 
Benai? 

- Atsikabink, - sumurmėjo berniukas. 

Ričis pasisuko į jį įsitempusiu blyškiu veidu. 

- Sakei ką nors? 

Benas papurtė galvą. Balsas nutilo. Tai svarbus, geras ženklas. Tačiau 

(iš lauko) 

jis suprato. Tai ne paprasta vieta, tai savotiška stotis, viena iš vietų De- 
ryje, kur TAS gali išsigauti lauk. Sitame dvokiančiame name viskas at- 
rodė neįprasta. Ne vien tai, kad jis atrodė per didelis. Kampai buvo ne- 
taisyklingi. Iškreipta perspektyva. Benas dabar stovėjo svetainės tarpdu- 
ryje, o draugai tolo erdvėje, prilygstančioje Besio parkui... ir toldami ne 
mažėjo, o didėjo. Grindys atrodė pasvirusios ir... 

Maikas grįžtelėjo. 

- Benai! - riktelėjo jis, o veide Benas išvydo nerimą. - Vykis! Pasiliksi! 

Henskomas vos išgirdo paskutinį žodį. Jis nutilo it užgožtas greitojo 
traukinio. 

Išsigandęs Benas ėmė bėgti. Už nugaros garsiai užsitrenkė durys. Jis 
suriko... ir kažkas prašvilpė tiesiai už nugaros, išpūtęs jo marškinius ir su- 
taršęs plaukus. Berniukas atsigręžė, bet ten nieko nebuvo. Bet tai nepa- 
keitė jo įsitikinimo. 

Benas pavijo bičiulius. Jis duso ir būtų prisiekęs, kad lėkė tekinas bent 
pusmylį... nors, kai atsigręžė, svetainės durys buvo vos už dešimties pėdų. 

Maikas skaudžiai sugriebė jo petį. 

- Tu mane nugąsdinai, - pasakė. Ričis, Stenas ir Edis klausiamai žiū- 
rėjo į Maiką. - Jis atrodė mažytis, - paaiškino Henlonas. - Kaip už mylios. 

- Bilai! 

Bilas atsisuko. : 

- Turim stengtis laikytis krūvoje, - sušvokšdė Benas. - Cia kaip užburta 
pilis. Mes pasimesim. Manau, TAS nori, kad pasimestume. Išsisklaidy- 
tume. 

- Gerai, - pasakė. - Neatsiliekam. L-laikykimės k-kartu... 

Vaikai linktelėjo, išgąstingai susispietę už koridoriaus durų. Steno ran- 
ka palietė paukščių atlasą. Edis spusčiojo aspiratorių, tarytum geibus viš- 
čiukas, bandantis išpūsti teniso kamuoliuko dydžio raumenis. 

Už durų buvo kitas, siauresnis koridorius. Rožių girliandų ir elfų ža- 
liomis kepurėlėmis tapetai karojo nuo išsipūtusio tinko liežuviais. Lubo- 
se išsiraitė gelsvi vandens dėmių ratilai. Raganiška šviesa krito per lan- 
gą koridoriaus gale. 

Staiga koridorius ėmė ilgėti. Lubos pradėjo kilti ir išnyko it keista ra- 
keta. Durys augo su lubomis, tempėsi kaip guma. Elfų veidai ištįso, tapo 
atšiaurūs, su akimis - kraujuojančiomis juodomis skylėmis. 

Stenas suklykė ir užsidengė akis. 

- T-t-tai n-n-neTIKRA! - suriko Bilas. 

- Tikra! - riktelėjo jam Urisas, spausdamas kumščiais akis. - Tai tik- 
ra, žinai, kad tikra, Dieve, aš kraustausi 1š proto, tai beprotystė, bepro- 
tystė... ||| | 

- Ž-Ž-ŽIŪRĖK! - suriaumojo Bilas Stenui, jiems visiems, ir Benas 
svaigstančia galva stebėjo, kaip Bilas pasilenkia, pritupia ir šoka. Suspaus- 
tas kairys kumštis nekliudė nieko, visai nieko, bet pasigirdo garsus trakšt! 
Kalkių debesis driokstelėjo toje vietoje, kur jau nebuvo lubų... ir jos at- 

sirado. Koridorius vėl buvo siauras, žemom lubom, nešvarus, sienos ne- 
tiso į kosmosą. Bilas, išbaltintas kalkių, pūtė kraujuojančius krumplius. 
Viršuje aiškiai matėsi kumščio palikta žymė. 

- N-n-netikra, - pasakė jis Stenui, visiems... - A-a-apgaulė t-t-tiesiog. 
Kaip Vėlinių k-k-kaukė. 

- Tau gal ir taip, - niūriai tarstelėjo Stenas. Jis atrodė sukrėstas ir 1š- 
gąsdintas. Dairėsi, lyg nesuvokdamas, kur pateko. Matydamas draugą to- 
kį, uosdamas rūgštų prakaitą iš jo porų, Benas, pradžiugęs dėl Bilo per- 
galės, vėl išsigando. Dar kiek, ir Stenas neišlaikys. Puls į isteriją, ims 
klykti, kas tada? 

- Tau, - pakartojo Stenas. - Jei būčiau bandęs aš, nieko neišeitų. Nes... 
tu turėjai brolį, Bilai, o aš neturiu nieko, - jis apsidairė: pirmiausia grįž- 
telėjo į svetainę, tokią tamsią ir nejaukią, kad vargiai matėsi durys, per ku- 
rių. Elfai slėpėsi po rožių girliandomis. Saulė atsispindėjo lango rėmuo- 
se, ir Benas neabejojo, kad priėję arčiau išvystų negyvų musių... šukių..... 
ir kas tada? Lentos prasiskečia, ir jie pražūva į akliną tamsą, kur tyko al- 
kani pirštai? Stenas teisus. Dieve, kodėl jie žengė į TO irštvą, turėdami 
tik varganus sidabro rutuliukus ir timpą? 

Steno panika persimetė nuo vieno kitam kaip vėjo nešama gaisro lieps- 
na, išpūtė Edžio akis, skausmingai ištempė Bevės lūpas, privertė Ričį 
abiem rankom prilaikyti akinius ir dairytis, lyg būtų sekamas iš už drau- 
go nugaros. 

Vaikai svyravo ant panikos ribos, Bilo įspėjimas laikytis krūvoje bu- 
vo beveik užmirštas. Jie klausėsi panikos bangos. Tarsi per sapną Benas 
girdėjo mis Davis, bibliotekininkės padėjėją, skaitant mažiesiems: “Kas 
ten trepsi ant mano tiltuko?" Ir matė juos, palinkusius priekin ramiais su- 
sikaupusiais veidukais, o akys atspindėjo amžiną pasakos žavesį: ar pa- 
baisa bus nugalėta... ar sužiaumos savo aukas? 

- Aš nieko neturiu! - rypavo Stenas ir atrodė toks mažytis, kad leng- 
vai galėjo įsmukti į grindų plyšį kaip vokas. - Tu turi savo brolį, o aš nie- 
ko! 

- T-tu t-t-turi! - rėkė jam Bilas. Jis čiupo Steną (Benui pasirodė, kad 
jis trenks, ir mintyse sudejavo: Ne, Bilai, nereikia kaip Henris, tada TAS 
iškart mus nužudys!). 

Bet Bilas nemušė Uriso. Apsuko stipriom rankom 1r išlupo knygutę iš 
Steno džinsų kišenės. 

- Atiduok! - suriko Stenas kone verkdamas. Kiti apstulbę traukėsi nuo 
Bilo, kurio akys deginte degino. Kakta švytėjo kaip lempa. Jis laikė kny- 
gutę tarsi kunigas kryžių, kad apsigintų nuo vampyro. 

- T-t-tu t-t-t-ur1 s-savo p-p-pa-pa-pau... 

Jis užvertė galvą; kaklo gyslos įsitempė, Adomo obuolys iššoko kaip 
strėlės smaigalys. Benui buvo baisu ir gaila draugo Bilo Denbro, bet kartu 
užliejo nuostabus palengvėjimas. Ar jis sudvejojo dėl Bilo? Ar kas nors 
juo abejojo? O Bilai, ištark, na ištark gi! 


274 


Ir Bilui pavyko. e š 

- Tu turi savo P-P-PAUKŠČIUS! Savo P-P-PAUKŠČIUS! 

Jis atkišo knygutę Stenui. Tas paėmė ir nepatikliai pažiūrėjo į draugą. 
Ašaros žvilgėjo ant skruostų. Pirštai spaudė knygą iki baltumo. Bilas paž- 
velgė į jį, paskui į kitus. 

- E-e-einam. 

- Ar paukščiai padės? - paklausė Stenas. Balsas buvo tykus, užkimęs. 

- Juk bokšte padėjo, tiesa? - pasakė Beverlė. 

Ričis pliaukštelėjo Urisui per petį. 

- Nagi, Stenliuk. Tu vyras ar pelė? 

- Tikriausiai vyras, - drebančiu balsu pratarė Stenas, braukdamas ašaras 
kaire ranka. - Kiek žinau, pelės neprikrauna į savo kelnes. 

Jie nusijuokė, ir Benas galėjo prisiekti, kad namas atsitraukia nuo jų, 
nuo jų juoko. Maikas atsigręžė. : 

- Tas didysis kambarys, per kurį atėjome. Ziūrėkit! 

Vaikai atsigręžė. Svetainėje buvo beveik juoda. Ne nuo dūmų ar ko- 
kių dujų; buvo tiesiog juoduma, tiršta juoduma. Oras neteko šviesos. To- 
dėl, kad juoduma supa ir vysto juos, kone limpa prie veidų. 

- Einame. 

Būrelis nusisuko nuo svetainės ir nužingsniavo koridoriumi. Ten bu- 
vo trejos durys, dvejos su nurudusio porceliano rankenomis, trečiosios 
vietoje žiojėjo skylė. Bilas suėmė pirmąjį bumbulą, pasuko ir atidarė du- 
ris. Bevė stojo šalia, iškėlusi timpą. 

Benas ir kiti susimetė užpakaly jų tarsi išgąsdinta banda. Ten buvo 
miegamasis, tuščias, tik su dėmėtu čiužiniu. Geltonoje medžiagoje liko 
vaiduokliška rūdžių tatuiruotė nuo spyruoklių. Už vienintelio lango lin- 
gavo saulėgrąžos. 

- Čia nieko... - pradėjo Bilas, ir tada čiužinys ėmė ritmingai pulsuoti. 
Staiga jis plyšo per patį vidurį. Juodas lipnus skystis nutekėjo per grin- 
dis durų link. 

- Uždaryk, Bilai! - riktelėjo Ričis. - Uždaryk šitas duris! 

Bilas užtrenkė. Apsidairė ir linktelėjo. 

- Eime. 

Nespėjus paliesti antrųjų durų rankenos, už pigaus medžio plokštės pa- 
sigirdo skardus čirpimas. 

Tas stiprėjantis nežmogiškas garsas privertė atšlyti 1r Bilą. Benas jautė, 
kaip jis varo jį iš proto, įsivaizdavo milžinišką svirplį, panašų į tą iš fil- 
mo “Pabaigos pradžia" arba “Juodasis skorpionas", kai nuo radiacijos 
vabzdžiai išaugo. Nebūtų pajudėjęs, net jei tas čirpimas suskaldytų duris 
ir jį imtų čiupinėti plaukuotos kojos. Salia jo giliai šnopavo Edis. 

Plerpimas smarkėjo, pasiekė piką. Bilas žengė atatupstas, veide neli- 
ko nė lašelio kraujo, akys išsprogo, lūpos virto violetiniu brūkšniu. 

- Sauk, Beve! - išgirdo Benas save rėkiant. - Sauk pro duris, kol mū- 
sų nepačiupo! 

Purviną galinį langą gniuždančia lavina užgriuvo saulė. 

Beverlė kaip per sapną pakėlė timpą, o čirpimas vis augo, augo ir 
augo... 

Bet neleidęs jai įtempti gumos, Maikas suriko: 

- Ne! Ne! Nešauk, Beve! Jetau! Tegu aš prasmegsiu! - neįtikėtina, bet 
Maikas juokėsi. Prasibrovęs į priekį, griebė rankeną, pasuko ir atlapojo 
duris. Jos girgžtelėjusios pakibo ant vyrių. - Cia tarškynė! Niekas kitas, 
tarškynė varnoms baidyti! 

Kambarys buvo tuščias. Ant grindų mėtėsi skardinė be dugnų. Vidu- 
ryje, pro pradurtas šonuose skylutes buvo pririšta įtempta styga. Nors kam- 
baryje nesijautė jokio skersvėjo, - vienintelis langas buvo uždarytas ir net 
aklinai apžėlęs, - nekilo abejonės, kad čirpimas sklido iš skardinės. 

Maikas priėjo ir atsivedėjęs spyrė. Garsas nutilo, vos tik skardinė įst- 
rigo kampe. 

- Tik tarškynė, - pasakė Maikas draugams tarsi atsiprašinėdamas. - 
Mes pritaisome tokias prie kaliausių. Niekai. Pigus triukas. Bet aš ne var- 
jau TO, - ir jūs tikriausiai, - bet TAS irgi mūsų bijo. Pasakysiu jums tei- 
sybę, manau, kad TAS rimtai išsigandęs. 

Bilas linktelėjo. 

- Ir a-aš t-t-aip manau. 

Jie priėjo prie paskutiniųjų durų, ir kai Bilas įkišo pirštą į skylę, ku- 
rioje kadaise buvo rankena, Benas suprato, kad niekur daugiau eiti nerei- 
kės. Už šių durų nebus apgaulės. Kvapas sustiprėjo, ir priešingų jėgų lau- 
ko pojūtis pasidarė dar aiškesnis. Jis žvilgtelėjo į Edį, - viena ranka su- 
lenkta gipso, kita spaudžia aspiratorių. Paskui į Bevę. Ji stovėjo kreidos 
veidu, iškėlusi timpą kaip paukščio krūtinkaulį. Benas pagalvojo: “Jei 
mums teks bėgti, aš bandysiu tave apginti. Prisiekiu". 

Matyt, mergaitė pajuto draugo mintis, nes atsisuko ir padovanojo 
įtemptą šypseną. Benas atsakė tuo pačiu. 

Bilas pastūmė duris. Jos tyliai virstelėjo ir nutilo. Tai buvo vonios 
kambarys... keistas vonios kambarys. “Kažkas kažką čia sudaužė, - buvo 
pirma mintis, atėjusi Henskomui į galvą. - Ne vynelio butelį... ką tada?" 
Visur mėtėsi piktai žybsėdamos baltos šukės. Tada jis suprato. Nesą- 
monių karalienė. Jis ėmė juoktis. Paskui pratrūko ir Ričis. 

- Kažkas čia atsakančiai purptelėjo, - pasakė Edis, o Maikas kikenda- 
mas linksėjo galva. Stenas šypsojosi puse lūpų. Tik Bilas su Beverle li- 
ko rimti. 

Baltos šukės, blyksinčios ant grindų, buvo unitazo. Bakelis kaip gir- 
tas parimo šonu baloje. Nuo kritimo išgelbėjo tai, kad jis stovėjo tarp sie- 
nos ir vonios. 

Vaikai susigrūdo už Bilo su Beverle, traškindami porceliano šukes. 
“Kad ir kas ten buvo, - mąstė Benas, - tai susprogdino vargšą tualetą į ši- 
pulius"'. Pirmiausia pagalvojo apie Henrį Bauersą, metantį dvi ar tris bom- 
beles ir nešantį iš čia muilą. Nesugalvojo, kuo, be dinamito, būtų galima 
šitaip išdarkyti unitazą. Liko vos keli gabalai, daugiau - vien trupiniai. Ta- 
petai (rožių girliandos su elfais kaip ir koridoriuje) buvo nuberti skylėmis. 
Atrodė sušaudyti, bet Benas žinojo, jog tai sprogimo bangos susmeigtos 
šukės. 

Šalia ant pirštuotų kojyčių stovėjo vonia. Benas dirstelėjo į ją ir išvydo 
ant dugno smėlio ir žvirgždo. Iš viršaus sekė surūdijusi dušo galvutė. Virš 
jo tuščias lentynas rodė atlapota vaistinėlė, gulėjo dubuo. Ten, kur kadaise 
stovėjo buteliukai, liko rudi ratukai. 

- Aš nesiartinčiau, Didysis Bilai! - įsakmiai sušuko Ričis, ir Benas at- 
sigręžė. 

Bilas slinko prie skylės grindyse, kur kadaise stovėjo unitazas. Palinko 
virš j0... 1r atsigręžė į draugus. 

- G-g-girdisi p-po-pompavimo m-m-mašinos... kaip Ba-Ba-arense! 

Bevė prisigretino prie Bilo. Paskui ją ir Benas; taip, girdisi ritmingas 
dūzgimas. Tik per vamzdžius aidėdamas jis neatrodė mechaniškas. Tai 
skambėjo kaip kažkas gyva. 

- Š-š-štai p-pro kur TAS i-i-išeina, - tarė Bilas. Blyškiame kaip lavo- 
no veide jauduliu žaižaravo akys. - Štai iš k-kur TAS i-i-išlindo tą d-d- 
dieną ir iš k-k-kur vi-visada i-i-išeina! P-per k-k-kanalizaciją! 

Ričis linksėjo galva. 

- Mes buvome rūsyje, o TAS nulipo laiptais. Nes tik čia TAS gali iš- 
lįsti. 

- Ir čia TO darbas? - paklausė Beverlė. 

- T-t-tikriausiai T-TAS s-s-skubėjo, - niūriai pratarė Bilas. 
dus apskretęs kažkuo, kuo - jam nesinorėjo aiškintis. Sklido hipnotiški 
tvinksniai... ir staiga jis kai ką išvydo. Ne akimis, ne, trečiąja, užslėpta 
smegenyse. 

TAS skuba pas juos, lekia ekspreso greičiu, pripildo šito tamsaus 
vamzdžio gerklę. TAS dabar savo tikruoju pavidalu, o pasiekęs juos pa- 
siskolins jų mintyse sukurtą formą. TAS artėja, eina iš savo pragaištingų 
griuvėsių ir juodų katakombų po žeme, TO akys spindi pragariška gels- 
vai žalia ugnimi, artėja, artėja, TAS artėja. 

Ir tada, iš pradžių kaip žarijos tamsoje, pasirodė TO akys; piktos ir ne- 
gailestingos. Per mechanizmų gausmą Benas išgirdo naują garsą - 
sėdamas ir dusdamas. 

- TAS artinasi! - suriko jis. - Bilai, aš mačiau TĄ, TAS lenda! 

Beverlė pakėlė timpą. 

- Gerai, - pasakė ji. 

Vamzdyje pasigirdo driokstelėjimas. Benas, bandydamas apibūdinti 
pirmą susidūrimą su TUO, įstengė prisiminti tik sidabriškai oranžinį pa- 
vidalą. Jis nebuvo vaiduokliškas, buvo materialus, bet po juo jautėsi ki- 
tas, tikrasis pavidalas... bet akys neįstengė įžvelgti jo aiškiai... 

Tada, šlitinėdamas atbulas, Ričis ėmė rėkti: 

- Vilkolakis! Bilai! Cia tas vilkolakis! Vilkolakis! 

Ir staiga pavidalas išryškėjo, pasidarė visiems matomas. Apžergęs sky- 
lę, stovėjo vilkolakis. Iš kraupaus snukio į juos spigino TO akys. Snukis 
susiraukė, pro dantis nutįso gelsva puta... TAS aršiai suurzgė. Nagai 
grybštelėjo Beverlę. Kvapas buvo karštas, nuodingas. 

Bevė suklykė. Benas truktelėjo ją už palaidinės taip smarkiai, kad siū- 
lės iširo po pažastimis. Letena prašvilpė ten, kur prieš sekundę stovėjo 
mergaitė. Ji ėmė klupdama trauktis prie sienos. Sidabro rutuliukas išsp- 
rūdo iš gumos. Maikas žaibiškai sugavo jį ir vėl padavė Bevei. 

- Nušauk TĄ, mažyte, - pasakė jis. Balsas buvo absoliučiai ramus, net 
iškilmingas. - Tuoj pat nušauk. 

Vilkolakis suriaumojo, užvertęs snukį į lubas; garsas virto kraują 
stingdančiu kaukimu. 

Kaukimą pakeitė juokas. TAS puolė Bilą, vos tik jis atsigręžė į Bever- 
lę. Benas truktelėjo atgal, kad Bilas paknopstom atšoko. 

- Sauk, Beve! - riktelėjo Ričis. - Dėl Dievo, pilk į TĄ! 

Vilkolakis šovė pirmyn, ir Benui niekada, nei dabar, nei tada, nekilo 
abejonių, kad TAS žinojo, kas vadovauja. TAM reikėjo Bilo. Beverlė 
įtempė ir šovė. Sratas nulėkė netaikliai ir šįkart neišsilenkė. Apsirikęs per 
pėdą, jis išmušė skylę virš vonios. Bilas, rankomis atlaikęs porceliano šu- 
kių krušą, nusikeikė. 

Vilkolakio galva staiga pasisuko, blizgančios žalios akys nusitaikė į 
Beverlę. Nemąstydamas Benas užlindo priešais mergaitę, kol ji ieškojo ki- 
šenėje antrojo šovinio. Džinsai, kuriais ji mūvėjo, buvo labai siauri. Be- 
vė užsitempė juos nieko nepagalvojusi, kaip ir šortus aną kartą, Patriko 
Hoksteterio mirties dieną. Pirštai užčiuopdavo rutuliuką, bet tas vėl išs- 
lysdavo. Bevė čiupo jį ir išvertė visą kišenę, paskleisdama ant grindų ke- 
turiolika centų, dviejų “Aladino" bilietų šakneles ir daug kišenes mėgs- 
tančių niekučių. 

Vilkolakis puolė Beną, kuris užstojo Bevę gindamas... ir trukdė iššauti. 
TO galva grobuoniškai pasidavė į priekį, žandikauliai žiobčiojo. Benas su- 
griebė TĄ. Siaubui tiesiog neliko vietos; liko tik neapsakomas pyktis. 
Pyktis, sumišęs su nuostaba ir suvokimu, kad laikas nepaaiškinamai sus- 
tojo. Pirštai įsmigo į šiurkščius plaukus - kailis, - pagalvojo Benas, - aš 
suėmiau TO kailį - o po jais jautė kietą smilkinio kaulą. Jis smogė į tą vil- 
kišką snukį iš visų jėgų, bet jis buvo viso labo berniukas, kad ir koks 
stambus. Nebūtų spėjęs atšokti - pabaisa būtų perkandusi gerklę. 

TAS vijosi, su kiekvienu kvėptelėjimu akys augo, plieskėsi. TAS dvo- 
kė srutom ir dar kažkuo, lyg supuvusiais lazdyno riešutais. Letena paki- 
lo, ir Benas šovė į šoną kiek pajėgdamas greičiau. Lenkti nagai paliko 

bekraujes žaizdas minkštame tinke. Kaip po vandeniu girdėjosi Ričio rė- 
kimas ir Edžio raginimai šauti TĄ, šauti. Bet Beverlė nešovė. Tai buvo 
paskutinis šansas. Nesvarbu; ji negalėjo apsirikti. Zvilgsnis įgavo nema- 
tytą aštrumą. Viskas buvo gryna ir aišku, niekad anksčiau trys realybės 
dimensijos nebuvo tokios apibrėžtos. Jai pakluso kiekvienas kampas, ats- 
palvis, atstumas. Bevė jautė medžiotojo azartą ir sėkmingos medžioklės 
skonį. Pulsas sulėtėjo. Isteriškai gniaužusi timpą ranka atsileido, suėmė 
tvirtai ir natūraliai. Įkvėpė. Plaučiai atrodė be galo talpūs, nepripildomi. 
Neaiškiai girdėjosi kažkoks pokšėjimas. Tai nesvarbu. Ji palinko kairėn, 
laukdama, kol vilkolakio galva tiksliai sutaps su įtempta gumos “V". 

Vilkolakio letena vėl pakilo. Benas mėgino išsilenkti ir staiga pasiju- 
to TO gniaužtuose. TAS truktelėjo berniuką it skudurinę lėlę. Nasrai at- 
sivėrė. 

- Išgama... 

Benas smeigė nykščiu į vieną TO akį. Baidyklė sustūgo iš skausmo, 
ir riesti nagai šnirkštelėjo per marškinius. Berniukas įtraukė pilvą, bet vie- 
nas lenktas nagas išdegino skausmo brūkšnį. Kraujas kliūstelėjo pro marš- 
kinius ant kelnių, sportbačių, grindų. Vilkolakis nusviedė jį į vonią. Be- 
nas stuktelėjo galvą, atsipeikėjęs pasijuto sėdįs savo kraujo baloje. 
kad TAS mūvi išblukusius “Levi Strauss" džinsus. Siūlės atsilaupiusios. 
Snargliuota raudona nosinė, kokias nešiojasi mašinistai, karojo iš vienos 
užpakalinės kišenės. Ant juodai oranžinės uniforminės mokyklos striukės 
nugaros buvo užrašyta: DERIO MOKYKLOS ŽUDIKŲ KOMANDA. Že- 
miau: “PENIVAISAS". Centre švietė 13 numeris. 

TAS vėl puolė Bilą. Denbras jau buvo atsistojęs ir, prisispaudęs prie 
sienos, nenuleido nuo vilkolakio akių. 

- Sauk, Beverle! - vėl suriko Ričis. 

- Pyp-pyp, Riči, - išgirdo ji save sakant iš už tūkstančio mylių. Bai- 
dyklės snukis staiga pataikė į trikampį. Uždengusi guma vieną TO žalią 
akį, atleido pirštus. Ranka net nevirptelėjo: šovė taip lengvai ir natūraliai, 
kaip pliekė į skardines sąvartyne tą kartą. 

Benui užteko laiko pagalvoti: “O, Beverle, jei prašausi ir šįkart, mums 
visiems galas, o taip nesinori mirti šitoje dvokiančioje vonioje, bet aš neįs- 
tengiu išlipti". Bet Bevė neprašovė. Snukio viršuje atsirado apvali, tik ne 
žalia, o juoda akis: ji taikėsi į dešinę, bet prašovė per pusę colio. 

TAS kurtinančiai sustūgo - beveik žmogiškas nuostabos, skausmo, bai- 
mės ir keršto riksmas. Beno ausys apkurto. Po sekundės taisyklingos sky- 
lutės neliko po kraujo čiurkšle. Kraujas ne bėgo, o švirkštė. Aptaškė Bi- 
lo veidą ir plaukus. “Nesijaudink, - isteriškai ramino Benas mintyse. - 
Neimk į galvą, Bilai. Vis tiek niekas nematys, kai iš čia ištrūksim. Jei išt- 
rūksim"". 

Bilas su Beverle žengė į vilkolakį, už jų Ričis suspigo: 

- Šauk dar kartą, Beve! Užmušk TĄ! 

- Užmušk TĄ! - suriko Maikas. 

- Taip, pribaik TĄ! - pritarė Edis. 

- Užmušk TĄ! - šūktelėjo Bilas; jo burna persikreipė. Plaukai buvo ap- 
dulkėję gelsvomis kalkėmis. - Užmušk TĄ, Beverle, neleisk ištrūkti! 

“Sovinių juk nėr, - nerišliai mąstė Henskomas, - jau iššaudėm. Ką jūs 
ten paistot “Užmušk TĄ*'?"* Bet žvilgtelėjęs į Beverlę suprato. Tą mirks- 
nį ji būtų užkariavusi pačią abejingiausią širdį. Ji vėl tempė gumą. Pirš- 
tai apdairiai dengė tuščią dėklelį. 

- Pribaik! - suriko Benas ir nerangiai užsiropštė ant vonios krašto. 
Džinsai ir apatiniai buvo prilipę nuo kraujo. Sunku buvo suprasti, kaip 
smarkiai jis sužeistas. Palyginus su perštinčia vieta, kraujo atrodė nejti- 
kėtinai daug. Ė 

Vilkolakio akys nardė jų veidais. Salia skausmo pasirodė abejonė. 
Kraujas kliaukė striuke. 

Bilas Denbras šypsojosi. Maloni, net miela šypsena nepalietė jo akių. 

- Tau nereikėjo pradėti nuo mano brolio, - pasakė jis. - Pasiųsk šitą iš- 
gamą į pragarą, Beve. 

Abejonė dingo iš vilkolakio akių - TAS patikėjo. Kraupiai grakščiai 
apsigręžęs TAS niurktelėjo į vamzdį. Tuo metu pavidalas ėmė keistis. 
Uniforminis švarkas ištirpo kailyje, išnyko kailio spalva. Snukis išsitempė, 
lyg būtų iš vaško, ėmusio lydytis. Kontūrai pasikeitė. Vieną mirksnį Be- 
nui pasirodė, kad jis beveik išvydo tikrąjį TO pavidalą, užspaudusį jam 
kvapą. 

- Aš visus jus nužudysiu! - sugriaudėjo balsas iš vamzdžio. Sodrus, 
laukinis, nė trupučio nepanašus į žmogaus. - Nužudysiu visus... visus... 
visus... - žodžiai tolo, tilo, tempėsi... virto dusliu pompų gaudimu. 

Namas, rodės, prisiderino prie vos girdimo požeminio vibravimo. Tik 
tai nebuvo prisiderinimas, suprato Benas; nesuprantamu būdu namas grį- 
žinėjo į įprastą dydį. Burtai, kuriais TAS padarė Neibolto gatvės 29-ąjį na- 
mą didesnį, sklaidėsi. Liko paprastas apleistas namas, girtuoklių ir valkatų 
priebėga. 

TAS išnyko. 

Bet TO tyla buvo neapsakomai garsi. 

- M-m-mums r-reikia iš čia d-dingti, - pasakė Bilas. Jis priėjo prie Be- 
no, bandančio atsikelti, ir nutvėrė ištiestą jo ranką. Beverlė stovėjo prie 
angos. Ji nužvelgė save ir savitvardą nuplovė karšta gėdos banga. Tikrai 
giliai įkvėpė. Tada pokšėjo jos palaidinės sagutės. Jų neliko, anei vienos. 
Palaidinė atsilapojo, atidengdama jos mažas krūtis. Ji prispaudė skvernus 
prie krūtinės. 

- R-R-R-iči, padėk m-man B-B-Beną pa... 

Tozijeris prišoko prie vonios, iš paskos Stenas su Maiku. Keturiese 
pastatė draugą ant kojų. Edis priėjo prie Bevės ir sveikąja ranka apkabino. 

- Buvai nepakartojama, - pasakė, ir Beverlė pratrūko ašaromis. 

Benas šlitinėdamas žengė porą žingsnių ir atsirėmė į sieną, kol vėl ne- 
pargriuvo. Galva buvo lengva. Pasaulio spalvos tai bluko, tai vėl sodrė- 
jo. Nejuokais pykino. 

Stipri raminanti draugo ranka apglėbė jį. 

- K-k-kaip jautiesi, K-K-Kupeta? 

Benas prisivertė pažiūrėti į pilvą. Pasirodo, kad du paprasti judesiai - 
palenkti galvą ir praskėsti plyšį marškiniuose - reikalavo daugiau ryžto, 
negu žengti į šitą namą. Jau tikėjosi pamatyti tešmeniu pakibusias savo 
žarnas. Vietoj to jis įsitikino, kad žaizda užkrešėjo. Vilkolakis brūkštelėjo 
krūtinės iki papilvės ir su užuojauta pareiškė: 

- Vos nepadarė petnešų iš tavo žarnų, Kupeta. Aišku tau? 

-:Kaip dieną, - atsakė Benas. 

Tiriančiai pasižiūrėjo vienas į kitą ir isteriškai prunkštelėjo tuo pat me- 
tu, aptėkšdami vienas kitą seilėmis. Ričis apglėbė Beną ir spustelėjo. 

- Mes įveikėm TĄ, Kupeta! Įveikėm TĄ! 

- M-m-mes n-n-ne-neįveikėm, - niūriai paprieštaravo Bilas. - M-mums 
pa-pasisekė. G-geriau eikim, k-k-kol T-T-TAS ne-esugalvojo g-grįžti. 

- Kur? - paklausė Maikas. 

- Į Ba-Ba-Barensą. 

Beverlė priėjo arčiau, suspaudusi rankas ant krūtinės. Skruostai buvo 
skaisčiai raudoni. | 

- Į slėptuvę? 

Bilas linktelėjo. 

- Ar negalėtumėt kuris nors paskolinti marškinius? - dar labiau raus- 
dama paklausė ji. Bilas žvilgtelėjo 1r akimirksniu pats nukaito. Jis grei- 
tai nusuko žvilgsnį, bet tos sekundės Benui užteko, kad pajustų deginantį 
pavydą. Tą mirksnį Bilas pažino Bevę tokią, kokią pažinojo iki tol tik Be- 
nas. 

Kiti irgi vogčiomis žvilgčiojo. Ričis kosėjo į delną. Stenas nuraudo. 
Maikas Henlonas žengė atatupstas, tarsi išsigandęs krūties iškilumo po jos 
ranka. 

Beverlė pakėlė galvą, švystelėjo atgal plaukus. Nuraudusi ji buvo itin 
miela. | 

- Ką man daryti, kad aš mergaitė, ir kad kai kas auga... Tai ar galėčiau 
gauti kurio nors marškinius? 

- Ž-ž-žinoma, - pasakė Bilas. Nusitraukė savo baltus marškinėlius per 
galvą, apnuogindamas siaurą krūtinę, šonkaulių eilutes ir saulės nugairin- 
tus pečius. - I-imk. 

- Ačiū, Bilai, - padėkojo ji, ir vieną sekundę jų žvilgsniai susikryžia- 
vo. Bilas šįkart nenusisuko. Jo žvilgsnis buvo tiesus, subrendęs. 

- P-p-p-prašom. 

“Sėkmės tau, Didysis Bilai", - pagalvojo Benas ir nusigręžė nuo to 
žvilgsnio. Jis žeidė, žeidė giliau, negu vampyras ar vilkolakis galėjo pa- 

siekti. Be to, buvo dar ir padorumas. Šito žodžio jis nežinojo; užtatai jau- 
tė, ką reiškia. Žiūrėti į juos dabar būtų tas pats, kas apžiūrinėti Bevės krū- 
tis, kai ji pakėlė rankas apsivilkti Bilo marškinėlius - negarbinga. “Tegu. 
Bet tu jos niekad nemylėsi taip, kaip myliu aš. Niekad". 

Bilo marškinėliai kone siekė kelius. Jei ne kyšantys džinsai, Bevė at- 
rodytų kaip su suknele. 

- E-e-eikim, - paragino Bilas. - N-N-nežinau, k-k-kaip jums, b-bet m- 
man š-š-šiandien pa-akaks. 

Paaiškėjo, kad ne jam vienam. 

Po valandos grupelė jau ilsėjosi slėptuvėje, palikusi langą ir landą at- 
virus. Viduje buvo vėsu, Barense tą dieną tvyrojo palaiminga ramybė. 
Veik nesikalbėdami, vaikai sėdėjo paskendę savo mintyse. Ričis su Be- 
ve paleido aplinkui “Marlboro" pakelį. Edis truktelėjo iš savo aspirato- 
riaus. Maikas keletą kartų sučiaudėjo. Atsiprašė, kad tikriausiai jau pasi- 
gavo slogą. 

- Alia šyta tu tik ir galėti pasigauti, senjoh, - draugiškai pastebėjo 
Ričis. 

Benas laukė, kad beprotiška interliudija Neibolto gatvėje ištirps kaip 
košmaras. “Tai pasimirš, išbluks kaip blogi sapnai, - mąstė jis. - Pabun- 
di dusdamas, šlapias nuo prakaito, o po penkiolikos minučių nebeprisi- 
meni, apie ką tas sapnas buvo". 

Bet taip neatsitiko. Nuo tada, kai jis įsirangė į rūsį, ir iki Bilas kėde 
iš virtuvės išdaužė langą, kad galėtų išeiti, - viskas iki mažiausių smulk- 
menų liko išgraviruota Beno atmintyje. Tai nebuvo sapnas. Sukrešėjusi 
žaizda ant jo pilvo irgi ne sapnas, nors jos motina ir nematytų. 

Pagaliau Beverlė pakilo. 

- Turiu eiti namo. Noriu persirengti, kol mama negrįžo. Jei pamatys 
mane su berniukiškais marškinėliais, užmuš. 

- Užmūš, senjohita, - pritarė Ričis, - bet mūš iš lengvo. 

- Pyp-pyp, Riči. 

Bilas niūriai į ją žiūrėjo. 

- Grąžinsiu tau marškinėlius, Bilai... 

Berniukas linktelėjo ir mostelėjo ranka: suprask, nesvarbu. 

- O kaip tu grįši be jų? Nieko nebus? 

- N-ne. Jie i-išvis m-m-mažai m-mane pa-pastebi. 

Vienuolikmetė mergaitė, aukšta savo amžiui ir nepaprastai daili, pri- 
kando putlią lūputę ir paklausė: 

- O kas toliau, Bilai? 

- N-n-nežinau. 

- Dar nebaigta, tiesa? 

Bilas papurtė galvą. 

- Dabar TAM reikia mūsų dar labiau negu anksčiau, - pasakė Benas. 

- Vėl sidabro šratai? - paklausė Bevė jo. Henskomas nepajėgė atlaikyti 
jos žvilgsnio. Aš myliu tave, Beverle... nedrausk man to. Turėk Bilą, kų 
tik nori. Tik neuždrausk man to, leisk man visada tave mylėti ir to man 
užteks... 

- Aš nežinau, - atsakė Benas. - Galėtume, bet... - nutilo, gūžtelėjo. Sun- 
ku nusakyti, ką jis jautė. Neišreiškiama žodžiais. Buvo panašu į siaubo 
filmą, bet ne tai... Mumija atrodė kažkaip kitaip... kas liudijo jos realu- 
mą. Tas pats ir su vilkolakiu - galėjo prisiekti, nes matė jį iš paralyžiuo- 
jančio artumo; tai daugiau negu trijų dimensijų filmas, jis buvo suėmęs 
šiurkštų TO kailį, matė blyškiai oranžinį (kaip bumbulas!) žiburėlį TO ža- 
lioje akyje. Visa tai buvo... na... sapnas, virtęs realybe. O kai tai atsitin- 
ka, sapnuojantysis netenka galios jiems, ir jie gali veikti savarankiškai, 
nepriklausomai nuo jo valios... Sidabro rutuliukai suveikė todėl, kad vi- 
si septyni buvo tuo įsitikinę. Bet jie neužmušė TO. Kitą kartą TAS pasi- 
rodys tokiu pavidalu, prieš kurį sidabro šratas bus bejėgis. 

Galia, galia, - mąstė Benas, žiūrėdamas į Beverlę. Gerai. Jos akys su- 
sitiko su Bilo, ir aplinkinis pasaulis jiems dabar neegzistavo. Nors tai tru- 
ko vieną sekundę, Benui atrodė tai amžinybė. 

Viskas atsiremia į galią. Aš myliu Beverlę Maš,. ir ji valdo mane... Ji 
myli Bilą, ir taip jis įgyja galią jai. Bet, manau, jis ją pamils. Galbūt dėl 
tos veido išraiškos, kai ji prisipažino esanti tik mergaitė. Gal dėl šmėkš- 
telėjusios krūties. Arba dėl tos jos išvaizdos prie tam tikros šviesos ar dėl 
akių. Ne tai svarbu. Jei jis pamils, ji turės jam galią taip pat. Superme- 
nas turi galią, jei šalia nebūna Kriptonitės. Betmenas turi galią, nors ne- 
gali skristi ar matyti per sienas. Mama turi valdžią man, o ji pavaldi sa- 
vo viršininkui darbe. Visi ją turi... išskyrus nebent kūdikius. 

Bet net ir maži vaikai turi galią: jie gali verkti tol, kol jų kokiu nors 
būdu nepatenkinsi. 

- Benai? - paklausė Beverlė vėl atsisukusi. - Liežuviu paspringai? 

- A? Ne... Aš mąsčiau apie galią... Šratų galią. 

Bilas įdėmiai žvelgė į Beną. 

- Svarsčiau, iš kur ta galia atsiranda. 

- T-T-TAS... - pradėjo Bilas ir užsičiaupė. Veidu nuslinko mąsli išraiš- 
ka. 

- Man tikrai laikas, - tarė Bevė. - Pasimatysim, a? 

- Žinoma, ateik čia rytoj, - pasakė Stenas. - Mes laužysim antrą Edžio 
ranką. 

Visi nusijuokė. Kaspbrakas apsimetė, kad sviedžia į jį aspiratorių. 

- Tai iki, - atsisveikino Beverlė ir prisitraukusi išlipo lauk. 

Ta mąsli išraiška nesitraukė iš jo veido, ir Benas žinojo, kad reiktų šūk- 
telti ne kartą ir ne du, kol Bilas atsilieptų. Jis žinojo, ką draugas mąsto. 
Ir pats dar daug dienų laužys dėl to galvą. Ne ištisai, žinoma. Reikės 

nusirengti ir atiduoti mamai nešvarius drabužius, bus gaudynių ir “karų" 
Barense, o rugpjūčio pradžios liūčių maratoną visi praleis Ričio Tozije- 
rio namuose žaisdami kortomis, siųsdami vienas kitą namo, ginčydamie- 
si, kaip išskleisti kortų kaladę. Mama pareikš, kad Petė Nikson yra gra- 
žiausia Amerikos moteris, ir apstulbs, kai Benas pasirinks vietoj jos Mer- 
liną Monro (jei ne plaukų spalva, ji būtų tokia panaši į Beverlę Maš). Bus 
laiko sukimšti tiek šokoladų, spurgų ir sumuštinių, kad nepakeltų, ir pa- 
sėdėti prieangyje su knyga rankoje. Liks laiko visam šitam, kol žaizda 
krūtinėje ir pilve užsitrauks, sugis, ims niežėti, nes kai tau vienuolika, gy- 
venimas tęsiasi, kad ir koks nesuprantamas būtų. Jis susigyveno su atsi- 
tikimu Neibolto gatvėje. Šiaip ar taip, pasaulis kupinas keistenybių. 

Bet netikėtai mintis nutraukdavo klausimų lavina: Iš kur atsiranda si- 
dabro, sidabrinių šovinių galia? Iš kur kyla bet kokia galia? Kaip ją gau- 
ni? Kur panaudoji? 

Benui atrodė, kad nuo tų klausimų gali priklausyti jų gyvybės. Vieną 
vakarą, prieš pat įmingant, lietui šniokščiant ant stogo ir į langus, berniu- 
kas netikėtai suvokė, kad be tų yra dar vienas klausimas, visų svarbiau- 
sias klausimas. TAS turi tikrą pavidalą; jam per plauką nepasisekė jo pa- 
matyti. Pamatyti, vadinasi, sužinoti paslaptį. Ar tai galios esmė? Gali būti. 
Jei tik tos galios esmė ne daugialypė kaip TAS. Tai ir kūdikio verksmas 
vidurnaktį, ir atominė bomba, ir sidabro šratas, Bevės žvilgsnis į Bilą ir 
Bilo į ją. 

Kas gi iš tikrųjų ta galia yra? 

Dvi savaites nieko ypatingo neįvyko. 


DEAIS: 


KETVIRTA 
INTERLIUDIJA 


Tu praloši. 

Negali visą laiką laimėti. 

Tu praloši. 

Negali visą laiką laimėti, tiesa? 
Aš žinau tai, meilute, 

Jau matau, kaip ateina bėda. 


Džonas Li Hukeris 
"Tu praloši" 


1985 balandžio 6 


Pasakysiu jums štai ką, draugai 1r artimieji, - šiandien aš girtas. Mir- 
tinai nusitašęs. Ruginis viskis. Pradėjau pas Volį, paskui dar nuėjau į 
Centro gatvės skylę pusvalandis prieš uždarant ir nusipirkau penktą vis- 
kio. Suprantu, kuo tai baigsis. Gerk pigiai iš vakaro, brangiai mokėsi iš 
ryto. Taigi aš, girtas nigeris, sėdžiu uždarytoje bibliotekoje priešais savo 
dienoraštį ir spaudžiu kaire “Old Kentuki" butelį. “Pasakyk tiesą ir sugė- 
dinsi velnią“, sakydavo mano mama, bet pamiršo pridurti, kad kartais ne- 
pavyksta sugėdinti Raguotojo blaivam. Tą Žino airiai, bet nebūtų jie bal- 
tieji Dievo negrai, visus per žingsnį aplenkę. 

Noriu parašyti apie gėrimą ir velnią. Prisimeni “Lobių salą''? Seną jūrų 
vilką “Admirole Benbou". “Mes juos dar suvystysim, Džeki!"* Lažinuo- 
si, senasis pirdžius net patikėjo tuo. Prisilupęs romo ar ruginio, bet kuo 
patikėsi. 

Gėrimas ir velnias. Puiku. 

Kartais pasvarstau, kiek ištempčiau atspausdinęs šitą naktų rašliavą? 
Jeigu ištraukčiau keletą skeletų iš Derio podėlių? Yra čia tokia bibliote- 
kos direktorių taryba. Net vienuolika iš viso. Vienas septyniasdešimtmetis 
rašytojas, išsikapstęs iš insulto prieš porą metų, jaučia pareigą būti įtrauk- 
tas į kiekvieno susitikimo dalyvių sąrašą (ir ne kartą yra pastebėtas trau- 
kiantis snarglius iš nosies ir dedantis į saugyklą ausyje). Dar yra energinga 
moteriškė iš Niujorko, atvažiavusi su vyru gydytoju, kuri nuolat bamba 
apie Derio provinciškumą ir kaip čia niekas nesupranta ŽYDIŠKOS PA- 
TIRTIES, o ji turinti važiuoti į Bostoną pirkti palaidinės, į kurią būtų ga- 
lima žiūrėti. Paskutinį kartą šita anoreksiška poniutė užkalbino mane per 
tarybos kalėdinį vakarėlį prieš pusantrų metų. Parodžiusi pakankamai 
daug dantų, ji pasiteiravo, ar Deryje kas nors supranta NEGRŲ PATIRTĮ. 
Parodęs savuosius, aš atsakiau: “Misis Gledri, gal žydai yra didelė pas- 
laptis, bet negrus supranta visame pasz'ilyje“. Ji siurbtelėjo iš savo tau- 
rės ir švystelėjo kelnaitėmis staiga nusisukdama (vaizdas neypatingas, bū- 
tų ten Kerolė Daner!); tuo mūsų pokalbiai su misis Ruta Gledri baigėsi. 
Ne kažin ką praradau. 

Kiti tarybos nariai - tai medienos baronų palikuonys. Jų parama bib- 
liotekai buvo paveldėtos atgailos demonstravimas: išprievartavę miškus, 
jie susirūpino knygomis kaip senas palaidūnas senatvėje savo benkartais. 
Tiksliau, tai jų seneliai ir proseneliai skynė žaliakases ir vežė iš Derio ir 
Bengoro nesidairydami. Įjunko į žalius miškus prie prezidento Groverio 
Klivlendo ir spėjo pabaigti prieš Vudrą Vilsoną. Niekšai įsibraudavo ben- 
zopjūklais, įkirsdavo liauną kamieną ir išvilkdavo iš snūduriuojančio 
miestuko į dieną naktį netylančią lentpjūvę. Vienas senas narys, jau de- 
vyniasdešimt trečius baigiantis Egbertas Torougudas papasakojo man, 
kaip pirko prostitutę Beikerio gatvės (jos neliko; ten, kur virė Beikerio 
gatvelė, dabar rymo vidutiniokų rajonas) viešnamyje. 


286 


- Tik įsmeigęs savo ietigalį supratau, kad ji guli spermos klane, vos ne 
colio gylio žele. “Mergele, - sakau, - tau neatėjo į galvą apsidairyti?" Ji 
žvilgteli ir sako: “Jei nori, galiu pakeisti paklodę. Turėjo būti bent dvi 
spintoje koridoriuje. Jaučiu, kur guliu, iki devynių, o dvyliktą mano vie- 
telė taip atbunka, kad pasidaro tas pats“. 

Štai toks buvo Deris pirmą dvidešimtojo amžiaus dvidešimtmetį. Pe- 
nebskotas ir Kenduskegas plaukė sieliais nuo ledonešio iki lapkričio šal- 
čių. Verslas nusilpo antrą dešimtmetį, o depresijos mėtais visai mirė. Me- 
dienos baronai padėjo savo pinigus į tuos Niujorko ir Bostono bankus, 
kurie atlaikė krizę, ir paliko Derio ekonomiką suktis - ar žlugti - sau. Su- 
lindo į savo puošnias vilas Vakarų Brodvėjuje, išsiuntinėjo vaikus į pri- 
vačias Niū Hampšyro, Masačūsetso ir Niujorko mokyklas. Gyveno iš pa- 
lūkanų ir politinių ryšių. 

O pojų karaliavimo, praėjus septyniasdešimčiai metų nuo tada, kai Eg- 
bertas Torougudas dalijosi meile su pigia šliure spermuotoj Beikerio gat- 
vės viešnamio lovoj, liko pliki Penebskoto ir Arustuko grafysčių kirtimai 
ir didžiuliai viktorijiniai namai Vakarų Brodvėjuje. Ir mano biblioteka, ži- 
noma. O šitie gerieji Vakarų Brodvėjaus gyventojai iškart atims biblio- 
tekos raktus ir išmes mane (išspirs - tiksliau būtų), jei išleisiu bent žode- 
lį apie Baltojo padorumo legioną, “Juodosios vietelės" gaisrą, Bredlio 
gaujos egzekuciją arba Klodo Hero bylą ir “Sidabro dolerį“. 

“Sidabro doleris" buvo aludė, kurioje 1905-ųjų rugsėjį įvyko šiurpiau- 
sios masinės žudynės visoje Amerikos istorijoje. Keli senbuviai tvirtina 
prisimeną jas, bet vienintelis patikimas liudininkas yra tas pats Torougu- 
das. Tada jam buvo aštuoniolika. 

Torougudas dabar gyvena Polsono prieglaudoje. Bedantis seniukas va- 
pėjo tokia Sent Džono slėnio tarme, kad fonetiškai užrašytą jo šneką ga- 
lėjo suprasti tik kitas sukriošęs meinietis... Sendis Ivsas, kurį savo užra- 
šuose esu anksčiau minėjęs, padėjo man iššifruoti garso įrašus. 

Klodas Heras buvo, anot Torougudo, “brudna kalės vaka ka nudelb ka 
kumelš mėnesy“'. 

(Vertimas: “Šlykštus kalės vaikas, kuris nužvelgia kaip kumelė mėne- 
sienoj“). 

Torougudas pasakė, kad jis, o ir kiti, sų Heru dirbę, neabejojo, kad 
žmogelis buvo gudrus kaip viščiukus kniaukiantis šuo... O ėmė ir įsisu- 
ko į “Sidabro dolerį"? su kirvuku vieną gražų rytą... Visai ne pagal savo 
charakterį. Iki tol Derio medkirčiai nesitikėjo, kad Hero gabumai nesibai- 
gia miškų padeginėjimu. 

Tų metų vasara buvo ilga ir karšta, gaisrai miške nebuvo retenybė. Di- 
džiausias buvo Didžiojoje Heiveno indėnų girioje. Vėliau Heras prisipa- 
žino uždegęs paprasta žvake, palikta skiedrų ir smulkių šakų krūvoje. Iš- 
degė dvidešimt tūkstančių akrų puikiausio miško, 0 dūmai jautėsi net už 
trisdešimt penkių mylių, važiuojant arklių termpiamu vagonėliu į Ap Mailo 
kalvą Deryje. 

Tų metų pavasarį imta šnekėti apie profsąjungas. Keturi medkirčiai už- 
siėmė organizavimu (nieko iš to neišėjo, Meino darbo liaudis nebuvo vie- 
ninga nei tada, nei dabar). Vienas iš to ketverto buvo Klodas Heras, tik- 
riausiai supratęs, kad organizatoriaus pareigos baigiasi mitingėliais ir pa- 
gurkšnojimais Beikerio ir Eksčeinžo gatvėse. Heras ir kiti trys vadino save 
"organizatoriais", o medienos šulams jie buvo viso labo "rėksniai". Med- 
kirčių stovyklų valgyklose atsirado proklamacija, grasanti visiems, prijau- 
čiantiems profsąjungoms, mėžimu iš darbo. 

Gegužę Trefemo tarpeklyje įvyko nedidelis streikas, ir nors jis buvo 
greitai nutrauktas tiek prieštaraujančių streikui darbininkų, tiek “miesto 
konsteblių" (tai gana įdomu, suprantate, trisdešimt “miesto konsteblių“, 
mojuojančių kirviais ir griežiančių dantimis, nors Trefemas turėjo septy- 
niasdešimt devynis gyventojus 1900-ųjų duomenimis, kam jam ir vieno 
konsteblio?). Bet Heras su draugužiais vadino tai dideliu laimėjimu. To- 
dėl jie sugužėjo į Derį išgerti ir dar “paorganizuoti"" arba “parėkauti"", kaip 
kam prie širdies... Matyt, ėmėsi to rimtai ir, apėję visus Pragaro pusak- 
rio barus, apsistojo “Sidabro doleryje?' girti kaip kiaulės, kergdami idėji- 
nes daineles su “Mano motinos akys žvelgia iš dangaus"', nors bet kokia 
motina, pamačiusi savo sūnų tokį iš aukštai, būtų suprasta, kodėl nusi- 
suko. 

Pasak Egberto Torougudo, Hero buvimą tame judėjime galima buvo 
paaiškinti tik Deiviu Hartvelu. Hartvelas buvo “organizatorių" (ar rėks- 
nių) galva, ir Heras klojo dėl jo širdį. Ne jis vienas, dauguma prisijungusių 
nuoširdžiai mylėjo Deivį meile, kurią vyrai jaučia vyrams, turintiems trau- 
ką, prilygstančią dieviškumui. “Davy Ardvelas bava žŽmogs ka ėj nel tu- 
rėjy puspasaule, a kyt paspus pa spyn", - pasakė Torougudas. 

(Vertimas: “Deivis Hartvelas buvo žmogus, kuris vaikščiojo taip, lyg 
turėtų pusę pasaulio, o kitą pusę laikytų po užraktu“). 

Heras nusekė Hartvelą į profsąjungas taip, kaip būtų sekęs, jei tas už- 
simanytų statyti laivus Breveryje ar Bate arba ręsti Septintąsias estakadas 
Vermonte, ar atkurti “Pony Express? vakaruose. Heras buvo gudrus ir 
niekšingas, ir kokiam nors romane jam nebūtų skirta jokių teigiamų sa- 
vybių. Bet kartais, kai žmogus gyvena nepasitikėdamas kitais ir nekelda- 
mas pasitikėjimo pats, kai jis lieka vienišas (ar nevykėlis) dėl visuome- 
nės požiūrio, jis gali rasti draugą ar meilužį ir tiesiog gyventi dėl jo, kaip 
šuo gyvena dėl savo šeimininko. Taip, matyt, atsitiko Herui su Hartvelu. 

Kaip ten būtų, ketvertas tą naktį praleido “Brentwood Arms" viešbu- 
tyje, medkirčių vadintame “Plaukiančiu šunimi“ (kodėl - užmiršta kaip ir 
pats viešbutis). Užsiregistravo keturiese. Nė vienas neišėjo. Vieno iš jų, 
Endžio Delesepso, niekas daugiau nematė. Kalbama, kad jis lamingai už- 
baigė amželį Portsmute, bet man tai kelia abejonių. Kiti du “rėksniai"“, 
Amselis Bikfordas 1r Deivis Hartvelas, buvo rasti plūduriuojantys žemyn 
veidais Kenduskege. Bikfordas liko be galvos; kažkas nurito ją miškakir- 
čio kirviu. Pats Hartvelas buvo be kojų. Radusieji jį tvirtina, niekada ne- 
matę tokio baisaus, siaubo iškreipto žmogaus veido. Kažkas ištempė jo 

burną ir išpūtė žandus, ir kai radę jį apvertė ir pražiodė lūpas, ant purvo 
iškrito septyni jo kojų pirštai. Vieni spėliojo, kad kitų trijų jis neteko dirb- 
damas miškuose, antri laikėsi nuomonės, kad Hartvelas juos prarijo prieš 
mirtį. 

Ant abiejų vyrų nugarų buvo prismeigtas lapas su žodžiu “SĄJUN- 
GA". 

Klodui Herui neteko stoti prieš teismą dėl to, kas įvyko 1905 metų rug- 
sėjo devintosios vakarą “Sidabro doleryje?, todėl neaišku, kaip jam pa- 
vyko išvengti bičiulių likimo. Galim tik spėlioti: tūnojo vienas kur nors, 
išmoko greitai šokinėti, o gal įgijo šunišką intuiciją išsprukti paskutinę se- 
kundę? Bet kodėl jis paliko Hartvelą? Gal jis buvo paimtas į miškus su 
kitais “agitatoriais"" ir turėjo likti pabaigai? Ar jam pavyko ištrūkti, kol 
Harvelo riksmas (vėliau užgniaužtas sugrūstų į burną pirštų) skardėjo tam- 
soje, baidydamas iš lizdų paukščius? 

Nėra kaip sužinoti tiesą, bet paskutinis spėjimas, rodos, arčiausiai jos. 

Klodas Heras tapo žmogum-vaiduokliu. Atžingsniuos, būdavo, į Sent 
Džono slėnio stovyklą, įsimaišys į eilę prie maisto, gaus išsrėbti dubenį 
ir dings nespėjus kam nors susigaudyti, kad jis ne iš tos kompanijos. Po 
kelių savaičių pasirodys Vinteporto aludėj, agituos už profsąjungas ir pri- 
siekinės atkeršyti Žmonėms, nužudžiusiems jo draugus. Dažniausiai mi- 
nėtos Hamiltono Trekerio, Viljamo Miulerio ir Ričardo Bovio pavardės. 
Jie visi gyveno Deryje, o namai su bokšteliais dar šiandien stovi Vakarų 
Brodvėjuje. Vėliau jie ir jų palikuonys padegs “Juodąją vietelę". 

Jokios abejonės, daug kam niežtėjo nagai pašalinti Klodą Herą iš ke- 
lio, ypač po to, kai birželį prasidėjo gaisrai. Bet Herą buvo sunku pama- 
tyti, jis buvo greitas ir turėjo gyvulio savisaugos instinktą. Kiek man pa- 
vyko sužinoti, jam niekada nebuvo iškeltas joks oficialus kalinimas, ir po- 
licija juo nebandė domėtis. Galbūt buvo vengiama traukti jį atsakomy- 
bėn už padeginėjimą, kad neprasižiotų, kas nereikia. 

Kaip ten būtų, Derio ir Heiveno miškai tą karštą vasarą degė ne kar- 
tą. Vėl ėmė dingti vaikai, padažnėjo muštynių ir žmogžudysčių, ir virš 
miesto pakibo baimė kaip dūmai, kuriuos galėjai užuosti nuo Ap Mailo 
kalvos. . | 

Rugsėjis prasidėjo lietumi. Lijo gerą savaitę, Zemutinis Deris, kaip įp- 
rasta, buvo apsemtas, bct Vakarų Brodvėjaus namai buvo daug aukščiau 
ir kai kuriuose iš jų jautėsi palengvėjimas. Tegu tas beprotis slapstosi miš- 
kuose visą žiemą, jei nori, kalbėjo ten. Sią vasarą užtektinai pridirbo, o 
iki kitos vasaros mes jį dar prispausim. 

Tada atėjo rugsėjo 9-oji. Aš negaliu paaiškinti, kas gi įvyko, ir Torou- 
gudas negali. Kiek man žinoma, niekam nepavyko. Galiu tik papasakoti 
faktus. 

Apsnūdusi aludė buvo pilna alų tuštinančių medkirčių. Temo. Kendus- 
kegas buvo patvinęs, lipo iš krantų ir, anot Egberto Torougudo, “pūt keis- 
ta vėj - kap per skylen tavo pauts“. Gatvės virto pelkynais. Galiniame 
kambaryje vienas stalas pliekė kortomis. Viljamo Miulerio kompanija. 

Ten sėdėjo pats Miuleris, “GS £ WM“ geležinkelio linijos savininkas ir 
milijonų akrų puikiausio miško savininkas. Su juo pokerį žaidė lyg ir 
medkirčiai, lyg ir mašinistai, žodžiu, vaikščiojanti nelaimė. Du iš jų, Tin- 
keris Makačeronas ir Floidas Koldervudas, turėjo kalėjimo praktiką. Sė- 
dėjo Latropas Raundsas (pravarde tokia pat idiotiška kaip baro “Plaukian- 
tis šuo" - Elkatukas), Deividas “Staglis" Grenjeris ir Edis Kingas - barz- 
dočius, kurio akiniai buvo tokie stori kaip ir pilvas. Labai panašu, kad šitie 
vyrukai paskutinius du su puse mėnesio medžiojo Klodą Herą. Ir tikėti- 
na, kad jie, nors ir ne profesionalai, pamosavo kirviu gegužę. 

Baras buvo sausakimšas, pasakoja Torougudas, dešimtys vyrų stati gė- 
rė alų ir valgė baro užkandžius, kratydami trupinius ant pjuvenomis 1š- 
barstytų grindų. 

Tada atsidarė durys ir įžengė Klodas Heras. Ant peties užmestas med- 
kirčio kirvis. Alkūnėmis pasidarė sau vietos prie baro. Egbertas Torougu- 
das atsidūrė jam iš kairės. Jo liudijimu, Heras trenkė kaip šeškas. Barme- 
nas pastatė jam bokalą alaus, padėjo du kietai virtus kiaušinius dubenė- 
lyje ir druskinę. Heras užmokėjo dviejų dolerių kupiūra ir susižėrė grąžą 
į medkirčio švarko kišenę. Pabarstęs druska kiaušinius, suvalgė. Pasisū- 
dė alų, išgėrė ir atsiraugėjo. 

- Lauke daugiau vietos, Klodai, - pasakė Torougudas, lyg pusė šiau- 
rinio Meino gyventojų nebūtų šiurpę nuo Hero tą vasarą. 

- Zinai, tavo teisybė, - atsakė savo keistu akcentu Klodas. 

Jis užsisakė dar vieną bokalą, išgėrė, vėl atsirūgo. Baras dūzgė kaip 
dūzgęs. Keli žmonės riktelėjo Klodą, tas linktelėjo ar pamojo, tik be šyp- 
senos. Torougudas sakė, kad jis judėjo kaip sapnuodamas. Prie galutinio 
stalo tęsėsi pokeris. Elkatukas dalijo. Niekas nepasirūpino įspėti, kad Klo- 
das Heras bare... Nors jų stalas buvo vos už dvidešimties pėdų, ir Klodo 
vardas buvo ne vieną kartą ištartas, keista, kaip jie ramiai tęsė žaidimą, 
nepaisydami realios grėsmės. Taip ir atsitiko. 

Pabaigęs antrą bokalą, Heras atsiprašė Torougudo, pasiėmė savo dvi- 
rankį ir nuėjo prie Miulerio stalo. Nuėjo ir ėmė kapoti. 

Floidas Koldervudas kaip tik prisipylė sau stiklą ruginio viskio ir statė 
butelį, kai Klodas atidalijo plaštaką nuo riešo. Koldervudas žvilgtelėjo į 
savo tanką ir subliovė: ji tebelaikė butelį, bet su kūnu ją jungė tik kremzlė 
ir išdrikusi0s venos. Pirštai atsigniaužė nuo butelio ir šleptelėjo ant sta- 
lo kaip negyvas voras. Kraujas kriokė iš riešo. 

Prie baro kažkas šūktelėjo alaus, kitas paklausė šeimininko, Džonesis 
vardu, ar jis ir toliau šviesina plaukus. “Niekada nešviesinau“, - suriko 
Džonesis; jis labai didžiavosi savo plaukais. 

- Viena prostitutė pas Makortį šnipštelėjo, kad tavo mikas apžėlęs bal- 
tais kaip sniegas plaukais, - pasakė kažkuris vyrukas. 

- Ji melavo, - atšovė šeimininkas. 

- Nagi, nuleisk kelnes, visi pažiūrėsim, - pasiūlė medkirtys Folklen- 
das, kuris su Egbertu Torougudu prieš Klodui ateinant traukė burtus, kam 
vaišinti. Tai sukėlė visuotinį juoką. 

Už jų klykė Floidas Koldervudas. Keli vyrukai, parimę ant baro, at- 
sigręžė, kad pamatytų, kaip Klodas suleidžia savo kirvį į Tinkerio Maka- 
čerono galvą. Tinkeris buvo stambus vyras, žylančia juoda barzda. Jis 
kilstelėjo ir vėl sukniubo krauju plūstančiu veidu. Heras truktelėjo kirva- 
pentę iš jo galvos. Tinkeris vėl ėmė stotis, ir tada Heras kirto į nugarą. Bu- 
vo toks garsas, kalbėjo Torougudas, lyg išvertus šlapius skalbinius ant ki- 
limo. Makačeronas sudribo ant stalo, atversdamas savo kortas. 

Kiti žaidėjai suriko. Koldervudas neužsičiaupdamas bandė užspausti 
dešinės rankos arteriją. Staglis Grenjeris turėjo daiktą, kurį Torougudas 
pavadino “patranka" (t.y. pistoletą dėkle po pažastimi), ir nesėkmingai da- 
bar jo graibėsi. Edis Kingas bandė stotis ir apvirto su kėde aukštielnin- 
kas. Pakilti buvo per vėlu - jį apžergė Klodas, užsimojęs kirviu virš gal- 
vos. Kingas sucypė gindamasis rankomis: 

- Prašau, Klodai, aš vos prieš mėnesį vedžiau! 

Kirvis nusileido ir prasmego Kingo pūzre. Kraujas trykštelėjo iki “Do- 
lerio" lubų. Edis ėmė raitytis ant grindų. Klodas truktelėjo savo įnagį iš 
jo pilvo, kaip įgudęs medkirtys ištraukia iš sutrešusio rąstigalio: kiek at- 
gal ir truputį pirmyn, kad atsileistų, šlapias medis. Tada vėl užsimojo, ir 
Edis nutilo. Bet Klodas nesijautė atsiskaitęs. Jis ėmė rantyti lavoną kaip 
kaladę į pliauskas. 

Prie baro imta svarstyti, kokia šįmet bus žiema. Vernonas Stančfildas, 
fermeris iš Palmyros, pranašavo šiltą žiemą - šlapias ruduo iščiulpia žie- 
mos sniegą, toks jo argumentas. Alfis Nogleris, turėjęs fermą prie Nog- 
lerio plento Deryje (dabar jos nėra; ten, kur Alfis augino pupeles ir žir- 
nius, šiuo metu driekiasi šešių eilių autostrados atšaka), prieštaravo. Jo 
nuomone, ši Žiema turėtų būti atšiauri. Ant moharo vikšrų jis matęs net 
aštuonis žiedelius - negirdėtas skaičius! Kažkas pažadėjo ledą, kitas - pur- 
vą. Buvo prisimintas 1901-ųjų uraganas. Džonesis siuntė bokalus ir du- 
benėlius su kiaušiniais. UŽ nugarų netilo riksmai ir kraujas tekėjo upeliais. 

Sitoje pokalbio su Egbertu Torougudu vietoje aš išjungiau diktofoną 
ir paklausiau: 

- Kaip? Norit pasakyti, kad nežinojote, kas vyksta, arba tiesiog netruk- 
dėte? 

Torougudo smakras atsirėmė į maistu apdrėbtą liemenę. Antakiai su- 
ruko. Pauzė mažame, ankštame, vaistais kvepiančiame senuko kambarė- 
lyje užsitęsė taip ilgai, kad jau ketinau pakartoti klausimą. Bet jis atsakė: 

- Taip, meš žinojom. Bet tai neturėjo reikšmės. Kaip ir politika kokia. 
Aha, kaip tik taip. Miestelio reikalas. Geriausia palikti politikuoti žmo- 
nėms, kurie tą išmano, o tvarkyti miestelio reikalus - žinovams. Į tokius 
dalykus eiliniams geriau nesikišti. 

- Jūs kalbate apie likimą ir tiesiog nedrįstate to įvardyti? - staiga pa- 
siteiravau aš. Klausimas man tiesiog išsprūdo, ir aš net nesitikėjau, kad 
Torougudas, sukriošęs beraštis senis, atsakys... bet jis nė kiek nenustebęs 
atsakė. 

- Jo. Gal ir taip. 

Kol vyrai prie baro šnekučiavosi apie orą, Klodas Heras kapojo. Stag- 
lis Grenjeris pagaliau apnuogino savo ginklą. Kirvis kaip tik leidosi dar 
vieno Edžio Kingo gabalo, kurių ir taip buvo nemaža. Grenjerio iššauta 
kulka atšoko nuo penties. 

Elkatukas atsistojo ir ėmė trauktis atbulas. Jis tebelaikė kaladę; kortos 
slydo iš apačios ir sklendė ant grindų. Klodas puolė. Elkatukas ištiesė ran- 
kas. Staglis dar kartą šovė - apsiriko bent per dešimt pėdų. 

- Stok, Klodai, - pasakė Elkatukas. Torougudui pasirodė, kad jis mė- 
gino šypsotis. - Manęs ten nebuvo. Aš čia nieko dėtas. 

Heras suurzgė. 

- Aš buvau Milinokete, - jo balsas darėsi verksmingas. - Aš buvau Mi- 
linokete, prisiekiu savo motina! Klausk ko nori, jei netiki maniui... 

Klodas iškėlė varvantį kirvį, o Elkatukas sviedė likusias kortas jam į 
veidą. Ašmenys švilpdamos nusileido. Elkatukas išsilenkė. Kirvis įsmi- 
go į lentas, kuriomis buvo iškalta galinė “Sidabro dolerio" siena. Auka 
bandė bėgti. Klodas išlupo kirvį iš sienos ir šniojo jam per kulkšnis. El- 
katukas nusivertė. Staglis Grenjeris vėl šovė į Herą. Sįkart jam labiau pa- 
sisekė. Jis taikė į bepročio galvą, o kulka įsmigo į Hero šlaunį. 

Tuo metu Elkatukas karštligiškai šliaužė prie durų, nieko nematyda- 
mas per užkritusius plaukus. Heras vėl užsimojo kriokdamas, ir po mirks- 
nio pjuvenomis išbarstytomis grindimis pasišokinėdama nuriedėjo galva 
su išsikišusiu liežuviu, sukąstu dantų. Ji sustojo atsitrenkusi į medkirčio, 
vardu Vornis, aulinį. Vornis leisdavo savo dienas “Doleryje" ir dabar bu- 
vo tiek prisilupęs, kad jautėsi kaip laivo denyje. Jis nežiūrėdamas nuspyrė 
šalin galvą ir riktelėjo Džonesiui pripilti jam dar vieną alaus. 

Elkatukas nušliaužė dar tris pėdas, švirkšdamas iš kaklo krauju, kol at- 
sisveikino su šiuo pasauliu. Liko Staglis. Heras metėsi prie jo, bet Stag- 
liui pavyko pasiekti tualetą ir užsirakinti. 

Heras riaumodamas ir stenėdamas, taškydamasis putomis iš burnos, įs1- 
laužė kirviu vidun. Staglio ten nebuvo, nors vėsus drėgnas kambariukas 
neturėjo langų. Valandėlę Heras pastovėjo ten nuleidęs galvą, kruvinom 
raumeningom rankom ir sugriaudėjęs staiga nuplėšė triskylės viršų. Dar 
spėjo išvysti Staglio batus, dingstančius už sutrūnijusios grindjuostės. 
Staglis Grenjeris pasileido Eksčeinžo gatvele kliokiant lietui, visas išsi- 
dirbęs nuo kulnų iki ausų, rėkdamas, kad žudo. Jis išliko gyvas po “Si- 
dabro dolerio" skerdynių, vienintelis, bet tris mėnesius pasiklausęs juo- 
kelių apie savo pabėgimo būdą, lenkė Derį iš tolo. 

Heras išžirgliojo iš tualeto ir atsistojo nuleidęs galvą, pasistatęs prie- 
šais save kirvį kaip bulius po puolimo. Apsitaškęs nuo galvos iki kojų 
krauju, jis sunkiai alsavo. 

- Uždaryk duris, Klodai, šūdai nosį riečia, - paprašė Torougudas. Klo- 
das numetė kirvį ant grindų ir padarė kaip prašomas. Paskui nuėjo prie 
kortų stalo, kur žaidė jo aukos, pakeliui nuspyręs pasimaišiusias Edžio 
Kingo kojas. Atsisėdo ir susiėmė rankomis galvą. Prie baro žmonės toliau 
šnekučiavosi ir gėrė. Po penkių minučių prisijungė naujų, tarp jų ir trys 

ar keturi šerifo padėjėjai (jiems vadovavo Lalo Macheno tėvas, kuris, pa- 
matęs tą vaizdelį, gavo širdies smūgį ir buvo išgabentas pas gydytoją Sra- 
tą). Klodą Herą išvedė. Jis buvo klusnus ir apskritai atrodė nepabudęs iš 
sapno. 

Tą naktį visi Eksčeinžo ir Beikerio gatvelių barai virškino žmogžudys- 
tę. Kilo suprantamas įniršis, ir užsidarius barams per septyniasdešimties 
vyrų būrys patraukė į kalėjimą ir teismo rūmus. Nešėsi deglus ir žibintus. 
Buvo vyrų su šautuvais, kiti nešėsi kirvius, peilius. 

Grafystės šerifas iš Bengoro nepasirodė iki kitos dienos dvyliktos, tad 
jo ten nebuvo, o Gusas Machenas gulėjo Srato ligoninėje. Du padėjėjai, 
žaidę kontoroje kribidžą, pasiskubino išsinešdinti, išgirdę artėjant minią. 
Girti įsilaužė vidun ir ištempė Klodą Herą iš vienutės. Jis per daug nesip- 
riešino: atrodė susimąstęs, abejingas. 

Jie nunešė žudiką ant pečių kaip futbolo didvyrį Kanalo gatve ir po se- 
na guoba, palinkusia virš Kanalo, nulinčiavo. 

- Jis visai nesipriešino, - pasakė Egbertas Torougudas. Tai buvo vie- 
nintelis linčo atvejis šitoje Meino dalyje, kaip liudija šaltiniai. Ir, matyt, 
neverta net sakyti, kad šito nebuvo Derio “News". Daugelis tų, kurie ra- 
miai siurbčiojo, kai Klodas švaistėsi kirviu “Sidabro doleryje“, kabino jį 
po guoba. Po vidurnakčio nuotaikos pasikeitė. 

Uždaviau Torougudui paskutinį savo klausimą: ar nepastebėjo jis ko- 
kio nors nepažįstamo veido tą dieną? Kas jį nustebino, atrodė keista, juo- 
kinga? Ką nors, kas galbūt gėrė prie baro tą popietę, kai prasidėjo sker- 
dynės, arba jau po pusiaunakčio, kai kilo mintis apie linčą? 

- Gal ir mačiau, - atsakė seniokas. Jis buvo pavargęs, akys merkėsi, dar 
kiek ir užparps. - Labai seniai viskas buvo, labai seniai, misteri. 

- Bet jūs kažką prisiminėte? 

- Prisimenu, galvojau, kad Bengore, matyt, bus atvažiavęs cirkas, - pa- 
sakė Torougudas. - Tą naktį gėriau alų “Kruviname kibire". Jis per šešias 
duris nuo “Dolerio". Ten buvo vyrukas toks... juokingas... vertėsi salto ir 
kūliu... žongliravo taurėmis... triukus darė... dėjo prie kaktos dešimtcen- 
tinius, ir jie ten pasilikdavo... juokinga, suprantate... 

Kaulėtas jo smakras vėl atsirėmė į krūtinę. Jis ketino nusnausti man 
bežiūrint. Lūpų kampuose, susiraukusiuose kaip bobutės piniginė, ėmė 
pokšėti seilių burbuliukai. 

- Dar mačiau porakar nuo tad, - burbtelėjo Egbertas. - Tikriausiai nep- 
rasta pasilinksmino tą naktį... kad vėl užklysta. 

- Taip. Seniai čia sukiojasi, - pritariau. 

Jis atsakė tyliu knarkimu. Torougudas užmigo krėsle prie lango, šalia 
išrikiuotų vaistų buteliukų ir tūtelių - senatvės garbės sargybos. Aš išjun- 
giau savo diktofoną ir tiesiog likau sėdėti, valandėlę žiūrėdamas į šitą 
keistą laiko keliauninką nuo 1890-ųjų, kuris prisiminė laikus be automo- 
bilių, elektros, lėktuvų, Arizonos valstijos. Penivaisas buvo ten, nuvedė 
į dar vieną kraupų aukojimą, dar vieną iš ilgo Derio istorijos aukojimų 5ą- 

rašo. Šitas, 1905-ųjų rugsėjo, įžiebė siaubo laikotarpį, apvainikuotą ve- 
lykiniu Kitčenerio fabriko sprogimu. 

Tai sukelia įdomių klausimų (ir gyvybiškai svarbių, mano įsitikinimu). 
Kuo konkrečiai TAS maitinasi, pavyzdžiui? Zinau, kad kai kurie vaikai 
buvo apgraužti - bent jau apkandžioti - bet tikriausiai būtent mes TĄ pas- 
tūmėjome taip elgtis. Be abejo, mes visi vaikystėje buvome išmokyti, kad 
pabaisa nusitempia auką į tamsų mišką suėsti. Gal mes negalime įsivaiz- 
duoti nieko blogiau? Bet juk, po teisybei, monstrai gyvena tikėjimu, tie- 
sa? Aš padariau neginčijamą išvadą: maistas gali palaikyti gyvybę, bet ga- 
lios šaltinis yra tikėjimas, o ne maistas. O kas gali absoliučiai atsiduoti 
tikėjimui geriau už vaiką? 

Bet iškyla problema: vaikai auga. Bažnyčioje galia pratęsiama ar at- 
kuriama periodiškais ritualiniais veiksmais. Ir Deryje, atrodo, galia pra- 
tęsiama ir atkuriama taip pat. Ar negali būti, kad TAS ginasi paprastu fak- 
tu, jog užaugę vaikai arba netenka tikėjimo, arba suserga savotišku dva- 
siniu ir vaizduotės artritu? 

Taip. Manau, paslaptis glūdi čia. Jei aš dabar paskambinsiu, kiek jie 
prisimins? Kiek tikės? Tiek, kad baigtume šitą košmarą amžiams ar kad 
užtektų palydėti galvas? Jie yra išrinktieji - tą aš žinau. Kiekviena šio cik- 
lo žmogžudystė yra iššūkis. Mes dukart vos neužmušėm TO ir įvijom į 
irštvą tamsiuose tuneliuose ir dvokiančiuose požemiuose po miestu. Ir, at- 
rodo, TAS žino dar vieną paslaptį; nors TAS nemirtingas (ar beveik ne- 
mirtingas), mes - ne. TAM tereikėjo palaukti, kol tikėjimo aktas, padaręs 
mus galimais TO budeliais ir galios šaltiniais, pasidarys nebeįmanomas. 
Dvidešimt septyneri metai. Laikotarpis, per kurį TAS galbūt nusnaudė ir 
atgavo jėgas. Pabudęs TAS bus toks pats, o trečdalio mūsų gyvenimo kaip 
nebūta. Mūsų šansų sumažėjo, mūsų tikėjimas stebuklais, įgalinantis ste- 
buklus egzistuoti, nusidėvėjo kaip blizgantys batai po dienos vaikščio- 
jimo. 

Kamgi mus kviesti atgal? Kodėl neleidus mums tiesiog išmirti? Todėl, 
kad mes vos TO neužmušėme, kad išgąsdinome. TAS trokšta keršto. 

Ir dabar, kai mes nebetikime Santa Klausu, Dantų fėja, Jonuku ir Gre- 
tute ir troliu po tiltuku, TAS pasiruošęs mus sutikti. “Grįžkit, - sako TAS. 
- Grįžkit namo, baikim savo reikalus Deryje. Atsineškit savo marmuro ru- 
tulėlius ir jo-j0! Pažaisim! Sugrįžkit ir pažiūrėsim, ar prisimenate patį pa- 
prasčiausią dalyką: ką reiškia būti vaiku, apsiginklavusiu tikėjimu ir to- 
dėl drebančiu dėl tamsos". 

Dėl šito paskutinio punkto duodu tūkstantį procentų: aš bijau. Nežmo- 
niškai bijau. 


5 DAUS 


ČCIUDO 
RITUALAS 


Šito nereikia daryti. Drėgmė 

supūdė uždangą. Tinklo akys 

sutrūkinėjo. Išplėšk vidurius 

iš mašinos, nebestatyk daugiau 

tiltų. Per kokį orą tu 

lėksi jungti žemynų? Tegu žodžiai 

krenta bet kaip - kliudys 

meilę įkypai. Tai bus retas 

išbandymas. Jie pernelyg daug nori išgelbėti, 
potvynis jau padarė savo darbą. 


Viljamas Karlosas Viljamsas 
"Petersonas" 


Žiūrėk ir įsimink. Štai toji žemė - 

Toli toli už fabrikų ir už laukų. 
Nebūkštauk, drąsiai ženk pro juos taku. 

O ten paklausk - dirvos derlingos ir miškų. 
Girdi? Ką žemė sako tau nūnai? 

Ji užimta: ne tavo čia namai. 


Karlas Šapiro 
"Paskaita tremtiniams apie klajones" 


Devynioliktas skyrius 
PER NAKTINĮ BUDĖJIMĄ 


Derio viešoji biblioteka, 1 : 15 


Kai Benas Henskomas baigė pasakojimą apie sidabro šratus, draugai 
dar norėjo pasišnekėti, bet Maikas užsispyrė, kad visi pailsėtų. “Užteks 
kol kas“, - pasakė jis, bet atrodė, kad kam jau kam, 0 jam tai tikrai už- 
tenka. Beverlė pagalvojo, kad išvargintu ir sulysusiu veidu jis panašus į 
psichinį ligonį. 

- Bet mes dar nebaigėme, - pasakė Edis. - O kas buvo toliau? Aš nie- 
kaip negaliu prisiminti... 

- Maikas t-t-teisus, - tarė Bilas. - Mes p-prisiminsime arba ne. Tikiuosi, 
kad prisiminsime. Prisiminėme, ką reikėjo. 

- Tai, kas gali mums padėti? - spėjo Ričis. 

Maikas linktelėjo. 

- Rytoj susitiksime, - jis žvilgtelėjo į laikrodį. - Tiksliau, dar šiandien. 

- Čia? - paklausė Beverlė. 

Maikas iš lėto papurtė galvą. 

- Siūlau susitikti Kanzaso gatvėje. Ten, kur Bilas slėpdavo dviratį. 

- Mes eisime į Barensą, - krūptelėjo Edis. 

Henlonas vėl linktelėjo. 

Valandėlę draugai susižvalgė tylomis. Tada Bilas ėmė stotis ir kiti pa- 
darė tą patį. 

- Noriu, kad visi būtumėte šiąnakt labai atsargūs, - įspėjo Maikas. - 
TAS buvo čia; TAS gali pasirodyti, kad ir kur jūs būtumėt. Bet šitas su- 
sitikimas mane padrąsino, - jis pasisuko į Denbrą. - Sakyčiau, kad mums 
gali pasisekti, kaip manai, Bilai? 

Bilas mąsliai palingavo. 

- Taip. Aš irgi manau tą patį. 

- TAS tą irgi Žino, - tęsė Maikas, - ir stengsis paimti vadžias į savo ran- 
kas. 

- Ką daryti, jei TAS pasirodytų? - paklausė Ričis. - Užspausti nosį, 
užsimerkti ir triskart apsisukus galvoti geras mintis? O gal padulkinti ste- 
buklingų miltelių TAM į veidą? Užtraukti seną Elvio Preslio dainelę? Ką? 

Maikas papurtė galvą. 

- Jeigu galėčiau patarti, neliktų problemų, tiesa? Žinau tik tiek, kad yra 
antra jėga - bent jau buvo tada, kai buvome vaikai - kuri nori, kad liktu- 
me gyvi ir įvykdytume savo misiją. Gal ji tebėra, - Henlonas gūžtelėjo. 
Judesys buvo toks nuvargęs. - Aš jau nesitikėjau kelių iš jūsų sulaukti ši 
vakarą. Matant jus gyvus ir sveikus, grįžta viltis. 

Ričis pažiūrėjo į savo laikrodį. 

- Ketvirtis po pirmos. Kaip laikas bėga geroj kompanijoj, ar ne, Ku- 
peta? 

- Pyp-pyp, Riči, - šyptelėjo Benas. 

- Eisi su manimi į viešbutį, Beverle? - paklausė Bilas. 

- Gerai, - ji vilkosi savo paltuką. Biblioteka atrodė neįprastai tyli, še- 
šėliuota, gąsdinanti. Bilas pajuto, kaip paskutinės dvi dienos prislegia jį, 
užgriūna iš nugaros. Gerai, kad tai būtų nuovargis, netgi būtų nuostabu, 
bet buvo kas kita: jausmas, kad jis byra, sapnuoja, kad jį apniko parano- 
jos haliucinacijos. Jausmas, kad jį stebi. “Gal manęs čia net nėra, - pagal- 
vojo jis. - Gal aš daktaro Sjuardo psichiatrinėje ligoninėje kartu su Ren- 
fildu. Jis su savo musėmis, aš - su monstrais, abu įsitikinę, kad vakarėlis 
tęsiasi, 1r išsipustę iki ausų, tik ne frakais, o tramdomaisiais marškiniais". 

- O tu, R-Riči? 

Ričis papurtė galvą. 

- Aš suteiksiu malonę Kupetai ir Kaspbrakui palydėti mane namo, - at- 
sakė jis. - Ar ne, bičai? 

- Žinoma, - sutiko Benas. Jis žvilgtelėjo į Beverlę, prisiglaudusią prie 
Bilo, ir širdį nudiegė beveik pamirštas skausmas. Kažkoks prisiminimas 
iškilo, beveik apčiuopiamas, ir vėl nuplaukė. 

- O kaip tu, M-M-Maikai? - paklausė Bilas. - Eisi su manim ir Beve? 

Henlonas papurtė galvą. 

- Man reikia... 

Jį nutraukė kurtinantis Beverlės klyksmas. Kupolas pasigavo jį, aidas 
išnešiojo po visus užkaborius. 

Bilas atsigręžė, Ričis išmetė striukę, kurią ėmė nuo kėdės atlošo, 
skimbtelėjo Edžio rankos kliudytas tuščias džino butelis. 

Beverlė traukėsi nuo jų atkišusi rankas, baltu kaip popierius veidu. 
Akys perregimuose violetiniuose šešėliuose buvo išsiplėtusios. “Mano 
rankos! - suriko ji. - Rankos!" 

- Kas... - pradėjo Bilas ir tada pamatė lašant kraują pro drebančius Be- 
verlės pirštus. Jis žengė artyn, ir karštis lyžtelėjo jo paties rankas. Nela- 
bai skaudėjo; taip kartais maudžia seniai užgijusią žaizdą. 

Seni randai, pasirodę delnuose dar Anglijoje, atsivėrė ir ėmė kraujuoti. 
Apsidairęs jis pamatė Edį Kaspbraką, kvailai dėbsantį į savo delnus. Jie 
irgi kraujavo. Kaip 17 Maiko. Ričio. Ir Beno. 

- Mes to neišvengsim, tiesa? - paklausė Beverlė. Ji pravirko. Biblio- 
tekos tyloje atrodė, kad verkia visas pastatas. Bilas pagalvojo, jog ilgiau 
paklausęs šito garso išprotėtų. - Dieve, padėk mums, mes pasmerkti tam, 
- ji nubraukė ranka tekančią nosį, ir ant grindų nutiško dar daugiau kraujo. 

- G-g-greitai! - šūktelėjo Bilas ir suspaudė Edžio delną. 


- Greičiau! 
Denbras ištiesė ranką ir netrukus į ją įsikibo Bevė. Ji tebeverkė. 

- Taip. - pratarė Maikas. Atrodė apsnūdęs... ar apsvaigęs. - Taip, taip 
ir yra. Viskas prasideda iš naujo, tiesa, Bilai? Viskas kartojasi... 

- T-taip, a-atrodo. 

Maikas paėmė Edžio ranką, o Ričis - Beverlės. Valandėlę Benas tik 
žiūrėjo į juos kaip sapnuodamas, paskui ištiesė savo kruvinus delnus ir 
stojo tarp Ričio ir Maiko. Ratas užsidarė. 

(Čiudas, tai čiudo ritualas, ir Vėžlys negali mums padėti) 

Bilas bandė surikti, bet gerklė neišleido jokio garso. Jis matė, kaip už- 
virsta Edžio galva, įsitempia kaklo gyslos. Bevės klubai spazmiškai truk- 
telėjo dukart kaip per orgazmą, trumpą ir stiprų, tarsi pistoleto pokštelė- 
jimas... Maiko burna keistai išsitempė, lyg jis būtų juokęsis ir vaipęsis vie- 
nu metu. Bibliotekos tyloje atsilapojo ir trinktelėjo durys. Periodikos sky- 
riuje bevėjis uraganas išnešiojo žurnalus. Kerolės Daner kabinete įsijun- 
gė “IBM" spausdinimo mašinėlė ir atspausdino: 

jiskelia 

kumščiusprieš 

basliusirsakomatąsvaiduoklius 

jiskeliakumščiusprieš 

Volelis užsikirto. Mašinėlė zvimbtelėjo ir atsiraugėjo, lyg viduje trūktų 
vietos. Antrame stelaže okultinių knygų lentyna staiga pasviro, išmėtyda- 
ma Edgarą Keisą, Nostradamą, Čarlzą Fortą ir apokrifus ant grindų. 

Bilas pajuto tvinkstančią galią. Veik nejautė erekcijos ir pasišiaušusių 
ant galvos plaukų. Rato galia buvo neįtikėtina. 

Visos bibliotekos durys unisonu užsitrenkė. 

Prieštvaninis laikrodis už registracijos stalo cvaktelėjo kartą. 

Viskas baigėsi nepaprastai staiga, tarsi kas nors būtų išjungęs mygtuką. 

Draugai paleido vienas kito rankas kaip apkvaitę. Nė vienas neprata- 
rė žodžio. Galios pojūčiui atslūgus, Bilas pasijuto pasmerktas. Jis nužvel- 
gė blyškius, įsitempusius bičiulių veidus, paskui nuleido akis į savo ran- 
kas. Delnai liko ištepti krauju, bet Steno Uriso įpjautos butelio šuke 1958 
metų rugpjūtį žaizdos užsitraukė, liko tik baltos randų virvelės. Denbras 
pagalvojo: “Tada mes paskutinįkart buvome septyniese. Steno nebėra, mi- 
ręs. Ir tai paskutinis kartas, kai mes kartu šešiese... Zinau, jaučiu tai“. 

Beverlė drebėdama prisispaudė prie Jo. Bilas apglėbė ranka. Visų Žl- 
kupinų peleninių salelė. 

- Užteks, - kimiai pratarė Bilas. - Pakaks malonumų šiam vakarui. Šo- 
kius surengsim kitą kartą. 

- Aš prisiminiau, - pasakė Beverlė. Ji žvelgė į Bilą išplėstomis akimis. 
- Aš prisiminiau viską. Kaip tėvas sužinojo apie jus. Bėgimą. Bauersą, 
Krisą 11 Haginsą. Kaip aš bėgau. Tunelis... paukščiai... TAS... Aš viską 
prisiminiau. 

- Taip, - pritarė Ričis. - Aš taip pat. 

Edis linktelėjo. 

- Pompavimo stotis... 

- Ir kaip Edis... - pratęsė Bilas. 

- Skirstykimės, - nutraukė Maikas. - Pailsėkim. Jau vėlu. 

- Einam su mumis, Maikai, - pasiūlė Beverlė. 

- Ne. Man reikia užrakinėti. Ir užsirašyti keletą dalykų... susitikimo 
akimirkų, taip sakant. Ilgai netruksiu. Eikite. 

Būrelis pasuko durų link daug nekalbėdamas. Bilas su Beve, Edis, Ri- 
čis ir Benas paskui juos. Bilas palaikė Bevei duris, ta sumurmėjo padė- 
ką. Kai ji išėjo ant plačių granito laiptų, Bilas nusistebėjo, kokia jauna, 
trapi ji atrodo... Išsigando, kad vėl ją ima įsimylėti. Jis bandė galvoti 
apie Odrą, bet Odra atrodė taip toli. Ji dabar miega jų namuose Flyte, o 
pienininkas jau pradeda savo maršrutą. 

Derio dangus vėl užsitraukė debesimis. Pažeme vijosi tiršto rūko 
gniutulai. Toliau tamsoje rymojo aukšti siauri Derio Bendruomenės rūmai. 
“Kiek kartų ėjau į Bendruomenės rūmus, ėjau vienas“, - pagalvojo Bilas. 
Jam teko užgniaužti laukinį juoką. Žingsniai rodėsi nepaprastai garsūs. 
Beverlės ranka palietė Bilo delną, ir jis dėkingai ją paėmė. 

- Viskas prasidėjo mums dar nepasiruošus, - pasakė ji. 

- K-kažin, ar m-mes išvis k-k-kada nors pasiruošim. 

- Tu galėtum, Didysis Bilai. 

Jos rankos prisilietimas buvo nuostabus ir būtinas. Bilas antrą kartą 
gyvenime pasvajojo paliesti jos krūtis - bus matyti dar nepasibaigus ši- 
tai ilgai nakčiai. Jos pilnesnės, moteriškesnės... ir ranka užčiuops plaukus 
ant Veneros kauburėlio. Bilas mąstė: “Aš mylėjau tave, Beverle... Aš my- 
liu tave. Benas mylėjo... ir tebemyli. Mes mylėjom tave tada... mylim ir 
dabar. Ir ačiū Dievui, nės tai prasideda. Atgal kelio nėra". 

Žvilgtelėjęs atgal, išvydo biblioteką per pusę kvartalo. Ričis su Edžiu 
ant pirmo laiptelio. Benas apačioje, žiūri į juos. Rankos sukimštos į ki- 
šenes, pečiai gunktelėję, per rūką jis vėl vienuolikmetis. Jei Bilas būtų ga- 
lėjęs pasiųsti jam mintį, ji būtų tokia: “Tai nesvarbu, Benai. Meilė svar- 
bu, rūpestis... tai neišsipildantis troškimas. Galbūt tik to tereikia mums vi- 
siems leidžiantis iš žydros į juodą. Menka paguoda, tikiu, bet geriau ne- 
gu jokios". 

- Mano tėvas žinojo, - staiga ištarė Beverlė. - Vieną dieną grįžau iš Ba- 
renso, O jis jau žinojo. Aš niekad nesakiau, kaip jis kalbėdavo man įsiu- 
tęs? 

- Kaip? 

- “Aš susirūpinęs tavimi, Beve“. Štai kaip. “Nejuokais susirūpinęs“, 
- ji nusijuokė ir sudrebėjo vienu metu. - Manau, jis norėjo mane nusk- 
riausti, Bilai. Tai yra... jis mušė mane ir anksčiau, bet paskutinį kartą buvo 
kitaip... Jis buvo... apskritai keistas žmogus. Aš mylėjau jį. Mylėjau karš- 
tai, bet... 

Ji žiūrėjo į Bilą lyg lauktų, kad tas atsakys už ją. Bet Bilas tylėjo; tą 
anksčiau ar vėliau turėjo ištarti ji pati. Melas ir savęs apgaudinėjimas da- 
rėsi nepageidaujama našta. 

- Nekenčiau jo taip pat, - ištarė ji ir konvulsiškai įsikibo į Bilą. - Aš 
dar niekada gyvenime to niekam nesakiau. Maniau, kad Dievas užmuš vie- 
toj, jei ištarsiu balsu. 

- Tai pasakyk dar kartą. 

- Ne, aš... 

- Nagi. Skaudės, bet laikas išpjauti tą skaudulį. Sakyk... 

- Aš nekenčiau savo tėvo, - pasakė ji ir užsikūkčiojo. - Aš nekenčiau, 
bijojau jo, nekenčiau, niekada negalėjau jam įtikti, tikrai nekenčiau, bet 
ir mylėjau. 

Bilas sustojo ir prisispaudė ją... Bevės rankos liguistai apsikabino. 
Ašaros drėkino kaklą. Jį jaudino stangrus ir sultingas moters kūnas. Jis 
atsargiai atsitraukė nuo jos nenorėdamas, kad ji pajustų jo erekciją... bet 
Bevė vėl prisispaudė. ž 

- Mes visą rytą ten praleidome, - kalbėjo ji. - Zaidėme liestynes ar kaž- 
ką tokio. Nekalto. Net nesikalbėjome apie TĄ... nors paprastai kiekvie- 
ną dieną prisimindavome. Pameni? | 

- Taip, - atsakė Bilas... - Kažkiek, taip. Tą prisimenu. 

- Buvo apsiniaukę... tvanku. Pražaidėme visą rytą. Grįžau namo apie 
pusę dvyliktos. Pamaniau, išsimaudžiusi po dušu pasidarysiu sumuštinių 
ir suvalgysiu dubenėlį sriubos. Mano tėvai abu dirbo. Bet jis buvo namie. 
Jis 


Meino gatvės galas, 11 : 30 


švystelėjo ją per visą kambarį, nespėjusią įeiti pro duris. Riksmą nut- 
raukė toks smūgis į sieną, kad net pečiai nutirpo. Bevė nuvirto ant įdu- 
busios sofos, karštligiškai dairydamasi aplinkui. Lauko durys užsitrenkė. 
Priešais jas stovėjo tėvas. | 

- Aš susirūpinęs tavimi, Beve, - pasakė jis. - Kartais būnu nejuokais 
susirūpinęs. Tu tai žinai. Sakiau tau, tiesa? Kurgi ne. 

- Tėtuk, kas... 

Jis lėtai artėjo prie Bevės per svetainę mąsliu, liūdnu, negailestingu 
veidu. Jai nesinorėjo matyti paskutinės išraiškos, bet ji nusėdo kaip pur- 
vas ramiame vandenyje. Tėvas užsigalvojęs trynė dešinės rankos krump- 
lius. Jis vilkėjo savo uniformą, ir Beverlė pastebėjo, kad auliniai palieka 
pėdsakus ant mamos kilimo. “Man reikės jį išsiurbti, - nerišliai svarstė ji, 
- išsiurbti. Jei po šito liks jėgų siurbti. Jei jis..." 

Ten buvo purvas. Juodas purvas. Galva išgąstingai suūžė. Ji buvo Ba- 
rense su Bilu, Ričiu, Edžiu ir kitais. Barense yra vietelė tokio juodo, klam- 
paus purvo, kuriuo aplipę tėvo batai; ji apžėlusi skeletų baltumo augalais, 
Ričio vadinamais bambuku. Pučiant vėjui, jie nykiai šnarėjo kaip šama- 
nų būgnai. Negi jos tėvas buvo Barense? Negi tėvas... 

Pliaukšt! 


1400) į 


Smarkiai atsivedėjęs Mašas smogė dukrai į veidą. Jos galva taukšte- 
lėjo į sieną. Užkišęs nykščius už diržo jis žiūrėjo į Bevę su mirtinai at- 
šiauriu smalsumu. Per jos lūpų kamputį nutekėjo šilto kraujo srovelė. 

- Matau, tu augi, - pasakė jis, 17 Bevė laukė, ką jis dar pasakys, bet ap- 
siriko. Tai buvo viskas... 

- Tėtuk, apie ką tu kalbi? - tyliu drebančiu balsu paklausė Beverlė. 

- Jeigu pameluosi man, gyvos nepaliksiu, Beve, - pagrasino tėvas, ir 
ją apėmė siaubas pamačius, kad jis žiūri ne į ją, o į paveikslą ant sienos 
virš sofos. Mintimis ji nuklydo į laikus, kai jai buvo ketveri. Ji sėdi su mė- 
lynu plastmasiniu laivuku ir muilu vonioje, o tėvas, toks didelis ir toks 
mylintis, klūpo šalia, apsirengęs pilkomis pikė kelnėmis ir dryžuotais 
marškiniais, viena ranka kempine trina jai nugarą, o kita laiko apelsinų li- 
monado stiklinę. Ir sako: “Leisk man dirstelti į tas ausytes, Beve, tavo ma- 
mai reikia bulvyčių vakarienei". Beverlė prisimena save kikenančią, žvel- 
giančią į tą kiek niūroką veidą, kuris jai atrodė amžinas. 

- Aš... aš nemeluosiu, tėtuk, - suvapėjo ji. - Kas atsitiko? - tėvas išnyko 
ašarų sraute. 

- Buvai Barense su bernų gauja? 

Sirdis nutirpo, žvilgsnis vėl užkliuvo už purvu aplipusių batų. Tas juo- 
das, lipnus purvas. Giliau paėjus nebeišlupdavai savo sportbačio ar bate- 
lio... O Ričis su Bilu tikino, kad giliau jis virsta liūnu. 

- Aš pažaidžiu ten ka... 

Pliaukšt! Vėl nusileido delnas su kietomis nuospaudomis. Bevė suri- 
ko iš skausmo ir baimės. Tėvo išvaizda ją baugino, o dar labiau - nugręžtas 
žvilgsnis. Kažkas buvo ne taip. Jis darosi baisus... O kas, jeigu jis ruo- 
šiasi ją užmušti? Kas, jei... | 

(o ne, baik, Beverle, jis tavo TEVAS, O TEVAI nežudo savo DUKTE- 
RŲ) 

jis nesusivaldys? Jei... 

- Ką tu leidai jiems daryti su savimi? 

- Aš? Ką... - ji nesuprato, apie ką tėvas kalba. 

- Nusimauk kelnes. 

Mergaitė dar labiau sutriko. Visi tėvo žodžiai atrodė be ryšio. Mėgi- 
nant jį suprasti, darėsi bloga..... kone pykino. 

- Ką?.. Kodėl... 

Kumštis pakilo, Bevė loštelėjo. 

- Nusimauk, Beve. Aš noriu pasižiūrėti, ar tu neliesta. 

Prieš akis iškilo naujas, dar keistesnis vaizdas. Ji matė save traukian- 
čią džinsus žemyn, o su jais ir vieną koją. Tėvas vaikosi ją po kambarį 
rėkdamas: “Aš žinojau, kad tu paliesta! Zinojau! Zinojau“, o ji bando išt- 
rūkti, šokuodama viena likusia koja. 

- Tėtuk, aš nežinau, kas... 

Ranka šį kartą ne smogė, o sugriebė. Pasiutusia jėga suspaudė jos petį. 


ką ji ten išvydo, privertė vėl suklykti. Ten buvo... tuščia. Tėvo neliko. Ir 

Beverlė staiga suvokė, kad šį apsnūdusį rugpjūčio rytmetį ji namuose vie- 
na su TUO. Nebuvo to tiršto, prisotinto galios ir nepridengto blogio jaus- 
mo, kurį ji jautė Neibolto gatvėje prieš pusantros savaitės - TAS kažkaip 
buvo atmieštas prigimtiniu tėvo žmogiškumu, - bet TAS buvo čia, veikė 
per jos tėvą. 

Elas Mašas pastūmė ją. Mergaitė atsitrenkė į kavos staliuką, užkliuvo 
ir nusirito su riksmu ant grindų... Stai kaip tai vyksta, - pagalvojo ji. - Pa- 
pasakosiu Bilui, jis supras. TAS yra visur Deryje. TAS tiesiog... tiesiog 
užpildo tuščias vietas, štai ir viskas ". 

Ji apsivertė. Tėvas artinosi. Bevė traukėsi nuo jo atbula, krentančiais 
ant akių plaukais. 

- Zinau, kad ten buvai, - kalbėjo tėvas. - Man pasakė. Nepatikėjau. Ne- 
patikėjau, kad mano Bevė trankosi su gauja bernų. Sį rytą pats įsitikinau. 
Mano Bevė ir taboras bernų. Dar neturi dvylikos, o jau su bernais! - pas- 
kutinė mintis, matyt, vėl užvirino kraują, srove perėjo per prakaulų kū- 
ną. - Dar neturi dvylikos! - suriko jis ir spyrė jai į klubą, priversdamas Be- 
vę suklykti. Sito fakto, minties ar dar nežinia ko tėvas nusičiupo kaip al- 
kanas šuva mėsos gabalą. - Dar neturi dvylikos! Dar neturi dvylikos! Dar 
neturi DVYLIKOS! 

Spyrė. Beverlė nusirito į šoną. Jie jau buvo virtuvėje. Jo gumbatis užk- 
liudė stalčių po virykle, skambtelėjo ir džerkštelėjo puodai. 

- Nebėk tu nuo manęs, Beve, - kalbėjo jis. Apsigalvok, nes bus dar blo- 
giau. Patikėk manim. Patikėk savo tėčiu. Tai rimta. Trainiotis su berniu- 
kais, velniažin ką leisti su savim išdarinėti neturint dvylikos - ne juokai, 
Dievas mato, - jis čiupo ją ir pastatė ant kojų. 

- Tu graži mergaitė, - pasakė. - Daugybė žmonių trokšta pasidžiaugti 
gražia mergaite. Daugybė gražių mergaičių tik ir trokšta, kad jomis pasi- 
džiaugtų. Tavimi tie berniukai žaidė, Beve? 

Dabar Beverlė suprato, ką TAS įkišo į tėvo galvą... jei tik ta mintis ten 
nekiurksojo visą laiką, ir TAS tiesiog pasinaudojo įrankiais, kurie taip ir 
laukė savo valandos. 

- Ne, tėtuk. Ne, tėtuk... : 

- Mačiau tave rūkant! - subliovė jis. Sį kartą jis plojo delnu taip, kad 
ji nusvirduliavo iki virtuvinio stalo ir sudribo siaubingai trinkteldama 
stuburgalį. Druskinė ir pipirinė nukrito ant grindų. Pipirinė sudužo. Prieš 
akis sužydo juodos gėlės ir dingo. Garsai atrodė kurtinantys. Bevė pamatė 
tėvo veidą. Kažką tėvo veide. Jis žiūrėjo jai į krūtinę. Staiga ji pajuto, kad 
palaidinukė atsisegusi, o ji be liemenėlės, nes turėjo tik vieną, fizinio la- 
vinimo pamokoms. Mintys nuklydo į namą Neibolto gatvėje, kai Bilas da- 
vė jai savo marškinėlius. Ji jautė, kad plonas trikotažas prastai slepia jos 
krūtis, bet atsitiktiniai draugų žvilgsniai jos netrikdė, tai atrodė visiškai 
natūralu. O Bilo žvilgsnis buvo daugiau negu natūralus - atrodė šiltas ir 
trokštamas, o ne pavojingas. | 

Dabar jos siaubas sumišo su kaltės jausmu. Ar jos tėvas toks blogas? 
Argi ji 

(tavim tie berniukai žaidė) 

nieko nepagalvojo? Nepagalvojo bloga? Nieko, apie ką jis dabar 
kalba? 

Tai ne tas pats! Tai ne tas pats, ne tai 

(tavim tie berniukai žaidė) 

kaip jis žiūri į mane dabar! Ne tas pats! 

Beverlė susikišo palaidinę į vidų. 

- Beve? 

- Tėtuk, mes tik žaidėme. Daugiau nieko. Mes žaidėme... mes... mes... 
nieko panašaus... nieko blogo nedarėme. Mes... 

- Aš mačiau tave rūkančią, - pakartojo tėvas artindamasis. Žvilgsnis 
nuslydo krūtine ir siauromis lygiomis dukters lūpomis. Staiga jis užplė- 
šė aukštu mokinuko balsu, išgąsdinusiu ją dar labiau: 

- Mergaitė, kuri kramto gumą, rūkys! Mergaitė, kuri rūkys, gers! Mer- 
gaitė, kuri gers, visi žinom, ką darys! 

- AS NIEKO NEDARIAU! - suriko Beverlė, kai tėvo pirštai nusileido 
jai ant pečių. Jis nespaudė dabar. Rankos buvo švelnios. Tai ir klaikiausia. 

- Beverle, - pasakė jis kategoriškai, apimtas savo idiotiškos logikos, 
- aš mačiau tave su berniukais. Tai pasakyk man, ką veikia mergaitė su 
berniukais tuose bruzgynuose, jei ne duodasi? 

- Palik mane ramybėje! - išrėkė Bevė. Iš gelmių, kurių ji net neįtarė 
turinti, plūstelėjo pyktis. Pyktis įžiebė melsvai geltoną liepsną galvoje. Tai 
gąsdino. Ji visada bijojo tėvo, visą laiką jis ją gėdijo ir skaudino. - Palik 
pagaliau mane ramybėje! 

- Kaip tu kalbi su savo tėčiu, - pasakė Elas Mašas. Atrodė kiek sut- 
rikęs. 

- Aš nedariau to, ką tu sakai! Niekada! 1 

- Galbūt. Gal ir nedarei. Aš patikrinsiu ir įsitikinsiu. Zinau kaip. Nu- 
simauk kelnes. 

- Ne. 

Tėvo akys išsiplėtė, apie ryškiai žydrą rainelę pasirodė gelsvas žiedas. 

- Ką tu pasakei? 

- Sakiau, ne, - jo akys buvo įsmeigtos į dukterį ir tikriausiai matė jos 
žvilgsnyje rusenantį pyktį ir aršų nepaklusnumo plyksnį. - Kas tau pa- 
sakė? 


- Kas tau pasakė, kad mes ten žaidžiame? Vienas nepažįstamasis? 
Žmogus, apsirengęs oranžine ir sidabro spalva? Su pirštinėm? Ar jis nep- 
riminė klouno, net jei toks nebuvo? Koks jo vardas? 

- Beve, tu baigsi... 

- Ne, tu baigsi, - atkirto ji. 

Tėvas vėl užsimojo, tik jau ne delnu, o kumščiu - pasiruošęs ką nors 
sulaužyti. Beverlė išsilenkė. Kumštis prašvilpė virš galvos ir šniojo į sie- 
„ną... Elas sustūgo ir paleido dukrą iš rankų, kai apžiojo skaudančius 
krumplius. Mergaitė skubiai nutipeno į šoną. 

- Grįžti čionai! 

- Ne, - pasakė ji. - Tu nori mane nuskriausti. Aš myliu tave, tėtuk, bet 
nekenčiu, kai tu toks. Daugiau taip nebus. TAS verčia tave šitaip elgtis, 
bet tu leidiesi TO valdomas. 

- Nesuprantu, ką tu čia mali, - atkirto tėvas, - bet geriau jau ateik čia. 
Daugiau tavęs neprašysiu. 

- Ne, - atšovė Beverlė ir vėl pravirko. 

- Neversk manęs eiti ir atsivesti, Beve. Tada tai aš tau nepavydžiu. Eik 
čia. 

- Pasakyk, iš ko sužinojai, - pasakė ji, - ateisiu. 

Elas puolė ją tokiu katiniškų vikrumu, kad net ir laukusi to Bevė vos 
išsisuko. Ji truktelėjo virtuvės durų rankeną tiek, kad galėtų prasmukti, 
ir pasileido koridoriumi lauko durų link. Lėkė apimta panikos, kaip lėks 
nuo misis Kerš po dvidešimt septynerių metų. Tėvas atsitrenkė kūnu į du- 
ris, užtrenkė jas ir dabar laužėsi per vidurį. 

- TUOJAU PAT GRĮZK CIA, BEVE! - subliovė jis, atlupdamas duris 
ir vydamasis. 

Paradinės durys buvo užsklęstos. Ji grįžo per užpakalines. Viena dre- 
bančia ranka Bevė krapštėsi prie spynos, kita nesėkmingai tampė ranke- 
ną. Už nugaros iš virtuvės sustūgo tėvas; 

(nusimauk kelnes, kale) 

žvėries riksmas. Mergaitė pasuko rankeną, ir durys atsilapojo. Sunkiai 
kvėpuodama ji žvilgtelėjo per petį ir pamatė tėvą už nugaros, tiesiantį į 
ją rankas, iššiepusį savo geltonus arkliškus dantis. 

Ji nėrė pro plyšį, pajutusi be laimikio nuslystančius tėvo pirštus. Be- 
vė nuskriejo keletą žingsnių, susverdėjo ir nusirito betoniniu takeliu, nub- 
raukdama abiejų kelių odą. 

- GRĮZTI NAMO, KOL NENUDYRIAU TAU SKUROS! 

Elas Mašas lipo laiptais. Mergaitė pašoko ant kojų perplėštais džinsais, 

(nusimauk kelnes) 

keliai srūva krauju. Atsigręžė: niūrus vyras chaki uniforma, su gran- 
dine prie diržo pririštu raktų ryšuliu, plevėsuojančiais plaukais atsiveja. 
Bet akys ne jo, ne to, kuris trynė jai nugarą ir sprigteldavo į pilvą, nes rū- 
pinosi, labai rūpinosi ja. Ne tas, kuris kartą bandė supinti jai kasas, kai 
ji buvo septynerių, supainiojo kažkaip ir paskui kartu su ja juokėsi iš į vi- 
sas puses styrančių kuokštų. Ne tas, kuris suplakdavo tokį kiaušinių gė- 
rimą su cinamonu sekmadienį, kad už ketvirtį dolerio net panašaus negausi 
Derio ledainėje. Ne tėvas, jos gyvenimo vyras, vyriškas pradas be jokios 
seksualinės priemaišos. Akys ne jo. Ji matė aklą žudiką. Matė TĄ. 

Bevė bėgo. Bėgo nuo TO. 

Misteris Paskalis nustebęs pažiūrėjo nuo savo pievelės, kur laistė Žo- 
lę ir vienu metu klausė “Red Sox" žaidimo per portatyvinį imtuvą. Ziner- 
manų vaikai stovėjo prie senutėlio “Hudsono Horneto“, kurį įsigijo už 
dvidešimt penkis dolerius ir beveik kasdien plovė. Vienas su žarna, kitas 
su kibiru pamuilių. Abiejų žandikauliai atvipo. Iš antro aukšto kyštelėjo 


3()4 


misis Denton galva su smeigtukais lūpose. Ant kelių gulėjo vienos iš šv- 
šių dukrų suknutė, kiti adiniai - krepšyje ant grindų. Mažasis Larsas Ve- 
ramenijus greitai patraukė savo vežimėlį nuo šaligatvio 1r liko stovėti int 
džiūstančios Bako Paskalio pievutės. Jis pravirko, kai Bevė, vieną ryti) 
kantriai mokiusi jį užsirišti batų raištelius taip, kad jie neatsirištų, klyk- 
dama pralėkė pro šalį. Po sekundės koneveikdamas ją praplumpsėjo jos 
tėvas. Trimetis Larsas, kuris po dvylikos metų užsimuš motociklu, išvy- 
do kažką siaubinga ir nežmogiška misterio Mašo veide. Tris savaites po 
to jį kankino košmarai. Jis sapnavo, kaip misteris Mašas virsta voru. 

Beverlė bėgo. Daugiau neabejojo, kad tai reiškia jai gyvybę. Jei tėvas 
dabar pagautų, kaimynai negelbėtų. Kartais žmonės Deryje keistai elgė- 
si. Net nebūtina skaityti laikraščių ar žinoti miestelio istoriją. Pagavęs ją, 
tėvas arba pasmaugs, mirtinai primuš arba užspardys. Kai viskas bus baig- 
ta, kas nors ateis jo suimti ir uždaryti į kamerą kaip Edžio Korkorano pa- 
tėvį, ir jis ten sėdės apsiblausęs ir į nieką nereaguojantis. 

Ji bėgo į senamiestį, pakeliui sutikdama vis daugiau žmonių. Jie spok- 
sojo į ją, paskui į jos tėvą nustebę, kai kurie - susidomėję. Ne daugiau. 
Pažiūrėdavo ir nueidavo savo keliu. Bevei ėmė trūkti oro. 

Ji perbėgo Kanalą kaukšėdama per cementą, kai iš kairės dungsėjo 
sunkiomis medinėmis tilto trinkomis automobiliai. Kairėje, pro akmeni- 
nį puslankį žemėn leidosi Kanalas. Bevė staiga metėsi skersai Meino gat- 
vės, negirdėdama signalų ir stabdžių cypimo. Bėgo, nes toje pusėje Ba- 
rensas. Iki ten beveik mylia, 1r jai kažkaip reikia atsiplėšti nuo tėvo sta- 
čiame Ap Mailo kalvos šlaite (arba dar statesnėje šoninėje gatvelėje). Dau- 
giau nebuvo kur. | š 

- GRĮZK, KALE TU, PERSPEJU AS TAVE! 

Pasiekusi šaligatvį kitoje gatvės pusėje, ji dirstelėjo per petį, švystel- 
dama rausvų plaukų kupeta. Jos tėvas bėgo per gatvę nė kiek nepaisyda- 
mas automobilių kaip ir ji. Veidas buvo raudonas, prakaituotas. 

Beverlė įsuko į skersgatvį už sandėlių. Tai buvo į Ap Mailo kalvą išei- 
nančių pastatų užpakalinė dalis. Gatvelė buvo siaura, grįsta, užgriozdin- 
ta krūvomis dvokiančių šiukšlių konteinerių ir dėžių. Akmenys buvo ap- 
lipę dievai žino kokiomis šiukšlėmis ir atliekomis. Kvapų raizgalynė: pa- 
kenčiami, aštrūs ar nepakeliami... ir visi liudijo mėsą ir skerdynes. Debe- 
simis zvimbė musės. Iš pravirų durų kai kur girdėjosi kraują stingdantis 
kaulų pjūklų džeržgimas. Jos kojos slidinėjo nelygiais akmenimis. Klu- 
bu užkliudė vieną šiukšlių konteinerį, ir žemėn išvirto kaip mėsingos 
džiunglių gėlės į popierius susukti žarnokų guzai. 

- TU GRĮSI, VELNIAI RAUTŲ, PAS MANE, BEVE! GIRDI! NEDARYK 
BLOGIAU, NEGU YRA, MERGSE! 

Du vyrai ilsėjosi Kiršnerio pakavimo cecho tarpduryje, kimšdami sto- 
rus sumuštinius, pasidėję priešpiečių dėžutes šalimais. 

- Tavo padėtis apgailėtina, mergyt, - švelniai pasakė vienas. - Atrodo, 
teks eiti su tėtušiu į malkinę. 

Kitas nusijuokė. 

Tėvas artėjo. Ji girdėjo sunkius žingsnius ir alsavimą visai už nuga- 
ros. Kairėje, ant aukštos tvoros lėkė juodas šešėlio sparnas. 

Staiga Mašas suriko iš netikėtumo ir įsiučio, kai slystelėjus kojai iš- 
sitiesė ant grindinio. Akimirksniu pašokęs ant kojų, jis jau nerėkė grasi- 
nimų, tik nesuprantamai kriokė savo pyktį, kai darbininkai prie durų Žven- 
gė, pliaukšėdami viens kitam per nugarą. 

Skersgatvis kryptelėjo į kairę... ir Bevė paknopstom sustojo iš nusivy- 
limo išsižiojusi. Kelią užstojo šiukšliavežė. Neliko net devynių colių iš 
šono pralįsti. Motoras birzgė. Per triukšmą girdėjosi prislopintas pokal- 
bis iš vairuotojo kabinos. Dar vieni priešpiečiauja. Buvo be trijų keturių 
minučių dvylikta, netrukus teismo rūmų laikrodis ims mušti pusiaudienį. 

Tėvas vėl vijosi, artėjo. Mergaitė atsitūpė ir ėmė šliaužti alkūnėmis ir 
nubrozdintais keliais po mašina. Išmetamųjų dujų ir sušvinkusios mėsos 
kvapas ėmė ją tąsyti. Išloštas atstumas sutrumpėjo: dabar jai teko ropštis 
slidžiais nuo srutų ir šiukšlių akmenimis. Beverlė judėjo pirmyn, nors pri- 
lietusi nugarą prie įkaitusio išmetamojo vamzdžio turėjo sukąsti lūpas, kad 
nesuriktų. 

- Beverle? Tu čia? - kiekvieną žodį pertraukė uždusęs kvėptelėjimas. 
Ji grįžtelėjo ir sutiko tėvo žvilgsnį, kai tas pasilenkė po automobiliu. 

- Palik... mane ramybėje! - išspaudė mergaitė. 

- Tu kalė, - atsakė tėvas kimiu balsu. Jis atsigulė sužvanginęs raktais 
ir ėmė stumtis iš paskos groteskiškais plaukimo judesiais. 

Išsirangiusi iš po vairuotojo kabinos, Beverlė įsikibo už milžiniškos 
padangos - pirštai susmigo į glitėsius - ir prisitraukė. Susimušusi užpa- 
kalį į buferį ji vėl pasileido bėgti Ap Mailo kalvos kryptimi. Palaidinė ir 
džinsai aplipę atliekomis ir klaikiai dvokiantys. Bevė žvilgtelėjo atgal ir 
pamatė, kaip tėvo rankos kyšteli iš po mašinos priekio kaip vaikystės pa- 
baisos nagai iš palovio. 

Greitai, net nepamąsčiusi, ji nėrė tarp Feldmano sandėlio ir brolių Tre- 
kerių priestato. Sita atkarpa, per daug siaura vadinti skersgatviu, buvo už- 
versta sudaužytomis dėžėmis, prižėlusi piktžolių ir saulėgrąžų ir, žinoma, 
pripilta šiukšlių. Beverlė įsmuko po dėžių krūva ir susirietė. Po kelių se- 
kundžių pro gatvelę Ap Mailo kalvos pusėn praplumpsėjo tėvas. 

Beverlė atsistojo ir nuskubėjo į kitą gatvelės pusę. Ji baigėsi tinklo tvo- 
ra. Mergaitė užsikabarojo ja, peršoko ir pateko į Derio teologinės semi- 
narijos valdas. Ji kirto dirbtinės žolės kiemelį, apsuko namą. Kažkas vi- 
duje vargonais grojo klasiką. Garsai, rodės, įsispraudžia ramiame ore. 

Kanzaso gatvę nuo seminarijos skyrė aukšta tvora. Ji žvilgtelėjo per 
ją ir kitame gale pastebėjo stovintį tėvą. Sunkiai alsuodamas, patamsėju- 
siomis palaidinės pažastimis jis dairėsi, įsispendęs rankas į šonus. Raktų 
ryšulys žybčiojo saulėje. 

Beverlė stebėjo jį irgi tankiai kvėpuodama. Gerklėje tvinksėjo pulsas. 
Smarkiai troškino, o smarvė nuo drabužių pykino. Jeigu mane pavaizduo- 
tų dabar humoro skiltyje, nuo manęs eitų tos smarvės uodegos, - pagal- 
vojo ji. 

Tėvas iš lėto pasuko seminarijos link. 

Maldauju, Viešpatie, aš negaliu toliau bėgti. Padėk man, Dieve. Nc- 
leisk jam mane surasti. 

Jis pėdino šaligatviu pro dukterį, susirietusią už tvoros. 

Dieve mieliausias, neleisk jam mane užuosti! 

Mašas neužuodė, gal todėl, kad po slystelėjimo skersgatvyje ir šliau- 
žimo po šiukšliaveže pats atsakančiai dvokė. Praėjo. Ir nutolo žemyn Ap 
Mailo kalva. 

Beverlė lėtai išsitiesė. Drabužiai - aplipę šiukšlėmis, veidas suodinas, 
nugarą, kur prisilietė prie įkaitusio išmetamojo vamzdžio, skauda. Bet fi- 
ziniai pojūčiai blanko prieš chaosą galvoje. Jautėsi nuslydus1 nuo pasau- 
lio krašto, kur negalioja žmogiško elgesio dėsniai. Neįsivaizdavo, kaip 
grįš namo; bet negalėjo įsivaizduoti, jog gali negrįžti. Ji nepakluso savo 

Bevė ginė tą mintį, nes pagalvojus darėsi silpna, sutraukdavo pilvą. Ji 
mylėjo tėvą. Ar vienas iš Dešimties įsakymų nesako: “Gerbk savo tėvą ir 
motiną?“ Taip. Bet ten buvo ne jis. Ne jos tėvas. Tiesą sakant, ten buvo 
visiška jo priešingybė. Apsišaukėlis. TAS... 

Netikėtas klausimas privertė ją pašiurpti: ar tai atsitinka ir kitiems? 
Kas nors panašaus? Ji turi perspėti draugus. Jie įskaudino TĄ, ir dabar tik- 
riausiai TAS daro viską, kad šitai daugiau nepasikartotų. Ir tikrai, kur dar 
Bevė galėjo eiti? Jie vieninteliai draugai. Bilas žinos, ką daryti. Bilas pa- 
tars jai, pasiūlys viltį. 

Bevė nužingsniavo iki seminarijos vartelių ir dirstelėjo pro kampą į 
Kanzaso gatvę. Tėvas tikrai nuėjo. Ji pasuko dešinėn ir patraukė Baren- 
so pusėn. Tikriausiai neras nė vieno - priešpiečiauja namuose. Tačiau ji 
galės nusileisti į slėptuvę ir atgauti pusiausvyrą. Bevė paliks langutį at- 
virą pasišviesti, gal net pavyks numigti. Išvargęs kūnas ir įtemptos sme- 
genys godžiai nusičiupo šitos minties. Taip, pamiegoti būtų nuostabu. 

Nunarinusi galvą, ji paliko paskutinius namus ant šlaito ir įžengė į Ba- 
rensą, Barensą, kur, kad ir kaip sunku patikėti, ją patykojo ir šnipinėjo 
tėvas. 

Savaime suprantama, kad ji negirdėjo žingsnių užpakalyje. Berniukai 
dėjo nežmoniškas pastangas likti nepastebėti. Kartą juos jau paliko su ilga 
nosimi, šįkart jie neketina to leisti. Jie be garso artėjo prie Bevės. Rau- 
gas su Viktoru plačiai išsišiepę. Henris - bereikšmiu susikaupusiu veidu. 
Jo galva buvo nešukuota, styrojo kuokštais. Žvilgsnis toks pat lakstantis 
kaip Elo Mašo namie. Vienas purvinas pirštas prispaustas prie lūpų - ššš! 

Tą vakarą Henris be perstojo artinosi prie psichinės bedugnės, žengė 
tiltu, kuris tolydžio siaurėjo. Tądien, kai jis leido Patrikui Hoksteteriui sa- 
ve glamonėti, tiltelis virto lynu. Šįryt lynas pokštelėjo. Jis išlėkė pusnuo- 
gis į kiemą ir pažvelgė į dangų. Vaiduokliškas nakties mėnulis tebekabojo 


lė ant kelių prieš tą veidą, apimtas siaubo ir susijaudinimo. Vaiduokliški 

balsai sklido iš mėnulio. Jie keitėsi, kartais susiliedavo į tylų, nesupran- 
tamą veblenimą... bet jis jautė, kad visi balsai yra vienas balsas, vienas 
protas. Tas balsas liepė susirasti Raugą su Viktoru ir būti ties Kanzaso ir 
Kostelo gatvės kampu vidurdienį. Tu žinosi, ką toliau daryti, - pasakė tas 
balsas. Ir kaip tik ten pasimaišė šita mergšė. Henris laukė nurodymų. At- 
sakymas pasigirdo mažinant atstumą iki Bevės. Sįkart ne iš mėnulio, o iš 
kanalizacijos grotelių, kurias reikėjo praeiti. Balsas buvo-tylus, bet aiškus. 
Raugas su Viktoru žvilgtelėjo lunatikų akimis į groteles, paskui į Beverlę. 

- Užmuškit ją, - įsakė balsas iš kanalizacijos. 

Henris Bauersas įkišo ranką į džinsų kišenę ir išsiėmė siaurą devynių 
colių daikčiuką su dramblio kaulo imitacija inkrustuotomis kriaunomis. 
Sito meno šedevro gale blizgėjo chromo galvutė. Henris spustelėjo ją. Iš 
rankenos iššovė šešių colių ašmenys. Pametėjo peilį delne. Ir paspartino 
žingsnį. Blausiais žvilgsniais Viktoras ir Raugas padarė tą patį, kad neat- 
siliktų. 

Beverlė jų neišgirdo, ne; ne tai privertė ją atsigręžti, kai Henris Bauer- 
sas buvo už kelių žingsnių, - susikūprinęs, su lediniu šypsniu lūpose Hen- 
ris buvo negirdimas kaip indėnas. Tai buvo jausmas, pernelyg aiškus ir 
stiprus, kad būtų nuneigtas, jausmas 

Derio viešoji biblioteka, 1 : 55 


jog esi stebimas. 

Maikas Henlonas padėjo tušinuką ir nužvelgė tamsų bibliotekos ves- 
tibiulio kupolą. Matė lempų-gaublių metamas šviesos saleles, prieblandoje 
susiliejančias knygas, metalinius laiptus, grakščiai užsirangančius į sau- 
gyklas. Viskas buvo savo vietose. 

Tačiau jis netikėjo, kad yra vienas. Jau nebe. 

Draugams išėjus, Maikas sutvarkė viską kaip įpratęs. Dirbo kaip au- 
topilotas, mintys už milijonų mylių, dvidešimt septynerių metų. Ištušti- 
no pelenines, išmetė tuščius butelius (užvertė juos šiukšlių sluoksniu, kad 
nepritrenktų Kerolės), grąžinamas skardines sudėjo į dėžę už savo stalo. 
Tada sušlavė Edžio sukultą džino butelį. 

Aptvarkęs stalą nuėjo į periodikos skyrių, surinko išlaksčiusius žur- 
nalus. O mintyse tuo tarpu perkratinėjo bičiulių pasakotas istorijas, ypač 
tai, kas liko nepasakyta. Jiems atrodo, kad viską prisiminė. Bilas su Be- 
verle gal ir taip... jei TAS leis. 1958-aisiais nebuvo laiko pasiruošti. Jie 
vien kalbėjo be galo be krašto, tą jų kalbėjimą pertraukė tik akmenų mū- 
šis 1r grupinio heroizmo aktas Neibolto gatvėje. Gali būti, kad kalbomis 
viskas būtų ir pasibaigę. Bet rugpjūčio 14 dieną Henris su savo sėbrais 
tiesiog įvijo juos į kanalizacijos vamzdžius. 

Tikriausiai man reikėjo priminti tai, - priekaištavo sau Maikas, dėda- 
mas paskutinę krūvelę žurnalų į vietą. Kažkas sulaikė - veikiausiai Vėž- 

lio balsas. Iš dalies jis, iš dalies tas cikliškumo pojūtis. Ir tai gali pasika- 
rtoti iš naujo nenusakomu iš anksto būdu. Rytoj jis uždės žibintus ant ang- 
liakasių šalmų. Toje pačioje spintoje guli susukti ir surišti gumyte van- 
dentiekio ir kanalizacijos brėžiniai. Bet, kai jie buvo vaikai, visi jų neiš- 
kepti ir perkepę planai liko sau, ir galiausiai jie tiesiog buvo suginti į po- 
žemius, įstumti į dvikovą. Ar tai vėl pasikartos? Tikėjimas ir galia, pri- 
ėjo išvadą jis, yra susiję tarpusavyje. O gal tiesa dar paprastesnė? Kad 
joks tikėjimo aktas neįmanomas, kol nesi šiurkščiai įstumiamas į pačią da- 
lykų esmę, kaip kūdikis, paleistas be parašiuto į pasaulį iš motinos gim- 
dos? Kai krenti, esi priverstas patikėti parašiutu, egzistencija, tiesa? O 
traukti žiedą, kai jau krenti žemėn, - tai paskutinis pripažinimas. 

Jėzau Kristau, aš kaip juodasis Fultonas Synas, - pagalvojo Maikas 
ir nusijuokė. 

Maikas valė, tvarkė, mintyse žinodamas, kad baigęs viską bus toks pa- 
vargęs, jog neįstengs grįžti namo pamiegoti keletą valandų. Bet apsitvar- 
kęs pasijuto budrus kaip niekada. Todėl jis nuėjo į vienintelę rakinamą 
saugyklą už savo kabineto, atsirakino grotuotas duris ir įėjo. Si saugyk- 
la buvo nedegi, suprantama, kai uždarytos ir užrakintos arkinės durys. Cia 
buvo saugomi vertingi pirmieji leidiniai su seniai mirusių autorių autogra- 
fais (tarp jų “Mobi Dikas“ ir Vitmeno “Žolės lapai"), istorinė medžiaga 
apie miestą ir asmeninės kelių ar keleto Deryje dirbusių rašytojų biblio- 
tekos. Maikas tikėjosi, jei viskas baigsis gerai, įtikinti Bilą padovanoti sa- 
vo rankraščius Derio viešajai bibliotekai. Eidamas pro trečią stelažų ei- 
lę, uosdamas pažįstamus bibliotekos dulkių, pelėsių ir gelstančio popie- 
riaus kvapus, Henlonas mąstė: “Tikriausiai ir mirsiu su bibliotekos kor- 
tele vienoje rankoje ir “PRATĘSTA" antspaudu kitoje. Ką gi, yra ir blo- 
gesnių variantų". 

Pusiaukelėje jis stabtelėjo. Tarp Friko “Senasis Deris" ir Mičedo “De- 
rio istorija“? buvo įgrūsta nudriskusi knygelė su Derio istorijų ir jo paties 
svarstymų atkarpomis. Įkišta giliai, ji buvo beveik nepastebima iš priekio. 
Specialiai neieškodamas nepastebėtum. 

Maikas pasiėmė ją ir grįžo prie stalo, už kurio vyko senų bičiulių su- 
sitikimas. Kiek užtruko gesindamas šviesas 1r rakindamas grotelių duris. 
Jis atsisėdo ir pervertė primargintus lapus mąstydamas, koks keistas šitas 
raštiškas parodymas: pusiau istorija, pusiau skandalas, pusiau dienoraš- 
tis, pusiau išpažintis. Maikas neberašė datų joje nuo balandžio 6-osios. 
Greitai reikės naujos knygelės, pagalvojo jis, pasklaidęs kelis likusius tuš- 
čius lapus. Prisiminė Margaretos Mitčel “Vėjo nublokšti'' rankraštį, krū- 
veles ranka išmargintų knygelių. Tada atkimšo savo parkerį ir užrašė “ge- 
gužės 31", praleidęs porą eilučių nuo paskutinio įrašo. Padelsė valandė- 
lę, apžiūrinėdamas tuščią biblioteką, paskui ėmė rašyti viską, kas nutiko 
per paskutines tris dienas. Pradėjo nuo skambučio Stenliui Urisui. 

Penkiolika minučių tyliai rašė, paskui dėmesį ėmė kažkas blaškyti. 
Stabčiojo vis dažniau. Į mintis lindo nukirsta Steno Uriso galva šaldytu- 
ve, kruvina Steno galva išžiodyta burna, pilna plunksnų, krentanti iš šal- 

dytuvo, atsiritanti jo link. Maikas per jėgą nuginė tą vaizdą ir ėmė rašyti 
toliau. Po penkių minučių atsitiesė, apsidairė įsitikinęs, kad pamatys at- 
siritant tą galvą klaikiomis stiklinėmis kaip elnio iškamšos akimis per juo-: 
dai raudoną grindų šachmatų lentą. 

Nieko. Jokios galvos, jokių garsų, išskyrus prislopintą jo širdies būg- 
nijimą. 

Laikas susiimti, Miki. Čia juk haliucinacija. Nieko daugiau. 

Bet tai nepadėjo. Žodžiai ėmė sprūsti, mintys birti fragmentais. Ėmė 
slėgti sprandą. Ir kuo toliau, tuo labiau. 

Esu stebimas. 

Jis padėjo tušinuką ir pakilo nuo stalo. 

- Ar čia yra kas nors? - šūktelėjo, balsas grįžo aidu iš kupolo. Maikas 
apsilaižė lūpas 1T pabandė dar kartą: - Bilai?.. Benai? 

- Bilai-ai-ai... Benai-ai-ai.. 

Staiga Maikas panoro orįžti namo. Paprasčiausiai pasiims u užrašus su 
savimi. Jau tiesė ranką paimti... ir išgirdo tylius, sliūkinančius žingsnius. 

Jis vėl apsižvalgė. Sviesos balas gaubė tamsėjančios šešėlių lagūnos. 
Nieko daugiau... nesimato, bent jau. Palaukė smarkiai mušančia širdimi. 

Žingsniai vėl pasigirdo. Šįkart Maikas nustatė, iš kur. Stiklinis kori- 
dorius, jungiantis vaikų ir suaugusių bibliotekas. Iš ten. Kažkas... 

Patyliukais Maikas nuėjo prie registracijos stalo. Durys į koridorių bu- 
vo atlapotos, įremtos mediniais pleištais. Jis galėjo žvilgtelti vidun. Te- 
nai pasimatė kažkas, primenantis kojas, ir vieną kraupią sekundę jis pa- 
galvojo, ar tik nebus ten Stenas; pagaliau išlįs iš šešėlio su savo paukš- 
čių enciklopedija, išbalusiu veidu, violetinėmis lūpomis, supjaustytomis 
rankomis. Atėjau galų gale, - pasakys Stenas. - Užtrukau šiek tiek, kol at- 
sikasiau, bet atėjau... 

Dar žingsnis, ir Maikas matė aiškiai: batai ir apspurusios medvilninių 
kelnių klešnės. Išblukę mėlyni siūlai karo ant nuogų kauliukų. Virš tų 
kauliukų, beveik šešių pėdų aukštyje Žibėjo akys. 

Jis perbėgo pirštais stalo paviršių, neatitraukdamas žvilgsnio nuo tų 
akių. Rankos užčiuopė medinės dėžutės kampą - pratęstos kortelės. Ma- 
žesnė dėželė - sąvaržėlės ir gumytės. Aptikusios kažką metalinį, suspau- 
dė. Tai buvo peilis laiškams atplėšti su žodžiais “JEZUS GELBSTTY' ant 
kriaunų. Niekutis, atėjęs paštu iš baptistų Malonės bažnyčios kaip labdara. 
Maikas nelankė pamaldų jau penkiolika metų, bet Malonės baptistai bu- 
vo motinos bažnyčia, ir jis nusiuntė jiems penkis dolerius - tiek, kiek pa- 
Jėgė. Jis ruošėsi peiliuką išmesti, bet tas taip ir liko šitos stalo pusės (Ke- 
rolės pusė visada buvo pedantiškai tvarkinga) kuitalynėje. 

Maikas suspaudė j jį 1r gręžė akimis tamsų koridorių. 

Žingsnis... dar vienas. Dabar sudribusios kelnės matėsi iki kelių. Jau 
galėjo matyti figūrą, kuriai tos kojos priklausė: stambi, nerangi. Pečiai ap- 
valūs. Plaukai nešukuoti. Figūra beždžioniška. 

- Kas tu esi? 

Figūra liko stovėti, tyrinėdama jį... 

Dar vis išsigandęs, Henlonas nugalėjo stingdančią mintį, jog ten gali 
būti prisikėlęs Stenas Urisas, ištrauktas randų ant delnų iš kapo kaip zom- 
bis iš Hamerio siaubo filmų. Kad ir kas ten, tai ne Stenas. 

Figūra žengė dar žingsnį, ir dabar arčiausiai koridoriaus kabanti lem- 
pa apšvietė džinsų juosmenį. 

Staiga Maikui pasidarė aišku. Jis jau žinojo, dar neišgirdęs naktinio 
svečio balso. 

- Labas, nigeri, - tarė figūra. - Mėtysi akmenis? Nori Žinoti, kas nu- 
nuodijo tavo nutriušusį šunpalaikį? 

Dar vienas žingsnis, ir šviesa krito ant Henrio Bauerso veido. Jis sus- 
torėjo ir išdribo. Oda turėjo nesveiką lajaus atspalvį, žandai nukaro, apau- 
go šeriais, kuriuose žila maišėsi perpus su juoda. Banguotos raukšlės - trys 
grioveliai - įsirėžė kaktoje virš tankių antakių. Kitos raukšlės paėmė į ka- 
butes putlias lūpas. Mažos niekingos akytės, įspaustos bespalviuose mė- 
sos maišuose. Pasruvusios krauju, abejingos. Tai buvo veidas žmogaus, 
kuriam metai atitinka dvejus, kuriam trisdešimt devyneri prilygo septy- 
Henrio drabužiai buvo dar žali nuo kažkokių krūmų, kuriuose jis slaps- 
tėsi tą dieną. 

- Tai nesiruoši pasisveikinti, nigeri? - paklausė Henris. 

- Sveikas, Henri, - Maikas suvokė, kad jau dvi dienas neklausė radi- 
jo, net laikraščių nebuvo paėmęs, - pamiršo savo kasdieninį ritualą. Per 
daug įvykių. Per daug reikalų. 

Blogai. 

Bauersas išėjo iš koridoriaus ir stovėjo dėbsodamas į Maiką kiaulės 
dantis. 

- Balsai, - pasakė jis. - Ar tu kada nors girdi balsus, nigeri? 

- Kieno balsus, Henri? - Henlonas susidėjo rankas už nugaros kaip mo- 
kinukas, pakviestas deklamuoti, ir perėmė peiliuką 1š kairės į dešinę. Se- 
nutėlis laikrodis, padovanotas Horto Miulerio 1923-aisiais, iškilmingai tik- 
sėjo bibliotekos tyloje. 

- Iš mėnulio, - atsakė Henris. Jis įsikišo ranką į kišenę. - Girdisi iš mė- 
nulio. Daugybė balsų, - jis nutilo, susiraukė ir papurtė galvą. - Daugybė, 
bet iš tikro vienas. TO balsas. 

- Ar matei TĄ, Henri? 

- Aha, - patvirtino Bauersas. - Frankenšteinas. Nutraukė Viktorui gal- 
vą. Turėjote girdėti. Kaip milžinišką užtrauktuką nusegė. Tada puolė Rau- 
gą. Raugas susiėmė su TUO. 

- Tikrai? 

- Aha. Taip aš pabėgau. 

- Tu palikai jį mirti. 

- Nedrįsk taip kalbėti! - Henrio skruostai blyškiai išraudo. Jis paėjo du 
žingsnius į priekį. Kuo labiau jis tolo nuo praėjimo į vaikų biblioteką, tuo 
jaunesnis atrodė Maikui. Tas pats niekšiškas Henrio veidas ir dar kai kas: 

vaikas, išauklėtas bepročio Bačo Bauerso nugyventoje fermoje. - Nedrįsk! 
TAS būtų ir mane nužudęs! 

- O mūsų nenužudė. 

Bauerso akys piktdžiugiškai plykstelėjo. 

- Dar ne. Bet nužudys. Jei tik TAM paliksiu kurį iš jūsų, - jis ištrau- 
kė ranką iš kišenės. Tai buvo siauras namų darbo daikčiukas, inkrustuo- 
tas dramblio kaulo imitacija. Mažytis chromo mygtukas blizgėjo viena- 
me šito meno kūrinio gale. Henris nuspaudė jį. Iš rankenos iššoko šešių 
colių ašmenys. Pametėjęs peilį delne, Bauersas ėmė judėti prie registra- 
cijos stalo jau greičiau. 

- Žiūrėk, ką aš radau, - kalbėjo j jis. - Žinau, kur ieškoti, - vienas rau- 
donas vokas groteskiškai mirktelėjo. - Žmogus iš mėnulio pasakė, - Henris 
vėl atkišo savo dantis. - Siandien slapsčiausi. Susistabdžiau pakeleivin- 
gą vakare. Senis. Smogiau. Užmušiau tikriausiai. Mečiau mašiną Niūpor- 
te. Ties Derio riba išgirdau tą balsą. Pažiūrėjau į kanalizacijos šulinį. Ten 
buvo šitie drabužiai. Ir peilis. Mano senasis peilis. 

- Tu kai ką pamiršti, Henri. | 

Išsišiepęs Bauersas tik papurtė galvą. 

- Mes ištrūkome ir tu ištrūkai. Jei TAM reikia mūsų, reikia ir tavęs. 

- Ne. 

- Manau, taip. Gal tu ir dirbai už TĄ, bet TAS ne itin myli saviškius, 
tiesa? TAS pasiglemžė abu tavo draugus, o kai Raugas su TUO kovojo, 
tu sprukai. Bet dabar tu grįžai. Ir, atrodo, tu esi TO nesuvestų sąskaitų da- 
lis, Henri. Aš neabejoju. 

- Ne! 

- Galbūt pasirodys tau Frankenšteinu. Arba vilkolakiu? Vampyru? 
Klounu? O gal, Henri, tu pamatysi, kaip TAS iš tikro atrodo. Mes matė- 
me. Nori, papasakosiu? Nori... 

- Užsičiaupk! - suriko Bauersas ir puolė Henloną. 

Maikas pasitraukė ir pakišo koją. Henris užkliuvo, nučiuožė nudėvė- 
tomis plytelėmis kaip šaškė. Galva stuktelėjo 1 stalo, prie kurio nevykė- 
liai pasakojo savo istorijas, koją. Valandėlę jis apstulbo, peilis iškrito iš 
rankos. 

Maikas puolė paskui jį, Šisiė peilio. Tą momentą jis galėjo pribaigti 
Henrį: įbesti “JĖZUS GELBĖS" peilį į sprandą ir iškviesti policiją. Bus 
šioks toks triukšmas, ne daugiau - tik ne Deryje, kur keisti ir siaubingi da- 
lykai - kasdienybė. 

Jį sulaikė supratimas, per staigus, kad būtų sąmoningas, jog nužudęs 
Henrį atliktų TO užsakymą, lygiai kaip Henris dabar, užpuldamas Mai- 
ką. Ir dar kai kas, tas pavargusio išgąsdinto vaiko, pamesto ir užauginto 
nuodingoje dirvoje dėl nežinomos priežasties, veidas. Henris užaugo vei- 
kiamas Bačo Bauerso beprotystės radiacijos; jis priklausė TAM anksčiau, 
negu apie TĄ sužinojo. 

Todėl užuot įsmeigęs peiliuką į atidengtą Henrio kaklą, Maikas suk- 
lupo peilio. Jis pasisuko rankoje - atrodo, pats savaime - ir pirštai sugniau- 

žė ašmenis. Skausmo nesijautė, tik iš trijų pirštų į randuotą delną kliūs- 
telėjo kraujas. 

Henlonas atšoko. Henris apsivertė ir vėl sugriebė ginklą. Maikas pa- 
kilo ant kelių, ir abu sustojo šitaip vienas priešais kitą, abu kraujuodami: 
Maiko - pirštai, Henrio - nosis. Henris krestelėjo lašelius į tamsą. 

- Atrodėte tokie drąsūs! - kimiai išrėkė jis. - Mižniai, štai kas jūs! Mes 
būtume sumalę jus atviroje kovoje! 

- Nuleisk peilį, Henri, - tyliai ištarė Maikas. - Aš iškviesiu policiją. At- 
važiuos ir vėl išveš tave į Džuniper Hilą. Už Derio būsi saugus. 

Henris bandė kažką kalbėti, nesisekė. Norėjo pasakyti šitam šlykščiam 
suskiui, kad jis nebus saugus nei Džuniper Hile, nei Los Andžele ar Tim- 
buktu lietaus miškuose. Anksčiau ar vėliau pakils baltas ir šaltas mėnu- 
lis, pasigirs balsai ir mėnulio veidas virs TUO, burbančiu, kikenančiu, įsa- 
kinėjančiu. Jis nurijo lipnaus kraujo guzą. 

- Jūs niekada nesimušėte atvirai! 

- O jūs? - paklausė Maikas. 

- Tu sumautasšūdinasnigeribenkartoišpera! - sustaugė Henris ir vėl 
smogė Maikui. 

Maikas loštelėjo, kad išvengtų aklo, nerangaus puolimo, neišlaikė pu- 
siausvyros ir nuvirto ant nugaros. Henris vėl kliudė stalą, atšoko, pasisuko 
ir sugavo Maiko ranką. Henlonas švystelėjo peiliuku laiškams ir pajuto, 
kaip geležtė lenda į užpuoliko dilbį. Henris suriko, bet užuot paleidęs dar 
labiau suspaudė gniaužtus. Jis užvirto ant Maiko; ant akių krito plaukai, 
kraujas iš sugurintos nosies lipo per storas lūpas. 

Henlonas stengėsi įsiremti keliu jam į šoną ir atsispirti. Henris švys- 
telėjo peilį lanku. Visi šeši coliai sulindo į Maiko šlaunį. Sulindo leng- 
vai kaip į kremo tortą. Bauersas ištraukė ašmenis, varvančius krauju, ir, 
riktelėjęs iš skausmo ir pastangų, Maikas atstūmė jį į šoną. 

Jis pašoko ant kojų, bet Henris buvo pirmesnis, ir per atsitiktinumą 
Maikas išvengė kito aklo puolimo. Koja gąsdinančia srove tekėjo krau- 
jas, tvenkėsi bate. Jis kliudė mano arteriją. Jėzau, ne juokai. Kraujas vi- 
sur. Ant grindų. Iš batų nieko neliks, velnias, o pirkau tik prieš du mė- 
nesius... 

Pūkšdamas kaip bulius, Henris vėl puolė. Maikas atšoko į šoną ir smei- 
gė savo ginklu. Metalas perrėžė Henrio sutrintus marškinius ir perpjovė 
skersai šonkaulius. Henris pratrūko vėl: 

- Tu susmirdęs nigeri! Ką tu padarei! 

- Mesk peilį, Henri, - pasakė Maikas. 

Už nugaros pasigirdo kikenimas. Henris grįžtelėjo... ir nežmogišku 
balsu suriko, susiėmęs rankomis už žandų kaip įsižeidusi sena auklė. Mai- 
ko žvilgsnis nukrypo į abonementinį stalą. Pasigirdo vibruojantis 
“šliommm", ir iš už stalo iššoko Steno Uriso galva. Į nukirstą lašantį kaklą 
buvo įtaisyta spyruoklė. Veidas baltas nuo grimo. Ant skruostų raudoni 
skaistalų brūkšniai. Ten, kur buvo akys, žydėjo didžiuliai oranžiniai bum- 
bulai. Šita Steno galva svyravo ant spyruoklės pirmyn ir atgal kaip 

milžiniška saulėgrąža prie namo Neibolto gatvėje. Iš burnos pasigirdo spi- 
gus pašaipus balsas: 

- Užmušk jį, Henri! Užmušk tą nigerį, tą juodčkį, užmušk jį, užmušk, 
UŽMUŠK JĮ! 

Maikas pasisuko į Henrį liūdnai pagalvojęs, kad nelaimėlis buvo ap- 
gautas, ir svarstydamas, kieno galvą šį pavasarį išvydo Henris. Steno? 
Viktoro Kriso? O gal savo tėvo? 

Henris sustaugė ir puolė Maiką, mosuodamas peiliu kaip siuvamoji 
mašina. 

- A, nigeri! - rėkė jis. - A, nigeri! A, nigeri! 

Maikas žengė atatupstas, Henrio perdurta koja kluptelėjo, pargriauda- 
ma jį ant grindų. Ta koja buvo kaip apmirusi. Atrodė šalta, svetima. Žvilg- 
telėjęs žemyn, Henlonas pastebėjo, kad jo kreminiai bateliai virto skais- 
čiai raudonais. 

Henrio ašmenys plykstelėjo priešais nosį. 

Maikas atkišo “JĖZUS GELBĖS" peiliuką, kai Henris pakartojo ban- 
dymą atakuoti. Bauersas užlėkė ant jo kaip vabzdys ant smeigtuko. Šil- 
tas kraujas aptėškė Maiko ranką. Kažkas trakštelėjo, 17 kai Maikas atitrau- 
kė ranką, jo ginklo teliko pusė. Kita pusė styrojo Henrio pilve... 

- A! Nigeri! - sustūgo Bauersas, suimdamas geležtės galiuką. Kraujas 
kriokė jam per pirštus. Spoksojo į juos netikėdamas. Galva ant spyruok- 
lės veriančiai suspigo ir nusikvatojo. Netekęs jėgų, apatiškas Maikas at- 
sigręžė į ją ir pamatė Raugo Haginso galvą - galvos formos šampano 
kamštį su Niujorko “Jankių" kepurėle, pasukta į užpakalį. Jis sudejavo. 
Tolimas garsas atsimušė jo ausyse. Jis sėdėjo šilto kraujo klane. Jeigu 
neužveršiu kojos, man galas. 
krauju plūstantį pilvą viena ranka, kita - peilį, jis nušlitinėjo durų link. 
„Puldinėjo kaip girtas po salę. Užkliudė kėdę, nuvertė. Ranka nušlavė ant 
žemės laikraščių šūsnį. Pasiekė duris, atstūmė alkūne ir išnyko tamsoje. 

Maiko sąmonė blėso. Jis graibėsi apie diržo sagtį mediniais pirštais. 
Pagaliau atsegė ir ištraukė iš kilpučių. Apjuosė po kirkšnim ir stipriai su- 
veržė. Laikydamas galą viena ranka, Maikas pradėjo šliaužti prie stalo. 
Telefonas ten. Neaišku, kaip jį pasieks, bet dabar nesvarbu. Pirmiausia rei- 
kia iki ten nusikasti. Pasaulis bangavo, mirgėjo, blėso po pilkomis ban- 
gomis. Maikas iškišo liežuvį ir skaudžiai sukando. Staigus skausmas grą- 
žino pasaulį į vietą. Henlonas pasijuto tebespaudžiąs peiliuko rankeną ir 
nušveitė ją į šoną. Štai, pagaliau ir abonementinis stalas, aukštas kaip Eve- 
restas. 

Maikas pakišo po savimi sveikąją koją ir atsistūmė įsikibdamas lais- 
vąja ranka į stalo kraštą. Lūpas iškreipė skausmo grimasa. Akys pasruvo 
ašaromis. Bet atsistoti pavyko. Stovėjo kaip gandras 1r tempė prie savęs 
telefoną. Ant šono buvo priklijuoti trys numeriai: gaisrinės, policijos ir li- 
goninės. Drebančiu pirštu tarsi per dešimt mylių Maikas surinko ligoni- 

nės numerį: 555-3711. Kai pasigirdo signalas, užsimerkė... ir vėl išsprog- 
ino išgirdęs klouno Penivaiso balsą. 

- Sveikas, nigeri! - riktelėjo Penivaisas; spigus juokas stiklu susmigo 
Maikui į ausį. - Ką pasakysi? Kaip sekasi? Manau, kad tau galas, kaip sa- 
kai? Henris neblogai susitvarkė! Nori baliono, Miki? Nori baliono? Kaip 
tu? Ei! 

Maikas pasuko veidą į senąjį laikrodį, Miulerio laikrodį, ir visai ne- 
nustebo vietoj ciferblato išvydęs savo tėvo veidą, pilką ir susiraukšlėju- 
sį nuo vėžio. Akys buvo užvirtusios, bolavo tik baltymai. Staiga tėvas iš- 
korė liežuvį ir laikrodis ėmė mušti. 

Maikas paleido ranką nuo stalo šono. Susverdėjo ant sveikosios kojos 
ir vėl įsikibo. Ragelis siūbavo ant laido kaip hipnotizuotojo amuletas. Dir- 
žą nulaikyti darėsi nepaprastai sunku. 

- Linkėjimų tau, biče! - džiugiai šūktelėjo Penivaisas iš siūbuojančio 
mikrofono. - Cia būti žuvų karalius! Aš būti žuvų karalius Deryje, taip, 
šitas yra tikras. Pritari man, berniuk? 

- Jeigu kas nors girdite, - sukranksėjo Maikas, - tikras balsas už to, kurį 
aš girdžiu, padėkite man. Aš esu Maiklas Henlonas, aš Derio viešojoje 
bibliotekoje. Aš mirtinai sužeistas ir plūstu krauju. Jei jūs ten, aš negir- 
džiu jūsų. Man neleidžia jūsų girdėti. Maldauju, paskubėkite. 

Jis atsigulė ant šono ir susirietė kaip gemalas. Dukart apsuko diržą apie 
dešinę ranką ir susikaupė laikyti jį įtemptą, kai pasaulis plaukė, pasken- 
dęs pilkuose baliono formos vatiniuose debesyse. 

- Ei, tu, kaip gyvuoji? - riktelėjo Penivaisas iš siūbuojančio ragelio. - 
Kaip gyvuoji, šlykštus juočki? Svei 

Kanzaso gatvė, 12 : 20 


„.. ka, kale, - pasakė Henris Bauersas. 

Beverlė sureagavo akimirksniu, puldama į kojas. Tokios greitos reak- 
cijos nė vienas nesitikėjo. Ji tikrai būtų atsiplėšusi... jei ne plaukai. Hen- 
ris sugavo už sruogos ir grąžino atgal. Jis šiepėsi jai į veidą. Iš jo tvoskė 
karštas, dvokiantis kvapas. 

- Sveika, - pakartojo jis. - Kurgi trauki? Dar pažaisti su savo debilais 
draugeliais? Aš nupjausiu tau nosį ir sumaitinsiu. Kaip tau patiktų? 

Beverlė muistėsi. Henris juokėsi ir tąsė už plaukų jos galvą. Rugpjū- 
čio saulėje pavojingai plykstelėjo peilis. 

Netikėtai supypsino automobilis. 

- Ei! Ei! Ką jūs, berniukai, darote? Paleiskite tą mergaitę. 

Už gerai išsilaikiusio 1950 metų “Fordo" sėdėjo pagyvenusi dama. Ji 
sustojo prie bordiūro ir iškišo galvą pro šoninį langą. Supykęs nuoširdus 
jos veidas pirmą kartą pažadino Viktorą Krisą iš apdujimo, ir jis nervin- 
gai žvilgtelėjo į Bauersą. 

- Ką... 

- Padėkite! - suspigo Beverlė. - Jis turi peilį! Peilį! 

Senutės pyktis virto susirūpinimu, nuostaba ir baime kartu. 

- Ką jūs darote, berniukai? Nagi, paleiskite! 

Kitoje gatvės pusėje, matė aiškiai Beverlė, iš šezlongo savo verando- 
je atsistojo Herbertas Rosas, priėjo prie turėklų ir persisvėrė. Veidas bu- 
vo tuščias kaip Raugo Haginso. Jis sulankstė savo laikraštį, apsisuko ir 
tyliai grįžo į namą. 

- Paleiskite ją! - spigiai suriko moteriškė. 

Henris iššiepė dantis ir puolė prie mašinos, tempdamas su savimi Be- 
vę už plaukų. Ji užkliuvo, suklupo ant vieno kelio ir buvo tiesiog nuvilkta. 
Skausmas darėsi nepakeliamas. Jautė, kad kuokštai plaukų išsirauna su 
šaknimis. 

Senutė suklykė ir skubiai užsuko šoninį lango stiklą. Henris smogė, 
bet peilis nuslydo per stiklą. Moters koja atleido stabdį, ir “Fordas" trūk- 
čiodamas, trankydamasis į bordiūrą, nuriedėjo Kanzaso gatve. Henris nu- 
sivijo, tįsdamas mergaitę su savimi. Viktoras apsilaižė lūpas ir apsižval- 
gė. Raugas užsismaukė Niujorko “Jankių" beisbolo kepurę 1r įbedė pirš- 
tą į ausį nieko nesusigaudydamas. 

Bevė pamatė baltą moters veidą, užspaudžiant vairuotojo ir keleivio 
durų spyneles. “Fordo" variklis birzgė ir kosėjo. Henris spyrė į užpaka- 
linį žibintą. 

- Nešdinkis iš čia, sukriošus kale! 

Sucypė padangos, kai dama nuspaudė akceleratorių. Pasimaišęs sunk- 
vežimis išsuko į šoną, kad neatsitrenktų, supypsino. Henris vėl atsigręžė 
į Beverlę su šypsena, o ji nutaikė vieną sportbatį tiesiai jam į šakymą. 

Agonijos grimasa pasirodė Bauerso veide. Peilis iškrito iš rankos ant 
šaligatvio. Pirštai paleido plaukus (paskutinį kartą peštelėję), ir Henris pri- 
tūpė neįstengdamas surikti, susiėmęs už mašnelės. Tarp pirštų karojo 
kuokštai jos raudonų plaukų, ir akimirksniu siaubas virto karšta neapy- 
kanta. Bevė atsikrenkštė ir spjovė Bauersui ant kaktos. 

Tada apsisuko ir nubėgo. 

Raugas parisnojo keletą metrų paskui. Tada su Viktoru nuėjo prie 
Henrio, kuris nustūmė draugus, nepaleisdamas tarpkojo; jau ne pirmą kartą 
šią vasarą ten įspirtas. 

Jis pasilenkė ir sugraibė peilį. 

-... skui, - suinkštė. 

- Ką, Henri? - susirūpinęs paklausė Raugas. 

Henris atgręžė į jį tokio klaikaus skausmo ir liguistos, atviros neapy- 
kantos kupiną veidą, kad Haginsas loštelėjo. 

- Sakau... pa... skui! - išspaudė jis ir ėmė šokčioti bei paknopstom vy- 
tis Beverlę, nepaleisdamas rankų. 

- Mes dabar jos nepagausim, Henri, - neramiai bandė atkalbėti Vik- 
toras. - Juk tu vos paeini. 

- Mes pagausime ją, - sušvokšdė Bauersas. Viršutinė lūpa pakilo ir įsi- 
tempė kaip įerzinto šuns. Prakaito lašai kabojo ant kaktos ir varvėjo įkai- 
tusiais žandais. - Būtinai pagausim. Nes aš Žinau, kur ji bėga. Bėga į Ba- 
rensą susitikti su savo debilais 


Derio viešbutis 2 : 00 


- „.. draugais, - pasakė Beverlė. 

- Hmmm? - Bilas žvilgtelėjo į ją. Mintys buvo toli. Jie ėjo susikibę 
rankomis, tyla tarp jų buvo iškalbingesnė už žodžius. Jis nugirdo tik pas- 
kutinį žodį. Už kvartalo per rūką spingsojo “Derio" viešbučio žiburiai. 

- Sakiau, kad jūs buvote mano geriausi draugai. Vieninteliai, kuriuos 
aš tada turėjau, - ji šyptelėjo. - Susidraugauti man visada sunkiai sekasi, 
nors turiu vieną Čikagoje. Draugė, vardu Kėja Makol. Manau, tau ji pa- 
tiktų, Bilai. 

- Tikriausiai. Aš ir pats nepuolu į draugystes, - nusišypsojo Denbras. 
- Kadaise man užteko vien jūsų, - Bevės plaukuose matė rūko perliukus, 
žavėjosi šviesos aura apie jos galvą. Akys liūdnai žvelgė į jo. 

- Man dabar kai ko labai trūksta, - pratarė Beverlė. 

- Ko g-gi? 

- Tavo bučinio, - atsakė ji. 

Bilas prisiminė Odrą ir pirmą kartą pagalvojo, kad ji nepaprastai pa- 
naši į Beverlę. Gal tas panašumas suteikė drąsos pasisiūlyti palydėti Od- 
Tą namo tam Holivudo vakarėliui baigiantis, per kurį jie susipažino. Per- 
vėrė skaudus kaltės jausmas... ir jis suspaudė Beverlę, savo vaikystės 
draugę, glėbyje. 

Bučinys buvo stiprus, karštas ir saldus. Krūtys spaudėsi po atsagsty- 
tu jo švarku, klubai prisiglaudė prie jo, nutolo... ir vėl prisiglaudė. Kai 
klubai atsitraukė antrą kartą, Bilas panardino abi rankas į jos plaukus ir 
prisispaudė prie jos... Pajutusi jo erekciją, Bevė atsidususi prigludo sk- 
ruostu prie jo kaklo. Bilo odą suvilgė šiltos, užgniaužtos ašaros. 

- Eime, - pasakė ji, - greičiau. 

Bilas suėmė jos ranką, ir abu nuėjo į viešbutį. Vestibiulis buvo senas, 
užgriozdintas gėlėmis, bet nepraradęs žavesio. Apstatymas devynioliktojo 
amžiaus. Tokią valandą jis buvo tuščias, tik gilėliau kambarėlyje neaiš- 
kiai matėsi susikėlęs kojas ant stalo priešais televizorių administratorius. 
Bilas paspaudė trečio aukšto mygtuką virpančiu pirštu. Susijaudinimas? 
nervai? kaltė? ar viskas kartu? O taip, žinoma, ir beprotiškas džiaugsmas 
ir siaubas taip pat. Tai nelabai malonus mišinys, bet būtinas. Jis nuvedė 
Beverlę koridoriumi iki savo kambario, neaiškiai suvokdamas, kad jei jam 
lemta būti neištikimam, tai turi atsitikti jo, o ne jos kambaryje. Jis prisi- 

minė Siuzaną Brauni, savo pirmą agentę ir pirmąją meilužę, kai dar ne- 
turėjo dvidešimties. 

Apgaudinėju. Apgaudinėju savo žmoną. Bilas bandė išmesti tai iš gal- 
vos, bet mintis buvo vienu metu reali ir nereali. Viską nustelbė namų 11- 
gesys, senamadiškas atitrūkimo jausmas. Dabar Odra jau bus atsikėlusi, 
verda kavą, sėdi už virtuvės stalo su chalatu, galbūt apžiūrinėja raukšle- 
les ar skaito Diko Francio romaną. 

311 kambario spynoje trakštelėjo raktas. Nuvažiavę į Beverlės kam- 
barį penktame aukšte, būtų radę šviečiančią lemputę ant telefono apara- 
to; televizorių žiūrintis administratorius būtų perdavęs jai žinią paskam- 
binti draugei Kėjai į Čikagą (po trečio nervingo Kėjos skambučio jis pa- 
galiau įjungė signalą), ir visi įvykiai būtų pakrypę kita vaga: prašvitus 
penketukas jau neišvengtų Derio policijos... Bet jie nuėjo į Bilo kambarį 
- kaip buvo lemta, matyt. 

Durys atsidarė. Jie įėjo, Bevė žiūrėjo žvilgančiomis akimis, nuraudu- 
si, tankiai besikilnojančia krūtine. Bilas apsikabino ir paniro į teisumo 
jausmą, jausmą, kad praeities ir dabarties ratas neišardomai susilydo. Jis 
nerangiai užtrenkė duris, ir Beverlė nusijuokė jam į lūpas. 

- Mano širdis... - pasakė ji ir uždėjo Bilo ranką ant kairės krūties. Po 
šitu stangriu, iš proto varančiu minkštumu dundėjo varikliukas. 

- Tavo š-š-širdis... 

- Mano širdis. 

Jie gulėjo ant lovos nenusirengę, bučiavosi. Bevės ranka nuslydo po 
Bilo marškiniais, vėl ištrūko. Ji perbėgo pirštais per sagų eilę, stabtelėjo 
ties juosmeniu... ir jau leidosi jo akmeniniu. Raumenys, kurių jis net neį- 
tarė turįs, įsitempė ir suvirpo slėpsnyse. Bilas atitraukė lūpas ir nuslinko 
nuo jos kūno. 

- Bilai? 

- Turiu s-s-stabtelėti m-m-minutėlę, - pasakė jis. - Arba paleisiu į k- 
kelnes kaip v-vaikas. 

Ji vėl tylutėliai nusijuokė ir žiūrėdama į jį paklausė: 

- Ar tikrai taip? Ar tu turi slaptų minčių? 

- Slaptų minčių, - pasakė Bilas. - Aš visada jų turiu. 

- O aš ne. Nekenčiu jo... 

- Aš net nežinojau daug ko iki užvakar, - tęsė Beverlė. - O, ne, žino- 
jau, pasąmonėje tikriausiai. Jis muša ir įžeidinėja. Ištekėjau už jo, nes... 
nes mano tėvas nerimavo dėl manęs. Kad ir kaip stengiausi, kėliau jam 
susirūpinimą. Ir žinau, kad jis palaikytų Tomą. Nes Tomas irgi manimi vi- 
sada susirūpinęs. Nejuokais susirūpinęs. Ir kol kas nors manimi rūpina- 
si, aš saugi. Daugiau negu saugi. Tikra, - ji ramiai žiūrėjo į Bilą. Palai- 
dinukė išsipešė iš kelnių, apnuogindama pilvo juostą. Bilui norėjosi jį pa- 
bučiuoti. - Bet tai nebuvo tikra. Tai buvo košmaras. Būti Tomo žmona yra 
kaip grįžti į košmarą. Kodėl taip yra, Bilai? Kodėl žmogus pats, savo noru 
sugrįžta į košmarą? | 

- V-vienintelė p-priežastis, kurią galiu su-sugalvoti, yra ta, kad ž-žmo- 
nės grįžta surasti savęs. 

- Košmaras čia, - pasakė Bevė. - Košmaras Deryje. Tomas toks mažytis 
su juo palyginus. Dabar geriau jį perprantu. Nekenčiu savęs už tuos me- 
tus, praleistus su juo... Tu nežinai... ką jis vertė mane daryti, o, ir aš mielai 
tą dariau, nes, supranti, jis rūpinosi manimi. Verkdavau... nors kartais bū- 
davo per daug gėda. Supranti? 

- Ne, - atsakė jis ir suėmė Bevės rankas. Ji prisispaudė. Akys blizgė- 
jo, bet ji neverkė. - Daug kas suklysta. Bet tai ne e-e-egzaminas. Tiesiog 
tu darei, ką g-galėjai. 

- Noriu pasakyti, kad aš neapgaudinėju Tomo ir nekerštauju tavimi 
jam. Man tai bus natūralu, normalu ir miela. Bet aš nenoriu skaudinti ta- 
vęs, Bilai. Arba įpainioti, dėl ko vėliau gailėsies. 

"Bilas pamąstė apie tai, rimtai ir smarkiai apsvarstė. Bet keista frazė “jis 
kelia kumščius ir t.t." įkyriai ėmė lįsti į galvą. Diena buvo ilga. Maiko 
skambutis ir pakvietimas į “Rytų nefritą“ atrodė buvę prieš šimtą metų. 
Tiek istorijų. Tiek atsiminimų kaip nuotraukų iš Džordžio albumo. 

- D-d-draugai n-neapgaudinėja vienas k-k-kito, - pasakė jis ir palinko 
virš Bevės... Lūpos susiglaudė, ir jis ėmė sagstyti jos palaidinukę. Moters 
ranka apkabino kaklą ir prisiglaudė jį arčiau, kai kita atsisegė kelnes ir 
nutraukė jas žemyn. Valandėlę Bilo delnas glostė šiltą pilvuką, prislopin- 
tas šūksnis - jos kelnaičių neliko, po to švelnus stumtelėjimas, ir Bevė pati 
nukreipė jį. 

Kai Bilas įsiskverbė, Beverlė išsirietė ir sumurmėjo: 

- Būk mano draugas... aš myliu tave, Bilai. 

- Aš taip pat tave myliu, - pasakė jis, šypsodamasis pro nuogą jos pe- 
tį. Jie pradėjo palengva. Kai Bevė pagreitino, Bilas pasijuto šlapias nuo 
prakaito. Sąmonė ėmė blėsti, koncentruotis į susiliejimą. Moters poros at- 
sivėrė, paskleisdamos malonų muskuso kvapą. 

Beverlė pajuto artėjant orgazmą. Ji aktyviai siekė jo nė sekundę nea- 
bejodama, kad jis ateis. Jos kūnas staiga apmirė, rodės, pakilo į viršų, bet 
ne orgazme; su Tomu ir kitais dviem meilužiais prieš Tomą ji nebuvo pa- 
siekusi tokios viršūnės. Bevė suvokė, kad tai nebus paprastas orgazmas; 
tai bus bomba. Ji truputį nusigando... bet kūnas vėl pagavo ritmą. Bevė 
staiga pajuto kietą Bilo kūną: jis staiga sukietėjo kaip ta dalis joje, ir tą 
mirksnį ji krito... pradėjo kristi; malonumas buvo toks viską apimantis 
kaip agonija, išgriovusi nežinomus šliuzus, ir ji įsikando Bilui į petį, kad 
užgniaužtų riksmą. 

- O, Dieve mano, - atsiduso Bilas, ir nors niekada taip ir neįsitikino, 
Bevei pasirodė, kad jis verkia. Jis atsilošė, lyg norėdamas atsitraukti. Ji 
mėgino nusiteikti tam netekties ir tuštumos momentui, ir tada Bilas vėl įė- 
j0 su jėga. Ji vėl pajuto orgazmą - neįtikėtinas jai dalykas, ir vėl atsivėrė 
atminties durys, purptelėjo paukščiai, tūkstančiai paukščių ant kraigų, te- 
lefono linijų, Derio pašto dėžučių, pavasariniai paukščių būriai balandžio 
danguje. Skausmas sumišo su malonumu, tyliu, koks tylus atrodo pava- 

sario dangus. Tylus fizinis skausmas ir tylus fizinis malonumas susilydė 
su keistu sutvirtinimo pojūčiu. Ji kraujavo... ji... ji... 

- Jūs visi? - staiga suriko j J išplėtusi akis. 

Šįkart Bilas tikrai paliko ją, bet per atradimo šoką ji vargiai pajuto. 

- Kas? Beverle? Ar viskas ge... 

- Jūs visi? Aš mylėjausi su jumis visais? 

Bilas pritrenktas, išsižioja... ir staiga supranta. Bet priminė ne ji, - net 
per savo susijaudinimą Bevė tai matė. Denbras prisiminė pats. 

- Mes... 

- Bilai?.Kas tai? 

- Tai buvo t-tavo būdas mus išgelbėti, - pasakė jis. Akys taip žaižara- 
vo, kad kėlė jai šiurpą. - Beverle, ar t-t-tu su-supranti? Tai buvo t-t-t-ta- 
vo būdas mus išgelbėti! Mes visi... bet mes... - jis atrodė išsigandęs, sut- 
rikęs. 

- Dabar prisimeni viską iki galo? - paklausė Bevė. 

Jis palengva papurtė galvą. 

- D-d-detalių ne... Bet... - draugo veidas atrodė nejuokais išsigandęs. 
- Tai, ką aš prisimenu tiksliai, yra noras ištrūkti iš ten. Nesu t-tikras... Be: 
verle, aš nesu tikras, kad suaugusieji tai gali pakartoti. 

Ji ilgai žiūrėjo į jį be Žodžių, paskui atsisėdo ant lovos krašto. Jos kū- 
nas buvo glotnus ir dailus, stuburo linija menkai pastebima prieblando- 
je, kai ji palinko nuimti puskojinių. Ant peties krito plaukai. Bilas pagal- 
vojo, kad prieš aušrą vėl jos norės, ir kaltės jausmą užglostė tik niekin- 
gas pasiteisinimas, jog Odra už okeano. Įmesk dar vieną monetą į auto- 
matą, - pagalvojo Bilas. - Šita dainelė vadinasi “Neskauda širdies dėl to, 
ko nežinai". Bet kažkur skauda. Gal erdvėje tarp žmonių. 

Beverlė atsistojo ir atlenkė lovą. 

- Eikim miegoti. Mums reikia miego. Abiems. 

- G-g-gerai, - tikrai buvo gerai. Užvis labiausiai dabar norėjosi išsimie- 
goti... tik ne vienam, ne šiąnakt... Paskutinis šokas praėjo neįtikėtinai grei- 
tai, bet dabar jis jautėsi baisiai pavargęs, išsunktas. Realybė darėsi pana- 
ši į sapną, ir nepaisant kaltės jausmo, jis jautėsi saugus. Bus galima pa- 
gulėti šalia, nusnausti jos glėbyje. Norėjosi Bevės šilumos ir draugišku- 
mo. Abu seksualiai susijaudinę, bet dabar tai daugiau jų neskaudins. 

Bilas nusimovė savo kojines, nusimetė marškinius ir įsmuko šalia jos. 
Bevė prisispaudė degančiomis krūtimis, ilgos kojos buvo vėsios. Bilas 
apglėbė ją, galėdamas palyginti - jos kūnas buvo ilgesnis už Odros, pil- 
nesnė krūtinė ir klubai. Bet tai buvo mielas kūnas. 

Šu tavim turėjo būti Benas, brangioji, - migdamas pagalvoji j jis. - Taip 
turėjo iš tikro būti. Kodėl taip neatsitiko, Benai? 

Nes tada buvai tu ir dabar esi tu, tik tiek. Nes kas sukasi, visada grįžta 
į tą patį. Taip, rodos, sakė Bobas Dylanas... o gal Ronaldas Reiganas. 
Ir galbūt aš čia, nes Benui vieninteliui priklauso lydėti damą namo. 

* Beverlė prisispaudė, ne gosliai (nors prieš nugrimzdama į sapną nu- 
džiugo pajutusi Bilo erekciją), tiesiog trokšdama jo kūno šilumos. Ji pati 

jau beveik snaudė. Jos laimė čia, su juo, po šitiek metų tikra laimė. Ži- 
nojo, nes jautė kartų prieskonį. Si naktis, gal dar antras kartas ryt rytą. Pas- 
kui jie nusileis į kanalizaciją kaip kadaise ir suras savąjį TĄ... Ratas su- 
tankės, dabartiniai jų gyvenimai persilies su vaikyste; jie virs beprotiškos 
Mėbijaus juostos veikėjais. 

Arba liks ten, apačioje, mirti. 

Ji apsivertė. Bilo ranka švelniai suėmė krūtį. Bevei nereikėjo bijoti už- 
migti ir galvoti, ar staiga ta ranka nesusispaus į kumštį. 

Mintys ėmė trūkinėti. Kaip visada, prieš nugrimzdama į miegą, ji iš- 
vydo ryškų gėlių kilimą - jūras siūbuojančių po žydru dangumi žiedų. Po 
jo - kritimo pojūtis. Tas pojūtis kartais ją išbudindavo vaikystėje šlapią 
nuo prakaito, patemptomis verksmui lūputėmis. Psichologijos vadovėly- 
je ji perskaitė, kad vaikai neretai sapnuoja krentą. 

Sįsyk ji nepakirdo, jautė šiltą ir jaukų Bilo rankos svorį, delną ant krū- 
ties. Pagalvojo, kad jei jau krenta, krenta ne viena. 

Paskui ji pasiekė Žemę ir ėmė bėgti: šitas keistas sapnas greitai suko- 
si. Ji vijosi, persekiojo miegą, tylą, gal net laiką. Metai lėkė. Skriejo. Jeigu 
apsigręži ir imi vytis savo vaikystę, reikia rimtai pasipustyti padus. Dvi- 
dešimt devyneri, kai ji nusidažė sruogelėmis plaukus (greičiau). Dvide- 
šimt dveji, įsimylėjo futbolininką, vardu Gregas Maloris, kuris vos neišp- 
rievartavo jos per brolijos vakarėlį (greičiau, greičiau). Šešiolika, prisigėrė 
su dviem draugužėm Mėlynosios paukštės kalno apžvalgos aikštelėje 
Portlende. Keturiolika... dvylika... 

.. greičiau, greičiau, greičiau... 

Ji užmigo pasiekusi dvylika, sugavusi juos, peršokusi per atminties 
užtvarą, kurią TAS pastatė visiems jiems (plaučiams per miegus tai bu- 
vo kaip šaltas rūkas). Tada įbėga į vienuoliktuosius metus, lekia, bėga 
kaip pabaidyta, bėga susiremti su velniu, grįžteli atgal, žvilgteli 

per petį, ar nepamatys jų kepurnėdamasi pylimu žemyn. Jokio pėdsa- 
ko, kol kas. Gerai ji jam "įtaisė", kaip kartais sakydavo tėvas... ir, prisi- 
minus tėvą, vėl plūstelėjo kaltės ir liūdesio banga. 

Ji žvilgtelėjo po siūbuojančiu tiltuku, vildamasi rasti ten pririštą Sil- 
verį, bet jo nebuvo. Tik žaislų, kurių jie nesivargino nešioti namo, slėp- 
tuvė. Ji pasuko į keliuką, atsigręžė ir..... ant pylimo išniro Raugas su Vik- 
toru, iš šonų prilaikydami Henrį kaip indėnų sargyba Rendolfo Skoto fil- 
me. Henris buvo klaikiai išblyškęs. Jis rodė į ją. Viktoras su Raugu pa- 
dėjo jam keberiotis šlaitu. Iš po kojų biro Žemės ir Žvyras. 

Beverlė žiūrėjo į juos kaip užkerėta, paskui apsisuko ir spruko per upe- 
lį, pamiršusi Beno brastą, taškydama sportbačiais purslus. Uždususi įsu- 

ko į takelį. Jautė, kaip virpa kojų raumenys. Jau netoli. Slėptuvė. Jeigu 
ją pasieks, galbūt išsigelbės. 

Ji bėgo takeliu, šakos dar labiau nurausvino jos skruostus, viena, pa- 
taikiusi į akį, privertė ašaroti. Ji metėsi į dešinę, prasibrovė pro krūmus 
ir išnėrė į laukymę. Durys ir langelis atlapoti, sklinda rokenrolas. Išgir- 
dęs j ją artinantis, išlindo Benas Henskomas. Vienoje rankoje e mėti- 
nių saldainių, kitoje - Arčio komiksą. 

Pamatęs Beverlę tokią, nustėro. Kitomis aplinkybėmis ji keltų. šias 

- Beve, kas, po galais... 

Bet ji nesivargino atsakinėdama. Už jos jau visai arti šlamėjo krūmai, 
pasigirdo tyli komanda. Atrodo, kad Henris atsigavo. Todėl ji tiesiog įš0- 
ko pro duris, švystelėjusi ne tik šiukšlėmis, bet ir lapais bei visokiais ša- 
pais apkibusia uodega. 

Benas pamatė ją leidžiantis kaip 101-ąjį desantinį ir išnyko nuo liu- 
ko taip greit, kaip pasirodė. Beverlė šoko, jis nerangiai ją sugavo. 

- Uždaryk viską, - iškošė ji. - Paskubėk, Benai, dėl Dievo meilės! Jie 
artinasi! 

- Kas? 

- Henris su draugais! Henris išprotėjo, jis su peiliu... 

To berniukui pakako. Numetė saldainius ir knygą. Sustenėjęs užvėrė 
liuką. Jis buvo aplipdytas velėna, o vyriai vis dar laikė pakankamai ge- 
rai. Keli velėnos gabalai atšoko, ir viskas. Beverlė ant pirštų galiukų už- 
darė langelį. Jie liko tamsoje. 

Beverlė susirado Beną ir liguistai įsikibo. Po sekundės Benas ją irgi 
apkabino. Jie abu klūpojo. Staiga Bevė pašiurpo supratusi, kad Ričio tran- 
zistorius vis dar groja kažkur tamsoje, Litl Ričardas plyšoja “Mergaitė nie- 
ko negali padaryti". 

- Benai... radijas... išgirs... 

- O Dieve! 

Jis stuktelėjo mergaitę masyviu klubu, vos nepargriovęs. Bevė išgir- 
do, kaip aparatas nukrenta ant žemės. “Mergaitė nieko negali padaryti, jei 
vyrai sustoja ir spokso“, - su kimiu entuziazmu pranešė jiems Litl Ričar- 
das. "Negali! - antrino ansamblis. - Nieko negali!" Benas irgi sunkiai kvė- 
pavo. Abu švokšdė kaip garvežiai. Trakštelėjimas... ir tyla. 

- Velnias, - tarstelėjo Benas. - Sumaliau visai. Ričis pasius, - jis ieš- 
kojo jos tamsoje. Ranka palietė jos krūtį ir atsitraukė it nudeginta. Beverlė 
ištiesė rankas, sugavo už marškinių ir prisitraukė arčiau. 

- Beverle, ką... 

- Ššš! 

Jis nutilo. Jie sėdėjo apsikabinę, užvertę galvas į viršų. Tamsa nebu- 
vo aklina. Siauras šviesos ruoželis žymėjo liuką, kiti trys - langelį. Vie- 
nas iš šių trijų buvo ganėtinai platus spinduliui įlįsti. Beliko tik melsti, kad 
anie nepastebėtų. 

Beverlė išgirdo juos artinantis. Žodžiai nesuprantami... paskui visai 
aiškūs. Ji smarkiau apglėbė Beną. 

- Jeigu ji nubėgo į bambukyną, nesunkiai rasim pėdsakus, - kalbėjo 
Viktoras. 

- Jie žaidžia šičia, - atšovė Henris. Balsas įsitempęs - per vargą spau- 
džia žodžius. - Bugersas Talijendas sakė. Ir kai mėtėmės akmenimis, iš čia 
atėjo. 

- Taip, žaidžia karą, dar ką nors, - pritarė Raugas. 

Staiga virš jų sudundėjo žingsniai. Velėnos stogas vibravo. Ant Bevės 
veido pabiro žemės. Vienas, du ar net visi trys stovėjo ant slėptuvės. Jai 
suspaudė pilvą; turėjo sukąsti dantimis aimaną. Benas didele ranka pris- 
paudė jos veiduką prie savo peties, o pats Žiūrėjo į viršų svarstydamas, 
ar anie susipras... ar ir taip jau Žino, tik apsimetinėja. 

- Jie turi kažkokią slėptuvę, - kalbėjo Henris. - Man Bugersas sakė. 
Kažkokį lizdą ar kažką panašų. Vadina jį klubu. 

- Aš jiems užklubinsiu, jei taip nori, - pasakė Viktoras. Ir Raugas 
griausmingai nusižvengė. 

Bum, bum, bum virš galvos. Šįkart stogas susiūbavo daugiau nei įp- 
rastai. Aišku, jie tą pastebės. Normali žemė šitaip nesiūbuoja. 

- Pasižiūrėkim prie vandens, - pasiūlė Henris. - Lažinuos, kad ji ten. 

- Gerai, - sutiko Viktoras. 

Bum, bum. Žingsniai tolo. Beverlė tyliai atsiduso su palengvėjimu pro 
sukąstus dantis... ir išgirdo Henrį sakant: “Tu lik čia ir stebėk taką, Rau- 

gai“. 

- Gerai, - atsakė Raugas ir ėmė žirglioti pirmyn atgal, kartais nulipda- 
mas, kartais vėl užlipdamas ant slėptuvės stogo. Zemės toliau biro. Be- 
nas su Beverle žiūrėjo vienas į kitą dėmėtais, purvinais veidais. Beverlė 
užuodė ne vien dūmus, bet ir salsvą šiukšlių dvoką. “Nuo manęs“, - ne- 
linksmai pagalvojo ji. Bet ji dar labiau apsikabino draugą. Jo gabaritai. 
staiga pasirodė labai malonūs, raminantys, ji džiaugėsi, kad jo tiek daug. 
Jis pradėjo vasaros atostogas gal kaip bailus storuliukas, bet dabar jis ne 
toks. Kaip ir visi jis pasikeitė. Jeigu Raugas aptiktų juos čia, Raugas ga- 
li likti smarkiai nustebintas. | 

- Aš jiems užklubinsiu, jei taip nori, - pakartojo Raugas ir sukrizeno. 
Raugo Haginso juokas buvo storas, pamėkliškas. - Užklubinsiu, jei taip 
nori. Gerai. Ir dar kaip gerai. 

Bevė pajuto, kaip Beno pilvas ima spazmingai trukčioti, jis traukė orą 
ir salvėm leido jį iš plaučių. Ji išsigando, ar tik draugas nepradeda verk- 
ti, bet geriau įsižiūrėjusi į jo veidą suprato, kad jis kovoja su juoku. Jo 
akys, pasruvusios ašaromis, pagavo Bevės žvilgsnį, juokingai užvirto ir 
nukrypo į šoną. Blyškioje šviesoje ji įžiūrėjo kone violetinį Beno veidą 
nuo pastangų nesuprunkšti. 

- Užklubinsiu, o užklubinsiu, - pasakė Raugas ir sudribo pačiame stogo 
viduryje. Šį kartą jis pavojingai sudrebėjo, grasinančiai trakštelėjo viena 
sąspara. Stogas buvo apskaičiuotas išlaikyti velėną... o ne dar šimtą še- 
šiasdešimt svarų Haginso svorio. 

Jeigu nenulips, užvirs tiesiai mums ant galvų, - pagalvojo Bevė ir už- 
sikrėtė juoko bacila. Ji lipo lauk atodūsiais ir inkštimu. Jau įsivaizdavo, 
kaip atlapoja langelį ir smagiai stukteli į kuprą kikenančiam ir veblenan- 
čiam po nosim Haginsui. Nebeištvėrusi Bevė įsikniaubė Benui į krūtinę. 

- Sšš, - sušnypštė Benas. - Dėl Dievo meilės, Beve... 

Traaakšt. Jau garsiau. 

- Ar išlaikys? - šnipštelėjo ji. 

- Jeigu nepers, - atsakė Benas, ir tą pačią akimirką Raugas paleido vie- 
ną bent trijų sekundžių tiradą. Porelė dar labiau susispaudė, gniauždama 
vienas kito juoką. Bevei taip suskaudo širdį, kad ji išsigando širdies 
smūgio. 

Tada jie išgirdo, kaip Henris šaukia Raugą. 

- Kas? - subliovė tas atsistodamas su dundesiu, pažėręs žemių Benui 
ir Bevei ant galvų. - Kas, Henri? 

Henris kažką suriko. Beverlė nugirdo tik “krūmai"' ir “krantas". 

- Gerai! - sumykė Raugas ir nužengė nuo stogo. Paskutinį kartą 
trakštelėjo ramsčiai, ant Beverlės kelių nusileido skiedra. Ji nustebusi pa- 
kėlė ją. 

- Dar penkios minutės, - tyliai šnipštelėjo Benas, - ir būtų amen. 

- Girdėjai, kaip iššovė? - sukikeno Beverlė. 

- Kaip trečiasis pasaulinis karas, - pasakė Benas irgi nebelaikydamas 
juoko. 

Buvo taip gera jo negniaužti, ir vaikai juokėsi iš širdies, kad ir pašnibž- 
domis. 

Paskui, pati netikėdama, kad taip atsitiks (ir visiškai ne dėl taip susik- 
losčiusių aplinkybių), Beverlė pasakė: 

- Ačiū už eilėraštį, Benai. 
viną nosinę, lėtai ėmė valytis veidą. 

- Eilėraštį? 

- Haiku. Haiku ant atviruko. Juk tu jį atsiuntei, tiesa? 

- Ne, - atsakė Benas. - Aš nesiunčiau tau haiku. Nes jeigu toks berniu- 
kas - storas kaip aš - padarytų tai, mergaitė tikriausiai tik pasijuoktų iš jo. 

- Aš nesijuokiau. Man jis pasirodė nuostabus. 

- Niekad negalėčiau parašyti nieko nuostabaus. Bilas gal. Tik ne aš. 

- Bilas parašytų, - sutiko Bevė. - Bet jis niekada neparašys taip gra- 
žiai. Ar paskolinsi nosinę? 

Benas padavė savo nosinę, ir ji ėmė šluostyti savo veidą kuo rūpes- 
tingiausiai. 

- Kaip tu sužinojai, kad tai aš? - galiausiai paklausė Henskomas. 

- Nežinau. Kažkaip. 

Beno gerklę konvulsiškai suspaudė. Jis pasižiūrėjo į savo rankas. 

- Tuo aš nenorėjau nieko pasakyti. 

Beverlė liūdnai pažvelgė į jį. 

- Jau geriau to nesakytum. Antraip tu visiškai sugadinsi man dieną. Ži- 
nok, ji ir taip jau nekokia. 

Nepakeldamas akių nuo savo rankų, berniukas vos girdimai ištarė: 

- Aš norėjau tau pasakyti, kad myliu tave, Beve, bet aš nenoriu nieko 
sugadinti. 

- Nesugadinsi, - atsakė ji apkabindama. - Man dabar labai reikia 
meilės. 

- Bet juk tau labiau patinka Bilas. 

- Gal ir taip, bet tai nesvarbu. Jei mes būtume dideli, tada gal ir turė- 
tų reikšmę. Bet ir tu man labai patinki. Jūs esate vieninteliai mano drau- 
gai. Aš tave taip pat myliu, Benai. 

- Ačiū, - atsakė jis. Nutilo, paskui pasiryžo. Netgi galėjo atlaikyti Be- 
vės žvilgsnį. - Tai aš parašiau eilėraštį. 

Valandėlę jie pasėdėjo tylėdami. Beverlė jautėsi saugi. Apsaugota. Tė- 
vo veidas ir Henrio peilis nebeatrodė tokie gąsdinantys šitaip sėdint. Sau- 
gumo jausmą buvo sunku nusakyti, o ji ir nebandė, nors vėliau ji galės 
nustatyti jo šaltinį: ji buvo rankose vyro, pasiryžusio už ją numirti be ma- 
žiausios dvejonės. Bevė tiesiog tai žinojo; tai jautėsi aromate, kurį sklei- 
dė jo kūnas ir į kurį ji galėjo atsakyti. 

- Kiti turi sugrįžti, - staiga atsitokėjo Benas. - O jeigu juos pagaus? 

Beverlė įsitempė tarsi iš snaudulio pažadinta. Prisimena, kad Bilas pak- 
vietė Maiką Henloną kartu priešpiečiauti. Ričis ketino pavaišinti Steną su- 
muštiniu. O Edis pažadėjo parnešti savo “Parčėzi" lentą. Jie netrukus grįš, 
net neįtardami apie Henrį ir jo draugužius. 

- Turim juos įspėti, - pasakė ji. - Henriui ne vien manęs reikia. 

- O jei mes išlįsim ir jie grįš... 

- Taip, bet mes bent žinom, kad jie čia, o Bilas ir kiti - ne. Edis net 
negali bėgti, ranka sulaužyta. 

- Dieve mano, - atsiduso Benas. - Reikia rizikuoti. 

- Taip, - Bevė nurijo seiles ir žvilgtelėjo į laikroduką. Tamsoje sunku 
įžiūrėti, bet panašu, kad yra truputis po pirmos. - Benai... 

- Kas? | 

- Henris tikrai išprotėjo. Jis kaip tas vaikas iš “Mokyklos džiunglių“. 
Jis norėjo nužudyti mane, o anie du jam padėjo. 

- O, ne, - pasakė Benas. - Henris išprotėjęs, bet ne tiek. Jis tik... 

- Ką tik? - paklausė Beverlė. Ji prisiminė Henrį su Patriku automobi- 
lių kapinėse. Tuščią Henrio žvilgsnį. 

Benas neatsakė. Mąstė. Aplinkybės pakito, ar ne? Kai pakliūvi į tas 
permainas, sunkiau jas pastebėti. Reikia atsitraukti, kad matytum... na, 
bent pamėgintum. Mokslo metams baigiantis jis bijojo Henrio, bet tik to- 
dėl, kad jis didesnis ir kad chuliganas, - nei iš šio, nei iš to griebs pirmak- 
lasį, užlauš indėniškai ranką ir paleis verkianti. Tik tiek. Bet jis supjaus- 
tė Benui pilvą. Per akmenų mūšį Henris sprogdino bombas žmogui į vei- 
dą. O juk jomis galima užmušti. Ir nesunkiai užmušti. Pasikeitė išvaizda, 

atrodo beveik kaip apsėstas. Rodės, dabar turi nuolat jo saugotis, kaip sau- 
gaisi tigrų ir nuodingų gyvačių džiunglėse. Ir pripratai prie to, kad net ne- 
beatrodo neįprasta. Bet Henris iš tikro beprotis, tiesa? Taip. Benas turė- 
jo progą įsitikinti paskutinę mokslo metų dieną, bet nenorėjo nei tikėti 
tuo, nei prisiminti. Čia ne toks dalykas, kuriuo norisi tikėti. Staiga top- 
telėjo mintis, stipri kaip įsitikinimas, šalta kaip spalio purvas. TAS nau- 
dojasi Henriu. Gal ir kitais, bet tada per Henrį. O tada Bevė teisi. Jau ne 
nekalti rankų laužymai ar smūgiai per kaklą, kai misis Duglas skaito sa- 
vo knygą už stalo, ne stumdymas aikštelėje, kad nusibrozdintum kelius. 
Jeigu TAS naudojasi juo, tada Henris panaudos peilį. 

- Viena senutė pamatė, kad mane muša, - tęsė Beverlė. - Tada Henris 
puolė ją. Spyrė į automobilio žibintą. 

Tai privertė Beną smarkiai sunerimti. Jis instinktyviai kaip dauguma 
vaikų suprato, kad jie gyvena žemiau suaugusiųjų regėjimo ir mąstymo 
lauko. Kai dideli pasišokinėdami eina gatve, galvodami apie darbą, susi- 
tikimus, mašinų pirkimą ir kitokius dalykus, jie niekada nepastebi vaikų, 
žaidžiančių “klases", karą, gaudynes ar slėpynes. Chuliganai kaip Henris 
gali kiek nori mušti vaikus, kol nesimaišo po akimis. Daugių daugiausia 
praeinantis suaugusysis pasakys “gal baigsi" ir nušvilpiniuos toliau, net 
neatsigręžęs pasižiūrėti, ar tas peštukas pakluso. O chuliganas palauks, kol 
suaugęs dings už kampo... ir vėl darys, ką pradėjęs. Atrodo, dideli mano, 
jog tikras Žmogaus gyvenimas prasideda tik jam užaugus penkias pėdas. 

Jeigu Henris puolė kažkokią moteriškę, jis įsiveržė į tą regėjimo lau- 
ką. O tai geriau už viską liudija, jog jis tikrai išprotėjo. 

Beverlė perskaitė Beno akyse tikėjimą ir nusiramino. Nereikės pasa- 
koti, kaip misteris Rosas susilankstė laikraštį ir paprasčiausiai nuėjo į na- 
mą. Nenorėjo to pasakoti. Tai buvo per daug klaiku. 

- Eikim į Kanzaso gatvę, - pasakė Benas ir staigiai atlapojo liuką. - Pa- 
siruošk bėgti. 

Jis išlindo lauk ir apsidairė. Laukymėje buvo tylu. Šalimais teškeno 
Kenduskegas, čiulbėjo paukštelis, dundėjo į stotį dyzelinis garvežys. Dau- 
giau nieko negirdėjo ir pasidarė neramu. Geriau jau būtų išgirdęs, kaip 
brukasi per bruzgynus Henrio kompanija. O dabar nieko. 

- Lisk, - pasakė ir padėjo Beverlei išlipti. Ji irgi neramiai apsižvalgė, 
šukuodama pirštais plaukus ir iš pasišlykštėjimo patempdama lūpą. 

Benas paėmė ją už rankos, ir jie ėmė brautis per krūmus gatvės link. 

- Geriau nelįsti į taką. 

- Ne, - pasakė Beverlė, - reikia paskubėti. 

Berniukas parodė, kad sutinka. 

Jie išniro į keliuką ir nuskubėjo į Kanzaso gatvę. Kartą ji užkliuvo už 
akmens ir 

Seminarijos teritorija, 2 : 17 


pargriuvo sunkiai ant mėnulio pasidabruoto keliuko. Šūktelėjo iš ne- 
tikėtumo, suskilusį betoną aptaškė kraujas, juodas nelyginant vabalo. Hen- 

Kanzaso gatvė tyli, namai užrakinti ir tamsūs, šviečia tik gatvės Ži- 
bintai. 

A. Štai kanalizacijos grotelės. 
lionas plaikstėsi silpname vėjyje. 

Henris pakilo, prispaudęs lipnią. ranką prie pilvo. Nigeris neblogai jį 
apdorojo, bet Henris neliko skolingas. O ne, sere. Dėl nigerio Henris jau- 
tėsi ir dar kaip gerai. 

- Nepasisekė vargšui, - sumurmėjo Henris ir nusvirduliavo pro balio- 
ną. Delną vėl suvilgė šiltas kraujas. - Galas, sutvarkiau vieną suskį. Vi- 
sus sutvarkysiu. Žinos, kaip mėtytis akmenimis. 

Pasaulis ėmė ristis bangomis, milžiniškomis bangomis, kaip tos, ku- 
rias rodo prieš kiekvieną “Havajai 5-0"seriją per palatos televizorių; 

(pričiupk juos Danai, cha-cha, gerai, po šimts, duoda tas Džekas) 

ir Henris galėjo, Henris galėjo, Henris galėjo beveik 

(girdėti, kaip tie Oahu vaikinai pasiekia keterą ir atsikrato 

(atsikratokratokrato 

(pasaulio realumo. “Kanalas ". Jūreiviškos dainos. Pameni “Kana- 
lg"? “Kanalas buvo klasė. “Sunaikinimas ". Beprotiškas juokas pradžio- 
je. Kaip Patriko Hoksteterio. Susmirdęs pedas. Patvarkė save ir kiek man) 

jis suprato, kad turi 

(velnias, geriau negu gerai, tai tiesiog PUIKU, tai tiesiog NEŽMONIS- 
KAI PUIKU 

(gerai Kanale atsijunk dink o tai ne mano vaikinai pagauna bangą ir 

(šauna 

(šaunašaunašauna 

(ant bangos ir lekia ketera su manimi šauna 

(liniją šauna pasaulį, bet palieka) 

ausį savo galvoje: ji tebeklausė to “šliommm"; akį savo galvoje: ji te- 
bematė kylančią ant spyruoklės Viktoro galvą, krauju nuraudusiais skruos- 
tais, akiduobėmis ir kakta. 

Henris dėbtelėjo į kairę 17 pamatė, kad namus pakeitė aukšta juoda tvo- 
ra. Virš jos dungsojo siauras, aukštas Teologijos seminarijos statinys. Lan- 
guose nė švieselės. Seminarija išleido paskutinius abiturientus 1974-ųjų 
birželį. Tą vasarą jos durys užsivėrė, ir dabar čia ėjo tik po vieną... ir tik 
gavus paskalininkių klubo, vadinančio save Derio istorine bendruomene, 
leidimą. : 

Henris priėjo taką, kuris vedė iki paradinių durų. Jis buvo užtvertas 
sunkia grandine su metaliniu ženklu: “ĮEITI DRAUDZIAMA DERIO PO- 
LICIJOS VALDYBOS ĮSAKYMU". 

Henrio koja užkliuvo, ir jis vėl žnegtelėjo ant šaligatvio. Priekyje iš 
Houthorno į | Kanzaso „gatvę įsuko automobilis. Žibintai skrodė kelią. Hen- 

Jis prašliaužė po crandinės apačia ir nuslinko į kairę, tad dabar į ii už- 
stojo gyvatvorė. Naktinė rasa maloniai gaivino įkaitusį veidą. Jis gulėjo 
ant pilvo, sukiojo drėkindamas abu skruostus, galvą ir gėrė kiek pajėgė. 

Policijos mašina praplaukė pro šalį, nesulėtinusi greičio. 

Staiga įsižiebė sirenos lempos, karpydamos tamsą padrikais mėlynais 
šviesos pliūpsniais. Tuščiose gatvėse sirenos buvo nereikalingos, bet Hen- 
rį apkurtino netikėtas kurtinantis kniaukimas. 

Pagautas, aš pagautas, - vebleno jo smegenys... kol suprato, kad po- 
licija tolsta Kanzaso gatve. Po valandėlės pragariškas veriantis garsas pri- 
pildė naktį iš pietų pusės. Henris įsivaizdavo milžinišką šilkinį katiną, šo- 
kantį iš tamsos. Zalios akys, žvilgantis kailis - TAS nauju pavidalu grįž- 
ta jo, grįžta jį sužiaumoti. 

Pamažu (tik kai veriantis kauksmas ėmė tolti) jis suvokė, kad tai bu- 
vo greitoji, lekianti paskui policijos automobilį. Henris gulėjo drebėda- 
mas ant šlapios žolės, per šaltos dabar, kovodamas 

(džim pusbroli bim pusbroli rokenrolas klėty viščiukai kokioj klėty kie- 
no klėty mano) 

su pykinimu. Bijojo, kad pradėjęs vemti išvems visas žarnas... o dar 
penki jo laukia. 

Greitoji ir policija. Kur jos nulėkė? Į biblioteką, žinoma. Nigeris. Bet 
jie pavėlavo. Aš sutvarkiau jį. Todėl galit išjungti sirenas, berniukai. Jis 
jų nebeišgirs. Jis tiek pat gyvas kiek žibintas. Jis... 

Ar tikrai? 

Henris aplaižė sukepusias lūpas sausu liežuviu. Jeigu negras būtų mi- 
ręs, sirenos nestaugtų. Jei nebūtų jų iškvietęs. Tad gal - tik gal - nigeris 
dar gyvas. 

- Ne, - sušvogždė Henris. Jis apvirto ant nugaros ir ėmė žiūrėti į dan- 
gų, 1 milijonus žvaigždžių. TAS iš ten, jis žino. Iš to dangaus. 

TAS / 

(atlėkė iš kosmoso su aistra Žemės moterims atlėkė apiplėšti visų MO- 
terų ir išprievartauti visus vyrus ei Frenkai ar tik nenorėjai pasakyti apip- 
lėšti visus vyrus ir išprievartauti moteris vertas šito šou, kvaily, tu ar Jė- 
zus? Viktoras taip sakydavo ir to užteks) 

atėjo iš erdvės tarp žvaigždžių. Žiūrint į žvaigždėtą dangų, kūnas ėjo 
pagaugais: toks didelis, toks juodas. Per daug lengva įsivaizduoti, kad jis 
virsta kruvinai raudonu, per lengva įsivaizduoti Veidą iš ugnies linijų... 

Henris užsimerkė, drebėdamas ir sukryžiavęs ant pilvo rankas galvojo: 
Nigeris negyvas. Kažkas išgirdo ir pakvietė policiją patikrinti, va ir viskas. 

O kam tada greitoji? 

- Užsičiaupk, užsičiaupk, - sudejavo Bauersas. Grįžo senas įniršis; jis 
prisiminė, kaip jie vis palikdavo jį nieko nepešusį anais laikais, o tie se- 
ni laikai dabar atrodė taip arti ir tokie gyvi. Prisiminė, kaip kiekvieną kar- 
tą, patikėjęs savo sėkme, jis paleisdavo juos iš rankų. Taip buvo ir tą die- 
ną, kai Raugas pastebėjo mergšę, bėgančią Kanzaso gatve į Barensą. Jis 
atsimena, 0 taip, puikiai tą atsimena. Kaip neprisiminsi, įspirtas į kiaušus. 
Tą vasarą taip buvo ne kartą. 

Henris atsisėdo gūždamasis nuo žarnas pervėrusio skausmo. 

Viktoras su Raugu padėjo nusileisti į Barensą. Jis skubėjo, kiek lei- 
do nepakeliamas skausmas slėpsnyse. Atėjo laikas viską baigti. Jie pasie- 
kė takelį į laukymę, iš kurios kaip voratinklio gijos į šonus sklaidėsi pen- 
kios ar šešios atšakos. Taip, čia žaista vaikų, nereikia būti detektyvu, kad 
pastebėtum. Saldainio popierėlis, juostelė. Keletas lentelių ir pjuvenų krū- 
velė, lyg čia kažkas būt buvę statyta. 

Prisimena, kaip stovėjo aikštelės viduryje ir košė medžius, ieškodamas 
jų slėptuvės. Radęs būtų įlipęs, suradęs mergiotę, perpjovęs jai gerklę, o 
paskui glostęs jos spenelius švelniai, kol jie nustotų judėję. 

Bet slėptuvės nesimatė. Nerado jos nei Viktoras su Raugu. Pažįstamas 
nusivylimas ėmė spausti gerklę. Palikęs Raugą saugoti laukymę, su Vik- 
toru nubėgo paieškoti pėdsakų prie upelio. Ir čia tos kekšės nesimatė. Pa- 
silenkė paimti akmens ir 

Barensas, 12 : 55 


sviedė toli pasroviui supykęs ir nusivylęs. 

- Kur, po velnių, ji pasidėjo? - įsakmiai paklausė jis, atsisukdamas į 
Viktorą. 

Tas lėtai papurtė galvą. 

- Nežinau. Tu kraujuoji. 

Henris pažiūrėjo žemyn ir pamatė tamsią, ketvirtuko dydžio dėmę 
džinsų klyne. Skausmą pakeitė įkyrus maudimas, bet trumpikės atrodė per 
ankštos. Kiaušiniai ištino. Įtūžis mazgais įsirėžė į širdį. Cia jos darbas. 

- Kur ji? - sušnypštė Viktorui. 

- Nežinau, - abejingu balsu pakartojo Krisas. Stovėjo kaip užhipnoti- 
zuotas, gavęs saulės smūgį, lyg nesuvokdamas, kur jis. - Pabėgo tikriau- 
siai. Dabar gali būti prie Senojo Iškyšulio. 

- Ne, - atšovė Henris. - Ji slepiasi. Jie čia turi slėptuvę. Gal ne medy- 
je, kur nors kitur. 

- Kur? 

- Aš ne-ži-nau! - sustaugė Henris, ir Viktoras atšlijo. 

Bauersas stovėjo Kenduskege, šaltas vanduo ritosi per jo sportbačių 
galus, dairėsi. Akys užkliuvo už cilindro, kyšančio iš pylimo už dvidę- 
šimties pėdų pasroviui, - pompavimo stoties. Jis išlipo iš vandens ir nupė- 

dino arčiau, pajutęs nenusakomą nuolankią baimę. Oda tarytum įsitempė, 
akys išsiplėtė, įstengdamos matyti daugiau ir toliau; rodės, galėjo jausti, 
kaip mažyčiai plaukeliai ausyse pakyla ir ima judėti it dumbliai pasroviui. 

Iš pompavimo stoties sklido tylus gaudimas, tolėliau, virš Kenduske- 
go, iš pylimo kyšojo vamzdis. Srutų upelis tekėjo į vandenį. 

Henris palinko virš apvalaus cilindro dangčio. 

- Henri, - nervingai pašaukė Viktoras. - Henri? Ką tu darai? 

Henris nesiklausė. Jis prikišo akį prie vienos skylės, bet išvydo tik 
tamsą. Tada prikišo ausį. 

- Palauk... 

Atplaukė balsas iš juodumos, ir Henris pajuto, kaip kūno temperatū- 
ra krenta iki nulio, venos ir arterijos suledėja į varveklius. Bet su šitais 
pojūčiais užplūdo veik nepažįstamas jausmas: meilė. Jo akys išsiplėtė. 
Klouniška šypsena išrietė lūpas. Tai balsas iš mėnulio. Dabar TAS pom- 
pavimo stotyje... vamzdžiuose. 

- Palauk... stebėk... 

Jis palaukė, bet daugiau nieko neatsitiko, tik ritmingai migdančiai ošė 
mechanizmai. Jis grįžo prie smalsiai apžiūrinėjančio jį Viktoro. Henris 
nekreipė į jį dėmesio ir pašaukė Raugą. Tas atplumpsėjo. 

- Čionai, - pasakė jis. 

- Ką mes čia darysim, Henri? - paklausė Raugas. 

- Lauksim. Stebėsim. . 

Jie nušliaužė prie laukymės ir susėdo. Henris pamėgino atplėšti savo 
kelnaites nuo kiaušinių, bet skausmas buvo nepakeliamas. 

- Henri, ką... - pradėjo Haginsas. 

- Ššš! | 

Raugas klusniai nutilo. Henris turėjo cigarečių, bet nevaišino. Neno- 
rėjo, kad ta kalė užuostų dūmus, jei ji čia. Galėjo paaiškinti, bet nebuvo 
reikalo. Balsas pasakė vos du žodžius, o viskas pasidarė aišku. Kam pa- 
sitenkinti vien ta kale, jei gali prispausti visus septynis šiknius? 

Jie laukė ir stebėjo. Viktoras su Raugu, atrodė, užmigo atviromis aki- 
mis. Ilgai laukti neprireikė, bet Henris spėjo daug ką permąstyti. Kaip šį- 
ryt jis rado peilį, pavyzdžiui. Ne tą patį, kurį turėjo prasidėjus atostogoms, 
tas kažkur nusimetė. Šitas buvo daug šaunesnis. 

Jis atėjo paštu. 

Savotišku. 

Jis stovėjo prieangyje, žiūrėdamas į sudaužytą išklerusią pašto dėžu- 
tę, ir svarstė, ką mato. Dėžutė buvo nukarstyta balionais. Du buvo pririšti 
prie kabliuko, kur laiškanešys kartais pakabindavo siuntinius, kiti - ant Žy- 
meklio. Raudoni, geltoni, mėlyni, žali. Tarytum koks cirkas naktį prava- 
žiavo Vitčemo gatve ir paliko savo antspaudą. 

Priėjęs prie dėžutės, Henris ant balionų išvydo veidus, - veidus vaikų, 
kurie šią vasarą nepaliko jo ramybėje, kurie tik ir šaipėsi iš jo kiekviename 
žingsnyje. Ž 

Jis spoksojo į šitus vaiduoklius išsižiojęs, o balionai vienas po kito sp- 
roginėjo. Tai gerai. Atrodė, kad jis priverčia juos susprogti vos pagalvo- 
jęs, nužudo mintimis. 

Dėžutė staiga atsidarė. Henris priėjo ir dirstelėjo vidun. Nors laiška- 
nešys čia neužsukdavo anksčiau pietų, Bauersas nenustebo radęs plokš- 
čią kvadratinį paketą. Ištraukė. Adresas: “MR.HENRIUI BAUERSUI, 
RED ž 2, DERIS, MEINAS“. Ten netgi buvo atgalinis adresas: MR.RO- 
BERTAS GREJUS, MEINAS". 

Jis atlupo paketėlį, nesivargindamas pakelti nukritusį popierių. Vidu- 
je buvo balta dėžutė. Henris atidarė. Ant vata iškloto dugno gulėjo atlen- 
kiamas peilis. Jis parsinešė jį namo. 

Tėvas gulėjo savo lovoje bendrame miegamajame, apsuptas tuščių 
alaus skardinių. Pilvas užvirtęs ant geltonų kelnių. Henris atsiklaupė prie 
j0, klausydamas knarkimo ir garso vibracijos kvėpuojant, stebėdamas, 
kaip jo arkliškos lūpos prunkščia su kiekvienu iškvėpimu. 

Henris priglaudė peilio galą prie drūto tėvo kaklo. Tėvas sukrutėjo ir 
vėl paskendo pagirių sapne. Henris laikė peilį šitaip beveik penkias mi- 
nutes, žvilgsnis buvo apsiblausęs, mąslus, kairio nykščio pagalvėlė glostė 
mygtuką. Pasigirdo balsas iš mėnulio, sušnibždėjo kaip pavasarinis šiltas 
vėjas, užslėpęs savyje šalčio ašmenis, suzvimbė kaip suerzintų širšių liz- 
das, įkalbinėjo kaip užkimęs politikas. 

Viskas, ką tas balsas sakė, Henriui pasirodė puiku, ir jis nuspaudė si- 
dabrinį mygtuką. Zudikiškai trakštelėjo spyruoklė peilio viduje, ir šeši co- 
liai ašmenų susmigo Bačui Bauersui į kaklą. Smigo lengvai kaip šakutė 
į gerai iškepusio viščiuko krūtinėlę. Kruvinas peilio galiukas iššoko ki- 
toje kaklo pusėje. 

Bačo akys atsimerkė. Jis dėbsojo į lubas. Išsižiojo. Kraujas nubėgo per 
lūpų kampučius ausų link. Ėmė gargti. Ant lūpų išaugo kraujo burbulai 
ir sprogo. Viena ranka sugriebė Henrio kelį 1r konvulsiškai suspaudė. 
Henris nesipriešino. Ranka nukrito. Po sekundės garsai nutilo. Bačas Bau- 
ersas buvo negyvas. 

Henris ištraukė peilį, nuvalė jį į purviną tėvo paklodę ir vėl sulen- 
kė, kol trakštelėjo spyruoklė. Pažiūrėjo į tėvą be didelio susidomėjimo. 
Balsas apsakė jam dienos darbą, kol klūpojo įrėmęs rankeną į Bačo kak- 
lą. Viską paaiškino. Todėl jis nuėjo į kitą kambarį skambinti Raugui ir 
Viktorui. 

Dabar jie čia, visi trys, ir nors mašnelę smarkiai skaudėjo, atsikišęs 
peilis priekinėje kelnių kišenėje maloniai ramino. Jautė, kad tuoj prasidės 
skerdynės. Ateis likusieji baigti žaisti savo vaikiškų žaidimų, ir tada pap- 
lūs kraujas. Balsas iš mėnulio išdėstė jam viską, kol klūpojo prie tėvo, ir 
pakeliui į miestą Henris negalėjo atlupti akių nuo blyškaus vaiduokliško 
disko danguje. Jis įsitikino, kad ten tikrai žmogus - šiurpus, švytintis vai- 
duokliškas veidas su skylėmis vietoj akių ir saldžia šypsena, kuri, rodės, 
beveik siekia skruostikaulius. TAS kalbėjo 

(mes čia apačioje plaukiame Henri mes visi plaukiame ir tu plauksi) 

visą kelią. “Nužudyk juos visus, Henri," - sakė pamėkliškas balsas iš 
mėnulio, ir Henris suprato, apie ką jis. Jis jautė tą patį. Henris visus juos, 
savo kankintojus, nužudys, ir tada išnyks jausmas, kad jis pralaimi, kad 
neišvengiamai žengia į didesnį pasaulį, kuriame nesugebės diktuoti savo 
sąlygų, kaip diktuoja Derio pradinės žaidimų aikštelėje, pasaulį, kuriame 
tas sorulis, nigeris arba ta mikčiojanti beždžionė augs, o jis tik darysis vy- 
resnis. 

Nužudys aliai vieną, 1r tada balsai - vidiniai ir tas iš mėnulio - paliks 
Jį ramybėje. Išskers visus, grįš namo ir atsisės prieangyje su suvenyrinių 
japonišku kardu ant kelių. Išgers tėvo “Reingoldą"'. Ir pasiklausys radi- 
jo, tik ne beisbolą. Beisbolas - nuobodybė. Jis klausysis rokenrolo. Ne- 
žinodamas to (niekas nepasikeistų, jei ir žinotų), Henris buvo tos pačios 
nuomonės kaip nevykėliai vienu klausimu: rokenrolas yra gerai. Turim 
vištų klėty, kieno klėty, kokioj klėty, mano klėty. Tada viskas bus kaip 
reikiant, viskas bus puiku, tiesiog jėga, o kas bus po to - nesvarbu. Bal- 
sas juo pasirūpins, jautė Bauersas. Jei pasirūpini TUO, TAS pasirūpina ta- 
vimi. Tokios Derio taisyklės. | 

Bet vaikus reikėjo sulaikyti, nedelsiant, šiandien pat. Balsas taip sakė. 

Henris išsitraukė savo naująjį peilį iš kišenės, apžiūrėjo, pavartė, gė- 
rėdamasis spindulio žaismu ant chromuoto paviršiaus. Staiga Raugas su- 
griebė už rankos ir sušnypštė: 

- Tu tik pažiūrėk, Henri! Cia tai bent! Tu tik pažiūrėk! 
stebuklingai, atidengdamas augančią tamsos riekę. Vieną sekundę jis nu- 
tirpo pagalvojęs, jog tai to balso savininkas... juk TAS iš tikro gyvena kaž- 
kur po miestu. Bet išgirdęs žemių girgždesį vyriuose atsitokėjo. Jiems ne- 
pavyko rasti slėptuvės medyje, nes tokios ir nebuvo. 

- O Dieve, aš stovėjau tiesiai ant jų, - išstenėjo Raugas, o kai Beno gal- 
va pasirodė kvadratinėje angoje, jis truktelėjo pirmyn. Henris sugavo ir 
sugrąžino atgal. 

- Tai mes juos paleisim, Henri? - paklausė Viktoras, kai Benas lindo 
laukan. 

- Paleisim, - atsakė Henris, nenuleisdamas akių nuo nekenčiamo teš- 
liaus. Dar vienas mėgėjas pasispardyti. Aš taip spirsiu į tavo kiaušus, kad 
galėsi nešioti vietoj auskarų, pūzre. Pamatysi. - Nesijaudink. 

Tešlius padėjo tai kalei išlįsti. Ji neramiai apsidairė, ir vieną mirksnį 
į šoną. Paskui porelė pasišnibždėjo tarpusavyje ir dingo bruzgynuose. 

- Einam, - sukomandavo Henris, kai šakų pliaukšėjimo ir traškėjimo 
beveik nebesigirdėjo. - Paseksim juos. Tik per daug nesiartinkit ir tyliai. 
Man reikia visų. 

Trijulė kirto pievelę kaip Žvalgai, susilenkę, bėgiojančiomis į šonus 
akimis. Raugas stabtelėjo prie slėptuvės. 

- Sėdėjau tiesiai jiems virš galvų, - su pagarbia nuostaba pasakė. 

Henris nekantriai mostelėjo jam neatsilikti. 

Pasirinko takelį, nes taip tyliau. Pusiaukelyje į Kanzaso gatvę beveik 
prieš nosį išlindo storulis su ta mergše, susikibę už rankučių (Kaip sal- 
du, - pagalvojo Henris susižavėjęs). 

Laimei, buvo nugara į savo persekiotojus ir nesidairė atgal. Henris, 
Viktoras ir Raugas sustingo, paskui atsitraukė į krūmų šešėlius. Netrukus 
Benas su Beverle virto lapuose šmėkščiojančiais drabužių lopinėliais. Tre- 
jetas ėmė sekti... atsargiai. Henris vėl išsiėmė peilį ir 

Henris gauna ratus, 2 : 30 


paspaudė chromo mygtuką rankenoje. Iššoko ašmenys. Jis svajingai 
apžiūrėjo juos mėnesienoje. Maloniai krito blanki šviesa. Henris negalė- 
jo pasakyti, kiek valandų. Jis balansavo ant realybės ribos. 

Sąmonę pasiekė kažkoks tolydžio augantis garsas. Automobilio varik- 
lis. Privažiavo arčiau. Henrio akys išsiplėtė tamsoje. Stipriau sugniaužė 
peilį laukdamas, kol mašina pravažiuos. 

Bet ji nepravažiavo. Pririedėjo prie seminarijos šaligatvio ir sustojo 
neišjungusi variklio. Perkreipęs lūpas (pilvas sukietėjo, pasidarė tvirtas 
kaip lenta, kraujas sunkėsi pro pirštus kaip lipni klevų sula ankstų balan- 
dį) jis atsiklaupė ir palenkė gyvatvorės šakas. Dabar jau matė automobi- 
lio formą ir žibintų šviesas. Policija? Delnas suspaudė peilį, atsileido, sus- 
paudė, atsileido, suspaudė, atsileido... 

Siunčiu tau ratus, Henri, - sušnibždėjo balsas iš mėnulio. - Savotišką 
taksi, jei nori aiškiau. Pagaliau juk tave dar reikia pristatyti į viešbutį. 
Laikas bėga. 

Balsas plonai sukikeno ir nutilo. Tik žiogai liko čirpti ir burzgė auto- 
mobilis. Garsas kaip duslintuvo, - išsiblaškęs pagalvojo Bauersas. 

Jis nerangiai atsistojo ir grįžo į seminarijos keliuką. Nužvelgė automo- 
bilį. Ne policijos: be plafono ant stogo ir forma ne ta. Forma... sena. 

Henris vėl išgirdo kikenimą... o gal tik vėjo gūsį. 

Jis išlindo iš gyvatvorės šešėlio, prašliaužė po grandine, atsistojo ir 
nuėjo prie tuščiąja eiga dirbančio automobilio, kuris tartum egzistavo juo- 
dai baltoje mėnulio šviesos ir neįžvelgiamos tamsos nuotraukoje. Henris 
atrodė baisiai: marškinėliai juodi nuo kraujo, juo permirkę džinsai beveik 
iki kelių. Veidas - balta dėmė po valdišku “ežiuku"". 

Pasiekęs gatvę, Bauersas dirstelėjo į automobilį, bandydamas pažinti 
vairuotoją. Bet pirmiau jis pažino automobilį - tą patį, kurį tėvas pris1e- 
kinėjo vieną dieną nusipirkti, 1958-ųjų “Plimutą Fjuri“. Jis buvo baltai 
raudonas, ir Henris žinojo (negi neatsiklausė tėvo?), kad po kapotu V-8 
327 variklis. Galingumas - 255 arklio jėgų, gali pasiekti septyniasdešimt 
mylių greitį per devynias sekundes, riaumodamas savo keturių cilindrų va- 
rikliu. “Aš gausiu tą automobilį, o kai numirsiu, galėsite jame palaidoti", 
- mėgo sakyti Bačas... tik, savaime suprantama, jis taip jo ir negavo, ir 

valstybė palaidojo jį, uždariusi Henrį, kliedintį ir rėkaujantį apie kažko- 
kius monstrus, į beprotnamį. 

Jeigu viduje jis, bijau, kad negalėsiu pasinaudoti šita paslauga, - pa- 
galvojo Henris, spausdamas peilį, sverdėdamas pirmyn ir atgal, tyrinėda- 
mas figūrą už vairo. 

Tada atsilapojo keleivio durelės, salone įsižiebė šviesa ir vairuotojas 
atsigręžė į jį. Tai buvo Raugas Haginsas. Veidas - karantis puvėsis. Vie- 
nos akies nebuvo, o pro skylę pergamentiniame skruoste juodavo dantys. 
Ant galvos atvirkščiai užmaukšlinta Niujorko “Jankių"" kepuraitė, ta pa- 
ti, kurią dėvėjo savo mirties dieną. Snapelis apaugęs pilkai žalsvais pe- 
lėsiais. 

- Raugai! - suriko Henris, ir agonija persmelkė jo pilvą, priversdama 
dar surikti. 

Raugo negyvos lūpos išsitempė į šypsnį, atkišdamos pilkšvas bekrau- 
jes dantenas. Jis pamojo kviesdamas sėsti. 

Henris padvejojo, nušlitinėjo prie “Fjurio" grotelių, viena ranka palietė 
“V* formos emblemą, kaip vaikystėje, kai tėvas nusivesdavo į Bengoro 
parodų rūmus pasižiūrėti šitos mašinos. Priėjus prie automobilio, pasidarė 
taip silpna, kad teko nusitverti durelių. Jis stovėjo nunarinęs galvą ir 
švokšdė. Galiausiai silpnumas praėjo, atsitraukė bent jau, ir Bauersui pa- 
vyko apeiti automobilio dureles ir nukristi ant sėdynės. Skausmas suspau- 
dė vidurius, ir kraujas vėl trykštelėjo į delną. Priminė šiltus drebučius. Jis 
užvertė galvą ir sugriežė dantimis. Skausmas kiek nuslopo. 

Durelės užsitrenkė pačios. Šviesa užgeso. Supuvusi Raugo ranka at- 
leido stabdį. Balti krumplių mazgai švietėsi pro pūvančią mėsą. 

“Fjuris" ėmė leistis Kanzaso gatve Ap Mailo kalvos link. 

- Kaip sekasi, Raugai? - išgirdo Henris savo balsą. Tai, žinoma, kvaila, 
Raugo negali čia būti, nes negyvėliai nevairuoja mašinų, bet nieko kito 
jis nesugalvojo. 

Raugas neatsakė. Vienintelė įsmegusi akis sekė kelią. Dantys kraupiai 
blizgėjo pro skylę Henrio pusėje. Henris blankiai suvokė, kad nuo drau- 
gelio atsakančiai trenkia. Tiesą sakant, nuo senio Raugo tvoskė kaip nuo 
supuvusių pomidorų pintinės. 

Atsilapojo panelio stalčiukas, stukteldamas Henriui kelius. Mažytė 
lemputė apšvietė nugertą “Texas Driver" butelį. Bauersas išsiėmė jį, ati- 
darė ir nurijo gerą gurkšnį. Jis nuplaukė it vėsus šilkas ir užsiliepsnojo 
kaip lava skrandyje. Henris suvirpo visu kūnu, sudejavo... ir pasijuto ge- 
rėliau, tvirčiau susirišęs su pasauliu. | 

- Dėkui, - pasakė jis. 

Raugas pasuko galvą į jį. Gyslos sugirgždėjo kaip netepti vyriai. Ha- 
ginsas valandėlę stebėjo savo nerege akimi, ir Henris netikėtai susiprato, 
kad ir iš draugo nosies mažai kas likę. Atrodo, jog kažkam ji buvo parū- 
pusi. Šuniui galbūt. Arba žiurkėms. Čia jau panašiau į tiesą. Tuneliai, ku- 
riais jie tądien vijosi tuos vaikus, knibždėjo žiurkių. 

Lygiai taip pat iš lėto Raugas nusisuko į kelią. Henris apsidžiaugė. Vas 
Raugo žvilgsnis, na, nelabai mielas. Jame atsispindėjo kažkas. Prickaiš- 
tas? Pyktis? Kas? 

Už šito automobilio vairo miręs berniukas. 

Henris pažvelgė į pašiurpusias savo rankas. Dar truktelėjo iš butelio. 
Šįkart ne taip degina, ir šiluma plačiau pasklido. 

“Plimutas" nusileido Ap Mailo kalva ir ėmė suktis žiedu pagal laikro- 
džio rodyklę... tik kad tokiu paros metu nebuvo kitų automobilių; visi 
šviesoforai virto oranžinėmis blykstėmis, taškančiomis tuščias gatves ir 
uždarinėtus pastatus šviesos pliūpsniais. Buvo taip tylu, kad Henris galėjo 
girdėti trakšint perjungiklius kiekvienoje lempoje... o gal tik įsivaizdavo? 

- Nenorėjau palikti tavęs tąkart, Raugai, - pasakė Henris. - Na, jei ne- 
tyčia taip pamanei. 

Gyslų girgždesys. Raugas vėl svilina savo vienintele įkritusia akimi. 
Lūpos virto šiurpiu šypsniu, atkišusiu pilkai juodas dantenas, apaugusias 
savais pelėsiais. Kokia šita šypsena? - svarstė Bauersas, kol automobilis 
švilpė Meino gatve pro “Fryzą" iš vienos pusės ir “Nenės"' užkandinę su 
“Aladino"? kino teatru iš kitos. Atlaidi? Bičiuliška? Ar sakanti, kad turiu 
atsiteisti, atsiteisti su tavimi, Henri, už tai, kad palikai mudu su Viku? 
Kokia? 

- Turi suprasti, kaip ten buvo, - ištarė Henris ir nutilo. Kaip ten buvo? 
Galvoje vėlėsi viskas, maišėsi kaip mozaikos detalės Džuniper Hilo poil- 
sio kambaryje ant stalo. O tikrai, kaip ten viskas buvo? Jie pasekė storu- 
lį su mergiūkšte iki Kanzaso gatvės ir liko krūmuose stebėti, kaip anie 
ropščiasi pylimu. Jeigu būtų dingę iš akių, visi trys baigtų slapstytis ir tie- 
siog pultų vytis: du geriau negu išvis nieko, o kita - su laiku. 

Bet jie niekur nedingo. Jie atsirėmė į tvorą ir kalbėjosi žvalgydamie- 
si į gatvę. Retkarčiais atsigręždavo patikrinti skardžio į Barensą, bet Hen- 
ris neleido savo šutvei iškišti nosies. 

Dangus, prisimena jis, apsiniaukė, iš rytų vėjas nešė debesis, oras ap- 
sunko. Po pietų turėjo imti lyti. 

O kas toliau? Kas... 

Kaulėta išdžiūvusi ranka suspaudė jo dilbį, 17 Henris suriko. Jis vėl bu- 
vo pradėjęs smegti į tą minkštą pilkumą, bet kraupus Raugo prisilietimas 
ir riksmo sukeltas skausmas sugrąžino realybėn. Henris apsidairęs išvy- 
do Raugo veidą per porą colių nuo savojo; jis įkvėpė ir iškart pasigailė- 
jo. Senis Raugas tikrai prašosi į žemę. Henris vėl prisiminė supuvusius 
pomidorus, užmestus kokiame nors daržinės kampe. Jį sutąsė. 

Staiga Henris prisiminė galą - Raugo ir Viktoro galą. Kaip kažkas iš- 
niro iš tamsos, kai jie stovėjo kanalizacijos šulinyje su grotelėmis virš gal- 
vų, svarstydami, kuria atšaka toliau sukti. Kažkas... Henris negalėjo pa- 
sakyti kas. Kol Viktoras nesuklykė: “Frankenšteinas! Frankenšteinas!" Ir 
tikrai, ten buvo Frankenšteinas su kyšančiais iš kaklo varžtais ir giliu siū- 
lės randu kaktoje. Atžlegsėjo batais kaip vaikiškomis kaladėlėmis. 

- Frankenšteinas! - suklykė Vikas. - Fra... - ir tada Viko galvos neli- 
ko, Viko galva nuskriejo per šachtą ir, stuktelėjusi į akmeninę sieną, Žneg- 
telėjo ant žemės. Pavandenijusios geltonos monstro akys įsmigo į Henrį, 
ir Henris suakmenėjo. Peilis iškrito, ir šiltas upeliukas nutekėjo jo kojomis. 

Baidyklė puolė prie jo, ir Raugas... Raugas... 

- Klausyk, žinau, kad pabėgau, - pasakė Henris. - Nereikėjo taip elg- 
tis. Bet... bet... 

- Aš pasimečiau, - sušnibždėjo Bauersas, lyg norėtų pasakyti savo se- 
nam bičiuliui, kad ir jis nukentėjo. Skambėjo nerimtai, kaip pasakymas 
“Na taip, žinau, kad buvai nužudytas, Raugai, bet man, įsivaizduok, po 
nykščio nagu įlindo pašinas!'' Bet tada buvo nekas... tikrai nekas. Jis blaš- 
kėsi po tą dvokiančios tamsos pasaulį valandas, kol, prisimena, nepradėjo 
rėkti. Kažkur pargriuvo - krito iš aukštai, net spėjo pagalvoti: “O kaip ge- 
rai, po sekundės būsiu negyvas ir visa tai baigsis" - ir atsidūrė sraunia- 
me vandenyje. Po Kanalu, spėjo jis. Paskui išėjo į prietemą, nusiyrė iki 
kranto ir pagaliau išlipo iš Kenduskego už kokių penkiasdešimt jardų nuo 
tos vietos, kur po dvidešimt šešerių metų nuskęs Adrianas Melonas. Hen- 
ris paslydo, nugriuvo, stuktelėjo galvą, apalpo. Kai atsigavo, buvo jau 
tamsu. Kažkaip sugebėjo išsigauti į 2-ąjį kelią, susistabdė mašiną ir pa- 
siekė namus. O ten jau laukė policija. 

Bet tai buvo vėliau, o tuo metu Raugas iššoko priešais Frankenšteiną, 
ir Henris prieš puldamas į kojas dar spėjo pamatyti, kaip monstras nus- 
maukė kairį Raugo skruostą iki kaulo. Bet dabar Raugas grįžo ir kaip tik 
į kažką rodo. 

Henris apsižiūrėjo, kad jie sustojo priešais “Derio" viešbutį, ir staiga 
viskas paaiškėjo. Tai vienintelis likęs tikras viešbutis Deryje. 58-aisiais 
Eksčeinžo gatvės gale dar buvo “Rytinė žvaigždė" ir “Keliautojo poilsis“ 
Torolto gatvėje. Jų neliko atnaujinant miestą (Henris žinojo tai, mat kas- 
dien su susidomėjimu skaitė Derio “News" Džuniper Hile). Liko tik “De- 
rio“ viešbutis ir keletas nakvynės namiūkščių užmiestyje. 

Stai kur jie, - pagalvojo jis. - Čionai. Visi, kas liko. Miega ir sapnuo- 
ja dangiškus migdolus... o gal kanalizacijos vamzdžius. Aš juos sutvar- 
kysiu. Sutvarkysiu vieną po kito. 0 

Jis vėl išsiėmė “Texas Driver“ butelį ir gurkštelėjo. Siltas kraujas 
lašėjo jam ant kelių, po užpakaliu sėdynė buvo lipni, bet vynas - gerai, 
vynas leido tai pamiršti. Žinoma, geriau būtų burbonas, bet “Draiveris" 
geriau negu nieko. 

- Klausyk, - pasakė jis Raugui, - atleisk, kad pabėgau. Net nežinau, ko- 
dėl taip pasielgiau. Prašau... nepyk. 

Haginsas prabilo pirmą ir paskutinį kartą, bet balsas buvo ne jo. Bal- 
sas, kuris sklido iš pūvančios Raugo gerklės, buvo gilus, galingas ir šiur- 
pus. Henris suinkštė. Tai buvo balsas iš mėnulio, klouno balsas, balsas, 
kurį jis girdėdavo sapnuodamas vamzdžius ir latakus su šniokščiančiu 
vandeniu. 

- Užsičiaupk ir sutvarkyk juos, - pasakė balsas. 

- Žinoma, - suverkšleno Henris, - taip, gerai, aš mielu noru, nesirūpink... 

Jis grąžino butelį į vietą. Ten rado sulankstytą raštelį. Ištiesė jį, palik- 
damas kraujo atspaudus kampuose. Viduryje lapelio skaisčiai raudonavo 
užrašas: 


ATMINTINĖ NUO PENIVAISO! 


Žemiau rūpestingai išspausdinta didžiosiomis raidėmis: 


BILAS DENBRAS 311 
BENAS HENSKOMAS 404 
EDIS KASPBRAKAS 609 
BEVERLĖ MAŠ 518 
RIČIS TOZIJERIS 217 


- Jų kambarių numeriai. Tas tai gerai. Sutaupys laiko. Ačiū, Ra... 

„Bet Raugas buvo dingęs. Vairuotojo sėdynė buvo tuščia. Liko gulėti 
tik Niujorko “Jankių" kepuraitė su pelėsiais apaugusiu snapeliu. Ir kaž- 
kokia lipni masė ant pavarų rankenos. 

Bauersas dėbsojo į tuščią sėdynę, ir pulsas sutankėjo... pasirodė, kad 
jis girdi judant kažką ant užpakalinės sėdynės. Jis atlapojo dureles ir per 
skubėjimą kone išvirto ant šaligatvio. Apėjo “Fjurį"? iš tolo. 

Judėti buvo sunku: kiekvienas žingsnis draskė pilvą. Bet jis pasiekė 
taką ir sustojo priešais aštuonių aukštų plytų pastatą, kurį vienintelį, be 
bibliotekos ir “Aladino" bei seminarijos, prisiminė iš anų laikų... Daugu- 
ma viršutinių aukštų langų buvo tamsūs, bet matinio stiklo burbulai, su- 
vystyti į sunkaus rūko aureoles, blankiai apšvietė pagrindinį įėjimą. 

Henris patraukė tarp jų, petimi atsistūmė duris. 

Vestibiulis miegojo. Grindys buvo išklotos išblukusiu turkišku kilimu. 
Didžiulis paveikslas ant lubų, sukarpytas sijų stačiakampių, vaizdavo sce- 
nas iš Derio miškų kirtimo. Tarp apkrautų sofų ir krėslų kiurksojo didžiu- 
lis tylus židinys. Už grotelių pamestas tikras beržinis rąstigalis - viešbu- 
čio židinys nebuvo butaforinė seniena. Iš vazonų tryško augalai. Suveria- 
mos stiklinės durys į barą ir restoraną buvo užrakintos. Iš pagalbinių pa- 
talpų tyliai birbė televizorius. 

Henris nutykino vestibiuliu. Kelnės ir marškiniai sukepė nuo kraujo. 
Kraujas įsismelkė į rankų raukšleles, nutekėjo skruostais 17 nudažė kaktą 
kaip indėnų karo dažai. Akys spingsojo akiduobėse. Atsitiktinis praeivis 
būtų klykdamas iš siaubo sprukęs šalin. Bet jo nebuvo. 

Lifto durys atsivėrė, vos paspaudus mygtuką “į viršų". Bauersas pa- 
sižiūrėjo į popierėlį, paskui į aukštų mygtukus. Padvejojęs jis spustelėjo 
6, 1r durys užsidarė. Tyliai suūžė mechanizmas, kai liftas ėmė keltis. 

Galima pradėti nuo viršaus ir leistis žemyn. 

Henris prisišliejo prie sienos užmerkęs akis. Lifto ūžesys ramino. Kaip 
pompavimo mašinos kanalizacijos šuliniuose. Ta diena, - ji vis lindo jam 
į galvą. Kaip viskas atrodė iš anksto surežisuota, o jie tarytum tik vaidi- 
no skirtąją rolę. Kaip Vikas su Raugu atrodė lyg apkvaitę nuo narkotikų... 
Jis prisimena..... 

Liftas skausmingai krestelėjęs sustojo. Durys prasiskyrė. Henris išė- 
JO į tylų koridorių (ir vėl augalai, vijokliai, šlykštūs žali voratinkliai, ne- 
sinori jų liesti - per daug primena tai, kas karojo ten, tamsoje). Henris pa- 
sitikrino popierėlyje. Kaspbrakas 609-ame. Jis pasuko į tą pusę pasirams- 
tydamas ranka į sieną. Liko kraujo juosta, nutrūkstanti tik priartėjus prie 
vijoklių (Henriui koktu darėsi nuo jų). Alsavimas buvo karštas, sausas. 

Stai čia. Henris išsiėmė atlenkiamą peilį, suvilgė liežuviu suskirdusias 
lūpas ir pabeldė į duris. Nieko. Vėl pabeldė, garsėliau. 

- Kas ten? - balsas užsimiegojęs. Gerai. Jis bus su pižama, gerai neiš- 
sibudinęs. O kai atsivers durys, Henris smeigs peilį tiesiai į duobutę kakle, 
neapsaugotą vietelę tiesiai po Adomo obuoliu. 

- Pasiuntinukas, sere, - atsakė Bauersas. - Žinutė nuo Žmonos. - Ar 
Kaspbrakas turi žmoną? Gal ir kvailai leptelėjau. Jis įsitempęs laukė. 
Zingsniai. Slepečių čiužesys. 

- Nuo Mairos? - atrodo sunerimęs. Gerai. Po kelių sekundžių dar ne 
taip sunerims. Henrio dešiniame smilkinyje ritmingai tuksėjo pulsas. 

- Tikriausiai, sere. Cia nėra vardo. Tiesiog parašyta, kad nuo žmonos. 

Tylos sekundė, paskui metalinis atkabinamos grandinėlės žvangesys. 
Išsišiepęs Henris nuspaudė peilio mygtuką. Cekšt. Priglaudęs ašmenis 
prie skruosto, laukė. Girdėjo, kaip atsisuka spynos velkė. Po mirksnio jis 
suleis peilį į plonytį suskio kakliuką. Laukia. Durys atsidarė, ir Edis 


10 
Nevykėliai kartu, 13 : 20 


pamatė iš Kostelo turgaus išsukančius Steną su Ričių. Abu čiulpė le- 
dus ant pagaliuko. 

- Ei! - riktelėjo jis. - Ei, palaukit! 

Jie atsigręžė, Stenas pamojavo. Edis pasileido prie jų, kiek pajėgė grei- 
čiau, o tai nebuvo labai greitai. Viena ranka buvo įmūryta į gipsą, kita 
spaudė “Parčėzi"' lentą. 

- Ką tu pasakysi, Edi? Ką tu pasakysi, berniuk? - pareiškė Ričis oriu 
banguojančiu Džentelmeno iš Pietų balsu (kuris kaip joks kitas priminė 
Foghorną Leghorną iš “Varner Brothers" multifilmų). - Na, tik pažiūrėk, 
tu man pažiūrėk... ranka berniuko sulaužyta! Stenai, tu pažiūrėk, ranka 
berniuko sulaužyta! Aiman... būk toks geras, panešėk jo lentutę! 

- Aš pasinešiu, - pasakė atgaudamas kvapą Edis. - Duosit palaižyti, a? 

- Tavo mama būtų prieš, - liūdnai atšovė Ričis ir ėmė valgyti savo por- 
ciją spėriau. Jis ką tik pasiekė šokoladą viduje, mėgstamiausią ledų dalį. 

- Mikrobai, vaikine! Ir žinai... žinai, gali užsikrėsti mikrobais, jei valgy- 
si po kito! 

- Surizikuosiu, - atšovė Edis. 

Nenorom Tozijeris atkišo savo ledus... ir atitraukė, vos draugui spč- 
jus porą kartų lyžtelėti. 

- Gali pabaigti mano, jei nori, - pasakė Stenas. - Man netelpa po pricš- 
piečių. 

- Zydai mažai valgo, - informavo Ričis. - Čia jų religijos dalis, - visi 
trys draugiškai žingsniavo Kanzaso gatvės ir Barenso link. Deris atrodė 
apimtas tingaus popietės snaudulio. Dauguma namų langų, kuriuos jie 
praėjo, buvo užtrauktomis užuolaidomis. Pievelėse mėtėsi žaislai, it jų šei- 
mininkus paskubomis būtų pašaukę iš lauko ir suguldę pietų miego. Va- 
karuose dundėjo griaustinis. 

- Tikrai? - paklausė Steno Edis. ; 

- Ne, Ričis tampo tave už nosies, - atsakė Urisas. - Zydai valgo kaip 
normalūs žmonės, - jis parodė į Ričį. - Kaip jis. 

- Žinai, tu negražiai elgiesi su Stenu, - pasakė Edis Ričiui. - Įdomu, 
kaip tau patiktų, jeigu kas nors pliurptų visokias nesąmones vien todėl, 
kad tu katalikas? 

- O, katalikai dar ne tą padaro, - atsakė Tozijeris. - Tėtis kartą sakė, 
kad Hitleris buvo katalikas, o nužudė milijonus žydų. Teisybė, Stenai? 

- Taip, atrodo, - sutiko Stenlis. Jis atrodė sutrikęs. 

- Mano mama pasiuto, kai tėtis taip pasakė, - tęsė Ričis. Prisiminimas 
sukėlė šypsnį. - Visiškai paa-siuto. Be to, mes, katalikai, turėjome inkvi- 
ziciją, visokius kablius ir prietaisėlius nykščiams išsukioti. Man visos re- 
ligijos atrodo keistos. 

- Man irgi, - tyliai pritarė Stenas. - Mes nesame ortodoksai ar kažkas 
panašaus. Kitaip sakant, mes valgome kiaulieną. Net nelabai žinau, ką 
reiškia būti žydu. Gimiau Deryje, kartais nuvažiuojame į Bengoro sina- 
gogą per Džom Kipurą“, bet... - jis truktelėjo pečiais. 

- Kiaulieną? - susirūpino Edis. Jie su mama buvo metodistai. 

- Žydai ortodoksai nevalgo kiaulienos, - paaiškino Stenas. - Toroje pa- 
rašyta, kad negalima valgyti to, kas šliaužioja po purvą arba vandenyno 
dugnu. Negaliu pasakyti tiksliai. Todėl kiaulės draudžiamos, langustai taip 
pat. Bet mano tėvai juos valgo. Aš irgi... 

- Kaip keista, - pasakė Edis ir nusijuokė. - Niekad negirdėjau apie re- 
ligiją, kuri nurodinėja, ką valgyti. Paskui dar 1ms įsakinėti, kokias dujas 
pirkti. 

- Košerines dujas, - pasakė Stenas ir pats prunkštelėjo. Nei Ričis, nei 
Edis nesuprato, kas jį taip prajuokino. 

- Turi sutikti, Steni, kad tai labai keista, - tarė Ričis. - Keista, kad nc- 
gali valgyti dešros, jei jau esi žydas. 


* Yom Kippur - Atpirkimo diena, žydų šventė rugsėjį ar spalį, kai visą dieną 
pasninkaujama ir sinagogoje meldžiama nuodėmių atpirkimo. 

- Taip? O tu ar valgai mėsą penktadieniais? 

- Žinoma, ne! - pasipiktino Ričis. - Negalima valgyti mėsos penktadie- 
niais, nes... - jis šyptelėjo. - A, aišku, dabar supratau, kur lenki. 

- Ar katalikai tikrai paklius į pragarą, jei valgys mėsą penktadieniais? 
- susidomėjo Edis, visai pamiršęs, kad prieš dvi kartas jų giminė buvo pr1- 
siekę lenkai katalikai ir valgyti mėsą penktadieniais jiems buvo tas pats, 
kas išeiti į gatvę neapsirengus. 

- Žinai ką, Edi, - pasakė Ričis, - nemanau, kad Dievas pasiųs mane į 
peklą vien todėl, kad užsimiršęs sušveičiau sumuštinį penktadienio prieš- 
piečiams, bet kam rizikuoti? A? 

- Neverta, - sutiko Edis. - Bet tai atrodo... - “Taip kvaila", norėjosi pa- 
sakyti jam, bet tada jis prisiminė istoriją, kurią sekmadieninėje “Mažųjų 
garbintojų" mokyklėlėje papasakojo misis Portlait. Kartą blogas berniu- 
kas pavogė nuo padėklo komunijos duonos ir įsikišo kišenėn. Grįžęs na- 
mo įmetė į unitazą pasižiūrėti, kas atsitiks. Staiga vanduo nusidažė skais- 
čiai raudonai. Tai buvo Kristaus kraujas, pasakė ji, ir jis pasirodė berniu- 
kui todėl, kad jis įvykdė labai negerą darbą, vadinamą SVENTVAGYSTE. 
Tai buvo perspėjimas, jog įmetus Jėzaus kūną į tualetą, nemirtinga siela 
pasmerkiama pragaro pavojui. 

Iki tolei Edis mėgo komunijos apeigą, kurioje jam buvo leista dalyvau- 
ti tik nuo praėjusių metų. Metodistai vietoj vyno vartoja vynuogių sultis, 
o ostiją atstoja šviežios minkštos baltos duonos kubeliai. Edžiui patiko pri- 
1mti maistą ir gėrimą kaip religinės apeigos dalį. Bet po misis Portlait pa- 
sakojimo pagarbi ritualo baimė virto kažkokiu gąsdinančiu, netgi kraupiu 
aktu. Siekti duonos reikalavo nepaprasto drąsos sukaupimo, Edis visada 
bijojo elektros šoko... ar, dar blogiau - kad duona delne staiga pakeis spal- 
vą, virs raudona, ir bažnyčioje nugriaudės nežemiškas balsas: “Nevertas! 
Nevertas! Pasmerktas pragarui! Pasmerktas pragarui!“ Dažnai priėmus ko- 
muniją ryklė susirakindavo, oras imdavo šniokšti pro gerklę, ir Edis su pa- 
nišku nekantrumu laukdavo, kada baigsis palaiminimas ir galės išbėgęs 
į vestibiulį patraukti iš aspiratoriaus. 

Nebūk toks kvailas, - pasakė Edis kartą sau paūgėjęs. ; Tai tik pasa- 
kojimas, o misis Portlait jokia šventoji. Mama sakė, kad ji išsiskyrė Ki- 
teryje ir lošia bingo "Santa Marijoje" Bengore, o tikri krikščionys nelo- 
šia, tikri krikščionys palieka lošimą pagonims ir katalikams. 

Visa tai atrodė pakankamai logiška, bet jo neįtikino. Pasakojimas apie 
ostiją, pavertusią vandenį unitaze krauju, kėlė susirūpinimą, kankino, net 
miegoti neleido. Vieną naktį net šovė mintis, kad geriausia būtų pačiam 
įmesti šventintos duonos į tualetą ir pažiūrėti, kas atsitiks. 

Bet tokiam bandymui pritrūko drąsos. Sveika nuovoka nebūtų išlaikiu- 
si pikta lemiančio kraujo debesies, skleidžiančio kaltinimą ir prakeikimą. 
Jis negalėjo laužyti magiško užkeikimo: Štai mano kūnas, imkite, valgy- 
kite, štai mano kraujas, kurį praliejau už tave ir už visus. 

Ne, jis niekada to nebandė. 

- Atrodo, kad visos religijos keistos, - pasakė pagaliau Edis. Bet ga- 
lingos, pridūrė mintyse, magiškos... ar tai irgi ŠVENTVAGYSTĖ? Jis pri- 
siminė padarą iš Neibolto gatvės ir pirmą kartą pamatė beprotišką para- 
lelę - vilkolakis juk irgi išlipo iš tualeto. 

- Jetau, atrodo, kad visi miega, - pasakė Ričis, nerūpestingai sviesda- 
mas tuščią ledų popierėlį į lataką. - Kada nors matėte tokią tylą? Negi visi 
išėjo į Bar Harborą? 

- E-e-ei, v-vyručiai! - pasigirdo Bilo balsas už nugarų. - Pa-palaukite! 

Edis atsigręžė, kaip visad nudžiugintas Didžiojo Bilo balso. Jis mynė 
Silverį pro Kostelo aveniu kampą, aplenkęs Maiką, nors Maiko “Schwin- 
n'as" buvo beveik naujas. | 

- O-je-jo, Silveri, VARYYYK! - suriko Bilas. Jis praskriejo pro juos 
mažiausiai dvidešimt mylių per valandą greičiu, tratėdamas į stipinus su- 
kištomis kortomis. Paskui jis pasuko pedalus į kitą pusę ir cypdamas sus- 
tojo. Padangos paliko žavingą juostą. 

- Mikčius Bilas! Na, kaip tu, berniuk? Ach sakyk, sakyk tu man, kaip 
sekasi, berniuk? - pratrūko Ričis. 

- G-g-gerai, - atsakė Bilas. - B-Beno ar B-B-Beverlės nematėte? 

Pasivijo ir Maikas. Veidas buvo nusėtas prakaito lašiukais. 

- Tai kokį greitį pagaliau pasiekia šitas dviratis? 

Bilas nusijuokė. " 

- T-t-tiksliai net ne-nežinau. L-labai g-g-greitas. 

- Nemačiau jų, - atsakė Ričis. - Veikiausiai ten kur nors. Burkuoja. “Š- 
bum, š-bum... ja-da-da-da-da-da-da... tu svajonė, širdele“. 

Stenas Urisas suraukė nosį. 

- Jis pavydi, - šnipštelėjo Ričis Maikui. - Žydai nemoka dainuoti. 

- P-p-p-p... 

- Pyp-pyp, Riči, - aplenkė Bilą Ričis, ir visi nusikvatojo. 

Netrukus vėl visi traukė į Barensą. Maikas su Bilu stūmė savo dvira- 
čius. Gyvas pokalbis nutilo. Edis Bilo veide pastebėjo nerimo šešėlį ir pa- 
galvojo, kad šita tyla taip pat jį veikia. Ričis tik pajuokavo, bet iš tikro 
atrodė, jog visas Deris išpėdino į Bar Harborą visai dienai... Gatve nep- 
ravažiavo jokia mašina, nepraskubėjo pro šalį jokia senutė su pirkinių ve- 
žimėliu. 

- Tikrai tylu, a? - nutraukė pauzę Edis, bet Bilas tik linktelėjo. 

Jie perėjo gatvę į Barenso pusę ir pamatė Beną su Beverle, lekiančius 
priešais ir kažką rėkiančius. Edį pritrenkė Beverlės išvaizda. Ji visad bu- 
vo tokia švarutė ir tvarkinga, švarūs plaukai rūpestingai surišti į uodegą. 
Dabar ji, rodės, aplipusi viso pasaulio šiukšlėmis. Akys liguistai išplės- 
tos. Skruostas perdrėkstas. Džinsai išvolioti kažkokioje smirdalynėje, pa- 
laidinė perplėšta. 

Už jos, kretėdamas pilvu, pūškavo Benas. 

- Negalim eiti į Barensą, - dusdama išpyškino Beverlė. Anie... Hen- 
ris... Viktoras... ten kažkur... peilį... jis turi peilį... 

- L-lėčiau, - pasakė Bilas, iš karto ir be ypatingų pastangų perimda- 
mas iniciatyvą. Jis nužvelgė pribėgantį Beną iškaitusiais skruostais ir sun- 
kiai pompuojančia krūtine. 

- Ji sako, kad Henris išprotėjo, Didysis Bilai, - pasakė Benas. 

- Velnias, tai nori pasakyti, kad jis kada nors buvo sveiko proto? - pak- 
lausė Ričis ir nusispjovė pro dantis. 

- U-užsičiaupk, Ri-Riči, - nutildė jį Bilas ir pasisuko į Beverlę. - P-pa- 
sakok. 

Edžio ranka nuslydo į kišenę ir pačiupinėjo aspiratorių. Jis nežinojo, 
kuo tai baigsis, bet nuojauta nieko gera nežadėjo. 

Tvardydamasi kiek įstengė, Beverlė sugebėjo perteikti sutrumpintą is- 
toriją - versiją, kuri prasidėjo nuo tada, kai Henris su Viktoru ir Raugu 
pagavo ją gatvėje. Apie tėvą neužsiminė, jai buvo nežmoniškai gėda. 

Kai ji baigė, Bilas pastovėjo valandėlę susigrūdęs rankas į kišenes, nu- 
leistu smakru, atrėmęs Silverio rankenas į krūtinę. Draugai laukė, kartkar- 
tėmis mesdami baukštų žvilgsnį į turėklą, skiriantį gatvę nuo šlaito kraš- 
to. Edis neaiškiai suvokė, kad tai bus galas. Stai ką reiškė dienos tyla, ar 
ne? Jausmas, tarsi visas miestas pakilo ir išėjo, palikęs tuščius pastatų 
lukštus. 

Ričis mąstė apie nuotrauką Džordžo albume, kuri netikėtai atgijo. 

Beverlė galvojo apie savo tėvą, tuščias jo akis. 

Maikas prisiminė paukštį. 

Benas galvojo apie mumiją ir tą išsikvėpusio cinamono kvapą. 

Stenas Urisas mąstė apie džinsus, pajuodusius, varvančius, ir baltas 
kaip popierius rankas. 

- E-e-e-einam, - pagaliau prakalbo Bilas. - L-1e-lei-džiamės a-apačion. 

- Bilai... - pradėjo Benas. Veidas susirūpinęs. - Beverlė sako, kad Hen- 
ris 1š tikro išprotėjo. Jis nori nužudyti... 

- T-t-tai ne jų, - atsakė Bilas, mosteldamas į durklo formos žalią pleištą 
jiems iš dešinės ir apačioje: krūmus, išmėtytas giraites, bambukus, van- 
dens blykstes. - T-tai ne jų n-n-nuosavybė, - jis niūriai nužvelgė draugus. 
- M-man n-n-nusibodo jų bi-bi-bijoti. Mes s-sutriuškinome juos a-a-ak- 
menų mū-mūšyje, ir, jei r-reikės, vėl sumušime. 

- Bet, Bilai, - įsikišo Edis, - jeigu ten ne vien jie? 

Denbras pasisuko į Edį, ir tas pavargęs ištįsęs veidas privertė jį krūp- 
telėti. Tame veide buvo kažkas gąsdinančio, o kas būtent, Kaspbrakas sup- 
rato tik po susitikimo bibliotekoje, praėjus daug daug metų: tai buvo vei- 
das berniuko, stovinčio ant pamišimo ribos, kuris gal net neturėjo daugiau 
sveikos nuovokos ir už savo veiksmus atsakė ne daugiau negu Henris. Ta- 
Bilas. 

- Na, o k-k-kas gi t-tada? 

Niekas jam neatsakė. Griaustinis trinktelėjo arčiau. Edis pakėlė galvą 
ir pamatė atskubančius iš vakarų audros debesis. Jau merks, kaip sakyda- 
vo motina. 

- D-d-dabar pa-paklausykite manęs. N-nė vieno ne-ne-neverčiu eiti k- 
kartu. J-jūsų r-r-reikalas. 

- Aš eisiu su tavim, Bilai, - tyliai pasakė Ričis. 

- Aš irgi, - pratarė Henskomas. 

- Aišku, - gūžtelėjo Maikas. 

Beverlė su Stenu taip pat prisijungė. Edis apsisprendė paskutinis. 

- Geriau jau neik, Edi, - pasakė Ričis. - Tavo ranka, supranti, ne ge- 
riausios formos. 

Edis atsisuko į Bilą. 

- M-man jo r-reikia, - pareiškė Bilas. - E-eisi su m-m-manimi, E-E-Edi. 
Aš t-tavimi pa-pa-pasirūpinsiu. 

- Ačiū, Bilai, - pasakė Edis. Pavargęs, liguistas draugo veidas staiga 
pasirodė labai mielas... ir numylėtas. Jis pajuto susižavėjęs. Aš galėčiau 
už jį numirti tikriausiai, jei paprašytų. Kokia tai galia? Jeigu ji verčia ta- 
ve atrodyti taip, kaip Bilas dabar, matyt, ne tokia gera jau ta galia. 

- Taip, Bilas turi ginklą kraštutiniam atvejui, - pasakė Ričis. - Biolo- 
gines bombas, - jis pakėlė kairę ranką, o dešine pavėdavo po pažastimi. 
Benas su Maiku prunkštelėjo. Edis nusišypsojo. 

Čia pat driokstelėjęs griaustinis privertė vaikus pašokti ir susimesti į 
krūvelę. Kilo vėjas, šiureno šiukšles. Juodas debesis užtraukė blyškų sau- 
lės diską, ir jo neliko. Vėjas buvo žvarbus, gildė nuogą Edžio ranką. Jis 
sudrebėjo. 

- Ar turi savo p-p-pa-paukščių k-knygą, Stenai? 

Urisas paplekšnojo per šoninę kišenę. 

Tada Bilas nužvelgė visus. 

- L-leidžiamės į a-apačią. 

Jie lipo žemyn vorele, tik Bilas laikėsi šalia Edžio kaip žadėjęs. Dvi- 
ratį leido stumti Ričiui. Nusileidęs pritvirtino Silverį nuolatinėje vietoje 
po tilteliu. Jie stovėjo krūvoje ir dairėsi. 

Artėjanti audra ne tik kad netemdė, bet ir neatnešė prieblandos. Bet 
šviesa pasikeitė, daiktai rymojo be šešėlių, aiškūs, lyg iškalti. Edis paju- 
to stingdančią baimę ir nuojautą pilve, suvokęs, kodėl šviesa pasirodė jam 
pažįstama - tokia pati buvo Neibolto gatvės 29-ajame name. 

Akinantis žaibas išgraviravo dangų ir privertė krūptelti. Jis susiėmė 
ranka veidą ir pasijuto skaičiuojąs: vienas... du... trys... Tada nugriaudė- 
jo vienišas kaip M-80 fejerverko sprogimas ir vaikai dar arčiau susiglaudė. 

- Šįryt visai nežadėjo lietaus, - pastebėjo Benas. - Laikraštyje progno- 
zavo kaitrą ir debesis. 

Maikas tyrinėjo dangų. Virš galvos blyškiai melsvoje jūroje, įsitvyro- 
jusioje jiems su Bilu išėjus iš Denbrų namų po priešpiečių, grūdosi sun- 
kūs juodakiliai laivai. | 

- Greitai eina, - pasakė jis. - Dar nemačiau, kad audra taip greitai ei- 
tų. - Ir lyg patvirtindamas driokstelėjo griaustinis. 

- E-e-einam, - pasiūlė Bilas, - p-paliksim E-E-Edžio “Parčėzi" 1-1-lentą 
s-s-slėptuvėje. 

Būrelis pajudėjo takeliu, išmintu nuo to įvykio sąvartyne. Bilas su Ed- 
Žiu ėjo vorelės priešakyje, braukdami pečiais plačialapes šakas. Kiti iš pas- 
kos. Vėjas vėl ūžtelėjo, pašiaušdamas ir sučežindamas krūmus. Atokiau 
kraupiai sutratėjo kaip džiunglių būgnai bambukai. 

- Bilai? - tyliai pašaukė Edis. 

- Kas? | 

- Maniau, kad taip būna tik filmuose, bet... - Edis nelinksmai nusijuo- 
kė. - Jaučiuosi, lyg kažkas mane sektų. 

- A, jie t-t-tikrai č-čia, - atsakė Bilas. 

Edis nervingai apsižvalgė ir prisispaudė savo lentą arčiau. Jis 

atidarė duris siaubo filmo pabaisai. 

Krauju apsitaškiusi figūra galėjo būti tik Henris Bauersas. Henris at- 
rodė kaip lavonas, išlipęs iš kapo. Veidas - suakmenėjusi neapykantos ir 
nuožmumo kaukė. Dešinė ranka pakelta prie smakro, ir kai Edis išsprogi- 
nęs akis pajėgė vėl įkvėpti, ji šovė į priekį, ir šviesa nuslydo peilio ašme- 
nimis. 

Nė mirksnio nesvarstęs (nebuvo kada, sekundė dvejonės būtų atsiėju- 
si gyvybę), Edis trenkė durimis. Jos nukreipė žudikišką peilio kursą per 
colį nuo Edžio kaklo. 

Ranka, prispausta prie staktos, trakštelėjo. Henris tyliai sudejavo. Pirš- 
tai atsileido. Peilis barkštelėjo ant grindų. Edis nuspyrė jį po televizoriumi. 

Henris įsirėmė į duris. Bauersas svėrė bent šimtu svarų daugiau, ir Edis 
buvo nusviestas kaip skudurinė lėlytė. Kelius pakirto lovos kraštas, jis nu- 
virto ant jos. Henris įėjo į kambarį ir užtrenkė duris. Suko spyną, kai Edis 
atsisėdo smaugiama spazmų gerkle. 

- Gerai, pede, - pasakė Henris. Akys nukrypo į grindis, naršydamos 
peilio. Jo nesimatė. Edis apčiuopė ant naktinio stalelio porą butelių “Perje" 
vandens, užsakyto iš anksto tą pačią dieną. Sitas pilnas, aną ištuštino prieš 
eidamas į biblioteką, nes nuo įtemptų nervų suėmė smarkus rėmuo. “Per- 
je“ padeda virškinimui. 

Kai nepastebėjęs ginklo Henris ėmė artintis prie jo, Edis suėmė žalią 
kriaušės formos butelį už kaklelio ir sudaužė į staliuką. “Perje" putoda- 
mas ir šnypšdamas nuplovė visus vaistų buteliukus, kurie ten buvo. 

Henrio marškiniai ir kelnės buvo sunkūs nuo pradžiūvusio ir visai 
šviežio kraujo. Dešinė ranka dabar karojo keistu kampu. 

- Pedalas, - sušvogždė Bauersas, - parodysiu, kaip mėtytis akmenimis. 

Jis puolė prie lovos ir griebė Kaspbraką, kuris vis dar nelabai suvo- 
kė, kas čia vyksta. Nuo tada, kai atidarė duris, nepraėjo ir keturiasdešim- 

ties sekundžių. Henris siekė jo. Edis smeigė aštrių nudaužto butelio kak- 
liuku. Sukė išpjovė iš dešinio užpuoliko skruosto diržą ir kliudė akį. 

Henris be garso suriko ir atsitraukė. Perpjauta akis, lašanti gelsvu 
skysčiu, pakibo i iš akiduobės. Žandas prapliupo krauju. Edžio riksmas bu- 
vo garsesnis. Jis pakilo nuo lovos ir ėmė artintis prie Henrio, padėti tik- 
riausiai, kai Bauersas vėl puolė. Kaspbrakas gynėsi žalio stiklo šuke kaip 
špaga, ir šįkart ji giliai susmigo į kairę Henrio ranką, sulindo į pirštus. 
Kliūstelėjo naujo kraujo. Henris sugargė, visai kaip žmogus, bandantis at- 
sikrenkšti, ir švystelėjo Edį dešine. 

Edis atsitrenkė į rašomąjį stalą. Kairė ranka po juo kryptelėjo, ir jis vi- 
su svoriu ant jos užgulė. Plykstelėjo skausmas. Edis pajuto, kaip kaulas 
išsiskiria senojo lūžio vietoje, ir turėjo sukąsti dantis, kad sulaikytų ago- 
nišką riksmą. 

Sešėlis užgožė šviesą. 

Virš jo svirduliuodamas stovėjo Henris Bauersas. Keliai sulinko. Kairė 
ranka varvino kraują ant Edžio chalato. 

Edis laikė “Perje"? kaklelį atkišęs, ir kai Henrio keliai visai atsipalai- 
davo, įrėmė kamštuką sau į krūtinkaulį. Henris kaip medis driokstelėjo že- 
mėn, pasismeigdamas ant šukės. Edis pajuto trupant savo ranką, kuri vis 
dar buvo po juo. Naujo skausmo iešmas pervėrė kūną. Šiltas skystis lie- 
josi ant jo. Edis jau nesusigaudė, ar tas kraujas jo, ar Bauerso. 

Henris trukčiojo kaip išmestas ant kranto upėtakis. Batai ritmingai dau- 
žėsi į kilimą. Iš jo burnos tvoskė puvėsių kvapas. Paskui Henris išsitem- 
pė ir nusirito. Iš pilvo groteskiškai styrojo butelio kaklelis, lyg išdygęs iš 
ten. 

- Gag, - sugargė Henris ir nutilo amžiams. Žiūrėjo į lubas. Edžiui pa- 
sirodė, kad jis galbūt negyvas. 

Jis kovojo su silpnumo bangomis, grasinančiomis panardinti į alpulį. 
Pakilo ant kelių, atsistojo. Kai ranka švystelėjo į priekį, nauja skausmo 
banga išblaivė truputį. Sniokšdamas, trokšdamas Edis pasiekė naktinį sta- 
lelį. Ištraukė savo aspiratorių 1š gazuoto vandens balos, įsikišo į burną ir 
nuspaudė gaiduką. Nusipurtė nuo skonio, paskui dar kartą spustelėjo. At- 
sigręžė į kūną ant grindų - negi ten Henris? Ar gali būti? Yra. Pasenęs, 
“ežiukas" daugiau žilas negu juodas, kūnas nutukęs, išbalęs, išpurtęs, 1r 
vis dėlto tai Henris. Ir Henris negyvas. Galų gale Henris... 

- Gag, - kriuktelėjo Henris ir atsisėdo. Rankos graibė ore turėklų, ku- 
rie buvo jam vienam matomi. Iškabinta akis lašėjo, apatinis vokas išvir- 
to ant skruosto. Henris apsidairė, pamatė Edį, prisispaudusį prie sienos, 
ir pamėgino stotis. 

Henris išsižiojo, kraujas pliūptelėjo iš gerklės. Jis vėl sudribo. 

Spurdančia širdimi Kaspbrakas sugraibė telefoną, bet įstengė tik nu- 
mušti jį nuo stalo ant lovos. Suspaudė jį ir surinko O. Telefonas skam- 
bėjo, skambėjo, skambėjo. | 

Nagi, - ragino mintyse Edis, - ką ten darai, čiurini? Prašau pakelt su- 
mautą ragelį! 

Skambutis netilo. Edis nepaleido akių nuo Henrio, bet kada tikėdama- 
sis naujo bandymo atsistoti. Kraujas. O Viešpatie, kiek kraujo. 

- Budintis, - atsiliepė užsimiegojęs suirzęs balsas. 

- Paskambinkit į misterio Denbro kambarį, - pasakė Edis. - Nedelsdami, 
- kita ausimi jis klausėsi garsų koridoriuje. Ar labai girdėjosi? Ar neims 
belstis ir klausinėti, kas čia darosi? 

- Ar jūs tikrai norite, kad paskambinčiau? - pasitikslino tarnautojas. - 
Dabar dešimt po trijų. 

- Taip! - Edis kone rėkė. Ranka, laikanti ragelį, konvulsiškai trukčio- 
jo. Kitoje įkyriai Zyzė širšių lizdas. Ar tik Henris nepajudėjo vėl? Ne, tikrai 
ne. 

- Gerai jau, gerai, - nusileido budintysis. - Nurimkite, bičiuli. 

Trakštelėjimas, paskui kimus kambario telefono skambutis. Prieik, Bi- 
lai, prieik, prieik... 

Netikėta kraupi mintis nutvilkė Edį. O jei Henris pirmiau aplankė Bi- 
14? Ar Ričį? Beną? Bevę? Arba užsuko į biblioteką iš pradžių? Henris tik- 
rai kažkur buvo apsilankęs; jei nebūtų jo prieš tai kažkas aptvarkęs, da- 
bar ant kilimo gulėtų Edis su peiliu, styrančiu iš gerklės taip pat, kaip kyšo 
“Perje" kakliukas iš Bauerso pilvo. O jeigu Henris užsuko pas visus ir ap- 
tiko juos beginklius ir gerai nepabudusius kaip jį? Gal jie visi negyvi? 
Mintis buvo tokia klaiki, kad Edis būtų ėmęs klykti, jei Bilo telefonas ty- 
lėtų. 

- Maldauju, Didysis Bilai, - šnibždėjo Kaspbrakas. - Prašau, būk ten. 

Ragelį kažkas pakėlė, ir neįprastai atsargus Bilo balsas pasakė: 

- Alio? 

- Bilas, - ištarė Edis... vos ne verkšlendamas. - Ačiū Dievui, Bilas. 

- Edi? - Bilo balsas valandėlei nutolo, kažkam aiškindamas, su kuo 
kalba. Paskui vėl garsiai: - Kas atsitiko, Edi? 

- Cia Henris Bauersas, - pasakė Edis. Vėl pažvelgė į kūną ant grindų. 
Ar nesujudėjo? Sįkart tikrai sunkiai sekėsi save tuo įtikinti. - Bilai, jis atė- 
j0 čia... aš jį nužudžiau. Jis turėjo peilį. Atrodo... - Edis pritildė balsą. - 
Atrodo, kad tai tas pats peilis, kurį turėjo aną kartą. Prisimeni? 

- P-p-prisimenu, - niūriai atsakė Bilas. - Edi, paklausyk manęs. Noriu, 
kad tu 


Barersas, 13 : 553 


g-g-grįžtum ir pakviestum čia B-B-Beną. 

- Gerai, - sutiko Edis ir nuskuodė atgal. Jie artėjo prie laukymės. 
Griaustinis draskėsi apniauktame danguje, vėjas aimanavo krūmokšniuose. 

Benas priėjo išlindus į aikštelę. Liukas, juodas vaiduokliškas kvadra- 
tas žalumoje, buvo atidarytas. Upelis kaip niekad čiurleno aiškiai, ir Bi- 
lą apėmė neabejotinas įsitikinimas: tą garsą, šitą vietą jis mato vaiko aki- 

mis paskutinį kartą. Jis giliai įtraukė žemės, oro, salsvo šiukšlyno, rūks- 
tančio kaip neryžtingas vulkanas, kvapą. Nulydėjo būrį paukščių Senojo 
Iškyšulio link. Zvilgtelėjo į kunkuliuojančius debesis. 

- Kas yra? - paklausė Benas. 

- K-kodėl jie nebandė mūsų pa-pagauti? Jie č-čia. E-E-Edis t-t-teisus. 
Aš juos ja-aučių. 

- Taip, - sutiko Henskomas. - Gal jie tiek kvaili, jog mano, kad mes 
grįšime į slėptuvę. Tada mus užspeis. | 

- Ga-ga-gali būti, - pasakė Bilas ir jį suėmė bejėgiškas pyktis dėl sa- 
vo mikčiojimo, per kurį negalėjo greitai kalbėti. Bet tikriausiai to, ką jautė, 
nebūtų ir taip galėjęs išsakyti - kaip jis beveik mato Henrio Bauerso aki- 
mis, kaip, stovėdami skirtingose barikadų pusėse ir valdomi priešingų jė- 
gų, jie pasidarė labai artimi. 

Henris laukė, kad jie stos į kovą. 

Ir bus nužudyti. 

Galvoje plykstelėjo balta šviesa. Jie taps žudiko, šiurpinančio Derį po 
Džordžo mirties, aukomis - visi septyni. Kūnai bus rasti arba ne. Tai prik- 
lausys nuo to, ar TAS saugos Henrį ir Raugą su Viktoru. Taip. Kitiems, 
šitam miestui mes būsime žudiko aukos. Ir tai tiesa, nesuprantamu būdu 
tai yra tiesa. TAS trokšta mūsų mirties. Henris yra įrankis, kad TAM ne- 
reikėtų pasirodyti. Aš būsiu pirmas veikiausiai... Beverlė su Ričiu galėtų 
sulaikyti kitus, arba Maikas, bet Stenas išsigandęs, Benas irgi, nors jis, at- 
rodo, stipresnis už Steną. Edis sulaužyta ranka. Ir ko aš juos čia atsive- 
džiau? Dieve! Ko? 

- Bilai? - nekantriai pašaukė Benas. Kiti prisijungė prie jų netoli slėp- 
tuvės. Griaustinis sudrebino dangų, vėjas įsismarkavo lapijoje. Blyškio- 
je Žaibo šviesoje kuždėjosi bambukai. 

- Bilai... - dabar jau Ričis. 

- Sšš! - žaižaruojantis karštligiškas žvilgsnis visus nutildė. Bilas žvelgė 
į krūmus, į Kanzaso gatvės pusėn nusirangantį takelį ir pajuto, kaip są- 
monė tarytum pakyla į aukštesnį lygmenį. Neliko mikčiojimo, atrodė, kad 
mintys plūsta pašėlusiu intuicijos srautu, viskas tarsi artėja prie jo. 

Džordžas viename gale, mes su draugais - kitame... Ir tada tai baigsis 

(vėl) 

vėl, taip, vėl, nes taip buvo anksčiau, ir pabaigoje visada turi būti di- 
džiulė auka, baisus įvykis, kuris tai sustabdytų, ir aš nežinau, iš kur ga- 
liu tai žinoti, bet žinau... o jie... jie... 

- Jie leis tam į-įvykti, - sumurmėjo Bilas, aklai įsistebeilijęs į tako ga- 
liuką. - Z-Ž-žinoma leis. 

- Bilai? - maldaudama pašaukė Beverlė. Vienoje pusėje stovėjo smul- 
kutis ir pedantiškas Stenas su mėlynais teniso marškinėliais ir chaki kel- 
nėmis. Bevei iš kitos pusės stovėjo Maikas, įsmeigęs į Bilą akis, it skai- 
tytų jo Mintis. 

Jie leis tam įvykti, kaip visada leidžia, paskui viskas nurims, grįš į seną 
vagą, TAS... TAS 

(miega) | 

miegos... arba nulįs į savo guolį žiemai kaip lokys... o tada vėl viskas 
iš naujo, ir jie... žmonės žino... žino, kad taip turi būti, todėl TAS ir eg- 
zistuoja. 

- Aš a-a-a-aaa... 

O prašau Dieve prašau Dieve jis kelia kumščius prašau Dieve prieš 
baslius leisk man pasakyti baslius ir sako o Dieve Viešpatie LEISK MAN 
ĮSTENGTI KALBETI! 

- Aš a-a-atsivedžiau jus č-čia, n-n-n-nes n-n-niekur nėra s-s-saugu, - 
išspaudė Bilas. Apsiseiliojo, kol pasakė. Nusišluostė lūpas ranka. - D-D- 
Deris yra TAS. S-s-suprantate m-m-mane? - žvilgsnis vėrė draugus; jie tru- 
putį atsitraukė, akys liguistai švytėjo. - De-Deris yra T-T-TAS! K-k-kur 
b-benueitume... kai T-T-TAS p-p-p-a-sieks m-mus, jie n-n-nematys, n-n- 
negirdės ir n-n-nieko n-n-nežinos, - Bilo žvilgsnis maldavo. - A-ar su-sup- 
rantate, k-k-kaip čia y-yra? M-m-mes t-tegalime pa-pamėginti b-baigti, ką 
p-p-pradėjome. 
laikraštį ir ramiausiai išnykstantį už durų. Jie nematys, negirdės ir nieko 
nežinos. O mano tėvas 

(nusimauk tas kelnes, kekše) 

norėjo mane užmušti. 

Maikas pagalvojo apie priešpiečius pas Bilą. Bilo mama buvo pasken- 
dusi savo pasaulyje. Rodės, kad per Henrio Džeimso romaną net nepas- 
tebėjo berniukų, kurie užsitepė sumuštinius ir sučiaumojo stovėdami prie 
spintelių. Ričis pagalvojo apie tvarkingus, bet be gyvos dvasios Steno na- 
mus. Draugas net kiek nustebo, nes mama priešpiečiams visada būdavo 
namie. Tomis retomis išimtimis likdavo raštelis, kur būdavo parašyta, kaip 
ją rasti. Bet šiandien nebuvo jokio raštelio. Mašinos nebuvo ir viskas. 
“Tikriausiai išvažiavo apsipirkti su savo drauge Debe“, - pasakė truputį 
sunerimęs Stenas ir sėdo tepti sumuštinių su kiaušinių salotomis. Ričis bu- 
vo tai pamiršęs. Iki dabar. 

Edis prisiminė mamą. Kai išeidinėjo su savo “Parčėzi" lenta, nebuvo 
įprastų perspėjimų: “Būk atsargus, Edi, lįsk į kokią nors pastogę, jeigu 
1ms lyti, nežaisk šiurkščių žaidimų, Edi“. Ji paklausė, ar turi aspiratorių, 
ir pasakė, kada grįžti namo, net neužsiminusi “apie tuos chuliganus". Tie- 
siog nuėjo žiūrėti muilo operos, lyg jis neegzistuotų. 

Lyg ir neegzistuotų. 

Ta pati mintis kilo visiems vaikams: kažkaip prieš priešpiečius visi ta- 
po vaiduokliais. 

Vaiduokliais. 

- Bilai? - kimiai pratarė Stenas. - Jeigu kirstume kampą? Per Senąjį Iš- 
kyšulį? 

Bilas papurtė galvą. 

- N-n-nemanau. S-s-sugaus ba-ba-bambukyne... p-pelkyne... arba K- 
K-Kenduskege a-atsiras t-t-tikrų pi-pi-piranijų... ar k-ko k-k-kito. 

Kiekvienas savaip įsivaizdavo galą. Benas matė krūmus, virstančius 
augalais-žmogėdromis. Beverlė įsivaizdavo skraidančias dėles, kaip tos, 
iš šaldytuvo. Stenas regėjo klampią bambukyno žemę, išvemiančią lavo- 
nus vaikų, įtrauktų kemsyno. Maikas Henlonas pagalvojo apie mažus 
Juros roplius su siaubingomis iltimis, išsilukštenančius iš sutrūnijusio me- 
džio kamieno ir sudraskančius juos į skutus. Ričis matė šliaužiančią akį, 
krentančią ant jų, lekiančių po geležinkelio estakada. O Edis mintyse jau 
ropštėsi pylimu ir viršuje pamatė stovintį raupsuotąjį, aplipusį vabalais ir 
kirminais, tykantį jų. 

- Jeigu mums kaip nors pavyktų pabėgti iš miesto, - sumurmėjo Ričis 
ir krūptelėjo, kai dangus sugriaudėjo neigiamai. Ėmė lašnoti, - kol kas nes- 
markiai, paskui vis smarkyn... Žydrynės lopinėlis išnyko kaip nebuvęs. 
- Būtume saugūs, jei tik pavyktų išsikapstyti iš šito prakeikto miesto. 

Beverlė pradėjo sakyti “pyp-py...?", ir akmuo, mestas iš krūmų, kliu- 
dė Maiko galvą. Jis susverdėjo srūdamas krauju pro tankių garbanų šal- 
mą, ir būtų nukritęs, jei ne Bilas. 

- Parodysiu, kaip mėtyti akmenis! - tyčiodamasis riktelėjo Henris iš 
krūmų. 

Bilas matė, kaip bičiuliai karštligiškai dairėsi aplink, pasiruošę išsk- 
listi į šešias puses. O tada viskas bus baigta. 

- B-B-Benai! - įsakmiai pašaukė jis. 

Benas atsigręžė... 

- Bilai, reikia bėgti. Jie... 

Iš krūmų atlėkė dar du akmenys. Vienas atsimušė į Steno šlaunį. Jis 
riktelėjo, daugiau iš netikėtumo negu skausmo. Beverlė išsisuko nuo ant- 
rojo. Akmuo atšoko nuo žemės ir nuriedėjo per slėptuvės liuką. 

- A-a-ar t-tu pr-p-prisimeni p-p-pirmą d-dieną, kai čia a-a-atėjai? - per- 
rėkdamas griaustinį, sušuko Bilas. - Pa-paskutinę m-m-mokslo di-di- 
dieną? 

- Bilai... - riktelėjo Ričis. 

Denbras mostu jį nutildė, neatitraukdamas akių nuo Beno. 

- Aišku, - atsakė Benas, beviltiškai mėgindamas Žiūrėti į visas puses. 
Krūmai dabar pašėlusiai bangavo ir šoko, plakėsi kaip bangos. 

- Šulinys, - paaiškino Bilas. - P-pompavimo s-stotis. M-m-mums r-rei- 
kia t-t-ten. Nuvesk! 

- Bet... 

- N-n-nuvesk m-mus te-tenai! 

Iš krūmų pasipylė akmenų kruša, Bilas spėjo išvysti Viktoro Kriso vei- 
dą, išsigandusį, apkvaitusį ir kartu godų. O tada akmuo kirto į skruosti- 
kaulį, ir Maikui atėjo eilė prilaikyti draugą, kad nenukristų. Akimirką Bi- 
las nieko nematė. Skruostas nutirpo. Paskui grįžo skausmas, ir jis pajuto 
žandu tekant kraują. Berniukas nubraukė jį, suinkštė kliudęs sirpstantį gu- 
zą ir pasižiūrėjęs į delną nusivalė ranką į džinsus. Plaukai plaikstėsi vė- 
Jyje. 

- Pamokysiu tave mėtyti akmenis, mikčiojanti beždžione! - pusiau nu- 
sikvatojo, pusiau suklykė Bauersas. 

- N-n-nuvesk g-greičiau! - suriko Bilas. Dabar jis suprato, kodėl nu- 
siuntė Edį pakviesti Beną. Jie turėjo nusileisti į tą... būtent tą vienintelę 
pompavimo stotį, ir tik Benas tiksliai atrinks tikrąją iš daugybės, vieno- 
dais tarpais kyšančių abejose upelio pusėse. - T-t-ten ta v-v-vieta! K-k- 
kelias a-apačion! K-k-kelias pas TĄ! 

- Bilai, tu negali to žinoti! - sušuko Beverlė. 

Jis įniršęs jai - jiems visiems - nukirto: 

- Aš žinau! 

Henskomas neryžtingai pastovėjo, laižydamas lūpas ir žiūrėdamas į Bi- 
lą. Paskui metėsi per laukymę upelio pusėn. Dangų perskrodė nuostabus 
violetinio atspalvio žaibas, lydimas grėsmingo griausmo, kad Bilui kojos 
susipynė. Kumščio dydžio akmuo prašvilpė pro pat nosį ir atsimušė į Be- 
no sėdynę. Berniukas suinkštė iš skausmo ir susiėmė ranka už tos vietos. 

- Aa, tešliau! - suspigo Henris tuo pačiu džiugiu ar verksmingu - neaiš- 
kiu - balsu. Sušlamėjo ir trakštelėjo šakos. Henris išlindo, kai vanduo ėmė 
kliokti iš dangaus. Vanduo plovė trumpus Bauerso plaukus, antakius, te- 
kėjo skruostais. Sypsnys atidengė dantenas. - Parodysiu, kaip mėtyti a... 

Maikas rado medgalį nuo slėptuvės statybų ir paleido į Henrį. Apsi- 
vertęs porą kartų, kaukštelėjo tiesiai Bauersui į kaktą. Jis suriko, pliaukš- 
telėjo į tą vietą kaip Žmogus, netikėtai ką gero sugalvojęs, ir žnegtelėjo 
žemėn. 

- B-b-bėgam! P-paskui B-B-Beną! 

Vėl sutraškėjo krūmai, išlindo Raugas su Viktoru. Ir su Henriu prie- 
šaky puolė paskui nevykėlius. 

Vėliau, kai Benas vėl prisiminė tą dieną, bėgimą per bruzgynus atga- 
mino tik epizodiškai. Atsiminė, kad šlapios šakos pliaukšėjo per veidą, 
šventino šaltu vandeniu, atsiminė, kad žaibai su griaustiniu atrodė nesi- 
baigiantys, o Henrio riksmai grįžti ir stoti į kovą susiliejo su Kenduske- 
go čiurlenimu. Kiekvieną kartą, sulėtinus žingsnį, Bilas niukteldavo pa- 
siskubinti. 

O kas, jeigu negalėsiu jos rasti? Nepažinsiu būtent tos pompavimo 
stoties? . 

Oras šniokštė iš plaučių, karštas, su kraujo prieskoniu gerkligalyje. Į 
šoną įsimetė dieglys. Akmens pataikytą vietą perštėjo. Beverlė spėjo, kad 
Henris su šutve ketina juos nužudyti, ir Benas daugiau tuo neabejojo. 

Jis išlėkė ant upelio kranto taip staigiai, kad vargais negalais išlaikė 
pusiausvyrą. Bet pavasarinio potvynio paplautas skardis neišlaikė, nus- 
lydo, ir Henskomas nučiuožė iki pat vandens. Purvas lindo už atsiraičiu- 
sių marškinių ir lipo prie kūno. 

Bilas nulėkė iš paskos ir pastatė draugą ant kojų. 

Kiti vienas po kito išniro iš krūmų pakrantėje. Ričis su Edžiu pasku- 
tiniai, Ričis apkabinęs Kaspbraką per liemenį, krentantys akiniai kabo ant 
nosies galo. 

- K-k-kur? - sušuko Bilas. 

Benas pasisuko į kairę, paskui į dešinę, jausdamas, kad kiekviena sc- 
kundė nepaprastai brangi. Upelis jau dabar atrodė pakilęs, ir apniukęs dan- 
gus nudažė vandenį gąsdinančiu plieno atspalviu. Krantus apaugę krū- 
mokšniai ir kuproti medžiai šoko pagal vėjo dūdelę. Edis pradėjo trokšti. 

- K-k-kur? 

- Aš ne... - pradėjo Benas ir tada pamatė nulinkusį medį su išplauto- 
mis šaknimis. Stai ten jis slėpėsi pirmąją dieną. Numigęs išgirdo Bilo ir 
Edžio pašnekesį. Tada tie anie atėjo... pamatė... nugalėjo. Ate, berniukai, 
tai buvo tikra pyplių užtvanka, patikėkit manimi. 

- Čia! - sušuko jis. - Į tą pusę! 

Vėl švystelėjo žaibas, ir šį kartą Benas jau girdėjo jį, zvimbiantį kaip 
perkrautas traukinio transformatorius. Jis trenkė į medį, ir melsva elekt- 
ros gyvatė suskaldė kamieną į šipuliukus milžinui dantims pasikrapštyti. 
Medis baisiai traškėdamas įvirto į upelį, sukėlė į dangų purslus. Benas at- 
gavo kvapą ir užuodė kažką karšta, dvokų ir gaivališka. Ugnies kamuo- 
lys nusirito išversto medžio kamienu, švystelėjo ryškiau ir užgeso. Sudun- 
dėjo griaustinis ne virš, bet aplinkui juos, lyg būtų patekę po griaustinio 
gaubtu. Prapliupo lietus čiurkšlėmis. 

Bilas stuktelėjo Benui į nugarą, pažadindamas iš tų apmąstymų. 

- R-R-ODYK! 

Benas šlitinėdamas ir taškydamas vandenį nuskubėjo krantu. Pasiekė 
išvartą - duobė po šaknimis jau buvo užnešta - perlipo per ją, smigdamas 
batų galais į šlapią žievę, susidraskydamas rankas iki alkūnių. 

Bilas su Ričiu perkėlė Edį per rąstą, Benas sugavo kitoje pusėje. Edis 
riktelėjo. 

- Kaip tu? - sušuko Benas. 

- Nieko, - išrėkė Edis stodamasis. Jis ištraukė aspiratorių, bet vos neiš- 
damasis aspiratorių į burną. 

Persiropštė Ričis, paskui Stenas ir Maikas. Bilas kilstelėjo Beverlę ant 
medžio, o Benas su Ričiu sugavo iš kitos pusės. Mergaitės plaukai prili- 
po ant galvos, mėlyni džinsai pajuodo. 

Bilas paskutinis prisitraukė ir permetė kojas per kamieną. Henris ir kiti 
du taškydami vandenį lėkė palei upę. Čiuoždamas nuo medžio Denbras 
riktelėjo: 

- M-m-meskit a-akmenis! A-akmenis! 

Pakrantė jais buvo nusėta, o audros išverstas medis buvo puikiausia 
uždanga. Po sekundės dviejų visi septyni pasitiko Henrio šutvę akmeni- 
mis. Jie jau beveik buvo pasiekę medį, ir ataka buvo netikėta. Teko at- 
sitraukti inkščiant iš skausmo ir įniršio, kai akmenys ėmė kapoti veidus, 
krūtines, rankas ir kojas. 

- Pamokyk mus mėtyti akmenis! - riktelėjo Ričis, siųsdamas kiaušinio 
dydžio akmenį į Viktorą. Šovinys kliudė petį ir atšoko tiesiai į dangų. Kri- 

sas subliovė. - Na kaipgis... kaipgis... tik prieik, vaikine! Mes geri mo- 
kiniai! 

- Ta-aaaip! - sušuko Maikas. - Kaip jums patinka? Kaip jums šitai pa- 
tinka? 

Atsakymo nesulaukė. Pasitraukę per saugų atstumą užpuolikai susime- 
tė pasitarti. Netrukus užsiropštė krantu slysčiodami ir klupinėdami ant šla- 
pios žemės, įsitvėrę šakų, kad išsilaikytų stati. 

Ir dingo krūmuose. 

- Jie nori mus apeiti, Didysis Bilai, - pasakė Ričis, taisydamasis ant no- 
sies akiniuš. 

- T-t-tai g-g-gerai. E-eik, B-B-Benai. R-rodyk k-k-k-kelią. 

Benas nurisnojo palei skardį, stabtelėjo (laukdamas kiekvieną sekun- 
dę, kad Henris su draugeliais iššoks tiesiai prieš nosį), 17 pamatė pompa- 
vimo stotį už dvidešimties jardų pasroviui. Bičiuliai sekė paskui. Kitam 
krante kyšojo dar vienas cilindras, antras - už keturiasdešimt jardų prieš 
srovę. Siedu leido drumsto vandens čiurkšlę į Kenduskegą, o anas vos 
sruveno. Jis negaudė, pastebėjo Benas. Pompos mechanizmas buvo su- 
gedęs. 

Jis susimąstęs... ir nusigandęs žiūrėjo į Bilą. 

Bilas pažvelgė į Ričį, Steną ir Maiką. 

- M-m-mums r-r-reikia nu-nuimti d-d-dangtį, - pasakė jis. - P-padėki- 
te m-m-man. 

Dangtis turėjo rankenas, bet nuo lietaus jos pasidarė slidžios, o dangtis 
svėrė nemažai. Benas stojo šalia Bilo, tas padarė vietos jam įsikibti. Vi- 
duje Henskomas girdėjo lašėjimą - nemalonų, aidintį kaip šulinyje. 

- K-K-KELIAM! - sukomandavo Bilas, ir visi penki truktelėjo kartu. 
Dangtis pajudėjo šlykščiai džergžtelėjęs. 

Beverlė įsikibo šalia Ričio, o Edis traukė sveikąja ranka. 

- Viens, du, trys, ir! - skaičiavo Ričis. Dangtis vėl truputį pasistūmė 
nuo cilindro. Sujuodavo tamsos pusmėnulis. 

- Viens, du trys, ir! 

Mėnuo papilnėjo. 

- Viens, du trys, ir! 

Benas stengėsi, kol prieš akis nesumirgo raudoni ratilai. 

- Atgal! - riktelėjo Maikas. - Jau, jau krenta! 

Vaikai atsitraukė ir stebėjo, kaip didžiulis metalinis dangtis susvyruoja 
ir nukrenta. Jis išmušė duobę įmirkusioje žemėje ir nusileido dugnu į vir- 
šų. Į išmintą žolę išsilakstė vabalai. 

- Fu, - pratarė Edis. 

Bilas dirstelėjo vidun. Geležiniai laipteliai vedė į apskritą juodo van- 
dens baseinėlį, dabar sujauktą krentančių lietaus lašų. Viduryje ilsėjosi 
pusiau paskendęs mechanizmas. Į pompavimo stotį iš šoninio vamzdžio 
sruvo vanduo, ir Bilas pašiurpo pagalvojęs: Stai ten mums teks lįsti. Vi- 
dun. 

- E-E-E-Edi. Į-įsikibk į m-m-mane. 

- A-ant ku-ku-kupros. Laikykis s-sveikąja r-ranka, - Bilas parodė kaip. 

Edis suprato, bet neskubėjo. 

- Greičiau! - paragino Denbras. - J-jie t-t-tuoj čia bus! 

Edis apsikabino draugo kaklą, Stenas su Maiku kilstelėjo, kad jis ga- 
lėtų apsikabinti kojomis Bilui per pilvą. Kai Bilas nerangiai perkėlė ko- 
jas per cilindrą, Benas pastebėjo, kad Edis smarkiai užsimerkęs. 

Per lietų girdėjo ir kitką: šaižančios šakos, balsas. Henris, Viktoras ir 
Raugas. Slykščiausia pasaulyje trijulė. 

Bilas paleido betoninį kraštą ir žingsnelis po žingsnelio ėmė leistis že- 
myn. Metalinės kopėtėlės buvo slidžios. Edis konvulsiškai užspaudė jam 
gerklę, ir Bilas pagalvojo, kad dabar praktiškai gali susipažinti, kas ta Ed- 
žio astma. 

- Aš bijau, Bilai, - sušnibždėjo Edis. 

- A-aš irgi. 

Jis įsikibo į viršutinį skersinį. Nors Edis smaugė jį ir atrodė, kad pa- 
sunkėjo bent keturiasdešimčia svarų, Bilas luktelėjo sekundę pažvelgti į 
Barensą, Kenduskegą, skubančius audros debesis. Vidinis balsas ramiai 
pasiūlė gerai apsidaryti, jeigu daugiau netektų išvysti viršutinio pasaulio. 

Tad jis apsižvalgė ir ėmė lipti su prisispaudusiu ant nugaros Edžiu. 

- Ilgiau neišsilaikysiu, - iškošė Edis. 

- Privalai, - atšovė Bilas. - Beveik du-dugnas. 

Viena koja paniro į geliantį vandenį. Jis paieškojo pakopos žemiau, su- 
rado. Po ja buvo dar viena, ir kopėčios baigėsi. Jis stovėjo iki kelių van- 
denyje šalia pompos. 

Bilas nušoko, virptelėjęs, kai šaltas vanduo sušlapino kelnes, ir paleido 
Edį. Giliai įkvėpė. Oras ne pats geriausias, bet užtenka, kad ranka nespau- 
džia gerklės. 

Pakėlė galvą į viršų. Cilindro briauna buvo už dešimties pėdų. Liku- 

- L-1-leiskitės! - riktelėjo Bilas. - P-po vieną! Greičiau! 

Beverlė lengvai permetė koją per kraštą ir įsikibo kopėtėlių. Paskui ją 
leidosi Stenas. Tada kiti. Ričis liko paskutinis, uždelsęs paklausyti, ar toli 
Henris su anais dviem. 

Iš garso sprendžiant, jie turėjo išnirti kiek kairėliau pompavimo sto- 
ties, bet tai nieko nepakeis. 

Tada Viktoras subliovė:. 

- Henri! Čia! Tozijeris! 

Ričis apsidairė ir pamatė atlekiančius į jį persekiotojus. Viktoras lė- 
kė pirmas... bet Henris šiurkščiai pastūmė jį iš kelio, kad vargšelis suk- 
lupo ant kelių. Henris su peiliu, tikru peiliu kiaulėms skersti. Vanduo la- 
šėjo nuo ašmenų. 

Ričis žvilgtelėjo į cilindrą, pamatė Beną su Stenu, padedančius nulipti 
Maikui, ir perlipo kraštą. Henris suprato jo ketinimus ir suriko. Ričis, klai- 
kiai kvatodamas, sulenkta kaire ranka suėmė dešinę už alkūnės su pakeltu 

į dangų kumščiu, rodydamas seniausią pasaulio gestą. Kad Henriui neliktų 
abejonių, dar atkišo didįjį pirštą. 

- Gyvas iš ten neišeisi! - suriko Henris. 

- Įrodyk! - nusijuokė Ričis. Jis bijojo leistis į tą betoninę gerklę, bet 
neįstengė užgniaužti juoko. Ir savo airio policininko balsu sugriaudėjo: 
- Zinoma, mielasis, sėkmė niekada neapleidžia airių! 

Henris paslydo ir čiūžtelėjo šlapia žole vos už dvidešimt pėdų nuo Ri- 
čio, iki pusės kyšančio iš cilindro. 

- Ei, skystablauzdi! - šūktelėjo Ričis, netverdamas triumfu, ir nusike- 
beriojo kopėtėlėmis. Skersiniai buvo slidūs, kartą vos išsilaikė. Paskui Bi- 
las su Maiku suėmė ir pastatė į vandenį iki kelių, šalia kitų, glaudžiu ra- 
tu apjuosusių aparatą. Ričis visas drebėjo, karščio ir šalčio bangos keitė 
viena kitą, bet jis negalėjo susilaikyti nesijuokęs. 

- Būtum matęs jį, Didysis Bilai, nevėkšla kaip visada, ant kojų nepas- 
tovi... 

Apskritime viršuje išniro Henrio veidas. Skruostai subraižyti šakų. Bur- 
na Žiopčiojo, akys blizgėjo. 

- Gerai, - riktelėjo jis žemyn. - Žodžiai dusliai atsimušė betoniniame 
cilindre, ne aidėjo. - Va ir aš. Dabar nepabėgsit. 

Jis permetė vieną koją per briauną, surado viršutinį kopėčių skersinį 
ir atsistojo ant jo abiem. 

Bilas garsiai pasakė: 

- K-k-ai t-t-tik nu-nusileis p-p-pakankamai ž-ž-žemai, v-visi čiumpam. 
N-n-nutraukiam. Ir s-s-sutvarkom. S-s-supratote? 

- Ta-aip, gubernatoriau, - atraportavo Ričis ir drebančia ranka atida- 
vė pagarbą. 

- Supratom, - pasakė Benas. 

Stenas mirktelėjo Edžiui, kuris nesusigaudė, kas vyksta, tik tiek, kad 
Ričis, atrodo; išprotėjo. Jis žvengia kaip pamišęs, kai Henris Bauersas - 
baisusis Henris Bauersas - žada nusileisti ir pribaigti visus kaip žiurkes 
lietaus rezervuare. 

- Aš pasiruošęs, Bilai! - riktelėjo Stenas. 

Henris sustingo ant trečiosios pakopos. Per petį nužvelgė nevykėlius. 
Pirmą kartą jo veide šmėkštelėjo dvejonė. 

Edžiui staiga pasidarė aišku. Jeigu jie išdrįs leistis, turės eiti po vie- 
ną. Sokti buvo per aukštai, o dar tos mašinos, o čia jau laukia septyniese. 

- N-n-nagi, a-ateik, H-Henri, - maloniai pašaukė Bilas. - K-k-ko t-t-ten 
de-delsi? 

- Tikrai, - pritarė Tozijeris. - Juk norėjai sumušti mažus vaikučius, tie- 
sa? Leiskis, Henri. 

- Mes laukiame, - užburkavo Beverlė. - Nemanau, kad tau čia patiks, 
bet leiskis, jei norisi. 

- Ir jei nesi viščiukas, - pridūrė Benas. Ir ėmė cypsėti. Ričis kaipmat 
prisijungė, ir netrukus cypsėjo visas choras. Pašaipus cypsėjimas ir kuda- 
kavimas skardeno ir atsimušinėjo į varvančias drėgnas sienas. Henris Žiū- 
rėjo į juos, spausdamas kairėje savo peilį, plytinės spalvos veidu. Užte- 

ko trisdešimties sekundžių, ir jis vėl užsirangė į viršų. Nevykėliai paly- 
dėjo paniekos šūksniais ir įžeidinėjimais. 

- G-g-gerai, - jau tyliau pasakė Bilas. - M-m-mums r-reikia s-s-sulįsti 
į tą v-vamzdį. G-g-greitai. 

- Kodėl? - paklausė Beverlė, bet Bilas nespėjo atsakyti. Vėl pasirodė 
Henrio veidas ir žemyn nukrito futbolo kamuolio dydžio akmuo. Bevė 
suklykė, sustenėjęs Stenas patraukė Edį prie lenktos sienos. Akmuo pa- 
taikė į surūdijusį pompos korpusą, melodingai skambteldamas, ir atšokęs 
rėžėsi į sieną, per pusę pėdos nekliudęs Edžio. Betono skeveldra skaudžiai 
atsimušė jam į skruostą. Akmuo tėškėsi į vandenį. 

- G-g-greitai! - pakartojo Bilas, ir visi susigrūdo prie angos į vamzdį. 
Jo diametras buvo maždaug penkios pėdos. Bilas suleido visus vienas pas- 
kui kitą (šmėkštelėjo cirko fragmentas - didžiuliai klounai lenda iš mažy- 
tės mašinytės, po daugelio metų jis panaudos šitą detalę “Juoduosiuose 
slenksčiuose"'), pats lindo paskutinis, išsisukęs nuo antro akmens. Paskui 
pasipylė akmenų lietus, daugiausia žvanginęs pompos korpusą. 

Tada akmenys kristi liovėsi, ir žvilgtelėjęs į viršų Bilas pamatė sku- 
biai leidžiantis Henrį. 

- G-g-griebkit jį! - suriko jis draugams. Ričis, Benas ir Maikas susis- 
paudė aplink. Ričis pasišokėjo ir sugavo Henrį už kulkšnies. Henris at- 
sigręžė, pakratė koją, lyg bandydamas atsipurtyti įkyraus šunėko - gal ter- 
jero ar pekino. Tozijeris įsikibo už pakopos ir pakilęs aukščiau iš tikro su- 
leido dantis į Henrio kulkšnį. Henris sustūgo 1r skubiai užsikabarojo į 
viršų. 

- Įkando! - rėkė jis. - Įkando! Tas pideras man įkando! 

- Taip, gerai, kad suleido stabligės šį pavasarį! - paerzino Ričis. 

- Užmėtykit juos, - riaumojo Henris. - Sulyginkit juos su žeme, ištaš- 
kykit jiems smegenis! 

Vėl pasipylė akmenys. Berniukai sugužėjo atgal į vamzdį. Maiką kliu- 
dė nedidelis akmenukas, jis suėmė ranką krūptelėjęs ir laikė, kol skaus- 
mas ėmė slopti. 

- Lygiosios, - pratarė Benas. - Jie negali nusileisti, mes negalim užlipti. 

- M-mums n-nereikia lipti, - tyliai pasakė Bilas, - jūs tai žinote. M- 
mums n-niekada da-da-daugiau nereikės lipti. 

Visų akyse skausmas ir baimė. Niekas nesiryžo nutraukti tylos. 

Iš viršaus nusileido pyktis, atmieštas pašaipa: 

- Mes galim čia palaukti visą dieną, mažiai! : 

Beverlė apsisuko ir dabar žiūrėjo į nuotekų vamzdžio angą. Šviesa stai- 
giai slopo ir matėsi nedaug. Pavyko įžiūrėti betoninį tunelį, trečdalį ap- 
semtą vandens. Dabar jis buvo pakilęs aukščiau negu tik nusileidus. Taip 
yra todėl, kad šita pompa neveikia ir į Kenduskegą vanduo beveik nesu- 
teka. Klaustrofobija suėmė gerklę, oda pasidarė panaši į flanelę. Jei van- 
duo labai pakils, jie gali nuskęsti. 

- Bilai, tai būtina? 

Jis gūžtelėjo. To pakako. Taip, būtina, kas liko? Būti nužudytiems 
Henrio, Viktoro ir Raugo Barense? Ar kieno kito - dar baisesnio - mies- 

te? Ji puikiai atspėjo jo mintį, tame judesyje nebuvo mikčiojimo. Geriau 
jau eiti pas TĄ. Mesti iššūkį kaip vesterne. Garbingiau. Drąsiau. 

Ričis pasakė: 

- Apie kokį ritualą tu mums pasakojai, Didysis Bilai? Tą, iš knygos? 

- Ciudas,- su vos pastebima šypsena atsakė Bilas. 

- Čiudas. - Ričis linktelėjo. - Įsikandi TO liežuvį, o TAS įsikanda ta- 
vąjį, taip? 

- T-t-teisybė. 

- O tada juokini. 

Bilas linktelėjo. 

- Juokinga, - pasakė Ričis, žvelgdamas į juoduojantį tunelį, - aš nep- 
risimenu nė vieno anekdoto. 

- Aš irgi, - sutiko Benas. Krūtinę spaudė siaubas, beveik gniuždantis. 
Vienintelis dalykas, sulaikantis jį nesėsti tiesiai į vandenį ir neimti verkš- 
lenti, buvo Bilo savitvarda ir... Beverlė. Mieliau mirs negu parodys Be- 
vei, kaip bijo. 

- Ar žinai, kur veda šitas tunelis? - pasiteiravo Bilo Stenas. 

Bilas papurtė galvą. 

- Ar žinai, kaip rasti TĄ? 

Berniukas vėl papurtė galvą. 

- Pajusim, kai priartėsim, - netikėtai pareiškė Ričis. Giliai įkvėpė. - Jei 
jau turim, tada eikim. 

Bilas linktelėjo. 

- E-e-eisiu p-p-pirmas. Tada E-Edis. B-B-Benas. Bevė. S-Stenas. M- 
M-Maikas. Tu pa-paskutinis, Ri-Riči. K-Kiekvienas įsikabinkit į p-prie- 
kyje einančio p-p-petį. Bus tamsu. 

- Išeinate? - riktelėjo jiems Henris. 

- Norėtume, - sumurmėjo Ričis, - tik neaišku kur. 

Jie sustojo kaip neregių procesija. Bilas grįžtelėjo patikrinti, ar visi su- 
sikibę. Tada, kiek palinkęs nuo srovės, Bilas Denbras nuvedė savo drau- 
gus į tamsą, kur išnyko beveik prieš metus broliukui išlankstytas laivukas. 


Dvidesimtas skyrius 
RATAS UZŽSIDARO 


1 


Tomas 


Tomas Roganas sapnavo velniažin kokias nesąmones. Kad žudo savo 
tėvą. 

Dalis sąmonės nepamiršo, kad tėvas mirė, kai Tomas buvo trečioje 
klasėje. Na... gal “mirė" - ne visai tas žodis. Arčiau tiesos būtų “nusižu- 

dė“. Ralfas Roganas sumaišė sau džino ir šarmo kokteilį. Atsisveikinimui, 
taip sakant. Tomas tapo atsakingas už brolį ir seseris ir atsiimdavo “pė- 
rimu“ už kiekvieną prasižengimą. 

Todėl jis negalėjo nužudyti savo tėvo... tačiau tame kraupiame sapne 
jis laikė kažkokią nekaltą rankeną prie tėvo kaklo... tik ji nebuvo jau to- 
kia nekalta, tiesa? Gale buvo mygtukas, ir jį nuspaudus į tėvo kaklą su- 
lįstų geležtė. Aš neketinu daryti nieko panašaus, nesijaudink, tėti, - per 
sapną spėjo pagalvoti jis, ir pirštas spustelėjo mygtuką. Miegančio tėvo 
akys įsmigo į lubas. Burna prasižiojo, kliūstelėjo kraujas. Tėti, aš to ne- 
dariau! - suklykė mintyse. Kažkas kitas... 

Jis stengėsi prabusti, bet nepajėgė. Geriausia, ką jis galėjo padaryti (vė- 
liau pasirodė, kad tai visai ne geriau), tai nugrimzti į kitą sapną. Sitame 
jis taškėsi ir šliaužė tamsiu koridoriumi. Kiaušinius maudė, perštėjo sub- 
gūras. Bet tai neturėjo reikšmės. Svarbu, kad kažkur priekyje yra vaikai. 
Jie turi susimokėti. Juos reikia 

(išperti) 

nubausti. 

Tunelis siaubingai dvokė. Lašėjo kraupiai aidėdamas vanduo. Jo ba- 
tai ir kelnės pėrmirko. Tie suskiai kažkur priekyje, labirinto raizgalynė- 
je, ir tikriausiai mano, kad 

(Henris) 

Tomas su savo draugais pasiklys, bet tik juokas ima 

(cha-cha iš jūsų visų!) 

nes jis turi dar vieną, taip taip, ypatingą draugą, kuris pažymėjo jų 
kelią... 

(mėnuliais-balionais) 

kažkokiais šviečiančiais rutuliais, kurie spingsojo kaip senoviniai Ži- 
bintai. Po vieną kiekvienoje sankryžoje, su rodykle, kur sukti jam ir 

(Raugui su Viktoru) 

nežinomiems jo draugams. Ir nė karto nesuklaidino, o ne, priekyje gir- 
dėjosi anie, aidėjo kliuksintys žingsniai, prislopintas pašnekesys. Jie ar- 
tėjo, vijosi. O kai pasivys... Tomas žvilgtelėjo žemyn ir pamatė tebelai- 
kąs peilį rankoje. 

Jis nusigando - apie panašius dalykus, kaip siela palieka kūną 1r įlen- 
da į kieno nors kito, teko skaityti bulvarinėje spaudoje. Ir kūno forma pa- 
sirodė kitokia, lyg jis būtų ne Tomas, o 

(Henris) 

kažkas kitas, jaunesnis. Jis paklaikęs ėmė brautis iš sapno, ir tada ra- 
minantis balsas sušnibždėjo į ausį: Nesvarbu, kada ir kas tu esi. Svarbu, 
kad Beverlė yra ten, su jais, mielas bičiuli, ir žinai ką? Ji daro kai ką blo- 
giau, negu traukia cigaretes. Zinai ką? Ji dulkinasi su savo senu drau- 
gužiu Bilu Denbru! Tikrai! Su mikčiojančiu išsigimėliu! Jie... 

Tai melas! - mėgino surikti Tomas. - Ji nebūtų išdrįsusi! 

Bet jis žinojo, kad tai tiesa. Ji šniojo diržu jam 

(spyrė man) 

į kiaušus ir pabėgo, o dabar apgaudinėja jį, šita 

(mergšė) 

kekšytė tikrai apgaudinėja jį 17, brangūs draugai ir kaimynai, jos lau- 
kia visų pėrimų pėrimas; pirmiausia jos, paskui rašinėjančio draugužio. 
Ir kiekvienam, kuris pasimaišys, atsitiks tas pats. 

Jis paspartino žingsnį, nors ir taip jau ėmė dusti. Priešakyje, tamsoje, 
kybojo dar vienas šviečiantis burbulas - mėnulis-balionas. Priekyje gir- 
dėjo žmonių balsus, o tai, kad tie balsai vaikiški, daugiau jam nerūpėjo. 
Yra taip, kaip sakė tas balsas: nesvarbu kur, kada ir kas. Beverlė ten, ir, 
o brangūs draugai ir kaimynai... 

- Greičiau, jūs, pajudinkite savo subines, - pasakė jis ir net nenuste- 
bo, kad balsas buvo ne jo, o berniuko. 

Paskui, pasiekęs balioną, atsigręžė ir pirmą kartą pamatė savo palydo- 
vus. Abu buvo negyvi. Vienas be galvos. Kito veidas išdrėkstas tarytum 
milžinišku nagu. . 

- Skubam kiek galim, Henri, - pasakė berniukas sužalotu veidu, jo lū- 
pos judėjo atskirai, kaip du nesinchroniški gabalai, ir tada Tomas sudraskė 
sapną į gabalus ir atsipeikėjo ant kažkokios didžiulės tuščios erdvės 
ribos. 

Jis mėgino išlaikyti pusiausvyrą, neišlaikė ir nudribo ant grindų. Nors 
grindys buvo užklotos kilimu, Tomas skaudžiai susitrenkė sužeistą kelį 
ir užgniaužė riksmą į ranką. | 

Kur aš? Po velnių, kurgi aš? 

Jis ėmė skirti blyškią baltą šviesą ir vieną baisią sekundę pagalvojo, 
kad vėl grįžo į sapną ir ją skleidžia tas keistas balionas. Paskui prisimi- 
nė, kad paliko vonios duris praviras, neišjungęs šviesos. Jis visada palik- 
davo lempą degti neįprastoje vietoje: nereikėdavo daužytis blauzdų einant 
naktį šlapintis. ž 

Realybė grįžo į vietą. Ten buvo sapnas, tik baisiai keistas sapnas. Cia 
“Holiday Inn". Jis Deryje, Meino valstijoje. Atsekė paskui savo žmoną ir 
per košmarišką sapną iškrito iš lovos. Stai tiek, nei daugiau, nei mažiau. 

Tai nebuvo tik košmaras. 

Tomas pašoko, nes žodžiai buvo ištarti prie jo ausies, o ne mintyse. 
Tai nebuvo jo vidinis balsas - šis šaltas, svetimas... bet kažkoks hipnoti- 
zuojantis, keliantis pasitikėjimą. 

Jis iš lėto atsistojo, pasiėmė nuo stalelio prie lovos stiklinę vandens, 
išgėrė. Drebančiais pirštais persibraukė plaukus. Laikrodis ant stalo rodė 
dešimt po trijų. 

Grįžk į lovą. Palauk iki ryto. 

Tas svetimas balsas atsakė: Bet ryte bus daug, per daug žmonių. Be 
to, gali juos ten užklupti. Sįkart gali būti pirmas. 

Ten? Jis prisiminė sapną: vanduo, lašanti tamsa. 

Sviesa staiga sustiprėjo. Jis nenoromis, lyg per prievartą, atsisuko. 
Išsprūdo dejonė. Ant durų rankenos buvo pririštas balionas. Jis kabojo už 

trijų pėdų virvelės. Balionas tviskėjo nelyginant pripūstas vaiduokliškos 
baltos šviesos, atrodė kaip žaltvykstė pelkynuose, klaidžiojanti tarp me- 
džių, apžėlusių pilkomis samanų virvėmis. Ant baliono buvo strėlė. Kru- 
vinai raudona. 

Ji rodė į duris, vedančias į koridorių. 

Nesvarbu, kas aš, - ramino balsas, ir Tomas suvokė, kad jis sklinda ne 
iš jo galvos ar šalia ausies; jis ėjo iš baliono, iš pačios keistos, malonios 
šviesos vidurio. - Svarbiausia, kad aš darysiu viską, kad tau pasisektų, 
Tomai. Noriu pamatyti, kaip ją persi; kaip visus persi. Jie pernelyg daž- 
nai maišėsi mano kely... užteks. Tad paklausyk, Tomai. Klausykis atidžiai. 
O dabar... sek balioną... 

Tomas klausėsi. Balsas iš baliono paaiškino. 

Paaiškino viską. 

O paskui išnyko šviesos blyksniu, ir Tomas ėmė rengtis. 


2 
Odra 


Odrą taip pat kankino košmarai. 

Ji pakirdo atsisėdusi lovoje. Antklodė susmaukta ties liemeniu, mažy- 
tės krūtys kilnojasi su išgąstingu alsavimu. 

Kaip ir Tomo jos sapnas buvo painus, kankinantis ir neaiškus. Ji taip 
pat jautėsi persikėlusi į kitą kūną. Buvo tamsoje su keliais kitais, gniuž- 
dė pavojaus nuojauta. Jai norėjosi surikti, kad lenda pavojui į nasrus, mal- 
dauti sustoti, paaiškinti jai, kas vyksta... bet asmuo, su kuriuo ji susilie- 
j0, atrodo, tą irgi žinojo ir tikėjo, kad tai būtina. 

Ji taip pat jautėsi persekiojama, ir anie jau lipo ant kulnų. 

Sapne buvo Bilas, bet jo pasakojimas, kad pamiršo savo vaikystę, įst- 
rigo mintyse, nes sapne Bilas buvo berniukas, dešimties ar dvylikos me- 
tų vaikas - ir su kupeta plaukų! Ji laikėsi jam už rankos ir jautė, kad la- 
bai jį myli, o eina todėl, kad tvirtai įsitikinusi, jog Bilas, tas Didysis Bi- 
las, apgins ją ir visus kitus, kažkaip išves į dienos šviesą. 

0, kaip ji buvo persigandusi! 

Jie priėjo tunelių kryžkelę, Bilas sustojo, žiūrėdamas į atšakas, ir ta- 
da kitas berniukas, su sugipsuota ranka, fosforuojančia tamsoje, tarė: “Ši- 
tas, Bilai. Apatinis“. 

- T-t-tu t-t-tikras? 

- Taip. 

Ir tada jie pasuko juo, paskui priėjo duris, mažulytes medines dureles, 
vos trijų pėdų aukščio, kokias gali rasti tik pasakoje. Ant jų buvo ženk- 
las. Neprisiminė, koks tiksliai, kažkokia keista runa ar simbolis. Bet vi- 
sas jos išgąstis susitelkė į tą ženklą ir ji ištrūko iš to kito, mergaitės kū- 
no, kad ir kas 

(Beverlė... Beverlė) 

ji būtų. Odra atsibudo įsitempusi nepažįstamoje lovoje, suprakaitavusi, 
išplėstais vyzdžiais, šnopuodama it po lenktynių. Delnais palietė kojas, 
lyg tikėdamasi rasti jas šlapias ir šaltas nuo bridimo vandeniu. Bet jos 
buvo sausos. - 

Ji niekaip neatgavo orientacijos. Cia ne namai Topagos kanjone ir ne 
išnuomotas namas Flyte. Buvo nepažįstama vieta su lova, komoda, dviem 
kėdėmis ir televizoriumi. 

- O Dieve, atsipeikėk, Odra... 

Ji šiurkščiai patrynė delnais veidą; vimdantis psichinis svaigulys din- 
go. Ji Deryje. Deryje, Meine, kur jos vyras užaugo, nors sako neprisime- 
nąs savo vaikystės. Nepažįstama ir ne itin maloni jai vieta, bet nors žino- 
ma. Odra čia todėl, kad Bilas čia, ir ji susitiks su juo rytoj “Derio" vieš- 
butyje. Kad ir kas čia siaubinga vyksta, kad ir ką reiškia tie randai ant jo 
rankų, jie pasitiks tai kartu. Ji paskambins, pasakys jam, kad yra čia, ir 
prisijungs. O tada... tada... 

Tiesą sakant, ji nelabai žinojo, kas bus tada. Vėl gąsdino svaigulys, 
jausmas, kad esi niekur. Devyniolikos ji atliko turnė su nįekam tikusia 
trupe, keturiasdešimt nykių spektaklių “Aršenikas ir senas konjakas" ke- 
turiasdešimt nykių kaimų ir miestukų. Per keturiasdešimt septynias nykias 
dienas. Pradėjo “Peabody Dinner“ teatre Masačūsetse ir baigė “Sugrok dar 
kartą, Semai" Sausalite. Ir kažkur viduryje, kokiame nors Vidurio Vaka- 
rų miestuke, pavyzdžiui, Aimese Ajovoje, Grand Aisle Nebraskoje ar 
Džubelyje Šiaurinėje Dakotoje, ji prabudo va šitaip naktį, išsigandusi, kad 
nebežino, kokiam mieste, kokią dieną ir kodėl atsidūrė. Net jos pačios var- 
das atrodė netikras. 

Dabar jautėsi taip pat. Blogas sapnas peršoko į realybę, ir ji pajuto ne- 
valdomą siaubą. Miestas, rodės, susirango apie ją kaip pitonas. Odra jautė 
Jį, 1r jausmai, kuriuos jis kėlė, nebuvo patys geriausi. Ji pasigailėjo nepak- 
lausiusi Fredžio patarimo. 

Mintys susikoncentravo į Bilą, įsikibo jo kaip skęstanti moteris lent- 
galio, gelbėjimo rato ar bet ko, kas 

(mes visi plaukiam čia, apačioje, Odra) 

plaukia. 

Stuburu perbėgo šiurpulys, ir ji sukryžiavo rankas ant nuogos krūti- 
nės. Krūptelėjo, oda pašiurpo. Vieną sekundę pasirodė, kad girdėjo tai ta- 
riant balsu, tik jos galvoje. Lyg joje būtų įsitaisęs svetimas. 

Ar aš kraustausi iš proto? Viešpatie, nejau? 

Ne, - atsakė vidinis balsas. - Tai tiesiog dezorientacija... ritmo sutri- 
kimas po ilgos kelionės lėktuvu... susirūpinimas dėl vyro. Niekas nekal- 
ba tavo galvoje. Niekas... 

- Mes visi plaukiam ten, apačioje, Odra, - pasakė balsas iš vonios. Bu- 
vo aiškus ir tikras kaip diena. Ir klastingas. Klastingas, šlykštus ir piktas. 
- Tu taip pat plauksi, - pasigirdo kandus kikenimas, kuris tildamas virto 
užsikišusios kanalizacijos burbuliavimu. Odra suriko... ir užspaudė del- 
nais burną. 

- Aš nieko negirdėjau. 

Odra ištarė tai garsiai, tikėdamasi, kad tas balsas ims prieštarauti. Bet 
jis neprieštaravo. Kambaryje buvo tylu. Kažkur toli į naktį sušvilpė trau- 
kinys. 

Staiga jai taip prireikė Bilo, kad atrodė neįmanoma sulaukti ryto. Ji bu- 
vo standartiniame viešbutėlio kambaryje kaip dar trisdešimt devyni, bet 
staiga to pasidarė per daug. Viskas. Kai jau imi girdėti balsus, to jau per 
daug. Per daug šiurpu. Atrodė, kad ji vėl smenga į košmarą, iš kurio tik 
ištrūko. Vienai buvo baisu. Dar baisiau, - pagalvojo ji. - Jaučiuosi mi- 
rusi. Sirdis staiga praleido du tvinksnius, priversdama gaudyti orą ir bai- 
mingai kostelti. Netikėtai ji pajuto klaustrofobiją savo kūne ir pagalvo- 
jo, ar tik šita baimė nebus sukelta banalių fizinių faktorių: jos laukia šir- 
dies smūgis. Arba yra dabar. 

Sirdis grįžo į ritmą, sunkiai. 
lika po trijų. Jis miegos, bet dabar tai neturi reikšmės - jai būtina išgirsti 
vyro balsą. Ji norėjo baigti naktį su Bilu. Salia jo jos laikrodukas nurims 
ir grįš į įprastą ritmą. Košmarai išnyks. Bilas pardavinėjo košmarus ki- 
tiems toks jo amatas, bet jai teikė tik ramybę. Be to keisto šalto branduolio 
jo vaizduotėje, jis buvo sutvertas kaupti ir dalyti ramybę. Suradusi “Gel- 
tonuosius puslapius", surinko “Derio"" viešbučio numerį. 

- “Derio" viešbutis. 

- Malonėkit paskambinti į misterio Denbro numerį. Misterio Viljamo 
Denbro. 

- Ar tam vyrukui kas nors skambina dieną? - nusistebėjo tarnautojas, 
ir kol ji sugalvojo paklausti, ką tai turėtų reikšti, jis sujungė. Telefonas 
sučirškė kartą, antrą, trečią. Odra įsivaizdavo jį, miegantį po antklode, - 
kyšo tik pakaušis. Ranka išlenda, graibo telefono. Nekart buvo mačiusi 
tai anksčiau, ir jos lūpose nušvito šypsnys. Jis užgeso, kai skambutis 
sučirškė ketvirtą... paskui penktą ir šeštą kartą. Per septintą ryšys nutrūko. 

- Numeris neatsako. 

- Kas čia, po perkūnais, - pasakė dar daugiau nuliūdinta ir išgąsdinta 
Odra. - Jūs tikras, kad skambinate tuo numeriu? 

- Taip, - atsakė tarnautojas. - Misteriui Denbrui prieš penkias minutes 
skambino vietiniu. Žinau, kad atsakė, nes pulte lemputė užgeso po poros 
minučių. Tikriausiai nuėjo į to žmogaus kambarį. 

- Gerai, tai koks tas numeris? 

- Neprisimenu. Atrodo, šeštame aukšte. Bet... 

Ji nutrenkė ragelį. Aitrus tikrumas suspaudė širdį. Moteris. Jam pas- 
kambimo kažkokia moteris... ir jis nuėjo pas ją. O dabar kas, Odra? Ką 
dabar darysim? 

Ėmė kauptis ašaros. Jos kuteno akis ir nosį, raudos kamuoliukas įst- 
rigo gerklėje. Jokio pykčio, ko! kas... tik skaudus netekties ir vienišumo 
jausmas. 

Odra, tvardykis. Puoli daryti išvadas. Vidurys nakties, susapnavai blo- 
gą sapną, 0 dabar įtari Bilą kita moterimi. Nebūtinai taip. Dabar tu at- 


361 


sisėsi (vis tiek neįstengsi užmigti). Įsijunk šviesą ir pabaik romaną, kurį 
nusipirkai paskaityti lėktuve. Prisimeni, ką Bilas sako? Puikiausi narko- 
tikai. Knyga-valiumas. Jokių "bijau", jokių "noriu", jokių balsų. Doro- 
tė Sejers ir lordas Peteris, štai išeitis. “Devyni siuvėjai"". Užims iki auš- 
ros. Tai... 

Staiga vonioje užsidegė šviesa; matė juostelę po durimis. Paskui trakš- 
telėjo sklendė ir durys atsilapojo. Odra išplėtė akis ir instinktyviai užsi- 
dengė krūtinę. Sirdis ėmė blaškytis šonkaulių narvelyje, burnoje atsirado 
rūgštus adrenalino skonis. 

Tas pats balsas storai nutęsė: 

- Mes visi čia plaukiame, Odra. - Paskutinis žodis virto pratisu užg- 
niaužtu klyksmu “Odraaaa", kuris vėl virto tuo gurgėjimu, labiau prime- 
nančiu kvatojimą. 

- Kas ten? - šūktelėjo moteris, traukdamasi prie sienos. Tai ne mano 
vaizduotė, o ne, tik nesakykit man, kad... 

Trakštelėjo įsijungdamas televizorius. Odra staiga atsisuko ir išvydo 
klouną sidabriniu kostiumu ir didžiulėmis oranžinėmis sagomis, kvailio- 
jantį ekrane. Vietoj akių juodavo dvi akiduobės, o kai nupiešta burna la- 
biau prasišiepdavo, ji matė aštrius kaip skustuvas dantis. Jis laikė krau- 
jais plūstančią nukirstą galvą. Nors akys buvo užvirtę ir burna prasižio- 
jusi, Odra nesunkiai pažino Fredžio Fajestouno galvą. Klounas juokėsi ir 
šoko. Pasuko galvą apie save, ir kraujo lašai užtiško ant vidinės ekrano 
pusės. Net girdėjosi, kaip jie ten čirška. 

Odra bandė suklykti, bet pavyko tik silpnai suinkšti. Ji sugriebė suk- 
nelę nuo kėdės atlošo ir savo rankinuką. Išlėkė į koridorių, išbalusi kaip 
popierius, uždususi, ir užtrenkė duris. Įsispaudusi tarp kojų rankinuką, 
šmurkštelėjo į suknelę... | 

- Plauk, - žemas kliuksintis balsas pasigirdo iš apačios, ir Odra paju- 
to, kaip šalti pirštai paliečia nuogą blauzdą. 

Ji vėl be garso suklykė ir atšoko nuo durų. Balti lavono pirštai su vio- 
letinėmis dėmėmis vietoje nusilupusių nagų krebždeno šiurkštų vestibiulio 
kilimą. 

Odra užsimetė rankinuko dirželį ir basa nubėgo koridoriumi. Apėmė 
akla panika, viena mintis - susirasti viešbutyje Bilą. Nesvarbu, kad ir su 
visu haremu. Ji suras ir lieps išvežti iš šito miesto, kuo toliau nuo nenu- 
sakomo padaro, gyvenančio šičia. 

Moteris išlėkė į gatvę, aikštelę, karštligiškai dairydamasi savo automo- 
bilio. Atmintis užtrumpino, ir ji net negalėjo prisiminti, kuo atvažiavo. A, 
“Datsunas", tabakinis. Pastebėjusi jį, rymantį iki kapoto tirštame rūke, me- 
tėsi artyn. Niekaip negalėjo rasti raktų rankinėje. Kratė viską iš eilės su 
augančiu nerimu: nosines, kosmetiką, grąžą, akinius nuo saulės, gumos 
pagalvėles. Nepastebėjo palaikio “LTD" furgono, įremto hosimi į jos au- 
tomobilį, ir vyro, sėdinčio už vairo. Nepamatė, nei kaip furgono durelės 
atsidarė ir vyras išlipo, - ji bandė nepasiduoti minčiai, kad “Datsuno" 
raktelius paliko kambaryje. Ji negali ten grįžti, negali. 

Pirštai užčiuopė metalą po mėtinių saldainių dėžute, ir ji suspaudė rak- 
tus džiaugsmingai šūktelėjusi. Bet dar spėjo nusigąsti, kad tai jų “Rove- 
rio“, stovinčio Flyto stoties aikštelėje, raktai, kol užkliudė plastikinę nuo- 
mos kortelę. Įkišo raktą į durų spyną ir alsuodama pasuko. Kaip tik tada 
ant peties nusileido ranka, ir ji suklykė... šįkart garsiai. Kažkur lojimu at- 
sakė šuo, tik tiek. 

Kieti kaip plienas pirštai įsikirto skaudžiai ir privertė ją atsisukti. Virš 
savęs Odra pamatė sutinusį pagiringą veidą. Akys blizgėjo. Kai lūpas iš- 
tempė šypsnys, ji pamatė, kad vyro priekinis dantis nuskeltas. Nuolauža 
styrojo kaip plėšri iltis. 

Ji bandė kalbėti, bet nepajėgė. Pirštai smigo vis giliau. 

- Ar tik nebūsiu tavęs matęs filmuose? - sušnypštė Tomas Roganas. 


3 
Edžio kambarys 


Beverlė su Bilu be žodžių apsirengė ir paskubomis nuėjo pas Edį. Pa- 
keliui į liftą užpakalyje išgirdo telefoną. Cirškimas buvo vos girdimas. 

- Bilai, ne tavo? 

- G-gali b-b-būti, - pasakė jis. - Skambina k-kas nors iš kitų tikriau- 
siai. - Bilas paspaudė mygtuką “į viršų". 

Duris atidarė Edis blyškiu persikreipusiu veidu. Kairė ranka styrojo 
kažkaip keistai ir kartu priminė senus laikus. 

- Viskas gerai, išgėriau porą darvono. Nelabai skauda, - pasakė Kasp- 
brakas. Bet buvo ne taip gerai, kaip sakė. Beveik išnykęs lūpų brūkšnys 
buvo violetinis. 

Už draugo nugaros Bilas pastebėjo kūną. Vieno žvilgsnio pakako, kad 
įsitikintų dviem dalykais: ten tikrai Henris Bauersas ir jis negyvas. Ap- 
lenkęs Edį, Bilas priklaupė prie kūno. “Perje" kaklelis giliai susmigo į jo 
pilvą kartu su marškinių skutais. Akys plačiai atmerktos, stiklinės. Bur- 
na, pilna kraujo, iškreipta. Nagai suriesti. 

Ant jo krito šešėlis, ir Bilas pakėlė galvą. Ten buvo Beverlė. Ji abe- 
jingai žiūrėjo į Henrį. 

- Jis visada mus p-p-persekiojo, - pratarė Denbras. 

Bevė linktelėjo. 

- Jis neatrodo senas. Supranti, Bilai? Jis visai neatrodo pasenęs, - ji 
grįžtelėjo į Edį, sėdintį ant lovos. Edis atrodo senas, senas ir išvargęs. 
Ranka bejėgiškai nukritusi ant kelių. - Reikia iškviesti gydytoją Edžiui. 

- Ne, - vienu balsu sušuko Bilas su Edžiu. 

- Bet jis sužeistas! Jo ranka... 

- Viskas taip pat kaip aną k-kartą, - pasakė Bilas. Jis atsistojo ir paė- 
mė ją už rankų. Žiūrėjo į akis. - Jeigu i-išsiduosime... jei į-į-įtrauksime m- 
m-miestą... 

- Jie uždarys mane už žmogžudystę, - tyliai pabaigė Edis. - Arba areš- 
tuos mus visus. Sulaikys ar dar ką nors. Tada bus koks nors nelaimingas 
atsitikimas. Vienas iš tų, būdingų tik Deriui. Gal įkiš mus į cypę, 0 šeri- 
fo padėjėjas užsius ir iššaudys visus. Galbūt mirsime nuo lavonnuodžių 
arba nuspręsim išsikarti savo vienutėse. 

- Edi, tai nesąmonė! Tai... 

- Tikrai? - paklausė jis. - Nepamiršk, čia Deris. 

- Bet dabar mes suaugę! Tu tikrai manai... juk jis atėjo čia vidury nak- 
ties... užpuolė tave... 

- Kuo? - pasiteiravo Bilas. - K-kur p-p-peilis? 

Bevė apsidairė, nepamačiusi atsiklaupė pasižiūrėti po lova. 

- Nesivargink, - tokiu pačiu bespalviu balsu pasakė Edis. - Aš privė- 
riau jo ranką durimis, kai jis mėgino suvaryti peilį į kaklą. Jis iškrito, ir 

- B-B-Beverle, s-skambink kitiems, - paliepė Bilas. - Aš pamėginsiu 
sutvarstyti Edžiui ranką. 
cininkui, kuris turi bent kiek smegenų, kambario vaizdas viską pasaky- 
tų. Viskas sujaukta. Edžio ranka sulaužyta. Sitas negyvas. Aiški savigy- 
na nuo naktinio įsilaužėlio. Ir tada ji prisiminė misterį Rosą. Rosą, kuris 

Jeigu išduosime... jeigu įtrauksime miestą... 

Ji prisiminė Bilą, vaiką, išbalusiu, iškankintu liguistu veidu, sakantį, 
kad Deris yra TAS. Suprantate mane?.. Kur benueitume... kai TAS pasieks 
mus, jie nematys, negirdės ir nieko nežinos. Ar suprantate, kaip čia yra? 
Mes tegalime pamėginti baigti, ką pradėjome. 

Stovėdama prie Henrio lavono, Beverlė mąstė: Jie abu sako, kad mes 
visi vėl virtome vaiduokliais. Kad vėl viskas ima kartotis. Viskas. Vaikas 
būdama galėjau tai priimti, nes vaikai mažai kuo skiriasi nuo vaiduok- 
lių. Bet... 

- Jūs įsitikinę? - beviltiškai paklausė ji. - Bilai, tu tikras? 

Bilas sėdosi ant lovos šalia Edžio, švelniai paliesdamas jo ranką. 

- O tu? Po to, kas š-š-šiandien a-atsitiko? 

Taip. Atsitiko. Jų susitikimo finalūs. Graži dama, jos akyse virtusi ra- 
gana 

(mano tėfas irgi bufo mano žudikas) 

pasakojimų ciklas, lydimas papildomų šou elementų. Visi tie dalykai. 
Ir vis tiek... vidinis balsas desperatiškai šaukė sustoti, liautis dabar, įver- 
tinti sveika nuovoka, nes antraip dar šią naktį baigs Barense, ieškodami 
vienos tokios pompavimo stoties ir... 

- Nežinau, - atsakė Beverlė. Aš... tiesiog nežinau. Net po visko, kas 
įvyko, man atrodo, Bilai, kad galėtume iškviesti policiją. Gali būti. 

- S-s-skambink ki-kitiems, - paragino jis. - P-pažiūrėsim, k-kaip jiems 
a-a-atrodo. 

- Gerai. 

Pirmiausiai ji pasuko Ričiui, tada Benui. Abu sutiko tuojau pat ateiti. 
Nė vienas net nepaklausė, kas nutiko... Maiko telefoną rado knygoje. Nie- 
kas neatsakė, po tuzino skambučių ji padėjo ragelį. 

- P-p-patikrink b-b-bibliotekoje, - pasiūlė Bilas. Jis nuėmė trumpus 
karnizus nuo mažesniojo lango ir dabar stangriai prispaudė juos prie Ed- 
žio rankos chalato diržu ir pižamos gabalu. 

Bet dar nespėjus surasti bibliotekos numerio, į duris pabeldė. Benas 
su Ričiu atėjo kartu, Benas su džinsais ir prasagstytais marškiniais, Ričis 
- su madingomis pilkomis medvilninėmis kelnėmis ir pižamos viršumi. Už 
akinių po kambarį neramiai naršė akys. 

- Viešpatie, Edi, kas atsitiko... 

- O Dieve mano! - riktelėjo Benas. Jis pastebėjo Henrį ant grindų. 

- T-t-tyliau! - griežtai pasakė Bilas. - Ir duris uždaryk. 

Ričis uždarė, nenuleisdamas žvilgsnio nuo kūno. 

- Henris? 

Henskomas žengė kelis žingsnius prie lavono ir sustojo, tarsi išsigan- 
dęs, kad jis gali įkąsti. Jis bejėgiškai žiūrėjo į Bilą. 

- T-tu p-p-pasakok, - pasiūlė Edžiui. - P-p-prakeiktas mi-mi-kčiojimas 
vis s-s-smarkėja. 

Edis nusakė, kas įvyko, o Beverlė surado Derio viešosios telefono nu- 
merį ir paskambino. Maikas galėjo užsnūsti - gal net turi savo kušetę ten. 
Ir tikrai nesitikėjo, kad ragelis bus pakeltas per antrą skambutį ir išgirs ne- 
pažįstamą balsą. 

- Alio. 

- Sveiki, - atsakė ji, žiūrėdama į kitus ir ranka tildydama. - Ar galima 
misterį Henloną? 

- Kas prašo? - paklausė balsas. 

Bevė suvilgė liežuviu lūpas. Bilas reikliai Žiūrėjo į ją. Benas su Ričiu 
žvalgėsi. Augančio siaubo daigai sujudėjo viduje. 

- O jūs kas toks? - atšovė ji. - Jūs ne misteris Henlonas... 

- Aš esu Derio policijos viršininkas Endrius Reidmacheris, - prisista- 
tė balsas. - Misteris Henlonas dabar Derio ligoninėje. Jis buvo užpultas 
ir smarkiai sužeistas. Dabar prašau pasakyti, kas esate? Pavardę. 

Bevė daugiau nebegirdėjo. Siaubas tvinko, kėlė ją vis aukščiau. Pil- 
vo, kojų ir kirkšnies raumenys atsileido ir nutirpo, toptelėjo nerišli min- 
tis: Štai kaip būna, kai smarkiai išgąsdinti žmonės prišlapina į kelnes. 
Aišku. Tiesiog pasidaro nevaldomi tie raumenys... 

- Ar pavojingai sužeistas? - išgirdo šiugždant savo balsą, o tada Bilas 
apglėbė per pečius, priėjo Benas ir Ričis, ir ją apėmė begalinis dėkingu- 
mas. Ji ištiesė ranką Bilui. Ričis uždėjo savąją ant Bilo, Benas - ant jo. 
Priėjo Edis ir uždėjo sveikąją ranką ant viršaus. 

- Prašom pasakyti savo vardą, - pareikalavo Reidmacheris, ir vieną aki- 
mirką mažytis bailiukas, tūnantis joje, užaugintas tėvo ir saugomas vyro, 
vos neišpylė: Aš esu Beverlė Maš, skambinu iš Derio viešbučio. Prašau 

atsiųsti čia misterį Nelą. Čia yra vyro, kuris atrodo kaip berniukas, la- 
vonas, ir mes labai bijome. 

Bet ji pasakė: 

- Aš... bijau, kad negaliu pasakyti. Kol kas. 

- Kas jums apie tai žinoma? 

- Nieko, - sutriko ji. - Kodėl jums atrodo, kad man žinoma? Dieve 
mano! 

- Jūs tiesiog turite įprotį skambinti į biblioteką pusę keturių nakties, 
- pasišaipė policininkas, - tiesa? Nieko nebus, panele. Tai užpuolimas ir, 
sprendžiant pagal vyruko išvaizdą, prieš aušrą tai gali virsti Žmogžudys- 
te. Dar kartą klausiu: kas jūs ir ką apie tai žinote? 

Užsimerkdama, visa jėga įsikibdama į Bilo ranką, ji vėl paklausė: 

- Jis gali mirti? Juk jūs taip sakote ne norėdamas mane pagąsdinti? Jis 
tikrai gali mirti? Maldauju, pasakykite. 

- Jis labai sunkiai sužeistas. Ir jei tai jūsų negąsdina, mis, gaila. Da- 
bar aš noriu sužinoti, kas jūs ir kodėl... 

Tarsi sapnuodama ji stebėjo, kaip ranka pajuda ir nuleidžia ragelį ant 
šakutės. Bevė žvilgtelėjo į grindis ir krūptelėjo kaip pliaukštelėta šalta ran- 
ka. Viena Bauerso akis buvo užmerkta.- Kita, išdrėkstoji, dėbsojo kaip 
anksčiau. 

Rodės, Henris jai merkia. 

Ričis paskambino į ligoninę. Bilas nuvedė Beverlę prie lovos, kur ji 
atsisėdo šalia Edžio, įsmeigusi akis į tolį. Jai atrodė, kad ims verkti, bet 
ašarų nebuvo. Vienintelis stiprus ir neatidėliotinas noras buvo uždengti 
Henrį Bauersą. Tas susimokėliškas merkimas buvo nepakeliamas. 

Ričis per sekundės dalį virto Derio “News" reporteriu. Jis supranta, 
kad misteris Maiklas Henlonas, miesto bibliotekos direktorius, buvo už- 
pultas bibliotekoje po darbo. Ar ligoninė galinti suteikti kokių nors Žinių 
apie jo būklę? 

Ričis klausėsi linksėdamas. 

- Aš suprantu, misteri Kerpaskjanai... jūs rašote su dviem “k"? Taip. 
Gerai. Ir jūs... 

Jis klausėsi tiek įsijautęs į savo vaidmenį, kad užsirašinėjo pirštu ne- 
matomame bloknote. 

- A-ha... a-ha... taip. Taip, aš supratau. Na, tokiais atvejais kaip šitas 
mes įvardijame jus kaip “šaltinį". Paskui, vėliau, galime... a-ha... gerai! 
Labai gerai! - Ričis nuoširdžiai nusijuokė ir nubraukė prakaitą nuo kak- 
tos. Vėl paklausė. - Puiku, misteri Kerpaskjanai. Taip. Aš... taip, aš sup- 
ratau, K-E-R-P-A-S-K-J-A-N-A-S, aišku! Zydas iš Cekijos, tiesa? Tikrai! 
Tai... taip neįprasta. Taip, būtinai. Labanaktis. Dėkui. 

Jis padėjo ragelį ir užsimerkė. 

- Jėzau! - suaimanavo. - Jėzau! Jėzau! Jėzau! - jis tarsi pasiruošė nu- 
mesti telefoną nuo stalo, bet paskui tiesiog leido rankai nukristi. Nusiėmė 
akinius ir patrynė juos į pižamos kraštą. 

- Jis gyvas, bet sunkios būklės, - paaiškino kitiems. - Henris suraikė 
jį kaip kalėdinį kalakutą. Peilis kliudė arteriją, ir jis neteko tiek kraujo, 
kad per plauką liko gyvas. Maikas sugebėjo užsiveržti arteriją kažkuo, nes 
būtų radę negyvą. 

Beverlė pravirko. Verkė kaip vaikas, rankomis užsidengusi veidą. Kurį 
laiką kukčiojimas 1r Edžio švilpimas buvo vieninteliai garsai. 

- Ne tik Maikas suraikytas kaip kalėdų kalakutas, - pagaliau pratarė 
Edis. - Henris atrodė kaip praėjęs dvidešimt turų su Rokiu Bolboa “Vir- 
tuvės mene“. 

- A-ar tu v-vis d-d-dar nori e-e-eiti į po-po-policiją, Beve? 

Ant naktinio stalelio buvo dėžutė popierinių nosinių, bet jos virto vien- 
tisu gniutulu “Perje" baloje. Beverlė nuėjo į vonią, iš toli aplenkusi Henrį, 
paėmė rankšluostį ir sudrėkino šaltu vandeniu. Jis maloniai vėsino pati- 
nusį veidą. Ji jautė, kad turi vėl mąstyti aiškiai, ne racionaliai, bet aiškiai. 
Logika pražudys juos, jei bandys ja vadovautis. Tas policininkas. Reid- 
macheris. Buvo įtarus. Kodėl gi ne? Žmonės neskambina į biblioteką pusę 
keturių nakties. Spėjo, kad ji kažką slepia. Ką pagalvotų radęs lavoną su 
styrančiu iš pilvo butelio kakliuku? Kad ji ir dar keturi keliauninkai už- 
suko į miestą pasimatyti, o šitas vyrukas netyčia įsikišo? Ar ji pati pati- 
kėtų šita pasaka, būdama jo vietoje? Ar kas kitas patikėtų? Zinoma, jie ga- 
li paremti savo pasakojimą prisipažindami, kad grįžo pribaigti monstro, 
kuris gyvena kanalizacijoje po miestu. Šitai neabejotinai suteiktų įtaigu- 
mo niūriam realizmui. 

Bevė išėjo iš vonios ir pasižiūrėjo į Bilą. 

- Ne, - pasakė. - Nenoriu į policiją. Edis, atrodo, teisus - mums gali 
kas nors atsitikti. Kažkas baisaus. Bet ne tai svarbiausia, - ji pažvelgė į 
visus keturis. - Mes prisiekėme. Prisiekėme. Bilo brolis... Stenas... visi ki- 
ti... o dabar Maikas. Aš pasiruošusi, Bilai. 

Ričis linktelėjo. 

- Gerai, Didysis Bilai. Pabandykim. 

- Reikalai prastesni negu bet kada. Dviem mažiau, - tarė Benas. 

Bilas nieko neatsakė. 

- Gerai, - Benas linktelėjo. - Ji teisi. Mes prisiekėme. 

- E-E-Ed1? 

Edis vangiai nusišypsojo: 

- Tikiuosi, vėl nulaipinsi kopėtėlėmis ant savo kupros, a? Jei jos dar liko. 

- Tik šįkart nebus kam mėtyti akmenų, - pastebėjo Bevė. - Visi negy- 
vi. Visi trys. 

- Ar dabar, Bilai? - paklausė Ričis. 

- T-t-taip. M-m-manau, p-pats laikas. 

- Galima, kai ką pasakysiu? - staiga pratarė Benas. 

Denbras šyptelėjo. 

- V-v-varyk. 

- Jūs - geriausi mano draugai, - tarė Henskomas. - Nesvarbu, kuo vis- 
kas baigsis. Aš tik... tiesiog norėjau, kad žinotumėt. 

Jis permetė visus akimis. Draugai rimtai žiūrėjo į jį. 

- Džiaugiuosi, kad jus prisiminiau, - pridūrė. Ričis prunkštelėjo. Be- 
vė sukikeno. Netrukus visi kvatojo, žiūrėdami vienas į kitą kaip senais lai- 
kais, nors Maikas ligoninėje, vaduojasi mirtimi ar net miręs, nors Edžio 
ranka sulaužyta (vėl), nors pats ryto įmygis. 

- Kupeta, tu kad pasakysi, - juokdamasis ir šluostydamas akis pasakė 
Ričis. - Tai jis turėjo tapti rašytoju, Didysis Bilai. 

Vis dar šypsodamasis Bilas tarė: 

- Sita nata... 

Jie važiavo išsinuomotu Edžio limuzinu. Vairavo Ričis. Pažeme ran- 
gėsi tirštas kaip cigarečių dūmai rūkas, nhesiekdamas žibintų. Virš galvos 
kabojo skaistūs ledukai - pavasario žvaigždės... bet iškišęs galvą pro langą 
Bilas nugirdo tolumoje dundant vasarišką griaustinį. Kažkur už horizon- 
to telkėsi lietus. 

Ričis įjungė radiją, ir pasigirdo Džina Vincent, traukianti “Bi-bop-a- 
lula*'. Paspaudęs kitą mygtuką, rado Badį Holį. Trečias spustelėjimas per- 
jungė Edį Kochraną, “Vasaros bliuzą". 

- Norėčiau padėti, sūnau, bet tu per jaunas balsuoti, - dainavo sodrus 
balsas. 

- Išjunk, Riči, - paprašė tyliai Beverlė. 

Jis siekė išjungti, ir ranka sustingo. “Likite su Ričio Tozijerio “Negy- 
vėlių roko šou"! - perrėkė Edžio Kochrano gitarą spigus klouno kikeni- 
mas. - Neliesk mygtukų, pasilik prie roko, j0 nerasi čartuose, tik mūsų Š1r- 
tus! O jei netikit manim, pasiklausykit š šio ryto kapinių pamainos kvies: 
tinio didžėjaus Džordžo Denbro! Pilk, Džordži!" 

Staiga iš radijo ėmė verkšlenti Bilo brolis: 

- Tu išsiuntei mane į lauką, o TAS nužudė! Aš maniau, kad TAS gy- 
vena rūsyje, Didysis Bilai, maniau, kad rūsyje, bet TAS buvo kanaliza- 
cijoje, laukė latake ir nužudė mane, o tu leidai TAM mane nužudyti, Di- 
dysis Bilai, tu leidai... 

Ričis pasuko jungiklį su tokia jėga, kad jis nulūžo ir nukrito ant kili- 
mėlio. 

- Rokenrolas per prievartą įkyri, - pasakė jis truputį užsikirsdamas. - 
Bevė teisi, apsieisim be radijo, ar ne? 

Niekas neatsakė. Pakelės Žibintai apšvietė blyškų, ramų ir susimąsčiusį 
šilo veidą, o kai vakaruose vėl sugriaudėjo, tai išgirdo visi. 

Barense 


Tas pats senas tiltukas. 

Ričis sustojo šalia jo. Išlipę visi nuėjo prie turėklo - to paties seno tu- 
rėklo - ir pažvelgė žemyn. 

Tas pats senas Barensas. 

Jis atrodė nepaliestas tų dvidešimt septynerių metų. Vienintelis nau- 
jas bruožas - magistralė - Bilui atrodė nerealus, kažkoks efemeriškas kaip 
paveikslai ant stiklo ar užpakalinio plano projekcijos efektas ekrane. Krei- 
vi medeliai 1 krūmokšniai plūduriavo banguojančiame rūke, ir Bilas pa- 
galvojo: Rodos, kaip tik tai turime omenyje, kalbėdami apie atminties 
pastovumą, apie tai, ką matai tinkamu laiku iš tinkamo kampo, vaizdą, ku- 
ris pratrūksta kaip reaktyvinis variklis emocijomis. Matai tai taip aiškiai, 
kad dalykai, kurie yra tarpe, išnyksta. Jeigu troškimas yra tai, kas užsk- 
lendžia ratą tarp pasaulio ir poreikio, tada ratas užsklęstas. 

- E-e-eime, - pasakė jis ir perlipo turėklą. Draugai nusekė žvyro ir ak- 
menų pylimu žemyn. Kai pasiekė apačią, Bilas automatiškai patikrino, ar 
Silveris vietoje, ir pats iš savęs nusijuokė. Dviratis rymo prie Maiko ga- 
ražo sienos. Atrodo, Silveriui neliko vaidmens šitame žaidime, nors keista 
po to, kas atsitiko. 

- Nu-nuvesk mus t-tenai, - paprašė Bilas Beno. 

Henskomas pasižiūrėjo į jį, 1 Bilas perskaitė jo akyse: “Praėjo dvide- 
šimt septyneri metai, Bilai, nesvajok“, bet paskui linktelėjo galva ir pa- 
suko į brūzgynus. 

Takas, jų takas, seniai apžėlė, ir jiems teko skintis per erškėčių, dagių 
17 laukinių vynuogių labirintus. Aplink netildami čirškė žiogai, keletas 
jonvabalių, paskutinių vasaros baliaus svečių, spingsėjo tamsoje. Bilas 
spėjo, kad vaikai ir dabar čia Žaidžia, tik jau pasidarę savus takus ir slap- 
takelius. 

Jie pasiekė laukymę, kurioje kadaise buvo jų klubas, bet toje vietoje 
vešėjo skurdžios žemaūgės pušaitės. 

- Žiūrėkit, - sušnibždėjo Benas ir kirto aikštelę (ji tebebuvo jų prisi- 
minimuose, tik uždengta kitu stiklo piešinio sluoksniu). Jis kažką trukte- 
lėjo. Raudonmedžio durys, kurias rado sąvartyno pakrašty ir kuriomis už- 
dengė slėptuvę. Numestos į šoną, jos atrodė neliestos dešimtmečius. Vi- 
jokliai tvirtai įsikibę į žemėtą jų paviršių. 

- Palik, Kupeta, - sumurmėjo Ričis. - Jos senos. 

- Nu-nu-nuvesk mus t-t-ten, B-Benai, - pakartojo Bilas už nugaros. 

Ir jie nuėjo Kenduskego link, palikę kairėje laukymę, kurios daugiau 
nebebuvo. Vandens šniokštimas vis stiprėjo, bet jie vos nesuvirto į Ken- 
duskegą jo nepamatę: susipynusi lapija slėpė skardžio kraštą. Zemė ėmė 
slysti iš po kaubojiškų Beno bato kulnų, ir Bilas sugriebė jį už apykaklės. 

- Ačiū, - pasakė Henskomas. 

- De nada. S-s-seniau tu b-būtum nu-nu-nusitempęs mane su s-savimi. 
D-dabar t-t-tenai? 

Benas linktelėjo ir nuvedė juos palei apžėlusį krantą, braudamasis per 
krūmokšnių raizgalynę ir galvodamas, kaip buvo lengva, kai siekei tik ke- 
turias pėdas ir penkis colius ir praeidavai pro daugumą šakų (tiek savo ke- 
lyje, tiek savo mintyse) nerūpestingai linktelėjęs. Ką gi, viskas pasikei- 
tė. Mūsų pamoka šiandien, berniukai ir mergaitės: kuo labiau daiktai kei- 
čiasi, tuo labiau jie keičiasi. Tas, kuris pasakė, kad kuo labiau daiktai kei- 
čiasi, tuo labiau lieka tokie patys, aiškiai kentėjo nuo smarkios silpnap- 
rotystės. Nes... 

Koja kažkur užkliuvo ir Benas parpuolė, vos neskėlęs galva į pompa- 
vimo stoties betoninį cilindrą. Jis buvo visiškai užžėlęs gervuogynais. At- 
sistojęs apsičiupinėjo, kad dygliukai sudraskė veidą ir rankas poroje de- 
šimčių vietų. 

- Kad ir trijų, - pasakė jis, jausdamas, kaip iš skruosto sunkiasi kraujas. 

- Ką? - nesuprato Edis. > 

- Nieko. - Jis pasilenkė pažiūrėti, už ko užkliuvo. Saknis tikriausiai. 

Bet ten buvo ne šaknis. Tai buvo geležinis dangtis. Kažkas jį nustūmė. 

Na, žinoma, - prisiminė Benas. - Mes nustūmėme. Prieš dvidešimt sep- 
tynerius metus. 

Bet tai pasirodė keista anksčiau, negu jis pastebėjo blizgant metalą pro 
rūdis dviem paraleliais dryksniais. Pompa tą dieną neveikė. Anksčiau ar 
vėliau kas nors turėjo ateiti jos taisyti ir būtų vėl užritęs dangtį. 

Benas atsistojo, visi penki susirinko aplink cilindrą ir pasižiūrėjo vi- 
dun. Vos girdimai lašėjo vanduo. Daugiau nieko. Ričis atsinešė visus Ed- 
žio kambaryje rastus degtukus. Dabar jis uždegė visą knygutę ir įmetė. 
pompų pulsavimą. Viskas. 

- Neatrodo, kad ilgai būtų neveikianti, - neramiai pasakė Ričis. - Ne- 
būtinai turėjo atsitikti š... 

- Tai atsitiko visai neseniai, - pareiškė Benas. - Jau po paskutinio lie- 
taus. - Jis paėmė antrą degtukų knygutę iš Ričio, uždegė vieną ir parodė 
Į] šviežius įbrėžimus. 
 - Kažkas po juo yra, - pasakė Bilas, kai Henskomas užgesino degtuką. 

- Kas? - pasiteiravo Benas. 

- N-n-nežinau. Atrodo pa-panašu į d-d-diržą. Padėk m-man su R-Ri- 
čiu apversti. . 

Jie pakėlė dangtį 17 apvertė it milžino monetą. Sįkart degtuką užžiebė 
Beverlė, ir Benas atsargiai pakėlė rankinuką, gulėjusį po dangčiu. Laikė 
už dirželio. Beverlė ėmė kratyti degtuką ir žvilgtelėjo į Bilą. Taip ir sus- 
tingo, kol liepsna palietė pirštų galiukus, tada aiktelėjusi numetė ir sušuko: 

- Bilai? Kas yra? Kas atsitiko? 

Bilo akys pasidarė kaip švininės. Traukė prie to odinio krepšelio ilga 
rankena. Staiga jis prisiminė dainą, kuri grojo per radiją odinės galante- 
rijos parduotuvėje, kai jis pirko šitą rankinę jai. “Sausalito vasaros nak- 

tys". Pritrenkiantis sutapimas. Bilo burna perdžiūvo - liežuvis ir žandai 
pasidarė glotnūs ir sausi kaip chromas. Girdėjo žiogus, matė jonvabalių Ži- 
burėlius, traukė nekontroliuojamą žalumą ir galvojo: Dar vienas triukas, 
dar viena iliuzija. Ji Anglijoje, ir tai niekingas bandymas, nes TAS išsi- 
gandęs, o taip, TAS galbūt jau nebe toks užtikrintas, kaip kviesdamas mus 
atgal, pagaliau, Bilai, pagalvok logiškai, kiek pasaulyje yra odinių ran- 
kinukų su ilga rankena? Milijonas? Dešimt milijonų? 

Gal ir daugiau. Bet tik vienas toks. Sitą jis pirko Odrai “Barbenko ga- 
lanterijoje"' grojant “Sausalito vasaros naktims" pagalbinėse patalpose. 

- Bilai? - Beverlės ranka ant peties, purto. Toli. Dvidešimt septynios 
lygos po vandeniu. Kaip vadinasi grupė, dainuojanti “Sausalito vasaros 
naktis*'? Ričis turėtų Žinoti. 

- Aš žinau, - ramiai ištarė Bilas į pergąsdintą Ričio veidą ir nusišyp- 
sojo. - “Dyzelis". Negirdžiu plojimų. 

- Bilai, kas darosi? - sušnibždėjo Tozijeris. 

Bilas suriko. Ištraukė degtukus iš Beverlės rankos, uždegė vieną ir atė- 
mė rankinuką iš Beno. 

- Viešpatie, Bilai, kas... 

Jis atitraukė užtrauktuką ir viską išvertė. Tai, kas iškrito, tiek liudijo 
Odrą, kad tą akimirką jis jau nebemokėjo surikti. Be nosinaičių, kramto- 
mosios gumos, kosmetikos, jis pamatė “Altoid" mėtinių saldainių skardi- 
nę... ir inkrustuotą pudrinę, kurią padovanojo Fredis Fajestounas, kai Odra 
pasirašė vaidmeniui “Palėpėje"'. 

- M-m-mano ž-ž-žmona tenai, - ištarė jis ir parkritęs ant kelių ėmė 
kimšti daiktus į rankinę. Jis nubraukė nuo kaktos neegzistuojančią plau- 
kų sruogą, to net nepajutęs. 

- Tavo žmona? Odra? - Beverlės veidas sutrikęs, akys išplėstos. 

- Jos rankinukas. Jos d-daiktai. 

- O Dieve, Bilai, - sumurmėjo Ričis. - To negali būti, pats supranti. 

Bilas rado jos krokodilo odos piniginę. Atsegė ir atvertė. Ričis užde- 
gė dar vieną degtuką ir pamatė veidą, pažįstamą iš pustuzinio filmų. Nuot- 
rauka ant Kalifornijos vairuotojo teisių buvo ne tokia žavi, bet visiškai įti- 
kinanti. 

- Bet H-H-Henris negyvas, Viktoras su R-R-Raugu taip pat... tai kas 
ją atsitempė? - jis svilino draugus akimis. - Kas? 

Benas uždėjo ranką jam ant peties. 

- Geriausia nusileiskim ir išsiaiškinsim, a? 

Bilas permetė jį žvilgsniu, lyg nepažinęs draugo, paskui akys praš- 
viesėjo. 

- T-taip. E-E-Ed1? 

- Bilai, man labai gaila. 

- Ar u-užsilipsi? 

- Ne pirmas kartas. 

Bilas pasilenkė, ir Kaspbrakas užsikabino dešine ranka jam už kak- 
lo. Benas su Ričiu kilstelėjo jį, kad galėtų apkabinti kojomis Bilo juosme- 

nį. Kai Bilas permetė koją per cilindro briauną, Benas pastebėjo, kad Ed- 
žio akys smarkiai užmerktos... ir vieną mirksnį pasivaideno, kad per krū- 
mus braunasi šlykščiausia pasaulyje trijulė. Jis atsigręžė, tikėdamasis iš- 
vysti visus tris pro rūką, bet išgirdo tik kylančio vėjo šiurenamus bam- 
bukus už ketvirčio mylios. Seni priešai buvo negyvi. 

Bilas įsikibo šiurkštaus cemento krašto ir žingsnelis po žingsnelio, pa- 
kopa po pakopos ėmė leistis apačion. Konvulsiška Edžio kilpa smaugė. 
Jos rankinukas, Dieve brangus, kaip čia pateko jos rankinukas? Nesvar- 
bu. Bet jeigu Tu esi, Dieve, ir klausai maldų, tegu jai nieko neatsitinka, 
neleisk jai kentėti už tai, ką mes su Beve darėme šiąnakt, arba už tai, ką 
padariau vieną vasarą vaikystėje... ir ar tai klounas? Ar Bobas Grėjus ją 
čia atsitempė? Jei taip, tai bijau, kad nepadės jai net Dievas. 

- Aš bijau, Bilai, - plonu balsu pasakė Edis. 

Bilo koja pajuto šaltą stovintį vandenį. Jis leidosi į jį, prisimindamas 
visus pojūčius, drėgmę, klaustrofobiją, kurią kėlė šita vieta... ir, beje, kas 
jiems atsitiko? Kaip jiems sekėsi šituose tuneliuose ir vamzdžiuose? Kur 
jie nuėjo ir kaip išsigavo lauk? Viso šito jis negalėjo prisiminti; visos min- 
tys sukosi apie Odrą. 

- Aš irgi, - Bilas susilenkė krūptelėjęs, kai šaltas vanduo sušlapino kel- 
nes, ir paleido Edį. Stovėjo iki kelių vandenyje ir Žiūrėjo, kaip kiti leidžia- 
si kopėčiomis. 


- 


Dvidešimt pirmas skyrius 
PO MIESTU 


L 


TAS, 1958-ųjų rugpjūtis 


Atsitiko kažkas nauja. 

Pirmą kartą amžinybėje kažkas nauja. 

Prieš visatą buvo tik du dalykai. TAS ir Vėžlys. Vėžlys yra kvailas se- 
nas padaras, kuris niekada neišlenda iš savo kiauto. TAS manė, kad Vėž- 
lys galbūt mirė, buvo miręs prieš paskutinį milijardą metų. Net jei ir ne, 
Jis tiesiog kvailas senas daiktas, ir tai, kad Vėžlys išvėmė visatą, nepanei- 
gia jo kvailumo. 

TA8pasirodė čia daug vėliau, negu Vėžlys sulindo į savo kiautą. TAS 
atvyko į Zemę ir rado čia neišsemiamas vaizduotės kasyklas, beveik vi- 
sai naujas ir stebėtinas. Tokia vaizduotės kokybė garantavo daug mais- 
to. TO dantys smigo į mėsą, sustingusią nuo egzotiškų siaubų ir geidu- 
lingų baimių: jie sapnavo nakties pabaisas ir įsiurbiančius purvynus, 
prieš savo valią išmąstydavo begalines bedugnes. 

Tokiomis palankiomis sąlygomis TAS gyveno paprastu ritmu: pabus- 
ti pasimaitinti ir užmigti sapnuoti. TAS susisuko gūžtą pagal savo įvaiz- 
dį ir su malonumu prižiūrėjo ją negyvomis ugnimis - TO akimis. Deris 
buvo TO skerdykla, Derio gyventojai - TO avys. Viskas kartojosi. 

Dabar... šitie vaikai. 

Kažkas nauja. 

Pirmą kartą per amžinybę. 

Kaj TAS išniro Neibolto gatvės name, pasiruošęs visus nužudyti ir tru- 
putį sutrikęs, kad anksčiau to padaryti nepavyko (tas sutrikimas, supran- 
tama, buvo pirmas naujas dalykas), atsitiko nenumatyta, neįsivaizduoja- 
ma, buvo skausmas, riaimojantis skausmas po visą pavidalą, kuriuo TAS 
pasirodė, ir netgi baimė, nes vienintelis dalykas, bendras TAM ir kvailam 
senam Vėžliui bei makrokosmo už šito geibaus visatos kiaušinio kosmo- 
logijai, yra tai, kad gyvi sutvėrimai privalo paklusti formos, kurią įgau- 
na, dėsniams. Pirmą kartą TAS pajuto, kad sugebėjimas mainyti formą 
gali ne tik padėti, bet ir pakenkti. Niekad anksčiau nejutęs skausmo, nie- 
kad anksčiau nejutęs baimės, TAS pagalvojo, kad gali mirti - o, TO gal- 
va prisipildė siaubingo balto sidabro skausmo, ji riaumojo, kniaukė ir 
bliovė, o vaikams pavyko ištrūkti. 

Bet dabar jie grįžta. Įžengė į TO karaliją po miestu; septyni kvaili vai- 

TAS padarė didelį atradimą: daugiau nesinori jokių permainų ir 
siurprizų. Ir naujų dalykų nesinori. TAS nori pasimaitinti, užmigti, sap- 
nuoti ir vėl maitintis. 

Po skausmo ir baimės plykstelėjimo kilo dar viena emocija (visos tik- 
ros emocijos buvo naujiena TAM, nors TAS pats buvo didelis emocijų 
meistras): pyktis. TAS nužudys vaikus, nes jie per stebėtiną atsitiktinumą 
sužeidė TĄ. Bet pirmiau pakankins, nes jie vieną mirksnį privertė TĄ iš- 
sigąsti. 

Eikšenkit pas mane, mąstė TAS, klausydamas juos artėjant. Eikšenkit, 
vaikai, pažiūrėsim, kaip mes čia plaukiame... visi plaukiame. 

Bet viena mintis, kad ir kaip atkakliai TAS ginė šalin, nepaliko ramy- 
bėje: jeigu viskas priklauso nuo TO (kitaip ir būti negalėjo nuo tada, kai 
Vėžlys išvėmė visatą ir užsidarė savo kiaute), kaip šio ar kurio nors kito 
pasaulio sutvėrimas gali apgauti, sužeisti, kad ir nesmarkiai, TĄ? Ar tai 
įmanoma? 

Iš tos minties sekė antra, ne nuojauta, o šalta logika: o jeigu TAS ne 
vienas, kaip buvo įsitikinęs? 

O jeigu yra KITAS? 

Dar daugiau, jeigu tie vaikai yra KITO pasiuntiniai? 

Jeigu... jeigu... 

TAS ėmė drebėti. 

Neapykanta buvo nauja. Skausmas buvo nauja. Pasipriešinimas TO 
užmačioms buvo nauja. Bet baisiausia naujiena yra šita baimė. Ne vai- 
kų, toji praėjo, bet baimė būti ne vieninteliam. 

Ne. Nėra jokio kito. Tikrai nėra. Gal dėl to, kad jie yra vaikai, jų vaiz- 
duotė įgavo gaivališkos galios, kurios TAS neįvertino. Bet dabar, kad jau 
grįžta, TAS leis jiems grįžti. Ateis, o TAS suės vieną po kito į makrokos- 
mą... į negyvas TO akių šviesas. 

Taip. 

Kai jie pasirodys čia, TAS mes juos klykiančius ir pamišusius į negy- 
vas šviesas. 


Tuneliuose, 2 : 15 


Bevė su Ričiu per abudu turėjo gal dešimtį degtukų, bet Bilas nelei- 
do jų deginti. Kol kas bent jau buvo prieblanda. Sviesos nedaug, tačiau 
užteko matyti per keturias pėdas į priekį, ir kol taip eisis, degtukus gali- 
ma taupyti. 

Jis spėjo, kad šviesa patenka pro ventiliacijos angas bordiūruose virš 
galvų, gal net pro šulinių dangčių skyles. Sunku patikėti, kad jie jau po 
miestu, bet taip galėtų būti. 

Vandens dabar buvo daugiau. Tris kartus pro, šalį praplaukė gyvūnų 
lavonėliai: žiurkė, kačiukas ir išsipūtęs žvilgantis daiktas, kuris galėjo būti 
švilpikas. Bilas išgirdo kažkurio draugopasišlykštėjimo murmesį, kai Žvė- 
relis plaukė pro šalį. 

Vanduo, kuriuo brido, buvo santykinai ramus, bet idilė turėjo greitai 
baigtis: ne per toliausiai girdėjosi nuolatinis vandens šniokštimas. Jis stip- 
rėjo, virto nenutrūkstančiu kriokimu. Tunelis suko į dešinę. Jie padarė po- 
sūkį, o ten į jų tunelį krito vanduo iš dar trijų vamzdžių. Jie buvo išrikiuoti 
vertikaliai kaip šviesoforo lempos. Tunelis čia baigėsi. Sviesa buvo kiek 
ryškesnė. Bilas pakėlė galvą ir suprato, kad jie atsidūrė kvadratinėje ak- 
mens šachtoje, maždaug penkiolikos pėdų aukščio. Virš jų buvo kanali- 
zacijos grotelės, ir ant galvų kibirais liejosi vanduo. Priminė primityvų 
dušą. 

Bilas bejėgiškai apžiūrinėjo tris angas. Viršutine sruvo beveik švarus 
vanduo, tik su lapais, šakelėmis, smulkiomis šiukšlėmis: nuorūkomis, gu- 
mos popieriukais ir panašiai. Vidurinis vamzdis leido pilką vandenį. Iš že- 
miausio tekėjo pilkšvai rusvos srutos. 

- E-E-Edi! 

Edis atbrido iki jo. Plaukai buvo prilipę prie galvos. Gipsas virto tižia, 
varvančia mase. | 

- K-k-kuris? 

Jeigu norėjai ką nors pastatyti, klausei Beno, jei nežinojai, kokiu ke- 
liu eiti - klausei Edžio. Apie tai nebuvo kalbėta, tiesiog visi žinojo. Jei- 
gu atsiduri nepažįstamoje vietoje ir nori grįžti, iš kur atėjęs, Edis nuves. 
Sukiosis į kairę ir į dešinę su nesudrumsčiamu tikrumu, kol imdavai klus- 
niai sekti paskui, vildamasis, kad viskas baigsis gerai... taip paprastai 17 

būdavo. Bilas pasakojo Ričiui, kad kai jie su Edžiu pradėjo žaisti Barense, 
jis nuolat bijojo paklysti. Edžio tai visai negąsdino, ir jis išvesdavo abu 
kaip tik ten, kur pasakydavo. “Jeigu pa-pa-paklysčiau H-Hainesvilio gi- 
giriose ir su m-manimi būtų E-E-Edis, nesukčiau sau g-g-galvos, - kalbėjo 
Bilas Ričiui. - Jis tiesiog ž-žino kelią. Mano t-t-tėtis sako, kad yra ž-ž- 
žmonių, kurių ga-galvose tarsi k-k-kompasas įmontuotas. E-E-Edis vie- 
nas iš jų". 

- Aš negirdžiu! - suriko Edis. 

- Sakau, kuriuo? 

- Kas "kuriuo"? - Edis gniaužė savo aspiratorių sveikojoje rankoje ir 
Bilui pasirodė panašesnis į muskusinę žiurkę negu į vaiką. 

- Kuriuo mums e-e-eiti? 

- Na, priklauso nuo to, kur mes norim patekti, - pareiškė Kaspbrakas, 
Bilas vos susilaikė jo neuždusinęs, nors klausimas buvo visai logiškas. 
Edis įtariai apžiūrinėjo angas. Jie tilptų visose trijose, bet apatinė visai 
neatrodė jauki. 

Bilas pakvietė kitus prieiti arčiau. 

- Kur, velniai rautų, yra T-T-TAS? š 

- Miesto vidury, - išpyškino Ričis. - Tiesiai po miesto centru. Salia Ka- 
nalo. 

Beverlė linksėjo. Benas taip pat. Ir Stenas. 

- M-M-Maikai? : 

- Taip, - sutiko jis. - TAS tikrai ten. Salia Kanalo. Arba po juo. 

Bilas vėl pasisuko į Edį. A 

- K-k-kuris? ; 

Edis nenoriai parodė į žemutinį, ir nors Bilo širdis nukrito, jis visai ne- 
nustebo. 

- Fu, - nelinksmai pratarė Stenas. - Čia šūdai. 

- Mes ne... - pradėjo Maikas ir nutilo. Jis palenkė galvą klausydama- 
sis. Akys išdavė nerimą. 

- Kas... - pasakė Bilas, bet Maikas pridėjo prie lūpų pirštą - ššš! Da- 
bar girdėjo ir Bilas: kliuksėjimas. Artėja. Stenėjimas ir tylus murmesys. 
Henris neketina pasiduoti. 

- Greitai, - paragino Benas. - Einam. 
vamzdį ir sukandęs lūpas iškošė: 

- Einam. Sūdai nusiplauna. 

- Stenas paleido gerą! - riktelėjo Ričis. - Vaka - vaka - va... 

- Riči, ar neužsičiaupsi? - sušnypštė Beverlė. 

Bilas nuvedė prie vamzdžio, susiraukęs nuo smarvės, ir įsirangė vidun. 
Kvapas čia srutų, išmatų, bet buvo justi ir kitkas, tiesa? Slogesnis, fata- 
Iliškesnis kvapas. Jei gyvulio kriuksėjimas turėtų kvapą (ir, spėjo Bilas, 
jei gyvulys, apie kurį kalbama, maitintųsi tam tikru maistu), jis būtų kaip 
šitas. Ką gi, mes einame teisinga kryptimi. TAS būna čia... ir nemažai 
būna. 

Už dvidešimties pėdų oras pasidarė troškus ir nuodingas. Jis slinko pa- 
lengva per tyrę, kuri nebuvo purvas. Atsigręžęs per petį pasakė: 

- Eik m-m-man iš pa-paskos, E-E-Edi. T-tavęs reikės. 

Sviesa prisimerkė, luktelėjusi ir visai išnyko. Jie išėjo 

(iš žydrumos) 

į juodumą. Bilas slinko per smarvę, jausdamas fiziškai, kas už jos, vie- 
ną ranką ištiesęs į priekį ir bet kurią akimirką tikėdamasis užčiuopti 
šiurkščius gaurus ir tamsoje pamatyti atsiveriančias kaip žalios lempos 
akis. Mirtis ateis vienu skausmo plyksniu, kai TAS nutrauks galvą nuo 
pečių. 

Tamsa knibždėjo aidinčių, sustiprintų garsų. Už nugaros brido drau- 
gai, kartais persimesdami žodžiu. Girdėjosi aiksinčios dejonės ir burbu- 
liavimas. Kartą vimdanti šilta srovė kliūstelėjo tarp kojų, sušlapindama jį 
iki šlaunų ir pakeldama ant kulnų. Pajuto, kad Edis konvulsiškai įsikim- 
ba jam į marškinius, ir tada srovė nuslūgo. Iš voros galo Ričis liūdnai pa- 
juokavo: 

- Atrodo, buvom apčiurinti milžino Džolio Gryno, Bilai. 

Bilas girdėjo, kaip mažesnių vamzdžių tinkle virš galvų kliūsteli vie- 
nodos vandens ir išmatų porcijos. Jis prisiminė pokalbį su tėvu apie De- 
rio kanalizaciją ir pagalvojo: šitas vamzdis skirtas nubėgti vandeniui per 
smarkias liūtis ir potvynį. Tai, kas čia teka, turi palikti Derį perpompuo- 
ta į Torolto šaltinėlį arba Penebskotą. Miestas nenori leisti savo mėšlo į 
Kenduskegą, nes Kanalas ima dvokti. Bet visas vadinamasis “pilkas" van- 
duo patenka į jį, o kai vamzdžiai nebepajėgia susitvarkyti su nuotekomis, 
įvyksta potvynis... vienas toks ką tik įvyko. Jei buvo vienas, bus ir ant- 
ras. Jis neramiai žvilgtelėjo į viršų, nieko nepamatė, bet žinojo, kad vamz- 
džio viršuje turėtų būti grotelės, šonuose taip pat, ir bet kurią sekundę gali 
būti... 

Jis nepajuto, kad pasiekė vamzdžio galą, kol nenužengė nuo krašto ir 
mosuodamas rankomis nenulėkė ant pilvo į tirštą masę dviem pėdom že- 
miau vamzdžio angos. Kažkas cypdamas šmurkštelėjo jo ranka. Jis suri- 
ko ir atsisėdo, spausdamas drebančią ranką prie krūtinės, įsitikinęs, kad 
ja ką tik prabėgo žiurkė: jis pajuto šlykščią beplaukę uodegą. 

Bilas pamėgino atsistoti ir stūktelėjo galva į naujojo vamzdžio lubas. 
Gerai stuktelėjo - vėl parkrito ant kelių, prieš akis suraibuliavo raudoni 
ratilai. : 

- A-a-atsargiai! - išgirdo jis save šaukiant. Žodžiai dusliai aidėjo. - Čia 
krenta! E-Edi! Kur t-t-tu? 

- Čia! - Viena Edžio ranka kliudė Bilo nosį. - Padėk man nusileisti! 
Aš nieko nematau, Bilai! Čia... 

Staiga garsus tėčėkšššt! Beverlė, Maikas ir Ričis aiktelėjo unisonu. 
Dienos šviesoje šita beveik ideali trijų harmonija būtų pasirodžiusi juo- 
kinga; tamsoje, kanalizacijoje ji buvo kraupi. Staiga visi puolė pirmyn. 
Bilas paglėbė Edį, bandydamas apsaugoti jo ranką. 

- O Dieve, maniau, kad paskęsiu, - sudejavo Ričis. - Mes panirome... 
o žmogau, šūdų dušas, nieko sau, galėtų kada nors padaryti klasės eks- 
kursiją, Bilai, galėtume paprašyti misterio Karsono būti vadovu... 

- O mis Džimison po to galėtų paskaityti paskaitą apie sveikatą, - dre- 
bančiu balsu pridūrė Benas, ir visi spigiai nusijuokė. Juokui nutilus, Ste- 
nas pratrūko bejėgiškomis ašaromis. 

- Nereikia, žmogau, - pasakė Ričis, apglėbdamas drebančia ranka lip- 
nius draugo pečius. - Visus mus pravirkdysi. 

- Viskas gerai! - garsiai pasakė Stenas, vis dar verkdamas. - Galiu pa- 
kęsti baimę, bet nekenčiu, kai esu toks purvinas, nekenčiu, kai nežinau, 
kur aš... 

- K-kaip m-m-manai, ar 1-liko bent v-v-vienas sausas d-d-degtukas? - 
paklausė Bilas Ričio. 

- Atidaviau savuosius Bevei. 

Bilas pajuto ranką tamsoje, spaudžiančią į delną degtukus. Atrodė 
sausi. 

. - Laikiau po pažastimi, - pasakė Beverlė. - Turėtų degti. Vis tiek pa- 
bandyk. 

Bilas išplėšė degtuką iš knygutės ir brūkštelėjo. Plykstelėjo liepsne- 
lė, jis pakėlė ranką. Draugai stovėjo susiglaudę, markstėsi nuo ryškios 
šviesos. Aptaškyti ir išterlioti jie atrodė labai maži ir labai išsigandę. Už 
jų matėsi srutų vamzdis, kuriuo ką tik atėjo. Šitas buvo dar mažesnis. Ir 
iškart skyrėsi į dvi puses. Grindys - po šlykščių nuosėdų sluoksniu. O... 

Bilas suinkštė ir nupurtė degtuką, apsvilinusį pirštus. Paklausė van- 
dens čiurlenimo, lašėjimo, retkarčiais šniokštimo, kai vožtuvai nuleisda- 
vo susikaupusį vandenį į Kenduskegą galai žino kaip toli nuo čia. Hen- 
rio ir kitų dviejų neišgirdo. Kol kas. 

Jis tyliai pratarė: 

- M-m-man iš d-d-dešinės yra la-lavonas. Už de-dešimties p-p-pėdų. 
Manau, k-kad ten gali būti P-P-P... 

- Patrikas? - paklausė Beverlė. Balsas svyravo ties isterijos riba. - Ar 
tai Patrikas Hoksteteris? 

- T-t-taip. Ar uždegti a-antrą d-d-degtuką? 
sakyti, į kurią pusę eiti. 

Bilas uždegė. Prie švieselės visi pamatė žalią išpurtusį daiktą, kuris ka- 
daise buvo Patrikas. Lavonas šiepėsi šiurpiai draugiškai, bet tik puse vei- 
do; kanalizacijos žiurkės išėdė kitą. Aplink, drėgmės išpūsti iki žodynų 
storio, plūduriavo vadovėliai iš vasaros mokyklos. 

- Viešpatie, - kimiai pratarė Maikas, išsproginęs akis. 

- Vėl girdžiu Henrį, - pasakė Beverlė. 

Akustika perdavė jos balsą ir aniems, nės Henris kažką subliovė ir vie- 
ną mirksnį pasirodė, kad jie visai šalia: 

- Mes pagaaaausim juuuuuuuuuus... 

- Kad ir tuojau pat! - riktelėjo Ričis. Akys Žibėjo, gyvai judėjo. - Atei- 
kit, avinai! Čia tikras baseinas! At... 

Paskui vamzdyje nuaidėjo tokio beprotiško siaubo ir skausmo klyks- 
mas, kad degtukas iškrito Bilui iš pirštų ir užgeso. Edžio ranka įsikibo į 
jį, ir Bilas prisispaudė prie draugo, virpančio kaip epušės lapas, o Stenas 
Urisas prigludo iš kito šono. Klyksmas augo... augo... paskui pasigirdo 
nepadorus purptelėjimas ir klyksmas liovėsi. 

- Kažkas pagavo vieną iš jų, - išskiemenavo Maikas. - Kažkas... kaž- 
kokia pabaisa... Bilai, mums reikia iš čia bėgti... prašau... 

Bilas girdėjo likusį - ar likusius, per akustiką sunku pasakyti - klam- 
pojant ir taškantis tuneliu jų link. 

- K-kuriuo k-k-keliu, Edi? - įsakmiai paklausė jis. - Ar Ž-Ž-Žinai? 

- Prie Kanalo? - pasitikslino Edis, virpėdamas Bilo glėbyje. 

- Taip! 

- Į dešinę. Pro Patriką... per jį, - Edis staiga surimtėjo. - Man visai tas 
pat. Jis buvo vienas iš tų, kurie sulaužė man ranką. Ir dar spjovė į veidą. 

- Einam, - paragino Bilas, žiūrėdamas į vamzdį, kuriuo atėjo. - Viena 
v-vora! Laikykitės v-v-vienas už k-kito, kaip a-anksčiau! 

Jis puolė į priekį, braukdamas dešiniu petimi per slidų keraminį vamz- 
džio paviršių, grieždamas dantimis ir nenorėdamas užlipti ant Patriko... ar 


Vaikai brovėsi gilyn tamsoje, kai aplink juos šniokštė vanduo, 0 vir- 
šuje audra nešė ankstyvas sutemas į Derį. Sutemas, kurios staugė vėju, 
plyksėjo elektra ir traškėjo virstančiais medžiais, kurie aimanavo priešis- 
torinių sutvėrimų balsais. | 


3 
TAS, 1985-ųyjų gegužė 


Dabar jie vėl ateina, ir nors viskas vyksta, kaip TAS numatė, grįžo kai 
kas, ko TAS neplanavo: ta beprotiška erzinanti baimė... KITO nuojauta. 
TAS nekentė baimės, - atsigręžtų ir suėstų, jei galėtų... Bet baimė tyčio- 
josi ir neprisileido artyn, todėl TAS galėjo nužudyti ją, tik nužudęs juos. 

Ir tai baimei nebuvo jokio pagrindo: jie dabar senesni, iš septynių liko 
penki. Penki - galios skaičius, bet jis neturi mistiškos talismaninės sep- 
tynių jėgos. Taip, TO pavaldiniui nepavyko nužudyti bibliotekininko, bet 
jis mirs ligoninėje. Vėliau, vos tik dušra palies dangaus kraštą, TAS pa- 
siųs sanitarą, kuris sumaišys vaistus, ir bibliotekininkui galas. 

Rašytojo žmona su TUO - nei gyva, nei mirusi: jos smegenys nustojo 
veikti vos išvydus TĄ tikruoju pavidalu, TA be kaukių ir kerų, o visi ke- 
rai - tai tik atšvaitai, suprantama, atspindintys išsigandusiam stebėtojui 
baisiausią dalyką, heliografiniai vaizdai, kaip veidrodis, galintis mušti 
saulės šviesą į išsiplėtusią patiklią akį ir apakinti. 

Dabar rašytojo žmonos sąmonė su TUO, TAME, už makrokosmo ga- 
lo, tamsybėse už Vėžlio, visų kraštų pakrašty. 

Ji TO akyje, ji TO sąmonėje. 

Ji negyvose šviesose. 

O, bet tie kerai nuostabūs. Imkim Henloną, pavyzdžiui. Jis neprisimin- 
tų sąmoningai, bet mama tikrai paaiškintų, kaip paukštis atsirado fabri- 
ko griuvėsiuose. Kai jis buvo vos šešių mėnesių kūdikis, mama paliko jį 
vežimėlyje miegantį kieme, o pati nuėjo už namo džiaustyti vystyklų ir 
šliaužtinukų. Maiko klyksmas privertė grįžti tekiną. Didžiulis varnas buvo 
nutūpęs ant vežimėlio krašto ir kaip auklių pasakojimų pabaisa kapojo 
vaiką. Mažylis klykė iš skausmo ir baimės, nepajėgdamas apsiginti nuo 
lengvą grobį pajutusio plėšrūno. Ji nutrenkė paukštį nuo vežimėlio, o Mi- 
kį, su sukapotomis rankytėmis, nuvežė pas daktarą Stilveigoną skiepyti 
nuo pasiutligės. Maiko smegenys įsiminė mažą kūdikį ir milžinišką paukš- 
tį, ir kai TAS pasirodė jam, berniukas vėl pamatė didžiulį paukštį. 

Bet kai tarnas, mergaitės iš praeities vyras, atvedė rašytojo žmoną, 
TAS neužsidėjo jokios kaukės - namuose TAS nesirengia. Tarnas žvilgte- 
lėjo ir krito negyvas nuo šoko pilku veidu, pasruvusiomis krauju, išsilie- 
jusiu smegenyse, akimis. Rašytojo moteris išspaudė galingą išgąstingą 
mintį - O JĖZAU BRANGUS, TAS YRA MOTERIS - ir išsijungė. Nuplau- 
kė į negyvas šviesas. TAS išlindo iš savo gūžtos ir pasirūpino fizinėmis 
jos liekanomis - paruošė maistui. Dabar Odra Denbro kabo aukštai, pa- 
čiame viduryje buveinės, apnarpliota šilku, nusvirusia ant peties galva, 
nieko nereginčiomis akimis. 

Bet juose vis tiek yra galios. Išsekusios, bet nepranykusios. Jie atėjo 
būdami vaikai ir kažkaip, ne taip, kaip priklauso, kaip turi būti, kaip gali 
būti, smarkiai sužeidė TĄ, vos neužmušė, privertė TĄ pasislėpti giliai že- 
mėje, kur TAS gūžėsi iš skausmo ir neapykantos savo keisto kraujo klane. 

Ir dar viena naujovė, jei norite: pirmą kartą per savo nesibaigiančią 
istoriją TAS turėjo-planuoti; pirmą kartą TAS išsigando tiesiog pasiimti 
ką nori iš Derio, savo asmeninės ganyklos. 

TAS mėgo maitintis vaikais. Tam būdavo panaudoti netgi suaugusie- 
ji, apie tai net neįtariantys. TAS neatsisakydavo ir jų: suaugusieji turi sa- 
vy siaubų, be to, galima pasinaudoti jų liaukomis - joms atsidarius, pap- 
lūsdavo baimės chemikalai ir pasūdydavo mėsą. Bet jų baimės dažniau- 
siai būna pernelyg sudėtingos. Vaikų siaubai paprastesni ir visuomet stip- 
resni. Vaiko baimę galima sujungti į vieną veidą... o jei reikia jauko, - 
koks vaikas nemyli klouno? 

TAS suprato, kad šitie vaikai kažkaip panaudojo TO ginklus prieš TĄ 
- taip, per atsitiktinumą (žinoma, ne tyčia, tikrai ne vadovaujant KITAM), 
sujungę septynias neįtikėtinas vaizduotes, ištrėmė TA į itin pavojingą zo- 
ną. Kiekvienas iš šito septyneto atskirai būtų TO maistas ir gėrimas, ir 
jeigu jie nebūtų susitikę, TAS būtų išskynęs juos vieną po kito, pritrauk- 
tas jų vaizduočių kaip liūtas zebro kvapo. Kartu jie iššifravo pavojingą 
paslaptį, apie kurią TAS net neįtarė: tikėjimas yra antrasis lazdos galas. 

Jeigu yra dešimt tūkstančių viduramžių valstiečių, kurie savo tikėjimu su- 
kuria vampyrus, atsiras vienas, - vaikas tikriausiai, - kuris įsivaizduos 
baslį jiems užmušti. Bet baslys - tik kvailas medis, smegenys yra kūjis, ku- 
ris įkala jį į vampyro kūną. 

Bet TAM pavyko ištrūkti, pasislėpti gilumose, o išsigandę ir susijau- 
dinę vaikai nesugalvojo vytis TO, kai TAS buvo beveik beginklis. Jie 
nusprendė tikėti, kad TAS negyvas arba miršta, ir atsitraukė. 

TAS žinojo apie jų priesaiką ir žinojo, kad jie grįš, kaip kad liūtas ži- 
no, jog tas zebras vis tiek grįš į įprastą girdyklą. TAS ėmė planuoti dar 
grimzdamas į miegą. Kai atsibus, TAS bus išgijęs, atsigavęs, 0 jų vaikystės 
bus sudegusios kaip septynios vaško žvakės. Jų vaizduočių galia bus išb- 
lėsusi ir nusilpusi. Daugiau neįsivaizduos piranijų Kenduskege ir netikės, 
kad užlipęs ant plyšio laužai motinos nugarą, o jei užmuši nutūpusią die- 
vo karvytę, naktį sudegs namai. Dabar jie tikės draudimu. Dabar jie ti- 
kės vynu per pietus - maloniu, bet ne per daug brangiu kaip, tarkim, 
"Pouilly-Fuisse'83", ir duokit pauostyti, padavėjau. Dabar jie tikės, kad 
Rolaidas suvartoja keturiasdešimt septynis kartus daugiau savo svorio 
negu skrandžio sultys. Dabar jie tikės visuomenine televizija, Gariu Har- 
tu, bėgimu, padedančiu išvengti širdies smūgio, atsisakymu nuo mėsos, 
kad nesirgtų žarnų vėžiu. Jie tikės dr. Rutu, kai kalbama apie gerą dul- 
kinimąsi, ir Džeriu Falvelu, kai nori išlaikyti gerą formą. Su kiekvienais 
metais jų svajonės mažės. O kai TAS atsibus, pakvies juos atgal, taip, na- 
mo, nes baimės kūdikis yra pyktis, o pyktis šaukiasi keršto. 

TAS pasikvies ir nužudys juos. 

Tik dabar, kai jie artinasi, baimė grįžo. Jie užaugo, vaizduotės atbu- 
ko, bet ne tiek, kiek TAS tikėjosi. TAS pajuto nieko gero nežadantį, liū- 
dinantį galios sustiprėjimą, kai seni bičiuliai susitiko, ir pirmą kartą pa- 
galvojo, ar nebus padaręs klaidos. 

Bet kam tokios niūrios mintys? Burtai mesti, ir ne visi ženklai blogi... 
Rašytojas pamišęs dėl savo žmonos, o tai gerai. Rašytojas yra stipriau- 
sias, vienintelis, kuris per visus tuos metus grūdino savo smegenis šitam 
susitikimui, o kai rašytojas gulės negyvas išdrikusiomis žarnomis, kai jų 
brangiausias "Didysis Bilas" bus miręs, kitus sutvarkyti bus vienas juo- 
kas. 


TAS gerai pasimaitins... ir vėl veikįausiai nugrims į gelmes. Pasnausti. 
Siek tiek. 


4 


, Tuneliuose, 4 : 30 


- Bilai! - riktelėjo Ričis aidinčiame tunelyje. Jis skubėjo iš visų jėgų, 
bet vos stūmėsi. Vaikai būdami, jie ėjo šitu vamzdžiu, vedančiu iš pom- 
pavimo stoties Barense, pasilenkę. Dabar jis ropojo, ir kelias atrodė bai- 


380 


siai ankštas. Akiniai įkyriai smuko nuo nosies, ir jis nuolat turėjo juos tai- 
sytis. Už savęs girdėjo Bevę su Benu. 

- Bilai! - subliovė dar kartą. - Edi! 

- Aš čia! - nuaidėjo Edžio balsas. 

- Kur Bilas? - išrėkė Ričis. 

- Priekyje! - atšovė Kaspbrakas. Jis dabar buvo netoliese, bet Ričis 
daugiau jautė, negu matė jį. - Jis nelauks! 

Ričio galva atsimušė į draugo koją. Po sekundės Bevė galva bumbte- 
lėjo Tozijeriui į užpakalį. 

- Bilai! - suriko Ričis iš visų plaučių. Vamzdis pagarsino ir skaudžiai 
smogė garsu į ausis. - Bilai, palauk mūsų! Turime eiti kartu, negi neži- 
nai? 

Priekyje tyliai: 

- Odra! Odra! Kur tu? 

- Velniai rautų, Didysis Bilai! - tyliai riktelėjo Ričis. Akiniai tekšte- 
lėjo žemėn. Jis nusikeikė, sužvejojo juos ir vėl užsidėjo varvančius ant 
nosies. Tada įkvėpė ir užriko: 

- Tu pasiklysi be Edžio, avigalvi! Palauk! Palauk mūsų! Girdi mane, 
Bilai? PALAUK MŪSŲ, PO GALAIS! 

Mirtina tyla. Visi užgniaužė kvapą. Girdėjosi tik tolimas lašėjimas; 
vamzdis šįkart buvo sausas, išskyrus išlikusias kur ne kur balas. 

- Bilai! - jis drebančia ranka persibraukė per plaukus, gniauždamas aša- 
ras. - GRĮŽK... ŽMOGAU! PALAUK, PRAŠAU! PRAŠAU! 

Visai tyliai atsklido Bilo balsas: 

- Aš laukiu. 

- Ačiū Dievui už mažas paslaugas, - sumurmėjo Ričis. Bakstelėjo Edį. 
- Einam. 

- Nežinau, kiek pajėgsiu viena ranka, - atsiprašinėdamas pasakė Edis. 

- Vis tiek pirmyn, - atsakė Ričis, ir Edis ėmė ropoti. | 

Išvargęs ar veikiau iškankintas Bilas laukė jų šachtoje su trimis vamz- 
džiais, išsirikiavusiais šviesoforu. Čia buvo vietos visiems atsistoti. 

- Ten. K-Krisas. Ir R-R-Raugas, - pasakė Bilas. 

Visi pasižiūrėjo. Beverlė sudejavo, Benas apkabino ją. Raugo Hagin- 
so skeletas su sutrūnijusiais skarmalais daugmaž atrodė neliestas. Vikto- 
ro palaikams trūko galvos. Bilas apsidairė ir pamatė išsišiepusią kaukolę. 

Stai, ko trūksta. Nereikėjo lįsti čia, - pagalvojo Bilas ir nusipurtė. 

Šita kanalizacijos sekcija buvo nenaudojama. Priežastis Ričiui buvo 
visai aiški: ekologija. Tuo metu, kai jie atsidėję mokėsi skustis, vairuoti, 
rūkyti, smagintis ir panašiai, įsikūrė Aplinkos apsaugos agentūra, ir šita 
AAA nusprendė, kad pompuoti į upes ir upelius išmatas ir net srutas - niu- 
niu-niu. Todėl šita kanalizacijos sistema liko tiesiog trūnyti, o su ja trūnijo 
ir Viktoro bei Raugo Haginso kūnai. Kaip laukiniai Piterio Peno berniu- 
kai Viktoras ir Raugas taip niekad ir neužaugo. Supuvusių marškinėlių ir 
džinsų, virtusių skudurais, krūvoje gulėjo dviejų berniukų skeletai. Sama- 

nos apaugo Viktoro šonkaulių ksilofoną 1r erelį ant kareiviško diržo sag- 
ties. 

- Jie pakliuvo monstrui, - tyliai pratarė Benas. - Jūs prisimenate? Gir- 
dėjom. 

- Odra negyva, - Bilo balsas buvo bespalvis. - Aš Žinau. 

- Tu nežinai nieko panašaus! - su tokiu įtūžiu atšovė Beverlė, kad Bi- 
ypač vaikų, - Bevė priėjo ir atsistojo priešais, įsispendusi į klubus rankas, 
veidas ir rankos buvo išteptos dumblu, plaukuose - purvo sruogos. - Ir tu 
žinai, kas tai padarė. 

- M-man jokiu b-b-būdu nereikėjo pasakoti jai, k-kur aš važiuoju, - kal- 
bėjo Denbras. - Kodėl pasakiau? Kodėl aš... 

Beverlės rankos sugriebė Bilo marškinius. Nustebes Ričis stebėjo, kaip 
ji purto draugą. 

- Užteks! Tu žinai, ko čia atėjome! Mes prisiekėme ir padarysime tai! 
Supranti mane, Bilai? Jei ji negyva, vadinasi, negyva... bet TAS - ne! Da- 
bar mums reikia tavęs. Tau aišku? Mums tavęs reikia! - Bevė jau verkė. 
- Todėl vesk mus kaip anksčiau, arba nė vienas iš mūsų iš čia neištrūks! 

Bilas įsmeigė į ją akis ir tylėjo žiūrėdamas. Ričis pasijuto mintyse ra- 
ginąs: Nagi, Didysis Bilai. Na, na... d 

Bilas nužvelgė kitus ir linktelėjo. 

- E-Edi. 

- Aš čia, Bilai. 

- A-a d-dar prisimeni, k-kuris v-v-vamzdis? 

Edis parodė pro Viktorą ir pasakė: 

- Sitas. Atrodo baisiai mažas, tiesa? 

Bilas vėl linktelėjo. 

- Ar galėsi? Tavo ranka sulaužyta. 

- Galėsiu, dėl tavęs, Bilai. 

Denbras nusišypsojo - tokios iškankintos, siaubingos šypsenos Ričis 
nebuvo matęs. 

- N-nuvesk mus, E-Edi. Padarykim tai. 


Tuneliuose, 4 : 55 


Ropodamas Bilas priminė sau apie vamzdžio galą, bet jis buvo toks 
pats netikėtas kaip ir tada. Vieną sekundę ranka slydo per apskretusį 
vamzdžio dugną, kitą - graibė po orą. Jis pasviro į priekį ir instinktyviai 
pasisuko, - krito ant peties, skaudžiai trakštelėjęs. 

- A-a-atsargiai! - išgirdo save rėkiant. - Čia kraštas! E-E-Edi? 

- Aš čia! - Edžio pirštai brūkštelėjo Bilui per kaktą. - Gal padėsi nu- 
sileisti? 

Bilas apglėbė Edį ir nukėlė, stengdamasis neužgauti sužeistos rankos. 
Po jo leidosi Benas, Bevė, tada Ričis. 

- Gal turi d-d-degtukų, R-Riči? 

- Aš turiu, - pasakė Beverlė. Bilas pajuto ranką, spaudžiančią į delną 
knygutę degtukų. - Cia tik kokie aštuoni ar septyni, bet Benas turi dau- 
giau. Iš kambario. 

- Ar laikei juos po p-p-pažastimi Beve? 

- Ne, šį kartą, - atsakė Bevė ir apkabino jį tamsoje. Jis smarkiai apg- 
lėbė draugę, bandydamas perimti paguodą, kurią ji taip norėjo jam su- 
teikti. 

Švelniai išsilaisvinęs Bilas uždegė degtuką. Prisiminimai buvo stip- 
rūs - visi kaip vienas atsigręžė į dešinę. Patriko Hoksteterio palaikai vis 
dar buvo ten, tarp gremėzdiškų, išsipūtusių daiktų, galėjusių anksčiau bū- 
ti knygomis. Vienintelis aiškiai išsiskiriantis daiktas buvo dantų puslan- 
kis; du ar trys plombuoti. 

O šalimais dar kažkas. Blizgantis ratukas, vos įžiūrimas plazdančioje 
degtuko liepsnelėje. 

Bilas nukratė dėgtuką ir uždegė antrą. Pakėlė radinį. 

- Odros vestuvinis žiedas, - pasakė jis. Balsas tuščias, be išraiškos. 

Degtukas užgeso... 

Tamsoje jis užsimovė žiedą. 

- Bilai, - neryžtingai pradėjo Ričis. - Ar bent kiek nutuoki 

Tuneliuose, 14 : 20 


kiek laiko jie klaidžiojo tuneliais po Deriu nuo tada, kai paliko Patri- 
ko Hoksteterio kūną, bet Bilas buvo tikras, kad niekada nerastų kelio at- 
gal. Galvoje sukosi tėvo žodžiai: ten galima klaidžioti savaites. Jeigu Ed- 
žio krypties nuojauta išnyktų, net nereiktų TAM juos žudyti - maklinėtų 
po žeme iki mirties... arba, jei patektų į kitą vamzdžių tinklą, nuskęstų 
kaip žiurkės. 

Bet Edžio, rodės, tas nė kiek netrikdė. Retsykiais jis paprašydavo Bi- 
lo uždegti degtuką 1š mažėjančių jų atsargų, rūpestingai apsidairydavo ir 
toliau nurodydavo kelią. Sukiojosi veikiausiai kaip šaudavo į galvą. Kar- 
tais vamzdžiai buvo tokie aukšti, kad Bilas ir ištiesęs ranką nepasiekda- 
vo viršaus... Kartais tekdavo ropoti, o vienas penkias siaubingas minutes 
(kurios prilygo penkioms valandoms) jie šliaužė pilvais, išleidę į priekį 
Edį, neatitraukdami nosies nuo priešakinio kulnų. 

Vienintelis dalykas, dėl kurio Bilas absoliučiai neabejojo, buvo tai, 
kad jie pakliuvo į visiškai nenaudojamą Derio kanalizacijos sistemos dalį. 
Visi veikiantys vamzdžiai liko toli užpakalyje arba aukštai virš galvų. 
Vandens šniokštimas nutilo iki tolimo gaudesio. Vamzdžiai buvo senes- 
ni, ne degtos keramikos, o iš trapios, į molį panašios medžiagos, kuri ret- 

karčiais švirkšteldavo nemaloniai kvepiančią čiurkšlę... Žmogaus išmatų 
dvokas, tie troškūs salsvi, dusinantys kvapai išnyko, bet juos pakeitė ki- 
tas, nuodingas ir senoviškas kvapas. Dar blogiau. 

Benui tai priminė mumijos kvapą. Edžiui taip tvoskė nuo raupsuoto- 
j0. Ričis pagalvojo, kad taip trenktų seniausias pasaulyje pelijantis ir pū- 
vantis flanelės švarkas, medkirčio švarkas, toks didelis, kad tiktų Polui 
Bunjanui. Beverlei šitaip visada atsiduodavo tėvo kojinių stalčius. Stenui 
Urisui šitas kvapas prikėlė klaikų ankstyviausios vaikystės prisiminimą, 
keistą žydišką atsiminimą, nors jis labai blankiai suvokė savo žydiškumą. 
Cia tvoskė moliu, suminkytu su aliejumi, ir priminė beakį, beburnį demo- 
ną, vardu Golemas, molinį žmogutį, viduramžių žydų persimetėlių garbin- 
tą kaip gynėją nuo goimų, kurie plėšė juos, prievartavo moteris ir vers- 
davo bėgti. Maikas pagalvojo, kad tai sausų plunksnų kvapas apleistame 
lizde. 

Kai jie vargais negalais pasiekė siaurojo vamzdžio galą, kaip unguriai 
išsirangė gruoblėtu paviršiumi į kitą, einantį įstrižai nuo to, kuriame ką 
tik buvo, pajuto, kad vėl gali atsistoti. Bilas apčiupinėjo, kiek degtukų gal- 
vučių liko knygutėje. Keturios. Suspaudė lūpas ir nusprendė nesakyti 
draugams, kiek mažai jiems trūksta iki visiško aklumo, kol nebus pri- 
verstas. 

- K-k-kaip e-einasi? 

Jie kažką burbtelėjo tamsoje, jis linktelėjo. Jokios panikos, ašarų po 
Steno. Tai gerai. Bilas surado draugų rankas, ir šitaip pastovėjo krūvoje, 
imdami ir kartu duodami. Bilas jautė pakilumą, įsitikinimą, kad jie sukuria 
daugiau negu jų septynių suma; jie apsijungė į daug galingesnę visumą. 

Berniukas uždegė vieną degtuką, ir visi pamatė siaurą tunelį, besilei- 
džiantį šiek tiek žemyn. Sito kanalo lubos buvo aptrauktos voratinkliais, 
kai kurie, vandens nuplauti, karojo sruogomis. Bilą nupurtė atavistinis 
drebulys. Grindys čia buvo sausos, bet nuklotos senomis samanomis, kaž- 
kuo panašiu į lapus, grybelius... arba neįsivaizduojamus krituolius. Tolė- 
liau išvydo kaulų krūvą ir šūsnį žalių skarmalų. Kadaise, matyt, tai buvo 
vadinamoji “neapdirbta medvilnė“ - darbininkų drabužiai. Bilas įsivaiz- 
davo kokį nors Kanalizacijos ar Vandentiekio departamento darbininką, 
kuris pasiklydo, nusigavo iki čia ir buvo aptiktas... 

Liepsnelė suvirpėjo. Jis pakreipė degtuką žemyn, kad kuo ilgiau degtų. 

- Tu ž-ž-žinai, kur m-m-mes patekome? - paklausė jis Edžio. 

Tas parodė į šiek tiek lenktą tunelio vamzdį. 

- Kanalds ten, - atsakė. - Mažiau negu už pusmylio, nebent tunelis pa- 
sisuktų kitur. Dabar mes po Ap Mailo kalva, atrodo. Bet, Bilai... 

Degtukas nudegino Bilo pirštus, ir jis leido jam nukristi. Vėl liko tam- 
soje. Kažkas - Bilui pasirodė, kad Bevė - atsiduso. Bet prieš liepsnelei už- 
gęstant, jis pastebėjo susirūpinimą Edžio veide. 

- K-k-kas? K-kas yra? 

- Kai sakau, kad mes po Ap Mailo kalva, vadinasi, tikrai taip yra. Mes 
jau seniai leidžiamės žemyn. Niekas niekada nedaro kanalizacijos tokia- 
me gylyje. Tuneliai tokiame gylyje vadinami šachtomis. 

- Kaip manai, kaip giliai mes, Edi? - paklausė Ričis. 

- Ketvirtis mylios. Ar daugiau. 

- Dieve, pasigailėk mūsų, - sušnibždėjo Beverlė. 

- Bet čia tikrai ne kanalizacijos vamzdžiai, - pratarė Stenas už jų. - Ga- 
lima iš kvapo pasakyti. Dvokia, bet ne kanalizacija. 

- Mieliau uostyčiau srutas, - pasakė Benas. - Cia trenkia... 

Iš vamzdžio, kurį neseniai paliko, atplaukė riksmas, pastatęs piestu 
plaukelius Bilui ant sprando. Vaikai susispaudė arčiau, susikibo. 

- Pakliūsit jūs man, šunsnukiai. Pakliūsit maaaaan... 

- Henris, - atsiduso Edis. - O Dieve, jis tebeseka. 

- Manęs tai nestebina, - pareiškė Ričis. - Kai kuriems žmonėms neuž- 
tenka protelio baigti. 

Jie girdėjo prislopintą alsavimą, batų girgždesį, drabužių šiurenimą. 

- kliūūūūūsiūt... 

- E-e-einam. 

Būrelis patraukė pirmyn, šįkart poromis, išskyrus Maiką, kuris baigė 
vorelę: Bilas su Edžiu, Ričis su Beve ir Benas su Stenu. 

- K-k-kiek H-H-Henris a-atsilieka nuo m-m-mūsų? 

- Negaliu pasakyti, Didysis Bilai, - atsakė Edis. - Labai aidi, - balsas 
pritilo. - Matei kaulų krūvą? 

- T-t-taip, - irgi tyliau pasakė Bilas. 

- Ten buvo uniforminis diržas. Atrodo, kad ten galėjo būti iš vanden- 
tiekio. 

- Aš irgi t-t-taip ma-manau. 

- Kaip sakai, ar seniai... 

- N-n-nežinau. 

Edis suspaudė sveikąja ranka Bilo kairę tamsoje. 

Maždaug po penkiolikos minučių jie išgirdo kažką prie jų artinantis. 

Ričis stabtelėjo visas pašiurpęs. Staiga jis vėl buvo trejų metų. Jis 
klausėsi trukčiojančio maknojimo - vis arčiau ir arčiau - ir jį lydinčio šna- 
resio, ir dar nespėjus Bilui užžiebti degtuko, jau žinojo, kas ten. 

- Akis! - suriko jis. - Dieve, tai Sliaužianti Akis! 

Vieną akimirką kiti nesuvokė, ką mato (Beverlė pagalvojo, kad tėvas 
surado ją ir čia, Edžiui pasivaideno atgijęs Patriko Hoksteterio lavonas, 
kažkokiu būdu aplenkęs juos), bet Ričio riksmas, Ričio įsitikinimas su- 
teikė vaizdui formą. Visi išvydo tai, ką matė Ričis. 

Gigantiška akis, stiklinė juoda dviejų pėdų skersmens lėliukė rausvai 
rudoje rainelėje užpildė tunelį. Baltymai išvirtę, išvarstyti raudonų krau- 
jagyslių, kurios ritmingai tvinksėjo. Tai buvo želatininis bevokis beblaks- 
tienis košmaras, kuris judėjo šiurkščių čiuptuvėlių pagrindu. Tie čiuptu- 
vai nevikriai grabinėjo nelygų grindinį, todėl prie Bilo degtuko šviesos 
pasirodė Akis, užsiauginusi klaikius ją nešančius pirštus. 

Ji dėbsojo į juos su tuščiu plėšrių godumu. Degtukas užgeso. 

Tamsoje Bilas jautė, kaip tie šakutes primenantys čiuptuvėliai glosto 
jo kulnus, kulkšnis... ir negalėjo pajudėti. Kūnas suakmenėjo. Jautė TĄ 

artinantis, tvilkė nuo TO sklindantis karštis, girdėjo kliuksint kraują TO 
membranose. Įsivaizdavo, koks TAS bus lipnus, kai palies jį, bet nega- 
lėjo net surikti. Net kai čiuptuvėliai apsisuko apie jo liemenį, įlindo į džin- 
sų kilputes ir ėmė jį tempti, Bilas neįstengė nei prasižioti, nei priešintis. 
Kūną apėmė mirtinas snaudulys. 

Beverlė pajuto, kaip čiuptuvėlis apsisuka apie ausies kriauklelę ir stai- 
ga sužnyba. Plykstelėjo skausmas, ir ji buvo nutempta pirmyn, nepaisant 
spyriojimosi ir dejonių, lyg senamadiška mokytoja būtų netekusi kantry- 
bės ir imtų tempti į savo kambariuką pasodinti neklaužadą į suolą ir už- 
maukšlinti nevėkšlos kepurę*. Stenas su Ričiu bandė trauktis, bet nema- 
tomų čiuptuvų miškas bangavo ir šiureno aplinkui. Benas įsikibo į Bever- 
lę ir mėgino ją išlaisvinti. Ji paniškai suspaudė jam rankas. 

- Benai... Benai, TAS sugavo mane... 

- Ne... Palauk... aš ištrauksuu... 

Jis truktelėjo iš visų jėgų, ir Bevė suklykė, kai skausmas nudegino ausį 
ir iš jos pasruvo kraujas. Sausas ir kietas čiuptuvas brūkštelėjo per Beno 
marškinius, padvejojo, tada skaudžiu mazgu apraizgė petį. 

Bilas ištraukė ranką ir smogė į gličią masę. Akis! - suklykė jo protas. 
- O Dieve, aš įkišau ranką į Akį! Viešpatie! O Dieve mieliausias! Akis! 
Mano ranka Akyje! 

Jis ėmė gintis, bet čiuptuvai negailestingai vilkosi jį su savimi. Ran- 
ka paniro į karštą siurbiančią drėgmę. Iki alkūnės. Bet kurią akimirką jo 
kūnas gali prisiliesti prie lipnaus paviršiaus. Bilas jautė, kad tada jis iš- 
kart pamiš. Jis gynėsi kaip pašėlęs, kita ranka talžydamas čiuptuvus. 

Edis stovėjo kaip sapne, klausydamas prislopintų riksmų ir muštynių 
garsų. Jautė aplink save čiuptuvus, bet kol kas nė vienas jo nepalietė. 

Bėk namo! - įsakmiai sušuko balsas mintyse. - Bėk namo pas mamą, 
Edi! Gali rasti kelią! 

Tamsoje beviltiškai suriko Bilas, jį palydėjo šlykštus kliuksėjimas ir 
čežėjimas. 

Edžio paralyžius išsisklaidė - TAS bando nusitempti Didįjį Bilą! 

- Ne! - subliovė Edis. Tiksliau, suriaumojo. Niekas niekada nepatikė- 
tų, kad toks karingas garsas gali kilti šitokioje siauroje krūtinėje, Edžio 
Kaspbrako krūtinėje, Edžio Kaspbrako plaučiuose, kurie buvo pažeisti pa- 
čios baisiausios astmos Deryje. Jis puolė pirmyn, striksėdamas aklai per 
čiuptuvus, daužydamas sunkiu gipsu per krūtinę. Jis surado kišenėje as- 
piratorių. 

(rūgštis štai kas skonis kaip rūgšties elemento rūgšties) 

Edis atsitrenkė Bilui į nugarą ir nustūmė jį į šoną. Pasigirdo kliukte- 
lėjimas, palydėtas alkano miaukimo, kurį Edis daugiau suvokė galva ne- 
gu išgirdo. Jis pakėlė aspiratorių. 

(rūgštis čia rūgštis man panorėjus tad ryk ją ryk ją) 


* Mokiniams, kurie darydavo daug klaidų arba tingėdavo mokytis, būdavo už- 
dedama smaila popierinė kepurė. 

- ELEMENTŲ RŪGŠTIS, BJAURYBE! - suspigo Edis ir spustelėjo 
gaiduką. O koja spyrė į akį. Koja įsmigo į drebutinę jos rageną. Į batą 
kliūstelėjo karštas skystis. Edis ištraukė koją, neaiškiai suvokdamas, kad 
ji basa. 

- SMIRSK IŠ ČIA! ČIULPK, ŠIUKŠLE! VANOK! IŠNYK! MĖŽKIS! 

Jis jautė, kaip čiuptuvai liečia jį, bet neryžtingai... Vėl įjungė aspira- 
torių, nusitaikęs į akį, ir pajuto/išgirdo tą patį miaukimą... tik dabar įskau- 
dintą, nustebusį. 

- Muškit! - suriko Edis draugams. - Čia tiesiog sumauta akis! Duokit 
jai! Girdite mane? Kulk, Bilai! Negailėk bjaurybės! Po velnių, prakeikti 
pūliai, padarysiu aš iš jūsų bulvių košę, AŠ TURIU SULAUŽYTĄ 
RANKĄ! 

Bilas pajuto, kaip grįžta jėgos. Truktelėjo šlapią ranką iš akies... o pas- 
kui atsivedėjęs smogė. Prie jo stojo Benas. Puolė akį kriuktelėjęs iš pa- 
sišlykštėjimo ir nuostabos, o tada ėmė bakinti liulantį jos paviršių. 

- Paleisk ją! - rėkė jis. - Girdi? Paleisk! Nešdinkis iš čia! Neš-din-kis! 

- Čia tik akis! Sumauta akis! - kaip pamišęs klykė Edis. Jis vėl nus- 
paudė aspiratorių ir pajuto TĄ traukiantis. Čiuptuvėliai atšoko. - Riči! Ri- 
či! Duok jai! Cia tik akis! 

Tozijeris žengė į priekį, negalėdamas patikėti, kad jis tai daro, kad eina 
prie baisiausio, siaubingiausio pasaulyje monstro. 

Silpnai užsimojęs Ričis vožė kumščiu, ranka ėmė grimzti į akį, tirštą, 
šlapią, kažkokią kremzlėtą. Pilvą konvulsiškai sutraukė. Pirst! Mintis, kad 
jis pabezdėjo į akį sugundė pamėginti dar kartą... Vienas smūgis, bet ka- 
dangi šią pabaisą pats buvo sukūręs, to užteko. Ciuptuvėlių neliko. TAS 
ėmė trauktis... ir liko tik Edžio alsavimas bei tylus Bevės verkimas dėl 
kraujuojančios ausies... 

„Bilas uždegė trečią 1Š likusių degtukų, ir vaikai apstulbusiais veidais 
tėjusio kiaušinio baltymo i ir snarglių mišinys. Mergaitės kaklu tekėjo krau- 
jas, Beno skruoste liko šviežias įbrėžimas. Ričis lėtai pasitaisė akinius. 

- Ar v-v-viskas g-g-gerai? - kimiai pasiteiravo Bilas. 

- O tu, Bilai? - paklausė Ričis. 

- V-v-viskas, - jis pasisuko į Edį ir mėšlungiškai suspaudė glėbyje. - 
Ž- -žmogau, tu i-1-išgelbėjai m-m-man gy-gyvybę... 

- TAS suėdė tavo batą, - pastebėjo Bevė ir linksmai nusikvatojo. - Čia 
jau nekas. 

- Aš nupirksiu tau visą porą, kai iš čia išsigausim, - pasakė Tozijeris, 
jis patapšnojo draugui per petį. - Kaip tau tai pavyko, Edi? 

- Soviau aspiratoriumi. Apsimečiau, kad ten rūgštis. Jei bloga, supran- 
tat, diena, jo skonis visai kaip rūgšties. Puikiai suveikė. 

- Aš padarysiu bulvių košę, AŠ TURIU SULAUŽYTĄ RANKĄ, - pri- 
siminė Ričis ir šaižiai nusijuokė. - Neblogai, Edsi. Net visai neblogai, pa- 
sakyčiau. 

- Nekenčiu, kai vadini mane Edsiu. 

- Žinau, - smarkiai apkabindamas pasakė Ričis, - bet kažkam reikia ta- 
ve grūdinti, Edsi. Kai baigsi nerūpestingą vaikystę ir suaugsi, o taip, mano 
berniuk, tai pamatysi, kad gyvenimas ne visad toks lengvas! 

Edis ėmė spiegti iš juoko. 

- Tokio sutriesto balso dar negirdėjau, Riči. 

- O tą aspiratorių turėk po ranka, - pasakė Beverlė. - Dar gali prisireikti. 

- Ar niekur nesimatė TO, kai uždegėt degtuką? - paklausė Maikas. 

- TA-TAS atsitraukė, - rūsčiai tarė Bilas. - Bet mes prie TO artėjam. 
A-artėjam p-p-prie T-T-TO n-n-namų. Manau, k-kad į-į-įkrėtėm t-truputį. 

- Henris ateina, - pasakė Stenas. Balsas buvo tylus, prikimęs. - Vėl gir- 
džių. 

- Judam toliau, - pasiūlė Benas. 

Jie taip 17 padarė. Tunelis pamažu leidosi žemyn, o tas kvapas, troš- 
kus laukinis tvaikas, vis stiprėjo. Kartais Henris priartėdavo, bet dabar jo 
riksmai buvo tolimi, nesvarbūs. Visus apėmė jausmas, pažįstamas nuo 
Neibolto gatvės, kad jie artėja prie pasaulio krašto, pereinančio į nenusa- 
komą tuštumą. Bilas juto (nebūtų užtekę žodžių tam apsakyti), kad jie vi- 
sai netoli tamsios ir pražūtingos Derio širdies. 

Maikui Henlonui dingojosi, kad jis beveik girdi nesveiką, neritmingą 
dungsėjimą. Beverlė jautė, kad aplink ją auga pragariška jėga, suvysto, 
matyt, norėdama atskirti nuo draugų. Ji nervingai sugavo ir suspaudė Bilo 
19 Beno rankas. Jai pasirodė, kad rankas reikėjo tiesti labai toli, ir ji iste- 
riškai suriko: 

- Susikabinkit rankomis! Atrodo, kad .mes tolstame vienas nuo kito! 

Stenas pirmasis suvokė, kad vėl mato. Oras keistai nežymiai spindu- 
liavo. Iš pradžių jis pamatė savo rankas, įsikibusias į Beną ir Maiką. Ta- 
da įžiūrėjo sagas ant purvinų Ričio marškinių ir kapitono Vidurnakčio žie- 
dą - pigų niekutį, sausų pusryčių prizą, kurį Edis mėgo nešioti ant mažylio 
piršto. | 

- Ar ir jūs matote? - paklausė Stenas sustodamas. Draugai irgi susto- 
j0. Bilas apsidairė, pirmiausiai suvokęs, kad gali matyti, neaiškiai, bet vis 
tiek, o paskui - kad tunelis stebėtinai išplatėjo. Jie dabar buvo išgaubto- 
je patalpoje, laisvai prilygstančioje Samnerio tuneliui Bostone. Didesnė- 
je, turėjo pripažinti jis, geriau apsižvalgęs. 

Vaikai užvertė galvas pasižiūrėti į lubas, kurios dabar pakibo penkias- 
dešimt ar daugiau pėdų ir laikėsi ant gaubtų akmens arkų, primenančių 
šonkaulius. Dulkėti voratinkliai driekėsi tarp jų. Grindys dabar buvo ak- 
meninės, bet per senoviško purvo sluoksnį eiti buvo tas pats. Išgaubtos 
sienos stovėjo per penkiasdešimt pėdų. 

- Vandentiekis čionai, matyt, visai kvanktelėjo, - pasakė Ričis ir ner- 
vingai sukikeno. 

- Kaip katedra, - sušnibždėjo Beverlė. 

-,O iš kur eina šviesa? - susidomėjo Benas. 

- P-panašu, kad s-sklinda iš s-s-sienų, - pasakė Bilas. 

- Man čia nepatinka, - tarė Stenas. 

- Einam. H-H-Henris lipa a-ant k-k-kulnų... 

Prieblandą perplėšė veriantis kliegsmas, pasigirdo sunkus sparnų gau- 
dimas. Iš tamsos sklendė šešėlis su šviečiančia viena akimi, kita buvo už- 
gesusi. 

- Paukštis! - suklykė Stenas. - Saugokitės, Paukštis! 

Jis lėkė kaip naikintuvas, suplotas oranžinis snapas žiobčiojo, rodyda- 
mas rausvą, minkštą kaip satino pagalvėlė karste, burną. 

TAS atakavo Edį. | 

Snapas prakirto jam petį, ir skausmas tarytum rūgštis išdegino raume- 
nį. Kraujas nutekėjo per krūtinę. Jis suriko, kai plasnojantys sparnai šnio- 
jo nesveiko tunelio oro bangą jam į veidą. Paukštis apsisuko. Pikta akis 
džiugiai žaižaravo sukiodamasi akiduobėje, prigesdama tik kai mirktelda- 
vo vokas ir skaidri plėvelė uždengdavo obuolį. Nagai kibo į Edį. Berniu- 
kas rėkdamas išsilenkė, ir jie tik nuslydo per nugarą, skustuvu prapjovę 
marškinius ir palikę ant menčių kraujo juostas. Edis suklykė ir mėgino nu- 
ropoti, bet paukštis vėl grįžo prie jo. 

Maikas puolė į priekį, naršydamas kišenę. Ten buvo vienašmenis pei- 
liukas. Kai paukštis vėl nusileido ant Edžio, jis užsimojęs šnirkštelėjo per 
vieną baidyklės nagą. Įpjovė giliai, iki kraujo. Paukštis atsitraukė ir smi- 
go suglaudęs sparnus kaip kulka. Paskutinę akimirką Maikas krito ant šo- 
no, mosteldamas peiliu. Jis nepataikė, ir paukščio snapas smogė į riešą 
tokia jėga, kad ranka nutirpo ir ėmė dilgčioti - mėlynė, atsiradusi vėliau 
toje vietoje, nutįso veik iki alkūnės. Peiliukas nulėkė į tamsą. 

Paukštis puolė dar kartą, pergalingai klykdamas. Maikas užsikniaubė 
kūnu ant Edžio ir laukė blogiausio. 

Stenas priėjo prie susiglaudusių ant žemės berniukų. Stovėjo mažu- 
tis ir tvarkingas, nepaisant purvo dėmių ant rankų ir drabužių, ir netikėtai 
keistai iškėlė rankas - delnai į viršų, pirštai žemyn. Paukštis vėl sukliegė 
ir praskrodė Stenui pro šoną, vos už kelių colių, suvėlęs plaukus oro gū- 
siu. Berniukas atsisuko pasitikti naujo puolimo. 

- Aš tikiu rožiniais flamingais, nors nesu nė vieno matęs, - pasakė jis 
garsiai ir aiškiai. Paukštis suklykė 1r metėsi į šoną, lyg Stenas būtų šovęs. 
- Taip pat ir grifais, ir Naujosios Gvinėjos bei Brazilijos flamingais, - 
paukštis sukliegė, apsisuko ir klegėdamas ėmė kilti į viršų. - Aš tikiu į 
plikąjį auksinį erelį! -suriko Urisas jam pavymui. - Net manau, kad kaž- 
kur gali gyventi feniksai! Bet aš netikiu tavimi, todėl smirsk iš čia! Neš- 
dinkis! Mėžkis! 

Jis tada nutilo, ir tyla atrodė amžina. 

Bilas, Benas ir Beverlė priėjo prie Maiko su Edžiu. Jie padėjo Edžiui 
atsistoti, o Bilas apžiūrėjo žaizdas. 

- N-n-negilios, - padarė išvadą, - bet spėju, k-kad v-velniškai s-s- 
skauda. 

- Jis sudraskė mano marškinius į skutus, Bilai, - Edžio skruostuose su- 
žibo ašaros, jis vėl ėmė dusti. Laukinis barbaro balsas dingo, - sunku būtų 
patikėti jį išvis buvus. - Ką aš pasakysiu mamai? 

Bilas šyptelėjo. 

- P-pa-asilaikyk a-a-ašaras, k-kai iš čia 1-i-1-išeisim. T-truktelk iš a-a- 
aspiratoriaus, E-Edi. 

Edis paklausė patarimo. 

- Cia tai buvo geras, - pasakė Ričis Stenui. - Pasiutiškai nuostabu! 

Stenas drebėjo. 

- Tokio paukščio nėra, va 17 viskas. Niekada nebuvo ir nebus. 

- Mes jau čia! - suriko užpakaly Henris. Balsas buvo visiško bepro- 
čio. Jis juokėsi ir kaukė vienu metu. Atrodė kaip išsmukęs pro įtrūkusį 
pragaro stogą. - Su Raugu! Mes ateinam ir pričiupsim, driskiai! Nepa- 
bėgsit! 

Bilas sušuko: 

- E-e-eik iš čia, H-H-Henr1! K-k-kol dar g-gali! 

Vietoj Henrio atsakymo jie išgirdo nykų, nesuprantamą riksmą, Žings- 
nių aidą, ir netikėtai Bilą apakino suvokimas: Henris čia todėl, kad jis tik- 
ras, mirtingasis, jo nesulaikysi aspiratoriumi arba paukščių atlasų. Stebuk- 
lai neveikia Bauerso. Jis per kvailas. 

- B-b-bėgam. T-t-turime nuo jo a-atsiplėšti. 

Jie nuskubėjo pirmyn, susikibę už rankų. Edis - plevėsuojančiais marš- 
kinių skutais. Toliau buvo šviesiau, tunelis - dar didesnis. Jiems leidžiantis 
žemyn, lubos nyko begalybėje. Dabar vaikams atrodė, kad jie eina ne tu- 
neliu, o neaprėpiama požemine aikšte priešais ciklopo pilį. Sviesa nuo sie- 
nų virto plazdančia gelsvai žalia liepsna. Tvaikas sustiprėjo, jie ėmė jausti 
vibraciją, bet tai galėjo būti vaizduotės žaismas. Ji buvo nenutrūkstanti ir 
ritminga. 

Tai buvo širdies tvinksėjimas. 

- Čia akligatvis! - sušuko Beverlė. - Žiūrėkit! Priekyje siena! 

Bet kai jie it skruzdėlytės ant grindinio iš milžiniškų akmenų, dides- 
nių už Besio parką kiekvienas, priėjo arčiau, pasirodė, kad tai ne aklina 
siena. Joje buvo durys. Nors siena kilo šimtus pėdų į aukštį, durys buvo 
mažulytės. Ne daugiau trijų pėdų, kaip iš pasakos: ąžuolinių lentų, kryž- 
mai kaustytos metalo strypais. Ir jie iškart suprato, kad durelės padarytos 
tik vaikams. 

Mintyse Benas išgirdo vaiduoklišką bibliotekininkės balsą: “Kas ten 
trepsi ant mano tiltuko?"* Vaikai palinksta į priekį, nesenstantis susižavė- 
jimas blizga jų akutėse: ar pabaisa bus nugalėta... ar papietaus? 

Ant durų buvo ženklas, priešais - krūva kaulų. Smulkių kaulų. Vienas 
Dievas žino, kelių vaikų kaulų. 

Jie pasiekė TO buveinę. 

O ženklas ant durų, kas čia? 

Bilui jis pasirodė panašus į popierinį laivelį. 

Stenas matė kylantį į dangų paukštį, feniksą tikriausiai. 

Maikas išvydo veidą po kapišonu - gal Bačo Bauerso, jei geriau įsi- 
žiūrėsi. 

Ričis tarėsi matąs akis už akinių. 

Beverlei ženklas priminė sugniaužtą į kumštį ranką. 

Edis pažino raupsuotojo veidą, įsmegusias akis, raukšlėtą burną - vi- 
sos ligos, visos negalios įsispaudė šitame veide. 

Benas Henskomas pamatė suplėšytų popierėlių kaugę ir pajuto užuo- 
džiąs senų prieskonių kvapą. 

Vėliau, Raugo aimanoms tebeskambant ausyse, atsidūręs prieš šitas 
duris, Henris Bauersas pamatys mėnulį, pilną, sultingą... 1r juodą. 

- Aš bijau, Bilai, - užsikirsdamas išlemeno Benas. - Ar turime? 

Bilas pajudino koja kaulus ir staiga išsėjo juos spyriu. Jis irgi bijo... 
bet reikia prisiminti Džordžą. TAS nutraukė jam ranką. Kur tie mažyčiai 
j0 kauliukai? Taip, aišku, kad čia. 

Jie čia už kaulų savininkus, Džordžį ir visus kitus, tuos, kurie buvo ati- 
tempti čia, kurie galėjo būti atitempti ir kurie liko pūti kitur. 

- Mes privalome, - tarė Bilas. 

- O kas, jei jos užrakintos? - vos girdimai paklausė Bevė. 

- N-n-neužrakintos, - pasakė Bilas ir paaiškino, kuo buvo giliai įsiti- 
kinęs: - Tokios vietos n-niekada n-n-nerakinamos. 

Jis ištiesė ranką ir stumtelėjo duris. Jos atsilapojo liguistos salotinės 
šviesos tvenkinyje. Tvokstelėjo gyvuliška smarvė, kaip niekad stipri ir ga- 
linga. 

Vienas paskui kitą vaikai sulindo pro pasakų dureles į TO irštvą. Bilas 


7 


Tuneliuose, 4 : 59 


sustojo it įkastas, o kiti sugriuvo ant jo kaip furgonai, užgesus pirmojo 
vilkstinėje varikliui. 

- Kas yra? - šūktelėjo Benas. 

- T-T-TAS buvo č-čia. A-A-Akis. A-atsimenate? 

- Aš prisimenu, - atsakė Ričis. - Edis sustabdė savo aspiratoriumi. Ap- 
simetęs, kad ten rūgštis. Pasakė kažką apie bulves. Kažką juokinga, bet 
dabar tiksliai nepamenu. 

- N-n-nieko t-tokio. Mes ne-epamatysime n-n-nieko, ką ta-tada matė- 
me, - pasakė Bilas. Jis uždegė ugnelę ir nužvelgė draugus. Jų veidai fos- 
foravo degtuko šviesoje, fosforavo ir buvo paslaptingi. Ir atrodė labai jau- 
ni. - K-kaip s-sekasi, bi-bi-bičiuliai? 

- Gerai, Didysis Bilai, - atsakė Edis, bet jo veidas buvo ištįsęs nuo 
skausmo. Bilo įtvaras vos laikėsi. - O tu kaip? 

- I-1-irgi, - pasakė Denbras ir užgesino degtuką, kol veidas neišdavė 
ko kito. 

- Kaip tai atsitiko? - pasiteiravo Bevė, liesdama jo ranką tamsoje. - Bi- 
lai, kaip ji galėjo?.. 

- Aš p-pasakiau m-m-miesto pa-pavadinimą. Ji a-atskrido iš pa-paskos. 
Vi-vidinis b-b-balsas kuždėjo, k-kad neprasitarčiau. B-bet aš n-n-neklau- 
siau, - jis beįėgiškai papurtė galvą. - Bet net jei ji a-atvažiavo į D-Derį, 
Henris, t-tai kas t-tada? 

- TAS, - pasakė Benas. - TAS nebūtinai atrodo baisiai, juk žinom. Ga- 
lėjo pasirodyti ir pasakyti, kad tu pakliuvai į bėdą. Atsivedė ją čia, kad... 
palaužtų tave, tikriausiai. Kad netektum drąsos. Tu, Didysis Bilai, visa- 
da buvai mūsų drąsa. 

- Tomas? - tyliu abejojančiu balsu pratarė Beverlė. 

“ - K-kas? - Bilas uždegė dar vieną degtuką. 

Ji Žiūrėjo į jį nuoširdžiai išsigandusi. 

- Tomas. Mano vyras. Jis irgi žinojo. Bent jau man atrodo, kad jam pa- 
minėjau Derį, kaip tu Odrai. Aš... aš pežinau, jis ar ne jis tai padarė. Bet 
tada jis buvo užsiutęs ant manęs. 

- Viešpatie, kas čia, muilo opera, kur visi anksčiau ar vėliau išeina į 
sceną? - nusistebėjo Ričis. 

- Ne muilo opera, - iškankintu balsu pasakė Bilas, - šou. Cirkas. Be- 
vė išvažiavo ir ištekėjo už Henrio Bauerso. Kai ji sugrįžo čia, ką jam ten 
veikti? Pagaliau tikrasis Henris padarė tą patį. 

- Ne, - paprieštaravo Beverlė. - Ištekėjau ne už Henrio. Už savo tėvo. 

- Jeigu jis tave mušė, koks gi skirtumas? - paklausė Edis. 

- P-p-prieikit arčiau, - pašaukė Bilas. 

Visi priėjo. Bilas ištiesė į šonus rankas ir įsikabino į sveikąją Edžio 
ir Ričio rankas. Jie sustojo ratu, kaip kadaise, kai jų buvo daugiau. Edis 
pajuto kažkieno ranką ant savo pečių. Jausmas šiltas, raminantis ir toks 
pažįstamas. 

Bilą apėmė galios pojūtis, jau anksčiau pažintas, ir nerimas, kad vis- 
kas tikrai pasikeitė. Galia nė iš tolo neprilygo anai, virpėjo ir geso kaip 
žvakės liepsna skersvėjy. Tamsa aplink atrodė tirštesnė 1r arčiau. Jis užuo- 
dė TĄ: Šituo keliu, - mąstė jis, - ne per toliausiai yra durys su ženklu. Kas 
buvo už tų durų? Tai vienintelis dalykas, kurio negaliu prisiminti. Prisi- 
menu, kaip sugniaužiau kumštį, kad pirštai nedrebėtų, prisimenu pastū- 
męs duris. Netgi pamenu šviesos upę, ūžtelėjusią lauk, ir kad ji atrodė 
kaip gyva, lyg būt buvę fluorescencinės gyvatės, o ne šviesa. Prisimenu 
kvapą, beždžionių narvo kvapą. O toliau... nieko. 

- Ar k-k-as nors p-p-prisimenate, kas TAS b-b-buvo iš t-tikro? 

- Ne, - atsakė Edis. 

- Man rodos... - pradėjo Ričis, o tada Bilas kone išgirdo, kaip draugas 
tamsoje purto galvą. - Ne. 

- Ne, - tarė Beverlė. 

- A-ha, - įsiterpė Benas. - Tai vienintelis fragmentas, kurio negaliu at- 
siminti. Kas buvo TAS... 17 kaip mes TĄ nugalėjome. 

- Čiudas, - pasakė Beverlė. - Juo mes nugalėjome. Tik nepamenu, ką 
tai reiškia. 

- Stokit š-šalia m-manęs ir aš a-a-atsistosiu greta jūsų, b-b-bičiuliai. 

- Bilai, - pašaukė pakuždomis Benas. - Kažkas ateina. 

Bilas paklausė. Išgirdo netvirtus, klupinėjančius žingsnius, artėjančius 
jų link tamsoje... ir išsigando. 

- O-O-Odra? - pašaukė jis... ir iškart suprato, kad ten ne ji. 

Tai, kas klupinėjo linkui jų, priartėjo. 

Bilas brūkštelėjo degtuką. 

Pirmas keistas dalykas nutiko tą vėlyvo 1985-ųjų pavasario dieną dvi 
minutės prieš saulėtekį. Kad suprastum to keistumo mastą, reikėjo žinoti 
du dalykus, kurie buvo žinomi Maikui Henlonui (gulinčiam ligoninėje be 
sąmonės, kai aušo). Abu apie baptistų Malonės bažnyčią, stovinčią nuo 
1897 metų Vitčemo ir Džeksono gatvių kampe. Bažnyčią vainikavo grakš- 
tus baltas smaigas, kiekvienos protestantų varpinės Naujojoje Anglijoje 
apoteozė. Jo pagrinde iš keturių pusių buvo įmontuoti laikrodžio ciferb- 
latai, o pats laikrodžio mechanizmas buvo pagamintas ir atplukdytas iš 
Šveicarijos 1898-aisiais. Vienintelis analogas stovi Heiven Vilidžo miesto 
aikštėje, už keturiasdešimt mylių. 

Stivenas Bovis, medienos baronas iš Vakarų Brodvėjaus, padovano- 
jo miestui šitą beveik 17 tūkstančių dolerių vertės laikrodį. Galėjo sau 
leisti. Jis buvo pasišventęs bažnyčios lankytojas ir keturiasdešimt metų 
diakonas (kelerius iš jų jis taip pat vadovavo Baltojo padorumo legiono 
padaliniui). Be to, jis garsėjo karštais pamokslais per Motinos dieną, ku- 
rią pagarbiai vadino Motinos Sekmadieniu. 

Nuo įmontavimo dienos iki 1985 metų gegužės 31-osios tas laikrodis 
sąžiningai mušė kas pusvalandį. Su viena išimtimi. Kitčenerio fabriko sp- 
rogimo dieną jis nutylėjo vidurdienį. Miesto gyventojai manė, kad dva- 
sininkas Džolinas atjungė laikrodį, norėdamas parodyti, kad žuvusių vai- 
kų gedi bažnyčia. Ir Džolinas niekada nepaneigė šitos versijos, nors tai 
buvo netiesa. Laikrodis paprasčiausiai nesumušė. 

Nesumušė jis 1r 1985 metų gegužės 31-osios penktos valandos ryto. 

Tuo metu visame Deryje senbuviai atsimerkė ir atsisėdo, negalėdami 
surasti tam jokios priežasties. Buvo ryjamos tabletės, dedami dantų pro- 
tezai, uždegamos pypkės ir cigarai. 

Senukai įsitempė. 

Vienas iš jų buvo Norbertas Kynas, dabar įžengęs į dešimtą dešimtį. 
Jis prišlepsėjo prie lango ir pasižiūrėjo į brėkštantį dangų. Orų progno- 
zės žadėjo giedrą, bet seni kaulai pranašavo lietų, smarkų lietų. Giliai šir- 
dyje įsismelkė baimė; keistas nerimas graužėsi kaip nuodai. Dingtelėjo 
neapgalvotas Bredlio gaujos pasivažinėjimas į Derį, į septyniasdešimt pen- 
kių šautuvų ir pistoletų taikiklius. Po tokio darbo žmogaus viduje palik- 
davo šilta ir mieguista, tarsi viskas buvo... patvirtinta. Jis nebūtų geriau 
nusakęs tai, netgi sau. Toks darbas leisdavo Žmogui pasijusti nemirtingam, 
o Norbertas Kynas beveik toks ir buvo. Birželio 24-ąją sueis devyniasde- 
šimt šešeri, o jis dar nužingsniuodavo po trejetą mylių kasdien. Bet da- 
bar jis išsigando. 

- Tie vaikai, - pasakė jis, stebeilydamasis pro savo langą'ir net nepa- 
jutęs, kad kalba. - Kas tiems velnio vaikams? Ką šįkart iškrės? 

Egbertas Torougudas, devyniasdešimt vienerių, buvęs “Sidabro dole- 
ryje“ tąkart, kai Klodas Heras sugrojo kirviu “Negyvėlių maršą" keturiems 
vyrams, pabudo, atsisėdo ir sugargė. Jis sapnavo Klodą, tik Klodas atėjo 
JO, 1r kirviui nusileidus Torougudas pamatė sukapotą ir trūkčiojantį kampe 
save patį. | 

Kažkas negera, - neaiškiai suvokė drebėdamas visais savo prišlapin- 
tais pantalonais. - Kažkas velniškai negera. 

Deivas Gardneris, 1957-aisiais radęs sudarkytą Džordžo Denbro kū- 
nelį i1r naujo ciklo pradžioje netekęs sūnaus, atsimerkė lygiai penktą ir pa- 
galvojo net nepatikrinęs laikrodžio ant biuro: bažnyčios laikrodis nemu- 
šė... kas nutiko? Suėmė liguista baimė. Deivas metams bėgant praturtė- 
j0: 1965-aisiais nusipirko batų parduotuvę centre, dabar turėjo antrą De- 
rio prekybos miestelyje, o trečia buvo Bengore. Staiga visa tai, dėl ko jis 
pradirbo visą gyvenimą, pasirodė pastatyta ant kortos. Kodėl? - suriko jis 
mintyse, žiūrėdamas į miegančią žmoną. Kodėl, kad tave šimtas, drebi? 
Vien todėl, kad tas laikrodis nemušė? - Atsakymo nebuvo. 

Jis atsikėlė ir priėjo prie lango, patempdamas pižamos kelnes. Danguje 
nerimo iš vakarų traukiantys debesys, ir Deivo susirūpinimas augo. Pir- 
mą kartą po daugelio metų jis pasijuto galvojąs apie riksmą, ištraukusį jį 
į priemenę, ir sukniubusią figūrėlę geltonu lietpalčiu. Jis nužvelgė slen- 
kančius debesis ir pasakė sau: “Mes pavojuje. Visi. Deris". 

Policijos galva Endrius Reidmacheris, įsitikinęs, jog padarė viską, kad 
išaiškintų naują vaikų žudynių seriją Deryje, stovėjo savo namo prieme- 
nėje, užsikišęs nykščius už diržo, ir žvelgdamas į dangų pajuto keistą jau- 
dulį. Kažkas turi atsitikti. Visų pirma, pils kaip iš kibiro. Bet tai dar ne 
viskas. Jis krūptelėjo... ir taip jam stovint, uodžiant žmonos kepamo kar- 
bonado kvapą pro praviras duris, pirmieji lietaus pinigėliai pajuodino ša- 
ligatvį priešais šitą jaukų Reinoldo gatvės namą, o virš Besio parko su- 
griaudėjo perkūnas. 

Reidmacherį vėl nukrėtė šiurpulys. 

Bilas pakėlė degtuką... ir suspigo kaip paklaikęs. 

Jo link šliupsėjo tuneliu Džordžas, tas pats Džordžas su iškruvintu gel- 
tonu lietpalčiuku. Viena rankovė karojo tuščia. Vaiko veidas buvo baltas 
kaip sūris, o akys žvilgėjo sidabru. Jos įsmigo į Bilo veidą. 

- Mano laivelis! - atsimušė tunelyje nusiminęs Džordžio balsas. - Aš 
negaliu jo rasti, Bilai, visur išieškojau, bet neradau, o dabar aš negyvas 
ir tai tavo kaltė, tavo kaltė, TAVO KALTĖ... 

- Dž-Dž-Džordži! - išrėkė Bilas. Jautė, kaip sąmonė plyšta, atitrūksta 
nuo inkaro. 

Džordžas prišlitinėjo prie jo, ir dabar viena, likusi, ranka pakilo prie 
Bilo, balti pirštai suriesti kaip paukščio... Nagai buvo purvini ir aštrūs. 
žiobčiojo kaip spąstai meškoms. - Tu mane išsiuntei į lauką ir tai... tavo... 
kaltė. 

- N-n-ne, Dž-Dž-Džordži! - suriko Bilas..- A-a-aš ne-nežinojau.... 

- Užmušiu tave! - išrėkė Džordžis, ir iš jo nasrų riksmą palydėjo šu- 
niškų garsų mišinys: inkštimas, skalijimas ir kaukimas. Savotiškas juokas. 
Bilas dabar jau užuodė, užuodė pūvantį Džordžą... Tai buvo rūsio dvo- 
kas, sukumpusio geltonakio monstro, tykančio paleisti berniuko žarnas, 
kvapas. 

Džordžo dantys tarkštelėjo. Susiglaudė kaip viens į kitą atsimušę bi- 
liardo rutuliai. Geltoni pūliai ėmė lašėti iš akių ir ristis veidu... ir degtu- 
kas užgeso. 

Bilui pasirodė, kad draugai dingsta, pabėga. Žinoma, palieka jį vieną. 
Atstums jį, kaip atstūmė tėvai, nes Džordžas teisus: tai jo kaltė. Netrukus 
ta vienintelė ranka sugniauš gerklę, o iltys suplėšys jį; taip bus teisinga. 
Jis pasiuntė brolį mirti, visą brandų gyvenimą rašė apie tos išdavystės 
siaubą (o, kiek drabužių jam užvilko, ne mažiau, negu TAS sukūrė sau 
kaukių, bet po jais visais slėpėsi tik Džordžas, bėgantis į gatvę su para- 
finuotu laivuku). Dabar reikia susimokėti. 

- Tu nusipelnei mirties už tai, kad nužudei mane, - sušnibždėjo Džor- 
džas. Jis buvo visai šalia. Bilas užsimerkė. 

Geltona šviesa nutvieskė tunelį, 1 Denbras praplėšė akis. Ričis laikė 
degtuką. 

- Pulk TĄ, Bilai! - sušuko jis. - Dėl Dievo meilės! Nugalėk! 
lakstė. Kaip čia yra? Kaip tai galėjo būti po to, kai jie matė, kaip šlykš- 
čiai jis užmušė savo brolį? 

- Pulk TĄ! - klykė Beverlė. - O Bilai, pulk. Tik tu gali jį įveikti! Pra- 
šau... 

Džordžas buvo per penkias pėdas. Jis staiga iškišo savo liežuvį, nu- 
sėtą grybelinėmis ataugomis. Bilas vėl suriko. 

- Užmušk TĄ, Bilai! - sušuko Edis. - Tai ne tavo brolis! Nužudyk, kol 
jis mažas! Pribaik DABAR! 

Džordžas kryptelėjo sidabrines akis į Edį, 17 Edis nusirito prie sienos 
lyg pastumtas. Bilas stypsojo kaip užkerėtas ir žiūrėjo į artėjantį brolį, 
Džordžą, vėl po tų metų, Džordžą, kuris buvo iš pradžių ir kuris bus ga- 
le, o taip, jis girdi lietpalčio šiurenimą, Džordžui artėjant, girdi batukų 
sagtelių žvangesį 1r užuodžia šlapius lapus, tarytum po lietpalčiu Džordžo 
kūnas būtų iš šlapių lapų, lyg koja kaliošiukuose būtų lapų gniutulas. 
Taip, lapų Žmogus, tikrai, tai Džordžas, jis yra supuvęs balionas, o kūnas 
- sutrešę lapai, kartais užkemšantys kanalizacijos vamzdžius po liūties. 

Pasigirdo slopus Beverlės klyksmas 

(jis kelia kumščius) 

- Bilai, maldauju, Bilai... 

(prieš baslius ir sako) 

- Mes paieškosim laivuko kartu, - pasakė Džordžas. Tiršti geltoni pu- 
vėsiai, apsimestinės ašaros, varvėjo per jo skruostus. Jis siekė Bilo, pa- 
lenkęs galvą į šoną, atkišdamas iltis. 

(matąs vaiduoklius matąs vaiduoklius matąs sakiuokiiS JIS MATO) 

- Surasim, - tarė Džordžas, ir Denbras užuodė TO kvapą, suvažinėtų 
greitkelyje gyvūnėlių trūnėsius. - Jis čia, viskas čia plaukia, ir mes plauk- 
sime, Bilai, visi plauksime... 

Šalta Džordžo ranka suspaudė Bilo kaklą. 

- ... plauksime.... 

- Jis kelia kumščius prieš baslius! - suriko Bilas. Balsas buvo Žemas, 
nepažįstamas, ir Ričį nutvieskė prisiminimas, kad draugas mikčiojo tik sa- 
vo balsu, o kai apsimeta kuo kitu, niekada neužsikirtinėja. 

Džordžio šmėkla atšoko inkšdama, gindamasi užsidengė ranka veidą. 

- Gerai! - džiugiai suspigo Ričis. - Gerai, Bilai! Pulk TĄ! Pulk! Pir- 
myn! 

- Jis kelia kumščius prieš baslius ir sako matąs vaiduoklius! - sugriau- 
dėjo Bilas. Jis žengė paskui pamėklę. - Tu vaiduoklis! Džordžas žino, kad 
aš nenorėjau jo pražudyti! Mano tėvai apsiriko! Jie suvertė viską man, o 
tai netiesa! Girdi mane! 

Šmėkla staiga apsisuko, cypdama kaip žiurkė. Ėmė tižti ir tekėti iš po 
lietpalčio. O 1r drabužis, atrodė, lydosi, geltonomis dėmėmis teka. TAS 
keitė savo pavidalą, virto amorfišku. 

- Jis kelia kumščius prieš baslius, kalės vaike! - suriko Bilas Denbras. 
- Ir sako matąs vaiduoklius! - jis stvėrė TĄ, bet pirštai įsmigo į geltoną 
lietpaltį, kuris daugiau nebebuvo drabužis. Jis suėmė keistą šiltą masę, ku- 
ri tirpo po pirštais, vos juos sugniaužus. Jis pargriuvo ant kelių. Tada 
suinkštė Ričis, liepsnai aplaižius nagus, ir jie vėl nugrimzdo į tamsą. 

Bilo krūtinėje ėmė augti kažkas, deginantis, dusinantis, tvilkantis kaip 
dilgėlės. Jis prisitraukė prie krūtinės kelius, vildamasis nuslopinti ar pa- 
lengvinti skausmą. Džiaugėsi, kad tamsu, kad kiti nemato jo agonijos. 

Ištrūko drebanti aimana. Paskui antra, trečia. 

- Džordžai! - suriko jis. - Džordžai, atleisk! Aš niekada tau n-n-nelin- 
kėjau b-b-blogo! 

Tikriausiai reikėjo pasakyti dar kažką, bet jis nepajėgė. Tada pravir- 
ko išsitiesęs ant nugaros, užsidengęs ranka akis, prisiminęs laivelį, nenu- 
tylantį lietaus barbenimą į savo kambario langus, prisiminęs vaistus ir no- 
sines ant naktinio staliuko, silpnumą kūne ir maudulį galvoje, prisiminęs 
Džordžą, jį labiausiai: Džordžą su savo geltonu lietpalčiuku ir kapišonu. 

- Džordžai, atleisk! - išspaudė Bilas pro ašaras. - Prašau man atleist, 
ATLEISK... 

Paskui aplinkui atsirado draugai, jo draugai, niekas neuždegė degtu- 
ko. Kažkuris, gal Beverlė, Benas ar Ričis apkabino. Jie buvo kartu, ir tą 
valandėlę tamsa pasirodė maloni. 


10 
Deris, 5 : 30 


Iki pusės šešių ryto lietus įsismarkavo. Meteorologai per Bengoro ra- 
dijo stotį išreiškė savo nuostabą ir atsiprašė Žmonių, kurie pagal vakarykš- 
tes prognozes suplanavo piknikus ar išvykas. Staigi permaina, mielieji, 
tiesiog vienas iš keistų oro kaprizų, kurie kartais susiformuoja Penebskoto 
slėnyje per gąsdinančiai trumpą laiką. 

Per “WZON'4" meteorologas Džimas Vitas nusakė tai, ką pavadino 
“neįtikėtinai išsivysčiusia" žemo slėgio sistema. Svelniai pasakyta. Dia- 
pazonas - nuo debesuota Bengore, su lietumi Hempdene, dulksna Heivene 
iki lietinga Niūporte. O Deryje, vos už trisdešimties mylių nuo Bengoro 
centro - liūtis. Važiuojantys 7-uoju keliu pasijuto plaukią vandeniu, vie- 
tomis net aštuonių colių gylio, o už Rulino fermų susitvenkęs įduboje van- 
duo pavertė magistralę praktiškai nepravažiuojama. Jau prieš šešias dau- 
ba buvo iš abiejų pusių apstatyta oranžiniais “Apylanka" ženklais. 

Tie, kurie laukė po pastoge Meino gatvėje pirmojo autobuso į darbą, 
žvelgė per Kanalo krantinę į neįtikėtinai pakilusį upelį. Potvynio nebus, 
suprantama; visi su tuo sutiko. Vanduo dar turėjo palypėti ketvertą pėdų 
iki 1977-ųjų vandens lygmens, o ir tada nebuvo potvynio. Bet vanduo 
kliokė be perstojo, griaustinis draskėsi pažeme besivelkančiais debesimis. 
Vanduo upeliais čiurleno nuo Ap Mailo kalvos, riaumojo latakais ir ka- 
nalizacijos vamzdžiais. 

Tvano nebus, sutiko visi, bet nerimo šešėlis buvo kiekviename veide. 

Be ketvirčio šešios ant platformos šalia apleisto Trekerių sunkvežimių 
parko violetiniu liepsnos kamuoliu virto transformatorinė, apspjaudyda- 
ma susiraičiusio metalo atplaišomis skiedromis dengtą stogą. Vienas me- 
talo gabalas nukirto aukštos įtampos laidą, kuris garankščiuodamasis ir 
spjaudydamas kibirkštimis kaip gyvatė nukrito ant stogo. Skiedros pagavo 
ugnį nepaisant pilančio lietaus, ir netrukus depas liepsnojo. Elektros kabe- 

lis nukrito nuo stogo ant gyvatvorės, juosusios kadaise vaikų beisbolo 
aikštelę. Derio gaisrinės automobilis pirmą kartą tą dieną išvyko po še- 
šių dvi minutės, o prie Trekerių buvo 6 : 09. Pirmuoju ekipažu atvažia- 
vo Kalvinas Klarkas, vienas iš Klarkų dvynių, su kuriuo Benas, Bever- 
lė, Ričis ir Bilas lankė mokyklą. Trečias žingsnis nuo automobilio buvo 
paskutinis: Kalviną akimirksniu nutrenkė elektra. Jo liežuvis atsikišo, o 
guminis gaisrininko apsiaustas ėmė svilti. Pakvipo miesto sąvartyne de- 
ginamomis padangomis. 

Po šešių penkios minutės Merito gatvės Senajame Iškyšulyje gyven- 
tojai pajuto kažką panašų į požeminį sprogimą. Nuo lentynų pabiro 
lėkštės, nulakstė paveikslai. Po minutės visi Merito gatvės tualetai spro- 
go išmatų ir šlapimo geizeriais, lyg kas nors būtų perjungęs ekskremen- 
tų pompavimo kryptį Barense. Kai kuriais atvejais sprogimas buvo toks 
galingas, kad lubose liko skylės. Moteris, vardu Ana Stiuart, žuvo vietoje, 
kai su ekskrementų čiurkšle iš unitazo išlėkė senas krumpliaratis. Jis pra- 
mušė dušo duris ir perskrodė gerklę, kai nelaimingoji muilinosi galvą. 
Praktiškai ji liko be jos. Krumpliaratis buvo iš Kitčenerio fabriko ir pa- 
teko į kanalizaciją beveik prieš tris ketvirčius amžiaus. Kita moteris žu- 
vo tualete, kartu su išmatomis išsiveržus metano dujoms. Vargšė sprogo 
su visu tualetu, skaitydama “Bananinės respublikos“ katalogą. 

6 : 19 žaibas trenkė į vadinamąjį Bučinių tiltą, vedantį per Kanalą į Be- 
sio parką. Nuolaužos pakilo aukštai į orą įr sukrito į sraunų vandenį. 

Vėjas kilo. Pusę septynių vėjomatis teismo rūmų vestibiulyje užregist- 
ravo penkiolika mylių per valandą, po penkiolikos minučių jis siekė dvi- 
dešimt keturias mylias per valandą. : | 

6 : 46 savo palatoje pabudo Maikas Henlonas. Sąmonės grįžimas bu- 
vo kaip lėtas tirpimas - ilgą laiką atrodė, kad jis sapnuoja. Jei taip, tai bu- 
vo keistas sapnas - nerimo sapnas, pasakytų senas jo gydytojas, profeso- 
rius Dokas Abelsonas. Nebuvo aiškios priežasties nerimui, bet jis vis tiek 
buvo, tuščias kambarys, regis, rėkte rėkė apie gresiantį pavojų. 

Galiausiai jis pasijuto nubudęs. Tuščias kambarys buvo ligoninės pa- 
lata. Virš galvos kabojo du buteliai: vienas skaidraus skysčio, kitas - tam- 
siai raudonas. Kraujas. Maikas pastebėjo blankų televizoriaus stačiakampį, 
pritvirtintą prie sienos, išgirdo nesiliaujantį lietaus pliaupimą į langą. 

Maikas pamėgino pakrutinti kojas. Viena lengvai judėjo, dešinė net 
nekrustelėjo. Pojūčiai ta koja buvo visai atbukę, ir jis suprato, kad ji stan- 
griai sutvarstyta. 

Po truputį grįžo atmintis. Jis sėdo rašyti savo užrašų, ir užpuolė Hen- 
ris Bauersas. Sūvis iš praeities. Jie susikibo ir... 

Henris! Kur jis nuėjo? Pas kitus? 

Maikas pagraibė skambučio. Jis buvo užsimetęs viršugalvyje, ir 
Henlonas surado tada, kai atsidarė durys. Jose stovėjo sanitaras. Dvi cha- 
lato sagos buvo neužsegtos, plaukai susivėlę. Jis žvelgė užsimiegojusiu 
Beno Kėzio veidu. Ant kaklo kabojo šventojo Kristoforo medalikėlis. Net 

ir ne visai atsigaivaliojęs Maikas iškart jį pažino. 1958-aisiais Deryje buvo 
nužudyta šešiolikmetė, Šerilė Lamonika. Mergina turėjo keturiolikmetį 
brolį Marką, čia stovėjo jis. 

- Markas? - silpnai ištarė Henlonas. - Man reikia pasikalbėti su tavimi. 

- Ššš, - nutildė sanitaras. Jo ranka buvo kišenėje. - Jokių kalbų. 

Jis įėjo į kambarį, ir kai sustojo kojūgalyje, Maikas sustingo, pama- 
tęs tuščią Marko Lamonikos žvilgsnį. Jo galva buvo nežymiai palenkta, 
lyg klausantis tolimos melodijos. Jis ištraukė ranką iš kišenės. Joje buvo 
švirkštas. 

- Jūs tuoj užmigsite, - pasakė Markas ir ėmė artintis. 


11 
Po miestu, 6 : 49 


- Ššš! - netikėtai suriko Bilas, nors be žingsnių nebuvo jokio kito gar- 
so. 

Ričis uždegė degtuką. Tunelio sienos atsitraukė, ir jie atrodė visai ma- 
žulyčiai šitoje erdvėje po miestu. Jie susiglaudė, ir Beverlė pajuto svai- 
gų dėjū-vu jausmą, apžiūrinėdama milžiniškus grindinio akmenis ir vo- 
ratinklius. Jie jau arti. Arti. 

- Ką tu girdi? - paklausė ji Bilo, bandydama aprėpti visur, kol lieps- 
nelė Ričio rankose neužgeso, ir bijodama naujo siurprizo, tykančio ar at- 
lekiančio iš tamsos. Kam nors Rodaną? Ateivį iš nykaus filmo su Sigur- 
ni Vyver? Gigantišką žiurkę su oranžinėmis akimis ir sidabro kapliais? 
Nieko, tik troškus tamsos kvapas ir tolimas vandens, plūstančio vamz- 
džiais, gaudesys. 

- K-k-kažkas blogai, - pratarė Bilas. - Maikui... 

- Maikui? - paklausė Edis. - Kas Maikui? 

- Aš irgi jaučiu, - pasakė Benas. - Ar... Bilai, ar jis mirė? 

- Ne, - atsakė Bilas. Žvilgsnis buvo apsiblausęs, nutolęs, bereikšmis 
- pavojus susitelkė į gynybinę kūno pozą. - Jis... J-j-jis... - Bilas nurijo sei- 
les. Gerklėje sausai spragtelėjo. Akys išsiplėtė. - O, ne!.. 

- Bilai? - išsigandusi suriko Beverlė. - Bilai, kas yra? Kas?.. 

- Su-su-susikibkim už r-rankų! - sustaugė Bilas. - G-g-greitai! 

Ričis metė degtuką ir sugriebė draugo ranką. Beverlė suėmė kitą, o sa- 
vąją padavė Edžiui. Tas silpnai paėmė sulaužyta ranka. Benas sujungė ra- 
tą, įsikibęs Ričiui ir Edžiui. 

- Siųsk jam mūsų galią! - suriko Bilas keistu krūtininiu balsu. - Siųsk 
mūsų galią, kad ir kas Tu būtum, siųsk jam mūsų galią! Dabar! Dabar! Da- 
bar! 

Beverlė pajuto, kaip kažkas palieka juos ir lekia Maikui. Galva eks- 
tazėje ėmė kretėti, o Edžio švokšdimas susiliejo su šniokščiančių kanali- 
zacijos vamzdžiais vandeniu. 

- Tuojau, - tyliai pasakė Markas Lamonika. Jis atsiduso kaip žmogus, 
jaučiantis artėjant orgazmą. 

Maikas maigė iškvietimo mygtuką. Girdėjo nerimstantį skambutį se- 
selių kambaryje toliau koridoriumi, bet niekas neskubėjo. Jam dingtelė- 
jo šiurpus įtarimas, kad visos sėdi ten, skaito rytinius laikraščius, geria ka- 
vą, klauso jo skambučio, bet negirdi, arba girdi, tik neatsako, ateis vėliau, 
po laiko, nes taip Deryje įprasta. Deryje kai kurių dalykų geriau nematy- 
ti 1r negirdėti... kol jie nesibaigia. 

Maikas paleido iškvietimo mygtuką. 

Sanitaras pasilenkė virš jo, sužvilgo švirkšto adata. Šventojo Kristo- 
ferio medalikėlis hipnotiškai švytavo, kai Markas nutraukė antklodę. 

- Tiesiai čia, - sušnibždėjo. - Į krūtinę, - ir vėl atsiduso. 

Staiga Maikas pajuto tvinkstant jėgą, kažkokią primityvią jėgą, prip1l- 
dančią kūną įtampos. Jis įsitempė, pirštai konvųlsiškai išsiskėtė. Akys iš- 
siplėtė. Maikas krioktelėjo, ir gąsdinantis paralyžius išnyko kaip pliaukš- 
telėjus antausį. 

Dešinė ranka šovė naktinio staliuko link. Čia buvo plastmasinis ąs0- 
tėlis ir sunki kafeterijos stiliaus stiklinė. Pirštai sugniaužė stiklą. Lamoni- 
ka pajuto permainą; mieguista pasitenkinimo šviesa dingo iš akių. Ją pa- 
keitė susirūpinimas ir sąmyšis. Jis kiek atsilošė, o tada Maikas pakėlė stik- 
linę ir sutrupino į Marko veidą. , 

Lamonika suriko ir žengė atatupstas, paleidęs švirkštą 1š rankų. Del- 
nai uždengė supjaustytą veidą; kraujas sruvo riešais ir taškė baltą jo cha- 
latą. 

Jėga išnyko taip greitai, kaip atsirado. Maikas tuščiai spoksojo į šu- 
kes ant lovos, ligoninės pižamą ir kraujuojančią savo ranką. IBiKaG leng- 
vus šlepečių žingsnius koridoriumi. 

Dabar jos ateina, - pagalvojo jis. - O taip, laikas. O kai išeis, kas dar 
pasirodys? Koks kitas lankytojas? 

Kai ramiai klausiusios pašėlusio Henlono skambučio seserys suvirto 
į kambarį, Maikas užsimerkė ir meldėsi, kad viskas pasibaigtų. Meldėsi 
už draugus, kurie dabar kažkur po miestu, meldėsi, kad jiems pavyktų tai 
pabaigti. 

Jis nežinojo tiksliai, kam meldžiasi... bet vis tiek meldėsi. 

Po miestu, 6 : 54 


- Jam v-v-viskas g-gerai, - pagaliau ištarė Bilas. 

Benas nežinojo, kiek laiko jie stovėjo susikibę tamsoje. Atrodė, kad 
pajuto kažką... tarsi kažkas būtų atitrūkęs nuo jų rato, o vėliau sugrįžęs. 
Bet kur tai nuėjo, jei išvis nuėjo, ir ką padarė, jis nežinojo. 

- Tu tikras, Didysis Bilai? - paklausė Ričis. 

- T-t-taip, - Bilas paleido Ričio ir Beverlės rankas. - Bet mums reikia 
pa-pabaigti t-tai kuo g-greičiau. E-einam. 

Jie nuėjo. Ričis arba Bilas kartkartėmis uždegdavo degtuką. Nebėra tos 
ankstesnės galios, - mąstė Benas. - Bet dalis juk liko, tiesa? Ciudas. Ką 
tai reiškia? Ir kas buvo TAS iš tikro? Koks TO tikrasis veidas? Net jei 
neužmušėme, smarkiai sužeidėme TĄ. Kaip? 

Salė, kuria jie ėjo (daugiau negalima vadinti tuneliu), vis augo ir au- 
go. Žingsniai aidėjo. Benas prisiminė kvapą, sunkų zoologijos sodo tvai- 
ką. Ir degtukų daugiau nereikėjo - atsirado šviesa ar tolydžio stiprėjantis 
vaiduokliškas švytėjimas. Sitoje pelkių prieblandoje jo draugai atrodė kaip 
gyvi lavonai. 

- Priešaky siena, Bilai, - pasakė Edis. 

- Aš ži-Ži-Žinau. 

Benas pajuto, kaip širdis ima smarkiau mušti. Burnoje pasidarė rūgš- 
tu, galvą ėmė mausti. Pasijuto nerangus ir išsigandęs. Pasijuto storas. 

- Durys, - sušnibždėjo Beverlė. 

Taip, štai jos. Kartą, prieš dvidešimt septynerius metus, jiems tereikėjo. 
palenkti galvas, kad įeitų. Dabar teks visai susikūprinti ar įropoti keliais. 
Jie užaugo, o čia paskutinis, jei dar reikėjo, įrodymas. 

Pulso vietos kakle ir riešuose pasidarė karštos, išsipūtusios nuo krau- 
j0; Beno širdis ėmė plazdėti. Karvelio pulsas, sumetė jis ir apsilaižė lūpas. 

Ryški salotinė šviesa tvoskė pro durų apačią, tirštas pluoštas smelkė- 
si pro raitytą rakto skylutę, - rodos, galėjai nukirsti. 

Ant durų buvo tas pats ženklas, ir kiekvienas jame matė ką kita. Be- 
verlė išvydo Tomo veidą. Bilui pasirodė nukirsta Odros galva, įsmeigu- 
Sį į jį tuščią kaltinantį žvilgsnį. Edis pažino kaukolę su sukryžiuotais kau- 
lais - nuodų simbolį. Ričis - barzdotą degenerato Polo Bunjano veidą, žu- 
dikiškai primerktomis akimis. O Benui pasirodė Henris Bauersas. 

- Bilai, ar mums užteks jėgos. Ar pajėgsime? - paklausė jis. 

- Aš n-n-nežinau, - atsakė Bilas. 

- O kas, jei jos užrakintos? - tyliai paklausė Beverlė; Tomo veidas vai- 
pėsi jai. 

- N-neužrakintos. T-tokios v-v-vietos n-niekada nerakinamos, - Denb- 
ras pastūmė duris (teko pasilenkti). Jos atsilapojo liguistos salotinės švie- 
sos tvenkinyje. Trenkė gyvuliškas tvaikas, praeities tvaikas, virtęs dabar- 
timi, siaubingai gyvas, gaivališkas. 

Riskis, rate, - toptelėjo Bilui, ir jis atsigręžė į draugus. Tada atsistojo 
keturpėsčias. Tą patį padarė Beverlė, tada Ričis 17 Edis. Benas atsiklaupė 
paskutinis, nuo senovinio grindinio kūnas nuėjo pagaugais. Kai pralindęs 
pro staktą išsitiesė klaikiai mirgančioje šviesoje, kuri, regis, rangėsi var- 
vančiomis sienomis kaip gyvatės, paskutiniai prisiminimai smogė kūju. 

Jis suriko susverdėdamas, ranka užsiimdamas už kaktos, ir pirma ne- 
rišli mintis buvo: Nenuostabu, kad Stenas nusižudė! O Viešpatie, kaip no- 
rėčiau būti jo vietoje! Tokios pačios suakmenėjusio siaubo ir suvokimo 

išraiškos buvo ir draugų veiduose, kai paskutinėje spynoje pasisuko pas- 
kutinis raktas. 

Paskui suklykė ir prisispaudė prie Bilo Beverlė, nes TAS nusileido ga- 
zine savo tinklo užuolaida - košmariškas Voras iš už laiko ir erdvės, 
Voras iš už liguistos sąmonės sukurtų klaikiausių pragaro vaizdinių. 

Ne, - šaltai atkirto Bilas, - ir net ne Voras, bet šitas pavidalas ne iš 
mūsų galvų, tiesiog mūsų sąmonėje tai arčiausiai 

(negyvų šviesų) 

tikrojo TO pavidalo. 

TAS buvo kokių penkiolikos pėdų aukščio ir juodas kaip bežvaigždė 
naktis. Kojos buvo kultūristo šlaunies storio. Akys švietė piktais rubinais, 
išvirtusiais iš akiduobių, pripildytų kažkokio lašančio chromo spalvos 
skysčio. Atsikišę Žiauturai žiobčiojo, taškydami putų dribsnius. Suakme- 
nėjęs iš siaubo, balansuojantis ant išprotėjimo ribos Benas abejingai pas- 
tebėjo, kad tos putos gyvos: jos paliesdavo akmenim grįstas grindis, o ta- 
da pasklisdavo į plyšius kaip vienaląsčiai brimityviausi organizmai. 

Bet TAS yra kažkas kita, yra kažkokia baigtinė forma, kurią aš beveik 
įžiūriu kaip judančio už.kino ekrano žmogaus siluetą, kažkoks kitas pa- 
vidalas, tik aš nenoriu jo pamatyti, maldauju, Viešpatie, neleisk man pa- 
matyti TO... 

Bet tai nesvarbu, tiesa? Jie mato, ką jie mato, ir Benas suvokė, kad 
TAS yra įkalintas šitame pavidale, Voro pavidale, bendru neprašytu ir 
neaiškios kilmės jų susitarimu. Prieš šitą TĄ jiems reikės kautis, kad nu- 
galėtų arba žūtų. 

Sutvėrimas spiegė ir miaukė, ir Benas įsitikino, kad girdi dvigubą gar- 
są: savo galvoje, o po dalies sekundės - ausyse. Telepatija, - pagalvojo 
jis. - Aš skaitau TO mintis. TO šešėlis - apvalus kiaušinis - bėgo senovi- 
ne šitos patalpos, amžinos TO irštvos, siena. TO kūnas buvo apžėlęs 
šiurkščiais šeriais ir turėjo geluonį, nesunkiai galintį perverti Žmogų. 
Skaidrus skystis lašėjo nuo jo galo, ir Benas pastebėjo, kad jis taip pat gy- 
vas: kaip ir seilės, nuodai slėpėsi grindų plyšiuose. TO geluonis, taip... 
bet po juo groteskiškai išvirtęs pilvas, kone besivelkantis žeme, kai TAS 
pakeitė kryptį ir artėjo prie vado, Didžiojo Bilo. 

Čia kiaušinių maišelis, - suspigo Beno sąmonė. - Kad ir kas būtų už 
to, ką mes matom, viena bent jau aišku: TAS yra moteriškos giminės ir 
nėščias... TAS buvo nėščias jau tada, ir nei vienas iš mūsų, išskyrus Ste- 
ną, O Jėzau, TAIP, tai Stenas, Stenas, ne Maikas, suprato, Stenas pasakė 
mums... Stai kodėl turėjome grįžti viską metę, nes TAS yra moteriškos gi- 
minės, laukiasi kažkokio neįsivaizduojamo išperos... ir TO laikas atėjo. 

Neįtikėtina, bet Bilas Denbras žengė TO pasitikti. 

- Bilai, ne! - suriko Beverlė. 

- G-g-grįžk a-atgal! - įsakė Bilas jai neatsigręždamas. O tada paskui 
Jį Jau bėgo Ričis, šaukdamas vardu, ir Benas pajuto savo kojas judant. 
Priekyje atsirado įsivaizduojamas pilvas, ir Henskomas mielai sutiko tą 

viziją. Turiu vėl virsti vaiku, - nerišliai vapėjo mintyse. - Tik taip liksiu 
neišprotėjęs. Turiu vėl tapti vaiku... priimti tai. Kaip nors. 

Bėga. Rėkia Bilo vardą. Jaučia, kad kartu bėga ir Edis, maskatuoda- 
mas sulaužyta ranka. Chalato diržas, kuriuo buvo aptvarstęs Bilas, velkasi 
grindimis. Edis išsitraukęs aspiratorių. Atrodė kaip pamišęs išgeibęs ban- 
ditas su kažkokiu keistu pistoletu. 

Benas išgirdo Denbrą staugiant: 

- Tu n-n-nužudei mano brolį, s-s-suknista KALE! 

Tada TAS šoko piestu priešais Bilą, paskandino jį savo šešėlyje. Be- 
nas girdėjo godų miaukimą, pažvelgė į pražūtingas raudonas akis... ir vie- 
ną mirksnį išvydo pavidalą už šito pavidalo: pamatė šviesas, begalinį 
šliaužiantį plaukuotą daiktą išvien iš šviesos, oranžinės šviesos, negyvos 
šviesos, kuri tyčiojosi iš gyvenimo. 

Antrą kartą prasidėjo ritualas. 


Dvidešimt antras skyrius 
ČIUDO RITUALAS 


TO irštvoje, 1956 


Tai Bilas juos suvienijo, kai tas milžiniškas juodas voras kabarojosi 
nuo savo tinklo, keldamas nuodingą vėją, sušiaušusį jiems plaukus. Ste- 
nas suklykė kaip kūdikis išvirtusiomis rudomis akimis ir nagais perdrės- 
kė sau skruostus. Benas traukėsi atatupstas, kol masyvi sėdynė atsitren- 
kė į sieną durų kairėje. Salta ugnis nudegino per kelnes, ir jis kaip sap- 
nuodamas atsitraukė. Šito, suprantama, negali būti, tai tiesiog baisiausias 
pasaulio košmaras. Jis pajuto, jog negali pakelti rankų. Atrodė, kad prie 
jų parišti svarsčiai. . 

Ričio žvilgsnį prikaustė tinklas. Sen bei ten, įsukti į šilkines gijas, ku- 
rios judėjo kaip gyvos, kabojo sudūlėję apėsti kūnai. Jam pasirodė, kad 
netoli lubų pažino Edį Korkoraną, nors kūnas buvo be rankų ir kojų. 

Beverlė su Maiku susigūžė kartu lyg Jonukas ir Gretutė girioje ir sus- 
tingę stebėjo, kaip voras pasiekia grindis ir ropoja prie jų, o kartu su TUO 
siena slenka iškraipytas šešėlis. 

Bilas, aukštas, liesas berniukas, purvu ir išmatomis išterliotais marš- 
kinėliais, kurie kadaise buvo balti, džinsais su atvartais ir purvu apkepu- 
siais sportbačiais, atsigręžė į draugus. Plaukai buvo užkritę ant kaktos, 
akys kibirkščiavo. Jis nužvelgė juos tartum nematydamas ir pasisuko į vo- 
rą. Ir, o siaube, ėmė eiti TO link; ne bėgo, greitai žingsniavo sulenkęs ran- 
kas ir sugniaužęs kumščius. 

- T-t-tu n-n-nužudei mano b-brolį! 

- Ne, Bilai! - suspigo Beverlė, išsilaisvino iš Maiko glėbio ir nubėgo 
paskui Bilą, plasnodama raudonais plaukais. - Neliesk jo! - suriko ji vo- 
rui. - Nedrįsk jo paliesti! 

Velnias! Beverle! - šūktelėjo mintyse Benas ir netrukus pats bėgo, 
kliuksėdamas pilvu. Jis jautė šalia savęs lekiant Edį, suspaudusį savo as- 
piratorių kaip pistoletą. 

Tuo metu TAS iššoko prieš beginklį Bilą iškėlęs kojas; Bilas paskendo 
TO šešėlyje. Benas sugriebė Beverlės petį. Ranka nuslydo. Ji atsigręžė, 
žvilgsnis kaip laukinės, dantys iššiepti. 

- Padėk jam! - suriko ji. 

- Kaip? - šūktelėjo Benas. Jis puolė prie voro, išgirdo godų TO miau- 
kimą ir pažvelgęs į begalines pragariškas akis išvydo kitą pavidalą, dar 
baisesnį negu voras. Beprotystės šviesą. Ryžtas atslūgo... bet jo prašė Be- 
vė. Bevė, o jis ją myli. 

- Po galais, palik Bilą ramybėje! - 1šrėkė jis. 

Po akimirkos gavo tokį niuksą į nugarą, kad vargiai išsilaikė ant ko- 
jų. Tai buvo Ričis. Nors ašaros ritosi per skruostus, jis buvo išsišiepęs iki 
ausų. 

- Duokim jai, Kupeta! - suspigo Ričis. - Čiudas! Čiudas! 

Jai, - apstulbo Benas. - Negi jis pasakė “jai''? 

O garsiai paklausė: 

- Gerai, bet kas tai yra? Kas yra Čiudas? 

- Kad aš žinočiau! - riktelėjo Ričis ir nulėkė prie Bilo. 

TAS kažkaip prisėdo ant užpakalinių kojų. Priekinės mosavo ore virš 
Denbro galvos. Ir Stenas Urisas, priverstas sekti draugus, nors kiekviena 
kūno dalelė tam priešinosi, pamatė, kad Bilas spokso į TĄ. Jo žydros 
akys, įsmeigtos į nežmogiškas oranžines TO akis, iš kurių tryško klaiki 
negyva šviesa. Stenas sustojo suvokęs, kad prasidėjo Ciudo ritualas. 


Bilas Tuštumoje (tada) 


- kas tu ir ko pas mane atėjai? 

- Aš esu Bilas Denbras. Tu žinai, kas aš ir kodėl aš čia. Tu nužudei 
mano brolį, ir aš atėjau nužudyti Tavęs. Tu išsirinkai ne tą auką, kale. 

- aš amžina. Aš esu Pasaulių Edikė. 

- Taip? Na tai kas? Ką gi, pietavai paskutinį kartą, sese. 

- tu bejėgis, štai čia jėga, pajusk ją, vaikigali, o tada cypsėk, kad atėjai 
nužudyti Amžinosios. Manai, kad matai mane? Matai, ką leidžia tavo pro- 
tas. Nori pamatyti Mane? Ateik tada! Ateik gi, vaike! 

Įmestas... 

(Jis) 

Ne, ne įmestas, iššautas, iššautas kaip gyva kulka, kaip žmogus-šovi- 
nys Sraino cirke, kuris atvyksta į Derį kiekvieną gegužę. Jis buvo pakel- 

tas ir nuneštas per voro salę. Tai vyksta tik mintyse! - suriko sau Bilas. - 
Mano kūnas stovi akis į akį su TUO, būk drąsus, čia tik vaizduotės ap- 
gaulė, būk drąsus, būk tikras, stovėk, stovėk... 

(kelia) 

Su riksmu bloškiasi į juodą drėgną tunelį, išklotą yrančiomis, trupan- 
čiomis penkiasdešimties, šimto, tūkstančio, milijono ar milijardo - kas Ži- 
no - senumo plytomis, skrieja mirtinoje tyloje pro sankryžas, kai kurias 
užlietas virpančia žalsva šviesa, kitas - apšviestas vaiduokliškos baltos 
šviesos iš balionų, trečias aklinai tamsias. Jis lekia tūkstančio mylių per 
valandą greičiu pro Žmonių ir gyvūnų kaulų krūvas, skrodžia vėjo tunelį 
kaip reaktyvinė ietis, dabar šiek tiek į viršų, tik ne į šviesą, o į titanišką 
tamsą 

(kumščius) 

ir teškiasi į akliną juodumą. Juoduma visur, ji yra kosmosas ir visata, 
o šitos juodumos grindys kietos, kietos kaip šlifuotas ebonitas. Ir jis čiuo- 
žia jomis ant pilvo it šaškė lenta. Jis ant amžinybės grindų, o amžinybė 
yra juoda. 

(prieš baslius) 

- baik, kodėl tu taip kalbi? Tai tavęs neišgelbės, kvailas berniūkšti. 

ir sako matąs vaiduoklius! 

- liaukis! 

jis kelia kumščius prieš baslius ir sako matąs vaiduoklius! 

- liaukis! liaukis! Aš reikalauju, įsakau, kad baigtum! 

Nepatiko, a? 

O mintyse: Jeigu tik įstengčiau pasakyti tai garsiai, nemikčiodamas, 
išsklaidyčiau šitą iliuziją... 

- tai ne iliuzija, kvailas berniūkšti, tai amžinybė, Mano amžinybė, ir 
tu pasiklydai joje, pasiklydai amžiams, niekad nesurasi kelio atgal; tu da- 
bar amžinas ir pasmerktas klaidžioti tamsoje... kai susitiksi su Manimi 
akis į akį..... 

Bet ten buvo dar kažkas. Bilas jautė, kažkaip užuodė tai: kažkieno di- 
delio buvimas tamsoje. Pavidalas. Baimės neliko, tik viską apimantis pa- 
garbus susižavėjimas. Cia buvo galia, sustabdžiusi TO galią, ir Bilui li- 
ko tik melsti: Prašau, prašau, kad ir kas Tu esi, prisimink, kad aš toks 
mažas... 

Jis puolė prie jo ir pamatė didžiulį Vėžlį, kurio kiautas buvo sudėsty- 
tas iš švytinčių spalvų. Sena roplio galva išlindo iš kiauto, ir Bilas paju- 
to paniekinančią TO nuostabą. O Vėžlio akys buvo malonios. Bilui jis pa- 
sirodė seniausias už viską, ką galėjo įsivaizduoti, daug daug senesnis už 
TĄ, kuris gyrėsi esąs amžinas. 

Kas tu? 

- aš Vėžlys, sūnau. Aš sukūriau visatą, bet nekaltink manęs už tai, man 
skaudėjo pilvą. 

Padėk man! Prašau padėt man! 

- aš nesikišu į šituos reikalus. 

Mano brolis... 

- turi savo vietą makrokosme; energija amžina, tai turėtų suprasti net 
toks vaikas kaip tu. | 

Dabar Bilas lėkė 5 Vėžlį, ir nepaisant milžiniško greičio, gruoblė- 
tas Vėžlio šonas tęsėsi be galo. Tai priminė važiavimą traukiniu, kai į prie- 
šingą pusę švilpia kitas, toks ilgas, kad tarytum visai sustoja ar net ima 
riedėti atgal. Bet kai prabilo Vėžlys, TO balsas visai nublanko. Vėžlys kal- 
bėjo Bilo mintyse, ir berniukas pajuto, kad dar yra ir KITAS, KAZKAS 
KITAS už šitos tuštumos. Tas KAZKAS tikriausiai buvo Vėžlio, kuris 
tik stebėjo, ir TO, kuris tik ėdė, sutvėrėjas. Tas KITAS buvo jėga už vi- 
satos, galia už visų kitų galių, visko autorius. 

Staiga jam pasirodė, kad supranta: TAS ketina išgrūsti jį per kažko- 
kią sieną visatos pakrašty, į kažkokią kitą vietą, 

(kurią tas senas Vėžlys pavadino makrokosmu) 

kur TAS gyvena iš tikro, kur TAS egzistuoja kaip titaniškas tviskan- 
tis branduolys, kuris to KITO smegenyse galėjo būti menkiausia smilte- 
lė. Bilas pamatys TĄ, apsinuoginusį, beformį griaunančios šviesos pavi- 
dalą, ir pats bus arba iš pasigailėjimo sunaikintas, arba gyvens amžinai ši- 
tame plėšriame begaliniame, beformiame, niekad nepasisotinančiame sut- 
vėrime. 

Prašau padėt man! Dėl kitų... 

- turi pats sau padėti, sūnau 

Bet kaip? Prašau, pasakyk man! Kaip? Kaip? KAIP? 

Dabar jis pagaliau pasiekė užpakalines Vėžlio kojas; pakako apžiūrė- 
ti neaprėpiamą jo kūną, pakako laiko nusistebėti sunkiais jo kojų nagais 
- jie buvo melsvai gelsvi ir kiekviename matėsi po galaktiką. 

Prašau, tu esi geras, aš jaučiu ir tikiu, kad tu geras, maldauju tavęs... 
padėk man! | 

- tu jau žinai. yra tik Ciudas ir tavo draugai. 

Prašau, ach prašau 

- sūnau, turi kelti kumščius prieš baslius ir sakyti matąs vaiduoklius... 
daugiau neturiu ką pridurti. jei jau įmaklini į šitokį kosmologinį mėšlą, 
tenka išmesti instrukcijas. 

Vėžlio balsas ėmė tilti. Bilas dabar buvo už jo, skriejo į tamsą, juodes- 
nę už juodumą. Vėžlio balsą permušė, nugalėjo piktdžiugiškas Esybės 
veblenimas, Esybės, Voro, TO, kuris nubloškė jį į šitą aklą tuštumą, 
balsas. 

- kaip tau čia patinka, mažasis drauge? patinka? gera? ar duosi de- 
vyniasdešimt aštuonis balus už gerą ritmą? ar jauti jį savo liaukose ir lin- 
guoji į kairę ir dešinę? kaip tau patiko mano draugas Vėžlys? maniau, 
kad tas senas smirdžius seniai užvertė kanopas, bet ir taip iš jo ne kažin 
ką išpešei, negi tikėjaisi pagalbos? 

ne ne ne jis kelia ne jis k-k-k-k-k-elia ne 

- liaukis lemenęs! laiko liko nedaug, pakalbėkim, kol dar galim. pa- 
pasakok apie save, mažasis drauge... pasakyk, ar miela tau šita šalta tam- 
sa? kaip didžioji kelionė į niekur? palūkėk, kol išsimuši, mažasis drau- 


406 


ge! palauk, kol išsimuši pas Mane! palūkėk! palauk negyvų šviesų! paž- 
velgsi ir išprotėsi... bet gyvensi... gyvensi... ir gyvensi... jose... Manyje. 

TAS nesveikai sukvatojo, ir Bilas pajuto, kad TO balsas kartu ir slops- 
ta, ir telkiasi, lyg TAS būtų pralaužęs savo pavidalą... ir švilpęs į jį. Ar 
tai tikrai vyksta? Taip. Jam atrodė, kad taip. Nes anksčiau balsai skam- 
bėjo sinchroniškai, ir šitas, pas kurį jis lėkė, buvo visiškai svetimas, - 
taip priebalsių neištartų jokia žmogiška gerklė. Negyvų šviesų balsas, - pa- 
galvojo Bilas. 

- laiko mažai, pakalbėkim, kol dar galim. 

Zmogiškas TO balsas tilo kaip Bengoro radijo stotys, važiuojant į pie- 
tus. Suėmė klaikus siaubas. Netrukus jis neteks sugebėjimo sveika nuo- 
voka bendrauti sų TUO... ir iš TO juoko, viso nežemiško TO džiūgavi- 
mo Bilas suvokė, kad šito ir buvo siekta. Ne vien nusiųsti ten, kur iš tik- 
ro egzistuoja TAS, bet ir nutraukti jų psichinę komunikaciją. Jei taip 
nutiks, jis bus visiškai sunaikintas. Prarasti šį ryšį, vadinasi, amžiams pra- 
rasti išsigelbėjimo galimybę; tą jis suprato iš savo tėvų elgesio su juo. Tai 
buvo vienintelis dalykas, ko išmokė jų šaltumas. 

Palikti TĄ... ir artėti prie TO. Pirma atrodė svarbiau. Jeigu TAS no- 
rėjo vaikus suryti, įčiulpti ar ką kita, kodėl TAS neišsiuntė jų visų čia? 
Kodėl tik jį? 

Todėl, kad TAS norėjo atsikratyti Voro formos, štai kodėl. Kažkaip 
Voras-TAS ir TAS, vadinamas negyvomis šviesomis, susiję. Tai, kas buvo 
šitoje tamsoje, galėjo būti nepažeidžiama čionai ir niekur kitur... bet TAS 
taip pat buvo žemėje, Deryje, fiziniu pavidalu... o tai, kas turi fizinę for- 
mą, gali būti sunaikinta. 

Bilas skriejo per tamsą tolydžio greitėdamas. Kodėl tokia stipri nuo- 
jauta, kad TO kalbos tik blefas, miglos pūtimas? Kam tai? Kaip čia yra? 

Jam pasirodė... tik pasirodė, kad supranta. 

“Yra tik Ciudas“, - pasakė Vėžlys. O jeigu tikrai? Jei jie įsikąstų vie- 
nas kito liežuvį, ne fiziškai, o psichiškai, dvasiškai? Ir jeigu TAM pa- 
vyktų nutėkšti Bilą pakankamai toli į tuštumą, užtektinai arti amžino- 
sios TO esmės, ritualas pasibaigtų? TAS atsiplėštų, nužudytų jį ir liktų 
nugalėtojas. 

- neblogai, sūnau, bet netrukus bus per vėlu 

TAS bijo! Bijo manęs! Bijo mūsų visų! 

... sklendžia, jis sklendžia, o priekyje, jautė, yra siena, tamsoje, bega- 
lybės pakraštyje, o už jos kitas pavidalas, negyvos šviesos... 

- nekalbėk su manimi, sūnau, nekalbėk sau, TAS atsiplėšia. įsikąsk, jei 
nori, jei drįsti, jei gali būti drąsus, jei atlaikysi... įsikąsk, sūnau! 

Bilas įsikando, ne dantimis - minčių dantimis. 

Nuleidęs balsą, pakeitęs jį (pakeitęs, tiesą sakant, savo tėvo balsu, nors 
nužengs į kapus to taip ir nesužinojęs; kai kurios paslaptys, laimei, nie- 
kad nebūna atskleistos) ir giliai įkvėpęs, Bilas suriko: 

- JIS KELIA KUMSCIUS PRIES BASLIUS IR SAKO MATĄS VAI- 
DUOKLIUS. DABAR PALEISK MANE! 

Jis pajuto galvoje klykiant TĄ iš nusivylimo ir įtūžio... Baimės ir 
skausmo taip pat. TAS nepratęs, kad kas nors vyktų ne pagal TO valią; 
taip niekada nebūdavo, iki paskutinių TO egzistencijos momentų TAS net 
neįtarė, kad tai įmanoma. 

Bilas pajuto TĄ raitantis šalia, ne traukiantį, bet stumiantį, mėginantį 
ištrūkti. m š 

- KELIA KUMSCIUS PRIES BASLIUS, PASAKIAU! 

- BAIK! | 

- GRĄŽINK MANE ATGAL! TU PRIVALAI! AŠ ĮSAKAU! Aš 
REIKALAUJU! 

TAS vėl sustūgo, skausmo girdėjosi daugiau - galbūt iš dalies todėl, 
kad visą savo ilgą egzistenciją mitęs skausmu TAS nepatyrė jo pats. 

TAS vėl mėgino jį atstumti, atsikratyti, aklai ir su užsispyrimu siek- 
damas pergalės. TAS stūmė... bet Bilas pajuto, kaip jo greitis sulėtėjo ir 
iškilo groteskiškas vaizdas: TO liežuvis, aptrauktas gyvomis seilėmis iš- 
tįso kaip tampri guminė juosta, sutrūkinėjo, kraujavo. Matė save, įsikan- 
dusį į to liežuvio galiuką, pamažu trumpinantį jį, šlapiu nuo pūlingų išs- 
kyrų, TO kraujo, veidu. Dusdamas TO tvaike, jis laikėsi įsikibęs, nepa- 
leido iš aklo skausmo ir pykčio besimuistančio TO. 

(Ciudas, tai Ciudas, laikykis, būk drąsus, pasitikintis, atmokėk už sa- 
vo brolį, savo draugus, tikėk, tikėk visais tais dalykais, kuriais tikėjai, ti- 
kėk, kad pasakęs policininkui, jog pasiklydai, būsi saugiai sugrąžintas na- 
mo, kad yra Dantukų fėja, kuri gyvena milžiniškoje emalio pilyje, ir yra 
Santa Klausas už šiaurinio poliaus, su elfų komanda gaminantis žaisliu- 
kus, ir kad kapitonas Vidurnaktis yra tikras, taip, nors Kalvino ir Cisės 
Klarkų vyresnysis brolis Karltonas sako, jog tai vaikų pasakėlės;, tikėk, 
kad mama su tėčiu vėl tave pamils, kad gali būti drąsus ir žodžiai vėl lais- 
vai liesis; neliks nevykėlių, slapstynių uždengtoje duobėje, vadinamoje 
klubu, ašarų Džordžo kambaryje, nes tu negalėjai jo apginti ir nežinojai, 
patikėk savimi, patikėk savo aistros karščiu) 

Staiga jis ėmė kvatoti tamsoje, ne isteriškai, o su nuostaba ir paleng- 
vėjimu. L 

- PO GALAIS, AS TIKIU VISU TUO! - suriko jis, ir tai buvo tiesa. 
Net būdamas tik vienuolikos, jis pastebėjo, kad dalykai kartais keistai ap- 
siverčia. Aplinkui sutvisko šviesa. Jis ištiesė rankas virš galvos, pakėlė 
veidą į viršų ir staiga pajuto plūstančią galią. 

TAS vėl sustūgo... ir Bilas lėkė tuo pačiu keliu atgal, įsikibęs vaizdo, 
kad dantys giliai suleisti į keistą TO liežuvio raumenį. Skriejo per tam- 
są, purvu aplipusių sportbačių raišteliai plevėsavo kaip pergalės vėliavos, 
tuštuma švilpė pro ausis. 

Jis praskrido pro Vėžlį, įtraukus; galvą į kiautą. Jo balsas buvo dus- 
lus ir iškraipytas, lyg pats kiautas buvo už amžinybės. 

- neblogai, sūnau, bet pribaigčiau TA dabar. neleisk TAM ištrūkti. 
energija linkusi sklaidytis, žinai? ką gali padaryti vienuolikos, niekada 
nepakartosi vėliau. 

Vėžlio balsas tolo, tolo, tolo. Liko tik švilpianti tamsa, ciklopiško tu- 
nelio anga... amžių ir puvėsių kvapai... voratinklio gijos, braukiančios per 
veidą kaip supuvusios šilko užuolaidos apsėstame name, mirga plytos... 
sankryžos, dabar tamsios, balionai-mėnuliai dingę, o TAS klykia, klykia: 

- paleisk mane, aš niekada daugiau negrįšiu, paleisk MANE, SKAU- 
DA, SKAUDA, SKAAAAAAA 

- Kelia kumščius! - kaip paklaikęs sušuko Bilas. 

Priekyje matėsi šviesa, tik dabar slopstanti, plazdanti kaip sutirpus vaš- 
kui... ir tada jis išvydo save tarp kitų, susikibusių rankomis viena linija. 
Iš šonų stovėjo Edis ir Ričis. Matė sulinkusį savo kūną atlošta galva, žiū- 
rintį į Vorą, kuris sukiojosi ir muistėsi kaip dervišas, milžiniškos dygios 
kojos trinksi į grindis, nuo geluonies varva nuodai. 

TAS riaumoja mirties agonijoje. 

Taip Bilas nuoširdžiai tikėjo. 

Tada jis šlumšteli į savo kūną kaip beisbolo kamuolys į pirštinę tokia 
jėga, kad paleidžia draugų rankas, suklumpa ir nučiuožia per grindis iki 
voratinklio. Automatiškai ranka palietė jo gijas ir nutirpo, it būtų priš- 
virkšta novokaino. Pati gija buvo sora kaip telefono kabelis. 

- Neliesk, Bilai! - suriko Benas, ir Bilas atplėšė ranką. Ant delno liko 
žaizda. Ji prisipildė kraujo. Vaikas pašoko ant kojų, neatitraukdamas 
žvilgsnio nuo Voro. 

TAS šliaužė, rėpliojo į temstančios patalpos gilumą. Kelias liko nužy- 
mėtas juodo kraujo klanais; kažkaip jų dvikova išdraskė TO vidurius šim- 
tuose vietų. 

- Bilai, voratinklis! - sušuko Maikas. - Saugokis! 

Jis atšoko ištempęs kaklą, kai nuo sienų ėmė kristi tartum storos mė- 
singos gyvatės voratinklio gijos. Vos pasiekusios akmenim grįstas grin- 
dis, išskysdavo ir susigerdavo į plyšius. Tinklas trūkinėjo, laisvindamas 
savo grobį. Vienas į kokoną suvytas kūnas žnegtelėjo ant žemės kaip su- 
puvęs moliūgas. 

- Voras! Kur TAS? - suriko Bilas. 

Girdėjosi skausmingas miaukimas ir riksmas priešakyje, ir jis spėjo, 
kad TAS slenka tuo pačiu tuneliu, į kurį buvo įstūmęs jį... bet ar TAS ke- 
tina grįžti, kur ketino nusiųsti Bilą, ar pasislėpti, kol jie 1š čia išeis? Slenka 
mirti? Ar išsigelbėti? 

- Viešpatie, šviesa! - suriko Ričis. - Šviesa dingsta! Kas atsitiko, Bi- 
lai? Kur tu buvai? Manėm, kad tu negyvas! 

Proto kertelėje Bilas žinojo, kad tai netiesa: jeigu jie tikrai būtų palaikę 
jį mirusiu, būtų išsilakstę kaip pabaidyti, o TAS be vargo būtų juos su- 
rankiojęs vieną po kito. Galbūt tiksliau būtų pasakyti, kad jie manė, jog 
jis miręs, bet tikėjo, kad gyvas. 

Mums reikia įsitikinti! Jeigu TAS merdėja arba grįžo ten, iš kur atė- 
jo, kur yra kita TO dalis, tai gerai. Bet jeigu TAS tik sužeistas? Kas, jei 
atsigaus? Kas... 

Steno klyksmas perplėšė mintis kaip stiklo šukė. Prieblandoje Bilas pa- 
matė, kad viena iš tų voratinklio gijų nukrito Stenui ant peties. Maikas Bi- 
1ą aplenkė. Jis ištraukė berniuką iš po voratinklio, kuris išplėšė gabalą 
Steno marškinėlių. 

- Grįžtam! - sušuko Benas jiems. - Pasitraukim, jis krenta! - ir suėmęs 
Beverlę už rankos, nutempė prie vaikiškų durelių, o Stenas tuo tarpu at- 
sistojo, apsidairė blausiomis akimis ir įsikibo į Edį. Abu puolė paskui Be- 
ną su Beve, palaikydami vienas kitą, slopstančioje šviesoje slinkdami kaip 
šmėklos. 

Viršuje trūkinėjo, iro voratinklis. Lavonai mieguistai švytavo ore kaip 
pernokusios slyvos. Tinklas gabalais krito nelyginant sutrešusios virvinės 
e ir katėmis šnypšdamas lydėsi. 

aikas Henlonas nardė tarp jų, kaip vėliau nardys tarp priešininkų ko- 
mandos gynėjų aukštosios mokyklos futbolo varžybose. Su juo bėgo Ri- 
čis. Neįtikėtina, bet jis kvatojo, nors plaukai styrojo kaip dygliakiaulės 
spygliai. Prieblanda tirštėjo. 

- Bilai! - šūktelėjo Maikas. - Einam! Nešdinamės iš čiai 

- Kas, jeigu TAS gyvas? - atšovė Bilas. - Turime vytis, Maikai! Turi- 
me įsitikinti! 

Nuo lubų atplyšo ir nusklendė parašiutu tinklas. Maikas sugriebė Bi- 
lo ranką ir per jėgą ištempė. 

- TAS negyvas! - patvirtino prisijungęs prie jų Edis. Jo akys karščia- 
vo, oras švokšdė iš gerklės, krentantys voratinklio siūlai paliko aibę randų 
ant jo gipso. - Aš girdėjau, TAS miršta, iš gero gyvenimo tokių garsų ne- 
leidi, TAS dvesia, aš įsitikinęs! 

Iš tamsos išniro Ričio rankos ir stipriai apkabino. Jis energingai ėmė 
tempti draugą su savimi. 

- Aš irgi girdėjau - TAS miršta, Didysis Bilai! TAS miršta... o tu ne- 
mikčioji! Nė trupučio! Kaip tau pavyko? Po galais, kaip?.. 

Bilo galva kunkuliavo. Nepakeliama našta nusileido nuovargis. Nep- 
risiminė, kada dar buvo taip pavargęs... bet galvoje tolo Vėžlio balsas: “Aš 
pribaigčiau TĄ dabar, neleisk TAM ištrūkti... ką gali padaryti vienuoli- 
kos, niekada nepakartosi vėliau". 

- Bet mums reikia įsitikinti... 

Sešėliai susikibo rankomis, ir stojo aklina tamsa. Bet prieš tai jam pa- 
sivaideno, kad Beverlės veide liko menka abejonė... o ir Steno akyse. Net 
ir dingus šviesai, niūriai šnypštė krisdami voratinklio draikalai. 

Bilas Tuštumoje (dabar) 


- tai tu vėl čia, mažasis bičiuli! o kas nutiko tavo plaukučiams? tu pli- 
kas kaip biliardo rutulys! gaila! kokie liūdnai trumpi žmonių gyvenimai! 
kiekvienas gyvenimas - idioto sukurtas pamfletas! tu-tu ir taip toliau. 

- Aš vis dar Bilas Denbras. Tu nužudei mano brolį, nužudei Steną ir 
mėginai užmušti Maiką. Ir pasakysiu tau štai ką: šįkart nesustosiu, kol 
viskas bus baigta. 

- Vėžlys buvo kvailas, per kvailas meluoti. jis pasakė tiesą, brangusis... 
būna tik viena proga... tu sužeidei mane... nustebinai. daugiau tas nepa- 
sikartos. tai Aš pašaukiau tave grįžti. Aš. 

Tu pašaukei, bet ne TU vienintelis 

- tavo draugužis Vėžlys... mirė prieš keletą metų. senas idiotas purp- 
telėjo savo kiaute ir mirtinai užduso galaktika ar dviem. baisiai liūdna, 
kaip manai? bet ganėtinai pikantiška. verta aprašyti Riplio “Norit tikė- 
kit, norit ne", mano nuomone. tai sutapo su tavo rašymo krize. turėjai pa- 
justi, mažasis bičiuli. 

Aš vis tiek tuo netikiu. 

- 0, tu patikėsi... pamatysi. šį kartą, mažasis drauge, pamatysi viską, 
įskaitant negyvas šviesas. 

Jis jautė, kad TO balsas kyla, riaumoja ir dunda, - pagaliau susipaži- 
no su visu TO įniršiu ir paklaiko iš siaubo. Jis siektelėjo TO sąmonės lie- 
žuvio koncentruodamasis, desperatiškai mėgindamas atgauti vaikiško ti- 
kėjimo mastą ir iš anksto turėdamas pripažinti, kad TAS nemelavo: aną 
kartą TAS buvo nepasiruošęs. Sį kartą... na, jeigu pasikvietė ir ne vienas 
pats, tai neabejotinai laukė. 

Tačiau... 

Bilas pajuto skaidrų skambantį savo paties įtūžį, kai akys susitiko su 
TO akimis. Jautė TO randus, jautė, kad TAS buvo smarkiai sužeistas ir 
tebėra toks. 

Ir kai TAS sviedė jį, kai jis pajuto esąs išmestas iš savo kūno, sukon- 
centravo visas savo jėgas įsikibti į TO liežuvį... ir nepataikė sukąsti. 

Ričis 

Kiti keturi kaip suparalyžiuoti stebėjo. Tai buvo pakartojimas to, kas 
buvo anuomet... iš pradžių. Voras, kuris, regis, sugavo Bilą ir ketino su- 
doroti, staiga suakmenėjo. Bilo akys įsmigo į jo rubinus. Atsirado kon- 
taktas, kontaktas už jų vaizduotės ribų. Bet jie jautė kovą, valių susirė- 
mimą. 

Ričis dirstelėjo į naują tinklą ir pastebėjo pirmą skirtumą. 

Tarp pusiau apsėstų supuvusių kūnų, pačioje palubėje, kampe buvo 
dar vienas, ir Ričis neabejojo, kad dar šviežias, gal net gyvas. Beverlė ne- 
sidairė, - žvilgsnis buvo prikaustytas Bilo ir Voro, - bet išgąstis netruk- 
dė Ričiui nusistebėti abiejų moterų panašumu. Jos plaukai 1lgi ir rausvi. 
Akys išplėstos, bet stiklinės, nieko nematančios. Seilių srovelė nutekėjusi 
iš lūpų kampučio per smakrą. Ji buvo pririšta prie vienos iš pagrindinių 

gijų per liemenį ir rankas plonu voratinklių taip, kad karojo suriesta. Ko- 
jos buvo basos. 

Ričis po ja išvydo antrą kūną, niekad nematytą vyrą... bet galva už- 
fiksavo pasąmoninį panašumą į Henrį Bauersą. Kraujas sunkėsi iš nepa- 
žįstamojo akiduobių, lūpos buvo aplipusios kraujo puta. Jis... 

Tada Beverlė suklykė: 

- Kažkas negerai! Atsitiko kažkas negera, darykit ką nors, dėl Dievo 
meilės, DARYKIT ką nors.. 

Ričio žvilgsnis nusileido ant Bilo ir Voro... ir jis pajuto/išgirdo monst- 
ro juoką. Bilo veidas neįprastai išsitempė. Oda įgavo pergamento gelto- 
numo kaip senuko. Akys subolavo. 

O Bilai, kur tu? 

taiga iš Bilo nosies suputojo kraujas. Lūpos Žiojosi mėgindamos suk- 
lykti... 11 dabar Voras vėl jį puolė. TAS sukosi, kišdamas geluonį. 

TAS nori nužudyti jį... jo kūną... kol sąmonė kažkur kitur. TAS nori iš- 
siųsti jį amžiams. TAS ima viršų... Bilai, kur tu? Dėl Dievo meilės, kur tu? 

Kažkur, vos girdimai iš neįsivaizduojamos tolybės išgirdo Bilo riks- 
mą... ir žodžius, nesuprantamus, bet nepaprastai aiškius ir 

(Vėžlys miręs o Dieve Vėžlys tikrai miręs) 

beviltiškus. 

Bevė vėl suklykė ir užsispaudė ausis, tarsi gindamasi nuo to tylančio 
balso. Voro geluonis pakilo, tada Ričis šoko prie pabaisos, išsišiepęs iki 
ausų, ir sugriaudėjo gryniausiu airio policininko balsu: 

- No, no, brangi mergužėle! Ką, po šimts pyp-kių, susiruošėm dary- 
ti? Mesk tuos pokštus, o tai pakasysiu uodegą! 

Voras nustojo juoktis, ir Ričis pajuto kylančią pykčio ir skausmo audrą 
TO galvoje. Pataikiau! - pagalvojo jis nudžiugęs. - Sužeidžiau, kaip jums 
patinka, sužeidžiau TA, ir žinot ką? AŠ TURIU TO LIEŽUVĮ! BILAS PA- 
LEIDO J, BET KOL TO DĖMESYS NUKRYPO, SUGA VAU AŠ... 
ir sviedė į tamsą, mėgindamas ištrūkti. Ką gi, stengiasi neblogai. Siaubas 
perliejo Ričį, o tada jį pakeitė kosminio absurdo jausmas. Jis prisiminė, 
— Beverlė išdarinėjo su jo jo-joO, "migdė", "vedė šuniuką pasivaikščio- 

*, rodė “kelionę apie pasaulį". O štai jis, Ričis, yra Žmogus Jo-Jo, o lie- 
2 - jo virvelė. Na taip, bet to nepavadinsi “šuniuko vedžiojimu"“, 
veikiau “voro vedžiojimu"", ir jeigu tai nejuokinga, tai kas tada juokinga? 

Ričis nusijuokė. Nelabai mandagu juoktis pilna burna, bet vargu ar kas 
nors čia skaito “Mis Manieros". 

Tai vėl prajuokino, ir jis įsikando smarkiau. 

Voras sustūgo ir purtėsi kaip pašėlęs; išstaugė savo pyktį dėl netikė- 
tumo: manė, kad TAM iššūkį gali mesti tik rašytojas, o čia dabar tas vy- 
ras, žvengiantis kaip berniūkštis, įsikando, kai TAS buvo visai nepasiren- 
E6S. 

Ričis pajuto slystąs. 

- pakentėk, senjohita, esim kahtu ahba nepahduosiu bilietuko, kuhie 
visi laimingi, prisiekiu savo motuše. 

Dantys susminga, šįkart giliau. Ir kraują stingdantis skausmas, kai TO 
iltys sukanda jo liežuvį. Vis tiek baisiai juokinga. Net ir tamsoje, lekiant 
paskui Bilą, pasilikus vienintelį ryšį su savo pasauliu - monstro liežuvį, 
net raudono skausmo nuo šitų ilčių išpūsta galva - viskas atrodė velniškai 
juokinga. Pasižymėkit, mielieji. Ir patikėkit, kad diskžokėjus gali skristi. 

Ir jis skrido. Ričis lėkė nematyta tamsa, kokios net neįtarė esant, ke- 
liavo kone šviesos greičiu, purtomas kaip žiurkė terjero. Priekyje pajuto 
kažką, kažkokį neaprėpiamą lavoną. Ar ne Vėžlį Bilas paminėjo? Tikriau- 
siai. Čia tik kiautas, tuščias lukštas. Už jo driekėsi tamsa. 

Tikrai švilpiu šviesos greičiu, - pasamprotavo Ričis, ir vėl apėmė lau- 
kinis noras kikenti. 

bilai! bilai! girdi mane? 

- jo nebėra, jis negyvose šviesose, paleisk mane! PALEISK! 

(Riči?) 

Neįtikėtinai toli, begalinėje juodumoje, 

bilai! bilai! čia aš! kibkis! dėl Dievo meilės, kibkis 

- jis miręs, jūs visi mirę, jūs per seni, kaip nesuprantate? dabar pa- 
LEISK! 

ei, kale, niekas niekad ne per senas rokenrolui 

- PALEISK MANE! 

nunešk mane pas jį, gal paleisiu 

Riči 

- arčiau, jau arčiau, ačiū Dievui... 

štai ir aš, Didysis Bilai! Gelbėtojas Ričis! Išgelbėsiu tavo kvailą ma- 
kaulę! Skolingas nuo to karto Neibolto gatvėje, pameni? 

- paLEISK! 

TAM buvo nejuokais prastai, 1r Ričis suprato, kaip visiškai netikėtai 
užklupo TĄ nepasirengusį; vargšas manė, kad turės reikalų tik su Bilu. 
Ką gi, neblogai. Visai neblogai. Ričiui nerūpėjo užmušti TĄ dabar, jei TĄ 
išvis galima užmušti. Bet Bilas gali būti nužudytas ir, atrodo, laiko liko 
nedaug, visai nedaug. Bilas artėja prie kažkokio mirtino siurprizo, apie ku- 
rį geriau negalvoti. 

Riči, ne! Grįžk atgal! Čia visko pabaiga! Negyvos šviesos! 

panašu kaip pasukti pašėlusį ahklį viduhnakty, senjohe... kur tu, auk- 
seli? šyptelk, kad pamatyčiau, kur tu! 

Staiga greta skriejo Bilas 

(iš kairės? dešinės? čia nebuvo pusių) 

iš kažkurios pusės. O priešais jį nenumaldomai: artėjo tai, kas išseki- 
no Ričio juoką. Tai buvo riba, kažkoks nepažįstamas, negeometrinis pa- 
vidalas, kuris jam buvo nesuvokiamas. Bet smegenys perdirbo jį, kaip per- 
dirbo ir pavertė TĄ Voru, ir Ričis įsivaizdavo tai kaip kolosalią pilką sieną 
iš suakmenėjusių stulpų. Tie stulpai tįso be galo į apačią ir viršų kaip nar- 

velio grotos. O nuo jų tviskėjo akla šviesa. Ji plazdėjo ir žaižaravo, šyp- 
sojosi ir urzgė. Šviesa buvo gyva. | 

(negyvos šviesos) 

Daugiau negu gyva: ji kunkuliavo jėga - magnetizmu, gravitacija ar 
kažkuo kitu. Ričis jautėsi vėtomas ir mėtomas lyg šapelis kalnų upokš- 
nyje. Jis jautė šviesą godžiai ropojant veidu... ir ta šviesa mąstė. 

Čia TAS, TAS, TO esmė. 

- paleisk mane, tu pažadėjai paLEISTI 

žinau, bet kartais, širdele, pameluoju, - mama už tai karšdavo kailį, 
o tėtis tik pro ausis nuleisdavo 

Ričis jautė, kad Bilas sprūsta, nyra į vieną sienos tarpą, jautė praga- 
riškus šviesos pirštus, ištiestus į jį, ir desperatiškai dar kartą pamėgino su- 
gauti jo ranką. 

- Bilai! Savo ranką! Duok man ranką! SAVO RANKĄ DUOK, PO 
GALAIS! RANKĄ! 

Bilo ranka, gniaužiantys pirštai, šovė iš tamsos, 0 ta gyva ugnis ran- 
gėsi ir sukiojosi ant Odros vestuvinio žiedo runomis, maurų ženklais: ra- 
tais, kryžiais, žvaigždėmis, svastikomis, sukibusiais grandine žiedais. Bilo 
veidas irgi buvo tarytum ištatuiruotos tos šviesos. Ričis išsitempė kiek pa- 
jėgė, klausydamas TO riksmo ir dejonių. 

(Nepataikiau, o Dieve! jis prasmegs ten) 

Tada Bilo pirštai palietė Ričį, ir Ričis sugniaužė juos delne. Bilo ko- 
j0s įskriejo pro tarpą tarp suakmenėjusių strypų, ir vieną klaikią akimir- 
ką Tozijeris suprato, kad mato kiekvieną jo kaulą, arteriją ir kapiliarą, lyg 
Bilas būtų įlindęs į stipriausią pasaulyje rentgeno aparatą. Ričis pajuto, 
kaip įsitempia jo rankos raumenys, peties sausgyslės traška ir dejuoja prieš 
tą milžinišką spaudimą. 

Sukaupęs visas savo jėgas, jis suriko: 

- Trauk mus atgal! Trauk, arba pribaigsiu! Aš... aš mirtinai tave už- 
kalbėsiu! | 

Voras suinkštė, ir Ričis pajuto storą botagą apsivejant apie kūną. Ran- 
kos per skausmą nejautė. Pirštai nusilpo, ir Bilo delnas ėmė slysti. 

- Laikykis, Didysis Bilai! 

- Laikausi, Riči! Laikausi! 

Gerai, - niūriai pagalvojo Ričis, - nes galėtum vaikščioti dešimt mili- 
jardų mylių ir nerasti anei vieno sumauto mokamo tualeto. 

Jie švilpė atgal, beprotiška šviesa geso, virto briliantukų eilute ir vi- 
sai užsimerkė. Jie šniokštė per tamsą it torpedos. Ričis, sukandęs TO lie- 
žuvį dantimis ir sugniaužęs skaudančia ranka Bilo riešą. Vėžlys išnyko po 
mirksnio. 

Ričis pajuto artėjant koridorių į realųjį pasaulį (nors daugiau tikriau- 
siai niekada negalės laikyti jo tikrai “realiu"; įsivaizduos jį tik kaip de- 
koracijas, prilaikomas lynų... lynų, primenančių voratinklio gijas). Viskas 
gerai, - pagalvojo jis. - Mes grįšime. Mes... 


414 


TAS paskutinįkat pamėgino ištrūkti: staugdamas daužėsi, purtė ir stau- 
gė. Ir Ričis pajuto, kad dantys atsileidžia. Išgirdo pergalingą TO riaumo- 
jimą ir susikoncentravo laikytis... bet TAS toliau slydo. Ričis sukando lie- 
žuvį mėšlungiškai, tik tas, regis, ėmė skysti, virsti plona voratinklio gija. 

- Padėkit! - suriko Ričis. - Aš paleidžiu! Padėkit! Kas nors! 


5 
Edis 


Edis blankiai suvokė, kas ten vyksta; šiek tiek jautė, šiek tiek matė, 
tačiau kaip per tankią čadrą. Kažkur Bilas su Ričiu veržiasi atgal. Jų kū- 
nai čia, o visa kita - esmė - toli. 

Jis matė, kaip Voras apsisuko persmeigti Bilo savo geluonimi, kaip iš- 
šoko Ričis, šaukdamas tuo juokingu airio policininko balsu... tik Ričis per 
tuos metus smarkiai ištobulėjo - kalbėjo grynai kaip misteris Nelas kadaise. 

Voras atsigręžė į Ričį, ir Edis išvydo nenusakomas TO raudonas akis 
virstant iš akiduobių. Ričis vėl suriko, tik jau Pančo Vanilos balsu, ir 
Kaspbrakas pajuto, kaip Voras suriaumoja iš skausmo. Benas kimiai aik- 
telėjo, kai atsivėrė senieji TO randai. Kraujas, juodas kaip žalia nafta, 
kliūstelėjo iš jų. Ričis pradėjo sakyti dar kažką... ir jo balsas ėmė tolti, tilti 
kaip estradinės dainos galas. Galva užvirto, akys įsmigo į TO akis. Vo- 
ras vėl suakmenėjo. 

Bėgo laikas - Edis net neįsivaizdavo kiek. Ričis su Voru spoksojo vie- 
nas į kitą; Edis jautė tarp jų ryšį, jautė tolimą pašnekesį ir emocijas. Ne- 
žinojo nieko tiksliai, tik tonus ir pustonius. 

Bilas gulėjo susmukęs ant grindų, nosis ir ausys kraujavo, pirštai truk- 
čiojo, ištįsęs veidas kreidinis, akys užmerktos. 

Voras dabar plūdo krauju keliose vietose, smarkiai sužeistas, bet vis 
dar neapsakomai gyvybingas, ir Edis pagalvojo: Ko mes čia stypsome? 
Galime pulti TĄ, kol Ričis atitraukė dėmesį! Kodėl niekas nesijudina, dėl 
Dievo meilės? 

Jis jautė laukinį triumfą; tas jausmas buvo grynesnis, aštresnis. Arčiau. 
Jie grįžta! - norėjosi sušukti, bet gerklė buvo perdžiūvusi, susigniaužu- 
si. Jie grįžta! 

Tada Ričio galva ėmė lėtai svyruoti. Kūnas tarytum ėmė raibuliuoti 
drabužiuose. Akiniai nuslydo ant nosies galo... ir sudužo į akmenines 
grindis. 

Voras krūptelėjo, brūkštelėjo dygliuotomis kojomis žemę. Edis išgir- 
do džiugų TO riksmą, ir po sekundės Ričis sugriaudėjo jo galvoje: 

(padėkite! Aš paleidžiu! Padėkite kas nors!) 

Edis puolė į priekį, krapštydamas iš kišenės aspiratorių, iškreiptu vei- 
du, sunkiai per adatos skylutę traukdamas orą. Mintyse prapliupo ašaro- 
ti motina: “Nesiartink prie to daikto, Edi! Neik arčiau! Nuo to susirgsi vė- 
Žiu!“ 

- Užsičiaupk, ma! - suspigo Edis iš paskutiniųjų. Voras pasuko galvą 
garso pusėn, paleisdamas iš akių Ričį. 

- Štai! - išstenėjo Edis. - Štai, paragauk šito! 

Jis puolė nuspaudęs aspiratoriaus gaiduką, ir vieną akimirką grįžo vi- 
sas jo vaikiškas pasitikėjimas vaistais, vaistais, kurie gali viską, kurie pa- 
gelbsti jam, kai nuskriaudžia dideli berniukai, kai parbloškia žemėn į atos- 
togas skubančių klasiokų būrys arba kai reikėdavo prasėdėti prie brolių 
Trekerių aikštelės, nes į ją žengti užgindavo motina. Tai geri, stiprūs vais- 
tai, ir šokęs ant Voro, uosdamas šlykštų nuodingą TO kvapą, užtvindy- 
tas TO įniršio ir pasiryžimo nušluoti juos visus nuo Žemės paviršiaus, nu- 
taikė aspiratorių tiesiai į vieną kruviną akį. 

Išgirdo - pajuto TO staugimą, - ne pykčio šį kartą, vien skausmo, ve- 
riančio skausmo. Pamatė, kaip garas nusėda lašiukais ant raudono obuo- 
lio, lašeliai pabąla ir ima skęsti, kaip skęstų karbolio rūgštis. Edis mato, 
kad milžiniška TO akis ištyžta ir susileidžia kaip užperėto kiaušinio bal- 
tymas. Šlykščia kraujo, pūlių ir puvėsių srove ima žliaugti per akiduobės 
kraštą. 

- Sugrįžk, Bilai! - išspaudė Edis, kiek liko kvapo, ir trenkė TAM. Pra- 
gaištingas karštis nukepino jį, pajuto siaubingą karštą drėgmę ir suvokė, 
pataikęs į Voro gerklę. 

Edis vėl nuspaudė aspiratorių tiesiai pabaisai į gerklę, į dvokiančią 
ryklę, ir kūne plykstelėjo skausmo sprogimas kaip sunkaus peilio smūgis 
- TO žandikauliai susiglaudė ir išplėšė jam ranką iš peties. 

Kaspbrakas nugriuvo ant grindų, rankos strampas švirkštė krauju. Jis 
neaiškiai pajuto, kad netvirtai stojasi ant kojų Bilas, kad svirduliuoja ir 
šlitinėja prie jo kaip girtas po ilgos sunkios nakties Ričis. 

- edsi... 

Toli. Nesvarbu. Su krauju tekėjo lauk visas pyktis, visas skausmas, vi- 
sos baimės, nelaimės ir klaidos. Tikriausiai dabar miršta, bet jautėsi... o 
Viešpatie, toks skaidrus, toks krištolinis kaip ką tik išvalytas langas, ir da- 
bar praleidžia žaviai gąsdinančią nematytos aušros šviesą; šviesą, o Die- 
ve, idealią šviesą, kuri nuskaidrina dabar kažkur horizontą. 

- edsi o Dieve bilai benai kas nors jis neteko rankos, savo... 

Jis pakėlė akis į Beverlę, ji verkė. Ašaros sruvo per išteptus skruos- 
tus, kai ji kišo po juo ranką. Edis matė, kad ji nusivilkusi palaidinukę ir 
mėgina sustabdyti kraują, šaukdamasi pagalbos. Tada jis pasisuko į Ričį 
ir aplaižė lūpas. Tolsta, vis tolsta. Vis skaidrėja tuštėdamas, visos priemai- 
šos išteka, kad jis būtų skaidresnis ir ta šviesa galėtų laisvai trykšti per 
jį. Jeigu būtų laiko, jis pasimelstų už tai ir paliudytų: “Neblogai. Visai 
neblogai". Bet pirmiausia reikia pasakyti ką kitą. 

- Riči, - sušnibždėjo jis. 

- Ką? - Ričis ant kelių, beviltiškai žiūri į akis. 

- Nevadink manęs Edsiu, - pasakė Kaspbrakas ir nusišypsojo. Jis pa- 
kėlė kairę ranką ir palietė draugo skruostą. Ričis verkė. - Tu žinai, aš... 
aš... - Edis užsimerkė galvodamas, kaip pabaigti, i1r mąstydamas apie tai 
mirė. 

6 


Deris, 7 : 00 - 9 + 00 


Prieš septynias ryto vėjas Deryje pasiekė trisdešimt septynias mylias 
per valandą, gūsiai neretai siekdavo keturiasdešimt penkias. Haris Bruk- 
sas, Nacionalinės orų prognozės apžvalgininkas, dirbantis Tarptautinia- 
me Bengoro oro uoste, sunerimęs paskambino į NOP būstinę Augustoje. 
Vėjas, perdavė jis, pučia iš vakarų tokiais keistais puslankiais, kokių jam 
neteko matyti... Ir jam vis labiau kyla įtarimas, kad tai neįprasto pobūdžio 
uraganas, iš esmės laikąsis Derio ribų. Po septynių dešimt Bengoro radi- 
jas perdavė pirmus įspėjimus dėl stichinės nelaimės. Brolių Trekerių trans- 
formatorinės sprogimas paliko be elektros Derį nuo Kanzaso gatvės iki 
Barenso. 7 : 17 ant “Nakties apuoko“ parduotuvės Merito ir Iškyšulio gat- 
vių kampe užvirto barzdotas klevas. Senasis šeimininkas Raimondas Fo- 
gartis buvo užmuštas krentančio alaus šaldiklio. Tai buvo tas pats Rai- 
mondas Fogartis, kuris, kaip Pirmosios metodistų bažnyčios Deryje dva- 
sininkas, atliko Džordžo Denbro laidotuvių apeigas 1957-ųjų spalį. Kle- 
vas nuplėšė pakankamai laidų, kad be elektros liktų visas senasis Iškyšu- 
lys ir naujas, madingas Serburn Vudso rajonas už jo. Baptistų bažnyčios 
varpinės laikrodis neišmušė nei šešių, nei septynių. Po septynių dvidešimt, 
po trijų minučių, kai išvirto senasis klevas, laikrodis sumušė trylika kar- 
tų. Po minutės mėlynas žaibas trenkė į smaigą. Hiterė Libi, dvasininko 
žmona, kaip tik tada žvilgtelėjusi pro virtuvės langą, pasakojo, kad bokš- 
tas “sprogo, lyg būtų prikimštas dinamito". Balti lentgaliai, sijų ir laik- 
rodžio gabalai pažiro į gatvę. Degančias atplaišas užgesino vanduo, krio- 
kiąs 1š dangaus kaip per tropinę liūtį. Gatvės, besileidžiančios šlaitu į se- 
namiesčio prekybinį rajoną, putojo ir šniokštė. Kanalas po Meino gatve 
ėmė ritmingai griausti, versdamas žmones bailiai žvalgytis. 7 : 25, kai kur- 
tinantis bažnyčios bokšto sprogimas dar aidėjo po Derio užkampius, šla- 
vėjas, kuris ateidavo į “Volio kurortą" apsitvarkyti kiekvieną rytą, išsky- 
rus sekmadienį, išvydo kai ką, kas privertė jį su klyksmais išlėkti į gat- 
vę. Tas vyrukas, kuris buvo alkoholikas nuo pirmojo semestro Meino uni- 
versitete, kitaip sakant, jau vienuolika metų, už darbą gaudavo grašius. 
Tikruoju atlyginimu, suprantama, buvo teisė ištuštinti po nakties likusius 
bokalus. Ričis Tozijeris gal net būtų prisiminęs jį: tai buvo Vincentas Ka- 
ruzas Talijendas, geriau penktokams pažįstamas kaip Bugersas Talijendas. 
Tą apokaliptinį rytą atvėžlinęs į darbą (šiaip ne taip nusigavęs į tą rajo- 
ną), jis išvydo visus septynis alaus kranus - tris "Bado", du “Naraganse- 
to", vieną “Slico (“Volio" girtuokliams geriau žinomo kaip “Slicas") ir 
vieną “Miller Lite“, nusilenkiančius rankenėlėmis, lyg paklusus septy- 
nioms nematomoms rankoms. Alus kliūstelėjo auksinės putos srovelėmis. 
Vincas puolė, pamiršęs visus vaiduoklius ir šmėklas, kai šitokie turtai ėmė 
kriokti į kanalizaciją. Paskui jis sustojo kaip įkastas išsprogusiomis aki- 
mis, ir tuščioje aludėje pasigirdo paklaikęs riksmas. Alus užleido vietą 


417 


kraujo čiurkšlėms. Kraujas tekėjo į chromuotą kriauklę, perpildė ją, pa- 
sileido upeliukais per barą. Dabar iš kranų ėmė lįsti plaukai ir mėsos ga- 
baliukai. Bugersas stebėjo tai kaip užkerėtas, neįstengdamas dar kartą su- 
rikti. Paskui pasigirdo prislopintas bumbtelėjimas, kai po prekystaliu spro- 
go alaus statinė. Visos durelės atsilapojo. Zalsvi dūmai kaip po burtinin- 
ko triuko ėmė veržtis lauk. Vincentas užtektinai prisižiūrėjo ir nieko ne- 
laukęs išmovė į gatvę, kuri dabar buvo virtusi tikru kanalu. Jis tėškėsi ant 
užpakalio, atsistojo ir išgąstingai grįžtelėjo atgal. Vienas baro langas iš- 
šovė. Pro šlavėjo galvą prazvimbė šukių spiečius. Po sekundės - antras. 
Ir vėl Talijendas stebuklingai liko nepaliestas... bet apsisprendęs, kad pats 
laikas aplankyti seserį Istporte. Jis ilgai nedelsė, ir pagal pastarojo kelionę 
iš Derio būtų galima parašyti visą sagą... bet užteks pasakyti, kad jam pa- 
vyko išsigauti iš miesto. Kiti nebuvo tokie laimingi. Aloižijus Nelas, ku- 
riam ne per seniausiai sukako septyniasdešimt septyneri, sėdėjo su žmo- 
na savo namo svetainėje ir žiūrėjo į audros draskomą Derį. Po septynių 
trisdešimt dvi jį pakirto infarktas. Praėjus savaitei, jo žmona pasakos sa- 
vo broliui, kad Aloizijus išmetė kavos puodelį, išsitempė išplėtęs akis 1r 
suriko: “No, no, brangi mergužėle! Ką, po šimts pypkių, susiruošėm da- 
ryti? Mesk tuos pokštus, nes pakasysiu uodegą..." Paskui jis nukrito nuo 
kėdės ir sutrupino po savimi puodelį. Mauryna Nel, žinojusi, kaip kapri- 
zijosi jo širdelė paskutinius trejus metus, iškart suprato, kad viskas baigta, 
ir atsagsčiusi jam apykaklę nubėgo paskambinti tėvui Makdauelui. Bet te- 
lefonas neveikė. Kaukė kaip policijos sirena ir tiek. Todėl, net ir žinoda- 
ma, kad už šitą šventvagystę galbūt teks atsakyti prieš šventąjį Petrą, 
nusprendė pati suteikti jam paskutinę apeigą. Buvo įsitikinusi, sakė ji bro- 
liui, kad Dievas tikrai supras, jei nesupras šventasis Petras. Aloizijus buvo 
geras vyras ir Žmogus, o jei ir gėrė per daug, tai kaltas tas vis prasikišantis 
airis jame. Be vienuolikos minučių aštuntą keletas sprogimų sudrebino 
Derio prekybos miestelį ant Kitčenerio griuvėsių. Niekas nežuvo, nes par- 
duotuvės atsidarydavo dešimtą, o penkių šlavėjų brigada turėjo pasirodyti 
tik aštuntą (tokį rytą, beje, keli išvis nepasirodė). Ekspertų komanda vė- 
liau atmetė sabotažo versiją. Jie spėjo - ne itin tvirtai - kad sprogimus su- 
kėlė vanduo, pakliuvęs į miestelio elektros sistemą. Kad ir kaip būtų, ten 
dar ilgai niekas nevažiuos apsipirkti. Vienas sprogimas iššovė Žiedų su 
deimantais, apyrankių, perlų vėrinių, vestuvinių žiedų ir “Seiko" laikro- 
džių fejerverką. Muzikinis automatas nušvilpė rytiniu koridoriumi ir nu- 
sileido fontane priešais “J.C.Penney's", kur paskubomis sugrojo gabaliuką 
iš “Meilės istorijos"'. Tas pats sprogimas padarė skylę “Baskin-Robbins"' 
ledainėje šalimais, ir visos trisdešimt viena ledų rūšys virto spalvota le- 
dų upe, kuri pasipylė grindimis. “Sears" nugriaudėjęs sprogimas atplėšė 
ir nuskraidino kaip aitvarą stogo gabalą; jis nusileido už tūkstančio jar- 
dų, gražiai perskrodęs fermerio Brento Kilgalono siloso bokštą. Sešiolik- 
metis fermerio sūnus išlėkė su mamos fotoaparatu. Vėliau “National 
Enguirer'' sumokėjo berniukui už nuotrauką šešiasdešimt dolerių, už ku- 
riuos jo motociklas gavo naujas padangas. Trečiasis sprogimas pražiodė 

“Hit or Miss“, ir automobilių aikštelę nuklojo degantys marškiniai, džin- 
sai, apatiniai. Paskutinis sprogimas suplėšė banko filialą kaip sugedusių 
konservų dėžutę. Dalis stogo irgi nušvilpė. Apsaugos sirena nutilo tik at- 
sijungus nepriklausomai maitinimo sistemai po keturių valandų. Į dangų 
pakilo skolos kontraktai, depozitų blankai, skolų pažymos ir išnyko su vė- 
j0 gūsiu. Pinigai taip pat: daugiausiai dešimties ir dvidešimties bankno- 
tai; juos palydėjo penkių ir penkiasdešimties bei šimtinių būrelis. Anot 
banko pareigūnų, išplaukė per 75 tūkstančius dolerių... Vėliau, po ban- 
ko viršūnių krizės kai kas prisipažins, - neoficialiai, suprantama, - kad 
išskraidė mažiausiai du šimtai tūkstančių. Rebeka Polson iš Heiven Vi- 
lidžo rado penkiasdešimtinę po durų kilimėliu, dvi dvidešimtines paukš- 
tidėje, o šimto dolerių kupiūra prilipo prie ąžuolo kieme. Su vyru tuos pi- 
nigus įmokėjo už savo automobilį. Daktaras Heilas, dabar jau pensinin- 
kas, pragyvenęs Vakarų Brodvėjuje beveik penkiasdešimt metų, žuvo ly- 
giai aštuntą ryto. Daktaras mėgo girtis, kad kasdien jau 25-erius metus 
nueina dvi mylias pro Derio parką ir Pradinę mokyklą. Niekas jo nesu- 
laikydavo: nei lietus, nei šlapdriba, nei kruša ar minusinė temperatūra. Jis 
išsiruošė įprastu maršrutu ir gegužės 31-osi0s rytą, nepaisydamas susirū- 
pinusios savo ekonomės perspėjimų. Paskutiniai žodžiai, pasakyti per peti 
einant pro paradines duris buvo: “Nebūk tokia kvaila, Hilda. Paprasčiau- 
sias lietus. Būtum mačiusi, kas darėsi 57-aisiais! Tada tai buvo audra! 
Kai daktaras Heilas vėl pasuko į Vakarų Brodvėjų, priešais Miulerių na- 
mą kaip raketa pakilo šulinio dangtis. Jis nurėžė galvą gerajam daktarui 
taip staigiai ir švariai, kad tas dar paėjo trejetą žingsnių, kol sukniubo ne- 
gyvas ant šaligatvio. 
O vėjas vis stiprėjo. 

Po miestu, 16 : 15 


Edis vedė juos tamsiais tuneliais valandą ar pusantros, kol daugiau 
nustebęs negu išsigandęs prisipažino, kad pasiklydo pirmą kartą gyve- 
nime. 

Vanduo ir toliau gurgėjo vamzdžiais, bet per tokią siaubingą akusti- 
ką nebuvo įmanoma pasakyti, ar garsai sklinda priekyje, ar užpakalyje, 
kairėje ar dešinėje, viršuje ar apačioje. Degtukų nebuvo. Jie pasiklydo 
tamsoje. | 

Bilas buvo išsigandęs... smarkiai išsigandęs. Pokalbis su tėvu jo dirb- 
tuvėse vis lindo į galvą. Devyni svarai brėžinių staiga kažkur išgaravo... 
Noriu pabrėžti, kad niekas nežino, kur ir kodėl visi tie prakeikti vamzdžiai 
eina. Kai jie veikia, niekam nerūpi. Kai ne, trys ar keturi vargšai iš van- 
dentiekio turi išknisti, kuri pompa sugedo ar kodėl užsikišo latakas... Ten 
tamsu, dvokia, laksto žiurkės. To. jau užtenka, kad laikytumeisi nuo jų ato- 
kiau, bet svarbiausia, kad gali pasiklysti. O taip jau yra atsitikę. 

Atsitikę anksčiau. Atsitikę anksčiau. Atsitikę... 

Be abejo. Kad ir ta krūva kaulų ir medvilninių skudurų, kurią jie praėjo 
pakeliui į TO irštvą, pavyzdžiui. 

Bilas pajuto kylant paniką ir vijo ją nuo savęs. Ji atsitraukė, bet van- 
giai. Kaip gyva ji plėšėsi, draskėsi, bandė ištrūkti. O dar tas neatsakytas 
klausimas, pribaigė jie TĄ ar ne? Ričis, Maikas ir Edis sako, kad taip. Bet 
jam nepatiko tas abejonės šešėlis Beverlės veide ir Steno žvilgsnyje prieš 
šviesai užgęstant. 

- Tai ką dabar darysim? - paklausė Stenas. Bilas išgirdo tame balse dre- 
bantį mažą berniuką ir suprato, kad klausimas skirtas jam. 

- Taip, - pritarė Benas. - Ką? Velnias, kaip norėčiau turėti žibintuvė- 
lį... ar ben žva... žvakę, - Bilui pasirodė, kad girdėjo gniaužiamą verks- 
mą. Tai išgąsdino užvis labiausiai. Benas būtų pritrenktas tai sužinojęs, 
bet Bilui jis atrodė kietas ir atkaklus, ramesnis už Ričį ir ne taip lengvai 
pasiduodantis kaip Stenas. Jeigu Bėnas beveik palūžo, jų laukia dideli ne- 
malonumai. Bilo mintys grįždavo ne prie santechniko kaulų, o Tomo So- 
jerio ir Bekės Tečer, pasiklydusių Makdugalo olose. Jis kratėsi tų minčių, 
tačiau jos patyliukais vėl sugrįždavo. 

Nerimą kėlė dar kai kas, ką buvo per sunku aprėpti pavargusio berniu- 
ko protui. Galbūt minties paprastumas buvo to priežastis: jie tolo vienas 
nuo kito. Įsipareigojimas, išlaikęs kartu visą vasarą, buvo įvykdytas. Jie 
pasiekė TĄ ir nugalėjo. TAS gali būti miręs, kaip mano Ričis su Edžiu, 
arba taip sužeistas, kad miegos šimtus, tūkstančius ar dešimtis tūkstančių 
metų. Jie išvydo TĄ, pamatė be paskutinės kaukės ir tikrai buvo baisu, 
bet kartą tokį pamačius, fizinis pavidalas gąsdino ne taip, - TAS neteko 
pagrindinio savo ginklo. Šiaip ar taip, jie visi buvo matę vorų. Jie buvo 
keisti ir šlykštūs, vargu ar kuris nors iš jų galės žiūrėti į juos 

(jeigu kada nors iš čia ištrūks) 

nenukrėstas šiurpo. Bet voras viso labo tik voras. Gali būti, kad nuė- 
mus siaubo kaukę, neliks nieko, su kuo žmogaus smegenys negalėtų su- 
sitaikyti. Ta mintis teikė viltį. Su viskuo, išskyrus 

(negyvas šviesas) 

tai, kas ten buvo, o gal net ir su ta neapsakoma gyva šviesa, tykančia 
ant makrokosmo slenksčio. Negyvos šviesos ir kelionė tamsa ėmė dilti iš 
atminties. Bet ne tai svarbiausia. Svarbiausia mintyse, o ne ant liežuvio, 
buvo jausmas, kad draugystė irsta... irsta, o jie vis dar tamsoje. Tas KITAS 
per jų draugystę galėjo padaryti juos kažkuo daugiau negu paprasti vai- 
kai. Bet jie vėl tampa tik vaikais. Bilas juto tą patį, ką jautė visi. 

- Kas dabar, Bilai? - paklausė Ričis tiesiai. 

- Aš n-n-nežinau, - ištarė Bilas. Mikčiojimas vėl grįžo. Jį girdėjo pats, 
girdėjo draugai, ir Bilas. stovėjo tamsoje, uodė lapojančios panikos kva- 
pą, svarstydamas, kiek truks, kol kas nors - Stenas, tikriausiai Stenas - 
neišlaikys ir pratrūks: “O kodėl tu nežinai? Tu mus čia įtraukei!" 

- O kaip Henris? - susirūpino Maikas. - Jis dar čia, a? 

- O Jėzau, - beveik sudejavo Edis. - Aš visai jį pamiršau. Aišku, kad 
čia, 1r tikriausiai pasiklydo kaip ir mes, ir bet kada galime jį susitikti... Jė- 
zau, Bilai, negi tau niekas neateina į galvą? Tavo tėtis čia dirba! Negi visai 
nieko nesugalvoji? 

Bilas paklausė tolimo vandens gaudimo ir pabandė sugalvoti ką nors, 
ko Edis - visi - reikalavo. Nes tikrai, tai jis atsivedė juos čia ir jo pareiga 
iš čia išvesti. Minčių nebuvo. Jokių. 

- Turiu idėją, - tyliai ištarė Beverlė. 

Tamsoje Bilas išgirdo garsą, kurio negalėjo iš karto nusakyti. Tylus, 
nebaisus šiurenimas. Paskui jau pažįstamas garsas... užtrauktuko. Ką?7.. - 
paklausė savęs ir suprato. Ji nusirengia. Dėl kažkokios priežasties Beverlė 
nusirenginėja. 

- Ką tu darai? - paklausė Ričis sutrikęs, ir žodis užsikirto ties pasku- 
tiniu skiemeniu. 

- Aš žinau kai ką, - kalbėjo mergaitė tamsoje. Bilui balsas pasirodė la- 
biau suaugusios. - Zinau, nes tėvas pasakė. Zinau, kaip vėl sujungti vi- 
sus. O jeigu nesusijungsime, niekada iš čia neištrūksime. 

- Ką? - apstulbęs ir išsigandęs paklausė Benas. - Apie ką tu kalbi? 

- Apie tai, kas amžiams mus sujungs. Tai, kas parodys... 

- N-n-ne, B-B-Beverle! - sušuko staiga supratęs, viską supratęs Bilas. 

- Kas parodys, kad aš jus visus myliu, - baigė Beverlė, - kad jūs esa- 
te vieninteliai mano draugai. 

- Apie ką ji k... - pradėjo Maikas. 

Bevė ramiai nutraukė jį: 

- Kuris pirmas? Manau 


TO gūžtoje, 1985 


jis miršta, - šniurkšėjo Beverlė. - TAS nukando jam ranką... - ji tiesė- 
si prie Bilo, bet Bilas atstūmė ją. 

- TAS vėl bėga! - suriaumojo jis jai. Kraujas prikepo ant jo lūpų ir 
smakro. - E-e-eime! Riči! B-B-Benai! Sį k-kartą t-t-tikrai ją p-pribaigsime! 

Ričis atgręžė į save Bilą, pažiūrėjo kaip į beviltiškai kliedintį ir pasakė: 

- Bilai, mums reikia pasirūpinti Edžiu. Turime užveržti ranką, išnešti 
iš Čia. 

Bet Beverlė dabar sėdėjo pasiguldžiusi Kaspbrako galvą ant kelių ir 
glostė ją. Ji sugavo jo žvilgsnį. 

- Eik su Bilu, - pasakė. - Jeigu leisi Edžiui mirti už nieką... jei TAS 
griš po dvidešimt penkerių, penkiasdešimties ar net dviejų tūkstančių me- 
tų, prisiekiu... aš vaidensiuos tavo vėlei. Eik! 
netenka kontūrų, virsta blyškiu mėnuliu augančiuose šešėliuose. Sviesa 
geso. Tai įtikino. 

- Gerai, - pasakė jis Bilui. - Šįkart paseksim. 

Benas stovėjo už voratinklio, kuris vėl ėmė irti. Jis matė viršuje siū- 
buojant figūrą ir meldėsi, kad Bilas nepakeltų akių. 

Bet kai tinklas ėmė kristi gabalais, Bilas pasižiūrėjo. 

Pamatė kabančią kaip senas girgždantis liftas Odrą. Ji nukrito dešimt 
pėdų, pašvytavo, staiga smuko dar penkiolika. Veidas nesikeitė. Porcelia- 
ninės žydros akys buvo išsiplėtusios, basos kojos siūbavo kaip švytuok- 
lės. Plaukai krito ant pečių. Burna pravira. 

- ODRA! - suriko Bilas. 

- Bilai, einam! - pašaukė Benas. 

Aplinkui pleišėjo ir krito ant grindų voratinklio lynai. Ričis staiga grie- 
bė Bilą per liemenį ir metė per dešimties pėdų aukščio tinklo akį. 

- Eik, Bilai! Pirmyn! Eik! 

- Ten Odra! - beviltiškai priešinosi Denbras. - T-ten ODRA! 

- Kad ir pats popiežius, - niūriai nukirto Ričis. - Edis negyvas, ir mes 
pribaigsim TĄ, jei dar gyva. Šįkart baigsim iki galo, Didysis Bilai. Odra 
gyva ar mirusi. Dabar einam! 

Bilas pasvyravo, ir mintyse ėmė blyksėti vaikų, mirusių vaikų veidai, 
kaip nuotraukos iš Džordžo albumo. MOKYKLOS DRAUGAI. 

- G-g-gerai. E-einam. A-atleisk man, V-V-Viešpatie. 

Abu su Ričiu perbėgo tinklą ir prisijungė prie Beno kitoje pusėje. Tada 
tinklas krito. Jie lėkė paskui TĄ, o Odra svyravo kokone penkiolika pė- 
dų nuo akmens grindų, pririšta prie yrančio tinklo. 

Benas 


Jie sekė kraujo pėdsakais - naftos juodumo kraujo balomis, tekančio- 
mis ir nykstančiomis grindų tarpuose. Bet kai grindys ėmė kilti link pus- 
mėnulio formos angos salės gale, Benas pastebėjo kai ką nematyta: kiau- 
šinių taką. Kiekvienas buvo juodas ir gruoblėtu lukštu, stručio kiaušinio 
dydžio. Nuo jų sklido karšta šviesa. Benas išvydo, kad jie pusiau perma- 
tomi: viduje rangėsi juodi gyviai. 

TO vaikai, - pagalvojo jis su pasidygėjimu. - Neišnešioti vaikai! Die- 
ve! Dieve! 

Ričis su Bilu sustojo ir bukai įsistebeilijo į kiaušinius. 

- Eikite! Eikite! - paragino Benas. - Aš jais pasirūpinsiu. Pribaikit TĄ! 

- Gaudyk! - riktelėjo Ričis ir pametėjo Henskomui degtukus. 

Benas sugavo. Bilas su Ričiu nuskubėjo į priekį. Benas palydėjo juos 
nykstančioje šviesoje. Paskui draugai įsmuko į angą ir išnyko. Tada jis 
pažvelgė į pirmąjį kiaušinį, į juodą, vabzdį maldininką primenantį silue- 
tą jame, ir ryžtas ėmė sklaidytis. Tai... ne, vaikinai, to jau per daug. Per 
klaiku. Jie tikrai nusibaigs ir be jo; juk jie ne sudėti, 0 tiesiog iškritę. 

Bet TO laikas jau buvo netoli... ir jei bent vienas iš jų išgyvens... bent 
vienas... 

Sukaupęs visą drąsą, sukaupęs mirštantį blyškų Edžio veidą, Benas 
nuleido vieną kaubojišką batą ant kiaušinio. Jis pliūkštelėjo kaip dvokian- 
ti placenta. Ir per grindis vangiai mėgino sprukti žiurkės dydžio voras. Be- 
no galvoje pasigirdo spigus miaukimas, kaip pjūklo džyravimas. 

Benas pasivijo jį medinėmis kojomis ir užmynė. Jautė, kaip sutraška 
ir sutyžta voro kūnelis po kulnu. Gerkle pakilo gumulas, ir Benui nepa- 
vyko susitvardyti. Išsivėmęs pasukiojo kulną, ištrindamas padarą į akme- 
nis, ir garsai galvoje nutilo. 

Kiek jų? Tų kiaušinių? Ar tik neskaičiau, kad vorai sudeda tūkstan- 
čius... ar net milijonus? Tiek nesutraiškysiu neišprotėjęs... 

Privalai. Privalai. Pirmyn, Benai... darykim tai kartu! 

Jis priėjo prie antro kiaušinio ir padarė tą patį. Viskas kartojosi: trakš- 
telėjimas, vimdanti smarvė, coup de grace*. Trečias. Dar vienas. Dar. Iš 
lėto artėja prie juodos skylės, kurioje pradingo draugai. Pasidarė visiškai 
tamsu, Beverlė ir pleišėjantis tinklas liko užpakalyje. Benas vis dar gir- 
dėjo jo šnaresį. Tamsoje kiaušiniai atrodė kaip blyškūs akmenys. Kiek- 
vienąkart traiškydamas Benas užžiebdavo degtuką ir spėdavo sužiūrėti, 
kur sprunka voras, kol liepsnelė neužgesdavo. Jis neįsivaizdavo, ką da- 
rys tada, kai baigsis degtukai, o priekyje lauks eilė kiaušinių su nenusa- 
komu gemalų. 

TAS, 1985 

Vejasi. 

TAS jautė juos artėjant, vejantis, 11 TO baimė augo. Galbūt TAS vi- 
sai neamžinas, - kada nors juk reikia pripažinti. Blogiausia, kad TAS jautė 
savo palikuonių mirtį. Trečiasis iš šitų nekenčiamų berniukų-vyrų sekė 
TO gimdymo taku ir pusiau paklaikęs iš pasišlykštėjimo traiškė vieną 
kiaušinį po kito. 

Ne! - suvaitojo TAS sverdėdamas į šonus, jausdamas, kad gyvybė te- 
ka per šimtus žaizdų, ne mirtinų, bet skausmingų ir sulaikančių TĄ. Viena 
koja karojo ant mėsos gabalo. TAS nebeturėjo vienos akies. Viduje vis- 
kas buvo suirę nuo kažkokių nuodų, kuriuos prakeiktas berniukas-vyras 
sušvirkštė į gerklę. 

O jie vis dar seka, mažina atstumą. Kaip tai atsitiko? TAS inkštė ir 
miaukė, o pajutęs persekiotojus visai čia pat, galėjo padaryti tik viena - 
kautis. 


* coup de grace - veiksmas, kuriuo baigiama tai, kas nuolat blogėjo, arba žmo- 
gaus ar gyvūno nužudymas, kad nesikankintų. 

“* 
11 
Beverlė 


Kol prieblandą visiškai pakeitė tamsa, ji pamatė, kad Bilo žmona kren-- 
ta dar dvidešimt pėdų ir įstringa vėl. Odra ėmė sukiotis, ilgi raudoni plau- 
kai draikėsi į šalis. Jo žmona, - pagalvojo Bevė. - Bet aš buvau pirmoji 
jo meilė, ir net jeigu jam atrodė, kad kuri kita moteris buvo pirmoji, tai 
tik todėl, kad jis pamiršo... pamiršo Derį. S 

"Paskui ji liko visai viena su drikstančio tinklo garsais ir nurimusiu Ed- 
Žiu. Bevė nenorėjo jo paleisti, nenorėjo, kad veidas nusileistų ant pragaiš- 
tingų šitos vietos grindų. Todėl ji laikė Edį ant sulenktos ir jau beveik nu- 
tirpusios alkūnės ir glostė plaukus nuo drėgnos kaktos. Ji pagalvojo apie 
paukščius... tikriausiai atsiminimai nuo Steno, vargšo Steno, kuris nega- 
lėjo šito pakelti. 

Visi... visiems aš buvau pirmoji meilė. 

Bevė mėgino prisiminti tai, nes apie tai buvo gera galvoti šitoje tam- 
soje, kur negalima atpažinti garsų. Taip ji jautėsi ne tokia vieniša. Iš pra- 
džių nesisekė - įkyriai lindo paukščių vaizdas - varnai, krankliai, varnė- 
nai, pavasario paukščiai, pasirodantys iš kažkur, kol gatvės žliaugia po- 
laidžio vandeniu ir šešėliuose niūriai tūno paskutinio purvino sniego lopai. 

Atrodė, kad jie visada pasirodo apniukusią dieną, ir tu stebiesi, iš kur 
tie paukščiai išlindo. Staiga jie pripildo Derį savo gyvu klegėjimu. Jie bū- 
riuojasi ant telefonų laidų ir Vakarų Brodvėjaus viktorijinio stiliaus krai- 
gų, spaudžiasi ant televizijos antenos virš “Volio kurorto", užpildo plikas 
šlapias Meino gatvės guobų šakas. Susirenka, patarška spigiais kaimiečių, 
susirinkusių žaisti bingo, balsais, o paskui, tarsi pagal Žmogaus ausiai ne- 
sugaunamą signalą, vienu metu pakyla, užtemdydami dangų... ir nusilei- 
džia kur nors kitur. 

Taip, tie paukščiai grįžta todėl, kad man buvo gėda. Tai tėvas vertė 
mane gėdytis, o galbūt ir TAS. Gali būti. | 

Paskui paukščius grįžo pats prisiminimas, tik blankus ir nerišlus. Gal 
toks ir liks amžiams. Ji... 

Mintys nutrūko, kai ji suprato, kad Edis 

Meilė ir aistra, 1958 rugpjūčio 10 


ateina prie jos pirmas, nes jis bijo labiausiai. Jis ateina ne kaip tos 
vasaros draugas ar meilužis, bet kaip dar prieš trejus ar ketverius me- 
tus ėjo pas mamą, ieškodamas paguodos. Jis nesitraukia nuo jos glotnaus 
nuogumo, ir iš pradžių Bevei pasirodo, kad jis net nepajuto jo. Edis dre- 
ba, o tamsa tokia, kad net apglėbusi Beverlė jo nemato, ir jei ne gipsas, 
berniukas būtų ne daugiau realesnis už vaiduoklį. 

- Ko tu nori? - klausia jis. 

- Tu turi įkišti savo daiktą į mane, - atsako mergaitė. 

Jis bando ištrūkti, bet ji nepaleidžia, ir Edis pasiduoda. Beverlė išgirs- 
ta kažkieno, tikriausiai Beno, atodūsį. 

- Beve, aš negaliu to padaryti. Nežinau kaip... 

- Tai nesunku. Bet tau reikia nusirengti, - ji pagalvoja apie sunkumus 
su gipso ištraukimu iš rankovės ir apsigalvoja. - Kelnes. 

- Ne, aš negaliu! - bet Beverlei atrodo, kad dalis jo gali ir nori, nes 
Edis nebedreba, o ji jaučia kažką mažą ir kietą spaudžiantis prie jos pil- 
vuko. 

- Gali, - pasako ji ir patraukia jį žemyn. Po nugara ir kojomis sausa 
kieta žemė. Tolimas vandens kriokimas migdo ir ramina. Ji apkabina Edį. 
Tą akimirką įsikiša griežtas kaltinantis tėvo veidas 

(noriu pažiūrėti, ar tu neliesta) 

ir ji suneria rankas draugui ant kaklo, priglaudžia šilkinį skruostą 
prie jo veido, o kai berniukas švelniai paliečia jos mažytes krūtis, ji at- 
sidūsta ir pirmą kartą pagalvoja: Čia Edis. Ji prisimena vieną liepos die- 
ną - ar tai buvo tik prieš mėnesį? - kai į Barensą atėjo tik Edis su visa 
krūva komiksų knygelių. Jie praskaitė kartu visą popietę, kaip Mažoji Lu- 
lų rinko žemuoges ir patekdavo į visokiausius nuotykius ir apie raganą 
Heizelę. Gera buvo. 

Ji galvoja apie paukščius, tiksliau, apie kovus ir varnėnus, kurie grįžta 
pavasarį, o jos rankos paliečia Edžio diržą, atsega jį, o Edis tvirtina vėl, 
kad negalės to padaryti, o ji žino, kad jis galės, ir dabar jaučia ne gėdą 
ar baimę, o keistą triumfą. 

- Kur? - klausia berniukas, ir tas kietas daiktas atkakliai stumiasi tarp 
kojų. 

- Čia. 

- Beve, aš nukrisiu ant tavęs! - šūkteli Edis, ir oras ima skausmingai 
šniokšti jam iš gerklės. 

- Man atrodo, kad taip ir turi būti, - atsako ji, prilaiko ir pakreipia 
jį. Edis stumiasi per greitai, ir ją nutvilko skausmas. 

- Sssss! - įtraukia oro Bevė ir prikanda lūpą, o galvoje vėl paukščiai, 
pavasario pranašai, užtūpę namų stogus ir vienu šūviu pakimbantys po 
žemais kovo debesimis. 

- Beverle? - neramus Edžio balsas. - Ar viskas gerai? 

- Lėčiau, - paprašo ji. - Bus lengviau kvėpuoti. 

Berniukas paklūsta, ir netrukus ima alsuoti greičiau, bet ne todėl, sup- 
ranta Bevė, kad jam blogai. 

Skausmas išnyksta. Staiga jis sugreitina, nurimsta, suakmenėja ir iš- 
leidžia garsą, kažkokį garsą. Mergaitė jaučia, kad tai jam ypatinga, vi- 
siškai nepatirta, kažkas panašaus į... skrydį. Ji pasijunta galinga: joje su- 
veša pakilus triumfo jausmas. Ar tai to jos tėvas bijojo? Ką gi, gali bū- 

ti! Šitame akte yra galios, pančius sutraukančios galios. Bevė nejaučia 
jokio fizinio malonumo, bet ją apima savotiška ekstazė. Ji jaučia artumą. 


425 


Edis priglaudžia veidą jai prie kaklo, o ji apsikabina. Berniukas verkia. 
Ji nepaleidžia. Juos jungusi dalis ima slopti. Nepalieka jos, bet traukia- 
si, mažėja. 

Kai draugo kūnas atsitraukia, ji atsisėda ir paliečia jo veidą. 

- Ar tu? 

- Ką aš? 

- Kas turėjo būti. Nežinau tiksliai. 

Edis purto galvą; ji jaučia savo ranka. 

- Aš nemanau, kad tai buvo visai tas... žinai, kaip dideli berniukai sa- 
ko. Bet tai... tai buvo tikrai kažkas, - jis sako tyliai, kad kiti negirdėtų. - 
Aš myliu tave, Beve. 

Sąmonė čia atsijungė trumpam. Tikriausiai buvo ir daugiau pasaky- 
ta: kai kas pašnibždomis, kai kas garsiai, bet ji to neprisiminė. Nesvar- 
bu. Ar reikės įkalbinėti kiekvieną iš eilės? Taip, tikriausiai. Tai neturi 
reikšmės. Jie turėjo būti įkalbinti į šitą esminę pasaulio ir begalybės gran- 
dį, į vienintelę vietą, kur kraujas paliečia amžinybę. Tai nesvarbu. Svar- 
bu tik meilė ir aistra. Čia, šioje tamsoje, pati geriausia vieta. Bent jau už 
kitas geresnė. 

Prie jos prieina Maikas, paskui Ričis, ir viskas kartojasi. Atsiranda 
malonumo pojūtis, blankus karštis jos vaikiškoje lytyje, ir ji užsimerkia, 
kai ateina Stenas. Galvoja apie paukščius, pavasarį ir paukščius, mato 
juos, vėl ir vėl, užpildančius vienu metu išrengtus žiemos medžius, tuos 
plėšriausio metų laiko šauklius, mato iš naujo juos kylančius, sparnų pla- 
kimąsi, ir mąsto: “Po mėnesio kiekvienas vaikas Derio parke turės ait- 
varą ir saugosis, kad jų virvelės nesusipintų". Galvoja: “Stai ką reiškia 
skristi". 

Su Stenu, kaip ir su kitais, pasikartojo negailestingas nykimo, trauki- 
mosi pojūtis, kartu su tuo, ko jiems reikėjo iš šito akto, kažkuo ypatingu, 
bet iki galo nepatirtu. 

- O tu? - klausia ji vėl, ir nors gerai nežino, kas būtent "tai" yra, ji 
supranta, kad Stenas nepatyrė. 

Po ilgokos pauzės prieina Benas. 

Jis dreba visu kūnu, bet tai ne baimės drebulys, kurį jautė Urisas. 

- Beverle, aš negaliu, - sako jis balsu, kuris turi skambėti įtikinamai, 
bet išeina priešingai. 

- Gali. Aš jaučiu. 

Ji tikrai jaučia. Jo kietumo daugiau, daugiau jo paties. Ji jaučia tai 
po švelniu pilvo stumtelėjimu. Dydis sukelia smalsumą, ir Bevė prisilie- 
čia prie iškilumo. Benas sudejuoja jai prie kaklo, ir nuo jo kvėpavimo kū- 
nas pašiurpsta. Pirmą kartą nutvilko tikras karštis - jausmas jos viduje 
pasidarė labai didelis, ji suvokia, kad per didelis 

(ir ar jis ne per didelis, ar tilps joje?) 

ir per daug subrendęs jai. Kaip Henrio bomba, neskirta vaikams, jis 
gali sprogti ir išsprogdinti tave. Bet ne vieta ir ne laikas nuogąstauti: čia 

meilė, aistra ir tamsa. Jeigu jie nepabandys pirmųjų dviejų, tikrai liks su 
paskutiniąja. 

- Beverle, ne... 

- Taip. 

- Aš... 

- Parodyk man, kaip skristi, - ramiai paprašė ji, pajutusi šiltus laše- 
lius ant skruosto ir kaklo, kai Benas pravirko. - Parodyk, Benai. 

- Ne... 

- Jeigu sukūrei eilėraštį, parodyk. Liesk mano plaukus, jei norisi. Vis- 
kas gerai. 

- Beverle... aš... aš... 

Jis nebedreba, - visas purtosi. Bet ne iš baimės - jo dalis pranašauja 
skausmą. Ji galvoja apie 

(paukščius) 

jo veidą, mielą, garbingą, atvirą veidą, ir žino, kad tai ne baimė, tai 
jo troškimas, gili aistra, vos vos sulaikoma, ir ji vėl pajunta galią, pana- 
šią į skrydį, žvilgsnį žemyn į paukščius ant stogų, ant televizijos antenos, 
paukščius kaip žemėlapyje; aistra, o taip, štai kas, meilė ir aistra išmo- 
ko skraidyti. 

- Benai! Taip! - surinka ji staiga, ir Benas sminga. 

Ji pajunta skausmą, vieną mirksnį pasijunta sutraiškyta. Tada jis pa- 
siremia delnais, ir tas pojūtis išnyksta. 

Jis didelis, o taip - skausmas daug giliau, negu pasiekė Edis. Bevei 
tenka sukąsti lūpą ir galvoti apie paukščius, kol deginimas pranyksta. O 
tada ji paliečia jo lūpas vienu pirštu, ir berniukas sudejuoja. 

Karštis sugrįžta, jos galia perbėga Benui, ir Beverlė mielai perleidžia 
ją ir eina jos pasitikti. Apėmė supimo jausmas, nuostabus saldumas pri- 
verčia ją bejėgiškai muistytis galva, ir pro sukąstas lūpas ištrykšta dejo- 
nė. Stai skrydis, štai, o meile, o aistra, 0, tai nenuneigiama, tai sieja, duo- 
da, uždaras ratas: rišti, duoti... skristi. 

- O Benai, mielasis, taip, - šnibžda ji, jausdama, kaip prakaitas išmuša 
veidą, jausdama jų jungtį, kažką tvirtai vietoje, kaip visą amžinybę su ap- 
verstu aštuonetu iš šonų. - Aš tave be galo myliu, brangusis. 

Ir ji pajuto, kad kažkas prasideda, kažkas, apie ką šnabždančios ir ki- 
kenančios tualete mergaitės nė nenutuokia; jos tik aikčiojo, koks nuosta- 
bus turėtų būti tas seksas, ir Beverlė suvokia, kad daugumai tai atrodo 
nesuprantamas ir nerealizuotas monstras. Jos vadina aktą TUO. Ar tu už- 
siiminėsi TUO, ar tavo sesuo ir jos vaikinas užsiiminėja TUO, ar tėvas 
su mama dar mėgaujasi TUO. Kaip jos niekada neužsiiminės TUO, kurgi 
ne - visos penktokės būsimos senmergės, ir Beverlei pasidaro aišku, kad 
nei viena net neįtarė apie šitai... šitą pabaigą, ir ji vos susitvardė nesu- 
rikusi dėl to atradimo, nes draugai pagalvotų, kad jai labai skauda. Ji už- 
sidengia burną ranka ir sukanda. Ji supranta spigų Gretos Bovi ir Selės 
Miuler juoką; o argi jie; visi septyni, nesikvatojo visą šitą ilgiausią savo 
gyvenimo vasarą? Juokiesi, nes tai, kas baisu ir nežinoma, yra kartu ir 

juokinga. Juokiesi ir verki vienu metu, kaip mažylis prisiartinus keliau- 
jančio cirko klounui, žinodamas, kad turėtų būti juokinga... bet yra ir ne- 
žinoma, pripildyta nepažįstamos amžinos galios. 

Sukąsta ranka nesulaiko ašarų, ir ji gali tik rėkti į tamsą "taip, taip, 
taip!", kad parodytų jiems - ir Benui - savo pritarimą. 

Fantastiški skrydžio vaizdai mišo su kimiu kovų ir varnėnų klegesiu, 
virto nuostabiausia pasaulio muzika. 

Ji skrenda, kyla, ir ta jėga dabar ne su ja ar juo, o tarp abiejų, Be- 
nas surinka, ji jaučia jo virpančias rankas, išsiriečia, pasiduoda jo spaz- 
mams, jo prisilietimui, absoliučiam artumui tamsoje. Jie išsimuša į gyve- 
nimo šviesą kartu. 

Paskui viskas baigiasi, jie vienas kito glėbyje, berniukas nori kažką 
pasakyti, tikriausiai kvailai atsiprašyti, taip sugriaudamas jos prisimini- 
mus, užkraudamas pančius, todėl Bevė nutildo jį bučiniu ir atstumia. 

Prie jos ateina Bilas. 

Jis irgi bando kažką pasakyti, bet liežuvis visiškai pinasi. 

- Patylėk, - sako mergaitė, tvirta savo pažinime, bet pasijutusi išvar- 
gusi. Išvargusi ir visa šlapia. Vidus ir šlaunys limpa, tikriausiai todėl, kad 
Benas iš tikro baigė, arba todėl, kad ji kraujuoja. - Viskas bus gerai. 

- T-t-t-tu ti-ti-tikrai į-į-įsitikinusi? 

- Taip, - atsako ji ir suneria rankas jam ant kaklo, uodžia nuo prakaito 
sudrėkusius jo plaukus. - Tikrai. 

- A-a-ar t-t-tai... ar t-t-t... 

- Sššš... 

Tai ne tas pats, kas su Benu; aistra, bet ne tokia. Būti su Bilu yra ge- 
riausia visko pabaiga. Jis švelnus, jautrus ir savaip ramus. Ji jaučia jo 
aistrą, bet ji pažabota susirūpinimo ja, galbūt todėl, kad tik ji ir Bilas su- 
vokia, koks baisus šitas aktas ir kad apie tai nebus galima sakyti nei kam 
nors kitam, nei prisiminti tarpusavyje. 

Nustebinta staigaus pakilimo ji spėjo pagalvoti: “O! Tai nutiks dar 
kartą, kažin ar galėsiu pakelti..." 

Mintis nušlavė absoliutus malonumas, ir ji išgirdo Bilo šnabždesį: "Aš 
myliu tave, Beve, aš myliu tave, visada mylėsiu", - jis kartojo tai be ga- 
lo ir nė trupučio nemikčiojo. 

Ji prispaudžia Bilą prie savęs ir taip lieka susiglaudę skruostais. 

Jis atsitraukia be žodžių, Beverlė lieka viena, lėtai velkasi drabužius 
jausdama maudimą, kurio jie, būdami vyrai, niekada nepajus, malonumą 
ir palengvėjimą, kad viskas jau pasibaigė. Tenai dabar tuščia, ir nors jai 
gera, kad jos kūnas vėl priklauso jai, tuštumas gimdo keistą melancho- 
liją, kurios ji nepajėgi išreikšti... tik gali palyginti su plikais medžiais po 
baltu žiemos dangumi, tuščiais medžiais, laukiančiais juodų pavasario 
paukščių - sniego mirties pranašų. 

Ji suranda draugus apgraibomis. 


Valandėlę tvyro tyla, o kai pasigirsta balsas, Bevė visai nenustemba, 
kad tai Edis. 

- Atrodo, kad pasukome du kartus į dešinę, o turėjome eiti į kairę. Jė- 
zau, žinojau tai, bet buvau toks suprakaitavęs ir susimakalavau... 

- Tu makaluojiesi visą savo gyvenimą, Edsi, - sako Ričis. Balsas ma- 
lonus. Panikos gaidelių nė kvapo. | 

- Mes dar keliose vietose sukom ne ten, - tęsia Edis, nekreipdamas į 
Jį dėmesio, - bet tai blogiausia. Jeigu grįžtume ten, tikriausiai pasiseks 
išlįsti. 

Jie nerangiai susirikiuoja eile su Edžiu priešakyje. Už jo, ant peties 
uždėjusi ranką, Beverlė, paskui Maikas. Jie vėl ima eiti, šįkart jau spar- 
čiau. Edis daugiau neabejoja. 

Mes grįžtame namo, - mąsto Beverlė, ir iš džiaugsmo bei palengvėji- 
mo suvirpa kūnas. Taip, namo. Ir tai puiku. Mes įvykdėme užduotį, dėl 
kurios čia atėjome, todėl galime grįžti ir vėl būti paprasčiausiais vaikais. 
O argi tai ne puiku? 

Ji suvokia, kad vanduo srūva visai netoliese. 


Dvidešimt trečias skyrius 
IŠĖJIMAS 


Deris, 9 : 00 - 10 : 00 


Po devynių dešimt Deryje užfiksuotas penkiasdešimt penkių mylių per 
valandą vėjo greitis su gūsiais iki septyniasdešimties. Vėjomačio rodyk- 
lė teismo rūmuose pakilo ties aštuoniasdešimt vienos mylios per valan- 
dą atžyma, tada nukrito iki nulio. Vėjas nulupo prietaisą nuo stogo ir nus- 
viedė į darganotą prieblandą. Kaip ir Džordžo Denbro laivelio jo daugiau 
niekas nematė. Pusę dešimtos įvyko tai, kas Derio vandentiekio departa- 
mento įsitikinimu buvo neįmanoma: Derio senamiestis užtvindytas pirmą 
kartą po 1958 metų rugpjūčio, kai dauguma senų latakų užsikimšo arba 
buvo perpildyti. Be ketvirčio dešimt iš abiejų Kanalo pusių automobiliais 
ir furgonais ėmė važiuoti vyrai paniurusiais veidais. Po 1957 metų spa- 
lio vėl prisiminti smėlio maišai. Arka, pro kurią po trijų centrinių sena- 
miesčio gatvių sankryža žemyn leidosi Kanalas, buvo užpildyta kone iki 
pat viršaus. Meino, Kanalo ir Ap Mailo kalvos gatvės buvo nepravažiuo- 
jamos, o tie, kurie brido kelti krantinės, po kojomis jautė drebant grindi- 
nį. Ta vibracija nesiliovė, ir vyrai džiaugėsi perėję į šiaurinę senamiesčio 
dalį, kuo toliau nuo to daugiau jaučiamo negu girdimo gaudimo. Harol- 
das Gardneris šūktelėjo Alfredui Zitneriui, turėjusiam nekilnojamo turto 
agentūrą vakarinėje miesto dalyje, ar tik neįgrius gatvės. Zitneris atsakė, 
kad greičiau jau pragaras suledės. Haroldas įsivaizdavo, kaip Adolfas Hit- 

leris ir Judas Iskariotas atrodytų su pačiūžomis, ir vėl puolė tampyti maišų 
su smėliu. Vanduo vos per tris colius nesiekė cementinės krantinės vir- 
šaus. Barense Kenduskegas jau išlipo iš krantų, ir apie pusiaudienį veš- 
li augmenija ir reti medeliai kyšojo iš klampaus dvokiančio ežero. Vyrai 
plušo stabteldami tik kai smėlio atsargos baigėsi... o tada, po dešimties de- 
šimt, suakmenėjo nuo baisaus traškėjimo. Haroldas Gardneris prisipaži- 
no vėliau savo žmonai, kad palaikęs tai pasaulio pabaiga. Zemėje pras- 
mego dar ne senamiestis - vandentiekio bokštas. Vienintelis tikras to įvy- 
kio liudininkas buvo Endrius Kynas, Norbegto Kyno anūkas, bet tą rytą 
jis sutraukė tiek “Kolumbijos raudonųjų", jog pirma pamanė regis haliu- 
cinaciją. Jis trainiojosi lietaus merkiamomis Derio gatvėmis nuo aštuonių, 
kaip tik nuo tada, kai daktaras Heilas buvo perkeltas atlikti medicinos 
praktikos į dangų. Jis permirko iki paskutinio siūlelio (išskyrus dviejų un- 
cijų kapšiuką su kanape po pažastimi), bet visai to nejuto. Endrius pasiekė 
Memorialinį parką ir išsprogino akis iš netikėtumo. Ir jeigu jos neapgau- 
dinėja, bokštas dabar pasviro kaip sumautas Pizos bokštas ant visų ma- 
karonų dėžučių. “Oho! - šūktelėjo Kynas, kai bokštas ėmė traškėti; akys 
dar labiau išvirto, lyg būtų ant kietai suspaustų spyruoklyčių. Bokšto pas- 
virimo kampas vis didėjo, kai jis stypsojo ten prilipusiais prie kojų džin- 
sais, o nuo galvos raiščio tiesiai į akis žliaugė vanduo. Viename milžiniško 
vandens bokšto šone ėmė poškėti baltos lentos... ne, ne visai poškėti; šau- 
dyti, būtų tiksliau. Ir dvidešimt pėdų nuo akmeninio pamato pasirodė ply- 
šys. Pro ten ėmė trykšti vanduo. Dabar traškėjo siena iš senamiesčio pu- 
sės. Bokšte pasigirdo sprogimai, ir Endrius pamatė jį judant nelyginant 
milžiniško laikrodžio rodyklę nuo dvylikos iki pirmos, po to antros. Ka- 
napės maišiukas iškrito Kynui iš pažasties už marškinių ir įstrigo prie dir- 
žo. To jis nepajuto. Stovėjo kaip pakerėtas. Sugaudė metalas - bokšto vi- 
duje vienas po kito trūkinėjo trosai kaip didžiausios pasaulyje gitaros sty- 
gos, ištempti, kad cilindras geriau laikytų vandens spaudimą. Bokštas svi- 
ro vis labiau, lūžo ir trūkinėjo lentos bei gontai. 

- PO SIIIIIMTS! - suriko Endrius Kynas, bet jį užgožė bokšto drioks- 
telėjimas ir trijų ketvirčių milijono galonų vandens riaumojimas iš prasi- 
žiojusio šono. Pilka banga būtų nušlavusi liudininką, jeigu jis būtų sto- 
vėjęs nuokalnėje. Bet Dievas saugo girtus, vaikus ir atsakančiai apkvai- 
šusius: Endrius stovėjo ten, iš kur viskas matėsi kaip ant delno, o neuž- 
tiško nė vienas lašelis. 

- CIA TAI BENT SPECEFEKTAI! - sušuko vaikinas, kai vandens ma- 
sė nušliaužė parku, nubraukdama pakeliui saulės laikrodį, prie kurio ma- 
žas berniukas, vardu Stenas Urisas, dažnai stebėjo paukščius su savo tė- 
vo ,žiūronais. š 

- STIVENAS SPILBERGAS NAGUS NUSIGRAUZTŲ! 

Paukščių maudyklę ištiko tas pats. Endrius dar matė ritantis pjedestalą 
po dubens ar dubenį po pjedestalo, paskui jie dingo iš akių. Klevų ir beržų 
juosta, skirianti parką nuo Kanzaso gatvės, buvo pervažiuota kaip degtukų 
cilutė kėglių rutulio. Jie nusinešė su savimi šnypščiančius elektros laidus. 

Vanduo išsiliejo į gatvę, išplito, pasidarė panašesnis į vandenį, o ne šiurpią 
kietą sieną, nubraukusią saulės laikrodį, paukščių maudyklę, medžių juos- 
tą. Bet dar užteko jėgos suversti keletą Kanzaso gatvės namų į Barensą. 
Jie pasidavė siaubingai lengvai, dauguma net nesugriuvo. Endrius Kynas 
pažino tarp jų Karlo Masensiko namus. Misteris Masensikas buvo jo šeš- 
tos klasės mokytojas, tikras ciuckis. Kai namas persirito per slėnio kraš- 
tą, Endrius suvokė, kad viename lange dar dega žvakė. Tada suabejojo, 
ar tik nesapnuoja viso šito, įvertinant jo būklę. Iš Barenso pasigirdo sp- 
rogimas ir ūžtelėjo geltonos liepsnos kamuolys, kai kažkieno dujinis Ži- 
bintas pataikė pramušti degalų talpą. Endrius spoksojo į Kanzaso gatvę, 
kur prieš keturiasdešimt sekundžių markstėsi eilutė vidutinės klasės na- 
mų. Dabar ten Miręs miestas, patikėk, širdele. Jų vietoje telkšojo dešimt 
baseinų-rūsių. Kynas dar kartą norėjo pareikšti savo nuomonę šitu klausi- 
mu, bet daugiau negalėjo surikti. Atrodo, kad jo triūba užsikišo. Diafrag- 
ma ištižo. Tada pasigirdo sunkus dungsėjimas, lyg milžinas trinksėtų savo 
auliniais per laiptų pakopas. Tai vandentiekio bokštas, gigantiškas baltas 
cilindras, laistydamas vandens likučius, ritosi nuokalnėn. Stori lynai, tu- 
rėję jį laikyti, švilpė tr kirto per žemę kaip plieno bizūnai, toje vietoje pa- 
likdami griovelius, kaipmat prisipildančius lietaus. Tada išsižiojusiam 
Endriui bežiūrint bokštas pakilo į orą. Pasirodė, kad jis taip ir sustingo 
tefi - siurrealistinis paveikslas tiesiai nuo guminių beprotnamio sienų - iš- 
dužusiais langais, iškarusiais rėmais, per plyšius kliaukiančiu vandeniu, 
vis dar blyksinčiu įspėjamuoju žibintu ant stogo, kol galiausiai drioks- 
telėjo visu ilgiu į gatvę. Kanzaso gatvė ir taip nesiskundė vandens stygiu- 
mi, o dabar jis ėmė šniokšti į senamiestį Ap Mailo kalva. “Ten juk buvo 
namai", - pagalvojo Endrius Kynas, ir jėgos apleido jo kojas. Jis žnegte- 
lėjo ant patižusios žemės ir spoksojo į akmeninį pamatą, ant kurio visą jo 
gyvenimą stovėjo vandens bokštas. Mąstė, ar kas nors tuo patikės. 
Ir nežinojo, ar patikės pats. 


2 
Galas, 1985 gegužės 31, 10 : 02 


Bilas su Ričiu pamatė, kaip TAS apsisuka, Žiopčiodamas žiauturais, 
sveikoji akis įsminga į juos, ir Bilas suprato, kad TAS išeikvojo savo švie- 
sos šaltinį kaip koks jonvabalis. Likusi šviesa mirgėjo ir blaustėsi, - TAS 
buvo smarkiai sužeistas. TO mintys zyzė ir aidėjo 

(paleiskite mane! paleiskit, ir turėsite viską, ko norite - pinigus, pa- 
sisekimą, laimę, galią - aš galiu tai duoti) 

jo galvoje. 

Bilas žengė į priekį tuščiomis rankomis, įbedęs akis į Voro vieninte- 
lę. Viduje ėmė augti jėga, ji apgaubė jį, pavertė rankas įtemptomis stygo- 


Ričis. 

(galiu grąžinti tavo žmoną - tai mano ir tik mano galioje - ji neprisi- 
mins nieko, kaip ir jūs septyni neprisiminėte) 

Jie arti, labai arti dabar. Bilas dabar uodė TO tvaiką ir netikėtai pašiur- 
po prisiminęs, kad taip trenkė visas Barensas, o jiems atrodė, jog kalta ka- 
nalizacija, užteršti šaltiniai ir smilkstantis sąvartynas... bet argi tai viskas, 
ką jie manė? Tai buvo TO smarvė ir tik ji buvo stipriausia Barense, nors 
tvyrojo visame Deryje kaip smogas. Zmonės neužuodė jos, kaip Žvėrių 
gardų valytojai po kažkiek laiko neužuodžia smarvės ir net nesupranta, ko 
lankytojai rauko nosis. 

- Abu, - burbtelėjo Bilas Ričiui, ir Ričs linktelėjo nepaleisdamas 1š 
akių Voro, kuris dabar nuo jų traukėsi, pagaliau įremtas į kampą. 

(negaliu duoti amžino gyvenimo, bet palietus man, jūs gyvensite labai 
ilgai - du, tris, gal net penkis šimtus metų... aš galiu padaryti jus Zemės 
viešpačiais, jeigu tik paleisite, paleisite mane, paleisite...) 

- Bilai? - kimiai paklausė Tozijeris. 

Su kylančiu, tvinkstančiu riksmu Bilas puolė į priekį. Ričis lėkė šalia. 
Jie abu smogė dešiniais kumščiais, bet Bilas suprato: tai jų sujungta jė- 
ga, sutvirtinta KITO galia; tai buvo atsiminimų ir aistros jėga, be viso to, 
tai buvo meilės ir nepamirštos vaikystės jėga. 

Voro staugimas pripildė Bilo galvą, atrodo, garino smegenis. Kumš- 
tis įsmigo į liulančią drėgmę, paskui ranka iki peties. Jis ištraukė ją, pas- 
ruvusią juodu krauju. Iš žaizdos kliūstelėjo pūliai. 

Ričis stovėjo beveik po sužalotu TO kūnu, pasruvusiu Žžaižaruojančiu 
krauju, klasikine boksininko poza, mosuodamas kumščiais. 

Voras siekė jų savo kojomis. Viena brūkštelėjo Bilui per šoną, prap- 
lėšė marškinius, nubraukė odą. TO geluonis bejėgiškai daužėsi į grindis. 
TO staugimas kaip variniai varpai plėšė Bilo galvą. Monstras nerangiai 
pasilenkė kąsti, o Denbras ne tik kad nesitraukė, bet puolė visu kūnu kaip 
gyva torpeda. Jis įlėkė į to nasrus kaip gynėjas, nuleidęs pečius, tiesiu tai- 
kymu. 

Iš pradžių dvokiantys TO viduriai tiesiog tempėsi lyg tinklas, kuris jį 
atmuš paskui atgal. Su neišrėktu riksmu Bilas skynėsi smarkiau, darbuo- 
damasis rankomis ir kojomis. Ir prasimušė. Jį permerkė karštas skystis. 
Bėgo per veidą, į ausis. Bilas purškė jį per nosį. 

Jis vėl buvo tamsoje, iki pečių konvulsiškai trukčiojančiame TO kū- 
ne. Užimtose ausyse ritmingai mušė klak - KLAK - klak - KLAK būgnas, 
būgnas, lydintis paradą, kai į miestą atvyksta cirkas su būriu išsigimėlių 
ir besivaipančių klounų. 

Sirdis. 

Bilas girdėjo skausmingą Ričio riksmą, virtusį aimana ir staiga nutrū- 
kusį. Bilas dūrė suspaustais kumščiais gilyn. Duso, rangėsi pulsuojančia- 
me TO žarnų maiše. 

Klak - KLAK - klak - KLAK... 

Jis grūdo rankas į vidurius, plėšė, traukė, naršė garso šaltinio, trokš- 
damas be oro. 


432 


Klak - KLAK - klak - KLAK... 

Ir štai ji jo rankose, didžiulis gyvas spurdantis delnuose daiktas 

(NE NE NE NE NE NE NE) 

- Taip! - suriko Bilas dusdamas, skęsdamas. - Taip! Pabandykim ši- 
tai, kale! PABANDYKIM! PATINKA! GERA? A? 

Jis suspaudė delnuose tvinksintį guzą ir sugniaužė pirštus visa jėga. 

Pasigirdo agoniškas skausmo ir baimės riksmas, ir TO širdis sprogo 
Bilo rankose, pasruvo upeliukais tarp pirštų. 

Klak - KLAK - klak - KLA 

Riksmas tyla, rimsta. TO kūnas susitraukė apie Bilą kaip šlapia odi- 
nė pirštinė. Paskui atsileido. Jis pajuto, kad TO kūnas linksta, pamažu lei- 
džiasi ant šono. Bilas kepurnėjosi lauk, pusiau praradęs sąmonę. 

Didžiulis šlykščios mėsos kalnas žnegtelėjo ant šono, kojos dar ran-. 
gėsi ir trukčiojo, čiupinėjo tunelio sienas ir mėšlungiškai graibė grindis. 

Bilas nušlitinėjo į šoną, gaudydamas orą ir krenkšdamas klaikią TO 
smarvę. Užkliuvo ir parpuolė ant kelių. 

Ir aiškiai išgirdo to KITO balsą; Vėžlys gal ir miręs, bet jo kūrėjas - ne. 

- Sūnau, tu tikrai gerai padirbėjai. 

Paskui viskas nutilo. Išblėso galia. Jis pasijuto silpnas, palaužtas, pak- 
laikęs. Grįžtelėjęs pamatė trukčiojantį Voro lavoną. 

- Riči! - sugargė kimiu balsu. - Riči! Kur tu, žmogau? 

Jokio atsako. | 

Sviesa dingo. Mirė kartu su Voru. Bilas sužvejojo išteptų marškinių 
kišenėje paskutinę degtukų dėžutę. Stai jie, bet degti nenori, permirkę 
krauju. 

- Riči! - pašaukė dar, pradėdamas raudoti. Jis ėmė ropoti tamsoje, ran- 
komis čiuopdamas kelią. Pagaliau viena užkliudė kažką, kas silpnai atsi- 
liepė į prisilietimą. Rankos ėmė čiuopti... ir sustojo, palietusios Ričio 
veidą. 

- Riči! Riči! : 

Jokio atsakymo. Slitinėdamas tamsoje, Bilas pakišo vieną ranką po 
draugo nugara, kita suėmė per kelius ir netvirtai patraukė su našta atgal. 


3 
Deris, 10: 10 - 10 : 15 


Dešimtą nuolatinė vibracija po Derio senamiesčio gatvėmis virto 
griausmingu riaumojimu. Vėliau Derio “News" parašys, kad požeminės 
tunelio atramos, neišlaikiusios tokio vandens kiekio, paprasčiausiai su- 
griuvo. Tačiau buvo Žmonių, nesutikusių su ta nuomone. “Aš ten buvau, 
todėl žinau, - aiškins Haroldas Gardneris savo žmonai. - Ne šiaip sau Ka- 
nalo atramos sugriuvo. Ten buvo žemės drebėjimas, štai kas. Pragariškas 
drebėjimas". 

Kad ir kaip ten būtų, rezultatas tas pats. Kai griaudėjimas dar sustip- 
rėjo, ėmė drebėti langų stiklai, byrėti nuo lubų tinkas ir į bendrą chorą įs1- 

jungė sijų ir pamatų girgždesys. Plyšiai išvagojo “Meičeno" plytinį fasadą 
plėšrių nagų žymėmis. Lynas, laikęs “Aladino" šatrą, trūko, ir ta sudri- 
bo vidury gatvės. Ričardo skersgatvis už Centro gatvės vaistinės pateko 
į geltonų plytų krušą, kai ėmė byrėti 1952 metais statytas Brajano Dou- 
do namas. Į orą pakilo didžiulis gelsvų dulkių kamuolys, ir vėjas pasigavo 
jį kaip vualį. 

Tą pačią akimirką sprogo Polo Bunjano statula miesto centre. Atrodė, 
kad senas dailės mokytojos pažadas jį susprogdinti buvo ne tuščiažodžia- 
vimas. Išsišiepusi barzdota galva nušvilpė į dangų. Viena koja išsitiesė į 
priekį, kita - atgal, lyg Polas taip karštai stengėsi padaryti špagatą, kad 
neišlaikęs suplyšo. Statulos kūnas išlakstė šrapneliu, o kirvio pentis, pa- 
kilusi į orą, perkirto Bučinių tilto stogą, paskui dugną. 

Ir tada, po dešimties dvi minutės Derio senamiestis tiesiog sugriuvo. 

Dauguma vandens iš bokšto šliūkštelėjo per Kanzaso gatvę į Baren- 
są, tačiau tonos nusileido Ap Mailo-kalva žemyn. Galbūt tai buvo pasku- 
tinis lašas, perpildęs stiklinę... o gal ten tikrai buvo žemės drebėjimas, kaip 
tvirtina Gardneris. Meino gatve nubėgo plyšiai. Siauri iš pradžių... tada 
ėmė žiotis kaip alkanos burnos, ir pasigirdo niekuo neslopinamas Kana- 
lo kriokimas. Viskas ėmė drebėti. Neoninė iškaba prie Sorčio suvenyrų 
parduotuvės nulėkė ant gatvės ir nugrimzdo tris pėdas po vandeniu. Po 
akimirkos pati parduotuvė, stovėjusi šalia “Misteris Knygius", ėmė smeg- 
ti. Badis Angstromas pirmasis pamatė tai. Jis kumštelėjo Alfredui Zitne- 
riui, kuris žvilgtelėjo, išsižiojo, o tada stuktelėjo Haroldą Gardnerį. Per 
kelias sekundes visi darbai baigėsi. Vyrai iš abiejų Kanalo pusių stovėjo 
išsproginę akis į senamiestį, merkiami lietaus, identiškomis siaubo ir nuos- 
tabos išraiškomis. Pasirodo, kad suvenyrų krautuvėlė buvo pastatyta ant 
milžiniško lifto, kuris dabar buvo iškviestas į apačią. Ji grimzdo į tvirtą 
betoną solidžiai ir oriai. Kai ji sustojo, atsiklaupęs į balą galėjai užeiti vi- 
dun per ketvirto aukšto langą. Vanduo šniokštė aplink pastatą, ir netru- 
kus ant stogo pasirodė pats šeimininkas, mojuodamas gelbėti jį. Paskui jis 
buvo nušluotas, kai kontorų pastatas, kurio pirmajame aukšte glaudėsi 
“Misteris Knygius", taip pat susmigo į žemę. Nelaimei, jis smigo ne tie- 
siai žemyn; jis pakrypo (ir tikrai vieną mirksnį priminė sumautą Pizos 
bokštą, tą, kuris ant visų makaronų dėžučių). Statinys palinko, iš viršaus 
1r šonų pabiro plytos. Kelios pataikė Sorčiui. Haroldas Gardneris dar spėjo 
pamatyti, kaip jis ėmė trauktis susiėmęs rankomis už galvos, o tada trys 
viršutiniai aukštai kaip blynai nuslydo ant suvenyrų krautuvėlės. Sortis 
dingo. Kažkas nuo smėlio maišų riktelėjo, o tada viskas sumišo griuvi- 
mo triukšme. Vyrai virto iš kojų arba paknopstom krito nuo Kanalo. Ha- 
roldas Gardneris matė, kaip du priešingose Meino gatvės pusėse stovin- 
tys pastatai pasilenkė it dvi ponios, besitariančios prie kortų stalelio, vos 
nesiliesdami stogais. Vanduo šniokštė ir plūdo. Paskui netikėtai namai 
abiejose pusėse prarado svorio centrą ir virto ant gatvės - Siaurės rytų ban- 
kas, batų parduotuvė, “Eivio tabakas“, Bailio užkandinė, Bandlerio mu- 
zikos įrašų centras. Tik kad ten tos gatvės jau nebebuvo. Grindinys ištį- 

so kaip guma, o paskui supoškėjo asfalto gabalais. Haroldas pamatė, kaip 
salelė trijų gatvių sankryžoje dingsta iš akių po vandens geizeriu, ir stai- 
ga suprato, kas jų laukia. 

- Reikia iš čia nešdintis! - suriko jis Elui Zitneriui. - Viskas tuoj bus 
po vandeniu! Elai! Tuoj viską užtvindys! 

Elas Zitneris nerodė ženklų, kad išgirdo. Stovėjo lunatiko ar giliai už- 
hipnotizuoto veidu. Stovėjo permirkusiu raudonai-mėlynai languotu liet- 
palčiu, atsegiotais vasarinukais su mažyčiu krokodiliuku kairėje pusėje, 
su mėlynomis kojinėmis, kurių šonuose buvo išmegztos sukryžiuotos gol- 
fo lazdos, 1r batais guminiais padais. Stebėjo savo asmeninius milijono 
dolerių indėlius, smengančius į žemę, kitus tris ar keturis milijonus - drau- 
gų, su kuriais lošė pokerį, žaidė golfą, slidinėjo Reindželyje. Staiga jo 
gimtasis miestas, Deris Meino valstijoje, po galais, niekuo nesiskiria nuo 
to susmirdusio miesto, kur visokio plauko imigrantai plukdo žmones il- 
gomis plonomis kanojomis. Vanduo riaumojo ir virė aplink dar stovinčius 
namus. Kanalo gatvė baigėsi juoda krantine priešais putojantį ežerą. To- 
dėl visai nenuostabu, kad Zitneris Haroldo neišgirdo. O kiti priėjo tos pa- 
čios išvados: tiek visko prikritus į vandenį, gero nelauk. Kai kurie metė 
laikytus rankose maišus ir puolė į kojas. Haroldas Gardneris buvo iš pir- 
mųjų, todėl dar gyvas. Kitiems ne taip pasisekė arba buvo centrinėje Ka- 
nalo, kurio gerklė dabar buvo užgrūsta tonomis asfalto, betono, plytų, tin- 
ko, stiklo ir maždaug keturių milijonų dolerių vertės prekių asortimentu, zo- 
noje. Kanalas ūžtelėjo, išsiveržė iš betoninės rankovės, nunešdamas 
žmones ir smėlio maišus. Haroldas įsikalė, kad vanduo nori jį pačiupti: 
kad ir kiek skubėjo, tas neatsiliko. Galiausiai jis išsigelbėjo įsiropštęs į ap- 
žėlusį pylimą. Kartą grįžtelėjęs per petį, pamatė vyrą, kuris pasirodė Ro- 
džeris Lenerdas, Haroldo kredito sąjungos vyriausiasis finansininkas, mė- 
ginantį užvesti automobilį “Kanalo" universalinės aikštelėje. Per vandens 
šniokštimą ir vėjo stūgavimus Haroldas girdėjo mašinytės variklio krank- 
sėjimą, net kai lygus juodas vanduo ėmė semti panelį. Tada griausmingai 
surikęs Kenduskegas išlipo iš krantų ir nušlavė “Kanalo"' universalinę kar- 
tu su Rodžerio Lenerdo raudonąja mašina. Haroldas ėmė ropštis aukštyn, 
kabindamasis į šakas, šaknis, viską, kas atrodė pakankamai tvirta, kad iš- 
laikytų jo svorį. Kuo aukščiau, štai svarbiausia. Kaip pasakytų Endrius 
Kynas, tą rytą Haroldas Gardneris tikrai buvo aukštumoje. Už jo toliau 
griuvo Derio senamiestis. Garsas buvo toks, kaip per artilerijos susišau- 
dymą. 


4 


Bilas 


- Beverle! - suriko jis. Nugara ir rankos buvo vienas tvinksintis skau- 
dulys. Dabar Ričis svėrė ne mažiau penkių šimtų svarų. “Tai paleisk jį, - 
šnibždėjo balsas mintyse. - Jis miręs, velniškai gerai žinai, tai kodėl jo 
nepalieki?"“ 


435 


Bet jis neturi, negali to padaryti. 

- Beverle! - sušuko dar kartą. - Benai! Kas nors! 

Jis galvojo: Cia yra vieta, kur TAS nusviedė mane ir Ričį, tik mes bu- 
vome giliau... kur kas giliau. Kas ten buvo? Aš imu pamiršti tai... 

- Bilai? - Beno balsas, drebantis ir susijaudinęs, visiškai netoliese. - 
Kur tu? 

- Čia, bičiuli. Laikau Ričį. Jis... sužeistas. 

- Pasakok toliau, - Benas buvo dar arčiau. - Pasakok, Bilai. 

- Mes nužudėme T Ą, - ištarė Bilas, artindamasis į draugo balsą. - Pri- 
baigėme kalę. O jeigu Ričis miręs... , 

- Miręs? - aiktelėjo sunerimęs Benas. Cia pat... ir tada ranka iš tam- 
sos grybštelėjo Bilo nosį. - Kaip suprasti “miręs"*? 

- Aš... jis... 

Dabar jie kartu laikė Ričį. 

- Aš nematau jo, - pabaigė Bilas. - Tai blogiausia. Aš n-n-negaliu jo 
ma-ma-matyti! 

- Riči! - suriko Benas ir papurtė jį. - Atsipeikėk, Riči! Nagi, po galais! 
- Henskomo balsas drebėjo. - RICI! KELSIES TU AR NE? 

Tamsoje pasigirdo suirzęs mieguistas Tozijerio balsas: 

- Gerai jau, gerai, Kupeta. Gerai. Nėra čia ko riaumoti... 

- Riči! - suriko Bilas. - Riči, kaip tu? 

- Ta kalė nutėškė mane, - sumurmėjo pavargusiu, ne visai atsipeikė- 
jusio balsu Ričis. - Pataikiau kietai nusileisti. Tai viskas... viskas, ką pri- 
simenu. Kur Bevė? 

- Situo keliu, - pasakė Benas ir greitai papasakojo apie kiaušinius. - 
Sutraiškiau šimtą. Manau, kad visus. 

- Meldžiuosi, kad tikrai, - tarė Ričis. Atrodė žvalesnis. - Paleisk ma- 
ne, Bilai. Paeisiu pats... Ar tik vanduo ne garsiau? 

- Taip, - pasakė Denbras. Jie stovėjo tamsoje susikibę rankomis. - Kaip 
galva? 

- Skauda velniškai. Kas nutiko, kai aš atsijungiau? 

Bilas perpasakojo viską, kiek galėjo prisiversti. 

- Ir TAS negyvas, - džiūgavo Ričis. - Tu tikras, Bilai? 

- Taip, - atsakė tas. - Sį kartą tikrai į-įsitikinęs. 

- Ačiū Dievui. Palaikyk mane, Bilai, išsivemsiu. | 

Bilas palaikė, ir nerukus jie galėjo grįžti. Po kojomis vis kažkas sut- 
raškėdavo; voro kiaušinių kevalai, spėjo Bilas, ir nukrėtė šiurpulys. Ge- 
ra žinoti, kad eini ta kryptimi, bet dar geriau, kai nematai liekanų po ko- 
jomis. 

- Beverle! - suriko jis. - Beverle! 

- Cia... 

Jos balsas toli, visai užgniaužtas nuolatinio vandens kriokimo. Jie ar- 
tėjo vis pasitikslindami kryptį. Kai pagaliau pasiekė Bevę, Bilas pasitei- 
ravo degtukų. Ji padavė pusę dėžutės. Liepsnelė nušvietė būrelį vaiduok- 
lių - Beną, apglėbusį sulinkusi, pramuštu smilkiniu Ričį, Beverlę su Ed- 

žio galva ant kelių. Tada pasisuko į kitą pusę. Odra gulėjo susirietusi ant 
akmenų grindinio, nusukta į kitą pusę galva. Tinklas buvo beveik nutir- 
pęs nuo jos. 

Ugnelė nudegino pirštus, ir Bilas paleido degtuką iš rankų. Tamsoje 
neapskaičiavo atstumo, užkliuvo už žmonos ir vargais negalais išsilaikė 
neparkritęs. 

- Odra! Odra, ar g-g-girdi mane? 

Jis pasodino moterį. Tada surado po plaukais pulsą kakle. Yra: lėti, ra- 
mūs tvinksniai... 

Kai užžiebė antrą degtuką, pastebėjo susitraukiant jos vyzdžius. Bet 
tai tik nesąmoninga reakcija; žvilgsnis nepasikeitė net ir prikišus degtu- 
ką visai prie veido, kad net oda paraudo. Ji gyva, bet į nieką nereaguoja. 
Velnias, dar blogiau. Ji katatoniniame šoke. 

Antras degtukas nusvilino pirštus. Bilas užgesino jį. 

- Bilai, man nepatinka vandens garsas, - pasakė Benas. - Mums reikia 
išsigauti iš čia. 

- Kaip mes tą padarysim be Edžio? - burbtelėjo Ričis. 

- Padarysim, - pasakė Bevė. - Bilai, Benas teisus. Reikia pasiskubinti. 

- Aš paimu ją. 

- Zinoma. Nedelskime. 

- Į kurią pusę? 

- Tu žinosi, - tyliai ištarė Beverlė. - Tu užmušei TĄ. Tu žinosi, Bilai. 

Jis paėmė Odrą, kaip visai neseniai Ričį, ir prisijungė prie kitų. Lai- 
kyti ją rankose buvo klaiku: Odra priminė kvėpuojančią vaškinę figūrą. 

- Kur, Bilai? - paklausė Benas. 

- Aš n-n-neži... 

(tu žinosi, tu užmušei TĄ, tu žinosi) 

- Ką gi, e-e:me. Pamėginkim čia. Beverle, g-g-gaudyk šituos, - jis pa- 
davė jai degtukus. 

- O Edis? - pasiteiravo Beverlė. - Turime išnešti iš čia. 

- K-kaip? - sutriko Bilas. - B-Beve, v-viskas čia ima griūti. 

- Mes turime jį iš čia išnešti, - nesutiko Ričis. - Einam, Benai. 

Abudu šiaip taip pakėlė Edžio kūną. Beverlė pašvietė kelią iki dure- 
lių. Bilas prakišo Odrą, nepaleisdamas ant grindų. Ričis su Benu išnešė 
Kaspbraką. 

- Paguldykite jį, - pasakė Beverlė. - Jis gali likti čia. 

- Cia taip tamsu, - sukūkčiojo Ričis. - Zinai... taip tamsu. Edsis... jis... 

- Taip, tikrai, - pritarė Benas. - Galbūt jam čia lemta likti. Tikriausiai 
lemta. 

Vyrai nuleido draugą ant žemės, Ričis pabučiavo į skruostą. Tada pa- 
sisuko į Beną. 

- Tu tikras? 

- Taip. Einam, Riči. 

Ričis atsistojo ir pasisuko į duris. 

- Prakeikta kalė! - riktelėjo ir spyrė į duris. Durys garsiai užsitrenkė. 


437 


- Kam tu taip? - paklausė Bevė. 

- Nežinau, - atsakė Tozijeris, nors puikiausiai žinojo. Jis atsigręžė per 
petį tą mirksnį, kai Beverlės laikomas degtukas užgeso. 

- Bilai... ženklas ant durų? 

- Kas jam? - supūkštė Bilas. 

- Jo nebėra. 


Deris, 10 : 30 


Stiklinis koridorius, skyręs suaugusiųjų biblioteką nuo vaikų, staiga 
sprogo akinančiu šviesos kamuoliu. Vėduokle pažiro stiklai pro vėjo min- 
komų, lankstomų medžių guotą aplink biblioteką. Bet kas gyvas nebūtų 
atlaikęs tokios šukių krušos, bet nei viduje, nei lauke nieko nebuvo. Bib- 
lioteka tą dieną išvis nebuvo atidaryta. Tunelis, visada taip žavėjęs Beną 
Henskomą vaikystėje, niekada nebus atstatytas; visas miestas buvo taip 
nuniokotas, kad atrodė paprasčiau palikti dvi atskiras bibliotekas. Mies- 
to taryboje neatsirado nė vieno, kuriam būtų buvusi aiški to koridoriaus 
paskirtis. Tik Benas sugebėtų paaiškinti, jog jis buvo ten todėl, kad ga- 
lėtum stypsoti bėgančia nosimi šaltą sausio vakarą, judinti sušalusius pirš- 
tus pirštinėse ir Žiūrėti, kaip zuja apgaubti šiltos šviesos Žmonės be pal- 
tų. Galėtų papasakoti... bet šito neišklosi atsistojęs tarybos posėdyje... ne- 
paaiškinsi, kad stovėdamas šaltoje tamsoje išmoksti mylėti šviesą. Stai 
kaip, o faktai tokie: stiklo koridorius sprogo dėl neaiškių priežasčių, nieko 
nesužeidė (o tai jau laimė, nes po rytinio uragano buvo suskaičiuota še- 
šiasdešimt septyni negyvi ir per tris šimtus dvidešimt sužalotų) ir nieka- 
da nebuvo perstatytas. Po 1985 metų gegužės 31-osi0s, norėdamas patekti 
iš suaugusiųjų bibliotekos į vaikų, turėjai pereiti per lauką. O jeigu bu- 
vo šalta, lijo ar snigo, turėjai apsirengti. 


6 
Išėjimas, 1985 gegužės 31 10: 54 


- Palaukit, - išspaudė Bilas. - Duokit man... atsipūsti. 

- Duok man ją, - vėl pakartojo Ričis. Jie paliko Edį prie voro gūžtos, 
ir apie tai nė vienas nenorėjo kalbėti. Bet Edis buvo miręs, o Odra - dar 
gyva, fiziškai bent jau. 

- Aš pats, - sušvogždė Denbras. 

- Nesąmonė. Šitaip gausi širdies smūgį. Leisk man padėti. Didysis 
Bilai. 

- Kaip tavo g-galva? 

- Skauda, - atsakė Ričis. - Nenukrypk nuo temos. 

Pagaliau Bilas nusileido. Galėjo būti blogiau, Odra buvo aukšta mo- 
teris, paprastai svėrusi šimtą keturiasdešimt svarų. Bet vaidmuo, kuris jai 
teko “Palėpėje", buvo jaunutės merginos, paimtos įkaite psichopato, lai- 
kiusio save politiniu teroristu. O kadangi Fredis Fajestounas pirmiausia 
ketino filmuoti visus “Palėpės" epizodus, Odrai teko griežta paukštienos- 
sūrio-varškės-žuvies dieta, ir ji prarado dvidešimt svarų. Bet kai kliuvi- 
nėji tamsoje ketvirtį mylios (arba pusę, o gal net tris ketvirčius, galai Ži- 
no), tas šimtas dvidešimt atrodė per du šimtus svarų. 

- A-ačiū t-tau, - pasakė Bilas. 

- Nėra už ką. Paskui tavo eilė, Kupeta. 

- Pyp-pyp, Riči, - atsakė Benas, ir Bilas nenoromis šyptelėjo. Pavar- 
gusi tai buvo šypsena, liūdna, bet geriau negu jokios. 

- Kur dabar, Bilai? - pasiteiravo Beverlė. - Tas vanduo dabar šniokščia 
garsiau negu anksčiau. Visai nenorėčiau čia nuskęsti. 

- Dabar tiesiai, toliau - kairėn, - atsakė Bilas. - Gal paėjėkime greičiau? 

Jie ėjo pusvalandį, Bilas parinkdavo kryptį. Vandens šniokštimas vis 
artėjo, kol, atrodė, apsupo juos. Bilas pasuko už kampo, viena ranka 
braukdamas per drėgnas plytas, ir staiga pasijuto stovįs vandenyje. Sro- 
vė buvo negili ir srauni. 

- Duok man Odrą, - pasakė jis pūškuojančiam Benui. - Dabar prieš sro- 
vę, - Henskomas atsargiai perdavė moterį draugui, kuris užsivertė ją ant 
peties kaip gaisrininkas. Kad bent būtų protestavusi... sujudėjusi... bent 
ką padariusi... - Kaip degtukai, Beve? 

- Liko ne kažin kiek. Gal kokie šeši. Bilai... ar tu žinai, kur eini? 

- Manau, kad t-t-taip, - atsakė jis. - Pirmyn. 

Jie pasuko už kampo paskui Bilą. Vanduo putojo apie jo kulnus, pas- 
kui kulkšnis, šlaunis. Šniokštimas virto nuolatiniu riaumojimu. Tunelis, 
kuriuo jie ėjo, visą laiką drebėjo. Vienu metu Bilui pasirodė, kad srovė 
neleis eiti toliau, bet jie aplenkė vamzdžio atšaką, iš kurios į jų tunelį 
žliaugė lietaus vanduo, ir srovė atslūgo, nors vandens vis daugėjo. Jis... 

Aš mačiau vandenį iš to vamzdžio! Mačiau! 

- Ei! - suriko jis. - Ar j-j-jūs ką nors matote? 

- Jau geras penkiolika minučių šviesėja, - šūktelėjo atgal Beverlė. - Kur 
mes esame, Bilai? Žinai? 

“Maniau, kad žinau“, - vos neatsakė Bilas. 

- Ne! Einam! 

Jam atrodė, kad turėtų artėti prie betonu sukaustytos Kenduskego at- 
karpos, vadinamos Kanalu... ten, kur jis palenda po senamiesčiu 1r išky- 
la Besio parke. Bet čia šviesa, šviesa, o 1š kur ta šviesa Kanale po mies- 
tu? Bet kuo toliau, tuo labiau šviesėjo. 

Bilas nejuokais susirūpino dėl Odros. Rūpesčių kėlė ne srovė, - ji ats- 
lūgo, - bet gylis. Netrukus aš ją plukdysiu, - pagalvojo jis. Jis matė Be- 
ną sau iš kairės ir Beverlę iš dešinės, šiek tiek pasukęs galvą - Ričį už Be- 
no. Eiti darėsi vis sunkiau. Tunelio dugnas dabar buvo užpiltas kažkokio- 

mis nuolaužomis, panašu, kad plytų. O priekyje kažkas kyšojo iš vandens, 
lyg grimztantis laivagalis. 

„Benas nusikapanojo iki jo, šiurpdamas nuo šalto vandens. Į veidą plau- 
kė įmirkusi cigarų dėžutė. Nustūmęs ją į šoną, Henskomas išgriebė kyšan- 
tį iš vandens daiktą. Akys išsiplėtė. Pasirodo, kad tai didžiulė reklama. Jis 
perskaitė “AL", žemiau “ATEIT"", ir staiga viskas paaiškėjo. 

- Bilai! Riči! Beve! - jis juokėsi iš nustebimo. 

- Kas ten, Benai? - šūktelėjo Beverlė. 

Benas išlupo ženklą abiem rankom iš vandens. Metalas sudžeržgė, 
kliudęs tunelio sieną. Dabar visi galėjo perskaityti: “ALADINA"", apačioje 
“ATGAL Į ATEITŲ". 

- Čia “Aladino" šatra, - pasakė Ričis. - Kaip... 

- Gatvė įsmego, - sušnibždėjo Bilas. Akys išsiplėtė, pakilo aukštyn. 
Toliau 1š viršaus buvo dar šviesiau. 

- Ką, Bilai? | 

- Kas, po perkūnais, atsitiko? 

- Bilai? Bilai? Kas... 

- Ach tie latakai! - karštai sušuko Bilas. - Tie seni latakai! Buvo dar 
vienas potvynis! Ir, atrodo, šį kartą... 

Jis ėmė stumtis į priekį, laikydamas Odrą pakėlęs. Benas, Bevė ir Ri- 
čis nuskubėjo iš paskos. Po penkių minučių Bilas pakėlė galvą ir išvydo 
mėlyną dangų. Jis žiūrėjo pro plyšį tunelio lubose, nusirangiusį bent 70 
pėdų nuo tos vietos, kur jis stovėjo. Priekyje vanduo buvo nusėtas sale- 
lėmis ir archipelagais: plytų krūvomis, “Plimuto" sedano užpakaliniu ka- 
potu ir atviru baku, parkometru, girtai parimusiu į tunelio sieną su degan- 
čiu užrašu “pažeidėjas". Eiti nebebuvo įmanoma: išmėtyti kalnai ir kal- 
neliai grasė sulaužyti kojas. Vanduo švelniai teliuskavo pažastis. 

Švelniai, - pagalvojo Bilas. - Bet prieš porą, gal net vieną valandą bū- 
tume grūmęsi už savo gyvybes. 

- Kas čia per velnias, Didysis Bilai? - paklausė Ričis. Jis stovėjo Bi- 
lui iš kairės ir nustebęs žvalgėsi pro įtrūkimą tunelio lubose. Tik tai ne ko- 
kios lubos, - pagalvojo Bilas. - Čia Meino gatvė. Buvo. 

- Manau, kad didžioji dalis Derio senamiesčio dabar Kanale ir plau- 
kia Kenduskėgu. Netrukus pasieks Penebskotą, tada Atlanto vandenyną 
ir išnyks platybėse. - Ar negalėtum man padėti, Riči? Atrodo, kad nepa- 
jėguu... 

- Aišku, - nutraukė Ričis. - Aiškų, Bilai. Ko dar klausi. 

Jis perėmė Odrą iš Bilo. Šitoje šviesoje Bilas matė ją geriau negu no- 
rėjosi: blyškumas, užmaskuotas, bet nepaslėptas po purvo ir sukepusio 
kraujo sluoksniu. Akys plačiai atmerktos ir be jokios išraiškos. Plaukai 
krito šlapiomis sruogomis. Ji niekuo nesiskyrė nuo tų pripučiamų lėlių, 
pardavinėjamų Niujorko “Malonumų dėžėje“ arba Ryperio kelyje Ham- 
burge. Vienintelis skirtumas: lėtas, ritmingas kvėpavimas... o ir tas galė- 
j0 būti dirbtinis. 

- Kaip mes iš čia išlipsime? - paklausė jis Ričio. 

- Paprašyk Beno, kad pakeltų. Iškelsite Bevę, o tada kartu - tavo žmo- 
ną. Benas kilstels mane, o paskui jau ištrauksim dviese Beną. O tada pa- 
rodysiu, kaip surengti tinklinio turnyrą tūkstančiui seserijos merginų. 

- Pyp-pyp, Riči. 

- Pyp-pyp tavo užpakalį, Didysis Bilai. 

Nuovargis ritosi ritmingomis bangomis. Jis sugavo Beverlės žvilgsnį 
ir suturėjo valandėlei. Ji nežymiai jam linktelėjo, o Bilas atsakė jai šyp- 
sena. 

- Palaikysi mane, B-B-Benai? 

Benas, kuris irgi atrodė išsunktas, linktelėjo. Per vieną jo skruostą 
driekėsi gilus įdrėskimas. 

- Kaip nors, - atsakė jis. 

Jis šiek tiek susikūprino ir sunėrė pirštus. Bilas atsistojo koja ant jo 
rankų ir pasišokinėjo. To neužteko. Benas kilstelėjo rankas, ir Bilas įsi- 
kibo įtrūkusio tunelio stogo. Prisitraukė. Pirmas daiktas, kurį išvydo, buvo 
baltai oranžinis barjeras. Toliau - ūžianti minia. Už jos keistai patrumpinta 
“Fryzo" universalinė. Užteko mirksnio suprasti, kad parduotuvė pusiau 
susmigusi į Kanalą. Viršus buvo pavojingai palinkęs virš gatvės kaip blo- 
gai sukrautų knygų krūva. 

- Žiūrėkit! Žiūrėkit! Ten kažkas gatvėje! 

Kažkokia moteris rodė pirštu į išlindusią iš plyšio Bilo galvą. 

- Meldžiu Dievo, kad būtų dar kas nors! 

Ji metėsi į priekį, bet policininkas suturėjo pagyvenusią moteriškę su 
kaimietiškai užrišta ant galvos skarele. 

- Ten nesaugu, misis Nelson. Juk žinote. Gatvė bet kada gali įlūžti. 

Misis Nelson, - pagalvojo Bilas. - Prisimenu jus. Jūsų sesuo kartais 
pasaugodavo Džordžą. Jis iškėlė ranką ją nuraminti, moteris atsakė kils- 
teldama savąją. Bilą apėmė palengvėjimas ir viltis. 

Jis apsigręžė ir atsigulė ant asfalto, stengdamasis išlyginti svorį kaip 
ant plono ledo. Siekė žemyn Bevės. Toji įsikibo už riešų, ir Benas pas- 
kutinėmis valios pastangomis pakėlė ją į viršų. Ilgai slapsčiusis saulė iš- 
kišo nosį pro skystus debesis ir viską apšvietė. Beverlė pažvelgė į dan- 
gų, sugavo Bilo žvilgsnį ir nusišypsojo. 

- Aš myliu tave, Bilai, - ištarė. - Ir meldžiuosi, kad ji atsigautų. 

- Ą-ačiū tau, Beve, - atsakė Denbras, ir švelni jo šypsena privertė ją 
apsiašaroti. Jiedu apsikabino, o būrelis žmonių, susispietusių už barjero, 
palydėjo tai plojimais. Derio “News" reporteris padarė nuotrauką. Ji pa- 
sirodė birželio pirmosios numeryje, kuris išėjo Bengore, nes vanduo su- 
naikino “News" presus. Antraštė buvo pakankamai paprasta ir teisinga, 
tad Bilas laikė tą iškarpą savo piniginėje ilgus metus: IŠSIGELBĖJU- 
SIEJI. Viskas ir pakankamai. 

Deryje buvo be šešių vienuolika. 

Deris, vėliau tą pačią dieną 


Stiklinis koridorius tarp vaikų ir suaugusiųjų bibliotekų sprogo pusę 
vienuoliktos, o po trijų minučių lietus liovėsi. Ne nurimo, o liovėsi, staiga, 
lyg Kažkas Iš Ten būtų užsukęs kranelį. Vėjas ėmė rimti jau anksčiau, bet 
išnyko taip nelauktai, kad žmonės žvalgėsi sunerimę ir įtariai. Nutilo vi- 
sai kaip 747-ojo varikliai, kai lėktuvas saugiai sustoja prie vartų. Saulė 
pirmą kartą kyštelėjo 10 : 47. Apie pusiaudienį dangus visiškai išsigied- 
rijo ir prasidėjo karšta diena. Prieš pusę keturių “Secondhand Rose, Se- 
condhand Clothes“ termometro stulpelis užfiksavo aukščiausią praside- 
dančio sezono temperatūrą - 290C. Zmonės blaškėsi gatvėmis kaip zom- 
biai, daug nešnekėdami. Veidai pastebimai vienodi: kvaila nuostaba, kuri 
būtų buvusi juokinga, jeigu nebūtų apgailėtina. Po pietų į Derį suvažia- 
vo ABC, CBS, NBC ir CNN korespondentai, ir naujienų Žurnalistai pa- 
kiš savo versiją, padarys ją įtikinamą... nors yra žmonių, kurie pasakytų, 
kad realybė yra labai nepatikima, ne tvirtesnė kaip burė, ištempta ant voro 
gijas primenančių lynų. Kitą rytą Deryje pasirodys “Today" vedantieji 
Brajentas Gamblas ir Vilardas Skotas. Gamblas paims interviu iš Endriaus 
Kyno. “Visas vandens bokštas subyrėjo ir nusirito nuo kalno, - pasakys 
Endrius. - O, tai bent buvo. Jei suprantate, ką noriu pasakyti. Stivenas 
Spilbergas būtų nagus nusikramtęs, suprantate? Ei, televizoriuje jūs man 
atrodėte didesnis". Matyti save ir savo kaimynus per televizorių - jau rea- 
lu. Tai leidžia aprėpti šitą neaprėpiamą dalyką. Tai buvo NEĮPRASTA 
AUDRA, po kelių dienų nekrologai prisipildys ZUDIKO URAGANO 
AUKOMIS. Tai iš esmės buvo BAISIAUSIA PAVASARINĖ AUDRA 
MEINO ISTORIJOJE. Visos šitos, kad ir baisios, antraštės padėjo pamiršti 
įvykio keistumą... “Keistumas" - per silpnai pasakyta. “Beprotiškumas" 
būtų tiksliau. Matant save per televizorių, viskas grįžta į normos rėmus. 
Bet prieš sulekiant informacijos varnams, deriečiai slampinėjo, negalėdami 
patikėti savo akimis, po sugriuvusias, purvu užneštas gatves. Taip derie- 
čiai, nesikalbėdami, retkarčiais ką pakeldami ir vėl nusviesdami šalin, ban- 
dė išsiaiškinti, kas įvyko per paskutines septynias aštuonias valandas. Vy- 
rai stovėjo Kanzaso gatvėje, rūkė, žvelgė į apvirtusius savo namus Baren- 
se. Kita minia stovi prie baltai oranžinės užtvaros ir žiūri į juodą skylę, 
kur iki dešimtos ryto buvo senamiestis. Sekmadienio laikraštis išėjo su 
antrašte “MES ATSTATYSIME, - PRISIEKIA DERIO MERAS". Gal 
taip ir bus. Kol kelias savaites Miesto taryba ginčijosi, nuo ko pradėti ats- 
tatymo darbus, milžiniškas krateris ramiai sau plėtėsi. Po keturių dienų 
nuo audros į duobę įvirto Bengoro hidroelektrinės valdyba. Dar po trijų 
dienų ją nusekė “Skraidanti būda", garsėjusi visame Rytų Meine savo deš- 
rainiais. Tai vienur, tai kitur pratrūkdavo kanalizacija. Ypač kentėjo Se- 
nasis Iškyšulys, ir žmonės ėmė iš ten keltis. Birželio 10-4 vyko pirmosios 
arklių lenktynės Besio parke. Pirmasis bėgimas buvo numatytas aštuntą 

vakaro ir visiems pakėlė nuotaiką. Bet kai žirgai pasuko į finišo tiesiąją, 

sugriuvo dalis lauko tribūnų ir bent šeši žmonės nukentėjo. Tarp jų bu- 

vo Foksis Foksvortas, valdęs “Aladiną" iki 1973-ųjų. Foksis praleido li- 

goninėje dvi savaites dėl sulaužytos kojos ir pradurtos sėklidės. Kai jį iš- 

rašė, senukas nutarė apsigyventi pas seserį Samervorte, Niū Hampšyre. 
Jis buvo ne vienintelis. Deris byrėjo. 

dynę. Greitoji ėmė kilti į kalną. Ričis, rizikuodamas savo gyvybe ir ga- 
lūnėmis, sustabdė mašiną ir įkalbėjo suirzusį vairuotoją paimti Odrą. Ją 
teko guldyti ant grindų. 

- Dabar ką? - paklausė Benas. Apie akis buvo rudi ratilai ir tamsus pur- 
vo žiedas aplink kaklą. 

- Grįžtu į viešbutį ir m-miegosiu š-šešiolika valandų, - pasakė Bilas. 

- Aš taip pat, - pritarė Ričis. Jis su viltimi žvilgtelėjo į Bevę. - Gal ras- 
tumėt cigariuką, miela ledi? 

- Ne, - atsakė Beverlė. - Panašu, kad vėl mesiu rūkyti. 

- Visai nebloga mintis. 

Visi keturi ėmė palengva lipti į kalną. 

- B-b-baigta, - ištarė Bilas. 

Benas linktelėjo. 

- Padarėm tai. Tu padarei, Didysis Bilai. 

- Visi kartu, - pasakė Beverlė. - Kaip norėčiau, kad galėtume išnešti 
Edį. Trokštu labiau už viską. 

Jie pasiekė Viršutinės Meino ir Pointo gatvės kampą. Šniokščiančiu 
upeliu laivelį plukdė berniukas raudonu lietpalčiu ir žaliais gumbačiukais. 
Jis pakėlė galvą, pamatė draugų žvilgsnius ir džiugiai pamojavo. Bilas pri- 
siminė, kad tai tas pats berniukas su riedlente, tas pats, kurio draugas Ka- 
nale matė Nasrus. Jis nusišypsojo ir priėjo prie vaiko. 

- D-dabar viskas g-gerai, - pasakė. 

Berniukas rimtai jį patyrinėjo ir šyptelėjo. Šypsnys giedras ir viltingas. 

- Aha, - sutiko jis. - Aš irgi taip manau. 

- Prisiekiu savo s-s-subine. 

Vaikas nusikvatojo. 

- Būsi atsargus su t-ta riedlente? 

- Na, ne, - atšovė berniūkštis, ir šįkart nusijuokė Bilas. Jis nuslopi- 
no norą pakedenti mažylio plaukus - kad neįsižeistų - 1r grįžo prie kitų. 

- Kas jis toks? - paklausė Ričis. 

- Draugas, - atsakė Denbras. Susikišo rankas į kišenes. - Prisimeni, 
kaip mes tada išlindome? 

Beverlė palinksėjo galva. 

- Edis nusivedė mus atgal į Barensą. Tik kažkaip baigėme kitoje Ken- 
duskego pusėje. Senojo Iškyšulio pusėje. 

- Tu ir Kupeta nukėlei pompavimo stoties dangtį, - pasakė Ričis Bi- 
lui, - nes daugiausiai svėrėte. 

- Taip, - sutiko Henskomas. - Tikrai. Saulė irgi buvo išlindusi, tik be- 
veik pažeme. 

- Aha, 1r mes tada buvome visi, - pasakė Bilas. 

- Nieko nėra amžino, - atsiduso Ričis, žvelgdamas žemyn nuo kalno. 
- Kad ir tai, pavyzdžiui. 

Jis ištiesė savo rankas. Plonyčiai randai delnuose buvo išnykę. Beverlė 
pasižiūrėjo į savo rankas, paskui Benas ir Bilas. Visų purvinos, bet be Žy- 
mių. 

- Nieko nėra amžino, - pakartojo Ričis. Jis pakėlė akis į Bilą, ir tas pa- 
matė, kaip ašaros 1š lėto skinasi kelią purvinu draugo veidu. 

- Gal tik meilė, - ištarė Benas. | 

- Ir aistra, - pridūrė Beverlė. 

- O draugai? - paklausė Bilaš ir nusišypsojo. - Kaip tu manai, Plerpa? 
ti, vaike; na jo, jo, raikia pamislinti. 

Bilas ištiesė rankas, ir jie valandėlę stovėjo susikibę, - septyni, suma- 
pat verkė. Ir šypsojosi. 

- Aš taip jus visus myliu, - pasakė jis. Jis kietai sugniaužė Bevės ir Ri- 
čio delnus, o tada paleido..- Ar nereikėtų paieškoti ko nors perkąsti? Ir 
paskambinti Maikui. Pasakyti, kad viskas gerai. 

- Gehai mąstai, senjoh, - pritarė Ričis. - Kahtais vis pagalvoju, kad toli 
vahysi. Kaip sakai, Didysai Bili? 

- Aš sakau: eik po velnių. 

Jie įžengė į viešbutį kvatodami, ir kai Bilas stūmė stiklines duris, Be- 
verlė išvydo tai, ko niekam nepasakojo, bet niekad nepamiršo. Vieną se- 
kundę ji pamatė jų atspindžius, tik ne keturių, o šešių. Edis žengė už Ri- 
čio, 0 Stenas su įprasta šypsenėle už Bilo. 

Išėjimas/Prieblanda, 1958 rugpjūčio 10 


Saulė, paplotas raudonas kamuolys, kabo ant horizonto ir barsto karš- 
čiuojančią šviesą virš Barenso. Vienas geležinis cilindro dangtis truputį 
kilsteli, nusileidžia, vėl kilsteli ir ima slysti. 

- S-s-s-tumk, B-Benai, jis t-traiško man petį... 

Dangtis ima slysti greičiau, palinksta ir nukrenta į krūmokšnius. Vie- 
nas paskui kitą išsiropščia septyni vaikai, žvalgosi, markstosi kaip pelė- 
dos. Atrodo tarytum niekada nematę dienos šviesos. 

- Taip tylu, - sušnibžda Beverlė. 

Vieninteliai garsai - vandens šniokštimas ir migdantis vabzdžių dūz- 
gesys. Audra baigėsi, bet Kenduskegas dar labai patvinęs. Arčiau mies- 
to, netoli tos vietos, kur upelis įspraustas į korsetą ir pavadintas Kana- 
lu, vanduo išsiliejo iš krantų, bet tai menkniekis, - pamanykit, keletas šla- 
pių rūsių. Sį kartą. 

Stenas paeina į šoną, jo veidas sutrikęs, mąslus. 

Bilas apsidairo ir pirmiausia pagalvoja, kad Stenas surado mažytį 
lauželį ant kranto. Toks pirmas įspūdis; nuo raudono blyksnio akys 
markstosi. Bet kai Stenas pakelia ugnelę ir pasikeičia šviesos kampas, Bi- 
las supranta, kad tai tik kokakolos butelis, kažkieno nusviestas į upelį. Jis 
žiūri, kaip draugas suima jį už kaklelio ir trinkteli į kyšantį iš žemės ak- 
menį. Butelis sudūžta, ir Bilas pajunta, kad dabar jau visi žiūri į susikau- 
pusį ir rimtą berniuką, vartantį šukes. Pagaliau Urisas išsirenka siaurą 
stiklo juostelę. Vakarėjanti saulė siunčia nuo jos raudonus atšvaitus, ir 
Bilas vėl pagalvoja: “Kaip ugnelė ". 

Stenas pakelia į Bilą akis, ir tas staiga viską supranta. Jis prieina prie 
draugo ištiesęs delnus, Stenas traukiasi į vandenį. Jo paviršiumi išsilaksto 
čiuožikai ir kaip mažytė vaivorykštė kitame krante ant meldų tupi laum- 
žirgis. Pradeda bosu kurkti varlė, kai Stenas paima jo kairę ranką ir pra- 
pjauna odą iki kraujo, o Bilas nustėrsta: čia tiek daug gyvybės! 

- Bilai? 

- Žinoma, abi. 

Stenas įpjauna kitą delną. Peršti. Kažkur ėmė šaukti lėlys. Jo balsas 
ramus, taikus. Bilas galvoja: Tas lėlys žadina mėnulį. 

Jis pasižiūri į kraujuojančias rankas, apsidairo. Visi čia: Edis su mėš- 
lungiškai sugniaužtu aspiratoriumi, Beno masyvus pilvas boluoja pro sku- 
tais virtusius marškinius, Ričis keistai apnuogintu be akinių veidu, tylus 
ir rimtas Maikas, jo paprastai putlios lūpos suspaustos į brūkšnį. Ir Be- 
verlė pakelta galva, plačiomis gyvomis akimis, dailiais, kad ir suteptais, 
plaukais. 

Mes visi. Mes visi kartu čia. 

Jis žvelgia į juos, įdėmiai žvelgia paskutinį kartą, nes nuojauta šnibž- 
da, jog daugiau niekad nesusirinks visi kartu, visi septyni. Niekas nešne- 
ka. Beverlė ištiesia rankas, netrukus prieina arčiau Ričis su Benu. Pas- 
kui Maikas ir Edis. Stenas paženklina vieną po kito, kai saulė slepiasi už 
horizonto, ir raudona pašvaistė ima blankti į rausvą. Vėl surinka Ilėlys, 
Bilas pastebi pirmas rūko draiskanas virš vandens ir pasijunta visko da- 
lele. Apie tai jis nutylės, kaip Beverlė niekam neprasitarė apie dviejų vyrų, 
kurie vaikystėje buvo jos draugai, atspindį stikle. 

Sudejuoja vėjo pakibinti medžiai ir krūmokšniai, ir Bilas pagalvoja, 
kad šitos mielos vietos niekada nepamirš. Miela vieta, jie visi mieli, kiek- 
vienas atskirai nuostabus. Lėlys vėl švelniai nutęsia, berniukas pajunta, 
kad ir pats gali uždainuoti ir išnykti prieblandoje, lyg drąsiai galėtų pa- 
kilti į orą. 

Bilas žiūri į Beverlę, ir draugai jam šypsosi. Ji užsimerkia ir ištiesia 
į šonus rankas. Bilas paima už kairės, Benas už dešinės. Šiltas jos krau- 
jas maišosi su jo krauju. Netrukus visi sukimba į tą ratą. 

Stenas nekantraudamas ir su baime žiūri į Bilą. 

- P-prisiekite man, kad g-g-grįšite. Prisiekite, kad grįšite, jei T-T-TAS 
ne-nemirė. 

- Prisiekiu, - pasakė Benas. 

- Prisiekiu, - Ričis. 

- Taip... prisiekiu, - tai Bevė. 

- Prisiekiu tau, - murma Maikas Henlonas. 

- Taip. Prisiekiu, - išspaudžia trokšdamas Edis. 

- Aš irgi prisiekiu, - šnibžda Stenas, bet jo balsas trukčioja ir žvilgs- 
nis nudelbtas į žemę. 

- Aš p-p-prisiekiu. 

Viskas, baigta. Bet jie dar lieka kurį laiką šitaip stovėti, jausdami jė- 
gą, sukurtą bendro kūno. Sviesa nudažo jų veidus blyškiomis spalvomis; 
saulės nebėra, ir saulėlydžio dangus gęsta. Vaikai stovi ratu, kai į Baren- 
są atslenka tamsa, užpildo takelius, kuriais jie braidė šitą vasarą, aikš- 
teles, kuriose žaidė liestynes ir karą, slaptas vieteles palei upelį, kur su- 
sėsdavo pasvarstyti vaikiškų rūpesčių, sutraukti Beverlės cigarečių ar tie- 
siog patylėti, lydėdami debesų atspindžius vandeniu. Dienos akis merkėsi. 

Tada Benas paleidžia rankas. Kažką bando sakyti, papurto galvą ir 
nueina. Jį pasiveja Ričis, paskui Beverlė kartu su Maiku. Niekas nešne- 
ka, užlipa pylimu į Kanzaso gatvę ir paprasčiausiai išsiskirsto kas sau. 
Ir kiek Bilas prisimena po dvidešimt septynerių metų, jie taip niekad ir ne- 
susitiko visi. Keturi - dažnai, kartais penki, vieną ar du kartus net šeši. 
Bet septynių nebuvo niekad. 

Bilas išeina paskutinis. Jis ilgai stovi parimęs į baltą barjerą ir žvel- 
gia žemyn į Barensą, kol pirmosios žvaigždės išsisėja po vasaros dangų. 
Stovi po mėliu virš juodumos ir žiūri, kaip slėnis skęsta tamsoje. 

Daugiau nesinorės čia žaisti, - pagalvoja ir staiga nustemba, kad min- 
tis neatrodo baisi ar liūdna - priešingai: nuostabiai atpalaiduojanti. 

Dar kiek parymo, paskui apsisuka ir patraukia namo tamsiu šaligat- 
viu, susikišęs rankas į kišenes, dirsčiodamas į jaukiai užlietus šviesa na- 
mus. 

Po kvartalo ar dviejų jis paspartina žingsnį, prisiminęs vakarienę... O 
arčiau namų ima švilpiniuoti. 


DERIS: 


PASKUTINĖ 
INTERLIUDIJA 


“Okeanas šiais laikais - tai ištisas laivynas, ir var- 
gu ar pavyko nesusidurti su kokiu nors per jį plau- 
kiant. Tai tik kirtimas, - pasakė misteris Mikobe- 
ris, Žaisdamas savo akiniais. Atstumas yra visiškai 
suvokiamas." 
Čarlzas Dikensas 
“Deividas Koperfildas" 


1985 birželio 4 


Bilas buvo prieš dvidešimt minučių ir atnešė man šitą knygelę. Kero- 
lė rado ją ant bibliotekos stalo ir perdavė jo paprašyta. Maniau, kad Reid- 
macheris bus ją paėmęs, bet, matyt, nenorėjo kišti prie jos rankų. 

Bilas vėl mikčioja vis mažiau, bet vargšelis paseno ketveriais metais 
per keturias dienas. Pasakojo, kad rytoj išrašys Odrą iš ligoninės (kurio- 
je aš dabar guliu), kad nugabentų į Bengoro Psichinės sveikatos institu- 
tą. Fiziškai ji jaučiasi puikiai: nežymūs sumušimai ir įdrėskimai jau gy- 
ja. O psichiškai... 

- Pakeli jos ranką, taip ir lieka iškelta, - sakė Bilas. Jis sėdėjo prie lan- 
go, sukiojo dietinio limonado skardinę rankose. - Kol kas nors nenulei- 
džia. Refleksai liko, tik labai lėti. Elektroencefalograma rodo smarkiai išk- 
reiptą alfa bangą. Ji k-k-katatoniniame šoke, Maikai. 

Aš pasakiau: š 

- Turiu idėją. Gal nelabai vykusi. Jei taip, sakyk tiesiai. 

- Kokią? 

- Aš čia lieku dar savaitę. Užuot gabenęs Odrą į Bengorą, geriau ap- 
sigyvenk pas mane. Praleisk su ja savaitę. Pakalbėk, net jeigu ji neatsa- 
ko. Ar ji... valdosi? 

- Ne, - niūriai atsakė Bilas. 

- Ar galėsi, turiu omeny, norėsi.. 

- Norėsi prižiūrėti ją? - Bilas nusišypsojo taip skausmingai, kad man 
teko minutėlei nusukti žvilgsnį. Taip šypsojosi mano tėvas, kai pasako- 
jo apie Bačą Bauersą ir vištas. 

- Taip. Tiek tai aš sugebėsiu. 

- Neįkalbinėsiu tavęs nekreipti į tai dėmesio, kai aiškiai nesi tam pasi- 
ruošęs, - pasakiau, - bet prašau nepamiršk, kad pats pripažinai, jog tai, kas 
įvyko, buvo iš anksto nulemta. Taip pat ir tai, kas yra Odrai. 

- Aš t-turėjau neprasižioti, kur v-važiuoju. 

Kartais geriausia nieko neatsakyti; tą aš ir padariau. 

- Gerai, - pagaliau tarė Bilas. - Jeigu tu tikrai... 

- Tikrai. Namų raktai daiktų saugojimo kameroje. Šaldytuve rasi po- 
rą “Delmonico" steikų. Gal tai irgi iš anksto nulemta. 

- Ji valgo tik švelnų maistą 1r s-skystu pavidalu. 

- Ką gi, - pasakiau įsitvėręs šypsenos, - galgi atsiras proga pašvęsti. 
Ten yra puikaus vyno butelis. “Mondavi"'. Vietinis, bet geras. 

Bilas priėjo ir suspaudė man ranką. 

- Dėkui tau, Maikai. 

- Nėr už ką, Didysis Bilai. 

Jis paleido mano ranką. 

- Ričis grįžo į Kaliforniją šįryt. 

Aš linktelėjau. 

- Palaikysit ryšį? 

- G-galbūt. Iš pradžių bent jau. Bet... - jis ramiai žvelgė į mane. - Tai 
vėl atsitiks, atrodo. 

- Pamiršime? 

- Taip. Beje, regis, tai jau prasidėjo. Kol kas tik smulkmenos. Deta- 
lės. Vėliau sustiprės. 

- Gal taip ir geriausia. 

- Gal, - Bilas pažvelgė pro langą, vis dar gniaužydamas savo skardi- 
nę ir galvodamas apie savo plačiaakę, tylią ir vangią žmoną. Katatonija. 
Panašu į užsitrenkiančių ir užsirakinančių durų trakštelėjimą. Jis atsidu- 
so. - Gali būti. 

- Benas, Beverlė? 

Jis atsigręžė į mane ir nusišypsojo puse lūpų. 

- Benas pakvietė ją važiuoti į Nebraską su juo, ir ji sutiko, bent jau ku- 
riam laikui. Žinai apie jos draugę Čikagoje? 

Aš linktelėjau. Beverlė papasakojo Benui, o Benas persakė man vakar. 
Švelniai tariant (su ironija), Beverlės nupasakotas vyro paveikslas buvo 
ne visai tikslus. Fantastiškasis Tomas paskutinius ketverius metus laikė 
ją emociniuose, dvasiniuose, kartais net fiziniuose gniaužtuose. Nuosta- 
busis Tomas atsidangino čia išmušęs informaciją iš vienintelės artimos Be- 
vės draugės. 

- Sakė po dviejų savaičių sugrįšianti į Čikagą paskelbti apie jo dingi- 
mą. Tomo, turiu galvoje. 

- Neblogai sugalvota, - pasakiau. - Niekam nepavyks jo rasti čia. - “Ir 
Edžio taip pat," - pagalvojau, bet nepasakiau. 

- Tikrai kad ne. Ir kertu lažybų, kad su ja skris Benas. Žinai ką? Vi- 
siškai nesuprantama. 

- Ką? 

- Man atrodo, kad ji iš tikro neprisimena, kas nutiko Tomui. 

Aš išverčiau akis. | 

- Ji pamiršo arba pamiršinėja, - tęsė Bilas. - O aš nebegaliu prisimin- 
ti, kaip atrodė įėjimas. Įėjimas į TO urvą. Bandau prisiminti ir išeina vi- 
sai juokingi dalykai: į galvą lenda ožiukai ant tiltelio. Iš knygutės “Trys 
Bilio ožiukai''. Juokinga, tiesa? 

- Jie aptiks Tomo Rogano pėdsakus Deryje, - pasakiau. - Paliko po sa- 
vęs kalną popierių. Nuomojo automobilį, pirko bilietus į lėktuvą. 

- Nesu tuo įsitikinęs, - paprieštaravo Bilas, prisidegdamas cigaretę. - 
Spėju, kad susimokėjo už bilietą grynais ir pasakė netikrą pavardę. O ma- 
šiną arba pirko, arba pasivogė. 

- Kodėl? 

- O, Maikai. Negi manai, jog trenkėsi tokį kelią, kad per užpakalį užp- 
lotų? 

Mūsų žvilgsniai susitiko, ir tada jis pakilo. 

- Klausyk, Maikai... 

- Kur trumpa ten trūksta, - pasakiau, - kaip nors išgyvensiu. 

Jis nusijuokė iš širdies, o kai surimtėjo, pasakė: 

- Ačiū už plotą, Miki. 

- Nesiruošiu prisiekinėti, kad tai padės. Kiek man žinoma, manasis na- 
melis neturi jokių gydomųjų savybių. 

- Na... tai pasimatysim, - tada jis padarė keistą, bet, prisipažinsiu, mielą 
dalyką. Pabučiavo man į skruostą. - Telaimina tave dievas, Maikai. 

- Viskas gali susitvarkyti, Bilai. Neprarask vilties. Gali susitvarkyti. 

Jis nusišypsojo ir linktelėjo, bet abiejų galvose buvo vienas žodis: ka- 
tatonija. 


1985 birželio 5 


Benas su Beverle užsuko šiandien atsisveikinti. Jie neskrenda - Benas 
išnuomojo didžiulį “Kadilaką", ir jiedu keliaus neskubėdami. Iš jų žvilgs- 
nių, kai žiūri vienas į kitą, matosi, statau visą savo pensiją, kad jei dar ne- 
simyli dabar, tikrai mylėsis iki Nebraskos. 

Beverlė apkabino mane, palinkėjo kuo greičiau pasveikti ir pravirko. 

Benas irgi apglėbė, trečią ar ketvirtą kartą paklausė, ar rašysiu. Paža- 
dėjau, kad tikrai rašysiu, ir ketinu... bent jau kol kas. Nes šįkart tai pra- 
sidėjo ir man. 

Aš imu pamiršti. | 

Kaip Bilas pastebėjo, kol kas tik smulkmenas, detales. Bet panašu, kad 
tuo nesibaigs. Gali pasirodyti, jog po mėnesio ar metų šita knygelė vie- 
nintelė primins man, kas atsitiko Deryje. Nenustebčiau, jeigu ir žodžiai 
patys imtų blukti, kol bloknotėlis liktų toks pat švarus, kokį pirkau “Fry- 
zo“ kanceliarijos skyriuje. Kvaila mintis, dieną net atrodo paranojiška... 
bet, Žinot, nemigos valandomis atrodo visiškai logiška. Tas užmaršumas... 
mane apima panika, bet kartu tai nuostabiai atpalaiduoja. Tai labiau už 
viską įtikina mane, kad jie tikrai užmušė TĄ, kad nereikia žmogaus, ku- 
ris budėtų ir lauktų naujo ciklo pradžios. 

Tylus nerimas ir nepaaiškinamas palengvėjimas. Aš linkęs rinktis pa- 
lengvėjimą, nors ir nepaaiškinamą. 

Skambino Bilas, kad su Odra susikraustė pas mane. Jokių pasikeitimų. 

- Visada tave prisiminsiu, - taip pasakė Beverlė prieš išeidama. 

Man pasirodė, kad jų akys rodo ką kita. 


1985 birželio 6 


Įdomus straipsnis šiandienos “News" pirmame puslapyje. Antraštė: 
“Uraganas privertė Henlį atsisakyti statybų". Minėtasis Henlis yra Timas 
Henlis, multimilijonierius, įsisukęs į Derį septintojo dešimtmečio pabai- 
goje. Tai Henlis ir Zitneris organizavo konsorciumą, atsakingą už Derio 

prekybinio miestelio statybas (pastarasis, buvo rašoma kitame to paties 
puslapio straipsnyje, visiškai nurašytas į nuostolius). Timas Henlis sva- 
jojo pamatyti, kaip auga 1r klesti Deris. Aišku, tas noras buvo iš dalies sa- 
vanaudiškas, bet tik iš dalies: Henlis nuoširdžiai troško gero miestui. Tai, 
kad jis staiga sustabdo visus plėtimosi planus, man sukėlė keletą minčių. 
Savaime aišku, kad Henlio širdis Deriui atšalo. Ir spėju, kad prekybinio 
miestelio sugriovimas nuvarė jį į bankrotą. 

Straipsnyje tvirtinama, kad Henlis ne vienintelis. Ir kiti galimi ir esa- 
mi investitoriai peržiūri savo planus dėl Derio ateities. Zinoma, Elui Zit- 
neriui nebėra dėl ko kvaršinti galvos, - Dievas išleido jį į pensiją, kai įs- 
muko senamiestis. O kiti, Henlio pasekėjai, dabar susidūrė su rimta prob- 
lema: kaip atstatyti miestą, kurio penkiasdešimt procentų po vandeniu? 

Manau, kad po ilgos vaiduokliškos egzistencijos Deris miršta... kaip 
peržydėjusi šunvyšnė. | 

Skambinau po pietų Bilui Denbrui. Odra nesikeičia. 

Prieš valandą surinkau dar vieną numerį - Ričiui Tozijeriui į Kalifor- 
niją. Jo atsakiklis pasitiko mane “Creedence Clearwater Revival'' muzi- 
ka. Tos mašinos mane visada išveda iš kantrybės. Aš palikau savo var- 
dą, telefoną ir pasvyravęs pridūriau, jog tikiuosi, kad jis galės nešioti kon- 
taktines linzes vėl. Kai jau ketinau dėti ragelį, Ričis pats pakėlė ragelį ir 
sušuko: “Mikis! Kaip kruti?"' Jo balsas buvo malonus ir šiltas... bet jau- 
tėsi nustebimo gaidelės. Kalbėjo kaip Žmogus, netikėtai pastebėjęs, kad 
nemoka parašyti savo vardo. 

- Sveikas, Riči, - pasisveikinau. - Nieko, po truputį. 

- Gerai. O ar labai skauda? 

- Nieko jau. Praeina. Užtat niežti baisiai. Būsiu velniškai dėkingas, kai 
jie nuims tvarsčius nuo šonkaulių. Beje, man patinka “Creedence". 

Ričis nusijuokė. 

- Cha, o čia ne “Creedence"', čia “Rokenrolo mergaitės" iš naujojo Fo- 
garčio albumo. “Centerfield" vadinasi. Girdėjai tokį? 

- Nea. 

- Turėtum įsigyti, dalykas. Visai kaip... - jis nutilo. - Kaip senais lai- 
kais, - baigė. 

- Paieškosiu, - pažadėjau ir tikrai ketinu. Man visada patiko Džonas 
Fogartis. O “Žalioji upė" yra mano mėgstamiausia visų laikų daina. 
“Grįžk namo prieš pat saulėlydį"',- dainuojama ten. 

- Kaip Bilas? 

- Jiedu su Odra prižiūri mano mamą, kol aš čia. 

- Tai gerai, - patylėjęs paklausė: - Nori, pasakysiu vieną suknistai keis- 
tą dalyką, seni? 

- Zinoma, - atsakiau. Ir puikiai žinojau, ką jis pasakys. 

- Supranti... Sėdžiu, vadinasi, aš studijoje, klausau naujų “Cashbox" 
įrašų, einu pasiimti kopijos, skaitau pastabas... Žodžiu, čia du kalnai viso- 
kio šlamšto, ir man prireiks mėnesio viskam peržiūrėti. Todėl atsakiklis 
įjungtas, bet garsas paliktas, kad galėčiau atsakyti į man reikalingus skam- 

bučius, o įkyruoliams palieku taukšti į magnetofoną. O tau leidau tiek pra- 
kalbėti todėl... 

- Kad iš pradžių nenumanei, kas aš toks. 

- Teisingai, kad tave kur! Iš kur sužinojai? 

- Mes vėl imame viską pamiršti. Tik dabar jau visi. 

- Miki, ar tikrai? 

- Kokia Steno pavardė? - paklausiau. 

Kitoje linijos pusėje įsitvyrojo tyla, ilga pauzė. Joje girdėjosi iš Oma- 
hos ar Rutveno Arizonoje kalbanti moteris. Klausiau karštų padėkų už 
sausainius kaip kosmonautas, paliekantis saulės sistemą sudegusios rake- 
tos kapsulėje. 

Tada Ričis netvirtai spėjo: 

- Manau, kad Andervudas, bet juk ji nežydiška, a? 

- Urisas. 

- Urisas! - šūktelėjo Ričis su palengvėjimu ir sutrikęs. - Viešpatie, kaip 
nekenčiu, kai žodis sukiojasi ant liežuvio galo, o prisiminti negaliu. Kas 
nors išsitraukia žaidimą “Trivial Pursuit“, o aš sakau: “Atleiskit, bet man 
vėl trisdešimt treji, tad bėgsiu namo, gerai? Bet tu vis tiek atsimeni, Mi- 
ki. Kaip ir ankščiau. 

- Ne. Pasižiūrėjau į adresų knygutę. 

Vėl ilga pauzė. Tada: 

- Tu neprisimeni? 

- Nea. 

-- Nei velnio? 

- Nei velnio. 

- Tada viskas tikrai baigta, - pasakė jis, ir palengvėjimas jo balse bu- 
vo nuoširdus. 

- Aš irgi taip manau. 

Vėl tose myliose tarp Meino ir Kalifornijos stojo tyla. Manau, mes abu 
galvojome tą patį: tikrai viskas, ir po šešių savaičių ar mėnesių mes vi- 
siškai neprisiminsime vienas kito. Baigta, ir tai kainuoja mūsų draugys- 
tę ir Edžio su Stenu gyvybes. Aš beveik pamiršau juos, supranti? Kad ir 
kaip baisiai skambėtų, aš beveik pamiršau Steną su Edžiu. Edis sirgo ast- 
ma ar chroniška migrena? Te prasmegsiu, jeigu pamenu, nors linkstu prie 
migrenos. Pasiklausiu Bilo. Jis žinos. 

- Ką gi, perduosi linkėjimus Bilui ir jo žaviajai Žmonelei, - apsimes- 
tinai lengvai pasakė Ričis. 

- Būtinai, Riči, - atsakiau užsimerkdamas ir trindamas savo kaktą. Jis 
dar atsimena, kad Bilo žmona Deryje... bet ne jos vardą ir kas jai nutiko. 
- Jei būsi Los Andžele, turi mano numerį. Susitiksim, paplepėsim. 

- Zinoma, - man ašaros ėmė kauptis akyse. - Ir tu, jeigu pasisuktum į 
šitą pusę, visada laukiamas. 

- Miki? 

- Aš čia. 

- Aš myliu tave, seni. 


452 


- Aš taip pat. 

- Gerai. Įsikalk į makaulę. 

- Pyp-pyp, Riči. 

Jis nusijuokė. 

- Jo, jo. Užsirašyk ant kaktos, Maikai. Ant kaktos, mano berniuk. 

Ir padėjo ragelį. Aš taip pat. Tada atsilošiau į pagalves ir ilgai neatsi- 
merkiau. 


1985 birželio 7 


Policijos viršininkas Endrius Reidmacheris, perėmęs valdžią iš Borto- 
no septintojo dešimtmečio pabaigoje, nebegyvas. Tai buvo keistas nelai- 
mingas atsitikimas, kurio aš niekaip negaliu susieti su tuo, kas vyko De- 
ryje... kas ką tik baigėsi Deryje. 

Bendras policijos stoties ir teismo rūmų pastatas stovi visai šalia sus- 
megusios į Kanalą miesto dalies. Ir nors jis liko savo vietoje, klodų pa- 
sislinkimas arba potvynis nepastebimai pakenkė konstrukcijoms. 

Reidmacheris užsibuvo savo kabinete iki vėlyvo vakaro, rašoma laik- 
raštyje, kaip ir kiekvieną dieną po audros ir potvynio. Policijos šefo ka- 
binetas iš trečio aukšto kadaise pakilo į penktąjį, kaip tik po palėpe, kur 
buvo saugomos senos bylos ir beverčiai miesto reliktai. Viena iš tų senie- 
nų buvo valkatų kėdė, kurią jau anksčiau aprašiau šiuose puslapiuose. Pa- 
gaminta iš geležies, ji svėrė mažiausiai keturis šimtus svarų. Pastatas 
smarkiai nukentėjo per gegužės 31-osios liūtį, ir, matyt, palėpės grindys 
išskydo (laikraščio versija). Kad ir kaip ten būtų, valkatų kėdė nukrito iš 
palėpės tiesiai ant Reidmacherio, palinkusio prie raportų. Jis žuvo vieto- 
je. Įlėkęs policininkas Briusas Andynas rado jį po rašomojo stalo nuolau- 
žomis, dar laikanti parkerį. 

Vėl skambinau Bilui. Odra mėgina valgyti kietą maistą, kitokių per- 
mainų nėra. Aš paklausiau jo, kas kankino Edį: astma ar migrena? 

- Astma, - net nesuabejojo jis. - Ką, neprisimeni jo aspiratoriaus? 

- Zinoma, - atsakiau ir tikrai prisiminiau, bet tik Bilui priminus. 

- Maikai? 

- Taip? 

- Kokia jo pavardė? 

Aš žvilgtelėjau į užrašų knygutę ant staliuko, bet nepakėliau jos. 

- Negaliu tiksliai prisiminti. 

- Panašu į Kerkorianą, - spėliojo Bilas sutrikęs, - bet ne visai tokia. Tu 
turi viską užsirašęs, tiesa? 

- Taip. 

- Ačiū Dievui už tai. 

- Nekilo kokių minčių dėl Odros? 

- Viena, - atsakė, - bet tokia idiotiška, kad net nenoriu šnekėti. 

- Tikrai? 

- Aha. 

- Gerai. š 

- Maikai, baisu, ar ne? Sitaip pamiršti? 
- Taip, - sutikau. Iš tikro. 


1985 birželio 8 


Raitonas, kuris turėjo pradėti statybas Deryje liepą, paskutinę minutę 
jas perkėlė į Vatervilį. Redakcijos skiltis “News"' pirmajame puslapyje iš- 
reiškė savo nusivylimą... ir jei teisingai perskaičiau tarp eilučių - išgąstį. 

Manau, jog žinau, ką Bilas sugalvojo. Jam reikia paskubėti, kol bur- 
tai dar neapleido šitos vietos. Jei dar neapleido. O tai, ką laikiau parano- 
ja, pasitvirtino. Vardai ir adresai mano užrašų knygelėje blunka. Rašalas 
pasidarė toks, lyg būčiau rašęs prieš penkiasdešimt ar septyniasdešimt 
penkerius metus. Pastebėjau prieš keturias dienas. Esu tikras, kad rugsė- 
jį jų visai neliks. 

Tikriausiai turėčiau juos saugoti perrašinėdamas. Bet žinau, kad vis- 
kas vis tiek išsitrins ir netrukus virs dailyraščio pratimu kaip ir sakinio 
perrašinėjimas. “Aš daugiau niekada nesimėtysiu popieriaus gniužuliukais 
per pamoką" penkis šimtus kartų. Aš perrašinėsiu nieko nereiškiančius 
vardus dėl priežasties, kurios nebegaliu prisiminti. 

Tegu bus, kaip bus. 

Bilai, nedelsk... tik būk atsargus! 


1985 birželio 9 


Pabudau vidurnaktį iš klaikaus košmaro, kurio negaliu prisiminti, pa- 
budau apimtas panikos, dusdamas. Susiradau iškvietimo mygtuką, bet 
neįstengiau jo paspausti. Vaidenosi, kad į skambutį atsakys Markas La- 
monika su hipo... arba Henris Bauersas su durklu. 

Ciupau savo užrašų knygutę ir paskambinau Benui Henskomui į Neb- 
raską... Telefonas buvo dar šiek tiek įžiūrimas. Norėtum. Išgirdau telefonų 
kompanijos įrašą, kad tokio numerio abonentas išsikėlęs. 

Benas buvo storas ar ramstėsi lazda? 

Pragulėjau akių nesumerkęs iki aušros. 


1985 birželio 10 


Man pranešė, kad rytoj galėsiu keliauti namo. 

Paskambinau Bilui ir pasakiau. Tikriausiai norėdamas jį paskubinti. 
Bilas yra vienintelis, kurį aš puikiai prisimenu, ir esu įsitikinęs, kad jis taip 
pat prisimena tik mane. Matyt todėl, kad dar Deryje. 

- Gerai, - pasakė jis. - Iki rytdienos išnykstam tau 1š akių. 

- Kaip tavo idėja? 

- A. Atrodo, kad metas išbandyti. 

- Būk atsargus. 

Bilas nusijuokė ir pasakė miglotą frazę: 

- Tu negali būti atsargus ant r-riedlentės, žmogau. 

- Kaip man sužinoti, ar pasisekė, Bilai? 

- Sužinosi, - atsakė jis ir padėjo ragelį. 

Mano širdis su tavimi, bičiuli, nesvarbu, kaip baigsis. Mano širdis su 
jais visais, ir manau, kad net ir pamiršę vienas kitą, prisiminsime sap- 
nuose. 

Atrodo, kad mano dienoraštis baigiasi. Ir manau, kad tai liks viso 1a- 
bo dienoraštis, o Derio senų keistenybių ir paslapčių istorija neišeis iš šitų 
puslapių. Aš džiaugiuosi, ir jeigu mane tikrai išleis rytoj, pats metas pa- 
galvoti apie naują gyvenimą... nors koks jis bus, dabar man dar neaišku. 

Aš mylėjau jus, bičiuliai, juk žinote. 

Labai jus mylėjau. 


EPILOGAS 


BILAS DENBRAS 
NUGALI VELNIĄ (II) 


Aš pažinojau nuotaką: ji jodinėjo poniu; 

Aš pažinojau nuotaką: ji vaikščiojo po molą. 
Aš pažinojau nuotaką: ji su draugais puotavo; 
Aš pažinojau nuotaką: ji šoko rokenrolą. 


Nikas Lavis 


Negali būti atsargus su riedlente, dėde. 


Kažkoks berniukas 


Vasaros vidurdienis. 

Bilas stovi nuogas Maiko Henlono miegamajame ir apžiūrinėja savo 
liekną kūną veidrodyje ant durų. Plika galva blizga šviesoje, kuri krenta 
pro langą ir meta jo šešėlį ant grindų ir sienos. Krūtinė neapžėlusi, klu- 
bai ir šlaunys kaulėti, bet apvilkti raumenų virvėmis. Taip, - mąsto jis, - 
nėra abejonių, tai suaugusiojo kūnas. Stai pilvukas nuo per daug gerų 
steikų, "Kirin" alaus butelių, užkandžių prie baseino su roibeno ar pran- 
cūzišku padažu vietoj salotų lėkštės. Sėdmenys sudribo, seni Bilai. Dar 
gali išmesti tūzą, jei ne per daug pagėręs ir ką nors įžiūri, bet jau nepa- 
lėktum paskui kaip septyniolikos. Tavo branduoliai nusvirę, kaip tik to- 
kiam amžiui. Veide raukšlės, kurių neturėjai septyniolikos... Po galais, jų 
nebuvo pirmoje tavo autorinėje nuotraukoje, kur tu taip stengeisi pasi- 
rodyti žinąs kai ką... kažką. Tu per senas tam sumanymui, mielas Bili. Abu 
užsimušite. 

Jis apsimovė trumpikes. 

Jeigu būtume taip manę, niekada nebūtume padarę to... to ką pa- 
darėme. 

Taip, jis iš tikrųjų neprisimena, ką būtent jie padarė ir kaip Odra ga- 
vo katatoninį šoką. Bilas žinojo, ką turi padaryti dabar, ir tai, kad jei ne- 
padarys dabar, pamirš tą visam laikui taip pat. Odra sėdėjo apačioje, Mai- 
ko krėsle, sukritusiais ant pečių plaukais, atkakliai žiūrėjo televizorių, ku- 
riame dabar rodė “Dolerių medžiotojus“. Ji nekalbėjo ir judėjo tik vedama. 

Cia kas kita. Tu tiesiog per senas, bičiuli. Patikėk. 

Ne. 

Tada dvėsk Deryje. Būta čia ko. 

Bilas užsimovė kojines, apsirengė džinsus ir berankovius marškinius, 
nusipirktus Bengore vakar. Marškinėliai buvo ryškiai oranžiniai, ant krū- 
tinės užrašas: KUR, PO GALAIS, DINGO DERIS? Atsisėdęs ant Maiko 
lovos, tos pačios, kuria visą savaitę dalijosi su šilta, bet ne gyvesne už la- 
voną Žmona, užsirišo sportinius batelius, kuriuos taip pat parsivežė iš 
Bengoro. 

Atsistojo ir dar kartą apžiūrėjo save veidrodyje. Matė pusamžį vyriš- 
kį, įlindusį į vaikiškus drabužius. 

Atrodai idiotiškai. 

Koks vaikas atrodo kitaip? 

Tu ne vaikas. Mesk tai iš galvos! 

- Velniop, pašokim rokenrolą, - tyliai pasakė Bilas ir išėjo iš kambario. 

Sapnuose po kelerių metų jis visada palieka Derį vienas, saulei lei- 
žiantis. Miestas ištuštėjęs, visi išsikraustę. Teologinė seminarija ir 

viktorijiniai namai Vakarų Brodvėjuje juoduoja po palšu dangumi. Kiek- 
vienas matytas saulėlydis susilieja į šitą. 

Jis girdi aidinčius betonu savo žingsnius. O daugiau tik vaiduokliš- 
kas vandens kriokimas latakais. 


3 


Bilas išvarė Silverį į kiemą, atrėmė ant kojelės ir dar kartą. salikinė 
padangas. Priekinė gera, bet užpakalinę galima įspausti. (e Mai- 
ko parūpintą pompą pripūtė. Tada patikrino kortas ir segtukus. Ratai tra- 
tėjo kaip kulkosvaidis - garsas, kurį Bilas prisimena iš vaikystės. Tvarka. 

Tu išprotėjai. 

Galbūt. Pamatysim. 

Jis vėl grįžo | Maiko garažą, susirado tepalo 1 sutepė Šaka 1f 


*- .* 


Geras carsas. Jis linktelėjo i ir grįŽo'į namą. 

Ir jis vėl regi visas tas vietas, nepaliestas kaip tada: gremėzdiškas ply- 
tinis fortas, Bučinių tiltas, išrašinėtas įsimylėjusių paauglių, pasiruošu- 
sių savo aistra sukrėsti pasaulį, o vėliau tapusių draudimo agentais, au- 
tomobilių pardavėjais, padavėjomis ir kosmetologėmis; mato Polo Bun- 
jano statulą kruvino saulėlydžio fone ir netvirtą baltą tvorą, skiriančią 
Kanzaso šaligatvį nuo Barenso. Mato juos tokius, kokie buvo, kokie vi- 
sada liks galvos kertelėje... ir širdis suspurda iš meilės ir siaubo. 

Paliekame, paliekame Derį, mąsto jis. Mes paliekame Derį, ir jeigu tai 
būtų užrašyta, iki knygos pabaigos būtų vos keletas puslapių. Pasiruoš- 
kite įkišti ją į lentyną ir pamiršti. Saulė leidžiasi, ir be mano žingsnių tik 
vanduo vamzdžiuose. Dabar laikas 


“Dolerių medžiotojus? pakeitė “Laumės ratas". Odra nejudėdama sė- 
di priešais televizorių, akys nenukrypsta nuo ekrano. Elgesys nepasikei- 
tė, net kai Bilas išjungė televizorių. 

- Odra, - pasakė jis, prieidamas ir paimdamas už rankos. - Eime. 

Ji nepajudėjo. Jos ranka gulėjo Bilo delne kaip šiltas vaškas. Jis nu- 
kėlė kitą ranką nuo Maiko kėdės ir pastatė žmoną ant kojų. Sįryt apren- 
gė Ją taip, kaip apsirengė pats: “Levi's"? džinsai ir balta palaidinukė. Ji būtų 
visai Žavi, jei ne tas tuščias žvilgsnis. 

- E-eime,- pakartojo jis ir nusivedė pro Maiko virtuvę laukan. Odra ėjo 
pati... nors tikriausiai būtų nukritusi nuo priemenės laiptelių, jeigu Bilas 

nebūtų apglėbęs per liemenį ir palydėjęs žemyn. Bilas privedė ją prie savo 
Silverio ryškioje vidurdienio saulėje. Odra sustojo, aklai žiūrėdama į Mai- 
ko garažo šoną. 

- Lipk, Odra. 

Nejuda. Bilas kantriai perkėlė žmonos koją per užpakalinį ratą, ir da- 
bar ji stovėjo apsižergusi bagažinę. Bilas švelniai spustelėjo pakaušį, ta- 
da moteris atsisėdo. 24 | 

Jis apsižergė Silverio rėmą ir kulnu atlenkė kojelę. Jau siekė atgal Od- 
ros rankų sukryžiuoti sau per juosinenį, bet nespėjo - jos šmurkštelėjo kaip 
dvi išgąsdintos pelytės ir susikabino. 

Bilas pažvelgė žemyn į tas rankas, ir širdis smarkiai sumušė; tiek pat 
kakle, kiek krūtinėje. Tai pirmas savarankiškas Odros judesys per visą sa- 
vaitę... pirmas savarankiškas veiksmas po To įvykio, kas ten buvo. 

- Odra? 

Jokio atsakymo. Jis mėgino pasukti kaklą ir pasižiūrėti į ją, bet ne- 
galėjo. Liko tik rankos ant juosmens, nagai su likučiais raudono lako, už- 
tepto protingos, gyvos, talentingos, jaunos moters mažame Anglijos mies- 
telyje. 

- Važiuosim pasivažinėti, - pasakė Bilas ir ėmė minti dviratį Palmerio 
alėjos link, klausydamas žvyro gurgždesio po ratais. - Noriu, kad laiky- 
tumeis, Odra. Aš... važiuosiu greitai. 

Jeigu neimsi drebinti kinkų. 

Jis prisiminė vaiką, sutiktą Deryje dar tada, kai Tai vyko. “Negali būti 
atsargus su riedlente", - pasakė jis. 

Teisingiau nebuvo pasakyta, vaike. 

- Odra? Pasiruošei? 

Atsakymo nėra. Ar tik rankos nesukibo truputį tvirčiau? Tikriausiai 
suvoki trokštamą kaip realybę. 

Jis privažiavo gatvę ir pažvelgė į dešinę. Palmerio alėja suka tiesiai į 
Viršutinę Meino gatvę, iš kur kairėje nuokalnė į senamiestį. Zemyn. Ir 
greičiau. Nuo to vaizdo nukrėtė šiurpas ir nerami mintis (seni kaulai leng- 
vai lūžta, mielas Bili) kyštelėjo galvoje, bet akimirksniu išnyko nepers- 
kaityta. Bet... Bet ne vien baimė, tiesa? Taip. Dar ir troškimas... jausmas, 
apėmęs matant tą berniuką su riedlente po pažasčia. Noras skrieti, jausti 
švilpiant pro šalį vėją, kai nežinai, puoli jį ar nuo jo bėgi, tiesiog judėti. 
Skristi. 

Nerimas ir troškimas. Visas skirtumas tarp realybės ir norų. Skirtumas 
tarp suaugusiojo, apskaičiuojančio kainą, ir vaiko, kuris užšoka ir lekia. 
Tarp jų ištisas pasaulis. Bet ne tiek daug skirtumų. Broliai, iš tikro. Taip 
jautiesi, kai lydintis automobilis privažiuoja pirmąją trasos atžymą, nuo 
kurios prasideda tikros lenktynės. | 

Nerimas ir troškimas. Ko tu nori ir dėl ko bijai tai išbandyti. Kur bu- 
vai ir kur nori nuvykti. Kažkas iš rokenrolo dainos apie norą turėti mer- 
giną, mašiną, namą, sustoti. O Viešpatie, padėk tai ištverti. 

Bilas užsimerkė, jausdamas švelnų nejudrų Žmonos svorį už savęs, 
jausdamas priekyje kalną ir savo širdį krūtinėje. 

Būk drąsus, pasitikintis, ryžtingas. 

Jis vėl ėmė stumti Silverį. 

- Nori pašokti rokenrolą, Odra? 

Tyla. Viskas gerai. Jis pasiruošęs. 

- Tada laikykis. 

Jis ėmė minti. Įsibėgėti buvo sunku. Silveris pavojingai susverdėjo. 
Odros svoris pusiausvyros nepridėjo... Tačiau ji turėjo balansuoti, gal ne- 
sąmoningai, antraip jie iš karto griūtų. Bilas atsistojo ant pedalų, mania- 
kiškai spausdamas rankenas, galva užvirto į dangų, kakle įsitempė gyslos. 

Tėkšies čia pat gatvėje, suskaldysi jos ir savo kaukoles. 

(ne varyk Bilai varyk varyk varyk kalės vaike) 

Jis suko pedalus stačias, jautė kiekvieną cigaretę, per dvidešimt metų 
surūkytą, savo pakilusį kraujospūdį ir skubančią širdį. Velniop ją! - pa- 
galvojo jis ir iš beprotiško susijaudinimo išsišiepė. 

Kortų tarškesys, iš pradžių atskiras taukšėjimas, virto tratėjimu. Nau- 
jutėlės - geras smagus garsas. Bilas pajuto vėjuką kutenant pliką pakau- 
mas šitus prakeiktus pedalus. 

Artėjo “Stop" ženklas alėjos gale. Bilas ėmė stabdyti... o tada (šypsena 
vis platėjo, vis daugiau atidengė dantų) vėl paspaudė. 

Nepaisydamas ženklo, Denbras nėrė kairėn, į Viršutinę Meino gatvę 
virš Besio parko. Vėl žmonos svoris apgavo, bet šiaip taip pavyko negriūti 
ant šono. Dviratis susverdėjo, gulstelėjo, paskui vėl išsitiesino. Vėjas jau 
stipresnis, vėsina išrasojusią kaktą, garina prakaitą, švilpia pro ausis, kaž- 
kuo primindamas vandenyno ošimą kriauklėje, nors iš tikrųjų niekam nep- 
rilygstamas. Šitas garsas tikrai pažįstamas berniūkščiui su riedlente. Bet 
yra garsas, tau nepasiekiamas, vaike, - pagalvojo Bilas. - Daiktai yra lin- 
kę keistis. Tai bjaurus triukas, tad būk pasiruošęs. 

Mina greičiau, su greičiu grįžta pusiausvyra. Iš kairės kaip nugriuvęs 
kolosas Polo Bunjano griuvėsiai. 

Bilas suriko: 

- O-je-j0, Silveri, VARYYYYK! 

Odros rankos suspaudė pilvą, ji prigludo jam prie nugaros. Bet neli- 
ko noro gręžiotis ir žiūrėti į ją dabar... jokio noro ir reikalo. Prakaulus pli- 
kis, užsikniaubęs ant vairo, kad sumažintų oro pasipriešinimą, 1ma minti 
dar greičiau, visa gerkle kvatodamas. Žmonės gręžiojasi, kai jiedu skrie- 
ja pro parką. 

Dabar Viršutinė Meino gatvė ėmė leistis nuokalnėn, ir vidinis balsas 
įtikinėjo, kad, nesustabdęs dabar, vėliau nebegalės, paprasčiausiai įlėks į 
nugrimzdusias liekanas to, kas kadaise buvo trijų gatvių sankryža, kaip 
šikšnosparnis iš pragaro 1r užmuš abu. 

Bet užuot stabdęs, jis vėl ėmė minti, kad dviratis lėktų dar greičiau. 
Dabar jie skriejo žemyn, priekyje artėjo baltai oranžiniai barjerai, puodai 
su rūkstančiomis Vėlinių žvakelėmis, žymintys duobės kraštą, ir pastatų 
stogai kaip bepročio vaizduotės vaisiai. 

- O-je-jo, Silveri, VARYYYK! - suriko Denbras, netverdamas iš 
džiaugsmo, ir nėrė stačia galva į neišvengiamą, nesvarbu, kas tai, pasku- 
tinį kartą pajutęs, kad Deris - jo miestas ir kad jis gyvas po tikru dangu- 
mi, o daugiau - tik troškimas, troškimas, troškimas. 

Jis skriejo žemyn Silveriu, lėkė nugalėti velnio. 

palikti. 

Išeini, ir apima noras atsigręžti, pažiūrėti atgal, kai blanksta saulė- 
lydis, pamatyti tą atšiaurų Naujosios Anglijos dangaus ruoželį pask 
nį kartą: kalvas, vandentiekio bokštą, Polą su kirviu ant peties. Bef'tik- 
riausiai negerai gręžiotis - taip sakoma. Prisiminkit, kas nutikg Loto 
žmonai. Geriau nesidairyti. Geriau tikėti, kad būsi laimingesnis tur, kur 
benueisi, - ir gali būti; kas pasakė, kad taip nebūna? Ne visi laifeliai, ku- 
rie nuplaukia į tamsą, daugiau neišvysta saulės ūr"kito"vuikd rankutės. 
Jeigu gyvenimas ko ir moko, tai moko, kad yra tiek daug laimingų pabai- 
gų, kad netikinčio Dievu žmogaus protu galima smarkiai suabejoti. 

Tu išeini paskubomis, kai saulė ima leistis, mąsto Bilas sapne. Štai 
kaip. Ir jei spėji dar ką nors pagalvoti, tai prisimeni vaiduoklius... vai- 
kų, sustojusių vandenyje ratu saulei leidžiantis, vaikų, susikibusių už ran- 
kų, tokiais jaunais, suprantama, veidais, bet ryžtingais... ryžtingais pa- 
kankamai, kad taptų, kuo tapo užaugę; ryžtingais pakankamai, kad sup- 
rastų, jog užaugę vėl turės tapti, kuo yra dabar, ir mėginti suprasti pa- 
prastą mirtingumą. Ratas užsidaro, ratas sukasi, ir tai viskas. 

Tau nebūtina gręžiotis, kad pamatytum tuos vaikus, tavo galvoje jie 
visada bus priešai, visada gyvens su tavimi, mylės kartu. Jie nebūtinai ge- 
riausia tavo dalis, bet kartą jie buvo viso to, kuo esi dabar, šaltinis. 

Vaikai, aš myliu jus. Aš karštai jus myliu. 

Tad paskubėk, važiuok iš Derio, kai tirpsta paskutinė šviesa, išvažiuok 
iš Derio, iš prisiminimų... bet ne nuo troškimų. Tai lieka, tai viso, kuo mes 
buvome ir kuo vaikai būdami tikėjome, žiedas, tai švietė mūsų akyse, net 
kai pasiklydome ir naktį kaukė vėjas. 

Važiuok ir pasistenk šypsotis. Susirask rokenrolą per radiją ir ženk į 
gyvenimą su visa drąsa, kurią gali sukaupti, ir tikėjimu, kiek pajėgi su- 
telkti. Pasitikėk, būk drąsus, ryžtingas. 

Visa kita yra tamsa. 


- Ei! 

- Ei, misteri, jūs... 

- Ziūrėk! 

- Prakeiktas kvailys su... 

Žodžiai praslysta pro ausis, bereikšmiai kaip vėliavėlių plazdėjimas ar- 
ba paleisti balionai. Va ir barjerai palei nuosmūkos kraštą; jis gali užuosti 
degančio žibalo kvapą. Matė išžiotą tamsą gatvės vietoje, girdėjo šniokš- 
čiantį apačioje vandenį ir nusijuokė iš to garso. 

Bilas kryptelėjo Silveriu į kairę taip staiga, kad koja net brūkštelėjo 
per vieną užtvarą. Silverio ratai stovėjo per tris colius nuo krašto ir ma- 
nevruoti jau neliko kur. Priešais vanduo išgraužė visą gatvę ir pusę šali- 
gatvio priešais juvelyrinę parduotuvę. Barjerai atitvėrė tai, kas liko iš ša- 
ligatvio. 

- Bilai? - tai Odra, balsas mieguistas, prikimęs. Kaip ką tik pabudus 
iš gilaus sapno. - Bilai, kur mes? Ką mes darome? 

- O-je-j0, Silveri! - suriko Bilas ir pasuko surūdijusį savo gargarą tie- 
siai į užkardą, pastatytą taip, kad neužstotų parduotuvės vitrinos. - O-JE- 
JO, SILVERI, VARYYYYK! 

Silveris rėžėsi į barjerą mažiausiai keturiasdešimt mylių per valandą, 
ir tas išlakstė: buomas į vieną pusę, atramos - į kitą. Odra suspigo ir taip 
suspaudė Bilą, kad užgniaužė jam kvapą. Meino, Kanalo ir Kanzaso gat- 
vių tarpduriuose ir šaligatviuose sustojo žmonės ir ėmė žiūrėti, kuo vis- 
kas baigsis. Dviratis užšoko ant išplauto šaligatvio. Bilas jautė šonu brau- 
kiąs per parduotuvės sieną. Paskui sudrebėjo užpakalinis ratas, ir jis sup- 
rato, kad šaligatvis už jų griūva... bet taip įsibėgėję jie užskrido ant tvir- 
to pagrindo. Bilas apsuko apverstą šiukšlių konteinerį ir šovė į gatvę. Su- 
cypė stabdžiai. Matė artėjantį didžiulį sunkvežimį, bet negalėjo susilaikyti 
nesijuokęs. Jis pralėkė tarpą, kur po sekundės dalies atsiras sunkvežimis. 
Ką gi, laiko per akis! 

Su riksmais, trykštančiomis iš akių ašaromis Bilas spaudė Silverio 
kriaušę klausydamas, kaip kiekvienas spigus pypsėjimas įsiveržia į skais- 
čią dienos šviesą. 

- Bilai, tu mus abu užmuši! - šūktelėjo Odra nusigandusi, bet vis tiek 
juokėsi. 

Bilas vėl vikstelėjo dviračiu, ir šį kartą Odra pasilenkė su juo, kad su- 
valdyti Silverį būtų lengviau, kad šią trumputę akimirką suaugtų su juo, 
trys gyvi sutvėrimai. , 

- Tu taip manai? - šūktelėjo jai atgal. 

- Žinau! - riktelėjo Odra ir suėmė per šakumą, kur tęsėsi tvirta ir ma- 
loni erekcija. - Tik nesustok! 

Jis negalėjo nieko pakeisti. Silverio greitis pats krito į kalną, kortų tra- 
tėjimas virto pavieniais šūviais. Bilas sustojo ir atsisuko. Moteris buvo 
išblyškusi, plačiai atsimerkusi, matyt, iš baimės ar sutrikimo... bet pabu- 
dusi, gyva ir besijuokianti. 

- Odra, - ištarė juokdamasis kartu Bilas. Padėjo jai nulipti nuo dvira- 
čio, atrėmė jį į plytų sieną ir suspaudė žmoną glėbyje. Bučiavo kaktą, jos 
akis, jos skruostus, lūpas, kaklą, krūtis. 

Odra glaudė jį prie savęs. 

- Bilai, kas čia vyko? Prisimenu, kad išlipau iš lėktuvo Bengore, o dau- 
giau - ničnieko. Ar tau nieko neatsitiko? 

- Ne. 

- O man? 

- Taip, dabar. 

Odra atstūmė jį, kad galėtų pasižiūrėti. 

- Bilai, ar tu dar mikčioji? 

- Ne, - atsakė Bilas ir pabučiavo. - Mikčiui galas. 

- Amžiams? 

- Taip, - pasakė jis. - Manau, jog šįkart amžiams. 

- Tu kažką sakei apie rokenrolą? 

- Nežinau. Ar tikrai? 

- Aš myliu tave, - pratarė Odra. 

Jis linktelėjo ir nusišypsojo. Kai šypsojosi, atrodė labai jaunas, nors 
ir su plike. 

- Aš irgi tave myliu. Ir kas gali būti svarbiau? 


Jis pabunda, negalėdamas prisiminti tiksliai, ką sapnavo, tik tiek, kad 
sapne vėl buvo vaikas. Paglosto miegančios ir sapnuojančios savo ma- 
lonius sapnus žmonos glotnią nugarą, mąsto, kaip gerai būti vaiku, bet 
neblogai būti ir suaugusiu, kai gali atskleisti vaikystės paslaptis... tikė- 
jimus ir troškimus. “"Parašysiu apie tai vieną dieną“, - nutaria Bilas ir 
supranta, jog tai tik svajonė auštant. Bet gera apie tai mąstyti skaidrio- 
je ryto tyloje, mąstyti, kad vaikystė turi savų mielų paslapčių ir patvirti- 
na mirtingumą, 0 tas mirtingumas nusako drąsą ir meilę. Mąstyti, jog į 
priekį žiūrėti galima tik atsigręžus atgal, ir kiekvienas gyvenimas yra sa- 
varankiška nemarumo imitacija: ratas. 

Štai tokias mintis audžia Bilas Denbras tais ankstyvais rytais, kai be- 
veik prisimena savo vaikystę ir draugus, su kuriais ja dalijosi. 

